
H RVAT S K A DO M OVI N A 


Lepa nača domovino, 

Oj junačka zemljo mila, 
Stare slave dedovino, 

Da bi vazda častna bila! 
Mila, kano si nam slavna, 
Mila si nam ti jedina, 
Mila, kuda si nam ravna. 
Mila, kuda si planina! 

Vedro nebo, vedro čelo, 
Blaga prsa, blage noći, 
Toplo leto, toplo delo, 
Bistre vode, bistre oči: 
Vele gore, veli ljudi, 

Rujna lica, rujna vina, 
Silni gromi, silni udi; — 

To je nača domovina! 

Žanju srpi, maču kose, 

Ded se žuri, snope broji, 
Škripi ju vozi, bračno nose, 
Snača preduć malo doji: 
Pase marha, rog se čuje, 
Oj, oj zvenči, oj, u tmine , 
K ognju star i mlad četuje; 
Evo t ’ načke domovine! 


Luč iz mraka dalko šija, 

Po veseloj livadici, 

Pesme glasno breg odbija, 
Ljubni poje k tamburici: 

Kolo vode, živo kolo, 

1 na brdu, i v dolini, 

Pleču mladji sve okolo; — 

Mi smo, pobre, v domovini! 

Magla, čto li, Unu skriva? 

Mi /’ to načiu jauk turobni? 

Tko li moleć smrt naziva? 

IT slobodni. U' su robni? 

»Rat je, bratjo, rat, junaci, 
Pučku hvataj, sablju pači, 
Sedlaj konjče, hajd pečjaci, 
Slava budi, gdi su nači!« 

Buči bura, magla projde, — 
Puca zora, tmina beži, — 

Tuga mine, radost dojde, — 
Zdravo slobost, — dučman leži 
Veseli se, tužna mati. 

Pad oče ti vrli sini, 

Ko junaci, ko Horvati, 

Đače krvcu domovini! 


Teci, Savo hitra, teci, 

Nit ’ ti Dunaj silu gubi, 

Kud li čumič, svetu reci: 

Da svog doma Horvat ljubi, 
Dok mu njive sunce grije, 
Dok mu hrastje bura vije. 
Dok mu mrtve grob sakrije, 
Dok mu živo srdce bije! 


Danica, 1835., I. br. 10. 


Antun Mihanović 

HRVATSKA KNJIŽEVNOST U XIX. I XX. ST. 

1. Tijekom 18. st. hrvatska književnost se pretvarala iz pokra¬ 
jinskih u opće narodnu književnost. U svim našim krajevima opažamo 
izrazite težnje, da dođe do jedinstvenog književnoga jezika i s time 
u vezi do jedinstvene književnosti. Međusobni utjecaji postaju vrlo 
živi: Dubrovačka književnost utječe na književnost u Slavoniji, Zagreb 
se zanima za duhovna dobra ostalih krajeva, Kačić prodire u sve naše 
zemlje, kajkavska književnost sve to više uzmiče pred štokavskom, 
a već pri kraju 17. i na početku 18. st. Pavao Ritter-Vitezović po¬ 
stavlja ideal političkoga i duhovnog jedinstva svih Hrvata. Prvi ideal 
želi postići okupljanjem svih hrvatskih krajeva pod jednom vlašću, 
a drugi stvaranjem zajedničkoga književnog jezika. Misao hrvatskoga 
duhovnog i političkog jedinstva podržavali su u glavnom prosvjetni 
i književni radnici sve! do tridesetih godina 19. st., kad je ona okupila 
cijeli niz javnih radnika u zanosan pokret. 

2. Književnost, koja je nastala u vezi s tim pokretom i koju su 
nastavili njegovi duhovni nasljednici sve do Šenoe, ima mnogo zaje¬ 
dničkih crta. Prije svega, ona je povezana jednakim gledanjem knji- 
ževnika-stvaralaca na zadaću književnosti. Književnost mora, po 
mišljenju ovih pisaca, služiti narodu, jačati i utvrđivati njegovu 
svijest, povezivati sve narodne krajeve i sve staleže u duhovnu 
zajednicu. Pisci se nadahnjuju u glavnom narodnom prošlošću ili 
narodnim blagom (književnošću), te rade sad više, sad manje u duhu 
romantizma. 

To je doba hrvatske romantike, koja traje po prilici od 1840. 
do 1880. 

3. Iza Šenoine smrti nekoji književnici nastavljaju u duhu roman¬ 
tike, ali većina pisaca prekida s romantizmom i stvarno i formalno. 
Naše je društvo razvijenije, duhovne su potrebe raznolikije: knjiže¬ 
vnost prestaje biti odgojiteljem i postaje promatračem. Pisci pristupaju 
prikazivanju i analizi našega suvremenoga života nastojeći dati što 

vjerniju njegovu sliku. To je doba hrvatskog realizma, koje traje od 
Šenoine smrti do pred kraj stoljeća (1881.—1900.). 

4. Realizam je dao bogatu i šarenu sliku našega narodnog života, 
ali previše je obuhvatio cjelinu, a premalo je davao sliku ličnih sud¬ 
bina; previše je davao vanjski svijet, a premalo je imao osjećaja za 
unutrašnje, duhovne porive i pokrete. Na kraju XIX. st. pisci se po¬ 
češe povlačiti u se, raščlanjivati svoje doživljaje i svoj duhovni svijet, 
često rastrgan i bez jasnih obrisa, ali za uzvrat vrlo bujan i bogat 
promjenama. Općenitost s0 zamjenjuje osobnošću; tako nastaje naša 
moderna, koja traje po prilici od početka stoljeća do svjetskoga rata 
(1900.—1914.) s produljenjem sve do današnjih dana kod pisaca, koji 
su prije svjetskog rata izradili svoju fizionomiju i počeli pisati u duhu 
moderne. 

5. Svjetski rat je naglo potresao savješću i javnosti i pisaca. Pred 
sudbinom milijuna ljudi sudbina pojedinaca postala je previše ne¬ 
znatnom. Neprilike i teški život kroz sve poslijeratno vrijeme namet¬ 
nule su piscima suvremenu stvarnost kao najvažnije pitanje, pa dok 
je jedan dio naših pisaca tražio rješenja u ispitivanju staleških odnosa 
i sukoba, drugi su obuhvatili cio narod kao duhovnu cjelinu: dvije 
struje, staleška i narodna, koje se često prepleću, obilježuju velik 
dio poslijeratnoga stvaranja. Veličina patnja daje posebne stilske 
osobine. Dok se moderna sva zanijela za ljepotu, zvonkost i duho¬ 
vitost rečenice i riječi, suvremena književnost je nervozna, patetična, 
puna krute zbilje, riječ je nabujala, sva u žarkom i jakom kontrastu, 
da se tik pred novi svjetski rat sve to više ujednostavi i postane 
odmjerenom, gotovo klasično jednostavnom. 

A. U PREDVEČERJE NARODNOGA PREPORODA 

I. UVOD 

1. Ilirski pokret . Oko 1830. nastaje u Hrvatskoj smišljen i živ 
prosvjetni i politički rad. U prvim početcima on je imao pretežno 
prosvjetno-književno značenje, ali su težnje javnih radnika bile 
izrazito narodno-političke naravi, što je hrvatska javnost ubrzo shva¬ 
tila, te je nastao cijeli pokret, koji se u jednom dijelu svoga trajanja 
krstio ilirskim imenom, pa je općenito poznat kao »ilirski« pokret. 
Temeljni cilj ilirskog pokreta bilo je ujedinjenje hrvatskoga naroda u 
jednu duhovnu cjelinu. Kako do toga cilja nije bilo moguće doći 
starim načinom rada ni sa starim društvenim uređenjem, ilirski pokret 
je tražio promjenu političkog rada i izmjenu nosioca političke vlasti. 

2. Dvojak lik ilirskoga pokreta, U svojim prosvjetnim ciljevima 
ilirski pokret je uspio u neobično kratko vrijeme. Taj uspjeh ne bi bio 
moguć, da nije bilo ozbiljnih i dugotrajnih priprema. Cijela četa javnih 
radnika davno prije ilirskog pokreta spremala je osnove prosvjetnoga 
i političkog preporoda. Ilirski pokret je tek jasnije označio ciljeve i 
sredstva toga preporoda te je na prosvjetnom polju organizovanim 
radom proveo ono, za čim su težili prije njega kroz stotinu i više 
godina mnogi pojedinci. Dok je tako u prosvjetnom pogledu ilirski 
pokret završna točka stoljetnih nastojanja, u političkom je smjeru 
udario temelje općega narodnog preporoda, koji je u naše dane dobio 
svoj završni lik. 

IL POLOŽAJ SLUŽBENE HRVATSKE 

3. Vladanje Josipa II. Državna zajednica, u kojoj su Hrvati stolje¬ 
ćima živjeli, bila je mješavina naroda i običaja. Cijeloj toj mješavini 
naroda bila je zajednička tek kruna. Uže veze postojale su samo 
između Ugarske i Hrvatske. Ali jačanjem kraljevske vlasti u XVIII. 
st. Habzburgovci su htjeli stegnuti posebne sloboštine i povlastice 
pojedinih zemalja i što više usredotočiti državnu vlast u svojim ru¬ 
kama. Najdalje je u tome pogledu išao Josip II. Ovaj »prosvijetljeni 
apsolutist« htjede sve dotadašnje klimavo državno ustrojstvo izmi¬ 
jeniti. Mjesto posebnih zemalja s njihovim zasebnim državnim životom 

želio je stvoriti jedinstvenu monarhiju, u kojoj će biti; jedna vlast i 
jedna volja — careva, i jedan jezik — njemački. 

Ovome carevu nastojanju opirali su se predstavnici i nosioci 
vlasti, plemići, osobito u Ugarskoj i Hrvatskoj. Da skrši moć plem¬ 
stva, Josip II. izda odredbu, da seljaci-kmetovi ne moraju ostati 
na zemljištu svojih gospodara, nego da se mogu seliti. U drugu ruku 
želio je oslabiti i crkveni utjecaj u javnom životu te se upletao u 
crkvene poslove i donosio propise, koji su bili u suprotnosti s crkve¬ 
nom naukom i predajom te je na taj način dobrano uspio, da protiv 
svojih težnja izazove dva jaka staleža — plemstvo i svećenstvo. 
Mjesto da ojača državnu zajednicu, on ju je temeljito oslabio. 

4. Hrvatsko se plemstvo naslanja na Ugarsku. Nastojanja Josipa 

11., da slomi moć plemstva i da skrši starodrevne ustanove ugarske 
i hrvatske državne zajednice uvelike je povezalo hrvatsko i ugarsko 
plemstvo i predstavnike političkog života. Hrvatsko plemstvo je bilo 
već pri kraju svojih snaga. U dugim borbama s Turcima izginule su 
mnoge moćne i ugledne porodice; hrvatsko narodno zemljište bilo 
je raskomadano. Josipove reforme su temeljito ugrožavale i plemstvo 
i hrvatsku državu. U želji, da se što jače odrvaju težnjama bečkoga 
dvora, utekoše se predstavnici hrvatskoga života pod zaštitu Ugar¬ 
ske. Po nagovoru biskupa Vrhovca i Nikole Škrlca hrvatski sabor 
zaključi g. 1790., da se Hrvatska u upravnom pogledu podvrgne 
ugarskoj vladi — uz dodatak, da takvo stanje ostane dotle, dok 
Hrvatska ne dobije svoja područja, koja se nalaze pod turskom i 
mletačkom vlašću. 

5. Narodni duh u Madžarskoj. Naše plemstvo je vjerovalo, da još 
živi stara Ugarska, s kojom je Hrvatska — vezana istom dinastijom, 
istom sudbinom i međunarodnim, latinskim jezikom — dijelila bez 
velikih suprotnosti stoljećima jednaku sudbinu. Međutim, u Ugarskoj 
se javljao narodnjački, nacionalistički pokret: naglim korakom Ugar¬ 
ska se pretvarala u Madžarsku. Od nadnarodne Ugarske nastajala 
je narodnjačka Madžarska, koja nije imala razumijevanja za stari 
poredak i snošljivost, nego je htjela sve narode, koji su živjeli na 
području krune sv. Stjepana, pretvoriti u Madžare. Madžari 1791. 
rado prihvatiše zaključak hrvatskog sabora, ali odmah prijeđoše u 
napadaj. Ugarski sabor donosi na istom zasjedanju zaključak, da se 
u Hrvatskoj uvede madžarski kao naukovni i službeni jezik. 
Takav zaključak ugarski sabor donosi više puta: i 1805. i 1825. i 

1830., radi toga, što u Hrvatskoj nijesu provodili zaključak madžar¬ 
skog sabora. 

6. Otpor u Hrvatskoj . Ovakvi i slični zaključci ugarskoga sabora 
izazvaše u Hrvatskoj otpor i kod onih, koji su tražili što uže veze 
s Ugarskom: stoljetni ugarsko-hrvatski savez počeo se naglo drmati, 
i više nije bilo snage, koja bi ga mogla ojačati. Mjesto staleške soli¬ 
darnosti predstavnika dviju država, nastupaju dvije odjelite narodne 
svijesti, koje su se mogle pomiriti tek na temelju potpune jednakosti 
obaju naroda. Madžari nisu tu činjenicu uviđali, i tu je početak smrti 
ugarsko-hrvatske državne zajednice. 

III. NESLUŽBENA HRVATSKA 

7. Držanje neslužbene Hrvatske . Neslužbena, građanska Hrvat¬ 
ska bila je već 1790. protiV užega povezivanja s Ugarskom. U ime te 
neslužbene Hrvatske diže plameni prosvjed protiv zaključaka hrvat¬ 
skog sabora svećenik i književnik Tito Brezovački: 

»Kakav vas obuze bijes, o građani, kakva li ludost, 

Da taj tegotni jaram na vratove mećete sami? 

Slobodna kraljevstva mi smo, a tko se stidi hrvatstva, 

Neka se Hunima divljim pokorava i neka im služi! 

Ako savez želiš, Hrvate, želi ga takva, 

Države sreću i posle u svojim rukam da' držiš, 

Da ti ne bi drugi, zaželiš li promjenu kakvu, 

Priječio možda ono izvesti, što te je volja.« 

(Prijevod Stj. Ivšića) 

Politička zrelost obrazovanog staleža nije mogla u onim prili¬ 
kama imati i svojih stvarnih političkih posljedica, ali su se obrazo¬ 
vani ljudi i prije 1790. i poslije te godine najozbiljnije spremali da 
preuzmu narodne poslove u svoje ruke. 

8. Plemstvo po rođenju i plemstvo uma. Novo društvo imalo je 
nesamo drukčiji društveni sastav, nego i drukčije poglede na narodni 
život i narodne potrebe uopće. Dok se snaga staroga plemenitaškog 
društva osnivala na pisanim i nepisanim povlasticama, na staleškom 
uređenju ugarsko-hrvatske državne zajednice sa svjetskim latinskim 
jezikom, novo društvo osniva svoju snagu i moć na ličnom radu, na 
prosvjetnom stvaranju, a do političkih uspjeha dolazi oslanjanjem 
na narodnu svijest o zajedničkoj pripadnosti. Plemstvo po rođenju 

zamjenjuje plemstvo uma, posjede i povlastice zamjenjue škola. Za¬ 
grebačka gimnazija i akademija bile su kovačnice novih misli i ra¬ 
dionice, iz kojih su izašli naši najzaslužniji ljudi uoči narodnog 
preporoda. 


IV. PRIPREME ZA NARODNI PREPOROD 

9. Rad hrvatskih škola. Te su škole odgojile Pavla Rittera-Vite- 
zovića, koji je već koncem XVII. i početkom XVIII. st. razradio 
hrvatski narodnii program, jasno postavio misao hrvatskoga narodnog 
jedinstva te krepko naglasio potrebu jedinstvenoga književnog jezika 
i pojednostavljenog pravopisa. U vrijeme »prosvjetiteljstva«, kad je 
gotovo cijelo evropsko književno stvaranje tragalo za klasičnim 
uzorima i motivima, zagrebačka gimnazija daje velik broj kazališnih 
komada s izrazitom hrvatskom nacionalnom tendencijom, a u Aka¬ 
demiji profesori u tančine razglabaju hrvatsku povijest i tako odga¬ 
jaju pokoljenja, koja će biti svijesna svoje prošlosti i odlučna u svojem 
narodnom osjećanju. 

10. Zanimanje za prošlost. Kroz cijelo XVIII. stoljeće zanimanje 
za hrvatsku prošlost vrlo je živo nesamo u školama, nego i u širokoj 
javnosti. Čak i kalendari donose znanstveno pisane povijesne rasprave. 
Tako je Varaždinski kalendar (Calendarium varasdiense) donio 1776. 
ulomke iz Lucićeve knjige »De regno Dalmatiae et Croatiae libri sex«, 
a zagrebački kalendari su objavljivali Lucićeve, Farlatijeve i Katan- 
čićeve povijesne rasprave. U takvoj sredini, koja se s toliko ljubavi 
zanimala za hrvatsku prošlost, mogla je nastati neobično' kritička 
knjiga Zagrepčanina Josipa Mikocija (1734.—1800.) »Otiorum Croa¬ 
tiae liber unus«, u kojoj pisac raspravlja o važnim pitanjima hrvatske 
povijesti prije 1102. 

Posavska Hrvatska, koja je u XVIII. st, jedina živjela više manje 
slobodnim životom, nije se zanimala samo za hrvatsku političku po¬ 
vijest, nego je s ljubavlju pratila i skupljala sve, što> je hrvatski 
duh bilo gdje stvorio. Umiljati fratar iz Zaostroga postaje u XVIII. 
st. duhovnim dobrom cijeloga naroda; Emerik Pavić prenosi ga na 
latinski, Tito Brezovački, fra Andrijin srodnik po duši i po 
zvanju, uvelike miluje njegov »Razgovor«, Adam Baltazar K r č e 1 i ć 
ga u svome djelu »Notitiae praeliminares« navodi kao izvor i zanesen 
njegovom knjigom, traži, da se skupe narodne pjesme o našim velikim 
i slavnim junacima — više od četrdeset godina prije Vuka Karadžića 
— u vrijeme dakle, kad se u Evropi tek počelo javljati zanimanje za 

narodna pjesništvo. Nastaje upravo zanos za našu narodnu i umjetni¬ 
čku knjigu. Krčelić piše djelo o hrvatskoj književnosti od 14. do 18. 
st., a mlađi mu suvremenik Alojzije Adam B a r i č e v i ć piše tako¬ 
đer djelo o povijesti hrvatske književnosti, skuplja hrvatska književna 
djela iz svih hrvatskih pokrajina i prepisuje Gundulićeva »Osmana.« 

11. Nastojanja oko zajedničkog jezika i pravopisa . Za zajedničko 
i jedinstveno) kulturno stvaranje neobične je važnosti jedinstvo knji¬ 
ževnog jezika i jedinstvo pravopisa. Već u XVI. i XVII. stoljeću jav¬ 
ljaju se ozbiljni glasovi o potrebi zajedničkoga književnog jezika i 
pravopisa za sve Hrvate, a od druge polovice XVIII. st. Posavska 
Hrvatska vodi pravu borbu za jedinstveni književni jezik i pravopis. 
Prva kajkavska tiskana književna djela izmiješana su čakavizmima 
i štokavizmima; pisci kajkavci u XVII. st. uvode aorist i imperfekt u 
svoj jezik, a Andrija Jambrešić 1742. želi, da u pravopisu dođe 
do jedinstva, pa predlaže, da se mjesto današnjih dijakritičkih zna¬ 
kova uvedu apostrofi. Pitanje fonetike i etimologije pokušao je riješiti 
1779. poluslužbeni »Kratki navuk za pravopisanje horvatsko«, u kome 
je došlo do izražaja načelo »piši, kako govoriš.« U isto vrijeme javlja 
se bivši isusovac Ivan Vitković sa zahtjevom, da se uvede jedin¬ 
stven književni jezik, ali drži, da bi to mogao učiniti samo apsolusti- 
čki vladar. I doista, u vrijeme Josipa II. bilo je sastavljeno povje¬ 
renstvo, koje je imalo riješiti pitanje jedinstvenoga hrvatskog književ¬ 
nog jezika. Misao o jedinstvenom književnom jeziku ostaje trajno 
budnom. G. 1796. traži praktični karlovački trgovac Josip Šipuš u 
svojoj knjizi »Temelj žitne trgovine«, da se za temelj književnog 
jezika odredi jedan »dijalektuš.« Prosvijećena javnost nije smatrala 
važnim, kakav će biti književni jezik, koliko je držala potrebnim, 
da Hrvati prihvate jedinstven književni jezik, ali je bilo očito svima, 
da će taj zajednički govor biti — štokavski. G. 1814. javlja se zagre¬ 
bački kanonik Marko Mahanović sa zahtjevom, da se dijalekti 
svih hrvatskih zemalja ujedine u jedan književni jezik. Svi su oni 
osjećali, da je za narodno duhovno jedinstvo potrebna jedinstvena 
književnost, pisana na narodnom jeziku. Apsolvent zagrebačke aka¬ 
demije i autor hrvatske himne Antun Mihainović tumači misli i 
raspoloženje tadašnjih naših obrazovanih ljudi u svojoj knjižici »Reč 
domovini o hasnovitosti pisanja v domorodnem jeziku« (1815). 

I službena Hrvatska nije mogla ostati po strani u tom općem za¬ 
htjevu za jedinstvenim književnim jezikom. Ravnatelj hrvatskih škola 
dr. Toma Koš čak raspreda (1816.—1817.) o jedinstvenom književ¬ 
nom jeziku za školske knjige s učenim slavonskim franjevcem Grgu- 

rom Ćevap o vičem, a 1822. prof. Antun N a g y predlaže hrvat¬ 
skom saboru, da provede jezično i pravopisno jedinstvo. 

Premda do ilirskoga pokreta misao o uvođenju jedinstvenoga 
književnoga jezika i jedinstvenog pravopisa nije bila potpuno pro¬ 
vedena, ipak je svima bilo očito, da su kajkavskom govoru kao knji¬ 
ževnom jeziku bili odbrojeni dani. Zato se i tuži g, 1810. Slovenac 
Bartolomej Kopitar na zagrebačke bogoslove, što se sve to više 
služe »dubrovačko-ilirskim govorom«, t. j. štokavštinom, a među 
samim kajkavcima jedino rodoljubivi Tomaš Mikloušić (1818.) 
tuguje zbog uzmicanja »horvatskoga« (kajkavskoga) pred »šlavon- 
skiim« (štokavskim), ali mu odgovara ivanjski župnik Franjo Streha, 
da se kajkavski kao književni govor ne će održati, jer je siromašniji 
od štokavskoga. 

12. Pripreme na drugim područjima. I na ostalim područjima 
hrvatska inteligencija nastoji stvoriti preduvjete za opsežniji pro¬ 
svjetni rad. Tako između ostaloga ona pokušava pokrenuti hrvatske 
novine. Već 1791, Virovitičanki Danijel Mirko Bogdanić traži 
dozvolu, da smije izdavati hrvatske novine, ali su mu vlasti pro¬ 
pisima o cenzuri to onemogućile. G, 1814, pokušava) sreću prof. 
N agy, ali ni njemu nije pošlo za rukom da ostvari svoj naum, kao 
što 1817.-8. nije uspio ni Juraj Šporer svojim »Oglasnikom ilirskim«. 
U isto doba najživlje se vrše pripreme za podizanje Hrvatskoga 
narodnog muzeja i Narodne biblioteke (grof Josip Sermage i prof. 
Ladislav Žužić). 

13. Popuštanje pred madžarskim pritiskom. Madžarski pritisak 
bivao je s dana u dan sve veći, i službena se Hrvatska jedva nekako 
opirala, dok nije počela popuštati, osobito u pitanju madžarskoga 
jezika u hrvatskim školama. Na velika navaljivanja Madžara zaklju¬ 
čuje 1827. hrvatski sabor, da se u svim višim hrvatskim školama uvede 
madžarski kao obvezatni jezik, a zagrebačka, križevačka i varaždinska 
županija idu u tome pogledu još dalje, pa predlažu 1830., da zajed¬ 
nički ugarsko-hrvatski sabor donese zaključak, da se to provede u 
svim hrvatskim školama. 

Madžarske navale na Hrvate izazvale su na hrvatskoj strani 
osjećaj, da je ravnopravna suradnja Hrvata i Madžara gotovo nemo¬ 
guća, Josip Kušević piše raspravu »De municipalibus iuribus regnorum 
Dalmatiae, Croatiae et Sclavoniae« (1830.), a Mirko Ožegović »Ani- 
madversiones historico-criticae« (1832), ali njihovi radovi, premda 
su bjelodaino dokazali, da je Hrvatska savezna država prema Ugarskoj 

i da s Ugarskom ima samo zajedničkoga vladara, ni jesu kod Madžara 
naišli na razumijevanje. Ugarski je sabor sve to više navaljivao na 
Hrvatsku, pa su se hrvatski poslanici nakon povratka iz Požuna gorko 
tužili, da se ne će moći više oduprijeti madžarskim presizanjima. To 
je bila labuđa pjesma staroga, plemenitaškog hrvatskog sabora. Na¬ 
mjesto staroga društva dolazi novo, koje će u politici svoju snagu 
temeljiti ne samo na pisanim pravima, nego i na narodnoj volji; a 
da su se oči okrenule prema carskom Beču mjesto prema Budimu, 
posve je razumljivo, kad Madžari nijesu htjeli ravnopravne suradnje. 

14. Navještaj novog doba. Posljednja riječ staroga pokoljenja i 
starih predstavnika hrvatskoga javnog života bila je nemoćna; novo 
pokoljenje, mlado u svojim zanosima i u svojim pogledima, govori 
oštrijim jezikom. Ono u prvom redu prosvjeduje protiv nemoći i po¬ 
pustljivosti starih. Klerik Pavao Stoos u sablasnoj i crnoj slici Hrvat¬ 
ske (»Nut novo leto«), napisanoj u povodu Kuševićeve rasprave, daje 
izraz mislima i osjećajima hrvatske omladine, koja je duboko povrije¬ 
đena zaključcima hrvatskih političkih predstavnika, te poziva hrvatsku 
javnost na življi, djelotvorniji rad. Njegova jadikovka još je zasićena 
teškom melankolijom; puna je crnih boja, da tek pri kraju, naslućujući 
novo doba, sijevne radosnijim i veselijim zvucima. Osjećajući jače i 
snažnije to novo doba i novi rad Stoosov drug Josip K u n d e k zaba¬ 
cuje pesimizam Pavla Stoosa. On drži, da nema mjesta tuzi i očaju: 
doduše domovini može pomoći rad starih, ali novo će pokoljenje 
udahnuti nov život i nov rad: 

»Nije vendar vredno tuguvat tuliko, 

Ar ni ove dobe to breme tuliko, 

Da bi moju slavu iščmiti moglo, 

I starinsko delo ne bi mi pomoglo, 

Koje starci vredni snovali su meni, 

Da se moja dika tak brzo ne zmeni. 

Imat ću, kak mislim, i od moga ploda 
Pristojno čast em je .. . 

Ar se zdižu mladi, posluju marlivo 
Ter podžižu v stareh kaj bilo vgaslivo.« 

Konačni prijelom između obaju razdoblja u hrvatskom životu ozna¬ 
čuje marseljeza novoga pokoljenja, Gajeva budnica »Horvatov sloga 
i zjedinejnje« (1832.), koja je i po svojim mislima i po svome utjecaju 

postala magna charta narodnog preporoda; u njoj je krepko nagla¬ 
šena vjera u budućnost Hrvatske na temelju sjedinjenja i duhovnog 
okupljanja svega hrvatskoga naroda: 


»Još Horvatska ni propala, 
Dok mi živimo; 

Visoko se bude stala, 

Kad ju zbudimo; 

Ak je dugo tvrdo spala, 
Jačja hoće bit’, 

Ak je sada vu snu mala, 
Će ise prostranit’. 


V kolu jesu vsi Horvati 
Stare Države, 

»Staroj Slavi« vemi svati 
Z Like, Krbave, 

Krajnci, Štajer, Gorotanci, 
I Slavonija, 

Skup Bošnjaci, Istrijanci 
Ter Dalmacija.« 


B. HRVATSKI NARODNI PREPOROD 
I. POLITIČKI DOGAĐAJI 

15. Novo pokoljenje. Pojedini književnici već navješćuju preporod 
i duhovno ujedinjenje cijeloga hrvatskog naroda. 

Kao što ni jednome većem i znatnijem pokretu, tako ni hrvatskome 
narodnom preporodu ne možemo točno odrediti, kad je nastao. 
Redovito se uzima kao datum postanka ilirskog pokreta godina 1835., 
kad su izašle Novine horvatske, ali je ispravni je uzeti g. 1830. Oko 
g. 1830. izlazi iz škola jako pokoljenje hrvatskih đaka, koje je odmah 
započelo žilav i ustrajan rad na buđenju narodne svijesti i na izgra¬ 
đivanju novih temelja hrvatskoga kulturnoga i političkog života. Veći 
dio tih đaka svršio je škole u Hrvatskoj, u glavnom na zagrebačkoj 
akademiji. Toj mladeži bili su učitelji i savjetnici dvije istaknute 
ličnotsti: grof Janko Drašković i profesor Ljudevit Jelačić. Drašković 
je, osobito u prvo vrijeme, bio duhovni vođa, dok se na čelo omladine, a 
kasnije za neko vrijeme i na čelo cijeloga pokreta, stavio Ljudevit Gaj. 
Uz Gaja se posebno stiču Ivan Derkos, Pavao Stoos, Mati ja Smodek, 
Dragutin Rakovac, Vjekoslav Babukić, Dimitrije Demeter, Josip Marić, 
Ljudevit Farkaš-Vukotinović, Ivan i Antun Mažuranić, Stanko Vraz, 
Ivan Kukuljević, Mirko Bogović, Mato Topalović, Tomo Blažek, Antun 
Nemčić i Fran Kurelac. 

16. Političke promjene. Koncem 1831. i početkom 1832. dolazi do 
nekoga političkog smirenja i olakšanja u samoj Hrvatskoj. G. 1831. 
umire ban Gyulay, a na njegovo mjesto dolazi barun Franjo Vlašić, 
koji se nije osjećao Hrvatom, ali je Hrvatima bio sklon. Hrvatska 

javnost je radosno pozdravila banovu odluku, da za bilježnika imenuje 
Stjepana Ožegovića, a za podkapetana Jurja Rukavinu, koji je na 
izboru zahvalio hrvatskim jezikom. Taj govor u saboru bio je burno 
pozdravljen. 

Pod dojmom tih događaja i novog duha, koji se osjećao u Hrvat¬ 
skoj, hrvatski je sabor pretkraj 1832. prihvatio osnovne misli grofa 
Janka Draškovića, koje je bio krepko naglasio i sabor od 1790. o za¬ 
sebnosti hrvatske države i o pravu Hrvata na samostalnu vladu, te je 
da osvojim poslanicima na zajednički sabor upute (instrukcije), da u 
tom duhu rade . .. 

17. Madžarska presizanja. Madžari se ni jesu obazirali na novi 
duh u Hrvatskoj; naprotiv oni su za cijeloga saborskog vremena od 
1832. do 1836. nastojali što više okrnjiti hrvatsku samostalnost. Tako 
je između ostaloga zajednički sabor zaključio, da se u svim hrvatskim 
srednjim školama od 5. razreda uvede madžarski kao nastavni jezik. 
Hrvatski poslanici nakon povratka u domovinu gorko se tuže na 
Madžare te u svome izvještaju izjavljuju, da Madžari mrze hrvatski 
narod. Za uzvrat hrvatski sabor od 1836. pa dalje u svome radu ide 
rukom o ruku s hrvatskim narodnim pokretom. Premda kralj nije 
potvrdio zaključke madžarskoga sabora o uvođenju madžarskoga 
kao nastavnoga jezika u višim razredima hrvatskih srednjih škola, 
Madžari su i na saboru od 1839. nastavili u istom duhu: na svaki način 
htjeli su pomadžariti Hrvate, pa zato ugarski sabor zaključuje, da 
se u svim hrvatskim uredima nakon 10 godina ima uvesti madžarski 
kao službeni jezik. 

18. Hrvati traže potpunu samostalnost. Ovaj put je s hrvatske 
strane došao mnogo oštriji odgovor. Na skupštini zagrebačke županije 
predložio je grof Drašković, da se Hrvatska odcijepi od Madžarske, 
da osnuje svoju samostalnu vladu, koja će biti odgovorna samo kralju 
i saboru. 

19. Madžari. Kad su Madžari osjetili, da u Hrvatskoj vlada nov 
duh i da se stvara jako protumadžarsko raspoloženje, pregnuše svim 
silama, da u samoj Hrvatskoj stvore drugi pokret, koji bi bio za što 
uže povezivanje Hrvatske s Ugarskom. U Hrvatskoj su našli vrlo malo 
pristaša, i to u glavnom među turopoljskim seljačkim plemićima. Da 
dadnu barem donekle prividan narodni biljeg svome radu, počeše pri¬ 
staše Madžara (madžaromani, madžaroni) isticati mjesto ilirstva 
»horvatstvo«, koje su ograničavali na tri županije: zagrebačku, kri- 
ževačku i varaždinsku. Ustali su protiv »ilirskoga« govora, t. j. što¬ 

kavskoga, jer da je »vlaški« (srpski). U političkom pogledu tražili su 
što užu vezu s Madžarskom; po njihovim nacrtima hrvatski sabor ne 
bi trebao ni postojati, nego bi županije izravno slale svoje zastupnike 
na ugarski sabor. Ukratko, oni su po svojim prosvjetnim i političkim 
zahtjevima išli za potpunim uništenjem hrvatske prosvjetne i političke 
samostojnosti. 

Kako u prosvjetnom pogledu ta skupina nije ništa značila, to je 
svu snagu bacila na politiku, te je osnovala 1841. »Horvatsko-vuger- 
sku stranjku«, koju su narodnjaci prozvali madžaronskom strankom, 
a kao protutežu i Ilirci osnivaju Narodnu stranku. Prvi ispit snaga 
obavljen je 1842., kad su kod izbora (restauracije) zagrebačke župa¬ 
nije pobijedili narodnjaci. Ova je pobjeda razbjesnjela madžarone i 
njihove saveznike; a kad je Gaj kod ustoličenja bana Hallera izveo 
svoju »vojsku« (omladince, obučene u crvene surke i kape s polumje¬ 
secom i Danicom), jaz je postao nepremostiv. 

Sada počeše spletke: Madžari i madžaroni optuživali su narod¬ 
njake na sve strane. U Beču su ih potvorili, da hoće Gaja proglasiti za 
kralja, u Carigradu, da kane podići ustanak u Bosni i Hercegovini, u 
Rimu, da Hrvate prevode na pravoslavlje, a u Petrogradu, da će Srbe 
pokatoličiti. Spletka je uspjela: kralj zabranjuje (1. I. 1843.) upotrebu 
ilirskoga imena. Među samim narodnjacima nastaje velika zabrinutost, 
a većina ljudi iz pokreta smatra Gaja krivim za ovakav razvitak 
događaja. Gajev ugled počne naglo padati, i više se nikad nije pravo 
podigao. 

Taj uspjeh nije zadovoljio ni madžarone ni Madžare, te oni na- 
staviše s još jačim pritiskom: u Zagrebu vlada nesnosna cenzura, na 
zajedničkom saboru od 1843. i 1844. godine ne dadu hrvatskim posla¬ 
nicima govoriti latinski, a kad su Hrvati u znak prosvjeda napustili 
sabor, Madžari zaključuju, tko zna već koji put, da se u sve hrvatske 
škole i urede ima uvesti madžarski jezik. 

20. Dopuštenje ilirskog imena. Iza prve smetenosti Ilirci nastave 
oštre polemike protiv Madžara. Bogoslav Šulek izdade 1844. svoju 
raspravu »Što namjeravaju Iliri«, u kojoj je krepko naglasio prava 
Hrvata na samostalan politički život te je temeljito uzdrmao madžar¬ 
ske spletke. Ubrzo su nastupili za narodnjake bolji dani. U Beču su 
vidjeli, da su madžarski zahtjevi prema Hrvatima štetni nesamo za 
Hrvate, nego i za dvorsku politiku, pa su dopustili, da se ilirsko ime 
smije upotrebljavati, ali samo u književnosti. Stvarno je ilirsko ime 
zakopano 1843., jer poslije toga njegova upotreba postaje sve rjeđom, 
a na njegovo mjesto dolazi hrvatsko ime. 






16 


21. Odlazak bana Hallera, Dvor je učinio i drugu uslugu Hrvati¬ 
ma maknuvši s banske časti bana Hallera, koji je osobno bio kriv, da 
su se u Zagrebu prilike razvijale nepovoljno nesarno za Hrvate, nego 
i za dvorsku politiku. Haller je pustio na skupštinu zagrebačke župa¬ 
nije turopoljsko plemstvo, koje je bilo listom za Madžare, pa su tako 
1845. na ponovnoj restauraciji zagrebačke županije pobijedili madža- 
roni, što dvoru nije bilo po volji, jer su madžaroni bili izraziti pro¬ 
tivnici Austrije. Isto je tako Haller bio kriv, što je vojska u srpnju 
1845. pucala na Markovu (danas Radićevu) trgu na goloruko zagre¬ 
bačko građanstvo, pa je tom prilikom poginulo 13 osoba, a 27 ih je 
ranjeno. Dvor nije imenovao novoga bana, nego je čast i vlast bansku 
vršio zagrebački biskup Haulik, koji je bio sklon narodnom pokretu. 
Na tom mjestu Haulik ostaje sve do ožujka 1848., kad je banom postao 
Josip Jelačić. 

22. Odlučni zahtjevi hrvatskog sabora, Dok je zagrebačka župa¬ 
nija Hallerovom krivnjom i otpadničkim radom turopoljskoga plem¬ 
stva došla u ruke neprijatelja narodne stvari, hrvatski sabor je viso¬ 
ko shvaćao svoju narodnu dužnost, pa se posve stavio u službu na¬ 
rodne istvari. Na zasjedanju od godine 1845. traži hrvatski sabor, da 
se konačno stvori hrvatska samostalna vlada, da se zagrebačka aka¬ 
demija digne na stupanj sveučilišta i da se zagrebačka biskupija pro¬ 
glasi nadbiskupijom te da se u crkvenom pogledu potpuno odcijepi 
od Madžarske. Osim toga sabor ponavlja već prije prihvaćeni zaklju¬ 
čak, da se osnuje učeno društvo ili akademija. Uz opće narodne uspje¬ 
he iz te godine treba spomenuti i ustanovljenje posebne stolice na 
zagrebačkoj akademiji za »čisti narodni« (štokavski) jezik. Prvim 
profesorom na tome mjestu postane profesor Babukić, koji je počeo 
predavati 1846. 

23. Udarac iz Beča. U to je za Madžare i za njihove pristalice u 
Hrvatskoj došao udarac, odakle ga nijesu očekivali. Bečki arhivar 
Josip Chmel izdao je knjigu, izrađenu po izvornim dokumentima 
(»Aktenstiicke zur Geschichte Croatiens und Slavoniens«, 1846.), u 
kojoj je dokazao, da su Hrvati godine 1526. i 1527. slobodno i nezavisno 
od Madžara izabrali Habzburgovce za vladare, pa je prema tome Hr¬ 
vatska u najvažnijem događaju svoje novije povijesti postupala kao 
potpuno samostalna država. Pojava ove knjige izazvala je u Hrvatskoj 
veliko oduševljenje i ojačala svijest i volju za samostalan život. 

24. Rad hrvatskog sabora 1847. Posljednji staleški hrvatski sa¬ 
bor, koji se sastao godine 1847., dostojno je završio svoju stoljetnu 

tradiciju. On se postavio na posve nove temelje. Nije više bilo govo¬ 
ra o posebnim, staleškim pravima, nego se sav rad sabora kretao u 
općem narodnom duhu. Na prijedlog Ivana Kukuljevića sabor zaklju¬ 
čuje, da se hrvatski jezik uvede u sve javne ustanove: u škole i u urede, 
u sabor i u vladino poslovanje, a isto tako sabor je i tom prilikom 
tražio samostalnu vladu i ujedinjenje svih hrvatskih zemalja. 

25. Revolucionarni duh 1848. Kroz cijelo vrijeme ilirskog po¬ 
kreta u Austriji je vladao apsolutizam, ali 1848. — pod utjecajem doga¬ 
đaja u Francuskoj, gdje je u mjesecu veljači buknula revolucija — 
pada apsolutistički režim. Prvi su se novim prilikama okoristili Madžari, 
jer su dobili svoju nezavisnu vladu, koja je nastavila prema Hrvati¬ 
ma politiku ugarskih sabora. U Hrvatskoj je postao banom barun 
Josip Jelačić, a na velikom narodnom zboru, 25. ožujka, izložili su Gaj 
i Kukuljević opće narodne želje: da se imenuje Jelačić banom, da se 
ujedine Hrvatska, Slavonija, Dalmacija, Vojna Krajina i Rijeka, da 
Hrvatska dobije nezavisnu i odgovornu vladu i napokon, da se pot¬ 
puno ukine kmetstvo. Madžari su krivim okom gledali na hrvatske na¬ 
rodne zahtjeve i na novoga bana, koji je prihvatio te zahtjeve i na¬ 
stojao ih provesti. Zato oni isposluju kod kralja, da opozove Jelači- 
ćevo imenovanje, ali Jelačić nije htio odstupiti s banske časti, pa kad 
jc kralj vidio, kako se prilike u Hrvatskoj razvijaju, ponovno imenuje 
Jelačića banom. Nakon uzaludnih pokušaja, da s Madžarima izađe 
na kraj na miran način, navijesti Jelačić 7. rujna 1848. ugarskom 
ministarstvu rat. 

Međutim taj rat, koji se vodio nejednakom srećom, mjesto da bude 
rat za potpuno oslobođenje Hrvata i od Austrije i od Madžarske, po¬ 
stao je ratom za spašavanje Austrije. Jelačić je s hrvatskim vojnici¬ 
ma učinio velike usluge Austriji, a. za uzdarje Hrvatska je 1849. do¬ 
bila najprije prikriveni, a 1851. otvoreni apsolutizam s najcrnjom 
reakcijom. Ali u isti mah od Hrvata, koji su u posljednje vrijeme bili 
u glavnom odani austrijskoj državnoj misli, počinje stvarati protivnike 
Austrije. To je plod apsolutizma. 

26. Ilirski pokret u ostalim krajevima. Ilirci su iskreno željeli, da 
se misli ilirskog pokreta o uzajamnosti svih južnih Slavena prošire u 
svim zemljama južnih Slavena, a posebno kod Srba i Slovenaca, ali 
ni kod Srba ni kod Slovenaca pokret nije uhvatio dubljega korijenja, 
Srbi u Srbiji jedva su se i osvrtali na ilirski pokret i njegova nasto¬ 
janja. Srbi na području Austrije i Ugarske, odnosno Hrvatske, nije- 

Ujević: Čitanka za više razrede sr. škola 2 

su bili voljni ući u užu suradnju s Hrvatima, jer su uvijek gledali 
na kneževinu Srbiju. Oni se nijesu htjeli odreći svoga narodnog 
imena, pa je tako ilirski pokret prošao kod Srba gotovo bez ika¬ 
kva odziva. Kod Slovenaca je bilo nešto odjeka. Tako je potpuno 
prigrlio ilirsku ideju Stanko Vraz, koji se i preselio k Hrvatima, radi 
čega su ga Slovenci nazvali uskokom. I F. Prešern je isprva simpati¬ 
zirao s ilirskim pokretom, ali je kasnije postao njegovim glavnim 
protivnikom. Njegovo je držanje bilo odlučno za čitavu slovensku 
književnost. 

Ilirski pokret je imao uspjeha samo u povijesnim hrvatskim kra¬ 
jevima: Hrvatskoj, Slavoniji, Dalmaciji i Bosni. Iz Slavonije su u 
samom pokretu aktivno surađivali Babukić, Topalović, I. BrPć, K. 
Adžić. U Bosni su uz ilirski pokret pristali franjevci Martić, Jukić, 
Nedić i dr., a u Dalmaciji je bilo više odziva. 

II. POLITIČKE MISLI 

27. Temeljne značajke. Političke misli ilirskoga pokreta nijesu 
nigdje iznesene u takvu obliku, da bi obvezale sve pripadnike po¬ 
kreta. Misli tadašnjih javnih radnika i političkih osoba nalaze se u 
novinskim člancima i pjesmama, a osobito u brošurama grofa Draško- 
vića, Bogoslava Šuleka, Ljudevita Vukotinovića, u proglasima Ljude¬ 
vita Gaja, u letačima, satiričkim pjesmama i t. d. Iz njih možemo stvo¬ 
riti oprečne sudove o političkim i narodnim idejama tadašnjeg poko¬ 
ljenja, ali kad sve te spise i izjave ozbiljno prosudimo vidimo, da je 
temeljna i trajna težnja političko ujedinjenje hrvatskih zemalja u 
okviru habzburške monarhije, po mogućnosti bez ikakve veze s Ma¬ 
džarima. 

28. llirizam i slavenstvo lliraca. S obzirom na podrijetlo Hrvata 
Ilirci su barem neko vrijeme vjerovali, da su Hrvati u ovim našim 
krajevima od starine te da su izravni nasljednici Ilira. 

Poteškoće su bile odrediti, tko je Ilir. Ponekad drže, da su Iliri 
samo Hrvati; drugi put drže, da su i Srbi Iliri; rjeđe u Ilire ubrajaju 
Slovence i Bugare i ostale slavenske narode. Međutim misao o srod¬ 
nosti svih Slavena po ilirstvu miješala se s mišlju o srodnosti svih 
Slavena na slavenskom temelju. No najčešće je misao o slavenskoj 
srodnosti imala isključivo prosvjetno, književno značenje, i to u pr¬ 
vom redu kao misao o prosvjetnoj uzajamnosti Hrvata i Srba, dok su 
od početka do kraja u državnopravnom pogledu krepko naglašavali 
hrvatsko državno pravo i misao hrvatske države. 

29. Uvođenje ilirskog imena plod historicizma. Prije dolaska Hrvata u 
današnje krajeve nastavali su ovdje Iliri, podijeljeni na više jakih plemena, 
od kojih se osobito ističu Delmati, Libumjani, Japudi, Jaši, Dezijati, Daorsi 
i Dindari. Rimljani su vjerojatno velik dio ovih Ilira polatinili. ali jedva je 
moguće zamisliti, da su opori i hrabri gorštaci potpuno primili latinski jezik 
i prosvjetu; vjerojatnije je, da su se mnogi ostatci prelili izravno u Hrvate, pa 

se u tom smislu može govoriti i o Ilirima kao o našim pređima. 

Prije humanizma ilirsko se ime nikada ne upotrebljava za oznaku Hr¬ 
vata Kako je humanizam i u nazivu pojedinih naroda i zemalja želio biti 
što bliže klasičnoj starini, tako su i naše krajeve počeli nazivati Ilirijom, a 
naš narod Ilirima. Prvi je, koliko se zna, počeo nazivati naše krajeve Ilirijom 
Enea Piccolomini, kasniji papa Pio II., a iza njega upotrebljavali su to ime 
nesamo stranci, nego i domaći obrazovani ljudi, dok među sam narod to ime 
nije nikad prodrlo. Već u 16. st. hrvatski đaci na bečkom i gradackom sveu¬ 
čilištu upotrebljavaju za oznaku svoje narodnosti ilirsko ime, a u istom sto¬ 
ljeću Vramec naziva kajkavski govor ilirskim. Misao, da su Hrvati potekli iz¬ 
ravno od Ilira, iznosi i Ratkaj Velikotaborski (1612.-1666.), koji je zapravo 
otac ilirske ideje u Posavskoj Hrvatskoj. Međutim nijesu svi hrvatekih^to- 
rici držali, da su Hrvati od starine u ovim krajevima: Ivan Lucic (17. v.) P , 
da su se Hrvati naselili u Hrvatskoj za^vrijeme cara Heraklija, a jetoako je 
učio i Mikoci. Ali Lučića napada historičar Josip Bedekovic ( . v.) ra i a 

naučavanja, a Mikocija Tomaš Mikloušić (19. v.). 

30. Mali katekizam, ilirizam i kroatizam. Političke misli ilirskog 
pokreta i narodne stranke najjasnije je izrazio Dragutin Rakovac u 
svojoj knjizi »Mali katekizam za velike ljude« (1843.), u kojoj se 
nalazi obrana pokreta i program stranke. I pokret i stranka idu za 
očuvanjem državne i narodne zasebnosti hrvatskog naroda i za oku¬ 
pljanjem na zajedničkoj prosvjetnoj djelatnosti svih južnih Slavena. 
Još jasnije ističe tu misao Ljudevit Vukotinović-Farkaš (1813.—1893.) 
u svojoj raspravi Ilirizamikroatizam, u kojoj piše, da je ili¬ 
rizam u prosvjetnom pogledu sve, a u politici je jednak ništici, jer je 
u politici kroatizam (hrvatstvo) sve. 


III. PROSVJETNE USTANOVE 

31. Novine . U prosvjetnom pogledu ilirski pokret je imao najveće 
zasluge, što je proveo u život ustanove, o kojima su dotada naši ljudi 
tek pravili nacrte. Tako je dao prve novine na hrvatskom jeziku (ako 
izuzmemo službene novine u Dalmaciji za francuskoga vladanja), 
Ljudevit Gaj je 1832. zatražio dopuštenje, da može izdavati novine. 
Molbu je uputio ugarskome namjesničkom vijeću, koje je 1833. dalo 
dopuštenje, ali uz izričitu napomenu, da novine ne smiju donositi 
političkih vijesti. Gaj se na to obrati kralju, koji mu pismeno odobri 
izdavanje novina 1834, Te godine Gaj je izdao svoj proglas hrvatske, 





20 


javnosti, a na početku 1835. izašle su »Novine horvatske« i »Danica 
Lorvatsko-slavonska i dalmatinska«. Na početku g. 1836. Gaj mijenja 
imena svojim listovima. Mjesto Danice horvatsko-slavonske i dalma¬ 
tinske izlazi Danica ilirska, a mjesto Novina horvatskih izlaze Ilirske 
narodne novine. Tu je promjenu Gaj proveo na svoju ruku, što mu je 
kasnije smetalo i zbog čega su ga nekoji članovi pokreta napadali. 
Da bi listovi mogli nesmetano izlaziti, Gaj je 1838. otvorio i svoju 
vlastitu tiskaru. 

32. Društvene , kazališne , književne i ostale ustanove . Da se dru¬ 
štveno što jače povežu, Ilirci su počeli osnivati čitaonice; najprije je 
osnovana čitaonica u Varaždinu, a odmah zatim u Zagrebu i dr. 
Zagrebačka čitaonica je postala duhovnim središtem ilirskih radnika. 
Na sjednicama čitaonice raspravljali isu o svim važnijim prosvjetnim 
i političkim pitanjima. Kako je društveni rad teško zamisliti bez 
sudjelovanja ženskog svijeta, napisao je grof Drašković knjižicu 
»Ein Wort an Illyriens hochherzige Tochter«. Knjižica je ubrzo posti¬ 
gla uspjeh: »krasne domorodke« pristupaju u kolo preporoditelja, te 
se osobito ističu u narodnim priredbama i kazališnim predstavama. 

U čitaonici je potaknuto pitanje osnutka hrvatskoga narodnog 
kazališta u Zagrebu. Već otprije postojalo je u Zagrebu neredovito 
njemačko kazalište, ali hrvatskih predstava, osim na sjemenišnoj 
pozornici, nije bilo. Ilirci su shvatili, što za narodnu prosvjetu znači 
osnutak stalnoga hrvatskog kazališta, pa su se svojski dali na posao. 
Želja za hrvatskim kazalištem još se više pojačala nakon sjajnog 
uspjeha Kukuljevićeva »Jurana i Sofije« g. 1839. u Sisku. Najviše se 
zalagao za kazalište Dimitrije Demeter. Njemu je pošlo za rukom, da 
1840. započne radom stalno hrvatsko kazalište, koje je uz neke prekide 
nastavilo sve do danas. 

Zagrebačka čitaonica nije ise zadovoljila samo tim uspjehom, već 
je pokrenula pitanje osnutka drugih narodnih ustanova. Tako je 1839. 
stavljen prijedlog, da se uz čitaonicu osnuje Matica ilirska. Do 
osnutka je došlo 1842. G. 1840. prihvaćen je prijedlog, da se osnuje 
i uredi Narodni muzej, a 1841. Gospodarsko društvo. Matica je preu¬ 
zela i naš prvi književni list »Kolo«, koji su uređivali Vraz, Vukoti- 
nović i Rakovac. — Sve su ove ustanove našle svoje središte u velikom 
i doličnom Narodnom domu, koji su narodnjaci kupili 1846. Iste 
godine narodnjaci su postigli još jedan uspjeh: izvedena je prva 
hrvatska opera »Ljubav i zloba« od Vatroslava Lisinskoga po libretu 
Dimitrija Demetra. 

IV. JEZIK I PRAVOPIS 

33. Jedinstven jezik i pravopis temelj opće prosvjete. Stvaranje 

jedinstvene narodne prosvjete nije moguće provesti bez jedinstvenog 
književnoga jezika i pravopisa. Dok postoje dva ili više književnih 
govora i više načina pisanja, dotle nema zajedničke književnosti, koja 
je u svakom narodu temelj prosvjete. Do ilirskog pokreta kod nas 
književnici su pisali štokavski, kajkavski, a prije i čakavski. U pravo¬ 
pisu nije također bilo jedinstva, premda je bilo mnogo pokušaja, da 
se pravopis izjednači. Poteškoće su bile u glavnom u pisanju nepčanih 
glasova. , 

34. Gajeva preinaka. Mladi đak Ljudevit Gaj bio je odmah na 
početku svoga rada svijestan, da je potrebno ujediniti i pojednostaviti 
pravopis, pa se pitanjem pravopisne preinake počeo baviti još 1828.— 
1829. Kako sam nije bio osobit poznavalac jezika, o jezičnim i pravo¬ 
pisnim pitanjima raspravljao je s više učenih Hrvata i s nekim stran¬ 
cima. Tako je došlo do njegove knjižice »Kratka osnova horvatsko- 
slavenskog pravopisanja« (Budim 1830.). 

Pravopisnoj zbrci Gaj je učinio kraj; osnovno je pravilo u nje¬ 
govoj pravopisnoj preinaci, da svaki glas ima svoj znak. Tako je 
njegova knjižica postavila temelje današnjemu našemu pravopisu, 
koji je poslije Gajeve preinake doživio tek neznatne promjene (za 
staro jat Gaj je imao samo jedan znak, tako zvano rogato e [e], a 
vokalno r je pisao er, dok je za đ imao znak dj, koje se još i danas 
često upotrebljava). 

35. Derkosovo mišljenje i Smodekova predavanja. Kad je već 
jednom postavljeno pitanje pravopisa i jezika, nije se njegovo ko¬ 
načno rješenje moglo odlagati. Bilo je očito, da se Hrvati nalaze 
pred uvođenjem jedinstvenoga književnog narječja, i to štokavskoga. 
Ivan D e r k o s prihvatio se zadaće, da uvođenje štokavskoga opravda. 
U svojoj trijeznoj raspravi »Genius patriae super dormientibus suis 
filiis« (1832.) raspravlja o potrebi jedinstvenoga književnog jezika, te 
predlaže, da se dijalekti Hrvatske, Slavonije i Dalmacije ujedine, 
a to je i moguće i potrebno. Narječje dalmatinsko i slavonsko i onako 
sliče jedno drugome, a jedino Hrvati iz građanske, banske Hrvatske 
govore drukčijim dijalektom. No kako su oni povezani sa svojom 
ostalom braćom zajedničkom prošlošću, to treba da prihvate govor 
većine. 

Zanimanju za književni jezik pridonijela su i predavanja Matije 
Smodeka na zagrebačkoj akademiji. Smodek je počeo predavanjima 

1831. i nastavio do 1840. unatoč protivljenju madžarskih đaka i 
profesora. 

36 „ Uvođenje štokavskoga narječja . Gajeve novine pisane su 
1835. starim pravopisom i kajkavskim narječjem, a u Danici se jav¬ 
ljaju štokavski prilozi s novim pravopisom. G. 1836. Gaj uvodi is ilir¬ 
skim imenom štokavsko narječje i novi pravopis i u novine i u Danicu; 
te je godine kajkavsko narječje izgubilo značenje književnog jezika. 

37. Uzroci propasti kajkavskog narječja kao književnoga govora. 
Uvođenje štokavskoga narječja u čisto kajkavskom kraju prošlo je 
bez ikakva većeg otpora. Među ljudima književnog značenja nije bilo 
gotovo nikakva protivljenja. Jedini su protivnici bili nepismeni ple¬ 
mići. Da to pravo razumijemo, trebamo držati na pameti, između 
ostaloga, ove činjenice: 

1) da su hrvatski književnici već stoljećima radili oko jedinstve¬ 
noga književnog jezika; 

2) da je hrv. kajkavcima bila poznata i draga hrvatska književna 
tradicija, osnovana u prvom redu baš na štokavskom narječju; 

3) u Zagrebu je već bilo dosta ljudi iz štokavskih krajeva, a bilo 
je i među ilirskim književnicima doista štokavaca; 

4) kajkavska književnost pred samim ilirskim pokretom bila je 
dosta siromašna; 

5) najglavniji razlog je svakako to, što su ilirski radnici htjeli 
stvoriti duhovno jedinstvo svih Hrvata, a to nikako ni jesu mogli 
s pomoću kajkavskoga narječja; 

6) u zagrebačkoj biskupiji štokavsko narječje je gotovo jednako 
po opsegu kajkavskom. 

38. Crkva uz ilirski pokret. Kajkavska književna tradicija bila je 
najjače vezana uz crkvene krugove, pa se s te strane mogao očekivati 
i najžešći otpor. Međutim predstavnici katoličke crkve nesamo da 
nijesu bili protiv pokreta i njegovih težnja za uvođenjem štokavskoga 
govora, nego su postali njegovi naj oduševljenoj i nosioci i najvjerniji 
suradnici. Istaknuti ilirski radnici dolazili su među bogoslove, a i 
bogoslovi su pomagali rad Iliraca, pa kad je trebalo, nijesu se ustru¬ 
čavali ni od tjelesnih borbi za pobjedu narodnih ideala. Sam zagrebački 
biskup Alagović pomagao je pokret, pa je već 1836. preporučio sve¬ 
ćenstvu, da se pretplati na novine i na Danicu, a štokavski govor je 
ušao u crkvu kao govor propovijedi. Time mu je osigurana potpuna 
pobjeda. 

V. OPĆI POGLED NA ILIRSKI POKRET 

39. Duhovni nasljednici ilirstva. Hrvatska javnost odnosila se 
u glavnom povoljno prema ilirskom pokretu do 70-desetih godina pro¬ 
šloga stoljeća. I njegove političke poglede i njegova prosvjetna nasto¬ 
janja smatrali su Hrvati za najvažnije razdoblje u svome narodnom 
razvitku. Narodna stranka do 1883., a poslije toga nezavisna narodna 
stranka (obzoraši) smatrali su sebe izravnim nasljednicima ilirskih 
ideala i u politici i u književnosti. Pače i oni pojedinci iz redova 
hrvatskih obrazovanih ljudi, koji su nakon dolaska bana Khuena Heder- 
varija (1883.) prišli k narodnoj stranci (novomadžaronima) držali 
su, da je ilirski pokret postavio trajne temelje suvremene Hrvatske. 
Koliko su hrvatski obrazovani krugovi cijenili uspjehe ilirskoga po¬ 
kreta čak u osmom desetljeću devetnaestoga vijeka, vidimo po proslavi 
50. godišnjice ilirskog pokreta (hrvatskoga preporoda) godine 1885., 
kad su kosti mrtvih Iliraca postavljene u zajedničku ilirsku raku ispod 
arkada na zagrebačkom Mirogoju. I službeni predstavnici u Hrvatskoj 
priznali su golemo značenje ilirskoga pokreta, kad su dopustili, da 
svečani zastor na pozornici Hrvatskog kazališta bude Bukovčeva 
apoteoza ilirskog pokreta. 

40. Prva reakcija protiv ilirizma. Prvi jači napadaj na ilirski 
pokret s hrvatske narodne strane došao je od Ante Starčevića i nje¬ 
govih sljedbenika. U vrijeme ilirskog pokreta i sam je Starčević bio 
Ilirac. On je pače u zrelijim godinama izjavio, da su svi, koji su 
hrvatski mislili i osjećali u vrijeme ilirskog pokreta, bili Ilirci. Ali 
kasnije, pod teškim dojmom apsolutizma i političkog opredjeljivanja 
Srba uopće, a napose Srba u Hrvatskoj, i pod dojmom sustavnog 
zapostavljanja hrvatskog imena sa strane mnogih istaknutih Srba, on 
je prekinuo s ilirizmom i u političkom i u prosvjetnom radu. Politički 
je krepko isticao narodnu samobitnost Hrvata, a u prosvjetnom po¬ 
gledu tražio je oslanjanje hrvatske prosvjete na zapadne i klasične 
uzore odbijajući slavensku prosvjetnu uzajamnost, koja da je na 
štetu hrvatskim narodnim probitcima. 

41. Odjek ilirstva u književnosti , Pravaši su u odnosu prema 
ilirizmu katkada bili radikalniji od samoga Starčevića. Tako Jovan 
Hranilović u svojoj pripovijesti »Jedna noć« prikazuje ilirski pokret 
naivnim, zamagljenim, bez stvarnoga gledanja na politička i prosvjetna 
pitanja. Nijesu se svi istarčevićanci uvijek odnosili negativno prema 
ilirskom pokretu. Gjalski, koji je također neko vrijeme bio pravaš, 
napisao je pravu apoteozu ilirskoga pokreta (»Osvit« i »Za mate¬ 
rinsku riječ«), ali možemo općenito uzeti, da se pravaški pokret 









24 


odnosio negativno prema ilirskom pokretu. Nisu samo politički razlozi 
bili odlučni kod te pojave; pravaški je pokret prvi veći pokret kod 
Hrvata iza ilirskoga, a kako obično biva u životu, nasljednik prosu¬ 
đuje i osuđuje prethodnika te na njegovim pogreškama gradi svoju 
snagu. 

42. Nov odnos prema ilirskom pokretu nastupa na kraju 19. sto¬ 
ljeća za vrijeme naprednjačkog pokreta i pokreta hrvatske mo¬ 
derne. Ovo se pokovljenje prema ilirizmu u glavnom odnosilo povoljno, 
pa (su svom listu »Životu« stavili geslo Kundekove stihove »Ar se 
zdižu mladi.. .«. Nije tek slučaj, da su predstavnici tih mladih dali 
nekoliko znanstvenih priloga baš o ilirskom pokretu. Tako je Br . 
Vodnik prikazao Stanka Vraza, a Nehajev je pred samu smrt 
obnovio- uspomenu na književne vrednote Vrazova pjevanja i u maloj 
raspravi o ilirskom pokretu dao umjetnički dotjeranu sliku ljudi i 
ideja ilirskoga pokreta. Stari u to vrijeme nijesu mlade smatrali 
nasljednicima ilirskoga pokreta, nego upravo njegovim protivnicima. 
Tako je Ante Radić u raspravi »Život, to jest smrt hrvatskoga pre¬ 
poroda« dokazivao, da mladi svojim književno-umjetničkim nazorima 
uništavaju najljepše tekovine ilirizma. 

43. Novi pogledi na ilirski pokret. Poslije svjetskoga rata nije 
se pisalo o ilirskom pokretu dulje vremena. Proslava stogodišnjice 
pokreta dala je nekoliko neobično važnih priloga, u glavnom od prof. 
Fanceva, koji je u više rasprava, u prvom redu u »Dokumentima za 
naše porijeklo hrvatskoga preporoda« i uvodom u te dokumente 
raščistio pitanje podrijetla i geneze ilirskoga pokreta. Dok se prije, 
osobito pod utjecajem velike rasprave dra Đure Šurmina, redovito 
držalo, da je ilirski pokret i po svojim idejama i po svojim nastoja¬ 
njima djelo stranih utjecaja, profesor Fancev je konačno dokazao, da 
je taj pokret nastao kao posljedica dugogodišnjega razvoja hrvatskoga 
narodnog života i da su sve glavne misli pokreta bile već prije u 
Hrvatskoj poznate, tako da je ilirski pokret samonikao i ono, što je 
dao, plod je naših vlastitih pregnuća i nastojanja. 

VI. ZNAČENJE I USPJESI ILIRSKOGA POKRETA 

44. Politički uspjesi ilirskoga pokreta. Kao izrazito politički 
pokret, ilirski je pokret išao za preporodom hrvatskoga naroda, to jest 
težio je, da stvori moderni nacionalizam, po kome se čitav narod 
smatra odgovornim za svoju sudbinu ili da postane, kako u novije 
vrijeme govorimo, politički subjekt. On doduše u tom pogledu nije 

potpuno uspio, a krive su političke prilike u Austriji nakon 1848. i 
kratkotrajnost samoga pokreta, ali je ipak politički subjekt proširio 
od plemstva na obrazovane ljude; pravaški i seljački pokret proširili 
su politički subjekt na građanstvo i na seljaštvo. 

Svi ostali politički plodovi dolaze iz ovoga osnovnog. Jedinstven 
politički narod mora ići za jedinstvom svih svojih krajeva. Ilirizam 
je krepko naglasio potrebu ujedinjenja svih hrvatskih zemalja 
s jednim političkim i prosvjetnim središtem — Zagrebom. 

45. Odnos prema Austriji. Kako je u to vrijeme hrvatskom narodu 
prijetila najveća opasnost od Madžara, to se borba nije mogla širiti 
na sve strane, pa je odnos Hrvata prema Austriji (kao državi) bio 
lojalan, a osobito je jako bilo dinastičko osjećanje. Politička nastojanja 
Hrvata nijesu išla izvan granica države, premda ima tu i tamo prikri¬ 
venih aluzija, da se hrvatsko pitanje može riješiti i izvan austrijskih 
granica. U jednom trenutku i sam je ban Jelačić predviđao, da će se 
Austrija, kao mješavina različitih naroda, u skoroj budućnosti raspasti. 

46. Društvene promjene. Premda ilirski pokret nije bio socijalni 
pokret u suvremenom značenju riječi, niti je imao izgrađenu društvenu 
nauku, ipak je samim razvojem stvari izmijenio »vodeći stalež«. U 
samom pokretu surađivali su djelatno i neki predstavnici plemstva, 
ali dolaskom ilirskoga pokreta plemstvo sve više ide u pozadinu. 
Mjesto plemstva predvodni položaj uzima građanski, obrazovani sloj, 
a plemstvo sve to više gubi i utjecaj i ugled, dok nije konačno išče- 
znulo iz našega javnog života. Među samim Ilircima nije bilo nikakva 
neprijateljstva prema plemstvu; pače opažamo, da i građanski sinovi 
nastoje na ovaj ili onaj način doći u red plemstva (Gaj). Ni plemstvo, 
koliko je prišlo narodnom pokretu, nije tražilo za se izuzetan položaj, 
nego je između pučkog i plemenitaškog življa vladala potpuna sloga. 
Jedino se iz Dalmacije čuju prosvjedi protiv staleškoga, plemenitaškog 
uređenja hrvatskoga sabora, te se postavljaju zahtjevi, da se već 
jednom svrši sa staleškim saborom (godine 1848. dalmatinski rodoljub 
Stjepan Ivčević). I doista, godine 1848, ukinuto je kmetstvo u Hrvat¬ 
skoj, ali bez prethodnih potrebnih radova i pripreme, pa je provođenje 
zakona o ukidanju kmetstva zadalo dosta poteškoća samim oslobo- 
đenicima. 

47. Prosvjetni plodovi. Najveće plodove postigao je ilirski pokret 
na prosvjetnom području. Da nije postigao ništa drugo nego jedinstvo 
književnoga jezika i pravopisa, on bi značio jedno od najvažnijih 
doba u našem cjelokupnom prosvjetnom razvitku. Jedinstvo knji- 






26 


ževnoga jezika i pravopisa omogućilo je jače prosvjetno-književno 
stvaranje i povezalo je narod u jednu cjelinu više od svih političkih 
veza, koje i onako, kod naroda raskomadana u nekoliko zasebnih 
političkih oblasti, nije moglo biti osobito jako. 

Ukratko, ilirski pokret je udario političke, društvene i prosvjetne 
temelje suvremene Hrvatske, i na tim temeljima osniva se naš današnji 
politički, prosvjetni i književni rad. 

VII. ILIRSKA KNJIŽEVNOST 

48. Opća značajka. Ilirci su književnost smatrali sredstvom za 
ostvarivanje narodnog preporoda, a kako su to sredstvo smatrali ne¬ 
obično važnim, pisali su i oni ljudi, koji u običnim prilikama ne bi 
nikada pomislili da pišu pjesme i pripovijetke. Na taj način u ilirskoj 
književnosti ima više dobrih želja i dobre volje nego pravih književnih 
djela. A kako je trebalo pjesmom sokoliti ljude u borbi, to se osobito 
njegovala davorija i budnica: nikada ni prije ni poslije u hrvatskoj 
književnosti nije spjevano toliko davorija i budnica kao u vrijeme 
ilirskoga pokreta. 

49. Kratko trajanje ilirskog pokreta. Događaji, koji su slijedili 
iza 1848. nasilno su pretrgnuli rad, što je započet 1835., pa je tako 
ilirski pokret trajao razmjerno vrlo kratko vrijeme — niti punih 
petnaest godina — a kako su tada i ljudi s izrazitim književnim talen¬ 
tom morali biti i organizatori i borci, to književnom radu u užem zna¬ 
čenju riječi ni jesu mogli posvetiti sve svoje slobodno vrijeme. S druge 
strane neki su ilirski radnici s nesumnjivim književnim talentom, kao 
Nemčić i Vraz, rano umrli, a drugi, kao Preradović, Tmski i ostali, 
živjeli su dugo iza ilirskoga pokreta, pa njihova djela u cjelini ne 
možemo uvrstiti u ilirsku književnost. Tako se ilirska književnost i po 
broju i po vrijednosti svodi na prilično malen broj djela, ali uza sve 
to nekoliko djela ilirske književnosti sačuvat će trajno književir 
vrijednost, a neka između njih ni jesu još ni danas prestignuta u 
svojoj vrsti. 

50. Dramska književnost. Na prvom mjestu spomenimo, premda 
nemaju trajne književno-umjetničke vrijednosti, dramske pokušaje 
Dimitrija Demetra »Ljubav i dužnost« i »Krvnu osvetu«. Ova djela, 
zajedno s Kukuljevićevim »Juranom i Sofijom« i još svježom Deme- 
trovom »Teutom« stvorila su temelje moderne hrvatske drame. 

51. Lirika. U lirici je ilirski pokret dao više nego u dramskoj 
književnosti. Kako je isav pokret bio raspjevan, to su pjevali zvani 

i nezvani, ali među mnoštvom stihova odlikuju se svojim finim lirizmom 
Vrazovi radovi. U lirici se još ističe Petar Preradović, čiji »Prvijenci« 
izlaze 1846., Antun Nemčić i s nekoliko pjesama Ivan Tmski. 

52. Epsko pjesništvo. U epskom pjesništvu u vrijeme ilirskoga 
pokreta dobili smo djelo prvorazredne književne vrijednosti — Mažu- 
ranićev ep »Smrt Smail-age Čengića«. Treba spomenuti i Mažuranićevu 
nadopunu Gundulićeva »Osmana«, koja je i izrazom i zamišlju pot¬ 
puno dorasla Gundulićevu spjevu. 

53. Putopis. Putopis je bio prije ilirskoga pokreta u našoj knjiže¬ 
vnosti zanemaren. U cijeloj našoj starijoj književnosti jedva da ima 
koje djelo, što zaslužuje ime putopisa. Tek za ilirskoga pokreta 
dobivamo pravi putopis, i to u knjižici Mati je Mažuranića »Pogled u 
Bosnu« (Zagreb 1842.). Mažuranić piše 7 jedrim stilom, njegova su 
opažanja pronicava i sigurna, pa je njegovo djelo vrlo lijep prilog 
ilirskoj književnosti. Nemčićeve »Putopisnice« imadu još više zna¬ 
čajke suvremenog putopisa, u kome pisac iznosi utiske, što su ih na 
nj učinile stvari, mjesta i ljudi. 

54. Pripovijest. Najslabija književna vrsta u vrijeme ilirskoga 
pokreta bez sumnje je pripovijest i roman. Iz područja romana imamo 
samo jedan nedovršeni pokušaj — »Udes ljudski« od Antuna Nem- 
čića. Pripovijesti nema također mnogo, i nju isu njegovala dvojica 
pisaca: Kukuljević i Vukotinović, obojica bez većih književnih odlika 
i bez jačeg talenta. Pisali su pripovijesti, jer su smatrali, da je to 
potrebno radi javnosti. U glavnom su njihove pripovijesti crpene iz 
povijesti, neke čak s priloženim dokumentima, značajke su blijede, 
psihologija slaba, izraz nedotjeran, ali se ne smije zaboraviti, da su 
oni zapravo začetnici, jer prije njihovih pokušaja mi nijesmo uopće 
imali pripovijesti u današnjem značenju riječi. 

55. Kritika. Nikada nijedan pokret ne voli kritike. Pokret je prema 
samom sebi redovito pristran i jednostran. Zato se ni u vrijeme ilir¬ 
skoga pokreta nije kritički rad mogao razviti u onakvom opisegu, kako 
bi se možda razvio u drukčijim okolnostima, ali i na tome su području 
udareni dobri temelji, koje je u časopisu »Kolo«, pokrenutom godine 
1842., postavio Stanko Vraz. Vraz je uređivao »Kolo« po uzoru tada¬ 
šnjih velikih evropskih književnih časopisa, ali njegovih kritičkih 
radova u »Kolu« nema toliko, da bismo smatrali baš kritički rad 
njegovim najvažnijim djelom. A i ono nekoliko kritičkih priloga više 
raspravlja o općim pitanjima nego o pojedinom djelu. Kad je Vraz 

pisao o pojedinim djelima, pisao je u glavnom pohvalno, više kao 
izvjestitelj nego kao ocjenjivač. 

56, Satira. Satiričke i humorističke književnosti imali smo i prije 
ilirskoga pokreta, i u tome pogledu ilirski pokret nije donio ništa 
novo. Jedina je novost, što satira poprima politički, stranački značaj 
(isp. »Zvekan opet na svijetu« I. Trnskoga i »Komari i obadovi« 
St. Vraza). 


C. ROMANTIZAM 
I. IME I TRAJANJE 

1. Povijest imena. Pod imenom »romantizam«, »romantik« i »ro¬ 
mantičan« nije se uvijek razumijevao određen i stalan pojam. Iz po¬ 
četka je taj pojam označivao književnost napisanu na nekom roman¬ 
skom jeziku za razliku od književnosti na latinskom jeziku. Oko 
1740. javlja se u Engleskoj riječ »romantic« u značenju slikovno, 
prirodno, bujno, što je protivno namještenosti i kultiviranosti. Ko 
liko je poznato, taj se izraz upotrijebio za oznaku engleskih par¬ 
kova, koji su prirodni, bez nakićenosti i dotjerivanja za razliku od 
parkova renesansnih i parkova iz vremena Luja XIV. Renesansa je 
uvela geometrijski uređene parkove s cvijećem poput šara na sago¬ 
vima, s potkresanim granama i ravnim drvoredima. 

Prema koncu XVIII. stoljeća ime romantika i romantizam do¬ 
bilo je novo značenje: označuje novu književnost i umjetnost, novo 
duhovno raspoloženje, nov pokret, koji se očitovao u književnosti i 
umjetnosti, znanosti i filozofiji, ali treba držati na pameti, da ideje, 
značajke i pokret romantizma nisu u svima zemljama jednaki; postoji 
na pr. prilično velika razlika između talijanskoga i njemačkoga 
romantizma. 

2. Trajanje romantizma. Romantizam se javio najprije u Nje¬ 
mačkoj, i to oko 1790. U ostalim evropskim zemljama javlja se ka¬ 
snije. U Francuskoj je već kao škola oko 1820. U isto vrijeme po 
prilici romantizam se| širi u Italiji. Kod nas se javlja oko 1840., kad 
je već bio romantički pokret u ostalim zemljama pri svršetku, ali 
pisaca, koji su romantici po svome načinu pisanja, ima i u dvadese¬ 
tom stoljeću nesamo kod nas, nego i kod ostalih evropskih naroda. 

II. ROMANTIZAM KAO REAKCIJA 

3 0 Romantizam kao otpor protiv racionalizma . Premda romanti¬ 
zam nije filozofijski sustav, on je ipak nastao i kao otpor racio¬ 
nalizmu. Racionalizam je prije svega isticao prvenstvo razuma u 
duhovnom životu, dok je romantizam isticao osjećaj i vol ju. 
Prethodni učitelj romantika J. J. Rousseau, govoreći o »hladnom 
razumu«, istaknuo je misao, da hladni razum nije nikada ništa sjajno 
stvorio »Nouvelle Heloise). Ovu misao romantici su neprestano isti¬ 
cali u književnim djelima i u filozofiji. 

4. Romantizam kao otpor protiv klasicizma i pseuđoklasicizma. 
Romantizam je još više otpor protiv klasicizma i pseuđoklasicizma, 
koji su gotovo nesmetano vladali u evropskim književnostima u 
XVIII,. stoljeću, a napose u Francuskoj, koja je svojim klasičnim 
piscima davala ton evropskoj književnosti toga vremena. Sve 
bitne značajke klasične umjetnosti smetale su romantike. I mirna, 
objektivna hladnoća klasičnih pisaca, i nestašica osobnosti, lokalne 
boje i nedostatak vrelijih čuvstava, a naročito podvrgavanje pjesni¬ 
čkim i proznim pravilima, koja potječu još iz starih grčkih vremena — 
sve je to smetalo romantike. Klasicisti nijesu imali dovoljno razu¬ 
mijevanja za izvoran talenat, ako nije radio po utvrđenim i općenito 
prihvaćenim pravilima. Voltaire je na pr. nazvao Shakespeareovo 
stvaranje đubrištem, a kad mu je priznao talenat, ističe, da nije imao 
ni trunka ukusa niti je poznavao književna pravila, pa je pokvario 
ukus svojih sugrađana. Klasici su u svemu tražili mjeru i sređenost 
— dvije odlike, koje romanski narodi nazivaju svojim narodnim zna¬ 
čajkama, dok romantizam traži bujnost, osjećajnost i izvornost. 

5. Romantizam kao izraz germanstva. Ukratko, romantizam mnogi 
književni teoretici označuju kao provalu germanskoga duha protiv 
gospodstva romanskoga duha, pa tako i tumače činjenicu, da pravi 
romantizam nikada nije potpuno mogao zagospodariti kod romanskih 
naroda. Po tome gledanju romantizam znači oslobođenje neroman- 
skih evropskih naroda ođ štitništva i gospodstva romanske kulture 
i romanskoga gledanja na život i na životna pitanja. Doduše roman¬ 
tizam je u Francuskoj imao odličnih predstavnika, ali i u toj pojavi 
neki vide pobunu galskoga i germanskog duha protiv romanskog. 

III. PSIHOLOŠKE OSOBINE ROMANTIKA I ROMANTIZMA 

6. Uzdizanje ličnosti . Romantizam je neobično njegovao lični 
osjećaj. U svim vrstama umjetnosti romantici govore najviše o sebi, 
o svojim snovima i svojim strastima. Dok su klasici o sebi govorili 
rijetko, romantici, držeći, d(a umjetnik može osjetiti i razumjeti sa¬ 
mo sebe, pa prema tome, da može umjetnički pravo oblikovati samo 
sebe, iznose sebe i podižu osobnost, individualizam do krajnjih mo¬ 
gućnosti. Nesamo liričari, nego i romanopisci daju u najrazličitijim 
oblicima svoje lične snove i svoje poglede. Oni su staro filozofijsko 
načelo, da je čovjek mjera svih stvari, preveli na umjetnički jezik, pa 
su smatrali, da je glavno mjerilo kod umjetnosti iskrenost u iznoše¬ 
nju vlastitih doživljaja. I zato je prilično točno označio Brunetiere 
romantizam kao »Exaltation du sentiment personnel ou Thyper- 
trophie du Moi«. 

7. Poetiziranje života . Kako su romantici smatrali osjećajnu 
stranu važnijom od razumske nesamo u umjetničkom stvaranju, nego 
i u životu, to su osjećajnost i zanos dva osnovna elementa njihova 
duševnog života. Sa zanosom su proživljavali i život i umjetnost. 
Prije svega emocija, ushit prema životu, prema umjetnosti, prema 
neobičnim pojavama, ljudima i krajevima. Oni su htjeli obuhvatiti 
cio život sa svim njegovim lijepim i ružnim stranama. U svemu su 
nalazili poeziju i sve su poetizirali. 

8. Psihološke nastranosti , Upravo ovo poetiziranje cijeloga ži¬ 
vota i trajno uznemireno gledanje na život i stvari nijesu dopustili 
većem dijelu romantika, da stvari i pojave promatraju mirno i da 
vide svu raznovrsnost ljudskoga života i zbivanja. Oni su i na ljude 
i na događaje gledali pristrano: ili uljepšavajući i ljude i pojave ili 
crtajući tamnim crtama i ljude i karaktere. Sve je ili svijetlo ili sjena, 
sve je puno suprotnosti, bez prijelaza; ljudi su dobri ili zli, srednjih 
nema, a u životu je baš obratno. Međutim, bilo bi pogrešno misliti, 
da su te mane romantizma značajne za sve romantike. Ima roman¬ 
tika s vrlo profinjenim smislom za stvarni život i za sve prijelaze 
duhovnih stanja. 

9. Vraćanje religioznosti 0 Želja, da obuhvate sve, dovela je roman¬ 
tike k vjeri. Dok vijek prosvjetiteljstva (Aufklarung) nije cijenio vjer¬ 
sko osjećanje u životu pojedinca i naroda, romantici su osjećali 
i cijenili značenje vjerovanja u duhovnom životu. Oni su sami pre¬ 
kinuli dobrim dijelom s bezvjerskim pojmovanjem, pa su se približili 

ili kršćanstvu, i to baš katolicizmu, ili panteizmu. Bogata i izvorna 
tradicija katoličkoga srednjega vijeka s razvijenim duhovnim živo¬ 
tom, s prekrasnim spomenicima vjerskoga zanosa — kao što su ka¬ 
tedrale — nadahnula je više romantika i predromantika (Chateau- 
briand, Novalis). , 1 

10. Romantično prijateljstvo , Usporedo s vraćanjem k vjerskim 
osjećajima, romantizam uzvisuje i ljubavne osjećaje. Prije svega ro¬ 
mantizam je — naslanjajući se u neku ruku na tiubadure — obnovio kult 
žene, ali romantična ljubav nije konvencionalna niti je lišena stra¬ 
snih, ljubavnih elemenata. S druge strane romantizam je njegovao 
drugarsku ljubav, duhovne veze prijateljstva, što se očituje i u knji¬ 
ževnosti i u bezbrojnim pismima (Pisma Karoline Schlegel i Goe- 
theova Pisma jednom djetetu). Kod nas je romantizam uveo kult 
pobratimstva i posestrimstva (Luka Botić je spjevao ep »Pobra¬ 
timstvo«). 

11. Nostalgija i melankolija. Pretjerana osjećajnost, hipertrofija 
ljubavi i osobnosti pridoniješe, da je romantizam postao nesamo 
umjetničko-književni pokret, nego i duhovno raspoloženje, duhovna 
kriza svoje vrsti, u kojoj je najočitija pojava premoć mašte i osje¬ 
ćajnosti nad razumom. Tu pojavu opažamo već podkraj 18. stoljeća u 
neobično naglašenoj melankoliji, u sanjarenju, u težnji za nepoznatim, 
za dalekim i tuđim. Kult samoga sebe doveo je romantike do 
duhovnog bezvlađa, koje nije priznavalo ni zakona, ni običaja, ni 
društvenih uredbi, ni ćudorednih zasada, tako da su oko 1820. go¬ 
dine u Francuskoj mnogi trijezni duhovi gledali u romantizmu du¬ 
hovnu bolest (»Le romantisme est une maladie comme le somna- 
bulisme ou l’epilepsie« pisao je o romantizmu »Le Constitutionel«, 
list klasicista). 

12. Teatralnost romantika „ Romantici su smatrali život i umjet¬ 
nost jedinstvenom pojavom, pa su zato davali izuzetno mjesto umjet¬ 
nicima, koji po njihovu mišljenju jedini znadu tumačiti život. Oni 
su bili izuzetna bića, s onu stranu dobra i zla, visoko uzvišeni nad 
obične ljude, pa su zato često i govorili i mislili drukčije nego drugi. 
U svojim nastupima bili su nerijetko patetični, teatralni i čudaci. 
Kao i u drugim osobinama, tako i ovdje treba lučiti prave, velike 
romantične pisce od osrednjih, koji su bili najodaniji njegovatelji po¬ 
sebnih, izuzetnih romantičkih osobina. 

13. Pustolovina kao zanimanje „ Iz istih osnovnih i psiholoških 
pobuda romantik je volio pustolovinu, eksotiku i sve, što je ne¬ 
obično. Nije bilo tako velikih zapreka, koju romantički raspoložen 
pojedinac ne bi svladao (Byron i dr.). 

IV. STVARNE I STILSKE OSOBINE ROMANTIZMA 

14. Dinamična poezija. Romantička poezija je sva u pokretu, u 
vječnom traganju za novim oblicima, za novim predmetima. Ona ne 
pozna statike, te su romantici prigovarali klasicistima, da je njihovo 
pjesništvo ukočeno i nepokretno. »Romantično pjesništvo neprestano 
nastaje, i zapravo je njegova glavna bit, što trajno nastaje. Ono 
se ne može iscrpsti nikakvom teorijom. Ono je jedino beskrajno, 
slobodno, a priznaje kao jedini zakon, da pjesnik ne priznaje nad 
sobom nikakva zakona. Romantično je pjesništvo više nego način 
pjesnikovanja, ono je naime pjesništvo kao takvo i uopće je u neku 
ruku svako pjesništvo romantično ili bi takvo moralo biti« (F, 
Schlegel). 

15. Povratak narodnoj prošlosti , Dok su klasici i psesudoklasici 
bili odani hvalitelji klasičnog svijeta, puni rimske i grčke mitologije, 
romantici se vraćaju domaćem, narodnom pjesništvu i predaji, naro¬ 
dnoj povijesti i u njima traže predmet svojih nadahnuća. Ta je pojava 
općenita gotovo kod svih romantika. Novom raspoloženju treba tražiti 
i nov sadržaj, a romantici ga traže u svome narodu ili u povijesti 
drugih evropskih naroda i u novim književnostima, naročito u narodnoj 
tradicionalnoj književnosti. Nikada prije pojave romantizma nije bilo 
toliko uzajamnih duhovnih veza među evropskim narodima. Nijemci 
se udubljuju u svoju povijest, ali marno tragaju za folklorom drugih 
naroda. Francuzi posjećuju Njemačku, polaze u Njemačkoj škole, 
hodočaste Goetheu, slušaju Herderova učenika Niebuhra, od koga je 
na pr. Michelet, veliki romantički historik, prihvatio nauku o seljaštvu 
kao nosiocu narodnosti. Po cijeloj Evropi osjeća se utjecaj i onih 
čudesnih balada, koje su izdali Percy i Macpherson, pa balada postaje 
uz ep omiljelom romantičarskom književnom vrstom. Kozmopolitskom 
gospodstvu pretežno francuske klasike suprotstavlja se novi kulturni 
evropeizam, osnovan na poštivanju i uvažavanju posebnih narodnih 
kultura. Na taj način mogla je s punim pravom ustvrditi Mme de 
Stael, da je romantizam autohton i da je osnovan na narodnim kultu¬ 
rama i na kršćanstvu cijele Evrope. 

16. Romantički stih Tražeći nov sadržaj za novu umjetnost ro* 
mantizam je prekinuo s klasičnim pravilima pisanja i pjevanja. Prije 
svega stil je postao osebniji, življi, pun obrata, blještavila i nemira. 
Svaki pojedini pisac nastoji dati svoj način izražavanja. U tome po¬ 
gledu pojedini romantički pisci idu tako daleko, da napuštaju ne* 
samo utvrđena pravila o pojedinim književnim vrstama — kao što je 
bilo pravilo o jedinstvu mjesta, radnje i čina kod tragedija — nego za¬ 
nemaruju i jezična i stilistička pravila. Radi zvučnosti unose grama¬ 
tičke ii stilske nepravilnosti u svoj jezik, a pogotovu njeguju narječja 
i jezične idiotizme. 

17. Lokalni kolorit . Tražeći svagdje poetičnost, romantici su htjeli 
svemu dati specifičnu boju. Osobito su nastojali da krajoliku daju sve 
njegove značajke. Dati svakom krajoliku njegovu lokalnu boju, a 
osobito ako se radi o kakvu neobičnom kraju, to je bilo jedno od naj- 
omiljelijih nastojanja romantika. 

18. Veličanstvene povijesne slike . Dok je klasicizam bio vrlo 
škrt u slikanju ljudi i događaja, romantizam stvara velike slike povi¬ 
jesnih zbivanja želeći veličanstvenošću slika dati doživljaj povijesne 
stvarnosti. Pojedina sitnica njega ne zanima: glavno je bilo opći 
dojam, patetičnost samog zbivanja. Povijesne slike su zasnovane naši¬ 
roko, pa pojedini povijesni romani dosežu goleme razmjere (usporedi 
na pr. u francuskoj književnosti romane Dumas-a oca »Grof Caglio- 
stro«, »Tri mušketira« i t. d.). 

19. Lirizam romantika. Ali i u romanima, i u dramama, i u ostalim 
književnim djelima, pa čak i u povijesti i kritici kod romantizma se 
svagdje osjeća premoć lirizma. Kao što pisac u sva djela unosi sebe, 
tako i u sve književne vrste unosi lirizam. 


V. POLITIČKI IDEALI ROMANTIZMA 

20. Različiti pogledi. Romantizam je u glavnom u političkom po¬ 
gledu bio slobodarski raspoložen, protivan političkoj reakciji, ali ne 
uvijek i ne kod svih pisaca. U tome pogledu među romanticima nije 
bilo jedinstvenih nazora, kao što je uostalom i razumljivo. 

21. Francuski romantici i politika. I Victor Hugo, i Stendhal — koji 
je svojom raspravom »Račine et Shakespeare« (1822.) vrlo pomogao 
francuskim romanticima, premda po svome stvaranju nije bio roman¬ 
tik — držali su, da romantička književnost mora biti u službi novoga, 
revolucionarnoga društva. Međutim, veći dio stvaralaca romantika u 

Francuskoj nijesu bili nikakvi revolucionarci; naprotiv revolucionarci 
i čuvari revolucionarnih tekovina bili su klasicisti, potpuno neskloni 
romantizmu, kao što mu je bio nesklon i sam Napoleon, koji u klasi¬ 
čnom svijetu nije vidio samo slobodarstvo i republikanstvo, nego i 
ideal cezarizma. 

22. Romantizam u politici Slavena , Nijemaca i Talijana , Naprotiv 
kod svih Slavena romantizam je bio usko spojem s nastojanjima oko 
obnove političke samostalnosti i slobode pojedinih slavenskih naroda, 
a osobito kod Poljaka, Čeha, Hrvata i Srba. Kod Talijana također 
romantizam je obojen politički, i to slobodarski, te su romantici bili 
glavni borci protiv Austrije i njezina utjecaja u Italiji. Njemački ro¬ 
mantizam je imao slobodarske težnje z? ujedinjenjem i oslobođenjem 
njemačkoga naroda. 


D. ROMANTIZAM KOD HRVATA 

I. POLITIČKI DOGAĐAJI 

23! Apsolutizam . Sve lijepe prosvjetne i političke osnove Iliraca 
uništio je treći austrijski apsolutizam (1850.—1860.). Carski Beč nije 
shvatio značaj Austrije; dinastija sa svojim pomagačima i savjetnici¬ 
ma nije htjela ili nije mogla pravilno ocijeniti značenje nacionalizma, 
pa mjesto da zadovolji nacionalne težnje austrijskih naroda, dvor je 
htio ugušiti te težnje i po treći put pokušati, da od Austrije stvori 
jedinstvenu državu. Mladi car Franjo Josip I. bio je vrlo skromnih 
sposobnosti, nesklon novotarijama, mrzitelj sloboština i nacionalne 
misli uopće. Zato je objeručke prihvatio prijedloge svojih savjetnika, 
da uvede u državu apsolutizam, kojim je htio sapeti cijeli javni život 
u austrijskoj državi služeći se progonima i nasiljem. Dvor je nesvi- 
jesno kopao grob austrijskoj državnoj misli. Apsolutističko nasilje 
osobito se snažno osjećalo u Hrvatskoj, gdje je pod pritiskom vlasti, 
cenzure i uhodarstva zamro gotovo sav politički i kulturni život. Tim 
je darovima car zahvalio Jelačiću na njegovoj izdašnoj pomoći za 
vrijeme pobuna 1848. Jelačić je bio skršen. Ali mjesto da se povuče, 
on i Gaj služe austrijskom nasilju. Narodni junaci svršavaju svoj 
politički život žalosno, a njihov primjer djeluje upravo tragično u 
cijeloj Hrvatskoj: nitko se ne usuđuje povesti otvorenu borbu, jer je 
vlast bila nemilosrdna, okružena češkim i slovenskim otpadnicima (»Ba- 
chovi husari«), koji su u Hrvatskoj provodili Bachove osnove. Žandari 

batinama privikavaju narod novome redu i novoj civilizaciji. Nije bilo 
tako sramotna čina, koga se vlast ne bi prihvatila, samo da postigne 
svoje ciljeve, i Bachov apsolutizam je dao »uzoran« primjerak vladanja 
svima sličnim kasnijim pokušajima u Evropi. 

24. Pad apsolutističkog režima\ Godine 1859, bila je poražena 
austrijska vojska kod SolEerina u Italiji, pa je car zaključio, da će 
drugom porazu izbjeći, ako narodu dade kakvu takvu slobodu. Zato 
»listopadskom diplomom« od god. 1860. vraća Ugarskoj i Hrvatskoj 
stari ustav, i u Beču se za kratko vrijeme javlja politička pamet: car 
se bavi mišlju, da uredi Austriju kao saveznu državu — to je bio je¬ 
dini način, da se spasi državna zajednica, sastavljena od više naroda, 
s posebnim političkim i narodnim težnjama. 

25. Otpor Madžara. Međutim protiv toga jedino ispravnog rje¬ 
šenja ustali su Madžari, koji bi takvim državnim uređenjem izgubili 
svoj povlašteni položaj i ne bi mogli iskorišćivati »ugarskih« naroda. 
Kad je car uvidio, da ne će izaći na kraj s Madžarima, dade se na nov 
pokušaj, sličan po svojim krajnjim ciljevima netom minulom apsolu¬ 
tizmu: on veljačkim patentom od 1861. godine uredi Austriju kao 
centralističku ustavnu monarhiju. 

26. Veliki hrvatski sabor od 186L U takvim prilikama sastao se 
godine 1861. hrvatski sabor, koji je dostojno reagirao na sve pokušaje 
dvora i Madžara. Na tom zasjedanju sabor je stvorio zaključak o osni¬ 
vanju sveučilišta i akademije. Na tome saboru je bio cvijet hrvatske 
inteligencije nesamo iz Hrvatske, nego i iz Dalmacije. Po prvi put 
hrvatski sabor postaje pravim predstavnikom i tumačem narodnih 
želja i nastojanja. Sabor zaključuje, da je 1848. prekinuta i pravna i 
stvarna veza Ugarske i Hrvatske, ali Hrvatska je voljna stupiti s 
Madžarima u pregovore, ako ugarski sabor prije prizna cjelovitost 
svih hrvatskih zemalja. Takav je prijedlog prihvatila većina sabora, 
okupljena u narodnoj stranci, kojoj su bili na čelu Strossmayer, Rački, 
Mrazović i Perkovac. 

27. Obnova madžaronštine 0 Dugi i nesnosni austrijski apsolutizam 
u Hrvatskoj prisilio je neke Hrvate, pa i one, koji su za vrijeme 
ilirskog pokreta bili među prvim borcima i radnicima, da se ponovno 
približe Madžarima. Tako se u saboru od 1861. našao krug ljudi — 
unionisti — koji su tražili, da se povedu pregovori s ugarskim saborom 
bez ikakvih preduvjeta. Među nove madžarone ušao je i Ilirac Mirko 
Bogović. 

28. » Hrvatska Hrvatom «, Protiv većinskog prijedloga ustala je i 

treća, najmanja grupa, koja će kroz kratko vrijeme postati najjačom 
hrvatskom narodnom strankom — ustali su Ante Starčević i Eugen 
Kvaternik, Oni su stavili prijedlog, u kome traže uspostavu cjelokup¬ 
nosti i jedinstva hrvatskih zemalja bez ikakvih veza s Madžarima i 
s Austrijom. Ukratko, Starčević i Kvaternik su govorili onako, kako 
je hrvatski narod želio: Hrvatska Hrvatom. Temelj stranke prava 
udaren je jasnim postavljanjem programa na zasjedanju sabora od 
1861. ■ Ml HV!*! 

29. Hrvatska vlada , Još prije zasjedanja hrvatskog sabora ure¬ 
đena je samostalna hrvatska vlada (14. III. 1861.) potpuno neovisna 
od ugarske vlade. I u Beču je osnovana hrvatska dvorska kancelarija, 
nezavisna od Madžara. Hrvatska vlada je uredovala hrvatskim jezi¬ 
kom, banom je imenovan Šokčević (1860.—1867.), a kancelarom Ivan 
Mažuranić (1861.—1865.). 

30. »Samostalna stranka «, Uz narodnu, pravašku i unionističku 
stranku javlja se nova politička skupina, koja je htjela da uredi 
odnose s Austrijom i da s Austrijom sklopi nagodbu prije nego će 
je sklopiti Madžari. To je samostalna stranka, kojoj su na čelu bili 
Ivan Mažuranić i Ivan Kukuljević, a uz nju su pristajali neki velikaši 
i svećenici. 

31. Izbori od 1865 . Šokčević je godine 1865. proveo nove izbore, 
pa je narodna stranka dobila golemu većinu i povela pregovore s ve¬ 
ćinom ugarskog sabora, da uredi odnose između Hrvatske i Ugarske. 
Pregovori se razbili 1866., jer Madžari nijesu htjeli priznati cjelovitost 
hrvatskoga zemljišta, a zapravo radi toga, što su već sklapali s carem 
sporazum. 

32. Austro-ugarska nagodba . U borbi s Pruskom Austrija je do¬ 
živjela poraz, i Fra'njo Josip I. traži načine, da se pomiri s Madža¬ 
rima. Tako je došlo 1866, do ugarsko-austrijske nagodbe, po kojoj je 
Austrija uređena kao dvojna monarhija, u kojoj je osigurana premoć 
Nijemcima i Madžarima. 

33. Ugarsko-hrvatska nagodba , Car je prepustio Madžarima, da 
riješe pitanje odnosa Hrvatske i Ugarske posebnim dogovorom. Hrvati 
su međutim sada prihvatili u većini program samostalne stranke pa 
su htjeli, da i oni nezavisno od Madžara naprave nagodbu s Austrijom 
i da tako dođe do realne unije Austrije i Hrvatske, ali car je odbio 
zaključak hrvatskog sabora, našto je 1867, odstupio ban Šokčević, a 

dvor je imenovao za namjesnika banske časti bezobzirnog Levina 
Raucha, koji stvara nov red za izbore i nasiljem i prijevarama provodi 
nove izbore, koji su dali madžaronima veliku većinu: madžaroni su 
dobili 66 mandata, a opozicija samo 14. Taj sabor provodi s ugarskim 
saborom g. 1868. nagodbu. 

34. Smisao nagodbe , Većina hrvatskog sabora tražila je uspostavu 
teritorijalnog jedinstva svih hrvatskih krajeva, ali u nagodbi nije 
došlo do sporazuma o Rijeci, pa je Rijeka ostala kao corpus separa- 
tum pod zajedničkom ugarskom vladom sve do 1918. Bana imenuje 
car na prijedlog ugarskog ministra predsjednika, ali je ban odgovoran 
hrvatskom saboru. Hrvatska je potpuno autonomna u nastavi, bogo¬ 
štovlju, upravi, zakonodavstvu i sudstvu, dok ostali poslovi potpadaju 
pod zajedničko ministarstvo. Kao veza između zajedničke i hrvatske 
vlade postao je posebni hrvatski ministar u Budimpešti. 

35. Otpor u Hrvatskoj . U Hrvatskoj su svi narodni ljudi ustali 
odlučno protiv nagodbe tvrdeći, da je donesena protuzakonito. Na¬ 
rodna stranka izdaje 1871. proglas narodu, pozivajući Hrvate u 
borbu protiv nagodbe, kojoj osporava zakonitu valjanost. Posebno je 
oštru borbu povela narodna stranka protiv Raucha, i on je, optužen 
zbog nekih prljavih i sebičnih afera, morao 1871. odstupiti. 

36. Ponovna pobjeda narodne stranke , Kralj je imenovao za bana 
Kolomana Bedekovića, koji je proveo nove izbore, ali bez nasilja, pa 
je narodna stranka zajedno s ostalom oporbom dobila 65 mandata, 
a madžaroni samo 14 mandata. Kad je kralj vidio, kakav je sastav 
hrvatskog sabora, nije dopusti da se on sastane. 

37. Kvaternikov protest „ U Hrvatskoj se duhovi uzbuniše; sve više 
se javlja težnja za potpunim prekidom i s Madžarima i Austrijom, a 
kraljevo je protivljenje još povećalo ovo opće neraspoloženje, kome 
je dao najvidniji znak svojom bunom nacionalist i apostol hrvatske 
državne samostalnosti Eugen Kvaternik. On je u jesen 1871. podigao 
revoluciju u Lici nadajući se, da će za svoj pokret predobiti krajišnike 
i susjedni elemenat u Bosni. Njegova je revolucija propala tri dana 
nakon ustanka, i Kvaternik izgubi život. Kralj raspusti sabor, a 1872. 
odstupi liberalni Bedeković. 

38. Vakanovićeva misija , Nato je kralj imenovao za namjesnika 
banske časti Antuna Vakanovića, koji je poput Rajucha imao »urazu¬ 
miti« Hrvate i stvoriti takav položaj u hrvatskom saboru, da će biti 
omogućena suradnja s Madžarima. Sve njegove spletke nijesu uspjele, 

jer je opozicija dobila na izborima 47 mandata, a madžaroni 28. Nato 
je Vakanović pozvao u sabor 47 virilista, koji su od reda bili madža¬ 
roni. Takav sabor provede 1873. reviziju hrvatske nagodbe, po kojoj 
je Hrvatskoj određena stopa od 45% poreza, što ih ubere, dok je prije 
bila određena stalna svota — nešto preko dva milijuna forinti. 

39. Mažuranićeva era „ Vakanović odstupi 1873., a za bana je 
imenovan (prvi ban pučanin) Ivan Mažuramć. U Hrvatskoj su Mažu- 
ranića dočekali s dosta simpatija, jer je svatko bio uvjeren, da će u 
okviru mogućnosti učiniti sve za podizanje hrvatskoga političkoga 
i kulturnog života. I doista Mažuranić se dao svojski na posao. 
On je uredio upravu, podigao školstvo i nastojao, da se pnpojS 
Vojna Krajina Hrvatskoj, ali u tome nije uspio. To nije bila jedina 
teškoća njegove uprave: kako je u to vrijeme došlo do okupa¬ 
cije Bosne i Hercegovine, to su banovinski Srbi počeli otvoreno pri¬ 
stajati uz Srbiju, dok su Hrvati željeli, da Bosna i Hercegovina u 
okviru Austro-Ugarske postane prije ili kasnije sastavnim dijelom 
hrvatske države. Borbe između Srba i Hrvata javljaju se sada u 
Hrvatskoj svom oštrinom pogotovu, što su Srbi i sada i kasnije išli 
rukom o ruku s madžaronima i Madžarima. Na hrvatskoj strani se na 
ovaj rad i nastojanje hrvatskih Srba odgovorilo potpunim poricanjem 
Srba kao političkog naroda (Starčević). Pravaštvo je prodiralo u po¬ 
litički život snagom bujice, pa je narodna stranka počela sve to više 
slabiti. U takvim okolnostima ban Mažuranić odstupa 1880. s banske 
časti. 

II. PROSVJETNE PRILIKE I USTANOVE 

40. Prosvjetna nastojanja . Premda političke prilike nijesu bile 
povoljne, ipak se čitavo ovo vrijeme opaža sustavno nastojanje oko 
podizanja hrvatske kulture. U to vrijeme završen je rad na uspostavi 
najvažnijih prosvjetnih ustanova, koje i danas blagotvorno rade na 
jačanju hrvatske kulture. 

41. Rad za vrijeme apsolutizma . Za vrijeme apsolutizma rad nije 
bio moguć u onom opsegu, kako su hrvatski rodoljubi željeli, ali od¬ 
bačeni iz politike, hrvatski javni radnici dadoše se na tihi temeljiti 
rad, naročito oko izgradnje hrvatske povijesne nauke, % u čemu je 
imao golemih zasluga polihistor Ivan Kukuljević, koji je odmah na 
početku apsolutizma pokrenuo svoj Arkiv za povjesnicu jugoslaven¬ 
sku (1851.) započinjući na sretan način bogatu povijesnu nauku kod 
Hrvata u XIX. stoljeću. 

51. Odgojna misija književnika. Književnici su bili za cijelo 
vrijeme romantične književnosti u prvom redu odgojitelji naroda, 
graditelji narodne svijesti i otpora, a tek u drugom redu književnici. 
Njihova je književnost u glavnom u službi općih narodnih ideala, a 
tek sporedno izraz njihovih ličnih osjećaja i težnja. Zato je odgojno- 
rodoljubni elemenat najvažniji u cijeloj hrvatskoj romantičnoj knji¬ 
ževnosti. 

52. Tematika hrvatske romantike. Razumljivo je, da je najvažniji 
dio te književnosti rodoljublje, a kako je povijest u odgoju svakoga 
naroda ponajvažniji činilac, to se u romantičnoj književnosti ističe 
posebno historizam: u pripovijestima, romanima, ili u dramam i drugim 
književnim vrstama predmet pjesničkoga stvaranja uzet je redovno 
iz povijesti, koja postaje u prvom redu uzorom, a tek izatoga, i to 
rjeđe, stvarnim ogledalom narodnoga razvoja. Razumije se, da će 
slika povijesti biti idealizirana: bilo da prikazuje historijske događaje 
i osobe, bilo da prikazuju izmišljena lica, povijest je redovno uljep¬ 
šana. Rodoljubne pjesme su jednako ispjevane: pjesnik pjeva o svome 
zanosu za domovinu, o ljubavi prema domovini, o teškim ranama 
domovine, o neprijateljima i izdajicama, koji su krivi teškoj sudbini 
hrvatskoga naroda. Kao lijek za takve ljude, prikazane uvijek u naj¬ 
tamnijim bojama, pjeva se o junaštvu, o poštenju, o idealnim likovima, 
koji imadu služiti kao uzor. Povrh svega, osim rijetkih izuzetaka, 
bdije topli optimizam, koji ne kleca ni pred najtežim događajima, 
vedro pouzdanje u sretniju budućnost, čvrsta nada, da će i na naša 
vrata sinuti sunce. Tek pri kraju života pjesnici znadu klonuti, zapasti 
u apatiju, uvući se u se i davati lično proživljene časove rezignacije 
i boli (na pr. Preradović, a donekle i Šenoa). Iza ovih općih tema 
dolazi ljubavna poezija, ali i ona je u stalno određenim granicama. 
Ličniji ljubavni momenti rjeđe dođu do izražaja. Pjesnik pjeva svojoj 
ljubavi, svojoj obitelji, sanja, kako će sa svojom odabranicom raditi 
za svoj narod. Kad je tako, onda se razumije, da veći dio poezije nije 
dovoljno izdiferensiran: gotovo svi pjesnici pjevaju istim rječnikom, 
na isti način, s mnogo općih zajedničkih crta s ostalim pjesnicima. 
Ličnih akcenata ima malo. 

53. Utjecaji. Premda sve dosada nije u dovoljnoj mjeri istraženo, 
koliko su strani pisci utjecali na naše pisce u vrijeme romantizma, 
ipak se može kazati, da su utjecaji bili znatni po sadržaju i mnogo¬ 
strani po broju. Na književnike u početku romantizma romantici manje 
utječu, ali što se više odmičemo od ilirskoga vremena, strani su utje¬ 
caji sve to složeniji. Za vrijeme ilirskoga pokreta klasici su još u 

jer je opozicija dobila na izborima 47 mandata, a madzarom 28 \ 
je Vakanović pozvao u sabor 47 virilista, koji su od reda bi]j , 
roni. Takav sabor provede 1873. reviziju hrvatske nagodbe, p f) 
je Hrvatskoj određena stop a od 45% poreza, što ih ubere, dok j e 
bila određena stalna svota — nešto preko dva milijuna forinti 
39. Mažuranićeva era . Vakanović odstupi 1873. f a za ban 
imenovan (prvi ban pučanin) Ivan Mažuramć. U Hrvatskoj Su ^ 
ranića dočekali s dosta simpatija, jer je svatko bio uvjeren, da 
okviru mogućnosti učiniti sve za podizanje hrvatskoga politi e 
i kulturnog života. I doista Mažuranić se dao svojski na p f 
On je uredio upravu, podigao školstvo i nastojao, da se p r 
Vojna Krajina Hrvatskoj, ali u tome nije uspio. To nije bila j e ,, 
teškoća njegove uprave: kako je u to vrijeme došlo do oki 
čije Bosne i Hercegovine, to su banovinski Srbi počeli otvoreno 
stajati uz Srbiju, dok su Hrvati željeli, da Bosna i Hercegovim 
okviru Austro-Ugarske postane prije ili kasnije sastavnim dijei 
hrvatske države. Borbe između Srba i Hrvata javljaju se sada 
Hrvatskoj svom oštrinom pogotovu, što su Srbi i sada i kasnije ; s[ j 

rukojn o ruku s madžaronima i Madžarima. Na hrvatskoj strani m „ 

c na 

ovaj rad i nastojanje hrvatskih Srba odgovorilo potpunim porican : 
Srba kao političkog naroda (Starčević ). Pravaštvo je prodiralo u p 0 . 
litički život snagom bujice, pa je narodna stranka počela sve to više 
slabiti. U takvim okolnostima ban Mažuranić odstupa 1880. s banske 
časti. 


m 
a 

li. PROSVJETNE PRILIKE I USTANOVE 

40. Prosvjetna nastojanja. Premda političke prilike ni jesu bile 
povoljne, ipak se čitavo ovo vrijeme opaža sustavno nastojanje oko 
podizana hrvatske kulture. U to vrijeme završen je rad na uspostavi 
najvažnijih prosvjetnih ustanova, koje i danas blagotvorno rade na 
jačanju hrvatske kulture. 

41. Rad za vrijeme apsolutizma. Za vrijeme apsolutizma rad nije 
bio moguć u onom opsegu, kako su hrvatski rodoljub* željeli, ali od¬ 
bačeni iz politike, hrvatski javni radnici dadoše se na tihi temeljiti 
rad, naročito oko izgradnje hrvatske povijesne nauke, u čemu je 
imao golemih zasluga polihistor Ivan Kukuljević, koji je odmah na 
početku apsolutizma pokrenuo svoj Arkiv za povjesnicu jugoslaven¬ 
sku (1851.) započinjući na sretan način bogatu povijesnu nauku kod 
Hrvata u XIX, stoljeću. 


42. »Književnik«. Čim je došlo slobodnije vrijeme, hrvatski ZtVtfl 
stveni radnici pomišljaju na organizaciju zrarvslvenog rada* P a 
tako 1864. osnovan časopis »Književnik«, kome su bili glavni sura¬ 
dnici i urednici Vatroslav Jagič, Franjo Rački i Josip Torbar. To l e 
prvi znanstveni časopis kod Hrvata u pravom značenju riječi, i on 1® 
pripremio tlo za osnutak akademije. 

43. Akademija znanosti i umjetnosti . U Hrvatskoj se već dulje 
vremena osjećala potreba znanstvene ustanove, koja bi okupljala 
sve učenjake. U osamnaestom stoljeću bilo je pokušaja u Splitu, da 
se osnuje takva ustanova s izrazito filološkim zadatcima. Bilo je 
sličnih pokušaja i u Slavoniji, a odmah na početku ilirskog pokreta 
prihvaćen je zaključak u hrvatskom saboru, da se osnuje akademija. 

Taj zaključak je bio i uzakonjen, ali do ostvarenja te ustanove došlo 
je tek 1866., kad je konačno potvrđen zakon o osnutku Jugoslavenske 
akademije. Da je došlo do osnutka akademije, najveća zasluga ide bi¬ 
skupa Josipa Jurja Strossmayera, koji je 1860. položio 50.000 lorinti za 
akademiju, i na taj način udario gospodarski temelj za njezin rad. 

Akademiji je na čelu bio dvadeset godina povjesničar i neumorni 
»kulturni radnik Franjo Rački, prijatelj Strossmayerov jumro 1804.). 

Ta prva modema akademija na slavenskom jugu — tu trebamo i 
tražiti razlog, da je uzela jugoslavensko ime — razvila je neobično 
živahan znanstveni rad. Njenu nastojanju imamo zahvaliti, da se naša 
nauka u XIX. stoljeću počela naglo razvijati i napredovati nesamo po 
obimu, nego i po solidnosti i kritičnosti. Bilo je i prije pokušaja, da 
se ime akademije promijeni u hrvatsko, ali je to učinjeno tek 1941. 
osnutkom Nezavisne Države Hrvatske, kad je ukinuta Jugoslavenska 
akademija, a osnovana Hrvatska akademija. 

44. Društvo sv . Jeronima . Kako dotad nije bilo posebne ustanove, 
koja bi širila prosvjetu i pučku književnost među seljacima, zagre 
bački nadbiskup i kardinal Haulik, za čijega je biskupovanja 18 d 2. 
godine podignuta zagrebačka biskupija na stepen nadbiskupije, daje 
1866. poticaj, da se osnuje posebno društvo za širenje pučke pro 
svjete. Tako je 1867. osnovano Društvo sv, Jeronima, a pravila su 
novom društvu potvrđena 1868. Otada ovo društvo šalje u hrvatski 
narod svake godine po nekoliko knjiga i na taj način pridonosi 
znatan udio jačanju hrvatske prosvjete, 

45. Reforma Matice ilirske. Matica ilirska bila je u početku svoga 
rada samo posebna glavnica u okviru zagrebačke čitaonice, a tom 




• , .VrJavati hrvatske knjige bez obzira, kojoj kll| 

•" 9C ti*™. 100 ? tXvo stanje ostaje do 1850., kad je čitao,,,. 

žovnoj vrsti pripadaju. ^ a< j j e osnovana Jugoslaven 

ukinuta. Matica postaje samo**Ina .* > na ^ 

, .»I Prij. 

Akademija m. . “P™'' 1 *''™ Takvo .lul« ostaje do , 

Pr,i : s r a rr r 

" (Matica hrvatska), a izdavsu.,« kn„ e a . članstvo M .„ ; 
»o pllarf/. se na nova tamnija. Malina u Slavnom ,zda,a izv„ r „ 

književna i pučka P»M> » •<«*> d|da 

Akademija. , 4 . , 

L/z utemeljitelje uvode se novi članovi prmosmci, a u pojedini, 

mjestima imenuju sa povjerenici. Ova promjene pokazala su velik. 
rezultate. Dok je Matica prije reforme izdavala teik po koju knjig u 
pomagala ili sama izdavala časopise »Kolo«, »Neven« i »Vienac , od 
sada unaprijed izdaje — za dvije godine — po tri knjige godišnje, 
od J879. po sedam do devet knjiga na godinu. Članova pri 
nosnika bio je 1875. samo 300, a 1892. ima ih već 6500, dok se pn 
kraju XIX. stoljeća taj broj penje gotovo na 10.000! Hrvatski kul¬ 
turni uspon ide naglim koracima naprijed. Usporedno s Matičinim ra 
dom naglo se množe tiskare i knjižare, koje sa svoje strane šire opću 
obrazovanost i znanje. 


46. Osnutak sveučilišta. Kruna svih znanstvenih i prosvjetnih 
nastojanja bilo je otvaranje hrvatskog sveučilišta. Viših škola 
bilo je u Hrvatskoj i prije: pavlinsko sveučilište u Lepoglavi, zagre¬ 
bačka akademija i francuski licej u Zadru, ali apsolutizam je ukinuo 
zagrebačku akademiju, pa je t. zv. »filozofiju« priključio gimnaziji, 
a pravni fakultet je pretvoren u Kr, pravoslovnu i državoslovnu aka¬ 
demiju, koja je svojim slušačima davala potrebnu spremu za razli¬ 
čita pravnička zvanja. Godine 1855. uveden je na toj akademiji kao 
nastavni jezik njemački. Odmah nakon pada apsolutizma hrvatski 
sabor preuzima u svoje ruke pitanje sveučilišta, da tako zadovolji 
narodne potrebe i zahtjeve, koji se javljaju još od 1790. i ponavljaju 
kroz čitavo vrijeme ilirskoga pokreta. Godine 1861. stvara sabor 
zaključak o podizanju sveučilišta u Zagrebu, I kod toga je Stross- 
mayer bio glavni začetnik i glavni dobročinitelj, ali do otvaranja 
sveučilišta došlo je tek u listopadu 1874., kad je otvoren pravni, bo- 
goslovski i filozofski fakultet, dok je medicinski osnovan 1917., a 
otvoren početkom 1918. 

47, Književni listovi. Usporedno s dizanjem zanimanja z.a pr 
•vjetna pitanja javljaju se književni listovi. Glavno srediste po* a 
Zagreb, i u njemu je pokrenut najveći broj književnih listova, a.. 

• i javlja književni rad i u pojedinim pokrajinskim mjestima. 

ieine apsolutizma izlazio je od godine 1852. do 1858. časopis ■ * !■ 

v o n«, u kome su objavljeni gotovo svi književni radovi za vr\\em* 
apsolutizma, ali on nije mogao ni izdaleka vršiti svoju m * 
onako, kako su htjeli njegovi urednici, radi nesnosne cenzure. -a 
; c »Neven« prestao izlaziti, pokrenuo je Ljudevit Vukotinovic 
zabavnik »Leptir.« Taj almanah je izlazio od 1859. do 1861- ur __. 

S u u glavnom isti kao i u Nevenu. U Karlovcu je odmah na P 
slobodnije ere pokrenuo 1861. Abel Lukšić časopis G 1 a s o n 
koji je iz početka donosio tek malim dijelom književne prv o&e, 
je pri kraju izlaženja postao potpuno književnim listom. List l e P 
stao izlaziti 1865. Posljednju godinu štampan je u Beču, a UTe ^J . 
ga je A. Šenoa. Glavni časopis iza apsolutizma bio je zagre aa 
»Naše gore list« (1861.—1866.). List je izdavao i uređivao - 
Krešić, a u njemu su surađivali svi poznatiji pisci toga vremena. 

Od 1863. do 1865. izlazio je u Požegi časopis »Slavonac«, u kome 
su iz početka surađivali pisci iz svih hrvatski krajeva, a ‘ a 
urednik Miroslav Kraljević počeo propovijedati slavonski separa- 
tizam, hrvatski su pisci prestali surađivati u listu, pa na o 
obustavljen. „, 

Slično je nastupio i dubrovački časopis »D U ° V ^ 1 
(1866.-1877.) i kasniji njegov nasljednik »Slovmac« U 8 ™-— 

Godine 1867.—1868. izdavao je u Zagrebu Đuro Dezehc za avo 
poučni tjednik »D r a g o 1 j u b«, a 1869. počinje izlaziti .^avm brv a, 
ski književni list u XIX. stoljeću »Vijenac«, kome ie najprije 
Đuro Deželić, a zatim Ivan Perkovac, Dežman, Markovm Klare, 
negović, Pasarić, Inhof, Hranilović, Amold, Đalskr i Dežuran^ mL 
Najizrazitiji je urednik »Vijenca« bio August Šenoa, kojr je ure \ 
list od godine 1874. do svoje smrti (1881.) . Šenoa je vec pnje uređivao 
Lukšićeve listove »Glasonošu« i Slawische Blatter, a kao izrazi i 
snažan talenat da je »Vijencu« svoju Hzkmomrju r ucmro od nje^a 

književno središte cijele hrvatske književnosti. 

48. Opća značajka. Cijelo razdoblje između 1850. do 1880. znact 
neobičan uspon hrvatskog idealizma i težnje za stvaranjem trajnih 
kulturnih tekovina, koje će poslužiti kao oruđe u narodnoj borbi za 
opstanak i održanje. Učinci tih napora tako su veliki i značajni, da se 



upravo moramo čuditi tolikim plemenitim i smišljenim težnjama i 
žrtvama, pogotovu, što je sva ta djela proveo neznatni građanski 
stalež za jedno sa svećenstvom, premda na kraju toga razdoblja, 1880., 
u deset većih mjesta u Hrvatskoj i Slavoniji u Zagrebu, Osijeku, 
Varaždinu, Karlovcu, Brodu, Požegi, Bjelovaru, Sisku, Zemunu i 
Mitrovici — ima svega 105.355 stanovnika, a od toga broja moramo 
odbiti barem 50% kao prosvjetno neaktivnog žiteljstva. Školstvo je još 
,bilo u povojima. Opća pismenost se jedva počela u većoj mjeri razvi¬ 
jati. Srednjih škola ima mala i s malenim brojem đaka: g. 1876. u cijeloj 
Hrvatskoj i Slavoniji ima 1979 srednjoškolaca, a sveučilišnih đaka 
jedva da ima na zagrebačkom sveučilištu i na vanjskim sveučilištima 
oko 1000. Jedini književni list »Vijenac« 1876. ima oko 1500 pret¬ 
platnika, od toga otpada na sam Zagreb 317. Među pretplatnicima 
ima 184 svećenika, ali samo 16 liječnika i 21 odvjetnik. Grad Senj 
nosi prvenstvo: u njemu ima 57 pretplatnika, ali cijela Dalma¬ 
cija pr ima samo 69 primjeraka, a Dubrovnik ni jednoga. Ali uza 
sve te poteškoće taj maleni broj kulturnih potrošača i stvara¬ 
laca stvorio je u idealnom zanosu i poletu djela, koja su temelj čita¬ 
voga kasnijeg rada. Najljepši plod »hrvatskoga romantizma« jesu 
njegove prosvjetne ustanove, među koje ide posebno i učvršćenje i 
izgradnja hrvatske drame i hrvatske opere. 

III. KNJIŽEVNE ZNAČAJKE I USPJESI 

49. Trajanje romantizma , Romantizam počinje u Hrvatskoj oko 
godine 1840. i traje do 1881,, no bilo je i prije i poslije toga vremena 
književnih pojava romantične naravi. Ima pisaca s romantičnim oso¬ 
binama i u XX. stoljeću i među ponajboljima (Ogrizović, Nazor 
i Krleža). Isto tako ima pisaca, koji su pisali romantički i realistički 
i simbolički (na pr. Ivo Vojnović). Iz početka, ođ 1840. pa sve do 1860. 
među hrvatskim piscima ima dosta klasičnih elemenata, a iza 1860. 
do 1880. prevladava u glavnom romantični smjer. 

50. Romantizam bez romantičkog pokreta. Romantizam u Hrvat¬ 
sku nije došao kao pokret. Niti je bilo boraca za romantizam, a niti 
protiv njega. Pisalo se po svojim sklonostima i raspoloženju: u Hrvat¬ 
skoj je romantizam više stvaran nego formalan, lek pri kraju, poja¬ 
vom realizma, ima nešto otpora protiv novoga smjera, ali ni tada 
branitelji romantizma ni jesu istupali protiv realizma kao oduševljeni 
pristaše romantizma, nego su više isticali potrebu idealističkog smjera 
u književnosti radi odgojne i rodoljubne misije književnosti i knji¬ 
ževnika. 






51 Odgojna misija književnika. Književnici *u bili c ' i *’ 0 

romantične književnosti u prvom redu odgojitelji nar 
Graditelji narodne svijesti i otpora, a tek u drugom redu '* nl .', eV 
KUihova je književnost u glavnom u službi općih narodnih 1 ' 

.1 s poredno izraz njihovih ličnih osjećaja i težnja. Zato je odgaja 
rodoljubni elemenat najvažniji u cijeloj hrvatskoj romantičnoj 

52. Tematika hrvatske romantike. Razumljivo je, da je najvažt V 
dio te književnosti rodoljublje, a kako je povijest u odgoju *v 
naroda ponajvažniji činilac, to se u romantičnoj knjizevnos ' 
posebno historjzam: u pripovijestima, romanima, ili u raEaa ™ 1 redovaQ 
književnim vrstama predmet pjesničkoga stvaranja uze ^ 

iz povijesti, koja postaje u prvom redu uzorom, a e iza , 
rjeđe, stvarnim ogledalom narodnoga razvoja. azimuje ’ 
sltka povijesti biU idealizirana: bilo da prikazale histon.ske dopadale 

“osobe, bilo da prikazala izmjena Uca, tZ> 

šana. Rodoljubne pjesme su jednako ispievane. pl , . klm rana ma 
zanosu za domovinu, o ljubavi prema domovini, 

domovine, o neprijateljima i izdajicama, kop ^ uVl j e k u naj- 

hrvatskoga naroda. Kao lijek za takve ljude, p ^ likovima, 

tamnijim bojama, pjeva se o junaštvu, o pos enj , izuzetaka, 

koji imadu služiti kao uzor. Povrh s,e t a ““ 

bdije topli optimizam, koji ne kleca ni p ^ fe i na nasa 

vedro pouzdanje u sretniju buduenos , cvrs a ’ klonuti, zapasti 

vrata sinuti sunce. Tek pri kraju života pjesnici rezignacije 

„ apatiju, uvući se u se i davati lita. ^ te L 

i boli (na pr. Preradović, a donekle i Senoaj. Iza o v 
dolazi ljubavna poezija, ali i ona je u stalno o re enm ^ sv ojoj 
Ličniji ljubavni momenti rjeđe dođu do izražaja, jesm 

L svoj narod. Kad je iako, onda se razu^.e^da veo d^poežv^^^ 

dovoljno izdiierensiran: gotovo svi_P1^““'talim esnicima. 
na isti način, s mnogo općih zajedničkih crta s osla Pl 

Ličnih akcenata ima malo. ^traženo. 

53. Utjecaji. Premda sve dosada nije u dovo jnoj manl i 2xaa , 

koliko su strani pisci utjecali na naše pisce u 

ipak se može kazati, da su utjecaji bili znatni po sadržaju i m £ 

strani po broju. Na književnike u početku romantizma 

utječu, ali što se više odmičemo od »vremeb^ « "o'u 

cijeni; na Mažuranića izravno utječu latinski pjesnici, Koraci je i 
Vergilije, a opažaju se također i tragovi Homera, Osim toga 
na nj utječu i suvremeni književnici, osobito francuski i tali¬ 
janski, koje je neobično volio (preveo je Manzonijevu odu II cinque 
maggio). Shakespearov utjecaj se opaža kod Mirka Bogovića i Ivana 
Kukuljevića. Kod Bogovića se vide tragovi Schillerovi, a kod Kuku- 
ljevića i Byronovi. Na Jurkovića utječu Heine, Steme i t. d. Na Per- 
kovca je utjecao Turgenjev, na Vodopića Manzoni, na Ilijaševića 
klasici, na Preradovića mnogi pisci, posebno Milton, Mickiewicz, Le- 
nau, a prijevodima je pokazao, da voli Goethea, Biirgera, Dantea i 
Manzoni ja; na Markovića i Byron, i Goethe i Grillparzer. Gotovo su 
svi veliki evropski romantičari našli odziva u Hrvatskoj. Naši Ilirci 
i romantičari osobito cijene Puiškina, o kome referira »Danica« odmah 
na početku svoga izlaženja, a od 1842, imamo čitav niz prijevoda 
Puškina, Neki su mu radovi prevedeni i po dva, tri puta. Njega prevode 
M. Popović, Vraz, Demeter, M. Pucić, Janežić, Trnski, Trubar, Slavko 
Voltava, Špiro Dimitrović, a kasnije Šrepel, Maretić, Brleković, Go- 
stiša, A, Radić, Velikanović, Jovan Hranilović, Harambašić i t. d. 
Sigurno ni jednoga stranog pisca nije prevodilo toliko domaćih knji¬ 
ževnika, što je dokaz, kako je bio kod nas u velikoj cijeni ovaj 
ruski genij. 

Prevođenjima iz stranih književnosti, osobito stranih pjesnika, 
mnogo se bavio Stanko Vraz, Ivan Trnski (Schillerovu »Pjesma o 
zvonu« već 1838.), Veber-Tkalčević i Medo Pucić. Trnski je prevodio 
iz njemačkih pjesnika, zatim Puškina, Scotta, Jamesa Thomr 
sona, Byrona (Mazepa), Keatsa, Browninga; Ciraki Macphersona, 
Shelleya, Šenoa Shakespearea, Hooda i Keatsa. Veber je pre¬ 
vodio Mickiewicza, Krasinskoga, De Amicisa i t. d. i t. d. Kratak 
pogled na prijevode stranih pjesnika i pripovjedača u Šenoino vrijeme 
najbolje će pokazati, kako je bilo živo zanimanje naših romantika za 
strane književnike. Između 1875. i 1880 prevođeni su u Vijencu 
uz ostale radovi slijedećih pisaca: — njemačkih: Schiller, Pla- 
ten, Lenau, Borne! — francuskih B. de Saint Pierre, V. Hugo, C. 
Delavilgne, Musset, Moliere, Daudet, Souvestre, i t .d.; — talijanskih 
Leopardi, Cantu, Amicis, Pellico, Dante; — ruskih: Nekrasov, 
Puškin, Turgenjev, Vovčok, Lermontov; — engleskih: Byron, Poe, 
Goldsmith, Bret Hart, Longfellow; — poljskih: Mickiewicz i Slowacki, 
a od madžarskih Petofi. 

54. Pitanje jezika . Već su Ilirci postavili problem književnog 
jezika, kad ni jesu potpuno primili živi narodni govor, nego su, više 

praktično nego teoretski, u svojim književnim proizvodima dali jezik, 
koji je doduše imao za osnov živi štokavski govor, ali su u nj unosili 
dosta rječničkog blaga iz stare, osobito dubrovačke književnosti, te 
iz dijalekata. Da hi se postiglo što veće jezično jedinstvo, potpisali 
su hrvatski pisci 1850. dogovor, po kome se obvezuju, da će uvesti 
kao književni jezik hercegovačko narječje. Sa srpske strane taj dogo¬ 
vor potpisao je Vuk Stefanović-Karadžić. 

55. Riječka i zagrebačka škola , Pitanjem književnog jezika naj¬ 
više su se u to vrijeme bavili Adolfo Veber-Tkalčević i Fran 
Kurelac, ali nijedan od njih nije primio hercegovačkoga govora u 
cijelosti. Veber je doduše prihvaćao štokavski govor južnog narječja 
kao osnov književnoga jezika, ali je tražio, da u književnom jeziku 
čakavski i kajkavski dijalekti mogu imati udio. Kurelac je bio za 
arhaiziranje književnog jezika nesamo u rječniku, nego i u oblicima. 
On je sam dao upravo klasički dotjerane oglede toga jezika, ali osim 
kod nekoliko najvjernijih sljedbenika, Kurelac nije imao većega 
uspjeha. Kurelac i Veber vodili su i borbu o genitivu plurala: Kurelac 
je bio za kratki plural: žen, kuć, dok je Veber tražio genitiv plurala 
na ah — ženah, kućah. Nije pobijedio ni jedan ni drugi. Kurelčeva 
škola je prozvana riječkom, a Veberova zagrebačkom. 

56. Pitanje stiha. Veber se bavio i pitanjem hrvatskoga stiha, pa 
je naučavao, da se naš stih ima ravnati i po naglasku i po kvantiteti, 
prema tome, da se kod nas može uvesti i heksametar (rasprava o 
hrvatskom heksametru izašla je 1864, u »Književniku«). Protivno je 
mišljenje zastupao Ivan Trnski, koji je tvrdio, da se hrvatski stih ima 
ravnati po akcentu. Za Veberom se poveo Preradović u nekojim svojim 
odama, ali je konačno pobijedilo stajalište I. Trnskoga. 

57. Književna radinost. Hrvatski romantizam razvija i dotjeruje 
sve književne vrste, koje je započeo ilirski pokret. U lirici dvojica 
pjesnika daju djela trajnije vrijednosti — Preradović i Šenoa; ep 
njeguju Botić i Marković, a dramsku književnost Bogović, Marković, 
Tomić i dr,; Jurković, bez velika uspjeha, želi dati našu komediju; 
putopis njeguju Jurković, Veber, Strossmayer, Rački, Mrazović i dr. 
Ali najviše pisaca pjeva i piše novele, pripovijesti i romane, i u tome 
je području dao romantizam najviše imena i najvrednija djela. 
Pripovijesti piše čitav niz pisaca — Bogović, Kukuljević, Tombor, 
Jurković,Veber-Tkalčević, Ciraki, Tomić, Vodopić, Becić, ali više od 
svih i bolje od svih dao je čitav niz pripovijesti i romana August 
Šenoa, najvažnija književna ličnost hrvatskog romantizma. 

E. PREGLED EVROPSKOG ROMANTIZMA 

I. NJEMAČKI ROMANTIZAM 

58 Preteče romantičkog pokreta. U Njemačkoj se pojavila romantična 
književnost mnogo prije nego je nastala službena romantička škola. Pretečama 
romantične škole u njemačkoj književnosti možemo smatrati dvije posebne 
i odjelite književne struje: struju humanističnu, duhovno reformnu, koju pred¬ 
stavlja u jednu ruku Klopstock i Lessing, a u drugu Herder. Lessing je knji¬ 
gom »Hamburgische Dramaturgie« i svojim dramskim djelima oborio u Nje¬ 
mačkoj kult klasicističke francuske tragedije prema Aristotelovoj poetici te 
ujedno prikazao genijalnost Shakespeareova rada. Herder je i teoretski i 
praktično upućivao na neobično golemo značenje narodnog pjesništva pojedinih 
evropskih naroda; on je % uopće pristajao uz ideje Johana Georga Hamanna, 
koji je pravo pjesništvo nalazio u osjećajnosti i strasti. Te ideje razradio je 
Herder u raspravama o Osijanu i Shakespeareu, kod koga je našao pravu 
»narodnu« dramu, dok je o francuskoj drami mislio, da je igračka udešena na 
grčku. Herder je i zdao dvije zbirke narodnih pjesama različitih naroda. 
(Volkslieder, 1778-1779.) Od njega su romantici prihvatili kult narodne poezije, 
neposredne, svježe, nepravilne, ali prirodne i bogate osjećajima. Svojim djelom 
»Ideje o filozofiji povijesti čovječanstva« mnogo je djelovao gotovo na sve 
romantike slavenskih naroda: istaknuo je svježu snagu i blagost slavenskih 
naroda, koje da čeka neobično sretna budućnost. 

59. Sturm und Drang. Herderove su ideje izazvale oko 1770. u omladini po¬ 
kret, koji je dobio ime po Klingerovoj drami »Sturm und Drang« (1777.). 
Premda taj pokret nije upotrebljavao romantično ime, ipak je u svojoj biti 
romantičan. Sturm und Drang je tražio prije svega oslobođenje od svih 
pravila. Traži snažan stil, nasljeđuje pučki govor, upotrebljava hiperbolu, 
uzvik i snažne izraze. Sa svom strašću okomljuje se na racionaliste, pristaše 
»hladnog razuma«. Mjesto pravila traži nadahnuće i genijalnost. Poštuje i 
cijeni Homera, oduševljava se za Shakespearea. Isto tako cijeni Goldsmitha, a 
Herder drži, da je to jedan od najboljih pisaca, što ih je dala Evropa. Uopće 
kod njih postoji velika sklonost prema Englezima, a francuske pisce XVIII. 
st. ne trpe. Goethe drži, da se Voltaire ponio prema Shakespeareu upravo kao 
Terzit. Od Francuza jedino vole i cijene Rousseaua, i poput Rousseaua traže 
povratak prirodi. Ništa ne smije biti namješteno — priroda prije svega, pri¬ 
rodnost nada sve. Sloboda, preziranje vlasti, prvenstvo srca nad umom, mržnja 
prema prosvjetiteljstvu — to je bio nepisani zakon ovoga pokreta. 

60. Pojava romantizma. Pravi romantički pokret počinje u Njemačkoj oko 
1790. i traje do 1815., ali romantičkih djela ima i kasnije. Od svih romantičkih 
pokreta u Evropi njemački je bio teoretski najizgrađeniji, premda nije dao 
tako značajnih djela kao engleski i francuski. No zato je njemački pokret imao 
svoju filozofiju, na kojoj je temeljio svoje književno nastojanje i rad. 

61. Filozofija romantizma. Romantici su svoje filozofske i estetske teorije 
razradili u prvom redu na filozofiji J. G. Fichtea i F. W. Schellinga. Od Fich- 
tea su romantici primili naučavanje, da je vanjski (objektivni) svijet tvore¬ 
vina stvaralačkog duha, pa je prema tome čovjek, individuum, središte svemira 

i pravilo svih stvari. Iz ove filozofijske zasade romantici su povukli neobično 
zanimljiv zaključak: ako je svijet tvorevina stvaralačkog duha, to je zapravo 
svijet san, a san svijet (Novalis), a umjetnička djela imadu upravo toliku vri¬ 
jednost kao svijet, pa što umjetnik ima jaču maštu, to je veći čovjek, genij. 

62. Schellingova teorija genija. Još više od Fichtea djelovao je na roman¬ 
tike u filozofskom pogledu F. W. Schelling (1775.-1854.). Po Schellingu umjet¬ 
ničko stvaranje vraća čovjeka u prvotno jedinstvo, u kome se ja spoznaje unu¬ 
tarnjim gledanjem. Ja se po umjetnosti spaja u jednu cjelinu s vanjskim, 
objektivnim svijetom. Zato je u kulturnom razvoju umjetnost na najvišem 
stupnju, jer ona jedina omogućuje skladna čovjeka i podiže ga do apsolutnih 
visina i potpune spoznaje. Kad umjetnik stvara, iz njega govori genij, pa je 
upravo zato umjetničko stvaranje nesvijesno, a što je svijesno u umjetnosti, ta 
je samo okvir, forma, vještina, koja se može naučiti. Kako umjetnik stvara 
nesvijesno, on stvara nužno. Kao što priroda stvara bez svijesne nakane, tako 
i umjetnik stvara besvijesno i bez praktične svrhe. Umjetnost je sintetička 
zrenje svijeta, dok je nauka analitička. Među umnim djelatnostima jedino se 
filozofija približuje umjetnosti«. 

63. Značajka filozofije romantika. Iz ovih i sličnih misli izvukao je W. 
Schlegel svoju filozofiju romantizma. Ta je filozofija zapravo pjesništvo. Ideal 
romantika je genijj, koji stvara nesvijesno. Zato on i uzvisuje iracionalne sile 
kao najvažnije u ljudskom duhovnom životu. Ideja genijalnosti svršava u ideji 
pretjeranog individualizma: individualna sloboda ne poznaje nikakvih stega 
i nikakvih obzira. Umjetnik mora imati jaku maštu, i stvaralac je tu. Tako je 
on i stvorio svoju definiciju romantizma: »Romantizam je sjedinjenje osje¬ 
ćaja i mašte ili romantično je sentimentalan sujet prikazan fantastično«. 

64. Kozmopolitizam njemačkih pisaca u XVIII. st. Njemački pisci u XVIII. 
st. pod utjecajem prosvjetiteljstva bili su u velikoj većini kozmopoliti, bez. 
razvijene rodoljubne i narodne svijesti. Lessing je držao, da je rodoljublje pre¬ 
živjela herojska slabost. Herder je smatrao cijelo čovječanstvo svojom domo¬ 
vinom. Schiller je rekao, da je velika nevolja i nesreća pisati samo za jedan 
narod. 

65. Nacionalno osvješćivanje. Francuska revolucija i napoleonski ratovi 
izliječili su njemačke pisce od kozmpolitizma. Samu revoluciju srdačno su po¬ 
zdravili gotovo svi pisci: i Klopstock, i Schiller, i Goethe, i Herder i Humboldt 
smatraju, da je francuska revolucija navještaj boljih dana, ali kad je u Fran¬ 
cuskoj zavladalo nasilje, svi ovi pisci odvraćaju svoje poglede od revolucije. 
Kad su francuske čete prešle u Njemačku, oni postaju nacionalisti i protivnici 
Francuza. 

66. Otpor protiv Francuza. Od Napoleonovih provala u Njemačku pa sva 
do svršetka napoleonskih ratova u Njemačkoj se među inteligencijom, a po¬ 
sebno među romantičnim pjesnicima, javlja jak otpor protiv Francuza, pa se 
može donekle s pravom kazati, da je moderni njemački nacionalizam nastao 
kao otpor na Napolecnove pokušaje, da podvrgne pod francusku hegemoniju 
cijeli njemački narod. Filozof Fichte drži svoje glasovite »Govore njemačkom 
narodu«, u kojima bodri svoj narod i poziva ga na otpor protiv osvajača Fran¬ 
cuza, W. Schlegel traži, da pjesnici počnu pjevati rodoljubne pjesme, Arndt, 
Korner i Schenkendorf daju toplu, zanosnu rodoljubnu poeziju punu ljubavi za 

njemačku nezavisnost i njemačko narodno jedinstvo, a Max Schneckenberger 
pjeva glasovitu budnicu »Die Wacht am Rhein«. 

67. F. Schlegel. Najistaknutija osoba njemačkoga romantičkog pokreta bio 
je Friedrich Schlegel. On je teoretik romantizma: ideje romantične škole širio 
je u svojim brojnim spisima i u reviji »Athaneum«, koju je pokrenuo potkraj 
XVIII. st. u Berlinu. Poznavao je gotovo sve evropske književnosti, i o svima 
je znao govoriti kritički i s razumijevanjem. On je stvarao romantički knji¬ 
ževni ukus; on je odmjeravao, koji prijašnji pisac može dobiti romantički 
»placet«. Tako je s ushitom govorio o Shakespeareu, Goetheu — osobito o 
njegovu djelu »Wilhelm Meister«, a kod Schillera mu se nije sviđala »greko- 
manija«. On je postavio točne granice klasične i romantične umjetnosti: prva 
je poklonik ljepote, druga traži zanimljivost; prva je plod nauke, druga je plod 
spontana genija; prva je objektivna i iznosi općenite istine i spoznaje, druga je 
subjektivna i daje individualne dojmove. Po svojim sklonostima i simpatijama 
on je obnovio kult srednjega vijeka, i u srednjovjekovnom uređenju vidio je ideal 
društvenog odnosa. Napokon, F. Schlegel je prešao na katolicizam uvjeren, 
da je katolicizam najpozvaniji tumač »srca i uma«. 

68. Ostali njemački romantici. Uz F. Schlegela ističe se njegov brat Vilim. 
On je, kao i Fridrik, pjesnik, kritik, pripovjedač — vrlo širok talenat, s neo¬ 
bično razvijenim ukusom. Osobito je volio Shakespearea, pa ga je, gotovo u 
cijelosti, u zajednici s Tieckom i dr. preveo na njemački, a njegov prijevod još i 
danas smatraju uzornim. Obojica braće začetnici su modeme književne kri¬ 
tike. Oni su prvi opazili, da je potrebno poznavati pisca, ako želimo pravo shvatiti 
djelo. Dali su klasične primjerke, kako treba karakterizirati pisce i njihova 
djela. Najdarovitiji lirik romantizma bio je Fridrik Hardenberg (Novalis 
1772.-1801.). Mistik, koji vječno živi u svome začaranom krugu, uvučen u se, 
suptilan i vječno uznemaren. Napisao je značajan, ali nedovršen roman (»Hein- 
rich von Ofterdingen«). Plodan je bio i L. Tieck (1773.-1853.), koji je pisao 
drame, pjesme, priče i novele. Sav je u zanosu, pun lirizma. Uz ove napome¬ 
nimo samo po imenu Achima von Arnima, Brentana, de La Motte-Fouquea, 
Chamissa i čudesnoga Hoffmana, koji je znao na tako divan način ispreplesti 
realno i fantastično kao nitko prije njega ni poslije njega. 

II. ENGLESKI ROMANTIZAM 

69. Preteče engleskog romantizma. Prvim pretečama engleskoga roman¬ 
tizma možemo smatrati dvojicu pisaca, koji nijesu kao originalni stvaraoci 
dali velikih djela, ali su objavili djela, koja su pobudila opću pažnju nesamo 
u Engleskoj, nego u cijeloj Evropi. To je Škot James Macpherson (Džems 
Makfarsn), koji je izdao g. 1760. pjesme tobožnjega keltskog pjevača iz trećega 
stoljeća poslije Krista, Osijana, čije je radove Macpherson tobože pronašao te 
ih preveo na engleski i pobudio za Osijana u čitavoj Evropi takvo zanimanje, 
kakvo nije ni prije ni poslije njega izazvalo nijedno djelo. Tajna »pjesnika« 
Osijana nije sve do danas potpuno riješena. Neki drže, da Macpherson nije 
pronašao nikakve fragmente, pa da su prema tome »Osijanove pjesme« njegov 
vlastiti proizvod. Drugi tvrde, da je Macpherson ipak pronašao neke fra¬ 
gmente, koje je preradio i povezao u cjelinu. Bilo kako bilo, svi prosvijetljeni 

ljudi bili su upravo začarani jednostavnošću Osijanovih balada, a isto tako 
i glavnim spjevom Osijanovih pjesama, epom »Fingal«. Imitacije se javljaju 
gotovo u cijeloj Evropi. Postavljaju se poredbe između Homera i Osijana, 
i Osijan odnosi pobjedu. »Osijanski« postaje izraz za posebno raspoloženje 
i poseban način pjevanja: prirodan, neklasičan, ali maglovito tajanstven, sa 
sujetima iz srednjega vijeka. Očaran Macphersonovim uspjehom mistificirao 
je E. Hanka češku javnost tobožnjim rukopisima staročeških narodnih pje¬ 
sama, poznatim pod imenom Kraljodvorski rukopis. 

Neposredno iza Macphersonove obmane javio se biskup Thomas Percy 
(Tomas Porsi) sa svojom zbirkom škotskih i engleskih narodnih pjesama 
»Ostatci staroga engleskoga pjesništva« (1765.). Utjecaj je ovih dviju zbirki 
golem, a u isti mah su one pripremile kraj engleskoj klasicisticKoj poeziji. 

70. Robert Burns (Robert Borms) (1759.-1796.). Između ovih zbirki 
pjesama i pojave prave romantičke poezije javlja se originalan talenat pravog 
pučkog pjesnika, Škota Roberta Burnsa. On je znao neobično vješto nasljedovati 
narodne pjesme i popijevke, pa su tako i njegove pjesme odmah postale na¬ 
rodnom svojinom. Posebna lakoća, vedrina i prirodnost njegovih pjesama osvo¬ 
jila je svačije srce. Osobito je imao razvijen osjećaj za prirodu: 

»U planini mi srce, a nije mi tu, 

U planini mi srce, gdje jeleni mru! 

Gdje jelenski lov i srca je trag — 

U planini mi srce, tu spomen mi drag. 

Pa zdravo, planine, i sjevere, stoj! 

Gnijezdo junaka, tih krepkih za boj! 

Kud goder se verem i stanem gdje ja, 

Tek planine mi srce ljubiti zna«. 

71. Početak engleskoga romantizma. Pravo romantično razdoblje u engle¬ 
skoj književnosti počinje 1798., kad su dvojica mladih ljudi, Wiliam Words - 
worth i Samuel Taylor Coleridge (čitaj Uiljem Uordzuorth i Samjuel Teler 
Kolridž) izdali anonimno zbirku pjesama »Lyrical Ballađs«. Ta zbirka pje¬ 
sama je obračun s klasicističkim pjesništvom. Wordsworth i Coleridge pjevaju 
o predmetima i pojavama, kojih se klasično englesko pjesništvo nije dotaklo: o 
jednostavnom životu, životu malih ljudi, prirodi sa svim njezinim promjenama 
i ljepotama. Ali u isti mah oni pjevaju, kako se dotada, izuzevši donekle 
Burnsa, nije pjevalo. Stih je slobodan, priprost, jednostavan, bez ugledanja 
na klasični metar i utvrđen način pjevanja. Njihova je fraza neobično suge¬ 
stivna, pa kad je 1800. izašlo drugo izdanje te zbirke, s predgovorom W. 
Worđswortha — pravim proglasom engleske romantičke škole — pobjeda je 
romantizma bila osigurana, premda ni Wordsworth, a pogotovu Coleridge, 
nijesu dali kasnije u svojim djelima ništa novo ni veliko. 

72. Lakistička škola i zanimanje za Njemačku. Wordsworth nije bio 
samo začetnik engleskoga romantizma, nego i osnivač posebne književne škole 
unutar engleskoga romantizma, živeći u prirodi, na jezerima, on je svojim 
oduševljenjem za prirodu i svojim neobično sugestivnim i priprostim stihovima 
započeo posebnu romantičku školu tako zvanih lakista, koja se svojom paž¬ 
njom za prirodnim životom i oduševljenjem za prirodu donekle naslanja na 
Rousseaua, premda su lakisti bili više pod njemačkim nego pod francuskim 

utjecajem. U Njemačku su hođočastili i Worđsworth i Coleridge, a i manje 
poznati članovi lakističke škole. Najviše se za Nijemce oduševio Coleridge. 

73. Byron i njegovi, sljedbenici. Drugu, mnogo poznatiju struju u engle^ 
skom romantizmu predstavlja George Gordon Byron (Džordž Gordn Bajrn) 
(1788.-1824.). Byron je bio vulkanska narav, ponosit i osjetljiv duh, prkosan, 
pun strasti, protivan svakoj konvenciji, bilo društvenoj bilo moralnoj, vječno 
razapet između melankolije i ushita; sve je te osobine unio u svoja djela. 
To su u prvom redu autobiografijski spjev »Childe Harolđ«, u kome se, kao u 
panoptikumu, miješaju lični osjećaji i raspoloženja, historijske slike i suvre¬ 
meni događaji pred očima genijalna, ali neuravnotežena duha, koji nije uspio 
postići duhovnu harmoniju. »Childe Harold« je donio Byronu svjetsku slavu. 
Nijedan pisac u devetnaestom stoljeću nije imao toliko utjecaja na svoje su¬ 
vremenike kao Byron. Svjetska bol, neutažena melankolija, bolesno-osjećajna 
psihoza — sve je to sačinjavalo ono, što je poznato pod imenom byronizam. 
Osim »Childa Harolda« Byron je napisao nekoliko drama (Manfred, Marino 
Faliero, Cain i t. d. i svoj najpoznatiji rad, ep »Don Juan«, a osim toga pisao 
je pjesničke pripovijesti (Mazeppa i t. d.) U svim tim djelima javlja se orkan¬ 
ska ličnost samog autora, buntovna narav; lirizam je protkao i djela s epskim 
oblikom i sadržajem. To je poezija krajnjeg individualizma. 

74. »Satanska škola«. Burni život lorda Byrona i njegovi ispadi izazvali 
su u Engleskoj žestok otpor protiv ovoga nemirnog potomka Normana, pa su 
tako njegovi protivnici nazvali sve sljedbenike Byronove poezije u Engleskoj 
»satanskom školom«. Od njegovih suvremenika treba istaći Shelleya (seli, 
1792.-1822.). Neobuzdan i prkosan poput Byrona, ali je uz pjesme pune bor¬ 
benosti i težnja za novim društvenim poretkom, u kome će vladati apsolutna 
sloboda, stvorio i niz prekrasnih lirskih pjesama, punih čežnje i topline. Pored 
Shelleya treba spomenuti Johna Keatsa (Džon Kits 1795.-1821.) i Thomasa 
Moorea (Mur), čije su »Irske melodije« ubrzo postale popularne u cijeloj 
Evropi, a i kod nas su češće prevođene. 

75. Walter Scott (Uoltr Skot 1771.-1S32.). I po svome načinu pisanja i po 
svojim djelima odvaja se od lakista i od satanista Walter Scott, pisac mnogo¬ 
brojnih historijskih romana. Scott je također nastupio kao pjesnik, a romane 
je počeo pisati tek u zrelim godinama, kad je imao 43 godine. Napisao je oko 
trideset što većih, što manjih romana, koji su ga učinili najpoznatijim piscem 
u Engleskoj, osobito kod tako zvane široke ili velike publike, koja ga je sma¬ 
trala, a smatra ga još i danas, tipičnim predstavnikom engleskoga duha. Pod 
dojmom Pe!rcyjevih i Macphersonovih pjesama iz engleske i škotske prošlosti 
Scott je htio oživjeti englesku starinu, naročito srednji vijek, i u tome je 
uspio kao nitko prije njega. U svoj posao unio je svježinu duha i opažanja, 
silnu sposobnost, da pred očima čitača razvije veličanstvene povijesne doga¬ 
đaje u njihovu organskom zbivanju, s mnogo šarenila i slika, s mnogo ukusa 
i humora: sve te lijepe odlike oduševile su čitatelje. 

Uz te odlike Scott ima i mana, općenitih uostalom kod svih romantičkih 
pisaca romana: historijske događaje promatra često očima suvremenika, lica 
iz prošlosti misle i osjećaju kao Scottovi suvremenici: ukratko, psihologijsko 
crtanje lica nije uvijek sretno pogođeno, a historijske slike previše su svoje¬ 
voljno iskonstruirane i premalo u skladu s historijskim faktičnim stanjem. 
Osim toga je često nemaran, dug i razvučen; opet mane gotovo svih roman¬ 
tičara. 

76. Scottov utjecaj. Seottov utjecaj na evropske književnosti bio je 
golem — gotovo ravan Byronovu. Kao što je Byron začetnik posebnog tipa 
osjećanja i raspoloženja, tako je Scott otac povijesnoga romana. Za njim se 
povode Hugo i Alfred de Vigny u Francuskoj, Manzoni u Italiji, Fouque 
u Njemačkoj, a kod nas je pod njegovim utjecajem August šenoa. 

IIL FRANCUSKI ROMANTIZAM 

77. Preteče francuskoga romantizma. Povjesničari književnosti smatraju 
pretečama francuskoga romantizma Le Sagea (1668.-1747.), koji je u svome 
romanu »Gil Blas« dao na romantičan način čitavu galeriju ličnosti, i Pre- 
vosta, s njegovim romanom »Manon Lescaut«, u kome je strast prikazana 
posve romantički. Bližim pretečom romantizma smatraju J. J. Rousseaua, koji 
je svojom sentimentalnošću, a pogotovu svojim kultom prirode bio izravni 
učitelj francuskih i drugih evropskih romantika (Nouvelle Helolse, Emil). 
Prije početka službenoga francuskog romantizma pisao je novim stilom, novim 
načinom gledanja i novom osjećajnošću Frangois Auguste de Chateaubrianđ 
(1768.-1848.) osjetljivi aristokrat, pntnik, romanopisac, odličan poznavalac 
klasične kulture i engleske književnosti, kršćanske povijesti i nauke, elegantan 
stilist i osjetljiv za lokalni i historijski kolorit. Na dnu njegove naravi nala¬ 
zimo uzburkan individualizam, nezasitnu maštu i duh nezavisnosti. Stvorio je 
nekoliko tipova, koji su postali uzorom francuske omladine oko 1820. On je 
otkrio francuskim romanticima čar gotske katedrale. 

Uz Chateaubrianda neposrednim pretečom romantizma smatraju i Mme 
de Stael (djevojačkim imenom Germalne Necker), neobično oduševljenu po¬ 
klonicu njemačkog romantizma, o kojemu je opširno pisala u svojoj knjizi 
De V Allemagne, gdje še nalazi mnogo podataka o Goetheu, Schilleru, Klop- 
stocku, Kantu i t. d. Ona se uporno borila protiv klasicizma. 

78. Pojava romantičkog pokreta. Francuski romantizam počinje 1820. 
i traje do 1852. Kao početno djelo toga smjera u Francuskoj smatraju Lamar- 
tinovu zbirku pjesama »Les premieres Meditations«, a završnim djelom roman¬ 
tizma, odnosno početkom nove književne struje, uzimaju redovno »Poemes 
antiques« Leconte de Lislea. Isprva su se romantici okupljali oko Charlesa 
Nodiera, ali je kasnije iza 1827., vođom škole postao Victor Hugo, koji je u 
predgovoru »Cromwellu« dao nesamo osnove francuskog romantizma, nego 
je smjelije nego itko prije njega obračunao s klasicizmom i pseudoklasi- 
cizmom. U predgovoru svojoj drami »Cromwell« traži Hugo, da sloboda za¬ 
vlada u mišljenju te da se energično prekine s pravilima i sistemima u knji¬ 
ževnosti, a jedino pravilo da bude priroda. 

79. Njemački uzori i utjecaji. Kod Hugoa se sastajalo veliko društvo 
romantičara, među kojima se posebno ističu Gautier, kritik Saint-Beuve i 
Musset. To se društvo oduševljavalo za Shakespearea, za Goethea i Waltera 
Scotta. Strani su uzori postali privlačljivi i neobično snažni. Osobito je jak 
njemački utjecaj: u Njemačkoj uči velik broj mladih francuskih đaka, ali u 
Njemačku odlaze i stariji književnici i stručnjaci. U Njemačkoj uči filozof 
Cousin, povjesničar Michelet, romantički zanesen za ideje Herderova učenika 
Niebuhra o seljaštvu kao osnovnoj stanici svakoga naroda i jedinom nosiocu 
narodne kulturne tradicije (Le Peuple, odatle je prihvatio jedan dio svoje 

nauke o seljaštvu A. Radić). Rađaju se brojni prijevodi njemačkih pjesnika 
i filozofa: Schlegela, Grimma, Goethea, Lessinga, Kanta, Wielanda, Herdera. 
Zanimanje za Njemačku je toliko, da je g. 1829. pokrenut poseban časopis za 
obavještenja o Njemačkoj i njemačkoj misli (Revue germanique). 

80. Ostali utjecaji. Francuska u to vrijeme prestaje biti svijet za se. 
Dotada se u glavnom u Francuskoj smatrao svaki strani kulturni utjecaj 
štetnim: naprotiv Francuska je širila po cijeloj Evropi svoju književnost, svoju 
umjetnost i svoju filozofiju. Za romantizma Francuska prima i od Nijemaca, 
i od Engleza, i od Talijana, i od Španjolaca, a nešto i od Slavena, ali od njih 
najmanje. U Englesku hodočasti dosta francuskih književnika, a osobito ih 
zanose Walter Scott i Byron. Shakespeare postaje miljenik gotovo svih fran¬ 
cuskih romantika. Na Sorbonni se osniva stolica za englesku književnost, a 
predavanja polaze uz đake i književnici. List »Globe« pun je rasprava i bilje¬ 
žaka iz engleske književnosti. 

81. Veliki predstavnici francuskog romantizma. Francuski romantizam je 
dao četiri velika pjesnika: Lamartinea, Victora Hugoa, Alfreda de Vignya 
i Alfreda de Musseta, ali svaki od njih predstavlja poseban svijet, poseban 
način izražaja, poseban način osjećaja, tako da su povezani više vremenski 
nego stvarno. Lamartine (1790.-1869.) je započeo nov način pjevanja; to je 
neobično osjećajan lirik, pun mirne i duboke melankolije. Njegova je lirika 
intimna, sva srasla s pjesnikom, protkana nadom i religioznošću (Mćditations, 
Nouvelles Meditations, Mort de Socrate, Les Harmonies poćtiques et religieuses 
i t. d.). Victor Hugo je i po svome načinu rada i po svojim gledanjima na 
život i kulturu posve druga narav: marljiv, uvijek spreman da mijenja i svoj 
način pjevanja i predmet svoje poezije; on je velik umjetnik, ali još veći vir¬ 
tuoz. Njegovi su osjećaji razbacani: rjeđe progovara iz njih autor, a češće 
kolektiv, kome Hugo želi biti tumač. Premda je uporno isticao nezavisnost 
umjetnosti od bilo kakvih praktičnih svrha, on je pomalo i utilitarist, koji želi 
svojim djelima postići i efekte, koji nemaju izravne veze s estetskim doživ¬ 
ljajem. Pjeva o svemu i na mnogo načina. S obzirom na širinu sujeta, njega 
su već davno nazvali enciklopedijskim pjesnikom, ali u tome nazivu ima i malo 
fine ironije prema Hugovoj spremnosti, da zapjeva o svemu: i o prošlosti, i sa¬ 
dašnjosti, i o Orijentu i Zapadu, i o srednjem vijeku i o revoluciji; na taj način 
Victor Hugo je stvorio svoj neobično bogati rječnik, jaku frazu i širok način 
slikanja. Te odlike uz njegovo slobodarstvo učinile su, da je dugo vremena bio 
u vrlo velikoj cijeni. Danas mu predbacuju i veliku patetičnost, te drže, da 
je u glavnom u svemu dobar, ali ni u čemu prvak. 

Posve drukčiji i po naravi i po svome gledanju na svijet bio je Alfred 
de Vigny (1797.-1863.). Dok je Hugo borben, trajno uzbiban, pun optimizma, 
uvjeren u pobjedu svojih, katkada vrlo jednostranih doktrina, de Vigny je 
pesimist, koji pravo ne vidi svrhu čovječjega živovanja. Pogotovu ne vidi svrhu 
genija, a po njemu su svi pravi umjetnici geniji. Njegov je pesimizam dubok 
i potpun. Ne predaje se nadama kao Lamartine, nalazi zadovoljenje u pot¬ 
punom mirovanju, stoicizmu. To je pesimizam osame, u koji »nužno upada viši 
čovjek genij«, a čovječanstvo, koje genij vpdi, niti voli niti razumije genija 
(Moise). Taj pesimizam ne može izliječiti ni ljubav ni priroda, jer je ljubav 
izdaja, a priroda grob. Patniku — . geniju ostaje samo jedno ljubiti veli¬ 

čanstvo ljudskih patnja. U svome naziranju i osjećanju s de Vignyjem po¬ 
nešto se podudara kod nas Kranjčević. 

Premda je Alfred de Musset pjevao u cvatu romantizma, on se jednim 
dijelom svojih, inače malobrojnih, pjesama približuje parnasovcima. Musset 
(1810.-1857.) nema žarkih boja Hugovih, diskretan je, ponešto srodan Lamar- 
tineu, otmjeni lirik ljubavi, uspomena,tuge i razočaranja. Spjevao je vrlo 
malen broj pjesama, ali ono, što je dao, ide u red ponajboljih francuskih pje¬ 
sama uopće. 

IV. ROMANTIZAM KOD OSTALIH NARODA 

82. Klasična tradicija u Italiji. Italija je, kao ni jedna druga zemlja u 
zapadnoj Evropi, klasična zemlja, s neobično živom tradicijom, s bezbroj spo¬ 
menika velike kulturne prošlosti, pa je razumljivo, da romantika nije mogla 
u Italiji nikada tako uspjeti, da bi brisala te slavne tragove kulturne prošlosti. 
Romantizam je vrlo kratka epizoda u talijanskoj književnosti, ograničena 
skoro isključivo na Milan. 

83. Značajka i predstavnici. Talijanski romantizam nije ni izdaleka tako 
osjećajan kao njemački. Talijanski romantici su znali sačuvati potrebnu 
mjeru; i po svome načinu rada i po svojim idejama o svrsi književnosti oni su 
više preteče realizma nego pravi romantici. U ideološkom pogledu talijanski 
je romantizam sav prožet katoličkim tradicijama talijanskog naroda. U nacio¬ 
nalnom pogledu romantici su žarki talijanski rodoljubi, koji su se borili, kako 
su znali i mogli, protiv austrijske tiranije u Italiji. Glavni su predstavnici 
Aleksandar Manzoni i Silvije Pellico, obojica vatreni Talijani i dobri katolici. 
Najljepši je plod talijanskoga romantizma Manzonijev roman »Vjerenici« 
(Promessi sposi). Romantizam je bio u Italiji vrlo kratka daha — trajao je 
svega oko deset godina (1815.-1825.), ali ima mnogo razloga, da se posumnja, 
da li je uopće u Italiji bilo pravog romantizma. 

84. Ruski romantici. U Rusiji klasicistička tradicija gotovo nije ni posto¬ 
jala, zato ruski romantizam i nije došao kao otpor klasicizmu. Glavni su ruski 
romantici žukovski, Puškin i Ljermontov. I po svojim golemim stvaralačkim 
sposobnosti i po svome radu najznatniji je Puškin (Evgenije Onjegin, Boris 
Godunov i t. d.). Iz početka je bio pod vidnim utjecajem Byrona, ali ubrzo je 
našao svoj vlastiti put i postao jedan od najvećih romantičkih pjesnika svih 
naroda. Njegova je poezija sačuvala svu svoju draž sve do današnjega dana. 
Vršio je velik utjecaj na ruske pjesnike svoga doba, ali isto tako bio je i voljen 
i čitan i kod nas sve do najnovijega vremena. 

85. Poljski romantici javljaju se oko 1820. Zajednička im je crta silna 
ljubav prema narodno j slobodi i težnja za oslobođenjem poljskoga naroda. 
Kako ni jesu mogli slobodno živjeti u Poljskoj, žive dobrim dijelom u progon¬ 
stvu, u tuđini, što je kod njih još više rasplamsalo ljubav prema domovini. 
Glavni su predstavnici romantizma: Mickiewicz, Slowaczki i Krasinski. 

86. češki romantizam nije dao velikih pjesničkih djela: znatniji su pjes¬ 
nici Jan Kol&r, podrijetlom Slovak, sa svojom Slavy Dcera, i čelakovsky. 
Znatniji je mnogo kultumo-prosvjetni i nacionalni rad čeških romantika, koji su 
postavili temelje češkoj znanosti, ali još više od toga, oni su preporodili Češki 
narod udarivši temelje češkom nacionalizmu. 

F. PISCI ZA ILIRIZMA I ROMANTIZMA 


L PAVAO STOOS 



Život , Rodio se 10. XII. 1806. u Dubravku, 
malom selu Hrvatskoga Zagorja. Gimnaziju je 
svršio u Zagrebu, gdje je učio i bogosloviju. Već 
kao bogoslov prve godine spjevao je poznatu 
elegijii »Kip domovine«. Iza svršenih nauka neko 
je vrijeme bio biskupov tajnik u Zagrebu, a 
zatim je postao župnik u Pokupskom, gdje je 
umro 30. III. 1862. Posmrtni su mu ostatci pre¬ 
neseni 10. V. 1936. u Zagreb te su sahranjeni na 
Mirogoju u arkadi medu ostalim hrvatskim 
preporoditeljima. 


Rad , Pod utjecajem škole i tadanje sredine mnoge je pjesme 
spjevao latinskim jezikom. Kao rođeni kajkavac pjevao je kajkavskim 
dijalektom, ali je pisao i štokavske pjesme, jer je držao, da se naš 
književni jezik mora odreći svih pokrajinskih narječja. On je želio 
povezati stariju i noviju hrvatsku književnost, pa je s velikom ljubavi 
posezao za djelima starih dalmatinskih pisaca, koji su utjecali i na 
njegov pjesnički rad. Svoje ideje o jedinstvu književnog jezika i pra¬ 
vopisa iznio je u članku, koji je objavljen u prvom godištu »Danice« 
pod natpisom »Bratimska reč gledeć na osnovu starinskoga horvat- 
skoga pravopisa«. 

Pjesme su mu najvećim dijelom prigodnice. 

Najpoznatija i najvažnija njegova pjesma je kajkavska elegija 
»Kip domovine vu početku leta 1831.« (prvotno štampana pod nat¬ 
pisom »Nut! Novo Leto! Mati — sin — zor ja«). Ta ie pjesma dostojan 
odgovor svima onima, koji su god. 1830. htjeli zatrti hrvatsku narodnu 
riječ, a prema tome i narodnu samobitnost. 

Uz književnost bavio se i glazbom, te je izdao i »Kitice crkvenih 
pjesama s napjevima«, gdje je uz izvorne stihove štampao ujedno i 


svoje arije. 


Značajka. Među svojim suvremenicima imao je Stoos kao pjesnik 
velik ugled, a kasnije je u hrvatskoj kulturnoj povijesti dobio časno 
mjesto kao narodni preporoditelj. Osnova svega njegova rada bilo je 
vatreno hrvatsko rodoljublje. On je već u svojim latinskim pjesmama 
iz god. 1832.-33. iznio ovaj zavjet: 

»Gle, već ljubav prema domovini nalaže mi, da budem Hrvat i ne 
dopušta mi da, otkinut od zagrljaja drage majke, težim tuđa polja, 
dok očinske njive žeđaju«. H 

Taj je rodoljubni osjećaj prožimao sva njegova književna djela. 


lo Kip domovine vu početku leta 1831 

Anda vu morje vre vekivečno 
jedno nam leto kapnulo srečno, 

Naj mre kad vre nit cveta v dolici 
nit več zelenog lista v gorici 
nit bi gde videt z grozdekom trsa 
nit poljodelcu odprta prsa, 
nego vsu goru sedu postati 
a v polju drobneh ptičic nestati; 
videti k tomu kak marku hrani, 
kak muž prot zimi z bundom se brani, 
i čuti vuka, kak strašno tuli, 
kak koru gladen hrastovu guli: 
staro, znaj, leto da je gotovo, 
koje nut zriiklo, vidimo novo. 

Anda vu morje vre vekivečno 
jedno nam leto kapnulo srečno. 

Neg je 1’ nam drugo ovak tam zajde, 
je T mort nas pređi tamo ne najde, 
al nam pak takvu porodi tugu, 
v kojoj življenje bu nam predugo? 

Nut to z viđenja, vu ovoj noči 
koje sem imal, boj at se moči, 
koje kad v pesmi kanim vam dati, 
srdce od plača ne mrem zdržati. 

Vre bil ostavil mesec planine, 
da nosi sveti ost v niske doline; 
vse bilo tiho i noč gluboka, 
jedinog šumet čul bi potoka; 
najedanput pako nut od polnoči 
puhnuše vetar iz — ćele moči 
oblake sim tam rasprestre črne, — 
hoče da nebo s zemljum prevrne. 

Isti vre Neptun sam se začudi, 
kad mu prez znanja morje se budi, 
ar Več tjam Dunaj s slapmi v zrak djiplje, 
hoče da Savu z blatom zasiplje. 

Som vre z mustači gizdavo miže, 

lampe prot savskem ribicam zdiže; 
vre nut i pozoj v zraku putuje, 
vse zlo prot samoj Savi šetuje. 
Mesec potemne, svetlost nestane, 
zemlja i drevo tužno postane. 

Nut pako drage kip Domovine, 
da svoje speče — probudi sine, 
zmed gor po ravnoj javčuč dolici 
vidi se k savskoj letet vodici; 
al’ kakva bila pretužna mati! 

Je T duh ir vila, nije ju poznati. 
Ona, ka negda je na stolicu 
kraljevsku sesti ’mela pravicu, 
nit več na glavi korunu zlatu, 
nit ima zlatni lancek na vratu, 
nit joj po prsah gjungj se preleva, 
nit baršun telo nj ej no odeva, 
nit več na prsteh dragog kamenja: 
da je kraljica, nima znamenja; 
nego (kaj bolje naj srdce rani 
onog, koji mater svoju ne brani) 
z slamicum kitu nosi povitu, 
a glavu z čmum pečum pokritu, 
ter tak žalostna sim tam se trudi, 
hoče da sinke svoje prebudi; 
ali kad vidi nje tvrdno spati 
i za zlo vreme ništa neznati, 
sebe pak samu v tulikoj tmici, 
kad se premisli kakti v temnici: 
kaj bu sad delat? v srdcu se pita, 
ter na kolena tužna se hita, 
ar nit človeka kakvog znamenja 
nit je gde živog čuti stvorenja, 
nit je gde spazit hutice moči, 
v kojoj bi ognjec žaril se v noči, — 
i, kaj još bolje čudi se, v zraku 
sove — v tak crnom nigdi ni mraku. 
Vidi se onda, kak da bi bila 
zopet tak k sebi pregovorila: 

»Kad mi se anda morat predati 
i v Domovini mrtvoj postati, 
idem još mrtve grobe odpreti, 
kaj ak ne hasni, hoču vumreti«. — 

Ovak se plače i briše lice, 
ter počne v goru iti z dolice 
tamo, gde negda horvatski kralj i 


svoje palače jesu imali, 
tamo, gde z mehnom sada pečine 
pokrite vidiš stare zidine: 
tamo je pošla tužna bogica 
horvatske zemlje stara kraljica. 

Ali kam ideš, predraga mati? 

Z nikem se ne češ tamo zestati. 

Puste zidine v staroj pečini 
objimlje bršljan sam na visini. 

Kad pak vre dojde, počne javkati 

i takve reči od sebe dati: 

»Domorodci, gde ste, dragi sini, 
koji ste negda v ovoj zidini 
pustili za me, vašu kraljicu, 
čez prsa vaša letet strelicu? 

II prah ii pepel mesto pokriva 

ii zid, gde telo vaše prebiva, 
meč me žalosti, ah me želenje 
pepelom vašem naj da živlenje! 

Naj da živlenje onomu kipu, 

koj negda z smrtjum branil je diku 
horvatske zemlje živuč do groba 
za glas i ime naroda svoga! 

Ar, potlam žitka kak vam nestalo 
i vaše pepel telo postalo, 
z kraljevstvom skupa glas moj prehaja, 
nit gdo vu srdcu zato se kaj a. 

Narode druge svetlost obstira, 

a mene čma senca podpira; 

drugem vre sunce sveti po noči, 

mu tmicu v danu tipat je moči; 

narod se drugi sebi raduje, 

a z menum sinko moj se sramuje^, 

vre i svoj jezik zabit Horvati 

hote ter drugi narod postati; 

vnogi vre narod sam svoj zameče, 

sram ga j*, ak stranjski: »Horvat« mu reče. 

Sam proti sebi jel’ ne šetuje 

i ovak slepec sam sebe truje? 

Neg kaj raztepljem reči po svetu, 
kad je več istom znano detetu, 
da se ne pozna več Horvatica 
misleč, rođena da je Nemica: 
nut vse vu stranjskeh senjah vre gine, 
a za svu mater niš se ne brine. 

Takvo je anda sad moje lice, 
takav je stališ tužne kraljice, 

takva mi dika, takvo poštenje, 
tak se dokonča moje živlenje. 

Ah, zakaj nis još negda vumrla 
tek tak v početku grob si odprla! 

Ne bi sad v špotu takvem živela, 
da se nis tužna nigdar začela«. 

Komaj to zreče v onoj puščini, 
nut čuje pucat kamen v pečini; 
osupne malo vu tmičnoj noči, 
ar kaj to bude, ne vide oči. 

Za tog pak oblak v zraku razpukne, 
i mesec beli van se nalukne. 

Onda podigne oči v visinu 
i gleda srčno v jednu zidinu. 

Kaj sad to bude? Z rukum se podpre, 
i nut v pečini jen grob se odpre. 

Odstupi — pazi — šrdce ji tuče, — 
spazi, da belog nekaj van luče, 
vmir srdce, vmir joj još vekše biva, 
z kem bolje duh on van se poriva. 

Nut pak sin dragi stane pred oči, 
ona ga pozna i suze toči, 
koje on angel taki izbriše, 
kada k njoj milo pregovoriše: 

»čul sem, predraga mati kraljica, 
kakva je tebe obstrla tmica: 
čul sem tvog glasa vu onoj noči — 
nemoj zdvojiti; hoču pomoči: 

Hodi, predraga, Tvoje krivice 
nosi do banske v Zagreb stolice, 
gde kad buš vidla, da sablju pašu — 
i velikaši v spravišče jašu, 
pazi, tam dojde jen z moje krvi, 
koj za tve dobro vsigdi bu prvi; 
on domorodec Kušević zvani, 
k njemu se vteci, on te naj brani!« 

Nut, kak to zreče, tiho prehadja 
i kakti sunce k grobu zahadja. 

Onda pak mati njega objeti 
hoče ter željno v naručaj deti, 
i vre se nagne, da ga ogrne, 
nut praznu tmicu k sebi prigme; 
ar mesec v hipu v oblak se skrije 
i njega v grobu kamen pokrije. 

Onda plačuča k grobu si stane 

čekajuč, doklam zorja postane. Pavao Stoos 

Nut, evo gle; m o r t i, možda; p r e d i* prije; Neptun, u klasičnoj 
mitologiji bog mora; pozoj, zmaj; mustači, brkovi; lampe, usta; kip, 
lik, prikaza; m el a, imala; đunđ, đinđuha, mrđela (Glasperle); peča, rubac; 
hutica, kolibica; h a s n i t i, koristiti; mehe'n, mahovina; potlam, pošto; 
prehajati, prolaziti; vmir, sveđ, sveđer, svagda; spravišče, sabor. 

II.—III. JANKO DRAŠKOVIĆ I LJUDEVIT VUKOTINOVIĆ 
O samostalnosti i jedinstvu Hrvatske 

Prvo naimre jest, da uviek pamtimo, da 
Kraljevine naše mesu osvojene, i pridobljene, 
nego da mi dobro volno pristali jesmo od prvine 
još ungarskim zakonu s tim savezom, da se 
povelje, i uredbe naše sobske obdrže, indi da 
mi uvjetovane Kraljevine jesmo, koje u obštin- 
skom dobru s Madjari, kao z bratjum vijećanja 
naša držati, osim toga pako zakon sobski bra¬ 
niti moramo: izlazi odatle, da mi na Ungarskoj 
Dieti od naših zakonov sobskih ništa puštati 
nesmiemo, nit oni nje u viećanja uvesti nemogu, 
indi da i svaku priliku suzanjstva odklonimo. 

Drugo jest, da tvrdo vjerujemo, da imademo protiva svakomu 
preotetju mložtva ungarskoga obrambu, jere pravoljubni Gospodin, 
i krieposni Kralj naš obštinski pravednim potribam našem svigdar 
u tome ugodio bude; česte, sviete i za/konske njegove rieči potvrda 
jesu njegovog zakonoljublja i viere. — On želi bogoštovno i umjetno 
vladati, i svima podložnima priašne krivde popraviti. 

Ufajte se daklje iz iztoga uzroka, da Dalmacia jedanput, kako 
je prie bila, s nami sklopljena, i mi onda jedan dva miliona čineći 
jedno-rodni puk budemo: moguće jest opet i još više, alkoli s vrime- 
nom Bosna, gdi tolike rozgve naše živoše, s pomoćjum našum u nadrc 
naše se povrati; kakvo li to jasno ufanje za naš narod. I baš kako 
svakomu srdcu ufanje, i svakomu jeziku molba dopuštena jest, još i 
to ufati se, i od Boga moliti volno bude, da nas se z milostjum višnjum 
Kraljev Naših onaj kraj, koji se sada imenom Ilyrie ozivlje, i koji 
jezika našemu spodobnoga govori, s nama združi; nedvojno jest, da 
onda takovo kraljestvo iliričko pol četiri milion duša brojeće imenu 
diku, i sostojanju snagu, kruni pako korist viečmi zahraniti, i mjerilu 
uharno prignuti moglo bi. 

(Iz rasprave »Disertatia iliti Razgovor darovan gospodi 
poklisarom..., Karlovac 1832.) Jcrnko Drašković 

Uspomena na godine 1833.—1835. 

»Grof Janko Drašković, premda star gospodin, bio je već u ovo 
doba oduševljen za hrvaštinu, te nam je priteko u pomoć mudrim sa¬ 
vjetom svojim; meni je osobita sreća u dio pala, slušati njegove 
nauke, jer sam mu kao jurat bio pridieljen, pak sam ga smio sve do 
smrti njegove zvati zaštitnikom i pravim drugim otcem svojim; na 
što mu hvala i slava i u grobu, koji leži izvan domovine naše!« 

Ljudevit Vukotinović . 


IV. LJUDEVIT GAJ 

Život . Rođen je 8. srpnja 1809. u Krapini, 
Osnovne nauke uči u roditeljskoj kući od pri¬ 
vatnih učitelja. Latinske škole polazi u, Krapini, 
Varaždinu i Karlovcu, Filozofiju uči u Beču, 
pa prelazi u Graz. Zatim upisuje pravo u Pešti, 
koje je kao privatist i svršio. Promoviran je na 
čast doktora filozofije u| Leipzigu. Godine 1840, 
putuje u Rusiju, a slijedeće godine s A. Mažu- 
ranićem obiđe Dalmaciju i Crnu Goru. Vjenčao 
se s Paulom, nećakinjom opata I. Krizmanića. 
Godine 1848. vodi hrvatsko izaslanstvo u Beč. 
Umro je kao urednik vladinih »Narodnih novina« 20. travnja 1872. 

Djela . Kao šestoškolac u Karlovcu Gaj je tiskao knjižicu »Die 
Schlosser bei Krapina« (1826.), koju je napisao prema rukopisu O. 
Sklenskoga. U rukopisu ostale su mu neke njemačke pjesme (Poeti- 
sche Versuche v. Ludwig Gaj) i »Autobiografija«. Poznate su Gajeve 
hrvatske pjesme (Slavoglasje iz Zagorja, Glogovkinje Horvatske, Ko- 
senke Ilirske), među kojima je značajna budnica »Još Horvatska 
ni prepala«, koju je spjevao potkraj 1832, u Zagrebu. Napjev joj 
je skladao Ferdo Livadić. Prvi put je javno pjevana na koncertu 
grofice S. Rubido-Erdody u ožujku 1833. Najvažnije Gajevo djelo 
je pravopisna radnja »Kratka osnova horvatsko-sla- 
venskoga pravopisan j a« (Budim 1830.), U njoj Gaj pred¬ 
laže, na osnovu dijakritčkih znakova češke abecede (ž, š, č) reformu 
pravopisa za hrvatski književni jezik. 

Značenje . Značenje Ljudevita Gaja kao književnika nije veliko. 
Njegova važnost je u tome, što je Hrvatskoj dao budnicu, koja je do 

naših dana sačuvala značenje vrijedne rodoljubne pjesme; zatim, što 
je, makar na osnovu tuđega rada, postavio temelje hrvatskog pravopisa 
i jedinstvenoga književnog jezika; i na kraju, što je prvi kod nas ostva¬ 
rio izlaženje novina. Lijepa pojava, nadaren govornik, obrazovan, 
radin, brzo je postao jedan od uglednijih radnika preporoda. Gaj 
nije bio revolucionar, nego čovjek kompromisa. Odatle mnoge nje¬ 
gove životne nedaće, odatle i njegovi povremeni uspjesi za pokret. 

Bibl.: Dr. V. Deželiđ, Ljudevit Gaj, studija, Zagreb 1910.; Ilirska anto¬ 
logija, Zagreb 1934., uredio dr. SI. Ježić, str. 126.; Dr. F. šišić, školovanje Lj. 
Gaja u domovini (»Hrvatsko Kolo«, 1938. XIX. str. 53—81); dr. F. Fancev, 
Postanak i historijska pozadina Gajeve pjesme »Još Horvatska ni prepala« 
(»Hrvatska revija«, br. 12. 1935.). 

1. Oglasz 

Szvetloj y Prepastuvanoj Gozpodi vszakoga Ztalisha y Reda 
szlavnoga Naroda Szlavenzkoga vu jusneh ztrankah, kakoti: Horva- 
tom, Slavonczem, Dalmatinom, Dubrovnichanom, Szerblyem, Kranj- 
czem, Koruschczem, Iztranom, Bashnyakom, ter oztalem Szloven- 
czem, vszem zadnyich Roda nasihega yj Jezika Lyubitelyem y Zavet- 
nikom lepo pozdravlenye! 

Z-najvishejshem Dopuschenyem Szv. Czeszarzko-Kralyevzkoga 
Veliczanztva FRANYE I. izhajale budu vu Zagrebu z-pochetkom leta 
doiduchega 1835. Narodne na dve poszebne ztrani razdelyene 

NOVINE HORVATZKE 

pod napiszom: »Danicza Horvatzka, Slavonzka y Dalmatinzka«. 
Perva ztran, iliti tak zvane » Novine Horvatzke« zadersavale budu 
vzse najnovezshe politichke dogodjaye, to jeszt vszekulike znamenite 
premembe vzeh szveta orszagov vu obchinzkom, vu oszebnom pako 
vsza oszebujna pripechenya y naredyenya domacha, iliti najnovejshe 
dogodyaje trojjednoga Kralyeztva Dalmatinzkoga, Horvatzkoga y 
Slavonzkoga; y ova ztran izide z-razumlyivem raztolmachenyem 
vszeh ztranzkeh rechih dvakrat na tjeden, vszakiput na pol arkusha; 
— druga pako ztran,' izta najmre 

DANICZA 

Horvatzka, Slavonzka y Dalmatinzka 

' : J - •? fV . . • * ’ ' ’ 1 t t > < ' ' 1 ■ t ; ■ ' U. ;>'* ?*. ' ■ ' ' • 

je(n)denput vu tjednu Novinam Horvatzkem na pol arkusha zoszeb 
prikloplyena — zadersavala bude ne szamo vu Horvatzkom, nego y vu 

drugeh Ilirzkeh narechjah vnogoverstne, lak na lahku zabavu y raz- 
veszelenye, kak na primemo razszvechenye y vugodno, ter hasznovito 
podvuchavanye zpadajuche ztvari. Navlaztito pako zpomenka vredna 
znanya od nashega Naroda Szlovenzkoga vu obchinzkom: od nyegve 
ztarine y dogodyajev, od nyegoveh piszem y knjig, z-jednum rechjum 
vsza ona, koja Horvatom y nyihovoj Ilirskoj Bratji od ztarodavnoga y 
vezdaschnyega ztalisha vszeh Szlovenskeh pukov zezvedeti y znati 
potrebno je. Najvechjum nadalye marlyivoztjum vu nasheh Novinah 
piszali sze budu, iz dobreh zviralisch izvadyeni dogodyaji drage nashe 
troj jedne Domovine, to jezt pripovezti od ztarinzkoiga Ilirov v Horva- 
tov prebivanya ter sivlenya, od nyihoveh Supanov, Knezov, Banov, 
Kralyev, Vitezov, y vucheneh ter glaszoviteh Lyudih, — razgovori 
zverhu presheztnoga dersave ladanya, zverhu szreche y neiszreche 
Predyev, zverhu ztareh gradov, varashev, znameniteh mezt y zta- 
rinzkeh plemen. Szim josche pridadu sze razlichne narodne y druge 
domorodne, navlastito pako domache dogodyaje zadersavajuche pe- 
szme, ka'k takaj iz d.rugeh jezikov prenesene bolyshe vitie. 

Oszebito pako tersziti sze hochemo, viteške y znamenite na peldu 
y naszleduvanje isluzeche ztvari drugeh razsvetlane y vuchene Europe 
Narodov, — najmre vendar dugovanya na domache y zvanzko gozpo- 

darztvo zpadajucha zpominyati. 

* * * 

Vsil zkoro Europeanski Narodi vu znanoztjah y navukeh vre tak 
daleko dozpeli szu, da sze pri nyih materinzkem jezikom piszane 
knyige y novine ne szamo vu zmosneh dvoreh, nego dapache vre vu 
izteh priprozteh kuchah chteju y prestimavaju; ni li anda zkradnye 
vreme, da y mi, kotereh szlavni Predyi, kakti czele Europe branitelyi 
y chuvari chez vnoga ztoletja vszevdily oboruseni za vszega chlove- 
chanztva preporod hrabreno zkoznuvali szu, da rekoh y mi nashe 
mile Szlovenzke Matere jezik, koj y z-obilnoztjum rechih, y z- 
szslaztjum izgovara dichi sze, y koj nasz z-oszemdeszetemi milioni 
nashe Bratje naravzki vese, oszvetlati y na doztojnu chatz podichi 
popaschimo sze? 

Nijednim ztanovito nachinom k-plemenitomu ovomu czilyu hitrej- 
sche priblisavati sze ne bi mogli, kak z- pomochjum Narodneh Novin, 
koje z-otchinzkum zaizto miloschum y zaufanoztjum nash Szvetli 
Czeszar y Kraly nam privuschiti doztojal je; ar na kuliko vu politi- 
chkom delu novi szveta dogodyaji, na tuliko vu iztoj Daniczi razli- 
chna Horvat 2 dco - Szlovenzkomu Domorodczu vugodna i potrebna 

đugovanya vu jeden venecz zpletena nahajala sze budu tak, da z- 
Narodnemi Novinami naschemi poleg moguchnozti tusno pomenykanye 
domorodneh knyig kuliko tuliko nadomeztiti ufamo sze. 

Ovo anda nashe ovdi szamo na kratkom oSznouano nakanenye, 
koje z- pomochjum vnogeh vucheneh Lyudih zpelyati nadiamo sze, 
vu mili naruchaj iztinzkeh Domorodczev y oztaleh Chlovenchanztva, 
Naroda nashega, y Domovine prijatelyov rodoljubno zruchamo. 

* 

Czena nasheh na finom u belom velm-papiru stampanech Novin 
na czelo leto za ovdeshnuye 6. fr. szrebra, za vsze pako zvan Zagreba 
ztanujuche zaradi postarzkeh ztroskov 8. fr. szrebra znashajucha, vu 
Zagrebu pri G. Knygaru Franji Suppanu, y na Cz. Kr. Posti, zvan 
Zagreba pako pri vszeh y szlednyeh Cz. Kr. Postah za pol leta (ali za 
czelo) napervopolosisze. Proszimo pako postuvanu Gozpodu pred- 
plachnike y podporitelye, da nam (za preprechiti neprilike) vszaki 
szvojega prebivanya mezto y tomu najblisnyu Cz. Kr. Postu, ter szvoj 
podpunoma doztojni Napisz, to jezt: Ime, Pridovek y Ztalish prez 
stentanya obznaniti doztoji. 

K-Novinam prilosi sze takaishe Obznanitel (Intelligenzblatt) 
vu kojem vszakojashki szudbeni y tergovachi oglaszi: prodaje, 
sze(n)ymi, razlichne czene, y oztale vnogoverstne ztvari na znanye 
davale sze budu. Za vszako obznanenye poleg obchinzke navade 
plachalo sze bude od 1 do 5 liniih 10 kr. szrebra, dalye pako 2 kr. 
szrebra od linie. 

* * * 

Pozivaju sze zadnyich doztojnem nachinom vszi vucheni Domo- 
rodczi, da sze nezkrate z- dobremi piszmenemi prinezki izbor gore 
zpomenuteh dugovany (prez ikakve razluke jezika) povekshati, ter 
prikladne szvoj e rukopisze na podpomyu obchinzkoga Domovine 
poszla (ob szvoj em ztrosku) vu Zagreb poszlati. 

Redakcii Cz *, Kr. priv, Narodneh 
Horvatzkeh Novin. 

Vu Zagrebu 20. Liztopada 1834. 

Dor. L y u d e v i t Gay 

Cz. Kr. priv. Naroidneh Horvatzkeh Novin 
Vandavatel y Redaktor 

2. Preobrciženje 


Tužno pjeva vitez u planini 
i uzdiše u tamnoj pustinji; 
njegvi dvori 
jesu bori 
u zelenoj gori, 
a blazina 
posteljina 
zelena cjelina. 


Sokoli ga slušat ne mogoše, 
u dvore ga zlatne odvedoše; 
tamo mile 
njemu vile 
rajske dadu sile: 
on ustane, 
svijet se gane, 
rodu zora svane! 

Lj. Gaj 


3. Naprijed 


Hajde, braćo, hajd junaci, 
Konjanici i pješaci! 

Bruste sablje, bruste kose, 

Nek se zlobi na strah nose! 

Braćo, svaki izmed nas 
Neka čini rodu glas! 

Koj nam rod i dom zatira, 

On pod kosum nek umira, 

Koj potkapa nam pravice, 
Neka padne od strelice! 

Braćo, svaki izmed nas 
Neka čini rodu glas! 

Kad se ljuta zvijer dovuče, 
Horvat šakum uju zatuče; 

Kad mu kača ka doplazi, 
Bosum nogum nju porazi. 

Braćo, svaki izmed nas 
Neka čini rodu glas! 


Kada strašna bura puše, 

Da se stari hrasti ruše, 

Horvat zna prez straha stati, 
Braćo mi smo svi Horvati! 

Braćo, svaki izmed nas 
Neka čini rodu glas! 

Kad se svijeta stožer trese, 
Kad se žarke strijele krijese, 
Kada zemlja strahom zijeva, 
Horvat si prez straha pjeva: 

Braćo, svaki izmed nas 
Neka čini rodu glas! 

Horvat nikog sam nerani, 
Nego samo svoje brani, 

Zato straha ne poznade, 

Ak svijet projde na komade: 

Braćo, svaki izmed nas 
Neka čini rodu glas! 


Lj. Gaj 

V. STANKO VRAZ 

Život. Rodio se 30, VI. 1810. u Cerovcu 
kod Ljutomera. Njemačku gimnaziju uči u Ma¬ 
riboru, filozofiju upisuje u Grazu. Uči razne 
evropske, osobito slavenske jezike. Prekida 
nauke i stalno se nastani u Zagrebu. Bio je taj¬ 
nik Matice Ilirske. Dvaput je boravio u Pragu. 
Obolio od tuberkuloze, umro 24. V. 1851. u 
Zagrebu. 

Slovenac — Hrvatski književnik. Premda 
je podrijetlom Slovenac, bio je jedan od naj¬ 
boljih lirskih pjesnika za narodnog preporoda. 
Kao Štajerac, bliži Hrvatskoj nego Kranjskoj, odmah je temeljito pri¬ 
grlio ilirsku misao. A kad su kajkavci napustili kajkavštinu, i Vraz pri¬ 
hvaća štokavski književni jezik. Slovenci su ga zbog toga smatrali 
»uskokom« (Prešern) i »izdajicom« (Miklošič), a on se opravdavao, 
da time ne napušta slovensku književnost, ali osjeća, da su Slovenci 
brojčano slabi, s ograničenim brojem čitatelja, pa ne mogu izdrža¬ 
vati samostalnu književnost. Koliko se Vraz suživio s> Hrvatskom, 
pokazuje njegovo pismo posestrimi Dragoj li, u kojem piše: »Hrvat¬ 
ska je meni omilila kao mati, omilila kao sestra, omilila kao draga. 
Ne mogu nigdje mirno misliti nego u Hrvatskoj, nigdje mirno spavati 
nego u Hrvatskoj, niti ću nigdje mirno umrijeti nego u Hrvatskoj.« 

Pjesništvo „ U doba narodnih budnica, koje su po svojoj 
domoljubnoj dužnosti pjevali svi tadašnji pjesnici, Vraz se javlja 
ljubavnim pjesmama. Nesretna ljubav prema Ljubici Cantily, sestrični 
Ljudevita Gaja, bila je pokretač Vrazovih ljubavnih pjesama ij izvor 
njegove najbolje knjige »D j u 1 a b i j e«. To djelo upravo je Vrazova 
autobiografija, dnevnik njegove ljubavi, u koje kasnije (imade četiri 
dijela) upleće i domovinsku ljubav. To je kanconijer, spjevan na tru- 
badurski način starih dubrovačkih pjesnika. U njima se očitovao' i 
koristan utjecaj narodne pjesme, što se odrazilo u jednostavnosti 
izražaja, spontanom, nekad djetinjski naivnom načinu izražavanja, zbog 
čega je to djelo bilo tako toplo primljeno. Kasnije Vrazove knjige 
f»Glasi iz dubrave Žerovinske«, 1841.; »Gusle i tambura«, 1845.) do¬ 
nijele su pojedinačno ljepših, uspjelijih pjesama, ali kao cjelina »Dju- 
labije« su najvrednija Vrazova lirska knjiga. 

Ujević: Čitanka za više razrede sr. škola 5 

U Vrazovim pjesmama jezik je hrapav, a nije ni čudo, kad se zna, 
da je bio podrijetlom Slovenac. No naprotiv tomu stil mu je snažan, 
muzikalnost očita uza svu hrapavost oblika, osjećaj neposredan. Po 
tim odlikama Vraz je dostojan drug Ivana Mažuranića i Petra Pre- 
radovića. 

Osim ljubavnih pjesama Vraz je pjevao satire i epigrame. Mnogo 
je prevodio, među ostalima Vergilija, Tibula, Goethea, Schillera, 
Miokiewicza, Kollara i t. d. 

Kritika , Vraz je osnivač hrvatske književne kritike. Nezadovoljan 
stanjem književnosti, kojom je vladao diletantizam i površnost, osno¬ 
vao je s prijateljima Vukotinovićem i Rakovcem književni časopis 
»Kolo« (1842.). Vraz je smatrao, da je već došlo vrijeme, da se stvar¬ 
nom kritikom književnost pomalo privede umjetnosti. No nisu tako 
mislili i ostali Ilirci, a najmanje Gaj, pa je Vraz u tom svom zama- 
šitom nastojanju! samo djelomično uspio. Vraz je u »Kolu« upozorio 
na naše narodno pjesništvo, tumačio vrijednost dubrovačkih knji¬ 
ževnika, donosio obilje građe o narodnom životu i jeziku, te izvje¬ 
šćivao našu javnost o stranim književnostima. Vrazovo »Kolo« znači 
prvu pojavu određene književne kritike kod nas; on je prvi javno 
istakao potrebu, da se na književnost gleda kritički, te da se razlikuje 
nacionalna služba od umjetničke vrijednosti djela. 

Značenje. Stanlko Vraz je bio pjesnik velika talenta, kritičar 
lijepa ukusa, književnik bogata znanja, poznavalac stranih jezika 
i književnosti; svakako po svojoj obrazovanosti najsvestraniji među 
preporoditeljima. Bio je prvi naš čovjek, koji je živio samo za knjiže¬ 
vnost, i samo od književnosti (»ilirski spisatelj«). Samo, na žalost, nje¬ 
gove prave sposobnosti nisu mogle u tadašnjim prilikama doći do pot¬ 
puna izražaja. Kao pjesnik zanemario je svoj talenat i radio tamo f gdje 
je u taj čas bilo potrebnije, pa su tako njegove drugorazredne sposob¬ 
nosti potisnule njegov pravi poziv lirskog pjesnika. Ni kao kritičar 
nije postigao, koliko je po svojim sposobnostima mogao, jer nije 
naišao na razumijevanje svojih književnih drugova i zbog toga, što 
su političke prilike tih godina književnost potisnule u drugi red. 
Svakako Stanko Vraz kao pjesnik znači prekid s dilentatizmom u 
pjesništvu, a u kritici je udario temelje radu kasnijih kritičara. 

Lit. B. Drechsler: Stanko Vraz, studija, Zagreb 1909. 


1. Izpovest 

(Pisao sluteći smrt.) 

Kad telesni duša skine tovor, 
kad lopata zvekne nada mnom — 
ne će mene slavit ljudski govor; 
jer na glavu ne metnu mi lovor 
ni besedah, ni topova grom. 

Dari, svete, tvoi su sleparije: 

Otrov med je, pelin svet je tvoj, 
trnje venac, što ga slava vije, 
žar mu znanja, vir, tko iz njeg pije. . 
dok krv igra, ne znaš šta j’ pokoj. 

A1 prestavljen duh bit će ti blagi; 
jer će prestat srne tat njemu mir 
tašti sanci — srdcu toli dragi — 
travne želje i varavi vragi, 
praznih nada neprestan prepir. 

Da! Prestat će, šta sad duša trpi, 
spast s nje muke i briga teret; 
križ će kititi venac — ne što crpi 
iz krvi se, ne žanje na hrpi 
od trupova — neg’ ljubavi cvet. 

Ti jedino dobro! 0 ljubavi! 

ti si duša plemenitih kruh, 

ključ i zvezda k raju, k pravoj slavi; 

rado mladost ja u tebi stravi’, 

da još onkraj prati me tvoj duh. 

Blago ti nam, gde pod sunč’ni zapad 
nadkrivo nas svojim granam bon 
slušo sladki naših priseg’ šapat; 
ustne samo pod celovma sklapat, 
dvijuh duša večni ugovor. 





O blaženstva! Al već s Bogom, ljuba! 

Znaj i onkraj žive ljubvi san: 
za mnom plakat — tašta je danguba; 
dok nas sudma ne sastavi truba, 
duh moj k tebi slazit će svak dan. 

A ti, brate, što ti u prikletje 
od Mudrice uvede mi um! 

Da te Slava vek u vence spletje, 
razigrava grčkih maslin cvetje 
i tih palma hindostanskih šum! 

I vi bratjo, drugovi na stazi 

rodnog prava . . . s Bogom, s Bogom svi! 

Bili za rod svetli vam obrazi! 

Bran’te, diž’te, šta nepravda gazi. .. 

Venac za vas na križu visi. 

S Bogom! . . . Skoro duh će iskinut tovor, 
mirno spavat trup pod gomiloj, 

niti marim, bio li nad njom lovor, 

* 

bio 1' po svetu sa mnom dug razgovor; 
ja sam ljubio — eto venac moj! 

Stanko Vraz 

»Ovih nekoliko Vrazovih kitica kao da upravo vape za tim, da budu 
izgovorene. Pored svih akcentskih mana snaga je izražaja golema, kontrasti 
obilježeni plastično, stihovi teku sami od sebe, a slike prošlosti združuju 
se u idilu. Već sam početak »Ispovijesti« ima zvučnolst fanfara. Obrat u 
posljednoj kitici s pobjedničkim usklikom »Ja sam ljubio — eto vijenac 
moj!« ima snagu apoteoze. A rastanak s ljubom i prijateljima ima iskre¬ 
nost, koja dopunjuje sjaj uvodnih stihova. Vraz je pisao ovu »Ispovijest« 
sluteći smrt.« 


2. Gazela 

Ždral putuje k toplom jugu — u jeseni. 

A meni je put sjevera — u jeseni. 

Pasti jer čuva po planini krotka stada 
pa se pojuć’ vraća kući — u tjeseni. 

Vrti jar* kupi plod svog znoja — zlatne broskve 
i jabuka rumen-voće u jeseni. 

Sto se ljeti trudio mnogo oko njega, 
vinogradik bere grožđe — u jeseni. 

Tako svatko kupi, bere i uživa 
u veselju plod svojih muka — u jeseni. 

A šta, Stanko, plod lje briga, muka tvojih?? 

Gorko voće, bol i suze — u jeseni. 

Stanko Vraz 


3. Dubrovčani 


Ako hoćemo nestrano da sudimo o naših Dubrovčanih, treba da 
njihova djela istražimo bez ikakva zanešenja. Vrhu svega treba da 
prosudimo vrh vijeka, u kojem su oni živjeli, i ukoliko je duh taj 
imao upliv na stvaranje njihovih umnih djela. To je glavno ono gle¬ 
dište, s kojeg ih suditi valja. Gundulić i ostali najbolji pjesnici dubro¬ 
vački živjeli su prama koncu XVI. vijeka i na početku XVII. I svemu 
je svijetu poznato, da je onda vladao u zapadnoj Evropi duh staroga 
klasicizma, koji se već počeo izrađivati u tako zvani školasticizam. 
Iz Italije, koja je onda stojala na čelu prosvjete evropejske, prebro¬ 
dio je duh izobraženosti zapadne i Dubrovnik. Tu su se podigle 
stolice nauci klasika rimskih i grčkih i pod uplivom duha crpljenog 
iz pjesnika klasičnih rodiše se i odgojiše umjetničke vile dubrovačke, 
a jezik naš uzmahnu se na najviši stupanj izobraženosti. Da su i 
plodovi romantičke poezije talijanske, koja je onda već dovršila 
zlatni svoj vijek, imali upliv na stvore pjesnika dubrovačkih, toga 
nitko pametan tajiti ne može, koji znade, koli usko je bio onda 
Dubrovnik skopčan sa prekomorskom susjednom Italijom po blagom 
vezu trgovine i društvenog života. Koji dvoji o temelju ovih naših 
riječi, ne treba mu ništa nego da uporedi »Osmana« sa Tassovim 
v'Gerusalemme liberata«. Kao što su vitezovi i viteškinje u »Osmanu« 
samo po imenu slovinski, a srce i duša u njih je romanska, tako isto 
priznat će svaki nestran istraživalac stvari, da su Dubrovčani naši 
više po licu (formi) jezika negoli po materiji (duhu) ili skladu nje¬ 
govom Slovinci. Pa tko se o razlogu tih riječi nije već osvjedočio, 
toga upućujemo, neka postavi naše klasike dubrovačke uz narodne 
pjesme, a poslije toga opet uz pjesnike talijanske zlatnog vijeka, pa 
da rasudi s dušom jednom sprema drugoj, a ja kriv, ako ne ispovjedi, 
da su po duhu srodniji s Talijani negoli sa pjesmami narodnimi na¬ 
roda svoga, koje su pravo i jedino mjerilo narodnoga duha. Pa kad 
je ukus prekomorski toliku stekao silu nad stvorma naših pjesnika 
glede na materiju ili duh, pa kako bi se moglo stati, te se ne bi pri¬ 
lijepio barem ondje ovdje i forme ili lica? I ja rado priznajem, da su 
bile u njih baš u tolikoj cijeni, da bi ih pjesnici učili i gledali kao 

uzore kakve, koje treba slijediti ma u čemu mu drago. Da je tomu 
tako bilo, drugi bi imala obraz naša književnost onih stoljeća, koji 
bi se sasvim razlučivao od obraza literatura prosvijećenih naroda 
onog vijeka na zapadu evropejskom. Da su Dubrovčani učili verzi- 
fikaciju od naroda, ne bi ni u metrici njihovoj zavladala tolika jedno¬ 
obraznost stegnuta na cigle tri vrsti: na trojestopni, četverostopni i 
šesterostopni trohej. Da (su Dubrovčani učili i cijenili narodne pjesme, 
zacijelo bi im bila omilila prekrasna raznoobraznost narodnih mjerila, 
pa bi se služili i u umjetnih svojih tvorbah osobito krasnozvučnim i 
veličanstvenim peterostopnim itrohejem, kojim teku gotovo sve naše 
pjesme junačke. U Dubrovčana međutim svemu tomu — koliko se 
spominjem — ne ima traga. Ja dakle svakako mislim i sudim, da 
imamo tražiti u Dubrovčana razlog slobode elizija u vrelu inostranom, 
ma on isticao od Latinia ili Talijana, niti me ona specimina iz narodnih 
pjesama na drugu vjeru prekrstiti mogu. Rado priznajem, da u naših 
narodnih pjesmah ima amo tamo i takvih redaka, za koje se čini na 
prvi pogled, da ima u njih elizija, t. j. ima redaka takvih, o kojih bi 
čovjek sudio, da ih pjevač pjevanjem ne će moći čestito izvesti, već 
da koju slovku izbaci, t. j. elidira. Nu reko bi, da tu ne ima elizija 
već mi se čini, da si tu naši slijepci drukčije pomažu, te pjevajući 
mjesto troheja čine daktile, jer ja se spominjem na njekoje retke u 
narodnih pjesmah, gdje jedna slovka pretiče, a da onda ne sudaraju 
samoglasnici dviju susjednih riječi, pa da se dakle ni sliti ne mogu. 
Ta osobina nalazi se kod nas ponajviše u pjesmah s junačkim mje¬ 
rilom, a ono u prve dvije stope pred odmorom (cezurom). Razgova¬ 
rajući se o toj stvari porađa se sada evo i drugo pitanje: da li nam 
je odobravati elizije te i danas nasljedovati Dubrovčane u ovoj slo¬ 
bodi? Ja od svoje strane mislim, da se sadašnjim i budućim našim 
pjesnikom dosudi ta sloboda, nu sumpta prudenter, t. j. da se elizijom 
služe što rede, kao što to čine Ostrožinski, Preradović i njekoji 


drugi našinci; jer svakako bit će shodnije, da ona podupire misao, 
da krasnija i jasnija na vidjelo stupa i cijeli redak gladi i zvučniji 
ističe nego da za volju njekakvih pedantičnih pravila misao propada 
ili zmućiva se, a glatkoća i milina zvuka sasvim iščezava otkida¬ 
jući samoglasnike u riječima meni, tebi, mu, mi, me, su, si, se, te, ti, 
samo da se uklone elizija. Nu ne čini nam se nimalo spretno uticati 
se k toj slobodi (elizija), kad ne ima ni najmanje nevolje, nego kad 
se to radi samo od ciglog njekakvog zanešenja za starinii našimi 
klasici. Svaka stvar ima svoju mjeru, pa i ova. Stanko Vraz 

4. Karakteristika pjesnika Vraza 

Uz Mažuranića u kancelarskom ornatu i Preradovića u generalskoj 
uniformi građanska halja Stanka Vraza označuje njegovo mjesto pored 
ova dva velikana refleksije i kontemplacije. Od oca je ostalo Vrazu neko 
imanje s vinogradom, koji nije nosio ni 100 forinti na godinu. Taj je 
»imutak« dostajao, te se Vraz hvali svojom slobodom i nezavisnošću. Nje¬ 
govo dopisivanje vrvi od promjene adresa. Kao đak je mijenjao fakultete, 
a poslije mijenja svoja sjedišta gotovo od mjeseca do mjeseca. Putuje kao 
sabirač narodnih pjesama ili prateći Sreznjevskoga kao agent slavenstva. 
Divi se na tim putovanjima čistoći duše narodne. Ali isto tako ne zabo¬ 
ravlja posestrimu Dragojlu obavijestiti, da se u poštarskim kolima uvijek u 
seoskoj krčmici sastao s kojom ljepoticom. Duha je vazda vedra i živahna. 
U primjedbama o sebi i o drugima pun šale, koja zna biti i prilično pa¬ 
prena. Njegove satiričke pjesmice, kojima bi bio potreban komentar o 
danas slabo poznatim ljudima i događajima onoga vremena, imadu pogdje- 
kad klasičnu kratkoću. Ali ono, što nada sve uzdiže Vraza pjesnika, to je 
slobodna, bezazlena neposrednost njegova osjećaja. U pjesmi nigdje ne 
sakriva sebe, pa kao što u svojim pismima niže sitne doživljaje, od kojih 
se sastavlja šareni i radosni njegov život, tako je i u pjesmi uvijek djetin- 
ski dobrodušan, uvijek djetinjski čist. Riječ ljubav za ovu divnu dušicu 
znači doista smisao svijeta. U svojim pjesmama popisao je sve zgodice 
svoga života. Perom idealista, koji se malo brine za velike uspjehe u ži¬ 
votu. I ne da se pače ni ikakvim stalnim radom smesti u svom velikom, 
užitku prirode i ljudi. Njegova poezija ima prozirnost i sjaj rose. Naivnost 
njegovih oduševljenja ima nešto od razjapljenih usta seoskoga momka, koji 
se divi svojoj »Ijubci«. 


Ala je lepa naša Anka! 

Da V je istina? da V je san? 
Tresu se bor i jela tanka, 
Zaviđajuć joj struk tanan. 

U lugu slatki zbor slavuljah 
Šuti nje čujuć slađi glas; 

Nad njome trepti roj metuljah 
Mnijuć, da je cvetak nje obraz. 


U vrtlju s’ dive krasne ruže, 
Gledeć taj licah, ustah, raj; 
Hitri ju hladci grleć kruže, 
Da ju odvedu u svoj gaj. 

Niz stenu prska, u dol skače 
Brže i brže vodopad, 

Gde, igrajuć se, prst namače; 
Da ga poljubi, nosi hlad. 


Tako sve čezne da ju prati 
I grli, Ijubeć nježni sled; 

Samo ja moram ovde stati, 

Gde me začara nje pogled. 

U ovim stihovima sve skače, kao da su pjesnikovi osjećaji zaigrali 
kolo. Vraz ima vanredan sluh za ton stiha, koji kod njega uvijek odgovara 
dispoziciji. Ne možemo nikada dosta naglasiti, da kod čitanja Vrazovih 
pjesama moramo činiti koncesije njegovoj napola kajkavskoj, napola što¬ 
kavskoj akcentuaciji. Od lokalne njegove slovenštine ostala mu je i ljubav 
za jednosložne rime; pošto u hrvatskom jeziku takvih nema dosta, služio 
se naprosto licencijom, da je »uzor« naglašavao na prvom slogu straga. 
Kad se uživimo u njegov jezik, naći ćemo u njemu obilje ljepote. Vrazov 
je izraz biran, bogatstvo sroka silno. U svojoj metafori nije nikada vulgaran 
što je do ukusa, Vraz kao pjesnik ima neobičnu školovanost. Vrazov stih 

ima uvijek sadržine i nije igra riječi. U formalnom pogledu on ga je umio 
dotjerati i do čisto muzikalnog efekta. Gazele Vrazove rijetki su u hrvatskoj 
lirici primjer melodioznosti. Za razliku od »Đulabija«, koje u svom uskom 
šestosložnom stilu nisu dopuštale mnogozvučnosti, Vraz je u nekim gaze¬ 
lama pravi majstor tonalnoga crtanja. Njegova tužaljka »Zdral putuje 
toplom jugu u jeseni« ima sa svojim sumornim refrainom u samom zvuku 
slogova svu težinu monotonoga očekivanja boli. 

Po bezazlenosti, kojom uživa život, i po zanosima svoga ćutljivoga 
srca Vraz je lirik od prvih, nesamo naših. Svaka druga njegova kvaliteta 
zaostaje iza ove, koja je na žalost kod nas prilično zaboravljena. A kakav 
bi se divan brevir dao sastaviti od njegovih pjesama i, lijepo udešen, ra¬ 
širiti po domovima onako, kao što su po Njemačkoj rašireni breviri Goe- 
theovi ili Schillerovi. Dragocjena ovakva knjižica oživjela bi shvaćanje 
velikoga pjesnika i bila blag razgovor u našim danima, koji su tako malo 
prijazni lirskom uzdahu. 

Milutin Nehajev. 

VI. DIMITRIJE DEMETER 


Život . Rodio se u Zagrebu 1811. u imućnoj 
trgovačkoj porodici od roditelja grčkih dose¬ 
ljenika. Gimnaziju je svršio u Zagrebu, filo¬ 
zofiju u Grazu, a medicinu je učio u Beču i 
Padovi. U Grazu i Beču ušao je u kolo hrvat¬ 
skih rodoljuba i zagrijao se za hrvatske na¬ 
rodne ideje. Kad se je 1836. vratio iz Padove 
s liječničkom diplomom u Zagreb, vršio je do 
1841. liječničke dužnosti, ali se te godine 
odreče svoga zvanja, da bi se mogao sav posve¬ 
titi narodnim poslovima. Javne se službe pri¬ 
hvatio 1850. (prevodilac banske vlade i urednik Narodnih novina), 
kad su ga na to prisilile imućtvene prilike. S povratkom ustava 
(1860.) postao je dramaturg, zatim tajnik odbora, kojemu je bila 
zadaća, da stvori stalno hrvatsko kazalište. Od 1864.—1868. bio je 
umjetnički ravnatelj Hrvatskog kazališta. Umro je 1872. 



Rad, Početni književni rad Demetrov napisan je na novogrčkom 
jeziku (dramska pjesma »Virginija«), ali otkad je prionuo uz hrvat¬ 
stvo i ilirizam, sve je njegovo djelovanje prožeto hrvatskim rodo¬ 
ljubljem, a kreće se ponajviše oko kazališta. Za nj skuplja priloge, 
organizira glumačku družinu, koja bi stalno predstavljala u Zagrebu 
i od zgode do zgode gostovala u pokrajini, uvježbava glumce, brine 
se za kazališni repertoar pisanjem originalnih djela i prevođenjem, 
predobiva publiku za hrv. predstave i stvara kazališnu kritiku. Prvi 

njegov književni rad u tom pravcu jesu »Dramatička pokušenja« 
(1838.), u kojima se nalaze prerađene i lokalizirane dvije slabije 
drame dubrovačkih pisaca, i to »Zorislava« od A. Gleđevića i »Sun¬ 
čanica« od Šiška Gundulića, sina Ivana Gundulića. Prva ima naslov 
»Ljubav i dužnost«, a druga »Krvna osveta«. Djela veće književne 
vrijednosti stvara četrdesetih godina, kad mu je talenat sazrio. U to 
doba pojaviše se njegova historijska epska pjesma »Grobničko polje« 
(1842.), drama »Teuta« (1844.), libreto prve hrvatske opere »Ljubav 
i zloba« i libreto opere »Porin« (oba libreta uglazbio Lisinski). Spo¬ 
menemo li još, da je Demeter napisao i nekoliko romantičkih novela, 
spjevao nekoliko pjesama i preveo pedesetak dramskih djela, bit 
će time u glavnom iscrpen njegov književni rad na hrvatskom jeziku. 

Značenje , Trajnije književničko ime stekao je Demeter s dva 
svoja djela: »Grobničkim poljem« i »Teutom«. U prvome je prema 
starim kronikama opjevana pobjeda Hrvata nad Tatarima (1242.), a 
Teuta je prva hrvatska moderna tragedija i najsavršenije dramsko 
djelo preporodnoga doba. Sadržaj mu je uzet iz tamne povijesti 
nekadašnjih Ilira. Da je Demeter uzeo sadržaj iz ilirske prošlosti, 
ne će nam biti neobično, ako imamo na pameti, da je taj naš pjesnik, 
kao i ostali naši preporoditelji, bio uvjeren, da su prastari Iliri bili 
naši pređi. Imati pak tako staru historijsku prošlost napunjalo je naše 
Ilirce u to doba romantike ponosom, a prikazati je u pjesničkom ruhu, 
smatralo se patriotskim činom. No i ako građa nije uzeta iz naše 
prošlosti, Teuta je ipak naša narodna drama, jer je protkana idejom 
slobode hrvatskoga naroda. 

Demeter je prvi od naših preporoditelja uvidio golemu uzgojnu 
vrijednost kazališta za narodno usavršavanje nesamo u estetskom 
i etičkom, nego i u narodnom smjeru, jer se u kazališnoj umjetnosti 
sjedinjuju sve ostale umjetnosti, a s pozornice nove misli i životne 
istine najlakše i najbolje prodiru u sve slojeve narodne. Zato on 
ulaže u kazalište nesamo svoje umne sposobnosti, nego pridonosi za nj 
i materijalne žrtve. To pjesnikovo nastojanje urodilo je dobrim 
plodom: u hrvatski hram božice Talije ušao je ponajviše njegovom 
zaslugom hrvatski jezik, narodna glazba i hrvatski narodni duh.- 

lc Iz »Teute« 

PRIZOR DVANAESTI 

Kraljica , Dimitar , tjelesna kraljičina straža, kraljičina pratnja 

i prvasnji. 

Tjelesna straža. Za njom dvorjanici, gospođe i djeca, koja na 
jastucih nose kraljevske znakove. Najposlije kraljica praćena od 
Dimitra Hvaranina. Sve u najvećem sjaju. Kraljica stupi na prijestol. 
Dimitar stane prvi uza nju. Straža se u dno pozorišta postavi. Dvo- 
ranici, dvoranke, gospođe i djeca stave se oko prijestola. 

Narod 

Neka živi kraljica Teuta! 

Kajo Luciju podsmješno: 

O pogledaj bezumnicu onu; 

Gle, kako se koči i razmeće! 

Lučio isto tako. 

Svojim sjajem zabunit nas misli, 

Dimitar tiho kraljici dražeči je: 

Ne vidiš li, kako ti se smiju? 

Poruga im iz očiju sijeva. 

Teuta razjarena, potiho Dimitru: 

Ta oholost podnijeti se ne da! 

Prvi savjetnik 

Svijetla kruno, Rima poslanici 
Na podnožju tvog prijestolja stoje. 

Teuta 

Inostranci, što je vaša želja? 

Kajo 

Starješinstvo i narod Rimljana 
Poslaše nas k tebi, o Teuto, 

Da daš račun o vladanju tvome. 

Teuta 

Samo višnji mogu to tražiti, 

Jer njih samo poznajem nada mnom; 

Na koliko pako znano mi je, 

I vaš Rim se na zemlji nalazi. 


Lučio 


Ako nisu bogovi Rimljani, 

To su oni ljudi, koji znaju 
Kaznit svaku uvredu i zlobu. 

Zato, ako ne ćeš svekolike 
Tvoje gledat gradove u prahu, 
Odmah da nam sve brodove tvoje 
Ne časeći izručiš u ruke; 

To sigurnost ište trgovine. 

(Nemir u skupini.) 

Kraljica 

Drzovito zboriš! 


Lučio 

A ti tvoriš, 

Kada tjeraš morsko razbojništvo. 
Kraljica u največem gnjevu. 

Da taj kleti jezik dalje slušam? 

(Za čas, umiri se.) 

Kad na prijestol ove zemlje stupih, 
Od pohlepe za vojničkom slavom 
Vas svijet pozvah na junački mejdan. 
Tad ničijih ne štedjeh brodova; 

To u ratu običaj je opći. 

Ali kada, poslije boja ljuta, 

Po svoj mojoj državi objavih, 

Da, ko prije boj, sad mir sa svijetom 
Mnim zametnut i držati vazda, 

Tad zabranih sve napastovanje 
Tuđih vlasti na moru i kopnu, 

I smrt metnutih na zločinstvo, s koga 
Mene bijediti vi se ne stidite; 

To vas puk moj, to i vas svijet znade. 
I iznova ja ću proglasiti 
Zapovijedi po kraljestvu svome, 

(Ćut za pravdu, a ne vaša prijetnja 
Dovodi me na postupak ovaj), 

Da se oštro na to pazit ima, 

Da se rimskih građana brodovom 

U buduće nasilje ne čini; 

Nu prepriječit nikako ne mogu, 

U potaji da nitko na moru 
Bez mnogo znanja dobitka ne traži. 
Odgovorat za potajne krivnje 
Nije kralja ilirskih običaj. 


Kajo 

A najljepši običaj je rimski: 

Samovolju očito kazniti, 

Ma se zbila baš i u potaji, 

I braniti pravo uvrijeđenih; 

A ako se višnjim tako svidi, 

I ilirsku kraljicu Teutu 
Skoro ćemo prisiliti, svoje 
Da popravi kraljevske običaje. 

Kajo 

O mi znamo, s kim tratimo riječi; 

Štitila si uvijek te užase, 

I bodrila na to tvoje ljudstvo. 

I taj biser i drago kamenje, 

Koje sada na tebi se sjaje, 

I to sve je ugrabljeno dobro. 

Lučio 

Zato drhći, kleta razbojnice! 

Jurve vidim, kako te liktori 
Verigami obtršenu vuku 
Pred ledene Kapitola sudce, 

Da dobiješ zasluženu kaznu! 

(otiđu ponosno obojica sa svojom pratnjom. Sva se skupština 
zapanji.) 


Teuta 

ustane u najvećoj jarosti. Hoće da govori — glas je izdaje. Pruži 
desnicu prema onoj strani, kuda Rimljani iziđoše. Najposlije strašnim 
naporom izprekidano izviče: 

Ha, za nji-ma, gla-ve im s ra-me-na! 

(Iznemogne i padne na prijestol. Gospode priteku k njoj. Narod stane 
rogoboriti.) 

Nekoji izvuku mače i polete za Rimljani — vičući: 

Smrt Rimljanom! Osveta! Osveta! 

Dimitrije Demeter 

2. Iz »Grobničkog polja« 

Ja od Brente vidjeh obale zelene, 
čuh žuborit njene bistre vode, 
pokraj kojih grleći se hode 
umjetnost i narav ko sestre rođene. 

Vidjeh, iz valova sjajna svoja lica 
kako diže ljuba od Neptuna, 
oholosti i dražesti puna, 
kao vrat svoj labud, ponosita ptica. 

U svoj hlad me mrke primiše masline 
sred arkvajskih brežuljaka milih, 
u ljubavi gdje svak listak cvili, 
u ljubavi cvate, u ljubavi vene. 

Visoki platani grožđem ovijeni, 

Lombardije svilorodne ravni, 

Boromeja spomenici slavni. 

Od tisuća ljeta nakrcani plijeni, 
pepeo kosti ljubavnika od Verone, 
latinskoga neba vječno ljeto, 
kist Urbinskog, od Canove dlijeto 
i od Paladija zidine smione .... 

Slatke uspomene, najmiliji dio 
mog života! . . . Jedno samo polje 
u srce mi ustani se bolje, 
na kojem sam jednom tako lijepo snio! — 

Komad je cvatućeg raja, mislit ćete, 
srebrom bistra potoka opasan, 
a na svakoj svrži slavulj glasan, 
od ljubavi pjesme koji poje svete; 
dol blažena, tihi zavičaj pastira, 
gdjeno vrve stada bezazlena, 
ljubavnike hladna krije sjena, 
zefir piri, frula neprestano svira, 

plačna vrba sjetno nad vodom se giba, 
bršljan penje, grozd kroz lišće viri, 
lipa cvate, krepak duh se širi, 
u vedra se zraku vitka jela ziba. 

Ništa od sveg toga! Kudgod oko stiže, 
ništa drugo nego kamen goli; 
zaman tražiš zelen u toj doli, 
ni travica jedna glave tu ne diže! ... 

Sve je pusto, sve je nijemo, sve užasno, 
grob golemi, gnijezdo noćnih sova, 
okolica carstva Plutonova .. . 

Ipak si mi, polje, milo, polje krasno. 

Amo, kom' je život Hrvatica dala! 

Našeg roda to je sveta Meka; 
čiste krvi djeda naših rijeka 
tu je okaljanu svijeta čast oprala! 

Svojim kraljem tu sve Hrvat spasekralje! 

Batukanu kameni su ovi 
strašni bili stupi Herkulovi, 
gdje upisa udes: Do tuda ne dalje! 

Tu nek Hrvat uči, koja mu je cijena, 
tu nek crpe hrabrost, ponos, volju, 
nek si ište vijek utjehu bolju, 
neg koju mu daje ova uspomena! 

Dimitrije Demeter 

VII. ANTUN NEMČIĆ 

Život. Rodio se 14. siječnja 1816. na dobru 
Edde u Ugarskoj. Djetinstvo proveo u Lud- 
bregu i Koprivnici, gdje mu je otac bio gradski 
vijećnik. Majka nm rano umre, a otac posta 
prema njemu hladan; stoga se morao sam ško¬ 
lovati (o tom pjeva u »Bršljanima života«). 
Svršivši u Zagrebu filozofiju i pravo dao se 
na čitanje i rad u kolu hrvatskih preporodi¬ 
telja. Mnogo je čitao domaću, stranu i klasičnu 
rimsku književnost. Napose mu omiliše Volta- 
ire, Rousseau, Schiller, Uhland, Seume pa Ho- 
racije, Marcijal, Juvenal. Nakon očeve smrti baštini imanje 
u Koprivnici, bavi se gospodarstvom, a zatim stupa u s už u, u ] ) 

služi najprije kao jurat, zatim kao županijski pristav, napokon kao 
kotarski sudac u Novom Marofu, gdje bude izabran g. 1848. za nar. 
zastupnika »trojedne kraljevine«. Slijedeće godine (1849.) oboli od 
kolere i umre 5. rujna u Križevcima. — Bijaše tiha narav, ozbiljan, 
povučen, na oko flegmatičan, ali vrlo osjetljive duše. 

Djela. Književni rad Nemčićev obuhvaća pjesme, putopisnu 
prozu, dramsku prozu i ulomak nedovršenog romana. — Pjesme su 
mu lirske, i to ljubavne i patriotske. Od ovih su najpoznatije »D omo- 
v i n i« (»Gori nebo visoko ...«), »H y m n a padšim29. serpnja 
god. 1845.« (srpanjskim žrtvama: »Vence pletu mlade Herva- 
tice...«) i balada »Grob kaluđera«. Ljubavne pjesme (»Leptiri«, 
»Neven« i »Turice«) pjevao je po uzoru njemačkih romantika 
(Goethea, Schillera, Uhlanda) i našega Vraza (u »Lepirima« je 
vidljiv utjecaj Vrazovih »Djulabija«). Sve mu je pjesme izdao 
pobratim Mirko Bogović pod natpisom »Pesme Antuna Nem- 
čića« ( U Zagrebu 1851.) — U »Putositnicama« —jedinom djelu, 
što ga je Nemčić sam izdao (»Putositnice od A. N. Gostovinskoga. 
U Zagrebu 1847.«) — opisuje svoj put od Ludbrega do Trsta, boravak 
u gornjoj Italiji, napose u Mlecima. Pisane su feljtonskim stilom. 
Drugi dio »Putositnica« (slab opis puta po Slavoniji, Srijemu i 
Srbiji) objavio je Bogović u »Nevenu« g. 1852> Dvije godine kasnije 
izdao mu je Bogović (u »Nevenu«) i roman »U des ljudski« 
prvi pokušaj romana u hrvatskoj književnosti, koji je na žalost ostao 
nedovršen, i komediju u 4 čina »K vas bez kruha ili tko će 
biti veliki sudac«, gdje je vrlo živo prikazana politička borba 
i društveni život ilirske epohe. — (Izabrana djela Nemčevića izdala 
je Matica hrvatska g. 1898.) 

Z načajka. Kao pjesnik Nemčić je romantik, i to u glavnom 
Vrazov učenik. I njegova je poezija izraz intimnog osjećanja, samo 
zaostaje za Vrazom. Ima ipak i uspjelih pjesama (spomenute patri¬ 
otske pjesme, elegija »Moje proljeće« i još po koja). U nekim lju¬ 
bavnim pjesmama ima i humora (»Turice«). — Više je uspjeha imao 
Nemčić kao prozaik. U spomenutoj izvornoj komediji, koja doduše 
nije zadovoljila na pozornici (prikazivana je prvi put u Zagrebu 
g. 1855.), iznio je nekoliko zanimljivih scena iz korteškoga života u 
doba županijske restauracije (s mnogo lokalne boje u razgovoru seljaka 
plemića). No nada sve su uspjele njegove »Putositnice«. Uz obilje objek¬ 
tivnoga putopisnog materijala, isprepletenoga zanimljivim kulturno- 

historijskim epizodama, koje odavaju veliku načitanost, širok pogled 
i obrazovanost piščevu, ima u tom djelu i mnogo originalnih dosjetki 
i šale, po kojoj se je Nemčić predstavio hrvatskoj javnosti kao znatan 
humoristički pisac. Zbog svoje zanimljivosti i zbog zabavnog i famili¬ 
jarnog načina pisanja »Putositnice« su omiljele tadašnjoj hrvatskoj 
publici, i Nemčić se po njima uspeo u red prvih prozaika tadašnjega 
vremena. 


1. Himna 

padšim 29. srpnja god. 1845. 

Vence pletu mlade Hrvatice, 
vence pletu i grobove kite, 
suz'ma rose venac, križ i lice, 
tiho šaptju reči uznosite: 

»Slava njima — slava svima, 
Ki umiru slično njima!« 

Jeste, budi vami večna slava, 
našeg roda mučenici veli! 

Zrake sjaju oko vaših glava’, 
lovori su vaši neuve’li: 

Slava vam, a onim kletva, 

Kih ste bili krvna žetva. 

Prvi temelj k Pantheonu veka, 
k samoćutju gde se rod naš diže! 
Žrtvovanja dičnog tužna jeka, 

Ka’ do uha Europe stiže: 

Slava trepti nad grobovi, 
koji kriju to što ovi. 

Što vas ruke zakaljene hule, 
to potomstvo nikad ne oprosti, 
svetogrdje radi te će trule 
proklinjat im još u grobu kosti: 

Slava vam, a prikor njima, 
prikor dušam nesramnima. 

Vaše suze, majke, otarite, 
uzdisaje ustavite, seke, 
sinov’ma se, bratjom ponosite, 
ki proliše za dom krvi reke: 

Iz grobova slava niče, 
krv Abelah k nebu viče. 

Tešite se, jednom svane danak, 
koj će vaše razigrati grudi, 
ko što ih je skršio rastanak . . . 
takav čin se jur na zemlji sudi: 

Slava onim, ki su pali, 
nikom sudnji dan nefali! 

Ponosi se, stolni grad Hrvatske, 
i ti brojiš tve »srpanjske dane « — 

Slave sunce, što ti ruke tatske 
sakrit žele, i tebi ograne: 

Lesandri će odumreti, 

Diogeni sunce zreti. 

Hrvatjani, na tog groba pragu 
zaklinjem vas: spomenite mrtve! 

U vlastitu uzdajte se snagu, 
domoljubjem osvetite žrtve! -— 

Neka — ak vas to negane, 
križ — osvete mač postane! — 

Savijajte vence, Hrvatice! 

Krun’te vazda te nadgrobne križe, 
nedozvol’te da vam momak lice 
prije ljubi negoli prisiže: 

Da će rado tak umreti, 
kad izdajstvo domu preti. 

Antun Nemčić 


Ujević: Čitanka za više razrede sr. škola 6 

2. Kvas bez kruha 

Čin I. 

Prizor II. 

Bezobrazić i Poderanić 

Poderanić (stupi u sobu). Deber den, gespen vujček. 

Bezobrazić (za sebe kiselo). Hu, — sada moram ovog zamusanca 
poljubiti. (Poljubi ga na glas.) Zdravo, zdravo, moj Martine! No šta 
Vas je sitno donijelo? (Za sebe.) Taj ima u trbuhu tri vienca skosana 
češnjaka. 

Poderanić „ Čuli srne, gespen vujček, da budu gespedin premuš 
reštalaciju držali. 

Bezobrazić , Istina je. 

Poderanić. Nek glede, gespen vujček, da bez bulete** ja ne 
ostanem. 

Bezobrazić - Kakove bulete? 

Poderanić, Za štalacioni jobed. 

Bezobrazić. Aha! Dobro, dobro. 

Poderanić „ Pak ako bi mogli i za Jendreka, Miška i Petra kaj 
dobiti. — Je, zbilja! I Jendrekov brat bu došel s onim — bes mu paru 
jaši — kak se zove . . . Smolanićevim Imbrekom. 

Bezobrazić. Moj Martin, to Vam bude malo težko; međutim gledat 
ću, da ne otiđete gladni. 

Poderanić. Tak, tak, gespen vujček: rtaj oni glede — i mi burne 
gledali. 

Bezobrazić . Nu vidjet ćemo. 

Poderanić , Pa kam oni žele, gespen vujček!? — da burne znali 
kričati — oni su naše gere list. 

Bezobrazić. Vi ne gledajte kamo — već kad prvi krat čujete u 
kandidaciji moje ime, taki kričite. 

Poderanić. No to bude, gespen vujček; hoću si samo malo sesti. 
(Sjedne.) Baš sem truden kakti klada. — A kaj misle, bi li za 
jurasora? 

Bezobrazić , Zašto ne bi još za komišara, ali kancelištu? Ja fiškal 
ašešor, ja da budem sada jurasor! — Ja, koji u malom prstu više 
imam nego veliki sudac Starotinović u cieloj glavi. 

Poderanić (za sebe). Notke nema vu glavi, to je istina. 

Bezobrazić* Ja, jak jurasor! Vi ste barem inače pametan čovjek. . . 


Poderanić. O jaši ga bes! Dal ga — te ga dal — i Starotinovića! 
Nisem ja pozabil, kak me je krivično konvinkuval*** zbog porcije 
pokojne moje žene Magde. Nek se ne srde, gespen vujček — ja ga 
bum sam za vrat iz stolca vlekel — no, debre su se zmislili — nigdo 
drugi nego oni, gespen vujček. (Pruži mu ruku — na što se rukuju.) 
Ala baš sem žedjen, kak god i lagev. Imaju li, gespen vujček, kupicu 
vina? 

Bezobrazić , Eto Vam jedan desetak, pa si kupite vina u oštariji. 

Poderanić „ No lepa hvala, gespen vujček; no — ja budem njihov, 
kak sem rekel. Presim, gespen vujček, bi li mi posudili 2 for., moral 
bi si nove čizme kupiti za štalaciju, da me bosog ne pogaze — te (po¬ 
gleda si na noge) su cusrave kak rešeto. 

Bezobrazić (češe se po glavi, zatim posegne u džep). Evo vam 
forintu, —nemam više drobnih novaca. 

Poderanić. No, pak hvala, Bog ih zdrave drži, gespen vujček, dok 
jim povrnem. (Rukuju se — zatim Poderanić otide.) 

Antun Nemčić 


3, Jedna noć na moru 

Jedan sat prije ponoći ostavili smo operu. — Uz Malo San Carlo 
kadio se je već tanani dimnjak naših putnih kola krasnog parobroda 
»Baron Sturmer«. — Gomila puka stajaše na žalu. Jedni su se od 
svojih znanaca opraštali, drugi krasnu večer uživali ili samo odlazak 
paroplova očekivali. Mi se proturasmo kroz jedro stisnutu množ gle¬ 
dalaca. Jedna daska služila je umjesto prielaza od briega na splav. 
Tri koraka, i mi stajasmo na krovu parobroda. Visoko na jarbolu 
visio je fenjer, komu je mjesečina trake slabila i zajedno vas ovaj 
prizor rasvjetljivala. — Iz mnogo obraza zaostale na žalu hrpe pomo- 
Ijivao se je izraz onog ćućenja, koje pri odlazku milih znanaca i 
nehotice osjećamo; u mnogom oku sievala je čarobita požuda, koja se 
i u nas toliko puta pojavljuje, kad se kroz tiho seoce poštarski rog 
razlieže, ... gdje je usuprot mnogi između pasažira onim riečim od- 
domovljenja Ovidija: »felix, dicas, quem sua terra tenet« — nešto 
podobna mislio. A kad kapetan u govornu trubu zatrubi, letio je jedan 
adio za drugim, jedan bon viaggio tjerao je drugog, u što se je i gdje- 
°ji hladnokrvni Fahrewell miešao. — Samo nas dvojica nikog ne 
n a josmo, komu bismo naš »s Bogom« izustili bili, ili koji bi nam svoj 

Veliki župan; ** Bileta; *** Obličio. 



»sretno pošli« na put dao. — Sad zatrubi kapetan po drugi put, daska 
se izmakne i sidro se izvuče. Gusta para obastre zviezde i mjesec, brod 
se gane i eto, zače se boj živalja. Jedan elemenat protiva dvojici, 
vatra naime s vodom i zrakom stane se boriti. — Od početka plovi jaše 
naš brod stavno kano labud sred zrcalasta jezera, na svedjer hitrije 
i smjelije, dok napokon brzoće pastrve u gorskoj rieci ne dostigne. 
Divlje dašćuć, kao vepar kroz gustu trnatu šikaru, lomi jaše svedjer 
silne talase, koji se buktajući i pjeneći na desno i na lievo uklanjahu. 
Što dalje brodismo, to i već njihanje osjećasmo. — Ovdje se je odmah 
vidjelo, tko je s ovim elementom poznat i morskomu životu privikao. 
Naš kapetan i neki mornari hodali su po krovu amo tamo, ko da su u 
sobi, premda se je brod neprestano zibao; a mi drugi, sinovi suhe 
zemlje, jedva što smo bili kadri spominjati se. Neki mladić, koji se je 
valjda htio pokazati ko da je ovdje doma, hodao je svedjer gore dolje, 
premda mu je zamašaj plava sad amo, sad tamo noge zanosio. Izne¬ 
nada zapletu mu se pedali, a moj mudrac sruši se natraške, na što tad 
zlorado pasažiri u smieh udariše. 

Milioni znadu, kakov je parobrod izvana, kakov je iznutra, nu 
imade opet miliona, koji toga ne znadu. Donde spadao sam i ja u 
posljednju vrstu. Povirim dakle, da svojoj znatiželji udovoljim, kroz 
otvor na središtu kuverte u trbuh parobroda. — Ko da orijaški pauk 
svoje mreže prede, ili kao da se okostnica kakove pretpotopne nakaze 
oživljuje, dizale su se unutra dugoljaste motke od mjedi i zapadale 
svedjer pomnjivo u špice od kotača, — dočim je neka vrsta nekada¬ 
šnjih titana u plamenom sievajuća usta peći lopatami uglevlje turala. 
Drugovi njihovi nasladjivali su se za toga polentom, a ostatak posle¬ 
nika spavao je vrh nagromadana uglevlja tako mirno, ko da na pahu- 
ljicah leži. Da su starogrčki bajoslovci ovaj prizor gledati mogli, to 
bi bili za cielo kazivali da nj. pakleno' veličanstvo Pluton svojemu 
kolegi Neptunu u pohode ide. 

Nježno uljuljan od morskih talasa gledao sam sad u pljuskajuee 
valove, sad na zvjezdovitu tvrdinu ili polumračnu daljinu, iz koje 
mi se samo luč svjetionika" ukazivaše, kano iskrica na utmutom ognji 
štu. — Stanje ovo vrlo dira u srce brodara i uznosi mu misli. Šta su 
prizori kopna prama ovomu veličanstvu, šta li prama bezkonačnosti 
ovoj? — Premda nisam ni za one nikada tup bio, osjećao sam ipak 
sada, gdje mi se narav s prvobitnom svojom značajnošću ukaza, da 
sam prama kopnu veoma ohladnio, budi to prosto zbog njegove svaki- 


* Svjetionik Pole u Istriji. 

dašnjosti, budi poradi njegove u razmjeru prama tomu, očevidne 
neznatnosti. U tišini, koja me okruživaše, u bezkonačnoj ogromnosti 
mora i neba, među kojima se nalazih, razvile su se misli moje neiz¬ 
mjerno! Pa ipak osjećam nedostatak rieči, da ih izrazim. Sad sam se 
i nehotice prispodobio s malenim listićem, koji bura s briega na pučinu 
baci, sad mi se je činilo, ko da me mila mati narav u svoj naručaj 
zagrli; u ljuljanju talasa oćutio sam njezino zibanje, u blagoj mjese¬ 
čini ljubki pogled materinski, u pršenju povjetarca nasladni njezin 
dah; ali tko bi ovo more smiešanih ćućanja naslikao, u kojem opojeno 
srce plovi jaše! 

Novost prizora i okolnost, što je kajuta bez toga prepunjena bila, 
ucme,, da sam se vrlo dugo na krovu broda bavio; nu i noć. izuzevši 
buru, koja poslije ponoći ponešto vladaše, bila je tako umiljata i 

,aSna ’. đa Sam olovkom u ruci neke misli, kako mi ih situacija poda, 
bilježiti mogao. Evo malen odlomak na poklonstvo: 

Poslije drugog sata po ponoći unišo sam opet u kajutu. Ovdje je 
sve bilo pozaspalo. Ja se namjestim na jedan žakelf (vreću) i naslo¬ 
nivši glavu na trpezu začeo sam driemati; nu to nije dugo trajalo. 

Za sat po prilici hodali su već pasažiri amo tamo, a za malo stade i 
zora pucati. 

(Iz »Putositnica«) 

Antun Nemčić 


DOMOVINI 


Gori nebo visoko, 

Dolje more duboko, 

A ja u sredini 
Noćnoj u tišini 
Mislim na te, ma jedina 
Premilena domovina! 

Tko te nebi ljubio, 

G te doći žudio, 

Bio bi s kamena, 

Srca nesmiljena! 
Zalud sunce drugdje šija, 
Moje srce ne razgrija!... 


Slabe barke smjeli let — 
U daleki strani sviet; 

U njem strani ljudi, 
Jezik stran i ćudi; — 
A u tebi sve poznano, 

Došo kasno — ili rano. 

Nemoj, buro, bjesniti. 
Smjeli brod mi slomiti, 

Nu — ako se skrši 
I moj život svrši, 

1 ad dones te vi valovi, 
Miloj zemlji cjelov ovi! — 


Antun Nemčić 

VIII. BRAĆA MAŽURANIĆI 

ANTUN, IVAN I MATIJA 



imao petoro sinova, 


1. Porodica Mažuranića. Mažuranići idu u 
red onih rijetkih hrvatskih porodica, kojih po 
vijest možemo pratiti do u šesnaesto stoljeće. 
Potječu iz Dalmatinske Hrvatske, a u šesnae¬ 
stom stoljeću pritisnuti turskim provalama, do¬ 
laze zajedno s još nekim drugim hrvatskim 
porodicama najprije u Senj, a onda u Novi 
Vinodolski, gdje još i danas žive. U devet¬ 
naestom stoljeću dala je ova porodica hrvat¬ 
skom narodu nekoliko vrlo zaslužnih ljudi. Od 
novljanskoga suca Ivana Mažuranića, koji je 
istakla su se u hrvatskoj književnosti trojica: 


Antun, Ivan i Matija. 


2 Antun Mažuranić (1805-1888) bio je profesor i ravnatelj 
zagrebačke gimnazije. Predavao je hrvatski jezik i književnost i to 
na hrvatskom jeziku. On je prvi izradio osnovu za učenje hrvatskog 
jezika i književnosti u hrvatskim školama, a sam je iz ao prve 
školske knjige za učenje hrvatske gramatike i književnosti. U znan¬ 
stvenom proučavanju hrvatskog jezika i njegovih narječja prvi je 
odredio mjesto čakavskome narječju, a njegov nauk o cakavs om 
naglasku temelj je za sva kasnija proučavanja hrvatskoga naglaska 
uopće. Antun Mažuranić se javlja kao plemenit pomagač na svakom 
narodnom poslu. Tako je pomogao školovati svoga mlađega brata 
Ivana i uvesti ga u hrvatsku književnost, Gaju je bio desna ruka 
kod uređivanja »Danice«, a hoteći u tom plemenitom poslu djelovati 
i poslije groba, ostavio je Matici Hrvatskoj zakladu za podupiranje 
hrvatskih književnika. 

3. Život i politički rad Ivana Mažuranića. Rođen u Novom U- 
VIII 1814., odakle poslije svršene pučke škole odlazi u svijet, a 
najprije na Rijeci svrši gimnaziju, u Zajrebn i S Z ombathelyu lilo- 
zofiju, a pravo u Zagrebu. Poslije svršenih nauka sluzi g. 1839.—4U. 
kao suplent u Zagrebu. Položivši 1840. g. odvjetnički ispit naseli se 
u Karlovcu kao odvjetnik. U Karlovcu živi do 1848. g., tamo razvija 
najjači književni rad, a g. 1848. odlazi u Zagreb, gdje sudjeluje u 
banskom vijeću i kao stručnjak pomaže Jelačiću u stiliziranju raz i- 
čitih predstavki. Za vrijeme apsolutizma je državni odvjetnik u 

Zagrebu. Povratkom ustava g. 1860. postaje predsjednikom hrvat¬ 
skog dvorskog dikasterija u Beču, a potom g. 1861. hrvatskim kance¬ 
larom. Iste godine je kao izraziti pristaša politike priklanjanja Beču 
isposlovao raspuštanje sabora. Do ponovnog saziva sabora g. 1865. 
uvede hrvatski jezik u sve škole i ustanovi stol sedmorice kao najviši 
sud u Hrvatskoj, no te godine se zahvali na kancelarstvu radi spre¬ 
manog dualističkog preuređenja monarhije. Drugi put se javlja u poli¬ 
tici g. 1873. kad je poslije revizije hrvatsko-ugarske nagodbe ime¬ 
novan banom (prvi »ban pučanin«). Na to mjesto ga je kandidirala 
narodna stranka kao formulatora glasovitog 42. saborskog članka 
iz g. 1861., na osnovu kojega je i sklopljena nagodba. Tada je trebalo 
odolijevati sve jačoj madžarskoj nasrtljivosti poznatim Mažurani- 
čevim načelom: Čuvajmo ono, što imamo! Za njegova banovanja je 
Hrvatska pretvorena u modernu državu s upravom, odvojenom od 
sudstva, i s općom obavezom polaženja pučkih škola. Mažuranić je 
otvorio g. 1874. obnovljeno i povećano hrvatsko sveučilište, osnovao 
je statistički ured, podizao bolnice i kaznionice, izradio tiskarski 
zakon i zakon o slobodnom sastajanju. Ali u glavnim pitanjima hrvat¬ 
ske politike nije uspio. Nije mogao ojačati položaj bana, niti je mo¬ 
gao riješiti pitanje Rijeke, a Vojna Krajina, koja je bila već razvoja¬ 
čena, nije mogla biti sjedinjena s Hrvatskom. Zato je izgubio povje¬ 
renje onih, koji su ga doveli na bansku stolicu, a kad se tomu pri¬ 
družilo još i pitanje sjedinjenja Bosne i Dalmacije, Mažuranić se 
je morao godine 1880. zahvaliti na banskoj časti. Njegovu politiku 
mnogo su napadali pravaši. (Isp. Kovačićevu »Smrt babe Čen- 
gićkinje!) Poslije ostavke povukao se sasvim u mir, a posljednje 
riječi u hrvatskom saboru bile su mu g. 1886.: »Vjerujem ul prošlost, 
sadašnjost i budućnost Hrvatske!«. Umro je u Zagrebu 4. VII. 1890. 

4. Pjesnički rad . Mažuranić počinje pjevati kao gimnazijalac u 
trinaestoj godini. Prvijenac mu je pozdravna pjesma zavičaju »Vino¬ 
dolski dolče, da si zdravo!«, u kojoj se vide utjecaji Kačićevi. Pravi 
pjesnički rad počinje g. 1835., u Gajevoj Danici pjesmom »Primorac 
Danici«. Dalje slijede pjesme »Dru Gaju« i »Ilir«. Ove pjesme odaju 
Mažuranića kao oduševljena pristašu ilirske ideje i narodnog prepo¬ 
roda. Spjevane su klasičnim metrom i na način klasičnih oda. 
No proučavajući narodnu pjesmu povodi se za narodnim pje¬ 
vanjem i Kačićem, pa tako već g. 1836. ispjeva pjesmu »Nenadović 
Rado« sasvim u duhu narodne pjesme. Ni taj utjecaj ne traje više od 
godine dana. Pjesnik upoznaje dubrovačke pjesnike i zanosi se nji- 

, ■ i Plikom i pjesničkim izrazom. Stekavši glas najboljega pje- 

TiL naslMivael starih Dubrovčana na poziv Matice Ilirske sp,eva 
XIV i 4 XV. pjevanje »Osmana« uživjevši se tako ti piesmcki izrazal 
oLulićev, da se njegova pjevanja od Gundulićevrh razlika,u samo 

iačom sažetošću. 

Na nagovor svoga šurjaka Dimitrije Demetra, a potaknut vije- 
stima o progonima kršćana pod turskom vladom, »pjeva i -da u 
, , Tckra« (5 1846. ep »Smrt Samil-age Cengica«, svoje n j 

djelo. Podloga pjesme je povijesni događaj, koji ne bi mogao 
M preletom uzvišenoga pjesničkog djela ,er ,*£ 

Toji se na završetku betiristogodišnje epohe ^ze do aimbolo Tim 

muslimane pjenio upravo ljubio kao pravu 
se nigdje ne spominje agina vjerska pripadnost 

koja se najviše približava epu, osobito što se tace kompoz cije Lirski 
elemenat se pokazuje u brojnim refleksijama, lzl,eV1 ^J ^ ita . 
snikovih osjećaja, zatim u čestim monolozima » ^ * ^1 

„iima a dramski u karakterima, sukobima i osobito u aute j 

Mažuranićev jezik u ovoj pjesmi je umjetan jerU*Ne¬ 
skladno stvorio na osnovi jezika narodne pjesme i 
snika. Time je postigao veću prirodnost prema ,erik» dubrovao 
pjesnika, a veću gipkost prema jeziku narodu,h Piesama iih J 
osmerac prema starijoj i deseterac prema nov„o, 

Oba stiha upotrebljava nuien,a,uci zgodno n am ^ va „- 

nema monotonije narodnih pjesama. Pj . ■ velikih 

redan sklad utjecaja starih Dub—ih haških ^snjka daje 
klasičnih i romantičnih pjesnika. Od svih hrvatsK PJ 
Mažuranić sroku najveće umjetničko oP™vdan,e_ su 1 ^ 

koje se sriču, osobito istaknute, on stavi,a srok cbtcno na zav«e, 
kakva odsjeka, a sriče takve riječi, koje su i po stmslu nu,.rn,om 
vezom osobito povezane. 

Po bogatstvu misli, po obilju pjesničkih ukrasa, po živim opi¬ 
sima i dramskim događajima »Smrt Smail-age Čengića« je najveće 
i najpoznatije pjesničko djelo hrvatske književnosti. Mnoge misli iz 
te pjesme prodrle su u narod kao narodne poslovice. Ovo djelo je 
ujedno i najpoznatije hrvatsko pjesničko djelo u stranom svijetu, jer 
je prevedeno gotovo na sve evropske jezike. 

Poslije »Smrti Smail-age Čengića« nije Mažuranić ništa vrednije 
napisao', a uskoro je i zapustio svaki književni rad, jer su ga politički 
poslovi potpuno zauzeli. Ipak je sudjelovao u kulturnom i književ¬ 
nom radu kao predsjednik Matice Ilirske od g. 1858_1872. 

5. Značenje , Ivan Mažuranić je jedna od najkrupnijih ličnosti 
hrvatskoga kulturnog i političkog života prošloga stoljeća. Pjesnički 
mu rad nije baš obilan, a i od toga rada ostalo mu je samo jedno djelo 
trajne vrijednosti, koje u sebi nosi u divnom skladu sva dobra svoj¬ 
stva Mažuranića kao pjesnika iz njegovih manjih i ranijih pjesama. 
»Smrt Smail-age Čengića« je najvažnije hrvatsko pjesničko djelo, 
jer pored formalnih savršenosti u stihu i pjesničkoj dikciji ima u 
sebi i sve bitne oznake hrvatske kulture u prošlosti i sadašnjosti. 
Djelo je nadahnuto stoljetnim sukobom Hrvata i Turaka, koji je tako 
odlučan za kasnije prilike i današnje stanje hrvatskoga naroda. 
Pjesmom je naviještena i sloga braće jedne krvi, a dviju vjera poslije 
krvavih sukoba. Jezik ove pjesme daje skladnu cjelinu jezika hrvat¬ 
ske prošlosti i živoga pučkoga govora, koji je jezik pjesnik zamišljao 
kao pjesnički i književni jezik budućih hrvatskih pokoljenja. Po knji¬ 
ževnim utjecajima klasičnih pjesnika i velikih romantičkih epova 
dokazuje se pripadnost Hrvata zapadnoj kulturi, a po nekim turci¬ 
zmima manji utjecaji s istoka, dakle elementi, koji sačinjaju da¬ 
našnju hrvatsku kulturu. Prema svemu ovome Mažuranić na razmeđu 
dviju epoha dostojno povezuje hrvatsku prošlost i hrvatsku buduć¬ 
nost. I ako njegova misao o pjesničkom jeziku nije pobijedila niti je 
našla nastavljača, ipak je toliko prodrla, što su kasnija pokolje¬ 
nja shvatila, da obični pučki govor ne može biti govor pjesništva, 
nego da je svaki književni jezik manje više umjetni jezik. 

^ Lit.: F. Marković, Smrt Smail-age čengijića, Zagreb, 1876.; Pjesme Ivana 
Mažuranića, izdao Vladimir Mažuranić, Zagreb 1895; Lunaček, O Mažuraniću, 
ritika, Zagreb 1922.; Nehajev, O Ivanu Mažuraniću, kancelaru i banu, Hr- 
va ska Revija, Zagreb 1930.; šišić, Pogibija Smail-age čengića, Hrvatsko Kolo 
• Zagreb 1908.; R. Horvat, Ivan Mažuranić, Hrvatsko Kolo XI. Zagreb. 

6. Matija Mažuranić, * Novi, 4. II. 1817., f Graz 17. IV. 1881., naj¬ 
mlađi brat Ivanov, po zanatu kovač i stolar, a po zanimanju građevni 
poduzetnik, otišao je po želji braće g. 1839. u Bosnu, da vidi tamošnje 
prilike. Vrativši se izdao je g. 1842. putopisnu knjižicu »Pogled u 
Bosnu«, koja po svom stilu, realističkim prikazivanju i živom pri¬ 
povijedanju ide u najljepše stranice hrvatske proze iz preporodnoga 
vremena. Knjiga se vrlo ugodno čita, a ima i kulturno-povijesnu 
vrijednost, jer iznosi mnogo podataka o životu i mišljenju Hrvata 
Bošnjaka. Matija Mažuranić trebao se po želji svoje braće obavi¬ 
jestiti u Bosni, da li su ustanci, o kojima se u Hrvatskoj čulo, poli¬ 
tički važni i na načelu narodnosti. Matija izvještava, da je musli¬ 
manski pokret više vjerski nego narodan, a u narodu nije narodna 
sv.ijjest uopće probuđena. Ustanak bi među kršćanima mogao buk¬ 
nuti^ jer je raji vrlo zlo. 

Lit.: Matija Mažuranić, Pogled u Bosnu, II. izd. Zagreb. 

Dr. Milutin Mažuranić, Matija Mažuranić, Zagreb 1927. 


Agovanje 

Sluge zove Smail-aga 
Usred Stolca kule svoje, 

A u zemlji hercegovoj: 

»Ajte amo sluge moje, 

Brđane mi izvedite, 

Štono sam ih zarobio robjem 
Na Morači, vodi hladnoj. 

Još Duraka starca k tome, 
Što me rđa svjetovaše, 

Da ih pustim domu svome. 
Jer su, reče, vlašad ljuta: 

Oni će mi odmazditi 
Mojom glavom vlaške glave: 
Ko da strepi mrki vuče 
S planinskoga gladna miša.« 

Hitre sluge poslušaše, 
Izvedoše tamničare. 

Na nogah im teške negve, 

A na rukah lisičine. 

Kad ih vidje silan aga, 


On namaknu gojne vole 
dželate, ljute rise, 

Jer lh tursk’jem darivao darom: 
ovakom momku oštar kolac daje, 
ome kolac, kome li konopac, 
Kome britku palu namjenjuje. 

»A,te, krsti, dijeliti dare 
Štono sam vi Turčin pripravio, 
am i vasjem Brdom kamenijem; 
vi bo kako, sva će Brda tako.« 

Purom reče, ali mrijeti 
Za Krstovu vjeru svetu 
Teško nije, tko se za nju bije. 

Krenu kolac njekoliko puta, 
viznu pala njekoliko puta, 
^adrhtaše ta vješala tanka, 

AI . ne pisnu Crnogorčad mlada, 
£hti pisnu, niti zubi škrinu; 

roz poljanu mrka krvca teknu: 
Niti pisnu, niti zubi škrinu; 

Poljana se napuni tjelesa: 

iti pisnu, niti zubi škrinu; 

Već tko zovnu Boga Velikoga, 
i ko lijepo ime Isusovo, 

Ter se Iasno rastadoše s suncem 
atocmci, mrijet naviknuti. 

K jekom krvca poljem teče; 
turad bulji skrstiv ruke. 
ko j e mlađi, rado gleda 
Na lipovu krstu muke, 

A tko starij', muke iste 

v” na sebi s vlaške ruke 
ec umapr'jed od stra ćuti. 

ljutit aga mrko gleda, 

^d,e se silom divit mora, 
llan arsI *n gorskom mišu. 



Tko si junak, osvetit se nemoš 
Na (junaku dotle, dok ne preda. 
Smaknu Ture toliko junaka, 

Posmica ih, srce ne iskali, 

Što bez straha svi su pred njim pali. 

Boj se onoga, tko je viko 
Bez golema mrijet jada! 

Videć aga kr’jepost taku 
Zazebe ga na dnu srca, 

Ko leden’jem ratom leden 
Šiljak dušu da mu dimu. 

Od tuge li za junaci, 

Što ih silan zaman strati? 

Turčin tuge za krstove ne ima. 

Od straha li, jer se glavi boji? 

Silan aga to sam sebi taji. 

Zar ne vidiš, kako radi 
Hrabar junak, uspreć zimu, 

Što mu s one piknje male 
Po svem t’jelu mrazne valja vale i 

Gledaj glavu, put nebesa 
Gdje se ohola hrabro diže; 

Gledaj čelo jasno i oko, 

Kako bistro pod njim s’jeva; 

Gledaj krepki stas, gdje svoju 
Znajuć snagu ravno stoji: 

Pa mi kaži, ima 1’ koja 

Tud’jer straha i najmanja sjena? 

A pak slušaj, kako junak zbori 
I strašljivce kako oštro kori: 

»Vaj, Durače, starče stari. 

Kuda ’š sada, kamo li ćeš? 

Sad, gdje smakoh gorske miše? 

IV u goru? Brđani su tamo! 

IV u ravno? na ravno će sići; 

IV ćeš živjet, da izgubiš glavu? 

Najbolje je bježat pod oblake. 

Mišad grize, ali po tlih gmiže; 

Sam sur oro pod nebo se diže. 

Penjite ga na vješala tanka, 

Neka znade, što mu strah valjade. 

A Turčina, ako još imade 
Gdjegod koga, ter se vlaha boji, 

Popet ću ga nebu pod oblake, 

Tu nek plijen vranom vranu stoji.« 

Mukom muče ropske sluge, 

Mukom muče, pl’jen svoj grabe. 

>Aman, aman!« starac pišti 
I Novica sin mu zaman 
»Aman, aman!« suzan vrišti. 

Stoji aga gorsko zv'jere, 

Gvozden stupac, kamen tvrdi. 

Dokle dahnu, rukom mahnu, 

Starac Durak skoro izdahnu. 

»Medet, medet. ..« Dželat ljuti 
\ eć mu i grlo dotle sputi. 

Durak huknu, sve zamuknu. 

(Iz »Smrti Smail-age čengića«.) Ivan MaŽUVanić 

Z Početak XIV. pjevanja »Osmana« 

Nebesa su knjige od vieka, 

Gdje svo’im prstom višnji piše, 

Neka vidi, tko ga nieka, 

Čijim duhom stvor saj diše. 

Vjekovitiem , na njih slovi, 

Kieh ne izbrisa iko'e vrime, 

Ki sagradi vas sviet ovi, 

Šti’e se višnje stvorca ime. 

S njih se vječna ori slava 
Vječnom trubljom, sviet da sliša: 

Božja je ovo sve država, 

A kuća mu svieh je viša. 

S njih jc liepos svnkn od svictn 
I što uzdrži zemlja i vrieži: 

S njih nam četr dobe od ljeta, 

S njih nam daždi, grmi i snieži. 

Ivan Mažuranić 

3. Sarajevo 

Sarajevo je strašno veliko, i nikakov Sarajevac nezna, koliko je. 
to jest, nitko nije bio po svem varošu. Tamo nije slobodno izvan 
glavnih ulicah, nikuda ni okom pogledati, a kamoli koracati nogom. 
Čaršia je sva u jednoj gomili kod rijeke Miljetske (Miljacke), osim 
kakvih maslarah (bakalah, bakalinah), ali zanatnikah i pekarnah 
(ekmedžiah), koji po glavnih ulicah svoje dućane ima,u. Iz svake 
mahale je slobodno stanovnikom ići, kuda im je put u carsiu, a i 
tudju mahalu ni pošto je živ. Gori na glavici na prvom stupnju pla¬ 
nine sjedi jedan slab, nego prilično prostran grad (rekao bi, da je 
bio njegda zato sagrađen, da se u ljeto goveda utjenvaju u o»e„a, 
da ne poštrču). Sada su u njem turske kuće, i samo jednom ulicom 
(sokakom) od vratah krozanj je svakom slobodno proći. Sa doln, h 
vratah se vidi neizmjerni prostor Sarajevski. Između kucah mjesto 
naših piacah svuda imaju grobje: pak se bijele kamena turbeta pre 
ma suncu kao labudovi. 

Iz pod grada više Miljetske je jedna grdna klisura, mimo k i' 
sure teče Miljetska, koja izpod gore Romanie iz mnogih po.ocicah 
sastavlja .se, i tekuć kroz ponorite jaze izpod Brjezovace, dolazi 
posrjed Sarajeva. Odande protrče kroz polje dokle se u Bosno, ne- 
udavi. Iz pod rečene klisure kod vode Miljetske zove se Asik ma- 

hala. — — — 

U Ašik mahalu sad neidje nitko, nego kakvi god sirovi i bez¬ 
obrazni bećari, i to biva ovako. U večer se sve bekrije skupljaju u 
Ašik mahalu, pak koi god dodje, taj ondje pod klisuru sjedne, i pusi 
čibuk. Kad jih se nakupi mlogo, onda poviče jedan: »Valaha dobar 
čovječe, što ćemo sad?« - Onda se počmu hvaliti, koi znade kakova 
hrdjava i strašljiva vlaha, da ima lijepu ženu. Tada se sve na druztva 
razdijele, pa idje svako druztvo svomu Vlahu. Nego u slobodna 
Vlaha nesmiju nipošto dirati, dok je živ. Ako ima jako lijepu ženu, 
tako Turci najprvo gledaju da njega ubiju, a potlje š njegovom udo¬ 
vicom rade što oni znaju. Najnesrećnije su one djevojke, kojim je 

narav ljepotu podijelila; jerbo nikakav krstjanski momak nesmije u 
nju ni pogledati, a kamo li da bi ju uzeo za ženu. S toga uzroka su 
sve najljepše prisiljene poturčit se. Čuo sam još, gdje se o tom raz¬ 
govaraju Turci, veleći: »Ima i u šokacah mlogo prekrasnih djevo¬ 
jaka: ali se neće da turče! — a ovo je sve prator (fratar) kriv, dže- 
nabet! Ako se koja sirota i poturči, a ono prator još prije, dok je 
saznao njezinu namjeru, pozove ju odmah k misi, ter ondje na nju 
viče i hoće da ju odvrati. Ako ona neće da sluša, a on ju iz cijelog 
puka sramotno protjera: pak to vidivši druge, težko se koja dade 
poturčiti.« — Još sam čuo jedan čemerni dogadjaj, koi se je odskora 
bio pripetio. Jedan ekmekžija izpovijedanja iztočnoga u Sarajevu 
imao je prekrasnu kćer, visoku kao bor zeleni. Ali se nije mogla 
udati za Krstjanina, a poturčit se nije nikada hotjela. Zato dan i noć 
promišljajući svoju nesrjeću, osuši se kao bor, komu su žile pot¬ 
kopane, pa najposlije od toga i umre. Nu Turci su ju ipak jako žalili, 
veleć: ona bi se sirota bila poturčila, ali su ju rodbina i roditelji 

Matija Mažuranić 

IX. MIRKO BOGOVIĆ 

Život. Rođen 1816. u Varaždinu, umro 1893. 
u Zagrebu, književnik i političar. Osnovnu školu 
polazio u Križevcima, gimnaziju u Varaždinu i 
Zagrebu (filozofiju). Od 1833.—1840. u vojsci; 
kadetsku školu svršio u Petrovaradinu. G. 1844. 
položio i odvjetnički ispit (u Pešti). Od 1842. 
vrši različite službe. Usto je sudjelovao u svim 
znatnijim hrvatskim narodnim pothvatima svoga 
vremena. U srpanjskom sukobu 1845. teško ra¬ 
njen. G. 1848. veoma živ u borbi protiv Madžara, 
Za apsolutizma bio- je vrlo žestok protivnik te 
v a avine u Hivatskoj; kao urednik »Nevena« zatvoren, što je u listu 
4ampa° jednu pjesmu Ivana Filipovića. Nakon obnove ustava bio 
]e an od glavnijih hrvatskih političara: bio je član hrvatskoga sabora 
g ads i zastupnik u Zagrebu. Prigodom novog uređenja habsburške 
monarhije postao odrešit pristalica unije s Madžarima. To ga je 

zad k°i ° d dotadaŠniih P oliti čkih sumišljenika. G. 1867. postao 
u y el ; ac ^ lm i velikim županom, 1871.—1875. bio ministarski savjetnik 
esti. Poslije umirovljenja živio u Zagrebu. 


jako odgovarali. 

Književni rad. Bogović je počeo književno raditi početkom četr¬ 
desetih godina. Pisao je pjesme, pripovijetke, političke članke, 
književno-povijesne, i dr. sastavke u velikom broju književnih i po¬ 
litičkih listova. Zasebno je izdao više knjiga pjesama ( Ljubice , Zagreb 

1844., Smilje i kovilje , Zagreb 1847., Domorodni glasi , Rijeka 1848., 
4 knjige Vinjaga, Zagreb 1861., 1862., 1874., 1878., Slike i prilike , 
Zagreb 1878., Strelice , Zagreb 1878.), tri drame (Frankopan 1 Zagreb 

1856., Stjepan posljednji kralj bosanski , Zagreb 1857., Matija Gubec, 
Zagreb 1859.), knjigu Pripovijesti (Zagreb 1859.), neke političke 
brošure (Politische Riickblicke in Bezug auf Kroatien, Zagreb 1861., 
Zur Bosnischen Frage , Zagreb 1880., Fine Lanze fiir den Schiffahrts - 
kanal Rugvica-Agram, Zagreb 1881., Ursachen und 'Nirkungen , Za¬ 
greb 1884.). — Glavna njegova djela izdala je MH u tri knjige 
(Zagreb 1893., 1894., 1895.). Milivoj Šrepel izdao je iz njegove ostav¬ 
štine Posmrtne pjesme (Zagreb 1895.), — Sam Bogović je izdao 
Pjesme Antuna Nemčića (Zagreb 1851.), uređivao je 1852. »Neven«, 
1853. »Kolo«, bio je tajnik povjesničkog društva, član kazališnog od¬ 
bora, urednik Gospodarskog lista. Osim izvornih radova štampao je 
narodne pjesme, zagonetke i t. d., što ih je sam skupio. 

Značenje. Bogovićeva djela imadu izrazito kn jiževno-povi jesnu 
vrijednost. Stihovi u njegovim zbirkama bili su okretno napisani, pa 
ih je prijazno primila i javnost i kritika. Njegove tri drame pripadaju 
među prve hrvatske tragedije visokog stila, a ujedno sadrže važna 
narodna, društvena i ćudoredna pitanja. Svojim pripovijestima Bo¬ 
gović pripada među tvorce hrvatske novele, osobito povijesne. Nje¬ 
gova stvaralačka snaga ipak nije bila jednaka njegovim književnim 
težnjama. Njegove se drame doimaju s pozornice drveno. Najviše 
uspjeha imao je »Matija Gubec« — zbog misli, kojima je prožet. 

Lit.: M. šrepel, O životu i radu Mirka Bogovića (Bogovićeva Pjesnička 
djela, III, 1895.); F. Marković, O tragičnom problemu u Bogovićevu Stjepanu, 
posljednjem kralju bosanskom (Rad Hrvatske Akademije 145); A. Barac, 
Mirko Bogović (Rad 248). 

1. Na grobu žrtvah 

29. srpnja 181^5. padših 

Oj narode, što mi tužan stojiš 
Fokraj groba tvojih mučenikah, 

Gdje se viju vijenci lovorikah, * 

Tužan stojiš, slabe nade gojiš? 

Još se valjda neprestano bojiš 
Budućnosti tamnih, groznih slikah, 

Zar u sebi od kreposti dikah: 

Uma i srca tako malo brojiš? 

Pamti dobro, što pjesnici slove: 

»Svaki narod svome zavičaju 
Raj sagradi najprije kroz grobove! —« 

Zato ne plač’ više, znaj, k tvom raju 
Budućnosti slavne žrtve ove 
Tebi jasna vrata otvaraju! 

2. Iz »Ljubica«« 

»Stranputice to su samo, 
t am se sreća ne nahodii — 

Šta ću dakle, kud i kamo? 

Koj da put me k sreći vodi?« 

»Hitru loveć mnogo ljeta 
Hodio sam na sve strane, 

Znam sad, nigdje da ne cvjeta, 

- °dustah od nakane,« — 

Tako zboreć mnogi ljudi, 

Ko mudracah tajni kami 
Traže sreću vijek — posvudi; — 

A ja velim: da je u n a m i ! 

Mirko Bogović 


L i ev *c. Čitanka za više razrede sr. škola 7 

3. Mati ja Gubec r kralj seljački 

(Tragedija u pet čina) 

Gubec (što je dosad mirno stajao , stupi u taj hip među raz¬ 
jarene kmete i gospodu krepko kao zapovijedajući najprije seljacima): 

Stan te, braćo! (Isto tako i gospodu) 

(Pokazuje gospodi mnoštvo seljaka prstom,) 

Pogledajte samo oko sebe, 

Pomislite, da će na jednoga 
Od vas namah dvaest navaliti, 

Uzalud vam dakle hrabrost vaša, 

Tu vam ništa koristiti ne će, 

Još dapače ubitačna vama, 

A i braći vašoj u svoj zemlji 
Biti hoće... Predomislite se! — 

(Čim vidi , da se gospoda zbilja kao predomišljaju , nastavi sve 
to krepčije.) 

Vjerujte mi, sad drukčije nije, 

Znat vam valja, da je puk razdražen 
I potaknut strašću na osvetu 
U bjesnilu svome nalik vatri, 

Što ne pazi na mjeru ni zakon ... 

Ded na primjer: uzmi baglić slame, 

Mahni njime preko vatre žive, 

Time ne ćeš vatru ugasiti 
Nego jače uspiriti samo, 

Tako da će njen bukteći plamen, 

Sukljajući sve dalje i dalje, 

Popaliti, što mu na put stane, 

Te se uzvisit nebu pod oblake, 

Gdje ga sila ljudska više ne će 
Ugasiti ii ustavit moći... (Umjerenije.) 

Zato čujte, što vam sada kažem, 

Navlastito vama gospodine ... 

(Stanka — svi šute , na što Gubec , odvažno motreć seljake, 
krepko nastavi prama gospodu) 


99 


Što je bilo, od Boga vam prosto, 

Ali odsad ako opet bude 
I najmanji povod tužbi kmetu, 

Nit smo bili, nit što govorili... 

(Svečano i vatreno.) 

Ja ću braću svoju tak svetiti 
I odužit duga gospodskoga, 

Te osvjetlat vječnoj pravdi lice, 

A vi ćete — bilo prije ii poslije — 

Ko nemili tlačitelji kmeta, 

Redom ginut, propast, ako Bog da! 

Gradovi će vaši opustjeti, 

Iz ognjišta pronić će vam trava, 

Dvorane vam spopast paučina, 

Prozore svud bršljan propletati, 

A kupina satrti zidine, 

Dok ih zatim ne razvali vrijeme, 

Razvaljene s zemljom ne poravni. 

Kud ste godi jer drumom prolazili, 

I kopitom konjskim zadirali, 

Tud će bujna proniknuti drača, 

Drumovi će poželjet gospode, 

A gospode nigdje biti ne će. (Ozbiljno.) 

To pamtite. (Seljakom krepko i odlučno.) 

A vi sa mnom, braćo! 

Kazasmo im, što smo god mislili, 

Dokazasmo, da smo i mi ljudi, 

Koji znamo krepko branit svoje! 

Braću svoju izbavismo uze, 

A drugoga nama zasad nema 
Posla ovdje... Hajdmo dakle kući! 

(Pošto gospodu redom ozbiljno pogleda , a seljacima rukom 
ma ne , ode posljednji za njima s osobitom pristalošću i dostojanstvom). 

Tahi (čim seljaci odu , zagrozi se pešću u najjačem bjesnilu.) 

Tako Boga nikad ne vidio, 

To će meni krvavo platiti! 


Mirko Bogović 

X. IVAN KUKULJEVIĆ SAKCINSKI 

Život , Rodio se u Varaždinu 1816. u staroj 
plemićkoj porodici. Gimnaziju je učio u rod¬ 
nom gradu i u Zagrebu. Pošao je u vojnu aka¬ 
demiju u Kremsu, a kao časnik boravio je u 
Beču i Milanu, ali ne osjećajući prave volje za 
vojnički život, 1842. napusti vojničku službu, 
stupi u civilnu i dade se svom snagom na šire¬ 
nje preporodnih ideja u prosvjetnom i poli¬ 
tičkom smjeru. God. 1843. govori u saboru hr- 
f v vatski, tražeći, da se hrvatski jezik uvede u 
urede i škole. Taj prijedlog s uspjehom po¬ 
navlja 1847. Svojim rodoljubljem, odličnim govorničkim sposobno¬ 
stima, borbenošću i ustrajnošću u radu stekao je ugled jednoga od 
prvih rodoljuba toga doba. Kad mu je apsolutizam smanjio područje 
rada, bavi se samo naukom i književnošću, a kad je vraćen ustav, 
Kukuljević se baca na politiku. No ni služba velikoga župana, ni 
dužnosti banskoga namjesnika, ni zastupnički poslovi u saboru ne 
smanjiše mu volju, da se i dalje, sve do groba, ne bavi knjigom, 
Umro je 1889. 

Književni rad, Kukuljević je propjevao kao pitomac vojne aka¬ 
demije u Kremsu njemačkim jezikom (An Kroatien), ali je ubrzo 
počeo pisati hrvatski, pa je u Milanu nagovorio i Preradovića, da 
pjeva hrvatski. Nastavio je književnim radom i u zrelijim godinama 
pišući pjesme, pripovijetke i drame. Pjesme su mu izašle u zbirkama 
»Sabrane pjesme« (1847.), »Povjesne pjesme« (1874.) i t. d. 

Njegovu prvu dramu »Jurana i Sofiju« primila je publika sa 
silnim zanosom i oduševljenjem, kad se god. 1840. prikazivala u 
Zagrebu, jer je to bila prva hrvatska patriotska drama, koja se javno 
prikazivala. Osim »Jurana i Sofije« napisao je drame »Stjepan Šubić«, 
»Poraz Mongola«, »Gusar«, »Poturica« i »Marula«. 

Znanstveni rad , Već u prvim Kukuljevićevim književnim rado¬ 
vima naziremo budućega povjesničara i njegovu ljubav prema proš¬ 
losti svoga naroda, a naročito prema svijetlim narodnim pojedincima 
Da uzmogne iznijeti na vidjelo što više spomenika stare naše slave, 
traži ih i sabira u domovini i izvan nje. U tu svrhu mnogo putuje, pa 
je neka svoja putovanja i opisao. Za taj cilj osniva Društvo za po¬ 
vjesnicu jugoslavensku, uređuje i ponajviše sam ispunja društveni 

organ Arkiv. Od brojnih radova iz političke, prosvjetne i književne 
povijesti ističe se »Jura regni Croatiae, Slavoniae et Dalmatiae«, 
»Slovnik umjetnikah«, »Monumenta Slavorum Meridionalium«, »Co- 
dex diplomaticus«, »Bibliografija hrvatska«, »Glasoviti Hrvati«, 
Književnici s ovu stranu Velebita«, »Marko Marulić«. 

Značajka , Kukuljević je tipičan nacionalni romantik, koji u 
prošlosti svoga naroda traži pjesničke predmete i jake ličnosti, da 
se, ojačani njihovim duhom i pod njihovom zastavom, bore on i nje¬ 
govi suvremenici za slobodu i nezavisnost hrvatskoga naroda. Njegov 
književni rad nije ga nadživio, ali ga je nadživio njegov znanstveni 
rad, kojim je postavio dobre temelje našoj novijoj povijesnoj nauci. 
Kao povjesničar bio je samouk, ali genijalan samouk, koji je svojim 
velikim znanstvenim radom, svojom golemom knjižnicom i zbirkom 
rukopisa (oko 1000 svezaka rukopisa, 6000 listina i 12000 štampanih 
knjiga) pomogao do procvata dviju naših najviših prosvjetnih usta¬ 
nova: akademije i sveučilišta. 

1. Uređaj i oprema hrvatskih četa 

U tridesetgodišnjem ratu sastojahu se hrvatske bojne čete po¬ 
najviše od konjanika, od kojih se ukupan broj kretao između dva¬ 
naest do dvadeset, katkad i trideset hiljada vojnika, koji većinom 
sačinjavahu neredovitu vojsku, a upotrebljavahu ih kao predstraže, 
patrole, za pribavljanje hrane, za nenadano uznemirivanje i napa¬ 
dan je neprijatelja, a katkada i kao zalaznice. Svaku skoro poveću 
bitku započeše Hrvati, a mnogu i dovršiše, jer su bili najpostojaniji 
u vojevanju. 

Njihova odjeća bijaše sjajna. Modra ili tamna dolama i crvena 
kabanica bijahu urešene srebrnim pucetima i srebrnim ili zlatnim 
tokama. Crvene hlače bijahu opšivene srebrnim ili crnim gajtanom, 
a crvena kapa urešena srebrom i perom ili čelenkom. Opasan bijaše 
svaki kožnatim čemerom, napunjenim srebrom i zlatom, ponajviše u 
1 a t u ugrabljenim, a časnici srebrnim ili zlatnim pašom. Svaki 
vojnik imao je pušku karabinku, dva samokresa i sablju ili 
Uandžar. Ovo oružje bijaše također većinom okovano, kao i uzde 
^sedlo na konju. Konjanička se vojska dijelila na regimente s 1000— 
C0 momaka i u skadrone. Osim toga bijaše i više pješačkih hrvat- 
S 1 regimenata, koje su se dijelile na haramije, a zapovijedali su 
a ?f tam 1 v °i vode - Na barjacima bijaše obično uz hrvatski grb i 
- J *a Marije Bogorodice ili sv. Mihajla. Neki izmisliše, da su Hrvati 

imali i barjak sa slikom vuka, oko kojega stajaše nadpis: »Idem za 
plijenom«. Hrvatski konjanici započeše, kako rekoh, obično prvi 
svaku bitku. Zadaća njihova bijaše obići krila neprijateljske vojske. 
U jurišanju krenuše ponajprije dijagonalnom linijom na desno, te 
opališe lijevi samokres, zatim pohitiše na lijevo upalivši desni samo¬ 
kres, tad opet na desno uprav paleći iz karabinka. 

Umni kralj Gustav Adolf izmisli prvi način, kako da se opre 
opasnoj navali Hrvata prilikom rekognosciranja i predstražne borbe. 
On posla na Hrvate pješačke čete, pojačane četicama draguna i kira- 
sira. Pješaci, pošto opališe puške, raspršili bi se i posakrili odmah 
za nasipima ili u grmlje, a konjanici čekahu, da se Hrvati u potjeri 
za pješacima rasprše, tek onda navališe na njih iz busije opalivši 
svoje muskete, koje mnogo dalje nošahu nego carski karabini, prisi¬ 
livši tako Hrvate kadikad da uzmaknu. Ali uopće ne bijaše pravoga 
lijeka protiv njihove prirođene lukavosti i hitroumlja. Stoga ih i na¬ 
zva rečeni kralj Gustav Adolf »novim plemenom đavola«. 

(Iz knjige »Borba Hrvatah u tridesetljetnom ratu«). 

Ivan Kukuljević Sakcinski 

2. U Banjoj Luci 

Ja sam mnogo čitao o turskim hanovima, ali nisam dotle imao 
sreće vidjeti nijednoga. Kad ga ugledah, ne znadoh, čemu da se više 
divim; ili kući, to jest hanu, ili smradu, što je oko njega ležao. Kao 
kakav maleni otočić bijaše han opkoljen sa svih strana dubokim 
blatom, a kad sidosmo s kola, pozabaviše nas turska pseta, koja nisu 
baš mnogo pitomija od naših bundaša. Pomoću jednoga putnika dođoh 
sretno do hana, t. j. do male niske košare, a kad uniđoh, nađoh tu 
ćorava mehandžiju Šožu sa sinom ili unukom, gdje sjede kraj vatre, 
a podalje dva nijemca t. j. nijema i gluha kmeta. Oni ustadoše svi, 
kako me opaziše. Stari Šožo, poštena lica, uzme mali niski stolčić i 
poda mi ga, da na nj sjednem. Ja ih pozdravih s: pomoz Bog, a me- 
handžijino prvo pitanje bijaše po običaju bosanskih muslimana. 
>Kako si?« Ja odgovorih: »Dobro«, a on stade za kratko vrijeme 
opet pitati: »Kako još?« Nijesam još onda razumio ovo pitanje, ali 
kasnije, kad sam od tolikih muslimana slušao, čuo sam, da će to reći: 
kako su moji kod kuće? Kako žena, djeca, prijatelji i t. d., jer oso¬ 
bito žene ne će Turčin nikada spomenuti. Sjednuvši razgledao sam 
se malo po hanu. Preda mnom gorjela je na niskom ognjištu vatra, 

kraj koje se pekla kafa. Po podu bijahu rasprostrte rogožine mjesto 
sagova. Inače je sva soba prazna, samo u jednome kutu stajaše korito 
sa solju na prodaju. Skoro za nama stao je jedan turski putnik ime¬ 
nom Huso i pozdravi mehandžiju po turski sa: selam alejkum, pa 
stade zatim pripovijedati, kako je u Banju Luku nosio knjigu V-u, 
mome prijatelju, koji ne će još ići u Sarajevo, jer čeka na nekog 
prijatelja, našto me lukavo pogleda. Bijaše taj Huso velik šaljivdžija 
i stade se razgovarati s nijemcima rukama i znakovima te se šalio s 
njima na svakojaki način. Još dođu u han dva kršćanina iz turske 
Kostajnice, pripovijedajući kako su putovali u Zagreb i tamo svoje 
krmke dobro prodali pa žele sada kupiti ovce, da ih tjeraju makar 
sve do Beča. Dođe napokon još jedan čobanin te kupi za dva groša 
punu maramu soli. Ovo bijaše društvo, s kojim sam morao čitav sat 
provesti, pa mi bijaše ipak milije negoli mnoga druga, tako zvana 
ugledna naša društva. Bosanski musliman i kršćanin bistar je i zreo 
u svom razgovoru i u mislima; njegov je jezik lijep i uglađen; nje¬ 
govo je ponašanje surovo, ali otvoreno i srdačno. 

Poslije odmora pođosmo dalje sve uz rijeku Vrbas. Okolica je 
sva zapuštena, izdaleka vide se brda, pa na njima pogdjekoja samotna 
džamija, što se u toj mrtvoj pustinji bijeli kao kakav duh na samot¬ 
nom groblju. Kod sela Bukovice pregazismo mali potok, u kojega 
bistroj vodi nagomilano leži pruće bez mjere i konca. Malim trudom 
mogao bi se dakle ovim prućem nasipati drum sve do Banje Luke, 
ali lijenost i nehajstvo voli, da se ljudi i marva vuku po blatu i moč¬ 
vari, nego da lete po dobrom drumu i da vode po njemu bogatstvo u 
svoju kuću i zemlju. 

Napokon dođosmo poslije tri sata vožnje na veliko Banjalučko 
polje sa stotinu graba, jama i mlaka, ispresijecano drumovima, što 
ih ponačiniše s vremenom kiridžije, kako kome po volji bijaše. Pred 
nama ležaše Banja Luka sa svoje 42 džamije, od kojih je najveća 
Ferhadija, sagrađena oko g. 1576. od Ferhad-bega. 

U Banjoj Luci bavio sam se sve skupa do osam dana; to sam 
dakle imao dosta vremena da se po njoj malko pobliže razgledam, 
tvrde neki, da je ovdje stajao grad već za Rimljana, sad za to nema 
nikakovih živih dokaza, no ako uzmemo na um krasni položaj na 
■utoku dviju voda Vrbanje i Crkvine u rijeku Vrbas i da okolica 
obiluje toplim imineralnim vodama, različnim rudama, štivom ii t. d., 
te napokon i ostatcima nekih zidina i velikim pločama na brdu 
Laušu, mogli bismo pristati uz mišljenje onih, koji kažu, da su za 

ovo mjesto i Rimljani već dobro znali. Banjalučki grad ili tvrđa stoji 
nekako u, sredini varoši te ima dosta ruševne ograde i dvoja vrata, 
do kojih vode dva drvena mosta. Ovaj grad stajao je već za vrijeme 
bosanskih kraljeva. 

Kuće banjalučke sve su na jedan kat. Po sredini ulica ima blata 
do koljena, s kraja, kuda ljudi hodaju, pokaldrmljeno je malim kame¬ 
njem, ali kažu, da je ta kaldrma još od Kulina bana, dakle preko 
700 godina stara. Ne znam, da li je u tom vjerna tradicija, ali kako je 
kaldrma crna i poderana, mislio bi, da je nešto istine. Na čaršiji 
imade mnogo dućana zbitih po istočnom ukusu iz dasaka. U njih se 
vidi već mnogo kojekakvih bečkih i tršćanskih sitnarija, što ne će 
baš usrećiti Bosnu. U takvom tijesnom dućanu sjedi trgovac čitav 
dan; tu prima prijatelje i prihodnike pa ustaje rijetko i onda, kada 
daje robu komu na prodaju, jer mu sva roba ne stoji dalje nego što 
rukom dosegnuti može. 

Te večeri slušao sam prvi put učenje jacije. Krasno i turobno 
ovo pjevanje udara duboko u srce čovječje. Tužan glas hodže sa 
visoke munare u noćno gluho doba ječi zrakom kao nadzemaljski 
zvuk i probuđuje u čovjeka neki tajni osobiti osjećaj, koji ga neho¬ 
tice tjera ili na pobožnost ili na duboko razmišljanje. Naša kršćanska 
zvona imadu istinabog također neku vlast i silu nad čovječjim čuv¬ 
stvom, ali glas pjeva turobnoga, u noći ulazi u dubljinu duše i dira u 
najtanje žice našega srca. Meni bijaše uvijek milo slušati pjev hodžin, 
jer u njegovu glasu bijaše izraženo neko visoko oduševljenje, a svako 
više oduševljenje mora biti čovjeku sveto. 

(Iz knjige »Putovanje po Bosni 1858.«) 


Ivan Kukuljević 

XI. PETAR PRERADOVIĆ 



Život. Petar Preradović rodio se 19. ožujka 
1818. u Grabrovnici, selu đurđevačke krajiške 
pukovnije. Svršivši pučku školu što u Grubišnom 
Polju, što u Đurđevcu, nastavi nauke u nižoj 
vojnoj školi u Bjelovaru, odakle je 1830. prešao 
u vojničku akademiju u Bečkom Novom Mjestu 
(Wiener Neustadt). Otuda je, svršivši nauke 
s odličnim uspjehom, izišao 1838, kao poručnik 
i upućen 33. pješačkoj pukovniji u Milan (Lom¬ 
bardija je u to doba bila u austrijskim rukama). 

G. 1840. dođe u Milan kao časnik Ivan Kuku¬ 
ljević Sakcinsiki, i to je poznanstvo bilo presudno za Prerađovića. On 
je naime već u akademiji bio propjevao na njemačkom jeziku ? i te 
pjesme nisu nipošto bile obične đačke vježbe u stihovima. Ali kako 
u vojničkoj školi nije imao nikakve pouke u hrvatskom jeziku, nego 
je samo profesor češkog jezika budio narodnu svijest među svojim 
učenicima, Preradović nije imao nikakve vježbe u pisanju, a ni u knji¬ 
ževnom izražavanju hrvatskim jezikom. Stoga je još i u Milanu pjevao 
njemački, ali je na nagovor Kukuljevića uziimao građu i iz hrvatskog 
života (»Das Uskoken-Madchen«). G. 1843. premještena je njegova 
pukovnija u Dalmaciju i zaustavivši se na putu u Mlecima, Prerado¬ 
vić se našao u krugu hrvatskih časnika 51, pješ. pukovnije, te je nad- 
poručniku Špiri Dimitroviću, koji je bio stihotvorac u stilu Kačićevu, 
morao obećati, da će mu na njegov pjesnički pozdrav uzvratiti hrvat¬ 
skom pjesmom. Ta je prva hrvatska pjesma Preradovićeva (Poslanica 
Špiri Dimitroviću) još dosta nevješta u kovanju stihova i nesigurna u 
rječniku. Ali kad je 1843. Ante Kuzmanić u Zadru, gdje je Preradović 
živio od 1843. do 1847., pokrenuo preporodni list »Zora dalmatin¬ 
ska«, Preradović je uresio njegov prvi broj svojom prvom pravom 
hrvatskom pjesmom »Zora puca — bit će dana«, koja je uz navještaj 
hrvatskog preporoda u Dalmaciji objavila i velikog hrvatskog pje¬ 
snika. Unatoč napornoj vojničkoj službi Preradović je u Zadru pro¬ 
veo književno najradinije svoje) godine, tu se i zaljubio u Pavu (Pao- 
linu) de Ponte, kćerku sudskog savjetnika, odlična i imućna roda. Njoj 
je prikazao »Prvence« (1844.), zbirku prvih svojih hrvatskih pjesama. 

1847. morao je sa svojom pukovnijom ponovno u Italiju, gdje je 19. IV. 

1848. Kod Gli Angeli pred Mantovom prvi put sudjelovao u bojnom 
kreševu. Iza toga bio je u više bitaka i tek u listopadu 1848. mogao 

se vjenčati s Pavicom. G. 1849. premješten je Preradović u Zagreb 
kao podnačelnik bojnog odsjeka Banskog vijeća, a zatim je kao poboč¬ 
nik vlasnika pukovnije došao u neposrednu blizinu bana Jelačića, čo¬ 
vjeka, kojega je svom dušom štovao, očekujući kao vojnik i kao rodo¬ 
ljub od njega velika djela za Hrvatsku. G. 1851. izdao je u Zagrebu 
'.Nove pjesme«. G. 1852. morao je opet u Italiju, pa onda u Pančevo i 
Kovinj, a 1854. u Erdelj, pa u Beč. Uporedo s razočaranjima i 
potištenošću radi neuspjeha narodnog pokreta Preradovića su u to 
vrijeme stali stizati teški udarci: još 1848. umrla mu je majka, koju 
je toliko ljubio, da joj je i u posljednjim godinama života postavio 
spomenik lijepom pjesmom »Majci« (1871.). G. 1849. umro mu je prvi- 
jenac sin Čedomil, a 1855. pala je žrtvom zaraze njegova najmilija 
kćerka, Slavica, dok je bila s majkom na oporavku u Motti di Li- 
venza u Furlanskoj. U svojoj zdvojnosti Pava se nije usudila javiti 
njezinu smrt svome mužu, kojega je i tako uredska služba u Beču 
izmučila. No kad je Preradović imao poći u Mottu po svoju porodicu, 
Pava se nije znala snaći, te se u očajanju bacila u rijeku našavši tako 
smrt u 28. godini života. O tom samoubojstvu i o njegovim uzrocima 
nije se u javnosti ništa znalo kroz gotovo stotinu godina iza tragičnog 
događaja, dok se nisu slučajno pronašla Pavina pisma iz toga vre¬ 
mena zajedno s pjesnikovim vlastoručnim zapisom, u kojemu je sve 
točno zabilježio. Tu je građu obradila pjesnikova unuka Paula (kćerka 
njegova drugog sina Dušana), poznata kao njemačka pjesnikinja, 
prikazavši u životopisnom romanu: »Pave i Pero« tok dogođaja i na¬ 
stojeći ih psihologijski uvjerljivo protumačiti. G. 1855. premješten je 
Preradović u Glinu, gdje je imao prilike usavršiti svoj štokavski 
govor, a već 1857. ide u Beč, zatim u Trst, pa onda u Banat, i napo¬ 
kon 1858. u Beč, gdje se po drugi put oženio Emom Regnerovom, s 
kojom je bio ui rodu po Pavi. G. 1866. bio je kao brigadni general u 
Aradu, a posljednje je godine života proveo u Beču teško bolujući, 
te je 18. kolovoza 1872. umro u Fahrafeldu kod Voslaua. Da se ispuni 
pjesnikova želja kao Putnika: »U tvom polju daj mu groba, tvojim 
cvijećem grob mu kiti«, skupljali su odlični hrvatski rodoljubi milo¬ 
dare i izdali u tu svrhu prvo skupno izdanje »Pjesničkih djela« Pre- 
radovićevih, te su 1873. uz veliko slavlje prenijeli pjesnikove zemne 
ostatke u Zagreb, gdje počivaju pod arkadom na Mirogoju. 

Djela. Izdanja Preradovićevih pjesama nabrojena su uz sam 
životopis. »Prvenci« sadrže tri dijela: »Cvijeće« (ljubavne pjesme, 
među njima: »Miruj, miruj srce moje, Mrtva ljubav, Primorske pje¬ 
smice i dr.), »Bilje« (rodoljubne pjesme kao: Putnik, Zora puca, 

Braća, Djed i unuk), zatim »Presade« (prijevodi njemačkih pjesnika). 
»Nove pjesme«, izdane na pomolu apsolutizma, odaju potištenost u 
osobnom i narodnom životu (Moja lađa, Crni dan, Laku noć, Oluja, 
Noćne pjesmice). Posmrtno izdanje »Pjesničkih djela« sadrži svu Pre- 
radovićevu hrvatsku liriku i njegova veća djela iz ostavštine: libreto 
opere (koja nije nikad bila uglazbljena) »Vladimir i Kosara«, po mo¬ 
tivu iz Kačićeva »Razgovora«, veliko alegorijsko pjesničko djelo u 
slobodnom dramskom obliku (poput Goetheova »Fausta«) »Kralje¬ 
vić Marko« s osnovnom idejom ilirskog preporoda: slogom i oslobo¬ 
đenjem južnoslavenskih naroda, zatim filozofski spjev »Pustinjak« 
i epski »Lopudska sirotica«, oboje samo u ulomcima. U kritičkom 
izdanju Branka Vodnika: Djela Petra Preradovića, u dvije knjige 
(1918.) izdane su prvi put zajedno i sve Preradovićeve njemačke 
pjesme. 

Značenje. Ivan Rendić, jedini tadašnji naš kipar, izradio je dva 
spomenika Preradovićeva: jedan na Mirogoju, gdje vila tužnom 
ozbiljnošću ovija cvijećem »iz svog polja« lijes s likom pjesnikovim, 
a drugi (poklon pjesnika Stjepana pL Miletića) u Zagrebu na Trgu 
kralja Tomislava. To je jedno od najljepših djela Rendićevih, u 
stilu talijanske kiparske škole XIX. stoljeća, koja nije više imala 
izvornog svoga stila, nego je stvorila neku klasicističko-baroknu 
maniru, no ona je odgovarala onomu vremenu. Preradović je pri¬ 
kazan u vojničkoj odori, s kabanicom ponešto zabačenom po¬ 
put rimske toge; stoji mirno ali odlučno i u čitavom se stavu 
ističe nešto hrabro i blago u isti mah. Na glavi nema vojničke 
kape, koja bi sakrivala smjelo uzdignuto visoko čelo i suviše strogo 
uokvirivala muževni, ali misaoni izraz pjesnikova lica. Takav je bio 
pjesnik — takva ga mi zamišljamo čitajući njegove pjesme. Prera¬ 
dović se za života više puta tužio na svoje vojničko zvanje, želeći 
položaj, na kojemu bi se više mogao predati pjesništvu i hrvatskoj 
narodnoj stvari. No on je ipak bio pravi vojnik. Jedan od njegovih 
pradjedova stekao je plemstvo na bojnom polju, otac mu je bio gra¬ 
ničarski časnik, a i stariji mu je brat bez višeg vojničkog obrazovanja 
dotjerao do podporučnika. Otac se borio u napoleonskim ratovima, 
brat u Italiji, a vidjeli smo, da je i pjesnik sam učestvovao u ratu. 
To je staro obilježje hrvatskih graničara — hrabrost i vojnička 
vrlina — koje se kod Preradovića očituje i u njegovu duševnom 
životu: on je čovjek unutarnje stege. Ni sve narodne nedaće, ni svi 
teški udarci u njegovu obiteljskom životu nisu mogli Preradovića 
navesti na pesimizam jednoga Leopardija ili Byrona (premda je za 

saonije Preradovićeve pjesme (Smrt, Nada, Bogu) očito traženje 
utjehe za njegovo duboko rastuženo srce i istom sada, kad znamo 
kakvi su sve bili udarci, koji su pjesnika snašli, možemo pravo i 
potpuno osjetiti duboku doživljenost tih »apstraktnih« pjesama. 
Preradović je o pjesniku imao uzvišen, velik pojam: on je za njega 
(kao i za druge velike pjesnike romantizma) vod naroda, učitelj i 
prorok. Stoga je najobičnije ruho njegovih pjesama alegorija (Putnik, 
Djed i unuk, Starac klesar, Kraljević Marko, Braća i mnoge druge), 
kojoj uzima građu iz svakidanjeg života te tako postaje svakomu 
razumljiv i pristupačan, premda ga istom zreo i misaon čitalac može 
shvatiti u čitavoj dubljini. Uzimajući sebi za uzor velike pjesnike, 
htio je i hrvatsko pjesništvo dignuti na razinu klasičnih književnosti 
zamišljajući djela velika opsega, krupnih ideja; no ona su većinom 
morala ostati nedovršena. 

Preima današnjem usavršenju pjesničkog izražaja, ima kod Pre- 
radovića jezične neizglađenosti, naročito u upotrebi provincijalizama 
i nepravilnih riječi, pa i u gradnji stihova. No mora se kazati, da je 
Preradović još uvijek jezično najbogatiji naš pjesnik i najčišći što- 
kavac; on je sam sretno stvorio mnogo lijepih i slikovitih pjesničkih 
izraza. U tom pogledu nije mu snaga klonula ni do kraja. Njegova 
posljednja objavljena pjesma (1871.) »Mujezin« prekrasna je pjesni¬ 
čkim slikama, glatkim i slikovitim govorom, a i po zamisli se može 
takmiti s najljepšim hrvatskim pjesmama. U niz takvih bisera ide i 
-Mrtva ljubav« (1845.), u kojoj kao da unaprijed naslućuje, tada još 
nedoživljenu tragediju svoje Pave. Pjesme »Rodu o jeziku« i »Jezik 
roda moga« pokazuju, koliko je Preradović držao jezik najjačim upo¬ 
rištem narodnosti, a njegovo majstorstvo u tom pogledu dokazuju i 
prijevodi Manzonijeve ode »Peti svibnja« i ulomaka Danteove »Bo¬ 
žanske komedije«. Preradović je i svojim duhom bio bliz obojici veli¬ 
kih pjesnika. 

Osim unuke Paule istakao se na književnom polju i njezin brat, 
Petar pl. Preradović Mlađi, kao pisac duhovitih feuilletona i lakih 
društvenih komedija (Razumijemo li se? Najbolja ideja tetke Olge 
i dr.), pisanih na njemačkom jeziku, ali je iza svjetskog rata živio u 
Zagrebu, gdje je i umro (1941.) f dok mu sestra živi u Beču. 

Literatura: U izdanju »Djela« 1873. napisao je pjesnikov pobratim Ivan 
Trnski njegov »vjekopis«, a Franjo Marković književni prikaz »O Preradovi- 
ćevih pjesmah«. M. šrepel napisao je uvod u »Izabrane pjesme« u izd. Matice 
Hrvatske 1890.; on je i priredio izdanje pisama pjesnikovih u Akademijinoj 
»Građi«. B. Drechsler-Vodnik izdao je 1903. monografiju »P. P.«, zatim opširan 
kritički prikaz pjesnikova života i rada u svom izdanju »Djela« 1918. 

1. Ljudsko srce 

Ljudskom srcu uvijek nešto treba, 
zadovoljno nikad posve nije: 

Čim željenog cilja se dovreba, 
opet iz njeg sto mu želja Klije. 

Zašto tako, prezirući hljeba 
svakidanjeg, u prsima grije 
vrućom željom okrutnog jastreba, 
koj* ga uvijek gladnim kljunom bije? 

Med kolijevkom traje 1 med rakom 
našem žiću odveć kratko doba, 
zato srce u nazočju groba 

uvijek drhće željom sve jednakom, 
misleć uvijek: zemlja ima slasti, 
koja ne će s njime u grob pasti! 

Petar Preradović 

2. Majci 

Lik tvoj mili, majčice moja, 
nad prošlim mi pomalja se vijekom, 
ko pun mjesec nad noćnim vidjekom 
svršena boja, 

i u blagu tu mjesečinu, 
u okrilje utječem se tvoje, 
kadagođer bježim tuge koje 
sadanju tminu. 

I počinem pri tebi, panem 
na krilo ti glavom i zabušim ^ 
lice si u nj, stisnem se i skrušim, — 
dijete postanem. 

A ti ko što nekada rabiš: 
šuškajući po glavi mi lijepo, 
čelo gladeć, ljubeć oko slijepo 
san mi dovabiš. 


A sanak blag, glatku ko svilu 
da razvija tihano i lako, 
nemilje mi porazmrsi svako 
tvome na krilu. 

Pa kako te da ne žalim, oj! 

Kako da te ne zavidim sjeni, 
kad si jošte i sad, u spomeni, 
zaštit mili moj. 

Majko! mnoge godine slomi, 
nagomila već na grob ti vrijeme, 
ali jošte ne uduši time 

bol za tobom mi. 

Sveudilj još ona — bijući 
bilom srca — zadaje mi rane, 
ter prestat će samo, kad prestane 
srce mi tući. 

Sveudilj još ora oblijeće 
grob ti, kuca po njemu i grebe, 
ne bi 1\ majko, probudila tebe 
s nova u žiće. 

Da to može! Lik da ti mio 
opet vidim, da se u nj zadubim, 
oj da te se nagrlim, naljubim, 
sretan bi bio! 

I srećom si smućen, poražen, 
riječce možda prozborio ne bi, 
što da kažem, kazao bi tebi 
muk mi preblažen. 

Ali kad to biti ne more, 
dok nas dijele različiti svijeti, 
daj mi barem vili se popeti 
do tebe gore! 

Neka ona kaže ti pojem, 
koli mila i sad još i draga, 
mila, draga iznad svega blaga 
sinu si svojem. 

Budi i ti njemu za uvar 
kano dosad u svemu i svudi, 
bdij i vodi... oj nadalje budi 
anđel mu čuvar! 

A zemaljskom putu na svome 
kada klone umoran ti sinak, 
prvi daj mu za grobom počinak 
krilu na tvome! 

Petar Preradović 


3. Pitanje 

Vjetar meni kroz prozor donese 
neki danak, kad. sam tebi piso, 
zelen listak, pa ga uprav strese 
riječ na jednu, koju sam izbriso. 

Izbriso sam riječcu, ljubav zvanu, 
jer u pismu mjesta ne imaše. 

Je V zavio onaj listak ranu, 
ii pokrio grob ljubavi naše? 

Petar Preradović 

4. Bogu 

III. 

0 Bože! Tko da smogne iznijeti na 
vidik vrlina tvojih svekoliko 
obilje, tko da suncu svijeta 
sve izbroji blagotvorne zrake? 

Na koncu svaka pjesma umorna na 
podnožje pada tvom veličanstvu i 
u skrušnji svojoj samo jošte 
tepati može moleć se tebi: 

ja samo tvoje zvučak sam milosti, 
i prah je stan moj, ter povjetarce, što 
iz njega časkom dignu mene, 
u nj me opeta i spusti evo. 

Oprosti, Višnji, da se u tvoju ja 
zalećeh visost, vrh nedokučnosti 
odabrav svrhom sebi, da se 
omjerih tvome na neizmjerju! 

Slavom se tvojom vjekovi svi ore, 
nebesa ječe njome, i sunce ju 
svijetlom pri javi ja suncu, a glas 
moj šta je zboru u tom svemirnom? 

Što hak slabog na izdahu lahora 
uz huk vihrova — što i praporca zvek 
uz tutanj zvona — što i puč u 
more kamečka uz šum valova! 

Petar Preradović 

5, Priznanje 

Teci, dušo, Božje vrelo, teci 
u zahvalnost Boga previšnjega f 
stvorova mu pridruži se jeci, 
što se njemu svud odzivlju s njega! 

Hvale glasom priznaj mu i red: 

I ja, Bože, tvoja sam biljega, 
sitna kaplja krijesnica u rijeci 
Tvoga svijetla vijekom tekućega! 

Po tebi sam tvog obraza slika, 
posestrima tvojijeh duhova, 
po tebi sam divna i velika 

Tvorna sila umni jeh tvorova, 
po tebi sam zemnih stvora dika, 
neumrla iznimka njihova! 

Petar Preradović 


Ujević: Čitanka za više razrede sr. škola 8 






6. Mrtva ljubav 

Gdje ću tebe, o ljubavi moja, 

Sad zakopat, kad si izdahnula? 

U mom srcu nije ti pokoja, 

Jer si pokoj sav mu razmetnula. 

Da te legnem u zemljicu crnu, 

U zemljici ti ne bi sagnjila, 

Zemska vila dragocjenost tvoju 
U kamenje predrago bi zbila. 

Da te spustim u duboko more, 

U moru se ne bi rastopila, 

Morska vila dragocjenost tvoju 
U biser bi predragi salila. 

Pak bi došli ljudi blagohlepni, 

Iz zemlje bi tebe iskopali, 

Iz mora bi tebe izvadili 
I po svijetu svuda rasprodali. 

A ti idi, nek te uzdisaji 
K nebu dignu, tamo zvijezdom budi, 
Tamo meni žalosnome sjaji, 

Tamo ne će dostignut te ljudi! 


Petar Preradović 


7. Mujezin 


Sunce žarko sjeda 
1 skoro će sjest; 
Stalna na tom svijetu 
Samo mijena jest! 

Nad Kahirom gine sunca zadnji trak 
I večera prvi već se hvata mrak. 

Na zapadu nebo planulo u ruj 
I gori ko zlato rastopljeno tuj, 

A po zlatu plovi, uz rumen si blist, 

Po oblačić koji, ko ružice list. 

Gore mokatamske na istoku gle, 
Munare i trula na džamijah, sve 
Iz pučine kuća, što strši u vis, 

A i piramida kamenovjek pis, 

Koji tamo kaže uz pustare kraj 
Vjekova si prošlih i ponos i vaj: 

Sve to onim rujem plamti u taj tren, 

A dolje vaskolik grad tone u sjen. 
Večernji po gradu zahladio hlad, 

Na ulice vabi ljudski buk i rad, 

U koji se roji, kao pčela let, 
Mnogobrojan tuđi i domaći svijet. 

To je sveto doba, to je jedan čas, 

Gdje se Bogu moli vjerni Islam vas; 

To je sveto doba, gdje ga mujezin 
S munare poziva na taj sveti čin. 

Sad i Hadži Kerim svoj upravlja hod 
Mehmed-Alijevoj džamiji nad svod. 
Zgrade nadvisio te džamije stan, 

Bijeli se i sjaji kao bijeli dan, 

Izmeđ trista drugih odličan joj vid, 

Jer joj je vaskolik od ubjela zid. 
Mehmed-Alijeva podiže je vlast 
Do neba od zemlje — nebu, zemlji čast. 
Hadži Kerim na nju uputi se gor'", 

Pod bremenom ljeta korak mu je spor. 
Mučno ga je gledat, gdjeno kao spuž 




Polako se miče skalinam uz duž, 

Ter kad dođe gore, na kraj stupnjem svim, 
Odlane i onom, tko ga gleda, tim. 

Umori se starac došavši na vrh 
I shodu na perdo nasloni si trh, 

Trh života, koji dotešča mu već 
I pod kojim skoro klonut će, bi reć, 

A1 koliko tijelom slab je bio on, 

Tijelu popustiti duh mu nije sklon, 

Do zadnjega časa svoj vršiti čin 
Želi i nastoji stari mujezin; 

Želi i nastoji, jer mu vjere stvar 
Srcu je prirasla, ter duši mu žar, 

A tijelu otpornost daje još i sad, 

Starosti ga buduć pritisnuo jad. 

Gori starac vatrom za zakon si svet, 

A sa iste vatre sav bi'satr'o svijet, 

Koj' pred njeg'vim Bogom ne pada u prah: 
Ljubit svoju vjeru, a u isti mah 
Mrzit inovjerce, to života dilj 
Bijaše mu prvi i najpreči cilj. 

Odmara se starac. Ko ovca je bijel, 

Pod sarukom bijelim blijed mu obraz cijel, 
Upale mu oči do očnica dna, 

Kano dvije iskre u ponora dva, 

Duga brada bijela siže mu na pas, 

Živa srebra čini svaki joj se vlas. 

Čelenkom mu dragi na saruku kam 
Od sunčanog ruja gori kao plam. 

Kad mu gledaš obraz uz taj sijevak jak, 
Kam mu je ko zvijezda, a brada ko trak, 
Reć' ćeš, da to nije ljudske glave lik, 

Već repača zvijezda do munare tik. 

Starac digne oči sad nebu na svod, 

Gdjeno već se rađa zvijezda silni rod, 

U nje zagleda se umoreni zvač, 

Ko da iz njih srče nov si zvanju rac, 

I uz taj se pogled pruživ kao div. 

Stane vapiti si svakidanji ziv: 


»Alah višnji Bog je, moj svjedoči glas, 
Da do njega Boga nema vrhu nas, 
Glas vam moj svjedoči, da najviši Bog 
Muhameda ima za proroka svog. 
Hod’te na blagoslov, hodite na spas, 
Alah višnji Bog je, jedin vrhu nas!« 
Kada starac tako dohuktao ziv, 

Tad obori naglo k zemlji pogled živ: 
Od ljudi joj gmilji ko mravinjak tlo, 
A1 mu se odzivlje živu malo tko, 

Malo tko od pravih muslomana' gdje 
Prama svetoj Meki baca se o tle, 

Za svetom im vjerom nekadanji mar 
Nadmašila već je mnoga druga stvar, 
Hljebac svakidanji i vanredna last 
Preča im je briga nego bogočast. 

To kad starac vidi, zazebe ga bol, 

Kao da mu srca otkida se pol, 

Na oči mu kresne dviju suza sijev, 

U kojem se bol mu prelijeva i gnjev. 
Suzan pogled baci na nebeski luk, 

Pa će udariti bolan u jauk: 

»Alah, Alah! Tvog je mujezina stid 
Podignuti oči k tebi, jer im vid 
Okalja se dolje na zemaljskom tlu, 
Gdje se već vrhunac navršio zlu. 
Otkada ti služim kao mujezin. 

Vidim propadati naš prekrasni din, 
doj! istinu strašnu i tu moram srest, 

Da na svijetu stalna samo mijena jest. 
Malo tko još haje za tvoj zakon svet, 
Izrodio ti se pravovjerni svijet, 

Krivim putem srče u propasti jaz, 

A tom svemu kriv je taj kaurski gmaz, 
To prokleto leglo, ta kuga, taj trov, 

Sto pod našom vjerom vječni ruje rov, 

I podrovat će ju, ako, Alah, ti 
Ne oslobodiš nas od krtova tih. 

U svemoći svojoj nov nam dokaz daj, 




I obori propast na kaurluk taj, 

Šatri među nami taj otrovni drač, 

Da mu tu izgine« . . . Ali gnjev i plač 
Nadalje ne dadu, da mu bjesni jed, 
Jeca samo jošte, iskrivljuje gled 
I klone na perdo, razvaliv se na nj, 

Ko povaljen na plot od oluje panj. 

Tako koji časak popostoji tu, 

Dok mu mrtve sile s nova ne živnu. 

A kad opet malo osjetio nje, 

Podigne se mirno i niz stube gre, 

Bol u srcu noseć kao junak, koj’ 
Hrabro borivši se izgubio boj; 

Ostavi džamiju i pospješi hod 
K milome si domu, gdje ga jedin rod, 
Mila ćerka čeka, i na koje grud 
Hrli stovariti bolju si i trud. 

Ko oko u glavi čuva kćer si tu 
I kao svetinju obožava nju, 

Svega svijeta blago i sav svečev raj 
Nad vri jedio cijenom Božji dar mu taj. 
Stupi starac u dvor, iz njega u svoj 
Iza dvora lijepi, mali perivoj. 
Kapinike, pome i metljike tud 
Gustu hladovinu rasprostiru svud, 

A u kutu jednom, malo kom’ je znan, 
Sjenica imade, lijep mu ljetni stan; 
Čemin joj i ruže kriju strane sve, 
Čemin joj i ruže trune se na tle, 

Čemin joj i ruže sačinjaju krov 
Za ljubav i druge sreće blagoslov. 

Kao da su vile, u raskošju svom, 

Tu si sagradile cvjetajući dom; 

U taj najdraži si perivoja kut 
Starac upravio povratka si put. 

A1 najednoč stane, ukoči se sav 
I oči izbulji kao ranjen lav, 

Koj’ hoće da skoči, al ne može s tla! 

U sjenicu viri, gdjeno vidi — šta? 

Vidi ondje ljutu uz janje si zvijer, 

Vidi kamina, gdje mu ljubi kćer. 

Kako vidje, tako obnevidje tu, 

Na istome mjestu, s koga spazi nju, 

Svoju milu kćerku, svoj život, svoj raj, 

Da u nevjernika pade naručaj; 

Pade i on tužan kao kamen lik, 

Mrtve svoje sreće mrtav spomenik; 

Zadnji mu je šapat uz zgrčenu pest; 

»Stalna ... na tom svijetu ... samo mijena ... jest!« 

Petar Preradović 

XII. FRAN KURELAC 



roiazio je njemačke krajiške škole: pučku 
s o u u selima Švarči i Rakovcu, a gimnaziju u 
Karlovcu i Grazu. Filozofiju je pokušavao na¬ 
staviti u Zagrebu, Bratislavi i Beču, ali nije 
nikada dovršio školovanje. Sam je međutim 
mnogo učio, naučio je mnoge jezike i onda se 
bavio privatnim podučavanjem u Pešti i Beču. 
G. 1848. prelazi u hrvatsku službu, a 1849. po- 
staje nastavnikom hrvatskog jezika u gimnaziji 
rada K»A • T . ,ea * Tu naIazi među čakavcima polje 

mjesta Od'1862 ^ poni ’ emčena . Kurelac ostaje bez 

slavenski i hll °J ' P a ’ £ U đabvačkom sjemeništu staro- 
S 1 bl8kup ^^smaver mu je mecena. Prešavši u Zagreb 

osno'JaTSii' tmit '" bl ” RaUCh ° ,P " Š,a - Kađ “ 

posve „a „7„čm“d ,? P ° S,a|e ni6 " i ” 1 čla "<” 1 daje se 

laži k [ a f ko-njemačkih škola, u Grazu do- 

Prešao u službi bana^Ul^ ™ nar ° dnU stvar ' Kad > e 

diže duhove po Slavo J” 8 aC1Ca,! P ls ® Peglaše narodu i govorima 
vajući staroslavenski . na ^'i eci među čakavcima i pozna- 

kakav se tada unnt * M™” Zak ,uca ^> da hrvatski književni jezik, 
ZUrebT ae od ( T M^nosti, posebno , 

batake > * nas previše uda., uje J 

neustaljen i zahtiiela da ■ *“’ ^ ’* |eZ * ‘ StU 2a 4 reb “ kih pisaca 
zahtijeva, da m. se uzmu za uz« klasični pisci. Iz te 

o e i , ^^'i eH <»ol , ae«n po- 

«; —: 

narječje starijeg tipa, s kojim bi i druga narječja, a naroctto čak»« k °' 
imalo zajedničkih crta: u frazeologiji i sintaksi treba da vlada cisti 
narodni duh, a u pravopisu etimologijsku načelo. Svoje protivnike ,e 
Kurelac porugljivo zvao »ahavcima« (jer su u geni ivu p . P isa 1 

* Takvim upravo umjetnim jezikom samo je on uspio dosljedno 
pisati, premda je imao oduševljenih pristaša, osobito među primor¬ 
cima. Kurelca su pobijali Adolf Veber-Tkalčević, predstavnik »zagre¬ 
bačke škole« i slavist Vatroslav Jagić. 

Djela. Svoje proglase, govore i rasprave, što ih j e n JPj s ^ u 
prvom razdoblju rada, sabrao je u knjizi Fluminensia (Zagreb 18620- 
Knjiga Recimo koju (1860.) sadrži nekoliko eseja o književno jezicn , 
pravopisnim i općenarodnim pitanjima. Rasprava o o rom 
Kakvu je biti slovu (1863.) je njegov nastupni govor u đakovačkom 
sjemeništu. Zbog primjera dobroga stila preveo je Govore u rimk- 
jeh pisac (1849.) i znamenito djelo Tome Kempenca Stope Hristove 
(1868.) Plod proučavanja starih hrv. pisaca jesu Pokorni i množi in 
psafmi Davidlvi P o limunu Budineu (1861.), kao i Runje i pahuljice 
prilozi iz dubrovačko-dalmatinske književnosti. Jezične ras¬ 
prave koje je započeo na Rijeci raspravom Kako da sklanjamo 
imena (1852.), nastavio je u Akademiji mnogim raspravama (Imena 
vlastita i splošna domaćih životinj, O korijenu teg i njegovih zilicah . 
Vlaške riječi u jeziku našem, Mulj govora nespretna i nepodobna 
o barbarizmi i t. d.). Vrijedna je zbirka đačke ili narodne pjesme 
puka hrvatskoga na Ugrih (1871.) t. j. iz Gradišta (Burgenland). U 
rukopisu je ostavio više prijevoda i zbirku rjecmckoga blaga. 

Značenje. Kurelac je jedan od rijetkih preporodnih hrvatskih 
pisaca koji se nije posvetio pjesništvu, nego proučavanju kn,izevno- 
jezičnih pitanja. No on nije postao pravi učenjak, jer je bio sam u. 
Njegov pokušaj, da dade starinski pravac hrvatskom književnom 
jeziku, nije uspio. Mnogo je pridonio zanimanju za proučavanje je¬ 
zika i za jezičnu čistoću, ali najveći Kurelčev uspjeh jest njegov stil. 
sočan, jedar, jak. Šteta, što nije našao pravog nasljednika. 

Lit.: Branko Vodnik, Fran Kurelac: Runje 1 paljuljice Zagreb 1916.; 
Mirko Breyer, Tragom života i rada Frana Kurelca, Zagreb 1939. 

1. Govor o nauku 

Ako svaki čovjek za svojim poslom ide, ako vojnik o vojni 
misli, a veslar o veslu, ratar o ralu, a kovač o nakovnju: o čem mi 
učenici da mislimo, nego o nauku našem? A o čem ljepšem da se 
misli, nego o nauku? Iz pupoljka ruža procvate, iz omladine ljudi 
riču, a nauk je zipka mudrosti. Čim je ovaj Božji svijet za čovjeka, 
kom nauka ne ima? Božja je ruka ovaj svijet čudesi pokrila, ali 
njegovo ih oko ne gleda, njegova ih duša ne razumije, a srce im se 
njegovo ne raduje. Ako je sunce visoko, ako je zemlja široka, ako je 
more duboko, ako je sve puno Božjega stvora i po zraku, i po vodi, 
i po kopnu, tvrdom: on se za to ne stara, on za to ne pita; njega 
niti je briga, koliko je toga, ni kako je; ni za što je, ni otkada je; 
ni od koga je, ni komu je. Kako blago po livadi pase, tako i on svaki 
dan hrani se, ali Božje ljubavi ne vidi. Neka proljeće cvijetom pro¬ 
cvate, neka ljeto žitom dozori, neka jesen voćem obrodi, neka 
zima ledom stegne, da opet rodi: ne ide mu k srcu Božja dobrota. 
Neka vatrene munje zaigraju, neka strašni gromovi tresnu, neka se 
crni oblaci provale i valovi morski o bregove pljesnu, mukla zemlja 
neka zamumlja, vihor vjetar neka zavrti: ne ide mu k srcu Božja 
strahota. Tko ne* misli, taj niti se čemu čudi, niti se česa boji. Nijema 
stvar za strah ne zna, a dobar junak majke se boji, i strah Božji 
prva je mudrost. —• Ali ako je čovjek bez nauka gluha srca prema 
prirodi Božjoj, nije boljega ni prema rodu ljudskomu. Iko na stazi 
nauka zagledao nije, kako je taj isti čovjek Božji po cijelom svijetu 
nastanjen; da je naroda jednog po gorah i planinah, a drugoga po 
ravnih i dolinah; kako jedan po moru plovi, a drugi se po ledu sanjka; 
kako jednomu zemlja je plodna i obilna, a drugi je u kamenu i pije¬ 
sku; kako jedne sunce pali, da ni odijela podnesti ne mogu, a dru¬ 
gima tako je zima, da ih ni kožuh zime ne obrani; kako jednima 
koža je bijela i rumena, a drugima smeđa i crna; kako je u jednih 
juga vjetra i vlažnoga dažda, u drugih samo rose i mirnoga sunca; 
kako jednomu zemlja je plodna i obilna, a drugi je u kamenu i pije- 
drugi za dan ni ne znadu, nu tek zoru sa sjevera čekaju; kako je 
ovdje i srebra i zlata, a tamo ni soli ne ima; ovdje vode velike i 
duboke, a tamo ni potoka ni jezera; — tko toga reku, niti sam gle¬ 
dao nit iz knjige doznao nije: kako takov da se zamisli u Božju volju 
i sudbinu ljudsku? Koji svoje srce drugih ljudi srcu prispodobio nije, 
kako takov pravedan da bude? Kako da pomiluje, kako da oprosti 
1 kako brata da pomogne? A koji mi za zemlju, za sreću ii nesreću 



122 


drugoga naroda doznao nije, kako taj da zapita: otkuda ste i kako 
vam je bilo? kako ste ga proživljeli i nevolju odbijali? po čem ste 
uzmogli, a po čem niste? čega ste se držali i s kim ste drugovali? 
kako ste vladali, kako upravljali? 

Mudar sve od drugoga uči, a narod se ozire o narod. Tko se iz 
tuđega zla čemu ne nauči, mudar nije; a narod, koji tuđoj sreći u 
trag unišao, a po tuđoj nesreći osvijestio se nije: ni svoje sreće osno¬ 
vati ne će. Čim bolje tuđe ljude, tuđe zemlje, tuđe knjige proučimo, 
tim se više i mi postaramo: ljudi da nam niknu, zemlja da nam cvati, 
knjige da se plode. Stara je riječ: čega ne vidiš, toga i ne želiš; a 
njezina je sestra: čega ne znaš, za ono i ne pitaš. Nauk mrtvilo budi. 
Cezar se ogleda na velikog Aleksandra, Virgil na Homera, Horac 
na Pindara, novi mecenati na njihova djeda, carevi novi na Okta- 
vijana, Genova i Mleci na republike grčke, sadašnji Moskovi na 
Rimljane stare. Ako Kolumbo novi svijet otkrije, to ni Vespucci ni 
Magellan, ni Cook, ni Bering ni Ross mira ne imaju, dok i oni svi¬ 
jeta ne oplove te slave ne steku. Ako Ptolomej zvijezde broji te 
računa, kudaj svaka teče: to će mu Kopemik tragom poći i za¬ 
gledati, kako račun stoji, te vaskolik svijet na druge noge postaviti 
i drugijem ga putem povesti; što ipak priječiti ne će, da Galilei i 
Brahe, i Newton i Herschel svoje oči o nebo ne opru, ne bi li razvi- 
djeli, na kakvom temelju Božja kuća stoji, koliko je sunaca Bog 
stvorio, koje li zvijezde svako njih obliću. 

Te tako ništa velikoga ne ima, što se naukom rasplodilo ne bi. 
Nauk je iskra, koja dušu zažge, te je rada u vis poletjeti i plamenom 
planuti. Po nauku i zemlja se ore, po nauku ruda se kopa, po nauku 
morem se plovi, po nauku Himalaja se mjeri; po nauku gradovi se 
grade, po nauku parovozi lete, po nauku trgovina raste, po nauku 
zakoni se rode: po njem, gledajući svijet, do Boga se uzviješ; po njem, 
gledajući sebe, ropstvo razbiješ. Nauku ne ima zapovijedi, nauku ne 
ima posluha; nauku ne ima početka, nauku ne ima kraja: bez njega 
čovjek čovjekom, država državom nije. Kad si progonjen, on je kre- 
pitelj; kad si sumnjiv, on je svjetovatelj; kad si tužan, on je veseli- 
telj; kad si sužanj, on je osloboditelj. On je naše mladosti radost, 
on je naše starosti milost; on je naše krilo, on je naše ufanje; on je 
pravi mir, red i blagoslov Božji. 

Dok ja tako o nauku zborim, domovina majka u srce mi se 
krade i na ustima mi riječ preote te vam, sinovima svojim, ovako 

progovara: »Nemojte, djeco, da vam materinstvo propada, nu njive 
uzorite i pšenicu posijte, luke prigledajte, vinograde zasadite, vrtove 
ogradite i lugove očistite. Ne ostani vam žito nepožeto, luka nepo¬ 
korna* lug zapušten, grožđe neotrgano, voće nepobrano; tuđe vam 
ralo u zemlju ne zabrazdi, ni tuđin po njoj gospodari, kad vi ili ne 
znate ii ne marite.« 

Ove materine riječi ja sebi ovako tumačim: Ona pšenica bit će 
nauci za svagdanji život, bez kojih se mi po našemu siromaštvu ne 
otesmo, a kojih mi ne sijemo. One luke bit će divne one pripovijesti 
o sudbini roda ljudskoga, kako mu je bilo za davnijeh vremena, dok 
se države još držale, a vjera vjerovala, ali se mi u to ne ugledamo. 
One vinice i vrtovi bit će raskošnjaci i cvjetnjaci govora zbornog i 
bićenijeh pjesama, a mi niti znamo progovorit niti zapjevati. Odi 
lugovi, koje da očistimo, bit će naš bogati jezik, koji nam je svakom 
travurinom i tmjem zarastao, a briga nas nije, da to iščupamo, te 
jeziku do rasta i napretka pomognemo. 

Kad sam došao na jezik: ovo smo ga ljeto prvi put učili: i ako smo 
pravo prijatelji nauka, kako nam i prilikuje da budemo; ako hrabru 
domovinu našu ljubimo, te se odrodili nismo; ako su nam mila usta 
materina, koja su nam hrvatski progovarala, kad su nas tišala: to 
onda reći moramo, da smo ga u dobri čas učili; u dobri čas i po nauk 
i po domovinu i rodbinu hrvatsku. Što je god čistoga zrna mladeži 
naše, svi mu vrući prijatelji jesmo; nesamo zato, jer je takov, da i 
tuđinu omiljeti može, nego zato: jer nauku bez jezika domaćeg cvi¬ 
jeta ne ima; jer se domovini u jeziku njezinu govoriti mora; jer u 
onom pravoga sina ne ima, koji se na matere Hrvatske glas tuđim 
glasom ozivlje. Tko rodbini svojoj i plemenu svomu tuđi jezik nameće, 
od svoje krvi i od svojega se mlijeka odmeće te po tom gadnu laž i 
studeno srce društvu podmeće: taj društvu i sreću ovoga svijeta 
razmeće. U naša je srca ta ljubav naše narodnosti duboko zasegla, 
mti je ičija sila na sve vijeke iz našijeh srdaca više ne izvadi. 


Fran Kurelac 

XIII. FRA GRGO MARTlC 

Rodio se na Posušju god. 1822. Pet razreda 
gimnazije svršio je u kreševskom samostanu, 
šesti u Požegi, filozofiju u Zagrebu, a bogoslovi¬ 
ju u Stolnom Biogradu u Ugarskoj. Jedan dio 
svoga kasnijeg života proveo je u Sarajevu kao 
župnik. Iza okupacije Bosne i Hercegovine god. 
1878 povukao se u kreševski samostan, gdje je 
živio sve do smrti god. 1905. baveći se književ¬ 
nošću. Martić je bio svestrano obrazovan čovjek 
te je veoma zaslužan za osnivanje i sirenje 
školstva u Bosni i Hercegovini. 

Uz književnost Martić se dugo vremena bavio politikom: u tursko 
vrijeme kao zaštitnik raje, a kad se postavilo pitanje Bosne, Martić J- 

tražio, da Austrija okupira Bosnu. ^ * k* n 

Martić je došao u Zagreb, kad je hrvatski narodni preporod bio 
na vrhuncu, pa se odmah oduševio za njegove ideje i nacm rada. Kao 
mladi franjevac sabrao je s Jukićem i Sunjićem 200 narodnm pjesama, 
jedan dio tih pjesama štampan je god. 1858. u Osijeku pod natpisom 
-Narodne pjesme bosanske i hercegovačke«. Najvažnije mu ,e pjesni¬ 
čko djelo »Osvetnici«, koji su izlazili pojedinačno, a ponovno su stam 
pani g. 1893. u Sarajevu u sedam dijelova. Martić je pjevao >> sve 
kao suvremenik događaja prikazujući u njima teške patnje bosanske 
raje s namjerom, da probudi narod iz mrtvila, uskrisi njegov ponos i 
uputi ga u bolju budućnost. Djelo pruža dragocjenu povijesnu građu, 
afi nema jedinstvene zamisli ni kompozicije. Za poznavanje Ma 
ćeva života, prilika i ljudi, među kojima je živio, važna su njegova 
-Zapamćenja«, koja je pribilježio prof. Koharić, a štampana su u 

ZaŠr t^^^egovi suvremenici veoma cijenili uspoređujući ga 
s Račićem i Mažuranićem, te su ga nazivali hrva skim Homerom. Ova 
poredba vrijedi samo djelomično. Sva tri pjesnika pjevaju doduše o 

Istom predmetu, ali Martić nije nikada ^ a ° takav ut ’ eca ’ na nat ° d 
kao Račić, a ni izdaleka nije takav pjesnik kao Mazuramc. 

Sutradan, Jod kalnol^ primim pismo od Ju ^ i6a ’ 9 ^ 6 ™ 
mu šaljem svaki dan hrane u kasarnu, dok god bude ondje. 

,Uo hrane ene po i« »*«•». ** - ^1“«. »“a 

nrin odnosio Nego ovdje cu spomenuti, da Kad sam j v 

T«. Una. ,a M *»; 1— * 

onoga istoga fratra Nikole šokčevića, a jedno, gdje je bilo nešto od novaca 
govoreno. Onda ja odmah zazrem, što su ti novci (nijesam ni znao, da je 
njemu Omer dao novaca), zazrem od toga, i naredim momku svome, da 
baci u peć jedno pismo, a drugo sakrijem kod sebe u slamnjači. Potom ja 
uzmem sumnjati, da to nije kakova insinuacija, jer Jukić tih novaca nije 
mogao imati. 

Kad najedamput slijedila su ispitivanja fra Jukića kod Omera u nje - 
govu prisuću. Mene nije htio zovnuti, da se ne zastidim, a i ja sam bio član 
velikoga vijeća. Tamo se o tom predmetu govorilo, a još prije toga, bili su 
poslanici po onim selima i kućama razaslati, da ispitaju, koliko je komu 
novaca dao Jukić u pomoć. Kad tamo, raja pomislila, da će iskati natrag 
taj novac, pa su mnogi zanijekali, da ni jesu ništa ni primili, i tako je jedna 
trećina te novce zanijekala, a ono drugo je ispoviđeno, da su primili. Kad je 
takav referat došao Omer paši, a učinio on to bio s tom idejom, da uhvati 
mačka za rep zbog materijalne krivice, zovne Jukića na posebno ispitivanje, 
a tuđe je on ispovjedio veziru: »Ostalo mi nešto novaca, a potrošio sam ih 
za put u Zagreb, kad ste me slali banu Jelačiću«. I s tim se kano ispravio, 
a Omer njega opet u haps, pa reče: »Eto, što sam sirotinji dao, to je on 
izio!« Osim toga još je nešto bilo protiv Jukića. On je kod osmanlijske vlade 
zazoran postao poglavito zbog jedne molbenice, koju je poslao na vladu 
sultanovu u Carigrad glede književne prosvjete naroda. Predložio on tu 
četrdeset točaka, među njima na primjer, da se uvede tiskara, da se školske 
knjige tiskaju, da se novine na našem jeziku izdaju i da vlada na to pot¬ 
pore daje. I te točke imao je Omer paša, morao je imati uza se, pak se 
tako sabralo doskora za njegovo suđenje, koje je puklo poslije četiri mje¬ 
seca suŽ7ijevanja, kad je Omer paša bio dignut sa svoga dostojanstva i 
otišao u Carigrad, a to je bilo dana 26. travnja 1852. Ja sam ga onda ispra¬ 
tio; bio pri njegovu pohodu, posjetio sam ga i pratio, i upravo kad je paša 
pošao, pristupio sam mu ruci i zapitao: »šta može biti od našega Jukića?«, 
odgovorio mi je, »Jukić je moj; ali je Jukić zanešenjak, kano i ostali pje¬ 
snici«. To je meni rekao. Iza njegova odlaska za osam dana otišao je Jukić 
(3. svibnja 1852.) i stigao Omera u Bitolju, i odanle bude u Carigrad poslat 
u zatočen je; tamo je bio uzapćen u lakšu tamnicu. Za njegovo izbavljenje 
zauzeo se austrijanski poslanik Prokesch Osten; već za petnaest dana ga 
izbavi iz tamnice s odlukom turske vlade, da se ne može nikada povratiti 
u Bosnu. Iz Carigrada otide u Rim, gdje ostade nekoliko vremena, pa> ne 
mogavši se obiknuti, vrati se u Dalmaciju, u Spljet, na stanovanje. Tu je 
bio pod okom austrijanske policije. Onda bome omrzne mu i tuđe vidjevši 
takve stvari, pa pobjegne i ode, a kud će suza već na oko, to će on Stross- 
mageru u Đakovo (na proljeće 185^.). Tu je bio dulje vremena, a onda se 
razboli od kamenca i otide u Beč na operaciju. Srećno su operirali doktori 
i izvadili mu kamen iz mjehura, no poslije dva dana umre (20. V. 1857.). 
Onda oni, koji ga je operirao, htio je ispitati od čega je umr’o. Raspori 
i nađe drugi kamen u bubregu, i prosudi, da je od toga umr’o. Pokopan 
bude na St. Markskom groblju, ali mu se sada za grob više ne zna. 

(Iz » Zapamćenja«) 
Fra Grga Martić 

XIV. ADOLF VEBER-TKALČEVIC 

Život. Rodio se u Bakru 1825. Gimnaziju 
polazio na Rijeci, filozofiju u Zagrebu, a bogo¬ 
sloviju u Pešti. Vršio svećeničku (postao i za¬ 
grebačkim kanonikom), a naročito nastavničku 
službu te je bio profesor i ravnatelj gimnazije u 
Zagrebu. Za apsolutizma isticao se kao rodo¬ 
ljub, a kad je vraćen ustav, postao je i saborski 
zastupnik. Život mu je ispunjen obilnim radom 
na naučnom, književnom i političkom polju. 
Umro je u Zagrebu 1889, 

Rad. Veber ulazi u književnost 1847. kao 
duhovit pisac o aktuelnim narodnim pitanjima. Doskora prelazi na 
novelistiku i prevođenje književnih djela sa stranih književnosti, ali 
se najviše bavi pitanjima iz hrvatskog jezika, metrike, kritike, a usto 
piše i političke članke i školske knjige. 

Iz područja jezikoslovlja napisao je: »Korist i način predavanja 
latinskih klasika« (1852.), priredio je novo izdanje Gundulićeva 
Osmana (1854.), Ustroj ilirskoga jezika (1856.), Skladnja ilirskoga 
jezika (1859.) i t. d. Poslije su slijedile brojne rasprave o pojedinim 
poglavljima hrvatske gramatike, stilistike i metrike, dobrim dijelom 
objelodanjene u Radu Akademije: izdao je i desetak školskih grama¬ 
tika i čitanaka. 

Veberov književni rad je dijelom izvoran, a dijelom prevodilački. 
Prevodio je Krasickoga, Mickiewicza, Krasinskoga, Zschokkea, De 
• Amicisa, Salustija i Cicerona, dakle suvremene romantičare i latinske 
klasike. Od izvornih mu djela ima šest novela: Zagrepkinja (1855.), 
Avelina Bakranina Ijubezne zgode i nezgode (1855.), Nadala Ba~ 
karka (1870.), Paskva (1874.), Dobrotvor đački (1879.), i Božično 
zvonce (1886.). Pisao je među prvima u hrvatskoj književnosti puto¬ 
pise: Put u Carigrad, Put na Plitvice. 

Vrijednost i značenje. U hrvatskom kulturnom životu najviše je 
značio Veberov filološki rad, jer je on dao smjer i biljeg knji¬ 
ževnom jeziku okruglo od 1850.—1890. Taj smjer, prozvan »zagre¬ 
bačkom školom«, zastupao je srednji pravac između Kurelčeva arhai- 
ziranja, izmirenja dijalekata i etimologiziranja s jedne strane i Vu¬ 
kova (Jagićeva) prostonarodnog štokavizma i fonetike s druge strane. 
Vukova škola je kasnije prevagnula, ali Veberova je neprolazna za¬ 
sluga, što je podigao u zagrebačkoj sredini smisao i vjeru u ljepotu 

i snagu hrvatskoga jezika. Njegovu umjerenu fonetiku kasnije je 
prihvatio Antun Radić. U ljubavi prema klasičnom stilu uveo je u 
hrvatski književni jezik nešto latinske sintakse (red riječi) i nastojao 

uvesti latinsku metriku, u čemu ga je bio pokušao slijediti i P. 
Preradović. 

Od Veberovih pripovijesti najbolja je Nadala Bakarka, realan 
prikaz primorskoga života, gdje se tragika zapleće oko žene, koja dugo 
čeka na muža pomorca. Realistički je primorski svijet opisan i u Ave- 
hnu Bakraninu i u Paskvi, a zagrebački život u Zagrepkinji. U Avelinu 
i raskvi je osnovni motiv promašen život lakoumnika, a u Zagrepkinji 
tragedija hrvatskog činovnika, književnika, koji se veže s njemački 
o gojenom Zagrepčankom. U Dobrotvoru đačkom je romantična ra¬ 
dnja, kojo, je poprište Hrvatsko Zagorje i Zagreb, a glavni je sadržaj 
strašan život đaka Adalberta, kojega drugovi oslobađaju iz kućnog 
zatvora, pa on iz zahvalnosti postaje đački dobrotvor. Njegovi se pu- 
topisi mogu i sada sa zanimanjem čitati. 

Veber je i po svojoj realističkoj metodi u prikazivanju radnje 
kao i po izboru tema preteča Kumičiću i Kovačiću. Svojom stilisti¬ 
čkom objektivnošću i klesanjem tipova on predstavlja napredak u 
hrvatskoj prozi prije Šenoe. 

Literatura: Franjo Marković, Ađolfo Veber-Tkalčević, Spomen-knjiga 
MaUce hrvatske, Zagreb 1892.; Nikola Andrid, Pod apsolutizmom, Zagreb 1906 

1. Slike iz Carigrada 

Putopise! opisuju carigradsko nebo kao kakvo čudovište svi¬ 
jeta, koga sunce da se omiče s brežuljka na brežuljak, s munare na 
unaru, pozlacujući sve vrške i šiljke, dok ne obavije svekoliko 
prozirnom bjelinom. Na toliku preporuku počeo sam već pred Var- 

neobična 11 uV* Št ° ° d te dike ’ ali nisam opazio *«. 

nove ri Nl M 1Sh ° d SUDCa na Crn ° m m0m nije mi P oda o nikakve 
uvidfeh da 6 ' Neg ° m °- reĆ . taj , vanredni P°iav s perskoga perivoja, 
bitoi nar ,U °f 0m °P 1 ® U * raa istine; ali to se ne mora pripisati oso- 
Budući aT 116 p V6C j t0 poloza i u grada, što oblačićima na obzorju, 
najprije baeT^ angfa ; d ! ezt na vaIovitim brežuljcima, mora sunce 

*J£h tracTh d?" “ izb ° Čine ’ k ° ie Se ziate đašto » sun- 

Popinje to s SU UVa 6 1 Dizine i0Š u s > eni ‘ se sunce više 
omicall 0 S6 T r V, * IiUiU 1 UVale ’ Pa to se zbilja, može zvati 

sad prosijevT’Iad' 1 7T™ pr ° izVode 1 oblačići - iza kojih sunce 

jeva, sad se pod druge skriva, tako da munare, koje su se 

, kasniie dasnu, kao da bi se kakvim strojem redom 
"*J '‘ d “t iTesto »lađa, nebo je lako tapko-plavetao . ptoa.mo, 

onakve divote, P^aH «o ž da 

na z xt is 

S‘^d^»e«o a U 0 ^ dnutfmi okolicaml, treba lo priavoiill 

množim mora, koje ga odasvud okružje. ^ 

Isto tako nisam mogao spaziti, prem a sam p i A umaci 

s -stCiSit^^rsr 

?»S£23ršSrir-''. 

niču: nas Zagreb ima razmjerno odvraća od realnosti, 

Carigrad. Doista, mašta ,e lijepa stvar ah odvraća 

tvoreći često samo prevarili , kako gledom 

na ZZZ&ZUJL 

punih vanredna neobično bujan, malone svaka kuća 

jmi je mak.ljen, svaKi P , Uvađa pokrita bujnom 

obavila bojanom * P ‘ p$koj okrajini. Po meni, ako 

travom: mislio bi, da si zD j car i<s r adska okolica ima do- 

izuzmei Terasu, Bu,u lekar ' tražiU| pa k onda uvidjeti, da 

trJZA *.* “ ^tTit"" 

stolistnimi. Nas Za «^ ‘ p ‘^ " jače miriše od našega, 

TuZZZ ^svfS^krasnih pitomih jagoda, nije tolika, da 
bi se u gradu osjećao ikakov miris. 

U Skadru sam vidio nješto b*#h^ “ Mo poje- 
šlrinje dalmatinskim vehkašicam u Kastehh. Cipr 

dince, što u cijelih šumah iz daleka divno krase Carigrad, iz bliza 
su prašni, oguljeni, suhovrhi, ter bi morali na koljena pasti pred 
svojom braćom u Gruškoj luci u Dalmaciji. Makljeni nisu ništa bolji 
od naših u Zagrebu na Zrinjskom trgu ili u Tuškancu. Iznimku ipak 
čini gorostasni makljen u dvorištu staroga Seraja, s objemom od pet¬ 
naest metara, komu je srce dolje tako istrošeno i kora na više mje¬ 
sta tako probušena, da se čudiš, kako može još živjeti, i pod kojim 
su janjičari kovali urote proti sultanom. Ali kad sam na slici vidio 
onu grdosiju od koštanja na Aetni, 31 hvat debela, pod čijom se 
sjenom može smjestiti stotina konja, raziđe mi se i to čudo. A trava? 
Vaj, trava po glavicah u svibnju ko na našem Grobničkom polju: 
niti vlati zelene. Da se osvjedočimo o zeleni najbliže tračke oko¬ 
lice, odvezosmo se u San Stefano, selo, udaljeno od Carigrada sat 
vožnje željeznicom, pak što vidjesmo? Raž i pšenicu već u klasu, pa 
tek dva pedlja visoku, a zob, naravski još nižu. Voćke po vrtovih 
životare donjekle, pa se još mlade posuše. Gdje si napuljska plodo- 
vitosti, koja dvjema ljetinama nagrađuješ slabi trud seljaku; a gdje 
ste i vi, moje Varaždinske Toplice, gdje se svakovrsno drvo tjera 
u gorostase, da se narugate ovomu na dva pedlja debljine pokritomu, 
ali dosta očitomu kršu. Talijan, bez šuma, uz one kukavne dudove, 
kojim ovita vinska loza mozak ispija, može se diviti bujnosti cari¬ 
gradskoga stabarja; ali Hrvat, ponosan sa svojih stoljetnih hrastova 
i bukava, nema što tražiti u Carigradu. A. Veber 

XV, LUKA BOTIC 

Život . Rodio se u Splitu 28. I. 1830. Pučku 
školu svršio u Splitu, zatim je stupio u dječač¬ 
ko sjemenište te je završio gimnaziju kao sje- 
meništarac. Nakon svršene gimnazije odlazi u 
zadarsko bogoslovsko sjemenište, u kome ostaje 
tri godine, do 1851. Kako je život u sjemeništu 
bio težak zbog velikog pritiska državnih vlasti 
i sjemenišnih starješina, izlazi iz sjemeništa pa 
se nešto kasnije zaputi u Hercegovinu, odatle 
u Bosnu i Srbiju, a pri kraju 1852. dolazi u 
Zagreb, gdje je neko vrijeme bio poslužnik u 
tiskari. G. 1853. otide u Đakovo, gdje je postao Stro<ssmayerovim či¬ 
novnikom. G. 1860. putuje u narodnom poslu u Dalmaciju, a 1861. po¬ 
staje član sabora. Umro je od sušice 22. VIII. 1863. u Đakovu. 

^jević: Čitanka za više razrede sr. škola 9 

„ rad Prvi svoj književni rad objavio je Botić u 21. 

. n/ . života- g 1851. izlazi pjesnička pripovijest »Bludna 

W kasnije izlazi pripovijest ,DilW Hasan^roman- 

tigki ep »Pobratimstvo«. Napokon, 1862. izasla ]e pjesni P 
vijest »Petar Bačić«, 

Značajke književnoga rada. Botić je na putu kros B°*nu z *.oto 
tamošnji svijet; oduševila Ja je romantika bosanske ^ml,e . Wan 
S ljudi, i shvaćajući, da osnovni zakon održan,a našeg naroda 
t“i, da pripadnici kršćanstva i 

vosti i ljubavi, on je sav svo, pjesnički rad, ^uzevši re 
kome prikazuje ljubav pućanina Pet«t , ptankrn, ,.3g ;e Alb.rrU e^ 
isprepleo žarkim nitima ljubavi jednoj . drugog d, ela našeg na 
N«ov je književni rad jednostavan i jasan kao , narodna p,^: 

jednostavnim ^iskrenim iznošenjem pjesnićke grade Botić e «n£» 
i suvremenike i kasnija pokoljenja; njegova d,ela, osobito Pobra¬ 
timstvo i Bijedna Mara, čitat će s užitkom i kasni,a pokol,en, . 

Bilješka O Botiću ,e napisao Cjelu knjigu Kerubin Begvič. Mestrovic mu 
,e ,z“r .1«.—, a Bar,„,.v,ć je Urama,izir.o Bijednu Maru, 

1. O Botićevim pjesmama 

Pravo je Praus obasuo hvalom Botićevo »Pobratimstvo« pravo je sam 
.* ka J 0 da je u njem »način pjevanja nov, a predmet jos nenacet«. 
pjesnik kazao, aa je u, nj v j e smi narav i ju- 

umjetničku cjelinu, koj ispun java zakone za umjetničko epsko 

pučke pjesme, a 9 . &+ n op krasni narodni običaj po- 

"l SS Er 

nego pretežno na .irski , mika zivanje pobratimskog ćućenja 

pokojnog« suop« *»»«, « <"» Z m m „„„će,™ ja- 

zv:::z t ;z j 

najplemenitije or.*e ro dCju ^j feTmZo.u laZu .je«. . 

= 

ZZZol Prij.,.,j«. »— — —« *• 

pjesnik u svom, srcu nosio svetinju pobratimstva i narodne budućnosti, i što 
je bio Sivo oćutljiv za ljepotu prirode, za dragost ljubavi i obiteljskih veza, 
polazi ovaj viši polet i plemeniti Sar, koji se iz njegove pjesni prelijeva u 
dušu čitaoca. To vlastito ćućenje svoje prenosi on tako u osobe prikazane 
»Pobratimstvom«, da se ono njihovim vlastitim značenjem i okolnostima 
070 prilagođuje, te mu pjesan nije samo slika duše njegove nego i naroda 
noga života. 

U načinu, kako on prikazuje narodni Sivot i pojedine značaje, poveo se 
je za pučkom pjesmom; pak pošto je taj Sivot jednostavan a značaji jasni , 
te prema tomu način ocrtavanja njihova u narodnoj pjesmi posve jedno¬ 
stavan i razgovijetan, to ima u Botićevoj pjesmi umjetnička karakteristika 
osobit, izvoran, od zapadnjačkoga pjesništva dosta različan biljeg. U pje¬ 
sničkom slogu sretno se zdruSuju osebine pjesnikove i obiljeSja skupne na¬ 
rodne poezije; narodne slike i prispodobe, narodne rečenice on ili zadržaje 
ili razvija do veće umjetničke snage, kao na pr. u opisu Skadra. Jedva igdje 
zanosi slog na tuđinski uzor. Ali u cjelokupnoj kompoziciji velike pjesni 
nisu mu mogle biti za ugled samo pučke pjesme, nego će biti naučio također 
iz talijanskih romantičnih pjesnika, Tassa i Ariosta. A njihova romantika 
srodni ja je duhu naše narodne pjesme nego li romantika sumornoga Bprona, 
koji regbi da nije utjecao na Botića. U »Pobratimstvu« i u ostalih pjesnik 
Botićevih nema pesimizma, nego su nadahnute zdravim moralnim čuđenjem 
i vjerom u vječitu pravdu, neslomjenom bij*=dami života; a to im povećava 
vrijednost. Smanjuje li pak, kako Botić misli, vrijednost » Pobratimstva « to, 
što ono nije izmišljeno, a nije na historičkoj istini osnovano? »Pobratim¬ 
stvo«, nije u većoj mjeri izmišljeno od »Bijedne Mare « i »Petra Bačića«, jer 
događaji i značaji » Pobratimstva « osnivaju se prilično na narodnih pjesmah, 
a to ce reći na narodnom životu, na događajih, koji su narodnoj fantaziji 
vjerovatni. Botić je onako isto preradio historičke bilješke, na kojih se osni¬ 
vaju »Bijedna Mara« i »Petar Bačić«, kao što je preradio događaje uzete iz 
narodnih pjesama za » Pobratimstvo «; on je prerađivao jedne i druge u dvo- 
jem pogledu, naime dotjerajući ih do umjetničke cjeline i pridavajući im 
svojega vlastitoga ćućenja, a to je oboje potrebito i slobodno. Ne stoji u 
pjesništvu toliko do zbiljne događajne istinitosti, koliko do vjerovatnosti, do 
duševne istinitosti, a u toj ne zaostaje »Pobratimstvo« nimalo za »Bijednom 
Marom« i »Petrom Bačićem«, pače ih natkriljuje. 

Franjo Marković 


2 . * * * 

Rnfi D ° k Se . k ° d M esnika svih naroda ističe i velika mržnja t velika ljubav, 

kad J 6 ° S}eCao samo l i u hav. On nije imao mržnje u duši svojoj ni onda, 

vlastitom a bMi 0 K a d ne . PraVde 1 na 0 P ač i™; nije reagirao mržnjom, nego 

prezira knr • ° n]ega lma i prezira, onoga uzvišenoga suvremenoga 

osjećao Ti 36 gleda ° socijalne gmizavce svoga vremena, ali mržnje nije 

reZTatmZZ °” f 9 °° ^ Piemike ’ ^vali u ovako rastvo- 

noj atmosferi mržnje i netrpljivosti. 

dostojan nieaatf eSnik * pravde > bez žuči i mržnje! To bi bio natpis 

uJan n Jega na njegovu grobu. 


Kerubin šegvić 

3. * * * 

Luka Botić najveći je hrvatski pjesnik pedesetih i šezdesetih godina. 
19 vijeka i pravo uzevši, jedino pravi pjesnik u doba kad su hrvatsku knji¬ 
ževnost zastupali dobronamjerni diletanti i polihistori — kao Ivan Trnsi, 
Janko Tombor, Ivan Filipović, Ferdo Filipović, Dragojla Jarneviceva, ija 
, ' TT , . 7 Antun Barac 

Okrugić y Adolfo Veber t si. 


4. Pjesnik na uranku 

Zapi a vila zora od Mosora 
o Petrovu o ugodnom danu, 
tiha zora i vedra i rosna, 
a već pjesnik čudan uranio, 
svoj je niski domak ostavio, 
i seta se po ulicam’ spljetskim: 
Sluša, pijetli kako s’ učestali, 
sluša, na rad gdje idu težaci, 
i stražare sreta sa izmjene, 
gdje polaze kući zijevajući. 

On će svakom dobro jutro viknut, 
hoće svakog nasmijati šalom, 
a njega mi svatko s mirom pušta, 
jer ga vide sa jutra vesela; 
dobro znadu, da se s vilom druži, 
da m’ vještice naudit ne mogu, 
niti urok, niti ograjisaj. 

A1 tko bi mu i naudit mogo, 
kada znade, što nitko ne znade? 
Znade vilu a bez kozjih nogu; 
zna vještice i zna mast njihovu 
osim noći, osim krnja lonca! 
Vukodlaka svakoga poznade, 
da mu glogov ne treba na putu, 
pa da bi se s njime stoput sreo; 
i mačića znade zla i sitna, 
što mu s puta hromucajuć bježi 
u kapici svojoj kroz živike. 

Zlo se boji pjesnikova glasa 
i njegova slova obajana, 
i njegova oka očarana; 
što zlo nije, pjesniku se smije 
i veselo igra oko njega, 


ko što mu se jutros na uranku 
sva priroda od zemlje do neba 
bajna, čarna, vilinska i rajska, 
i ponosna sa krasote svoje, 
u toj divnoj spljetskoj okolici, 
kud prolazi, da posluša vilu, 
za korakom svakim igra, smije. 
Blažen pjesnik gleda i uživa; 
zrakom srče tihu vedru radost 
rasijanu kano kad tamjana 
u tom Božjem hramu velikome. 
Lakom srče, al u čudu ne zna 
radost li sa zemlje vije s’ k nebu, 
ili s neba snishodi na zemlju: 
Kako su se rajski priljubili! 

Živa slika nebeskijeh vrata, 
rascvala se zora nad Mosorom 
vedra, mila, sjajna, plamenita, 
prelila se po prostranom nebu, 
kao sunce u šarenu dugu. 

Suncu ne da pomoliti lica, 
hoće svoju ljepotu da kaže; 
ali sunce, muško, preko nježne 
svoje svijetle trake prebacuje 
po Suđurđu i starom Kozjaku 
i po surom goletnom Marjanu. 

Bila brda na zapadu sjetna, 
kao starost bez mlađane vatre, 
pa kako ih sunce pomlađuje! 
Udova se Vranjica podigla 
uzdišući iz tihana mora, 
oko sebe gleda sretna brda, 
kako sjaju vedra i vesela, 
pa se moru oko sebe tuži; 
a more joj u tihom talašcu 
nješto šapće, reko bi je tješi. 

Ah puste na jednom radosti! 

Sad se i njoj sunce ukazalo, 
sad je i nju sunce ukrasilo, 
sad u moru svoju ljepost gleda 

ko djevojka krasna u zrcalo. 

A1 kako se more zaigralo 
u tihome sjajnom talasahu. ... 

Sve sad igra veselo i pjeva, 
sve pozdravlja poželjeno sunce, 
brda, dole i ptica i travka. 

Tu nijemu pjesmu piesnik slusa, 
i duša mu raskošno zap lva 
povrh sjajnih zraka sunčanih, 
pa zanesen i sam zapjevao. 

»Sjaj mi sunce domovini slatko,, 
oj preslatkoj, miloj đomovim, 
da^s' najledatn 

M ti ne sjaš, sunce, da 1< kras , 
kroz krasotu njenu da me t,esis, 
što robuje tuđinu grjesnica, 
što nepravdu tuđu svojom prozva! 
Već ti siaiei, odsjev Stvontelie , 
da pokažeš čovjeku ptopalom 
njemu jednom razumnom da kaže 
Od toliko Božijeh stvorova, 
da života nema bez slobode, 
da kreposti nema bez slobode, 
da ljeposti bez slobode nema 
i ti, sunce, sjaješ neumorno, ^ 
kroz toliko stoljeća već siaies 

bez promjene od zore do mraka, 

bez promjene iz dana u drugi, 
da jedinu slobodu proglasiš, 
pa tko te je, sunce, do sad cu , 
kad li će te čitav svi,et ćuti. 

A1 jedine oj blage utjehe, 
što si, sunce, toliko ustra,no! 

Sta ja ne ću, da ugledat mozes 

da mi dom moj slobodu dozrn! 
Od mene će otpuh praska bi i, 
a l u grobu rastvoreni prašak 
za slobodu razigrat se hoće . . .« 

»Bijedne Mare«, IV. pjevanje). 


Luka Botić 

XVI. MIHOVIL PAVLINOVIĆ 

Život, Rodio se 28. I. 1831. u Podgori kod 
Makarske od seljačke obitelji. Pučku školu 
prošao je u Makarskoj, srednju u Splitu, bogo¬ 
sloviju u Zadru. Zaređen za svećenika služio je 
kao župnik u selu Drašnicama i u rodnoj Pod¬ 
gori do g. 1870., kad se odrekao župe, da ure¬ 
đuje »Narodni list« i da se sav posveti politi¬ 
čkom radu. Kad se listopadskom diplomom 
g. 1860. i u Dalmaciji obnovio ustavni život, 
stao je na čelo političkom pokretu u svoj sred¬ 
njoj Dalmaciji. Za prvih izbora god. 1861. biran 
je zastupnikom za dalmatinski sabor u Zadru te je ostao član sabora 
sve do smrti. Od god. 1873. bio je ponovno biran zastupnikom za care¬ 
vinsko vijeće u Beču. God. 1865. Đakovo ga izabralo za svoga za¬ 
stupnika u hrvatski sabor, u kojem je tako duhovno zastupao i Dal¬ 
maciju zajedno s M. Klaićem, V. Milićem i Nikom grofom Pucićem. 
U Beču se razbolio od prsne bolesti, da više nikad ne ozdravi; 
umrije 18. V. 1887. u Podgori, gdje mu je zahvalni narod podigao 
nadgrobni spomenik na vidnom mjestu na groblju Sv. Tekle. 

Rad, Životni rad njegov pripada u prvom redu političkoj povi¬ 
jesti Dalmacije. Prvak hrvatske narodne epopeje, junačke i pleme¬ 
nite borbe, koja u Dalmaciji započe znamenitom godinom 1860,, 
apostol hrvatske narodne i državne misli, duhovni vođa narodne 
stranke probudio je hrvatsku Dalmaciju iz vjekovna mrtvila. U nje¬ 
govu političkom programu bile su točke: pohrvaćenje ureda i škola 
u Dalmaciji, uređenje javne uprave u narodnom duhu i sjedinjenje 
Dalmacije s Hrvatskom, za što se borio već od g. 1860. protiv grofa 
Borellija, predstavnika autonomije Dalmacije, pa dalje sve do smrti. 
S hrvatskom narodnom strankom neumorno je podupirao bosansko- 
hercegovaške ustanke za oslobođenje kršćanske raje te je odrešito 
zagovarao sjedinjenje Bosne i Hercegovine s Hrvatskom kao ne¬ 
ustrašiv zatočnik hrvatskog narodnog i državnog jedinstva. 

On je u zadarskom saboru prvi hrvatski progovorio, i otada 
uvijek osim jednoga jedinog puta, te je i protivnike silio da hrvatski 
govore. U Zadru je osnovao god. 1862. politički »Narodni list«, ko¬ 
jemu je on bio duša kao glavni suradnik sve do smrti, a to svjedoče 

njegovi politički i književno-kultumi članci »Različiti spisi « (1875). 
Otvarao je hrvatske čitaonice kao žarišta narodne prosvjete u Makar- 
skoj, Jelsi, Imotskom, Splitu, Metkoviću, te je često uz prigode na¬ 
rodnih slava (1863., 1875., 1882. i dr.) govorio rodoljubne govore. U 
političkom poslanstvu, katkada po seljački preodjeven, često je pu¬ 
tovao po hrvatskim krajevima i kotarima te je i na pismu ostavio 
pjesničke »Putne spomenke« I. i II. i prozne »Pute« (u Zadru 1888.) 
po Hrvatskoj, Slavoniji, Srijemu, Bosni i Hercegovini. 

Do god. 1860. pjevao je lirske pjesme, »Iskre«; za narodne borbe 
g. 1864. izdao je svoju najglavniju rodoljubno-misaonu pjesmu 
» Ognjišar «, narodnom umilju (inteligenciji) pripjevano (638 stihova), 
u kojoj on, naš hrvatski Prometej i prorok, programski razvija zublju 
hrvatske prosvjete u jezgrovitom i uzvišenom obliku misli. U »Kota¬ 
rima i župnikovanju«, kao otpozdrav župniku Stjepanu Buzoliću, 
pjesnički je ocrtao rodoljubnu prosvjetnu zadaću hrvatskoga seoskog 
župnika; odličnim suvremenicima pisao je više prigodnih pjesničkih 
poslanica, a za puk je pisao pučke razgovore. Kao dobar poznavac 
domaće povijesti pisao je »starostavne knjige«: Primorje i Primorci, 
Poljica i Poljičani, Crte iz trogirske povjestice, Brač, Krka, Crna 
Gora, Juraj Kastriotić i mnoge životopisne crte izdane u »Pučkim spi¬ 
sima« (Zadar 1876). Matica Dalmatinska izdala mu je u Zadru g. 
1871. prijevod glasovitog odgojnog djela »Self-Help« pod naslovom 
»Radišu Bog pomaže«. Sam je izdao više političkih rasprava: Hrvat¬ 
ski razgovori (u 4 izd.), Hrvatski razmišljaju O vjeri i politici, Misao 
hrvatska i misao srpska u Dalmaciji od g. 1848—1882 i t. d. 

Pavlinović je sakupljao narodno blago, hrvatske narodne pjesme 
i riječi. Za Maticu Dalmatinsku u Zadru pripremio je zbirku nar. 
pjesama (od g. 1865. sedam izdanja). Matici je Hrvatskoj predao 
neko 1500 junačkih i ženskih pjesama sabranih od g. 1860.—1875. u 
Dalmaciji, Bosni i Hercegovini: a Hrvatskoj Akademiji mnoštvo 
novih riječi. 

Kao čovjek bio je Pavlinović kremen značaj, kao svećenik uzoran 
i besprikoran, kao političar nepokolebljiv. Njegovo nastojanje u radu 
oko hrvatskoga jezika pribavilo mu je priznanje najboljih jezikoslo¬ 
vaca i stilista; malo je tko poznavao narodni jezik i izričaj kao on- 
Njegova su djela bogata riznica i uzor jezika i stila hrvatskoga. 

1. Zagreb 

U teškovolji parobrod me zanio, te me vlak prebacio za Velebit 
na Zagreb. Ja sam i dosad bio u ovom gradu meni sveđer milu 
s mnogih znanaca, a s mnogih uspomena i mnogo više nada, ali ovog 
puta nisam našao samo stare znance, nego sam zatekao cvijet hrvat¬ 
skog naroda u saboru. Što je mudrijega, bogatijega, što ljepšega i 
uljudnijega u zemlji hrvatskoj, to se skupilo u Zagreb. 

Na rastanku iz Dalmacije žalio sam, da ostavljam primorje na- 
rešeno maslinom i lozom; oko Zagreba nađoh vilovita prigorja obra¬ 
sla vinogradom, šumom, voćnjakom i cvijetom svakojakim. U pri¬ 
morju sam ostavio proljeće, a ovdje me zateklo ljeto; u primorju ruže 
procvale, a u Zagrebu cvate, što je cvijeta i bilja u svijetu. Zagre¬ 
bačka okolica — to je perivoj. 

Zagreb ti je sada za sabora sitnolik (minijatura) naroda hrvatsko¬ 
ga: ban, stožernik katolički, biskupi katolički, sjedinjeni i nesjedinjeni, 
kanonici, grofovi, veliki župani, odvjetnici, književnici, građani svake 
ruke do seoskog kneza; sve ti je to družina u saboru i van sabora, 
u gostionici, u kavani, na ulici. Okretan čovjek može tu steći dosta 
znanaca i prijatelja; misaon čovjek može tu preko prsta prebaciti 
svu našu zemlju i naše nutarnje vrline i nevolje do kraja izučiti. 

U Zagrebu s visokog trga sv. Marka ulaziš u visoki sabor. Dvo¬ 
rane su rastvorene, hodnicima žamore zastupnici, stranke se dogo¬ 
varaju, ima prostorija i za predsjedništvo i za pisarnice i za odbore, 
kao što za ostale potrebe zastupnika. Zvonce zvoni, sabornica je 
otvorena: biskupi, grofovi, generali, narodni zastupnici sjedaju jedan 
do drugoga; kada Krajina pristupi, možeš tu nabrojiti do-sto i osam¬ 
deset zastupnika. U pramčelju kraljevo prijestolje, s lijeve i s desne 
ban i veliki župani, predsjednici, stožernik, biskupi. Naokolo na 
visoku trijemu mnogobrojni i pribrani narod, u prvom redu gospođe. 
Samo nebo slikama napučeno: krunidba prvoga hrvatskoga kralja, 
Zrinović, Jelačić, naši vitezovi, naši mučenici, glavniji prizori hrvat¬ 
ske prošlosti svakomu nadi glavom. 

Kad Hrvat pogleda sabor, srce mu se širi. Tu sjede zastupnici 
naroda, koji kraljuje. Hrvatska i kinjena i tlačena je, ali se svojih 
prava nije odrekla, pa i ne će! Tužni narode, koliko si trpio, ali opet, 
ti nisi propao. Te mi se misli nameću u hrvatskoj sabornici, gdje se 
i danas kroji sudba cijelomu narodu. Dalmacija, kako je danas odci¬ 
jepljena, pluta po plimi i po oseki; kuda val krene, tuda se i pluto 





138 


pomiče. Hrvatska stoji kao živac kamen; i vjetar i voda, i ljeto i 
zima, sve se oda nju razbija; Hrvatska je naše pravice kroz vjekove 
spasila. 


(Iz »Puta«) 


Mihovil Pavlinooić 


2. Ustaj 

NA CRLJENOM - KUKU,* 

Ustaj, vilo, ustaj, dušo, 
da pjevamo rodu svom: 

Ustaj rode, ustaj dive, 
cika zora danu tvom! 

Da premećem šume, polja; 
da pregazim sinja mora; 
da se penjem uz planine, 
da zaronim u dubine; 
sve me nutka, sve mi vapi: 

Ustaj, ustaj, rodu svom! 

Ustaj, vilo, ustaj, dušo, 
da pjevamo rodu svom: 
ustaj rode, ustaj dive, 
cika zora danu tvom! 

Krvoloci isklaše te; 
susilnici sputiše te; 
vjekovi se strovalili, 
nevjernici uročili, 
da naruže, da nagrde, 
da krv liju.utaman! 

Ustaj, vilo, ustaj dušo, 
da pjevamo rodu svom: 
ustaj rode, ustaj dive, 
cika zora danu tvom! — 

Mihovil Pavlinović 


*) ° va pjesmica ispjevana prije g. 1860. 

3. Hrvatsko pravo 

Lijepo je samo ime narodnosti; svaka poštena duša štuje i ljubi 
narodnost svoju, jer sebe štuje i ljubi. Ali, narodnost bez moći 
narodne, narodnost bez državnog života narodnoga, ime je, kojega 
prazninu, kadli tadli, i slijepac uviđa. Sladak je materinski jezik; 
on iz srca izvire i srcu pust govori. Ali jezik, bez misli i bez odluke 
narodne, mrtva je riječ, koja ubija dušu narodnu. Lijepa je narodnost; 
ali se narodu hoće izim imena, stvar, svoja osobnost; hoće se svoj 
običaj, svoja kuća, svoj ručak, svoja večera, svoja odjeća, svoja 
snaga, svoja glava; hoće se narodu svoga ustava, svoga zakona, 
svoje trgovine, svoga obrta, blaga, vojske, života svojega. 

Znate li tko životu narodnomu najviše pomaže, tko ga daje i 
zajamčuje? Državno pravo. Imademo li mi toga državnoga 
prava? — Zar mi sami da ne znamo za državno hrvatsko 
pravo? Mi koji smo birali, krunili i krv svoju kroz sve vi jekove 
prolijevati za hrvatske kralje, da ne znamo za cjelokupnu jednu 
Hrvatsku kraljevinu? 

Pravo hrvatsko, pravo države hrvatske, ovo 
je dakle zastava, koju nam je smjelo i otvorite iznijeti puku na oči, 
da se s rana u prirodno kolo okuplja: uranak za vasdanak; 
zastavu prava hrvatskoga pred narod biločano iznijeti, da se bori 
za se i za sinove svoje, ka' što su se pradjedovi naši borili za nas. 
Na ovoj zastavi stoji ljubav i korist, slava i napredak narodni. Na njoj 
je ime naše, jezik, narodnost, pravica, dobrobit, samostalnost. Ova 
zastava pobija sama sve dušmanske prigovore. 

Nam ne treba tuđih zakona, mi imamo zakone hrvatske. Nam 
ne treba tuđih sabora, mi imamo hrvatski sabor. Nam ne treba od 
nikoga ničesa prosjačiti, mi imamo svoje hrvatske pravice. 
Upoznaj, narode, te pravice, pitaj hrvatsko pravo, ti ćeš imati sve, što 
ti se hoće kao čestitu i Bogom nadarenu narodu; dostignuti hrvat¬ 
sko pravo, .ostala će ti se nadodati. 

Tako trijeba puku govoriti, tim ćemo putem najbrže i najlaglje 
doći do cilja, da narod ujedinimo, da puk u veledušju i u rodoljublju 
ne susta; tako ćemo steći, što nas ide po naravi i po zakonu. 

Da, tako. Narod ima ogromno srce, iz kojega plamti ljubav za 
velike i plemenite omišljaje! ljudstvo prirodno nagoviješta napredne 
pojmove: ali, u tom velikom srcu ima još želja, u tom srcu imade i 
starosti; u svakom narodu ima svašta, u svakoj pšenici ima 

kukolja. Postojano, korenito odlučiti srce cijela naroda, prignuti 
volju svih državljana na jedan cilj, to je velika zadaća mnogim čim¬ 
benikom. Sve te čimbenike k sebi okuplja bolje neg išta na svijetu, 
državno pravo. Slava državnoga imena nadilazi sve narodne 
slave; mam državne moći zanosi sve plemenite ćutnje. 

Mlađahan narod, bez svoje države, bez međunarodna prava, kad 
dođe do svijesti, nastoji o jeziku, o narodnosti, o pravu narodnom; 
ali sve to je kao stidno djevojče, sitno progovara, ponizno pita, 
moljaka, opet recimo, prosjači mrvu po mrvu, pravo po pravo. Jerbo 
ni sam ne zna, hoće li ne će li što dostignuti; ni sam ne zna, hoće li 
vragovima odoljeti, hoće li gospodara svojim prošnjama prem ozlo- 
voljiti, i dosadan mu biti. Dok državan narod, povijestan narod, taj 
netom se prenuo, bilo od bolesti, bilo od drijemeža, bilo od krvavih 
borba, izmjeri junačkim okom potrebu svoju, izvidi svoju prošlost, 
i sobom kaže: ja nisam rođen ni ubožar, ni nevoljnik; imam svoju 
glavu okrunjenu, imam svoju kraljevinu, imam međunarodan položaj: 
mjesto mi se još zna tu, gdje se narodi na zbor sakupljaju; tu, gdje se 
o mudrosti zbori; tu, gdje se pomorci kušaju; tu, gdje se umjetnosti 
natječu, tu, gdje se po crkvah Bogu hvale poje. Jezik mi se zna, ime 
mi je slavno, djela su mi očita, moja misao nije sakrivena; ja sam u 
povijesti. Ja sam bio moguć, kad su drugi prosjačili; ja sam bio 
s t o j a n , kad su drugi bježali; ja sam slobodan i samostalan 
bio, kad su drugi robovali; ja nisam rođen siromah! 

Taki je narod naš, narod hrvatski, u hrvatskoj državi, s hrvat¬ 
skim međunarodnim pravom, s kraljem hrvatskim. 

Puk, koji zna da je srce toga naroda, puk koji dozna da je u 
sredici stare hrvatske države, one države, prama koje pravicam njego¬ 
ve današnje tražbe za jezik, prave su prosjačke ruteži prama kraljev¬ 
skoj opravi; taj puk da ne prione do zadnjega svoga daha, do zadnje 
kapi svoje krvi uz državno pravo hrvatskoganaroda? 
Taj puk, da u tom pravu ne nađe pravac svojim željam, i u svom radu? 
Taj puk da pabirči po tuđoj pustoležini, dok ima svoje perivoje, od 
otaca u ogradu tvrdo sazidane? 

Hrvatska je država tu, gdje stoji svijestan hrvatski narod. Hrvat¬ 
ska je država na desnici hrvatske krajine; hrvatska je država u srcu 
dalmatinskih krajina, koje divno izreda ustaju na nov život. Hrvatska 
je država u duši našega kralja; hrvatska je država u grizodušju i 
trepetu samih nje zlotvora. I Košut je jednom oholo pitao: gdje je ta 
kraljevina Hrvatska? Pa su mu krajišnici kazali; Košut je to dobro 

upamtio. Hrvatska država žive; ona je na čelu vašemu, pošteni Hr¬ 
vati, 

Još Hrvatska nij' propala, 

Dok mi živimo. 

Jest, slavno je i korisno biti Hrvat: slavno i milo bašteniku hr¬ 
vatskih prava; korisno i temeljito svim stanovnikom hrvatske države, 
imati zemalja i narodnih imena, slova i vjera 1 , koliko ih volja. 

Braćo, ja sam primio vaš poziv da se odužim dugu i ljubavi, 
koji prema vam dugujem odavna. Vi meni sjajno u susret pohitiste i 
hrvatskim barjakom, da vam dvije, tri kažem, kako je slavno i pa¬ 
metno prije svega, u Hrvatskoj zemlji Hrvatom biti. Sad nam je dakle 
ponovljena stara sveza, e će nam u zastavi hrvatskoga prava 
ostati obilježje novoj dobi našega naroda; hrvatska će zastava biti 
nam postarijim predhodnicom, a mlađima ogledalo; da znamo bistro 
zašto se borimo; da kad vihar protimbe duhne, razaznamo svi svoju 
zastavu; da u napasti duhom ne klonemo; da se tješimo, kako je 
slavno i pametno Hrvatom biti; da mlađemu, akobogda, jačemu i 
sretnijemu, naših pradjedova tvrdi amanet vjerni ostavimo. 

Zastavo hrvatska! sinovi hrvatski rođeni daleko od sjene tvoje 
kad te poznaše, više te zaboravit ne će; mi tebe za živu glavu iz naših 
ruku pustiti ne ćemo. 

Naoblači V se nebo, i počnu li munje sijevati i gromovi pucati:' 
digne V se oluja i polje zadimi od puščanog praha, mi ćemo gledati, 
zastavo, odakle se ti pomaljaš, i svi za tobom, na oglede junačke, za 
spas roda, za čast krune, za prava hrvatska, listom ćemo 
poletiti. Tako nas majčino ne razgubalo mlijeko! tako nam ime ne 
ostalo od prijekora! tako nam na ognjištu kukavica ne zakukala! 
tako nam hrvatska zemlja kosti ne izmećala! 

Zastavo hrvatskoga prava, na čelik prsi mi te nasla¬ 
njamo; ne će nam oči goriti, da kažemo svagdi i svakomu, da o tebi 
mislimo, da tebe, za Bogom i s dušom, držimo najboljom pomoćnicom, 
najtvrđim uzdanjem, jer u tebi vidimo pravo kralja i naroda, pravo 
kralja i kraljevine. 

Ti ćeš, zastavo, uvijati grdne narodne rane; ti sama sljubiti raz¬ 
dore; ti ujediniti, što zlotvori iscijepaše; ti zacijeliti, što vjekovi 
rastočiše; ti usvijestiti, što tuđinac obesvijesti; što raskolnici obeš" 
častiše. 

Zastavo hrvatska, mi te zagrljamo, mi te zavjetujemo! 

(Govor u Imotskom) Mihovil Pavlinović 

XVII. MATO VODOPIĆ 

Život . Rodio se u Dubrovniku 1816, kao sin 
pomorskoga kapetana. Gimnaziju je izučio u 
rodnome gradu a filozofiju i teologiju u Zadru. 
Kad je zaređen za svećenika, vršio je duho¬ 
vni oke dužnosti na nekoliko mjesta u dubrova¬ 
čkoj biskupiji. God. 1879. postavljen je kanoni¬ 
kom, a 1882. biskupom dubrovačkim. Umro 
1893. 

Književni rad. Prve stihove pisao je Vodopić 
na talijanskom jeziku kao i mnogi drugi naši sta¬ 
riji književnici, jer ih u školama nitko nije pouča¬ 
vao hrvatskome. No već u zadarskom sjemeništu propjevao je na hrvat¬ 
skom jeziku, i otada su mu pjesme štampane u kalendarima i časo¬ 
pisima. Nisu) sabrane u jednu cjelinu, jer ih ni sam pisac mije mnogo 
cijenio. Živeći kao svećenik među seljacima počeo se Vodopić u 
dokolici baviti sabiranjem narodnih riječi i fraza, a osobito su ga 
zanimala narodna imena bilja i životinja, pa je time proširio nesamo 
svoje znanje materinskoga jezika, nego je i svojim prinosima obogatio 
naš rječnik. Četiri njegove pripovijesti: »Marija Konavoka«, »Tužna 
Jele«, »Robinjica« i »Na Doborskijem razvalinama« pribaviše mu glas 
iednoga od naših boljih pripovjedača iz pučkog života. 

Značajka književnih djela. »Marija Konavoka« prva je hrvatska folklo- 
ristična novela, u kojoj je jedrim i bogatim jezikom realno prikazan istinit 
događaj iz piščeva vremena u Konavlima. Tendencija joj je odgojna: da se 
iskorijeni iz Konavala otmica djevojaka, nesretan običaj, zbog kojega je nastalo 
mnogo zla i mnogo glava palo. Vrlo popularan postao je Vodopić novelom 
»Tužna Jele«, kojoj je sadržaj uzet iz suvremenoga života u Gružu, gdje se u 
to doba pisac nalazio kao župnik. Uz Kačićev »Razgovor ugodni« postala je ta 
pripovijest najmilijim štivom i širih vrsta narodnih, a prodrla bi jamačno zbog 
svoje ljepote i u ostale hrvatske krajeve, da je napisana književnim jezikom, 
a ne dubrovačkim govorom, što svojim lokalizmima smeta čitaocu, koji taj 
govor ne poznaje. No uza sve to doživjela je dosad tri izdanja. 

Epskoj pripovijesti »Robinjici«, koja je napisana u desetercima, sadržaj 
je uzet iz hercegovačkoga života, a romantičnim historijskim romanom »Na 
Doborskijem razvalinama« Vodopić nas prenosi u Bosnu 16. stoljeća. Tendencija 
je tome romanu, da oči Bosne u narodnom pogledu treba da budu uprte u 
Hrvatsku. 

Značenje. M. Vodopić bio je među prvima, koji su usred roman¬ 
tizma unosili u našu književnost novi smjer — realistički pravac — 
temama, metodom i stilom. On u tom pogledu nije imao nikakvih pre¬ 

teča kod Hrvata. Pa i ako mu je u posljednjem djelu (»Na Doborskijem 
razvalinama«) bio uzor talijanski pisac Manzoni, u ostalim je djelima 
posve originalan. Prigovara se s pravom kompoziciji njegovih pripo¬ 
vijedaka, što nemaju zaokružene cjeline, pa se čini, kao da su nastale 
od epizoda. No njegov rad ne smijemo mjeriti apsolutnim mjerilom, 
jer pripada vremenu, kad se naša pripovijetka nalazila u poćetcima. I 
uza sve te nedostatke djela su se Vodopićeva rado čitala, a njegov 
zemljak i mladi književnički drug Ivo Vojnović veli, da ga je sjen 
dobroga i plemenitoga dum Mata pratio od prvoga do posljednjega 
njegova djela iz dubrovačkoga života. 

»Tužnu Jelu« izdao je i s uvodom popratio A. Haler. 

1. Zla godina 

Stari Miho ne bijaše se prevario, kad navijesti susjedima zlu go¬ 
dinu sa zapada. Prevalilo bješe po noći, a s te strane počeše se uspi- 
njati nekakvi debeli, crni oblaci, koji rastući i šireći se oko dvije ure 
po noći priklopiše sve nebo. Nema daha vjetra, mrtva je tišina, ali 
ubitna i teška. S udaljenog obzorja na zapadu rijetka munja sjekne, 
te pružajući plamene trakove sjemo i tamo gmiže kroz oblake, prodi¬ 
re ih, za časak ih ko za rugo rasvijetli i pokaže ti, kakva se sila otuda 
sprema, pa te vrže u crnje tamnilo i veći strah. Nakon mnogo sijevanja 
čuje se tutnjava, sprva iz duboka, pak sve to bliže i bliže, dok napo¬ 
kon jednu uru prije zore sijevanje i grmljavina sastadoše se zajedno, 
a vjetar zapadni snažno dune. 

Još dok tutnjava bijaše nastala oglašivati se jača tamo preko 
Sipana, u većem dijelu kuća od Kantafika do Krsta pojaviše se svije¬ 
će: prozori pričnu se otvarati, pa nakon male bome i kućna vrata kroz 
koja vidiš promicati negdje jedno čeljade, negdje dvojicu. Nose svi- 
jetnjak, trče pospješno na igalo, drpe čelo, skaču u plavčice i brzo, brzo 
one, koje su poveće, pritvrđuju ih dvostrukim svezima za pokrajne stu¬ 
pove i zatežu ih na sidro. One pak koje bijahu manje, istežu ih na 
suho i predavaju kolcima u zemlju pobijenijem, da ih ne ugrabi i ne 
rastuće more. Tko prije opravi poso, trči bližnjemu na pomoć, i tako, 
do davajući si iruku zamjeniito, obezbijediše svoje 1 plavčice proć navali 
zle godine. 

Jedan, koji među prvima ustade ovu noć, bijaše proto 1 ) Božo. Otvo¬ 
rivši prozor pogleda sprva, otkuda se zla godina spravlja, pak onda 
zapre očima put broda, prije dva dni na škvar istegnuta. Na bjeguću 
svjetlost sijevanja munje razgleda ga: bijaše dobro podaprt; ali pedan 
brod na suho istegnut sa svijem katargama, prekrstačima, i sa svom 

onom mrežom čela i konopa, činilo se je protu, da bi lasno mogao 
okušati grđijeh šteta negoli na morskom površju, na kojemu svojijem 
gibanjem predavajući se vjetru silu bi mu otimo i sebe sačuvao. 

Razumnom bi protu dosta to samo promisliti, da se sjeti isti jem 
časom, što imaše uraditi. Otisne se s prozora, navuče haljinu, pripali 
svijetnja, zovne slugu, pa iz kuće. U dva koraka na škvaru je, te ne- 
kijem deblijem glasom, kako iz pomorske trubaljke, zaupi: »Oj Gru- 
žani, amo na pomoć, da nevjera brik ne prevali!« — Priduši malahno, 
pa opeta: — »0 Gružani, amo brže, koliko vas može veće!« 

Sijeva munja, sve to bliže grom tutnji, ali glas protov svu tutnju 
nathodi, Čuše ga Gružani: oknjenja nema. Stari proto, koji sagradi 
brodova, koliko je u godištu dana, proto, čigova obrtnost i nastojanje 
hranu đa-je većoj polovici gruškijeh majstora, proto, kod koga je malo 
manje neg sva mladost zanat naučila, proto, koji sa svom surovosti 
pomorskom i s nekom oporom ćudi opeta je prijatelj korisni marlji¬ 
vom radiocu, a oštri ukoritelj lijenčini; stari, pače najstariji proto 
gruški na pomoć viče, a koji je taj, koji bi se usudio rijeti: ne ću, ili: 
sad ću? — Nema ga. 

Vikne proto, odjeknu mu s protivne glavice, a sa dvadeset mjesta 
niz igalo zagrmi jedan glas: — Evo nas, proto, ne boj se! — A za gla¬ 
som vidiš trkimice posukati se dugu svijetnjaka i tamnijeh sjena put 
poznatoga mjesta. Što bi udario dlanom o dlan, eto nešto majstora, 
nešto mladijeh mmara, za trideset oko svoga prota. — Evo nas, proto, 
što trebuješ? Zapovijedaj — bi jedan glas dohodećijeh. A proto Bozo, 
pronoseći svijetnjak naokolo i sagledajući onu vrijednu mladost kod 
sebe, razigra mu se srce, i on se pomladi, pa vikne: — Za mnom! — I 
upravi k svojoj shrani, punoj svakoga drvlja i škvaranskoga oruđa. 

Dođe, otvori je, te slijedi: — Ala braćo! Nadvor potpirače, mo¬ 
tike, kline, dva tri malja, sjekiru — svaki po štogod, pa na škvar, — 
Netko svijetli, netko tegli, netko nosi, te svi opet za protom. 

— Meštri, vi naprvo, — zapovijeda proto — pa tri potpirača sa 
svake strane broda. — Gledajte nek su dobro razdijeljeni, i kastanjo- 
le dobro i u zdravo zabijene. — Ala tri četiri s motikama na poso! — 
Gdje vam meštri pokažu, spravite rupe, u koje imadu sjesti potpirači. 

Naredba izlazi iz protovijeh usta, a rabota iz ruka majstora. Mo¬ 
tike kopaju, potpirači se postavljaju, hvatišta se pribijaju. Proto pazi 
i slijedi: 

— Pregledajte sve redom potpirače; — ako je koji popustio, od- 
grnite zemlju i pritvrdite ga klinima. 

I sam proto pođe oko broda, zaviri sa svijetnjakom u ruci i popipa 
trupe, na kojijem brod ležaše. Pregleda ih, jesu li utvrđeni, ili da se 
nije koji krenuo ili izmetnuo, i, našavši sve kako željaše, izmakne se 
na stranu, pak onda: 

— A sad, mlado<siti! vaš je poso — zaviče. — Svi gori na brod — 
pak skidajte sve, — ali vrlo, prije nego skoči nevjera. Pazite, bez 
ornete! — Gledajte, gdje štafete, da se koji ne slomi; — i skidaj 
redom: prvo jedno pa drugo, kako što ide, da se ne ubijete. 

Grehota da ne bješe vedri dan, da se vidi ova trudna i lijepa 
rabota našijeh vrlijeh mmara! Istom proto doreče, a šesnaest sokolova 
zbaci sa sebe gornju haljinu pa, ko lepiri, eto ih briku na krov, a 
otole kako vjeverice uz konopne ljestve. Njeki lete do krstačića, i raz- 
drješuju najgomje preikrstače, na jedan kraj namiču im čelo, pak niz 
katargu spuštavaju ih na krov vapeći: — Primi, tko 1 je doli! Zatijem, 
ne bez truda, izbijaju kline, te kroz krstačić spuštaju male katarge i 
vape kako i prvom. Drugi, koji se drže na srednijem prekrstačima, 
dočekuju ih i viču onijem, koji spuštaju: — Pusti! — pak slijede spu- 
š tava ti ih do krova. 

Opravivši ovi prvi poso sađu, otkud se bijahu pripeli, i svi skupa 
late se teške rabote: snimati do blizu krova prekrstače velikijeh i po* 
glavitijeh jedara. Teški su, debeli su ovi, vjetar je jur pričeo zapirati 
u njih, munja sijeva sve to življe, toliko da zablještuje i brani vidjeti, 
gdje nogu nasloniti, gdje rukom uhititi. Nu opet mladost naša ne pre¬ 
pada se. Proto sa škvara sokoli ih — oni isti jedan drugoga ponukuju: 

— Ali — svi složno — sad — pusti — pusti lako — drž’ dobro — 
pazi, tko je doli! 

A oni, koji su jur na krovu, odzivaju: — Ne boj se, malo pomalo 

— puštaj — tako — dobro — veži — i trista drugijeh mrnarskijeh 
riječi čuješ sad s kataraga, sad s krova, dok najposlije bi sve oprav- 
ljeno, kako proto Božo željaše i zapovijedaše. 

Živjela, mladosti! zavapi zadovoljno proto, kada bijahu svi pois- 
kakali na škvar. Živjela, mladosti! Ovo se zove rabota! — Baš vam 
hvala ko mojijem sinovima! — A sad nosmo, što ne treba u magazin, 
i hote svi amo, er će sad rđava godina. Eto uhitila je Šiškovo. 

I tako bi. Istom oni uljegoše u pokriveno, a munja sjekne, i ujedno 
grom pukne oko Babina Kuka. Za njim vjetar, dažd, sugradica, sve 
namah navali sa zapada, tako da u malo časova more uzavri i prične 
plakati škvar do blizu protovijeh vrata, 

Ujević: Čitanka za više razrede sr. škola 10 

Stoji klopot drvlja po škvarima, stoji zvižd čela i konopa na bro- 
dima usidranijem u luci, stoji sjemo i tamo kršidba stabara po obliž- 
nijem vrtirna, Kad sine munja, nadazireš sa jedne pulake, vezane pod 
kućom Vilenika, gdje mmari u plavčici na šest vesala voze veljačko 
sidro, da pripomognu drugo, koje bijaše pooralo od sile vihra. 

U kućama već nitko ne spava; svak je na nogama. Ljudi potvrđuju 
zatvore od prozora, da ih vjetar ne uvali u kuću; žene Boga mole, 
užižu svijeću od tri Marije, krope vodom krštenom proć nevjeri, kade 
tamjanom i pomom blagoslovljenom; djeca skviče cjeć straha, majke 
plaču misleći na svoje pomorce, starci ih karaju, da se ne mame, nego 
nek šute i Boga mole. 

Vanka huka, buka, lomljava, grom, trijeska, kiša lije, a u shrani 
prota Boza šala i razgovor. Vas je oni skup posadio na klupe i drvlje, 
kojijem bijaše shrana zavaljena; metne svijetnjake u srijedu, te svi 
mirni ko pečeni zapale neki lulicu, a njeki smlotku, kako koji nađe 
uza se. Proto, kad vidje, da najveća sila onoga urnebesa bijaše pre- 
metla, a brod na škvaro održo se kako mrkijenta usred mora, smiri se 
sasvijem i čini sluzi kroz unutarnji prohod donijeti iz kuće dobre ra¬ 
kije i mlade mantale, te postavi izobilna pred družinu, nek se ponapije. 

Družina pije i razgovara se. 

(Iz pripovijetke »Tužna Jele«) Mato Vodopić 


XVII. IVAN TRNSKI 


Život. RođenuRačikod Bjelovara 1819., gdje 
mu je otac bio učitelj. Gimnaziju je svršio u Za¬ 
grebu, a tečaj za upravnoga časnika u Grazu. Slu¬ 
žio je kao upravni časnik u različitim mjestima i 
postigao čin pukovnika. Kad je osnovana bjelovar- 
sko-križevačka županija, bio je kratko vrijeme 
njezinim prvim velikim županom. Kao umiro¬ 
vljenik živio je u Zagrebu, pa je tu — baveći se 
neprekidno književnim radom — bio prvi pred¬ 
sjednik Društva hrvatskih književnika (1900.), 
zatim predsjednik Matice Hrvatske, a naša ga je 
Akademija počastila začasnim članstvom. Umro je u Zagrebu 1910. 

Književni rad. Književni rad Ivana Trnskoga obuhvaća veliko raz¬ 
doblje (od ilirizma do početka 20, »sftoljeća), pa nije čudo, da je obilan. 
Dijeli se na izvoran i prevodilački. Izvorlni mu se rad sastoji u glavnom 

od pjesama i pripovijedaka, a prevodilački je različit. Prvu zbirku pje¬ 
sama (Pjesme) izdao je 1842., a »Krijesnice« mu zasjaše šezdesetih go¬ 
dina. U izdanju »Svakolika djela« (1881.—1882.) skupio je sve pjesme, 
koje je do tada spjevao. Opjevao je i opisao Plitvička jezera. Pjesme 
su mu po sadržaju u glavnom davorije, prigodnice, ljubavne pjesme, 
epske pripovijesti, balade i pošalice, a prožete su toplim rodoljubljem. 
Od njegovih tridesetak pripovijedaka najpoznatija je »Učitelj Dobra- 
šin«, kojom se istaknuo kao pučki pisac. Od velikoga broja njegovih 
prijevoda (Schiller, Goethe, Shakespeare, Mickievicz, Puškin i dr.), 
najuspjeliji mu je prijevod Schillerove Pjesme o zvonu. 

Značenje. Kad su se pojavile »Krijesnice«, držali su Tmskoga veli¬ 
kim pjesnikom, ali se to mišljenje nije održalo, pa je već potkraj života 
imao malo čitalaca. Preživjeloga tek nekoliko uglazbljenih davorija (Oj 
talasi mili ajte, Oj jesenske duge noći, Oj Banovci, Desni vjetar eto 
dunu, Junak sam iz Like ja i Ljubimo te naša diko). U pjesmama je 
bolji stihotvorac nego mislilac. Trnski je od svih pjesnika u prepo¬ 
rodno doba najbolje poznavao štokavski naglasak, pa su mu stihovi 
pravilni i glatki. Njegova je zasluga i to, što se zalagao, da u hrvatskoj 
metrici treba paziti na naglasak. Sva mu se djela odlikuju jezičnom 
pravilnošću i čistoćom. Za taj cilj napisao je raspravu »Roduo jeziku« 
(izašla u Radu). 

1. Iz »Zvekana opet na svietu« 

Tada Zvekan u živ plamen buknu, 
najprije se malo namrgodi, 
tad ovako govor svoj izvodi: 

»Plemenita i gospodo slavna, 
za pjesništva tečaj znam od davna. 

Dopustite, dakle, sad i meni, 
da što reknem o pjesništva cijeni. 

Često mi je sabolica Klara 
izvodila pjesme pune čara, 
često i sam s drugovi sam pjevo 
i gospodske uz pjesmice zijevo. 

Čujte, dakle, što se s tog nauči’, 
što sad valja da se preporuči: 

Mi logike odsad ne trebamo, 
samo ak rimah zločestih imamo. 

A da u pjesmah pišemo narodno 

to vremenu našem nije shodno. 
Makar kako buče slovničari, 
za to pjesnik sadašnji nemari; 
jer jezika znati trijebe nije, 
svaka rieč bo dobro nam prispije. 
Mi na plače rimamo z a d a ć e. 
Sunce i lance ovaj opet rima, 
u tri riječi tri pogrješke ima. 

Samo da je od pjesme prilika, 
samo da je od rimanja slika. 

Šta smo rekli, što li htjeli reći, 
to i pjesnik ne može doseći. 

Zašt bi blage u ćuti dirali? 

Zašto svrhu ćudorednu imali? 

A prem kada na kalupe manje 
satvaramo pjesme za pjevanje: 
Onda samo silabe prebroji, 
i nek samo muzika se kroji, 
pa ti ’e ljuba znata svemu svijetu 
i već tebi lavoriku pletu. . .« 


2. Mojoj Zorici 


Zorko moja, mila kćeri, 

Utjehe mi slatka nado! 

U punoj te ljubim mjeri 
i ko oko čuvam rado. 

Srdašce ti dobro putim, 

Nek se nada više muci, 
Udarcima sudbe ljutim, 

Neg li sreće punoj ruci. 

A1 je muka svaka manja, 

Kad je spreman čovjek čeka, 
Pun u Višnjeg vjerovanja 
Kad si vrši dužnost vijeka. 


Kad li tebe sreća nađe, 
Zavjeta si ne prekrši. 

Veće slađe i još rade 
Svetu dužnost svijesna vrši! 

I osov* se dušom cijelom, 
Pomamu si svaku kroti, 

A zatomi žalost djelom, 
Srce suzom oiakoti! 

Da mi možeš biti jaka, 
Ljubavi se moje sjeti, 

Kroz mrak jada i spletaka 
Krijesnice mi svijetlile ti! 


Ivan Trnski 

XIX. JANKO JURKOVIC 

Život. Rodio se 21. XI. 1827 u Požegi. 
Pučku školu i šest razreda učio je u Požegi, a 
7. i 8. razred gimnazije (»filozofija«) u Zagrebu. 
Iza svršene gimnazije upisao se u Zagrebu u bo¬ 
gosloviju, koju je i dovršio, ali se nije zaredio. 
Kasnije je slušao filozofiju u Beču, i to klasične 
jezike. Bio je u dva navrata u upravnoj službi, 
zatim profesor na osječkoj i zagrebačkoj gimna¬ 
ziji. Neko vrijeme bio je činovnik u bečkoj 
Hrvatskoj dvorskoj kancelariji, kasnije je po¬ 
stao nadzornik srednjih i pučkih škola u građanskoj Hrvatskoj, a 
neko vrijeme i u Vojnoj krajini. Iza toga je bio odsječni savjetnik 
Bogoštovlja i nastave u Zagrebu. Umro je od srčane bolesti 20. III. 
1889. u Zagrebu. 

Književna obrazovanost i duhovno zanimanje . J, je bio neobično 
širok i živ duh: temeljito je poznavao klasičnu kulturu, njemačku i 
francusku književnost, kazalište i estetska pitanja. Kao školski nad¬ 
zornik on se i po unutarnjem pozivu i po službenoj dužnosti bavio 
pitanjima prosvjetnim i školskim. Osobito mu je bio na srcu procvat 
hrvatskoga kazališta, pa je duže vremena bio član uprave i odbornik 
kazališnoga društva u Zagrebu. Živ i pokretan J, je bio čovjek rada. 

I ako je pisao znanstvene rasprave, nije bio tip kabinetskoga radnika. 
Zato se neko vrijeme bavio i novinarskim i publicističkim radom. Bio 
je urednik »Katoličkoga lista« i »Naše gore lista«, a neko je vrijeme 
bio i stvarni urednik Gajeve »Danice«. Za svoj obilni rad dobio je 
i najviše znanstveno priznanje u Hrvatskoj: odmah kod osnutka 
Akademije postao je njezin pravi član, a bio je neko vrijeme i pod- 
predsjednik književnog odbora Matice Hrvatske. 

Književni rad. Jurković je počeo književno raditi kao bogoslov u 
zagrebačkom sjemeništu i nastavio je književni rad kroz cijeli život. 

1 e ° 1 ! > ! Č1 ! 0 vr ^ ec ^ an i savjestan književni radnik pisao je mnogo i na 
ičitirn područjima. Pisao je djela za mladež (»Janješce«, 
rađeno po Kristofu Schmidtu, i »Darinka« i »Milenko«, dvije pripo¬ 
vijesti, od kojih je jedna izvorna, a druga prerađena po jednoj fran- 
Us oj pripovijesti); isto tako pisao je pučka djela (Tri lipe). Naj- 





150 


obilniji je njegov književni rad na pripovijestima, humoreskama i 
komedijama. Napisao je sedam pripovijesti (»Ratni memento starca 
Ivana«, »Razoreni ideali«, »Timotija Patkov«, »Seoski mecenati«, 
»Slučaj provodadžija« i »Liječnik u stupici«). Ugodan i vedar čovjek 
bio je za života najviše cijenjen kao pisac h urno reska, o 
kojih je najpoznatija: »Ulomci iz lomna i kršovita života starcr 
vjerskog pučkog učitelja« (kasnije nazvana Pavao Čuturic), ali 
su mu i drugi radovi te vrsti privlačljivi (»Ima i tome lijeka«, »Tu- 
skulanijade«, »Petakinja vina«, »Sudbina jarac«, »Memoari stare 
grešlje«). Napisao je šest komedija: »Imenjaci«, »Zatočenici«, »Ča¬ 
robna bilježnica«, »Pradjedova slika«, »Kumovanje«, »Izorani šaran«. 
Osim toga drame (»Smiljana«, iz pučkoga života; »Posljednja 
noć«, historijska slika iz vremena Josipa II.); zatim putopise, 
u kojima je prikazao svoj put iz Vukovara u Beograd i iz Zagreba 
u Novi Sad. Sastavljao je i školske knjige, nabozna 
djela, izdavao stare hrvatske pisce, komičnu epo¬ 
peju »Kako su se zavadili psi, mačke i miševi«, preveo je u 
prozi Racinovo djelo »Ataliju« i Feuilletovu »Malu knegmju«, p j e- 
vao poučne pjesme (Jeka od Medvedgrada). Napokon, Jur- 
ković je u Radu Akademije objavio niz znanstvenih radova (»O na¬ 
rodnom komosu«, »Ob estetičnih pojmovih uzvišena«, »O ženskih 
karakterih u naših narodnih pjesmah«, »O metafori našega jezika«). 
U njegovoj ostavštini ima mnogo nacrta za drame, tragedije, pnpo- 
vijesti i t. d. 

Književnik po zvanju i po potrebi , Jurković je imao razvijen 
smisao za humoristične i komične momente u životu, i zato su nje¬ 
gove humoreske i komedije plod unutrašnje potrebe. On je želio dati 
komične i humoristične situacije ne ulazeći dublje u analizu kara¬ 
ktera, Njegovi radovi ove vršite redovno su duhox|ti, ali ini jesu dali 
lice i naličje naših ljudi i naših krajeva. Nikako se međutim ne da 
poreći, da su napisani vješto i živahno, vrlo slikovito, bogatim knji¬ 
ževnim jezikom. Ova djela Janka Jurkovića imadu svoju određenu 
kmjiževnio-umjetničku vrijednost. Odlike Jurkovićeva stila u njego¬ 
vim humoreskama i komedijama nalaze se i u njegovim putopisima, 
koji su također napisani živahno i s dosta lakoće. Smeta jedino, što 
su katkada razvučeni i što se neznatnim pojavama i stvarima daje 
izuzetno veliko značenje. Ostali književno-publicistički radovi Janka 
Jurkovića nemaju značajke književno-umjetničkih djela, nego su 
nastali iz plemenite težnje, da se unaprijedi naš kulturni život. 

Stil i odnos prema životu. Iz kraja, u kome se govori dobrim 
književnim jezikom, odgojen u duhu klasičnih pisaca, Jurković je 
pisao ispravno i dobro. Njegov je jezik jedar, živahan, pun krepkih 
izraza i ugodnih slika. Misao mu je jasna, način izražavanja trijezan 
i umjeren, kakav je i on sam bio. Premda je živio i radio u vrijeme, 
dok je kod nas vladala romantika, on stilski ne pripada romantici, 
i ako nije u biranju predmeta znao* uvijek izbjeći romantičnom sujetu. 
Kako je u životu bio trijezan i realističan, tako i predmet svojih 
književnih radova, u golemoj većini, uzima iz života, prerađujući 
događaje po svojim životnim pogledima i sklonostima i upravljajući 
svako zbivanje prema višoj, plemenitoj svrsi (realistički idealizam). 

Naučni radovi . Svi znanstveni radovi Janka Jurkovića tiču se 
izravno ili neizravno estetskih pitanja. On doduše nije pokušao dati 
svoj zaokruženi sud o umjetnosti, ali njegovi su pogledi o narodnom 
komusu i o narodnom jeziku, a donekle i o narodnoj kulturi uopće, 
ispravni i dobro obrazloženi. On drži, da se umjetničko stvaranje 
pojedinaca umjetnika mora oslanjati na kulturno stvaranje, a oso¬ 
bito na jezični zaklad, što ga je stvorio narod kao cjelina, pa je 
prava šteta, da se tim njegovim putem nije razvijala naša znanost. 

Značenje , Janko Jurković bio je vrlo vrijedan prosvjetni 
radnik. Njegovo književno stvaranje je nadahnuto težnjom, da se naš 
kulturni život digne na viši stupanj, ali ni njegove zasluge s čisto 
književnoga stajališta nijesu male: on je, kako je već 1882. godine 
istaknuo Franjo Marković, prvi kod nas počeo obrađivati estetska 
pitanja znanstveno, on je među prvim našim piscima, koji su 
stvarali djela za omladinu i puk, a napokon, on je dobar humorist 
i dobar stilist. Ove dvije posljednje odlike daju Jurkoviću po¬ 
sebno mjesto u hrvatskoj književnosti u drugoj polovici XIX. vijeka. 

Bibliografija: Književni radovi J. J. izlazili su u našim književnim i po¬ 
litičkim i kulturnim listovima: »Katoličkom listu«, »Narodnim novinama«, 
»Danici«, »Naše gore listu«, »Nevenu«, »Viencu« i t. d. Za J. života izašla su 
kao posebna izdanja njegova slijedeća djela: »Tri lipe« (Osijek, 1859); »Iza¬ 
brana djela« (Zagreb, 1862); »Darinka i Milenko« (Zagreb, 1863); »Drama- 
tička djela«, I.-II. (Zagreb, 1878, 1879); »Sabrane pripoviesti«, I.-II. (Zagreb, 
1880, 1881). O njemu je pisao Fr. Marković u Spomen knjizi (Matica Hrvat¬ 
ska), Zagreb, 1892; V. Dukat, u Radu Jug. Akademije, knj. 197. 

1. Razoreni ideal 

Odoh jednom ljeti pohoditi prijatelja. Bio on mali vlastelin u 
kraju, koji je sa svoje ljepote'na glasu; niti bogat niti siromašan, već 
prema onoj »zlatnoj sredini«, koju već starodrevni rimski pjesnik 
držaše uvjetom mirnu i zadovoljnu životu. 

Ja i moj Marcelo, to je prijatelju ime, vršnjaci smo. Mladovanje 
nam pada u doba narođenja preporoda od godine 1835. ovamo. Smjele 
ideale, kojima su nas zadojili francuski slobodoumnjaci osamnaestoga 
vijeka, on je nekako kroz život pronio, dočim im je gruba drljača 
iskustva kod većine nas drugih, ako ne klicu poharala, a ono, ako je 
slobodno reći, bujad pročistila. 

Taj pravac duha zanosio ga sad za ovom, sad za onom osnovom, 
»najboljega svijeta«, te se zadubio i u sfingu socijalnoga pitanja. 
Nemile protivnosti između teorije i života dušu mu ojadile. Često" 
požalih smjela letioca, gledajući ga obnemoglih krila, i mišljah, ne će li 
se i njemu naći lijeka. 

Budući tako kod njega, jednoga jutra iziđem, da se po običaju 
prošećem. 

Došavši kući i prolazeći kraj kuhinje zamijetim neku neobičnu 
žurbu. Upravo dvije patke bijahu izgubile glavu. Upitam staru kuha¬ 
ricu: »Što je«, a ona mi ponešto zlovoljno odvrati: »Dobit ćemo opet 
goste«. 

Okrenuvši se prema stubama udare mi u oči velike, lijepo na¬ 
činjene i upravo očišćene lovačke čizme, što stajahu u trijemu, i po¬ 
mislih: »Da krasnih i zgodnih čizama!« 

Prije nego ću po dnevnom redu poći k svome poslu, navratim se 
u Marcelovu sobu. Nađoh ga pri stolu, gdje razabire novine, koje 
upravo bijahu stigle. 

»A, ti si podranio?«, reče pruživši mi ruku. »Ja sam ti međutim 
priredio tvoje novine. Slabo ćeš se danas omrsiti. Ništa osobito. Svijet 
je zbilja postao dosadan do zla boga.« 

Zahvalim mu, uzmem novine i htjednem da odem. To moje po¬ 
našanje učini mu se neobično. Uzme me za ruku, pogleda mi u licer 
»Oho!« reče, »što se tebi čelo naoblačilo? što ti se dogodilo?« 

»Ništa«, rekoh, »malo mi se svijet namrštio; to tako naspije.« 

»Zar i tebi, dragane moj?«, našali se. »Sjedi malo pa zapali;, 
možda te odbjegne to neveselje.« 

Dohvatim smotku i zapaljujući je spazim na stolu opet novu 
knjigu napola razrezanu. Natkučim se. Bijaše francuska knjiga »Hi~ 

stoire des classes ouvrieres et des classes bourgeoises« (»Povijest 
radničkoga i građanskoga staleža«) od Graniera de Cassagnaca. 

»Nova knjiga«, primijetim ja; »po natpisu veoma zanimljiva«. 

»Nova knjiga, da; ali stare budalaštine. Taj skutonoša drugoga 
carstva, sam ropska duša, uči nas u ovoj knjizi, da je ropstvo i njegov 
moderni oblik proletarijat stanovitim ljudima, koji nisu gradjeni od 
privilegirane tvari, od koje je ograđen plemeniti Granier de Cassa- 
gnac, od naravi suđeno, od Boga ostavljeno. Nu pisali takvi jadni 
sofisti što im drago, doći će vrijeme, gdje će se umjetne povlastice 
i samovoljne razlike, kojima se uzdiže jedan na drugoga, gdje će se 
hijerarhija staleža i zanimanja društvenih razpršiti pred zdravim 
razumom kao magla pred vjetrom. Bilo pravo ili nepravo gospodinu 
Granieru de Cassagnacu, pitanje socijalno, pitanje puno bure, koje će 
potresti stožere staroga reda, to pitanje je na dnevnom redu i riješit 
će se, ne kako je kome po volji, nego kako biti mora«, izbukti se moj 
prijatelj sav zažaren. 

Kako rekoh, ja ga ne gledah rado takova i počeh mu dokazivati 
po svoju, kako se za rješenje toga pitanja moraju priugotoviti moralni 
uvjeti; da on jednakost među ljudima shvaća odviše materijalno, i da 
prava jednakost, kako netko reče, upravo u tom sastoji, da se s ne¬ 
jednakim stvorovima nejednako postupa i t. d. 

On ne dade, već uze još žešće dokazivati, kako se načelo 
osobnoga interesa, taj istočnik neprestana rata između ljudi, to naj¬ 
izdašnije vrelo zločina, mora oboriti sa svoga lažnoga prijestolja; kako 
sustav privatnoga posjeda, zatirući razmjer između zasluge i užitka, 
te izručujući slučaju, što bi imalo pripasti vještini i radinosti ljudskoj, 
mora napokon ustupiti mjesto zajednici dobara. 

Pogledam ga. 

»Zajednica dobara«, rekoh, »jednakost. Idi grobaru; on će te 
praktično podučiti; gdje jednakost među ljudima nastaje.« 

»A, ti si bio na groblju? . .. Sada razumijem.« 

»Bio sam na groblju, da. Ali okanimo se . . . Reci mi, koga 
očekuješ u goste.« 

»Gospođu Hreljanovićku, koju od lani poznaješ, i njezinu neudatu 
sestru Kamilu, koje još ne poznaš. Milutine!« produži, staviv mi na 
rame ruku i smiješeći se, »danas se valja paziti. Mjesto drugoga rada 
dobro bi bilo, da dopodne pročitaš nešto iz Schoppenhauera ili 
Popeovu raspravu o ženama. Treba se naoružati. Oko je u djevojke 
živa strijela, usta joj se medom prelijevaju, a duh varnice siplje. Pazi 
Se » da te strijelom ne pogodi, da se na med ne uhvatiš, da si na varni- 

čama krila ne opržiš. Udri na se do tri oklopa . . . Bez šale: djevojka 
je lijepa, a k tomu duhovita ... Pa što bi bilo?« , doda. »U gradu te, 
gdje se od šume ne vidi drvlja, i onako ne oženismo.« 

»Vidjet ćemo«, rekoh; ostavih ga i odoh k svome poslu. 

Oko podne zaštropoću kola u dvorištu. Ja izgledam na prozor. 
Naši gosti! Dvije gospođe i žensko dijete od deset do dvanaest godina. 

Čuh, gdje ih Marcelo u trijemu pozdravi i u sobu uvede. Sred 
razgovora, koji se zametnu, mogoh u svoju sobu razabrati mladi, kao 
srebrno zvonce glasić djevojčin, osobito kada bi se smijala, što bivaše 
često. 

I preko namjere izvadim bolje haljine te se ponačinim; i preko 
običaja dva tri puta se pred zrcalo vratim, a onda se uputim, da i ja 
goste pozdravim. Djevojku nađoh zbilja onakovu, kako mi je bješe 
opisao Marcelo. 

Stadoše se pripovijedati, kako već biva, novosti iz okoline. 
Gospođa Hreljanovićka, histerično i kiselo čeljade, poče se tužiti 
gorko, kako se seljak oduzdao, kako se ulijenio, kako od prekomjerna 
pića biva često krvi, i kako se od teške krađe već obastati ne može. 

Marcelu kao da neugodan bijaše taj razgovor. I ne bez razloga. 

Kamila ga prihvati i, namjenjući domaćinu, kojega je s te strane 
poznavala, reče: »Eto vidite, što su plemići! Njima se seljak oduzdao, 
što ga oni više zauzdana ne drže; njima se ulijenio, što im više ne 
rabota badava; njima mnogo pije, što desetine ne daje; a što se tuče, 
Bože moj! ni te mu zabave ne žele; a što krade, čije krade? Svoje 
uzima. Nije li, gospodine? Dajte pomozite! Zar da ja sama branim te 
vaše dobričine, te vaše golubove?« 

Ja pomislih: Gle bijesa! Ova bi ga mogla izliječiti. 

U dobri čas stupi u sobu domaća gospođa i zamoli k objedu. 
Riješen smetnje poda moj prijatelj jednu ruku stranoj gospođi, a drugu 
Kamili, kojoj prije polaska nešto prišapnu i prstom joj šaljivo zaprijeti. 

Kod objeda se o koječemu razgovaralo i napijalo. Ljubezno ne¬ 
stašna djevojka sve društvo razigrala — opčinila. Istom joj se ne da 
opet mirovati, već će zapitati domaćina: »Ona mlada trešnja, moje 
gojenče, kako se ove godine ponijela?« 

»Vaša slika i prilika, lijepa gospođice«, odvrati joj laskavo i 
miteći je domaćin. Bijaše je milina pogledati. 

»I to bijaše sve«, doda srdito domaćica. »Jedva što je zarudjela, 
već su nam do jedne pokrali.« 

Djevojka se grohotom nasmije i domaćina zlobnim posmjehom 
pogleda. »Pokrali? Oprostite, milostiva gospođo, to se ne veli tako. 

Netočnim biranjem riječi pomućujete i najbistrije pojmove. »Osvojili«, 
to je prava riječ. Ako je svojina krađa, onda je i krađa svojina. Kako 
velike ideje teško prodiru! I sama im poraba jezika na put staje . , . 
U ostalom, gospodine domaćine, vi i u praksi zaostajete za teorijom. 
Kako vidjeh, vi još držite ograde? A ograde su spomenici barbarstva, 
granice između moga i tvoga.« 

Ja se djevojci u znak priznanja kradom naklonim. 

»Vi se izvolijevate šaliti, gospođice. I ako vam to dobro stoji, 
ipak prepriječiti ne će, te će kada tada s razlikama staleža i te ograde 
pasti«, reče ponešto razdražen Marcelo i, ne mogavši se više za¬ 
ustaviti, prosu bujicu govora završivši napokon: »Što većina ljudi 
misli inače, nego što ja govorim, tome su navikli; nu veliko je pitanje, 
da li je na pr. ova čaša, koju ja svojom zovem, zbilja moja; da li 
nije . . .« 

Mala kćerka gospođe Hreljanovićke, koja međutim bijaše od 
stola ustala i na dvor izišla, dotrči u sobu i javi, da su pred kućom 
dva putnika, prosjaka, i da pitaju za gospodina. 

»Neka uniđu«, reče Marcelo opet mirno. U sobu uđu dva čovjeka, 
jedan poderaniji od drugoga. Onaj, što uđe prvi te desnu ruku nosaše 
u rupcu, a na prsima imaše mjedenu papinsku kolajnu, za korak, 
dva li naprijed stupi; drugi pak povezane glave zaklonivši se za 
onoga prvoga kod vrata postane. Desnu nogu, koja mu bijaše obuvena 
kožnom, stavi pred lijevu, obuvenu platnenom izderanom cipelom. 
Progovori onaj prvi desnom nogom tapkajući, a lijevom rukom govor 
sprovodeći: »Sjajna gospodo i gospođe! Oprostite, što vas uznemi¬ 
rujemo. Od duga puta umorni smo i gladni, pa se usudismo pod 
krovom ove, sa svoga gostoljublja široko i daleko poznate kuće, malo 
otpočinuti i čimgod se, što već bude, pokrijepiti.« 

Svi mučasmo. Kamila glavicu podigla, ustašca napola rastvorila 
i krupne crne oči pozorno u domaćina uprla. 

»A tko ste vi i odakle ste? upita Marcelo prihodnike. 

»Ovaj čas nismo upravo ništa«, odgovori onaj prvi, »a u svom 
životu htjedosmo i pošteno nastojasmo biti koješta. Ali, kako se veli, 
sudbina je jača od volje ljudske. Ja bar nisam prekrštenih ruku u 
svijet gledao, već sam svoju sreću kušao i ovako i onako. Kako vidite, 
sjajna gospodo i gospođe, bijah nekoć vojnikom i inače već do tri 
Puta imah postati svojim, i tri puta mi se sreća izmače; jer je sreća, 
a o se opet mudro veli, ćudljiva; što jednom rukom ponudi, to 
rugom oduzme. Krilata je, da odleti, a nema repa, da je za nj 
uloviš . . . To je o sreći. A što se tiče ovoga drugoga, moga druga . . .« 

»Dobro, dobro«, prekinu domaćin čudnoga govornika. »Sirotinji 
su moja vrata otvorena. Zalihu s njom rado dijelim, ali s pravom 
sirotinjom, a inače mi se čini, da se čovjek radom najpoštenije hrani.« 

»To je istina, vaša milosti, ali pogledajte ovu ruku, pogledajte 
onu glavu.« 

»Ivane«, reče Marcelo slugi, »odvedi ove putnike u družinsku 
sobu pa im daj jesti!« 

Prihodnici iziđoše sa slugom. 

»Oprostite, gospodine«, jedva dočeka Kamila, »ako i nerado, opet 
vas moram popravljati . . . Kakova družinska soba? Kakova sirotinja? 
Kakova razlika? Zar u vas smije biti zalihe? Kamo načela, za koja 
ste se malo prije toliko žestili?« 

I priskočih u pomoć ja lijepoj djevojci: »Ti, Marcelo moj, nisi 
danas bez koristi čitao svoga Graniera de Cassagnaca.« 

»Misliš li, da bi moglo još štogod biti od mene«, reče šaljivo 
domaćin. 

»Bez šale, gospodine«, nastavi djevojka, »ne dajte se ometati. 
Načela neka su nada sve — bezobzirna, neuprosiva. Mi ćemo takve 
goste kod sebe otpremiti dakako u družinsku sobu, ali vi! ... Ne 
gledajte na nas. Evo mjesta! Jednom ću ja dati mjesta, a učinit će 
i drugi. Zovite ih natrag . . . Zašto ne? Tko zna, nisu li ove čaše, ovi 
pladnjevi, ovo jelo .. .« 

»O lijepa zlobnice, vi ćete dakle jednome dati mjesta?« 

»Evo!« reče odlučno djevojka i pruži mi ruku. 

»Vi, Kamilo, tako govoreći samu sebe ne poznate. Ja sam vičan 
sjesti za seljački sto, ali vi ... sa svojim gospodskim, na plemićko 
brdo satkanim, tankoćutnim živcima? . . . Promislite, zaboga, da stanu 
prstima jelo kidati, da stanu jedući mljeskati i pijući cmrkati, rukavom 
usta istirati, žlice oblizavati ... ta vi biste se onesvijestili!« 

»Ništa zato, moj bi me kavalir u naručaj dočekao.« 

Uto opet uđe Ivan pitajući, kakova će gostima dati vina. 

»Vašega im daj«, reče domaćin, ne hoteći više reći družinskoga. 

»Opet vašega«, nasmije se djevojka . . . 

»Sada je dosta, Kamilo!« ukori starija sestra djevojku, a ova se 
malo zarumeni. 

Nu ja je uzeo u zaštitu posluživši se rado i tom prilikom, da joj 
reknem koju udvornu riječ; a i Marcelo otkloni veoma laskavo sestrin 
ukor. 

Udarismo u drugi razgovor. 

Kako nas ne rastavljahu nego prosta vrata, čusmo najednom iz 
družinske sobe glasniji i življi pregovor između dvojice stranaca i 
sluge Ivana. Dok nagađamo, što bi to bilo, uđe u sobu Ivan. 

»Milostivi gospodine«, reče ljutito, »ta ovo su bezobraznici! Tamo 
se razvalili i nas gotovo istisnuli te ištu boljega vina, k pečenki šalate 
i naručuju crnu kavu i traže smotaka — i to ne kojekakvih!« 

Nitko se ne mogaše uspregnuti od smijeha. 

»No, no«, reče domaćin u novoj neprilici. »Jesu li se nahranili 
i napojili?« 

»Jesu i te kako.« 

»A ti ih otpravi — lijepo, uljudno.« 

❖ 

Poslije jela pijasmo pod sjenicom u vrtu crnu kavu. Marcelo, 
želeći poslije podne izjahati, odluči, da će svoje goste na konju 
otpratiti do kuće, te zovne Ivana i zapovjedi mu, da konja opremi 
i velike čizme priredi. 

Doskora se vrati sluga sav blijed s viješću, da je velikih čizama 
nekamo nestalo. 

»A kamo su dospjele? Gdje su bile?« 

Kamila, koja u vrtu braše cvijeće, smotri taj čas kroz ogradu na 
cesti jednu kožnu i jednu platnenu cipelu i udari u smijeh, na koji se 
svi tamo slegnu i upoznavši cipele u jedan glas poviču: »Ona dva 
gosta!« 

»A! to je ipak previše«, reče Marcelo u velikoj zabuni . . . »Go¬ 
spođe moje, ispričajte me: ja ostajem kod kuće.« 

* 

Gosti odoše, a ja ostadoh ranjena srca. Dugo gledah za kolima, 
iz kojih nam domahivahu bijelim rupcima. Kamila kao da najviše 
domahivaše meni, tako mi se bar činjaše, i rado mi se činjaše. Kola 
ispred očiju iščeznuše, a meni se iz grudi potkrade tih uzdah. 

Marcelo, čovjek uglađen, znao se savladati, koliko treba, a bijaše 
zaista zlovoljan. U rano jutro rasrdio se na Graniera de Cassagnaca, 
a sav ostali dan kao da se sve urotilo, da mu dokaže, da bi Granier 
de Cassagnac mogao ipak imati pravo. Ja mu o svemu, što se zbilo, 
ne spomenuh ni riječi. Nu on obilažaše sveudilj nemirno oko mene, 
kao što obilazimo, kada hoćemo da, priopćivši drugome, što nas tišti, 
sebi srce olakšamo. 

»Milutine«, reče mi, »ovo bijaše čudan dan. Možda je dobro, da 
se ovo dogodilo, jer će me ponukati, da pomnije razabirem, da li onaj 

Granier de Cassagnac nema možda ipak ponešto pravo. Nikada se, 
vjere mi, u tako malo vremena ne zatekoh toliko puta u proturječju 
sa sobom i sa svojim teorijama. Danas je, vidim, temelj uzdrman i 
zgrada se klima . . .« 

»Granier de Cassagnac mogao bi imati ponešto pravo«, primijetih 
ja. »Pazi dobro: samo ponešto!« 

Ta opaska činjaše mi se nužnom radi pogibelji druge skrajnosti, 
u kakovu obično padaju takovi dusi. 

Marcelo me razumio. 

»Ponešto, da«, nasmije se i stisne mi ruku ... »A djevojka?«,, 
doda, čvrsto mi u oči gledajući i u njima tražeći potvrdu naslućene 
tajne . . . 

Djevojka? Ta djevojka danas je — moja žena. 

Janko Jurković 


XX. FRANJO RAČKI 

Život. Franjo Rački je rođen u Fužinama 
25. XI. 1828. od seljačkih roditelja. Gimnaziju 
je učio na Rijeci i u Varaždinu, bogoslovlje u 
Senju i Beču; zaređen je 1852., a nakon zare- 
đenja nastavlja bogoslovske nauke u Beču. Neko 
je vrijeme bio profesor bogoslovlja u Senju. G. 
1857, odlazi u Rim, gdje je izučavao povijesne 
nauke i istraživao rimske arhive. G. 1860. vraća 
se u domovinu, te odmah stupa u prve redove 
političkih boraca; 1861. postaje član sabora, piše 
političke rasprave i članke, pokreće prvi naš 
znanstveni časopis »Književnik«, a sudjeluje i kod pokretanja »Vienca«. 
Kad je osnovana akademija u Zagrebu, Rački postaje njezinim pred¬ 
sjednikom, i na tome mjestu ostaje dvadeset godina. U politici je 
pristajao uz narodnu stranku, ali kad je 1880. došlo do rascjepa u 
stranci, Rački se stavlja na čelo nove neodvisne narodne stranke i 
ostaje joj duhovnim vođom do konca svoga života. Umro je u Zagrebu 
13. III. 1894. 



Značaj. Rački je bio vrlo darovit, neobično pronicav, oštar opažač 
i kritičan duh. Osim toga resile su ga odlike skromnosti i čestitosti. 
Takvim vrlinama on je bio jedna od najglavnijih osoba u našem jav¬ 
nom životu između 1860. i 1890. 

Rad. Znanstveni rad F. Račkoga posvećen je ispitivanju prošlosti 
hrvatskoga naroda i događajima, koji su u vezi s hrvatskom poviješću. 
On s jedne strane objavljuje i tiska dokumente iz starije hrvatske 
povijesti, osobito iz vremena narodne dinastije (»Viek i djelovanje 
sv. Ćirila i Metodija«, »Bogumili i patareni«, »Kako i kada se preo¬ 
brazi hrvatska kneževina u kraljevinu«, »Nutarnje stanje Hrvatske 
prije XII. stoljeća«). 

Značenje. Izuzevši više političkih članaka i nekoliko putopisa, 
isprepletenih povijesnim uspomenama i političkim razamatranjima, sav 
rad F. Račkoga posvećen je povijesti i organizaciji znanstvenog rada 
u akademiji. Bistar duh, spreman, svojim temeljitim raspravama iz 
hrvatske povijesti on je uz Kukuljevića, ali temeljitije od njega 
udario osnove suvremenoj hrvatskoj povijesnoj nauci, a ujedno je 
jačao narodni ponos i svijest o samobitnosti hrvatske države. 


1. Znanost spaja narode 

Ako se narodi sada potpunije poznavaju, prem se stoga ne paze, 
ima se mnogo pripisati znanosti, koja je svekoliko biće njihovo i njih 
svakoga pojedinca i u zamjemitim im odnošajima divnom ustrajnošću 
proučila. Nema gotovo jezika na zemaljskoj kruglji, kojega nije svojim 
oštrim nožem raščinila; nema gotovo plemena, kojega naravna i du¬ 
ševna svojstva, običaje, vjeru, sudbinu nije učinila predmetom najpo- 
tanjijih i najsvestranijih istraživanja, prešavši štaviše preko pisanih 
spomenika, činila je kamen i kovine prosloviti o prvobitnoj prosvjeti 
ljudskoj. S ovom analizom spojivši sintezu poredala je znanost ple¬ 
mena i narode po srodnosti njihovoj u skupine, e je ona u tom smjeru 
dala povod, da se ha prosvjetnom, pače i na državnom polju udružuju 
narodi, koje je davna prošlost rastavila bila. Ako se danas prozna- 
vanje prirodnih sila raširilo i u nižim slojevima pučanstva, te ono 
djeluje i na razvitak prometa i obrta: to se opet ima pripisati znanosti, 
koja je one sile ispitala i moć njihovu na vidik iznijela. 

F. Rački 

(»Rad«, knj. 50.). 

2. Proučavanje povijesti jamstvo slobode 

U životu naroda evropskih opaža se u naše doba neki neobični 
pokret, koji ne može proći bez izvanrednih promjena u međunarodnim 
odnošajima. Taj pokret u ovo prosvijetljeno doba ne bi imao biti bez 

svakoga pravnoga temelja; stoga opažamo, da taj narod svoje težnje 
opravdava i brani prirodnim, a onaj povijesnim pravom; ovaj pozivlje 
se na vječne zakone usađene u srcu svakoga naroda, onaj pak na 
starovječne listine. 

Narod hrvatski ne htjede biti posljednjim u tom narodnom po¬ 
kretu; pa da se ne bi ni kosnuo bio, on sam bi ga bio povukao u svoje 
kolo; jer on je »četa na predstražah dvajuh svieta.« 

Ali pokret hrvatski u tom je sretniji od mnogih inih, što se može 
nasloniti na jedno i drugo pravo, na prirodno i na povijesno, na zakone 
Bogom urezane u njegovom srcu i na zakone pisane u starim spome¬ 
nicima; a gledao on na jedne ili na druge, opazit će sa žalošću, da 
nije sad onako velik i slavan, kao što bijaše nekada, dok ga ne oštetiše 
silne nepogode, pošto su se razbile na njegovim grudima. 

Iznemogao u višestoljetnoj borbi narod hrvatski pada malone u 
potpunu nesvijest. Probudivši se, uviđa, da se susjed nevjerno poslužio 
njegovom vremenitom nesviješću; da si je prisvojio od njegova imetka 
i teško stečene slave; štaviše, da mu se i ostatci stare tečevine spoči- 
tava ju kao tuđa milost. 

Stoga hrvatskomu narodu u tom stanju od silne je potrebe, da 
dozna kakav je bio prije nego je ikakav savez bio sklopio s ikojim 
susjedom; dokle se je u ono doba širio; kakav mu je bio javan život. 

Kad naš narod potpunoma poznavao bude povijest svoju, te iz 
nje proučio, da imade samostalnu prošlost u svakoj grani javnoga 
života: onda ne će slavu, ili jamstvo svoje političke slobode u tom 
tražiti, da bude priljepak ikoga naroda u ikakvom obliku. Onda tek 
bude svoj u svojoj kući. Kamo sreće, da se u čitavom hrvatstvu 
probudi ova potpuna narodna svijest, toliko mu potrebita u taj par, 
kad ove riječi pišemo! I ovo neka bude glavna namjera ovoga djela. 

F. Rački 


(»Odlomci iz državnog prava hrvatskoga za narodne dgnastie«. Beč, 1861.). 

XXI. JOSIP JURAJ STROSSMAYER 

Život . Rođen 4. II. 1815. u Osijeku, umro 
8. IV, 1905, u Đakovu. Gimnaziju i pučku školu 
svršio je u Osijeku, filozofiju i bogoslovlje u 
Pešti. Nakon zaređenja postao je kapelan u 
Petrovaradinu, a iza toga je nastavio bogo- 
slovske nauke u Beču, gdje je i doktorirao. Iza 
toga postaje profesor u đakovačkom sjemeništu. 
G. 1847, imenovan je dvorskim kapelanom i 
ravnateljem Augustineuma u Beču. G. 1849. ime¬ 
novan je đakovačkim biskupom. U Đakovu je 
proživio sve do svoje smrti. Podržavao je veze 
s vrlo istaknutim predstavnicima našega javnoga života i s mnogim 
stranim uglednim javnim radnicima, s kojima dolazi u vezu za vrijeme 
svojih mnogobrojnih putovanja ili pismeno. 

Politički rad. Strossmayer je oko desetak godina djelatno uče¬ 
stvovao u našem političkom životu. Nakon pada apsolutizma sudjelo¬ 
vao je vijećanjima državnoga vijeća u Beču, bio član hrvatskoga 
sabora, neko vrijeme veliki župan virovitičke županije. Temeljno nje¬ 
govo političko naziranje bilo je, da se Austrija preuredi kao savezna 
(federativna) država i da ujedinjena Hrvatska sačuva samostalan 
državni položaj. Nakon sklopljene nagodbe s Ugarskom Strossmayer 
sve to manje sudjeluje u javnom životu, a kad je provedena revizija 
nagodbe, on se povlači iz političkoga života (1872.), 

Prosvjetni rad. Mnogo važniji i plodniji je njegov prosvjetni rad. 
Na velikom hrvatskom saboru od 1861. Strossmayer govori o potrebi 
sveučilišta u Zagrebu, a godinu dana ranije darovao je 50.000 forinti 
za osnutak akademije. G. 1866. daruje i za sveučilište 50.000 forinti. 
G. 1884. pokloni svoju bogatu zbirku umjetničkih slika akademiji. Od 
te zbirke osnovana je Galerija slika. Zasnovao je i izgradio đakovačku 
katedralu te obilno pomagao rad mnogih ustanova i pojedinaca. 

Govornik i književnik. Dobar poznavalac latinskoga jezika, od 
naravi bistar i široko obrazovan, Strossmayer je bio dobar govornik. 
Njegovi politički i crkveni govori imadu i danas književnu vrijednost 
po svojoj kićenosti i pomno izrađenoj frazi. Govorničke sklonosti 
pratile su ga i u njegovim bilješkama s putovanja; te je bilješke 
objavljivao u službenom listu đakovačke biskupije; u njima je mnogo 
iskupovih razmatranja o umjetnosti. Najveću vrijednost za našu 

kulturu i političku prošlost imadu njegova pisma, od kojih je jedan 
dio objavljen u četiri omašna sveska Korespondencije Strossmayer- 
Rački (izdanje Akademije u Zagrebu). 

Lik biskupov. Strossmayer je prije svega crkveni čovjek. I njegovo 
političko djelovanje, i njegovo mecenatstvo, i njegovi govori odaju 
ponajprije crkvenoga dostojanstvenika, kome je u prvom redu na 
srcu jedinstvo katoličke i istočne Crkve. Kroz cijeli njegov život 
provlači se kao crvena nit želja, da se istočna Crkva sjedim s kato¬ 
ličkom. Zato je toliko i govorio o međusobnoj solidarnosti i ljubavi 
slavenskih naroda; umro je, a nije vidio ni trunak uspjeha u tim svojim 
nastojanjima. 


1. O grčkom i latinskom jeziku 

Što se tiče jezika grčkoga, on je u unutrašnjem biću i sustavu 
svom sav savcat prepleten mišlju Božjom, koju je veleumni i veleučeni 
narod grčki iz preobilja uma i srca svoga u jezik svoj prelio, koji 
svojim duhom i svojim naslovjem i dan danas u svim znanostima 
vlada i gospoduje. To drugačije ne može biti, kad su svi om ve eumi, 
koji su jeziku grčkomu do moći i neumrle slave pripomogli, skroz i 
skroz religiozni ljudi bili. U Odiseji i Ilijadi Homerovoj naići ćete na 
svakom skoro listu na ime i biće Božje. Dašto da se tu radi samo o 
temeljnoj misli, koja sve te divne spise probija, nipošto pak o čistoj, 
potpunoj, izvrsnoj ideji Božjoj, koju je samo onaj svijetu ovomu 
mogao otkriti, koji je iz samoga krila Božjega amo sisao • •> bo ra , 
živa žrtva i u životu i u smrti svojoj za pravdu i istinu, taj bokrat 
u razgovoru svom s Alkibijadom, ako me pamet moja iz doba mladosti 
moje ne vara, tako zbori i govori o čovječanstvu, da misliš, da naša 
sv. pisma čitaš. Po njem čovječanstvo se izopačilo i propalo, posast 
je ljuta i bolest smrtna, kojom cijelo čovječanstvo boluje, tako da bi 
cijelo čovječanstvo bez ikakve dvojbe propalo i izumrlo, ako Bog 
sam na ovaj svijet ne siđe, da rod ljudski izliječi i spasi. Na pitanje, 
hoće li Bog sam na ovaj svijet doći, odgovara Sokrat na usta Alkibi 
jadova: I blaženima naziva ono vrijeme i ljude, koji će to doživjeti. 
Mogu reći, da sam čitajući taj razgovor pomislio, da čitam kojega 

starih naših proroka... . . v . v1 , 

Plato, koji je tako izvrsno govorio, da je u pnrjecje prešlo, da 

ako se viši dusi u nebu ljudskim jezikom služe, taj mora biti jezik 
Platonov, taj Plato napisao je najljepšu i najummju knjigu o neumr- 
losti duše, a sva njegova teozofija o Bogu, o logosu, o duhu, preteča 

je nekim načinom našega Sv. Evanđelja, tako da je evanđelista, koji 
je najdublje prodro u otajstvenu narav logosa Božjega, Platonovim se 
jezikom u evanđelju poslužio... 

Kada bih ja imao dosta moći i ugleda u našem narodu, ja bih 
odmah u naše srednje škole pored grčkih klasika uveo i naše kršćan¬ 
ske klasike Basilija i Ivana Zlatoustog. Kad bi se to zbilo, uvidjeli 
i osjetili bi svi, koji se grčkim jezikom i knjigom bave, da su misli 
naših kršćanskih klasika kud i kamo čistije, uzvišenije i izvrsnije, 
nego su misli starogrčkih pisaca; a jezik da im je isto tako čist, obilan 
i izvrstan, kao jezik Demostena ili Platona. 

Što rekoh o jeziku grčkom, valja i o jeziku latinskom, zato se 
latinski jezik od pamtivijeka pa do danas drži najsposobnijim, da se 
u njem bogoslovne nauke predaju, I jezik latinski kao i grčki u cije¬ 
lom stroju i sadržaju svom pun je ideja Božjih. To je naravno, jer 
što prije rekoh o najklasičnijim grčkim piscima, to valja i o rimskima. 
Ja ću spomenuti samo dva, poznata isvemu svijetu, a to su Ciceron i 
Virgil. Što se prvoga tiče, istina, da je nekim načinom dvoumnik bio. 
0 Platonovoj knjizi Fedonu veli: ne znam, kako je. Dok čitam, 
uvjeren sam posve o neumrlosti duše čovječje, a kad knjigu odložim i 
čitati prestanem, iščeznu mi sve uvjerenje moje i opet dvoumiti poči¬ 
njem. Ovo je međutim slabost svih starijih pisaca, koji su pred 
svijetlom kršćanstva živjeli. U ostalom ideje Božje vazda su umom i 
perom Ciceronovim vladale. On je pače pisao veleumnu knjigu »De 
natura deorum« i drugu predivnu. Ja dvojim, da je igda tkogod ljepše 
i uzvišenije pisao de lege naturali scripta in cordibus nostris, u kojoj 
se volja Božja očituje, nego Cicero. 0 ulomku pak njegovu, poznatu 
pod imenom »Somnium Scipionis« držim, da nigda ništa izvrsnijega 
i ljepšega iz uma i pera čovječjega poteklo nije, nego što je taj Cice- 
ronov »Somnium Scipionis«. U njem, u koliko se još sada sjećam, 
Scipio Afrikanski na razvalinama razorene Kartage daje pouku ne¬ 
ćaku svomu, kako se ima vladati, ako cilj svoj na ovom svijetu postići 
želi. Uči ga, da ima prezirati sve, što nam varavi ovaj svijet nuđa, a 
ima težiti samo za neumrlošću, pa to uči takvim načinom, da ako 
čovjek tu pouku stoput jur čitao, opet i opet želi se na nju povratiti. 
Isto to, što sam rekao o Ciceronu, još se više može reći o Virgilu. On 
je u načelima svojim i u životu svom tako čist, neporočan i uzvišen, 
da se bez ikakve pogibli mladeži preporučiti može .. . Virgil stoji s te 
strane više, nego ikoji drugi stari pisac, i zato taj divni čovjek i zaslu¬ 
žuje u potpunoj mjeri, da ga najveći i najreligiozniji poeta srednjega, 
a možda i svih ostalih vjekova. Dante, svojim provodičem i tumačem 




164 


odabiru, kad o tom u svojoj »Divina commedia« radi, da tajne onostra- 
noga svijeta sazna i drugima protumači.., 

Ja sa svoje strane opet žalim, što se na našim srednjim učilištima 
pored starih latinskih klasika ne čitaju naši klasici kršćanski, kao 
naš sv, Jero, rječitošću i učenošću svojom pravi Cicero. Hvale i u 
zvijezde kuju poslanice Ciceronove, a poslanice Plinija Mlađega, koji 
je iz Bitinije caru Trajanu pisao, pravim uzorom proglasuju. Ja sam 
čvrsto uvjeren, da su poslanice, koje je naš sv. Jero najznamenitijim 
muževima svoga vremena, napose pak najznamenitijim rimskim ma¬ 
tronama pisao, daleko ljepše i uzoritije, nego Cicerona i Plinija. Zato 
su te iste poslanice našega Jere prevedene u sve evropske jezike. 
Kamo sreće, da ih i mi u našem jeziku imamo! Sv. Ciprijan je Salu- 
stije, a Tertulijan često je put dublji, jezgrovitiji i izrazitiji, nego sam 
Tacit, komu se s te strane učeni svijet punim pravom divi,.. 

(Govor Jf. X. 1879. u Vinkovcima pri posveti gimnazijske zgrade). 

J. J. Strossmayer 

2. Biskup srednjoškolskoj omladini 

... Danas je više slobode u školama našim, nego je bilo, kad sam 
se ja školovao. To je pravo, jer je željeti, da se mladež od prvih nogu 
priuči ravnati, ne sa strahom, nego okom Božjim, da tako reknem, i 
živim čuvsvom časti i ponosa. — Ali što je manje danas zapta vanj¬ 
skoga, to je nužnije, da mladež sama sebi disciplinom i čuvarom bude. 
Vjeruj mi, mladosti moja, da je disciplina svakomu vas do groba nužna, 
jer i mi stariji i iskusniji lako posrnemo, ako se sveudilj zapta ne 
držimo, a kamoli ne ćeš ti polag neiskustva svoga i opće iskvarenosti 
današnje. 

Istina je, za mladost je i zabava, ali kad se čovjek posveti zjnanju 
i umijenju, onda mora zabavu od zabave razlučiti, onda ima zabava 
i mjesta, koja se školskoj mladeži ne pristoje, onda se mladež ima 
čuvati zabava kao otrova, u kojima bi si mogla čast i poštenje 
oskrvnuti... 

... Velikih je u narodu nužda, a malo nas je, da im doskočimo. 
— Treba narod naš umnijih i odlučnijih zatočnika i borilaca, treba 
svetijih, revnijih i rječitijih svećenika, treba vještijih i pripravnijih 
učitelja za škole i učilišta naša; treba radinijih, svcjesnijih i okretnijih 
činovnika u upravi i u sudu; treba umjetnika, ratara i obrtnika spo¬ 
sobnijih, da u prevažnim tim poslovima od tuđine posve ne zavisimo; 

treba nam i narodu našemu više svijetla, više svijesti, više značaja, 
više mara štednje i blagostanja. Pa kad mi stariji glede tih pomanj- 
anja ja ujemo, onda ste vi, časni mladići moji, jedina (nada i ufanje 
naše, ta u vama naziremo i slutimo mi one radnike, koji će biti u stanju 
zadovoljiti potreboćama preobilne žetve, na koju nas Bog i narod 

J. J. Strossmayer 

XXII. AUGUST ŠENOA 

Život. Rođen 14, XI. 1838. od zagrebačke 
građanske obitelji. Pučku je školu učio u Za¬ 
grebu, prvi razred gimnazije u Pečuhu, a ostale 
razrede u Zagrebu, gdje je započeo i pravne 
nauke i dovršio ih u Pragu. Nakon svršenih nauka 
došao je Šenoa u Zagreb, gdje stupi u gradsku 
službu, te je kao gradski senator umro 13. 
XII. 1881. 

Duhovni lik. August Šenoa bio je neobično 
marljiv i radišan čovjek. Teška služba gradskog 
, . činovnika nije ga smetala, da razvije svoju go- 

emu uspješnu djelatnost na više područja. Bio je utjelovljena ener - 
. gya. Jos kao đak Šenoa je mnogo radio ; marljivo je pisao u zatf re- 
^ckej^praškejistove, učio_stranejezike, čitao velike strane pisce 
i uz pravne se nauke osobito zanimao za povijest. U plodnom svome 
životu bio je dramaturg kazališta, urednik nekoliko književnih li¬ 
stova, stalni suradnik zagrebačkoga »Pozora«, a uza sve to razvio je 
upravo nevjerojatno veliku književnu djelatnost. Tu silnu energiju 
davao j e Šenoi njegov vedri i topli patriotizam; cio život je mislio 
samo na dobro svoga naroda, za nj radio i za nj se žrtvovao. U tom 
njegovu patriotizmu snažila ga je jaka etička svijest i uvier emV da 
-Pravj a i istina nioraju pobijediti . Povrh svega bio jel^Tlitoom 
i nježnom ljubavlju prema svome rodnom gradu, prema Zagrebu. Po 
naravi osjetljiv, s vrlo razvijenim osjećajnim životom, cijeli je svoj 
Književni raj posvetio ljubavi i patriotizmu. ^ 

Šenoa pjesnik. Šenoa je počeo rano pjevati. Kad mu je bilo 19 
godina, objavio je svoje prve lirske pjesme u almanahu »Leptir«, pa 
je nastavio s pjevanjem sve do smrti objavljujući pjesme u književnim 
istovima i almanasima. Uz lirske pjesme pjevao je i epske, oso- 
i o povjestice, koje je doveo do savršenstva. Najpotpunija Šenoina 

zbirka pjesama izašla je o pedesetgodišnjici njegove smrti u izdanju 
zagrebačke nakladne knjižare »Minerva«, 

Novelist i romanopisac. Šenoa je poznatiji kao novelist i roma¬ 
nopisac nego kao pjesnik. I ako smo imali prije Šenoe pripovjedača, 
ipak Šenou možemo smatrati ocem hrvatske novelistike i hrvatskoga 
romana. Napisao je velik broj pripovijesti (»Turopoljski top«, »Do tri 
puta Bog pomaže«, »Prijan Lovro«, »Barun Ivica«, »Mladi gospodin«, 
»Čuvaj se senjske ruke«, »Ilijina oporuka«, »Karanfil s pjesnikova 
groba«, »Pruski kralj«, Turci idu«, »U akvariju«, »Vladimir«, »Bran¬ 
ka«). Jedan dio ovih pripovijesti i novela ima i po opsegu i po cijeloj 
obradbi značajke romana. 

Romani su mu: »Zlatarevo zlato«, »Diogenes«, »Seljačka buna« 
i nedovršeni roman »Kletva« (dovršio ga je Josip Eugen Tomić). 

Drame. Šenoa je mnogo radio za kazalište — kao kritičar, dra¬ 
maturg i prevodilac. Napisao je kazališni komad »Ljubica« i tragediju 
»Slavka«, ali kako je u osnovi bio epičar, to nije ovu tragediju nikada 
dovršio. 

Feljtonist. Gibak i okretan duh, s razvijenim smislom za sve 
suvremene događaje, osobito književne, političke i opće povijesne, 
Šenoa je pisao mnogo feljtona (»Praški listovi«, »Vječni žid«, »Duša 
Lumirova«, »Zagrebulje« i t. d. 

Prevodilac. Šenoa je znao više stranih jezika i preveo je osim 
drugih kazališnih komada Racinovu »Fedru« i neka Shakespea- 
reova djela. 

Šenoa i kazalište. Šenoa je bio dramaturg i umjetnički ravnatelj 
hrvatskoga kazališta, a osim toga pisao je kazališne kritike u »Po¬ 
zom« i »Vijencu«. U svome kazališnom radu došao je u sukob s pred¬ 
stavnikom staroga, zabavftio-pučkog kazališta, s Dimitrijem De- 
meterom. 

Dok je Demeter znao, da se kazalište ne bi moglo održati samom dramom 
klasičnoga smjera (kakva je bila i njegova »Teuta«), pa je stoga kao ustupak 
publici davao i pučke komedije i bečke lakrdije bez književnih odlika, šenoa 
je uz klasični repertoar tražio francusku »salonsku« ili konverzacionu 
dramu, koja bi po njegovu mišljenju bolje odgojila ukus naše publike. Istina 
je, da je Demeter katkada i prenisko silazio svojim koncesijama svakodnevnoj 
publici, ali je istina i to, da je Šenoa kasnije, kad je postao umjetnički rav¬ 
natelj, i sam uvidio, da se ne može uvijek postići ono, što bi čovjek želio. 

Urednik »Vijenca«. Šenoa je bio u najjačoj književnoj djelatnosti 
urednik »Vijenca«, središnjega hrvatskoga književnog lista tadašnjega 
vremena. Nastojao je, da taj list bude ogledalo hrvatskoga književnog 

stvaranja, pa je zato oko njega okupljao sve hrvatske pisce bez 
obzira, kojoj političkoj struji pripadaju. Na taj način došao je u dodir 
s većinom hrvatskih književnika. Već tim radom uputio se Šenoa u 
naše književno stvaranje; njegove bilješke i prikazi pojedinih knjiga 
i pisaca odaju dobra poznavaoca književnosti. Izdao je zbirke: »Vi¬ 
jenac hrvatskih i srpskih pjesnika« i »Antologiju pjesništva hrvat¬ 
skoga i srpskoga, narodnoga i umjetnoga«. 

Značajke Šenoina pjesničkoga rada. Premda je Šenoin pripovje¬ 
dački rad mnogo važniji i mnogo opsežniji od pjesničkoga rada, ipak 
Šenoa kao pjesnik ide u red naših najboljih pjesnika u drugoj polo¬ 
vici devetnaestoga stoljeća. Njegov je stil lagan, bujan, slikovit, pun 
unutarnje dinamike; on majstorski vlada verzifikacijom. Kroz cijeli 
njegov pjesnički rad provijava iskren zanos. Sadržajno njegova poe¬ 
zija nije mnogostrana; patriotska čuvstva, ljubavna lirika, prigodničar- 
stvo javljaju se u njegovim lirskim i epskim pjesmama. Sav u zanosu 
i poletu, on je problematiku svojih pjesama rješavao jednostavno, 
bez dubljeg promatranja i bez jačeg kriticizma. Ali je taj nedostatak 
nadomjestio vrelim čuvstvima, toplinom srca, iskrenošću i nepo¬ 
srednošću. To i jest razlog, što mu se pjesme rado čitaju, a radi nabu¬ 
jalog stila i krepke retorike prikladne su za recitaciju. Osobito su mu 
snažne rodoljubne pjesme i povjestice. 

Odlike Šenoe pripovjedača. Pravo područje Šenoina književnog 
rada bila je pripovijest i roman. Kako je u našoj borbi s narodnim 
protivnicima bila najjača obrana u našoj povijesti, to je i Šenoa sklon 
historizmu. U glavnom uzima građu za svoje pripovijesti i romane u 
daljoj ili bližoj povijesti. Kao svi pravi romantici volio je sjajne 
i raskošne historijske slike; krupni historijski događaji davali su mu 
okvir, u kome je on suvereno vladao. Počevši od XIV. stoljeća pa 
do prve polovice XIX. vijeka izabrao je ponajvažnije događaje i 
dao njihov odraz u hrvatskom životu. Da je poživio, sudeći po 
nacrtima i naslovima neizvedenih djela, obradio bi sav javni hrvatski 
život posljednjih šest stoljeća grupirajući historijska zbivanja oko ve¬ 
likih i istaknutih ličnosti. Šenoa je obrađivao i građu iz suvre¬ 
menoga života (Branka, Prosjak Luka, Vladimir, Ilijina oporuka. 
Barun Ivica), pa je tom stranom svoga rada preteča realizma. — Za 
svoje povijesne romane i pripovijesti spremao se je Šenoa ozbiljno. On 
je proučavao pojedine epohe, tražio izvore, kako bi što bolje i što 
svestranije ušao u duh i značajke epohe. I ako je kao romantik bio 
nesklon potanjem psihologiziranju, te je crtao svoja lica bijelo ili 

crno _ na jednoj su strani Šenoine simpatije: sve samo dobri i izuzetni 

ljudi, s plemenitim osobinama, a na drugoj su strani njegove anti¬ 
patije: sve sami pokvarenjaci, spletkari, doušnici, fizički i moralni 
boga.1 ji — ipak ) e u iznošenju povijesnoga detalja Šenoa reali¬ 
stičan. Toj činjenici treba zahvaliti, što mu je uspjelo prikazati 
povijesne ličnosti i događaje plastično i živo. Ta lica prolaze kraj 
nas s mnogno životnog daha, sva su pokretna i osebujna, pa čak 
i onda, kad nas ponešto smeta jednolik ton njihovih razgovora. 
Inače je dijalog posebno jaka strana Šenoina stvaranja: živ, po¬ 
kretan, pun zanosa, topao i historijski tačan. Premda kod njega 
razmišljaju i zaključuju podjednako ljudi različitih društvenih slojeva, 
oni ipak govore kao povijesna lica. On nije suvremenike obukao u 
povijesne kostime, a inače im ostavio i misao i govor i reakcije suvre¬ 
menika. Njegova povijesna lica doista misle, osjećaju, reagiraju kao 
ljudi te epohe. 

Kako je imao točno osjećanje povijesti i jasno gledanje na stvari, 
Šenoa je u svojim pripovijestima i romanima znao majstorski raspo¬ 
rediti osobe, zbivanja, glavnu radnju i epizode. On je majstor kompo¬ 
zicije. Vještom rukom režisera iznosi pred čitaoce povijesna zbivanja, 
isprepletena s nehistorijskim licima i njihovim osjećajnim, ljubavnim 
životom, malim i velikim bolima, patnjama i neprilikama. Osjećamo 
iz svakoga retka, kako je Šenoa svim svojim bićem uz bijednike, 
patnike, progonjene i stradaoce. Pisac nije htio ili nije mogao zatomiti 
svoja nagnuća, a baš to i čini njegove povijesne pripovijesti i romane 
privlačijivima, te ih je učinio najomiljelijim štivom. Ali uza sve to 
bio je i odviše velik umjetnik, a da ne bi osjetio, kako njegova 
simpatija za bijednike i stradalnike ne smije kvariti sliku života: kao 
što ni u životu, tako ni u njegovim djelima ne pobjeđuje uvijek pravda. 
Baš tragičnim završetkom u »Zlatarevu Zlatu« više je predobio 
čitaoce nego samim pristajanjem i oduševljenjem za pravdu i istinu. 

Značenje Augusta Šenoe, Svojim obilnim književnim radom, raz* 
nolikošću, krepkim patriotizmom, vedrim optimizmom i silnom etičkom 
snagom Šenoa ima izuzetan položaj u hrvatskoj književnosti. On ide 
u red onih rijetkih naših pisaca, koji ne gube od svoje vrijednosti: 
kako ga je oduševljeno dočekala tadašnja hrvatska čitalačka publika, 
tako ga rado čitaju i suvremeni čitaoci bez obzira, što se ukus pro¬ 
mijenio i što su brige današnjeg naraštaja drukčije od briga Šenoinih 
suvremenika. On je kon ačnoluveolu_našu knji ževnost nekoliko kn ji- 
ževnih vrsta:^feljtoia^(povjesticu^omaiL IŠio je uzor mnogim naslje¬ 

dovateljima, i naša književnost ide i danas tragovima Augusta Šenoe. 
S narodnoga stajališta najveća je zasluga Augusta Šenoe, što je svim 
hrvatskim srcima primaknuo glavni grad Hrvata, Zagreb. Najveći 
dio njegovih radova obrađuje teme iz Zagreba i zagrebačke okolice. 
Tim svojim radovima učinio je Zagreb bliskim i dragim tsvim 
Hrvatima. 

1. Šenoina baština 

Pola vijeka proteklo je od Šenoine smrti, pa premda je već davno obo¬ 
rena krilatica, da »iza Šenoe nema književnosti«, nisu oboreni ni vrijednost 
ni značenje njegova književnog stvaranja. Romantika se već odavna pro¬ 
živjela u onom obliku, u kojem se razvila kroz prvu polovinu devetnaestoga 
vijeka; lako možemo pregorjeti sve ono naivno, pretjerano i bizarno, što je 
značilo njezine slabosti i nastranosti. Ali pokretne sile, koje su je vodile, 
značile su u istinu sr čiku modernog života i zadržale su i dalje svoju životnu 
moć. šenoa je jednim udarcem dao izgrađenu formu svoga romana i tim 
stvorio hrvatski roman uopće, a u stihovima je oblik » povjestice « samo 
njegov te osim nekih malobrojnih pokušaja nije uopće našao nasljednika. 
Realizam je potisnuo u pozadinu povijesni roman, šenoino najjače i naj¬ 
sjajnije područje, ali zanos za prošlost i tradiciju živio je u Hrvata možda 
jače nego igdje drugdje, kao snažan štit u borbi za slobodu i za narodna 
prava. Uza sve to povijesni je roman od šenoe pa sve do Nehajeva napre¬ 
dovao samo stvarno, t. j. obrađujući krajeve i vremena, koja šenoa nije 
obrađivao, ali ne dostižući visine njegova umjetničkog nadahnuća. Tek je 
Nehajev stvorio svojim »Vucima« kod nas novi tip povijesnog romana, razli¬ 
kujući se od Šenoe u tom, što se u ovom jednom djelu monumentalna zna¬ 
čaja, iscrpao, dok je Šenoa stvorio cio niz povijesnih romana, koji se svi 
zajedno zaokružuju u veličanstvenu cjelinu. Dakako da se Nehajev služi 
svim istančanim sredstvima moderne tehnike stvarajući moderni biografski 
roman s oštrim sažimanjem čitavog interesa na karakterističnoj psihologiji 
glavnih likova; ali Šenoino shvaćanje historijskog romana, manje moderno 
ali ne manje grandiozno, znači golemi tableau historije bogat epizodama, 
likovima, situacijama, stvarnim potankostima; bujan, živ i šarolik i, uza svu 
svoju teatralnost, efektan svojom naročitom dinamikom i umjetnički uvjer¬ 
ljiv svojim snažnim lirizmom. 

Ako su šenou na polju socijalnog romana nadmašili njegovi naslje¬ 
dovatelji, ta je ipak njegova zasluga, da je na tom polju udario temelje i 
duo snažnu intonaciju. U dva svoja značajna djela, u »Ljubici« i u »Prijanu 
Lovri«, šenoa je čak anticipirao naturalizam u najdosljednijoj njegovoj 
formi radeći doslovno po živom modelu, ali su ta dva pokušaja ostala usam¬ 
ljena nesamo kod Šenoe, nego kod nas uopće. U svima je naprotiv, od šenoe 
pa do danas, prikrivena živjela romantika, valjda kao rasna osobina Hr¬ 
vata. Đalski u »Đurđici Agićevoj « ne nadmašuje u realizmu crtanja milieua 
šenoinu »Branku«, a u motivu je romantičar kao i on. Kumičić je romantik 
u svom naivnom gledanju domaćeg svijeta, koji je uvijek pitom i dobar, dok 
su nosioci zla i poroka uvijek stranci. Drastično gomilanje zločinstva kod 
njega nije nikakav naturalizam, nego fantastična romantika romanfeuil- 

letona. Kovačić je romantik u upletanju motiva bizarnih, upravo nerealnih 
u dobru potku realizma, pri čemu postaje kompozicijski zbrkan, umjesto 
bistre i isklesane arhitehtonike šenoine. Novak i Leskovar još su se najjače 
izdvojili, iako posljedni još uvijek naglasuje feudalni elemenat više no što 
izdvojili, i ako posljedni još uvijek naglasuje feudalni elemenat više no što 
jan takmac šenoina »Prijana Lovre«. čak Krleža svojim Hrvatskim Genijem 
sa sjajnom zvijezdom na čelu, u »Hrvatskoj rapsodiji«, romantik je, a da i 
ne govorim o romantičnom historizmu, fantastičnoj egzotici i sjetilnoj hiper- 
bolici Modeme. Pa dosljedno tome, ako uzmemo danas u ruke šenoinu »lli- 
jinu oporuku«, »Prosjaka Luku« ili »Branku«, ne će nas baš toliko iznena¬ 
diti suviše oštre opreke u crtanju značajeva i pretjerivanje motiva, jer će 
nas zato odštetiti prijatni miris nedavne starine, atmosfera mladosti naših 
djedova i baka, pored oštrine zapažanja socijalnog milieua i ozbiljnosti u 
njegovu prosuđivanju. I ako je realizam iznio mnoštvo problema i prenio 
svoja opažanja posebice na različitce krajeve, ipak možda nitko nije nadma¬ 
šio šenou u obuhvatnosti naslova društvene izgradnje koju prikazuje: u njego¬ 
vim su pripovijetkama zastupani gotovo svi staleži, pa i ako je u glavnom 
ostao vjeran Zagrebu i njegovu milieu, to je pored toga dao i dobru i vrlo 
oštru sliku hrvatskoga sela. 

Patetičan u čitavom svom shvaćanju života, šenoa je izgradio svoju 
naročitu udarnu snagu retoričnog stila, koja je dala bujnost i pokretljivost 
njegovim romanima, ali još više golemu dinamičnost njegovoj lirskoj epici, 
njegovim » povjesticama «. Može se govoriti o teatralnosti, katkada možda 
i o verbalizmu pojedinih odlomaka, ali se mora bezuvjetno priznati, da je 
sugestija plastike u njegovoj dikciji, ritmičke gibljivosti u stilu, vizionar - 
ske intuicije u slikama neodoljivo jaka, nezaboravno lijepa. Uvijek epizo- 
dičan, ilustrativan, Šenoa je stvaran, tako da se ne iscrpljuje u samim ge¬ 
slima kao Harambašić, koji je njegovu dinamiku, u atraktivnijem obliku, 
prihvatio i prenio na Kranjčevića, po kojemu ona i dalje živi u hrvatskoj 
lirici sve do Nazora i Krleže. Prema harmoničnoj uzvišenosti Preradovića, 
koji uvijek utvrđuje dobro samom snagom nepobjedljivog ideala, Šenoa prvi 
zasniva svoju dinamiku na afirmaciji zla, koju treba pobijati upornom 
borbom, u kojoj treba izdržati do kraja. U toj se ideji prepleće rodoljublje 
sa socijalnim uvjerenjem; zahtjev poštenja, značaja jednako je presudan 
i za spas domovine i za građanski poredak. Dalje od toga ne ide šenoa; 
njemu je dosta, da se bori za vrhovni pojam pravde, i da ima Netko, tko 
će čuti sve te pravedne prisege, kletve i borbene govore njegovih progonje¬ 
nih junaka i njegove potištene domovine. Kranjčević će tomu nezadovolj¬ 
stvu dati svemirski karakter uzbunom protiv Boga, što je dopustio egzi¬ 
stenciju zla, koje je narušilo harmoniju svemira; Nazor će osjetiti tu dis¬ 
harmoniju u svojoj vlastitoj krvi, u sukobu duha i puti, u sporu Crveno¬ 
kose i Snježane, u dualizmu mikrokozma i makrokozma; Krleža će uopće 
izgubiti vjeru u Dobro, i u cinizmu beskrajne ironije, dinamikom poruge 
i psovke afirmirati razor i bezvlađe. Ali nijedan od njih ne će ni tako spon¬ 
tano ni tako potpuno osvojiti srca čitavog jednog naroda, kojemu je kroz 
puna pola vijeka mnogi šenoin stih bio stijegom u borbi i zvijezdom u buri 
očajanja. 

Svojom dubokom čovječnošću, svojim visokim moralom i bogatstvom 
svoje pjesničke inspiracije pjesnik je ostao aktuelan kroz puna pola vijeka. 

Ljubomir Maraković 

2 * * * 

Sva je naša nesreća, što je šenou u naponu muževne i stvaralačke 
snage pokosila nemilosrdna smrt u Jf3. godini života, ali se zato može 
ustvrditi, da u novijoj historiji hrvatske kulture ni jedan javni radnik svo¬ 
jom mnogostranošću nije za ciglih dvadeset godina aktivnog rada ostavio 
iza sebe toliko zlatnih plodova. Nikola Andrić 

3. Napitnica budućnosti 

Dajte mi čašu, vrije mi krv, 
čudno mi igraju žile; 
u srcu mojem vije se crv, 
glavom se vitlaju vile. 

Pjevajte, braćo, veselo, pijte, 
gladite čelo, ljudski se smijte; 
tko bi si nevoljom glavu još tro? 

Biti će dobro, nije nam zlo, 
u srcu mojem šapće mi crv: 
dajte mi čašu, vrije mi krv! 

Tužne zar gusle? Baci ih ća, 
dosta je bilo opijela! 

Istina prava javi se sva, 
nije crna, što bijela. 

Vesele zvijezde nebom se kreću, 
priroda nosi sigurnu sreću: 
gdje je taj đavo, gdje je taj div, 
moguć oborit zakon nam živ? 

Nema ga, nema, šapće mi crv, 
dajte mi čašu, vrije mi krv! 

Licem nek plane vedar mi smijeh! 

Prava je, brate, rnilota, 
kako se lašcu nadimlje mijeh; 
kako se praćka i mota 
proroka krivih pomamna smjesa, 
jerbo im pravda kolibu stresa, 






kobi jer odbi strahotni hip 
stisnuv ih ljuto u nemili škrip, 
pamet im toči zdvojnosti crv. 

Dajte mi čašu, igra mi krv! 

Igra mi krv i plamti mi grud, 
vjerujem i ja u Boga; 
doć’ će na vraga strahotan sud, 
odbit će oba mu roga. 

Skutrit se mora zloradi đavo, 
pravo će biti to, što je pravo. 

Anđeli s nama slavit će pir, 
slavit slobodu, sreću i mir; 
a što je Čovjek, ne će bit strv: 
dajte mi čašu, igra mi krv! 

Znam, da ću dosta rano još mrijet, 

ali mi ne klone nada, 

iz srca niče krasan nam cvijet , 

djeca nam junačka mlada , 

njih će bar minut starinska kletva , 

njima će dozret obilna žetva. 

To me veseli, vidite, to, 
vjerujte, djeci ne će bit zlo: 

Čovjek će biti, sad što je crv, 
slobodnim srcem igrat će krv. 

August Šenoa 


4. Molitva ljubavi 

Oj ljubavi! Ti kaplja jesi rose, 
bez koje ruža samotnica gine, 
u sedam boja svijet mi s tebe sine, 
životu prene mrtvo zemlje tlo se. 

I car i prosjak tvoju milost prose, 
pred tvojim svijetlom carstvo noći mine. 
Iz veriga se duša u vis vine, 
a tvoja krila k zvijezdama je nose, 

do moga groba posestrimom budi! 

Da, ti me vodi, nukaj, ravnaj, sudi, 
i u srce mi sadi cvijeće do vi jek. 

Zlo živjet da je? Bez tebe je gore; 
sav ljudski život mutno, mrtvo more, 
a sanak sjenke svaki smrtan čovjek. 

August Šenoa 

5. Gregorijančev bijes 

(Iz romana »Zlatarevo zlato«.) 

Vedre volje, glasna grla častio se puk oko pečenoga vola na 
»Harmici«; veselije se častila gospoda po dvorovima. Kod gospodina 
preprošta Nikole Želničkoga bila je danas osobita čast. Čelo stola 
sjedaše novi podban — mrki Stjepko Gregorijanec u bogatoj halji od 
crvene kadife, o pojasu mu široka sablja. Bio je danas izvan reda 
veseo, tamne su mu oči plamtjele, svaka žilica mu je igrala. Uz njega 
je sjedio pjeneznik Mihajlo Konjski, sudac Blaž Pogledić, kanonici 
Šiprak i Vramec i druga plemenita gospoda. No začudo sjedio je za 
tim stolom i varoški sudac Teletić, notar Kaptolović i literat Mate 
Vemić, Mudri Niko Želnički htjede da sastavi građane i velikaše, 
ne bi li se jednom izmirili. 

Na omašnom stolu pušilo se pečeno janje. Iz visokih staklenih 
vrčeva blistalo se zlato hrvatske loze. Gospodi je tekao jezik bez 
obzira, kucalo se, pjevalo, šalilo se i dosta masno. Stjepko govorio je 
malo, a pio je mnogo. Kad najednoć skoči Gregorijanec: 

»Ele, baš lijepa janjeta, voda mi ide na zube, kad ga gledam. Tako 
je negdje nekim te nekim bilo, kad su gledali moj Medvedgrad, ali 
sad je toj litaniji amen.« 

»Za Boga, magnifice!« stade ga miriti domaćin pogledavši 
građane. 

. >>Bene » bene reverendissime,« odvrati podban, bit ću miran. Ali 
moj prečasni prijatelju, gle, nas je mnogo, a janje maleno, pa ja sam 
vragometno gladan: ta proždro bih cijeli Zagreb. Zašto nisi radije 

ispekao čitavo tele, ta u Zagrebu ima ih dosta, jelte, gospodine suče 
i eletiću?« 

. »Hvala Bogu te nema vukova u našem slobodnom gradu!« odvrati 
Ijutito varoški sudac, 

»Gospodo, nemojte!« skoči Vramec. »Ne trujte slatki dar Božje 
ruke otrovom mržnje. Mir s vama!« 

»Da, pravo je, pope moj«, nasmija se kroz vina podban. »Jedimo! 
Pijmo! Ali gle, moj je nož tup! Ej varoški suče, uzajmite mi svoju 
sabljicu, da raščinim janje, za drugo vam ta kosturica i onako ne 
služi! Dete no! A vaš poeta laureatus Kaptolović neka janjetu govori 
nadgrobni govor!« 

»Ha! Ha! Ha!« udariše plemići u smijeh. 

»No dete sabljicu! Dete, Teletiću moj!« pridignu se podban. 

»Ako je mala, oštra je, magnifice,« dignu se i gradski sudac, 
»mogli biste se porezati.« 

»Sablju daj!« viknu Stjepko bijesan. »Šta će tim kramarima 
sablja?« 

»Kramari će vam odmah pokazati,« uzjari se Vernić, 

»Šta? Ho! ho! Zar tako? Gle, gle! I još reži na me taj zagrebački 
skot? A znate li, da sam podban? Šilo, kladivo, igla — to je za vas 
kukavice!« 

»Stjepko!« uhvati ga Konjski za skut. 

»A šta Stjepko!« oslobodi se podban. »Da uskipjelo mi je srce; 
sad sam ja gospodar, sad ću te cmcarske hulje krstiti po svojoj go¬ 
spodskoj volji, da, i sažeći ću taj njihov šuplji osinjak za sve stare 
njihove grijehe.« 

»To je sila sub salvo conductu! Tako radi razbojnik«, planu 
Verniić uhvativši svoju sablju. 

Gregorijančevim licem planu munja, oči zasijevnuše. 

»Razbojnik, veliš, huljo!« kriknu bez glasa. »Vi, vi ste razbojnici, 
vi ste mi oteli sina, da sina, oj robovi jedni! Čekajte — strijela u 
vas —« i uhvati Stjepko vrč, zamahnu i svom silom baci ga na grad¬ 
skoga suca. Ali brže bješe ovaj ugnuo glavu. Vrč tresnu o zid, razleti 
se u sto komada i zlatno vino poprsnu ustrašene goste. 

U ovaj par zabljesnuše sablje. Bit će krvi! Sad će gosti poletjeti 
jedan na drugoga. 

»Mir s vama!« zagrmi Želnički. »Ovo je kuća mira, a nije špilja 
razbojnička. Djenite, gospodo, sablje u korice i sram vas bilo, da mi 
vraćate žao za ljubav! Nisam znao, magnifice, da vam je dušu opsjeo 
nečisti duh, a vas gospodu varošku molim, da me ispričate, što ste 
bili pod ovim krovom uvrijeđeni!« 

»Zar tako i vi?« nasmija se podban. »Bene! Hajdemo iz ovoga 
popovskoga gnijezda. A vam Zagrepčanima kunem se živim Bogon* 
ljuto ću se osvetiti. Ili ja, ili vi!« 

I bijesan ostavi podban s ostalim plemićima kanonički dvor. 

... Zam f!° dojaviše varoška gospoda poštovanim građanima, što se 
zbilo na Kaptolu. Nemalo se uzruja grad. 

»Zatvorite gradska vrata!« zapovjedi Jakopović. 

»Ali gospodin ban reče,« odvrati sudac, »da za vrijeme sabora 
imaju danju i noću biti otvorena.« 

»Zatvorite.vrata,« opetova Jakopović, »na moje ime. U tom 
e ra u mi smo gospodari, a ja sam vaš poslanik u saboru. Recite gra- 
anima, ne a udu budni. Gledajte, da obnoć bude vojske u gradu.« 
»bene,« reče sudac, »budi po vašem. Vi ste naš poslanik, Zatvo- 

nte prije svega Kamena vrata, a ključ neka čuva starješina Petar 
Krupic.« 

Po davnom običaju nisu noću u Zagrebu ključe gradskih vrata 
čuvali najmljeni vratari, nego redomice gradski starješine ili građani; 
i ovaj put posla sudac ključe staromu zlataru. 

Rilo je oko desete ure u noći. Mjesec je lebdio nad Kamenim 
vratima, i svijetlo mu je blistalo na ledu kao na alem-kamenu. U 
gradu sve tiho i mirno. Samo kod »Harmice«, od šatora pijanih 
Danderijalaca čula se cika i vika. 

»Oče mili,« reče Dora, »eto ti namjestih ključ, lampu i kresalo, 
ako bi trebalo otvoriti gradska vrata. A ovdje ti je kabanica i kapa, 

jer ,e ma da led sve puca. Čuvaj se, ako Boga znaš, a sada ti laka 
noc, oce mili!« 

»Laka ti noc, Donice draga!« odvrati zlatar i legnu na klupu u 
svojem štacunu. F 

Blaženo su počivali i carski mušketiri u stražamici pod Kame¬ 
nim vratima, koji su danas ovamo smješteni bili pod vojvodstvom 
kapetana Blaža Pemharta. 

u jedamput začu se pred vratima topot i žamor. Stalo se silno 
upati izvana na gradska vrata. Desetaš Ivan Unreuter skoči da pro- 
u i z atara. Poleti prema njegovoj kući i viknu: 

»Oj majstore! Na noge! Kuca se na vrata!« 

v.n Zakratk ,°, iZađe iz kuĆe Starac Petar °^ rnut kabanicom noseći 
veliku svjetiljku. 

»Tko je Božji?« zapita Petar Krupić. 

»Otvorite! Saborska gospoda sub salvo conductu kraljeve svjetlo- 
i« ozva se izvana nepoznat glas, 

nava n latar 0tkl,UČa L g y adska vrata < široka se krila razletješe i u grad 
?° r bl,esnih konjanika, a svi su nosili plamenite baklje, koje 
su krvavim svijetlom obasjale bijeli snijeg. 

U prvi mah zadrhta Krupić. Prepoznao bje vođu čopora Stjepka 
Gregorijanca i svoga susjeda Mihajla Konjskoga. Ali se brzo osvijesti. 

»Dobru večer i laku noć, velemožnosti vaša!« pokloni se starac 
Stjepku. 

»A šta zatvarate vrata, kukavice? Valjda da vas tko ne ukrade? 
Niste li čuli zapovijed banovu? A tko ste vi, čovječe?« zapita napra¬ 
šite supijani Gregorijanec. 

»Petar Krupić, zlatar, na službu milosti vaša!« odvrati starac 
mirno. 

»Ha! ha! Ti li, stara huljo! Ti otac one bludnice, koja mi zatravi 
sina! Aj dobro, da te se dočepah, kujin sine! Sad mi uteći ne ćeš! Na 
ti plaće, đavole!« viknu kao bijesan podban i udari šakom starca u 
lice, da ga je oblila krv. I skoči bješnjak s konja, uhvati zlatara za 
sijedu kosu i kao nijemu ga zvijer vukao i tukao. 

»Jao! Jao! Za rane Božje! U pomoć! Pogiboh!« zavapi bijedni 
starac. Bez svijesti klone na zemlju, i rumena krv omasti bijeli snijeg. 

»Dete, momci, i vi!« obrati se podban svojim ljudima. »Radi ovoga 
gada poginuše dva vaša druga Ivša i Lacko! Osvetite se sada!« 

Kao raskorlaćeni psi skočiše sluge, da pogaze starca. 

»Crkni, kukavice!« zaviknu jedan, zamahne sjekirom, da odi ubi 
starcu glavu. Ali kao lav baci se na njega desetaš Unreuter, uhvati 
mu ruku, i nastade ljuto rvanje. 

»U pomoć!« viknu desetaš. 

Tu se pojavi od zlatareve kuće ženska, u bijelu noćnu halju 
odjevena. Letjela je kao starijela, drhtala kao šiba. Bose sitne nožice 
propadale u snijeg, bujna kosa padala je niz ramena, a krvavi žar 
zubalja otkrivao je užas na licu mladice. 

I zapazi krvavoga starca. 

»Oče!« vrisnu. »Isuse! Marijo!« i baci se na zemlju na svoga oca. 

»Ha!« zaškrinu Stjepko opazivši iznenada djevojku, »to je ta 
bludnica. Ej sluge, zakoljite zmiju.« 

»Natrag!« zagrmi silan glas. »Mušketiri u red, naperi pušku!« 

Stjepko se prepade. Četrdeset mušketira doleti iznenada pod 
vodstvom kapetana Pemharta iz stražamice i naperi puške na pod- 
bana i njegove ljude. 

»Desetašu Unreuter,« okrene se kapetan mladomu vojniku, koji 
je slugu bio svladao, »dajte znak građanima!« 

Desetaš izbaci pušku u zrak. 

»A vi, velemožni gospodine,« nastavi kapetan Stjepku, »povri- 
jediste razbojnim načinom salvum conductum. Sada pođite mimo 
kući, a ja ću prijaviti stvar, kako je bila, svojemu generalu.« 

Podban zaškrinu zubima i pojuri sa svojom družbom u dom 
svaka Konjskoga, ljut kao zmija i gotov plamenom satrti Zagreb. 

Od puške desetaševe skupi se brzo sila građana oko krvavoga 
starca. Kletve, psovke, orile su noćnom tišinom i osveta kip jela je u 
svačijem srcu. 

»Da porušimo kuću Mihajla Konjskoga!« čulo se odasvud. »Da 
utučemo Gregori j anca!« 

»Stan te, braćo!« progovori glasno Jakopović stupivši iznenada 
u kolo bijesnih građana. »Stan’te! Silom nas tare gospodar medved- 
gradski, a mi ćemo njega zakonom. Do krvi nas je uvrijedio, nas, 
slobodne građane, zakleo nam se, da će pasti ili on ili mi. Dobro. 
Evo polažem desnicu na krvavu glavu ovoga starca, na glavu čiste 
ove djevice i kunem vam se živim Bogom, da ne ću mirovati, da ne 
ću spavati, dok ne padne oholi krvnik Stjepko Gregorijanec.« 

»Zakunite se i vi!« pozove Blaž Štakor svjetinu. 

»Kunemo se!« zavapiše građani dignuvši ruke k nebu. 

August Šenoa 


6. Budi svoj 

Oj, budi svoj! Ta stvoren jesi čitav, 

U grudih nosiš, brate, srce cijelo, 

Ne kloni dušom, i da ni jesi mlitav, 

Put vedra neba diži svoje čelo! 

Pa došli danci nevolje i muke, 

Pa teko s čela krvav tebi znoj, 

Ti skupi pamet, upri zdrave ruke, 

I budi svoj! 

Oj, budi svoj! Ta svijet ti nije pako, 

Ni raj ti nije! Rodi trnom, cvijetom; 

Ni desno, lijevo da se nisi mako, 

Već ravno pođi, dok te nosi, svijetom; 
Koračaj krepko, idi uvijek živo, 
Sudbina dokle ne rekne ti: Stoj! 

I pravim drži pravo, krivim krivo, 

I budi svoj! 

Ujević: Čitanka za više razrede sr. škola 12 









Oj, budi svoj! Ta Božji ti je zamet, 

A Bog sve mrzi što je laž i varka; 

I neka ti je vazda vedra pamet, 

I srce vrelo, duša čista, žarka; 

Nek ravno um i srce tvoje važu, 

Tek tako bit ćeš čovjek, brate moj! 

Da zli i dobri ljudi smjerno kažu: 

Da, on je svoj! 

Oj, budi svoj! AV brat si budi braći, 

I radi za svijet, al' ne slušaj pljeska, 

I ljubi svijet, al’ ne nadaj se plaći, 

Jer hvala ljudska voda je vrh pijeska. 
U tvojoj svijesti hvala ti je trudu, 

S poštena lica teče pošten znoj, 

I nijesi, brate, živio zaludu, 

Kad jesi svoj! 

Oj, budi svoj i čovjek ljudskog zvanja, 
Pa diži čelo kao sunce čisto, 

Jer kukavica tek se rđi klanja; 

Tvoj jezik, srce nek su vazda isto. 

Za sjajnim zlatom ko za Bogom gledi 
Tek mićenika ropskih podli roj; 

Ti gledaj, da V i duša zlata vrijedi, 
Pa budi svoj! 

Da, budi svoj! Pa dođe V poći hora, 
Gdje tisuć’ zvijezda zlaćenih se vije, 
Kad čovjek račun svoj završit mora, 

I ti ga svršuj, nek ti žao nije; 

Jer tvoje srce šanut će ti tio: 

Oj, mirno, brajne, sad si račun zbroj! 
Poštenjak, čovjek na zemlji si bio: 
Bio si svoj! 


August Šenoa 

XXIV. FRANJO MARKOVIĆ 

Život , Rodio se u Križevcima 26. VIII. 1845. 
Umro je u Zagrebu 15. IX. 1914. Pučku školu 
svršio je u Križevcima g. 1854. Gimnaziju je učio 
u Zagrebu od 1854. do 1862. Poslije mature pošao 
je g. 1862. u Beč, gdje je na sveučilištu slušao tri 
godine predavanja iz klasičnih jezika i knjiže¬ 
vnosti. Kada je 1866. načinio ispit iz hrvatskoga i 
grčkoga jezika, dobio je namješten je na gimna¬ 
ziji u Osijeku. Tu je već 1866. dobio ukor zbog 
svojega hrvatskoga mišljenja. Vlada bana Levi- 
na Raucha nazvala je to mišljenje »nekorektnim 
političkim ponašanjem«, ali Marković nije htio primiti ukora, nego je 
odgovorio vladi, da je njegovo ponašanje bilo »preobzimo i mirno na 
očigled najsramotnijih pogrda, koje se ovdje (u Osijeku) često na 
javnim i privatnim mjestima na cijeli naš narod sipahu, u očigled toli¬ 
kim protuustavnim i izdajničkim demonstracijama, izvedenim kadšto 
i od ljudi, koji došavši u ove predjele .. . siromašni, znojem i suzama 
našega naroda svoje uboštvo u zlato pretvoriše.« G. 1868. bio je Mar¬ 
ković premješten na gimnaziju u Zagreb. U jesen g. 1870. pošao je 
u Beč, gdje je na sveučilištu slušao znamenitog profesora Zimmerman- 
na i za godinu dana položio doktorat. G. 1872. postao je urednik 
»Vijenca« i ponovno preuzeo profesorsko mjesto na zagrebačkoj gi¬ 
mnaziji. G. 1873. pošao je u Njemačku ii Francusku na dalji studij 
filozofije. G. 1874. postao je profesor na zagrebačkom sveučilištu, a 
g. 1876. izabran je za člana Akademije. Svojih sveučilišnih predava¬ 
nja iz etike, estetike, logike, psihologije, povijesti filozofije i metodi¬ 
ke nije prekinuo ni onda, kada je prvi put 1881., a drugi put 1887. 
bio izabran za narodnog zastupnika križevačkog izbornog kotara. Za 
vrijeme drugoga zastupnikovanja žestoko je napadao vladu grofa 
Khuena, a kad mu je Khuen jednom u saboru rekao, da tako ne bi 
smio govoriti državni činovnik, koji je od vlade plaćen, odgovorio mu 
je Marković, da njega ne plaća vlada, nego narod, i da je on dužan 
služiti narodu, a ne vladi. Kao sveučilišni profesor bio je na vlastitu 
molbu umirovljen 20. III. 1909., ali je gotovo sve do smrti držao neka 
predavanja na sveučilištu. 

Književni rad „ Počeo je pjevati vrlo mlad; već 1859. izlazi u 
đačkom časopisu »Domovina« njegova prva pjesma »Noćno pitanje«. 
Do pravog pjesničkog zamaha došao je kasnije, a osobito, kada je 1865. 

spjevao idilski ep »Dom i svijet«. U redove se prvih hrvatskih pjesni¬ 
ka probio g. 1868., kada je izašao njegov romantični ep »Kohan i 
Vlasta«. Najpoznatija je njegova lirska pjesma »U boj,, u boj!«, koju 
je uglazbio Ivan Zajc. Nastavljajući Šenoinu pjesničku tradiciju 
stvorio je Marković mnoge romance i balade: »U svetu zemlju«, 
»Majčina dušica«, »Vječni oganj«, »Vrzino kolo«, »Šaš-polje«, »Tri 
vijenca«, »Zlatna kupa« i »Zvono iz dubine«. Povjestica »Povratak 
pod hrvatskoga kralja« (1871.) razrađena je tako opširno, da je to 
gotovo čitav ep. Svoju najbolju liriku, balade, romance, povjestice, 
idilski ep »Dom i svijet« i prijevode sakupio je 1883. u zbirku »Iz 
mladih dana«. G. 1870. spjevao je libreto za Zajčevu operu »Mislav«, 
a 1872, izađoše njegove dvije tragedije »Benko Bot« i »Karlo Drački«. 
G. 1874, tiskani su »Vilinski dvori«, alegorijska slika u tri dijela, a g. 
1876. »Zvonimir, kralj hrvatski i dalmatinski«. Poslije toga načinio je 
Marković nacrte za više dramskih djela, od kojih je izradio samo 
slabiju dramsku sliku »Uspomeni Marica Marulića« (1901.). Inače 
sav njegov kasniji pjesnički rad sačinjavaju neke elegije i soneti. 

Kritički i filozofski rad. Već u mladim danima Marković se dao na 
kritiku i na rješavanje literamo-teoretskih pitanja (»O baladama i 
romancama«, »O slovjenskim baladama i romancama«, »O antologiji 
hrvatskoga pjesništva svih vjekova«, »Ocjena Preradovićevih pjesa¬ 
ma«, »Ocjena Mažuranićeva Smail-age«, »Estetična ocjena Gunduli- 
ćeva Osmana«, »Ocjena Bogovićeva Matije Gupca«, »Ocjena Dubrav¬ 
ke Gundulićeve«, »Život i rad Augusta Šenoe«, »Život i rad Stanka 
Vraza« i »Predavanje o umjetničkoj secesiji«). 

Marković se bavio i filozofskim pitanjima. Od dovršenih djela ti¬ 
skana je jedino njegova knjiga »Razvoj i sustav općene estetike« 
(1903.). 

Značenje , Temelj je Markovićevoj pjesničkoj osobnosti u doma¬ 
ćem životu i tlu. Kao svi njegovi vršnjaci, koji su se borili s Bachovim 
apsolutizmom i tuđinskim školstvom, i on je ponio iz đačkih dana u 
život bunu protiv nasilja i neograničenu ljubav prema domaćoj grudi. 
Možda najviše pjesničkoga neposrednog zanosa imade u njegovu 
idilskom epu »Dom i svijet«, u kojem je majstorskom vještinom prika¬ 
zan hrvatski pejzaž. Opisi staroga doma, berbe, kasne jeseni i zime, 
kao i slikanje glavnih osoba daju nezaboravne prizore iz križevačke 
okolice, pune vrtova, vinograda, njiva, hrvatske tradicije i hrvatske 
gostoljubivosti. Ep »Kohan i Vlasta« i drame »Benko Bot« i »Karlo 
Drački« imadu glavne junake, koji pripadaju tuđem svijetu, ali su ipak 

i ta pjesnička djela po svojim težnjama, nazorima, problematici i te¬ 
meljnim ljudskim značajkama dio hrvatske duše, koja se iz potište- 
nosti, nevjere, očaja i spletaka dizala do slobodarstva, samopouzda¬ 
nja, značajnosti i pobjede. 

U romancama, baladama i dramama obogatio je Marković hrvat¬ 
sku metriku novim mjerilima; osobito je obilno upotrijebio jamb. On 
je ušao da izradi hrvatsko nazivlje za filozofiju, a u kritici se nije 
zadovoljavao slučajnim konstatacijama, nego je stvorio stalan sustav 
estetskih vrijednosti i kategorija, prema kojima je nastojao sistema¬ 
tizirati najglavnija hrvatska pjesnička djela svojega doba. 

BibL: Knjigu o njemu izdao je g. 1917. Krsto Pavletić pod naslo¬ 
vom: »Život i djela Franje Markovića«. 

1. Iz »Doma i svijeta« 

Lagano drnda kočija uz selo, 
od kućnih ljesa paščad izlijeta 
štekćući pred nju, a iz nje veselo 
gospodin mlad, iz tuđeg putnik svijeta, 
ko stari znanac pozdravlja: i kumu, 
što s djecom s lješe viri, i na drumu 
prah gusti ljetni, što ga metu pseta 
pred konji repinami, i te sjene 
od kućica prek druma razvučene, 
i taj pred ljetni večer mir po selu 
(sav svijet u polju radi), i četu bijelu 
gusaka uz drum, što sve gaču, siču, 
uznemirene s one graje pasje, 
pak vratove previjajuć prot’ biču, 
kad kočiš srdit mahne, pouzmiču. 

Taj lavež, gak i sik je miloglasje 
gospodičiću sretnom, koj’ se eto 
iz svijeta vraća, od nauka teških, 
u zavičajno krilo drago i sveto, 
u rodni dom svoj skromni, al* viteški. 

Već konji navrh sela uspeli se; 
tu stanu, tu je dvorac, mladčev dom. 

Tri jablana uz stobor 1 ) tu se vise, 

te sunca zapadnog rumenilom 

sja vršak im se, ko krst na zvoniku; 





tihano stoje, i ko sveti zvon 2 ) 
sad drijemlje u njih šušanj, ali on 
i sad im čuje otajstveni ćuh; 
pak stupiv u dvor, prema dragom liku 
svog doma ruke širi: svetoduh 
to hram je njemu, tu sve uspomene, 
dječačke igre, majčine molitve, 
života selskog skromne, mile sjene 
prisusreću ga, te sve muke i bitve 3 ) 
dalekog svijeta sad su spokojne. 

Topola trepće uz jablane stara, 
ko majka glavom srebrovlasom drhće 
i grane k njemu pruža; nad njim prhće 
golubica, a gugutom ju kara 
sa krova golub, koj’ se vrti, guči. 

Po srijedi velog dvora lipa žuči: 
na suncu iz nje, ko varnice, pčele 
izlijeću rojne. Na desno se bijele 
dugački hlijevi 4 ) i staje u dobru redu; 
za raskoš tu se ne zna, al ni za bijedu. 
Na lijevo kuća drevnolika stoji, 
jur dvjesta godin’ ta starica broji, 
drvenjara je, al’ prijazna, redna, — 
ne otpravlja si nikad gosta žedna; 
od brvna stijene crne, okna mala, 
u njih se luci 6 ) bršljana zelene, 
pod luci razni cvijetnjaci šarene; 
krov slamnat, po njem mahovina pala, 
nad krovom viri dimnjak po nahero^) 
ko sokolovo na kalpaku pero. 

Uz južnu stijenu trs se razapeo, 
grleći bujno taj hrvatski dom: 
to ’e kućni genij, slatki brigolom, — 
i pauk, koj’ već mnogu muhu spreo! 

Od drugih strana kuću stabla štite: 
Bijela breza, joha, smreka tmasta, 
i granat grabar, jasen, jele vite. 

U sjeni im pod krovom šavra 7 ) lasta 
iz gnijezda starog, svim domarom sveta; 
u nj dirnut, kući gotova je šteta! 

Što cvijetku rosa, to je lasta domu: 

nebeski dar i božji blagoslov; 

bez zvijezde nebo, to ’e bez laste krov. 

Poj, lasto, sveđ na domu hrvatskomu! 

!) Stobor, dvorište. 2 ) Zvon, glas zvona. 3) Bitva, boj, bitka. 4 Hlijev, staja. 
5 ) Luci, lukovi. 6 ) Nahero, nakrivo. ?) šavrati, cvrkutati. 

(Iz idilskog eposa »Dom i svijet«) 

Franjo Marković 


XXV. JOSIP EUGEN TOMIĆ 


Život. Rodio se 18. X. 1843. u Požegi, gdje 
jo polazio osnovnu školu i nekoliko razreda gim¬ 
nazije, koju je nastavio u Zagrebu. Pravo je 
svršio u Grazu. G. 1867. imenovan je pristavom 
u Požegi, a 1869. prešao je u gospodarski odsjek 
vlade u Zagrebu, gdje je završio činovničku 
službu kao banski savjetnik. Umro je 13. VII. 
1906. u Zagrebu. 

Pregled rada, Tomić se u književnosti javio 
lirskim pjesmama rodoljubnog i ljubavnog sadr¬ 
žaja i izdao ih u zbirci Leljinke (1865.). Iza toga 
je objavio u »Vijencu« nekoliko pripovijesti šaljiva sadržaja, od kojih 
je neke poslije štampao u »Pošuricama« (1887.), ali kad je postao 
dramaturg kazališta, počeo je prevoditi drame i sam pisati komedije: 
»Bračne ponude«, »Zatečeni ženik« (1878.), »Novi red«, »Gospodin 
tutor« (1882.).Nastavio je s pučkim dramama »Barun Franjo Trenk« 
(1881.) i »Pastorak« (1892.), a završio je historijskom tragedijom 
»Veronika Desinićka« (1904.), 

Potaknut okupacijom Bosne napisao je historijski roman »Zmaj 
od Bosne« (1879.), a poslije njega je nastavio dopunom Šenoine 
»Kletve« (1882.) i romanima »Kapetanova kći« (1884.), »Eminagina 
ljuba« (1888.), »Za kralja — za dom« (1894., 1895.) i »Udovica« 
(1902.). 



/ X. 


Zahvaćen duhom vremena napisao je nekoliko novela iz suvre - 
menog života i pod dojmom Ohneta oveći roman »Melitu« (1899.). 


Komedije, U komedijama je ponajviše izvrgao ruglu različite 
ljubavne spletkare ili je s komične strane, ali sa simpatijom, iznio 

tipove dobroćudnih malih plemića »šljivara«. Jedino je u »Novom 
redu« i djelomično u »Zatečenom ženiku« upotrijebio komediju kao 
sredstvo za širenje političkih ideja. Prikazujući u »Novom redu« teške 
prilike za Bachova apsolutizma u Hrvatskoj ismijao je strance i do¬ 
maće ljude, pristaše »novog reda«, što ga je uveo Bachov apsolutizam. 

Povijesni romanu S rodoljubivom tendencijom i pod jakim utje¬ 
cajem Augusta Šenoe pisao je historijske romane. Prikazujući s lju¬ 
bavlju bosanske muslimane i unoseći u romane ideju vjerske toleran¬ 
cije nastojao je među njima buditi narodnu svijest pa je na takav rad 
potakao i niz drugih pisaca. U romanima s građom iz 18. vijeka pri¬ 
kazao je sa simpatijom ljude, koji su branili hrvatska prava od nadi¬ 
ranja stranaca, uvijek spremnih da narinu Hrvatima tuđi jezik, ukinu 
sabor i umanje prava, U »Udovici« je osudio krivi pijetizam, dok je 
inače protkao svoja djela kršćanskom naukom. U »Kapetanovoj 
kćeri« htio je oživjeti Požegu, kao što je Šenoa Zagreb. Premda se 
Tomić u povijesnim romanima držao povijesne građe, ipak je u aluzi¬ 
jama napadao suvremene političke prilike za Khuenove vlade. 

Radovi iz suvremenog života , Kao gospodarski stručnjak osobito 
je u »Meliti«, »Pastorku« i novelama iz suvremenog života imao pri¬ 
like da iznese svoje poglede. Tomić je smatrao 1848. godinu sudbo¬ 
nosnom i za plemstvo i za seljaštvo. Plemići, nenavikli na rad, brzo su 
propali, premda su gdjekoji htjeli đa se spasu različitim veleobrtničkim 
pothvatima, u kojima su ih obično izigrali stranci spekulanti. Seljaci 
su pomalo dijelili zadruge pa su osiromašili. Mnogi su otišli u Ame¬ 
riku, a u Hrvatskoj su stranci zaposjeli najbolju zemlju seljaka, koji 
su se odali pijanstvu, neradu i nemoralu (»Melita«, »Pastorak«, »Raz¬ 
djelnici«), Tomić je držao jedinim izlazom iz toga položaja, da se i 
plemići i seljaci izobraze što bolje gospodarski, a seljaci usto i 
prosvjetno. 

Književno značenje „ Književna vrijednost Tomićeva rada je ma¬ 
lena. Zakašnjeli je romantik s primjesom realizma. Tek je u romanima 
»Za kralja — za dom« i »Meliti« pokazao nešto ličnijih i toplijih do¬ 
življaja. Njegovo je značenje u prvom redu kulturne naravi. Vrlo 
marljiv radnik i dobar organizator, uvijek je radio na području, gdje 
su narodne prilike zahtijevale, a drugih nije bilo. Najbolji je prika¬ 
zivač života stare Vojne krajine i Požege. Njegove su komedije naj¬ 
bolje u hrvatskoj književnosti 19. vijeka, osobito nekoliko ljupkih 
prizora u »Novom redu« i »Zatečenom ženiku«. Njegova »Veronika 

Desinićka« bolje je u kazalištu uspjela nego Mafkovićeve i Tresićeve 
drame. Njegove su pučke drame bile dobra duhovna hrana za seljake. 
Bio je jedan od najplodnijih, najraznovrsnijih i najvještijih književ¬ 
nika hrvatskih. Svojom je »grimiznom« romantikom širio narodnu 
svijest i predobio srca publike za čitanje hrvatskih knjiga, pa je nje¬ 
gova glavna zasluga stvaranje i odgoj književne publike i stvaranje 
mogućnosti rada pravim umjetnicima, koji su iza njega došli. 

Literatura: Milan Ogrizović, Josip Eugen Tomić, Hrv. smotra 1906.; Emil 
Štampar, Josip Eugen Tomić, Zagreb 1939. 

* 

»Tomić kao stvaralac niti je artista niti eksperimentator kakovih 
problema, niti je kakav tendenciozan pisac, propovjednik ili pedagog; on je 
samo zanimljiv i ugodan pripovjedač sa svojim lijepim i jedrim hrvatskim 
jezikom, u kom tek tu i tamo naiđete na koji »slavonski« prizvuk.« 

Milan Ogrizović 


1. Kod bana 

Grof Adam Oršić, viceban Bedeković i barun Nacio Magda- 
lenić dogovore se, da će posjetiti bana i umoliti ga, da im kaže, 
što imadu držati do tih glasina, koje uzrujavaju svu kraljevinu. 

Ban ih primi vanredno ljubezno i milostivo, što mu nije bio 
uvijek običaj. 

— Drago mi je, da ste me, gospodo, posjetili... — govoraše 
im vrlo prijazno ban. — čujem, da je sve uzrujano radi navije¬ 
štenih reforma i gospoda su jamačno radi toga došla do mene, da 
čuju istinu .., 

—• Tako je, Vaša ekscelencija, — reče grof Adam. — Došli 
srno k našem banu, da od njega ... 

— Žalim, ali nisam više Vaš ban, — uleti mu naglo u riječ 
grof Esterhazy. — Dao sam ostavku i ona je primljena .. . 

Posjetnici banovi zabezeknuše se, kao da pravo ne vjeruju 
njegovim riječima. Opaziv to ban nastavi: 

— Jest, dao sam ostavku i Bogu hvalim, da je na dvoru pri¬ 
mljena . .. Reforme, koje se uvesti imadu, tako su zamašne i kobne, 
da ih ni ja, pouzdanik dvora, nisam odobriti mogao... Ja idem... 
vratit ću se za koji dan na moja dobra u Ugarskoj. 

— Dakle su istinite vijesti, koje čusmo ... — reče sa zabri¬ 
nutim licem viceban Bedeković, misleći na gubitak svoje ugledne 
časti. 

— Ne znam, što su gospoda čula, ali radi se evo o tom. — 
I ban ispripovjedi posjetnikom sve, što već saznasmo iz njegova 
povjerljiva razgovora s grofom Balašom. 

Dok je ban uglednoj gospodi sve kazivao i tumačio, vidjelo se 
na njihovu licu, kako su silno uzdrmani i poraženi neočekivanim 
udarcem, što ga je dvor namijenio Ugrom i Hrvatom. 

— Ja sam gledao i nastojao iz petnih žila, boraveći sada u 
Beču, — pričaše ban svojim znancima, koji su stajali nijemo kao 
kameni stupovi, — da osujetim zlosretnu — ko što ja mislim — 
osnovu. Htio sam da bar osujetim to, da se pri stvaranju komisa- 
rijata ne dira u historičke i uzakonjene granice obiju kraljevina, 
jer to spada eminenter pred dietu. Ali sve uzalud . . . Došao sam 
prekasno, kada je bilo sve već gotovo... Na dvoru nisu htjeli ni 
poteza preinačiti u dekretu, koji je već izdan .. . 

— Izdan?! — kliknuše u jedan glas sva trojica: grof Adam, 
barun Nicio i viceban. 

— Dakako, izdan je i ja sam ga donio sobom ... — potvrdi ban. 
Sada se prepisuje i za dva tri dana razaslat će se svim munici¬ 
pijem ... a onda će se preporučiti.. . Onaj, koji za mnom dođe, 
neka se brine, kako će sve to provesti... 

— Vaša ekscelencija jamačno zna već za svoga nasljednika? 
— upita viceban. 

Ban se nasmiješi. 

— To još nije oglašeno ... Imenovanje će kasnije slijediti .. . 

— Ali su ipak poznata Vašoj ekscelenciji? — primijeti grof 
Adam. 

— Gospoda me iskušavaju... — reče ban neprestano se smi¬ 
ješeći. — Sigurno nije još ništa, ali sva je prilika, da ćete dobiti 
za bana ... 

— Grofa Balašu? — uleti mu brzo u riječ barun Nacio. 

Ban pokima glavom. 

— Balašu! — ponovi gorko grof Adam. 

— Da, njega ... — potvrdi ban. 

— Zato je boravio ovdje ... — reče barun Nacio. — Odmah 
smo slutili, da taj dvorski ljubimac nije uzalud došao ... 

— Nismo mu u najboljoj uspomeni... — primijeti grof Adam- 

— I ne gledeći na to imat ćete, gospodo, mučan položaj 
s njim, — govoraše ban sve to iskrenije. — Vi ćete se sjećati lijepih 


187 


vremena pod banom Eszterhazyem. . . Pomislite samo: ban i 
carski komisar u jednoj osobi! ... Tolika vlast... 

— Niije li to incompatibile (nespojivo), Vaša ekscelencija? — 
upita viceban. 

— Ja držim, da jest i to sam stanovište branio svom snagom 
. .. Ban je prorex, stara institucija, a komisarijat... To ćete istom 
vidjeti. .. Mogu Vam samo toliko kazati, da je komisar sve, a ban 
ništa. 

— To su vrlo žalosni vidici u budućnost! — primijeti viceban. 

—- Ah, draga moja gospodo, — uze govoriti ban mekim, od 
ganuća skoro drhtućim glasom. — Još malo, ako nas ne spasi oso¬ 
bita milost Božja, pa je odzvonilo našoj konstituciji, a s njom 
nestalti će stare ugarske i hrvatske kraljevine ... S njima se radi 
sada, kao nekoć s haljinama našega Spasitelja: super vestern ejus 
miserunt sortem (kockaju se o njegove haljine) ... Ja sam star i 
Deus omnipotens (svemogući Bog) može me svaki čas odazvati 
k sebi... ali Vi ste mlađi, i doživjet ćete još koješta toga, ali dobro 
malo... 

Ban je govorio tako toplo, tako od srca, da su njegovi posjetnici 
duboko ganuti mučali i dijelili u taj čas razbuđene patriotske 
osjećaje dobričine bana. 

S tešikim srcem oprostiše se oni s grofom Eszterhazyem. I on 
je bio dvorski čovjek. . . učinile ga okolnosti takovim... ali je u 
duši bio pošten. .. ljubio je svoju domovinu i svoju kraljevinu, 
kojom je vladalo njegovo bansko žezlo. . . Nije bio tiran, ni himben, 
ni osvetljiv, već je gledao da i mrske stvari učini snošljivima... 
Pod njegovim bansltvom bilo je još slobode, stari ustavni duh mogao 
5e po volji širiti svoja krila, ako i bez uspjeha ... ali sada pod 
vladom toga novoga bana i komisara ... bit će to sve inače, jer 
on je čovjek posve inoga kova. 

Gospodin banov sekretar na skoku Donato Lukavski radio je 
1 prigledao neumorno dan i noć, dok su bili zgotovljeni prepisi car¬ 
skoga dekreta na sva municipija, kojim se uvodi novi oblik uprave 
u kraljevini. 

iJ samom dekretu i u banskom dopisu na municipije bijaše naj¬ 
strože zabranjeno, da se bud kakove predstavke, tegobe i molbe 
podnesu proti carskim odredbama, koje su »zrelo promišljene i od 
kojih se odstupiti ne će«. 

»Stari gospodin« bijaše sretan, kada je uz banski pečat bacio 
svoj zadnji potpis. 

— Deo gratias! — uzdahnu duboko, kao da mu se je golem 
kamen svalio sa srca ... - Consumatum est (svršeno je!). 

Rekavši to, pogleda svoga mlađahnoga sekretara i ^ kako 
mu se dvije krupne suze krune niz lice na papir, koji je P 

u svoje ruke ođ bana. . i ~ ixr 

_ Moi Donatol — reče dirnute ban, ustavši sa stolca i po 

ruku na sekretarove rame. - Vidim, da Vam je žao a« mnom 
Ne ću Vas zaboraviti... Vi ste valjan mlad čovjek... marlpv 
i uman... Vas čeka još lijepa budućnost... Vstieha ?*}? * ž 
moje pomoći, samo mi se javite, ]a cu za as sve * —^ 

(»Za kralja — zu dom«) 


XXV. VATROSLAV JAGIĆ 

Život. Rođen je u varaždinskoj građanskoj 
obitelji 6. VII. 1838. Gimnaziju je učio u Va¬ 
raždinu i Zagrebu, a sveučilišne nauke (klasičnu 
filologiju) u Beču. Profesor je Zagrebu od 1860. 
do 1870., kad je zbog politike otpušten. Već 
kroz to vrijeme stekao je toliki ugled odlična 
naučnog radnika i u stranom svijetu, da je na¬ 
skoro postao profesor na sveučilištu u Odesi, a 
1874. u Berlinu. Tu je iduće godine počeo iz¬ 
davati časopis za slavističku nauku goleme 
važnosti »Archiv fiir slavisehe Philologie«, koji 
je uređivao do 1920., a izašao je u 37 velikih knjiga. G. 1880. primljen 
je za sveučilišnog profesora u Petrogradu, a 1886. iza smrti Miklo 
šičeve preuzima stolicu slavistike u Beču. Umro je u Beču 5. VIII. 
1923., a sahranjen u rodnome gradu. Bio je elan mnogi svje s i 

akademija. 

Duhovni lik. Velika ljubav za nauku, vanredan talenat, kritičnost 
i pronicavost duha i silna marljivost učiniše, da je Jagić postao sre¬ 
dišnja ličnost slavistike i po mišljenju mnogih stručnjaka najveći sla¬ 
vist. Njegova mnogostrana i neobično velika obrazovanost izbija iz 
preobilnog broja njegovih naučnih djela, rasprava, studija, kn a, 
ocjena i prikaza, napisanih na hrvatskom, njemačkom, ruskom i latin¬ 
skom jeziku. 

Od prvoga njegova članka, koji je izišao 1859., pa do poslje¬ 
dnjega, koji je izišao nakon njegove smrti, područje mu ra a o u 

hvaća najrazličnija pitanja iz slavistike (jezik, kulturu, književnost, 
etnografiju i dr.). Mnoga je pitanja sam konačno riješio, a mnoga je 
postavio na tako dobre temelje, da su ih mogli s uspjehom rješavati 
njegovi suradnici i učenici rasuti po cijeloj Evropi. 

Rad. Kako se sva Jagićeva djela zbog preobilja ne mogu ovdje na¬ 
brojiti, navesti ćemo samo nekoliko od onih, kojima je neposredno 
zadužio hrvatski narod. Osim rasprava, različitih članaka i kritika 
u »Književniku«, »Arkivu«, »Starinama«, »Radu« i dr. treba spome¬ 
nuti »Primjere starohrvatskoga jezika«, »Gramatiku jezika hrvat¬ 
skoga« izdavanje u Akademiji većega broja starih pisaca hrvatskih 
(Menčetić, Đ. Držić, Vetranić i dr.), »Zakon vinodolski«, »Statut 
poljički«, »Hrvojev misal«, »Život i rad Jurja Križanića« i dr. 

1. Uspomene iz djetinjstva 

Naš uzgoj u kući roditeljskoj nije se mnogo razlikovao od obič¬ 
noga tadašnjeg uzgoja u građanskim kućama: otac i majka davali bi 
svojim uzornim obiteljskim životom lijep primjer djeci, a osobito 
majka gledala bi, da njena djeca, kako su lijepo napredovala u ško¬ 
lama, tako budu besprijekorna i u vladanju i uvijek dobro odjevena. 
Mnogi bi joj to čak zavidjeli ili prigovarali, što hoće od djece učiniti 
gospodu. Inače uzgajali bi nas u strahu Božjem marljivim polaženjem 
crkve i poštovanjem narodnih običaja. Mi smo se uz roditelje rano 
privikli nalaziti u tome poeziju, koja je zaslađivala obični tok našega 
života kao i izvanredni domaći poslovi, na pr. rad u polju, za koji 
bih oca molio, da se obavlja u dane, kad nije bilo škole, da bih 
mogao što više toga rada gledati u kući i na polju. Povrh božičnih 
i uskrsnih praznika, koje smo slavili u kući i u crkvi, najviše se mi 
djeca radovasmo putu u Bistricu, na »proštenje«. To je meni ostalo 
tako u volji, da sam i kasnije, boraveći sa ženom i kćerkom preko 
praznika u Varaždinu, redovito polazio u Bistricu, a katkad bi nam 
se pridružio čak i otac. 

Jedne godine dogovorismo se s mojim dragim prijateljem u Za¬ 
grebu Bogoslavom Šulekom, da ćemo zajedno preko Stubice u Bi¬ 
stricu; onamo došao nam iz Varaždina u susret moj brat Dragutin, 
te prenoćiv u Bistrici sutradan krenusmo dalje. Na putu u Bistricu 
ustavismo se preko podne, da se konji odmore, u Stubici, a kako je 
bilo dosta vremena do objeda, odlučimo da se okupamo. Kod toga 
je Šulek u svojoj kabini zaspao, te kad se dugo ne pokaza, stadosmo 

ga zvati i lupati na vrata, ne bi li ga probudili. Ali čovjek gluh, ne 
čuje ništa. Na svu sreću ima nad vratima u kabinu otvor, kroz koji 
smo bacali svakojake kuglice, dok ga jedna ne pogodi u glavu. I tako 
se probudi te sretno izađe. Kad sutradan stigosmo po mjesečini u 
Varaždin, u kuću moga oca, dogodi se opet jedan smiješan prizor. 
Moj otac htjede Šuleka pozdraviti; ovaj primakne odmah po običaju 
k uhu svoju srebrnu slušalicu; otac ne znajući pravo, što to znači, 
pogleda mene, a ja ću mu reći, neka zatrubi u slušalicu. Imao sam 
reći, neka mu kaže nekoliko riječi pozdrava u slušalicu. On me po¬ 
sluša te zbilja zatrubi s tolikom snagom, da se Šulek prepao i brzo 
odmaknuo svoju slušalicu. Kad sam razjasnio nesporazum, bilo je 
mnogo smijeha. Sutradan je otputovao Šulek k župniku Šavoru u 
Bukovac, s kojim je srdačno prijateljevao. 

Ja sam od najranijih godina vrlo rado čitao knjige. Još u pučkoj 
školi pročitao sam gotovo svu djedovu kajkavsku knjižnicu, poslije 
oko 1848. godine stadoše se javljati u kući i štokavske knjižice, 
izdanja zagrebačkog ilirskog pokreta. Jednom, valjda još prije četr¬ 
deset i osme godine, skupilo se nas nekoliko djece s iste ulice o 
velikim praznicima, da se igramo; na rasporedu naše zabave bilo je 
također čitanje Robinzona u kajkavskom prijevodu. Kad nam je 
čitanje dosadilo, metnusmo knjigu na stranu, te je tako i zaboravismo. 
Kada u zimskim večerima dođe na red, da i majka čita Robinzona 
svojim susjedama, traži knjigu, ali knjige nema te nema; tražismo je 
posvuda, raspitivasmo se kod susjedove djece, da li je tko vidio ili 
kući odnio našega Robinzona — knjige nigdje nema. Tek u proljeće, 
kad je snijeg stao kopniti, nađosmo našega Robinzona pod jednim 
grmom od ogrozda. Taj oštećeni primjerak ostaje u mojoj knjižnici 
kao najstariji pratilac mojega života iz carstva knjiga sve do moje 
smrti. 

Nikada u svom životu nisam pravio stihove ni na kojem jeziku; 
ali opet ću se ograditi protiv mišljenja, kao da nisam imao nikakva 
pjesničkog osjećaja u duši. Samo se taj nije izlijevao u stihovima, 
već je nalazio oduška u promatranju ljepota prirodnih, u poštivanju 
narodnih običaja, u ljubavi prema domovini, u kojoj uvijek ima 
mnogo pjesništva, mnogo romantike. Rado se sjećam, kako sam se 
kao dječak od 10—11 godina penjao u vrtu, iza kuće i gospodarskih 
zgrada, na velika vrata, da gledam lijepi vijenac gora s Ivanšćicom 
na sredini, koji je lijepo zaokruživao široka polja najbliže okolice 
varaždinske. Na širokoj cesti, što vodi iz Varaždina u Zagreb, posta- 
jaše za mene lijepo tek iza Plitvice, Turčina, Kneginca, jer tu po¬ 

činju brežuljci. Zato je za mene put u Varaždinske Toplice bio pun 
poezije, kao i čitav put preko Novog Marofa, Pake, Brezriice i Bi¬ 
saga do Sv. Ivan Zeline. Ali i kućni poslovi, radovi u polju, bili su 
dragi mojemu srcu; ja sam uz oca prilično naučio, kad je vrijeme 
kojemu poslu; dijelio sam s ocem sve njegove radosti, svu njegovu 
brigu. Kako nekoć kao malen dječak, tako i poslije, kad sam iz 
Zagreba dolazio k ocu sa ženom i djecom u goste, rado sam ugađao 
ocu prateći ga na polje, da obiđemo njegove oranice. 

Još jedne crte u našem uzgoju hoću se taknuti, naše religioznosti. 
Razumije se, da je naš uzgoj bio osnovan na vjeri i moralu katoličke 
crkve po njenim općim načelima i mjesnim predajama. Ove su po¬ 
sljednje mnogo značile i sačinjavale svu poeziju duševnoga života, 
koji je crpao svoju najveću snagu i hranu iz crkve. Mi smo djeca u 
svemu slijedila primjer roditelja, dijelila s njima radost i svečano 
raspoloženje o različnim crkvenim svečanostima. Naše svećenstvo 
bilo nam simpatično svojim narodnim mišljenjem i učestvovanjem u 
našoj radosti i našoj žalosti, mi smo ga poštovali i voljeli kao braću 
nešto višega reda. To je osobito vrijedilo za našu kuću, koja je 
brojila među članovima roda nekoliko svećenika. Uz njih dolazili 
bi rado u našu kuću i drugi svećenici, njihovi znanci, fratri, franjevci 
i kapucini, kapelani, katehete i profesori. Vladao je duh ne kaste, 
već iskrenoga prijateljstva; družeći se s njima bili smo nekako bliže 
crkvi i smatrali je narodnom ustanovom punom pjesničke privla- 
čivosti. Vatroslav Jagić 

G. OD ŠENOE DO MATOŠA 

REALIZAM 

I. TEORIJA REALIZMA 

1 P Realizam kao reakcija protiv romantizma, Kao što obično biva 
i u životu, tako je i s umjetnošću: ljudi se zasite staroga i traže nove pu¬ 
tove, redovno protivne onima, kojima su do tada išli. Romantizam 
sa svojim pretjeranim individualizmom, sa svojim žarkim bojama, 
raskošnim crtanjem, prevelikim gospodovanjem mašte i povijesnoga 
elementa nad suvremenim nije mogao dugo ostati gospodujućim 
umjetničkim smjerom, pogotovu, što su i znanstvene, i političke i 
drušvene i gospodarske prilike silile ljude da treznije promatraju 
život, pa prema tome da treznije stvaraju i književna djela. Tako se 
dogodilo, da je oko 1850, — a kod nas kojih trideset godina kasnije 

_ nas tala nov. stmja; realizam, koji je, gotovo « svim zemljama, 
postepeno prelazio u naturalizam. .... 

2 Suprotnosti realizma i romantizma . Mjesto subjektmzma i 
individualizma dolazi objektivom, impersonalnost r stvamos^, a po 
latinskoj riječi »res« stvoren e izraz realizam. Mogli bismo reci, 
e "ealilan! „ nekn rnku vraćanie klasicizmu, ko„ ,e također bio 
!■ bezličan«, stvaran. Ličnost nmietnikova |e n pozadmt, alt .zmeđn 
klasicizma i realizma postoji razlika u odnosu 

rodi i životu. Klasicist se doduše drži prirode, ali izabire sidre . 
prirode, koje taadu općenite zna^jke, pa već tune rmadn u«*, 
umjetničkih osobina; realist pak obraduie prtro • 

iest' on ne izabira, nego natanko prikozuje pojave u prirodi, kak 
jesu. Realist ne želi mijenjati prirodu: njemu je Ionako >>poefa^oj 
ma kakovo zamršeno psihološko pitanje kao neki djelić nosn^ 
Realizam nastoji prije svega da bude u cijelosti 

utjecajem nauke idu pisci i za naučnom toonoscu. Obradu, p 

iesne događaje, nastoje, da im se djela potpuno poklapaju s povij 
snom istinom, te se od umjetnika pretvaraju u starinare, P^ snl 
i jezikoslovce. Tako postaje realizam vise naučan nego estetican.m 
traži se osjećaj (sentiment), nego oćttt (sensation), vise utisci osjetila 
nego njihov odjek u duši; a kako je najvažnije osjetilo oko to j 
sviiet koji se vidi, pružao realističkim piscima glavnu građm 

UmSLrfk le gradi svoj poetični svijet, ne oblikuje prirodu, nego 
ja ob“ tumači. Iz i,’tih razina uc postavlja tczjb ue 

ide za promicanjem određenih ćudorednih načela. Ali bas za J 
realizam kao aijedna umjetnička škola prija njega, dao gotovo ana¬ 
tomski presjek društvenoga života. Pisci su prikazali > po,edince, 
sredinu i staleže sa svim njihovim odlikama i manama. 

3. Realizam kao izraz građanstva u napona snage. Ako posta- 
vimo pravilo, da su i umjetnička djela, napose književna, plod sr 
dine koja ih stvara i prima, mogli bismo (uz potrebne ograde) reci, 
da je rlalizam smjer, koji je najbolje odgovarao f^đam^ u na¬ 
ponu snage. Dok se građanstvo pribiralo i preuzimalo političku ^ 
dalo je romantizam, koji je jačao njegovo pouzdanje, i na,boi e od 
govarao njegovim dječačkim godinama. Staleži kao i poje*™^ 
svoju dječačku dob, svoju zrelu dob i svoju starost. Kod mladosU 
prevladava mašta. Kod mladog građanstva također je mašta bila 
razumom; kad je građanstvo postalo gospodujuci stalež^ g 
zrelije gledati, nije trebalo zavaravati oci žarkim slika , g 

moglo ispitati svoju savjest i podnijeti oštri analizatorski nož. Moglo 
je od romantizma prijeći k realizmu. 

4. Naučni temelji realizma , Ne smijemo zakone društvenoga 
razvitka primjenjivati u cijelosti na razvitak umjetnosti, jer se reali¬ 
zam mogao pojaviti i kod drugih staleža, pa čak i kod onih, koji nijesu 
nosioci političkoga i ekonomskoga života. Mogli bismo kazati, da 
realizam zahvaljuje svoj postanak i zrelosti građanstva, no bilo je i 
mnogo drugih uzroka, da je realizam zavladao u umjetnosti baš u 
drugoj polovici devetnaestoga stoljeća. Najglavniji uzrok moramo 
tražiti u neslućenom napretku prirodnih nauka. Dovoljno je podsjetiti, 
da je to bio vijek Amperea, Bella, Edisona, Pasteura i t. d.; da je u 
ovom vijeku nastala nauka o razvitku vrsta, da je tehnika upravo 
gigantski napredovala, a sve te pojave postignute su naučnim, isku¬ 
stvenim (eksperimentalnim) putem. U isto se vrijeme na području 
filozofije stvaraju sustavi, koji nastoje, kako bi filozofiju doveli u 
sklad s prirodnim naukama. Mjesto velikih metafizičkih sustava 
osamnaestoga vijeka, koji su drugim metodama išli za istim ciljem, 
za kojim je išla i filozofija srednjega vijeka (cognitio rerum per 
ultimas causas), rađa se sada pozitivizam , koji smatra otkrivanje 
prirodnih zakona najvećom zadaćom filozofije. Kao što se u srednjem 
vijeku govorilo, da je filozofija službenica bogoslovlja, govorilo se u 
drugoj polovici 19. v., da je filozofija službenica prirodnih nauka. 
Pozitivizam poriče, da možemo dokučiti potpunu spoznaju, i spoznaju 
ograničava na odnošaje, koji postoje između pojedinih pojava, a is¬ 
kustvo je temelj svake spoznaje. Psihologija se pretvara u biologiju 
i filozofiju. Na takvim filozofijskim temeljima izgradio je Francuz 
Hippolyte Taine svoju teoriju umjetnosti, koja je najsustavnija teor 
rij a realizma. Taine drži, da svako umjetničko stvaranje zavisi o pri¬ 
likama, u kojima se umjetnik rodio, o rasnom, plemenskom nasljed¬ 
stvu i o času (momentu), u kome radi. U vrijeme, kad je filozofija 
postala eksperimentalnom, postala je i književnost eksperimentalnom, 
pa Zola piše čak raspravu o eksperimentalnom romanu. 

5, Razlike realizma , Slika realizma nije potpuna, niti je moguće, 
bez čitanja i uspoređivanja i bez dugog iskustva, steći pravu pre¬ 
dodžbu o bilo kojoj književnoj školi ili književnom pravcu. Ni opisi¬ 
vanje ni izlaganje pojedinih osobina, a još manje definicija, ne mogu 
dati točnu i zaokruženu sliku, jer je svaki književno-umjetnički 
smjer vrlo složen pojam, različan i u vremenu i u sredinama. Ne može 
se reći, da je francuski realizam, na pr., jednak njemačkom ili da je 

Ujević: Čitanka za više razrede sr. škola 13 

naš kopija francuskoga ili ruskoga. Postoje samo neke zajedničke 
crte, a gotovo svaki stvaralac daje pojedinom smjeru svoju osobnu notu. 
Nekoliko letimičnih značajka realističkih pisaca upotpumt ce nam 
sliku realizma uopće. 

II. GLAVNI PREDSTAVNICI EVROPSKOG REALIZMA 

1. Sainte-Beuve (1804—1869.). Uz Tainea uvelike je utjecao na 
stvaranje francuskog realizma kritičar Sainte-Beuve, pisac broj¬ 
nih rasprava iz područja francuske književnosti i povijesti knji¬ 
ževnosti. Sainte-Beuve nije bio realist; pogotovu to nije bio u svojim 
književnim pokušajima, ali je nastojao analizom književnih i umjet¬ 
ničkih djela doći do istine. Baš tom težnjom za »istinom« u umjet¬ 
ničkom djelu utro je put francuskom realizmu i književnoj analizi 

društvenih pojava. , 

Među francuskim piscima realističnih romana (a roman je glavna 
književna vrsta realizma) ističu se Stendhal, Balzac, Merimee, Flau- 
bert, braća Goncourt, Daudet i Emil Zola. 

2. Stendhal (1783.—1842.). Stendhal je bio širok talenat, s izra¬ 
zitom crtom ironije, koja je često puta prelazila mjeru, što oduzima 
životnu prodornost njegovim djelima, od kojih je najpoznatije Rouge 
et noir. Finim opažanjem zna prikazati najtanje titranje duše, pa su 
njegove psihološke karakteristike i opažanja, kao i kod Dostojevskog, 
utvrdile izvjesne psihološke pojave prije nego ih je uspjela utvrditi 
naučna psihologija. 

3. Balzac (1799 _ 1850.). Ali svijet, koji je Stendhal stvorio i pre¬ 

više je neznatan prema golemom ljudskom materijalu, koji je iznio 
Balzac u svojim djelima. Ovaj čestiti čovjek, nespretan i nerealan u ži¬ 
votu, u književnosti je po instinktu bio realist. On je uz, Shakespearea 
i Dostojevskoga najveći stvaralac duša u svjetskoj književnosti. Nje¬ 
gova su lica prikazana tako realistički, da ih često pomišljamo kao 
osobe, s kojima smo živjeli i s kojima smo razgovarali. Neprestano u 
dugu, imao je prilike da prouči novu velevlast, plutokraciju i sav 
moderni sustav financija, pa je u toj sredini uhvatio, upravo otkinuo 
iz života nekoliko lica, koja će ostati besmrtna. Od njegove fanta- 
stičnosti u privatnom životu (radio je dnevno četrnaest, šesnaest sati, 
išao je spavati u sedam sati, a dizao se u jedan sat poslije ponoći) 
prodrlo je dosta i u književnost. Počeo je svoje književno djelo pu¬ 
stolovnim romanima, a i kasnije, kad je prestao pisati ta va je a, 

ostalo je kod njega mnogo interesa za zaplet, i u tom pogledu naš 
Šenoa mnogo podsjeća na Balzaca. 

4. Merimee (1803. 1870..). Ni po opsegu svoga rada, ni po šare¬ 

nilu svojih lica, ne može se Merimee ni izdaleka mjeriti s Balzacom, 
Ovaj mistifikator naše narodne poezije napisao je tek nekoliko djela 
trajne vrijednosti, ali ona su, osobito »Colomba«, upravo majstorska 
djela koncepcije, kompozicije i realističke hladnoće u crtanju lica i 
događaja. 

5. Braća Goncourt Jules (1830.—1870.) i Edmond (1822. — 1896.). 
Dobar dio svojih radova napisala su braća Goncourt u zajdnici i 
donijeli smisao za dokumentaciju u romanima. Oni su pomno pribi- 
rali stvarni materijal i onda mu davali umjetnički karakter. 

6. Flaubert (1821. — 1880.). U tome pogledu oni su nalik na Flau- 
berta, koji je osim nastojanja, da bude dokumentiran, pisao i roman¬ 
ski, Uza sav realizam, mnoga su njegova lica više koncipirana 
romantički nego realistički, što se opaža i kod »Madame Bovary«, 
Drugdje se opet približuje naturalizmu, 

7. A, Daudet (1840, — 1897,), Daudet je po formi realist, ali poput 
romantika voli intrigu. Zna upravo majstorski prikazati u malim 
crticama i novelama događaj, situaciju i osjećaj, 

8. Zola (1840, — 1902,). Od svih francuskih realista najviše pole¬ 
mika, slavospjeva i napadaja doživio je Zola. Nejednakost njegovih 
književnih djela — uz stranice vanredne ljepote nalaze se suhe i 
dosadne — samo je povećala ta razilaženja javnosti. Osjećaj 
za stvarnost Zola je pretvorio u sistem: poput novinskih izvjestilaca 
opisivao je slike iz života i unosio ih u svoja djela. To daje često 
nepatvoren dah stvarnosti njegovim djelima, ali s druge strane pisac 
je često na granici umjetnosti i nauke; njegov »naturalizam« je više 
naučno uvjerenje nego umjetničko gledanje na život. 

Zato Zolin roman nema one privlačljivosti, što je ima ruski, koji 
je sav zadahnut velikim čovječanskim osjećajima. 

9. Tolstoj. Sva gotovo književna djela Lava Tolstoja nastala su, 
da dokumentiraju njegovo vjersko, političko i socijalno naziranje. 
,.y diki s ^ vara ^ ac postao je po svojim književnim djelima prak¬ 
tični filozof, koji je uvelike utjecao na oblikovanje savjesti u devet¬ 
naestom i dvadesetom stoljeću: slučaj, koji se nije nikada u knjiže- 
^nosti pojavio u takvu opsegu, 

10. Dostojevski i Turgenjev, Posebna »ruska narav«, ono što se 
1Cn ° u za padnom svijetu naziva »slavenskim sentimentom«, nije 

dopustila, da ruski realisti hladno analiziraju ljude i ljudsko društvo. 

U njihovim djelima vidimo gotovo na svakoj stranici samilosna 
pisca; na dnu svake realističke pripovijesti ili romana opažamo 
piščevu suzu samilosnicu; tako je od hladnog realizma ostala samo 
forma. Ruski realist i onda, kad ostaje dosljedan realist, u stvan je 
pisac koji radije ulazi u dubljinu, u dušu, nego da se održi na površnu. 
Tako’se dogodilo, da je za realizma ruska književnost dala najvećeg 
psihologa-pisca u Dostojevskome, koji je tako duboko prodro u 
ljudsku dušu kao malo tko prije njega u književnosti, poput Dantea 

i Shakespearea. 

Ruski realizam imao je velik utjecaj na sve evropske knjize- 
nosti, a osobito na Irancusku i njemačku, dok je na talijansku počeo 
utjecati tek u novije vrijeme. Na našu književnost bio ,e utjeca, 

za vrijeme realizma odlučan, osobito utjecaj vana Turgenjeva, 
koji se odlikuće finim crtanjem situacija i majstorskom kompozicijom 
Utjecaj Tolstoja je također bio zavidan, pa cak i u javnom živo 
(usporedi Tolstojev utjecaj na Stj. Radića: mirotvorstvo samilost i t. 
d ) Dostojevski je od ruskih realista za vrijeme našeg realizma najma¬ 
nje prevođen. Istom iza realizma, za vrijeme moderne i poslije rata, 
zanimanje za Dostojevskoga je naglo poraslo. Gotovo sva njegova 
djela prevedena su na hrvatski. Ratne patnje pobudile su u ljudima 
zanimanje za bijednike i patnike, koje tako majstorski i gotovo nedo- 
stiživo crta Dostojevski. 

H. REALIZAM KOD HRVATA 

I. POLITIČKI ŽIVOT U HRVATSKOJ 

1 Rascjep narodne stranke . Nakon Mažuranićeva odstupa ime¬ 
nuje kralj hrvatskim banom Teodora Pejačevića (iza »bana _ puca- 
ni n a « - »ban kavalir«). Pejačević je kusao u okviru »nagodbe , 
T vlada ustavno i da zaštiti interese Hrvatske, ali njegove snage 
nijesu bile dovoljne, da se odupre Madžarima, koji su potajno 
javno željeli dati nagodbenjačkoj Hrvatskoj što jači znak ugarske 
zemlje. Samu narodnu stranku je nagodba temeljito podala. svje 
sniji elementi bili su protiv nagodbe, pa kad je ■ ® 

financija Antun David pokušao osnovati u Zagrebu madžarsku 
za financijske činovnike, istupiše iz stranke 22 narodna zastupn 
na čelu s Matijom Mrazovićem i Franjom Račkim. Oni su osnova ^ 
neodvisnu narodnu stranku, koja je nastavila tradicije i irs i na 

rodnjaka, dok se narodna stranka potpuno stavila u službu režima 
i tako preuzela na se ulogu negdašnjih madžarona. Uz novu stranku 
pristao je i biskup Strossmayer, a glasilo stranke je ostao »Obzor«. 
Stranka je zastupala misao federativne Austrije, pa je nužno po¬ 
stala antimadžarska i austrofilska, a kao nasljednica ilirske tradi¬ 
cije bila je i slavenofilska nastojeći u prvom redu, da dode do što 
uže usradnje austro-ugarskih Slavena. 

2, »Hrvatska stranka prava«. Odlaskom najčestitijega dijela 
narodne stranke u opoziciju bili su stvoreni preduvjeti za suradnju 
cijele hrvatske opozicije, neodvišnjaka i pravaša, kad ne bi posto¬ 
jale zapreke ideološke, socijalne i lične naravi. Pravaški poklič 
»Bog i Hrvati« preveden u obični politički jezik nije ništa drugo 
nego zahtjev potpune nacionalne i političke slobode, koja se 
može ostvariti u nezavisnoj hrvatskoj državi. To je spoznaja 
samodovoljnosti i narodnog ponosa, koji ne razbija glavu radi tre¬ 
nutačnih političkih »petljanija«, nego teži za konačnim idealom. Tu 
je osnovna ideološka poteškoća za pravu suradnju: neodvisna 
stranka je željela iskoristiti nesuglasice Beča i Pešte i tako popra¬ 
viti položaj Hrvatske. Pravaši su vidjeli jedini izlaz u propasti mo¬ 
narhije, pa su zato bili i protiv Beča i protiv Pešte. Neodvišnjaci 
su vjerovali u solidarnost slavenskih naroda, pravaši su smatrali 
tu »solidarnost« samo krinkom, pod kojom se otupljuje i slabi 
hrvatska nacionalna svijest. 

S druge strane postojale su i teškoće socijalne naravi. Pravaši 
su radikalci, u glavnom potekli iz puka, borbeni, poletni; neodvi¬ 
šnjaci su »viši sloj«, »bolje društvo«, »zagrebačka elita« bez jačih 
veza s narodom, pa su već na početku svoga rada prozvani »gene¬ 
ralima bez vojske«. Njihov program je bio odviše knjiški, previše 
racionalistički, dok je pravaški bio jasan: govorio je srcu. Postoji 
samo jedna realnost — hrvatski narod i njegova državnost, a sve 
je drugo »kerparija«. 

Misao o potpunoj slobodi našla je odjeka u hrvatskim srcima; 
nakon Mažuranićeva odlaska s vlasti gotovo sva omladina pristupa 
pravaškom pokretu. Slavenofilska politika neodvisne narodne 
stranke, a osobito njezino nastojanje oko uske suradnje Hrvata 
i rba nije moglo prodrijeti već radi toga, što su svi banovinski Srbi 
1 i uz vladu. Razumije se, da je ovakvo držanje srpskih političara 
još više ojačalo Starčevićevo učenje o Srbima. Radikalizam protiv 

taktiziranja i politike »sitnih mrvica« pretvorili su stranku prava 

u pokret. # , 

Nasuprot skupini dobronamjernih i učenih patriota stajao je 
žilav i zanosan pokret; prvi su uzeli za pokrovitelja mecenu 
Strossmayera, čovjeka gipka, široke kulture, s razvijenim osjećajem 
o relativnosti političkih zbivanja, s izrazitom crtom voljnog deka- 
dentstva, zaljubljena u umjetnost i društvene forme, nekadašnjeg 
dvorskog kapelana, koji i onda, kad dođe u sukob s vladarom, ne 
prekida u svome srcu sa sjajem habzburške krune; drugima je bio 
vođa lički Katon, Ante Starčević, slabo društven, moralist, učen, 
stoik, mlat, koji tuče, prorok, koji pristašama ulijeva samo nadu, 
a traži od njih žrtve, siromašan kao crkveni miš, bez trunka sklo¬ 
nosti za kompromis. Dvije najkrupnije ličnosti druge polovice - 
st. nijesu se mogle naći skupa, i nesklonost, koju su osjeća i je an 
prema drugome, posljedica je različitih temperamenata, kulture, 
pogleda, simpatija i antipatija, pa i onda, kad su se po že ji pri 
staša »pomirili«, ostali su hladni jedan prema drugome. 

3 Khuenova vladavina. (1883.—1901.). Ban »kavalir« nije se 
dugo zadržao na vlasti: 1883. financijske vlasti postavljaju na javne 
zgrade dvojezične grbove (na hrvatskom i madžarskom J ezl u) 
mjesto hrvatskih. U Zagrebu omladina obnoć baca te grbove, nasto 
u Madžarskoj nastaje uzbuna. Pejačević mora otići, a na njegovo 
mjesto dolazi komesar Ramberg, koji je najprije »uspostavio u 
časti« dvojezične grbove, a zatim ih zamijenio nijemim grbovima 
i otišao. Na njegovo mjesto dođe slavonski veleposjednik grot Dra¬ 
gutin Khuen- Hedervary, neobično spretan i energičan, bez skru¬ 
pula, spreman, da čuva ugarsko-hrvatsku nagodbu i interese dvora. 
S narodnom strankom nije pregovarao — on joj je zapovijedao i 
ona ga je slušala; neodvišnjake je kršio, a pravaše je nastojao 
onemogućiti izigravanjem saborskih propisa. Štampu je o uz ao, 
zastupnicima je u saboru oduzeo pravu slobodu, povećao je roj 
virilista, dok je svoje ljude obilato nagrađivao. Imao je osobitu 
sklonost, da podmićuje darovite pojedince dajući im odlična i do ro 
plaćena mjesta. Neodvisna stranka je gotovo izbrisana; pravaški 
pokret u narodu nije smalaksao, ali je stranka u saboru slabila, 
te je bila neopasna. Dugo Khuenovo vladanje počelo je drobiti 
narodne redove. Iza poletnih dana od 1860. nastupaju dam smala- 
ksalosti i pesimizma. Nitko nije vidio konac sistema. Činilo se, da 
austro-ugarska državna tvorevina postaje solidna zgra a. 1 


199 


v 

ti pravaša počinje slabiti, a s tim u vezi javljaju se glasovi o potrebi 
»realne« politike i sporazuma s neodvišnjacima. Već 1889. izrađuje 
Erazmo Barčić zajedničiki program, koji je mogao biti samo kom¬ 
promis. 1892. neodvišnjaci ne idu na izbore, ne bi li stranka prava 
bolje prošla, ali to traženje izlaza poljuljalo je ovu stranku toliko, 
da je 1895. došlo do njezina rascjepa. Starčević napušta maticu 
i osniva čistu stranku prava. 

4 0 Slabljenje Hrvata u Hrvatskoj 0 Khuenova vladavina je bila 
politika mrvica. Mir i rad, ali rada nije bilo. Kasniji su njegovi 
hvalitelji prikazivali njegovo vladanje kao neobično plodno u gospo¬ 
darskom i prosvjetnom pogledu. U stvari, Hrvatska se razvijala 
puževim korakom. Gospodarski je razvitak bio prespor; industrija 
i novčarstvo bili su u povojima, a koliko su se i razvijali, bili su 
u stranim rukama. U vezi s time hrvatski elemenat nazaduje, a 
strani se jača. G. 1863. bilo je na području Hrvatske i Slavonije 
1.25% Madžara; kad je Khuen došao na vlast, taj postotak je bio 
jedva nešto veći, da pri kraju njegove vladavine skoči gotovo na 
4%. Hrvat nije mogao uspijevati u svojoj kući, pa seli u tuđi svijet, 
u prvom redu u Ameriku. 

5. Nehaj za školstvo. Osobit nehaj pokazao je Khuen za školstvo. 
Sveučilište je životarilo, srednje su se škole slabo podizale, ali pučko 
školstvo je bilo najjadnije. Kad je Mažuranić odstupio, u Hrvatskoj 
i Slavoniji je bilo 1226 što nižih što viših pučkih škola. Za deset 
idućih godina (od 1880. do 1890.), od toga za sedam godina Khue¬ 
nova vladanja, u Hrvatskoj je otvoreno svega 13 škola. Od 1890. 
do 1900. školstvo se jače razvija, zahvaljujući u prvom redu nasto¬ 
janjima Ise Kršnjavoga. 

II. TRAJANJE I ZNAČAJKA HRVATSKOGA REALIZMA 

1 0 Realistička perioda 0 U Hrvatskoj se realizam javlja prije u 
književnim djelima nego u teoriji. U Šenoinim djelima ima dosta 
realističkih elemenata, a književni i politički listovi prije 1880. 
donose dosta priloga od stranih realističkih pisaca, ali sve do pred 
kraj Šenoina života romantizam je u prevagi. Tek oko 1880. pre¬ 
vladava realizam i traje, po prilici, do 1895. Ali i ovdje, kao i kod 
romantizma, ne možemo uzeti, da se samo u ovom razdoblju javljaju 
realistička djela: njih je bilo i prije i poslije ove epohe. 

2 0 Teoretski zastupnici realizma. Romantizam je, barem teoretski, 
vladao u hrvatskoj književnosti sve do Šenoine smrti. Doduše, 

prije Šenoine smrti javljaju se u nekim pokrajinskim pravaškim 
listovima zahtjevi za realizmom, ali ti su glasovi bili općenite na¬ 
ravi i pojedinačni. Neposredno iza Šenoine smrti dolazi do pro¬ 
mjene. U književnosti nastupa jako pokoljenje pravaških pisaca, 
koji s jedne strane podvrgavaju kritici starije javne radnike radi 
njihove romantike u politici (ilirstvo i slavenstvo) i u književnosti. 
S obzirom na odnos prema romantizmu a realizmu novo pokoljenje 
nije bilo jedinstveno. Janko Ibler traži realizam, a isto tako Jovan 
Hranilović, Josip Pasarić, nešto kasnije čedomil Jakša, dok Kumičić 
propagira naturalizam, te dolazi do književnih svađa: gotovo sva 
javnost i svi književni kritičari ustaju protiv Kumičićevih ideja. 

3. Književni listovi. »Vijenac« je za čitavo vrijeme realizma 
glavni hrvatski književni list. Neko vrijeme iza Šenoine smrti došao 
je u ruke pravaša (formalni urednik F. Folnegović, stvarni urednik 
Janko Ibler), pa je bio pristao uz radikalniji realizam, ali je kasnije 
pod novim urednicima ostao zastupnikom umjerenog realizma i pro¬ 
tivan naturalizmu. Takav je ostao sve do 1896., kad je urednikom 
postao B. Inhof, koji je učinio »Vijenac« općim hrvatskim književnim 
listom i primao radove bez obzira, kojem su pravcu ili struji pri¬ 
padali. Novi, realistički i pravaški mladi naraštaj nastupio je 1880. 
almanahom »Hrvatska«, a godine 1882. pokrenuta je »Hrvatska 
vila«, koju je najprije uređivao Harambašić, zatim Kumičić (1883. 
i 1884.), koji je, u glavnom radi svoga članka o romanu, morao na¬ 
pustiti uredništvo. List je ponovno uređivao Harambašić, ali kratko 
vrijeme iza toga prestao je izlaziti. Nakon toga pravaši su pokrenuli 
»Balkan«, ali ni on se nije dugo održao. Napokon su pravaši 1895. 
osnovali »Prosvjetu«, ali ona nije bila pokrenuta toliko iz knji¬ 
ževnih pobuda, koliko iz potrebe, da se hrvatskim obiteljima dadne 
zabavno-poučni list. 

4. Značajka realističkog romana. Romantizam je bio jak u histo¬ 
rijskim romanima i pripovijestima, ali i realizam postizava najveće 
vanjske uspjehe baš na području historijskog romana (Kumičićeva 
»Urota«, »Kraljica Lepa«, romani i pripovijesti Gjalskog iz ilirskog 
doba ili iz minulih vremena Hrvatskoga Zagorja). Ali uza sve velike 
vanjske uspjehe historijski roman je za vrijeme realizma u poza¬ 
dini. Mjesto historijskih pojava realistički roman i pripovijetka 
obrađuju suvremene probleme, suvremeni život. Iznose se problemi 
društvenih sredina, provodi se analiza pojedinih staleža, koje reali¬ 
stički pisci obrađuju ili sa stajališta socijalno-ekonomskoga (Ku- 

mičić, Kozarac) ili pretežno sa psihološkog stajališta (Gjalski), dok 
Novak ostaje po sredini, pa kod njega sad pretegne socijalni pro¬ 
blem, sad psihološki, ali se i kod pisaca s istaknutom sklonošću za 
psihologijsku analizu pojavljuju i čisto društveno socijalni problemi 
(Gjalski). 

5. Problematika realističkoga romana. U crtanju društvene sre- 
dine hrvatski je realizam neusporedivo obimniji od romantizma. Rea¬ 
listički roman prikazuje u prvom redu gradski i varoški svijet, ali 
ima i nekoliko upravo fascinantnih slika sa sela (na pr. u Kovačiće- 
voj Registraturi). Omiljela je tema hrvatskoga realizma prijelaz 
seoskoga elementa u gradski, razvoj seljačke djece od seljaka do 
intelektualca i sukob tih intelektualaca sa svojom novom okolinom — 
gradom i plemstvom (Kovačić, Novak, Leskovar, Kumičić i t. d.). Isto 
tako realizam uopće, a realistički roman napose, iznosi problem 
hrvatskoga plemstva, njegovih sklonosti i njegova položaja u novom 
društvenom uređenju (Gjalski, u drami V. Mažuranić, donekle Le¬ 
skovar). Ukratko, hrvatski je realizam zahvatio gotovo sve naše kra¬ 
jeve i sve narodne staleže, život evropski obrazovanih intelektualaca 
sa svim duhovnim krizama (Gjalski), život zagorskoga sela i zagor¬ 
skih plemićkih kurija (Gjalski, Kovačić, Leskovar), život Zagreba 
(Gjalski, Kumičić), život Karlovca (Kovačić), Slavonije (Kozarac), 
Senja i ostaloga primorja (Novak, Draženović i Kumičić). Like 
(Turić), Dalmacije (Vojnović), Bosne (Mulabdić). Tu su obrađena 
gotovo sva zvanja, sva zanimanja, od seljaka do pesimističkog i bes¬ 
pomoćnog intelektualca, od trgovca i činovnika do narodnih vođa: 
svi su oni uhvaćeni, sad s više, sad s manje uspjeha, ali ipak u tolikoj 
mjeri, da možemo na temelju tih djela stvoriti prilično točnu sliku 
naših društvenih odnosa i naših tadašnjih stvarnih prilika. Nikada, 
ni prije ni poslije, nije hrvatski život prikazan tako obimno u hrvat¬ 
skoj književnosti. 

6. Lirika. Iz toga osnovnog raspoloženje i želje pisaca, da crtaju 
suvremeno zbivanje i suvremenu stvarnost proizlazi jedna karakte- 
S 1 ^ na os °kina našeg realizma (uostalom, manje više općenita za 
sve evropske realizme) — nestašica lirike. Pisci se ponajmanje bave 
svo,im ličnim snovima, pa i oni, koji su u mlađim danima pokušali 
Pjesmama, napuštaju kasnije taj rad (Kozarac, Kovačić i t. d.). Ep je 

trmi ° er rf i n j PUS i en ' Jedino > e s P 0 mena vrijedan rad T. Alaupovića u 
om pogledu. Povjestice njeguje Arnold. U samoj lirici uz Amolda, 

Ji zapravo samo vremenski pripada realizmu, pjevaju Harambašić, 

ali ni on nije realist po uvjerenju ni po pjevanju, i Kranjcevic, 
premda kod njega ima mnogo stvarnih elemenata i tema nerealisti- 

čkoga karaktera. 

7. Drama. Ni drama nije za realizma bolje prošla od lirike. 
Dramskih radova ima više, ali prave realističke kazališne komade 
pokušali su dati samo Rorauer, Derenčin i Vojnović. Rorauer je 
dao četiri kazališna komada (Maja 1883., Olinta 1884., Naši ljudi 
1889., Sirena 1896.). Osnovni je ton realistički, ali nabujala patetika, 
potpuna nestašica domaće stvarnosti i slabo psihologiziranje oduzelo 
je ovim dramama svaki istinski životni dah. Derenčin je dao zani¬ 
mljiv pokušaj političke komedije (»Ladanjska opozicija«), a napisao 
je i društvenu dramu (»Tri braka«). Treba još spomenuti reformu 
rad Stjepana Miletića oko kazališta, koji je podigao zagrebačko ka¬ 
zalište, i po repertoaru i po načinu izvedbe, na visinu naprednih 
evropskih kazališta. 

8. Nedostatci hrvatskog realizma. Hrvatski realizam nije ni 
praktično ni teoretski potpuno dosljedan. Književnost bi uvijek, u 
ovoj ili onoj formi, morala biti odraz života, odraz sredine, u ojoj 
nastaje i slika tvoračkih i intelektualnih osobina autora. A život je 
kod nas bio daleko od realizme. Kod samih pisaca nastalo je unutra¬ 
šnje lomljenje i sumnja, da li je naš život podesan za nepristran i 
stvaran prikaz. Naše političke prilike nisu dopuštale, da se razvije 
objektivna kritika i da se dade realna slika našega života — a to je 
cilj realizma. Javnost nije željela gledati u književnosti svoju sliku, 
nego je zahtijevala, da joj književnost bude potpora u borbi i sred¬ 
stvo za održanje. 

9. Književnici na braniku domovine. Khuenu nije uspjelo skrsiti 
književnike. Kroz čitavo vrijeme njegova vladanja hrvatski su se 
književnici u golemoj većini držali daleko od režima, osim pri kraju 
Khuenove vladavine, kad su mladi počeli surađivati u njegovu listu. 
Književnici, a osobito pjesnici, i onda kad žele dati »realnu« sliku, 
imadu redovno tendenciju, da svojim književnim stvaranjem oja¬ 
čaju narod u njegovoj borbi za samoodržanje. 

, 10. Klonuće i očaj. Najtipičniji predstavnik otpora za realizma 

hrvatskog u poeziji bio je August Harambašić. Kad ga uhvati zelja 
za smrću, on se trza i želi živjeti, jer 
»Hrvatska strada ljuto 
Za nju moram živit jošte«. 

On je spreman boriti se za narod, gdje bude trebalo: 

»Makar ranjen tisuć puta mora 
Putem stati, pasti i umrieti«. 

Novi realistički način gledanja na život i na prilike, naučio je i 
Harambašića, da nije samo tuđin kriv našoj nevolji, nego da smo i mi 
sami krivi: 

»Jer i mrtav ti ćeš u tom grobu 
Potomstvu nam ostat primjer živi f 
Da smo našoj očajničkoj biedi 
Ponajviše bili sami krivi«. 

Taj titan ljubavi prema domovini, razapet silnim patriotskim 
osjećajima slabi zajedno s općim slabljenjem našega života: 

»Slomljen stojim na grobu 
Propalih mi nada«. 

Pristupio je životu radosno i pun nade, a onda spoznaje, da lju¬ 
bavi »sva rasporena grud je prečista« nadi »oči izkopane i odsječene 
ruke obadvie«: 

»Da ljubav mi je srce slomila, 

A vjera mi je um potamnila, 

A nada me je gadno izdala«. 

Najprije silna, nadljudska ljubav prema domovini, gigantska 
težnja za slobodom, a zatim malaksalost, depresija, rezignacija, koja 
je spopala nesamo Harambašića, nego velik dio naših knijževnika, 

11. Bijeg iz života . Malodušje u lirici usporedo se javlja s malo- 
dušjem u romanu i novelistici. I roman i novela, u kojima se na po¬ 
četku Khuenove vladavine zrcalila naša stvarnost ili je prikazivana 
više 1 manje objektivna slika naše prošlosti, nakon 1890. bježe od ži¬ 
vota. Pojavljuju se općenite teme, teme o vječnim problemima. Dok 
su neposredno prije 1890. nastali naši najbolji realistički romani i pri¬ 
povijesti (Gjalski, U noći, 1886., Janko Borislavić, 1887.; Kozarac, 
Biser Kata i Naš Filip, 1887., Poletarca i Kapetan Gašo, 1888., Mrtvi 
kapitali, 1889.; Kovačić, U registraturi, 1888.), dotle početak posljed¬ 
njeg desetljeća XIX, st. počinje s izrazitim pesimističkim i psihološko- 
analitičkim djelima. 

12. Mladež , koja plače ... Demoralizatomo je, bez sumnje, 
djelovalo na hrvatski javni život i to, što je bila često pojava, da naj¬ 
žešći radikalci postanu kasnije sluge režima. Mladež je bila radi 

kalna i otporna, roditelji — činovnici — postajali su odmetnici na¬ 
rodne misli. Fran Mažuranić daje u svojoj crtici »Otac i sin« finu 
sliku poštenja mladeži i pokvarenosti starijih. U kući jednog ugled¬ 
nog javnog radnika veselje: dolaze gosti i čestitaju domaćinu. Sve 
je veselo samo nema sina. On plače u svojoj sobici. A što plače taj 
mladić, kad se svi vesele? — »Jutros mu je otac dobio križ radi 
izvanrednih zasluga na saboru«. 

III. SLIKA RAZVITKA GOSPODARSKOG ŽIVOTA KOD HRVATA 
U XIX. i XX. STOLJEĆU 

Hrvatska ulazi u devetnaesto stoljeće u znaku blagostanja, koje 
dolazi od obilne prolazne trgovine, što polazi od Siska i Karlovca 
kao najznatnijih riječnih luka prema Rijeci Lujzinskom, a prema 
Senju Josipovom cestom. Te ceste, netom dovršene, najvažnija su 
potpora hrvatske trgovine. Izvozi se žito, drvo i koža, a uvozi razli¬ 
čita prekomorska roba. Stanovništvo hrvatskih trgovačkih gradova 
Siska, Karlovca, Rijeke i Senja povećava se, život u tim gradovima 
postaje lagodniji, rastu duhovne i materijalne potrebe, pa od toga 
trgovina dobiva novih poticaja. 

Blagostanje gornje Hrvatske privlači poduzetne ljude iz ostalih 
hrvatskih krajeva; na početku 19. stoljeća dolazi u Senj, Rijeku i 
Karlovac s Hvara obitelj trgovca i poduzetnika Vranjicana, koji u 
polovici) stoljeća daju nove poticaje i mogućnosti čitavom hrvatskom 
gospodarskom životu. Ambroz Vranjican, koji je postao i povjereni¬ 
kom za narodne financije u vladi bana Jelačića, stvara prvi riječni 
parobrod u Hrvatskoj, rješava željezničko pitanje, sudjeluje kao 
osnivač kod prvih narodnih gospodarskih pothvata. Riječki trgovac 
Adamić je evropskoga glasa i velik promicatelj umjetnosti, naročito 
kazališta. Blagostanje i prosvjeta kroče rukom o ruku, prometna 
sredstva zbližuju ljude, upoznaju međusobno i s tim upoznavanjem 
sve to više se širi i produbljuje spoznaja o jedinstvu hrvatskih po¬ 
krajina. 

I Dalmatinska Hrvatska izlazi iz sredovječja i otvara put mo¬ 
dernom vijeku tehnike, dobivši u prvom redu izvrsne ceste, koje gradi 
vojska po osnovi Splićanina inžinira Zavorea. Napoleonski ratovi do¬ 
nose zapadnoj Hrvatskoj neslućenu trgovačku konjunkturu, Karlovac 
postaje predvodnik hrvatskih gradova. No nakon napoleonskih ra¬ 
tova slijedi kriza, unatoč pobjedi Austrijska carevina je novčano 
iscrpena, a k tome dolaze od 1817. uzastopce godine nerodice, 
strašnoga glada i stočne zaraze. Trgovina u zapadnoj Hrvatskoj živo¬ 

tari, političke borbe za samoodržanje s pomlađenim madžarskim 
nacionalizmom umrtviše sasvim gospodarsku i trgovačku poduzet¬ 
nost. Pojedini Hrvati spoznaju, da politička borba za samoodržanje 
ne će uspjeti bez obnove i hrvatskoga gospodarskog života, da je 
politička sloboda nesigurna bez zdravih gospodarskih temelja. Samo 
ta misao je nova i teško krči sebi put; no ipak postaj© glavnom silom 
pokretnicom hrvatskog narodnog preporoda. 

Hrvatski preporoditelji su to spoznali, i njihov rad na obnovi 
gospodarskoga života Hrvata isto je tako zamašan kao i njihovo poli¬ 
tičko i književno djelovanje. Janko Drašković 1832. izradivši u svojoj 
Disertaciji politički program Hrvata za stotinu godina unaprijed na¬ 
crtao je u njoj isto tako i program gospodarske obnove, upozorava¬ 
jući na svakome mjestu na opasnost za Hrvate od njihove gospodarske 
nemoći spram madžarskog nacionalizma. Godina 1832, uostalom je 
godina mutnih gospodarsko-društvenih slutnja: u Galiciji, Madžarskoj, 
te dijelu Hrvatske dolazi do teških seljačkih buna; ugarsko-hrvatski 
sabori u Požunu od 1832.—1836. prisiljeni su načeti nov urbarski 
poredak, koji već praktično znači posvemašnje ukidanje kmetstva, 
a pronicavi ljudi u Hrvatskoj kao Janko Drašković 1 pa biskup Haulik 
znaju, da će to biti užasan udarac za cjelokupno gospodarstvo Hrvat¬ 
ske, ne bude li zemlja pripravljena na taj obrat naučivši nove suvre¬ 
mene metode gospodarenja. Hrvatskim su se granicama približile 
nove snage tehnike: dok gorice Hrvatskog Zagorja slušaju prve za¬ 
nosne budnice, njihovi obronci hvataju već jeku prve željeznice, koja 
probija put iz Beča na Trst; na Rijeci, koja je kao dio austrijskoga 
jadranskog prometnog sustava izmakla političkoj moći Hrvatske, 
sopću već u tvornicama prvi parni strojevi. I hrvatskoj trgovini, koja 
ži y i od tranzita, kanda zvoni posmrtno zvonce, jer se na tršćanskom 
tržištu ruska i egipatska pšenica hvataju u koštac s podunavskom — 
to ne znači nesamo skori gubitak tranzita, nego i pad cijena u samoj 
zemlji. Spas je samo u pojačanom radu na nov suvremen način. Janko 
rašković u prvom redu podupire izdavanje novina, društvenost, 
osnutak »Čitaonice«, pa i samu »Maticu«, koja po njemu ima i go¬ 
spo arski cilj, kako reče 1838, u govoru na prvoj skupštini Čitaonice: 
»ako komtne knjige drugih izobražemih naroda u naš jezik preve- 
emo ili sami takve osnujemo, ako trgovačku i poljodjelsku vrst 
- istrimo, najviše pako, ako primjerno odhranjenje naroda našega i 
pnbavljenje većega imetka njemu pripravimo«. G. 1838. osnovana je 
u Zagrebu »Čitaonica« iz koje izlaze već 1842. »Matica« i — »Gospo- 
arsko društvo«; među najmlađim preporoditeljima nalazi Drašković 

rajvrsnije suradnike: Dragutina Rakovca, prvog tajnika »Gospodar¬ 
skog društva« i Ljudevita Vukotmovića, prvoga modernog gospo¬ 
darskog pisca među Hrvatima. Predsjednik »Gospodarskog društva« 
je biskup Haulik, koji odstupa zemljište za prvo gospodarsko poku- 
šalište, Društvo izdaje gospodarske poučne spise, letake i osniva 
podružnice, a prvu podružnicu Gospodarskoga društva u pokrajini 
osniva u Glini — budući ban Jelačić, tada zapovjednik tamošnje 
krajiške pukovnije. Prvih godina »Gospodarsko društvo« svu pažnju 
upravlja na problem gnojenja zemlje, zauzima se dalje za upotrebu 
željeznog pluga, promiče nove kulture bilja, gradi program rada, ali 
za taj treba desetljeća. Drugi veliki promicatelj blagostanja na po¬ 
dručju trgovine je Ambroz Vranjican. Cilj je njegov ojačati tranzitnu 
trgovinu na Jadran, li to smanjivanjem prevoznih troškova; prvi osniva 
hrvatsko parobrodarsko društvo na Savi, traži u Engleskoj vješte 
mehaničare i inžinire, da mu izrade posebna kola, podesna za hrvat¬ 
ske ceste, doziva iz Graza nekoga Gugenberga, koji da je izumio takva 
teretna kola, što će dotadašnjom snagom potega posebnim uređajem 
prenosa sile moći podnijeti dvostruki teret. Ambroz Vranjican je god. 
1846. i jedan od glavnih osnivača »Prve hrvatske štedionice«. Iste 
godine pojavio se na hrvatskom tlu i prvi parni stroj; vinkovački 
građanin Antun Tresper osnovao je u selu Korođu prvi parni mlin. 

1847. godina je! teške nerodice, a 1848. u proljeće donosi revo¬ 
luciju, ukidanje kmetstva i rat s Madžarima, gdje Hrvati udio svoje 
vojske u glavnom sami financiraju. Ti su događaji jedan od najtežih 
gospodarskih potresa u životu Hrvata posljednjih stoljeća. Za Hrvate 
su došli svakako prerano, zatekli ih nepripravljene, i vlastelu i kme¬ 
tove. Revolucija 1848. nošena načelima zapadnjačkoga liberalizma 
u Hrvatskoj donosi munjevit prijelaz iz patrijarhalnoga gospodarstva u 
novčano gospodarstvo, prijelaz to mukotrpniji, što u Hrvatskoj nema 
gotovine. Posjednik zemlje, koliko je napredan gospodar, preko 
noći našao se bez besplatne radne snage, a svojega dojučerašnjega 
kmeta ne može plaćati kao najamnika, jer nema gotovine; seljak, 
dojučerašnji kmet, stekao je politička prava, ali nije postigao gospo¬ 
darsku slobodu: neuk, prepušten je sebi, zadužuje se, gubi zemlju i 
tako počinje seljačko proletariziran je. Nakon rata 1848.—49. traje 
stvarno 10-godišnja kriza hrvatskog gospodarstva. T. zv. Bachov 
sustav uvodi u Hrvatsku modemu upravu, osniva mnoge stvaralačke 
ustanove, naročito na trgovačko-gospodarskom polju. Osniva trgo¬ 
vačke komore, proglašuje obrt slobodnim od cehovske stege, no 
osirotjela zemlja teško podnosi nove poreze, izazvane promjenom su- 

stava bez obzira na to, što apsolutistička vladavina radi svoje protu- 
ustavnosti i centralizma budi opći otpor. Apsolutizam mnogo toga 
započinje i načinje, ali krivo provodi. G. 1848. i 1849. kao sve ratn^ 
godine konjunkture su za trgovinu - onda polako slijedi sve oštrija 
kriza, postigavši vrhunac 1857. nakon krimskoga rata; mlada indu¬ 
strija nazaduje i radi općih prilika i radi sve veće nestašice gotovine; 
tako povremeno obustavljaju rad sumporni rudnik u Radoboju i želje¬ 
zara u Rudama kod Samobora. Jedino uspijeva trgovina vinom i 
drvenom robom, najprije u obliku dužica, a onda sve više u obliku 
željezničkih pragova; njima hrvatske šume snabdijevaju buduća deset¬ 
ljeća gradnje željeznica po Evropi. Od te trgovine živi u blagostanju 
područje cestovnog sustava prema Jadranu, surađuje trgovačka mor¬ 
narica primorskih Hrvata. Od 1843.-1857. sagrađeno je na Rijeci, 
bakru i Kraljevici 410 brodova s 133.036 tona zapremine u vrijed¬ 
nosti od 13,505.109 forinti — golem kapital, kad se uzme u obzir, 
da prv! nagodbeni proračun Hrvatske 1869. nije dosegao 2 milijuna 
forinti. Ah za deset godina parobrod pobjeđuje jedrenjak i radi ne¬ 
stašice gotovine, a donekle i radi neshvaćanja duha vremena, hrvat¬ 
ska trgovačka mornarica bezvrijedno propada. G. 1858. javlja se 
prvi put filoksera u evropskim vinogradima, ali u Hrvatskoj još nitko 
ne sluti i nitko ne sprema obrane od zla, koje će uništiti za dva deset¬ 
ljeća sye hrvatske vinograde, pored šuma jedinu proizvodnu imovinu 
rvata. Uostalom g. 1858. osniva se već prvo društvo stranih nov¬ 
čara spremajući se iskorišćivati hrvatske šume — počinje navala 
stranoga kapitala u Hrvatsku. 

Gospodarska kriza 1857, i ratni neuspjeh u Italiji 1859 ruše 
apsolutistički sustav austrijskoga carstva, a Hrvati dobivaju bar dije- 
°m vlast nad svojom sudbinom. Hrvatski sabor 1861. zahvaća dje- 
atno i u gospodarska pitanja. Pored organiziranja gospodarske na¬ 
stave, koja je postignuta 1862. osnutkom gospodarskoga učilišta u 
Križevcima, hrvatski političari toga razdoblja nastoje riješiti dva 
adasnja životna pitanja za gospodarski napredak Hrvata: pitanje 
prometa i pitanje navjere (kredita). Austrijska vlada je favorizirala 
n n > u zeljezmokih pruga na temelju jadranskoga lučkog sustava 

U ^ rske kao 1 Hrvatske, premda je ugarsko-hrvatski sabor 
vec 1846. pokrenuo pitanje gradnje riječke željeznice. Beč je spojen 
7 f ,ezmcom s Mubljanom već 1849., a s Trstom 1857., tako da se 
gradnja svih budućih željezničkih veza mora spajati s ovom prugom. 

remda već g. 1851. počinje trasiranje pruge Zidani Most—Sisak, 
Prva željeznica pođe tom prugom tek 1862. I to bijaše nepovoljna 

pojava za hrvatski gospodarski život: od Siska roba sad odlazi na 
Trst i postepeno obamire promet u cijelom prostom od Kupe na jug. 
Narod, koji velikim dijelom izravno i neizravno živi od prometa na 
hrvatskim cestama, počinje siromašiti, počinje razdoblje »pasivnosti« 
i Like i Hrvatskog Primorja: Bakar, Kraljevica, Senj ulaze u agoniju. 
Hrvatski sabori od 1861.—1867., prozrijevši svu kobnost tih po¬ 
java, nastoje iznuditi željezničku prugu, koja bi tekla kroz Slavoniju 
i preko Zagreba, Karlovca silazila na Jadran, na Rijeku ili na Senj. 
Žive se rasprave vode između hrvatskih političara, hoće li željeznica 
izbiti na Rijeku ili Senj — odluku konačno stvara nakon sklopljene 
nagodbe od g. 1868. budimpeštanska vlada: željeznica izlazi na more 
na Rijeci, a Senj je sa svojim ličkim zaleđem za duga desetljeća osu¬ 
đen na kukavno životarenje. Još kobnije bijahu prometne prilike u 
Slavonskoj Hrvatskoj, koja je praktički odsječena od matice zemlje; 
1862. trgovačko-obrtnička komora u Osijeku ističe u svom izvještaju, 
kako su ceste tako loše, da »tko hoće iz Osijeka u Zagreb, mora 
putovati preko Pešte, Beča i Graca«. Drugo značajno pitanje, koje 
pokreću hrvatski političari, pitanje je »vjeresionice«, kreditnoga za¬ 
voda, koji bi poglavito pomagao poljodjelstvo i zatim trgovinu jefti¬ 
nim i povoljnim zajmovima. Kako je radi nestašice gotovine propa¬ 
dalo hrvatsko gospodarstvo uzrokujući teške društvene pojave 
zemlja, najdragocjenije imanje, odlazi postepeno u ruke stranoga 
kapitala — svcjedoči rasprava Eugena Kvaternika »Hrvatski Gla- 
vfničar«, napisana g. 1862., u kojoj hrvatski narodni mučenik u mrač¬ 
nim bojama slika gospodarsko-društveno stanje hrvatske zemlje 
žarkim rodoljubljem pozivajući Hrvate na pribiranje hrvatskoga 
narodnoga prometnog glavničarstva (kapitala). 

Svijetlo u toj magli hrvatskoga gospodarskog života tih godina je 
»L Dalmatinsko - hrvatsko - slavonska izložba u Zagrebu« priređena 
1864. Pokazala je plodove sjetve hrvatskih preporoditelj a, ^ uspjeh 
uzgojne djelatnosti njihova »Gospodarskog društva« i otkrila mo¬ 
gućnosti naprednoga rada i| veleposjeda i seljaka. 

Bitka kod Kraljičina Gradca g. 1866. odlučuje i cjelokupnom 
sudbinom Hrvata za buduću polovicu stoljeća. Austrijsko carstvo 
pretvara se u dvojnu Austro-ugarsku monarhiju, a Hrvatska mora 
g 1868. sklopiti nagodbu s Madžarima, tešku za Hrvate poglavito 
u gospodarskom pogledu, jer su prinuždeni promet i trgovinu izručiti 
upravi Budimpešte; tek unutrašnje gospodarstvo ostaje kao skromni 
odsjek autonomnega odjela za unutrašnje poslove. O gradnji želje 
znica, pomorstvu, osnivanju novčanih zavoda i industrija odlučuje se 

u Budimpešti, kojaJ vrši nadzor nad njima, upravljajući njihovim raz¬ 
vitkom prirodno prema svojim interesima, pogodujući u prvom redu 
svoj i drugi tuđi kapital, velikim dijelom židovski. 

Polu vjekovno doba nagodbenoga stanja dijeli se u tri razdoblja, 
sve tri važne etape u gospodarskom razvitku Hrvata. Prve četiri 
godine nagodbenoga stanjjla isključivo su ispunjene borbom za revi¬ 
ziju nagodbe, koja djelomice uspijeva. Gospodarska pitanja naj- 
tješnje su povezana sa stranačkim okršajima, u kojima propada i 
osnova za isušivanje Lonjskoga polja. U slijedećem nagodbenom raz¬ 
doblju za banovanja Ivana Mažuranioa potisnut je gospodarski život 
u drugi red. Pojedinačno još se gdjegdje pokazuju znakovi poleta, 
tako 1871. Senjani daju poticaj za osnutak prvoga hrvatskog paro¬ 
brodarskog društva, koje zaista i kupuje prvi parobrod, nadjenuvši 
mu ime »Hrvat«. I ti pokreti naglo prestaju, novac postaje opet 
rijetkost, jer u svibnju g. 1873. dolazi u Austro-Ugarskoj do velikoga 
bankovnog sloma. Bez oduševljenja primljena je vijest o otvorenju 
željezničke pruge na Rijeku 23. X. 1873. kao i konačna odluka o raz¬ 
vojačenju Vojne krajine, koja povratkom majci-domovini donosi 
golemo bogatstvo svojih šuma, što ih pretežno iskorišćujie stranac. 

Razdoblje Mažuranićeve ere živi u duhu načela zapadnjačkoga 
liberalizma, njegovi poklonici pljeskom pozdravljaju svako opona¬ 
šanje (Stranih uzora i presađivanje u hrvatsko tlo, bez obzira na to, 
da li baš sve odgovara potrebama i tradicijama naroda. Od svih tih 
liberalnih zakonotvorstva najteže za gospodarski razvitak Hrvata 
bješe uzakonjene posvemašnje diobe seljačkih zadruga. Time je selja¬ 
čki posjed raskomadan, stvoren seljački proletarijat, koji će potkraj 
vijeka početi seliti se u Ameriku kao moderno roblje, dok zemlja 
opet prelazi u ruke stranih došljaka. Kad Mažuranić odlazi s banske 
stolice, dozrelo je t. zv. istočno pitanje, i Austro-Ugarska okupira 
Bosnu i Hercegovinu, koje se time poslije četiri stotine godina vra¬ 
ćaju u krug zapadne Evrope. 

Bosna u doba najvišega uspona Osmanlijskoga carstva gospo¬ 
darski, trgovinski i organizaciono nadmoćnija od ostalih hrvatskih 
zemalja, zbog nesposobnosti turske uprave i zbog konzervativizma 
bosanskih Hrvata ostala je kao okamenjena u prilikama 18. stoljeća. 
Kroz 40 godina austrijske uprave Bosanska Hrvatska zaista je 
evropizirana. Vojnička uprava već prvih godina gradi glavne ceste 
i željeznice, iznosi na sunce rudno blago njezino. Tek u jednom je 
zatajila iz političkih razloga: nije riješila zemljišno pitanje, seljak 

Ujević: Čitanka za više razrede sr. škola 14 

ostaje kmet, i tu je uzrok i budućim političkim i društvenim suko¬ 
bima i brana punom gospodarskom zamahu bosanskih Hrvata. 

Hrvati su 1878. očekivali, da će Bosna i Hercegovina po slijedu 
povijesnoga kao i narodnoga prava biti pridružena Hrvatskoj. Mjesto 
toga na vlast u Hrvatskoj dolazi grof Khuen-Hedervary. Ban ima 
sreće u izboru svoga suradnika, Ive Malina, Hrvata grčkoga pori¬ 
jekla, koji kao voditelj odsjeka za narodno gospodarstvo iz temelja 
obnavlja područja gospodarskoga života Hrvata, ukoliko bijahu u 
dosegu autonomne hrvatske vlade. On stvara 1896. prvi zakon u 
Hrvatskoj »o promicanju gospodarstva«, oslonivši se na uzorno dobro 
Božjakovinu, koje kupuje iz zemaljskih sredstava, pojačavši svoju 
osnovu osnutkom gospodarske zaklade u iznosu od pol milijuna fo¬ 
rinti, iz koje se mirno proračunskih mogućnosti imala namicati sred¬ 
stva za gospodarske potrebe. Kao prvi zavod, koji osniva tim sred¬ 
stvima, jest šumarska akademija, iz kojje je imao poi njegovoj zamisli 
niknuti s vremenom fakultet za gospodarstvo. Usporedno Malin 
reorganizira više gospodarsko učilište u Križevcima kao školu za 
gospodarske stručnjake; on prvi pokreće i problem ženske doma¬ 
ćinske škole, daje široku podlogu potkivačkoj školi u Zagrebu bitno 
time pripomogavši kasnijem osnutku veterinarskog fakulteta. Božja- 
kovina postaje središte za stvarno pomlađivanje narodnih gospodar¬ 
skih snaga; gomila grla najbolje evropske rasplodne stoke, stvara 
rasadnike loze, voća i drveća. Da je to zaista bio stvaralački rad, 
dokazuju brojke, koje kazuju, da se izvoz stoke iz Hrvatske i Slavo¬ 
nije podigao od g. 18%. sa 160.000 glava u vrijednosti od 13,490.000 
k., do godine 1905. na 440.441 glavu u vrijednosti od 67,941.000 k. — 
poslije dugih desetljeća narodna imovina porasla je snagom vlasti¬ 
toga rada. Poticajem Ive Malina u suradnji s grofom Miroslavom 
Kulmerom preobrazuje se staro »Gospodarsko društvo« u zadrugu, 
želeći okupiti u zajedničkom gospodarskom radu vlastelu, inteligen¬ 
ciju i seljake. 

U trećem razdoblju života nagodbene Hrvatske, od banovanja 
grofa Khuena Hedervaryja pa do konca rata 1914.— 1918., gospodar¬ 
stvo Hrvata plovi strujom vremena do zreloga općeg evropskog 
blagostanja. Ni nepovoljne prometne tarife, ni političke krize ni 
unutrašnje ni vanjske, ne mogu spriječiti polagan, ali neprekidan 
uspon blagostanja. Stočarstvo je glavni prihod imutka narodnoga, 
dok drvna industrija, gotovo sva u rukama stranoga kapitala, pre¬ 
hranjuje ipak znatan postotak pučanstva pasivnih krajeva. U tim se 

godinama oblikovao već u novčanim zavodima skroman hrvatski 
kapital, koji nastoji osloboditi dio industrije od tuđega uticaja kao 
mlinarsku, kožarsku, a postepeno u, malom dijelu i drvnu industriju; 
slabije uspjeva pokušaj iskorišćivanje rudnog blaga zemlje. Hrvatsko 
rudarstvo je uostalom pod nadzorom ugarskoga ministarstva prema 
nagodbi. Gospodarski se Hrvatska bori u tom razdoblju za željeznicu, 
koja bi je vezala s Dalmatinskom Hrvatskom, a želja Hrvata teško 
napreduje, i tu se najkobnije osjećaju nagodbene negve gospodarske 
ovisnosti; dol 1914. sagrađena je željeznica tek do Gospića. 

Rat 1914.—1918. u prvi mah donosi jedan uspjeh nagodbenoga 
stanja; Hrvatska, zaštićena nagodbom prema zemljama austrijske 
pole monarhije, ne poznaje bar glada, dapače može pružiti kakvu 
takvu pomoć dalmatinskim i bosanskim Hrvatima. Postepeni pad 
vrijednosti novca za vrijeme rata pruža također jednu prolaznu po- 
voljnost; u obilju novca seljak je uspio osloboditi se dugova. 

Nakon rata 1918. i Hrvati, kao i cijeli svijet očekuju nastanak 
zlatnoga doba; ali nakon kratkotrajne konjunkture dolaze godine 
misirskih zala. U novoj državi Srba, Hrvata i Slovenaca, kasnije 
prozvanoj Jugoslaviji, od prvog dana hrvatski narod vidi, da je za¬ 
postavljen kao građanin drugoga reda. Da ga oslabe politički, stalno 
potkapaju njegov gospodarski život. Prvi udarac bijaše zamjena 
krunaj za dinare u omjeru 4 krune za 1 dinar, čime je hrvatski na¬ 
rodni imutak smanjen jednim potezom pera za 75%; dalje je potkapan 
i narodni imutak i njegovo umnožavanje poreznom nejednakošću, 
radi koje je hrvatski narod plaćao u nekim godinama pojedine poreze 
i za 100 i 200% više nego Srbi; napokon kroz dvadeset godina država 
vodi investicionu politiku na štetu Hrvata: kao jedina investicija u 
hrvatskim krajevima kroz tih 20 godina bijaše dovršenje dalmatinske 
željeznice. 

Duh vremena donio je u društvenom poretku dvije velike povi¬ 
jesne promjene, koje su morale utjecati na gospodarski život naroda. 
Prva od tih bijaše ukidanje kmetstva i kmetstvu sličnih odnošaja u 
Bosanskoj i Dalmatinskoj Hrvatskoj, a druga zemljišna preinaka 
(agrarna reforma), dioba velikih posjeda. Obje su reforme provedene 
nevješto i nepovoljno za Hrvate. Veliki posjed čeisto je nepotrebno 
raskomadan, a seljaku, kojemu je podijeljena zemlja, nijesu dane mo¬ 
gućnosti, da je razborito iskorišćuje; osim toga, naročito u Slavonskoj 
Hrvatskoj, na podijeljenim zemljama veleposjeda naseljen je većim 
dijelom tuđi etnički elemenat sa zadatkom, da slabi i razbija etničku 
cjelovitost Hrvata. Ukidanje kmetstva naročito u Bosanskoj Hrvat- 

skoj provedeno je na sličan! način; zemlja je oduzeta vlasniku, koji je 
poslije deset godina primio neprimjerenu odštetu, tako da je sasvim 
osiromašio. Posljedice ovih reforma bijaše nenadoknadiv niz gubitaka 
za hrvatsku narodnu imovinu i sustavno slabljenje njezine stvaralačke 
snage. 

Usprkos nepovoljnim prilikama i otvorenom neprijateljstvu 
hrvatski je narod gospodarski kročio naprijed; što je stvarao gospo¬ 
darski, stvorio je isključivo vlastitim snagama. Osniva na suvre¬ 
menom znanju nove grane gospodarskog stvaranja: voćarstvo, vino¬ 
gradarstvo i povrtlarstvo; u Hrvatskoj] Dalmaciji uz ribarstvo na 
zadružnom temelju, osnutak domaćih tvornica za preradbu morske 
ribe, osnivanje parobrodarskih društava i razvoj turizma otvaraju 
vidike jamstva, da ti t. zv. pasivni krajevi mogu, postati aktivni čim¬ 
benik u gospodarskom životu naroda. 

Upravo gospodarska zapostavljenost u bivšoj Jugoslaviji pružala 
je neprestano nov sadržaj borbi Hrvata za potpunu nezavisnost, jer 
je svaki pojedini član hrvatske narodne zajednice osjetio na vlastitoj 
koži, da samo u potpuno Nezavisnoj Hrvatskoj Državi može postati 
gospodarom svoga narodnog imutka, potpuno ga užiti. Dvadeset- 
godišnja borba očeličila je narod, zbila ga u čvrste redove, dala mu 
svijest za gospodarske vrednote njegove i za njegovu gospodarsku 
snagu. S tom sviješću Hrvati mogu trijeznim ponosom ući u rov 
evropski poredak. 


IV. HRVATSKO KAZALIŠTE 

Prvi početci , Prvi obrisi i prvi temelji hrvatske kazališne umje¬ 
tnosti nastali su, kao i većina starijih spomenika hrvatske kulture, 
na jadranskim obalama. Na tim obalama cvate hrvatska crkvena 
drama, tamo nastaje prva hrvatska komedija, prva romantička dra¬ 
ma, zatim remek-djelo pastirske igre s himnom slobodi, te prvi hrvat¬ 
ski prijevodi grčkih i rimskih tragedija i komedija. 

Crkvena drama pobudila je prvo zanimanje za dramsku knji¬ 
ževnost, donijela prve pojmove o dramskom dijalogu, ugladila stih i 
jezik i stvorila pogodno tlo za razvoj svjetovne drame. Sa svjetovnom 
dramom zabliještila su imena prvih talenata, udareni su temelji svim 
dramskim vrstama, uz razvijeni stih javlja se i proza, iznosi se suvre¬ 
meni život š njegovim manama i porocima, uzima se sadržaj iz 
hrvatske prošlosti i narodne predaje i uvodi se u dramsku književnost 
hercegovačko narječje. 

I u sjevernim krajevima Hrvatske gojila se kazališna umjetnost, 
no u mnogo manjem opsegu, nego na jugu. U isusovačkim školama, 
koje su tokom 17, stoljeća bile osnovane u Zagrebu, Varaždinu i Po- 
žegi» predstavljali su đaci dramska djela isusovačkih pisaca ponajviše 
na latinskom, a katkad i na hvatskom jeziku. Iz tih skromnih poče¬ 
taka razvio se na kraju 18. i na početku 19. vijeka jak smisao za dram¬ 
ske predstave, koje su svake godine priređivali đaci sjemeništa i 
plemićkoga konvikta. Većinom su to bile kajkavske priredbe s nje¬ 
mačkoga, no javljaju se i domaći pisci na čelu s Brezovačkim. U to 
doba Streha predlaže, da se za književni jezik uzme jezik dubrova¬ 
čkih pisaca, a Mikloušić izdaje prvu zbirku hrvatskih igrokaza, »koji 
tak na vuk dobrog deržanja, kak i čistoću jezika zaderžavaju«. 

Prva gluma, Crkvena prikazivanja glumili su ponajviše članovi 
bratovština i klerici. Oni su se odijevali različitom odjećom, stavljali 
bradu i brkove, a glumili su, kad je bilo potrebno, i ženske uloge. 
Svjetovnu dramu glumili su diletanti, udruženi u družine, vlasteoske 
ili građanske. Često su sami pisci sudjelovali u takvim družinama. 
Tako je Marin Držić glumio s družinom »Pomet«. Osim ove, poznate 
su u 16. st. družine »Njarnjasi«, »Garcarija«, družina »Orlova« i 
druge, dok su u 17. st. poznate: »Razboriti« ili »Nedobitni«, »Hra¬ 
breni«, »Smeteni«. Crkvena prikazivanja izvodila su se duž čitave 
hrvatske obale u crkvenim dvorištima i trijemovima. Početci svje¬ 
tovne glume javljaju se u Dubrovniku, gdje se najprije glumilo pred 
kneževim dvorom. Knez i ostala vlastela sjedila su pod trijemom, a 
puk je naokolo stajao. Prva drama, za koju se znade, da se izvodila 
pred dvorom, bila je Držićeva »Tirena« (1548.). Pred dvorom glumilo 
se do kraja 17. vijeka, a do kraja 18. vijeka igralo se u »Orsanu«, 
preuređenom državnom arsenalu. 

Na kraju 18, i u početku 19. stoljeća bivaju predstave na hrvat¬ 
skom jeziku sve rjeđe. Redovito u to vrijeme predstavljaju samo đaci 
sjemeništa u Zagrebu, te tako oni jedini održavaju slijed hrvatskih 
prikazivanja na ustuk njemačkim predstavama, koje su različite 
Putne družine izvodile najprije u zgradi grofa Amadeja — današnjem 
prirodoslovnom muzeju — a kasnije u »Varoškom teatru« na Mar¬ 
kovu trgu. Njemački poduzetnici osjetili su, da medu građanstvom 
postoji veliko zanimanje za hrvatska prikazivanja, pa su već u 
Amadejevoj zgradi izveli Kotzebueov igrokaz »Stari mladoženja i 
košarice« (1832.), zatim »Stari zasebni kućiš Petra trećega« i »Vka- 
njeni vkanitelj« (1833.) u kajkavskom prijevodu Dragutina Rakovca. 

Takve rijetke izvedbe, kao i hrvatske budnice, koje bi strani gosti 
otpjevali u međučinu stranih predstava, raspirivale su želju općin¬ 
stva za stalnim hrvatskim predstavama. 

Osnutak stalnoga kazališta, U zanosu hrvatskog preporoda bila 
je želja za živom hrvatskom riječi već toliko jaka, pa se samo tre¬ 
bao naći čovjek, koji bi dao poticaj i predanim radom tu želju ostva¬ 
rio. Taj čovjek bio je Dimitrije Demeter, On je u predgovoru svojim 
prvim dramama »Ljubav i dužnost« i »Krvna osveta« istaknuo, da je 
pozornica jedno od glavnih sredstava za širenje prosvjete, a oso¬ 
bito stoga, što se s pozornice »književni jezik najlaglje, najbrže i 
najopćenitije rasprostraniti može«. S novcem, koji je čitaonica saku¬ 
pila, odvažio se Demeter na prvi korak. Pozvao je novosadske 
glumce, s kojima je 10. lipnja 1840. pod imenom »Ilirskog naro¬ 
dnog kazališnog društva« počeo prvi niz predstava s Kukuljeuićevom 
dramom »Juran i Sofija ili Turci kod Siska«, Oduševljenje nakon 
tih prvih predstava, koje su trajale do 30. kolovoza, bilo je toliko, 
da se odmah pristupilo radu na osnivanju stalnoga kazališta, a hrvat¬ 
ski sabor proglasio je kazalište narodnim zavodom i imenovao prvi 
kazališni odbor s grofom Jankom Draškovićem na čelu. 

Time se prišlo osnutku kazališta. Ali bez zemaljske potpore, 
sa slabim glumcima, a uz dobre njemačke predstave, nisu se mogla 
održati hrvatska prikazivanja. Demeter nije šuštao. Kad su ga prvi 
glumci ostavili, skupio je dobrovoljce i zajedno sa Štrigom izveo 
1846. god. prvu hrvatsku operu »Ljubav i zloba« od Lisinskoga, Po 
slije te izvedbe počeo je Demeter opet s nizom dramskih predstava. 
Hrvatska vlada kupila je 1851, god. od trgovca Stankovića zgradu, 
u kojoj se prikazivalo; ban Jelačić izdao je proglas, da se osnuje 
kazališno društvo, no pod Bachovim sustavom nije se rad hrvatskoga 
kazališta mogao razviti. Čitavih dvadeset godina osvaja hrvatska 
riječ pozornicu, a tek 1860, počelo je hrvatsko kazalište sa stalnim 
i nesmetanim radom. Tada je sabor zaključio, da prima zavod kaza¬ 
lišta kao narodnu imovinu pod svoju zaštitu, odobrio mu mjesečnu 
potporu, imenovao kazališni odbor, kojemu je odredio, da se, osim 
upravljanja kazalištem, brine za nagrade izvornih djela, da poradi 
na osnutku opere i glumačke škole. 

Da je za ovoga prvoga razdoblja hrvatska riječ stupila na pozor¬ 
nicu i konačno na njoj posve zavladala, zasluga je dra Dimitrija 
Demetra, koji je kao prvi dramaturg, uz prvog intendanta Josipa 
Freud enreicha, bio duša i srce čitavog rada, Demeter je u najteže 

doba i uz velika pregaranja uspio osnovati hrvatsko kazalište, koje 
je dobilo vlastitu zgradu i stalnu potporu. Tako je učvrstio temelje 
za dalji uspješni rad. 

Suvremeno kazalište, U nizu ljudi, koji su poslije Demetra 
utjecali na razvoj kazališta, istakao se August Šenoa , koji je kao 
umjetnički ravnatelj utjecao na raznoliki raspored; Ivan Zajc, koji 
je uspio ustaliti hrvatsku operu, te je ona radila neprekidno dvade¬ 
set godina; Adam Mandrović , prvi sustavni odgajatelj mladih glu¬ 
maca, no iznad svih iskače dr. Stjepan pl. Miletić, (1868.—1908.). 

Miletić je udario temelje suvremenoj hrvatskoj pozornici. Za 
njegove uprave preselilo se kazalište u novu zgradu, u kojoj se i da¬ 
nas nalazi. Mlad, materijalno neovisan, evropski obrazovan Miletić 
je u kratko vrijeme od tri godine podigao hrvatsku pozornicu u red 
svjetskih zavoda. U tehničkom pogledu obnovio je inscenaciju, ure¬ 
dio garderobu, plinsku rasvjetu zamijenio električnom, popunio 
tehničko osoblje. U umjetničkom pogledu oživotvorio je svoje zamisli, 
pazeći na umjetnički stil glume i na čistoću jezika. Iznova je pokre¬ 
nuo operu i osnovao balet. Uskrisio je opet staru dramu: dalmatin¬ 
sku, kajkavsku i preporodnu. Upoznao je publiku s ponajboljim pisci¬ 
ma iz svjetske književnosti i izvodio suvremena domaća djela. Da 
potakne domaće umjetnike na stvaranje, raspisao je natječaj za 
najbolje drame i opere. Pokrenuo je otvaranje glumačke škole i počeo 
izdavati opet »Teatralnu biblioteku«, kakvu su prije izdavali 
Demeter i Šenoa. Miletić je i sam pisao drame (»Tomislav«), a osim 
toga prikazao je rad zagrebačkoga kazališta (»Hrvatsko glumište«, 
1894.—1899., izd. 1904.). 

Na Miletićevim temeljima nastavilo je hrvatsko kazalište svoj 
rad sve do danas, a niz kazališnih stručnjaka mnogo je pridonio 
njegovu razvoju. U tom kazalištu razvili su se ponajbolji naši glumci, 
ono je dalo svjetskim pozornicama izvrsnih pjevača, redatelja i diri¬ 
genata, u njemu su gostovali ponajbolji svjetski umjetnici i ono je 
danas, sa svojim dvjema zgradama, matični kazališni zavod u Neza¬ 
visnoj Državi Hrvatskoj. 

U čitavoj državi postoje kazališne zgrade u Dubrovniku, Hvaru, 
Banjoj Luci, Sarajevu, Osijeku i Varaždinu, a većina ostalih gradova 
1 mjesta ima prikladne pozornice za prikazivamjle. 

Uz zagrebačko Hrvatsko državno kazalište, najdulje radi kaza¬ 
lište u Osijeku, koje je 1907. god. osnovao dr, Nikola Andrić, U Sara¬ 
jevu djeluje kazalište od 1921. god., u Banjoj Luci od 1934. god. 

V. LJUDI NEMIRA I DUHA 

(Hrvatski istraživači XIX. i XX. stoljeća) 

U svakome narodu, koji imade barem malo duha i želje za po¬ 
kretom i za činom, imade uvijek nemirnih duhova, koji traže istinu. 
U povijesti hrvatskoga naroda imade nekoliko imena, kojia su svojim 
istraživalačkim radom dostojna, da stupe u krug većih istraživača 
čovječanstva. I to istraživalaca nesamo dalekih i nepoznatih krajeva, 
nego uopće istraživalaca velikih istina, koiji naš duh otkriva već tisu¬ 
će godina. Sjetimo se samo velikog i sjajnoga dijela jednog Ruđera 
Boškovića, najvećega Hrvata XVIII. stoljeća, koji po svojim radovima 
nije manji od Newtona u matematici i astronomiji. Sjetimo se također 
prvog velikog svjetskog putnika iz XIII. stoljeća Marka Pola , koj je 
rodom Korčulanin, Hrvat i koji je prvi otkrio veliko i tajanstveno 
kinesko carstvo. Sve su to imena, koja možemo iznijeti pred cijeli 
kulturni svijet kao dokaz, da su i Hrvati dali svoj obol za izgradnju 
ljudske kulture i znanosti. Novija prirodoslovna i zemljopisna istraži¬ 
vanja hrvatskih krajeva moramo tražiti oko polovice XVIII. stobeća, 
ali i u to vrijeme nalazimo djela samo stranih pisaca, dok se domaći 
javljaju tek oko polovice XIX. stoljeća. 

Kao prve hrvatske istraživače u XIX. st. možemo spomenuti F . 
Lamzu, koji je 1842. pisao o životinjama neretvanske krajine, pa za¬ 
tim odmah Spiridiona Brusinu (1845.—1908.), koji je osnivač Hrvat¬ 
skoga prirodoslovnog muzeja i začetnik proučavanja hrvatske faune. 
Brusina nije po svojim prirođenim sposobnostima bio velik zoolog, ali 
je organizirao sav prirodopisni rad u Hrvatskoj i povezao naše znan¬ 
stvene zavode i muzeje sa znanstvenim zavodima cijeloga svijeta. 
On je bio profesor zoologije na hrvatskome sveučilištu, a posebno je 
proučavao školjke. Njegov mlađi drug (još živi) Lazar Car (1860.), 
napisao je do danas cio niz rasprava iz zoologije i stekao svjetski 
glas, te se njegove radnje spominju u stranim naučnim djelima. Istra¬ 
živao je naše slatke vode. 

Važnije mjesto u razvoju prirodnih nauka kod Hrvata zauzimaju 

Mijo Kišpatić (1851.—1926.) i Stjepan Gjurašin (1867-1936.), koji su 

napisali nekoliko sjajnih knjiga za šire čitalačke krugove i na taj na¬ 
čin proširiti smisao za nauku među narodom. Kišpatićevi »Kukci« i 
»Ribe«, pa Gjurašinove »Slike iz bilinskog svijeta« i »Slike iz rud- 
stva« za prirodne nauke su ono, što su i Kučerina djela za populari¬ 
ziranje astronomije. Kučerino »Naše nebo« doživjelo je dva izdanja, 
što je rijedak slučaj za našu znanstvenu literaturu. Oton Kučera 

(1857.—1931.) napisao je cijeli niz popularno-znanstvenih djela, a 
među glavne možemo mu ubrojiti, osim već spomenutog djela »Valovi 
i zrake«, »Vrijeme«, »Gibanja i sile«, »Novovjeki izumi« u nekoliko 
knjiga i t. d. Kučera je bio vrlo plodan pisac, pa je napisao preko 
200 radova i 21 knjigu. 

Od botaničara, koji su sudjelovali u izgradnji hrvatske botaničke 
nauke važni su: Šloser-Vukotinović, Beck-Mannagetta, Adamović (»Die 
Pflanzenwelt Dalmatiens«) i Ljudevit Rossi (1850.—1932.), a u novije 
vrijeme florističkim radovima bave se Ivo Pevalek, Ivo Horvat (Ve¬ 
lebit) i Stjepatti Horvatić (otok Pag). Dragutin Hirtz (»Novele iz živo¬ 
tinjskog svijeta«), koji je važan kao zoolog (»Zmije otrovnice«, »Građa 
za narodnu nomenklaturu i terminologiju«, »Malakološki prilozi«, 
»Ribe i ine korisJne životinje Kvarnerskog zaliva« 1 1. d.), bavio se tako¬ 
đer i botanikom. Na području bakteriologije radio je dr. A. Heinz 
(f 1919.), koji je prvi uveo sistematski studij bakteriologije kod nas. 

Posebno mjesto zauzima u novijoj hrvatskoj prirodopisnoj nauci 
Krunoslav Babić, koji cijeli svoj život posvećuje istraživanju mora. 
Istražuje bujni i šaroliki život u moru, piše rasprave o spužvama, 
hidroidpolipima, nekim morskim racima i morskim ribama. Piše osim 
»Života Jadranskoga mora« i veliko djelo »Pogledi na biologičke i 
bionomičke odnose u Jadranskome moru«. Njegovim stopama polazi 
Nikola Fink (1894.) izučavajući kukce. Napisao je dvije popularno 
napisane rasprave: »Razvoj živih bića« i »Nasleđivanje«. Popularnim 
načinom prikazuje najnovija strujanja u prirodnim naukama i upu¬ 
ćuje hrvatske čitače u biološke probleme i razvoj modeme nauke. 
Na žalost, taj je njegov rad ostao kod nas osamljen, jer se poslije 
njega nitko više ne bavi populariziranjem nauke, osim nekoliko osa¬ 
mljenih pokušaja prof. Bubanovića (»Kemija živih bića«), koji zalaze 
više na područje kemije, negoli na čisto zoološko. Fink je zadužio 
hrvatsku popularnu znanost prijevodom velikog Brehmova djela »Kako 
žive životinje«. Tim djelom omogućeno je i širim slojevima hrvatske 
čitalačke publike, da se upoznaju s glavnim i najznačajnijim radom 
velikoga njemačkoga pisca, koje se danas smatra najuspjelijim svjet¬ 
ski mpopularnim djelom s područja prirodnih nauka. 

Geologiju zastupaju kod Hrvata dva velika čovjeka poznata 
diljem cijeloga svijeta: Đuro Pilar i Dragutin Gorjanović-Kramberger * 
Prvi se bavio geologijom, dok drugi velik dio svojega života posvećuje 
paleontologiji i istraživanju čovjeka i njegova podrijetla. 

Đuro Pilar (1846.—1893.) posvećuje se naročito geologiji, pa ga 
razvoj zemaljske kugle zanima iznad svega. Sjajne su njegove teorije 

o unutrašnjosti zemaljske kugle, gdje dokazuje da je magma, koja se 
nalazi u središtu zemaljske kugle, u žitkome stanju, a ne u tekućem 
ili plinovitom, kako se to smatralo do njega. Isto tako genijalno je 
njegovo tumačenje o uzrocima oledbe sad jedne, sad druge zemaljske 
polutke. Pravilno izmjenjivanje ledenih doba s međuledenim dobama 
dovodi u vezu s priklonom zemaljske osi prema ekliptici i putovanjem 
Zemlje iz perihela u afel. Do tada je takvih teorija bilo mnogo, kao 
što na pr. teorija o sunčanim pjegama i njihovom djelovanju na 
Zemlju, ali te teorijje Pilar zabacuje i postavlja svoju teoriju o ptriklo- 
mjenosti zemaljske osi spram ekliptike, koja se poslije posvema i u 
cijelosti prihvaća. Upravo genijalnim zaključcima Pilar utvrđuje svoju 
teoriju i stječe njome svjetski glas. 

Drugi je geolog svjetskoga glasa Gorjanović-Kramberger (1856. 
do 1936.). On u kolovozu 1899. otkriva kraj Krapine u Hušnjakovoj 
spilji kosti pračovjeka (Homo primigenius var, Krapinensis Gorja- 
nović) i odmah 2. rujna započinje sa sistematskim otkapanjem. Otkriće 
kostiju pračovjeka pada tek u prošlo stoljeće. Dugo su vremena uče¬ 
njaci živjeli pod sugestijom Cuvierovih riječi: »L’homme fossile n'exi- 
ste pas!« Prvoga pračovjeka otkrio je dr. Fuhlrott u Neanderthalu kod 
Dusseldorfa 1856. On je našao samo lubanju, i to bez lica, i još neke 
druge kosti. Trideset godina kasnije otkrio je Frainpont slično nala¬ 
zište u Belgiji, u spilji kod Spya. I tada se još nalaze učenjaci, koji 
poriču postojanje fosilnog čovjeka. I tko zna, kako bi dugo trajala ta 
borba, to nijekanje i uzmicanje, da 1899. nije Gorjanović u Krapini 
otkrio kosti pračovjeka. Hušnjakova spilja, u kojoj je nađen pračo¬ 
vjek, nalazi se odmah pokraj Krapine u visini od 25 metara iznad 
potoka Krapinčice. Kako se po ostatcima i. šljunkovitom terenu u 
spilji može zaključiti, da je u vrijeme pračovjeka živio prije kojih 
30.000 godina. Toliki naime broj godina bio je potreban, da potok ero¬ 
zijom zasiječe u kamenom terenu svoju dolinu za potpunih 25 metara 
niže. Ulaz u spilju bio je zatvoren preko metar debelom stijenom. U 
spilji je Gorjanović otkrio oko 500 kostiju od desetak muškaraca i žena 
različitih godina starosti, a imade i dječjih kostiju. Sve su to samo 
fragmenti pojedinih kostiju, slomljenih i razbijenih, što nije ni > 
čudo, kad uočimo, da su u toj spilji odležale nekih 30.000 godina. 
Osim kostiju čovjeka nađene su u toj spilji još i kosti različitih živo¬ 
tinja. Važnost otkrića u Krapini ne leži u starosti, premda je i ta 
vrlo velikoga značenja za tekovine moderne nauke, već u konačnom 
rješenju problema fosilnog čovjeka. Problem, da li uopće postoji fosilni 
čovjek ili ne, ovim je otkrićem definitivno riješen. Više nije moglo biti 

sumnje, da je prije 30.000 godina, dakle još u diluviju, živio čovjek, 
koji je bio drugačiji nego mi. I taj je čovjek bio razumno biće: 
odabirao je prikladlne spilje za stanove, klesao kamenje, koje je ko¬ 
trljao potok, i stvarao sebi tako prvo oružje. U Hušnjakovoj spilji 
nađen je velik broj takova neolitskog kamenja najrazličitijeg oblika, 
koji je isklesala ljudska ruka. 

Dalas se geologijom bavi Josip Poljak , upravitelj Geološkog mu¬ 
zeja u Zagrebu. Dosada je napisao cijeli niz rasprava o našim pla¬ 
ninama i velike rasprave o geološkim formacijama u našim krajevima. 
Naročito je proučio i opisao velebitski masiv. Bavi se ujedno i 
p al eontol ogi j om. 

Kao Kišpatićeva nasljednika možemo smatrati Frana Tućana 
(1878.), čovjeka velikog znanja i stručnoga obrazovanja. Kao mine¬ 
ralog poznat je diljem cijele Evrope, pisac je bezbrojnih rasprava 
s područja mineralogije, maran istraživalac naših stijena i pisac popu¬ 
larnih djela »Naše rudno blago«, »Slike iz rudstva« i »Među minera¬ 
lima i stijenama«. 

* 

Geografskim naukama bavili su se kod nas u prošlome stoljeću i 
u početku ovoga vijeka mnogi naši geografi, ali uz Josipa Modestina 
(* 1866.) najznačajniji je bezuvjetno Vjekoslav Klaić, Njegov je rad 
višestruk, u glavnom školski, znanstveni, urednički i muzički. Najva¬ 
žniji su njegovi radovi sa područja geografije »Prirodni zemljopis 
Hrvatske« (1877.), »Zemljopis Bosne« (1878.), »Opis zemalja u kojih 
stanjuju Hrvati« u tri knjige (1880.—1883.), a izradio je i karte Hrvat¬ 
ske, Slavonije, Dalmacije, Bosne, Hercegovine, te historijske karte 
Bosne i Hercegovine. Klaić je jedan od velikih umova hrvatskoga duha, 
koji je u sebi sjedinio sve karakteristike naše rase. Temperamentan i 
svestran, imao je pregled nad cijelim našim kulturnim zbivanjem i bio 
je vrlo aktivan u cijelom našem kulturnom i javnome životu sve do 
pred samu smrt. Sijedi taj starac još sve do posljednjih dana života 
držao je predavanja po hrvatskim kulturnim društvima i širio hrvat¬ 
sku nauku, kojoj je posvetio cijeli svoj život. 

Danas na zemljopisu radi Milan Šenoa , Artur Gavazzi i Filip 
Lukas 0 Lukas je napisao veći broj znanstvenih djela sa područja 
geopolitike i bavi se osobito političkom i ekonomskom geografijom. 
Njegov rad zasijeca također i u politički zživot suvremene Hrvatske. 
U svojim esejima je branio i dokazivao samobitnost hrvatskog naroda. 

Posebno mjesto među našim geografima i istraživačima putnicima 
zauzimaju braća Mirko i Steuo Seljan , Mirko Seljan (1871.—1913.) 
rodio se u Karlovcu, odakle je kao mlad čovjek sa svojim mlađim 
bratom Stevom krenuo po najvećoj zimi na put oko svijeta svirajući 
u frulicu i uz gusle. Koliko su muke prepatili, možemo lako zamisliti, 
sjetimo li se, da su morali pješice proći kroz silan snijeg u Gorskome 
Kotaru, probili se do mora i onda u Afriku, gdje se oboljeli od groznice, 
i samo vješta ruka liječnika Marchanda spasi ih od smrti. U Abesiniji 
se zaustave, dođu na dvor najvećeg afričkoga cara Menelika II., cara 
careva, »pobjednika Judinih plemena«, kako se sam nazivao taj po¬ 
tomak kraljice od Sabe i cara Salamuna, i zadrže se tamo kao učitelji 
njegove tjelesne garde. Tri godine provela su braća u Abesiniji kao 
guverneri i potkraljevi abesinskih južnih pokrajina, istraživali su nepo¬ 
znate krajeve, utvrđivali granice prema britanskom posjedu, uvodili 
civilizaciju među zapuštena crnačka plemena, osnovali na rijeci Orno 
grad Seljanville, koji postoji još i danas, a onda se nakon tri godine 
vratili kući. Tek kratko vrijeme proboraviše u Zagrebu i Karlovcu, 
jer im nemirni njihov duh nije dao dugo mirovati. Odlaze u Ameriku, 
pošto im se izjalovi osnova sa kap. Sven Hedinom, koji je baš nekako 
u to doba polazio na Tibet. Dalje godine svoga života proborave 
većim dijelom u Južnoj Americi. Osnovali su ondje posebnu hrvatsku 
misiju za znanstvena istraživanja i trasiranje pruga i cesta. Otkrili su 
najveće slapove Južne Amerike (E1 Guayra ili Sette Quedas), sudje¬ 
lovali u jednoj brazilijanskoj revoluciji, gdje su osnovali Crveni križ, 
sakupljali materijal za Hrvatski narodni muzej u Zagrebu i zalazili 
duboko u unutrašnjost brazilijanskih i peruanskih prašuma, kuda još 
nikada nije stupila noga bijelca. Tu je konačno Mirko našao i svoju 
smrt, kada je htio spojiti Atlantski sa Tihim Oceanom preko rijeke 
Amazonke. 

Dragutin Lerman (1853.—1918.) rodom je Požežanin i nije po¬ 
lazio sam na naučne i istraživalačke misije kao Seljan, već je bio u 
pratnji istraživača Stanleya, koji je polazio na nekoliko velikih puto¬ 
vanja u Kongo za belgijskoga kralja Leopolda. Lerman je bio najbolji 
i najvredniji pomagač Stanleyev, prema samim Stanleyevim izjavama: 
»Drugi opet gospodin, imenom Lerman, jest Hrvat. Energičan je, 
oprezan, bodrog duha, izvrsno nadzire svoje ljude, a uz to je vrlo 
povoljna zdravlja: nije po mom sudu izvrsnijeg čovjeka, koji bi mo¬ 
gao preuzeti zapovjedništvo u Phileppevilleu na Kuilu Niadi.« Koliko 
je Lerman prepatio na svojim putovanjima, koje je poslije po nalogu 
sam vodio u najtamnije krajeve neistraženoga kontinenta, najbolje 

nam govore još neobjavljene stranice njegova dnevnika. Lerman je 
išao nekoliko puta u Afriku, ali se konačno vratio u Požegu zbog 
tropske groznice, koju je dobio na svojim putovanjima; od nje je i 
umro. 

Seljan i Lerman dvije su svijetle pojave u hrvatskoj kulturnoj 
povijesti, koje će uvijek imati zasebno mjesto u istraživalačkom radu 
čovječanstva. U njihovim je dušama titrala božanska iskra nemira, 
koja ih je neprestano gonila s jednoga mjesta na drugo, koja im 
nigdje nije dala ni časak mira i koja je konačno iz njih, uz cijenu 
vlastitog njihovog života i beskrajnih patnja, stvorila kamene međaše 
naše istraživalačke novije povijesti. Pionirski rad nije u našemu na¬ 
rodu osamljen. On se provlači već kroz stoljeća, kako smo kazali, sve 
od Marka Pola iz XIII. vijeka, pa Hrvata Payera, koji je putovao na 
Sjeverni pol još prije Amundsena, do Seljana i Lermana u novije 
doba. 

VI. RAD NA PISANJU I PROUČAVANJU HRVATSKE POVIJESTI 

U hrvatskoga je naroda osobito razvijen historizam, t. j. osjećaj 
povijesne svijesti, koji se očituje u tom, da se Hrvati u svojim naj¬ 
sudbonosnijim časovima sjećaju dogođaja iz velike svoje povijesti. 
Radi toga su beskrajno odani djedovskim predajama, povijesno pravo 
hrvatske države im je svetinja, a čuvanje povijesnih granica najjači 
bedem protiv navala bilo s koje strane. Odatle crpu snagu za svoju 
političku borbu, u toj svijesti odgajaju svoju djecu, tim osjećajem 
prožimaju svoju književnost i umjetnost. Stoga je i razumljivo, da je 
proučavanje i pisanje domaće povijesti u Hrvata bilo pe uvijek živo i 
osobito cijenjeno. Dakako, u različitim krajevima i u različito vrijeme 
ne javlja se pisanje povijesti jednako, ali ipak u čitavomu radu oko 
proučavanja hrvatske povijesti možemo uočiti dva osobita poticaja, 
koji se javljaju od najstarijih vremena do dana današnjega, a to je 
najprije potreba obrazovanih Hrvata, da kao pripadnici evropske 
kulturne zajednice naroda prouče svoju prošlost i ostave zapise o 
suvremenim događajima, a onda još važniji zahtjev hrvatske političke 
borbe i podizanja narodne svijesti, da narod u svakoj zgodi ima pri 
ruci bjelodane dokaze o svojoj kulturnoj, političkoj i državnoj pro¬ 
šlosti. Tako udovoljavajući prvoj potrebi nalazimo prve mjesne povje¬ 
snike u Dalmatinskoj Hrvatskoj, počevši s Dinkom Zavorovićem već 
od 16. stoljeća. Dalmatinska Hrvatska je prva imala svoje povjesnike, 
jer je u zatišju iza turskih ratovanja i u neposrednoj vezi s kulturnim 
svijetom imala najbolje uvjete za takav rad, ali se do danas obrađL 

vanie povijesti proširilo na gotovo sve gradove, pokrajine, važnije 
događaje i znamenite ličnosti, da gotovo svaki grad ima svoga po¬ 
vjesnika. Radnje, u kojima se obrađuju samo pojedini gradovi, po¬ 
krajine, događaji ili ličnosti, zovu se monografije, i one su vrlo važne 
kao preduvjet za pisanje opće narodne povijesti, jer iznose mnogo 
pojedinosti, iz kojih pravi povjesnik izvlači ono, što je zajedničko ili 
važno za čitav narod. 

I povijesna djela prema drugom zahtjevu, t. j. da se udovolji su¬ 
vremenoj političkoj potrebi, nastajala su kod nas vrlo rano, pa je prvo 
hrvatsko kritično povijesno djelo, povijest Ivana Lučića (1604.—1679.). 
izašlo doduše za potrebe mletačke državne politike, t. j. sa svrhom 
da se dokaže postojanje hrvatskoga kraljevstva u mletačkoj Dalmaciji, 
ali je za nas ipak važno to više, što je izazvalo kasnije Pavla Rittera 
Vitezovića (1652.—1713.), da obrađuje hrvatsku povijest sasvim u 
hrvatskom duhu. I ono, što su započeli Lučić i Vitezović, nastavlja se 
dalje preko Baltazara Adama Krčelića (1715.—1778.) u radu Josipa 
Mikocija (1734—1800.), čije se knjige javljaju pred osvitak narodnoga 
preporoda kao prva hrvatska znanstveno pisana povijesna djela, pa će 
hrvatski politički borci crpsti iz njih znanje naročito za odnošaje s Ma¬ 
džarima. 

Sva ta djela pisana su stranim jezicima, ponajviše latinskim. U 
oduševljenju hrvatskoga narodnoga preporoda daje se na mučan posao 
sesvetski župnik Ivan Švear (1775.—1839.), da napiše prvu opću 
hrvatsku povjesnicu na hrvatskom jeziku, pa je tako velikim marom, 
osobitom ljubavlju i oduševljenjem, žrtvujući čak i svoje zdravlje, dao 
svoje »Ogledalo Ilyriuma«. Sam piše o tom u zalključku: »Dovršujem 
moju dogodovštinu, koju na poštenje, slavu i diku naroda moga ilir¬ 
skoga zatim. . . hrvatskoga .. . zvanoga, kroz četiri godine i što više 
jest tako sam vručoželjno pisao, da sam od čitanja različnih knjiga, 
od mlogoga i sveudiljnoga noćom i danjom pisanja najposlije obolio i 
tako oslabio, da jedva pisati mogu ... U ostalom, narode moj ilirski, 
veselim se, da sam ti štogod u narodnom našem ilirskom t. j. hrvatskom 
jeziku ostavio, veselim se, velim , <s tim više, što sam prvi, premda 
slabim i neumješnim perom, u materinskom našem jeziku našu dogo¬ 
dovštinu kušao pisati.« Švearova je povijest imala vrlo velik utjecaj 
na naše preporoditelje, ali je i brzo zastarjela, jer se naskoro pojavio 
osnivač moderne hrvatske povijesne znanosti Ivan Kukuljević-Sakcinski 
(1816.—1889.), koji doduše nije napisao cjelokupne hrvatske povjesnice, 
ali je zato prvi počeo izdavati izvore hrvatske povijesti i na temelju 
izvora napisao mnogo vrijednih monografija, pa tako položio temelj 

daljem znanstvenom proučavanju hrvatske povijesti. Najvažnija mu 
je zbirka izvora »Iura regni Croatiae, Dalmatiae et Slavoniae«. Tu su 
pribrane sve važnije javnopravne isprave, zatim saborski spisi i za¬ 
konski članci, koji su imali služiti hrvatskim izaslanicima na zaje¬ 
dničkim saborima kao dokazi u borbi s Madžarima. I sada tek nastaje 
u Hrvatskoj pravo znanstveno istraživanje domaće povijesti za po¬ 
trebe što uspješnije političke borbe s Madžarima i dinastijom, u odu¬ 
ševljenju narodnoga preporoda i pod utjecajem sve većeg razvoja 
povijesne znanosti u svijetu. Druga polovica devetnaestoga stoljeća je 
najvažnije razdoblje za proučavanje hrvatske povijesti, osobito otkad 
je Kukuljević pokrenuo g. 1851. posebno društvo za proučavanje 
povijesti, čiji je rad nastavila Akademija g. 1866., a proširilo i hrvatsko 
sveučilište g. 1874. Sad se proučavaju arhivi u domovini i u svijetu, 
prepisuju se važne listine i objelodanjuju, izdaju se stariji pisci, 
iskapaju se i proučavaju povijesni kameni spomenici i građevine. 
Hrvatski povjesničari su ovo vrijeme svestrani, sakupljaju izvore, 
proučavaju ih, izdaju ih, pišu monografije i cjelokupnu povijest. Svi su 
ponajviše mlađi suvremenici Kukuljevićevi. Šime Ljubić (1826.—1896.) 
je u glavnom arheolog i izdavač listino o odnošajima s Mlecima, ali je 
napisao i prvu školsku knjigu o hrvatskoj povijesti g. 1864, dakle u 
vrijeme, kad se vratio ustavni život. Prvi rektor hrvatskog sveučilišta 
Matija Mesić (1826.—1878.) je pisac monografija iz 15. i 16. stoljeća 
hrvatske povijesti (Berislavići, Frankopani, Zrinski). Dugogodišnji 
predsjednik akademije Franjo Rački (1828,—1894.) je središte čitavoga 
znanstvenopovijesnoga rada u drugoj polovici devetnaestoga stoljeća. 
Izdavao je izvore i pisao monografije ponajviše iz doba hrvatskih na¬ 
rodnih vladara. Pored toga je njegova zasluga, da je u Akademiji 
organizirano proučavanje hrvatske povijesti i izdavanje izvora, a po 
tome se i strani svijet upoznao s hrvatskom prošlošću. Velike je 
važnosti njegova monografija »Rijeka prema Hrvatskoj«, koja je 
izašla g. 1867., dakle tik pred ugarsko-hrvatsku nagodbu, a u kojoj 
dokazuje hrvatsko državno pravo na Rijeku. Rade Lopašić (1835. do 
1893.) je historik Vojne krajine, Karlovca i Žumberka. Neprocjenjive 
su vrijednosti izvori za povijest Vojne krajine, koje je izdao u aka¬ 
demijinim »Monumentima«, jer iznose mnoštvo građe o dolasku Vlaha 
na prazna hrvatska selišta. Ivsa Tkalčić (1840.—1905.) proučava po¬ 
vijest grada Zagreba i izdaje njegove spomenike, što je osobito 
važno bilo u vrijeme, kad se Zagreb razvio kao glavni grad Hrvat¬ 
ske, a u času, kad se vratio zemlji ustav, izdao je g. 1861. »Hrvatsku 
povjesnicu«. Svome pobratimu Augustu Šenoi davao je povijesnu građu 

za njegove romane, pa tako djelo Ivše Tkalčića živi i danas u dušama 
najširih hrvatskih slojeva. Natko Nodilo (1843.—1912.) odlikuje se 
blještavim stilom u pisanju povijesti, a obrađuje srednji vijek opće 
povijesti i vjeru starih Slavena. Tade Smičiklas (1843.—1914.) napisao 
je prvu modemu »Povijest Hrvatske« (u dvije knjige), koja se osniva 
na svoj do tada poznatoj građi i izvorima. Djelo je pisano velikim 
zanosom i sjajnim stilom, a kako ga je izdala Matica Hrvatska, 
prodrlo je i u najšire krugove hrvatske, pa je izvršilo velik nacionalni 
zadatak. Napunilo je narod ponosom radi veličanstvene i slavne 
prošlosti i ujedno pobudilo na dalje proučavanje povijesti. Svestrani 
učenjak Vjekoslav Klaić (1849.—1929.) pisao je osim brojnih mono¬ 
grafija veliku »Povijest Hrvata«, ukrašenu mnogim suvremenim sli¬ 
kama, ali je na žalost dospio samo do g. 1608. Kad je u Hrvatskoj 
poslije okupacije Bosne ojačalo zanimanje za Bosnu, izdao je g. 1882. 
»Povijest Bosne«. Posljednji u nizu dosadanjih svestranih istraživača 
hrvatske povijesti, izdavač izvora i pisac jest Ferdo Šišić (1869.—1940.). 
Njegova velika »Povijest Hrvata u vrijeme narodnih vladara« iz g. 
1925. najveće je i najvažnije djelo o starijoj hrvatskoj povijesti, koje 
je do sada uopće napisano, a isto tako je Šišićev »Pregled povijesti 
hrvatskoga naroda« iz g. 1916. u izdanju »Matice Hrvatske« do danas 
najbolja cjelokupna hrvatska povjesnica. 

Osim ovih najvažnijih pisaca, koji su se bavili obrađivanjem 
cjelokupne hrvatske povijesti ili njezinih većih odsjeka, ima ih mnogo, 
koji su obradili tek neke dijelove ili pomoćne povijesne nauke. 
Tako je poznata svjetska veličina u starokršćanskoj i staro¬ 
hrvatskoj arheologiji Don Frane Bulić (1846.—1934.). Arheolozi su još 
Josip Brunšmid (1859.—1929.) za bansku Hrvatsku i Slavoniju, traLujo 
Marun i Mihovil Abramić za Dalmatinsku Hrvatsku, a Ćiro Truhelka 
i Vejsil Ćurčić za Bosnu i Hercegovinu. Arhivistikom se bave Ivan 
Bojničić (1856.—1926.) i Emil Laszoiuski. Najveći povjesnik prava je 
Vladimir Mazuranić, koji se svojim »Prinosima za hrvatski pravncr 
povjesni rječnik« učvrstio kao učenjak svjetskoga glasa, a hrvatskom 
narodu je dao djelo, kakva nemaju ni mnogi veći narodi. Iz područja 
hrvatskoga državnoga prava je osobito važno djelo bana Nikole 
Tomašića »Temelji državnog prava«. U najnovije vrijeme piše hrvatsku 
pravnu povijest Antun Dabinović. Kulturnu povijest i građevne spo¬ 
menike proučavaju Đuro Szabo , Ljubo Karaman i Josip Matasović, a 
posebice o bosanskoj kulturnoj povijesti, s obzirom na život i prošlost 
naših muslimana, iza Safvetbegovića Bašagića (1870.—-1934.) Hamdija 
Kreševljaković . 

Najvažniji eseji iz hrvatske povijesti u posljednje vrijeme izašli 
su iz pera Milana Šufflaya i Mihe Barade. Šufflay (1879.—1931.) je 
filozof hrvatske povijesti, on nastoji naročito u svojoj zbirci eseja 
»Hrvatska u svijetlu svjetske historije i politike« proniknuti u smisao 
hrvatske povijesti i prema nužnosti povijesnih zbivanja otkriti 
hrvatsku dušu i njezino poslanje u svijetu. Barada na osnovi svojih 
istraživanja neobičnom oštroumnošću popravlja dosada ustaljene 
sudove o najstarijoj hrvatskoj povijesti. 

Pregledali smo u kratkim crtama rad na pisanju i proučavanju 
hrvatske povijesti. Taj rad je najopsežniji znanstveni rad u Hrvata 
uopće. Najviše je knjiga izdano upravo iz području povijesti, i najviše 
se učenjaka bavi hrvatskom prošlošću, što potpuno i odgovara hrvat¬ 
skom prirođenom povijesnom osjećaju, narodnim potrebama u poli¬ 
tičkim borbama i spremaju za bolju budućnost. I ako je dosada 
mnogo toga stvoreno, ipak to nije ni izdaleka sve, što je potrebno. 
Za studij povijesti treba slobode i mnogo sredstava, a to može dati 
samo vlastita slobodna država. Zato će u Nezavisnoj Državi Hrvat¬ 
skoj i rad na pisanju povijesti krenuti boljim putem. 

Bibl.: Tko bi se htio bolje uputiti u pitanja i radnje, koje su spomenute 
u ovom Članku, neka se posluži knjigom F. šišića »Priručnik izvora hrvatske 
historije«. Zagreb 1914. Vrlo mnogo podataka o izvorima i monografijama na¬ 
lazi se u knjižici »Popis publikacija Jugoslavenske akademije znanosti i umjet¬ 
nosti u Zagrebu, Zagreb 1935., a o novijim piscima povijesnih djela u »Obzo- 
rovoj Spomen-knjizi 1860.—1935., Zagreb, 1935. (članak I. Esih, Hrvatska histo¬ 
riografija u posljednjih 75 godina). p T 


Ujević: Čitanka za više razrede sr. škola 15 

I. PISCI 

I. ANTE STARČEVIĆ 

Život. Ante Starčević rodio se u Žitniku, 
kraj Gospića, 23. svibnja 1823. Pučku školu je 
učio u Klancu, a prva dva razreda gimnazije 
učio je privatno. Ostale razrede gimnazije svr¬ 
šio je u Zagrebu. Kao pitomac senjske bisku¬ 
pije otišao je u Peštu učiti bogosloviju. G. 1846. 
postade doktor filozofije. Kad je 1848. radi re¬ 
volucije raspušteno sjemenište, Starčević se 
vratio u Zagreb, u kome je uz male prekide 
ostao do kraja života. Natjecao se za profesora 
filozofije na zagrebačkoj akademiji, ali to mje- 

Gijelo vrijeme apsolutizma proveo je u kancelariji dra Srama 
kao odvjetnički pisar, a neko je vrijeme uređivao Neven i bio tajnik 
Matice Ilirske. Kad je 1860. došlo do ustavne promjene, Starčević 
se svom svojom energijom baca na politički rad; 1861. postaje veliki 
bilježnik riječke županije i razvija velik politički rad. On je izradio 
za županijsku skupštinu predstavku, u kojoj je u osnovnim crtama 
iznio načela, na kojima se razvio pravaški pokret. 1861. biran je za 
zastupnika u hrvatskom saboru. Kad je sabor raspušten, vratio se na 
Rijeku, ali je brzo otpušten iz službe radi svoga nepomirljivog otpora. 
G. 1863. bio je osuđen na mjesec dana zatvora. Ostao je u Zagrebu 
do 1871.; te godine je pošao u Jasku svome sinovcu Davidu. G. 1878. 
odlazi n,a Sušak, gdje je uređivao list Slobodu, a 1883. vraća se u 
Zagreb, gdje ostaje do kraja života. G. 1895. dobio je narodni dar — 
Starčevićev dom u Zagrebu. Umro je 28. veljače 1896. u Zagrebu, a 
pokopan je na šestinskom groblju. 

Osobne značajke. Ponesavši iz svoje uže postojbine, Like, goleme 
stvaralačke snage, koje su vjekovi slagali i brusili, bio je kroz cijeli 
život nosilac muškosti i snage. Sav njegov život bio je život odricanja 
i »deržanstva«, kome je ostao vjeran i onda, kad je, kao skeptik po 
naravi, mislio, da neko njegovo djelo ne će imati uspjeha. Prošao je 
kroz život siromašan kao crkveni miš. Kao đak prehranjivao se pou¬ 
čavanjem, a kao zreo čovjek odriče se toploga domaćeg ognjišta i bilo 
kojega mjesta, koje bi mu osiguralo nekakvu stalnost. Oštar i strog 



sto lnije dobio. 

prema samome sebi, tražio je i od drugih žrtvu, poštenje i samo¬ 
prijegor, a sve one, koji po njegovu mišljenju nijesu išli ispravnim 
putem, nemilo je šibao. U više navrata ističe, kako dostojanstvo ljud¬ 
sko traži, da svatko izabere samostalno svoj put, da se ne kreće tuđim 
utrenicima. Njegova je riječ bila snažna, kao od velebitnog krša od¬ 
valjena, rezala je kao najoštriji mač. Kad je karakterizirao svoje 
protivnike, stvarao je sugestivne i veličanstvene groteske. Više od 
razloga i dokaza njegove su riječi tukle protivnike. Poput rimskih se¬ 
natora vjerovao je u snagu riječi, a njegova oštra ubitačna fraza 
stvarala je kod pristaša pravo oduševljenje. 

Političke ideje. Starčević se duhovno razvio i ustalio za vrijeme 
Bachova apsolutizma. Kako je bio samostalan i nezavisan duh, osje¬ 
ćao je teško nasilje apsolutističkog sustava, a kako su sva kasnija 
politička nastojanja habzburškog dvora bila polovična i prema Hrva¬ 
tima bezobzirna, ovaj lički slobordar iz dna duše je zamrzio svako 
političko nasilje i prelomio štap nad samom »monarhijom Njegova 
Veličanstva«. Tako je on u odnosu prema Austriji temeljito prekinuo 
s politikom Iliraca, koji su se grčevito držali dvorske politike. I u 
drugom pogledu on je prekinuo s politikom Iliraca i njihovih na¬ 
sljednika u narodnoj i nezavisnoj narodnoj stranci. Ilirci, naro¬ 
dnjaci i nezavišnjaci očekivali su potporu hrvatskoj politici od sla¬ 
venstva, vjerujući u nekakvu »slavensku Austriju«. U isto vrijeme 
su razni slavenski narodi, u prvom redu Srbi, nastojali proširiti 
svoje narodne probitke na štetu hrvatskih. Vuk Karadžić je 
iznio nauku o »Srbima triju vjera«. Jedni su nam htjeli oduzeti 
atribut državnosti, drugi atribut narodnosti. Starčević prvima odgo¬ 
vara naukom, da će se Austrija raspasti, te da će Hrvati ponovno 
postići potpuno samostalnu i nezavisnu državu, a drugima vraća 
jednakom mjerom. — Vukovo učenje je stvarno dovelo do poricanja 
hrvatstva; Starčević naučava, da Srbi kao politički narod ne postoje 
proširujući pojam hrvatstva na sve Srbe. Misao samostalne hrvatske 
države Starčević potkrepljuje i historijskim državnim pravom, ali 
sama lozinka »Bog i Hrvati« svjedoči, da je pitanje hrvatske narodne 
slobode i hrvatske države rješavao na nov, nacionalistički način. 
Hrvati ne trebaju nikakovih tutora, oni su samodovoljni, samo oni 
i Bog mogu odlučivati njihovom sudbinom. U stvari Starčevićeva 
lozinka dobrano niječe »historijsko pravo«. Isticanje historijskog 
prava imalo je poslužiti kao dokaz, da su Hrvati imali organiziranu 
državu u vrijeme, kad su mnogi drugi narodi živjeli kao nomadi, 

a nikako kao jedino opravdanje hrvatske težnje za potpuno samo¬ 
stalnim političkim životom. 

Književni rad. Kao svi naši znatniji političari, tako je i Ante 
Starčević bio u isti mah političar i književnik. Književni rad je za¬ 
počeo pjesmama u Gajevoj »Danici« 1845. (»San i java«) te ga na¬ 
stavio u »Zori dalmatinskoj«, »Nevenu« i drugim listovima. Pre¬ 
vodio je Anakreonta. Uz pjesme napisao je i četiri kazališna ko¬ 
mada, od kojih je sačuvana samo pučka drama »Selski prorok «. 
Osim toga pisao je, prvi među Hrvatima, filozofske kozerije, humo- 
reske i satire (»Poslanica pobratimu D. M. u B.«, »Uputa«, »Nešto 
iz prirodoslovlja«), književne kritike, polemike, eseje (esej o Ignjatu 
Gjorgjiću), povijesne jezikoslovne rasprave (»Razvod istrijanski«), 
političke studije: »Ime Serb«, 1868.; »Bili k Slavstvu ili Hervatstvu«, 
1868.; »Nekolike uspomene«, 1870.; »Stranke u Hervatskoj«, 1870.; 
»Pasmina slavoserbska po Hrvatskoj«, 1876.; »Ustavi Francezke«, 
1889. Pred kraj njegova života izdao je klub Stranke prava cjelo¬ 
kupna Starčevićeva djela, ali dosta nekritički. 

Značajka Starčevićeva književnog rada. Starčević je bio vrlo 
bistar i oštar duh, osebujan u svome mišljenju, jak stilist i odličan 
poznavalac jezika. Sve te osobine nalazimo i u njegovim književnim 
djelima. Ali on nije bio književnik stvaralac po rođenju nego više 
po »deržanstvu«. No u kritici i polemici Starčević je bio »kod kuće«: 
tu je njegova bistrina i oporost našla svoje pravo mjesto bez obzira, 
da li je polemika bila književne ili političke naravi. U polemiku je 
unio svega sebe: i svoj isklesani i zgusnuti stil, i svu snagu svoje 
rječitosti i svu zajedljivost i temperamenat. U cijeloj našoj knji¬ 
ževnosti lnismo imali ni prije ni poslije Starčevića snažnijeg pole¬ 
mičara. 

Jezikoslovni i pravopisni nazori. Starčević je dobro poznavao 
živi narodni govor i našu književno-jezičnu prošlost, pa kad su neki 
zagrebački književnici potpisali književni dogovor 1850., po kome su 
hrvatski književnici odlučili, da će potpuno prihvatiti južni go¬ 
vor za književni, Starčević je ustao vrlo žestoko i vrlo odlučno 
protiv toga sporazuma. Premda je u nekim manjim, neznatnijim pita¬ 
njima iznosio tvrdnje, koje se mogu lako pobiti, u temeljnom pitanju 
on je imao pravo, a temeljno je njegovo stajalište s obzirom na knji¬ 
ževni jezik, da književni jezik ne može biti obični »narodni« jezik 
jednog kraja, nego da se književni jezik mora temeljiti na jezičnom 

blagu književne prošlosti. U pravopisnim pitanjima protivio se vo¬ 
kalnom r (prst, krst i t. d.), te je tražio, da se radi blagoglasja piše 
i govori »perst, kerst«, i t. d. Isto tako protivio se pisanju jata kao 
ije, je , nego je tražio da se mjesto i je, je piše e (rogato e). Napokon 
on je bio protiv sljubljivanja (asimilacije) suglasnika. Tražio je dakle 
da pišemo etimološki, a ne fonetski. 

Značenje Ante Starčevića. Povučen, stoik, filozofski duh, sav 
uduben u se, zaljubljen u misao, Starčević je bio u prvom redu na¬ 
rodni učitelj, patrijarh, koji je htio izvesti svoj narod iz sužanjstva 
u slobodu. Osnovna je njegova želja: stvoriti od mnogih Hrvata 
jednu dušu. I u tome je u cijelosti uspio. U vrijeme, kad su mnogi 
naši javni radnici i političari tražili sitnice i očekivali uspjehe od 
tih sitnica, Starčević je snažno naglasio hrvatsku narodnu i državnu 
misao i toj misli služio do posljednjeg daha, da je preda kasnijim 
pokoljenjima kao najljepšu svoju baštinu. Oko te misli okupio je 
sve pošteno i čestito u hrvatskom narodu. Više od smrtnika ne mo¬ 
žemo ni tražiti, jer ga je to djelo učinilo besmrtnim. 


U Poslanica pobratimu D. M. u B. 

Pobratime, da si zdravo! Na razstanku sam ti obećao, da ću ti 
opisati svoje putovanje od Zagreba, i sadašnje moje stanje u ovome 
gradu. Ti znaš, da je meni sveta reč sveta, kao što mi je prokleta 
vazda zazbilja prokleta. Ovo je duboko filozofički rečeno, ali ti ćeš 
me razumiti, i nadam se, ne ćeš mi zameriti setivši se naše hervatske 
poslovice: ko o čemu, baba o uštipcima. — Ti znaš, da se ja najvolim 
mudroslovjem zabavljati, to bo je najlakša za me stvar, jer je ova 
znanost usadjena u sercu i u umu čovečjeim, pa ju tu treba tražiti, 
i iz kojekakvih gromačah izkapati. Ono danas siromašno blago, koje 
čovek ovim putem liizkopa, zvali su stari Rimljani eruditio, a 
to se hervatski zove učenost, namesto izkopanje, jer eru- 
ditio nije drugo nego e r u i t i o. Stari bo su običavali dodavati onde, 
gde nije bilo potrebno, a kod nas često onde oduzimlje, gde se ne 
bi smelo oduzimati. Ali da pustim starce na stranu; — a sada sam 
te samo na to hteo opomenuti, da je filozofirati najlakše; jer za druge 
znanosti hoće se knjigah, a za knjige hoće se novacah, a za novce 

dobiti hoće se-ja ne znam šta bi ti rekao. Još bo ovome plitanju 

nisam na kraj stao. Plato je rekao: da su sve druge stvari samo 
igraria, a da je najmučnie: naučiti ljude kako živiti. 

Svako vreme ima svoje velike muže. Plato je bio u svoje vreme 
božanstven, a danas ine bi bio mli navadno — ljudski. Naučiti 
ljude kako moraju živi ti, — to je danas kod nas civiliziranih 

narodah najlakša stvar: onaj, koi je jači, t. j. — filosofički govoreć_ 

koi je najslabii —* samo neka reče: ovo treba raditi, a ovo po¬ 
puštati, — pa je posao gotov. — Mi mudroslovci moramo našega 
druga, Platona, zagovarati: ta žid žiidu pred korstjenikom nikada 
ne će reći n. p. ta t, nego mu veli u svome jeziku, koj niti je kada 
obstojao, niti danas obstoji: g a n e f, a to zlamenuje hervatski tat, 
ne će reći: Hervat, Magjar, Talian, i t. d. nego g o i n, a to je ne- 
vernik, ili svaki nežid. Plato je u Gerčkoj kao iz oblaka pao, on o 
prošlosti svoga naroda niti je sve ono znao, što mu je bilo potrebno, 
niti je nastojao, da se to nauči; — on je bio učenik Sokratov, učenik 
onoga muža, koi je učio samo: kako može čovek na ovome 
i na drugome svetu sretan biti; on je mislio, da čovek 
mora krepost tražiti, i nje se kroz ćeli život deržati; on je znao samo 
za jednu krepost, t. j. za samo sasvim poštene čine; on je u ovome 
s toga zabasao, što je mislio, da je samo jedna svetlost, samo jedna 
n. p. cervena boja. On je zabasao, i morao je zabasati, ijer nije bio 
prosvetljen kao mi. Branimo, velim ti, naše drugove; jer svaki stališ 
ima svoja otajstva. Cicero se je čudio, što se bajnik bajniku ne smeje, 
kad ga sastane. On je ovde jako zagazio: bajnici su se među sobom 
smejali nad svojom znanosti, isto tako, kako se je Ciciro s Atikom 
smejao nad svojtom. Ali su se pred drugima mudro deržali. Tako je 
bilo onda, a tako biva i sada. 

Mi danas znamo, da je krepost dar Božji, da nju čovek po svojoj 
naravi traži, ali mu ju svet iz van jski sakriva, mi znamo danas, 
da krepost ima najviše nepriateljah. Da bude Plato znao, što nas svaki 
mora z na t i, da je moći krepost sa nekoliko, makar nerazumljivih 
rečih dobiti, t. j. na svome mestu, i u svoje vreme — salvo catego- 
riarum ordine — da bude znao, da ima više verstih kreposti — da 
bude znao, da se danas većma štuje Aleksander sin Filipa Macedonca, 
koi je nekoliko milionah dušah kroz nekoliko stoletjah unesrećio, 
negoli njegov učitelj Sokrates, koi je na zemlju donio upravo božan¬ 
stveni nauk, da bude znao za krepost gradjansku, vojničku, 
sudačku, i t. d., i t. d. — da bude ono sve znao: — ne bi bio 
rekao, da je najmučnia stvar: naučiti ljude, kako imaju iviti; nego 
da je bio u našoj koži, bio bi rekao: najmučnia je stvar naučiti ljude, 
kako se mogu novca dočepati. 

Ne treba se čovek učiti stvari naravske: svako stvorenje Božje 
pozna svoju naravsku, t. j. naški — jedinu sverhu, i za njom ide: nego 
treba se učiti stvari izvan protinaravske, u tome bo stoji sva izverst- 
nost naša. — Isti čovek, drugi mora biti u Zagrebu, drugi u Lon¬ 
donu, drugi u Rimu, drugi u Petrogradu, i t. d. To je upravo zlame- 
novanje reči »p o 1 i t e i a«, i iz nje za nas iztesane »politika« 
i Bog zna kako sve ne: — u kakvu si kolu, onako pleši, pa ćeš srećan 
t. j. krepostan biti. — Dakle treba se naučiti sve forme ovoga plesanja. 

Cicero je rekao, da onaj zakon, koi može i mora čovečanstvo 
usrećiti, isti mora biti i u Rimu, i u Ateni, i svagde — vazda. Kako se 
je strašno taj čovek u toj misli porezao! Što je sreća? — Svi otci, 
i ostali pravi učitelji vele, da sreća nije drugo nego zadovoljstvo. 
A što je zadovoljstvo? — ono je svest, da nam sve po volji ide. Ali 
što i kad nam ide po volji? — Kad nam se sve želje izpunjivaju. 
Ali što, i kad mi želimo? — Mi želimo ono, što neimamo, a znamo 
da bi mogli i; morali imati. Po Bogu brate, ne pitaj me o ovoj stvari 
dalje, jer u njoj čovek kao što sam ja, može i onda posernuti, kad 
stane baš onako, kako mora biti. Zadovolji se ovime: čovek želi ono, 
zašto zna, ali ga neima. Da ti jednu priliku napomenem. 

Ti se sećaš onoga našega domorodca, koi na Božić reče: »da bi 
ja kralj bio, ništa drugo ne bi radio, nego bi se svaki dan triput najeo 
masne perge, zatim bi se legao na voz slame, i dao bi se na volima 
voziti preko jarakah.« — Ovaj je naš zemljak mislio, da neima hrane 
nad pergu, i da neima nihanja nad ono, koje čovek uživa na vozu 
kad ga voli voze. Ovo je bila sva sreća, za koju je on znao i dakle, 
koju si je želio. Kod drugih ljudi drugačije ove stvari stoje: 
mnogi misle, da za nešto znadu, ali se varaju, oni misle u obesti da 
im to treba, ali se ii u tome varaju, još ni sebe ne poznadu, a kamoli 
stvari izvan sebe, pa kad se počnu napinjati, da dobiju izpod snega 
ružice, onda dodju onamo, kako i ona žaba, koja se je htela s volom 
izjednačiti, kamo i one njezine druge, koje su kralje menjale, jednom 
rečju, dodju onamo, kamo su mnogi došli, počemši od otca našega 

Adama tja do nas. -Tako ti brade, nemoj mi reči zlo tumačiti; 

ja te moram na to opomenuti, jer sam tako nesrećan, da svak moje 
reči hoće da bolje razumi nego li isti ja. 

Kamo sam zašao! Ja sam učinio salto triput m o r t a 1 e. 
Govorio sam o raju, pa sam u pakao došao. Ništa za to: to je 
učinjeno za volju sisteme. Ja idem nazad. Govor je bio: kojim se 

putem može do novacah doći. Rekao sam ti, da ja to pitanje još nisam 
mogao razpraviti. To ti i opet velim, a to stoga, jer se ono s mojim 
počelom dosad nikako ne može složiti. Jer, ako novac smatram 
onako, kako njegova narav ište, moram ga zapostaviti i istome 
kamenju. Ja to moram učiniti makar on bio i zlatan. Ako li ga 
uzmeno onako, kako ga drugi uzimlju, onda ništa neima nad njime; 
bez njega bo se kod nas dan danas ništa ne može. — U priašnjem 
pogledu novac mi je n i š t o, a u drugome sve je izvan njega n i š t o. 

Da kušamo u kratko ovo protuslovje razmersiti. Najpervo, ali 
eto — pošta odlazi za pol sata, idem dakle odmah dakle ovo joj pre¬ 
dati, pa zatim moram sa želudcem traktirati. Lahku noć! na skoro 
ćemo se opet sastati i razgovarati — pismeno, t. j. onako, kako nam 
se bude dalo. Ante Starčević 

2. Iz odgovora na pozdrav akademijske mladeži 28. ožujka 1867. 

Niti vrijedi upotpunjena domovina bez cijela ustava, niti ustav 
bez sjedinjene domovine: Zakon bo i narod u državnom životu imaju 
se kako u čovjeku duša i tijelo. 

Na temelju nezakonitu se ne mogu graditi zakoni; gdje se 
pravno načinjeni, pravo opstojeći zakoni nasilno gaze, tu nema 
zakonodavstva. 

Muževi, koji su god. 1861. ovako misleć radili, povratiše Hrva¬ 
tima dostojno mjesto među narodima. To je mjesto najodličnije 
među narodima Turske i Austrije. Nego ima ljudi, koji nastojaše, da 
Hrvate istisnu iz tog uzvišenog mjesta, i da ih izbrišu iz naroda. 
Jer trubiti, da narod hrvatski, narod, koji je kroz stotine godina 
bio mogućan, slobodan, slavan i sretan; — narod, koji je za druge 
toliko učinio, narod ovoga zemljišnoga položaja, uz more i tolike 
rijeke, u najpogodnijoj zemlji Europe; — narod, u kom se je, što je 
drugdje prerijetko, junaštvo s umom vjenčalo, — trubiti, da taj 
narod hrvatski može ravno braniti i držati ovoga i onoga, nu da sama 
sebe ne može uzdržavati, nego da se mora podlagati slabijemu od 
sebe — tu očitu neistinu, tu sablazan trubiti, što drugo može zname- 
novati, nego naš narod sramotiti i posvetiti današnje stanje, u kojem 
on nepravedno pogiba? — Po ljudima, koji ne bi zahtijevali, da se 
narodu povrati ono, što ga pravom i po njegovoj naravnoj bitnosti 
ide! — koji bi otpuštali od prava naroda sve što tuđinac poželi za 

svoju korist, a za upropašćenje njihova naroda, sve bez česa narod 
ne može narodom biti, — koji bi se uplićali u posle drugih, samo za 
opravdat njihovo uplićanje u posle svojega naroda, — koji bi se 
skrbili za svakoga osim za svoj narod, koji bi namjesto radit o slo¬ 
bodi svojega naroda gledali satrti slobodu, ako se ona gdje drugdje 
pokaže, — koji ne moguć izvući se iz svoje ništetnosti ter izjednačit 
se većim, gledaju da druge k sebi pritegnu: po takovim ljudima, 
gospodo, i najprva država, i najveći narod nabrzo bi opali u ovo 
stanje, u kojem je naša domovina. 

Tko i sam sebe smatra za sužnja, taj se ne mari čuditi, ako ga 
i drugi takovim cijene. Tko nije svoj, taj je svačiji, jer od njega ne 
stoji, čiji će biti. Tko se i hotice za sužnja izdaje, taj nema prava 
tužiti se, što ide od ruke do ruke, — što mijenja gospodare. 

Nu ja vjerujem, da onim ljudima nije taj pakleni posao za 
rukom ispao; — oni su preslabi za Hrvate ocrniti ili izdati; oni su 
sami sebe isključili između Hrvata; stoga ja se ne bojim za budućnost 
naroda hrvatskoga. Ona stoji u rukama Hrvata i Providnosti; a iz 
tih ruku ne može nego samo dobro izići. Tako, sudim, misle svi. 
Hrvati, i tako će raditi. 

Ante Starčević 


i 

II. EVGENIJ KUMIČIĆ 

Život. Rođen jq 11. I. 1850. u Berseču, u Istri. 
Tu je učio pučku školu, a dovršio je s ispitom u 
Kastvu. Gimnaziju polazi na Rijeci, u Kopru 
i Zadru, pa opet na Rijeci. Upisao je medicinu 
u Pragu, ali bratu za volju prijeđe na filozo¬ 
fiju u Beč. Služio je kao suplent u Splitu. Dvi¬ 
je godine boravio je u Parizu, na povratku se 
zadržao u Mlecima. Za vrijeme okupacije Bo¬ 
sne bio je u vojsci. Postao je nastavnik realke 
u Zagrebu. Premješten u Osijek, zahvali se na 
službi i sav posveti narodnom radu. Bio je 
zastupnik u hrvatskom saboru i gradski zastupnik u Zagrebu. Umro 
je od upale pluća 13. Vi 1904. u Zagrebu. 

U književnim djelima Eugena Kumičića strše tri krupna međaša: 
Pariz, Istra, Hrvatska. Oni postavljaju granice među^ njegova djela i 
dijele ih u tri dijela: u it. zv. naturalistička djela, djela o Istri i ona 
iz hrvatske povijesti. 

Kumičićeva t , zv. naturalistička djela . Za svoje suplentske 
službe u Splitu Kumičić je prijateljevao s Francuzom A. Vigneauxom, 
koji ga upozna s francuskom književnošću, pa Kumičić polazi u Pariz, 
da na izvorima upotpuni svoje znanje. Za njegova boravka u Parizu 
(1875.—1877.) postizava Zola svojim anturalističkim djelima velik 
uspjeh. Sve je to živim zanimanjem pratio Kumičić. Sam sklon pri¬ 
rodnim naukama, domala izda roman Olga i Lina (Sušak 1881.), 
koji su zbog nekih drastičnijih mjesta neki kritičari napali, progla¬ 
sivši ga naturalističkim, premda on u stvari to nije bio. To je djelo 
upravo (romantički-realističko, pa, stojeći na prijelazu od roman- 
ticizma k realizmu, znači pravog preteču našeg realizma. Ovaj Ktr 
mičićev roman sadržajno je proširio područje hrvatskog romana. 
Kumičić je doskora dokazao, da njemu nije ni do kakvih teorija ni 
pravaca, pa istovremeno daje i svoja istarska djela. Usporedo s 
ovima iziđe i drugo t. zv. naturalistički roman Gospođa Sabina 
(Z. 1884.), njegovo najbolje djelo te vrste. K ovim bismo djelima 
mogli sadržajno pridružiti: Saveznice, Otrovana srca, Mladost - 
ludost i Pobijeljene grobove. 

Djela o Istri. Kumičić Primorac nosio je more kao najljepšu 
sliku djetinjstva, a Istru kao najmiliju sadržinu svoje duše. S 1 ju- 

bavlju opisuje Istru, njezine ljude s njihovim patnjama i tegobama, 
kroz koje tek rijetko prosja posmijeh; opisuje život naših plavih žala 
i strmih obala, donosi osobne i nacionalne borbe. To je bio posve 
naravan put čovjeka s mora. Tako su nastala djela: Jelkin bosiljak , 
Začuđeni svatovi, Preko mora, Primorci, Teodora, Ubilo ga vino. Ta 
djela otkrivaju u piscu čovjeka, koji je svoj kraj i njegove ljude 
silno volio, koji se u njihovoj nacionalnoj borbi osjećao živim subor¬ 
cem. Zato su njegove slike tako žive i dramatične, zato su ta djela 
pisana snažno, mjestimično potresno. 

Djela iz hrvatske povijesti . Stranka prava, kao nosilac naciona¬ 
lističke borbe za slobodu i samostalnost Hrvatske, spoznaje, da je 
Zrinsko-Frainkopanska tragedija (1671.) snažno sredstvo u borbi 
protiv neprijatelja, te radi toga uvodi upravo kult Zrinskih i Franko- 
pana. Posve naravno, da Kumičić pravaš poseže za ovim sadržajem 
i tako daje roman Urota Zrinjsko-Frankopanska (1892.). Koliko je 
Kumičić temeljito poznavao ovo pitanje, najbolje vidimo po tome, 
što je napisao i dramu Petar Zrinski i povijesnu raspravu »Petar 
Zrinski i Franjo Krsto Frankopan i njihovi klevetnici«. Nekoliko 
godina kasnije (1902.) izašlo je novo Kumičićevo djelo iz hrvatske 
povijesti Kraljica Lepa, ili propast kraljeva hrvatske krvi. U tim 
djelima Kumičić je dao dva naša najčitanija romana, koji su čitave 
generacije odgojili u rodoljubnom duhu. 

Osim ovih djela Kumičić je napisao knjigu uspomena na Bosnu. 
Pod puškom, drame Sestre (prema romanu »Teodora«), Poslovi 
Obiteljska tajna i t. d. 

Značenje. Ma kako kritički danas pristupili književnim djelima 
Fugena Kumičića, nema sumnje, da u njegovom obilatom radu imade 
nekoliko djela, koja će moći odoljeti svim ukusima i strujama. Na 
prvom mjestu ističemo njegove opise mora. Kumičić je more prikazao 
u svim njegovim oblicima i dao nam je najbolje opise mora u našoj 
književnosti. Ne smiju se podcijeniti ni njegovi prikazi primorskih 
ljudi, njihova života i kraja. Kao cjeline najuspjelija su mu djela: 
Pod puškom, drame Sestre (prema romanu »Teodora«), Poslovi , 
nacionalistička epopeja Urota. 

I među nacionalnim prvoborcima Eugen Kumičić zaprema časno 
mjesto. On, je jedna od najsvjetlijih ličnosti, čeličan značaj. Kumičić 
je u životu i u književnosti, u privatnom i javnom radu, borac, 
»vjesnik budućnosti, pobornik slobodne Hrvatske«. On je hrvatski 
narodni književnik u najplemenitijem značenju riječi; nije samo 

političar nego političar od »deržanstva«; jedan od onih rijetkih ljudi r 
u koje je vizionarski duh Starčevićev položio svu nadu, kad je rekao: 
»Ako u vrijeme vaših praunuka u ovome narodu bude pedeset muže¬ 
va osvjedočenih o svetosti slobode i zauzetih za svoj narod — sve će 
biti spašeno«. 

Bibl.: K. šegvić u predgovoru »Jelkinu bosiljku«, Zagreb 1905.; K. šegvic, 
Eugen Kumičić, pisac i političar, studija, Zagreb 1909. B. Poparić, O trideset- 
godišnjici smrti E. K., Hrvatska Revija 1914. 

1 * * * 

Među našim književnicima on je među najboljim i najplodnijim pro¬ 
zaicima; među našim političarima on je od najboljih govornika, novinara, 
pored Ante Starčevića i Kvaternika dokaz, da je starčevićanstvo dalo narodu 
ne samo najveće umove, nego i najjače značajeve, najveće energije. 

A. G. Matoš 

2. Hrvatska domovina 

Velecijenjene gospođe! Gospodo! Sinovi ujedinjenih i samo¬ 
stalnih naroda, kada slave koji događaj, ne običavaju govoriti o 
svojoj domovini. S nama je drugačije: naša je domovina rastrgana. 
Slobodni narodi raspravljaju, kako da nešto preurede u svojoj do¬ 
movini, a naša je prva i najsvetija misao, kako da ujedinimo Hrvatsku. 

Već su prošla tri stoljeća i pol, što je kralj Ferdinand I. rekao 
izaslanicima hrvatskoga sabora, da je Hrvatska prastaro i plemenito 
Kraljevstvo — (regnum vetustum et nobile«. Eto, već pred tri sto¬ 
ljeća i pol bila i je naša domovina poznata kao prastaro i slavno kra¬ 
ljevstvo, a kako nam je danas? Odgovor je tužan i iz svoje krasne i 
plodne, svakim Božjim! blagoslovom obasute domovine, iz svoje sta- 
roslavne domovine sele se Hrvati u daleki svijet! 

Nevesele, ' potresne misli zaokupe dušu svakoga Hrvata, kada 
se ogleda širom svoje domovine. A što znači ta riječ domovina? 

Poletimo duhom na grad Dubovac, sjednimo na napola parušenu 
kulu, a proljetno predvečerje neka, bude krasno, kako je danas bilo, 
i svaki neka pomisli, da je sam u dragoj tišini zelene prirode. Lijevo 
i desno nanizali su se pitomi humci, pred nama je pukla divotna 
ravnina, sunce eno zapada, sve sijeva u večernjem rumenilu, vaš 
dični i mili Karlovac, kojim se ponosi svaki Hrvat, kao da nam se 
smiješi među srebrnim rijekama. Srce nam od radosti nagli je zakuca, 
jer smo odmah pomislili, sjedeći na onoj kuli, da u vašem gradu go¬ 
tovo svako srce čezne za slobodom domovine, da nas zanose isti 

topli osjećaji u svetoj otačbeničkoj borbi. U tom hipu radosti svrnut 
ćemo očima po ovoj divotnoj okolici, a iz dubine načega ranjenoga srca 
izvit će se tih uzdah: oj domovino moja, kako si mi krasna! 
Naši duh poletit će za tim na krilima domovinske ljubavi preko gora 
i ravnina, i vidit ćemo Frušku goru, zlatnu požešku dolinu, naše 
Zagorje, Plitvička jezera, bisernu Plivu, klisuraste obale Trebinjčice, 
Boku Kotorsku, Biševo, Skradinski buk, sivu Učku, Klek, Triglav, 
Hum, Biokovo, maslinu i palmu, jelu i bor, bistre rijeke i naše (sinje 
more! Sve je to čarobno dražesno, milovidno, velebno i veličajno, i 
sve te krasote zanijet će našu dušu u razmaknute prostore plavih 
nebeskih visina, od dragosti čeznut će nam srce za nečim, i mi ćemo 
podići put neba svoje oči, orošene suzama zahvalnicama. Bog je 
ukrasio našu domovinu tolikim neopjevanim ljepotama, da je naš 
narod ne može opisati samo jednom milom i dostojnom riječju, pa 
ima za to svaki njezin kraj svoj posebni lijepi naziv. Jedan je kraj 
pitom, drugi ubav, treći kitnjast, pak ravan, zelen, zlatan, vilovit, 
Tko da nabroji sve te pjesničke izlive razdragane- narodne duše? 

Je li naša domovina samo to, što smo dosada vidili? Nije. 

Na svojem putu po hrvatskoj zemlji čuli smo uznositi hrvatsku 
pjesmu, čuli smo mudre poslovice, slušali smo milozvučni, jasni i 
junački jezik, kojim su govorile majke: ona okrunjenoga Zvonimira, 
pak Gundulićeva, Klovićeva, Preradovićeva, Boškovićeva i majka 
našega današnjega svečara. Na svojem putu svuda smo vidili narod 
dobar, plemenit i bistrouman, narod krasna rasta i sokolova oka. 

Je li hrvatski narod, koji danas živi, je li on saJ zemljom svojom 
podpuna naša domovina? Nije. 

Što je dakle naša domovina? 

Sjedeći na onoj kuli, za stalno pomislit ćemo: tko je sagradio 
ovu kulu? Tko ju je branio svojim životom? U isti hip stvorit će se 
pred našim duhom prekrasna slika: veličanstven grad na samojl kli¬ 
suri, pod kojom šumi Kupa. To je Ozalj. U isti hipi pomislit ćemo na 
Bečko Novo Mjesto, grozna spomen zaustavit će nam kucanje srca, 
<ali blagi suton smirit će našu dušu, ublažit će našu bol, i mi ćemo 
]oš misliti na onu mučeničku krv, da nas odvede) u davne dane. Za 
tragovima one krvi kao po zlatnim nitima, kao po sunčanim tracima, 
kojij nam rasvijetljuju prošlost, hrlimo od slave do slave sve to dalje 
u davninu, i eto preletismo šest stoljeća, i stali smo pred Božjim 
hramom, među mramornim stupovima. Uđimo, jer nas vodi sjajan 
dostojanstvenik. Njegovi se potomci zovu: knezovi bribirski, pak 
Šubići, pak Zrinjski. Koliki sjaj u Božjem hramu! Obavlja se velika 

svečanost: papinski poslanik postavlja krunu na glavu Zvonimirovu! 
Od Zvonimira do Tomislava vodi nas hrvatska kraljevska krv. Sa 
slave na Duvanjskom polju mi hrlimo sve to dalje u davninu, vidimo 
braću, dolaze iza Karpata, vode jadan narod u novu postojbinu! 
Jedna se sestra zove Tuga. U njezinim plavim očima zrcalilo se 
možda nešto tuge, koja je mnogo puta pritisla njezine potomke. 

Zoru mnogih naroda poznamo tek po basnama, koje su nikle 
možda iz: glava pjesničkih pastira, a Hrvati mogu se ponositi, što je 
njihovu zoru opisao cesar Konstantin Porfirogenet. 

Zašto je upravo hrvatski narod došao iza Karpata u zemlju, u 
kojoj danas živi? Zašto se nije koji drugi narod u nju| doselio? Pošto 
se srušila moć staroga Rima, u ovim zemljama, danas našim, živila 
su slaba plemena, kako se čini, bez stalnoga ognjišta. Božja je 
providnost odlučila, da dovede u ovu zemlju hrabar narod, jer je 
znala, da će ova zemlja biti požarište, na kojem će se više puta 
sukobiti dva svijeta: Istok i Zapad. Tu; treba da bude izabran narod, 
koji će junački braniti kršćanstvo i njegovu prosvjetu. Providnost 
Božja odlučila se za hrvatski narod. Na udivljenje svakomu, koji čita 
povijest, hrvatski je narod odmah stvorio jaku državu, sito godina 
prije Ugra. I na kraju i na moru silna je hrvatska država pod do¬ 
maćim kraljevima, pa lomi i Tatare i Mongole. Dižu se slavni rodovi: 
Šubići, Frankopani, Babonići, Svačići, Nelepići, Karlovići i drugi. 
Svijet se divi hrvatskom junaštvu, a kraljevi, kojima je kruna oteta, 
traže utočište u našoj domovini. Hrvati stvaraju zatim savez sa 
Ugrirna, svojevoljno, ne napustiv ni za vlas ni jednoga od svojih 
prava. Veličanstvo naroda ostaje netaknuto. 

U velikoj borbi hrvatski je narod istodobno branio svoj ustav, 
svestranu bansku čast, sva svoja prava. Svaki hrvatski ban, kao 
podkralj, prorex, uvodio se u bansku čast sa žezlom. Kolomanu 
dali su Hrvati svoju krunu, a žezlo je ostalo u banovim rukama. 
Stališi hrvatski stotinu su puta naglasili, da kruna kralju je, a žezlo 
vlada. Hrvatski narod, uvijek vjeran svojoj vjeri i svojemu kralju, 
nikada nije klonuo duhom. I nikada neće! Kasnije, koncem sedam¬ 
naestoga stoljeća, Hrvatska se zavila u crno. Padosmo, usnusmo, 
ali se opet probudismo, a da smo se prenuli iz mrtvila najveća je 
zasluga našega današnjega Svečara. 

Što je naša domovina? Je li ovo, što smo do sada kazali? Nije, 
jer do sada govorili smo samo o prošlosti i o sadašnjosti. — Naša je 
domovina sva prošlost, sva sadašnjost i sva budućnost našega naroda. 

Je li dostojna naša domovina, da je ljubimo, da za nju radimo, da se 
za nju borimo? Ta plodna je i krasna, sveta i slavna, pa kako da je 
ne ljubimo? Odisej ljubio je neizmjerno svoju malenu i kršnu Itaku. 
Tkoi da ne ljubi svu slavu, svu muku, sve patnje, isvu prolivenu krv, 
svu povijest svoga naroda? Kakvo je ono srce, koje izdaje sve svete 
uspomene svoga naroda, svu prošlost, sadašnjost i budućnost, svu 
borbu za) slobodu, sve spomenike, sve grobnice iz davnih dana, sve 
svježe grobove, i grobove u kojima ćemo mi počivati, i grobove naših 
najdaljnjih potomaka? Hrvati, ljubimo svoju domovinu, radimo za 
nju, neustrašivo borimo se za nju, sve žrtvujmo, a vi, plemenite kćeri 
našega naroda, vi nas sokolite, u našoj borbi neka nas prate vaše 
pobude, vaši uzdisaji, vaše molitve! Ako se razori kojemu otačbe- 
niku njegovo ognjište, ako mu se uništi sva obiteljska! sreća, otarite 
potajice svoje suze, pa onda sokolite druge. 

Krasna zemlja, u kojoj mi živimo, i more, koje cjeliva njezine 
obale, i mi svi ovdje i svi ostali Hrvati, i naš milozvučni i sjajni, stari 
i uvijek mladi hrvatski jezik, i to je naša domovina. Sva naša pro¬ 
šlost, sadašnjost i budućnost; svi naši umnici i junaci, mrtvi i živi, i 
oni, koji će se roditi od hrvatske majke, i to je naša domovina. Sva 
borba, sva čežnja, sve suze za slobodom, i to je naša domovina. Sve 
to ukupno naša je domovina; pa i sve ruševine starih gradova po 
humcima i brdima; svi razoreni hramovi i sve one svete iskopane 
ploče, svi slomljeni mramorni stupovi i sva grobišta, svej naše patnje 
i sva naša slava, sve to ukupno, sve je to domovina naša! A tko da 
sve to ne ljubi? Tko da sve to izda? ... Oj mila, sveta i slavna 
domovino naša, mi svi, tvoja djeca, želimo, hoćemo, borit ćemo se, 
da bude što prije ujedinjena, slobodna i samostalna! Živila Hrvatska! 

Evgenij Kumičić 

(Govor održan 22. V. 1893. u Karlovcu u povodu 70-godišnjice Ante Star - 
čevića). 

3. Posljednji časovi Petra Zrinskoga i Frana Krste Frankopana 

Oko devetog sata pred podne stupi u sobu povjerenik Abele 
s deset kopljanika, ogleda se plaho pa javi Petru: 

Ovaj će čas amo Frankopan, da se s Vama oprosti. Razgo¬ 
varat ćete samo njemačkim jezikom. Dobro promislite svaku riječ, 
jer ću odmah odvesti odavle Frankopana, ako vaš razgovor . . . Želite 
li jošte štogod? 

Želim, da se knezu Frankopanu ne odsiječe desnica. 

— Osuda je i onako preblaga! — promuca Abele stojeći iza 
mrkih kopljanika. 

Uto se začuju koraćaji s hodnika, vrata se otvore, u sobu uniđe 
knez Fran, odmah za njim nekoliko kopljanika, pa kapetan von Ehr 
i povjerenik Molitor. 

Zrinski je već ustao, raširio ruke, bujna kosa kao da mu se nadigla, 
on gleda Frana, ovaj njega, sav preobražen, blijed, tronut, drhtav. 
Hip se gledaju, ne dišu, pa sd, ganu, naglo koraknu, jače rašire ruke, 
panu jedan drugomu na prsa, pritisnu čelo u čelo, čvrsto se zagrle, 
opet se pogledaju zapanjeno i radosno, poljube se više puta i opet 
se zagrle. Fran je klonuo glavom na lijevo Petrovo rame, i tako stoje 
posred onih kopljanika. Grobna tišina nastala 1 je u sobi. 

Fran je pridigao glavu i tužno pogledao Petra, koji je vidio suze 
u njegovim očima. Još šute. Tanko djevojačko grlo prekrasno je 
negdje pjevalo veselu pjesmu. Petar uzdahne: 

— Frane, godinu se dana nije smo vidjeli! 

— I ti si oslabio u ovoj . . . 

— Govorite njemački! — vikne Molitor. 

— Mili moj Frane, sutra prestat će sve naše muke. Stratište je 
nagrada za sve .. , 

— Govorite njemački — zadrhta Abele. 

— Petre, uništit će naše porodice, al* živjet ćel naš narod i znat 
će, zašto su pale naše glave. 

— To je prava sablazan! Ne će da govore njemački! — zgražao 
se kapetan von Ehr. 

Povjerenici smeteno se gledaju. Knezovi ne mare za njih. 
Zrinski drži Frana za ruku) i veli mu: 

— Ja želim, da što prije svane sutrašnji dan, da se što prije 
sastanemo na drugom svijetu. Ne bojim se smrti, ali možeš znati, 
kako mi je pri duši, kad pomislim na ženu, na djecu . . . 

— Koliko trpel svi naši! Jadna moja Julija! .. . 

— Sad je dosta! Govorite njemački! — zakriješti Molitor. 

Knezovi kleknu jedan nasuprot drugome i uhvate se za ruke. 

— Petre, oprosti mi, ako sam te kada uvrijedio. Svoj bih život 
dao za tebe. Bog nam je dosudio istu /sudbinu, i ne preostaje nam, 
nego da i sada pokažemo stalnost i hrabrost. Mili moj Petre, oprosti, 
oprosti,, ako sam te kada .. . 

— Dobri moj Frane, i ti oprosti meni, ako sam te kada uvrijedio. 

— Petre! . . . 

Zajecaju, zagrle se, naglo ustanu, živo se i silno pogledaju i 
poljube se dugotrajnim cjelovom. Fran prirniv Petra objeručke za 
glavu šane drhtavo: 

— Znat će naš narod, zašto su pale naše glave. 

— Blago onom, tko će našim tlačiteljima platiti za djelo, koje 
su nama učinili! — uzdahne Zrinski. 

— Odvedite Frankopana! — krikne Molitor bijesno kopljanicima. 

Vojnici pograbe Frana za ramena, ali ga puste, kad pođe) prema 
vratima. 

— Petre, zbogom! Ime, poštenje dično je dobiveno! Petre, 
zbogom! — izvi se iz njegova srca. 

— Sutra vidjet ćemo se na drugom svijetu. Zbogom, Frane! — 
otkinu se od Petrova srca. 

Jošte se jednom pozdrave pogledom, u kojem bijahu njihove duše. 

— Njemački mogli su se razgovarati cijeli sat, nisu htjeli da me 
slušaju — mumljao je Abele, 

Kad svi izađoše, Zrinski sjede k stolu neizmjerno tužan. Mislio je 
na Frana, na njegovu mladost, na njegovu hrabrost i sjajni um i sjetio 
se, kako ga je poveo tri put sa sobom u boj, kako su se vratili u svoje 
gradove, kako ih je Katarina radosno dočekala. A sad će poginuti na 
stratištu taj umni, plemeniti i mladi junak, koji bi zastalno perom i 
mačem proslavio svoju domovinu, kao malo koji Hrvat! 

O podne molio je sluga Tardić bana, da okusi štogod, ali on nije 

htio. 

Po podne posjetiše opet tri kapucina Zrinskoga. Isprva ih nije 
slušao, bio je umoran, teško zamišljen, i sva mu je prošlost bila neki 
čudni san, sve se gubilo u daljini, u magli, blijedo, zamršeno. Vidio je 
mnogo lica, htio je da ih bolje razgleda, ali nije nikako mogao, jer su 
se slike prenaglo rađale, nejasne, rastrgane, dok mu je srce nejednako 
kucalo u mučnoj tjeskobi. Kapucini su mu međutim govorili o svetim 
stvarima, neprestano su ga tješili, pa ga je, napokon, njihov pobožni 
zuj stao ugodno obavijati; nešto ga je dijelilo od svijeta, i bilo mu je 
pri duši, kao da se lagano uzdiže u plave visine. A tada za kratko 
vrijeme sva mu je prošlost bila jasna; činilo mu se, da se vinuo u neki 
sjajni i posve prozirni prostor, otkud je vidio sva mila lica, kao da su 
pred njim. Zatim pak u sumračje, kad umire dan, stala je padati na 
njegovu dušu cma tuga, kao sjena ispod tmastog olujnog oblaka na 
uzburkano more. Pogledao bi na prozor i uzdahnuo, pomislio: nastat 
će noć, zadnja noć — zadnja . . . 


Ujević: Čitanka za više razrede sr. škola 16 

Nešto pred sedmim satom dođe k nijemu Stocker, pisar gradskoga 
suca, te mu javi, da smije pisati svojoj ženi, ali neka dobro izmjeri 
svaku riječ ... Još mu reče, da će povjerenik Abele zapečatiti list 
i poslati Katarini, Pisar odmah ode. On je javio i knezu Franu, da 
smije pisati Juliji, 

Zrinski napisa svojoj Katarini list, preda ga jednom kapucinu, pa 
pokrije rukama oči i nasloni se laktima na sto. Bolno je jecao, udušeno 
i drhtavo, suze mu poliše lice i dugo su točile, dugo, kad je puknuo 
vir kruto naslagane tuge i boli , , , 

Mislio je na Ozalj, na one dvorane, gdje je proveo mladost sa 
svojom milom Katarinom , . , A one zelene tratine, gdje se igrao sa 
svojom djecom, kad su bila malena! , , . Oh, kako je bio blažen, kad 
je čuo njihove poklike na svakom povratku s razboja! , . , Gdje mu 
je sada Katarina! , . . Gdje su mu djeca! , ., Krasno je u Ozlju, kad 
zalazi sunce! . , , Dainas je već zašlo , , , Još ćei jednom ogranuti, samo 
jednom, u tuđini ,,. 

Tama se već namakla, nastala je noć, druga u gradskoj oružnicL 
Kapucini upalili su svijeću, Zrinski je ustao, naglo je šetao sobom, 
opet ga je okupila tjeskoba, nesnosna bol, krv mu navaljivala u glavu, 
u grlu dušilo ga i palilo, mučno je disao. Kapucini su ga molili, da 
popije čašu vode, ali on ih nije čuo. Nabrekle su mu žile na vratu, 
obrazi su mu se trzali tamno ožareni, grčevito je stiskao pesti, pre- 
vratio bi očima sad lijevo, sad desno, iz grudi izvio mu se zaustegnuti 
odihaj: u tuđini! ,, , 

Čitav je sat trajala ta grozničava uzrujanost, ta živa muka, a 
zatim je sjeo k stolu, blijed i uznojen, te gledao ukočeno preda se. 
Kapucini su šutjeli, grozno im bilo pri duši. On se iznenada trgne, sav 
se uzdrma, pogleda propelo, pak one starce, a na to se zamisli; uze 
pero i stane pisati, prekinuto, kao da i ne zna, da to radi: »S hiljadu 
svojih potukao sam u Međumurju dvije hiljade Turaka. — Jednom 
sam mnoge nagnao u Kupu. — Kod Otočca zarobio sam tri stotine 
Turaka, u raznim sam im bojevima zaplijenio četrdeset i tri barjaka. 
— Između Drežnika i Slunja naletio sam jednom na dvije hiljade 
Turaka pod Deli-pašom Radankovićem, koji me pozva na mejdan. 
Pristanem. Mahnito je poletio prema meni. Još je bio dvije stotine 
koračaja od mene, kad ispalismo velike kubure. Pogodio sam ga u 
prsa. Njegovu sam četu posve uništio. — Ne mogu se sjetiti, da sam 
se ikad bojao smrti, — Bečki dvor mrzi moju porodicu. Znam, kako 
je mrzio moga pokojnog brata. A šta radi sada sa mnom?« 

Petar je pisao lagano, kako bi mu štogod na pamet palo, a kad 
ispusti pero, nasloni se na desnicu, pa uroni duhom u prošlost. 

. . . Šubići — Zrinski. . . koliko krvi! ... I tragom te krvi ikao po 
sunčanom traku preleti njegov duh mnoga minula stoljeća i pane u 
sam dvor hrvatskih kraljeva, u Dalmaciju, a od Zvonimira stane se 
vraćati, pa leti od slave do slave, od Klisa do Zrina ... U davnini 
sijevaju imena Petrovih praotaca, krv Zrinskih teče svake godine, 
veže stoljeća poput zlatne mreže, steže u jedno rastrganu domovinu. 
Ona krv prolivena svuda kaže Petru sve zemlje hrvatske i vodi ga 
pred Siget, gdje silni ban Nikola srče s malom četom na bezbrojnu 
i razjarenu tursku vojsku. A zašto? 

Petar Zrinski pomisli isti čas na okrvavljenu travu u šumi kraj 
Varaždina, ustane, stisne pesti i naglo se ušeta sobom. Grozan bijaše 
u tom hipu. U njegovoj glavi sijevahu ove misli. . . Vepar? . . . Ne, ne 
vjerujem, ne! . . . Zrinski se moraju zatrti. . . Tko je kriv, da je moj 
pradjed Nikola pao sa svojom četom pred Sigetom? . . . Kralj Maksi- 
milijan imao je sto hiljada vojske, sva je ta vojska besposleno ležala 
kod Đura, dok je moj pradjed branio Siget! Moj je pradjed molio i 
zaklinjao kralja, da mu pošalje pomoć, a kralj ga je pustio na milost 
i nemilost Turcima. Bojao se kralj moga pradjeda, jer se opako htjelo, 
da se ludo razglasi, da će sultan »darovati« svu Hrvatsku mojemu 
pradjedu, ako bude njegov saveznik! I o mojem bratu bilo se raz¬ 
glasilo, da misli na hrvatsku krunu. I o meni se tako govori. . , Tko 
brani sva hrvatska prava, mora poginuti: jedan pred Sigetom, drugi 
u šumi kraj Varaždina, treći u Bečkom Novom Mjestu! Ova su tri 
mjesta jednako grozna i jednako slavna po moju porodicu. . . 

Kad se slegne oluja u Petrovu srcu, opet sjede k stolu pa napiše, 
da ostavlja svojemu sinu mač, što je prije bio Sulejmanov. Taj je mač 
imao sada Petar Hugart, podpukovnik bečke gradske gvardije. Još 
je zapisao Petar raznih zadužbina nekim manastirima u Hrvatskoj, 
a zatim razgovarao se posve spokojno s kapucinima, koji su ga molili, 
da štogod okusi. On nije htio ni jesti ni piti. Govorio je, da mu se noć 
nateže, da želi umrijeti. 0 zori dugo je klečao pred propelom. 

Knez Fran, pošto se oprostio s Petrom, bio se malko primirio, 
ali ga popodne opet oborila tuga. Sjedeći uz sto upirao je suzne oči 
u prozor, dok je sjena pala u dvorište oružnice, a tad je napisao svoju 
zadnju pjesmu, gdje je prispodobio svoj život sa životom cvijeća. 

Siva svjetlost sutona lagano se točila u sobu, u Franovo srce 
zavalila se jetka gorkost, a malo kasnije obuzela ga čežnja za slo¬ 
bodom, užasna bol stezala mu srce. Pomisliv na domovinu proleti ga 
drhat. Iz njegovih dubokih očiju grozničavo je šibao žar: gledao je 
debele zidove oko sebe, nikud nije mogao, a blažen bi bio, kad bi u 

tom času ležao u svojoj krvi na razboju, onamo negdje kraj Une . . , 
Mnogo su puta sijevale oko njegove glave turske oštrice, a on bi 
pogledao slavnu bansku zastavu i nije mislio na svoj život i veseo se 
vraćao u svoje gradove, a sada mora pasti na stratištu. 

Do kasne noći mučilo ga čeznuće za slobodom, bilo mu, kao da 
će svisnuti od boli, nigdje nije imao mira ni pokoja, ustao bi od stola 
i pošao k prozoru, ušetao bi se, opet sjeo, opet naglo ustao. Dugo su 
ga molili kapucini, da se umiri, da Bog ne odvrati svoje lice od njega, 
a pošto ih je neko vrijeme slušao naslonjen o zid kraj prozora, odane 
mu, nešto mu se rastopi okolo srca, misli mu polete u rodni kraj . . . 
Pred njegovim duhom iskrilo se more, a sunce je obasjalo krov onoga 
grada u Kraljevici: mlada majka šetala se bedemom i vodila sinčića 
za ruku. Sve bijaše posve čisto i jasno u svakoj sitnici, i val i greben, 
i zelenilo na obali, i nebesko plavilo, i materine oči i sinčićeve . . , 
Knez je vidio tu sliku u svojoj duši. Sretni su ono bili dani! . . . Eno, 
krasan je suton pao na more, Fran sjedi sa Julijom na najvišoj kuli, 
blago povjetarce struji iz uvale, Julijine mu se oči blaženo smiješe, 
on osjeća stisak ruke. Sretni su ono bili dani . . . Kasnije umrlo im 
drago dijete, zajedno su okitili cvijećem onu milu mrzlu glavicu, za¬ 
jedno su cjelivali. . . Zatim osvanuo je dan rastanka. Julija je ostala 
u pustom gradu rascviljena . . . Odonda se nisu vidjeli . . . 

Krupne su suze tekle niz Franovo lice. Bio je posve tih, ondje 
kraj prozora još naslonjen na zid. 

Odnekle čula se mukla jeka, kao da više ljudi zabijaju čavle u 
velike daske, kao da nešto slažu, podižu . . . 

Knez Fran dođe lagano k stolu, sjede, duboko uzdahne pa napiše 
svojoj ženi talijanski list. 

Knez preda list jednom kapucinu, nalsloni se na sto i klone glavom 
na ruke. Mučno je jecao, ramena su mu podrhtavala od plača. Bilo je 
pola noći. 

Zadnje je dane malo spavao, ništa nije jeo, a bio je i bolestan, te 
nije čudo, što je napokon tjelesno klonuo. On je sada jedino želio, da 
što prije svane, da ga odvedu na stratište, da legne u grob, gdje su 
mali i veliki, gdje se odmaraju carevi i siromasi posve jednako, gdje 
miruju i sužnji i njihovi gospadari, slobodni jedni od drugih. Duga, 
vječna bijaše ta noć Franu: potamnjele su joj zvijezde u sumračje, 
osvojila ju je tama, obastro je sjen smrti, kao da ne će dočekati 
vidjela ni vidjeti zori trepavica . . . Oko drugog sata pane na kneza 
neko mrtvilo, potamni mu pred očima, zanjiše se na stolici, a kapucini 
priskoče i odvedu ga na postelju. Domalo svlada ga san. Ona tri 

starca ostadoše u sobi sjedeći uza zid pognute glave. Knez je ležao 
nauznak, sav u plavom odijelu od baršuna, lagano je disao, slaba 
svjetlost svijeće sa stola padala je na njega s jedne strane na smeđu 
valovitu kosu, na blijedoi i uznojeno lice i nai bijelu ruku, desnicu .. . 

(Iz romana »Urota Zrinsko-Frankopanska«) 

Evgenij Kumičić 


4. Dolazak lađe 

Iza crkve prikupljalo se sve više ljudi. Lađa, mala bracera 
s jednim jarbolom, približavajući se k obali, već je prošla mimo grebe- 
nastog rta Šipak, i kraj male drage za ovim rtom, u kojoj je more bilo 
nešto miirniijie. Ljudi stali nagađati, kamo bti lađa, gonjena vjetrom 
i ogromnim valovima, mogla prispjeli. 

— Ne otisnu li se od obale, razbit će se u Sadrišću, ako me oko 
ne vara, reče glasno mornar Šabarić. 

— Ondje im nema pomoći. Nu što stojimo? Treba da nešto 
učinimo. Hajdemo na klisurine, uzmimo nekoliko konopa, pa daj da 
ih spasimo, ako je moguće, poviknu trgovac Stipe, sin staroga Tome. 

— Ja idem po konope! prikriča Antonio i otrči vičući: Na po¬ 
moć! Na pomoć, ljudi! Lađa, lađa će se razbiti! 

— Javite i župniku, da dođe na kuk. Blagoslovit će bijednike, 
duše će im preporučiti Bogu, ako im se ne smiluje, da spase život, 
drhtavim glasom izreče Tomo, otirući suze, što mu zamagliše oči. 

Čitav gradić već se uznemirio. Na svim kućama vrata se otvarala, 
ljudi dozivali i na hrpe skupljali, drugi su bježali, noseći duge konope 
na visoku pećinu, što se ustobočila nad malom dražicom Sadrišće. Ta 
dražica udubila se malko južnije od mjesta Lučice, a otvorena je 
prama buri, sjeveroistočnjaku, tako da valovi gonjeni tim vjetrom 
grnu ravno u nju. Sa tri strane u polukrugu dražica je opkoljena surim 
vrletima, koje se okomito dižu iz mora, a na njima su nasađene druge 
pećinaste hridi, više od one izbočene stijene u sredini. 

Prošlo je osam sati. Nebo je bilo vedro i prozirno, samo nad 
sjeveroistočnim gorama Kvarnera komešahu se sivi oblaci. Donji 
okrajci tih oblačina visili su kao rastrgane, velike grimizne krpe, po¬ 
zlaćene rumenilom sunčanih trakova. Mornari Lučičani raštrkaše se 
po vrletima nad dražicom Sadrišće. 

Na jednoj izbočenoj hridini, na golom kuku za Lučicom, sakupilo 
se nešto žena, staraca i odraslije djece. Vihor je šumio među stije¬ 
nama, savijao im haljine oko tijela i tresao niskim i rijetkim smrekama. 
Djeca cvoktajući zubima, drhtava od zime, nijemo gledahu u lađu. 

Župnik u žalobnom crkvenom ruhu držao je u ruci malo propelo, 
blijeda mu se usta lagano micahu šapćući vruću molitvu. 

Bol, što se tim ljudima zrcalila na licu, bila je veća od grozne 
pustoši, što se morem prostirala. Suznim očima gledali su ljudi smu¬ 
ćenu površinu mora, koja kao da je uzavrela, a molitva im postala 
toplija, videći svuda pjenu, dim, bijes, smrt. Na južnom obzorju 
sljubilo se more s nebom. Uzburkani talasi silno se propinjahu, uz¬ 
dižući se jedan povrh drugoga, kano da hoće segnuti do neba. 

Lađa se sve više primicala k obali. Sve oči u nju su uprte. Goro¬ 
stasni valovi prebacivahu ju po svojim uspjenjenim vršcima, perući 
joj palubu i prebacujući se preko nje, strovaljivahu je u smućene i 
zelenkaste jazove. Okolo lađe more je uzavrelo, voda se uzvitlala, 
svuda se vijao dim, svuda rastrgana pjena, šum, prasak, bijesna, 
užasna pustoš. 

Ljudi ne skinuše očiju s nesretne lađe, koju su valovi već pod 
vrleti dognali. Svi se sagibahu nad stijene, a lađa je dolje kao u 
ponoru. Na njoj su četiri čovjeka, držeći se čvrsto krhke splavi, da ih 
valovi ne odnesu s palube i ne zametu u svojim glibovima. Kada se 
lađa na val nasadila, sunce joj obliznulo ispranu palubu i osvijetlilo 
crno joj korito. 

Napokon eto nesretnika u dražici. Župnik križa lađu Propelom, 
blagoslivlje je svetom vodom, škropeć u ponor. Suze mu drhću na 
blijedom licu. Puk tiho jeca. Bijedni mornari na lađi jošte su živi. 
Pred njima strše u nebo mrke klisurine, o koje se paklenim grohotom 
i groznim rukom razbijaju rasrđeni valovi. 

U sredini dražice viri iz mora greben, velik poput lađe riba¬ 
rice. Među ovim grebenom i tamnim, izjedenim podnožjem pećine 
more je plitko, čovjeku do pasa. Greben je udaljen od kraja kojih 
petnaest koračaja. U dražici more kopa i buči, urlajući navaljuje 
na liticu, o koju se praskom razbija, uzmiče pljuštom, pak se sra- 
zuje, gruva i prebacuje, gme, kipi, pjeni se, zvoni, jauče i cvili. 

Golem talas zatjerao je lađu među greben i obalu, na onu 
pličinu. Jarbolom je lađa udarila o izbočenu liticu, jarbol se slomio 
i skupa s jedrom pao u more. Kada se talas povukao sa pličine, 
povukao je za sobom i lađu, koja je bokom tresnula o greben. U 
tom času skočili su mornari s nje na greben, istodobno razbila se 
lađa i za jedan trenutak iščezla u valovima. 

Ljudi stojeći na klisurinama odahnuše, opazivši bijedne mor¬ 
nare na grebenu, za koji su se rukama očajno uhvatili. S vrleti 
na vrlet začu sc dozivanje, zapovijedanje, za malo časaka bijahu 

spušteni konopi u dražicu. Ljudi sa vrha nepomično gledaju dolje, 
pa sad vide nesretne mornare i greben, sad opet nestaje svega 
u pjeni, kad nahrupi val. 

Vjetar lomatajući s konopima jedan je konop bacio do gre¬ 
bena, Strelovitom brzinom jedan ga mornar uhvatio, pa se pro¬ 
vukao u napravljenu zamku, koja ga je stegnula ispod pazuha, 
odmah zatim ljudi na klisuri, na kojoj je bio župnik, počeli su 
davati rukama znakove onima na stijeni nad dražicom, da vuku 
konop. Lučičani potezahu konop, dižući nesretnog mornara, a 
svijet poče vikati potresnim glasovima: 

— Jedan je spašen! Jedan je spašen! 

Lučičani, koji su potezali konop, nisu vidjeli čovjeka, koji je 
u zamki visio nad morem pod izbočenom pećinom, samo su osje¬ 
ćali, da s konopom vuku nešto teškoga. Ruke se mornara dižu i 
spuštaju, konop se miče. Antonio stoji na samom rubu klisure, 
mišice su mu nabrekle, oči mu sijevaju, čvrstim nogama upro se 
o stijenu, kao da je s njom jedna cjelina. Žile mu iskočiše, samo 
što ne pucaju. . . Nategnuti konop njišući se amo tamo pomaknu 
nekoliko kamena, koji se skotrljaše u dubinu. Jedan pade na glavu 
mornaru, koji je pod pećinom visio na konopu. Kad su ga izvukli 
okrvavljena lica, opaziše mu ranu na tjemenu. Isprva mišljahu, da 
je mrtav, ali videći da još diše, četvorica ljudi ga podignu i odnesu 
u gradić, u najbližu kuću k mornaru Antunu Šabariću. 

Kako su spasili prvoga, tako spasiše još dvojicu, koji su 
srećom ostali posve neozlijeđeni. Na grebenu još je jedan bio, držeći 
se grčevito za onaj pusti kamen, da spasi svoj jadni život. Spa¬ 
šeni mornari rekoše, da je onaj dolje momčić od petnaest godina, 
a svi skupa da su iz Jelenščice, udaljene od Lučice dva sata 
prama jugu. 

Mladom mornarčetu na grebenu vjetar kao da nije htio doba¬ 
citi konop. Svi su već izgubili nadu, da će ga spasiti. 

Ispitujući, čiji li je onaj mladi nesretnik, Lučičani saznaše, da 
nema ni oca ni majke, niti ikoga svoga, nego da je nahod, donešen 
jiz Trsta. Antonio čuvši te riječi, stao je vikati, kao da je poma- 
hnitao: 

— Spustite me pod pećinu! Ja ću se dobro svezati. Među 
grebenom i krajem plitko je more. Kada val uzmakne, skočit ću 
na greben, privezati ću momarče uza se, a kada budem gotov, 
dat će vam oni znak, da me podigtnete. 

— Ne luduj, Antonio! — poviknuše neki. — Što si naumio? 
Ubit ćeš se! — Antonio ne mareći za opomene, napravio je zamku 
na kraju jednoga konopa, provukao se u nju i strašno uzrujan, 
poviknu: 

— Držite konop, idi ću se baciti pod pećinu! 

Lučičani pograbe konop i stanu ga lagano spuštati. Nedugo 
zatim konop je postao lahak, znak, da {je Antonio bio spušten do 
mora. Ljudi stojeći na klisurama čudili su se, pak molili i križali 
rukama u zraku. Talas uzmičući od pećine povukao je Antonija 
za sobom na greben. Što bi okom trenuo, on je dečka uhvatio 
okolo pasa. Od neizmjerne radosti oči mu plamenom sijevnuše. 
Pogledav nevoljniku u blijedo d prestravljeno lice, čvrsto ga ogrlio, 
vičući što mu grlo dalo: 

— Vucite! Vucite! 

Na znak s druge vrleti mornari su počeli dizati Antonija 
s njegovim teretom. Svjetina zahvaljivaše Bogu, što se smilovao, 
te se na ovako čudnovati način spasio život ljudima, koji su već 
bili u čeljustima užasne smrti. 

—* Vucite! Vucite! — orilo se od hridine do hridine. Poklici 
uzrujane svjetine zvučili su radosno. 

Antonio i onaj dečko, koga je čvrsto pod pazuhom držao, 
visjeli su već koja tri hvata nad morem, kad li se prestraviše i 
skameniše svi stojeći na vrletnim vrhuncima, kao da im je na¬ 
jednom puklo srce. Na oštrom kamenju izglodao se konop i puče 
kao tanki konac. Isti čas Antonio i njegov »mali« ljosnuše u more, 
grdni val urlajući nahrupi u dražicu i poklopi obojicu. Razbivši 
se o tvrdu hrid, bukom i lomljavom povukla se sva ona; sila vode. 

. . . Najednom su ljudi, stojeći na jednoj stijeni, opazili čovjeka, 
kako se potrbuške protegnuo po ropavom grebenu u moru. To je 
bio Antonio. Vidješe ga, kako je ustao i za časak se osovio, da 
se razgleda dražicom. U tom času on je opazio na vrhu vala, što 
se valjao prema grebenu, dvije sklopljene ruke među rastrganom 
pjenom. Antonio se brzo povalio na greben i za nj čvrsto uhvatio, 
a kada se val preko njega protočio, opet je skočio na noge, zdvojni 
pogled prebacio po moru, i vidio svuda samo pjenu, užas, stravu, 
svud groznu pustoš .. . (Puk stojeći na klisurama spusti se na ko¬ 
ljena. Vjetar je žviždao, bujio i šumio, lomio se o vrleti i tresao 
tamnim i kvrgastim smrekama . . . 

Pod vedrim, sjajno modrim nebom prostrto se neizmjerno more. 
Po morskoj površini, smućenoj i uskopanoj, razlijevalo se sunčano 
zlato. Župnik u žalobnom crkvenom ruhu molio je za mir pokoj¬ 
nikove duše, a vrele suze spuštale su mu se niz blijedo lice, s ko¬ 
jega se odrazivala neizmjerna tuga i bol. Svjetina se uzjecala 
odgovarajući na župnikove molitve. Kapljice svete vode namije¬ 
njene pokojniku, raznosio je vihor. 

Ne potraja dugo i spasiše Antonija, koji se sretno uhvatio za 
konop. 

Evgenij Kumičić 

III. KSAVER ŠANDOR ĐALSKI 

Život . Ksaver Šandor Gjalski književno je 
ime Ljubomira Babića, koji se rodio 26. X. 
1854. u Gredicama, u Hrvatskom Zagorju. Otac 
njegov, Tito, bio je vlasnik dobra Gredice, od¬ 
vjetnik i neko vrijeme podžupan varaždinske 
županije, a majka kći vlastelina i zagrebačkoga 
odvjetnika Franje Ksavera Šandora Gjalskoga; 
odatle njegov pseudonim. — Djetinjstvo je 
proveo na dobru svog oca i u Varaždinu, gdje 
je svršio gimnaziju. Pravo je učio u Zagrebu i 
Beču. Služio je kao* upravni činovnik u Kopri¬ 
vnici, Osijeku, Virovitici, Pakracu, Sisku, Sidu, Sušaku i Zagrebu. U 
dvadesetgodišnjoj službi ostao je trajno na položaju kotarskog pri¬ 
stava, jer ga nije trpio tadašnji hrvatski ban Khuen Hedervary. Na 
tom je položaju i umirovljen, te se povukao u Gredice, da se bavi 
gospodarstvom. Bio je član hrvatskog sabora i delegat na zajedni¬ 
čkom saboru u Budimpešti. Međutim je već bio stekao glas kao 
književnik, te se dao na politiku. U više navrata bio je biran za 
narodnog zastupnika hrvatskoga sabora, G. 1917, bio je imenovan 
velikim županom zagrebačke županije. Umirovljen, povukao se opet 
u Gredice. Umro je 9. II. 1935. 

Književni rad, U književnost je Gjalski ušao g. 1884. u zagre¬ 
bačkom časopisu »Vijenac« novelom Illustrissimus Bathorych 1 i 
odmah postao jednim od najuglednijih hrvatskih pripovjedača. Od 
ove godine do g, 1906. traje njegov obilni književnički rad. »Matica 
hrvatska« izdavala mu je redom knjige Pod starim krovovima 
(1886.), Tri pripovijesti bez naslova (1887.), Bijedne priče (1888.), 

Na rođenoj grudi (1890.), Iz varmeđinskih dana (1891.), Osvit 
(1892.); Male pripovijesti (1894.), Diljem doma (1899.), Đur¬ 
đica Agićeva (1903.), — Osim toga izašao mu je u »Vijencu« veći 
broj pripovijesti i romana; Maričon, U novom dvoru , U noći 
Janko Borislavić , Radmilović , Mors , Irinina udaja , Djevojački 
jadi. Mnoštvo manjih crtica izišlo mu je u tome i u drugim 
hrvatskim listovima. G. 1906. izdalo mu je »Društvo hrvatskih knji¬ 
ževnika« historijski roman Za materinsku riječ , nakon čega je neko 
vrijeme prestao pisati. Javio se crticama tek 1911., pa za vrijeme 
prošloga svjetskoga rata i poslije njega. »Matica hrvatska« izdala 
mu je 1924. zbirku pripovijesti Ljubav lajtnanta Milica , 1925. 
roman Dolazak Hrvata, a u dnevniku »Hrvat« izišao mu je roman 
Pronevjereni idealu 

Pored aktivnoga rada na pripovijesti i romanu Gjalski je sudje¬ 
lovao u književnom životu Hrvatske time, što je neko vrijedne, kao 
predsjednik Društva hrvatskih književnika bio predstavnik mlađega 
književnog pokoljenja u borbi sa starijima. U vezi s time pisao je i 
teorijska razmatranja o književnosti i umjetnosti (u Vijencu, Životu, 
Hrvatskom salonu, Savremeniku, i t. d.). 

Opseg rada , U svojim djelima obuhvatio je Gjalski tri velika 
područja života: — 1. ekonomski i društveni lom, koji je u Hrvatskoj 
nastao poslije ukinuća kmetstva; — 2. kulturni, politički i društveni 
razvitak Hrvatske u 19. stoljeću; — 3. dirnuo je u pitanja čovje¬ 
kova unutrašnjega života, u smisao čovječje eksistencije uopće. 

U svojim pripovijestima iz Hrvatskog Zagorja: Pod starim kro¬ 
vovima, lz varmeđinskih dana, Diljem doma, Gjalski je prikazao u 
prvom redu intimni život zagorskoga plemstva, stare kurije, život 
prije 1848., ljude s njihovim ljubavima i stradanjima, zanosima i 
patnjama, prikazao je plemiće kao ljude, a ne kao pripadnike sta¬ 
leža, na koji se poslije Bogovićeva »Matije Gupca« i Šenoine »Se¬ 
ljačke bune« bilo stalo gledati s nekakvom mržnjom. Usto je slikao 
i stvarne gospodarske teškoće, s kojima se plemstvo mora boriti 
nakon ukinuća kmetstva (Na rođenoj grudi, U novom dvoru). 

U drugoj grupi svojih djela prikazao je Gjalski različite važne 
pojave svoga vremena: položaj hrvatskoga kulturnoga radnika u 
sredini, koja ga ne razumije (Radmilović, Đurđica Agićeva), poli¬ 
tički život Hrvatske (U noći), odraz različitih vladavina u Hrvatskoj 
(Tri pripovijesti bez naslova, Ljubav lajtnanta Milića, Pronevjereni 

ideali). Određenu narodnu i političku tendenciju imaju i njegovi 
romani iz doba preporoda (Osvit, Za materinsku riječ). 

Zasebnu grupu čine među njegovim djelima roman Janko Bori¬ 
slavić i pripovijesti kao što su Notturno, San doktora Mišića i si., u 
kojima je iznio svoje filozofijske nazore, svoje dodire s misticizmom, 
okultizmom, i t. d. 

Značenje , Po mnoštvu svojih djela i širini svojih zahvata Gjalski 
je najvažniji hrvatski pripovjedač s kraja 19. i početka 20. stoljeća. 
Njegovi su spisi obilan dokumenat hrvatskoga života. Umjetnička 
vrijednost svih njegovih djela nije jednaka. Najviše istinitosti i ži¬ 
vosti sadržavaju pripovijesti iz Hrvatskoga Zagorja. U njima je on 
bio osjećajan i snažan pjesnik svoga kraja, iznoseći ljude, koji pro¬ 
padaju u sukobu s novim vremenom, tragedije profinjenih duša, koje 
pogibaju u dodiru s prostotom. 


1 * * * 

Kod Gjalskoga u velikoj većini slučajeva čine se ličnosti više iskon¬ 
struirane prema unaprijed stvornim shemama, zato ih i razmjerno malen 
broj ostaje u našoj svijesti neizbrisivo, poput ljudi, koje smo žive upoznali 
i kojih ne možemo zaboraviti. Naprotiv, što je, kako mi se čini, kod Gjal¬ 
skoga kreativno presudnije, to su situacije. Nisu li baš najjače od njegovih 
»Tajinstvenih priča« satkane od sugestivnih situacija, koje su kao izrezane 
iz života, dok su sama lica neodređenija i nejasnija (»Notturno, San dok¬ 
tora Mišića, Kobne slutnje) ? Nije li dražest i naročiti privlačni čar »Na 
rođenoj grudi« plod intenzivnog crtanja ugođaja, koji je sav baš u crtanju 
situacija? 

Lj. Maraković 


2. Epitaf ilustrissimusu Đalskomu 

Sijedi illustrissimus Gjalski 
u rodnoj grudi sproveden do rake 
ne ostavlja svoga kraja, 
ne ostavlja seljake. 

I tako redom nestaju naši 
zagorski plemenitaši — 
dvorovi nekad moćnih vlastelina 
sad su razvalina. 

Tek jablani šume iz davnih vremena 
preko sviju mijena — 
noću granje o prozor kuca 
očekujući, da pozdravi gospodara, 
kad izađe iz karuca. 


Vladimir Jurčić 

3. Diljem Brezovice 

Spomen-listak 

»Sve, što nas podsjeća čovjeka , 
zaslužuje našu pažnju «„ 

Iz neke stare knjige. 

Svaki dan sve više i više iščezavaju naši stari plemićki dvorovi, 
naše stare kurije. Prije kojih dvadeset ili trideset godina nisi im se 
mogao uignuti — a danas gleda oko nadesno, gleda nalijevo, a nigdje 
da zamijeti one visoke strme krovove, one iznemogle crne zidove i 
one hodnike, koji su zgrade opasavali sa sve četiri strane. Danas bi 
sagriješio, tko bi stoga jadikovao, ta čemu nas je onda nadario mo¬ 
derni vijek racionalističkom filozofijom? Ali ipak ti je koji put tako 
teško oko srca, kad vidiš na mjestu starih dvorova i njihovih nepre¬ 
glednih dvorišta jednolične suhe njive, po kojima se bijedni seljak 
trudi, da iskreše iz te zemlje žutice krajcarak, ne bi li namirio porez 
i zakupninu. I u takav čas kao da ti nešto nedostaje. Istina, nisu bile 
lijepe te naše kurije, ali napokon — ma da su sirotice bijedne u svoje 
stare dane naličile glavama u svijetlo zalutalih sova ili još većma 
obrazima starih krezubih »Urgrosstanta« s ogromnim kapišonima iz 
dvadesetih godina — pored svega se toga čini, otkada nema njih, da 
fe nestalo također onoga duha, koji je vjekove i vjekove čuvao samo¬ 
stalnost — da je nestalo gnijezda, u koje bi se vjetrom progonjeni 
sokolovi svagda mogli uteći bijesu bure, da joj prkose. 

Osim svega toga ne da se tajiti, da nove kuće nikada ne će osvo¬ 
jiti ni srdaca naših ni duša naših, kako su to mogle stare kurije, kad 
bi nas onako pod jesen sakupile u svoje tamne niske sobice i ondje 
nas zadahom mlada vina i pečenih purana uznijele u neki blagi bez¬ 
brižni zanos, te smo za kratak čas zapjevali dugu — beskrajnu 
pjesmu: »Pijmo anda, braćo ma, doklem pukne zorja!« — No ne 
smije se ni zatajiti, da su se često i prečesto potresla mala zelena 
prozorna stakla od sile naših glasova, kad bismo uzeli zanosno pje¬ 
vati: »Još Hrvatska ni propala!« — te se zavjerili u zadnjim titra - 
jima pjesme, da ćemo u svojoj županiji zavesti hrvatski jezik u javnu 
službu, da ćemo sabirati prineske za Maticu, za akademiju znanosti 
i za sveučilište u Zagrebu. Može biti svega toga ne bi bilo, da onda 
nije bilo kurija. A da su — jadnice staračke — bile suviše sirotinske 
i više srodne kakim kućerkama poluazijskim negoli dvorovima 

evropskoga plemstva — eh — tko Božji da im to zamjeri? Ja, istina, 
nisam nikakav književnik ni učena glava, nisam — treba da priznam 
— pročitao niti Bonfina niti Krčelića, kamoli djela današnjih uče¬ 
njaka, al* — za pravo Božje — meni se sve jednako pričinja, da bi 
se i ove naše stare sirotice nekoć bile mogle ljepše opremiti i više na 
gospodsku iskititi, da nam nije valjalo vjekove i vjekove braniti 
hrvatsku domovinu, koja je iskala od ljudi i novaca i ruku i život, 
pa tako nije preostalo ništa, čim bismo urediti gospodske svoje dvo¬ 
rove uistinu na gospodsku. Šta ćemo — od negda nas bije bijeda i 
nevolja! 

Možda nemam pravo, ta — čemu da tajim — meni svu dušu i sve 
srce osvaja ljubav i odanost prema tim starodrevnim domovima. 

Kad je Brezovica — meni tolika mila — izgorjela, ja sam gotovo 
za njom žalio kao i za Batorićem. Najposlije, tko da ih luči! U svojoj 
žalosti ja sam dane i dane zalazio na zgarište i malone naricao kao 
Židovi na razvalinama jerusolimskim. A poslije jedne večeri sjednem 
za stol i zapišem sve, što sam o njoj znao, želeći, da ništa ne zabo¬ 
ravim. Tako sam u duhu opet prošao starim tamnim domom, i nije 
mi više bilo tako teško! — Vidio sam je opet barem u duhu. 

Brezovica bijaše jednokatnica, sabita sva od debelih hrastovih 
piljenica. Tek temelje — poradi pivnice — imala je od cigle i ka¬ 
mena. Da joj je krov bio »šindrom« pokrit — mislim — da sam već 
jednom napomenuo. Zgrada bila je tako namještena, da joj je svaki 
ugao točno virio na svoju »stranu svijeta«. Gornji lijevi gledao naime 
ravno na sjever, donji desni upravo na jug, gornji desni ravno na 
ishod sunca i donji lijevi pravcem na zapad. Batoriću nije bilo tek 
malo do toga. S ponosom i posve ozbiljno znao bi svakom zgodom 
kliknuti: Revera, kaj treba meni ovde vu Brezovici kakove busole 
ii magnetske igle — ii takvoga kaj! Stanem tam vu onaj vugel — eto 
znam, da sem na severu, opet dole vu onaj, znam, da sem na jugu; 
onamo zapad — a ovde istok. Da zemeš kakov »astrolabium«, ne bi 
Tuogel sigurnije odrediti stranu sveta. Moral sem se jenkrat smijati 
našemu varmeđskomu inžiniru Karleku. Mučil se i mučil jadan svo¬ 
jinu inštrumenti, da najde — Bog zna čemu — meridijan — ali hoćeš 
da! Sve ga znoj probija — a ja mu onda pokažem, kako je name- 
stena Brezovica; bil je taj čas na čistu, makar da je bil velik srne- 
tenko«. (Batorić uopće nije trpio inžinira.) E — nekad — bili su stari 
ljudi mudri! 

Licem je gledala zgrada na stranu, odakle je bio prilaz od puta, 
koji se jarkom vijugao nešto niže od glavnoga druma, i od kojega je 
dvorište bilo ograđeno plotom od surovih hrastovih stupova. U dvo¬ 
rište vodila ljesa opletena od vrbove i ljeskove šibe. Bila je jedno- 
krilna, i da se lakše otvara i zatvara, na podnožju su joj bili kotačići. 
Za pješake bio je pokraj nje prijelaz na poskok. Batorić je, kad mu 
je već bilo sedamdesetak godina, svakiput prelazio ovuda. »Valjaju 
još nešto noge!« — znao bi reći s nekim ponosom. 

Ulaz u samu zgradu bio je na toj strani od puta. Bila su to dosta 
niska, nekoć crveno oličena vrata, do kojih si dolazio preko četiri ili 
pet kamenih stuba. Kad bi uljezao, najprije bi došao u dosta taman 
četverouglast prostor, iz kojega su se klimave i trošne stube uspi- 
njale u prvi kat. Pod ovim stubištem sakrivala se posve niska i uska 
vratašca, koja su vodila u nekadašnji brezovički »rešt«. Bio to uzan 
prostor pod zemljom, u koji bi se zatvarali kmetovi, kad bi nešto 
skrivili. Batorić sam tek je jednom prilikom zatvorio nekoga kmeta, 
jer je ženu nalemao malone na mrtvo ime. Drugačiji bio je otac 
njegov liberalni Vuk. Pripovijedali starci, da je za »staroga gospo¬ 
dina«, t. j. za Vuka gotovo uvijek bio rešt pun. Dapače su tvrdili 
ljudi, da je jednoć preko pola godine držao zatvorenu i u »kladi« 
sapetu staricu neku iz sela, jer se sumnjalo, da je »coprnjica«. Vuk 
— naprednjak i enciklopedist — nije dakako dugo i dugo ništa vje¬ 
rovao, da su istinita ta bajanja, al’ presahlo jednoć i njegovim kra¬ 
vama mlijeko — i sada nije više sumnjao, a bijedna starica morala 
u luknju. 

Djed Matija, otac Vukov, još je više upotrebljavao taj rešt. 
Njemu nije bio tek za kmetove — upotrebljavao ga je i za znatnije 
krivce. Tako je često pripovijedao Batorić zgodu sa nekakim felče- 
rom. Taj se nesretnik usudio doći u Brezovicu odjeven u hlače —- 
dokoljenice i čarape sa šnolama (sapon) na cipelama. — »A što ti, 
momče, dolaziš preda me kao majmun? Zar nije gospodin Bog stvorio 
ljudsko odijelo — eto gledaj mene — nosim hrvatske hlače i čizme. 
A ti se usprokšio kao i tvoj Balaša!« — Felčer se prepao, al’ se ipak 
razabra toliko, te je mogao kazati, zašto dolazi, naime, da po naredbi 
bana Balaše cijepi koze kmetovima. Sad plane Matija, pa ni pet ni 
šest — felčera u rešt. Bolje od njega nije prošla niti komisija ze¬ 
maljska, koju je poslao ban Balaša, da proglasi i odmah provede 
nekakav novi carski patent. Stari Matija turi gospodu u rešt te ih je 
držao sve dotle, dok mu nisu obećali, da ne će patenta proglasiti na 

njegovu »teritoriju«. Pa još poručio banu Balaši, neka se ne usudi 
nadomak Brezovici, jer ga čeka ista sudba, koja je stigla komošare 
njegove, »samo još nešto pooštreno«; jer su zakoni kraljevine nad 
banom, a dok ih ban ne bude poštovao, nego govorio, da mu prije 
svega valja Hrvate naučiti svemogućoj državnoj ideji jedinstvene 
monarkije cara Josipa, dotle Matija Batorić ne misli, da je dužan 
takvoga bana poštovati kao pravoga bana. »Nitko nije nikada kralje¬ 
vine Hrvatske posvojio silom ... i tako dalje«, — završio je Matija 
svoje riječi citatom iz glasovite saborske predstavke. 

Poslije godine 1848., kad je prestala »jurisdictio irntra dominio« 1 ), 
bio je Batoriću taj rešt za pohranu bezbrojnih dopisa Bachovih 
oblasti, a k tomu su još u jesen zatvarali onamo pse, da ne mogu u 
vinograde. — Dobričini starcu bijaše to nekakav odušak! 

U prizemlju bila je najbliža ulazu odaja za družinu, u kojoj se 
podizala ogromna zemljana peć, opasana sa dvije strane klupama. 
Zacijelo nije bilo toga sata u danu, kad ne bi bar koje čeljade ležalo 
gore na peći. Ni ljeti nije bilo u tom nikakve promjene. 

U toj se sobi po danu jelo, a noću je spavala ženska čeljad. Soba 
se nazivala vulgarno družinska soba, no zvali je ponajviše »Ksindel- 
cimer«. — Družina se u Brezovici odvajkada dijelila u dva razreda. 

Prvi viši bili su t. zv. »liberajci« ili »oficiri«. Među ove je pri¬ 
padao dvorski, zatim špan, vrtlar, sukač (kuhač), pandur i ženska 
čeljad, koja se upotrebljavala u gospodskim sobama. Ovi su »libe¬ 
rajci« jeli poslije ostale vanjske družine i imali su puno bolju hranu 
— osim toga nije im priređivala jela sluškinja, nego je to bio posao 
sukačev, i najposlije dva puta u nedjelju dobivali su meso i isto tako 
variva od gospodskoga stola, od kojega se između sluga hranili jedino 
sukač i pandur i Batorićeva sobarica, dok je živjela. 

Pisar, informator (odgojitelj djece) i »domaća gospodična gaz¬ 
darica«, kojih je za oca Vuka bilo u dvoru — sjedili su za stolom 
s gospodom. 

Odmah uz ovu sobu bila je smočnica. U njoj se nije spremao 
samo smok; naslagale su ondje duge godine svakakvih trica, za koje 
se držalo, da ne spadaju još na tavan, u ropotarnicu, no koje bi se 
tedovno sasvim zaboravile, te ih je neprestano pokrivao — ne ću 
krivo kazati -— stoljetni prah. 


*) Vlast plemića nad kmetovima. 

Jednoć se ušuljam ovamo. I tek slučajno svrnem okom u kut, u 
kome se sve to nalazilo. Pa što li ne nađoh! 

Najprije mi udari u oči svileni crven kišobran, kako su ga pod 
konac dvadesetih ili početkom tridesetih godina devetnaestoga vijeka 
nosili kicoši. Uza nj široka sablja u crnim koricama, optočenim žutom 
mjedi, na balčaku se bljeskao carski orao. Bila je to jozefinska slu¬ 
žbena sablja, te sam se živo začudio, otkuda takva stvar ovamo — u 
domu djeda Matije? Poslije mi je rekao Batorić, da ju je nosio njegov 
otac Vuk, koji je kao iluminat i mason i volterijanac sasvim pristajao 
uz cara Josipa i Balašu. Jednoć dođe on opasan tom sabljom pred 
starca Mati ju. Starac se tako žestoko razljutio, te je sina — za onda 
već velikoga suca — ćušnuo pred ženom njegovom, uzeo mu sablju 
i bacio je na prozor u dvorište. Cijeli dan nije smio Vuk pred oca 
niti je bio za stolom, nego mu majka i žena potajice donosile jelo u 
zadnju sobu. »Tako su onda djeca roditelje poštivala!« — završio 
starac. 

Odmah kraj sablje naiđem na ostatke »rajfroka« i »korzeta« iz 
osamnaestoga stoljeća. Široke šipke od španjske trstike zjale su u 
naslagama stoljetnoga praha kao isušeni kosturi na slikama o Sahari. 
Kraj korzeta bio je komadić ženske haljine od tafetma latka s uzorkom 
»mille-fleurs« — iz vremena Pompadouričina ili Dubarryjičina, a uza 
nj se priklopio isto tako ostatak bijele svile u kroju Marije Antoinette. 
Ludost je slučaja složila ovdje u jedno klupko uspomene iz vremena 
dviju velikih grješnica sa preostatkom iz doba svete mučenice i divne 
kraljice francuske. I preko volje se zamislim te me bolno ugrizlo za 
.srce, da i ovdje, u tome zabitnome kutu, u toj ropotarnici, pompa- 
durština proganja mile tragove umne kraljice, te nevine žrtve i ljud¬ 
skih grijeha i ljudskoga bijesa! 

Osim tih toaletnih ostataka još je tu također bio komad crvene 
muške surke ili kaputa, bez puceta i bez gajtana, nu još se poznalo, 
kud je bilo opšiveno zlato. Da — i jedan perčin bio u prahu. Iz svega 
je pršio onaj posebni griski vonj starosti i pravječna praha, koji se 
širio preko svega i pravio čitave formacije sive kore. Nešto je ja- 
dovno — neki memento — šuštilo iz toga. Ljudima, koji su sve ovo 
upotrebljavali, nema ni traga: istrunuli davno; a ove krpe, ovo boja- 
disano cvijeće na haljetku (meni se čini, da sam u onaj mah s nekom 
sentimentalnošću pomišljao na nekakve jedre i svježe ramenice, koje 
tsu se nekoć u to uvijale!) — sve ovo prkosi »zubu vremena«, to jest 

mišu, prahu i ljudskoj zaboravi. Mene nešto stisnu u srcu — ah — 
ta bio sam onda još mlad. — Više nikada nisam zalunjao u taj kut. 

Uz smočnicu bile su u donjem spratu još četiri odaje. Dvije su 
od njih bile nekoć Batorićima za kancelariju i za stan panduru ili 
inošu. Druge dvije sobe bile su za tako zvane dvorske djevojke. Među 
takove ubrajali su sobaricu, pralju, dadilje, dojku i djevojke za ku¬ 
hinju. Pastirica za guske, »majerica«, to jest sluškinja za perad i 
djevojke za posve teške poslove spadale su u vanjsku služinčad te su 
spavale na marofu ili u družinskoj sobi. Batorić bi znao pripovijedati, 
da je za matere njegove bilo redovno najmanje deset do dvadeset 
ženske čeljadi u gospodskoj službi. Osim sobarice, obično iz kakve 
siromašne građanske kuće, sve su druge bile kmetske djevojke. Ku¬ 
harice u Brezovici nije nikada bilo. Batorići su uvijek imali sukača, 
i to iz iste kmetske kuće. Tako je već djed Batorićeva sukača Petar 
bio u istoj službi u Brezovici. 

U prvome je katu bilo šest soba. Na hodniku upadalo je čo¬ 
vjeku u oči, da na stijeni vise dva ogromna i posve požutjela 
zemljovida: jedan Evrope s Azijom i sa sjevernom Afrikom, a drugi 
varaždinske županije. Oba su bila iz prošloga vijeka. Na prvome 
bila je skraja pod naslovom narisana Evropa kao napudrana fran¬ 
cuska dama. Azija kao napola gola Turkinja, a Afrika kao posve 
gola crnica s bijelim očima. Sve tri djevojke sjedile su na životi¬ 
njama, koje su prikazivale glavne rijeke. Umjetnik pomogao se 
tako, da je svakoj životinji naslikao jezik, na kojem je bilo napi¬ 
sano ime rijeke. Evropa je sjedila na biku — to je bio Dunav; 
Azija na slonu — to je bio Ganges; Afrika na krokodilu — to je 
Lio Nil. 

U hodnik su gledala troja vrata. Srednja su vodila u »palaču«, 
desna u »sobe gospođine«, a lijeva u »sobe gospodinove«. Za 
našega Batorića, neženje, nisu istina, imali ovi nazivi pravoga smisla, 
ali on je u nedoglednom svom pijetetu ostavio, kako je bilo. Prva 
odaja u desnom krilu bila je »dječja soba«. Još za rašega Batorića 
bile su u njoj zipke, mali stolići sa klupama i kratke postelje sa 
visokim rešetkama. Do ove sobe bijaše gospođina spavaća soba. 
Ova bijaše nešto manja od prve. Pokućstvo je u njoj bilo sva¬ 
kakvo. Ormar od teške crne hrastovine bio je još iz renesance; 
stolić do njega, s jasnom pločom, na kojoj je bila slika a la Wat- 
teau, i s bijelim nožicama, bio je iz doba Louisa XVI., a suprotni 
je »secretaire« od crna drva svjedočio, da je iz doba direktorija. 

njević: Čitanka za više razrede sr. škola 17 

Tanki korintski stupići i sav oblik, sjećajući te na kakav grčki 
hram, izražavao je onu silnu želju tadašnjega doba, da se približi 
u svemu najklasičnijim republikancima — starim Helenima. Takav 
je ormar dakako spadao zacijelo u kuću enciklopedista Vuka pa, 
kako je Batorić pripovijedao, bijaše to dar Vukov ženi, kad se 
rodio naš Batorić. — Postelja u sobi bila je iz doba carstva, ure¬ 
šena zlatnim orlovima i lavljim pandžama. Bila je kratka i dosta 
uska, a nabavio ju je Vuk Batorić, kad je bio u famoznoj svezi 
s napoleonskom upravom. Nad posteljom je visjela posve pota- 
mnjela uljena slika u smeđem okviru. Nije se više raspoznavalo, 
je li to sv. Josip ili sv. Katarina. Tek se sačuvao ljiljan. Stari 
Vuk dugo se protivio, da mu se takva slika nalazi u kući, no žena, 
premda je bila pokorna i blaga dušica, nije htjela da mužu po¬ 
pusti. Najposlije svršio je bijednik tako, da je na umoru sliku 
cjelivao. 

Na drugoj stijeni, nad »secretaire-om«, visjeli su portreti Bato- 
rićeve majke i oca mu gospodina Vuka. Ona bijaše naslikana u 
bijeloj, od Marije Antoinette u modru uvedenoj odjeći s modrom 
kabanicom (manteau); frizura joj bijaše silno visoka kao kakav 
toranj. On se pak sjao u naprednjačkom modrom fraku Werter- 
skom i bio bez perčina, ali ipak napudrane kose. Pod portretima 
je visjela nekakva majstorski izvedena engleska gravira s na¬ 
slovom: »The moraliste«. Sličica je prikazivala starca, a pred njim 
dvije lijepe mlade žene u novim modnim odjećama i pretjerano 
visokim frizurama a la marechale. 

Na suprotnoj su stijeni bili portreti roditelja Batorićeve majke: 
gospodina Tomaša Viranyi-a de Tomašin et Raczfallu i žene mu 
Elizabete rođene Grasser von Lilienfeld. Ovu je pretkinju uvijek 
krivio Vuk, što mu je sin »riblje krvi«. 

Na jednom stoliću bile su naslagane knjige pokojne Batorićke* 
Po svoj prilici bijahu joj ove najmilije. Sjećam se, da je tu bio 
Vergil u originalu u pariškom elzevir-izdanju; zatim ulomci Goe- 
theova Fausta; Sterne-ov »Voyage sentimental« i neki svesci 
Pichleričinih djela, da — još i roman pokojne Sopenhauerke »Die 
Tante«. 

Majka Batorićeva bila je osobito izobražena. Istina, njeni 
listovi, pisani s^d francuski, sad njemački, sad opet hrvatski, 
bili su puni ortografičkih pogrešaka, ali je ona ipak, kako je uvje¬ 
ravao njezin sin, umjela latinski bolje govoriti nego otac Vuk, te 

sa prijateljem fiškalom Žuženićem nije nikad razgovarala druga¬ 
čije nego »dijački«. Da je izvrsno znala francuski, svjedoči nacrt, 
što ga je njoj u čast naslikao neki Francuz capitaine Comier, na 
kom je galantni Francuz napisao pod akvarelnu sličicu ruže, da 
je u društvu fine i dražesne gospođe Leonore posve zaboravio, 
da je daleko od Francuske, te je gotovo teško mogao pomišljati, 
da se nalazi u divljoj Iliriji. Bilo je to naime iz vremena francuske 
okupacije, kada se Vuk poradi svojih pothvata s francuskom 
upravom preselio bio u Posavinu, na svoj tamošnji »predij«. 

Taj je nacrt bio u okviru i visio na zidu nad stolićem s knji¬ 
gama. Bijaše tu na istom stoliću još nešto, što, rekao bih, nije 
pristajalo u društvo knjiga — naime nekakva komplicirana mašina 
za kavu s uskim isprevijanim cijevima od stakla i mjedi. Što je ova 
mašina dospjela ovamo pokraj knjiga, tome ne treba ni da se diviš ni 
da zamijeraš gospođi Leonori. Za onda bila je takova mašina, pa 
i sama kava silna rijetkost u hrvatskim kućama. Tek naprednjak 
Vuk uveo je taj »jozefinski običaj«. Susjedi ga nisu samo malo 
psovali radi toga: »Gdje on može kavu kod kuće sijati? Mora je 
u dućanu kupovati; a koji pošten gospodar ne će prije zrelo pro¬ 
misliti, nego što se riješi, da troši za nešto, što ne možeš kod 
kuće prirediti. Bome, šta će mi kava, da nosim novce trgovcu, a ono 
ja mogu imati ili pražetine, ili malo slanine, ili makar i čorbe, a ne 
stoji ništa!« — Ovako su govorili starci i ogovarali Vuka i Leonoru 
spočitavajući im uz to, što upotrebljavaju dapače svjetiljke i svijeće- 
voštanice, a ne lojanice, koje može marna gazdarica sama priređivati. 

Batorić je u toj sobi ostavio sve onako i na istome mjestu, kako 
je bilo za pokojne majke, lste su mirisne trave i sušeni teji bili još ha 
ormarima. Možebiti je još iz onoga dalekoga doba ova soba jače odi¬ 
sala svima tim bilinskim mirisima. Ni u jednoj drugoj sobi nije bio taj 
vonj tako oštar. 

Treća soba nije bila ni u čemu znamenita. Tek ogromna zelena 
peć u baroknom stilu, na vrhu s vazama, koje su bile, gotovo bih 
rekao, trudne ili naduvene, bijaše još jedino, na što bi se u čudu 
obazreo, jer tako velike peći ne možeš nablizu vidjeti. Međutim u 
Brezovici bile su i ostale peći neobično ogromne i visoke. Nazivali su 
ovu sobu »sobom za stranjske«, te bi u njoj gosti noćili. 

Odovud bi došao u »palaču«, najveću sobu od sviju. Tu je bilo 
odnekada središte brezovičkog života. Srednja vrata hodnika vodila 
su također u nju. Ovamo je svaki stranac najprije ušao. Batorići 

primahu u njoj svakoga. Seljaci se nisu ni usudili dalje u druge sobe, 
pa ako nisu nikoga zatekli u njoj, to bi »pokornim nakašljanjem« 
javljali, da su nazočni, sve dotle, dok se ne bi tko pokazao. 

No najznatnije jest, što su u palači i negdje drugdje bili oni bes¬ 
krajni »objedi«, koji su trajali od podne do kasno u noć, one nebro¬ 
jene slave sviju imendana i rođendana; ovdje se sakupljalo gospod¬ 
sko susjedstvo čitavoga kraja. Nijedan se Batorić nije ogriješio o taj 
običaj. Stari svakakvi »bilikumi« u visokom crnom ormaru sa stakle¬ 
nim vratašcima bijahu tome najklasičniji svjedoci. Ta djed djeda 
Mati je po imenu Gabrijel, a po časti kolonel i zapovjednik nekoga 
pograničnoga gradića u Međumurju, nahodi se u imeniku članova 
»od pinte«, u koji se upisao kao doktor Frešl, Sin njegov Krištofor 
nije doista ostavio u »dogodovštini domovine« bogzna kakvih sjajnih 
tragova poput svojih pradjedova, ali se zato pripovijedalo još nje¬ 
govu unuku, da je Krištofor bio silna ljudeskara, koji je mogao popiti 
ne jednom tek za okladu pola vedra vina stare stubičke ili križe- 
vačke mjere. A Mati ja, slavljeni djed našega Batorića, nije se baš 
izrodio. Pio je silno te je liberalcu Vuku možda još više zamjeravao, 
što ne zna piti, nego što je uz cara Josipa. Starac, komu bijaše već 
kojih sedamdeset godina, mjerio se u pilu s najmlađima i tvrdio, da 
ljudi nazaduju, jer nema više onakvih junaka, kakav je bio njegov 
otac Krištofor. Kad je godine 1812 . slavio svoj rođendan, tako ga 
obladala divna kapljica »ab anno elfe«, da je obolio još one noći i za 
nekoliko dana umro. 

Možebiti, ova je »vinska krepost« naših staraca osamnaestog 
vijeka kriva, što su poslovi hrvatske kraljevine pošli onim putem, 
kojima su pošli, i na kojem se izgubio samostalni dikasterij, a mjesto 
njega izišli glasoviti saborski članci devedesetih godina. 

Odmah uz palaču bila »soba gospodinova«, najtamnija, najuža, 
tekao bih, najmračnija soba u cijeloj Brezovici, prenatrpana sva¬ 
kakvim pokućstvom. Jedan je zid bio posve sakrit visokim ormarima 
i štelažama, punim pisama, knjiga i globusa; osim toga bili su latinski 
klasici u svakojakim izdanjima, hrvatski i ugarski pisci sedamnaestog 
i osamnaestog vijeka, prijepisi saborskih zapisnika, gospoštinski 
»komputuši« (računi); sve se to diljem vjekova ovdje nanizalo. 

Na suprotnom zidu visjelo je oružje, stare sablje demeškinje, još 
stariji mačevi i turske pištolje ispremiješane lovačkim puškama, od 
kojih je većina bila još na krernen. 

Nad uskom posteljom iz doba Napoleonova bilo je naslonjeno 
uza zid starinsko drveno propelo sa Kristom, koji je posve pocrnio. 
Ovo su propelo upotrebljavali Batorići na krstu i na umoru. Naš 
Illustrissimus«, premda nije bio suviše nabožan, opet bi često uzeo 
križ u ruke i pobožno ga poljubio. 

U kutu iza peći crnila se željezna, dosta omašna škrinja. U njoj 
se čuvao obiteljski arkiv. Pradavna tradicija pričaše, da je tu škrinju 
nabavio jedan od pređa, jer mu je neka žena prorekla, da će Brezo¬ 
vice nestati u plamenu. Bog sam znade, nije li Kornel Batorić, umi¬ 
rući pred gorućom Brezovicom, pomišljao na ovo proročanstvo. 

Uz ovu bila je još jedna soba, tek nešto šira. Pokućstva u njoj 
nije gotovo ni bilo, a zvala se »ptičja soba«, jer su u njoj odnekada 
imali Batorići ptice pjevačice. I za Komela Batorića bile su tri sti¬ 
jene pune krletki, u kojima su vazdan cvrčali sitni glasići naših do¬ 
maćih čižaka, češljugarki, srakopera, zimovka i drugih pjevačica. 
Kanarinaca nije bilo; Batorić ih nije podnosio. Otac Vuk bio je na 
glasu ptičar i uvelike hvatao i lovio ptice. Kornel je sam povjerio taj 
posao u posljednjim decenij ama svome Vanku, ali prije, dok je đa- 
kovao, bijaše mu to najmilija zabava, »Ali bilo je onda i ptica! Bog 
bi ga znao — i toga je sada nestalo, baš kao da ovo sadašnje vrijeme 
ne prija ni ovim malim sirotanima. Nekoć — ta sve se crvenilo od 
češljugara ii čižaka — dolijetalo iz gore, da si mmslio: oblak je, a sada, 
provedem čitav dan u bašči i jedva čujem jednu ptičicu!« — govorio 
i tužio se često Batorić. 

Nu znamenita je bila ova soba stoga, što je bila tako zvana »soba 
duhova«. U njoj je naime visio jedan obiteljski potret sam za se. 
Drugi portreti, osobito stariji, bili su svi u palači. Za taj se portret 
naime bajalo, da duh ovoga lica, koje prikazuje ova slika, dolazi 
prije svake znatne zgode te se pokazuje ljudima, a zvali su je »crve¬ 
nom gospom«. 

Portret je prikazivao krasnu mladu ženu iz početka sedamnae¬ 
stoga vijeka. Slika je bila pravo remek-djelo Tizianove škole. Već je 
to podraživalo u mene od vajkada znaličnost. Kako do bijesa dolazi 
takova slika u barbarsku drvenu kuriju? 

A istom samo lice! Kako je krasno moralo biti ovo lice! — Ne 
sjećam se, jesam li za života ikada naišao na takovu ljepotu. Tek 
portret glasovite grčke ljepotice iz osamnaestoga vijeka, poznate kao 
grofice Potocke, može se donekle isporediti s ovim licem. U prvom 
rascvjetu moga mladenaštva mene je jednoć toliko osvojila ova lje- 

pota, da sam privukao pod sliku stolac, popeo se na nj i poljubio sliku 
baš na usta, a cijelom mi nutrašnjosti prostrujilo nešto čarobito i 
drago: sve sam se potresao od uzbuđenosti. Bilo mi je, kao da je 
živu gledam pred sobom i od stida poniknem očima, ali tad se prenem 

i srčano podignem pogled do nje, čvrsto uprvši oči u tu divnu plavu 
kosu, u te krupne crne oči, pune djetinjske još radoznalosti i životne 
radosti — u one fine odlične crte i u ona divno složena ustanca, oko 
kojih lebdi obijestan smiješak. 

Gotovo sam se ljutio, što je od takove prilike ljudska ludost 
učinila »zlokobnog duha«. No opet treba da priznam: ja sam odonda 
nekoliko puta prenoćio u Brezovici nadajući se, da će mi se možda 
ukazati! 

Da što pobliže o njoj saznam, uzalud sam salijetao Batorića, on 
se ugibao tome, a obična je tradicija znala, da je ova gospoda ne¬ 
sretno dovršila, da su je umorili ili živu zazidali, i takve slične triča* 
rije. Na samoj slici nije drugo stajalo nego žutim slovima na donjem 
kraju upisano ime: Maria comitissa de Blagay. 

Jedne večeri, dok je napolju već pala noć, tamna kao u rogu, 
a vjetar duhao i lomio, da je bilo strahota slušati, ostao sam u starca. 
I tu se desi, da smo začeli o duhovima. Spomenemo i »crvenu gospu«. 
Reknem, da ne mogu vjerovati u nju. Illustrissimus se ražesti i uzme 
tvrdoglavo braniti, da doista dolazi zlokobni duh. 

— Pa jesi I* je vidio, illustrissime domine? 

— Nisam, ali moja pokojna majka — Bog joj daj mir i pokoj 
duši — vidjela ju je baš pred smrt očevu. 

— Vidjela — pa kako? 

— Item — pripovijedala mamica — ona baš išla iz očeve sobe 
— ocu bilo jako zlo — nu nekaj mu odahnulo. I kad je majka svr¬ 
šila molitve i legla vu postelju, utrnula sveću — eto začas — na- 
jenput u sobi nekakva sveti ost — ne svetlost kakti od sveće ili lampe 

ii po danu — ne — već nekaka druga — čisto neobična — a opet 
se u sobi jasno razabirala svaka stvar. I u taj čas primeti majka, 
kano da netko stoji pri uzglavlju postelje pak ju jednako promatra. 
Ona se sirota obazre — i eto na — opazi krasnu mladu žensku u 
grimiznoj, kano plamenoj suknji. »Ah — crvena gospa!« otme se 
materi prigušeni krik. Na to nestane svega. Majka je odmah sve 
pojmila, poslala još one noći po duhovnika — a ujutro je bil otec 
mrtev. 

— Da, pa zar je zbilja bila ona, kojoj se portret nalazi u sobi? 

— Pa da. Ah — ta znaš valjda — tu se pripovijeda svašta* — 
Bog bi ga znao — moralo je davno — davno biti. Napisana je i ne¬ 
kakva pripovijest o tome. 

— A gdje? 

— Bijaše rukopis, odvrati Batorić nevoljko, na latinskom jeziku. 
— Moj ga je otac uzajmio Tomašu Kegleviću, a on, kako je bio 
gladan knjiga i takvih stvari, nije više vratio. Bogzna ima li još na 
svijetu taj sveščić, sjećam se — bila je tanka, lijepo pisana knji¬ 
žica. Ta pođi u Lobor, možda ćeš ga naći. Ne znam ti više, mene ne 
pitaj. 

Vidio sam, a i otprije sam znao, da od starca ne ću više ništa 
izmamiti, no ipak odlučim potražiti rukopis. Bio sam zbilja tako 
sretan, te sam ga dobio u ruke. Bio je pisan talijanski, u obliku no¬ 
vele. Sadržaj se slagao dobrano po tradicijama, te je i pisac spo¬ 
menuo na koncu u posebnoj bilješci, da Marija hoda po Brezovici 
kao duh, koji javlja svaku nesreću obitelji, i da je proklela Batoriće, 
da će Brezovica izgorjeti. Ja sam taj rukopis dapače preveo sve 
zaradi krasne slike, koju sam spasao od požara. 

Ovaj je portret jedini ostatak od sve Brezovice. Ni željezna 
škrinja nije odoljela nasilnoj vatri; našli su je kao salito željezo. 

Kadagod sam poslije s našim magnificusom Radičevićem govorio 
o Brezovici, svaki put je starac najradije zalutao u razgovor o »cr¬ 
venoj gospi«, o njenoj kletvi, te kako se ispunilo njezino proročanstvo. 

— Ha, amice, zar je sve to tek slučaj? Što čovjek može znati, 
četvrte dimenzije ne poznaju ništa ćutila, aT ona ipak jest! — Morao 
sam se starcu smijati, ali ipak i ja sam ponavljao sam sobom po¬ 
znati stih iz Fausta ili iz Hamleta — ne sjećam se posve pravo. 


Ksaver Šandor Gjalski 

IV. JOSIP KOZARAC 

Život, Rođen u Vinkovcima 18. III, 1859.. 
Svršio je osnovnu školu i gimnaziju u Vinkov" 
cima, a u Beču šumarstvo. G. 1879. nastupio 
je šumarsku službu; šest godina poslije postao 
je upraviteljem šumarije u Lipovljanima, gdje 
se zadržao 10 godina. Uređivao je »Šumarski 
list«. Bolovao je od sušice i umro kao nadšu- 
mar u Koprivnici 22. VIII. 1906. g. 

Pregled rada , Još kao gimnazijalac počeo* 
pisati pjesme, koje su izlazile u »Hrvatskoj 
lipi« i »Vijencu«, ali ga je od lirskih pjesama 
donekle odvratio Šenoa preporučivši mu, da promatra prirodu i da 
odviše ne upotrebljava knjiške riječi: zvijezda, lahorić cvijeće 
idila. 

Kao đak u Beču raširio je Kozarac svoj duševni horizont. »Ova¬ 
mo teško shvatljivi šumarsko-matematički njemački autori, onamo 
Shakespeare i Moliere ležali su jedan do drugoga na mom stolu«. 
Pod utjecajem Moliera napisao je komediju »Tartuffov nauk«, a kao- 
odraz stručne lektire nastale su gospodarske crtice »Priče djeda 
Nike«, preteče kasnijega Kczarčeva rada. Kad je došao u Lipovljane, 
osjetio je iznova potrebu da piše. Tako je nastala novela »Biser- 
Kata«, u kojoj se dotakao niza socijalnih, ekonomskih i moralnih 
problema, koje je poslije opširnije izradio u ostalim novelama i 
romanima: »Proletarci«, »Kapetan Gašo«, »Mrtvi kapitali«, »Među 
svijetlom i tminom«, »Tena«, »Tri dana kod sina«, »Rodu u pohodu« 
i t. d. 

Tokom daljeg razvoja zapaža se kod Kozarca postepeni prije¬ 
laz k psihološkoj noveli. Već je u »Miri Kodolićevoj« počeo obra¬ 
đivati pojedine psihološke probleme, a onda je nastavio u »Donni 
Ines« i »Opravi«. 

Na kraju života, obrvan teškom bolešću, napisao je nekoliko sa¬ 
tiričkih novela (San savjetnika Orlića). Zamislio je roman »Živi ka~ 
pitali«, ali ga nije završio. 

Ideje , Kozarac je najviše stekao glas književnika zbog proble¬ 
ma, koje je u svojim novelama i romanima iznosio. Trijezan i ozbi¬ 
ljan još od mladih dana, došao je s dobrim poznavanjem ekonomskih 
pitanja, stečenih na studijama u Beču, medu narod u Slavoniju t 

primijetio mnogo negativnih pojava, koje je zatim prikazao u svojim 
književnim radovima. On je u Slavoniji vidio zemlju vrlo bogatu, 
ali koja u sebi krije mnogo »mrtvih kapitala«. Veliki kompleksi 
neobrađene zemlje bolno su se dojmili Kozarca ekonoma, pa je 
zato protiv toga prosvjedovao u »Mrtvim kapitalima«. Slavonac je, 
prema njegovu prikazu, darovit, ali nije postojan u radu. Lijen je 
i nehajan, pa će radije postati pisarom u općini ili malim činovni¬ 
kom u gradu uz neznatnu plaću i mnogo dugova, nego ostati uz 
plodnu zemlju i racionalno je iskorišćivati s mnogo većim dobitkom 
nego je činovnička plaća. Dotle stranci, koji se ne stide raditi, pomalo 
ulaze u Slavoniju i stječu posjede. 

Kao lijek za sve te pojave preporučuje Kozarac rad i vraćanje 
zemlji pa završava roman »Među svijetlom i tminom«, da čovjek 
mora biti gospodar svoje žene i sluga zemlje pa će onda stupiti 
među napredne narode. Sa svim tim u vezi analizirajući način, kako 
su Hrvati primali proizvode kulture, zaključio je, da je kultura 
»iznenada među nas Hrvate banula«, a on traži, da se elementi kul¬ 
ture primaju postepeno prema hrvatskim prilikama i potrebama. 

Značenje , Kozarac je jedan od najiskrenijih hrvatskih pisaca. 
Gotovo sve, što je napisao, doživio je u zbilji. Bez uljepsavanja 
zahvatio je mnogo suvremnih problema hrvatskih i upozorio, <tako 
se imadu riješiti. Njegovi socijalno-ekonomski protesti bili su tipični, 
novi i suvremeni za ono vrijeme, kad je Kozarac pisao svoja djela. 
Zato su suvremenici gledali u njemu velika književnika, ali mu je 
kasnija kritika, gledajući u njemu samo tendencioznog pisca, nepra- 
pravedno porekla osobine umjetnika. 

Njegove pjesme, komedije i radovi s tendencijom pisani sit 
doista više intelektom nego srcem. Lica su prema tendenciji ili sasvim 
dobra ili sasvim zla, pa nemaju pravih znakova života. Ali Kozarac, 
koji je ipak bio više čovjek srca nego razuma, napisao je nekoliko no¬ 
vela bez tendencije. U tim je novelama pokazao, da zna zbito pisati i 
oživjeti prirodu i lica. Stil mu je tu gladak, teče prirodno i ima svoj 
osobiti ritam. 

Literatura: »Autobiografija« (život, 1900.); B. Vodnik, Josip Kozarac 
(»Izabrane pripovijetke« 1919.); J. Bogner, Dramatika Josipa Kozarca, Hrv. 
kolo, 1934. 

1 . * * * 

Kozarac je bio najprije ekonom tla, onda ekonom čovjeka, a tad je 
postao ekonom duše. Ali taj ekonom više analizira negoli daje uputa. On 
iznosi zlo, ali tek gdjegdje spominje, kako da ga popravimo. Svoje pro¬ 
bleme uvijek veoma duboko zahvaća, a iznosi ih kratko. Radnje njegove 
nisu velike. Njegov se umjetnički horizont sve više širio i u novije doba ga 
sve više zanimala općenita pitanja života. Od ekonoma postaje psiholog, a 
gdjegdje i filozof. Ni zemlja ni vanjski čovjek nije glavno: duša naša je 
glavno. 

Milan Marjanović 

2. Među svijetlom i tminom 

Bila je tiha, topla svibanjska noć. Selo je spavalo, nigdje nikoga 
ni čuti, ni vidjeti, samo sa Klarićevih prozora u Zabarskom boku kao 
iz uske pukotine prosijevalo ispod zavjesa svijetlo. Jakov Klarić, 
obučen i obuven, koracao grozničavo po uskom prostoru, prislu¬ 
škujući neprestance na vrata druge sobe, u kojoj je ležala Tereza, 
pateći se u mukama... Jakovu Klariću preletio u taj čas sav život 
ispred očiju, te mu se pričinilo, da težega dana nije do sada doživio. 
Dijele njegovo bori se među životom i smrću, a nigdje nikoga, da mu 
pomogne. .. Kola su otišla u kotar po liječnika, ali gdje je kotar. .. 
valja još barem cijelu uru pričekati, dok prispije... Da je barem 
teta Jula u životu! ... Jakov Klarić osjetio je sad u dnu svoje duše, 
da bi onu ženu, na koju je dizao kuku i motiku, na koljenima pri- 
dignuo iz groba, da mu spase ljubljeno dijete... Onaj isti Jakov 
Klarić, koji je sud, i oblasti i cijelo selo pobunio protiv tete Jule.. . 

Takove mutne misli preplilale su načelnikovom dušom, kad u 
neke nekavice zaštropotaše kola pred kućom. U isti čas banuše u 
u sobu i liječnik i — Josip Ratković. On je dolazio iz grada, te na 
svo”'m bržim konjima povezao i liječnika. . . Njih dvojica — Klarić i 
Ratković — ostadoše sami u sobi; nijesu se ni pozdravili, samo su se 
pogledali i razumjeli. Šećući nijemo gore dolje po uskoj sobici kao 
dva lava u krletci, nije se na njima moglo razabrati, da li će skočiti 
jedan na drugoga, da se pokolju na život i smrt, ili leći jedan do dru¬ 
goga i lizati si ubojite pandže. 

I tako prođe prvi, i drugi i treći, desetak teških časova, dok se 
napokon iz druge sobe ne pomoli liječnik na vrata i vikne veselo: 
spašena je — a na taj glas i Klarić i Ratković kao dva brata padoše 
jedan drugomu nijemi i blaženi u zagrljaj... 

Dva mjeseca nakon toga vjenčao se Josip Ratković s lerezom 
i uveo ju u svoj dvor i gospodarstvo, koje je trebalo ne dvije, 
nego tisuću Terezinih ruku, da se podigne iza teških udaraca, koje 
mu je zadala Malvina i — Jakov Klarić... Načelnik se pomladio! 
Kako ništetna bila mu je sada ona umišljena njegova sreća i slava 
nakon izbora spram ove sadanje! Ono je bilo slavlje duha i zlobe, a 
ovo slavlje srca i ljubavi. 

Gospodarstvo Ratkovićevo bilo je u žalosnu stanju; ovo zadnjih 
devet mjeseci uništilo ga kao kad tuča u devet časova potuče zrelo 
klasje; trebalo je upeti se iz svih žila, da se kakav-takav red uvede. 
A njih troje zbilja su ga uveli; Jakov Klarić brinuo se i radio za 
desetoricu, — da je on imao svoj krov i svoju grudu zemlje, drugi bi 
to čovjek danas bio, ali.. . Ona četiri vola, što ih je dao utaman 
utući, nijesu mu išla iz glave. Više puta nađe ga Ratković zamišljena, 
kako mu rek bi svaka žilica računa. 

— Što ti bugariš, stari! — potapšao bi ga veseli Ratković po ra¬ 
menu, valjda smišljaš, kako bi postao ministrom. 

— Ne ministrom, nego defraudantom. 

— Hajde ne budali! 

— Toj našoj gospodarskoj nedaći najviše sam ja kriv, to ja dobro 
znadem, i to me peče. Sada smišljam na sve načine, kako bih ti tu 
štetu nadomjestio, — pa znaš što sam smislio? 

— Bit će sigurno nešto ženijalno, ded da čujemo! 

— Smislio sam, da pronevjerim onih deset tisuća forinti, što ih 
općina ima... 

— Pa onda, znadeš, revolver u čelo, ali tako, da zrno ne ode u 
mozak, već da se odbije o kost, pa da ispod kože opet izađe van .. . 
Ja mislim — dvije — tri godine tamnice — više ne bih dobio pa 
nakon toga eto mene opet živa i zdrava, a ti bi imao deset tisuća! 

— Dakle, adrapovče stari, da te već moram tako nazvati, ti 
cijeniš više onih deset tisuća forinti nego sebe, svoju čast i poštenje?! 
To je, vidiš, ona bludnja, koja te je pratila cijeloga tvoga života: ti 
si uvijek mislio, da samo novac ima neku vrijednost, pa si za taj 
novac prodao svoje misli, svoja čuvstva, prodao samoga sebe, a da 
bi po što, već u bescijenje! Zar ti ne znaš, da je čovjek najsigurniji 
i najskuplji novac, najviše tražena glavnica! Ti si se držao onoga 
nesretnoga načela, da novac daje čovjeku cijenu, pa kamo si dospio! 
A da si radio obratno, da si se držao lozinke, da čovjek novcu udara 
vrijednost, to ako već ne bi bio bogatiji, ali svakako bi bio sretniji i 

zadovoljniji- Ti si živio u krivom mnijenju, da vlast i moć podaju 
čovjeku ugled i snagu, — a zaboravio si, da to dvoje rađa također 
i isto toliku mržnju: nešto ružnoga ne može nikada roditi nešto lije¬ 
poga i plemenitoga. -. Ja da tebe žrtvujem za deset tisuća forinti — 
tebe, koji ćeš još dvadeset godina živjeti, a svaka ti godina vrijedi 
tu svotu. .. 

—Eh! Bog te blagoslovio, kad tako misliš, ali zašto ti toga mijesi 
meni prie kazao? 

— Ja da sam to tebi prije kazao, pa ti da to meni povjeruješ, ti, 
načelnik Klarić, meni opozicionalcu? . ,. Idi, stari, u kučine! 

— Bora ti, reci mi, jesmo li bili magarci i ja i ti? 

— Bora mi jesmo! I ja i ti —i te kakvi! 

— A1 sad nema vremena razgovoru.. . Eno Tereza već sjela u 
kola, hajde da vidimo, kako se radi ina gumnu. Ja ću kočijašiti, a vas 
dvoje paziti na onoga našega bebana, koji ne treba da bude ni sve¬ 
mogući načelnik, ni moje vrste opozicionalac. 

— Nego? 

— Nego — gospodar svoje žene i sluga svoje zemlje! 

— Sluga svoje zemlje, krilata riječ! 

— Krilata — ali kod nas još nepoznata i malo cijenjena riječ, i 
doklegod je ne upoznamo mi svi: od orača, koji je ore, do dosto¬ 
janstvenika, koji njome ravnaju, dotle ćemo tumarati po ovoj p o 1 u- 
tmini; istom sa spoznajom te krilate riječi koraknut ćemo mi u 
ono svijetlo, koje davno već odsijeva s naprednijih naroda. 

Josip Kozarac 

3c Slavonska šuma 

Tko je jedamput bio u toj našoj drevnoj šumi, s onim divnim 
stablima, uspravnim, čistim i visokim, kao da je saliveno, taj je ne 
može nikada zaboraviti. Tu se dižu veličanstveni hrastovi sa sivka¬ 
stom korom, izrovani ravnim brazdama, koje teku duž cijelog, dva¬ 
deset metara visokog debla sa snažnom širokom krošnjom, koja ga je 
okrunila kao stasitog junaka kosa. Ponosito se oni redaju jedan do 
drugoga, kao negda kršni vojnici krajiški, a iz cijelog im oblika čitaš, 
da su divovi snagom, da prkose buri i munji, da su najjači i naj¬ 
plemenitiji u svom carstvu i plemenu. A kad vjetrić gore zalahori, a 
tvrdo, glatko lišće sad zašapće, sad zašušti i zašumi, čini ti se, da 
obijesne vile Slavonkinje sad popijevaju hitro neobuzdano kolo, sad 
tužnim glasom spominju tuge i jade prošlih davnih vremena, — a sad’ 

ti se opet čini, da čuješ nad sobom veličanstveni žubor crkvene 
muzike ili tužnu pjesmu nadgrobnicu, koja te do srca dira . . . Gdje je 
tlo malo vlažnije, tu se podigao viti, svijetli jasen s bijelom, sitno 
izvezenom korom, ponešto vijugavog stabla, kojem je na vršiki sjela 
prozirna krošnja, poput vela na licu krasotice. Kako kaćiperno stoje, 
te radoznalo i nemirno uvis gledaju, rekao bih da su izabrane ljepotice 
onih oholih, ukočenih vojnika . . . Mjestimice se podigao i crni brijest, 
uspravan kao prst, sa sjajnim obješenim grančicama i Ijušturastom 
korom, uvijek nekako mrk i zlovoljan, pravi očajnik i podmukiica . . . 
Ta tri debla se bore za prvenstvo što se tiče ogromnosti i veličine: 
ovdje nadjačava hrast, tamo jasen i brijest — oni su što lav i tigar u 
carstvu zvjeradi. . . A pod njima i među njima utisnuli se grabrovi i 
klenovi, granati, kvrgavi i nakazni, — misliš, da vidiš zgrbljenog slu¬ 
gu, kako povezuje i omotava gospodaru svome noge, da ne ozebu; to 
su šumske parije, robovi, koji su samo zato tu, da hrane i popravljaju 
tlo visokom hrastu, koji, ohol, nema vremena, da se i za to pobrine . . . 

Kadgod sam pošao tom šumom, svaki put sam nešto novo vidio, 
nešto novo naučio. Nije ona crna, gluha, mrtva, kako se izdaleka na 
horizontu ocrtava i prikazuje, nego u njoj diše život i cvijet, izvoran, 
naravan, gdje nigdje priroda, upravo naočigled, stvara i popravlja. Za 
onoga, koji njome prolazi bez srca i osjećanja, bez smisla za divnu 
mudrost prirode, ostat će ona, dakako, mrtvom šumom, bolje reći 
prostorom obraslim drvećem; ali tko razumije sve one tajne glasove, 
koji oživljuju šumski prostor, gdje se nježna pjesma miješa s vapajem, 
koji izumire, gdje ima tisuće raznih glasova i odjeka, sad sitnih i 
tankih, sad krupnih i dubokih, sad milih i ugodnih, kao ni jedna mu¬ 
zika — taj će se smatrati nekako bližim sebi i svojim osjećanjima u 
tom polutamnom, veličanstvenom prostoru. 

Tako po danu, a po noći je taj prostor kud i kamo veličanstveni} i, 
tajnovitiji, strahovitiji. Svi oni glasovi ponavljaju se sada deveto- 
strukom snagom te ti potresaju i najtanje živce, a u tebi se i nehotice 
kreće i rađa vjera u neko tajno, svemoćno, prejako biće, pred kojim 
si ti neznatni patuljak, nemoćna ništica . . . Ništa nije kadro u čovjeku 
probuditi ono osjećanje, da je ništavan stvor poput mrava i crva, kao 
jedna samotna noć u šumi... 

Slavonac ljubi tu svoju hrastovu šumu nada sve; on je u njoj, 
kao u svojoj kući, njemu nema veće slasti, nego s marvom bezbrižno 
basati ispod sjenovitog hrašća; on pozna svako drvo, svaku pticu, 
svaki glas; on se s tom šumom razgovara, kao sa svojom materom. 
Ona je njemu odvajkada bila presuvišnim blagom; podigao je sebi 

stanove ukraj šuma, dosagradio staje i štagljeve, posadio voćnjake 
i šljivike, pa je više na stanu nego na selu. Ona mu je svojom pašom 
odgajala volove, svojim žirom hranila krmke, svojim drvetom dizala 
kuće i ograde, svojom šiškom kitila djevojke zlatom i svilom, ona kao 
golem štit čuvala mu usjeve od bure i sjevera ... Vuk, lisica i kuna 
davale mu skupo krzno, zec i srna sladak zalogaj i ugodnu zabavu.. ► 
Pa tko je ne bi volio, tko ne bi čeznuo za njom! .. , 

S godišnjim doba mijenja se i šuma i sav život u njoj — najdo- 
sadnija je proljećem i ljeti. U proljeće, kad sva priroda oživljuje, u 
šumi je najpustije, najmrtvije; ptice pjevačice sagradile gnijezda po 
šikarama i livadama uokolo sela — jedini kos i drozd ostadoše u 
šumi te pokoji put ranom zorom zaore iz svega grla hvalospjev, kao 
da se mole i zahvaljuju onom biću, koje im posla sunce, da ih grije, 
crva, da ih nahrani... Cim sunce odskoči, onda opet sve ušuti, sve 
se krije i taji, da ne oda gnijezdo i mlade. Samo s vremena na vrijeme 
začuje se glasni jastrebov »piju-u-uk« s oblačnih visina, a na zelenom 
ritu, tamo na sredini široke vode, vidiš metaličnosjajne, zelenomodre 
glave divljih pataka, kako oprezno uza šaš, nestrpljivo očekujući, kad 
će im ženke poleći i izvesti iz šaša ono deset do petnaest crnih, 
nemirnih vragoljana. Uto se jastreb iznenada spusti na njih, a oni 
strelovitim letom sunu uvis, zbiju se u hrpu te dignu nad šumu, 
kružeći neprestano oko rita, doklegod im jastreb ne iščezne s vidika. 

To je sva proljetna šumska scenerija; inače je sve uokolo pusto 
i dosadno — samo neki ugušeni žamor prati te svuda, a ne znaš ni 
sam, što je i otkle je, jer kudgod se kreneš, žamori i uzdiše 
odsvuda ... To se on budi — duh svemira, priroda, koja ne otpočiva 
nikada, onaj silni, ničim još neobustavljeni nagon vječnog stvaranja 
i rađanja; ti ga čuješ, kako pod korom tjera sok, izbija pupoljke, kako 
odmata lišće . .. Tebi se čini, da ga i u sebi osjećaš i čuješ, kako 
ruje po svem tvom tijelu i budi nova osjećanja, nove misli i nagone . ., 

Ćim nastane ljeto, eto i u šumi svakim danom sve življe, razno- 
likije panorame! Drveće je u najbujnijem zelenilu, priroda je u nagonu 
svoje snage — kud pogledaš, sve ti veli: »Život! život! oh, ala je lijep 
i sladak taj život! .. .« I ptice i zvjerad se pokrenula; mladi drozdovi 
radoznalo te i u nekom čudu pogledavaju, ne znajući još za strah — 
samo na opomenu starih stisnu se i uvuku u sebe, nevidljivo se 
stiskajući i zaklanjajući za granje i lišće . .. 

Preko puta preskoči u zabranu mladi zec, a tko u zabranu 
pričeka večer, vidjet će, možda, kako srna oprezno i lagano skakuće 

sve u jedan pravac, a došavši na malu čistinu, zablekne jedamput r 
dvaput, a iz grma iskoče dva mlada crvena laneta s bijelim točkama 
po rebrima, pa jedno s jedne, drugo s druge strane, pa sisaj — sisaj, 
časak — dva, brže bolje, pa zatim opet skok! u grm, a stara na 
protivnu stranu, i nesta ih u tili čas, kao da ih nikada nije ni bilo .. . 

A ti se obazireš uokolo i tareš oči, ne vjerujući samom sebi, je li to 
bio san ili java ... 

(Iz crtice »Slavonska šuma< Josio Kozar ac 

Josip Kozarac kao umjetnik 

Kad je pred tri godine izišla zbirka odabranih južnoslavenskih novela 
u njemačkom prijevodu, premda su u njoj bila imena, koja su ušla već u 
svjetsku književnost , ipak je njemačka kritika » otkrila « u toj čitavoj zbirci 
kao najdragocjeniji i najodabraniji prilog Kozarčevu novelu »Tri dana 
kod sina«. Bez sumnje je kod toga sudjelovala činjenica, da se danas 
posvuda, pa i u njemo,čkoj književnosti, naglašuje značenje seljačkog ži¬ 
vota i povezanosti sa zemljom. Možda je donekle mjerodavna bila i činjenica, 
da je Kozarac tu prikazao čisto primitivni život pravog seljačkog življa (u 
svezi sa životom grada) — dok je drugdje stranca privlačilo više šarenilo 
balkanske egzotike, te je mislio, da će i ovdje naći nešto slično. A bez sumnje 
je mnogo značio i Kozarčev zdravi pogled na taj seljački život, bez sentimen- ' 
talne raznježenosti, bez bolesne želje za senzacijama kao kod onih drugih. Ali 
se ipak sud njemačke kritike nije ticao samo sadržaja i sadržine i piščeva 
gledanja na stvar, nego baš i same umjetničke vrijednosti te male, ali značaj¬ 
ne pripovijetke. Jer smo je čitali svi nekad u čitankama, čitali smo je, vjero¬ 
jatno prerano, a da bismo pravo mogli prosuditi njezinu ljepotu, a kasnije 
nam se činila kao »previše poznata«. Moram doduše priznati, da se lično meni 
duboko utisnuo u dušu lik i sedamdeset-godišnjeg starca, seoskog postolara, 
i sina mu Ivana, odvjetnika, i njegove gospođe i male Vikice, sve to još iz V. 
razreda gimnazije, kada sam prvi put čitao tu pripovijetku. A mislim, da bi 
i drugi, kad bi se malo pobliže ispitali, osjetili, da su im još u duši ti ljudi 
onako živi i istiniti, kako ih je s nekoliko majstorski opaženih crta isklesan 
Josip Kozarac. Ali što je naročito snažno u toj, kako bi se obično reklo, »ne¬ 
znatnoj stvarčici«, to je neobično izoštren smisao za zbiljnost i s tim u vezi 
izvrsna kompozicija pripovijetke. Budući da se ograničio na sama tri dana,, 
pisac ne mera ubrzavati pripovijedanja, ne mora stvarati prenaglih skokova 
ni nerazumljivih kratica u radnji. Sat po sat prati on pažljivo svoga putni¬ 
ka, i o svakoj gotovo minuti umije dati računa. Tako i mora biti, ako hoće 
da zbiljski dokaže, kako je sin poslom preopterećen, te jedva uhvati koji 
čas, da progovori s ocem, kojega već pet godina nije vidio, i kojega voli 
iskrenom sinovijom ljubavlju. Ali ta potreba, da uzastopce slijedi sve što se 
događa, daje ovdje Kozarcu istiniti ritam života, puls zbivanja, kakav rijetko 
osjećamo kod naših pripovjedača i kojim Kozarac postizava konačni sjajni 
efekat ove pripovijetke: opreku između ubrzanog, grozničavog, vrtoglavog 
tempa u gradskoj jagmi za radom i zaradom, te između tihog, polaganog, 
promišljenog rada i života u mirnoj seoskoj zabiti. A gdje se Kozarac 
uspeo do vrhunca umjetničke zrelosti, to je prizor rastanka oca i srna . Ko¬ 
zarac je potpuno zaboravio, da je drugdje negdje govorio o pokvarenosti 
grada, o popravljanju sela, o modernim tekovinama za selo i o zdravijem 
životu za grad: on ovdje vidi samo ljude, i to ljude, od kojih nitko nije 
a priori dobar ni a priori loš, nego naprotiv. Nije ovdje — kao drugdje -— 
možda žena kriva, što svojom neumjerenom željom za sjajem i raskoši goni 
muža na sticanje, a sama rasipa. Sve, što radi, radi ona radi njihova za- 

jedničkog položaja, radi njihova ugleda u društvu i bolje zarade svoga 
muža. A ni mala Vikica nije nikakvo prokšeno ni razmaženo gradsko čudo¬ 
vište, nego samo dijete, koje silom prilika »živi u umjetnoj atmosferi grad¬ 
skog odgoja« te se zgraža, kako djed »ništa ne zna«, adi odmah iza toga 
svojim nepokvarenim srcem i naivnim djetinjim žarom tješi starca, da će on 
»sve to već naučiti«. Kozarac je ovdje sačuvao ničim nenatrunjen osjećaj za 
najdublju tragiku: tragiku neotklonjive sudbinske povezanosti, na^ kojoj se 
ne da ništa izmijeniti. Samo stari djed na rastanku ne želi nikad više vidjeti, 
kako to krhko dijete kljukaju znanjem, dok gladno čeka, kad će se vratiti 
otac s jedne od beskrajnih sjednica. A sinu zahvalno odbija onih trideset 
forinti, što mu ih je ovaj mjesečno slao. Mnogo je to značilo za oca, a sinu 
će donijeti možda samo jedan sat počinka na dan, pa ipak... Pa ipak, kad 
ga već ne može da rodi na novi, drugi život, neka mu dade bar mrvu dru¬ 
goga, odmornijega i ljepšeg života. »I na to se starac i sin isplakaše pa- 
dnuvši jedan drugom oko vrata. A kad se isplakaše, odoše svečano i mučeći 
do kolodvora, odakle za čas, dva željeznica odnese starca onomu svetomu, 
rodnom pragu, koji nam je to miliji, što je bliži čas, kad ćemo se zanavijek 
s njime rastati «. Kozarac možda ni sam nije osjećao, koliki je velik bio u 
tom času kada, završujući ovu sjajnu pripovijetku, nije pomišljao na život, 
nego na smrt. Jer ta nas misao uvijek rješava uskoće, tjesnoće, mučnine i 
tegobe života i njegovih zahtjeva. Starac je doduše nazvao grad »Sodomom 
ii Gomorom« — ali nije proklinjao nikoga i ništa. Istina, on tvrdi, da je 
» zgriješio « protiv sina, kad ga je »tjerao da uči«, ali odmah iza toga kaže, 
da ga je htio učiniti sretnim. A sreća ■— to je onaj najdublji problem, kod 
kojega se ljudi najteže razumiju, i zato se bez prigovora i odgovora otac i 
sin rastaju šuteći — ali svečano. Kozarac nije uzalud toliko volio Sha- 
kespearea, a bez sumnje je čitao i Goetheova »Fausta«, i ako o tom nigdje 
ne govori: oni su ga naučili, da je sreća najveća iluzija ljudskoga života. 

I kad se spozna ta istina — najbolja je šutnja. 

Ljubomir Maraković 


V, VJENCESLAV NOVAK 

Život 0 Rodio se u Senju 1. L 1859. Pučku 
je školu polazio u Senju, gimnaziju u Senju i 
Gospiću, učiteljsku školu u Zagrebu. Svršivši je, 
bio je najprije učitelj u rodnome mjestu, a zatim 
je poslan na konzervatorij u Prag. Iza toga je 
bio učitelj, pa profesor glazbe na učiteljskoj 
školi u Zagrebu. — S velikom obitelju, a s malim 
prihodima, živio je vrlo teško. Oboljevši od tu¬ 
berkuloze, umro je u Zagrebu 20. IX. 1905. 

Književni rad, Novak je ušao u književnost 
g. 1881. pripoviješću iz bosanskog života »Maca«, 
napisanom u stilu hrvatske romantike. Ali je odmah napustio taj 
način pisanja, počevši realističkom tehnikom iznositi svijet, koji je 
poznavao. Kroz nešto više od dvadeset godina književnoga rada pri¬ 
padao je među najplodnije hrvatske pripovjedače. U zasebnim je 
knjigama izdao pripovijesti i romane »Pavao Šegota« (1888.), »Pod- 

gorske pripovijesti« (1889.), »Pod Nehajem« (1892.), »Podgorka« 
(1894.), »Informatoor« (1893.), »Majstor Adam« (1895.), »Nikola Ba- 
retić« (1896.), »Dvije pripovijesti« (1897.), »Posljednji Stipančići« 
(1899.), »Dva svijeta« (1901.), »Zapreke« (1905.), »Tito Dorčić« 
(1906.). Osim toga bio je najmarljiviji suradnik svih važnijih hrvat¬ 
skih časopisa svoga vremena. Mnoge od njegovih pripovijesti u časo¬ 
pisima po opsegu su gotovo romani. Pisao je i za novine (na pr. felj¬ 
tone za »Obzor«). Poznat je i kao pisac sastavaka o glazbi, i kao 
omladinski pisac. Veći dio njegova pripovjedačkoga rada sabran je u 
12 knjiga (naklada »Minerva«). Izbor njegovih kraćih sastavaka izišao 
je g. 1911. pod natpisom »Teški životi«, a Matica hrvatska izdala je 
4 knjige njegovih »Izabranih pripovijesti«. 

Značajka književnog rada. Počevši pisati u osamdesetim godi¬ 
nama prošloga vijeka, kad su ostali hrvatski realisti više manje opi¬ 
sivali vlastite krajeve, i Novak je nakon »Mace« stao iznositi ljude i 
događaje iz Senja i njegove okolice. Prikazivao je svoj rodni grad u 
doba njegova prijelaza iz vojničke uprave u novo ustavno doba (Pod 
Nehajem), ekonomsko propadanje imućnijih patricijskih porodica, u 
vezi s promjenom gospodarskih putova (Posljednji Stipančići). 
Iznosio je mali senjski građanski svijet u njegovim običajima, trza¬ 
vicama, slabostima. U vezi s time prikazivao je ljude iz Podgorja, 
kraja na obroncima Velebita, siromašnog, ali zanimljivog, u kome se 
s jedne strane nalazi sačuvano staro poštenje (Podgorka), i u kome 
se s druge strane najgore siromaštvo i ponos bore sa shvaćanjem, po 
kome je prosjačenje zanat častan kao i svaki drugi. 

Novak je međutim postepeno proširivao svoje književne vidike. 
Polazeći cd zavičaja, on je svoje Senjane i Primorce prikazivao, 
kako žive u veliku gradu, izvrgnuti njegovim napastima (Pavao 
Segota) i kako se vladaju kao inteligenti (Nikola Baretić). Po¬ 
stepeno je onda stao prikazivati općenonacionalne i općenoljudske 
probleme: sudbinu umjetnika u malena naroda, i njegov slom između 
umjetnosti i potreba života (Dva svijeta), zadatke i teškoće seoskoga 
svećenika, u borbi između vlastitih naklonosti i dužnosti zvanja 
apreke), nesreću čovjeka, koji je naslijedio darove za jedno zvanje, 
a sile ga u škole (Tito Dorčić). 

U svojim kraćim pripovijestima opisivao je Novak malogra- 
anski svijet — činovnike, obrtnike, radnike i t. d. Živeći u Zagrebu, 
stao je prikazivati zagrebačku periferiju i zagrebačku sirotinju u 

Ujević: Čitanka za više razrede sr. škola 18 

njezinim osobitim oblicima života. Kad se u Hrvatskoj stao jače 
širiti socijalizam, on je za Društvo sv. Jeronima napisao »Majstora 
Adama«, držeći, da je taj pokret, iz stranih vrela, za naš narod 
poguban. No u svojim pripovijestima iz zagrebačkoga radničkoga 
svijeta (»Iz velegradskoga podzemlja«, »Janica«) on je prvi od 
hrvatskih pisaca sa simpatijama i kao umjetnik iznosio ljude, koji 
trpe od poremećenoga društvenoga poretka. 

Značajka „ Novak je imao jak promatrački dar. Po svojim pripo¬ 
vijestima on je jedan od onih hrvatskih pisaca, koji su u svojim 
djelima obuhvatili najviše tipova i pojava iz našega života. Bogat¬ 
stvom gradiva, što ga je u različitim spisima iznio, pripada medu 
književnike, koji su nastojali unijeti u književnost sav hrvatski život 
svoga vremena, i po njegovim oblicima i po pitanjima, koja su njime 
pokretala. Možda bi mu se u tome pogledu moglo dati i prvo mjesto. 

Umjetnost Vjenceslava Novaka nije uvijek jednaka njegovoj 
sposobnosti opažanja i njegovoj produktivnosti. Zbog teških prilika, 
u kojima je živio, morao je često vrlo brzo pisati. Zato njegove 
pripovijesti pokatkad ostavljaju dojam odlomaka, nacrta, tek naba¬ 
čenih fotografija. On je to i sam osjećao, pa je i prikazivao trag'ku 
pisca, koji zbog neimaštine mora na brzu ruku pisati, da bi obitelji 
priskrbio najnužnije, a ne osjeća nikakva nadahnuća za stvaranje 
(»Crtica o Božiću«), Zbog svega toga o njegovim je djelima za vri¬ 
jeme njegova života napisano i hladnih, pa i nepovoljnih prikaza. 
Ali kad je mogao stvarati slobodno i nevezano, bio je potpun umjet¬ 
nik, pa neke njegove pripovijesti o malim ljudima — s obzirom na 
novost građe, umjetničku izradbu i duboku ljudsku notu — pripa¬ 
daju među naše najbolje stvari slične vrste. Zato se o njemu poslije 
njegove smrti piše sve povoljnije (Livadić, Milan Ivšić). 


1 . * * * 


Kao fizički bol opekotine obojicu peče nepravda života. Na taj bol 
obojica uzvraćaju gorkim smiješkom podrugljive i jetke satire. No dok 
Kranjčević zbog toga postaje pesimist, s natruhom demonizma, Novak je 
vazda blag, sažaljiv, bez demonizma i optimist. On je revolucionaran i bun¬ 
tovan samo od dobrote svojega srca. 


Branimir Livadić 

2. Crtica o Božiću 

Daj nam Bog zdravlje , k tomu veselje, 
Na tom mladom ljetu svega obilje. 

Stara hrv. crkv. pjesma. 

Bilo je na Tucin-dan — pred Badnjakom. Snijeg se nečujno 
spuštao u krupnim i gustim zvjezdicama, bijela naslaga rasla je 
hitro i po zemlji i po drveću, zaodijevajući svijet prijatnom slikom 
tihe zime. 

Studen bijaše popustila, ali je iz ugrijane sobe bilo ugodno pro¬ 
matrati vanjski život: prolaznike, koji su koračali hitro, kao da se 
svima nekamo žuri, djecu, što su se grudala snijegom, šumske i 
poljske ptice, što ih je prvi snijeg zatjerao u gradske ulice — i na¬ 
pokon to obilno i nečujno padanje snijega, što ga je Makso voljko 
raspoložen u svojoj idealnoj duši isporedio blagoslovu i sreći, kojom 
Bog u te božične dane pohodi najbjedniju kršćansku dušu. Tu misao 
osjetio je Makso u sebi kao svijetao i topao tračak, koji je sijevao 
u njegovoj nutrinji, i od kojega već nije mogao odvratiti svoju 
pažnju. Ta je misao bila zarodak crtici, što će je napisati za božićnji 
broj lista, kojemu je bio suradnik. A već davno nije ništa napisao. 
U njegovoj bujnoj i plodnoj inače mašti vladala je od nekog vremena 
pustoš, i pravu, jednu ideju, koja bi se dala umjetnički obraditi, nije 
mogao uhvatiti. Ako bi je i smislio, ako bi ga zanijela za čas, blije- 
dila bi i zamirala, čim bi pokušao, da je zaodjene doličnim oblikom. 
Katkada bi poradi te svoje nemoći klonuo ogorčen do plača. Ćutio 
je, da moć stvaranja nije u njegovoj duši umrla; no nije mogao, da 
je razbudi, da se ova prelije u sav njegov život, da potpuno ovlada 
niime, pa zaboravi sve drugo toliko, te poslije, kad dobije u ruke 
naštampano, što je napisao, čita kao nešto poznato samo izdaleka, 
onako, kao da je to tko drugi, a ne on sam napisao. Stoga je danas 
bio sretan, kad je poćutio ono stanovito zagrijavanje u duši, s kojim 
je jedino uspješno raditi. Al eto! Jedva što je stao ogledavati mišlju 
svoju ideju, pojavio se u njemu svojom surovom snagom glavni nepri¬ 
jatelj njegova umjetničkog stvaranja. 

Prilike, u kojima je radio, ni jesu bile nimalo pogodne radu 
književnika. Sav gotovo dan bio je vezan uža svoj službeni posao. 
Stanovao je poradi skupoće stanova u tijesnom stanu, gdje se ni u 
svojoj okolici nije mogao zadupsti u književni rad. Poradi živahnosti 

njegove šestero djece nije tu bilo ni spomena o tišini, gdje se slobodno 
rađaju i razvijaju ideje. Ostala bi mu, da radi, noć, kad bi sve oko 
njega pospalo: tad bi iz duboke noćne tišine dolazile ideje kao mili 
posjetnici, kao dobri duhovi, s kojima je prijateljevao, i koji su je¬ 
dnako voljeli njega, kao što je on njih volio. Ali pošto se pred mjesec 
dana rodilo njegovo šesto dijete, nije mogao raditi ni noću. To dijete 
pobolijeva, što li, zna plakati po čitave duge ure i ne da se ničim 
umiriti. Gdjekada sjedi Makso u kasnoj noći uz pisaći stol, pa sluša 
i sluša — i onda mu se stane pričinjati, kao da to sićušno dijete viče 
od zlobe, kao da hotimice napinje svoja pluća i grlo samo zato, da 
ne bude one tišine, u kojoj on, zanesen čarobnim maštanjem, može 
da provodi noć u divnom društvu svojih ideja. 

Pa još nešto. Od posljednjega poroda pobolijeva žena još i sada. 
liječnik je posjećuje, tvrdi, da su joj od slabosti oboljeli ž*vci, pre¬ 
poručuje joj brižnu njegu, dobru hranu i mir, i pripisuje skupe lje¬ 
karije . . . Poradi svoje bolesti žena je nekad razdražljiva, što prije 
nije bila nikada. Najgore je pri tom, što Makso pomišlja, da ona to 
šesto dijete smatra teretom. A to ga vrlo boli. Što vrijedi brak bez 
djece — bez blagoslova? On nije o tom kod žene osvjedočen, ali 
sluti, a u toj je slutnji za nj nešto strašno. Boji se užasa, koji bi ga 
spopao, da to žena potvrdi, i zato ne zapodijeva s njome o tom izrav¬ 
noga razgovora- 

A onda još nešto. U to nije on prije vjerovao, da ima pravo 
svojom grubom pojavom zaći u carstvo, gdje vlada duh, apsolutna 
ideja. To je materijalno i novčano pitanje, neprekidna gotovo, a 
odurna briga, kako će namaknuti obitelji, što treba za svagdašnji 
život. Njegova profesorska plaća dotječe i u redovitim prilhvama 
jedva za prve dvije trećine mjeseca; a kad dođu ovako izvanredne 
prilike, onda se ne mogu ni on ni žena isplesti iz pitanja: Kako ćemo 
izaći? . ., Krpao se zaslužbom od literarnog rada i stidio se cesto 
sama sebe, kad bi zanos svoje duše poblatio pitanjem: Koliko će mi 
to donijeti? . . . Ali pored sve svoje odvratnosti to je pitanje bilo već 
dugo njegov vječni pratilac, kojemu se nije mogao oteti, čija ga je 
težina vukla uporno iz svijetlog svijeta snova u odvratno tapanje po 
svijetu niskih misli, u kojima se guše ideje ... A morao je da se troši 
tim niskim brigama — poradi svoje djece. Poradi njih, samo poradi 
njihove budućnosti osjećao je već davno vrijednost svoga života. No, 
pa nijesu li i ta djeca, taj biljeg vječnog preporađanja svijeta, živa 
i najzanosnija poezija, nosioci ideja, što će ispunjavati budućnost? 

Ipak je ideja, što ju je zamislio danas, gledajući, Kako se obilno 
spušta na zemlju snijeg, ostala živa. Žena je u sobi s drugom djecom 
popravljala lanjski nakit za božićnje drvo, a Makso se, obuzet sret¬ 
nom idejom o crtici za božični broj lista, podao optimizmu i našao 
put neprilici, o kojoj je on sa ženom od ranog jutra raspravljao. Ide 
naime Božić, a u njih nije bilo ni novčića gotovine. Treba toliko toga 
nakupovati, treba i djecu iznenaditi darovima, kad se napale svje¬ 
ćice na božićnjem drvu — ta to — veli žena — imaju na sutrašnji 
dan i djeca najsiromašnijih radnika. I kad su tri puta precrtavali, što 
se moralo nakupovati, slegli su potrebnu svotu na minimum — na 
ciglih deset forinta. 

Makso je napokon našao vrelo, otkle će ih namaknuti. Idem — 
zaključi on u sebi — moliti opet predujam; ta u tom nema sramote, 
odradit ću . .. 

I on se uputi k uredniku lista, 

(Makso je otišao uredniku lista, u kome je redovito tiskao svoje 
radove, te ga zamolio za predujam. Urednik ga je odbio. Pošao je 
drugome, i drugi ga je odbio. Pošao je trgovcu, poznatom »meceni«, 
i on ga je odbio. Satrven i utučen vratio se kući.) 

Jeste li već kada doživjeli —■ ma tko to nije već doživio! Doži¬ 
vjeli naime, da vam je svijetao, krasan i vedar dan pokazivao lice 
puno žalosti, brige i jada, da je jasno sunce, bistra tišina zraka 
zelen-šume i miris šarolika cvijeća... sve da je bila neka umjetna 
stafaža oko crnog krovišta, što ga oblijetavaju grakćući sami crni 
gavrani? — A jeste li već doživjeli, da vam je pod tmušnim nebom, 
pod njegovim plačljivim licem bez sunca i vedrine, kad mrtv^ klone 
polužuto lišće, kad ptica ovjesi prokislo krilo, kao da je prebi to. kad 
ljudi nose ulicama kiselo lice, jer gaze do gležanja u hladnu mokrinu 
i blato, kad — no, kad je sav svijet pun tuge i nevolje: jeste li dakle 
doživjeli, da vam se iz te mrtve vike tuge i jada smiješio obijestan 
davolčić: Mani se šale! Sve je to samo opsjena, gle, unutri, u srcu 
klije radošću i životom! . .. Otkuda ta preokrenuta slika sreće i 
bolna jada? Iz vas, iz vaše duše, I za najkrasnijeg proljetnog dana 
vasa će duša, ako je što tišti, ovjesiti svoju tjeskobu na svaki nedužni 
cvijetak, zastrti njome grlo slavnija i prevući je pače skroz preko 
sve široke nebeske vedrine. A drugi put, dok u njoj ustrepi struna 
veselja, ona će ga podati polumrtvoj jesenskoj biljci, čut će ga, gdje 
ozvanja muklom dubravom; što: razvedrit će njime poput sunca 
beskrajne tmuše svekolike nebeske širine! . . . 

Makso sjedi pred svojim pisaćim stolom, glavu je naslonio na 
obje ruke. Već su mu davno pospala sva djeca, dapače se večeras 
umirilo i ono najmlađe, zaspavši mirno u postelji na ruci svoje 
majke. U kući vladala duboka tišina, soba je ugodno ugrijana, ulica 
&e bijeli od snijega, već su nastali i školski božićnji praznici — pri¬ 
goda da radi, kao malo kada. Pred Maksom je i čist arak papira, 
kao da požudno čeka, da primi njegove misli. A on ih ćuti u sebi. 
one lebde oko njega u noćnoj tišini, ali kad ih stao hvatati, nestaje 
ih, bježe od njega kao uplašene ptice. — Ne mogu —■ ne mogu danas 
raditi! — zavapio je nekoliko puta, uzalud posežući opet za onom 
idejom o blagoslovu i sreći, što je poćuti i najbjednija kršćanska 
duša dolaskom krasnih božičnih svetaca u Badnjoj noći, kad se s 
nebesa spušta nečujno k zemlji bijeli snijeg... Mjesto te vedre, 
utješne ideje dolazi preda nj odvratna slika bijede: surov radnik, 
koji je na Badnji dan primio svoju teško zarađenu zaslužbu, opio 
se rakijom i isprebijao na mrtvo ime siromašnu ženu i nejako dijete, 
što su ga do kasne noći čekali, da se najedu kruha i ugriju vlažan i 
nezdrav podzemni stan ... 

Slika se ta razvija pred njim živom plastikom: on sluša korake 
pijanog radnika, zebnju matere, istrošene mršave i blijede žene, koja 
je privila k sebi dijete, da ga ogrije! Onda čuje kletvu i udarce i plač 
u svetoj tišini noći, kad s neba silazi mali Isus, da poda ljudima svoj 
blagoslov, od kojeg se u duši plodi sreća... I Makso uzme pero, da 
sliku iz svoje duše metne na čist arak papira... Najednom baci ođ 
sebe pero i skoči sa svog sjedala: — Ne, ne smijem takvom slikom 
oskvrnuti svetu noć! ... U vjeri iščezava i takva bijeda... Ah, crne 
su to ljage na slici ljudskog života, pa ipak — ipak ima nešto, što 
nas i na toj crnoj točki života veže sa svijetlim carstvom duhova, 
nešto, što smo donijeli odonud... nešto, što je ovaj život mogao 
samo ubijati, a jedva dati. I to ćemo ponijeti sa pobjedničkom 
slavom opet onamo... 

I prvašnja ideja rivala se opet u život puna cara poezije, stao 
ju je opet osjećati u sebi kao himnu duše, oplođene onim blagoslo¬ 
vom, koji poput blage ruke otklanja misao o bijedi, koji uzdiže oči 
u svijetao svijet nada i u vječnom sjaju prikazuje konačno pobjedu 
istine i dobra. Stalo mu je opet bivati u duši, da se taj blagoslov 
razlijeva obilno i tu oko njega, da dolazi od njegove žene i njihove 
djece, što snivaju u svojoj anđeoskoj nevinosti divne sanje o malom 
Isusu, koji silazi s neba, da dijeli dobroj djeci obilne darove ... Da, 

»budimo kao djeca«! .., I sada je pun zanosa osjetio, da je konačno 
ulovio jasnu sliku o božičnoj crtici, što mu se rodila u duši, kad je 
danas gledao, kako se obilno spušta k zemlji bijeli snijeg... Već ga 
stalo zagrijavati ono nutarnje uzbuđenje, iz kojeg se sam po sebi 
rađao oblik njegovim umjetničkim osjećajima — nu onda kao hladan 
vjetar, kao bešćutna zloba banula preda nj odurna slika onoga, što 
je danas doživio... 

— Što se obmanjujem, — govorio je sebi, — ta nijesi li se i danas 
osvjedočio, koliko vrijediš?,., Eto, kakav je svijet, a kako se odra- 
zuje u mojoj duši! Kako boli ta strašna opreka ,,. Kako bije kao 
mraz nježnu biljku, što je slučajno niknula na tlu, koje joj je tuđe, 
na zraku, što ga ne podnosi, na zimskom suncu koje ne grije... A 
sva ta bijeda poradi kukavne, odurne, niske neimaštine! Njezina će 
se gruba moć dirnuti sjutra i moje djece, kad ostanu razočarana u 
svojim djetinjim sanjama o malom dobrom Isusu, koji nosi obilje 
darova... Poradi te glupe moći uvlači se žalost i nezadovoljstvo i u 
mirne, dobre obitelji, ona guta najkrasnije snove i najzanosnije 
misli, ona ne štedi ni materinje srce,,. * 

Posljednja misao ponijela ga je kao ogroman val mutne vode. 
Gledao je svoju ženu izmučenu posljednjim bolesnim djetetom, kako 
mu se ne veseli kao božjemu daru i blagodaru, kao što su joj druga 
djeca bila, — nego ga ćuti kao teret, pod kojim je jače stalo pištiti 
njihovo svagdašnje, nedostojno čovjeka pitanje: Kako ćemo s plaćom 
izaći? , ,, Ona to ne kaže, ali poradi one niske i odurne brige, što je 
i na nju neimaština navaljuje, ona doista žali, što je tom djetetu 
podala život, ona mu negdje u sebi želi smrt... Sav se stresao, po¬ 
gledavši široko otvorenim očima svoje ugrijane fantazije u tu strašnu 
misao. Ta dobra žena, koju je toliko ljubio i savio s njome tiho gni¬ 
jezdo sretne obitelji, ona je možda oskvrnula svoju dušu onom zloči¬ 
načkom željom — poradi neimaštine ... Tu želju, da dijete umre, 
sto ju je o svojoj ženi zamislio, nije mogao razlikovati od gotovoga 
ubojstva, — Eto, nastavio je gomilati svoje crne misli, kako se iz 
os udice rađa grijeh, kako siromaštvo natrpava zatvore i diže vje¬ 
šala ... I njemu otima neimaština sve — sve! I zanos i cijenu i ugled 
i stid i ženu! I već je ćutio, kako se rastače njihova ljubav, i kida 
s atko jedinstvo obitelji. Oh, to je gore od sve sramote, književnič- 
. °^ a neu gleda, ponizivanja ... sve to iščezava u ledenom strahu, da 
je zločinačkom željom oskvmjena duša žene, s kojom je iz najčistije 

ljubavi sklopio brak, blagoslovljen tako obilno zdravom i lijepom 
djecom — idejama bolje budućnosti. .. 

Sav se tresao. Kao da se htio osvjedočiti, da će na njezinu licu 
naći napisanu tu strašnu želju, pa pođe na prstima u sobu, gdje je 
s najmlađim djetetom spavala njegova žena. 

U toploj, polutamnoj tišini čulo se jednomjerno disanje žene i 
djeteta. Ono je počivalo još uvijek na njezinoj desnoj ruci, a oboje 
je spavalo čvrstim snom. 

Makso stane kraj postelje i zagleda se zamišljeno u njezino 
poput voska bijelo i oslabljeno lice s izražajem djetinje spokojnosti. 
Tražio je na tom licu i vrh njezina bijelog čela onu crnu misao — no 
ćutio je, kako se sve jače zanosi spokojnošću mira i izražajem do¬ 
brote, što je lebdio u njezinim mirnim crtama. Već je stao pomišljati: 
Gle, a što sam ja išao misliti o njoj! — ali tad ga kao zloban nepri¬ 
jatelj podbode misao, da i lice okorjelog grješnika ima u snu biljeg 
spokojnosti i mira ... I gledao ju je dalje, i što ju je dulje gledao, 
s tim djetetom na ruci, sve se više rivao dan u njegovu dušu: Ona 
trpi — ali ljubi! . . . Zašto sam ja pošao vrijeđati onakvom paklen¬ 
skom sumnjom? — Oprosti! — šaptao je tiho, i kao da se bojao, te 
će ga opet ovladati ona crna misao o toj ženi, stao se siliti, da pro¬ 
budi u sebi samilost poradi njezinih patnja.. . Kako je to ludo, 
govorio je sebi, gledajući prema ženi, da gorkost svoje duše, koju 
je uvrijedio vanjski svijet, prelijevam u crne misli, koje zastiru tvoje 
anđeosko srce . . . Ali sumnja se kao crn oblak povlačila i dalje nje¬ 
govom dušom . . .. Ah, tko bi mu podao jasnog dokaza, da je nevina, 
da je ostala jednako uzvišena svojom materinskom ljubavi, da nije 
surova moć neimaštine doprla u svetinju njezina materinjega srca — 
sve bi ono drugo iščezlo netragom, on bi se sada smijao u sebi 
ludomu egoizmu materije i ćutio se opet onako sretan, kao prije 
u gnijezdu, gdje se šestero nejake djece osjećalo voljko pod toplim 
i svijetlim nebom ljubavi njihovih roditelja. Ah, tko bi mu podao 1 
dokaza - 

Uto se stalo na njezinim rukama micati dijete. Da je ne uzbuni 
u mirnom spavanju, Makso se sagne nad ženu i uzme joj lagano 
dijete, da ga položi u kolijevku. 

— Tata! — vikne ona; •— tata! . . . Zaboga, naše dijete! . . . 

Makso se prene i ostane časak kraj nje s djetetom na rukama. 
A ona otvori prestrašene oči i zagleda se ukočenim pogledom u nj- 

— Šta ti je? •— upita je Makso. 

A ona se naglo nasmiješi svojim tihim glasom: 

— Ah, ti si, Makso . . . Pomisli, sanjala sam, da mi je netko htio 
oteti iz ruku dijete . . . Kako sam se uplašila! . . . 

Makso je gledaše časak bez riječi, a onda se sagne i poljubi je 
u čelo: Gle, reče u sebi, a ja — što sam išao misliti o njoj ... I duša 
mu bude vedra, puna nježne ljubavi i nagle sreće. Kao da se ta 
polutamna soba stala napunjavati nebeskim svijetlom, kao da je onaj 
tihi smiješak na licu njegove žene bio anđeoska pojava, što razgoni 
crne misli i daje okrepu, snagu i vjeru u konačnu pobjedu nad svime, 
što je nisko, grubo i zlo. Osjećao je, da istodopce s grubim mate¬ 
rijalnim svijetom bitiše viši, bolji i neisporedivo ljepši svijet duha, 
svijet ljubavi, svijet ideja... da jest, da mora biti sjajno carstvo 
konačne sreće, u koju može zagledati svojom intuitivnom snagom 


samo duh velikih, rijetkih ljudi, umjetnika i pjesnika, koji to carstvo 
navještavaju u svojim djelima bijednicima na utjehu, kao što su pro¬ 
roci Staroga Zavjeta navještavali dolazak Spasa. 

I bio je preporođen. U duši mu se bogato širilo čisto nebesko 
svijetlo, u koje se ne mogu dići oblaci niskih i grubih briga. Sio je 
za pisaći stol i, kad se zanio svojim duhom za tragom svoje ideje, 
što se dizala visoko do sjajnih zvijezda, činilo mu se, da čuje, kako 
svemirom struje veličanstveni akordi sferičnih harmonija, kako ih je 
u svojoj duši zamišljao veliki Grk. A iz tih akorda razlijevali su se 
nad svijetom glasovi prastare hrvatske pjesme: »Narodi se kralj ne¬ 
beski . ..« I sve je drhtalo u radosnom uzbuđaju duše, i sva su se 
srca velebnim skladom združila uz veleglasje anđeoskih trubalja 
klicanjem: Slava Bogu na visini, a mir ljudima dobre volje! . . . Mje¬ 
sečina je rasvijetlila čarobnim svijetlom divnu sliku zimske noći, 
ogrnute u plašt sniježnoga bjelila ... i davno, davno već minula je 
ponoć, kad je Makso zadovoljan čitao dovršenu crticu o Badnjoj 
noći, kad se rađa Bog, kad se Njegova dobrota spušta nad bijedno 
ljudstvo poput bijelih sniježnih zvjezdica, što se obično stresaju iz 
nebeskoga krila i zaodijevaju zemlju prijatnom slikom spokojnog 
’mskog mira. Vjenceslav Novak 


3. Tito poljubio carskoga sina 

Jedne prosinačke večeri bila je vani ljuta mećava s burom. Tito 
je sjedio iza večere s ocem i pio. Lucija se žurila, da poredi kuhinju, 
jer je bila vrlo željna razgovora sa sinom. On bi odmah poslije objeda 
i večere izlazio iz kuće, po noći se kasno vraćao kući, a ujutru* 
ustajao, tek da ne zakasni u ured. Tako joj nije bilo priušteno nikada,, 

da se naužije njegova društva i razgovora, a nije se usudila, da ga 
koji put moli, neka ostane kod kuće. 

— Veseli ga vani društvo, pa kako da mu to kvarim? — mislila 
je i pregarala u sebi želju. 

Skroz iznenada iza dulje šutnje rekao je Tito s nenadanom 
brzinom: 

— Čuješ li, oče, ja ti u ovoj službi pod Kopetzkim ne ću ostati. 
Ne slažemo se nikako . .. 

Njegove riječi hinile su mir, ali bile su uzrujane i zalivene gorči¬ 
nom. Očevidno rekao ih je nakon duljega promišljanja. 

I Andrija se iznenadio. Njegov se pogled skobio s Lucijinim... 
pitali su se nešto nijemo, a onda je rekao Andrija sinu: 

— Vidiš li, ja se nijesam varao . . . Već je dulje tome, što opa¬ 
žam na tebi, da ne ideš u ured onako rado, kako si isprva išao. 
Sve sam htio, da ću te o tom pitati, a onda sam pustio, da ti radije 
prvi progovoriš ... Dakle ne slažete se... A kako to, da se ne 
slažete? 

— Eto, to je i meni ona zagonetka — trpko se smijao Tito. — 
Ne trpi me! Što drugo ja ne bih znao reći. 

— A zašto da te ne trpi? Ti ideš točno u svoj ured i držiš se 
svoga reda. Što mu dakle nije na tebi pravo? — pitao je otac. 

— Ništa mu od mene nije pravo. Ako ja ustvrdim, da je nešto 
bijelo, on će kao bijesan dokazivati, da nije bijelo, nego crno, ili 
barem zeleno ... pa makar da je bijelo, kao što je dan bijel. 

Zamislili su se. Lucija žurno žmirkala očima, čulo se, kako u 
njezinim rukama tucka igla o iglu, dočim je bura tresla kućom od 
temelja. 

— Vojnička služba nije za me — rekao je opet Tito. — Tu ne 
vrijedi vlastita glava ništa, sve ide po »komandi«, a poda to se ne 
može svatko skučiti. 

— Nijesi mu se dakle svagda pokorio? — mislio je Andrija. 

— Jesam svagda ... i onda, kad sam bio skroz u pravu, popu¬ 
stio sam, jer tako hoće vojnička služba. Ali ne koristi... 

I nastavili su o tome govoriti neumornim opetovanjem istih misli 
i nagađanja. Tito je pritom mnogo pio i, što dalje, sve smjelije govorio 
o sebi. Malo pomalo izlazio je pred oči Andrije i Lucije Kopetzky 
kao tvrd vojnik, koji naprosto ne razumije nauke visokih škola, 
kakve je u Beču izučio Tito. 

Napokon se nije više o tom govorilo. Na Tita je djelovalo vino, 
i on je opet pripovijedao svoje doživljaje u Beču. Lucija je voljela 
takav razgovor; ona bi slušala Titovo pripovijedanje kao divnu priču 
i čisto razumjela zavist domaćih ljudi prama Titu, koji je bio u prilici 
da doživi što drugo, nego što su bile obične svagdašnje, često i 
prljave stvari njihova malogradskoga života. 

— Jednom idem ja — stao pripovijedati Tito — na šetnju u 
Schonbrunn. Na glavnoj cesti sretnem muško dijete, bit će mu pet 
godina, ljepušno kao anđelak. Dijete mi se prijazno smiješilo, a ja 
pristupim k njemu, pogladim ga po glavi i upitam, da li je dobar. 
Onda ga dignem na ruke i poljubim u obraz. Kad sam ga opet spustio 
na zemlju, poklonio mi se dječačić i pošao pokrajnim puteljkom, a 
ja sam dobro vidio, kako mi se iza grma smiješi neka gospođa . . . 
Pođem dalje, a k meni pristupi stražar: 

— Znate li, gospodine — upita me — čije ste ono dijete polju¬ 
bili? 

— Nemam pojma. Odakle da ja to znam? 

— To sam i mislio. Ono dijete, što ste ga poljubili, to vam je 
naš prejasni prijestolonasljednik, a ona gospođa iza grma, što vam se 
prijazno smiješila., to je Njezino carsko i kraljevsko Veličanstvo .. . 

Lucija se čisto stresla. Čarapa je zapela u njezinoj ruci, doljnja 
se usna objesila, i ona gledala zanesenim iznenađenim pogledom u 
Tita, pa nakon duge stanke progovorila glasom, koji je drhtao: 

— Ah, molim te!... 

— Duše mi! — zakleo se Tito. 

— Pa vjerujem ti. .. kako da tebi ne vjerujem ... Careva sina 
poljubio! 

I opet je zašutjela. Nije joj bilo moguće da nađe riječi, kojima bi 
iskazala, što je u njezinoj duši izazvala Titova pripovijest. 

Sjutra su dan znale sve okolišne žene, kako je Tito držao car¬ 
skoga sina u naramku i poljubio ga. I sve su vjerovale, jer je Lucija 
pripovijedala o tom načinom, kako se pripovijeda o sukobu s bićima 
s onoga svijeta: sva uzbuđena, zanesena i nervozna, a podjedno kao 
uplašena od veličine događaja ... Zato je njezino uvjerenje prelazilo 
sugestijom na žene, koje su je slušale, i one su također bezuvjetno 
vjerovale, kao što i sama Lucija, da se to Titu zaista dogodilo. 

(Iz romana »Tito Dorčić«) 

V . Novak 

VI. ANTE KOVAČIĆ 

Život. Najveći hrvatski književni talenat 
osamdesetih godina, Ante Kovačić, rodio se kao 
seljački sin 6. lipnja 1854. u Mariji Gorici, selu 
iznad Sutle. Poslije svršene pučke škole dolazi 
na nagovor svoga kuma kanonika Tome Gaj- 
deka u Zagreb na daljnje školovanje. Iz početka 
ga pomaže sam Gaijdek, a kasnije poučava^ 
njem slabijih učenika i uz malu pomoć svojih 
roditelja svršava šest razreda gimnazije. Nešto 
zbog siromaštva, ali najviše po želji roditelja 
postaje Kovačić u sedmom razredu pitomac 
zagrebačkog sjemeništa, te kao takav polaže i maturu. Ne osjećajući 
se međutim pozvanim za svećeničko zvanje, pošto je maturirao, 
ostavlja sjemenište. Time se silno zamjerava roditeljima, te se odsad 
mora posve sam brinuti za sebe. S puno vjere u uspjeh upisuje se 
na pravo i u isto vrijeme dobiva mjesto kod jednog zagrebačkog 
odvjetnika. Neko je vrijeme proveo i u Karlovcu kod odvjetnika 
dra Banjavčića. Rad po odvjetničkim kancelarijama oduzima mu 
mnogo vremena, ali uza sve to on je vrlo djelatan u đačkom i 
književnom životu. Tek godinu dana pred smrt dobiva samostalnu 
advokaturu u Glini. Umro je od upale mozgovne opne u stenjevačkoj 
bolnici 10. prosinca 1889. 

Pjesme. Prve svoje stvari objavljuje Kovačić kao petoškolac u 
»Bunjevačkoj i šokačkoj vili«, listu, što ga je u Kaloči izdavao po¬ 
znati hrvatski prosvjetitelj i pisac biskup Ivan Antunović. Već prve 
Kovačićeve pjesme (Elegija, Moja romanca, Molohijada, Jankovcu) 
odaju mladića veoma bujne mašte i rodoljubnog zanosa. Osim u 
spomenutom listu Kovačić surađuje gotovo u svim hrvatskim časo¬ 
pisima i novinama. Od njegovih pjesama osobito su nježne »Na maj¬ 
činom krilu« i »Na Sutli«, u kojima se opaža jaka čežnja pjesnikova 
za rodnim krajem. Ličnoga karaktera je i pjesma »Na raskrižju«, kao 
i fantastična »Metamorfoza«. Pod utjecajem Franje Markovića i Au¬ 
gusta Šenoe Kovačić piše nekoliko velikih pjesama sadržaja histo¬ 
rijskog i legendarnog (»Zorana«, »Hrvoje Hrvatić«, »Noli turbare 
circulos meos«, »Gajbija«, »Ana Cesargradska« i »Zadnja žudnja«). 
U svim tim pjesmama namjera je pjesnikova, da istakne slavnu 
prošlost hrvatsku i jadne prilike, u kojima Hrvati žive u novije doba. 
Motive narodne pjesme nalazimo u pjesmi »Junak Žeravina«. Ostale 

Kovačićeve pjesme jesu patriotske (Krvavi anđeo, Zagorju, Uzviše¬ 
noj majci, Bog i Hrvati), socijalne (Mučenik) i satirične (Kameleonu, 
Pjesma budućnosti, Naši trutovi, Pokornome kljusetu, Velikom pa¬ 
tuljku, Sveznalici, Dvoličnikom, Kritika budućnosti, Roman protuhe 
i dr.). Pod utjecajem Starčevićevih »Pisama mađarolaca« piše Kova¬ 
čić u sušačkoj »Slobodi« feljtone »Iz Bombaja«, u kojima udara na 
političke protivnike, dok u parodiji »Smrt Babe Čengićkinje« izvr¬ 
gava ruglu bana Mažuranića i njegove pristaše. 

Proza. Uporedo s Kcvačićevim pjesmama ide i njegov prozni rad. 
Već 1877., kao slušač prava prve godine, objavljuje u »Hrvatskom 
domu« svoju »Ljubljansku katastrofu«, u kojoj pored nedužne lju¬ 
bavne pustolovine daje pisac i svoja opažanja o prilikama u Sloveniji 
7(Mih godina. U Kovačićevim djelima vidimo, da njega zanima sav 
hrvatski život, ali od svih problema najviše ga privlači problem prije¬ 
laza iz seljačkog staleža u gospodski. Taj problem obrađuje u »Baru- 
ničinoj ljubavi«, »Fiškalu« i u najboljem svome djelu, »U registra- 
turi«. Pravaške ideje, uz koje Kovačić svom dušom pristaje, iznosi 
osobito u »Seoskom učitelju«, zatim u već spomenutom »Fiškalu« 
i u »Ladanjskoj sekti«, u kojoj je glavna tema pojava novih socijalnih 
misli i darvinizma u našim krajevima. Vrlo značajna za naše seoske 
pravdaše je crtica »Smetanje posjeda«. U pripovijesti »Bježi-hajka« 
pisac je karikirao seosku inteligenciju, a to isto je učinio s malo- 
građanima u nedovršenom romanu »Među žabari«. 

Osim ovih objavljenih stvari Kovačić je u rukopisu ostavio više 
nacrta za drame, romane i jedan ep. 

Značajka. Kovačić prvi od hrvatskih književnika intenzivnije pro¬ 
matra našega seljaka i svojim opažanjima daje pravi umjetnički oblik. 
Selo on vanredno poznaje i iznad svega voli, dok za grad, koji mu je 
pružao samo nezadovoljstva i uzrujavanja, nema simpatija. Pišući o 
problemu prijelaza seljaka u gospodski stalež Kovačić ima pred 
očima prilike svoga vremena, kad je seljaku, i ako je ukinuto kmet¬ 
stvo i svi staleži izjednačeni u svojim pravima, ipak bilo vrlo teško 
progurati se u više društvene redove. Prirodni talenat seljačke djece 
i sav trud njihov nisu ih dovodili do željenog i zasluženog uspjeha, 
"već im je život u glavnom bio pun nesreće i nezadovoljstva. Takvi 
ljudi nisu više bili ni seljaci, a nisu postali ni prava gospoda, već 
neka dvospolna bića, »pofarbanci« — kako ih naziva sam Kovačić. 

Ovaj pisac ima uvijek smionosti reći ono, što misli, bez obzira, 
da li će time naškoditi samome sebi. To je čovjek, koji ne će pri¬ 
hvatiti tuđeg mišljenja, ako i njemu posve ne odgovara. Uz nazore 

Ante Starčevića pristaje već kao mladić i njih se drži sve do smrti. 
Najviše prezire ljude, koji trguju svojim patriotizmom, i nikad ne 
može naći dovoljno jakog izraza za njih. Autoriteta ne poznaje u 
službenim veličinama, već u ljudima plemenitih misli i djela. Uvijek 
je temperamentan, borben, neustrašiv i dosljedan. On dobro opaža 
svu pokvarenost i puzavost svoje okoline, te kao oštar kritičar bez¬ 
obzirno i nemilosrdno udara na sve, što smatra zlim i štetnim. I baš 
zato, što tako postupa i što se ne može prilagoditi sredini, u kojoj 
živi, mora proživjeti mnogo teških i mučnih dana. Zato vjerojatno 
napokon i strada. 

Svojim feljtonima pokazuje Kovačić, da ima dara za opažanje 
karakterističnih momenata svakodnevnog života, ali on ih uvijek ne 
iznosi u obliku lakog, zabavnog štiva, već često grubo i sarkastički, 
uzimajući previše u obzir strančarsku politiku. U feljtonima »Iz Bom- 
baja«, a to vrijedi i za »Smrt Babe Čengićkinje«, stihovi nemaju 
umjetničke vrijednosti, već su oni zanimljivi kao duhovit proizvod 
i oblik, kojim pisac iznosi svoj stav prema onome, o čemu piše. 

Neka djela pisao je Kovačić od nastavka do nastavka za novine 
i časopise, te se stoga često dešavalo, da je neke dijelove morao 
pisati i onda, kad za to nije imao ni raspoloženja ni vremena. To je 
i razlog, što u njegovim djelima pored stranica pisanih rijetkom 
inspiracijom nalazimo i dosta neizrađenih mjesta. Neke nedostatke 
u Kovačićevu književnom radu možemo pripisati i utjecaju oskudne 
strane lektire. Međutim, u njegovim djelima ima i takvih stranica, 
koje bi se s punim pravom mogle uvrstiti među najbolje u svjetsko} 
književnosti. Po svemu pak tome se vidi, da je Kovačić bio od pri¬ 
rode izvanredno jak književni talenat, koji na nesreću nije imao 
dovoljno mogućnosti ni za književno obrazovanje ni za stvaranje. 

Glavnu pažnju obraća Kovačić ljudima, njihovu radu i mislima, 
dok vrlo malo daje opisa prirode. Češće prikazuje poluobrazovane 
ljude, jer je takovih najviše nalazio u životu. Mnogo karikira i iro¬ 
nizira. Ima u njega vrlo mnogo humora, ali još više jetke satire, po 
kojoj je on jedan od najjačih hrvatskih satiričara. Stil mu je živ, 
plastičan, ali često žučljiv i invektivan. Zbog napetosti fabule u veli¬ 
koj mjeri se služi tajanstvenošću i namještenošću prizora, što je 
štetno za kompoziciju djela. U književnom radu pokazuje stalan na 
predak, zato su mu posljednja djela (Roman protuhe, U registraturi) 
i najuspjelija. 

1. Smrt babe Čengićkinje 

Babovanje 

Sluge zove Ivša bane 
usred kule jake svoje, 
a na trgu Markovome: 

»Ajte amo, sluge moje, 
steklišad mi izvedite, 
štono sam ih uhapsiti dao, 
a po svome Mateku fiškalu. 

Još i Jozu starog žurnalistu, 

što s početka sve nas hrabrijaše 

i svim mudre savjete davaše, 

a najednoć sad je drhtat stao 

te me rđa svjetovaše, 

da pustimo u Božjem ih miru, 

jer steklišad, reče, da su ljuta: 

oni će se poigrati jošte 

s austrijanskom mojom sijedom glavo?. 

ko da strepi mrki Ivša 

sa stekliškog gladnog miša.« 

Hitre sluge poslušaše, 
izvedoše tamničare. 

Oko svakom Božjim tresom sipa, 
a sa lica prezir i hladnoća. 

Kad ih vidje silan Ivša, 
on namaknu Bachove patente 
i čovječne iz njih paragrafe, 
pak austrijskim dariva ih darom, 
sam on vazda vjeran austrijanac, 
vazda vjeran i vazda lo aian. 

Mignu prstom gojnijem pandurom, 
kininu glavom mudrim kapetanom 
dupnu nogom na špijune vješte. 

Zatim vjernoj svojoj družbi dijeli, 
kome kolac, kome li konopac, 
kome kakvu slukavu kusturu, 
kome pušku, kome i 'revolver. 

A naposeb mrki nalog daje, 
da mu štite danju i u noći 





lonjskopoljskog slavnoga junaka, 
desnu ruku — Mateka fiškala. 
A pak zatim planu na stekliše: 
»Vidite li, kakvi to su dari 
vam i vašem pustinjaku Starom, 
vi bo kako, svi stekliši tako.« 
Ivša reče, al tamnovat 
za Staroga vjeru svetu 
teško nije, tko se za nju bije. 
Praskala su okna narodnjakah, 
da su ista grmila nebesa. 

Mnogo srce starih rodoljubah 
i zakuka i ljuto zaplaka 
sa stekliške obijesti i bijesa; 
Zviznu kamen nekoliko puta, 
krenu staklo nekoliko puta, 
neko puče i na sto komada, 
zadrhtaše duše narodnjačke, 
zaljuljaše te im trbušine, 
al’ ne pisnu ta steklišad mlada, 
niti pisnu, niti zubi škrinu. 

Puno polje stakla i kamenja: 
niti pisnu, niti zubi škrinu; 
ulice se napune pandurah, 
niti pisnu, niti zubi škrinu; 
već tko zove Boga i Hrvate 
ii* zapjeva: »Živjela Hrvatska!« 
ter si laku poželiše nojcu 
iza djela narodnjakom gorka. 

Ulicami staklo i kamenje; 
narodnjaci bulje skrstiv ruke. 
Ista »stranka rada« rado gleda 
roditelja svojih — muke. 

A tko još je stari domorodac 
pa tih muka oćutio nije, 
sad na sebi sa stekliške ruke 
muke iste svojih prijatelja 
već unaprijed od stra ćuti. 

Ljuti Ivša mrko gleda, 

gdje se silom divit mora 
silan arslan stekliškome mišu, 
gdje prodire u hramove sjajne 
narodnjačke rušeć tu kumire. 
Tko si junak, osvetit se ne moš 
nikad dosta stekliškim junakom, 
kojino bi tužne narodnjake 
sve u jednu jamu zakopali; 
pa si jošte taj stekliški mišu 
dosta svoga srca neiskali. 

Boj se onoga, tko je smion 
s narodnjaci igrati se tako! 

Videć Ivša krepost ovu, 
zazebe ga na dnu srca, 
ko ledenim ratom leden 
šiljak dušu da mu dirnu. 

Od tuge li za svojimi druzi 
vazda vjernih i vazda lojalnih? 
Narodnjak za narodnjaka tuge, 
ko vrag raja, nikad imat ne će; 
i sam sebi odgriznuo nos bi, 
da mu narav dulje zube dala, 
kano što mu dubok žep pokloni. 
Od straha li, jer se za se boji? 
Stari Ivša to sam sebi taji. 

Zar ne vidiš, kako radi 
hrabar junak uspreć zimu, 
što sa one stekliške mu šale 
po svem tijelu mrazne valja vale? 

Pak mi gledaj hrabrog Ivšu: 

Gledaj glavu, put nebesa 
ždje se oholo hrabra diže, 
gledaj čelo jasno i oko, 
kako bistro pod njim sijeva; 

Pak mi kaži, ima 1’ koja 

tud jer straha i najmanja sjena? 

A pak planu na steklišad mladu, 

Ujevid: Čitanka za vile razrede ar. Ikola ,9 













tamničare, Mateka fiškala: 

»Malne su me mutne moje misli 
zanjihale u spavanje sladko 
po starome mome običaju. 

Držite ih, vjerne sluge moje, 
vucite ih u tamnice natrag, 
da nijedan živ vam ne uteče.« 

Kad je osla ta steklišad mlada, 
ovako će Ivša sad špijunom: 
»Pozdravite Mateka fiškala, 
pouzdano, tiho recite mu, 
da im meku posteljicu stere, 
da panduri po volji im rade, 
jer tako mi narodnjačke vjere, 
trpjeti će od njih ljuće jade!« .. . 
A pak slušaj, kako sada zbori 
i strašljivce kako oštro kori: 
»Vaj, moj Jozo, stari žumalista, 
dušo sveta, čestita i čista, 
vidiš, Mađar hvali te i štuje, 
a stekliški skot na tebe pljuje. 
Kuda’š sade, kamo li ćeš 
gdje zatvorih tu steklišad ljutu? 
Cijelu krivnju svaljuju na tebe, 
zato vidim, gdje te srce zebe. 
Ele, kuda*š, na koju li stranu? 
Ak* med’ ljude, tamo su stekliši; 
stekliš će ti kožu svući. 

II ćeš možda* uteć u Mađare? 
Tko bi znao, je 1* još za te mare 
II ćeš možda među naše Švabe? 
Staru robu teško će da rabe. 

II ćeš obuć svoju svetu kutu 
pa po Božjem okrenuti putu? 
Teško tebi; i med’ sveci, čujem, 
ima sila 1 jutijeh stekliša. 

Da mi nisi, što mi jesi, 
ja bi tebe izbavio jada, 
viknuo bi ljutome krvniku, 
ma i samom Mateku fiškalu: 

»Sam sur oro pod nebo se diže, 
zatim fratri — i pobožne duše: 
penjite ga na vješala tanka, 
neka znade, što mu strah valjade. 

Narodnjaka — vjernog austrijanca 
gdjegod koga ako još imade, 
da se boji ludijeh stekliša, 
popet ću ga nebu pod oblake!« 

Mukom muče austrijanske sluge, 
mukom muče, dršću kao šibe. 

Jozu fratra polila sramota, 

»Aman, aman!« utroba mu pišti, 
i želudac njegov zaman — 

»Aman, aman!« jadan vrišti. 

U fratra se čuvstvo mržnje kuha, 
kanda jeo stekliškog je kruha . .. 

Stoji Ivša kano kamen: 
jaka ’e Baba-Čengićkinja. 

Joza hćede nešto guknut, 

al* tek šapnu: »Medet, medet!« 

Zatim iz trbuha huknu, 
fratar huknu, sve zamuknu . . . 

Ante Kovačić 

Objašnjenje: Matek fiškal je Matija Mrazović (1824.-1896.), političar i 
jedan od najistaknutijih članova narodne stranke. Fra Jozo je novinar Josip 
Miškatović (1836.-1882.), pristaša narodne stranke i publicist. 

2. Djetinjstvo i školovanje Ivice Kičmanovića 

Ah, kako li počinje moje školovanje! 

Otac mi — nazivahu ga veselim Jožicom Kičmanovićem s nadim¬ 
kom »Zgubidan« — nije poznavao ni pedagogičko-didaktičkih teorija 
ni prakse. Seljak naš stare korenike i zlatnih vremena ne razumije 
se ni u čitanje ni u pisanje. Pa stoga ne će valjda nitko moći zaključiti, 
đa je moj otac čitao kakove moderne pedagoge. Ali pošto sam u svom 
životu pročitao Rousseauova »Emila«, držim, da je poput svih inih 
seljaka najviše u praksi provodio njegova načela, za koga je dakako 
toliko znao i mario kano i Rousseau za moga oca Zgubidana. 

Seljačka naša kolibica sastoji polovinom od velike, četvero- 
nglaste sobe s ogromnom peći, na kojoj u cičoj zimi svi spavamo, 

a polovinom od pregrade za blago, perad i druge sitnarije. Ne nalazi 
se u selu, nego na visokom samotnom brežuljku obraslu na istočnoj 
strani šumom i borovicom, a na zapadnoj vinogradom. Tako su i 
druge seljačke kućice rastepene naokolo. 

Mi smo ipak općili s tim našim raspršenim susjedima. Žene 
polazile si u pohode na razgovore, muškarci na pilo, a djeca na 
igranke. Nije smetala udaljenost ovakim dobrim susjedima i u među¬ 
narodnim stvarima: babe se vrlo često svađaju, a katkad i počupaju, 
nadvikujući jedna drugu sa protivnih bregova — kano kokoši kada 
zakokodaču svaka iz svoga dvorišta. Muškarci sa dva brijega srdito 
se pogledaše, zagroziše pesnicama, pljunuše jedoviti ili pokazivahu 
jedan drugomu ljutiti poput risova tako zvane »fige«. A kada bi došlo 
do ultimatuma, spuštao se jedan i drugi sa svoga brijega derući se: 
»Misliš da se ja tebe bojim, da ti tvoga ...« pa ili se u dolu između 
takova dva brijega uhvatiše u koštac, što je uostalom bivalo vrlo 
rijetko i što je tada bilo također gorkim predmetom župnikove 
nedjeljne prodike, ili, dok stigoše u dolac, ohladnjela je žestoka krv, 
pak se opet uspinjali svaki na svoje brdo mrmljajući ili vičući: »Mislio 
si, golišavče, smrdljivko, užgislamo, hlapimuho i t. d., da te se bojim! 
He! he! he! Pokazao sam ti, da te se ni najmanje ne bojim, ti buhinja 
žuči!« 

U takovim seljačkim prijeporima osobito se isticaše moj otac. 
Nadimak »Zgubidan« postojao je od pametara. Ali taj je nadimak 
momu ocu umah nagnao krv u glavu, a bjesnoću u srce. Inače je on 
vesela ljudina, ta bijaše seljački muzikaš na tako zvanom »bajsu«. 
Daleko čitavom okolicom nije se ni u jednoj kući svadbovalo, a da 
nijesu podcikivale melankolične strune družbe moga oca uz dudanje 
njegova otrcanog i izrabljenog »bajsa«. I premda ova umjetnička 
družba nije zaostajala za naprednom strujom, dapače vazda bi izne¬ 
nadila »slavnu svadbenu svitu« kojom novom melodijom prenesenom 
bogzna otkuda, najčešće sa preko Sutle od trubentaša, ipak je bila 
na glasu jedino radi krupnoga humora i debelih šala moga oca . ., 

Ali tako obljubljeni svadbeni veseljak znao je biti kruta svadlji- 
vica u našem susjedstvu i jezičav poput kakove babe. Danas međaši, 
sjutra neznatan poljski kvar, ako se primjerice doklatilo susjedovo 
krmče i razrovalo gnoj, ili čiji obijestan dječak bosonog progazio 
slog, na kojem bijaše posijana salata, sve bi to raspalilo moga oca, 
i osn je stao vikati, da mu se trostrukom jekom odvraćalo sa susje¬ 
dnoga brijega. Ti ovo, ti ono; ti taković, a on onaković dok se 
napokon nije čuo i kleti nadimak »Zgubidan«. »Jesi, jesi zgubidan, 

kako i tvoji stari bijahu. Da si čemu, ne bi ti kućerak visio poput 
otkinute gube na hrastu!« I kada je doprlo ime »zgubidan« do naše 
kuće, jednoglasno zabrbotaše svi purani u dvorištu, kokoti zakuku- 
rikaše, kokoši se uskokodakale, pa i ista mršava kravica stala tuliti. 
Pas šarov, koji je mačke natjerivao oko plota, napustio je mačke i 
stao zavijati, kano da na mjesec laje. Mi djeca uzvrpoljismo se: »Bit 
će zla«; dok nas je majka, vazda tiha voda, a radina kao crv, mirila 
opominjući blago: »To se vas, djeco, ništa ne tiče! Japa — tako 
ona nazivaše oca — budu već sve uredili. Svađa i vika sa susjedima 
samo njim patri!« Majka je poštivala oca (govorila mu »vi«), što je 
također zaudaralo po starim zlatnim vremenima. 

Moj otac pograbi nevelik kolac s drvocijepa i poleti nizbrdo. 
»Dođi mi samo, dođi, tate, uzurašu, cvilidreto jedna!« — I susjed naš 
krene sa svoga brda. Zvali ga »Kanonik«. Čovjek malen, nabit, krupna 
kratka vrata i debele, jake glave. Ja također, kakogod sam malen 
bio, istrgoh se majci iz ruku i odskakah za ocem. Čitavo mi tijelo 
drhtalo, da mi sve zubići klopotahu. Srce je tuklo, malo da me nije 
zagušilo u grlu. 

I doista sraziše se Zgubidan i Kanonik. Moj otac, čovjek suh, 
nasađen na dugačkim, tankim nogama, opuhnu baš ljudski maloga 
Kanonika. »Vidiš ti vraga!« zatuli gotovo plačno mali, a ja da 
prasnem u smijeh od zloradosti, ali smijeh mi zape u grlu, jer u 
trenutak svalio se moj otac potrbuške, kako je dug i širok, u obližnju 
lokvu, punu blata bez vode. Mali susjed spodbio mu noge i nekoli- 
koput opalio ga šakom po leđima, da je po zraku škljocnulo kano od 
udaraca prazne stupe. Ja izgubih pamet: skočih u gim, da nađem, 
da is trgnem nešto i da poletim na Kanonika. Dotle se moj otac osovio 
te pognjuren i zaprljan uzeo put pod noge uz naše brdo .. . »Gledaj, 
gledaj maloga jarčića Zgubidana, i on bi se već tukao!« — zahohota 
porugljivo strašni susjed i da će na me. A ja skok te bjež za ocem 
St ° k* U ^ n °^ e nosi * e ' " A kleti Kanonik potopkao nogama kano 
a bježi za mnom, da me uhvati — tako obično djecu plaše — »drž’ 

, a ’ rž t đa gotovo izgubih dah, ogledam se i opazim groznoga susjeda, 
o migolji svojim brdom kući, dok se moj otac osvijestio i junački 
»p i aV1 ° na našega brijega vičući i blatnim šakama prijeteći: 

* a2 f° Sam đobio si sv °i e! Alaj sam ga opuhnuo, da se patuljak 
Ditaic an0 J ,eZ P ° traVi!<< “ »Hvastaj se, hvastaj, Zgubidane! A 
mila SV ^ e d i Uge krakove ’ koliko se junaštvo u njima krije. Bježao, 

majko, k° da si mu mlinske kotače zavrtio u trbuhu! Ded broji 
6 masmce ’ Zgubidane! Dođi k meni, dat ću ti zečje masti, da 

namažeš masnice i ohrabriš svoje zečje srce, Zgubidane! Ali da! 
Namazao se blatom. Po njemu prljaju race i guske, pa ce i tebi 

hasniti!« _ odvraća slavodobitno susjed, koji je po svoj prilici 

pogađao pravu istinu. 

Kada opet nastade mir, mene je zaokupila neopisiva dreselost i 
stid. Nikako si ne mogoh protumačiti, zašto je moj otac onako bježao 
pred susjedom. U takovu razmišljavanju nije mi ni na um palo da 
pitam samoga sebe: zašto sam i ja bježao! Ali, kako je ugodno bježati 
i pobjeći pred jačim dušmaninom! No moj otac, koji bijaše za mene 
najjači, najmudriji, najbistriji, najbogatiji od svih ljudi ovako sva 
dječica misle o svojim roditeljima — što ga je snašlo, da se dao u 
bijeg pred onim patuljastim Kanonikom? Oh, da li se on doista 
oćutio slabijim od njega... I ta misao me rastuži i duboko se zarije 
u srce. Onda me zaokupio stid: pobjegoh u šumu, tamo se isplakah 
i zaspah. 

Ona je svađa davno jur minula. Moj otac i mali susjed izmiriše se 
u seoskoj krčmi, izljubiše se i stisnuše si desnice. Otac se smijao 
svomu bijegu, a susjed Kanonik, kako ga je otac opalio kolčinom . .. 

No ja nijesam mogao zaboraviti patuljasta susjeda i njegovu 
rugalicu: »Mali jarčić — Zgubidan, i on bi se već tukao!« ... 

I dođe jesen ... Ja opet zdrav i veseo i puni me bregovi bijahu. 
Svaku pticu poznavah u šumici kraj kuće, sa svakim stablom razgo¬ 
varah. A zavidio sam i glogu i trnju i kupinju i oštracu borovice, 
kad bih se sjetio našega patuljastoga susjeda. .. 

Eh, da sam trn, kako bih ga u potaji gdje u travi dočekao i 
zabio se u golu petu njegove noge! Oh, da sam kupina ili glog, kako 
bih se uhvatio za njegove tvrde ruke i ogrebao ih, da bi mi sve 
voda zalijevala usta od milinja! Oh, da sam oštrac borovice, kako 
bih pogladio i opržio njegov tupi nos i njegove zagasite obraze! I 
kada sam na dugačkom užetu vodio našu staru, dobru kravicu plavku, 
kako sam zavidio njezinu podugom okresanom rogu i njezinu 
dugačku repu! Ah, kako bih trknuo u rebra našega susjeda Kanonika, 
da sam plavka! Eh, kako bih ga Švignuo preko lica ovim metlastim 
repom! 

Neke nedjelje prvih jesenskih dana plandovah s malim svojim 
kolicima po našem i susjedovu brijegu. Kolovozni puteljak spuštao se 
nizbrdo na jednom i drugom brijegu, a na onom susjeda Kanonika 
vodio lijepo mimo lokve, koja je dijelila naš brijeg od susjedova, i 

u koju se moj otac izvalio, kad mu je naš susjed spodbio noge kod 
one svađe ... 

Ja sam lijepo tuda vozikao svoju malu braću, ili sam zauzdao 
rudo na kolicama poput konja te krmilareći s njim sam se vozih 
na kolicama, koja su letjela nizbrdo. U tome uvještih se upravo 
do majstorije. 

Rečene nedjelje čeprkao čitav čopor raca i gusaka po dubokom 
i crnom blatu one lokve, a nešto malo vode, što je stajala nad blatom, 
pretvori baš u gnjusnu kaljužinu . . . Moja braća sjedila na brijegu, 
ja mimo bare vozah čas njih, čas sebe samoga. Kad eto od nekuda 
našega susjeda Kanonika i moga oca. Susjed bijaše veseo i zado¬ 
voljan, a tubasti nos crvenio mu se na garavu licu kao makov cvijet 
sred zelene pšenice. Bio je od pete do glave u bijelom, finom sveča¬ 
nom ruhu. Visoke čizme, nov okrugao na lijevo uho zavrnuti šešir 
i modar nacifran prsluk podavaše mu lik staroga seoskog kicoša ... 
Moj otac oborio glavu, zamišljen i turoban, te bi katkad ispod oka 
pogledao mene. 

— Što si mi se tako nasmundurio, moj Jožica, kano da su ti 
strune na »bajsu« popucale? — reče susjed ocu, koji je sio na zeleni 
brijeg, ali nije gledao moje kormilarenje sa kolicima. — Bit će fratar, 
bit će škriban, pop, oficir, frajt, kapral! He, he? Znat će, što mi ne 
znamo, niti naši pređi: čitati i pisati! Danas su vremena takova. 
Došao Antikrst na svijet! Do danas su kokošja jaja izvaljivala samo 
piliće; od danas se iz njih izvaljuju oroslani! Velim ti, oroslani! Naša 
djeca treba da su pametnija od nas: valja im znati čitati i pisati! 
Tako zapovijeda Antikrst! Hm, nijeste vi mene slušali... Kada su 
nam onoga adrapovca školnika, golišava prtena bjelonju, švraku u 
kaputu, naslali ovamo i objesili o vrat, rekao sam ja: Potjerajmo ga 
vilama i motikama, pa se ne će lje ni jednome više račiti u naše 
brdine nositi Antikristovo evanđelje: čitanje i pisanje! Čitaj i piši 
ti vragu i njegovoj materi, a ne mi seljaci! Zar ne imamo dosta 
gospode za te čarolije? Pa šta ćemo s gospodom, kad budemo mi svi 
znali čitati i pisati? Ako bi tikve same rasle i rodile, zar bismo mi 
trebali orati, kopati i gnojiti! He? A gospode treba da bude: tako 
bar propovijeda naš župnik! A čim si me ti počastio? Bolje da si 
zadudao u svoj oguljeni bajs. »Ti si stara zvekanska kvrga — glava, 
moj Kanoniče! Hoće nam se baš tamnice i vucarenja po sudovima! 
oslao ga zakon, a zakon je od Boga!« mudrovao si ti i uza te ostali, 
a, sad ga imaš! Upisali moja dva sina i tvoga Ivicu! Sada pripni na 
svoj stari bajs kravicu plavku, neka te na pašu po međašima on 

vuče mjesto Ivice. A Ivica će biti gospodin. Samo se žuri da mu 
kupiš tursku lulu, da se u njoj izvali, a kroz kamiš noge pruži! He! 
— uščavrljao se susjed Kanonik pušući u brk, dok su mu rumene 
nosnice zlobno titrale na mene, kano da će opet: »Ej Zgubidane« ... 

Moj otac je mukom mučao te je pustio, da susjed po miloj volji 
mudruje. Ocu bijaše jasno, da susjedovo zvrdanje podiže židovski 
»špiro«, koji se takođe dotepao s Antikrstom ... 

— Ej, deder sinko Ivica, golube moj — ta sjutra bit ćeš gospodin! 
Ta već te vidim kako čitaš pravicu, a pišeš krivicu za seljačku 
kravicu. .. Deder amo svoja kolica, povezider mene niz to naše 
staro brdo po tom lijepom našem putu, Hoji ne sagradiše ni pismo- 
znanci ni kaputaši! 

Ovako se domislio naš susjed Kanonik. 

— Vas da vozim, susjede? Ta vi ste preteški, satrt ćete mi kola! 

— Ne ću, golube, ne! Samo ti povezi! 

Moj otac kano da ništa ne čuje, pa se i ne miješa u našu prepirku. 

Ja pogledam nizbrdo, pogledam baru i čopor raca i gusaka u 
njezinoj kaljuži. Ko munja mune mi misao . .. Ah, trn! Ah, glog! Ah, 
kupina ... i moj otac, kako je dug i širok u toj bari. .. Vidiš, vidiš! .,. 
»Zgubidane« ... i svrnuh oči na svoja kolica i promjerih ispod oka 
okrutnoga susjeda, maloga Kanonika ... 

— Da vidimo! Ali ne krivite mene, susjede, ako slomite kola; 
ako se što dogodi... vi ste teški, susjede ... , 

— Gle ga kako već mudruje! Još nije apostol Antikristov . . . još... 

I on se natovari na moja kolica, u kojima je nešto škripnulo ... 

— Povuci. .. 

On je nerazumljivo mrmljao, a ja sam naslućivao, da je to mr¬ 
mljanje glasilo: »Zgubidan!« 

I ja povukah nizbrdo. Kola poletješe ... 

— Tako, tako, apostole, he! — vikao susjed Kanonik. 

Mjesto mimo baru ja zakrenuh kolima prema bari. .. Odmakoh 
se hitro ... Svega toga nije mogao opaziti pripiti naš susjed, koji se 
kočio kano kakav grčki junak, kada se vozi na olimpijske igre . .. 

Što bi trenuo. .. pljusk!... I kola i naš dobri susjed, mali Kano¬ 
nik, štropoštaše se u kaljužu i u duboko blato lokve, koja je dijelila 
naš brijeg od susjedova i koja bijaše zajedničko kupalište naše i 
njegove plivaće peradi... 

Guske i race iznenađene stadoše užasno kreštati i krilima 
prhati... Niti onda ne bijahu tako zatečene, kad slavnim Rimljanima 

spasiše Kapitolij . . . Uplašene jedne gačući prše iz bare k obali, a 
druge drečeći dižu se u zrak .. . Kakova je to avet pala iz zraka 
u njihov posjed? Je li zmaj? Je li kakova ogromna žaba? — kano 
da pitaju jedna drugu u svom sikćućem sanskrtu . .. 

Moj otac, prije tmuran i zamišljen, sada se uhvatio objema 
rukama za trbuh od silnoga smijeha . . . 

— To je Antikrstovo maslo, susjede! Sam on mogao te je nadah¬ 
nuti, da tako star i velik jarac ideš se voziti na djetinjim kolicima niz 
to strmo brdo! O! O! O!... 

Ja hitro skočih na naš brijeg ne pitajući više za kolica i nasla¬ 
đujući se sa svoje majstorije, a tobože očajno podvikujući: »U pomoć, 
u pomoć! Ja nijesam ništa kriv! Ja sam rekao susjedu, da je pretežak 
za moja kolica ...« 

— Pa i nijesi i ne možeš ti biti kriv! — utješi me otac daveći 
se od silnoga smijeha. 

— No te masti i te kihavice! Ne boj se, Ivica, ne će se naš 
susjed u blatu utopiti.. . ne ... Ha .. . ha . .. ha!... 

I doista, naš susjed Kanonik pomolio najprije ruke, onda glavu,, 
a onda polovicu tijela ... Sjećam ga se dobro: bio je sličan onim 
mučenicima, koje okrutnik Neron omaza smolom prije nego li ih dade 
mjesto bakalja upaliti. . . Guske i race sada još jače drečahu, a sa 
drečanjem i gakanjem miješahu se kletve i gromko kihanje Kano¬ 
nika ... Purani brbotahu po obližnjim bregovima, djeca napustiše 
igranke, žene prekinuše nedjeljno ćeretanje, te se sletješe oko 
našega susjeda . .. 

Nitko ne bijaše tako sam sobom zadovoljan i tako široke volje 
ko što »mali jarčić — zgubidanović«, naime ja. Nitko se nije toliko 
smijao kao stari Zgubidan, naime moj otac. Nitko nije tako zlovoljno 
tulio i tako kukavno jecao i proklinjao kako naš okrutni susjed, mali 
Kanonik. Nitko nije tolike nadimke ishitrio kako babe kod nedjeljne 
dokolice. I nikada nijesu pernate brbljavke, naime race i guske, tako 
uzrujano drečale i gakale, kako to bijaše te jesenske nedjelje .. - 
Šilo za ognjilo. Ja sam onako ponosno skakutao i veselio se ovome 
svome danu, kako sam se onda zavukao u šumicu i plakao od stida,. 

a a sam zajedno s ocem bježao pred našim malim, strašnim 
susjedom. 

Ante Kovačić 

(Iz romana »U registraturi«) 

VII. JANKO LESKOVAR 

Rodio se u Velentinovu (Hrvatsko Zagorje) 
12. XII. 1861. Svršivši učiteljsku školu, bio je 
učitelj pučkih škola u različitim mjestima, zatim 
županijski školski nadzornik (Osijek, Zagreb). 
Poslije umirovljenja živi u rodnome mjestu i bavi 
se gospodarstvom. 

Leskovar je ušao u književnost u zrelim go¬ 
dinama (g. 1891.), a završio je literarnu djelat¬ 
nost nakon 15 godina rada, u punoj životnoj 
snazi. U to vrijeme napisao.je 1 dva romana: Pro¬ 
pali dvori (1896.) i Sjene ljubavi (1897.), i 11 
pripovijesti, od kojih je 9 kasnije sabrano u njizi »Pripovijesti« (1917.). 
Kad je počeo objavljivati svoje novele (Misao na vječnost , u Vijencu 
1891.), još je u hrvatskoj književnosti bio jak realizam. Kad je pak 
štampao svoje romane, već se bilo stalo javljati modernističko po¬ 
koljenje, koje je zabacivalo realističke krilatice, a isticalo je potrebu 
psihologije u književnom djelu, analizu, individualizam. S pokoljenjem 
hrvatskih realista veže Leskovara, što je i on u svojim djelima iz 
nosio ljude svoga kralja (Hrvatskoga Zagorja), propadanje plemstva, 
psihologiju suvremenog intelektualca, socijalne i ekonomske probleme 
u Hrvatskoj. No za razliku od realista on nije sabirao životne poje¬ 
dinosti i isticao probleme, nego je u prvom redu slikao dušu pojedinca. 
U svojim romanima i pripovijestima crta bezvoljnog intelektualca 
svoga doba, koji je toliko zaduben u sebe, da je izgubio sposobnost 
za akciju: u časovima, kad bi drugi odlučnom kretnjom uhvatili sreću, 
što se javila pred njima u obliku idealnoga ženskoga stvorenja, 
njegov se junak redovno gubi u raščinjanju samoga sebe. Dok bi rea¬ 
listi upotrijebili te motive za izgradnju djela s tezom, Leskovar je po¬ 
stavljao težište na etičku i filozofijsku osnovu: u životu se ništa ne 
gubi, i čovječje su nesreće samo posljedica učinjenih grijeha. 

Leskovar je kao pisac koncizan. Ništa u njega nije samo nabačeno, 
nego svaka rečenica ima svoj smisao u sklopu cjeline. Njegov stil ima 
sve značajke onoga, što se u njegovim djelima priča: u ritmu njegovih 
rečenica ima nešto sjetno, nujno. Njegovi su opisi puni poezije, a opet 
kratki i puni. Zbog svega toga on je svojim djelima stekao simpatije 
i »starih« i »mladih«. Stariji su ga književnici (Hranilović) držali na¬ 
stavljačem vlastitih težnja, a mladi (Dežuran, Nehajev, Marjanović) 
svojim prethodnikom i donekle prvakom-piscem, koji je u malome 

hrvatskome kutu osjetio i iznio ono, što je mučilo evropske duhove 
s kraja 19. v.: slabost volje, analiza samih sebe i si. Poslije izlaska 
»Pripovijesti« (1917.) pokušao je Dragutin Prohaska pobiti vrije¬ 
dnost starijih sudova o Leskovaru, ali njegovo mišljenje nije prodrlo. 

1. Bolest i brige 

A on je i poslije podne pošao u školu. Njemu je kroz ovo devet 
godina, što služi, ćućenje dužnosti prodrlo tako duboko u krv, da 
zaboravlja i sebe. Kad je začuo u sobi korake dječje, već se stao 
uznemirivati. Gle, tu djeca dolaze po sat daleko, ah, što sat! Nekoliko 
njih ima podrug sata, a Koprivnjakova Milica malone dva sata, a ona će 
sigurno doći, sigurno ... A kako da ih pošalje natrag, a da ništa ne 
nauče; iz tolike daljine da uzalud dođu? Sve više takovih misli nava¬ 
ljivaše na nj, a njegovo vlastito osjećanje sve se jače gubilo ... A kad 
pogleda na sat i opazi, da bi trebalo, da je već prije po sata otišao u 
školu, gotovo se prepane (oh! kako je on to mogao zadrijemati!) i 
pođe brzo. U hodniku na vratima opazi svoju kćerku Jelkicu. Pogleda 
ga onim svojim velikim modrim očima, nasmiješi mu se, opet okrene 
glavicu i gleda napolje. Nekoga čeka, a sva je već modra od zime, 
hladni zrak struji na vrata. Strese se i on, prođoše ga grozničavi srsi. 
Čuje se , kako vani stružu velike čizme. On se dosjeti: to ide u školu 
Koprivnjakova Milica u sestrinim čizmama, a majčinoj surki. Nije se 
prevario, eto Milice na vratima: surka joj dopire dolje preko koljena, 
a čizme se kriju pod surku. Ide bokče i jedva diže teške čizme. — 
Kako da ne idem u školu? — pomisli Ljubić. Jelkica joj se nasmiješi. 
»Došla?« Htjela je valjda reći: Ipak, dugo te čekam. I Milica joj se 
nasmiješi, pa umah turi ruku u rogožarčić, te joj pruži jabuku. Mala 
se razveseli — oca i ne gleda, primi u jednu ruku jabuku, a drugu 
turi u rogožarčić: — Još kluha! — Uzmi, uzmi! veli Milica, a 
Jelkica izvuče komadić kukuruzna kruha i veselo otrči u kuhinju .. . 

Oca to iznenadi, pred njegovim očima poče pucati, a u srcu buditi se ne¬ 
što žalosno ... Pogladi Milicu, dade joj tri novčića i uđe u školu. Prije 
nego će moliti, prođe okom po djeci. Sve šuti, miruje, spremno je na 
molitvu, samo neko prekida taj svečani mir... jede, čuje se, da jede, 
i sve mljeska ustima. Tko je to? I potraži ga očima. Tamo u trećoj je 
klupi. Ah, to je njegovo dijete, njegov Lujča. Mirno sjedi, u ruci mu 
komad kukuruzna kruha i gleda kruh i gleda oca, a njegove modre oči 
tako milo sjaju. Ljubić se trgnu. Najprije mu pade na um županijska 

naredba — on je znao i službeni broj — koja spočitava učiteljima, 
da im nejaka djeca dolaze u školu, a to se zabranjuje poradi stege; 
no umah zatim provale druge predodžbe jake, silne i sve rinuše na 
stranu- Pred njim se razotkriva istina, gola istina, istina porazna! Eto, 
njegovo dijete tako željno gleda ovaj krušac, i njemu biva sve jasnije 
i jasnije- Treba ga ukloniti, ali ne, ne, neka jede, neka, neka jede. 
Diže ruku i htjede reći: Pomolimo se - - - no riječ mu zape, ne može 
od uzbuđenja (ali djeca razumješe i počeše moliti), a njegova se ra¬ 
mena počeše potresati- Da djeca ne vide, on se okrenu. Tu je raspelo, 
njegovo lice upravo seže do koljena Raspetoga, a on se upre sklo¬ 
pljenim rukama na raspelo, glava mu klonu na ruke i tako se rasplače. 
Njemu je jasno: on ne može da prehranjuje svoju' obitelj- To je on i 
prije znao, ali dugo potiskivahu tu istinu njemački pedagozi svojim 
teorijama, onda škola, predstojnici, orgulje, vrt,' loznjak, pčelinjak, 
zapisnici, izvješća, a on bi se na jadikovanja ženina samo okosnuo: 
— Daj mi mira, mira mi daj, ima ih, koji još gore žive. — Pa tako dalje 
bulji u svoje knjige ili bježi u školu, crkvu ili na vrt. Ali je istina na¬ 
pokon probila put, rinula na stranu onu strašnu litaniju pedagoga, 
rinula je i školu i predstojnika i vrt i orgulje . - - sve, sve je rinula 
i ona se eto preda nj stavila, sama, gola, gola istina - .. Kratka je, ali 
porazna, samo tri riječi: Ne možemo živjeti. Ah da, i to je sve, sve: 
»ne možemo«. Nešto teško, jadno, neutješivo poče mu stezati srce, pa 
se stade opet osjećati nevoljko, i dah mu postaje kratak, i glava po¬ 
činje boljeti, i noge oteščaju. Jartko Leskovar 

(Iz pripovijesti »Katastrofa«) 

VIIL HADŽIĆ OSMAN NURI 

Potkraj XIX. stoljeća stupaju i bosansko-hercegovački muslimani u 
hrvatsku književnost. Među prvima javlja se Mehmeđ beg Kapetanović - 
Ljubušak narodnim umotvorinama i prijevodima s istočnih islamskih jezika 
(»Narodno blago« i »Istočno blago«). U »Prosvjeti« i u izdanjima Matice 
Hrvatske počinju surađivati Safvet fceg Bašagić (Mirza Safvet) i Osman 
Aziz (Osman Nuri Hadžić) i Ivan Miličević. Pokretanjem »Nade« u Sa¬ 
rajevu 1895., kojoj je bio urednik Silvije Strahimir-Kranjčević, počinju ovi 
pisci intenzivnije književno raditi, a naročito su bili aktivni, kad osnovaše 
muslimanski porodični list »Behar« (1. svibnja 1900.), »list za pouku i za¬ 
bavu«. Ovaj list je imao širiti prosvjetu među bosansko-hercegovačkim 
muslimanima, izgrađivati njihovo obrazovanje u zapadnjačkom duhu, te 
buditi hrvatsku nacionalnu svijest. Sve se to radilo vrlo oprezno, jer su 
b. h. muslimani bili u odgoju patrijarhalni, u vjeri konzervativni, nepovjer¬ 
ljivi prema svemu, što je dolazilo od inovjeraca, »Švaba«, pa to više treba 
cijeniti kulturni rad Gvih prvih muslimanskih hrvatskih književnika. 


* * * 

Život . Osman Nuri Hadžić rođen je 28. VI. 1869, u Mo¬ 
staru, gdje je učio ruždiju i medresu. U Sarajevu je svršio Šerijatsku 
sudačku školu 1893., a pravo u Zagrebu i Beču. Služio je kod okru¬ 
žnog suda u Mostaru i Sarajevu, a zatim kod Zemaljske vlade u 
Sarajevu. Godine 1901. bio je član ankete, u ime Zemaljske vlade, 
koja je s narodnim predstavniicma raspravljala od 2. II. do 23. IV. 
o vjersko prosvjetnim pitanjima muslimana. Od 1912. do 1914, bio 
je ravnatelj Šerijatske sudačke škole u Sarajevu. Od 1914. do 
1919. bio je kotarski predstojnik u B. Dubici i Banjoj Luci, zatim na¬ 
čelnik u Ministarstvu unutrašnjih poslova u Beogradu do 1924., kada 
je umirovljen. Bio je član Državnog savjeta od 12. II. 1929. do 22. XII. 
1937. Umro je u Beogradu 22. XII. 1937. 

Književni rad . Započeo je pisati u »Glasu Hercegovca« i dubro¬ 
vačkoj »Crvenoj Hrvatskoj« i dalje u svima hrvatskim pravaškim 
listovima. Na početku političke karijere bio je pristaša Starčevićeve 
hrvatske stranke prava. Napisao je prikaz »Islam i kultura« (Za¬ 
greb 1894.), pripovijest »Ago Šarić«. Jedan je od pokretača i 
suradnika »Behara« (1900.—1910.), gdje je objavio mnoštvo vjerskih 
i kultumo-historijskih članaka i polemika pod skupnim naslovom 
»Papirnati križari«. Preveo je s ruskoga »Muslimansku ženu« od 
Ahmet bega Agajeva i s francuskoga »Pisma iz moga mlina« od 
Alphonsa Daudeta, što je izišlo u »Beharu«. Književni mu je pseudo¬ 
nim Vanik i Ibni Mostari. S Ivanom Milićevićem napisao je romane 
»Bez nade« (1895.) i »Bez svrhe« (1897.) te zbirku pripovijesti »Na 
pragu novoga doba« (1896.) pod zajedničkim imenom Osman-Aziz. 
S Milićevićem je u zajednici napisao »Pripovijesti iz bosanskoga 
života« (Društvo sv. Jeronima, Zagreb 1898.) i »Marijanova rana, 
Pogibija i osveta« i uredio I. godište kalendara »Mearif« za g. 1312. 
(1894.-5.), Zagreb. Od Ebul-Fidaa preveo je s arapskoga »Muhamed 
alejhisselam« i popratio bilješkama (Sarajevo, 1903.) Iza rata 
štampao je djelo »Muhamed i Koran (Beograd, 1931., ćirilicom) i 
»Muslimanska vjersko-prosvjetna autonomija i pitanje carigradskog 
Kalifata (Gajret, 1925., br. 7—16). 

U MEDRESI 

Hanikah-medresa je prilično prostrana. Građena je samo na pri¬ 
zemlje, oko povećega dvorišta, oko kojega su poredane softinske 
sobe, a među njima i dvorana za predavanje, da joj prozori gledaju 

preko dvorišta i ulice prema Begovoj džamiji. To je jedina soba za 
predavanje, za sve softe svih mogućih tečajeva i godina, što se 
uostalom tamo ne uzimlje nimalo u obzir; za one, koji tek poenu po¬ 
hađati medresu, kao i za one, koji u njoj i pozelene, sjedeći tu deset, 
petnaest, mnogo puta i više godina. Za sve je softe samo ,edan uči¬ 
telj, hodža, a jer je softa mnogo, to ne mogu svi odjednom sjesti u 
tu sobu, te se oni dijele u dva odjela. Svakomu odjelu hodža predaje 
po redu izjutra, po jedan sat na dan, a to je sve onako, kako se 
hodži čini najzgodnije. Često puta se hodža i poviše dana ne pojavi, 
jer ode za svojim drugim poslovima. To je veoma lijepa pogo os 
za hodže, jer napokon nisu dužni da se redovito svaki dan vežu na 
svoja predavanja. Nitko ih ne će pitati, što su predavali, i zašto nisu 
predavali: dovoljno je, kad vlada općenito uvjerenje, da i otuda 
moraju izlaziti učeni ljudi, učeni i savjesni svećenici. 

Adil je znao, što je to mejtef, ta probavio je u njemu osam godina. 
Ali mu ipak nije bilo sasma obično, kad je prvi put došao na preda¬ 
vanje u medresi u sedam sati izjutra. Ona soba kao i svaka druga, 
samo nešto poveća, s niskim kao obično prozorima, zastrta velikim 
sagom. U vrhu joj šilta i jastuk za hodžu. Ta jednostavna soba, u kojoj 
se znanje daje i prima, na Adila učinila jak utisak i on je u nju 
unišao pobožno, skromno. Nešto je softa bilo već u sobi, a ostali su 
još ulazili kojekako. Svi posjedali po sagu, te se neki razgovarali, a 
neki gledali u svoje knjige. 

Kad se već prilično softa jednoga odjela bilo tu okupilo, na vra¬ 
tima se pomoli i hodža, postariji čovjek, duge, pune, žute brade. Softe 
se pred njim digoše na noge, a hodža pođe na vrh i sjede na šiftu. 
Tek tada i softe posjedaše, izvaliv se i nasloniv, kako je tko zgodnije 
mogao. Hodža se opruživao po šifti i rukom oslonio o jastuk, a softe 
tko potrbuške, tko sa strane, tko prekrstio noge te samo što se nije 
Uvukao sebi u krilo. 

Adil je od uzbuđenosti sav treperio. 

— Aa, kako li je ovdje lijepo! Zadivi se on sam u sebi, ma da je 
toliko puta mogao čuti, kako je u medresi. 

Jedva je čekao, kad će se početi. 

Svaki softa pred sobom rastvorio svoj Sarf i upirao prstom u ono 
mjesto, gdje će hodža početi kazivati i tumačiti. 

Hodža je nastavio u polovici izreke, gdje je prestao pred četiri 
mjeseca. Upravo je počeo tumačiti o vremenima jednoga arapskoga 

glagola. Ali kako je on krasno, kako učeno počeo! Najprije reče, da 
taj glagol ima puno nekakvih vremena. Adil, dakako, nije znao, što to 
hoće reći: I svaku je riječ dobro čuo, ali nije razumio, jer je hodža 
miješao i turski i hrvatski. Ni inako — da mu je drugačije rekao to 
isto — ne bi bio kadar odmah shvatiti, što znači glagol i vrijeme nje¬ 
govo — ali je vjerovao i osjećao, da hodža kazuje umno i duboko! 
Na glasu je, da je učenjak, veliki učenjak — i zbilja gle, kako ga je 
milota slušati — riječi ništa već što mu teku kao med i mlijeko. 

— Šta je to vrijeme? — upita hodža čudnom smjesom raznih 
jezika, uzdignuv obrvama, pošto je označio i najavio, da će tumačiti 
vremena onoga glagola. 

Onda malo zašuti, važno pogleda po svojim slušateljima, otvori 
usta i — razveza . . . Adil je strepio pred silesijom nepoznatih mu 
riječi arapskih i turskih, ali napinjući se, da slijedi učeno predavanje, 
uhvatio je niti. Hodža je pripovijedao o suncu, kako grije, izhodi i 
zahodi, kazivao je o zvijezdama, o danu, o noći, o mjesecu, o tom, 
kako se mjeri vrijeme, o svim nebeskim tjelesima, pak iznova o go¬ 
dini i mjesecu — a propovijedao je dugo i dugo ... — da čitavo vri¬ 
jeme nije zastao .. . Ostale su se softe premećali i premještali, da se 
s otrnule strane okrenu i na drugu namjeste — a Adil nije ni okom 
trenuo, već je nepomično, zadivljeno gledao hodžu, kako govori 
onako dugo i mudro. Doduše slabo je poimao smisao, značenje toga, 
ali se je ipak morao diviti i čuditi, jer to svakako mora da budne 
nešto, duboko, kad on — jako novajlija, ne može ni razumiti. A to 
i jest ono pravo — mislio je — jer kakova bi to nauka bila, kad 
bi je svak s prva puta shvatio? — Samo što je jednom skrenuo očima 
i opazio, gdje neki softe zijevaju. Odmah im je to u duši ljuto 
zamjerio. 

Bilo mu je čisto žao, kad je svršio sat predavanja, a tim žalije, 
kad doda hodža, da nije svršio svoga dalekoga govora o vremenu. — 
Dakako! Kroz tako kratko vrijeme nije mogao ni dospjeti da tumači 
o samom glagolu. Divio se hodži i njegovoj učenosti, kad može o jed¬ 
noj jedinoj riječi toliko kazivati, a da samu riječ nije ni dovršio — 
apače više, da još nije svršio ni ono, što je upravo govorio. 

(Iz pripovijesti »Bez svrhe«) Osman-Aziz 



IX. EDHEM MULABDIĆ 


Život . Edhem Mulabdić, rođen je 
1864, god. u Maglaju u Bosni, gdje je za tur¬ 
skog vremena svršio ruždiju (vrst građanske 
škole). Kao odrastao mladić upiše se 1887, u 
Učiteljsku školu u Sarajevu, pa je od 1890. 
služio kao pučki učitelj u Brčkom i od 1892, u 
Sarajevu u Darmul-mualimu (muslim, konfesio¬ 
nalnoj učiteljskoj školi). Svršivši ispit grad. škole, 
bio je nastavnik Učiteljske škole, nadzornik 
osnovnih škola i ravnatelj više djevojačke škole 
do 1929., kada je umirovljen. Bio je narodni 
zastupnik kotareva Maglaja i Gračanice od 1923. do 1929. Bavio se 
kulturnim radom među b. h, muslimanima, pa je 1903. bio jedan od 
osnivača Muslimanskoga kulturnog društva »Gajret«, a 1923. je osni¬ 
vač »Narodne uzdanice«. Od 1929. do sada je predsjednik Hrvatskog 
muslimanskog kulturnog društva »Narodna uzdanica« u Sarajevu. 



Književni rad . Od godine 1901, do 1906. bio je urednik »Behara«, 
kojemu su, osim Bašagića i Hadžića, bili najaktivniji suradnici 
u glavnom prijevodima s turskog i arapskog jezika Fehim Spaho, 
Muhamed Emin Dizdar, Ahmed Šerić i mnogi drugi. 

Matica Hrvatska izdala mu je roman »Zeleno busenje« (1898.) 
i zbirku pripovijesti »Na obali Bosne« (1900.). U Muslimanskoj bi¬ 
blioteci u Mostaru izišla su 1914. »Nova vremena«, pripovijesti, koje 
je prije tiskao u »Nadi«, U »Zelenom busenju« opisuje kao očevidac 
događaje u Maglaju u doba okupacije 1878., pogibiju svoje majke i 
brata, a sve protkano, na sentimentalan način, ljubavlju njegova brata 
i jedne djevojke i s mnogo didaktike o prednostima školovanja. Ta 
tendencioznost izvire i u pripovijestima »Na obali Bosne«, a naročito 
je uočljiva u »Novim vremenima«, gdje je vidljiv utjecaj Kozarčevih 
»Mrtvih kapitala«. Napisao je za diletantske predstave aktovke 
»Miraska«, »Svak na posao« i »Teška vremena« te dramu »Đerzelez 
Alija«, Književno su na Mulabdića utjecali Šenoa i Tomić, 

Mulabdić je i sada aktivan sitnijim književnim prilozima u 
»Novom beharu« i kalendarima »Narodne uzdanice« pišući vrijedne 
priloge za poznavanje kulturne povijesti b, h. muslimana. 

Značenje , Crvena nit, što se provlači kroz sva Mulabdićeva djela, 
jest škola, prosvjeta, sitni osnovni rad za narod, koji otresa sa sebe 
Istok, a Zapad se sporo i s poteškoćom uvlači u nj. Kad narod bude 
zrio i sposoban za puni život, sama će od sebe doći lapidarnost u 
sva djela njegovih javnih predstavnika. 

Bibl. »Novi Behar« IV, 14—15, Sarajevo 1930, 

Dolazak Švaba 

... Sunce već spalo na samu ićindiju, pošto je dotle peklo 
odozgor i uprav zažeglo onaj pijesak na prudu. Svak klonuo od silne 
žege, a duhom umoran od puste brige, kretao se čaršijom zabrinut, ili 
sjedio pred svojom kućom i čekao spokojno udarac nesretne sudbine. 
Svuda grobna tišina. Najedamput kao sami grom razleže se ovom 
tišinom odnekle glas krupan, tugaljiv: 

— Eto Švabee ... 

Nasta strava. Jedni digoše pogled onamo Bektaševu hanu, gdje 
bi se imao pojaviti Švabo; drugi se dadoše u bijeg; treći gledali, 
odakle glas dopire, A ha! Opazili, da nema više Šajkana na bedemu 
sa stare godine, gdje čami još od jutros, da prvi smotri čijugod 
vojsku i da javi narodu. Bit će, da je opazio negdje nešto nadaleko, 
pa onda i on stisnuo tabanima vatru, da traži glavi selameta. 

Nasta strah, vriska, plač; nasta bježanje. I čas-dva, pa si vidio, 
gdje narod vrvi uz Tepu, Stranicu i Voljevac, netko s djetetom u 
naramku, ne vodeći staro ili nejako; bježi sve da se skloni u šikaru, 
da ne zaglavi, da možda ne izgori, jer će dušrnan sve popaliti, U ovoj 
stisci nitko nije gledao ni opazio, šta bi od one čete pred Delibegovim 
hanom. Čim se razleže onaj strahoviti glas s grada, prhnu to sve 
poput jata plašljivih ptica na sve strane kroz kukuruze i šenice. To 
bi kolik što bi okom trenuo, bez puške i noža, bez topa, bez kapi krvi, 
strugnuše ovi junaci bez cigle riječi: kud, zašto? A zar ti je što na 
umu toga kobnoga časa, kad ti samo tvoj život lebdi pred očima, kad 
samo glavi svojoj tražiš spasa, kad imaš priliku vidjet, osjetit: ko¬ 
liko si sam sebi drag! ' 


Napadaj vojnika 

' « * Napošljetku on se opet izmače nasred kuće i naperi pušku 
a onaj otvor. Vrata su škripala, skoro da se izvale, kad najedamput 
P Us a ko grom kroz onaj otvor, a mati se Mehmed-efendijina sruši 


Ujević: Čitanki 


:a za više razrede sr. škola 20 

zajedno s unučetom na pod do samih vrata. Dim zaguši, barut zau- 
dari. U tom očajnom času, kad život visi o koncu, kad smrti u oči 
gledaš, u tom se času majka sjeća čeda svoga. Žena Mehmed-efendi- 
jina ostavi vrata i potrči svekrvi, da joj iz naručja uzme čedo svoje, 
da vidi, je li joj živo. Opet planu puška, sad na nju, ali ona se diže 
zajedno s djetetom, pa opet na vrata. 

Sinovi se bore i u isti čas gledaju majku svoju, ogrezlu u krvi. 
Trenutak, kom nema vječne zaboravi, čas tužan, gorak, očajan, kad 
nevina žrtva okrutne zvijeri gleda u krvave čeljusti njene, a ona. .. 
savladana za čas bijesom divljim navali na plijen svoj. Pravedni 
gnjev slio se s očajnom tugom, ulio je braći nove snage i taj čas bi 
oni bacili se za vrat ubojici majke svoje i krvniku svom, da ih ne 
opominjaše gorak plač troje čeljadi, koje je za njima tugovalo zdravo, 
još netaknuto. To im podade nove snage i oni navale na vrata takom 
silom, da evo. . . samo, samo malo još, pa će ih zatvoriti; ali u taj 
čas, da im se to zapriječi, promoli puška s bocom između vrata i do- 
vratka. Stariji brat uzme za bocu, da je otme ii’ da slomi, kad odape 
puška, a njegova ruka klonu ranjena. 

— Oh! — izmače se Mehmed-efendiji težak uzdah. Puške ne¬ 
stade, a vrata se pritvoriše. 

— Ključanicu! viknu Alija, al’ u taj tren odjeknu puška kroz 
vrata, no nikog ne pogodi. 

Kad se vrata potpuno zatvoriše i zaključaše, u sobi, a i u kući 
zavlada grobna tišina . . .« Edhem Mulabdić 


X. JANKO IBLER 

(1862,-1926.) 

Rodom je iz Stare Gradiške. Gimnaziju je polazio u Vinkovcima, 
Zagrebu i u Rijeci. Već kao gimnazijalac radio je u sušačkom pra¬ 
vaškom listu »Slobodi«, te se kasnije dao sasvim na novinarstvo. 
Najveći dio godina proveo je u uredništvu službenih »Narodnih 
novina«. 

Književne kritike počeo je pisati u sušačkoj »Slobodi« pod 
pseudonimom Desiderius, a zatim je isti posao nastavio u »Hrvatskoj 
vili«, »Obzoru«, »Vijencu« i »Narodnim novinama«. Bio je izrazit 
predstavnik novinske, feljtonske kritike. Glavnom je svojom zadaćom 
držao, da publiku upozna s novim vrijednim piscima. To je činio u 
vrlo velikom broju prikaza. U njegovoj kritici udaraju u oči dvije 

crte. U doba realizma bio je jedan od njegovih najvećih prvoboraca 
i tumača. Ujedno je — za razliku od velikog broja naših javnih ra¬ 
dnika htio, da se umjetnička vrijednost književnih djela uvijek 
oštro luči od njihova narodnog, vjerskog i drugog značenja. U svojim 
člancima isticao je umjetničke vrijednosti u djelima Augusta Šenoe, 
Ive Vojnovića, Josipa Kozarca, iznoseći pri tome opažanja, što su ih 
prihvatila kasnija pokoljenja. Njegovi pogledi na književnost doveli 
su ga do toga, da je stao u obranu hrvatskih »mladih«, kad su ovi 
na početku 20. v. bili u borbi s »starima«. 

Pisao je i neke beletrističke sastavke, ali oni nemaju većeg 
značenja. 

1. Realizam u književnosti 

Pravo da kažemo, nas bi veselila zbirka priča i pripovijedaka za 
mladež iz pravog i istinskog života, jer djeca obično od toga, što im 
se glava napuni kojekakvim čarolijama, čudesima, sjajnostima, kra¬ 
ljevićima i kraljevnama, nemaju nikakve koristi, a mnogo puta i 
češće štete, jer gube potpuni interes za obični život i teže se prilju¬ 
bljuju priprostim životnim prilikama. Dječja se mašta i onaka veoma 
lako i brzo, pa i trajno razdražuje, te je jedva potrebno, da se upo- 
trebljuju umjetna sredstva za razdraživanje, koje može samo toliko 
koristiti, koliko se odnosi na predmete prirodne i sve druge, koji se 
oko nas nalaze, i koje je zgodno djeci prikazati kao nekim zanosom i 
živim bojama, uzvišeno, ali bez pretjeravanja, čarolije i laži. Takav 
praktični ili prirodni predmet (na pr. staklo, papir, sunce), prikazan 
djetetu zanosno živo, no istinito i vjerno (kako postaje, čemu služi 
i što bi bez njega bilo) bit će bez sumnje za njega neprispodobivo 
veće i trajnije koristi, nego kojekakove pričice o divoviipa kralje¬ 
vnama, a ipak će usto djelovati na maštu njegovu, no načinom kori¬ 
snim, jer će mašti biti prepušteno, da si predočava, kako je bilo ne¬ 
koć bez ove ili one važne stvari, kako smo sretni, da sad imamo ovo 
ili ono, i kakvo bi opet užasno zlo bilo, kad bi nam ponestalo ovoga 
ili onoga. Tako razdražena mašta reagirat će na razum i srce djetinje, 
te će ono pozornim okom i volj kim srcem sve oko sebe razgledati, 
stovat će sve, što je lijepo i korisno, i zanima t će se da sazna što više 
o novim i sličnim stvarima. I tako se u djeteta razvija, dok još nema 
ni pravoga pojma o znanosti i nauci, interes i ljubav za naučne rezul¬ 
tate, koji će mu olakšati samo proučavanje različnih disciplina. 

U hrvatskoj dječjoj književnosti nema, koliko mi znamo, ni 
leđna knjiga, koja bi živo, milo i krasno risala djeci pravi i istinski 

život i prikazivala istim načinom pojedine predmete oko nas. Faktori, 
koji bi prije svega na to misliti morali, shvaćali su svoju zadaću 
mnogo lakše i puno nazadnije. Zato imamo kojekakvih knjižica, u 
kojima se kojekakvim tričavim produktima različnih pisara (jer ono 
nijesu pisci) tobože moralne istine djeci pred oči iznose. Žalosne su 
one moralne istine, koje djeci ostavljaju praznu glavu i hladno srce 
— jer im dosađuju. Život, pravi, neokrinkani život i priroda to 
ima da bude predmet i romansijeru za roman, i novelistu za novelu 
i pjesniku za pjesmu i dječjem piscu za dječje pripovijesti i slikovite 
pouke. Janko IbIer 

XI. MILIVOJ ŠREPEL 

Rodom Karlovčanin (1862.—1905.), pola¬ 
zio je gimnaziju u Karlovcu i Zagrebu, sveuči¬ 
lište u Zagrebu. Bio je profesor latinskoga je¬ 
zika na zagrebačkom sveučilištu, ali se u prvom 
redu bavio ispitivanjem starije hrvatske knji¬ 
ževnosti, a ujedno je pisao djela o znatnijim 
pojavima velikih evropskih književnosti (o tali¬ 
janskoj renesansi, o ruskim piscma, i t. d.). U 
osamdesetim i devedesetim godinama prošloga 
vijeka bio je jedan od glavnih kritičara »Vi¬ 
jenca«, dajući tako ton cjelokupnoj hrvatskoj 
književnosti. Hrvatske je pisce upućivao na ruski realizam, a ujedno 
je nastojao, da se kod nas i naturalizam shvati po svojim pozitivnim, 
a ne po svojim negativnim crtama. Napisao je u »Vijencu« velik broj 
književnih prikaza, u kojima je hrvatskom općinstvu nastojao prika¬ 
zati, što sve novo donose u svojim djelima mladi hrvatski pisci. U 
njegovim kritikama našli su prijazna referenta Gjalski, Kranjčević, 
Kozarac i t. d. u vrijeme, kad su se još morali boriti za glas. — Uje¬ 
dno je Šrepel pisao biografsko-estetičke prikaze starijih hrvatskih 
pisaca (Preradović, Vraz, Nemčić, Begović, i t. d.). 

1 * * * 

Nikada ne ću zaboraviti one časove, što smo ih zajedno provodili u 
kavani »Zagreb« na Zrinjskom trgu, gdje smo razgovarali o svim i knji¬ 
ževnim i političkim i društvenim pojavama, pak poslije toga još prolazili 
dragim i lijepim zagrebačkim ulicama jednako zabavljeni najozbiljnijim 
pitanjima. Ili pak večeri poslije kazališta na Markovu trgu, gdje je šrepel 

u restauraciji Kregerice uzimao svoje objede i večere kod stola, što ga 
zauzimahu svi poznatiji i viđeniji tadašnji Zagrepčani i mnogi uglednici iz 
provincije. Tu se je ozbiljni i knjizi predani Milivoj Šrepel isticao svojim 
dragim, simpatičnim, uvijek finim načinom: sve je osvajao svojom Ijubez - 
ljivosti. Nikad nije zapao u kakvu drzovitu, neslanu i neduhovitu šalu, što 
se tako često pojavlja i događa u našim demokratskim prilikama i kod 
naših demokratskih elemenata. 

Lj. Babić Gjalski 


2. Petar Preradović 

U Prerado vica ima veoma malo humora. Njegovu slavensku 
rodoljubivost karakteriše, što mu u pjesmi nema ni klasične mitolo¬ 
gije, pa što ima uopće mitologije, spominju se samo vile, Leljo i Lađa, 
Općenita je značajka Preradovićeve poezije neka blagost i ozbiljnost, 
koju će zapadnjak lako otkriti nesamo u slavenskih idealista, nego 
i realista. 

Preradović je idealist. On promatra svijet s točke pjesničkoga 
idealizma, te neprestano teži idealima, i pun je etičke visine. Prera¬ 
dović je svećenik uz oltar ideala, kod kojega služi časno do svoje 
smrti. Zato je više uzvišen i poletan nego opsežan i mnogostručan, 
više ognjevit i čist nego stvarač lica iz života. U njega nema psiho¬ 
logijske dubine, koja ide za karakteristikom ljudi i čovječanstva 
otkrivajući njihove strasti i ideje. Preradović ne promatra svijeta, 
kakav jest; njega ne zanima istinito stanje, nego ideali. Zato Prera¬ 
dović i nije tako velik, kao Shakespeare, ili Goethe, ili Byron, ili 
Mickiewicz. * 

Hladnokrvnost pjesnikove ćudi i spiritistični optimizam očuvali 
su u Preradovića pravu umjetničku mjeru. On je uvijek umio spajati 
uzvišene misli i zvonki stih, sačuvati estetičku ljepotu u pjesmi, a da 
nikada ne posrne u očaj ili u strast, Preradović je pjesnik budućnosti, 
pa kao idealista ide ga jedno od prvih mjesta u slavenskom pjes¬ 
ničkom svijetu. Samo treba pravo biserje tražiti ne na površju, nego 
u dubljini mora. Ako i nije sabirao u sebi svih skrovišta ljudskoga srca 
i uma, ipak je svojim smjerom hrvatskomu narodu, koji treba ideala, 
velik i zlatoustan prorok. Kao i u drugih korifeja moderne refleksivne 
poezije (na pr. u Schillera ili Hugoa), naći će se i u našega Prera¬ 
dovića gdješto prebujna retorika, ali će njegove visoke plemenite i 
snažne pjesme i mislima i oblikom uspavljivati srca Hrvata, dok 
1 1 ^ude. Njegova je poezija gotski hram, u kojem pjesnik na glavnom 
oltaru pali žrtvu patriotizma. 

Njegova usta, i mrtva u grobu, još govore narodu riječi utjehe i 
ponosa. Njegove kosti i pod grobnom pločom dršću još od domovinske 
ljubavi. Preradović je namro hrvatskomu narodu divno evanđelje, a 
do nas je, da ga ne slavimo samo zborom, nego i tvorom. Tko znade, 
što nam je Preradović, na njegovu će grobu kliknuti njegovim rije¬ 
čima: Hvala, hvala, oj Providnosti, da si nam ga dala! 

Milivoj Šrepel 

XII. ČEDOMIL JAKŠA 

J a k š a Č e d o m i 1, pravim imenom Jakov 
Čuka (1868.—1928.), rodom iz Zaglava na De¬ 
belom Otoku, svršio je srednju školu i sjeme¬ 
nište u Zadru, a bogoslovske je nauke svršio u 
Rimu. Vršio je različite svećeničke službe. Među 
ostalim bio je katehet na zadarskoj gimnaziji, 
upravitelj Zavoda sv. Jeronima u Rimu i ka¬ 
nonik u Splitu. 

Književno veoma obrazovan, dobar pozna¬ 
valac talijanske i francuske književnosti, a oso¬ 
bito kritike, htio je na hrvatsku književnost 
primijeniti mjerila, što ih je vidio u evropskoj kritici 19. vijeka. Uzori 
su mu bili Francuzi Sainte-Beuve i Taine, ali je učio i od različitih 
talijanskih pisaca. U svojoj je kritici isprva tražio realističke ele¬ 
mente pojedinih pisaca nastojeći, da bi u hrvatskoj književnosti 
shvatili ovaj pravac kao umjetnički pokret, a ne da ga prihvaćaju ili 
odbijaju s kakvih drugih razloga. Pored toga tražio je, da kritičar 
ispituje najprije umjetničke elemente književnih djela. Htio je kritiku 
učiniti samostalnom književnom vrstom, nevezanom o ispitivanju 
jezika, nacionalnih obzira i dr. U kasnijem dijelu svoga rada ispitivao 
je ujedno, koliko su pojedini hrvatski pisci povezani sa svojim na¬ 
rodom. — U nizu članaka (u zadarskoj Iskri, zagrebačkom Vijencu, 
sarajevskoj Nadi) podvrgao je reviziji starije sudove hrvatske kritike 
i hrvatske publike, dolazeći do novih zaključaka. Porekao je veću 
vrijednost nekim piscima, koje je publika voljela (Kumičić), a uzdigao 
je druge, koji po njegovu mišljenju nisu bili dosta priznati (Gjalski, 
Kranjčević). Pisao je iskreno, bez kompromisa, ne pazeći na struje i 
klike. U vrijeme borbe »starih« i »mladih« zamjerio se i jednima i 
drugima. Prestao je vrlo rano pisati o književnosti, ali po činjenici, 
da je hrvatsku kritiku povezao s evropskom, pripada mu s pravom 

ime osnivača hrvatske moderne kritike. Među njegove zasluge pri¬ 
pada i to, što je nastajao strani svijet upoznati s hrvatskom knjiže¬ 
vnošću, pišući u talijanskim časopisima o nama. 

1. O 1crnku Leskovaru 

(Ulomak iz studije) 

Leskovar se već prvim svojim radnjama pokazuje umjetnikom. 
Pripovijedanje teče mirno, redovito, a da nikad nije prava mjera 
prevršena, niti sklad i ukus žrtvovan efektu. Čitajući prve njegove 
novele često sam mislio na Turgenjeva, valjda zato, što je njegov 
realizam uvelike nalik realizmu velikog Rusa u tom, što se u njem 
odrazuje pravi život bez ikakve pretjeranosti karikature, pa što pisac 
ne zlorabi u svoje svrhe pripovijedanje i slikanje realnog života; 
preča mu je istina i umjetnost negoli postizavanje efekta, bilo da pri¬ 
povijeda tragične događaje, bilo da prikazuje patetične prizore i 
opisuje jaka čuvstva. 

Ima silnih umjetnika, koji te grozom napunjaju, kao Dostojevski, 
ima ih, koji te rasplaču od milinja, kao Feuillet, ima drugih, koji te 
zadivljuju znanstvenim raspredanjima, kao Bourget, a ima i takvih, 
koji te jednostavno zanimaju, koji ti se mile, premda ne uzbuđuju 
nikad više jedno čuvstvo nego drugo, više ljubav nego mržnju, više 
milinja nego zgražanja, već ti se tiho prelijevaju preko srca nekim 
blagim umjerenim miljem, uvijek jednakim. Ovi potonji sliče poto¬ 
čiću, koji tiho vijuga kroz travu, a putem u bistroj, tihoj vodi odrazuje 
stabla i cvjetove uz obale, pa nikad ne uzbjesni kao more za oluje. 
Takove pisce čovjek najvoli, jer mu podaju zdrav užitak bez uzruja- 
nosti, i uopće zato, što nijedna preveć jaka pobuda niti pretjerana 
krajnja prenapeta senzacija nije mila. Čovjek se za čas divi Laokoonu, 
divi se »Zločinstvu i kazni«, ali to mu ne ugađa, to mu se na dugo ne 
mili. — Turgenjev se naprotiv svakomu mili, premda nitko nije po¬ 
doban, da procijeni pravu njegovu veliku umjetničku vrijednost, U 
tom je srodan s njime Leskovar, kakav se pokazuje u prvim nove¬ 
lama. I on u pripovijedanju ne pušta preveć maha svojoj individual¬ 
nosti i suspreže svoje saučešće ograničujući se na prostu simpatiju, 
sto svaki umjetnik kao čovjek treba da ćuti za svaki stvor, koji pri¬ 
pada ljudskoj zajednici. 

Čitajte samo »Katastrofu«. Tu je najtragičnija sudbina pripovi¬ 
jedana bez afektacije, bez pretjerane čuvstvenosti i bez oštre ironije 

protiv nepravdi svijeta ili udesa i bez zloporabe kontrasta izmed po¬ 
štenja nesretnog učitelja Ljubića, njegova mara u vršenju dužnosti i 
nesretnih posljedica tih njegovih kreposti, jada i smrti, što je ubrao 
mjesto nagrade. Sjećate li se Turgenjeva, kad opisuje boli i nesreću 
Lukerije ili uopće jadni život mužika u »Lovčevim zapiscima«. sje¬ 
ćate li se onih neznanih junaka, koji vrše najdivnija djela samoprije¬ 
gora i požrtvovnosti, a da i ne misle, da bi im se tko morao divi i, 
ako ipak stradaju? Tako vam je i kod Leskovara. A sad mi je dužnost 
reći, da Leskovara ne držim prostim sljedbenikom rurgenjeva ni i 
kojeg drugog pisca. Potpuno sam uvjeren o njegovoj originalnosti. A 
da je i pravi umjetnik, pokazao je finim poznavanjem ljudske duše, 
izvođenjem kaarktera, izborom situacija, živahnošću opisa najteži 
prizora i duševnih stanja. Ima donekle i nedostataka, kao slabo po¬ 
znavanje tehničke strane novele, pogrješke u kompoziciji i u raspo ; 
redbi cjeline. Upada u oči, što pisac, da nas upozna s prošlošću i 
životom svojih junaka, stavlja im u dušu neku tajnu silu, koja ih goni, 
da misle na prošlost, pa se tako pred njihovim i pred našim ocuna 
izreda i razvija njihova povijest. Tako čini učitelj Ljubic, a tako mu 

„. . . „ Cedomil Jaksa 

crni i žena, 

* * * 

KRALJ HRVATSKI 

Kralj hrvatski bio je diplomatički izraz za nosioca krune hrvat¬ 
ske, kada je on na hrvatskom jeziku povelju svoju izdavao. Odlomak 
jedne takove povelje urezan u kamen sačuvao nam se do dana dana¬ 
šnjega na otoku Krku kod sv. Lucije. Kada je kralj na latinskom jeziku 
zapovijedi izdavao, onda se je pisao: »Rex Chroatorum« (kra ) 
Hrvata) ili »Rex Chroatorum atque Dalmatinorum«; u imenu dalma¬ 
tinskom poštovahu Hrvati staru kulturu, nađenu u svojoj zemlji, ono 
im je bilo za nakit, kakav su si rado davali kraljevi one dobe. 

Kralj je nadmašivao kao namjesnik Božje vlasti na zemlji sve 
umrle ljude — Del gratia — zato je imao pravo, da si prisvaja naj¬ 
veću moć, zato je kraljevska »kurija«, t. j. dvor bila i kraljevska pa¬ 
lača i najviše sudište, i u njem je bio državni sabor, jer je u kralju 

samom mnogo puta i pojam države. (< .. 

Kod Hrvata naslijedio je obično sin oca na prijestolju, a i 
onda trebalo je njekoga priznanja od crkve i naroda, što je bilo kao 
kakav izbor. Pri ulazu na prijestolje, veli se, da je sav narod k tomu 
privolio, ali nije bilo tako. Bani su priznali novoga kra ja, a n 

sabran samo ga je pozdravio. Kada je kralj bez djece umro, onda je 
nastao pravi izbor. Sedam banova izabralo je novoga kralja. Prvi je 
dao svoj glas ban hrvatski, drugi ban bosanski, treći ban slavonski 
(Slavoniae), četvrti požeški, peti podramski, šesti ban Albanije, sedmi 
srijemski, Čim su banovi svoje glasove dali, odmah je naravna stvar,, 
da su se poklonili i prisegli vjernost novomu kralju. Sva je prilika, 
da je kralj jošte poslije po banovinama prolazio, da primi u ruke 
prisegu vlastele i naroda po cijelomu kraljevstvu. 

Svaki kralj imao je primiti pomazanje svetom masti mira i vjen¬ 
čanje posvećenom krunom. Crkva ga je time uvodila u kraljevstvo. 
Glava crkve hrvatske, nadbiskup spljetski, smatrao je to za sveto svoje 
pravo, da za ruku prihvati novoga kralja i odvede ga pred žrtvenik 
Gospodnji i da upita narod: hoćete li ovoga izabranika Gospodnjega 
za kralja? Crkvi se zavjetovao, da će pravu vjeru čuvati, da će biti 
zaštitnik i branitelj sluga njezinih. Zatim je istom bio pomazan i 
ovjenčan za kralja, a onda opet sav narod uzdigao se molitvom prema 
Bogu, neka dade milost kralju, da bude pravi namjesnik Isukrstov 
na zemlji, da misli više na vječnu nebesku slavu negoli na čast ze¬ 
maljsku, da zaštićuje crkvu i svećenike, sirote i udovice. 

Više nije crkva iskala od kralja, dokle Grgur VII. ne prelomi 
običaje prijašnjih vjekova, te zaiska vjernost rimskom papi od iza¬ 
branoga kralja Zvonimira po onom načelu, koje je tako jasno izrekao 
šiljući krunu Zvonimirovu suvremeniku, izabranom caru Rudolfu. 
Kruna je imala natpis: Gospod ju je dao Petru, a Petar daje krunu 
Rudolfu. 

Kruna kraljevska smatrala se glavnim znakom kraljevske vlasti, 
ona je bila vanjski simbol kraljevskoga prava. Čuvala se je na jednom 
mjestu, u jednoj od kraljevskih palača. Samo kod svečanih zgoda 
postavljao bi kralj krunu na glavu, na pr. na Uskrs, Duhove i t. d. i 
onda bi mu je biskup metao na glavu, kao da ga iznova kruni. Hrvat¬ 
ska kruna bila bi po jednom sačuvanom spomeniku nalik na staru 
bizantinsku krunu. Ukrašena je bila na vršku s tri krsta, sa strane 
dosta uvijena a odozgo dosta ravna, a obilovala je bogatim bisernim 
nakitom, kako možemo razabrati po sačuvanoj slici na kamenu. 

Uz krunu je dakako i žezlo kao simbol najviše sudbene vlasti, 
a na vršku krstom ili tako zvanim lijerom ukrašeno. Kralj ga je nosio 
u desnoj ruci. U lijevoj ruci bila mu je državna zlatna jabuka, 
urešena krstom kao znak dalekog prostranstva njegova kraljevstva. 
Kralj Krešimir na prijestolju predstavlja nam se s ovako opisanom 

krunom, žezlom i jabukom. Pred njime je jamačno stajao dvoranik 
njegov s kraljevskim mačem, koji je nosio kralj kao zaštitnik 
crkve i sirota. Mač je taj jamačno prelazio od oca na sina, i valjda 
ga tradicija pridavala jednomu od prvih vladara hrvatskih. 

Kraljevi nisu imali jedne stalne prijestolnice, već su imali 
na više mjesta svoje kraljevske palače (palacia), kao što su 
bile u Ninu, Kninu, Biaču, Belgradu, Spljetu i t. d. Nesamo ovi, već 
svaki grad Hrvatske i Dalmacije bio je kraljeva prijestolnica. Velikim 
počastima primali bi kralja, uz tutnjavu zvona i procesiju svećen¬ 
stva i slavno klicanje puka. Takove časti išle su samo kralja. Čini se, 
da se gradovi nisu otimali za ovu osobitu počast, da kralj dođe k njima 
i da tamo njeko vrijeme boravi, da kroji pravdu ili dapače, da se u 
onom gradu dade okruniti. I bio je to veliki teret primiti kralja. Uz 
njega došao bi sav njegov dvor i druga mnogobrojna pratnja. Nesamo 
bani, župani i kancelarija kraljeva, već i mladi ljudi odlična roda, 
koji su boravili uz kralja ili da se gospodski zabavljaju ili da se pri¬ 
prave za buduću službu dvoranika, dolazili su u pratnji s kraljem, a 
kadgod valjda nije niti žena i igrača i komedijaša svakakvih također 
pomanjkalo. Kamo je kralj dospio, ondje je po koji tjedan s cijelom 
svojom pratnjom stajao, a časti, gozbe i kraljevski lovi bili su kao 
tuča gradu, na koji su dopali. 

Kamo je kralj dospio, ondje bi zavladala utjeha mira i p r a v d e. 
Podati mir i red, to je jedna od najsvetijih zadaća kraljevih, to je 
bilo njegovo najviše pravo i prava dužnost. 0 tom je on sam glavom 
radio. Sve njegove odredbe i zakoni smjerahu na to, da bude zaštitnik 
svetoga mira među ljudima. Kada je to dostigao, siplju na njega hvalu 
i slavu, a svećenici i redovnici najviše se u to ime mole Bogu za 
njega. Čim je on došao u koji grad, pohrlilo je sve malo i veliko do 
njegova prijestolja i do kraljevske milosti. Tko ima napisano pravo 
ili povelju dobivenu od njegovih predšastnika moli ga, neka mu to 
potvrdi. Tko trpi nasilje od oblasti ili od velikaša koga, moli ga, neka 
mu pomože. Nisu Hrvati poznavali u ovo doba današnjega pojma 
države, već samo kraljevstvo po Božjoj odredbi, a kralj je zapovi¬ 
jedao samo ono, što je pravedno. Zato je »kraljeva riječ« kao Božja, 
zato je kraljeva milost sveta njegovu podaniku. Zato je kralj mogao 
u javnim i svečanim svojim zapovijedima prijetiti, neka se boje, ako 
izgube njegovu milost. 

Oko kralja imao je biti tim sjajniji i mnogobrojniji kraljev¬ 
ski dvor, čim se je više njegovo kraljevstvo širilo. Trebalo je oso- 

bi ja za mir i rat, za sudbenu i vojnu vlast, za državne i crkvene po¬ 
slove, za odnošaje s banovinama i sa susjednim državama. Sve je to 
obavljao kralj i njegova bliža okolina, koja je na hrvatskom dvoru 
veoma mnogobrojna i veća nego što je na mnogim drugim dvorovima 
evropskim. Ljudi različita staleža, duhovni i svjetovni, pod hrvatskim 
imenom »dvorski« a latinski »aulici« vode različite poslove kraljeve 
i kraljevstva. Oni su bili prvi ljudi (»principes«) kraljevstva. Kod 
najsvečanijih zgodah viđamo ih gotovo sve oko svoga gospodara, a 
jamačno je, da su bili u najvećem sjaju odjeveni, da uzveličaju kralja. 
Ako li dolaze potpisani samo dvojica, Trojica, to je znamenje, da je 
kralj bio na putu, da nije svoju zapovijed izdavao svečano u prisut¬ 
nosti svega dvora. Tade Smičiklas 

* * * 

JADRANSKO MORE 

U najstarije se vrijeme Jadransko more zvalo Jonski zaliv, a 
kasnije ga prozvali Jadranskim po gradu Jadriji. 

Jadransko se more prostire u pravcu sjeverozapadnom između 
Balkanskog i Apeninskog poluotoka, široko je 185 km, dugo 890, a 
na jugu ga spaja sa Sredozemnim morem tjesnac Otrantski. 

Obale se Jadranskog mora znatno razlikuju. Zapadna ili talijan¬ 
ska strana je veoma jednolika i slabo razvijena. Tu nema dobrih luka, 
izuzevši Jakin i Mletke, a sidrišta ne valjaju ništa. Osim toga stere 
se tu zimi površjem morskim tolika magla, da ne možeš obale ra¬ 
zaznati, te se brodari boje, da se ne nasukaju. Ali zato ima na toj 
strani množina naseljenih mjesta, gdje možeš dobiti hrane i slatke 
vode dovoljno u svako doba. 

Istočna obala ili hrvatsko'dalmatinska, naprotiv, slabo je nase¬ 
ljena, i ne možeš svagdje dobiti hrane, a na mnogim mjestima ni slatke 
vode. Nu zato je ovdje more dosta duboko, obala prilično ispre¬ 
sijecana, pred obalom je mnogo ostrva i prodora, te zato ne prođe 
m deset milja, da bi kraj kopna ili na kom od mnogobrojnih ostrva 
našao koju valjanu luku ili dobro sidrište, što plovidbu znatno pot¬ 
pomaže, a brodaru u nevolji tolika prirodna utočišta pruža. Zname¬ 
nite su luke i gradovi (osim Trsta i Pulja): Rijeka, Zadar, Split, Du¬ 
brovnik, Kotor, Šibenik, Vis, Hvar i t. d. 

Na ovoj istočnoj strani podigla se u srednjem vijeku pomorska 
r žava Hrvatska, koja je imala do dvjesta ratnih lađa. Osobito su 
vješti mornari u prvo vrijeme bili Neretljani, kojimasu sami Mleci 

, , , , U samo da smiju slobodno ploviti po Jadranskom moru. 

Ukasnije doba procvjeta ovdje pomorska država dubrovačka i osta e 
silna i jaka sve do Napoleona Velikoga. 1 ona je imala -mar« ko 
je stekla lijep glas te je po svem svpetn bila poznato.^^ ^. 


XIII. VLADIMIR MAŽURANIĆ 

Rodio se 16. X. 1845. u Karlovcu, umro 17. I. 1928. u Zag ^ U ’ 
sin pjesnika i bana Ivana Mažuranića. Svršivši pravne nauke u Be 
i Zagrebu stupi najprije u sudsku službu, poslije u upravnu, gdje 
osobito istaknuo oko uređenja bosanske uprave kao 
generala Filipovića. Poslije je služio kod zemaljs 

kao odsječni savjetnik izrađujući hrvatsko zemljišno za ono avs ^ ' 
Poslije toga rada bio je vijećnikom banskog stola, a od godine 1908 . 
i predsjednikom, na kojem ga je mjestu zateklo 

Vladimir Mažuranić se u svojoj mladosti bavio , i cistim književni 
radom pa je napisao dvije drame socijalnoga sadržaja, » nar 
>GroT’lvan" koje su imale i uspjeha kod ondašnjeg općinstva No 

prava n^a struka bila je pravna povijest, čitav svoj zm, mar^o 
ie skupljao i proučavao građu o hrvatsko, pravno, povijesti i o prav , 
koje još u narodu živi. Posao je bio vrlo težak, ,er je radić.potpuno 
sam bez ikakovih predradnja, pa je trebalo neobično Ž 

zidnoga, pravničkoga i povijesnoga znanja, da bi mogao s usp ’ 
svladati posao, na koji se dao. Pronicava duha, vanredno velike 
kulture i solidne obrazovanosti, Vladimir Mažuranić je svojo, zadaci 

fiK=S* ; 

sr 

h^uranfćuzalp^^emc^š^j^svojhn^Pri^simav^vrmu^i^ hrvat- 
sku pravnu povijest pažnju čitavoga učenog svijeta. Osim toga je V 
dimir Mažuranić priredio kritično izdanje svih pjesama svoga oca 
napisao životopis Dimitrija Demetra kao predgovor »Teut « i .Grob 
nSkom polju«. Pred smrt bavio se istraživanjem znamenitih Hrvala, 
koji su se odlikovali u dalekom islamskom svijetu tražeći i m 
njima veličinu hrvatskoga duha. Vladimir Mazuramcje io P 
svoga oca velika ličnost, u kojoj su se svojstva velikoga uma ple 
nitoga srca skladala u divnu harmoniju potpunoga covje . 

1. Kmet 

Kmet, rusticus, colonus, jobbagio, okućen seljak, koji sjedi na 
tudjem ždrijebu, selu, selištu; vlastnikom je zemlji gospodin zemalj¬ 
ski, vlastelin, a kmet mu staji i osobno pod njegovom gospodarskom 
oblašću, pak mu je dužan pored inih daća davati i dio priroda sa 
zemljišta. Kmet, kao podložnik, ima činiti gospodinu i razne službe, 
navlastito tlačiti, robotati, težake, podvoz davati i t. d. 

Kmetski stalež, kakova ga je u Hrvatskoj zatekla reformna akcija 
kraljice Marije Terezije u polovici XVIII. vieka, razvio se je dotada, 
pretvorbom sad laganom, uslijed promjene gospodarstvenih, dru- 
žtvenih i državnih prilika, sad pak naprasnom, uslied buna seljačkih 
i represije pobjednoga plemstva. Meni se je stegnuti na nekoliko pri- 
mjetaba. Svjedoče nam izvori, da je za prvoga razdobja u XI. i XII. 
vieku i poslije, u nas sva sila slobodnih župa, sa svojinu seljačkimi 
»plemenitimi« bratstvi, a s rodovi, koji sjede svaki na svojoj baštini. 
Pored njih bio je uviek i osobno slobodnih ratara, koji su poput 
prioraca, pridržnika, polovnika, napoličara i t. d. na tuđem zemljištu 
u sadovno ime ili iz diela težali zemlju, a bez sumnje i neslobodnih, 
uz zemlju privezanih kolona, pak napokon i robova, što ih je gospodar 
ovim ili onim načinom uz grudu privezao s ekonomskih razloga. Na 
prostranih vladanjih svjetskih i crkvenih velmoža našla se je nakon 
prevrata i smutnja česta prilika, da se u velike razseljuju i naseljuju 
novi podložnici. Crkva, velika protivnica robstvu, zaštitnica je pod- 
ložništvu, kmetstvu. Ona nastoji uspješno, da roblje bude nase¬ 
ljeno, pretvoreno u okućene rabotnike. Sve se to mieša i preradja 
pod utjecajem pojma gospodske vlasti (potestas dominica), ter po¬ 
staje staležem kmetskim. U takav brojem sve to veći stalež nevolj¬ 
nika, u mutni kal podložničtva, padaju sunovratce i slobodna 
bratstva. 

Ako se isprazni kmetština, dužan je svagda gospodin s mjesta 
naseliti na nju inoga kmeta, odlučan dokaz, koliko je javno-pravne 
primjese bilo u tobožnjem vlasteonskom pravu vlasničtva na 
metštine. Tako po zak, od 1427. 1538. i Dubrovčani vlastnikom za- 
poviedaju, da ne smiju pretvarati kmetske prazne zemlje u »carine« 
(vlasteosko zemljište), već vazda i opet predavati kmetu. 

Ovaki, možda još i nepovoljniji, bili su ti odnosi za osmanske 
vlade i u Bosni. Vlada osmanska oslobodila je doduše osobno sve 
niete, ali nije u naredbi svojoj od g. 1859. uredila, kako da dođe kmet 
do vlastničtva nudne zemlje. Namjerice htjelo se je što više približiti 

tobožnjemu odnosu zakupničtva prema gospodaru žemlje. Jetoakta 
je načinom u ostalom već i u mletačkoj, negda Dalmac.1. došlo do 

sadašnjega agrarnoga stanja. . , 

Kmetske selište dieli se u kućište (hižište, dvorno hizno mjesto), 
dvorište sa štalom, stajom, škednjem, sušom i t. d., podvornicom, pod- 
kućnicom, vrtom, unutarnjim zemljištem (gruntom, fundušem), pnsto- 
jališ'tem vanjskim (zvunjskim), lukami, livadami i sjenokosami (mjeri 
se na kosce), pašnjaci, grmljem i t. d. Po pravnoj naravi selistne su 
zemlje, i vanseilištne, prema urbarskoj regulaciji, neke su preostale 
(remanentiae), a neke pretečne i izvišne zemlje (supernatantiae) i t. d. 
Povrh toga ima krčevina, gomih i činženih zemalja i t. d. 

Kmeti su i tlačnici i (v)ladanjci (1479. Š. 288.); neki su cielose ci, 
a neki sjede na dielu selišta — do osmine. Nekim kažu prema daći, 
da su tretinjaci i t. d., devetinjaci, desetinjaci, Činženjaci, klisnjaci 
i t d Podvorci su neki, ili podvomici, neki pak stanari, kmetici 
bezzemljaci (prezzemlaci), željari, želiri (mquiUni) i t. d. U Kotoru je 
vlastak. Po službah, što ih neki kmeti u prvom redu crne, spominju 
se bačvari, barilari, bičari, bravari (ovčari i t. d.), drvodjelje,konja« 
i kobilari (i srepičari), kozari, lovci, lukari, namoštnjaci, ptica«, 
puhari, ribari, sokola« i jastrebari, strelari, svinjari, ula«, vola«, 
zdelari i dr. 

Vladimir Mazuranir 


XIV. NATKO NODILO 

Natko N odnio (1834_1912.) bio je povjesničar. Na početku 

svoga javnoga rada bio je urednik lista »U Nazionale« (Narodni list) 
te je svojim člancima mnogo pridonio pobjedi narodne stvari u 
Dalmaciji. Kasnije jei postao profesorom na zagrebačkom sveučilištu. 
Najbolje je njegovo djelo »Historija srednjega vijeka«. 

1 . * * * 

»Kao profesor bijaše Nodilo jedan od najodličnijih predstavnika hrvat¬ 
skoga sveučilišta. Predavanja su njegova imala nešto čarobno u sebi. n 
je umio prikazati onaj drevni egipatsko-asirski svijet, kao i grčki prije per¬ 
zijskih ratova, ili rimsku republiku, pa doba seobe naroda i doba krvavim 
mačem stvorenih državnih tvorevina plavih Germana, pa po nas o i 
važne početke Islama i njegove kulture, a tako i doba križarskih vojna 
njemačke reformacije, talijanske renesanse i razloge francuske revolucije 
— tolikom bistrinom, jezgrovitošću i otmjenošću, da su svi bivši njegoi 
slušači ne jednom naprosto stali s običajnim đačkim bilježenjem, e * 
posve predali rijetkom duševnom užitku, koji će im svima ostati nezabo- 
* Ferdo Sisic 


ravan«. 

2. Osoba Justinijanova 

Justinijan ostade sam vladar u jeku muževne dobi, u 44-oj ili 
45-oj godini života. Preko čitave Justinove vladavine savjetnik i 
pomoćnik ujcu i poočimu, pravcem istim vodit će upravu, ali vlastitim 
pregalaičkim duhom. Izuzmemo li prvoga Konstantina, na prijesto 
u Carigradu ne sjede mig da niiti će unaprijed ikad sjesti veći car od 
ovog sina Sabadijeva i Vigilancijina, rođena valjda 433. god., u 
slamenoj kući kao i Justin, negdje u polju pri Šari Planini do Bede- 
rijarne i Taurezijia, među današnjim Skopljem i Velesom. Spremni 
genealozi otkriše Justinu i Justimijanu svijetlo porijeklo: Anicijev 
rod, od svih kršćanskih obitelji u rimskoj aristokraciji najdavnija 
i najslavnija, preselivši se za Kostantina iz Rima u Carigrad,* bio bi 
u Dardamiji pustio jiednu svoju plemenitu vriježu, odakle i ti carevi. 
Toliko stoji, da s ujčevim napretkom poskoči i sreća kozarskoga 
nećaka. Daroviti momak Julstinijian, odmah pažen od ujca, pa i 
dozvan iz Taurezija u Carigrad, išao je u grčke škole te izučio sve, 
što su se mladi Bizantinci iz senatorskih kuća mogli učiti. Uza to 
borio se s nerođenim grčkim jezikom. Zadugo je u njega nešto pod¬ 
sjećalo na prve skromne mu dane, na ševarastu kolibu u jedinom 
kraju zabitne Dardaniije. Ni car nije sve hrapavo bio izgladio, izbrisao 
iz početka. »Ništa ne imaše isprva«, kaže zlobni Prokopije, »što bi 
dolikovalo carskome dostojanstvu, niti jie mario, da ovo sačuva, već 
je barbarizirao jezikom i držanjem i mišljenjem«. 


Nego ovaj s mukom obrazovani polubarbar budio je pozor i 
poštovanje. Ako je i bio srednjeg stasa s( tijelom jače razvijenim na 
strani gornjoj, opet je njega dičila muževna ljepota, uz duhoviti 


izražaj lica zdrava! i bijela, s pravilno ocrtanim nosom, Bizatinci mu 
ističu živ pogled, ublažen osmijehom na usnama. Kadikad izražaj 
lica znao je biti ipak oštar. U čvrsta čovjeka, ni debela ni mršava, 
bila su čvrsta i prsa. Već prošav, kao car, četrdesetu godinu, uz 
tanku kosu postade i ponešto ćelav, a i prosijed na glavi; brade nije 
puštao, to po običaju davnih Rimljana. Ovome opisu odgovara lik 
Justinijanov u mozaicima dviju crkvi sv. Vitala i sv. Apolinara u 
aveni, koji se još i danas čuvaju, a potječu jedan iz srednjeg, drugi 
kasnijeg vremena njegova vladanja. Dva mozaika iznose sliku 
ustinijana i žene mu Teodore. Car i carica s pratnjom dvorana donose 
^ r k v * pUloge; car na glavi ima dijadem s dvostrukim redom biserja, 
0 u lijevoj ruci, pokrivenoj togom, drži zemaljsku kruglju; desna 
f uka kao da redi i zapovijeda. 

. a **»•_ jrS, r“NeSu:t 

livalu ° d “ji' u carevini između izobraženih usvojio i 

pameti Tbrzinu provođenja svega zamišljenog- Kane> ^^7 BjS> 

mila neumornom, ali i nemirnom ^k* 

f;LeSe ^n^or^W 

bogoslovne htoTTuSen«™ »us), 

pomoći svojih teologa sastavi. F Teofan pri- 

L i sada pri početku liturgije pravoslavne kler Pieva. ieomn P 

^“FrP-rBi 

mu Prokopije i ovo, što bi sio i sam da sudi; oko njega bi se mnoštvo 

zo-mulo pa je neprilika ležala i u tome, što oda njega cara ne je 

priziva Po istome piscu takođe isam, bez ičije pomoći, rješavao J 
priziva, ro »«« f - čak i u poslove municipalnih 

spise uredovno i suvise se miješao caK i u P ako i e 

rfr; *- 

rimski vidici zanosili Justimjana. 

Vanrednog čovjeka ne bismo dovoljno upoznali, da se ne dota- 
knemo i druge tiče njegovih nazora i čudi, ideali‘^ ,a " ~ 
dan u koji je ovjenčan dijademom, razdade siromasima i crkvam 
vlastitu imovinu. Prema crkvi nitko obzinuji od J u ^ a “’ S 
meni Makla naziva ga »krstjaninom uznositim«_ Svecemoma e 
tako priklan, da ga jednako savremem Prokop tuzi, ik bije^ »toj 
u građanskim parnicama, po zlo shvaćeno, poboznosti, knvo 

Kal bi n godrni — 

časni post, pio samo vode i jeo jednom svata drugi dan P“*^j u 

- - « - 

Ovakim postom jednom oboli teško i upade u ljute muke. A uopće 
ustajao je vrlo rano i lijiegao kasno, kao da se srdi postelji: »Bješe, 
tako reći, bez sna i jela i nikada jestivima ili pićem do sitosti udo¬ 
voljen, nego, nešto malo površnim prstom okusivši, digao bi se (sa 
stola)«. Sam Justinijan hvali se u svojim novicama, što upotrebljava 
noć isto kao i dan i da ne bdije uzalud, već razmišlja o poslima 
radeći postojano za svoje podanike. Što se tiče neprestane i neutru- 
dive djelatnosti, Justinijanova narav se ukazuje veoma slična Bona- 
partovoj, koji govoraše: »Ja kod sebe ne mogu ustanoviti mjeru 
rada«. U imperatorskoj carigradskoj palači prečesto u gluho doba 
noći bilo je slušati, gore dolje po hodnicima, monotoni štropot carevih 
koračaja. U ostalom, liiz takve duševne prenapetosti proviruje u 
Justinijanu doista fantast, što u njegovoj osobi ide uporedo s vrsnim 
carem i s visoko obrazovanom osobom. Natko Nodilo 

XV- DON FRANE BULIĆ 

(1846.—1934.) 

Koliko je rad don Frane opsežan i složen, 
toliko je njegov život jednostavan. Po svršenim 
naukama u Beču bio je Bulić kratko vrijeme 
nastavnik na gimnaziji u Dubrovniku, po tome 
neko vrijeme nadzornik pučkih škola u Zadru, 
pa onda od god. 1883. ravnatelj splitske gimna¬ 
zije, upravitelj muzeja i konzervator starina u 
Splitu. Kada su nekoji gimnazijalci noću pro¬ 
valili u gimnaziju i izboli oči na slikama cara 
Franje Josipa, upotrijebiše don Franini poli¬ 
tički i lični neprijatelji priliku, da prikažu taj 
čin kao posljedicu nacionalnog odgoja mladih gimnazijalaca na nje¬ 
govu zavodu, i Bulić morade u 50. godini života otići u mirovinu 
(g- 1896.). Otada je on mogao posvetiti sve svoje sile i vrijeme 
arheologiji. Sve do god. 1926. zadržao je Bulić upravu muzeja i kon¬ 
zervatorskog ureda. Ali i po tome sve do svoje smrti ostao je don 
Frane u kulturnom životu Dalmacije središnja ličnost, kojoj su se 
obraćali domaći ljudi za pomoć, a strani za podatke u svim pitanjima, 
što su se ticala kulturne prošlosti toga kraja. 

Najbolje ogledalo sistema i rezultata Bulićeva rada, njegovo naj¬ 
milije čedo i mezimče jest posao oko 50 godišnjaka »Bullettino đi ar- 

Uiević: Čitanka za više razrede sr. škola 21 

cheologia e storia dalmata«. Koliko je blago objelodanjeno, pobilje- 
ženo i raspravljeno u godišnjacima »Bullettina«, koji je najvećim dije¬ 
lom ispunjao don Frane Bulić! U njima on objelodanjuje rimske nat¬ 
pise Dalmacije, opisuje zbirku i predmete muzeja, izvješćuje podro¬ 
bno o okolnostima i rezultatima iskopina u Solinu. Redaju se u godi¬ 
šnjacima »Bullettina« članci o raznovrsnim historijskim, topografskim i 
hagiografskim pitanjima: slijede svakojake sitne bilješke, vještice 
i dokumenti iz svakoga doba prošlosti Dalmacije. Iskopine staro¬ 
kršćanskih groblja u Solinu pokrenuše mnoga pitanja o svetim 
mučenicima rimske Dalmacije, sv. Dujmu i Stašu, sv. Feliksu, sv. 
Venanciju i t. d. Tu je Bulić najbolje pokazao svoje čiste naučne 
intencije obarajući stoljećima utvrđene legende i tradicije, koje se 
ni jesu mogle složiti s naučnom istinom. 

Uz don Franu Bulića javljaju se u godišnjacima »Bullettina« kao 
suradnici i dopisnici drugi dalmatinski istraživači prošlosti, i tako 
postaje »Bullettino« organom arheologije čitave Dalmacije, 

Javljaju se prigodice u »Bullettinu« i Bulićevi prijatelji u ino¬ 
zemstvu, koji su sa simpatijom i interesom pratili iskopine u Solinu i 
rad »Bullettina«. Najbolje priznanje Bulićevu radu bio je prvi kon¬ 
gres kršćanske arhelogije, koji je god. 1894. okupio na. groblju 
mučenika u Mamastirinama u Solinu najbolje predstavnike ove 
nauke iz čitavog svijeta. 

Povrh »Bullettina« Bulićevo ime nerastavno je vezano uz Solin 
i Dioklecijanovu palaču u Splitu. Tokom pola vijeka Bulićeva iskapa¬ 
nja u Solinu postala je stara Salona nadaleko poznato nalazište starina 
prvih poganskih vjekova rimskoga carstva te starina starokršćanskoga, 
Justinijanova i starohrvatskoga doba. Solin, premda je bio napučen 
i bogat grad, ne može se natjecati s drugim glasovitim nalazištima an¬ 
tiknoga doba u pogledu finih umjetnina. Njegova umjetnost i gradi¬ 
teljstvo su provincijski i ponešto rustični; ali je Solin vrlo 
interesantan za onoga, koji hoće upoznati kulturno stanje u rimskoj 
provinciji na rubu Balkana, Solinski kršćanski natpisi, groblja - 
bazilike neiscrpan su rudnik za kršćansku arheologiju: oni su 
vanredne važnosti za onoga, koji hoće proučiti život i prilike prvih 
kršćana. 

Bulić je kopao u Solinu onoliko, koliko su mu sredstva dopuštala, 
uz prekide i poteškoće, postižući ipak bogate rezultate svojom 
energijom i ustrajnošću. Prvih godina po svom imenovanju za ravna¬ 
telja muzeja (god. 1883.—1890.) kopao je Bulić starokršćansko 

groblje i baziliku na Manastirinama, gdje je pokopan mučenik pod 
Dioklecijanom, biskup sv. Dujani a potom (g. 1890.—1898.) staro¬ 
kršćansko groblje s bazilikom u Marusincu, gdje je u posebnoj 
zanimljivoj kapeli bio sahranjen Dujmov suborac sv. Staš. 

Svu svoju energiju i borbenost, sav svoj ugled i veze ulagao je 
Bulić kroz decenije, da carsku palaču cara Dioklecijana, od svake 
druge tvorevine sjajniju u ovoj zemlji, ni prije ni poslije 
zapamćenu, očuva i obrani »od svemoćnog zuba vremena i ruši- 
lačkih hirova splitskog pokoljenja«. Borba je bila vrlo teška, jer 
nije bilo za obranu palače ni zakomal ni sredstava, a u nju se ugni¬ 
jezdio čitav srednjovjekovni Split, te je i danas u njoj preko 3 hiljade 
duša. God, 1885. prigodom uvedenja zemljišnjika dao je Bulić kao 
konzervator starina na svoju ruku knjižiti palaču i sve njezine ostatke 
na ime države, da ih spasi od propasti. Međutim ministarstvo finan¬ 
cija se ovome žestoko oduprlo pobojavši se, da će time navaliti na 
sebe velike terete za održavanje ogromne i ruševne palače, pa je neki 
referent na ministarstvu izdao odluku, kojom se zagovaralo, da se 
zidine palače malo pomalo ruše i da posluže kod državnih gradnja 
kao »erarski kamenolom«. Rado je Bulić pričao, kako je na ovo za¬ 
prijetio u Beču, da će stvar iznijeti pred Evropu i kako je po tome 
referent bio umirovljen. 

Don Frane Bulić je nesamo prvi naš stručni arheolog većega stila, 
već je on u isto vrijeme i zadnji sjajni predstavnik učenih dalma¬ 
tinskih polihistora. On je preko pola vijeka bio naš najzaslužniji 
arheolog i epigrafičar, revan dalmatinski hagiograf i historiograf, 
borbeni konzervator starina i čuvar arhiva, neumorni organizator 
naučnih pothvata i propagator, perom i riječju, prošlosti Dalmacije. 

ogućnost uspješnog rađa u ostalim područjima dala mu je neogra r 
ničena ljubav prema predmetu i njegov otvoreni karakter, koji nije 
zazirao da traži savjeta i pomoći od užih stručnjaka, isto onako, kako 
je širokogrudno prepuštao otkriveni materijal i davao na pregršti 
savjeta i pobuda svakome, tkogod je htio da, s bilo kakove strane, 
prouči rimsku, starohrvatsku ili srednjovjekovnu prošlost Dalmacije. 

Dolazak Hrvata i pohrvaćivanje Dalmacije 

Salona je ležala pod gomilama svojih ruševina, porušena i 
opljačkana od divljih, Avara oko godine 615. po Kr. 

oš dim s njezinih garišta nije bio sasvim isukao i još se stari 
naseljenici ovoga glavnoga grada rimske pokrajine Dalmacije, Ro- 

mani, prebjegli iza rasapa svoga grada na bliže otoke, nisu bili povra¬ 
tili na kopno i ugnijezdili se u silnu Palaču svoga domorodca cara 
Dioklecijana. Obistinio se onaj uzdah Pape velikoga, mjeseca juna 
god. 600., kad je Maksimu, valjda zadnjem salonitanskom biskupu, 
pisao, da je »smućen i ražalošćen«, jer! se Slaveni približavaju samoj 
Saloni: — »et quidem de Slavorum gente, quae vobis valde lmmine , 
allligor vehementer et conturbor; affligor in his, quae iam m vo 
patior, conturbor, quia per Istriae aditum iam Italiam intrare 

coeperunt.« 

Još Avari — pod čijim su vodstvom po prvi put Slaveni ovamo 
došli — potučeni pod Carigradom god. 628. — nfeu, pod bujicom 
nadošloga naroda naše krvi, ostavili svoje krajeve, kad jedno pleme 
Slavena - od ratničkih Bijelih Hrvata — spustivši se sa karpatskih 
gora u naše krajeve — pred ravno trinaest stoljeća — rasprsivsi 
Avare, zaposjede konačno ovu našu zemlju i našu) jadransku oba u. 

1 naši se pređi, eto, nađoše ovdje još i prije, negoli je , Papa 
Grgur mislio! Silaze i udomljuju se. Ali gotovo, čitav jedan vijek i po 
ne znamo mi ništa za život ovih novih naseljenika, naših pređa. Crna 
je tama pokrila prve decenije njihova boravljenja na ovim obalama 
Jadranskoga mora. Ali ne znamo ni što su radili na otocima stariji 
naseljenici, Romani. Regbi, da su životarili pod pntiskom novo- 
nadošloga naroda. Zemlja je po otocima slaba i bez vode. More j 
pružalo malo hrane, a italski egzarh u Raveni - silom prilika, pri¬ 
rodni zaštitnik ovih Romana — bio je prilično daleko, da im pomogn , 
pa je posve vjerojatno, da su ovi Romani, barem s onih blizih otoka, 
Šolte, Brača i Hvara, dolazili na kopno, da se prehrane. 

AH mi ne znamo ništa o životu ovih Romana po otocima, ni po 
gradovima — kao u Zadru, u Trogiru, koji gradovi, regbi, da nisu od 
Avara stradali. Živjeli su, rađali se, umirali, ali do danas majka 
zemlja nije iz svojie utrobe iznijela nijedan znak, nijedan o az 
njihova života. U još neporušenoj Saloni, iz godine 612., zadnji je 
natpis opatice Ivanice, prebjegle iz Srijema, ugroženog od Avara^ 
A prvi znak kulturnoga života Hrvata, iza njihova P ok ^ tenja - ,e ® 
Višeslavova krstionica s natpisom (u Ninu oko god. 800.) ovoga 

kneZ p 0 krštenjem ulaze Hrvati u kolo prosvijetljenih naroda Evrope. 
Osnivaju državu po primjeru tadašnjih kulturnih naro a ^ 

grade hramove i samostane, uvode benediktinski red, toliko zasluza 
za našu kulturu od IX. vijeka, pa sve do francuske okupacije p 

četkom devetnaestog vijeka. Pisani spomenici hrvatske historije 
počinju oko godine 800. sa spomenutom Višeslavovom krstionicom, 
a: sačuvane povelje hrvatskih vladara darovnicom kneza Trpimira iz 
god. 825., kojom milostivo dariva latinskoga nadbiskupa grada 
Splita. U samoj Dioklecijanovoj Palači, u tijesnom hodniku tjelesne 
straže careve, nad glavnim vratima — Porta Aurea — grade 
kapelani bana Trpimira, Dominik i Martin, crkvicu sv. Martina oko 
polovice IX. vijeka. 

Počinje se infiltracija hrvatskoga elementa u gradove latinske. Po 
trogirsko-solinskom polju, pa po ninskom) i kninskom, redaju se 
kameni spomenici naših prvih knezova: zadužbine, crkve, samostani 
i nadgrobni spomenici. 

Nisu svi stanovnici Salone i okolice dolaskom Avara i Hrvata i 
propašću njihova grada došli pod mač. Osim onih, koji su pobjegli 
na otoke, odakle su se i povratili, mnogi se zakloniše u Diokleci¬ 
janovu Palaču, a mnogi prebjegoše u gore. Mnogi ostadoše po selima 
i municipijima, te uđoše u odnosa je s nadošlim Hrvatima. I tako 
Hrvati neposredno nadovezuju svoj život i kulturu na život ranijeg 
rimskog pučanstva. 

U to doba javljaju se u samom gradu Splitu visoki odličnici sa 
čisto hrvatskim imenima. Načelnik grada Prior Crne (u dokumentima 
»Zimo«) dariva crkvu sv. Marije u Pol judu pokraj Splita samostanu 
sv. Stjepana »Pod borima« (de pinis), u kojemu je pod konac 1 istoga 
vijeka našao mir i pokoj posljednji odvjetak hrvatske kraljevske 
dinastije: Stjepan III. 

Ovo pohrvaćivanje Splita ubrzano je i naskoro dokončano u 
XIII. v., kad se Split, stupivši u bliži dodir s hrvatskim knezovima 
Subićima i Kačićima, i obogativši se trgovinom sa hrvatskim zaleđem, 
razlio preko tijesnih granica Dioklecijanovih zidina i stvorio novi 
Split (Burgus), koji) su naselili Hrvati iz okolice. 

Uzaludno otimanje zadnjih ostataka splitskih Latina hrvatskoj 
bujici nalazi odjeka u nemirnom i strastvenom opisu borba ove 
dobe upoznatoj kronici Tome Arciđakona (umro 1268.). 

U XIII. v. je pretežni dio pučanstva hrvatski. Naši su knezovi 
zaštitnici grada, a imena predstavnika lijepih umjetnosti u Splitu 
hrvatska su. Andrija Buvina izvajao je god. 1214. prekrasne drvene 
vratnice Stolne Crkve u Splitu, a škole i radionica Radovanova u 
Trogiru radi i na zvoniku sv. Duje u Splitu (XIII. v.). I tako u pre¬ 
sudnom času, kad je Venecija početkom XV. v. za više stoljeća za- 

vladala Dalmacijom, bio je Split, kao i svi ostali gradovi Dalmacije 
— hrvatski po govoru i po osjećaju!’ Pa ni dugotrajna tuđinska 
vladavina, i ako je ona s vremenom u gradovima ponegdje potisnula 
u pozadinu upotrebu hrvatskoga jezika, nije u njima ugušila svijest 
pripadnosti onomu narodu, koji je na selu očuvao čist hrvatski jezik 
i običaje. I baš na tu,j nikad ne utrnulu svijest zajednice, oslonila se 
je s uspjehom nedavna borba narodnog preporoda u Dalmaciji. 

Don Frane Bulić 

PJESNICI IZMEĐU ROMANTIZMA 1 MODERNE 


XVI. ANDRIJA PALMOVIĆ 

Rodio se u Rasinji pokraj Koprivnice 27. 
XI. 1847, Umro je na župi u Komarevu pokraj 
Siska 10. II. 1882. 

Kao bogoslov i kasnije kao kapelan pripa¬ 
dao je pravaškom pokretu Ante Starčevića i 
Eugena Kvaternika, ali je poput njegova po¬ 
bratima Frana Folnegovića prihvaćao i neke 
Strossmayerove ideje. U jednom pismu, što ga 
je 7, IV. 1874. poslao Milanu Grloviću, traži od 
omladine takvu djelatnost, da se u njoj »zrcale 
ideje, koje pokreću današnji vijek, ideje na¬ 
predne i čiste, a ne mutne i zastarjele, u njoj neka odsijeva naš 
život i običaj, naše boli i nade neka odjekuju u njoj«. Kušajući 
ostvariti svoj program u književnosti Palmović je zadržao romance, 
balade i liriku, kakva je dotada bila u običaju, ali je u metrici tražio 
nove putove. Mjesto trohejskih stihova volio je daktile, a to ga je 
dovelo do toga, da je prvi u hrvatskoj književnosti upotrebljavao u 
većoj mjeri i trosložne srokove. Pisao je o asonanci u narodnim 
pjesmama, pa je nastojao da i njima poljepša akustiku svojih stihova. 
Obogatio je pjesnički rječnik, ali je pritom i postradao, jer je uveo 
u svoje pjesme i mnoge neobične i tražene kovanice, arhaizme i pro¬ 
vincijalizme. Nepoznavanje štokavskoga naglaska učinilo je, da mu 
se nijedna pjesma ne odlikuje klasičnom pravilnošću. Slavio je u 
povjesticama, romancama i baladama kneza Branimira, kralja Kre¬ 
šimira, Zrinske, Frankopane, Ivana Karlovića, Tomu Erdodyja, 
Tomića Mihovila, Ivana Senjanina, Zoru Veroniku Zrinsku i 
uskočke gusare. Pogled mu je bio uperen naročito prema Bosni, 

u kojoj se tada rađao jedan ustanak za drugim. U isto vrijeme, 
kada su nastajale Šenoine pjesme »Munja od Gabele« i »Aleluja«, 
iznikao je u Palmovićevoj duši »Bosanski korabljar« i »Hercegovački 
ustaša«. Među lirskim Palmovićevim pjesmama ističu se »Bosanski 
korabljar«, »Stani!«, »Konju Mrkodinu«, »Sonetni vijenac« i »Zagor¬ 
ske elegije«, »Osmo čudo« i t. d. 

Pjesme Andrije Palmovića s raspravama »Asonance u našoj 
narodnoj poeziji« i »Životopis C. Valerija Catulla, Albija Tibulla i 
Seksta Aurelija Propercija« izdao je g. 1883. u Zagrebu Fran 
Folnegović. 


1. Osmo čudo 

Oj Solone, Perijandre, Hilone, Biasu, 
i ostali, što vas ima mudraca na glasu, 
tako vam se nitko svete ne taknuo brade! 
Nagnite mi sada uho. Koj' mi od vas znade 
tumačiti čudo jedno, veće od svih sedam, 
koje, eto, u davninu zanesav se gledam? 

Djevu lj ubij ah, ona mene, žarko bez poći tka 
kao nekoć Salamona gara Sulamitka. 

Kako njena da ljepota, kako zlatno runce 
ne osjeni mene, što osjeni isto sunce? 

Pak to čelo bez oblaka, prijesto vječnog mira, 
tko bi reko, da prot' meni gromove sabira? 

One oči umirale za mnom, pune mame, 
tko bi reko, da će igda ugasnuti za me? 

Ona usta: dvije crte ljubavnoga kista, 
tko bi reko, da će igda pisat se »nečista«? 

One ruke vješto svite, kano pamuk bijele, 
tko bi reko, da se mogu od mene da dijele? 
Tko bi reko, nemilost će dalje pognat njena, 
neg Properca štono pogna slavnih put Atena? 
Rajski času! Kad ne marih za jelo ni pilo, 
samo da se njoj priljubim; kad joj b'jaše milo 
povesti me sobom, od svagdanje prosta stiske, 
u sabinske tempe, na poljane arkadiske, 
ne bil tamo, nikud ne želeći već nagnućem, 
uz božicu svoju veličanstven, božanstvenij 

stvorio se kano seraf kaki ili genij! 

Često puta sam se pitah: što da bi u sebi 
ma jedini onaj pogled, te me tako snebi; 
što njegova narav, što u sebi sila ta mu, 
ka ni starom ne oprosti nekada Pergamu? 

Što li ona cijela u svom bivstvu, svem i svačem, 
svojom gizdom, hari, uzdisaji, svojim plačem? 

Oj Solone, Perijandre, oj Hilone, toga 

ne doznaš te ni vi, ni ja, nitko — izim Boga. \ 

Andrija Palmović 

2. Gora i jeka 


Jeka ori, progovori 
onoj pustoj, crnoj gori: 
»Pusta goro, žao mi te! 
Gdje su tvoje zelen-kite, 
gdje ptičica glasno pijenje, 
potočića žuborenje? 

Tvoje vile negdje šute 
usred ove zime ljute. 


Ja jedina gdjekad orim, 
da te sjetnu razgovorim.« 

Njojzi gora tiho šapne: 

»Kog oholost slijepa napne, 
taj ne pozna ni kolijevke, 
majčine uz nju popijevke. 
Rođena sred moga krila, 
ti — bez mene što bi bila?« 

Andrija Palmović 


XVII. ĐURO ARNOLD 

t^ 

Život . Rodio se u Ivanu kod Varaždina 
27. III. 1853. Umro je u Zagrebu 22. II. 1941. 

Prema obiteljskoj predaji Arnold je fran¬ 
cuskog podrijetla; pređi su mu se zvali Arnault 
i doselili su se u Hrvatsko Zagorje iz Švicarske 
za vrijeme francuske revolucije. Gimnaziju je 
učio u Varaždinu i Zagrebu. Poslije svršenih 
filozofskih nauka na zagrebačkom sveučilištu 
usavršio se u povijesti i filozofiji na sveučilišti¬ 
ma u Gottingenu, Berlinu i Parizu. Bio je najprije 
gimnazijski profesor, zatim ravnatelj zagrebačke 
učiteljske škole, a g. 1894. imenovan je profesorom pedagogije i filo¬ 
zofije na zagrebačkom sveučilištu. 

Rad , Kao učenjak izdao je pored srednjoškolske »Logike« i 
»Psihologije« rasprave: »Etika i povijest« (1879.), »Zadnja bića« 
(1888.), »0 psihologiji bez duše« (1898.), »Filozofija, prirodne nauke 
i socijologija« (1899.), »Monizam i kršćanstvo« (1909.), Kao pred- 

sjednik »Matice Hrvatske« izrekao je više programatskih govora, 
među kojima je najznamenitiji »Jedinstvena hrvatska narodna 
kultura« (25. III. 1909.). 

Najveći dio Arnoldovih pjesama sabran je u zbirkama, koje su 
izlazile ovim redom: 1899. »Izabrane pjesme«, 1907. »Čeznuća 5 
maštanja«, 1918. »S visina i dubina«, 1923. »Izabrane pjesme« i 1935. 
»Na pragu vječnosti«, 

U filozofiji je Arnold u početku tvrdio kao panpsihist i agnostik, 
da nema materije, da svako biće može postati dušom i da je Bog 
sastav svih etičnih ideja. Kasnije je zabacio te tvrdnje braneći 
kršćansko shvaćanje Boga i pišući: »Čovjek nije samo tvar, nego je 
i duša, a da je tek po ovoj čovjekom — ne će valjda nitko sumnjati«. 
Kada se u hrvatskoj književnosti razvila borba između »mladih« i 
»starih«, bio je Arnold neko vrijeme glavni predstavnik »starih« te 
se kao urednik »Vijenca« i kao predsjednik »Matice Hrvatske« borio 
za program t. zv. tradicionalizma, po kojem je književnost imala biti 
zavisna o narodu, vjeri i tradiciji. 

Amoldova lirika obrađuje njegove obiteljske doživljaje, rodo¬ 
ljubiva čuvstva i vjerske zanose. Cijeli jedan ciklus (»Iz mladih 
dana«) slavi hrvatsko selo i seljake, koje Arnold naziva »plemstvom 
pluga«. Kao epik Arnold je spjevao vrlo mnogo balada, romanca 
i povjestica, kojima je sadržaj uzeo djelomice iz Biblije i iz stranoga 
svijeta, a najvećim dijelom iz hrvatske povijesti. Ističu se najviše 
»Damjan Juda, knez dubrovački«, »Jelisava Frankopanka«, »Kata 
Lovićeva«, »Radak, vojvoda bosanski«, »Tahi«, »Irud«, »Juda« i 
»Pilat«. Za pedagoške su školske svrhe izrađene pjesme »Domovina«, 
^Stari učo« i »Narodnoj pjesmi«. 

Bibl.: životopis i bibliografija dra Đure Arnolda nalazi se u 1. svesku 
»Hrvatske Enciklopedije«, u pogovoru »Izabranim pjesmama« iz g. 1923. i u 
predgovoru zbirci »Na pragu vječnosti«. 

1. Notturno 

(1897.) 

Ponoć bije .. . 

S nesna opet moja gori glava, 

Kao da se vrelog sunca tiče, — 

Mrtvih pak se otpočinje slava: 

S tiha svaki grobni hum se miče 
Ko da žije . . . 




I iz mraka 
Vlažnih raka 
Niču sjene, 

Pak se nižu 
I gamižu 
Oko mene ... 

Samo naprijed! Strah me nije 
Gledat vam u šuplje oči, — 

I moj vijek se kraju vije: 

Srce treba da vas roči! 

Naprijed samo! 

Bliže amo! 

Neke od vas rad bih pozno; 

Mislim one, 

S kojih rone 

Često moje suze grozno ... 

Vi ste, je l'de? ... Ti baš prva 
Mog života vedra zraka, — 

Strašno li te vajme shrva 
Ta duboka hladna raka! 

Oči crne više ti ne plamte, 

S lica rumen cvijetak ti je spao; 

Po prstenu zlatnom samo znam te, 
Što sam ti ga nekoć sretan dao ... 
Dođi bliže, da te k srcu vinem, 

Ko što može samo smrtan čovjek! 
Prolaznim za čarima ne ginem, 

A1 za tvojom dobrom dušom dovijek! 

Tako!... 

Baš ko onda, kad u tihom gaju 
A za blage, vedre mjesečine 
S lahora se treslo lišće lako, 

Slavulj negdje u grmu je plako 
Od miline, 

Ti mi pak u naručaju 
S cjelova si žarka, strasna, 

Gorjela ko cvijet u maju 

S prvih zraka sunca jasna,- 

Znaš li jošte onu crkvu bijelu 
Tamo dolje skromnom, gle, u selu? . ,. 
I nog popa, što nas jošte, gondže,*) 
Blagoslovi svetom vodom ondje? 

Ah, i toga blagoslova dare 
Samo dotle kušah ,.. srkah .,. 

Dok ti se u rajske čare 
Ne zagleda samrt mrka, — 

Tad u plamu voštanijeh svijeća 
Izgorje mi naglo tiha sreća: 

Kao da je zloban demon odnije, — 
Baš ne pojmim, kako sve to podnijeh! 

Ali, de mi sada kaži: 

Tko su ti mališi. 

Što no grobnog cvijeća tiši, 

Noćnog daška blaži 
I dršćući poput pruta 
Zračnog ti se drže skuta? 

Znam već — prosti! Časka sreća velja 
Izdala mi pamet drukče gipku, — 

Uz nj inu sam, je V de, stajo zipku, 
Srce vazda puno slatkih želja? .. . 
Pjevao im uspavanku milu, 

Gladio im zlatnog prama svilu, 

Bio blažen! ... 

Ali poslije, kad ih kob mi kleta 
Kradom kao zmija 
Trgnula iz topla naručaja, 

Kao vjetar rosicu sa cvijeta 
Punu sjaja ... 

Onda bolno plakah se i svijah 

Ko crv zgažen, - 

A1 ni taj me udarac ne sori, 

Ako rana još i danas gori! 

Ruža, koja se još nije rasvjetala, nego tek napupila. 


























Sve, što kob mi s njima ote zlobno 
Vratilo mi žića zvanje časno: 

Ja u tuđoj djeci lj ubij ah strasno 
Tih mališa svojih srce drobno .. . 
Ajde, djeco, da vas pak zaninam 
Kao lahor cvijeće, 

Da zaplivam vedrim u visinam 
Prve rajske sreće. 

Ali što! Vi tresuć glavom 
Uzmičete polagano? 

I ti s njima, moja rano, 

Iznenada ko pred stravom? 

Ta još zora izmučenoj 
Ne misli se zemlji javit, 

Pa se k nama, gle, kroz granje 
Šulja kao od milošte: 

Budeć slatko spominjanje,- 

Ostanite časak jošte! 

Al, što zveknu 
Nijemim, noćnim zrakom 
I odjeknu 

Muklo svakom rakom? .. - 
Težak, jao, zvona bat 
Odbi negdje prvi sat. . . 

I sve sjene 
Oko mene 
Uskomeša; 

Pa se žure 
Poput bure — 

Svim je preša! 

I do groba 
Ko seoba 
Nuto plinu, — 

Te se ruše 
Vlažne tmuše 
U dubinu ., . 

Opet sam sam! Na snu ii na javi? 

Pitajući plaho se razgledam, 

I po teškoj usijanoj glavi 
Raštrkano stado misli redam. 

Redajući u sliku ih zbijam — 

Jasnu sliku tamne usred noći; 

Pak se po njoj zbilji svoj dovijam 
Kao vračar zlatu tajnom moći: 

Ah, na zemlji dvaput ništ’ ne žije, 

Što ko cvijet ne mre — mre kao ruža . . . 

Samo mašta — a za noći ti je — 

Mrtvo nam pod živo kadgod pruža. .. 

Baš ti hvala na slikama bujnim! 

Prošlosti mi ako i ne vratiš: — 

Ti je ipak blagim svijetlom rujnim 
Kao zora mruću noć pozlatiš! 

Đuro Arnold 


2. Ah sve će proći 


Ah, sve će proć 
Ko čudan san: — 

I zvijezde, štono krase noć 
I sunce, štono stvara dan. 

U šumi hrast, 

U polju cvijet 

Od umora će jednom past 

I mrijet... 

A zadnje ljudsko srce, znam, 
Obuhvatit će leden strah: 
Ugasit u njem žića plam 
I satrt ga na grobni prah. 

Pa čemu onda ljuven žar 
Za svijeta toga brzi čar? 


I čemu duše krvav boj 
Za dobro sve na zemlji toj? 

Iz ljuvena će žara nić 
Ko fenić novi svijet: 

Na prijesto će se vječnost dić 
I ništa ne će mrijet. 

Ljepotom svi će kraji sjat 
Ko da su Božji dvor; 
Dobrotom će se natjecat 
Baš svaki ondje stvor. 

Za zlobe čut se ne će ri'ek, 

Ni vidjet zala vir, — 

A srce tu će naći tek 
Na zemlji tražen mir. 


Đuro Arnold 

XVIII. SILVIJE STRAHIMIR KRANJČEVIĆ 

Život . Silvijc Strahimir Kranjčević rodio se 
god. 1865. u starom uskočkom gradu Senju u 
maloj činovničkoj porodici. Svršivši gimnaziju 
u svojem rodnom gradu kanio se Kranjčević 
najprije posvetiti svećeničkom staležu i bio je 
primljen kao pitomac u ugledni rimski kolegij 
»Germanicum«, ali se već tokom prve godine 
pokazalo, da strogo svećeničko zvanje nije odgo¬ 
varalo živahnoj ćudi pjesnikovoj. Vrativši se u 
domovinu živio je Kranjčević većinom u Zagrebu 
kubureći teško i pišući stihove, koji su doskora 
narasli i do čitave zbirke. U Zagrebu je svršio učiteljski tečaj, poslije 
čega je bio namješten kao učitelj na trgovačkoj školi u Mostaru, ali 
je iz Mostara doskora premješten u Livno, iz Livna u Bijeljinu pa 
opet natrag u Livno. Od god. 1893. smirio se u Sarajevu došavši na 
učiteljsku školu, ali dugo vremena nije vršio učiteljskog zvanja, nego 
je bio urednik uglednog književnog časopisa »Nada«, koji je u Sara¬ 
jevu izdavala bosanska vlada. Poslije prestanka »Nade« imenovan 
je Kranjčević ravnateljem trgovačke škole, ali je doskora stao pobo¬ 
lijevati. Umro je god. 1908. oplakan od cijelog naroda. 

Književni rad . Kranjčević je počeo pjevati mlad, već u školskim 
klupama. Godine 1885., kad mu je bilo dvadeset godina, izdao je u 
Senju svoju prvu zbirku stihova pod natpisom »Bugarkinje«. U toj 
se zbirci, premda još nesazreloj i mladenački povodljivoj, ipak jasno 
ogledaju tadašnja raspoloženja mladoga pjesnika i njegova vremena, 
od kojih su neka ostala značajna za čitavu Kranjčevićevu poeziju. 
To je bilo doba oduševljenja za slobodarske misli Ante Starčevića, 
čiji je pokret poput jaka vala bio zahvatio široke narodne slojeve, 
a u prvom redu omladinu. Šenoini su stihovi imali tada još svu svje¬ 
žinu novosti, pa kad pjesnik i ne bi bio u jednoj pjesmi kazao, koliko 
duguje Šenoi, pažljiv bi čitalac nesamo u »Bugarkinjama«, nego i u 
kasnijim njegovim pjesmama i sam kadkada osjetio polet Šenoina 
patetičnog jambskog stiha. Rodoljubna lirika, kojoj je glavni pred¬ 
stavnik bio August Harambašić, bila je tada kod nas u punom jeku. 
I u Kranjčevićevoj mladenačkoj zbirci zauzima rodoljubna poezija 
važno mjesto, što u jadikovkama nad propadanjem rodnoga grada, 
što u pjesmama domovini i tužaljkama zbog nesretne sudbine hrvat¬ 
skoga naroda. Ali uz ovu izbija u Kranjčevićevoj zbirci još jedna 

značajna crta, koja će ostati značajna za njegovu poeziju sve do 
kraja života. To je jako socijalno osjećanje, koje je osamdesetih 
godina i inače bilo zahvatilo hrvatsku književnost, kako pokazuje 
popularnost čovjekoljubivog Ivana Turgenjeva, mnoge novele Đal- 
skoga i Novaka, a u poeziji »Žumberačke elegije« Jovana Hranilovića, 
kojima je mladi Kranjčević kao odziv zamislio svoje »Uskočke ele¬ 
gije«. »Bugarkinje« su zaista bugarkinje; melankolija, koja ih pro¬ 
žima, ostat će također značajna za svu Kranjčevićevu poeziju. 

U desetljeću poslije ove prve zbirke razvio se Kranjčević potpuno 
oslobađajući se od tuđih utjecaja ili ugrađujući ih u vlastiti pjesnički 
izraz, koji je međutim našao. Živeći daleko o književnih središta 
on se je razvijao sam i bez mnogo tuđe pomoći. To dakako ne znači, 
da u to doba nije čitao; čitao je i naše i strane pjesnike. Osobito su 
mu bili blizi predstavnici pobunjenog individualizma kao Goetheov 
»Faust« i neki Byronovi junaci. Osjećanje nesklada između ideala 
i stvarnosti i između srca i uma, kojemu su dali najjači izražaj evrop¬ 
ski romantici u prvoj polovini devetnaestog stoljeća i koje je u knji¬ 
ževnosti dobilo i svoje ime (»bol vijeka«, Weltschmerz, mal du siecle ) 
odgovaralo je osjetljivom Kranjčeviću. Volio je Heinea, kojega je i 
prevodio; nenadani i ne uvijek sretni ironični umetci usred nekih 
najozbiljnijih pjesama podsjećaju na Heinea. Od novijih je pisaca 
rado čitao Dostojevskoga, ali i spise s područja prirodnih znanosti. 
Od početka devedesetih godina stale su se u hrvatskim časopisima 
pojavljivati vrlo snažne Kranjčevićeve pjesme, koje su odmah svra¬ 
tile na se opću pozornost. Kad su god. 1898. izašle sakupljene u 
»Matici Hrvatskoj« pod natpisom »Izabrane pjesme«, osvojio je pje¬ 
snik hrvatsko čitalačko općinstvo sasvim. Oko 1900. Kranjčević je 
najslavljeniji hrvatski pjesnik, čije se pjesme znadu naizust. Njegove 
kasnije zbirke, »Trzaji« iz 1902. i divot-izdanje iz 1908., kojega više 
nije dočekao, primane su s poštovanjem, s kojim se primaju djela 
slavnih pjesnika. 

Značajka književnog rada . Izašavši iz Starčevićeva slobodarskog 
s't \ ° s *' e< ^ a i u< ^ duboko sapetost svoga naroda, a i sam sapet u 
smrt^ 1 ^ fl ^ ania na šega tadašnjega života, ostao je Kranjčević do 
etTk ^ JeSn ^ om neza dovoljstva i bune protiv poretka u svijetu, i 
Dok a SU ras P°^ 0 ^ en i a kila. kod njega uvijek jača od svih ostalih. 
Se . mno žl noviji pjesnici povlače iz životne borbe prepuštajući 
SV iiet lna ^^ e °pajajući se etički ravnodušnom ljepotom izvanjskoga 
a f ostao je Kranjčević od »Bugarkinja« do smrti pjesnik slobode 

i pravde i u središtu je njegove poezije uvijek ostao čovjek sa svojim 
težnjama i patpjama. Po njegovu je mišljenju pjesnikova zadaća u 
prvom redu u tom, da bude glasnik ljudskih težnja i da se žrtvuje 
za čovjeka. »Podaj ljudstvu svoga srca!« dovikuje on pjesniku u 
pjesmi »Zapad sunca«, dok na svijetu ne zavlada 

vila pravde, ljubavi i kruha 

i slobode i vidjela. 

Kad se pjesnik i preda mašti i utiscima prirode, biva to samo na čas, 
dok zaklopi oči; čim ih otvori, on i u prirodi vidi, kako »kobac grlče 
peruša i žaba zlatne bubice guta«, tako da mu se i priroda čini 
kao neman, koja sebe neprestano »ždere i gradi, gradi i ždere«, dok 
je sve, »što je lijepo, skladno i pravo«, samo »čedo maštanja našeg«. 
Patetičan i svečan, Kranjčević se nikad nije razvio u pjesnika čiste, 
intimne lirike, zbog čega i ljubavna poezija ima kod njega sporednu 
važnost; značajno je, da u njegovim »Izabranim pjesmama« uopće 
i nema ljubavne poezije. Ozlojeđen nepravdama društva i povijesti i 
bolno osjetljiv za tragični nerazmjer između svijetlih ljudskih težnja 
i surove zbilje Kranjčević je u najznačajnijim pjesmama izražavao 
svoja čuvstva u obliku optužbe i prosvjeda, glasnim krikom, sar¬ 
kazmom i ironijom, ali i suzom i grčem, ili pak u obliku velikih, 
više pripovijednih nego čisto lirskih vizija, u kojima su simbolične 
ličnosti nosioci njegovih misli i sumnja. Takva je ličnost u njegovoj 
poeziji Mojsije, tragični genij neshvaćen od mnoštva (»Mojsije«); 
takav je posljednji čovjek, što se na zaleđenoj zemaljskoj kori grči 
u svojim sumnjama (»Zadnji Adam«). Ali najviše se u njegovoj poe¬ 
ziji pojavljuje Krist, kojemu se toplo obraća u čuvstvenoj pjesmi 
»Golgota«, dok ga drugi put crta, kako samilosno gleda oduševljene 
križare (»Dva barjaka«) ili kako se pred smrt javlja borcima na bari¬ 
kadama (»Resurrectio«). Kranjčevićeva je satirička žica došla tako¬ 
đer do izražaja u nekim pjesmama, kakve su na pr. »Jataganu« ili 
»Gospodskomu Kastoru«, od kojih je posljednja jedna od njegovih 
najuspjelijih satira. U isto doba, kad je pjevao ove pjesme, t. j. deve¬ 
desetih godina, ispjevao je i svoje najljepše rodoljubne pjesme kao 
što su »Moj dom«, »Heronejski lav«, »Pred kraljevskom pločom u 
Baski« ili prekrasnu pjesmu »Angelus«, u kojoj se nježno lirsko raspo¬ 
loženje, rijetko kod Kranjčevića, neobično lijepo spaja s nenametlji¬ 
vim rodoljubnim čuvstvom. U ovim i drugim pjesmama iz istoga i 
kasnijega doba našao je Kranjčević potpuno svoj ton, a i s obzirom 
na pjesnički izraz on je tada stigao do vrhunca. Značajne su Kranj- 

ccviceve široke i patetične periode, pune smjelih slika, osobito u uvo- 

N ka °,r Pr- na P ° četku snažne Pi esme »U noći mrtvih«. 

SuT ?T m f I U Piesmi ’ Dva ^aka« zvone zaista kao 

sjećati! t \ dt,k SVe f ani ® esnaeslerc i u piesmi ..Resurrectio- pod- 
sjećaju na korake gomila. P 

, S Knmjeevićem se dostojno završava hrvatska poezija devetnae- 
s og stoljeća. U njezinim je početcima pjevao Petar Preradović tako¬ 
đer pjesnik ljubavi među ljudima, kod kojega su isto tako prevla¬ 
davala etična raspoloženja i koji je pjevao onom času kad će ljudi 
uvidjeti, »sto je dobro da je samo krasno«. Ali dok je Preradović 
bodreci svoje mladenački oduševljeno pokoljenje, u svojoj čvrstoj 
vjen u Pobjedu ljubavi među ljudima bio optimistički pomirljiv, pred^ 
stavljao je Kranjčević pokoljenje, koje je iza duge, uzaludne borbe 
pokazivalo znakove klonulosti i bilo sklono kritici i samooptužbi. Dok 

Janko V Leskn an,CeV ^' P1Sa ° Đahki SVO, ' e Pesimistične romane, a 
anko Leskovar svoje sumorne pripovijetke. Pa ipak Kranjčevićev 

ieTranr ° ^ “® *® toUk ° pisaI °’ nije P es ™^am očajnika, jer 
I® Kranjcevic vjerovao u čovjeka; to je bio »pesimizam srca«, iako 

Li, • azva ° Mat0S ’ k °P S® > e ujedno nazvao »glasnikom svih naših 

Z nutn << eP0Sr n ° P ° Sliie Kran > čevića P 0 « naša poezija dru 

fS" -’ 0 * “ 7416 * vo,ne -*•vJLJL 

UNazor, Vidne) i n,u ce vise zanositi slikovitost i sugestivnost izvanj¬ 
skoga svijeta negoli etički nemiri. § 1ZVa “’ 

1. Moj Silvije 

tom okoti e o2° li r° j *?*' T ° mal ° mje3tance sa svojom pustom kameni- 
mTestolZ’ 9 ^ SVak ° Stabl ° V6Ć “ Sr ^ u vrućine poSuti, gl 
istom more' Tolik™* ka ? e * ie Samo mirisna kadulja, vrlo mu je drago. A 

toliko promjene 0 7 JViT T° ^ ~ ™ SVi Veliki g ™ -e Pru&aju 
je volio dok ie hin n * ° UZlvan]a ’ koliko malen komadić mora! — Zato 

svoju domal’TZZTiTT H?* « *» 

svojim uskim uliTaZi \l ’ f Sam gradić sa 

nesnosno vruće iTTakd T™ ™ kUm ° m ™ je baš ^imljiv. Ili je 
takve bure Savije Za - & ^ potra > ati nekoliko dana. Za 

sati n« pZZZa 7sTtaT\ Š : taH V ° ^ -je i di- 

ni fe bilo u salonu ili u h h °• %1 ° ^ ^ Sm ° S6 V0ZlU P arohr °dom. Njega 
vrh pramca, s rukama u dt™’ nego bl stao sprijeda na udaru vjetra, na 

kako brod siječe valove i kako ** W “ ^ efar nosi kosu * kaput, 

Niea a ' kako se lde naprijed. 

stube dolari sTnZjTriZ Ta Tek ^ “ sredini S'rađa. Uz kamene 
senjski - pa oTZa ZZ WStU terase ~ Matura - zove se 

starinskoZTamještajcT • ^belim rida- 

’ eVlC ' Cl ' anka “ više ra «cde sr. ikola 22 

U toj kućici, sjedeći na »balaturi « ili u kakvu ugodnu kutiću koje so¬ 
bice, pričao mi je Silvije o svojem djetinjstvu, o svojoj mladosti, koju je 
proveo pod ovim krovom. 

Već kao dijete bio je slabunjav, nježan, često boležljiv. Druga braća 
letjela su za kojekakvim pustolovinama, a on bi ostajao kod kuće, kod svoje 
mamice, koja ga je najviše voljela od sve djece. Mazila ga, milovala, da¬ 
vala mu kojekakve milošte, dok su ostali napolju trčali. A on je rado bio 
kod kuće; sjedio u kuhinji kod svoje mame, koja mu je pripovijedala čudne 
zgode iz svoga života ili priče o vilama, avetima i t. d. A on slušao, Bože, 
kako je slušao! Mamino pripovijedanje nadomjestile su kasnije, kad je 
pošao u školu, knjige. Dobar dio svjetske literature pročitao je i proučio 
već u gimnaziji. Rado se Silvije sjeća svojih đačkih dana, svojih drugova u 
gimnaziji, koji su ga voljeli. Bilo je tu mnogo đačkih pustolovina, kojima se 
on nije uklanjao, ali im nije bio ni voda. 

život u njegovoj obitelji bio je srećan, patrijarhalan. Kako su mu 
drage sve uspomene na sve obiteljske zgode, tužne i vesele, na sve Božiće 
i Uskrse i druge blagdane, na kojima su se strogo držali običaji od 
starine! 

U petom razredu gimnazije umrla mu je mati; za njom je dugo žalio. 

Kad je svršio gimnaziju, otišao je po želji oca u Rim u Germanikum, 
da uči teologiju. Tamo je slušao filozofiju. Pričao mi je, kako je taj zavod 
ugledan, kako su profesori i rektori bili s njim obzirni, oprostili ga od posla 
i koješta mu izuzetno dopuštali, jer je bio slab. Pa ipak nije bio sretan; 
stega je velika, samo su u grupama smjeli izlaziti na šetnju. Ali njegova 
je duša težila van, za slobodom, za životom. Napolju vječni grad Rim sa 
svojim uspomenama, umjetninama, a on stegnut, borio se i borio dugo, dok 
nije poslije osam mjeseci molio za otpust uvidjevši, da u njega nema naklo¬ 
nosti za svećenički stalež. U dragoj uspomeni ostadoše mu njegovi drugovi 
seminaristi, većinom iz Njemačke, Austrije i Francuske. Od sviju je odnio 
fotografije sa sobom, često sjedeći s njima pod narančom govorio im je o 
Hrvatskoj, o moru, o Senju, tako da su ga nazivali »Der kleine Seerauber!« 
Tako se zanio, da im je stao deklamirati hrvatske pjesme, a oni se divili: 

_ »-ppie schon klingt doch die kroatische Sprache!« Samo im je jezik odviše 

šumio. 

Njegov se otac tako ljutio, što je napustio teologiju, da mu nije smio 
Silvije pred oči. Zato ode u Zadar, a odande u Zagreb. Tamo je učio, pisao 
pjesme i grdno gladovao. Pripovijedao mi je, kako je drhtao zimi u svom 
laganom kaputiću, poderanih cipela. U Zagrebu se upoznao s drugim knji¬ 
ževnicima, pa su zajedno pjesnikovali, sanjarili i pravili osnove. Silvije je 
stanovao u gornjem gradu kod nekog radnika, koji je imao dvije sobe i 
jednu izdavao pod najam. Uto se desi, ne znam kako, i Silvije dobije od 
Strossmagera potporu od 100 forinata. Sad najednom nije mu prijao onaj 
stan u Gornjem gradu, nezdrav je bio, i valjalo ga promijeniti s bogato 
uređenom, skupom sobom na Zrinskom trgu. Otkazao odmah radniku, pla¬ 
tio mu više nego je morao, i jer je baš u to doba njegova gospodarica, rad- 
. nikova žena, rodila, on joj naruči cvijeća kod vrtlara i finu tortu kod posla- 
stičara. — Potrošila se i ta potpora. Kako je bio bez sredstava, otputio se 

Silvije u Vrhovine kod Otočca, gdje je kod svoje tetke Amalije Lončarić, 
učiteljice, boravio tri mjeseca i spjevao svoje » Bugarkinje«. Onda istom, kad 
mu je otac oprostio, ode u Senj. Naskoro mu otac umre, a njegova žena, 
starica maćeha, još danas čuva Kranjčevićev dom. Kasnije se vrati u Za¬ 
greb, položi ispit za učitelja građanske škole i god. 1886. bude imenovan 
učiteljem trgovačke škole u Mostaru. 

A kako Silvije piše pjesme? 

Može se reći, da je svaka pjesma komadić njegova života, njegove 
duše. Najprije nikne u njemu zamisao, ideja pjesme. Tu ideju on dugo nosi 
u glavi. Znade proći po nekoliko mjeseci, i onda istom sjedne, da napiše 
pjesmu, a i to dođe iznenada; nije u njega običaj, da ujutro, kad ustane, 
odluči: — Danas ću napisati pjesmu. Ne, to dođe kod njega najednom, 
kao đa mu neka nevidljiva sila diktira riječi. Ali kad je pjesma dovršena, 
onda je sasvim izmoren, izmučen, kao da mu se — zaista — otkinulo nešto 
života. Vidi se, da ga to fizički troši. On je poslije stvorene pjesme zaista 
tjelesno posve slab. 

Svaka njegova pjesma, kad iziđe ispod njegova pera, gotova je umjet¬ 
nina, no on nije još zadovoljan te četiri i pet puta znade preraditi, prepi¬ 
sivati svoju pjesmu zapinjući kadikad samo kod jedne riječi, koja mu se ne 
čini skladna. Kao Flaubert, tako i on popravlja, premeće riječi i stihove, 
dok pjesma ne iziđe savršena. 

Ela Kranjčević 


2. Kranjčevićeva rodoljubna poezija 

Najveći pjesnik hrvatske slobode, Kranjčević, dosljedno je najveći 
pjesnik hrvatske energije, a tu energiju nalazi u prošlosti, u idealizmu na¬ 
rodnog zanosa i u radu, utjehi naše suvremenosti. Samo rad, rad i rad može 
nas spasti — zaključuje on u hrvatskom kategorijskom imperativu svoje 
očajne pjesničke filozofije. Zato u pjesmi »Domovini« slavi motiku; od rada, 
ustrajnog rada, koji nek »sveto vjerovanje bude«, očekuje združenje Dal¬ 
macije sa Hrvatskom, a na obali osiromašenoga starca, primorskog grada, 
veli: 

»Paragrafom hladnim na prag su ti pali, 

Nu ne boj se, starče, doć će bolja ljeta; 

Tebe će otkupit i taj novčić mali, 

Krvopija tvojih ni sve blago svijeta /« 

Tako evo naš učitelj hrvatske energije sumnja o svemu: o čovjeku, 
o prirodi i o životu, ali u praktičnom svom umovanju preporučuje štednju, 
mali novčić malog čovjeka. Hrvati! Dajmo od svoje male uštede za knjigu 
Vjesnika, koji je tolik pesimist, da nam evo preporučuje štednju, uz neumo¬ 
ran rad najbolje sredstvo našega hrvatskog održanja, naše hrvatske ener¬ 
gije! 

Sav svoj zanos, očaj, svu svoju tragičnu ljubav za Hrvatsku prosuo je 
idealni pjesnik u Uskočkim elegijama. Od šenoe, Starčevića i Kumičića 
n ije rodoljublje hrvatsko našlo divnijih, toplijih; intimnijih i tragičnijih 
tonova. Samo čovjek herojske uskočke duše, hajdučke i gusarske, stisnute 

sadašnjicom kao silni dinamit čelikom, samo čovjek duše burne i široke kao 
more pod Nehajem i osjetljive kao bosiljak, Vidov cvijet, samo zemljak 
Vitezovića, Frankopana — pjesnika Gartlica i bojnih davorija — Ivana 
Mažuranića i Geržanića mogaše tako bugariti nad Hrvatskom, plačući kao 
Hebrejac Zida jerusolimskoga pod mirima svoga staroga, veleslavnoga i 
osiromašenog rodnog Senja, orlovskog gnijezda, što su prema toj krvavoj, 
mučeničkoj aureoli Hranilovićeve »žumberačke elegije«, pa i šenoa u svo¬ 
jim zagrebačkim poletima. Tu dršće grančica ružmarina kao od tihog vje¬ 
trića, ča je popuhnul od Levanta, tu je grozdić, »što o suncu zrije, a rudi o 
znoju«, tu je primorska smokva, melona i krumpir, što ga u velebitskom 
kršu sadi mukotrpna starica, možda također u koroti za posljednjim Fran- 
kopanom... Tu miriši kadulja, dok Sirena mora Jadranskoga očarava beza¬ 
zlene duše, dok se među morskim smaragdnim dubinama krijesi Marina 
kruna. Zvijezde vrh talasa, »čakavska riječ kao šira slatka«, a na nebu 
jedna velika sjajna zvijezda: stella mariš, Gospina zvijezda, kraljica od 
mora! U crkvi sv. Franje roče se duše pogrebenih uskoka vraćajući se 
svake zore očajno u grob, očajni od nejunačke, očajne sadašnjosti kao i 
trsatska viteška, gospodska sjena vapeći kroz težinu puste noći za idealom 
hrvatske majke: — » Katarino «/ Tu je i junak invalid, omedaljeni prosjak, 
ubivši za » amiralja « kod Visa Talijana, koji pade za — sebe i za svoju 
otadžbinu. Tu je i tragični američki naš iseljenik, praveći mjesta tuđinskim 
uljezima u Hrvatskoj, pa divna, realistična , humoristična, u plemenitom 
građanskom stilu Fransa Halsa izrađena slika Starog Oporbenjaka, maj¬ 
stora » Valeta«, što psuje mater » rezultatu « (saborskih izbora). Pa more, 
tužno i neizmjerno naše sinje more, tiho »ko sanjarska duša djevojčice 
nujne«, »bezdan neizmjerni, gladak kao u snu nevinašca čelo«, pa onda 
guslar, bugareći sa pjesnikom sasvim nepraktično i nenaprednjački u osmer¬ 
cima: 

»S grdna stida danas šta bi 
Da poviču: Momci hajte! 

Sablju hvataj, pušku grabi 
I slobodno zapjevajte! 

Kuda bismo s bruke velje, 

Da nas zovnu mačem svojim 
Na pir muški, na veselje, 

Misleć, da smo — koljeno im?!« 

Kranjčevićev genij je zemlja primorska: tužna, samotna, potrebna 
velike ljubavi, pretvorena burom u veličajnu pustoš i očajno kamenje, ali 
tamo, gdje joj se nebo i nada smije, tamo rodi vinom kao bakarska vodica 
i sočnim voćem, dok bademi, kaktusi, masline i paome svojim bogatstvom 
zanose putnika kao krajevi Sicilije i dalekoga, sjajnoga Istoka ... Taj pje¬ 
snik je kao kraška ponornica: divlja, gubi se pred suncem u podzemne tužne 
klance-jadikovce, ali voda joj je hladna kao led, bistra kao vedraci) noseći 
svuda čistoću svog nepokvarenog, nezamućenog izvora. 

A. G. Matoš 


*) kristal. 

3. Ja mišljah 

Ja mišljah: evo proljetna je šuma, 
što okuplja me peludom i cv'jećem, 
gdje samo šapat b'jelih vila srećem 
i ptice, što se igraju sred druma. 

Ja mišljah: evo pod nebesa l’jećem 
u pjesmi srca — u okrepi uma! 

Ja mišljah: evo otvori se nebo, 
i anđeo pred me došo je i veli: 
no i tebe smo, gle, u raj izveli, 
pa grij se za sve, što si došle zebo. 

... Ja mišljah: eto otvori se nebo! 

I htjedoh reći Bogu ili komu, 
što raskidano moje srce znade: 

Produži čas moj, živjet mi valjade — 
sav raj u oku preliva se momu, 
i ne tjeraj me, gdje mi noga stade 
jedamput jedva na prag raju tvomu! 

Ja mišljah tako... nu ja ne znam kako, 
tek sudba hoće da začara šumu: 
i sve je kamen — cv’jet i ptić na drumu. 

Al’ idol dragi sve se nježi lako 
i sm ješkom tepa i srcu i umu — 
ja gledam u nj* i ne sm’jem da bih plako! 

Silvije Strahimir Kranfčević 

4. Radniku 

Amo ruku, junače, pruži žuljnu, 
amo ruku, nabore da ti mučne 
pjesnikova drhtava usna, druže, 

štujući ljubne! 

Izjav suda, kojim nas nebo kivno 
za gr jeh prvi u raju prvom prokle, 
na tim tvojim brazdama hrapavijem 

štujući čitam. 










Vječne patnje, s kojima rod je ljudski 
boj vojevo veslajuć teško cilju, 
ko u prav’jek povijest sklesa spomen 

tebi u čelo. 

Iz sredine ljudskoga roda jadna 
ti se dižeš granitno kao deblo 

put nebesa-guste mu šapću grane 

vječitom uhu: 

Ljudskih jada bezbrojni, dugi psalam; 
ljudskog žića krvavih priča klupko; 
ljudskog bola uzdahe, kano oluj 

svemir što pune! 

Strmiš takav gvozdenu dižuć mišku 
spram nebesa, jedini krvi smrtne, 
komu patri, čelo da kruni svoje 

pobjednim znakom. 

Kada ne bi alem i žuto zlato 
izmet bili napora samo tvoga, 
nevrijedan očica onih malih 

dječice drage, 

Koju babo uzgaja kazujući 

žuljnu desnu, ručicam kad mu glade 

mišku tvrdu, njihov dok anđeo šapće: 

moli i radi! 

Pregni samo! Tvrde si protri dlane, 
gordi mužu, u čijem srcu zbori 
Isus Hristos: sinovi da smo ravni 

jednoga Oca! 

Dok nas gole samrtna rađa majka, 
jednim prahom bosa dok noga kleca, 
kud i carska zlatna se kola vrte — 

rabota tvoja! 

Ispod sunca, koje je isto svima, 
dok jednako teško se rastajemo 
istom crvu gojeći mukom t'jelo — 

gdje li je plemstvo? 

Ah — u duši! Predsude ruši dušom! 

Vijek grmi. Prosvjeta pravo budi. 

Ljudstvo hoće polugu — tu je gvožđe 

jače od žezla! 

Pa kad onda prođe uz čovjeka čovjek 
sv’jestan, miran, slobodan — ne grbeći 
ispred tašta ništava gotovana 

pleći poštene, 

I Bog će se sa neba nasmiješit 
zajamčeno prvi put, otkad gleda, 
gdje za djelo, što ga je u šest dana 

stvorio lako, 

ti si mučne trebao duge v’jeke, 
rasklimane točkove da mu središ, 
ne lebdeći lagano povrh voda — 

ljubeći zemlju! 

Amo, amo, junače, pruži ruku, 

na njoj da ti nabore one tvrde 

sve što raste — gospodsko ili demo — 

štujuć ljubne; 

Ko pobožnik, svete kad moći ljubi, 
što ga grij u — želju mu žarku bude: 
biti svecem — pruži mu, neka bude, 

krsti mu dušu! 

Mukom svojom krsti ga. Svi će onda 
mirno jesti edensku voćku slatku 
izim onih, koji ovako nisu 

kršteni bili! 


Silvije Strahimir Kranjčević 

5. Moj dom 

Ja domovinu imam; tek u srcu je nosim, 
i brda joj i dol; 

gdje raj da ovaj prostrem, uzalud svijet prosim, 
i ... gutam svoju bol! 

I sve što po njoj gazi, po mojem srcu pleše, 
njen rug je i moj rug; 
mom otkinuše biću sve njoj što uzeše 
i ne vraćaju dug. 

Ja nosim boštvo ovo — ko zapis čudotvorni, 
ko žića zadnji dah; 

i da mi ono pane pod nokat sverazomi, 
ja past ću iitoma. 

Ah, ništa više nemam; to sve je, što sam spaso, 
a spasoh u tom sve, 

u čemu v’jek mi negda vas srećan se je glaso 
kroz čame, mlađe sne! 

Kroz požar, koji suklja, da oprži mi krila 
ja obraz pron’jeh njen; 
na svojem srcu grij em već klonula joj bila 
i ljubim njenu sjen. 

I kralje izn’jeh njene i velike joj bane, 
svih pradjedova prah, 
nepogažene gore i šaren- đulistane 
i morske vile dah. 

... Ja domovinu imam; tek u grud sam je skrio 
i bježat moram sv’jet; 
u v’jencu mojih sanja već je pogazio, 

A1 ovaj nije cv’jet. 

On vreba, vreba, vreba ... a ja je grlim mukom 
na javi i u snu. 

I preplašen se trzam i skrbno pipam rukom: 
o, je li jošte tu?! 

Slobode koji nema, taj o slobodi sanja, 
ah, najljepši san; 

i moja žedna duša tom sanku joj se klanja 
i pozdravlja joj dan. 

IJ osamničkom kutu ja slušam trubu njenu 
i krunidbeni pir, 

i jedro gdje joj bojno nad šumnu strmi pjenu 
u pola mora šir! 

Sve, cvjetno kopno ovo i veliko joj more, 
posvećuje mi grud; 

ko zv’jezda sam, na kojoj tek njeni dusi zbore, 
i ... lutam kojekud. 

Tek kad mi jednom s dušom po svemiru se krene, 
zaorit ću ko grom: 

0, gledajte je divnu, vi zv'jezde udivljene, 
to moj je, moj je dom! 

Silvije Strahimir Kranjčević 

6. Gospodskom Kastoru 

Prostite, sjeni, lutajuć tihe na Letinu žalu, 
što ću pozajmit klasičnu strofu! 

Majčica Gea nešto je drukča, neg li je bila, 
drukčiji danas treba Apolo, 

Prostite i vi, Kastore dragi, gospodski psiću! 
Dr’jemajte samo mekom na sagu. 

Vani je zima (ne znam vam toga reći na pasju, 
al vi ste uv’jek istoga mn'jenja!). 

Sipa po vrašku! Kako li samo žmirkate važno! 

Očito da se čudite nešto, 

kud li se trgom vucare trome, prostačke psine 

Podvita repa, kičme ko britva. 

Skitnice jedne! Gotove uv’jek željno zavirit 
poganom njuškom ii svaku tricu! 

Peče vas, reko bih, ta zaboravnost, ali izvinte, 

Kastore dragi. Tempora! mores! 




Glete, na primjer, toga se nađe baš i u ljudi, 

Što su to ljudi! — sigurno znate; 

vidi se, vidi; uopće psić ste moderan posve, 

sve vam je jasno, način korektan, 

Bah — ii je čudo: s vremena duhom pođoste naprijed, 
sve je uzalud: odlična kuća, 

gdje vas je časna predala nekad na svijet majka, 
ne da se tako lako zatajit. 

I kad su ljuske pale sa vašeg sl’jepog vida, 
željeli njeste pogledat ii zrak; 
prvi vam korak bješe da svojoj gospođi bajnoj 
laznete skromno gospodsku petu. 

Zlatna metoda! Cjelovom tijem shvatiste život! 

Meka vas ruka uze u krilo; 

c’jela obitelj, odlična kuća i ekscelenca 

u vas je slavne vidjela dare. 

Kad vas je koji majčin miljenik razmićen nešto 
ob*jesnim prstom ščepo za uho, 
vi ste mu odmah, psiću vanredni, gotovo, nježno 
pružili drugo, repić podvinuv! 

Zato ste tako legnuli meko, zato vam danas 
prolazi starost kao u loju, 
u kut iz kuta, kako vam reknu, ali se zato 
ne pruža vaša šapa badava! 

Eto, što znači biti psetancem odlična gazde! 

Najlakše k cilju podvita repa! 

Pitoma njuško, cjeluješ petu, al se i za te 
mirisno peče masna kobasa! 

I ja sam, evo, krjeposti vašoj savio pjesmu, 
polažem lovor preda vas; 
slab je to darak, jestive više volite stvari, 
odlike više praktične vrsti! 

Ipak vam — nehoteć uditi daljem napretku vašem — 
u uho nešto šapnuti moram: 

Sve mi se čini, da ste — uglavnom — svojom metodom, 
Kastore, malko si'jedili — ljude! 

Silvije Strahimir Kranjčević 

XIX. AUGUST HARAMBAŠIĆ 

Život . Rodio se u Donjem Miholjcu 14, srp¬ 
nja 1861. Pučku je školu svršio u rodnome mje¬ 
stu, gimnaziju je polazio u Požegi i Osijeku, a 
pravne je nauke učio u Zagrebu. Kako je živo 
sudjelovao u političkom životu omladine, bio je 
1881, otpućen sa sveučilišta, jer je sudjelovao u 
demonstracijama. 1881.—1883. živio je u Sušaku, 
radeći u pravaškom listu »Sloboda« i u književ¬ 
nom listu »Hrvatska vila«, G. 1886. bio je osuđen 
na 15 mjeseci zatvora (pomilovan kasnije na 6 
mj.), što je u časopisu »Balkan« štampao pjesmu 
u prozi »Tri molitve«, u kojoj je izrekao svoj žarki hrvatski patrioti¬ 
zam. Sveučilišne je nauke zbog svega toga svršio tek 1892., s doktora¬ 
tom. Poslije toga bio je odvjetnički perovođa. Pravo na vršenje odvjet¬ 
ničkoga zvanja dobio je tek 1900., u godinama, kad je već teško mogao 
stvoriti osnove za samostalan život. — G. 1901. postao je narodnim 
zastupnikom stranke prava za hrvatski sabor. S jednim dijelom 
stranke pristao je uz t, zv. riječku rezoluciju, te je 1906., kad je na 
vlast u Hrvatskoj došla hrvatsko-srpska koalicija — kojoj je bio 
član — postao i delegatom hrvatskoga sabora na zajedničkom ugar- 
sko-hrvatskom saboru u Pešti, Počevši doskora pobolijevati, siroma¬ 
šan, primio je za vrijeme bana Pavla Raucha mjesto banskoga taj¬ 
nika, u nadi, da će tako osigurati starost. Ali je već 1911,, 16, srpnja, 
umro (u Stenjevcu), 

Književni rad. Harambašić je bio primjer idealnoga, rodoljub¬ 
noga Hrvata, koji je bio toliko uznesen mislima na borbu za narodnu 
slobodu, da je kod toga potpuno zaboravio sebe. U godinama, kad su 
već njegovi vršnjaci stjecali različita unosna zvanja, on je pisao pje¬ 
sme, članke, držao govore, agitirao, sokoleći narod, budeći u njemu 
oduševljenje, dižući njegov ponos. Književno raditi počeo je u đačkim 
godinama. Već 1877. štampao je pjesme u dječjem listu »Smilje«, a 
g* 1879. postao je suradnikom »Vijenca«. Za nekoliko godina postao 
je najplodnijim hrvatskim pjesnikom svoga vremena, objavljujući 
stihove po različitim novinama i časopisima i izdajući zbirke. Zasebno 
s u mu štampane knjige: »Slobodarke« (1883.), »Ružmarinke« (1883.), 
»Sitne pjesme« (1884.), »Tugomilke« (1887.), »Pjesničke pripovijesti« 
(1889.), »Nevenke« (1892.). Veći dio pjesama ostao mu je rasut u 
časopisima. Izbor njegovih lirskih pjesama izdala je »Matica Hrvat- 

ska« 1895. (»Izabrane pjesme«). Pored pjesama pisao je Harambašić 
i pripovijesti, književne prikaze, a potječe od njega i velik broj šalji¬ 
vih stihova. Istaknuo se i kao dječji pjesnik (»Mali raj«, 1891., »Smilje 
i kovilje«, 1891.,. »Zlatna knjiga«, sa Jovanom Jovanovićem Zmajem, 
1890.). Na hrvatski književni život djelovao je i kao urednik (»Hrvat¬ 
ska vila«, »Balkan«, »Preporod«). 

Značenje. Harambašić je nakon nekoliko godina pjesničkoga rada 
bio postao najizrazitijim pjesnikom pravaštva. Zvali su ga bardom 
stranke prava. U svojim je »Slobodarkama« otvoreno, u snažnim rit¬ 
movima, poletnim riječima iznosio široki politički program stranke, 
govoreći o granicama Hrvatske, o težini političkoga ropstva, o teško¬ 
ćama ekonomskoga života, o potrebi, da se za slobodu i gme, budeći 
ujedno i vjeru u bolju budućnost. Svojim je domoljubnim pjesmama 
postao za kratko vrijeme najpopularnijim hrvatskim lirikom. S druge 
je strane u svojim obiteljskim, ljubavnim i dječjim pjesmama iznosio 
intimne osjećaje hrvatskih malograđanskih i građanskih slojeva osam¬ 
desetih godina — s njihovom privrženošću obitelji, s vjerom u misiju 
ljubavi, it. d. Neka su njegove zbirke ove vrste izišle u više izdanja. 

Poslije 10 godina rada na lirici Harambašić se sve manje javljao 
lirskim pjesmama, a u njegovim kasnijim stihovima sve se više osjeća 
čuvstvo samilosti prema bijednima, osjećaj razočaranja u životu, i si. 
U to se doba dao više na prevođenje, te je na hrvatski jezik preveo 
velik broj stranih djela. Prevodio je Shakespearea, Tolstoja, čehova, 
Sienkiewicza, Kraszevvskoga, bugarske pjesnike, Tarasa Ševčenka i t. d-, 
čime je široj publici učinio velike usluge. 

U razvitku hrvatske lirike Harambašićevo je značenje i u tome, 
što je on hrvatski stih učinio pokretljivijim. Potkraj 19. st. mlađe 
ga je pokoljenje bilo stalo omalovažavati tvrdeći, da je verbalističan, 
banalan, i t. đ. Njegova smrt pobudila je ljude na razmišljanje. U nekro- 
lozima A. G. Matoša (»Feljtoni i eseji«), M. Nehajeva (»Savremenik« 
1911.) i u knjižici Velimira Deželića izrečene su posmrtne riječi pri¬ 
znanja čovjeku, koji je samog sebe žrtvovao na oltaru domovine, koji 
je za hrvatsku književnost i hrvatski narod imao velikih zasluga, 
i koji je, u mnoštvu slabih stihova, ipak ostavio i takvih, kakve je 
mogao napisati samo pjesnik. 

1 . * * * 

»Da, Harambašić je zbilja bio pjesnik — i to jedan od prvih naših 
liričara. Ne govorimo, da su fraze i tirade njegova glavna značajka, — nego 
iz gomile pjesama, kojih je Harambašić gdjekada i morao stvarati, izvu- 

cimo one, koje je pjevao za sebe i radi sebe. I tu će ostati i njegove sitne 
ljubavne pjesmice, tu će ostati one »Pjesničke pripovijesti«, u kojima je 
Harambašić možda najviše svoj. Pročitajmo još jednom njegove »Sanja¬ 
rije« ili njegovu »Mrtvu noć « — i dugo, dugo morat ćemo tražiti, dok u 
našoj poeziji nađemo takvih bisera.« m. Nehajev 

2 . * * * 

»Suvremenost Harambašićeva je u njegovom slobodarstvu i patrio¬ 
tizmu. On je najbolji pjesnik hrvatskog nacionalizma i hrvatske slobode, 
najbolji dojakošnji glasnik hrvatske energije. I Kranjčević je žarko ljubio 
Hrvatsku, ali on je ocajao, on je izgubio vjeru u oslobođenje našeg naroda, 
zovući ga, da s njime počini samoubijstvo, liježući u taj živi grob — u 
Hrvatsku. I Harambašić je pesimista. Zna, da slobode kod nas nema bez 
vješala. Vješala traži za igračku svome sinu i za svoju nadgrobnicu umje¬ 
sto križa, nego ipak vjeruje u konačno oslobođenje naše, i ta nepokolebljiva 
vjera je najdragocjeniji, najpozitivniji elemenat njegove poezije, jer je od 
svih vjera vjera u pravdu, u oslobođenje čovjekovo —- najuzvišenija. 
Kako da se boriš, ne vjeruješ li u konačni uspjeh? Harambašić je tu veliku 
i odista svetu vjeru u našem narodu među prvima probudio, i tu je sva ne¬ 
prolazna zasluga i veličina njegova«. a. G. Matoš 


3. Hrvatskoj 

Sa Tebe su strgli kraljevsko odijelo, 
izranili Tvoje božanstveno tijelo, 
robinja si tužna, mučenica prava! 
Izdajom i zlobom svezali Ti ruke, 
stvorili Te žrtvom sebičnosti puke, 
al Te moje srce ipak obožava. 

Bijedna si sirota kraj obilja svoga, 
od uresa davnih nemaš ni jednoga: 

Do li krasne zemlje, divne grudi Tvoje, 
do Ii bistrih rijeka, Tvojih suza sjajnih, 
do li gorah gvožđa, osvetnika tajnih, 
oj za njimi davno gine srce moje! 

Ah, to me boli! Ti nemaš slobode, 
nemaš svoje soli, ni kruha, ni vode, 
a kraj svoga divnog i tolikog blaga! 

U naroda vijeću Tvoj se glas ne broji, 
al su tome krivi tek sinovi Tvoji — 
ipak si mi mila, ipak si mi draga! 






Oh, gdje ti je slava, kruna, mač i žezlo, 
zar je Tvoje tijelo u krvi ogrezlo, 
da vijek čamiš jadna posred ropskog čama? 

Gdje su sada Tvoji nekadanji dani, 
gdje su Krešimiri, Zrinski, Frankopani? 

Davno li ih, jao, krije grobna tama! 

Ipak hmam me pute: Slaba si, malena, 
od vlastite djece podlo ostavljena: 
ta i ja sam vazda trpio i strado! 

Na lagodi slabić, znadem, živi rade, 
al slobodu sticat mnogo li je slađe, 

i žrtvovat za nju svoje žiće mlado. 

Nek se diče Rusi svojom veličinom, 

ii Englezi mami svojijem momarstvom! 

Ne zaviđam njima sve vrline ote: 

Van Hrvatske za me ne ima ljepote, 

ja se njome dičim i njenim — »barbarstvom«! 

Klevetnici pusti, ptice zlokobnice, 
podlost im je duša, nepošten je lice, 
vrijeđaju Te tako, majko moja zlata! 

A ne znadu jadni, da si tisuć ljeta 
umjeću i znanju apoštolka sveta — 
al Hrvatska Ti si — sad im nepoznata! 

Jest, Hrvatska, Ti si meni sve na svijetu, 

i zanosan evo duši u poletu 

slavim Tebe pjesmom, Tebi posvećenom! 

Al jedanput valjda dočekat ću zgodu, 
da se borit mogu za Tvoju slobodu, 
pa da jednoć bar Te vidim osvećenom! 

Ah, ta miruj srce, miruj dušo čista, 
najdivnija nada ko zora se blista, 
budućnost je naša, ma se tko protivi! 

Hrvat već i sada ropske lance stresa, 
vesela mu klika ori do nebesa: 

Hrvatska je evo spašena, da živi! 

August Harambašić 

4. Mir 


Mir, samoća, narav tiha, 
ko sred hrama veličajna, 
svuda čar i svjetlost sjajna, 
mir, samoća, narav tiha, 
kano kakva slatka tajna. 


Slast i raskoš dušom mojom 
iza teških nepokoja 
razastrla krila svoja, 
slast i raskoš dušom mojom, 
hvala tebi, majko moja! 


Mir, samoća, narav tiha, 
tu mi srcu divno godi, 
tu me miso k tebi vodi, 
mir, samoća, narav tiha, 
tu sam barem u slobodi. 


August Harambašić 

5. Ružo moja 


Ružo moja netaknuta, 

što noj cvateš zimi, ljeti, 
tko će tebe ubrat smjeti, 
ružo moja netaknuta! 

Ja te motrim izdaleka, 

zlatnim suncem^ obasjanu, 
blagim vjetrom milovanu, 
ja te motrim izdaleka. 

To je sunce — čuvstvo žarko, 
sto ga ćutim samo za te, 
što ti šalje trake zlate, 
to je sunce — čuvstvo žarko. 


Taj je vjetrić — uzdah plahi, 
što se tebi kradom krade, 
da ti ljubi čare mlade, 
taj moj vjetrić — uzdah plahi. 

Ali on se nujan vraća, 

jerbo toplo primljen ne bi, 
ja ga opet šaljem k tebi, 
ali on se nujan vraća. 

Ružo moja netaknuta 

zar mi ne ćeš kazat htjeti: 
tko će tebe ubrat smjeti, 
ružo[ moja netaknuta! 

August Harambašić 


6. Tri čaše 

Opet mi je došla moja tuga stara, 
da se opet sa mnom malko razgovara. 

Ona meni veli: »Zdravo moj brajane, 
Kako li mi živiš, kako traješ dane?« 





A ja njojzi kažem: S Tobom kojekako, 
ali kad sam samac, zlo i naopako! 


Tebi mogu reći, što mi tišti grudi, 
govorim li ljudem, ne vjeruju ljudi. 

Jedina si ti mi, što me slušaš slijepo, 
sjedni za to k meni, ogrli me lijepo! 

Da nam bude ljepše, evo do tri čaše, 
ispit ćemo skupa sve u zdravlje naše. 

Prva mi je čaša puna starog vina, 
imam ga već davno s groba materina* 

U toj drugoj čaši — to je vino mlađe, 
iza mrtve drage, al je zato slađe* 

A u trećoj mi je ponajljepše boje, 
to je vrela krvca otadžbine moje. 

Pokušajder samo, kako blaži grudi, 
čovjek pije, pije, dokle ne poludi* 

Ali zašto dršćeš,| što li ti je sada, 
te za čašom čaša na zemlju ti pada? 

Nisam znao, da ćeš tako luda biti, 
pa mi čaše razbit! Što ću sada piti? 


Ali baka reče nakon stanke duge: 

»Ne brini se za to, donijet ću ti druge* 

Sve tri pune suza, otrova i žuči, 
kad ih samo nagneš, srce će ti pući«* 

I već na prag stara stupi jednom nogom: 

— Vrati mi se skoro! — »Hoću, dušo, zbogom!« 


August Harambašić 

7. Zrinsko-Frankopanska 


Pojmo pjesmu, mili druzi, 
pjesma nam je srca jek, 
u veselju i u tuzi 
mila kano mača zvek! 

Često ga je Hrvat trgo, 
a tuđincu tek na spas: 

Ali on nas u zlo vrgo, 
za uzdarje — prezro nas! 

Gdje slobode sad su dani, 
što ih Hrvat cijenit zna? 
Gdje li Zrinski, Frankopani, 
gdje su ona lava dva? 

A tko svoju zemlju ljubi 
i tko ne će biti rob, 
tomu krvnik glavu rubi, 
taj u hladan pada grob! 


Ali takvi dični muži 
živu dok i narod sav; 
on za njimi vazda tuži 
ko na grobu miran lav! 

Slabić tekar suze lije, 
muža resi uzdah tih: 

Rod im pjesmom spomen vije 
i veliča pjesmom njih. 

Pojmo slavu mučenika, 
što se nisu dali trt, 
već su rado spram silnika 
i u samu pošli smrt! 

O, tko svoju zemlju ljubi 
i tko ne će biti rob, 
tomu krvnik glavu rubi, 
taj u hladan pada grob! 

August Harambašić 


8. Excelsior 

Hrvatstva svete knjige sibilinske 
otvorile se bistrom oku mom, 
zanesen snagom mašte mi vilinske 
već gledam sretan hrvatski nam dom; 
slobode sunce granulo je sjajno 
i božićnji pozlatilo nam bor, 
a s neba nam se ori veličajno: 

»Hrvati, vaš je čas! Excelsior!« 

Mirovat nije sudba ljudskog duha, 
već radit, stvarat, krčit sreći put, 
i ne brinut se za komadić kruha, 
dok cijeli narod bije očaj ljut; 
već napred hrlit k onoj divnoj meti, 
do koje želi stići svaki stvor, 
gdje zalog je budućnosti nam sveti 
i gdje nas čeka spas* Excelsior! 

Vjetrić: Čitanka za više razrede sr* .škola 23 

Na putu će nas mnoge hale sresti 
i priječiti će svaki đalnji krok, 
al nas već ipak ne će ništa smesti, 
jer pripravni na junački smo skok; 

i kao Hreljo hidru s devet glava, 

ii Aleksandar gordički pak čvor, 
razriješit, skršit naša svijest će prava 
sav jad i sumnju svu! Excelsior! 

Ne sumnjamo u vedriju budućnost 
i ne plaši nas borba, niti smrt; 
jer vječnu pravdu, svega dobra sućnost, 
za časak može sila strt; 
ta njoj je Otac Gospod na nebesih, 
koj često je u svojih kaznah spor, 
al koji u strašnih javlja se čudesih 
na zator svakom zlu. Excelsior! 

Excelsior! Moj plemeniti rode, 
na život ima pravo svaki crv, 
a tebe će do žuđene slobode 
dovesti za krst prolivena krv! 

Pa slobodno nek podigne se na te 
iz samog pakla sav đavolski zbor: 
sve anđeoske čete su uza te 
i kliču ti; »Na rad! Excelsior!« 

August Harambašić 

XX. JOVAN HRANILOVIĆ 

Život . Rođen je 18. XII. 1855. u Kričkama 
kraj Drniša, gdje mu je otac bio grkokatolički 
župnik, umro je 5. VIII. 1924. u Novom Sadu. 
Gimnaziju je učio u Zagrebu, bogoslovlje u Za¬ 
grebu i Beču, gdje je slušao i predavanja na 
filozofskom fakultetu. Služio je kao kapelan po 
Žumberku i Bačkoj, a izatoga od 1889, do 1924. 
kao grkokatolički župnik u Novom Sadu uz pre¬ 
kid od 1898. do 1900., kad je živio u Zagrebu, 
gdje je uređivao »Obzor« i »Vijenac«. 

Rad . Hranllović je počeo pisati vrlo rano i 
nastavio je književnim i novinarskim radom sve do smrti. Pisao je 

pjesme, pripovijesti, književne prikaze, polemike i kritike. Kao po¬ 
sebna izdanja izašle su »Žumberačke elegije« (1886.), » Pjesme svaki- 
danke« (1890.) i » Izabrane pjesme« (1893.). 

Književni lik. Hranilović je počeo pisati kao pravaš s izra¬ 
zitom rodoljubnom i socijalnom (društvenom) tendencijom. Kao 
i ostala .tadašnja pravaška omladina, i Hranilović zastupa realizam 
te osuđuje ilirski pokret zbog njegovih političkih i književnih nazora, 
ali što je bivao zreliji, sve to više se približava ilirskoj političkoj i 
književnoj tradiciji, pa kad se koncem 19. st. pojavio pokret mo¬ 
derne, Hranilović ustaje vrlo oštro protiv modeme, zahtijevajući, da 
književnost bude narodna i u službi naroda. Premda svoje nazore 
nije uvijek najbolje branio, on je u osnovnim pitanjima imao ispra¬ 
vni je gledanje od svojih protivnika. 

Književno značenje . Hranilović je mnogo pisao, osobito su 
brojni njegovi prikazi, ali trajniju književnu vrijednost sačuvat će 
samo pojedini dijelovi iz Zumberačkih elegija i ponekoja priprosta 
i jednostavna pjesmica iz Pjesama svakidanka, dok njegove polemike 
imadu značenje samo kao dokumenat vremena i lične piščeve 
čestitosti. 

Iz »Žumberačkih elegija« 


(Ulomak) 


Oj vi gorski svećenici, 
neshvaćeni mučenici, 
nitko ne zna vašu tugu, 
nit vam jade ne poznaje 
vi možete drug tek drugu 
isplakat svoje vaje; 
sretnimi vas ljudi misle, 
a vas teške bijede stisle. 

Snijeg praminja, bura vije, 
n lždje puta, staze nije; 
na vrletnoj gorskoj kosi 
što Tto jecnu, što l'to sinu? 
~ To svećenik starac nosi 
umirućem popudbinu; 

Po smetovih teško kroči, 
da u bijedu) nadu toči. 


Sve je pusto, nigdje ništa, 
nigdje krova nit ognjišta, 
vjetar cvili, kiša lije — 
podaleko iza gora 
grom se ori, munja sije; 
tko do župnog stupa dvora 
u to kasno noćno doba: 
valjda mrtvac iz svog groba? 

Bijedan putnik — služba zove, 
njega ove u visove; 
a župnik ga rado prima — 
ta i kud bi mogo sade? 

S njime dijeli sve, što ima. 
tek mu svoje krije jade; 
o puka mu zbori bijedi, 
da ga brani, da ga štedi. 

Oj vi gorski svećenici 
Božje pravde navjesnici! 
Utješnici cvilnoj suzi 
prezrenoga, jadnog puka, 
jedini nau vjerni druzi 
posred sreće, posred muka, 
prezirom vam svijet to vraća, 
progon vam je svjetska plaća. 

Kad vam s tuge srce svisne, 
kad vas ljuta boljet stisne, 
tko vas pita, gdje vas boli? 
Tko vam suzu da utomi? 
Šuti, trpi; pjevaj, moli, 
makar da se srce lomi; 
tko još da se za vas brine, 
kukavice sred planine! 


U pustoši, u samoći 
ostavljeni, bez pomoći, 
vašoj maloj u sobici — 

Bog će zadnji dah vam čuti, 
ko cvjetići samonici 
tako ćete uvenuti; 
skroman grob sred vašeg stada, 
to vam konac i nagrada. 

Oj vi gorski svećenici, 

Božjoj slavi žrtvenici, 

Vaše suze, vaše jade 
kano cvijeće anđel kupi, 
da vam krasan vijenac dade, 
kad vam k smrtnom logu stupi; 
jer je vaše sve trpljenje 
bilo drugim na spasenje, 

Jovan Hranilović 


2 . Noviji hrvatski pjesnici 

Milćun Marjanović tvrdi, da se je hrvatska poezija »osobito u 
devedesetim godinama europejizirala i donijela par talenata prvoga 
reda« ... »da je postala krepča, sočnija i originalni ja«. To su fraze, 
izbačene nečuvenom lakomišljenošću i bez ikakve osnove. Marja¬ 
nović: ne spominje na tom mjestu limena tih velikih talenata prvoga 
reda iz devedesetih godina, već na kraju prvoga dijela svoga sastavka 
spominje imena: Nikolić, Domjanić, Vidrić, Begović i Nazor. Uvje 
reni smo, da ovi mladi naši pjesnici ne umišljaju sebi, da je njihova 
poezija krepča, sočnija i europejskija od poezije Augusta Šenoe i 
drugih naših poznatih pjesnika prije njih. Marjanović očevidno nije 
omjerio domašaj tih svojih riječi, te je izraz »europejiziranje« upo¬ 
trijebio, kako uopće frazeri upotrebljavaju ovakve rijeci, kada ne 
mogu ništa pametna da kažu. U čemu je bila poezija Šenoe, Bada- 
lića, Palmovića i drugih njihovih suvremenika neeuropejska: možda 
po tom, što u njoj nema »plavih ljiljana«, »žuto-crvene magle«, kilo- 
metričkih stihova bez sroka, bez smisla i bez poezije? Čini nam se, 
da g. Marjanović nema jasna pojma o tom, što znači pojam »on# 
nalnost« i krepkost u poeziji. Nema samonikli) e originalnosti negoli 
su fantazije delirija, ali one zato nijesu poezija za pametne ju 

Priznajemo, da u nas ima i nekrepke poezije, ali da bi u krepkosti 
oni mladi pjesnici, koje Marjanović spominje, natkrilili Šenou i neke 
druge poslije njega, to valjda ni oni sami ne misle. Neka nam pokaže 
Marjanović koju njihovu pjesmu, koja bi se mogla mjeriti, recimo 
primjerice, sa Šenoinom pjesmom »Budi svoj«, »Klevetnikom Hrvat¬ 
ske« i t. d. — da ne\ spominjemo druge pjesme i pjesnike. 

Marjanović veli, da je pjesnik Preradović bio »velik retorik«, 
a Šenoa »društveni causeur« i da je njegova lakoća pjevanja . . . »uči¬ 
nila poeziju nekud feuilletonističkom«. 

I to isu na f laku ruku izbačene fraze bez ikakve osnove. Prera¬ 
dović je bio čisti idealista, bez patosa i retorike; u njegovoj dikciji 
prevlađuju pjesničke slike retorsku ornamentiku, on je sve prije 
nego li retorik, te kada ga Marjanović proglasuje velikim retorom, 
onda ili ne zna, što znači) retorika u poeziji ili ne poznaje Prerado- 
vićeve poezije ili nije uopće mislio, kada je tu frazu napisao. I ured¬ 
ništvo i veći dio čitatelja »Zvona« poznaje ilz hrvatske književnosti 
barem Preradovića i Šenou. Doista je čudno, kako je uredništvo 
moglo dati bez primjedbe u štampu fraze, da je Preradović »veliki 
retor«, a Šenoa »društveni causeur«, pjesnik feljtonističke poezije. 
Zar su divne Šenoine »povjestice«, zar su njegove neobično tople, 
originalne, vanrednom pjesničkom dikcijom ispjevane lirske pjesme, 
feljtonističke pjesme? Zar su feljtonistički napisani njegovi romani: 
»Zlatarevo zlato«, »Diogenes«, »Čuvaj se senjske ruke«, »Kletva« 
i t. d.? Kolika li je lakomišljenost izbaciti ovakovu frazu bez ikakove 
osnove o tako poznatu piscu. Marjanovićl je čuo nešto zvoniti, da je 
Šenoa bio među inim i prvi naš feljtonista, što uostalom nije sasvim 
istina, pak evoj sada on njegovu poeziju, njegovo pjesničko stvaranje 
obilježuje frazama: »društveni causeur« — »feljtonistička poezija«, a 
pjesnikovanje njegovih suvremenika i pjesnika do Kranjčevića, Bego- 
vića, Domjanića i drugih mladih »epigonstvom«, »bljledoćom, često 
sušičavom bljedoćom i usiljenošću«, Inače ljudi', u kojih je nešto 
drugačija sprema za prosuđivanje književnih proizvoda negoli u 
g. Marjanovića, tvrde, da bljeđe, sušičavije i slabije poezije nije 
u nas nikada bilo od poezije u doba neuspjelih pokušaja hrvatske 
»modeme« i razmetanja kritičara Marjanovićeva kalibra na kriti¬ 
čar sk om polju. 1 Divna li je to krepkost i životna snaga te moderni¬ 
stičke mlade poezije, kada njeni organi »Mladost«, »Život«, »Novo 
svijetlo«, »Zvijezda« i kako li se sve ne zovu, redom uginuše, nekoji 
kao jednodnevne mušice. A evo »tradicionaliste«, kako Marjanović 
zove nemodernističke pjesnike ) nesamo da nemaju volje, da se za 

volju g. Marjanovića i onih, koji su uz njega i za njim, »muževno 
povuku« u najljepšim svojim muževnim; ljetima sa književnoga i pje¬ 
sničkoga polja, već uvijek svježom snagom i živim žarom nastoje, 
da i preko razvalina hrvatske »modeme« nastave svoje pjesnikovanje 
i književnikovanje, makar se raspukii od jeda modernistički pigmeji 
i oni, koji su s njima] i za njima. 

Marjanović veli za Harambašića, »da više ne pjeva« i da »sam 
kaže, da je svoje doba ispunio, a za današnje da nema struna«, da je 
jednom riječi dopjevao i da će mu nestati traga. 

Ali niti je istina, da je Harambašić prestao pjesnikovati, ako i 
ne pjeva u ovaj čas mnogo, niti je on mogao reći, da je dopjevao. 
Ta u najljepšim je ljetima, kada se stvaraju najbolja pjesnička djela, 
a sumnjamo, da će itko znati, tko je bio Miian Marjanović u hrvat¬ 
skoj književnosti, dok će se još uvijek čitati Harambašićeve mnoge 
dosadanje, i ako Bog da, i buduće pjesme. 

(»Vijenac« 1901.) 

Jovan Hranilovic 


J. MATOŠEVO DOBA 

Moderna 

I. POLITIČKA POZADINA 

1. Slabljenje političkih autoriteta. Prema kraju XIX. st. neodvisna 
narodna stranka bila je na izdisanju. Franjo Rački je bio mrtav, 
Strossmayer je politički bio mrtav već prije, a neuspjesi na izborima 
ubrzaše smrt stranke. Ni u narodu ni među inteligencijom stranka nije 
dobivala novih pristaša. Nitko od nje nije više ništa očekivao. Kob- 
niji je bio položaj pravaštva. Pravaštvo je u narodu bilo čvrsto. 
Posveta temeljnoga kamena Starčevićeva doma u Zagrebu 1894.. oku¬ 
pila je oko Oca Domovine cijeli narod, ali zatim zaredaše udarci, 
koji su temeljito poljuljali ugled stranke medu omladinom: najprije 
rascjep stranke 1895., a 1896. Starčevićeva smrt. Ni u jednom ni u 
drugom dijelu stranke nije bilo jače ličnosti, koja bi mogla kako tako 
naslijediti Starčev autoritet. A Khuen je i dalje vladao nesmetano. 
Činilo se, da je postao neokrunjeni kralj Hrvatske, kome nitko nije 
mogao naškoditi. Kruta zbilja, da Khuen vlada bez obzira na raspo¬ 
loženje naroda, sve to više je navodila neodvišnjake i] stranku prava 

na misao, da se ujedine i slože, ne bi li kakot mogli preuzeti vlast u 
Hrvatskoj. U obje se stranke sustavno radi na »slozi«. 

2. Ujedinjenje jednog dijela opozicije , Do »sloge« je doista i 
došlo, ali tek 1903., kad su se ujedinili ostatci neodvisne stranke i 
stranka prava, da kasnije postanu obadvije skupa dio hrvatsko- 
srpske koalicije. Po strani je ostala čista stranka prava (Starčevi¬ 
ćeva). Premda su se stranke prije spajanja nagađale, te se činilo, 
da je kapitulirala neodvisna stranka, u stvari je idejno kapitulirala 
matica stranke prava, koju je 1895. napustio Ante Stairčević. Kasnije 
pojave u našem političkom životu posljedica su ove »sloge«, do koje 
je došlo temeljitom promjenom političkih misli u Hrvatskoj. 

II. NOVE IDEJE U HRVATSKOJ 

3. Spaljenje madžarske zastave i seoba đaka . Polet novim poli¬ 
tičkim mislima dala je mladež, koja je koncem 19. i početkom 
20. stoljeća stupila u život. Prvi glasnik novih ideja kod mladeži 
bio je Stjepan Radić, koji je u prvoj polovici god. 1895. razaslao 
hrvatskim đacima pismo, u kome je tražio* da rad političkih vođa 
bude| podvrgnut sudu javnosti, pogotovu, što taj rad nije dao rezul¬ 
tate, koje je narod očekivao. Mladež mora biti svijesna pogre¬ 
šaka starijih političara, te mora promijeniti političke metode, a prije 
svega treba proučavati narod i tako se spremati za budući politički 
rad. Kako je vlast Radića nekoliko puta osuđivala i zatvarala, on je 
nakon ovoga pisma ubrzo postao poznat u »đačkom svijetu«: njegovo 
ime još jače prodrije u javnost, kad je u jesen 1895., u povodu kra¬ 
ljeva dolaska u Zagreb, nagovorio đake, da spale madžarsku zastavu. 
Daći su bili strogo osuđeni, a neki i udaljeni sa sveučilišta, pa su 
otišli u Prag i Đeč, gdje su došli u dodir s tamošnjim političkim i 
književnim strujama, te je dobar dio tih emigranata htio ideje tih 
pokreta presaditi u Hrvatsku. 

4. Politička struja — realisti . Praška se skupina brzo okupila i 
organizirala, te je pokrenula »Hrvatsku misao« (1897.), Godine 1898. 
izlazi list »Novo doba«, a 1899. izdaju Stjepan Radić i Svetozar 
Pribičević »Glas«, koji je idejni nasljednik »Hrvatske misli« i »Novog 
doba«. Ton svim ovim listovima davao je Stjepan Radić, koji je 
kasnije pošao svojim posebnim putem. U glavnom praški su đaci pri¬ 
hvatili ideje T. Masaryka o realističkoj politici s posebno naglašenim 
odnosom sela i inteligencije. Ova skupina želi podići hrvatski narod 
na visinu »naprednih« evropskih naroda sitnim, realnim radom i 
realnom politikom (realisti), a temeljitim upoznavanjem naroda inte- 

ligencija će se stopiti s narodom u jednu duhovnu cjelinu: »dok se 
gospoda ne ponarode, ne mogu shvatiti narodnih potreba«. Spajanje 
s narodom ne znači gubljenje ličnosti; naprotiv, praški đaci traže 
jake, slobodne i nesputane »individualitete«. Tek preko slobodnih 
individualiteta postaje narod slobodan. U nacionalno političkom 
pogledu propovijedaju realisti potpuno jedinstvo Hrvata i Srba 
(»Posvemašnje narodno jedinstvo naš je ideal«). Ovo učenje dovelo 
ih je u oštru protivštimu s naukom Ante Starčevića i pravaštvom; 
Starce vica napadaju, što je zastupao misao historijskog prava hrvat¬ 
skog naroda na samostalnu diržavu, te mjesto historijskog prava 
ističu živo narodno pravo na opstanak i održanje;, 

5. Zagrebačka i karlovačka skupina, I među đaštvom u domo¬ 
vini nastalo jei previranje, koje se doiskora pretvorilo u pravi đački 
pokret. Na čelu toga pokreta stajalo je zagrebačko đačko društvo 
»Nada«, koje je izdavalo list istoga imena. List je iz početka bio 
šapirografiran, a od 1897.—1899. štampa se kao »Nova nada«. Uz 
ovu skupinu pristaje! karlovačka skupina, koja je 1896. izdavala 
»Zajednicu karlovačkih đaka « (urednik Milan Marjanović). Kad su 
1900. ostali bez svoga lista, ustupilo im je uredništvo karlovačkog 
tjednika »Svijetlo« svoj list. Do Starčevićeve smrti i zagrebačka i 
karlovačka skupina stoje uz pravaštvo (osobito karlovačka skupina), 
ali od 1899. pristaju i jedni i drugi uz-političke misli »realista« te 
nadaški pokret prenose s nešto uspjeha među Slovence i s mnogo 
manje uspjeha među Srbe. Usporedo s time odriču se svih tadašnjih 
hrvatskih političkih stranaka, da u karlovačkom »Svijetlu« s mnogo 
buke proglase otvorenu borbu protiv svih hrvatskih stranaka i cije¬ 
loga javnoga života. U kulturnom pogledu ova skupina traži borbu ideja 
i slobodu savjesti, zahtijeva radikalni svjetovni nazor osnovan na pri¬ 
rodnim naukama i pozitivističkoj filozofiji, osobni, individualni moral. 
Radikalniji pojedinci konačno poriču svaku idealističku filozofiju i 
religiju, a osobito kršćanstvo. 

6. Simbolizam i moderna . U Francuskoj je poslije romantizma 
došla škola parnasovaca (Le Parnasse); parnasovci (Leconte de Lisle, 
1818.—1894. i Jose Maria de Heredia, 1847.—1905. tražili su poeziju 
odmjerenu i formalno i stvarno: stih je morao biti pravilan, odnos 
pjesnika prema pjesničkoj građi gotovo klasičan. Pjesnik se pre¬ 
tvarao u artista; vještina je postala ravnom nadahnuću. U stvari 
parnasovstvo označuje vraćanje književnim tradicijama 18. stoljeća 
bez ideologije 18. stoljeća, ali s razvijenijim smislom za produblji¬ 

van je historije (Leconte de Lisle) i eksotiku (Jose Maria de Heredia). 
Ali uznemireni duh intelektualaca iz 19. vijeka nije se mogao umjet¬ 
nički iživjeti u pravilnom i ponešto krutom aleksandrincu. U samom 
krugu parnasovaca pojavila se reakcija, koja je bila u biti roman¬ 
tična, ali bez romantične retorike i bez velikih romantičkih zamaha. 
Začetnici te reakcije bili su s jedne strane Baudelaire (1821.—1867.), 
a s druge Paul Verlaine (1844.—1896.) i Arthur Rimbaud (1854.— 
1891.), dok je novim književnim nastojanjima postavio teoretske te¬ 
melje Stephan Mallarme (1842.—1898.). Želeći dati nesamo 1 vanjsko 
lice stvari, nego i unutrašnje odnose i dodire, oni su u stvarima vidjeli 
simbole unutrašnjega duhovnog svijeta. Zrenje simbola i njihovo 
umjetničko oblikovanje ne može se doživljavati nii davati jasnoćom, 
kakvom se može dati materijalni svijet, a pogotovu se ne može dati 
jasno i točno uzbuđeno i živčano ustreptalo osjećanje i raspoloženje 
modernoga čovjeka, koji je i previše inteligentan, da bi mogao naći 
smirenje u pozitivističkoj filozofiji, koja je opisivala pojave, ali nije 
mogla pronaći njihovo jedinstvo. Ovo udaljivanje od filozofije mate¬ 
rijalizma i zalaženje u nejasno traganje za unutrašnjim, duhovnim 
jedinstvom, izazvali su kod jednog dijela francuske javnosti žestoke 
optužbe. Protivnici su prve pjlesnike, naročito Verlainea, nazivali 
dekadentom, jer da propovijeda propast zapadne kulture, a osobito 
su ga napadali, što se odrekao jasnoće, koja je stoljećima ponos fran¬ 
cuskoga duha. 1885. g. ustaje u obranu ovih pjesnik Jean Moireas, 
koji zabacuje riječ dekadent te naziva, prihvaćajući značenje riječi 
iz Baudelairea, ove pjesnike simbolistima. Pojam te riječi je kasnijih 
godina izgrađivan, a završni njegov smisao označuje umjetnost, 
koja je u stanju, da sugerira ono, što jel u njoj naumice prešućeno ili 
što nije jasno izraženo. 

Ma koliko simbolizam u dubljini ima i filozofsko, ideološko zna¬ 
čenje, on je ipak u prvom redu čisto estetske naravi. Bitna je i 
osnovna značajka simbolizma traženje nove poezije, novog načina 
uraza, koji će moći prikazati nemir, unutrašnje duševno zbivanje 
modernog čovjeka. Pod utjecajem veličanstvene glazbe Rikarda 
^agnera (1813.—1883.) simbolisti traže prije svega, da poezija bude 
muzikalna (de la musique avant toute chose), da se iz nje izbaci svaka 
retorika, koja je potrebna »literaturi«, a ne poeziji. U želji, da ritam 
i muzički elementi dođu jače do izražaja, jedan dio siknboldsta je 
tražio slobodni stil, ali veliki majstori simbolizma (Verlaine i t. d.) 
msu napustili utvrđenu formu verzifikacije. 

Kao i francuski romantici, tako su i simbolisti bili u živim duho¬ 
vnim vezama s ostalim velikim evropskim književnostima, a s druge 
strane oni su utjecali na književno-umjetničke pokrete u Evropi, 
pa i kod nas. Bliže dodire sa simbolizmom ima impresionizam , koji 
označuje način stvaranja: preko nejasnih obrisa, igrom svijetla i 
sjene, bez potpunog obuhvatanja, stvara u gledaoca dojam obliko¬ 
vanog predmeta. Kao što kod simbolizma riječ i predmet pred¬ 
stavljaju simbol, tako i boja ima svoje simboličko značenje. U svo¬ 
joj osnovi i simbolizam i impresionizam označuju napore 19. st. 
da dade svoj način umjetničkog izraza, koji će biti nov i po obliku 
i po sadržaju. Tu težnju za novim izrazom i novom umjetnošću još 
je jače naglasila bečka i munchenska umjetnička secesija , koja je bila 
radikalnija u težnji za novom umjetnošću od simbolizma i imp resio- 
nizma, ali je sadržajno bila mnogo siromašnija. Secesija je tražila 
potpunu slobodu stvaranja , pojednostavljenje oblika, proširenje 
sadržaja i demokratizaciju umjetnosti. 

Na tim mislima satkane su bečka (predstavnik Hermann Bahr) 
i češka (predstavnik J. S. Machar) modema. Bečka je više naglaša¬ 
vala artizam, ili točnije larpurlatizam (umjetnost ima samo sebi 
služiti; misao potječe iz 18. st., a samo geslo napisao je Theophile 
Gautier), a češka socijalni momenat. 


III. KNJIŽEVNI POGLEDI 

7. Listovi moderne , Te književno-umjetničke težnje i često 
oprečne ideologije našle su odjeka u trećoj književnoj skupini naše 
mladeži, koja je nastupila pod imenom »modema«. Modernisti su 
nastupili 1898. listom »Mladost«, koju su izdavali Gvido Jenny, Dušan 
Plavšić-Nikolajev i Vlado je Schmidt-Jugović. Urednik je »Mladosti« 
bio Milivoj Dežman. List je izašao samo 6 puta. 

U povodu izložbe Društva hrvatskih umjetnika (1898.) pokrenut 
je privremeni časopis »Hrvatski salon«, koji je također zastupao 
modernističke ideje o književnosti. Najvažniji je književni časopis 
»Život«, koji je izdavalo »Društvo hrvatskih umjetnika«. List 
je izlazio 1900., i 1901. Glavni ideolozi »Života« bili su Branimir Li¬ 
vadić i Milivoj Dežman. 1903. modernisti su preuzeli »Vijenac«, koji 
je te godine prestao izlaziti. 1906. pokrenuli su časopis »Savremenik«, 
koji je zastupao modernističke nazore u književnosti do početka 
svjetskog rata. 

S.Književni nazori modernista „ Hrvatski modernisti nisu bili 
ideološki povezani, a ni u književnim pitanjima nisu bilil jednodušni. 
Zajednička je crta svih »modernista« težnja za novom književnošću 
i umjetnošću, aj kako su stariji književnici tražili čuvanje književnih 
tradicija, to su modernisti dobrim dijelom bili neraspoloženi prema 
»starima«. Prvi modernistički nastup u »Mladosti« bio je anti- 
pozitivistički i antimaterijalistički (zajednička crta sa simbolizmom). 
»Mladost« traži bijeg od materijalizma i pozitivizma, povraćanje u se, 
bježanje od stvarnosti i realizma; propovijeda rezignaciju i deka- 
denstvo, oduševljava se za simbolizam, ali u isti mah pravi veliku 
reklamu Zoli. U »Mladosti« ima vrlo oprečnih nazora ideološke i 
književne naravi; ista pojava javlja se i u »Hrvatskom salonu«, u 
kome Gjalski, koji je bio za kratko vrijeme pristupio mladima, drži, 
da je najvažnija oznaka modeme borba za slobodu misli, ličnosti i 
borba protiv »klasicizma«, a umjetnost ima služiti samo sebi (L'art 
pour l’art). Dežman se u| istom časopisu buni protiv romantizma, 
naturalizma i idealizma, ali misli, da umjetnost mora služiti narodu. 
Najtreznije je o književnosti i umjetnosti sudio »Život«. I Livadić i 
Dežman se protive individualizmu, bježanju od stvarnosti, larpurla- 
tizmu i idealizmu, te traže, da književnost bude odraz života kolek¬ 
tiva, t. j. naroda. U stvari, osim povišeno naglašena zahtjeva za 
slobodu stvaranja, ni Livadić ni Dežman ne razlikuju se od starih 
realista u osnovnim svojim pogledima na značenje i ulogu knjiže¬ 
vnosti. Oni su s ostalim predstavnicima i borcima hrvatske modeme 
tražili produbljenje i proširenje književnih vidika i dublje poniranje 
u ljudsku dušu. Značajno) je za cijelu hrvatsku modemu, da nije 
ozbiljnije postavljala čisto umjetničko-književne probleme: bit će 
da je uzrok tome činjenica, što ni jedan znatniji književnik stvaralac 
nije ulazio u probleme modeme niti je u njoj aktivnije sudjelovao. 

9. Zajedničke crte kod mladih „ Kad izlučimo sve nebitno, izlazi 
kao zajednička crta kod mladih težnja za slobodom misli i rada 
(individualizam), nastojanje, da se u naš kulturni život uvedu sva 
suvremena ideološka strujanja. Negativna strana »programa« bila 
Je jasnija od pozitivne. Više su se slagali u onome, što ne će, nego u 
onome, što hoće, a nisu u prvom redu htjeli neodvišnjake i pravaše 
u politici, a idealiste i tradicionaliste u književnosti. Sve su to za 
njih bili »stari«, i protiv svih su se borili. 

10. Zajednički nastup i razlaz, Sve do 1902. snage mladeži 
bile su raskomadane. Pojedine skupine nastupale su odjelito, a katkada 

su se između sebe borile. G. 1902. pokrenut je časopis » Hrvatska 
misao« sa svrhom, da okupi sve skupine mladeži (urednik Stj. 
Radić, a zatim L. Mazzura, odnosno Dežman). Kasnije je list preuzeo 
Stj. Radić i izdavao ga 2 godine). Program je bio kompromisan; od 
modernista je prihvaćeno načelo slobode stvaranja, od realista 
zahtjev za realizmom u književnosti i politici, od liberalaca napre- 
dnjačka kulturna ideologija« a od Radića slavenofilska i demokratska 
(pučka) orijentacija. Tim ujedinjenjem pokret postaje organizacijski 
jači, ali ideološki sve klimaviiji. Sloga se očuvala do 1903. Te je 
godine mladež bila vrlo poduzetna u širenju nezadovoljstva i 
pobune protiv Khuena. Poslije 1903. na baštini praške i zagrebačke 
grupe nastaje izraziti napredaj ački pokret s posebnom napre- 
dnjačkom strankom (glasilo »Pokret«, a za đake »Hrvatski đak«). 
Posebnim putem pošao je Stjepan Radić, koji je u zajednici sa 
svojim bratom Antunom osnovao seljački pokret, iz koga nastaije 
Hrvatska pučka seljačka stranka. 

11. Razlike kod starih , Političke i kulturne ideje mladeži bile 
su u očitoj opreci s idejama većeg dijela starijih javnih radnika, pa 
su zato i izazvale reakciju sa strane starih, ali ta reakcija nije bila 
jednodušna: političke ideje mladeži nezavišnjaci su dobrim dijelom 
odobravali; kulturne i književne ideje mladeži našle su branitelja 
u predstavniku čiste stranke prava dru Josipu Franku, dok su uime 
katoličke nauke vodili borbu s mladima njihovi tadašnji i kasniji 
politički istomišljenici Jovan Hranilović i Stjepan Korenić. 

IV. BORBA STARIH I MLADIH 

12. Ideje starih . Borbu protiv mladih vodili su uz neke neznatnije 
polemičare Hranilović, Josip Pasarić, Dinko Politeo, Franjo Kuhač, 
Antun Radić i Antun Tresić-Pavičić. Stari su isticali prije svega, 
da književnost mora biti narodna, da mora služiti nesamo estetskim 
užitcima, nego i drugim narodnim potrebama, u prvom redu podi¬ 
zanju narodne svijesti i otpora. Nikakvo kulturno stvaranje ne smije 
praviti skokova, jer je svako kidan je s kulturom prošlosti znak ne« 
kulture. Protiv tvrdnje mladih, da nema stalnih i određenih zakona 
ljepote, stari ističu, da čak postoje logički unutrašnji zakoni lijepoga 
u umjetnosti, te se očituju u zakonu simetrije, proporcije i adekvatno- 
sti sadržaja i forme. Umjetničko djelo nema unutrašnjega ravnovjesja, 
ako nije u isti mah i etički ispravno i formalno lijepo i po unutrašnjoj 
uvjerljivosti istinito. Kuhač se posebno žestoko oborio na secesiju 

te je dovodio rad mladeži u vezu s vladinim željama, da se što 
jace oslabi hrvatski narod. Još je jače istaknuo vezu mladih s vla- 
dirnm namjerama Antun Radić, koji je jedini od svih protivnika 
mladih htio protumačiti, kako je došlo do pokreta mladeži. Radić 
je tu pojavu tumačio slabljenjem hrvatskih opozicionalnih stranaka, 
tresic je posebno napadao jugoslavenstvo mladeži dovodeći ga u 
vezu sa širenjem velikosrpske misli. 

V. OTPOR POKRETU MLADEŽI 

13. Reakcija katoličke mladeži. Kad je većina pokreta mladeži 
prihvatila naprednjačke ideje, nastao je jači pokret protiv mladeži 

S ..V. at 1 ° 1< ; ke , Strane - Ta > se P° kret iz Početka javlja kao nastojanje sta¬ 
rijih ljudi (prvi katolički kongres u Zagrebu 1900.), koji su željeli 
preko dotadanjih ustanova i stranka produpsti katolički svjetovni 
nazor. S mnogo više uspjeha javlja se katolički pokret, kad su ga 
prihvatili mladi ljiudd na čelu s biskupom; Mahnićem. Pripadnici 
pokreta izdaju od 1905. svoj đački list »Luč«, a od 1912., nakon 
pretvaranja »Prosvjete« u »Hrvatsku prosvjetu« književne radove 
objavljuju članovi pokreta u glavnom u tom časopisu. Idejno je pokret 
bio u oštroj opoziciji prema napredmjačkom, ali mnoga gesla 
za rad bila su jednaka kao i u naprednjaka; sitni, zadružni rad, odgoj 
pojedinaca, ugledanje u strane narode (Slovenia docet!). U političkom 
pogledu pokret je prvih desetaka godina kao cjelina pristajao uz 
političke misli Ante Starčevića; manji broj pripadnika pokreta 
simpatizira sa seljačkim pokretom braće Radića, a za vrijeme bal¬ 
kanskoga rata jedan dio pokreta pristaje uz ideju južnoslavenske 
solidarnosti. Taj dio pokreta za vrijeme svjetskog rata i neposredno 
iza rata orijentira se jugoslavenski. Kad je taj) dio pokreta osnovao 
v astitu stranku, pokret j e počeo slabiti, a prestao je živjeti, kad je 
r va P reko Katoličke akcije preuzela duhovno-obnovni rad u svoje 
fUk ® ^ oko 1930 ;)’ U književnosti je prve temelje katoličkom pokretu 
postavio katolički kongres sa svojim rezolucijama o potrebi vjerskog 
momenta u književnosti. Na tim temeljima nastavila je »Hrvatska 
s raža« i »Luc«. Osnutkom »Kola hrvatskih književnika« katolički 
orijentiram književnici i kao skupina istupaju protiv modernista, 

Or / 1 w-. Y U , ^ aVn ° m oku Pljeni u Društvu hrvatskih književnika. 
cv 1£ , k tlh borba čuo se sve nekako do 1925.; od te godine unaprijed 
.. nestaju »naprednjačke« i katoličke borbe: novi su nara¬ 

štaji postavljali posve druge probleme. 

14. Pravaši i naprednjački pokret. Već na početku pokreta mla¬ 
deži, u vrijeme prvih okršaja na zagrebačkom sveučilištu, pra¬ 
vaška mladež vodi otvorenu borbu protiv političkih ideja mladih, 
a kad se je pokret mladih pretvorio u naprednjački, pravaški đaci 
istupaju organizirano protiv naprednjaštva. Oko 1908. već je obrazovan 
novi pokret pravaške mladeži, kome su na čelu stajali sveučili- 
štarci. Protiv naprednjačkoga »Hrvatskog đaka« pravaška je mladež 
pokrenula »Mladu Hrvatsku« 1908., koju je 1910.—11. uređivao 
Mile Budak. Pravaši u književnosti nijesu išli zajedno s naprednja¬ 
cima, nego su pokrenuli 1906. svoj vlastiti književni list »Hrvatsku 
smotru«, u kojoj su između ostalih surađivali dvojica najistaknutijih 
hrvatskih pisaca toga vremena, Milan Ogrizović i A. G. Matoš. U poli¬ 
tičkom su pogledu protiv naprednjačke orijentacije vodile borbu pra- 
vaške političke skupine. 

Tako Hrvatska ulazi u svjetski rat s probuđenim smislom za 
kulturnu i ideološku borbu, dok su političke težnje bile nejedin¬ 
stvene: na jednoj strani nastojanje, da se hrvatsko narodno pitanje 
riješi samostalno i bez veze s drugim narodima, a na drugoj strani 
traganje za rješenjem izvan hrvatskog narodnog okvira ili u vidu 
realne politike u odnosu s Madžarima, ili u vidu spajanja s drugim 
susjednim narodima. 

VI. KNJIŽEVNI USPJESI MODERNE 

15. Lirika, Nasuprot realizmu moderna je njegovala prije svega 
liriku. Lirika je najbolje odgovarala težnji modernističkih pisaca, da 
dadu svoje snove,' osjećaje i težnje. Taj osobni momenat oslobodio je 
liriku modeme od svih općih tema; gotovo u cijelosti nestalo je 
deklamatorske lirike, a rodoljubna čuvstva dana su mnogo ustezlji- 
vije, ali s više unutrašnje topline. Uopće je lirika ličnija i intimnija. 
Svaki pjesnik nastoji dati nesamo svoj izraz, nego i pronaći SV °J 
posebni pjesnički svijet; tako svaki znatniji modernistički pjesnik 
nastoji unijeti u liriku svoju posebnu tematiku: Domjamć gospodsku 
povučenost, profinjenost, s naročitom sklonošću za baroknu prošlost 
svoga rodnog kraja; Vidrić uz izražajnu jednostavnost i plastičnu 
oporost zaronjava u stari klasični svijet; Matoš strasno daje izražaja 
svojoj patetičnoj i silnoj ljubavi prema hrvatskoj zemlji i hrvatskim 
ljudima; Begović opojnost sunca i renesansu; Nazor ditirampskom 
snagom dpje slike iz hrvatske prošlosti želeći u časovima mira i idile 
pokazati, da u hrvatskom čovjeku još uvijek kljuca neslućena snaga 

i otpor protiv svih nasilja. Širokoj tematici odgovara življi, slobodniji, 
gipčiji i slikovitiji stih. Pjesnički jezik je oslobođen svih istrošenih 
i otrcanih »pjesničkih« riječi. Nestalo je ukočenih i stajaćih riječi, 
koje su obilno bile zastupane u dotadanjoj hrvatskoj lirici. 

16. Roman i novela, U vrijeme moderne nazaduju gotovo sve 
epske vrste. Jedan jedini roman većega daha napisao je Nehajev 
(»Bijeg«, 1909.), u kome je obradio phisološke sukobe suvremenog 
intelektualaca. Kosorovi i Mar janovićevi romani nastoje prikazati našu 
suvremenu stvarnost, ali ni po opsegu ni po opažanju ni jedan ni 
drugi pisac nijesu ni izdaleka obuhvatili naš život u svojim djelima 
onako, kako su ga dali pisci realistički hromana. Nasuprot romanu 
novela je u vrijeme modeme doživjela pravi cvat. Izrazite psiholo¬ 
gijske novele pišu Livadić, Ivakić, Nehajev, Kveder, Andrija i Adela 
Milčinović, Ogrizović, Lisičar, Kosor, Treščec i Tucić. Uz ove 
analizatore suvremene duše postoje dvojica pisaca, koji su uspješno 
dali sliku svoga kraja. Ivan Kozarac dao je Slavoniju, a Šimunović, 
s mnogo smisla za herojsku crtu, prikazao je zagorsku Dalmaciju. 

17. Drama , Dramska književnost je obilnija nego n vrijeme 
realizma, i ako nije na visini lirike i novele. Naturalistička preobrazba 
pozornice i napredak dekorativnih umjetnosti i tehničkih pomagala 
omogućuju dramskim piscima, da dadu stiliziranu sliku duševnih 
procesa, a s druge strane pisci mogu jače zahvatiti u sam život. Za 
cijelo vrijeme modeme naturalistički i simbolički elementi miješaju 
se u našoj dramskoj književnosti. 

18. Feljton , esej , kritika , Kod široke čitalačke javnosti moderna 
je postigla najveći uspjeh u feljtonu, ali je nad realizmom nadmoćna 
i u eseju, kritici i publicističkom radu. Majstori feljtona i eseja po¬ 
staju Matoš i Nehajev. Matošev stil, široki duh, veliko poznavanje 
francuske književnosti, duhovita riječ, sarkastičnost i prodornost 
osvajaju i protivnike i prijatelje. Premda nije nikada uz modemu 
pristao kao njen član, on je dobrim dijelom cijeloj našoj književnosti 
između 1900. i 1914. dao svoj biljeg. Poslije Augusta I. (Šenoe) i 
Augusta II. (Harambašića) postao je August III. (Matoš) suverenom 
hrvatske književnosti. Mnogo povučenije, ali solidnije prikazuje 
Milutin Nehajev u finim psihologijskim produbljivanjima svoje knji¬ 
ževne i političke simpatije. Marjanović, Dežman i Livadić u svojim 
kritikama i polemikama obrađuju u glavnom književna pitanja, koja 
su se postavila u borbi starih i mladihj Lunaček razvija kazališnu 
i likovnu kritiku. Uz liriku i novelu podigao je feljton i esej našu 

književnost na »razinu evropske književnosti«. Svakako je najistaknu¬ 
tija kulturna baština, koju je modema predala današnjem pokoljenju, 
težnja modernističkih pisaca, da se što više približe Evropi i da hrvat¬ 
ska književnost ide usporedno s evropskim književnostima. 

VII. LIKOVNA UMJETNOST KOD HRVATA 

Kada su u IX. stoljeću Hrvati na razvedenim jadranskim obalama 
došli u dodir s< ondašnjom kulturom zapadnih evropskih naroda, pri¬ 
hvatili su od njih i umjetnost, u koju su unijeli neke vlastite primjese. 
Spomenici ) koji su se iz toga vremena sačuvali, pokazuju početak 
umjetničkog razvoja kod Hrvata. 

Prve svoje crkvice zidali su Hrvati sitnim kamenjem, prekrivenim 
žbukom, i davali im oblik križa, trolista i šesterolista, a presvođivali 
ih oblim svodovima i kupolicama. Tako zidane starohrvatske crkvice 
bile su slikovite i otkrivale su u svojim slobodnim oblicima želju 
naših prvih majstora, da u malim omjerima pokažu smisao za monu¬ 
mentalnost. Valja istaći, da su naši najstariji graditelji bili izvorni i 
samostalni i da se nisu ugledali u strane građevine. 

Sav namještaj tih crkvica: ciboriji nad oltarima, pregrade, pro¬ 
povjedaonice, krstionice i okviri vrata i prozora bili su izrađeni u 
kamenu, kojim obiluje Dalmatinska Hrvatska, glavno područje stare 
hrvatske države. Svi su ti kameni ili mramorni predmeti bili iskićeni 
pleternim ukrasom. Ti su ukrasi izvedeni u plitkom reljefu, a sastoje 
se od trotračne vrpce, koja se savija i spleće u različite zavoje i pre¬ 
kriva ravnu površinu crkvenog namještaja. U lijepom spletu plete¬ 
nica, koje se svijaju i svojim prepletanjem tvore različite kombinacije, 
očituje se ljubav naših prvih kipara prema ukrasu i njihov osjećaj 
za čistoću rasporeda i slikovitost motiva. Ali u tome oni nisu bili 
samostalni kao u gradnji crkvica, već su se ugledali u strane maj¬ 
store. Pleterna ornamentika bila je onda raširena po čitavoj Evropi, 
gdje je poznata pod imenom »umjetnost seobe naroda«. Odatle je 
preko Italije prešla i u staru hrvatsku umjetnost. 

Stil pleterne skulpture traje kod nas od pokrštenja našeg naroda 
do nestanka narodne dinastije Trpimirovića, dakle od početka IX. 
do kraja XI. stoljeća. Budući da se taj stil širi kod nas za vrijeme 
naše narodne i državne samostalnosti, nazivamo ga starohrvatskim. 

Imena graditelja iz toga vremena nisu nam se sačuvala, ali nemia 
razloga sumnji, da su to bili domaći majstori. Domaći su umjetnici 

naime uvijek u kasnijim razdobljima sudjelovali u razvoju naše 
umjetnosti. 

Spomenici iz toga vremena još postoje u Dalmatinskoj Hrvatskoj. 
Pored potpuno sačuvanih crkvica u Ninu, Splitu i Trogiru, postoji 
mnogo otkopanih tlorisa srušenih starohrvatskih crkava i samostana 
uzduž čitave dalmatinske obale, a osobito u kninskoj i splitskoj oko¬ 
lici, gdje su bila središta hrvatske države. Naši su arheolozi otkopali 
mnogo pleternih ulomaka, koji se čuvaju u muzejima i zbirkama 
Splita, Knina, Nina i ostalih primorskih gradova. Ti su kameni ulomci 
tragovi naše najstarije kulture, a ujedno i dokazi naše narodne samo¬ 
stalnosti, jer su na njima često uklesana imena hrvatskih knezova i 
kraljeva, koji su te zgrade zidali, pred njima sudili i u njima se kru¬ 
nili i pokapali. 

Pored kamenih spomenika sačuvalo se i otkrilo mnogo staro¬ 
hrvatskoga kovinskog nakita i oružja. Ti predmeti, mačevi i mamuze, 
naušnice i prstenje, našli su se u grobovima naših praotaca. Ukrasi 
na njim/a odaju utjecaj bizantskog stila, ali jednostavniji način 
izvedbe svjedoči, da je umjetnički obrt kod Hrvata od IX. do XI. sto¬ 
ljeća bio razvijen. 

Nakon starohrvatske umjetnosti ranog srednjeg vijeka javlja se 
kod nas u XII. stoljeću romanički stil. Romaničke zgrade srodne su 
rimskim. Imaju jake zidove sa malim otvorima oblih lukova. Svodovi 
su im također zaobljeni, prostrane su i ne teže u visinu, već imaju 
vodoravne, mirne crte i stilizirane ukrase. Romanički stil se osobito 
razvio u našim primorskim gradovima, i to od kraja XII. do kraja 
XIV. stoljeća. U to doba dalmatinski su gradovi bili slobodne sredo¬ 
vječne općine, koje su birale svoje knezove, upravljale se po svojim 
zakonima i kovale vlastiti novac. Romanički stil prešao je tu iz Italije, 
s kojom su ti gradovi oduvijek podržavali trgovačke i kulturne veze. 

Romanika je ostavila kod nas nekoliko velikih i lijepih spome¬ 
nika. Tim stilom zidane su ponajviše u XII. stoljeću monumentalne 
katedrale dalmatinskih gradova Kotora, Raba, Krka, Zadra, Trogira 
i Dubrovnika. One su iskićene romaničkom skulpturom i u njima je 
skupljeno mnogo romaničkih umjetnina, crkvenih moćnika, knjiga i 
predmeta u zlatu, srebru i drvu. Te umjetnine potvrđuju, da je 
umjetni obrt cvao u sredovječnoj Dalmaciji. 

Pismeni nam dokumenti, ugovori i troškovnici, sačuvani u starim 
arhivima dokazuju, da su pored stranih i naši domaći graditelji zidali 
i ukrašivali primorske katedrale. Među njima se u romaničkom stilu 

Ujević: Čitanka za više razrede sr. škola 24 

ističu Radovan i Buvina. Radovan je izradio portal trogirske kate¬ 
drale, najljepši spomenik našega romaničkog kiparstva, a Andrija Bu¬ 
vina je izrezao u drvu reljefne vratnice splitske »stolne crkve. 

U Posavskoj Hrvatskoj zidalo se također romaničkim stilom, ali 
se spomenici iz toga vremena sačuvaše tu samo djelomično. 

Od sredine XII. stoljeća do kraja XV. stoljeća gradilo se u 
Evropi gotičkim stilom. Bitna oznaka gotike je isticanje konstrukti¬ 
vnosti i uspon u vis, što se na gradnjama očituje šiljastim svo-: 
dovima i lukovima. Konstruktivni sastav zgrade je vidljiv, zidovi su 
joj raščlanjeni i poduprti potpornjacima, kipovi su izduženi, a ukrasi, 
osobito biljni, preuzeti su iz prirode. Slikarstvo se u to doba razvija 
osobito na staklu, a počinju se izrađivati i slike na drvu. 

Gotički stil je nastao u Francuskoj i odatle se proširio po Evropi. 
U Posavskoj i Dalmatinskoj Hrvatskoj javlja se u XIV. stoljeću i traje 
do kraja XV. stoljeća. U Posavskoj Hrvatskoj ima mnogo gotičkih 
crkava, a među njima su i dvije glavne zagrebačke crkve: katedrala 
sv. Stjepana i crkva sv. Marka, te nekoliko samostanskih i seoskih 
crkava. U njima se konstruktivnost očituje više negoli na gotičkim 
zgradama u Primorju, gdje prevladava ukras. 

Gotika se jako raširila u crkvenom graditeljstvu Dalmatinske 
Hrvatske. Tim stilom su se zidale crkve i samostani, gradske vijećnice 
i plemićke palače. Iz mletačke republike proširio se uzduž Primorja 
zadnji način gotičkog zidanja t. zv. cvjetna gotika. Glavna oznaka 
toga stila jesu bogati ukrasi, osobito na vratima i brojnim prozorima. 
Tim stilom zidao je i najveći naš graditelj Juraj Dalmatinac, koji 
se istaknuo u gradnji šibenske katedrale i mnogo utjecao na domaće 
graditelje. Skupine tih graditelja, ponajviše hrvatskoga imena, razvili 
su u primorskim gradovima kroz XV. i XVI. stoljeće veliku građevnu 
djelatnost i ostavili mnoge spomenike, koji dokazuju njihovu vještinu 
i ukus. 

Uz graditelje i kipare izvodili su gotičkim stilom svoja djela 
slikari i drvorezbari. Tih je također u Dalmatinskoj Hrvatskoj kroz 
XVI. stoljeće bilo mnogo. Među domaćim slikarima isticala se je du¬ 
brovačka slikarska škola, koju je predvodio Nikola Božidarević. 

Nakon gotike razvila se u evropskoj umjetnosti renesansa . Na 
početku XV. stoljeća počeo je u zapadnoj Evropi pokret, koji je isti¬ 
cao čovječje sposobnosti, obratio pažnju prirodi i pobudio zanimanje 
za klasičnu književnost i umjetnost starog vijeka. Taj pokret je ostva¬ 
rio u likovnoj umjetnosti novi stil, renesansu, koja se je ugledala u 

klasičnu grčku i rimsku umjetnost. Graditelji i kipari, koji se sada 
pojedinačno ističu, počeli su preuzimati način zidanja, ukrase i oblike 
antiknog graditeljstva. Slikari su pak svraćali osobitu pažnju slikanju 
ljudskog tijela, bavili su se rješavanjem prostornih problema i nasto¬ 
jali, da im slike budu što vjerniji odraz prirode. 

Kod nas se renesansa proširila na kraju XV. stoljeća u Dalmatin¬ 
skoj Hrvatskoj, kamo je uniješe talijanski graditelji. U tome se ista¬ 
knuo Donatellov đak Nikola Firentinac, koji se bio udomaćio u našoj 
sredini. On je dovršio monumentalnu šibensku katedralu i sazidao 
naš najljepši renesansni spomenik, kapelu sv. Ivana u trogirskoj stol¬ 
noj crkvi. Novi stil prihvatiše i naši domaći graditelji XVI. stoljeća, 
koji su ostavili mnogo renesansnih spomenika u primorskim grado¬ 
vima. Dok su te skupine klesara radile kod kuće, sposobniji su odla¬ 
zili u susjednu Italiju i tu, uz talijanske majstore ? mnogo prido¬ 
nijeli razvitku talijanske i evropske umjetnosti. Među njima treba 
istaći graditelja Lucijana Vranjanina, kipare Ivana Duknovića i 
Franju Vranjanina, slikare Jurja Ćutinovića, Andriju Medulića i 
Jurja Glovića , te medaljera Pavla Dubrovčanina. 

Renesansa se pri kraju XVI. stoljeća razvila u novi umjetnički 
stil, koji nazivamo barok. Ta nova umjetnička struja vladala je u 
evropskoj umjetnosti kroz XVII. i XVIII. stoljeće. Barokni su gra¬ 
ditelji isticali veličanstvenost i slikovitost zgrada, jake i svinute oblike, 
osobito naglašavajući pročelja. Unutrašnjost tih zgrada bila je lijepo 
osvijetljena i bogato iskićena. Barokni su kipovi puni pokreta i psi¬ 
hički izraziti, a u slikama se ističu prostornost i opreke svijetla i sjene. 

Barok nije mimoišao ni našu zemlju, koja je uza sve borbe s Tur¬ 
cima bila u stalnom dodiru s evropskom kulturom. Taj se stil osobito 
razvio u Posavskoj Hrvatskoj. Tu su se dizale nove crkve, a mnogo 
se starijih preinačilo u duhu baroka. U njihovu unutrašnjost unosio se 
barokni namještaj, raskošni i veliki oltari, kipovi i kićene propovje¬ 
daonice. Plemstvo je u baroknom stilu zidalo svoje palače i popu- 
njalo ih baroknim ukrasima i pokućtvom. 

U Dalmatinskoj Hrvatskoj u crkve se također unose barokni 
°ltari. Barokno se graditeljstvo razvija osobito u Dubrovniku, koji se 
nakon potresa u XVII. stoljeću obnovio. Domaća djelatnost, koja se 
u ž°tičko i renesansno doba bila na Primorju osobito razvila, sada je 
°Pala i umjetnine se dobavljaju većinom iz tuđine. 

Stil rokoko , koji se raširio osobito u Francuskoj u XVIII. stoljeću, 
a poznat je zbog svoje kićenosti i nježnosti, nije kod nas ostavio veli- 

kih građevina. Crkveni pribor i pokućtvo palača dobavljalo se veći¬ 
nom iz tuđine. 

Pored tih glavnih evropskih stilova razvio se je u Hrvatskoj i 
islamski stil , i to u onim krajevima, koje su nekoć bili! zauzeli Turci, 
a u kojima danas obitavaju muslimani. Taj se stil najviše razvio u XVI. 
stoljeću u Bosni i Hercegovini, gdje je došao do izražaja u džamijama, 
muslimanskim kućama i na nadgrobnim spomenicima. Najljepši naši 
islamski spomenici nalaze se u Sarajevu i Mostaru. U njima dolaze do 
izražaja sve oznake arapskoga graditeljstva: centralne građevine pre- 
krite kupolom, vitki i zatvoreni tornjevi (minareti), šiljasti ili pot- 
kovasti lukovi i sitni slikani ukrasi t. zv. arabeske, koje nadomještaju 
kipove, zabranjene u islamskom crkvenom graditeljstvu. 

U drugoj polovici XIX. stoljeća, kao reakcija na austrijski apso¬ 
lutizam, koji je tištio zemlju, oživjela je hrvatska umjetnost. Tad su 
se osnovale mnoge umjetničke i kulturne ustanove i pojavio se zna¬ 
tan broj domaćih umjetnika, koji otvaraju razdoblje hrvatske modeme 
umjetnosti. Umjetnici iz Posavske i Dalmatinske Hrvatske okupljaju 
se sada u novom umjetničkom središtu Zagrebu. Oni zajednički su¬ 
djeluju u novom kulturnom razvoju, i hrvatska umjetnost postaje 
jedinstvena. 

Modemi slikari i kipari, odgojeni u tuđini, vraćaju se u domovinu 
i unose u našu umjetnost suvremene evropske likovne pokrete. Slikari 
obrađuju načinom ublaženog realizma slike povijesnoga i nacionalnog 
sadržaja, slikaju domaći krajolik i izrađuju potrete. Usporedno s njima 
rade i kipari. U tom prvom razdoblju naše moderne umjetnosti ističu 
se kipari Ivan Rendić, autor prvih naših javnih spomenika, portre¬ 
tist Rudolf Valdec i animalist Robert Franges. Među slikarima 
znatniji su portretist Vlaho Bukovac , slikar religioznih kompozicija 
Mato Celestin Medović, autor povijesnih prizora Oto\n Iveković, sli¬ 
kar biblijskih i povijesnih motiva Bela Čikoš i slikari krajolika Kle - 
ment Crnčić , Ferdo Kovačević i Emanuel Vidović. Ti umjetnici pove¬ 
zuju našu umjetnost s evropskom, sudjeluju na izložbama u tuđini 
i šire u domovini zanimanje za likovne umjetnosti. Njihov pionirski 
posao nastavlja prvih godina ovog stoljeća mlađa generacija, koja 
stoji pod utjecajem modeme francuske umjetnosti. Slikari Miroslav 
Kraljević i Josip Račić prenose odatle u našu umjetnost značajni 
smjer modernog slikarstva, impresionizam. Taj pokret je svratio 
pažnju na krajolik i isticao slikanje čistim bojama. Tim je hrvatska 
umjetnost, i ako sa zakašnjenjem, dostigla u svom razvoju evropsku 
umjetnost. 

Današnji naši umjetnici razvijaju se uporedo s evropskim. Slikari 
i kipari nastoje se izraziti čistim likovnim izrazom, ističući u svojim 
djelima više oblik nego sadržaj. Ivan Mestrović je uzdigao naše kipar¬ 
stvo do monumentalnosti i pravog umjetničkog izraza. Svojim djelima 
stupio je među najveće svjetske kipare. Uz njega treba istaknuti 
kipare Antuna Augustinčića, Tomu Rosandića i Frana Kršinića. Među 
suvremenim slikarima ističu se Vladimir Becić f Marin Tartaglia, Ljubo 
Babić f Tomislav Krizman , Jozo Kljaković, Jerolim Mise i dr. Djela 
tih slikara i kipara, zajedno s radovima njihovih učenika, pokazuju 
jasno svojom vrsnoćom i svojim brojem napredak hrvatske likovne 
umjetnosti. 

VIII. PROUČAVANJE HRVATSKOG JEZIKA I KNJIŽEVNOSTI 
U XIX. I XX. STOLJEĆU 

Premda jezična pitanja najviše zaokupljaju hrvatske preporodi- 
telje, pa i njihove prethodnike, ipak znanstveno proučavanje hrvat¬ 
skoga jezika nije dalo osobitih plodova u prvoj polovici devetnaestoga 
stoljeća. Razlog je toj pojavi u tom, što je u proučavanjima i rješa¬ 
vanjima jezičnih pitanja vladala pometnja s obzirom na stajalište, 
s kojega treba jezik proučavati. Valjanih predradnja nije uopće bilo, 
jer sve gramatike i rječnici iz prošlih stoljeća dolaze u obzir tek 
kao dobra građa za proučavanje jezika, a nipošto kao gotovo rje¬ 
šenje nekih pitanja. Stručno obrazovanih jezikoslovaca također ni- 
jesmo imali, pa prema tome nije moglo biti ni one jasnoće i obje¬ 
ktivnosti, koja treba da resi svakoga učenjaka. Naši jezikoslovci iz 
preporodnoga vremena zanosili su se svojim političkim i kulturnim 
idejama i u radu oko jezika i stoga se svi ne slažu ni u pitanju opsega 
hrvatskoga jezika. Jednima je hrvatski jezik samo jezik Hrvata, drugi 
Ža kao Preradović protežu već do Stambola i Crnoga mora, a trećima 
je hrvatski jezik samo narječje općeg slavenskoga jezika. Osim 
pitanja jezičnog prostiranja najviše je ljude zanimalo još pitanje 
hrvatskoga književnog jezika i pravopisa. Osobitih plodova ova pre¬ 
piranja ni jesu ni mogla dati, jer je i slavistika — znanost, koja se bavi 
izučavanjem slavenskih jezika i njihovih kultura — bila tek u povojima, 
pak je ovo vrijeme postavilo čvrste temelje, na kojima se kasnije 
a še moglo raditi, i dalo je Hrvatima jedinstveni književni jezik i 
je instveni pravopis. Na tim temeljima razvila se kasnije hrvatska 
njiževnost, pa i rad oko proučavanja hrvatskoga jezika i književnosti 
ao posebna znanost pod nazivom kroatistika. 

Baština, kojom ulazimo u drugu polovicu devetnaestoga stoljeća, 

jesu njemačke gramatike hrvatskoga jezika Ignjata Brlića (1795 — 
1855.) iz g. 1833. i njegova sina Andrije Torkvata Brlića (1826.—1868.) 
iz g. 1854., zatim školske gramatike Vjekoslava Babukića iz g. 1836. 
i Antuna Mažuranića iz g. 1859. Iz tih djela crpu naši đaci svoju prvu 
jezičnu pouku, da doskora svojim radom preteknu učitelje. Štokavsko 
narječje je već sasvim usvojeno, mlađi su ga književnici prilično naučili, 
pretegao je i novi jedinstveni pravopis, pa je porasla i jezična kultura, 
a s time u savezu eto i prepirke između zagrebačke i riječke škole. 
Riječku školu predstavlja Fran Kurelac (1811.-1874.), a zagrebačku 
Adolfo Veber-Tkalčević (1825.—1889.). I jedan i drugi prihvaćaju 
štokavsko narječje kao osnov književnom jeziku hrvatskom, jedan i 
drugi misle, da čisti pučki govor ne može biti ujedno književni jezik, 
samo Kurelac stvara književni jezik arhaiziranjem, a Veber teko¬ 
vinama dosadašnjih književnih djela. Obojica su protiv pretjeranoga 
fonetskog pravopisa: Kurelac je za čisti etimologijski, a Veber za 
umjereni etimologijski pravopis. Konačne pobjede svojih načela ni- 
jesu doživjeli ni jedan ni drugi, ali su obojica veoma koristili jezičnoj 
kulturi; Kurelac je ostavio uzor krepkoga i jedroga stila, a Veber je 
upozorio na sve ljepote i izražajne mogućnosti hrvatskoga jezika. 

Pravo znanstveno proučavanje hrvatskoga jezika počinje djelo¬ 
vanjem Vatroslava Jagića (1838.—1923.), te osnutkom akademije g. 
1866. i sveučilišta g. 1874. Jagić je najveći hrvatski jezikoslovac i 
najveći slavist, upravo enciklopedist slavistike, koji je znatno una¬ 
prijedio sve grane slavističke znanosti i tako pronio slavu svojega 
imena po čitavom svijetu. Premda je on neobično zaslužan kao istra¬ 
živač hrvatske jezične starine, kao izdavač starijih pisaca i jezičnih 
spomenika te napokon kao odgojitelj mnogih drugih jezikoslovaca, ipak 
je njegov i akademijin rad imao tu lošu stranu, da je u pitanjima 
hrvatskoga književnog jezika smatrao hrvatski i srpski jezik iden¬ 
tičnim književnim jezikom. Takvo mišljenje je dovelo u Zagreb Đuru 
Daničića za prvog akademijina tajnika i urednika velikog akademijina 
rječnika, pa se književni jezik stao sve više povoditi za govorom na¬ 
rodnih pjesama i Vukovih djela. Prema takovu govoru izradio je 
Maretić (1854.—1938.) svoju gramatiku g. 1899., a Ivan Broz pravo¬ 
pis, i to po narudžbi hrvatske zemaljske vlade g. 1892. Taj pravopis 
je poslije Dragutin Boranić sve više privodio čistoj fonetici. Mareti- 
ćeva gramatika je bila velika smetnja za razvoj hrvatskoga književnoga 
jezika, što su odmah osjećali hrvatski književnici, a najviše Antun 
Radić, koji je u svojoj ocjeni Maretićeve gramatike iznio ispravnu 
misao, da književni jezik nije i ne može biti drugo, nego jezik 

književnosti, a nesamo jednoga pisca ili jednoga kraja. Premda su 
Jagićevo shvaćanje i Maretićeva knjiga izvršili velik utjecaj na 
hrvatske generacije, osobito u početku ovoga stoljeća, ipak nije nikada 
prestao utjecaj zagrebačke škole. Veber se još g. 1885. na skupštini 
Matice Hrvatske zalaže za zagrebačku školu, a Vladimir Mažuranić 
piše svoje monumentalno djelo »Prinosi za hrvatski pravno-povjestni 
rječnik« od g. 1908. do g. 1923. jezikom zagrebačke škole i umjerenim 
etimologijskim pravopisom. U naše dane zabačena je potpuno Mare¬ 
tićeva misao o književnom jeziku, pa očekujemo hrvatsku gramatiku, 
koja će se osnivati na jeziku hrvatske književnosti. 

Kao što još nemamo ni prave gramatike hrvatskoga književnoga 
jezika, nemamo ni rječnika. Veliki akademijin rječnik zamišljen je 
kao povijesni rječnik, za znanstvenu upotrebu, ali nije dovršen. Do 
sada je izašlo 11 svezaka do riječi »prikladanje«. Uređivali su ga 
Đuro Daničić, Matija Valjavec (1831.—1897.), Pero Budmani 
(1835.—1914.) i Tomo Maretić. Taj rječnik, kad se i dovrši, ne će 
sadržavati čitavo hrvatsko jezično blago, jer nijesu iskorištena sva 
vrela hrvatskoga jezika. Manji rječnik Broz-Ivekovićev iz g. 1901 . 
rađen je po istim izvorima kao i Maretićeva gramatika i zato nas ne 
može zadovoljiti. Potpuni rječnik hrvatskoga književnoga jezika i 
živoga narodnoga govora neophodna je potreba našega vremena. 

Kako se dakle vidi, hrvatski jezik nema još prave svoje grama¬ 
tike ni rječnika. No to je i razumljivo, jer je kroatistika vrlo mlada 
znanost, a za takva djela treba i mnogo predradnja i monografija, 
koje će prikazati povijesni razvoj jezika, govor pojedinih krajeva i 
značajke hrvatskih dijalekata. Na tom području već je nešto ura¬ 
đeno, pa tako imamo znatne dijalektološke radnje Milana Rešetara 
o štokavskom, čakavskom i dubrovačkom govoru, Marcela Kušara 
(1858.—1940.) o nekim čakavskim govorimat Mate Tentora o creskom 
govoru, Franje Fanceva o kajkavskim govorima i dr. Danas se naj¬ 
više i najuspješnije bavi dijalektologijom Stjepan Ivšić, koji je među 
ostalim znanstveno dokazao pripadnost kajkavskog govora hrvatskom 
jeziku. Ivšić je ujedno i najbolji poznavalac hrvatske glagoljske 
knjige. Sintaksu su proučavali Ivan Broz (1852.—1893.) i August 
Musić (1856.-1934.). 

Uporedo sa znanstvenim obrađivanjem jezika javlja se i purizam, 
1. j. nastojanje, da se književni jezik oslobodi loših stranih utjecaja 
1 očisti od barbarizama. Najpoznatiji hrvatski puristi ili čistunci jesu 
Vatroslav Rožić (1857.—1938.) i Nikola Andrić. Vatroslav Rožić je 

stekao široku popularnost s tri izdanja svojih »Barbarizama«, ali je 
u svom nastojanju često i pretjeravao, dok je Nikola Andrić s mnogo 
duhovitosti i književnoga ukusa upozoravao na tuđice u jeziku. Glavni 
Andrićev rad u tom pravcu jest »Branič hrvatskoga jezika«. 

Stariji jezikoslovci bavili su se jezikom i književnošću, ali u no« 
vije vrijeme, kad se traži sve veća stručnost u znanstvenom radu, 
književnost se posebno proučava. Prvu povijest hrvatske književnosti 
napisao je Šime Ljubić g. 1864., ali je i prije bilo kraćih prikaza po 
časopisima ili u školskim knjigama. Njegov rad nastavljaju Jagić i 
Šurmin (1867.—1937.), ali neprestano i obilno proučavanje starije 
hrvatske književnosti s jedne strane, a bogato stvaranje u suvremenoj 
književnosti s druge strane donosi toliko novosti, da su ta djela brzo 
zastarjela. Prave i potpune povijesti hrvatske književnosti još ne¬ 
mamo, ali za stariju književnost vrlo dobro može poslužiti 
Vodnikova (1879.—1926.) » Povijest hrvatske književnosti /.«, koju je 
izdala »Matica Hrvatska« g. 1913. U toj knjizi je Jagić napisao po¬ 
vijest hrvatske glagoljske književnosti. Za snalaženje u čitavoj povi¬ 
jesti hrvatske književnosti može dobro poslužiti Bogdanovićev pre¬ 
gled u tri sveska, a za najnoviju Prohaskin pregled. Za povijest knji¬ 
ževnosti imamo velik broj monografija, razasutih većinom u različitim 
časopisima i akademijinim publikacijama. Osobito su korisne za 
popravljanje sudova u dosadašnjim djelima monografije Franje Fan - 
ceva za stariju književnost i posebno za vrijeme narodnoga prepo¬ 
roda, zatim Mihovila Kombola također za stariju književnost i Antuna 
Barca za doba romantizma i realizma. Nikola Andrić je dobro pri¬ 
kazao hrvatsku književnost pedesetih godina u djelu »Pod apsolu¬ 
tizmom«, dok suvremenu književnost s najviše uspjeha i ustrajnosti 
prati kritičar Ljubomir Maraković. 

Premda su Hrvati dali svijetu najvećega slavista Jagića, a svjet¬ 
skoj jezikoslovnoj nauci i drugih znamenitih učenjaka, ipak na podru¬ 
čju kroatistike nije učinjeno mnogo, pače ni toliko, da bi to moglo 
barem podmiriti najnužnije narodne potrebe. Za takav rad treba u 
prvom redu mnogo slobode i državne potpore, a osim toga mnogo 
truda i samoprijegora, ali se zato uložen trud i novac stostruko ispla¬ 
ćuju, jer plodovi toga rada bude narodnu svijest, dižu ponos, jačaju 
svijest o zajedničkoj pripadnosti svih dijelova naroda i daju narodu 
u ruku najjače oružje, kojim će se uspješno moći odrvati i najjačim 
neprijateljima. To je i bio razlog, da se kroatistika dosada nije 
mogla razvijati onako, kako je to bilo hrvatskomu narodu potrebno. 

K. PISCI 

I. ANTUN GUSTAV MATOŠ 

Život J Bunjevačkoga podrijetla, rodio se 13. 
VI. 1873. u srijemskom selu Tovamiku, no sma- 
trao se pravim Zagrepčaninom, jer je u najra¬ 
nijoj mladosti došao s roditeljima u Zagreb, gdje 
mu je otac bio učitelj na vježbaonici i orguljaš 
u crkvi sv. Marka. U Zagrebu je polazio osnovnu 
školu i sedam razreda gimnazije, pa su to dje- 
tinstvo i ta mladost, puni dojmova (potres 1880., 
skidanje madžarskih grbova 1883., dječje igre 
u kući bana Ivana Mažuranića i sina mu Vladi¬ 
mira, pravaški odgoj u roditeljskom domu, gi¬ 
mnazija s najboljim profesorima kao i drugovanje s Vladimirom Vi- 
drićem, a najviše sa Stjepanom Radićem, s kojim zna otići k župniku 
Pinteroviću u Brezovicu, gdje slušaju rodoljubne govore Augusta 
Harambašića) — djelovali tako, da je nesvršeni đak, đak grabancijaš, 
kako se sam volio nazivati, ostao cijelog svog života vjeran Zagrebu 
i svojoj Kroaciji. 

Nije svršio gimnazije, a ni veterine (kako mu je želio otac), pa 
ga bez mature uzeše u vojsku kao prostog vojnika kod pastuhara u 
Kutjevu, gdje čisti staje i vojničke konje. Osam mjeseci istraja u 
vojništvu, a jednog dana pobježe s namjerom, da ide u Srbiju i živi 
tamo kao nezavisan književnik (već je štampao i prvu svoju priču, 
Moć savjesti) . Uhvatiše ga u Mitrovici kao vojnog bjegunca, zatvo¬ 
rile ga u petrovaradinsku tvrđavu, odakle i opet pobježe, našavši 
se 1894. u Beogradu. 

Kao vrstan čelist odmah je dobio mjesto u različnim orkestrima, 
najposlije u orkestru kraljevskoga kazališta, drugujući sa sinovima 
starog pjesnika Jovana Ilijća, s braćom Nikolajevićima, Stevanom 
remcem i Jankom Veselinovićem. Književno radi u »Pobratimu«, 
elu«, »Brankovu Kolu«, »Letopisu Matice srpske«, no zamjeri se 
cijelom Beogradu, kad je — u kritici nezavisan — napisao za »Bran- 
kovo »Kolo« nepovoljnu ocjenu Veselinovićeva Hajduka Stanka. Cijela 
S f . e0 ^ a ^. s ^ a štampa okomila na nj, pa kako surađivaše u sarajev- 
s oj »Nadi«, osumnjičiše ga kao austrijskog špijuna i Matoš bi od 
1807 *° S k a P ao ’ ne dobi predujma od »Nade«, te ode početkom 

s tuđom putnicom u Beč, pa u Munchen, pa iza godinu dana 

ženevskoga boravka (studije o Byronu, Voltaireu, Rousseauu i Stend- 
halu) u Pariz. 

U Pariz je Matoš stigao s jeseni 1899., u toku priprema za veliku 
svjetsku izložbu, i ostao je u njemu do 1904. U to doba cvjetanja 
svih znanosti i umjetnosti iza bujno ocvalog simbolizma Pariz djeluje 
kao orkan na mlada čovjeka, koji je tu došao da uči i našao za to 
bezbroj prilika. Unatoč stanovanju u sumnjivim pariškim četvrtima i 
sukobima s apašima (Crvena gnijezda) te čestom neopisivom glado¬ 
vanju bez ičije pomoći (Pariška kronika) Matoš mnogo čita, polazi 
biblioteke i galerije i već na samom početku, kao tajnik bosanskog 
paviljona na izložbi, poznaje bezbroj neobičnih ljudi iz književničkih 
i umjetničkih krugova. Upoznao se s karikaturistom i piscem Rouvey- 
reom pjesnikom Moreasom, književnikom Ed. Championom, mnogim 
Poljacima i surađivao plodno u »Nadi«, »Brankovu Kolu«, »Novom 
vieku«, napisavši i nekoliko francuskih članaka (kronika) za »L Oeuvre 
d* Art intemational« (Lettres de Croatie) i »L Humanite nouvelle«. 

Kad se nakon četiri godine vratio u Beograd, Matoš se tamo 
teško snalazio. Optuživali su ga čak, da je austrijski špijun. 
Postao je potpuno sumnjiv, jer nije podnosio Jovana Skerlića i 
Bogdana Popovića i jer je kao pravaš (suradnik »Hrvatskoga 
Prava«) stalno isticao svoje hrvatstvo, i sreća je za nj bila amnestija 
1908., koja ga vrati u Zagreb, u domovinu. 

Matoš je odahnuo od neobičnih muka i stradanja svoga 14-godi- 
šnjeg izbivanja u tuđini i smirio se kod kuće za neko vrijeme. Položio 
je štoviše i ispite za učitelja pučkih, a kasnije i građanskih škola. 
Ipak su stradanja u tuđini učinila svoje, te Matoš pade u sušicu. 
To stanje pogoršale su još i stalne polemike s književnim protivni¬ 
cima. Nakon kratkog boravka u Firenci (1911.) i Rimu (1913.) i na¬ 
kon nekoliko strašnih operacija grla umrije A. G. Matoš u najvećim 
mukama u Zagrebu 17. III. 1914. 

Djela , Za života je Matoš izdao knjige: Iver je, crtice (Mostar 
1899); Novo iver je, novele (Zagreb 1900); Ogledi , studije (Zadar 
1905); Vidici i putovi (Zagreb 1907); Umorne priče (Zagreb 1909); 
Naši ljudi i krajevi (Zagreb 1910); Pečalba , feljtoni (Zagreb 1913). 
Poslije njegove smrti izišli su Feljtoni i eseji (Zagreb 1917) i Pjesme 
(Zagreb 1923), dok mu je Binoza u novije vrijeme izdala Sabrana 
djela u 17 svezaka. 

Značenje . Antun Gustav Matoš je poslije Silvija Strahimira 
Kranjčevića bez sumnje najznačajnija hrvatska književna ličnost na 

raskrsnici 19. i 20. stoljeća, u doba t. zv. hrvatske moderne. Matoš 
se i sam smatrao modernistom, ali je, za razliku od svojih književnih 
vršnjaka, koji su se »protiv struje« odgajali iz druge ruke i bili lar- 
purlartisti i književni kozmopoliti, izgradio svoj jezik s trudom i s lju¬ 
bavlju, te je svoje nazore o umjetnosti i umjetničkom izražavanju 
crpao na samom vrelu, u Parizu, a kao književni stvaralac ostajao 
vazda vezan uz postojbinu i uz sve najbolje tradicije naše kulture. 
Pjesnik hrvatskog pejzaža, najduhovitiji kritičar i najbolji stilist 
svoga vremena, nije imao potrebe da pozajmljuje ili presađuje 
motive i sujete, jer mu je život bio toliko bujan, šarolik i često potre¬ 
san, da je u samom njemu mogao da nađe najdublje pobude za svoje 
beletrističko djelo, koje nam se u cjelini svojoj čini najsjajnijim ni¬ 
zom umjetničkih memoara. Matoš je cijeli svoj život tako reći pratio 
u svojim radovima, pa su Kip domovine , Nekad bilo sad se spominjalo , 
Za novim Bogom , Pereci , friški pereci ... najljepše uspomene jednoga 
pisca iz djetinjstva i mladosti. Nitko ni od suvremenih ni od kasnijih 
Srbijanaca nije tako toplo doživio i tako plastično ocrtao likove Jo¬ 
vana Ilijća, Stevana Sremca i Janka Veselinovića, nitko se nije tako 
umjetnički krvavo narugao srbijanskim stipendistima kao Matoš u 
noveli Ministarsko tijesto, nitko tako opisao političke prilike jednog 
razdoblja kao Matoš u člancima Zašto odoh t gdje opisuje dojmove iz 
vremena bana Pavla Raucha i aneksije Bosne. Njegova usporedba 
Strossmayera i Starčevića uzor je političkog eseja, njegove studije 
o Anti Kovačiću, Kranjčeviću i Harambašiću najpotpuniji prikazi o 
djelima i ličnostima tih pjesnika-rodoljuba. Njegove ocjene Domjanića 
i Vidrića u najvećem dijelu još i danas vrijede, a njegovi portreti 
Fijana. Freudenreicha, Nikole Fallera i Ljerke Šramove ostaju kao 
klasični profili iz našega kazališnog života upravo besmrtni. Prvi je 
Matoš na jugoistoku Evrope pisao sjajne studije o francuskim očima 
simbolizma (Baudelaire, Verlaine, Rimbaud) i može se reći, da svi 
kasniji hrvatski književni pokreti, svi kasniji uspjesi u hrvatskoj knji¬ 
ževnoj djelatnosti, sve kasnije istaknute hrvatske književne ličnosti 
počinju od Matoša, bar jednim svojim korijenom, pa i onda, kada mu 
oponiraju, jer je i reakcija na nj dokaz njegove životnosti i plodo¬ 
nosne veličine. 

U prozi je najveća zasluga Matoševa u evropeiziranju hrvatskoga 
sti a, do tada rijetko gipkog, a još rjeđe muzikalnog. Verlaineova 
muzika prije svega« i Matoševo je evanđelje, pa ako su neki u 
cuoševu stilu gledali plod zapadne kulture, Matoševa genijalnost 

iskače upravo, u tom, što je taj stil nesamo posvojio, vec ga ponarodio, 
pohrvatio u najvećoj mjeri. Aoristi, koje on često upotrebljava, bogat¬ 
stvo najčistijih narodnih riječi, mnoštvo arhaizama, koje donosi na 
pravom mjestu i u pravoj mjeri, a naročito njegov hrvatski osjećaj, 
dadoše tuđem kosturu njegove rečenice hrvatsku kičmu i hrvatsko 
meso. Tako je stvorio od svoje rečenice evropsko izražajno sredstvo, 
puno hrvatskoga duha. 

U lirici je Matoš ostao pjesnikom hrvatskog pejzaža, pjesnikom 
Hrvatske, pa su njegovi soneti Epitafij, posvećen Eugenu Kvatemiku, 
Pri sv. Kralju, koji završava besmrtnim stihom »Dok je srca, bit će i 
Kroacije«, a najviše djetinjski topla Majka Marija, gdje je majka 
identificirana s Domovinom, najiskrenije, što je ikada izišlo ispod 
rodoljubivog hrvatskog pera. Đak grabancijaš, što cijeloga života kao 
vitez služi Gospođi Kroaciji, počevši od jedne među prvim Matose- 
vim stvarima {Kip domovine), pa do pred kraj života u dramskom 
pokušaju Malo pa ništa, taj duet, što je nastao od pjesme Pavla Štosa 
i drame Tita Brezovačkoga, a provlači se kroz cijelo Matosevo dje.o 
kao jedinstvena misao, kao jedinstvena muzički i kontrapunktski pro¬ 
vedena linija — to je najljepša pjesnička dekoracija, koju je mogao 
zamisliti jedan hrvatski pjesnik, naglasivši i time suvislost nji- 
ževnog stvaranja od ilirizma sve do današnjih dana. 

Zaključak. Od Matoša počinje novo doba hrvatske književnosti, 
koje se približuje evropskom književnom zbivanju i evropskim knji¬ 
ževnim mjerilima; on prvi živi s evropskom literaturom i pomiče nas 
književni interes i stvaralački priklon posve na Zapad. Ali njegova 
djelatnost nije značajna samo književno, nego je značajna i društveno, 
gotovo politički: on u naše uske prilike unosi širinu evropskoga gle¬ 
danja, u mlaku oporbu hrvatskih »naprednjaka« i »realista« duh 
stvarnog revolucionarstva, u književnu kozmopolitsku bezidejnost mi¬ 
sao vodilju hrvatskog nacionalizma i kult hrvatske energije. Mije 
važno, koliko je Matoš naslijedio političke misli od Renana ili mo¬ 
dernih Francuza Barresa ili Maurrasa, ili ih je ponio u život jos iz 
mladosti, preko Kvatemika, Starčevića, Ante Kovačića i mladog Ha- 
rambašića; glavno je, da on nije bio samo književnik, već ideolog, da 
nije bio samo skretničar, već uz velike svoje uzore nosilac čitavog 
jednog pokreta (pravaškog), koji djelovaše na sav društvenu 
kulturni i politički život Hrvata. 

1 . * * * 

»Pjesnik Zagreba i »naših ljudi i krajeva«, najveseliji i najtužniji, naj¬ 
čitaniji, jer najiskreniji hrvatski pisac poslije šenoe, Matoš je cijeli svoj 
život poklonio službi Ljepote, i ta se njegova služba svakodnevno pretva¬ 
rala u pravu žrtvu vlastitoga života. Nitko od nas nije svoju zemlju i svoj 
narod volio tako strastvenom i očajničkom ljubavlju kao on, ljubavlju, koja 
se manifestirala u svakoj, pa i najmanjoj objavi njegova burnog, lutala- 
čkog i romantičnog života.« wiesner 


2 . * 


* * 


»Originalnim ga je iznio njegov stil. Stil — to je Matoš. Stil plastičan 
i lapidaran, živ i elastičan, humorističan a kremenit, upravo iskristaliziran, 
blistav i, ako hoćete, apartan. Stil štedljiv, a zvonak. U njemu je sklop 
naglih, kontrastnih, višeputa bizarnih i paradoksnih slika, izrađen biranim, 
traženim i muzikalnim riječima. Melodiji je jezika prisluškivao u narodnoj 
pjesmi, u dubrovačkoj starini i u ilirskom entuzijazmu.« 

M. Ogrizović 


3. * * * 


»Ne bijaše mislilac, ali bijaše nešto daleko bolje od toga, kako je 
nestalna stvarnost bolja od ukrućene ideje. Jer on osjećaše jako. Njegov duh 
bijaše živ kao živo srebro, što nemirno klizi dijeleći se, stapajući se, dije¬ 
leći se ponovno; toliko bijaše živahan i sjajan; jedna tvar, što se preliva u 
hiljadu oblika. Pet čula imaše širom otvorenih utiscima života, i kako su 
dveri njegova duha bile razjapljene svim igrama svjetlosti i sjene, on je 
imao ljepotu promjenljivih odsjaja, pun začudne pomičnosti i nevjerojatne 
elasticitete. Bio je impulzivan, i vjetri, što duvaju na raskršću duha, obr¬ 
tahu ga na sve četiri strane. Nije se dao uhvatiti u šaku kao ni trak sunca, 
<&■ jegulje je imao gipku sposobnost izmicanja. On je bio vječno postajanje.« 


4. Stara pjesma 

0, ta uska varoš, o, ti uski ljudi, 
o, taj puk, što dnevno veći slijepac biva, 
o, te šuplje glave, o, te šuplje grudi, 
pa ta svakidašnja glupa perspektiva! 


T. TJjević 


Čemu iskren razum, koji zdravo sudi, 
Čemu polet duše i srce, koje sniva, 
Čemu žar, slobodu i pravdu kada žudi, 
Usred kukavica čemu krepost diva? 


Među narodima mi Hrvati sada 
jesmo zadnji, robovi bez vlasti, 
osuđeni pasti i propasti bez časti. 

Domovino moja, tvoje sunce pada, 

ni umrijeti za te Hrvat snage nema, 

dok nam stranac, majko, tihu propst sprema. 


A, G, Matoš 

5. Gnijezdo bez sokola 

Mom ocu 0 

Ja vučem čemer magle tvojih gorah, 
očajnost zvijezdah, što nad tobom niču, 
u meni jeca sjena tvojih dvorah, 
moj otrcani, kralj ski, banski Griču! 

Ja nosim Gospe staromodnu priču 
na kuli Vrata, Svijeću gorkih Morah, 
pa pjesmu, što pod starcem tramom kliču 
dijaci, zvona preporodnih zorah. 

Za orlom, strofo! Tu je odžak Zrinskih, 
u gradu tom je vilovo Lisinski, 
u gradu tom je susto Vraz i Gaj. 

Dijetenklasnih pokraj ovih uzah 
bje krv Ilirah, Mate Gupca suza: 
ta žuhka suza, slatka kao kaj. 

A 0 G , Matoš 

6. 19. svibnja 1907. 

Ko Petrarka Loru jutros sam te snio 
u okviru drevnom pobožnog portala, 
zastava ti đačka iznad glave sjala 
o, to nije sanak, ludi sanak bio! 

Prognanik u pučkoj rulji sam se skrio, 
suza mi je krišom na rukave pala, 
kad su grička zvona od sreće zaplakala 
i studentski barjak si kalpakom se vio, 

- Ti u crkvu, ja — ko prosjak kunjah vani, 
jer me svaki pandur mogo uhvatiti... 
ko četrdes’tosme grozni su nam dani! 

Slobodan je Hrvat sve to teže biti, 
zato tužan lunja tuđim tlom bez puta 
kao zvuk od zvona, kad kroz šumu luta. 

A, G t Matoš 

7. Epitaf bez trofeja 

Tu leži Div, 
naš stid i sram, 
što bješe kriv, 
jer bješe sam. 

Taj soko siv, 
svog doma plam, 
i sad je živ 
i Vođa nam. 

U jarku trune, poput crkle strvi — 

On, što nekim bješe Eugen Prvi, 

Kraljevina i Sloboda naša; 

A kraj njega cvili ljuta rana, 
buntovnička, zla, neoplakana, 
na surci Bacha, đaka Grabancijaša. 

A. G. Matoš 


8. Lijepa naša 

Domovino, lijepa naša domovino, dogmo skepse, čežnjo našeg 
ropstva, simbole naše duše, vezo naša s Bogom i čovječanstvom, 
jedina dužnosti i najviši naš zakone, zipko i grobe, kruše naš svag¬ 
dašnji, slatko mlijeko jezika majčinoga, drevna kraljevino, o koju 
se na skrletnoj krpi kockaju vjerolomci kao za roba afrikanskoga, 
draga, sveta, gažena, mučenička zemljo Hrvatska! I tamo, gdje je 
hrvatska misao ugasnula pod žuljevitim pločama misirskog robovanja, 
bdi Genij Domovine i govori kroz tišinu šume, putovanje oblaka, 
ritam rijeka i pjesmu ptica, riječi utjehe usnulim sinovima. Jer teško 
domovini, gdje je kao u Hrvatskoj slovo nijeme zemlje slobodnije i 
zdravije od misli i riječi narodne. A 0 G 0 Matoš 


9. Salve, Dea Romal 

Već sam desetak dana u Rimu i kao stari, iskusni globetrotter 
brzo sam se udomaćio. To je tako kod nas vrabaca. Još prije kratkog 
vremena padaše na me sjena sa Jelačićeva pastuha i sa Boleove, za 
tužne vjekove građene katedrale. Sad istanujem blizu Vatikana, a u 
nekadašnjim vrtovima Neronovim. Tu u blizini su divlje zvijeri obe- 
sčastile bezimene, u životinjske kože ušivene djevice. Tu su bile žive 
baklje Neronove, tunicae molestae: mučenici u zapaljenim 

, ni; rasvjetljujući orgijske noći imperatorskog antikrista, 

Ne ™, ljubavnik ££ 

Aktcje, kipar sa Slavom obrijane,. ^Ičan 

razmišljaše o w»im. nije »» ■>! latinski ni Srčki. 

obrtnik — pravio ]e sato psalam metala rasto- 

Kad uvečer slušam tamni, utjesi, m i totovatom ^ ^ 

pljenog u večernju molitvu Ange usa, zvuci ^ jj j e t c zanosnom 
liste grlice biblijske. Nebesa su tako blizo, ^dotojeU ( ^ 

rukom kao jabuku s rajske grane . i i O kolice, tone i tone u 

atven u modernom bogomraiju banalne gradske okokee^ ^ ^ ^ 

mrak i baca “^^ e ‘^a e P °M i Stangela, jSstoga, stidljivog 
obična sjena, sjena veliča, P ^ historije, sjena Čovjeka, i 
i pobožnog tiranina. To J ^J nesre ćne domovine, gubi u 

hrvatski skromni hodočasnik, nesretnu sm . • osjeća - 

tom času kukavnu vezu sa svojim skca, “™ * t j duše evropske, 
jući i svu srodnost s tim veliča,nostima -vi-anstva d J 

Cijeli niz djedova mojih primaše kr alja 

prvi bedem latinske civilizacije pr ^ ^ . Đ Draškovića pa 

Zvonimira i kruna Tomislav jeva. Koste Vojnovića 

do Pucića, Kukuljevića, Tkalca, Strossm y e na š e pa ako 

bijaše i ostade Vječni grad ponajgli.vm,, e ka .,oiič,nstv» 

i nismo osobiti i gorljivi katolici, osta,emo to shva<I 
kao dojakošnje kulturne sile prvoga reda. <*ta,cni>^7^. 

latinske tradicije i nasnnmenty e om a Vježbanja, 

slavac, - iuske Xe,' koji je doduše prvo 

renesanse 10 . kasni - i ka tolicizam humanista bas tu 

kršćanstvo negiralo, n 1 J siromašan sin nesrećne i 

u Rimu probudio na nev^ Ako .~ narođa i latinske 

siromašne zemlje, u Rm osje ćajući svu tragediju i svu 

kulture smatram pomalo kod k > . . ..- e Danteovih 

veličajnost vulgarne činjenice, da sam cov,ek. s.ecam« se Uan 

stihova o mojim hodočasničkim zemljacima: 

»Quale e colui, che forse di Croazia, 

Viene a veder la Veronica nostra...« 

»Gospodine Isuse, pravi “\^Vvlem Iših ola- 

lice?« - ironiše blago na koncu piesmk bez “ J autentičnom 
ca, a mi, što ne dođosmo samo zbog rupca sa Kristov 

slikom u Rimu, sjećamo se gerundija, drugog reda i gerundiva, kroz 
šarenu viku gradsku duševno slušamo grlatu besjedu braće Grakha, 
u zviždanju tramvaja pomišljamo na barditus, na bojnu barbar¬ 
sku pjesmu, Julije Cezar nam gordo dovikuje: Quirites! August 
nas sa Mecenom poziva na frugalnost svoga ručka, pa penjući 
se na Forum s kipom Mark-Aurela, Renanova »najslavnijeg predstav¬ 
nika ljudske pasmine«, sjećamo se barbarskim đačkim strahopoči- 
tanjem stihova pobožnog Vergila: 

»Tu regere imperio populos, Romane, memento...« 

»Ti se, Rimljanine, sjeti, da ti je državom vladati narodima, na¬ 
metnuti im običaje mira, štedjeti slabe i poraziti drske.« 

Salve, dea Roma! 

Rim je doista Vječni grad, najviši grad među svim gradovima, 
najviša i najveća dojakošnja svjetska misao. To je jedino mjesto na 
Zemlji, što je sačuvalo čisti klasični historijski kontinuitet. Današnja 
Atena je ruševina sa stanovnicima, što imaju grčko tek ime. Pariz, 
centar moderne misli, živi životom velikih ideja tek od srednjega 
vijeka. U Rimu je tamo od Scipiona Afrikanskoga središte poganske 
klasične misli, koju ne mogaše ni kršćanstvo u Italiji nikad uništiti 
i koja bi bez Luthera zacijelo bila sasvim preobrazila kršćanstvo, U 
najdebljem mraku srednjega vijeka ne zaboravlja nikad uzvišena 
Roma svoje klasične prošlosti, pa Krescencije, Arnold od Brescije i 
Nikola Rienzi čak na mahove uskrisuju, doduše kratkotrajno, rimsku 
republiku. Poganski duh, duh renesanse, uvijek je dakle u Vječnom 
gradu barem životario, pa renesansa nije u Italiji uskrs klasičnog 
duha — jer tu nije nikad prestao bitisati — već tek preporod umjet¬ 
nosti, pa neka sinteza poganstva i kršćanstva, kratkotrajno izmirenje 
Kalvarije s Olimpom. U novijoj historiji gospodu ju dvije misli, 
kojima je u glavnom sadržina ovo: Jedina realnost je zemlja i život 
na zemlji, a cilj je ljudski prema tome, što mudrije i pravednije 
udesiti našu zemaljsku eksistenciju, stvoriti raj na zemlji. Proti toj 
poganskoj misli uspjela je kršćanska ideja, da je jedina stvarnost 
Bog, život u Bogu i spas, sreća duše na drugom, a ne na ovome 
svijetu. Pogansku misao života pobijedila je kršćanska misao smrti 
i duše, jače od smrti. Borba tih glavnih ideja novije povijesti, što 
bjesni danas i više i žešće, no što se to u prvi mah čini, imala je ovaj 
sjajni i kobni Rim prvim i najglavnijim poprištem, pa bi već zbog 
toga Vječni grad i bez neusporedljive umjetnosti svoje bio najduhov- 
nije, najspiritualnije mjesto svijeta. 

Ujević: Čitanka za više razrede sr. škola 25 

To je Grad-Duh, grad svetoga i grad profanoga Duha. Do oblaka, 
visoka kao visoki tornjevi, stremi u nebo tvrđava palače vatikanske, 
stare, stroge i mrke poput inkvizitorskoga prelata pored titanskog 
krsta na globusu jabuke sv. Petra, a proti njoj se ne mrgode samo rim¬ 
ske razvaline sa Palatina i gladi jatorski kostur Kolose ja, već i Kvirinal, 
simbol moderne, ujedinjene Italije. Ovo veličanstvo, ovi spomenici, 
ruševine, crkve, palače, ovo kazalište klasične, kršćanske i moderne 
misli, ovo raskršće triju glavnih putova duha, ovo blago, melodijsko 
nebo, ovo tlo sa tragovima najvećih triumfa i najvećih propasti i 
sramota ljudskih, ovaj grad Marka Junija Bruta, Epikteta, Seneke i 
Tacita, Grgura VII., Petrarke, Giordana Bruna i Leona X., što »se 
kao lisac uvukao, kao lav vladao«, ovaj Vječni grad Horacija, Juvenala, 
Borgie, Loyole, Rafaela Sanzija, Viktora Emanuela i Garibaldija 
djeluje kao nazočnost božanstva, a naša duša, skrušena, poražena i 
zanosna pod težinom toga majesteta kliče na tom mjestu tribuna i 
svetaca, junaka i mučenika, tirana i filozofa, pjesnika i zlotvora, 
najvećeg pada i najvećega triumfa Države i Crkve. 

Romo, vječna boginjo! Ako i Hrvat, civis romanus sum! Najbolja 
naša hrana bijaše mlijeko iz vimena rimske vučice. Do 1848. je naš 
sabor govorio jezikom senata. Ako i nismo više Rimljani jezikom* 
gledat ćemo to postati duhom, energijom i patriotizmom, značajem i 
slobodoljubijem. Naš Clovio je tu bio prvak među prvima. Naš 
dalmatinski pjesnik bi tu kao Petrarca okrunjen parnaskim apolonskim 
vijencem. Naša krv, Siksto V., tu je slavno papovao. Naši Rački i 
Kukuljevići su tu tražili naše izvore. Naš Starčević — ultimus Roma- 
norum — naučio je od tih Livija, Tacita i Plutarha kult klasične 
značajnosti i patriotizma. I mi smo skupo zaslužili rimsko građansko 
pravo, pa u borbi proti barbarima potražimo kao i nekad okrepe u 
vječnoj mladosti preporodnoga klasičnog duha. Zdravo } dakle, Vječni 
grade! Salve, dea Roma! 

Danas je odista drsko ili suvišno pisati i štampati svoje rimske 
dojmove. Rim je već napisan i prenapisan, pa ima velikih i slavnih 
naroda, o kojima je mnogo manje pisano. No nijedan putopis nije ni 
pružio pravoga Vječnog grada, jer nijedan pisac ne može pružiti 
drugo no sebe, pa zato Rim ne može biti prenapisan, ali nikad 
ne će biti napisan, nikad ga ne će opisati nijedan pisac tako, te će 
hodočasnik nakon svoje pohode moći reći: — Taj putopisac je Rim 
tako opisao, kao da ga je mojim očima gledao i mojim ušima slušao. 
— Rimova naime ima toliko, koliko ima putopisa. Rimova ima toliko. 

koliko putnika i rimskih stanovnika, pa se uvijek može pisati o 
Vječnom gradu, to više, što mi Hrvati, ako i klasični narod rimskih 
hodočasnika, narod putnika, naročito primorskih, nemamo dosele 
čak ni rimske obilnije putopisne književnosti. 

★ 

Divan je Rim, ali tek u detaljima. »Plump und bunt ist Rom« — 
veU Platen s pravom u epigramu u slavu Venecije. Firenca je sva¬ 
kako ljepša kao cjelina, kao gradska jedinica. Rim nije grad. Rim 
— to su gradovi raznih, upravo suprotnih civilizacija, pa katolički 
Rim često parodira velebni klasični Rim, koji imađaše do šezdeset 
tisuća monumenata, dok su uitilitarne, praktične zgrade modernog 
Rima karikatura velebnih ruševina poganstva i skladnih građevina 
renesanse. 

Bez jedinstva ideje nema harmonije i ljepote, a toga unutrašnjega 
jedinstva nema taj čudni, tragični grad u svojoj cjelini kao Firenca, 
Venecija i drugi manji gradovi talijanski, kod kojih se jedinstvo i 
harmonija gradske historije nalazi u skladnom, jedinstvenom izrazu 
gradske cjeline. U Rimu je Vatikan grad za sebe sa crkvom sv. 
Petra i Anđeoskom tvrđavom, svijet za sebe su zatvoreni dvorci i 
palače Farnese, Corsini, Borghese, Doria kao i veličajni rimski 
ostatci, a između tih svjetova, dušmanskih i kontradiktornih, nema 
prave veze sa modernim, trgovačkim, vojničkim i industrijskim, sa 
»futurističkim« Rimom vojarna, željezničkih stanica, redakcija i 
tvornica. Svakako je vrlo smiješno, kad framasunska gospoda rim¬ 
skog magistrata zovu sebe i općinu SPQR (Senat i puk rimski). 

Rim je grad hramova, većinom spolja imitacija sv. Petra u 
dosadnom baroku, grad grandioznih mrkih palača, nasmijanih trgova, 
obeliska, česama i vodoskoka. U šedrvanima na Trgu sv. Petra sjaj 
sunca u vječnoj duzi. Familijarnost uličnog života pravi ugodan 
kontrast tamnoj gradskoj arhitektonskoj ozbiljnosti. Grad vrvi 
uskim uličicama i ćor-sokacima sa simfonijom svih mirisa kuhinje, 
pečenih riba i makarona, sirovog mesa, cvijeća i povrća, vlažnih 
zidova, sirotinjskoga reskog vonja i konjskog đubreta. Vrlo se tu 
teško snaći, jer su imena ulica i trgova tek na njihovim uglovima, 
nasmijalo me ime nekog postolara: zove se Swift! Sve vrvi slično- 
ima s mojim znancima. Papa je sličan pok. župniku Pinteroviću, 
-oyola M. Barresu, a Torkvato Talsso dru. Antunu Radiću. Kavane 
u obmno male i jeftine, a u velikima se sjedi više zbog društva no 

čitanja novina. Fijakeri su jeftiniji, a hrana po gostionicama je 

također relativno jeftinija no u Zagrebu, nešto skuplja no što u 
Firenci. Puši se mnogo manje no kod nas, a do danas ne vidjeh pijana 
čovjeka pored tolikih jeftinih i izvrsnih vina. Puše se gotovo samo 
gotove cigarete. Nema modernih monstre-dućana. Grad je dosta čist, 
ako i ne smrdi od čistoće kao Holandija. Stranac mora vrlo paziti, 
jer je u prometu dosta sitnoga krivog novca. Najčudniji su papirići 
forinte pol pet lira. Ptica ima i po parkovima vrlo malo. Te grane su 
bez gnijezda. To nebo, nijemo kao mramor, pozna tek pjesmu zvona 
čudnoga, apostolskog, arhajskog zvuka, što kukaju u sutone: »Mara- 
natha!« — »Gospod će doći!« Sobe s podom od mozaika su većinom 
tamne i rijetko se iznajmljuju, pa sam imao muke sa stanom. Ulice 
su pune voća, naročito grožđa kao med slatkog. Oficira se viđa vrlo 
malo, i ne ističu se ponašanjem. Svijet je tu vrlo demokratičan, a 
puk je trijezan, veseo, silno štedljiv i dosta dobroćudan. Koliko je 
firentinski puk ružan, toliko je ovaj rimski zdrav i lijep. Grad ne 
dosađuje kao Pariz suvišnim i banalnim kipovima. Tek na Pinciu 
su poprsja svih velikana talijanskih, pa i našega Tommasea. Divni 
taj park, živa ilustracija Goetheove čuvene pjesme, sja mramorjem 
i zlatom zrelih, kao žute dunje krupnih naranča u sjeni divnih pa¬ 
lača, fontana, terasa i rijetkog drveća, sterući se gotovo u samom 
gradu sa vrtovima Borghese i francuske slikarskel akademije Medici 
na grdnom prostoru našega Maksimira, sa vidikom na mrki Vatikan 
i na cijeli grad, preko Tibra i divnoga Pučkog trga, osnove Michelan- 
gelove. Dok se još sada o podne znojim na suncu, rimske sjene imaju 
gotovo ledenu, zdravlju jamačno vrlo opasnu svježinu. Uveče sam 
slušao poljsku pjesmu cvrčaka po uskim, tamnim, visokim ulicama. 
Po uglovima prodaju se i sada svježe ljubičice. U javnim lokalima 
vječne promahe, na koje su Rimljani jamačno više navikli no mi. 
Pišući te retke baš se svršiše izbori, začudo vrlo mirno. Ovaj narod 
je usuprot mjestimičnom analfabetizmu politički već vrlo zrio i 
osviješten. Rim je politički i vjerski, ali nije kulturni i ekonomski 
centar modeme Italije, što srećom još nije centralizirana poput Fran¬ 
cuske. Rimska kazališta su (kao zgrade) začudo primitivna. Na ogla¬ 
sima se uz francuske bulvarske plitkosti koči Vesela udovica, 
koja nas evo juri i progoni kao nekad Goethea Marlboroug 
koračnica. Noćni život tu nije bujniji no u Zagrebu. 

★ 

Glava mi se puši, padam od umomosti pod teretom tih različitih 
impresija, čisto veličajnih i jedinstvenih, no što nakon svega ipak 


389 


ostavljaju dojam ljudskog slabog napora. I remek-djela su tek poku¬ 
šaji, i ta čudesa su tek ljudi. I najveće te umjetnine nose tragove 
konvencionalnosti, i njihova savršenost je tek velika težnja za savr¬ 
šenstvom, za božanstvom. Te ljepote su tek jeke i refleksi one više, 
vječne ljepote, što kao sunce ne da u sebe gledati, ali i grdobu oblači 
sjajem i krasotom svoje božanske topline. A , G. Matoš 

10. Brod 

Čekaonica puna Primoraca i Delničana na putu u Srbiju, Vlašku, 
Tursku. Slušam ih, zobam ih gledajući, jer su to najživolazniji, najči¬ 
stiji, najenergičniji Hrvati, najbolji hrvatski materijal. 

Kada putovah u Zagreb, uđe baš tu u Brodu jedan od ovakijeh 
u voz. Na njemu mi se na prvi pogled učini sve tako nevjerojatno 
hrvatsko, da ga posmatrah kao klasičan eksemplar neopisivim inte- 
resovanjem. Srednjeg stasa. Mršav i muskulozan. Pristojno, građanski, 
čisto odjeven. Srebreno prstenje, debeo srebren lanac i sat (efekat 
nepoznat u mom džepu). A lice — ljudi! — lice tako skandalozno 
naše, hrvatsko, da bih ga ko Jahudiju poznao među tuđinskim 
tisućama. Smeđa kosa, dugoljasti obrazi, preplanuti od sunca i rumen- 
kasti, brk tanak, kicoški, usta rumena, nos krupan i pravilan, oči 
grahoraste — bijaše posličan pokojnom Kumičiću, i ja odmah 
pogodim, da je Senjanin. Radio je na turskim prugama kao zidar. 
Pokazivao mi svoje sjajne svjedodžbe. Sav se raznježio i razmeškoljio 
gledajući divne šokačke suknje i slušajući iz drugog coupea duboku 
lugu mlade regrutske pjesme. I svaki čas me zapitkivaše, gdje počinje 
~ znate -— ona prava, gornja, stara Hrvatska, »ke Turčin nikad ni 
na sablji dobi ja«. Pošto dođemo đo Une i vječno poplavljenog, 
nesrećnog Jasenovca, zidar pruži glavu napolje, a pošto se nagledao, 
baci neopisivim gestom neispijenu bocu kroz prozor, pokrije žuljevima 
oci i stane od sreće tiho, stidljivo plakati, dok se u daljini iza večer- 
n jlh purpurnih šuma plavila kao ogromna mogila gora Petra Svačića. 
Hrvatska, Hrvatska! 

Otkud to, da te najviše ljube baš oni, kojima si maćeha? Zagorac 
je prosjak, Kotaranin, Goranin i Primorac traže hljeba po pučini ovog 
V1 jeta, i zašto baš oni nose tvoju svetu zastavu — Hrvatska, Hrvatska! 

a ’ gospodo, narod se budi, i kada se s njima razgovarah tamo 
Pnje 14 godina, ne bijaše tako budan kao danas. 

TT v-f°k a . C ’ Iežerni ’ flegmatični i nebrižljivi Šokac se već osvješćuje. 

iš ovcima (Đakovština), kod S ... ih, nađoh sve bolje hrvatske 

knjige, i snaše u toj dobroj i staroj kući mogu hrvatskim obrazovanjem 
postidjeti mnogu zagrebačku gospodičnu. 

Šta si ti? upitah malu Mandicu, prekrasnu curicu, zdravu 
i debelu kao dulek. 

Ja sam Prvatica\ — reče šišajući sa debelih prstića sok od 
lubenice. 


(»Oko Zagreba i po Hrvatskoj«) 


A. G. Matoš 


11. Jesenje veče 

Olovne i teške snove snivaju 
oblaci nad tamnim gorskim stranama; 
monotone sjene rijekom plivaju, 
žutom rijekom među golim granama. 

Iza mokrih njiva magle skrivaju 
kućice i toranj; sunce u ranama 
mre i motri, kako mrke bivaju 
vrbe, crneći se crnim vranama. 

Sve je mračno, hladno; u prvom sutonu 
tek se slute ceste, dok ne utonu 
u daljine slijepe ljudskih nemira. 

Samo gordi jablan lisjem suhijem 
šapće o životu mrakom gluhijem, 
kao da je samac usred svemira. 


Antun Gustav Matoš 

II. IVO VOJNOVIĆ 

Život. Rodio se 9. X. 1857. u Dubrovniku 
od oca, koji je bio odvjetnik u Splitu, a od 1874. 
profesor na zagrebačkom sveučilištu. Majka 
mu je bila rođena pl. Serragli. Osnovnu je školu 
svršio privatno u Dubrovniku, gimnaziju je po¬ 
lazio u Splitu i Zagrebu, a pravne je nauke 
svrsio u Zagrebu. Neko je vrijeme služio kod 
sudova u Hrvatskoj, a zatim je postao upravnim 
činovnikom u Dalmaciji. G. 1907. postao je 
dramaturgom zagrebačkoga kazališta. Poslije 
" r ion . ^ as as toga mjesta bavio se samo književ- 
' ’’ u ,eku rata > Prigodom proslave njegove šezdeset- 

I^IZLa im"” ie ° Velik " ar0dnl đar - U " ro " Beogradu 

Književni rad. Prvo je Vojnovidevo itamp.no djelo novela 
^eramnm, (Vrjenac 1880.). U njoj je ved pokazao svoje gline 

sklonost k smbolizmu. u pripovijesti, koju je ^ 

neuglednom cvijetu, prikazao je udes dobre, duvstvene, nelijepe stare 
djevojke, koja svoju Jjuhav žrtvuje za mladu, sretniji sesta S 

£—• rr ie ,nt š ,“ koiiko pripo " iesti i o,r 

drlu 887 ) ’ a,i se kas "« e dao u prvom redu na 

0893.); .Dn^aZ 

l?m S ert- Sa rT nC ° kret0m ' ( ' 9 ‘ 2J ' "“»"evo'va “k^enje-' 
ie na ■’ mpera * nx<< (1918.), »Maškarate ispod kupi ja« f 1022 ) Usto 

/edal P r ° T*l kaZaliS,lik prika “. '-kih zapisf’i' U 
rac * a sabran je u knjizi »Akordi« (1918.). 

u ranof 0 ^ 6 ? !■ kulturnim tradicijama Vojnović je stekao već 
knjiže™?« v S e ć V aPad ” iaĆkU k "'‘“ ra 1 P^avanje evropskih 
duh, koji nije IZ?™* “'Ti “‘“»‘o < e kao samostalniji 

[iteraturlm. i, “ ZOre ko<i k ude, nego u zapadnoevropskim 

s 'ika bolove finih d'™ ,epr ™ d|ellma vi “ manje kozmopolit, koji 
danjima i prostom s dodim S k «™neionalnim shva- 

koji žive po velikim SU ‘° a anst ° kratl ' umjetnici, diplomati, 

U "aponu svo??“ < I ađ °T a ” paZe ” a “ narodnosti. 

Oubrovnika s koiim i ^ me d u d* n u Prvom redu pjesnikom 

dramama (iultSa T? SVa d ula. U svojim 

acka trilogija, Maškarate ispod kuplja), prikazivao 

je stari, gosparski Dubrovnik, koji propada u borbi s novim ljudima 
i s novim gospodarskim prilikama, ali uspijeva u svakom času za¬ 
držati svojuj uzvišenost nad prostotom i pomodarstvom. U »Ekvino- 
ciju« prikazuje doduše pučane, ali je i među njima istaknuo kao 
glavnu crtu: borbu uzvišenih duša s modernim uzdizanjem sile i 
novca. 

Jednim dijelom svojih kasnijih drama Vojnović je opet posezao 
za internacionalnom građom: u »Gospođi sa suncokretom« prikazao 
je šareni svijet Venecije, u kome se ujedno nalaze zločinstvo i ple¬ 
menitost; u drami »Imperatrix« stvorio je viziju budućega čovječan¬ 
stva, kad će ljudi živjeti) u ljubavi, daleko od mržnje i ratova. No u 
isto je doba pisao izrazito nacionalistička djela (»Smrt majke Jugo- 
vića«, »Lazarevo vaskrsenje«), nastojeći da spoji svoje umjetničke 
težnje sa svojim pogledima na narod. 

Književno značenje , Od prvih Vojnovićevih nastupa u književ¬ 
nosti do njegove smrti prošlo je evropskim literaturama mnogo 
struja (realizam, verizam, simbolizam, dekadenca, ekspresionizam 
i t. d.). Vojnović je od svega^ pomalo prihvaćao, pa se u njega mogu 
naći tragovi Flauberta, D'Annunzija, Ibsena, Maeterlincka i t. d. U 
nekim je djelima gotovo verist, a u drugima izrazit simbolist, nasto¬ 
jeći djelovati više čitavim nastrojenjem drame negoli sukobima i 
karakterima. Gdjegdje je upotrebljavao jake dramske efekte, a 
gdjegdje je više opisivao unutrašnje stanje duša. Drama »Imperatrix« 
sva je izgrađena od slutnja, vizija, govora mrtvih stvari, dok su 
»Maškarate ispod kupi ja« napisane više za prikazivanje. 

U cjelini svoga rada Vojnović je u prvom redu lirik, koji je 
— na svoj osobiti način — znao* iskoristiti snagu hrvatske riječi, 
iznijeti podsvijesna stanja duše, oživjeti mrtve stvari, istaknuti 
ono, što čovjeka veže uz prošlost, uz predmete, među kojima živi, 
uz prirodu, koja ga okružuje. Znao je, s druge strane, prikazati veli¬ 
činu majčinstva, požrtvovnosti, superiornost duše nad novcem i 
fizičkom silom* Među bitna obilježja njegove umjetnosti ide patos, 
katkad i retorika, koji naknađuju radnju. U njegovim) dramama ima 
često više lirizma nego radnje, i zato one nisu sve jednako prikladne 
za prikazivanje u kazalištu. Ali u svojim najboljim djelima (»Ekvino- 
cio«, »Dubrovačka trilogija«) Vojnović je stvorio najbolje hrvatske 
drame svoga vremena. U njima je znao prikazati svoj Dubrovnik 
u njegovoj veličini, i gospare i pučane, stvorivši i puno radnje, i jake 
sukobe, i dobro crtana lica, a proževši sve jednim jedinstvenim 

osjećajem: kako je duša ona, koja pobjeđuje, i kako je sloboda 
važnija od položaja, imutka, potomstva i života. 


1 . • • • 


»Ivo Vojnović je čedo oborene pitome Dubrave, za kojom zali ko i za 
neobrađenim kršima našima. Premda je među robljem, on je junak, a ako 
mu je rod sve i po krvi izgubio, on se nada... Iz narodne priprostosti crpe 
svoju snagu, a ipak je gospar.« 


2 . * * * 


I. Meštrović 


»Ivo je prvi hrvatski pisac, koji mi se od rane mladosti upio u dušu. 
Kad sam polazio na studije u Pariz, ponio sam u svom kovčežiću od sviju 
nefranceskih pisaca jedino Heineov » Harzreise « i Ivine novele »Perom i 
olovkom «. On me je uveo u misterij književnički«. 

N. Andrić 


3. * * * 


»Ja priznajem sđm, da sam od Vojnovića mnogo naučio, i moje prvo 
ozbiljnije dramsko djelo »Gospođa Walewska« ima vrlo mnogo dodirnih 
točaka s »Trilogijom«. Dosta je spomenuti crtanje milieu-a, u kome je Voj¬ 
nović bio majstor, a onda govor pojedinih tipova: skupne prizore, duho¬ 
vite replike, tendenciju za historičnu vjernost — sve su to momenti, u 
kojima je Vojnović poslužio kao uzor i meni i mojim drugovima. Poslije 
»Trilogije« smalaksali su dramaturški diletanti: kritika je uzela novo mje¬ 
rilo, prestala je dobrohotnost prema onima, koji su pisali prazne dijaloge 
mjesto živih drama. I počinje pravi procvat hrvatske drame: Tucić, Ogri- 
zović, Petrović, da spomenem samo istaknutije. Domaća dramska produk¬ 
cija natječe se s evropskom, a to je bilo i razumljivo, kad smo mogli da 
pokažemo » Trilogiju«, kazališno djelo, kakvih je bilo malo i u Evropi«. 

M. Begović 


4. Iz »Dubrovačke trilogije€< 

(Allans enfants) 

Knez: (pogleda ga u čudu, hladno, odsutno, pa nastavlja sveđ 
jednostavno i naravno): 

Lauriston je na Pilam, pa je doviknuo Luku priko vrata od grada: 
»Što odgovara Signorija? — Hoće li nas pustit kroz grad?« Luko mu 
je odgovorio, da počeka, i dotrčo je u mene... 

(Žamor na ulici. Čuju se) 

Glasovi: Neka ih puštu! ... što su zaspali?! ... 

Knez: (šmrknuo prezu tabaka, pak pomno čisti bijeli jabot i plašt, 
a ne ostane ni zrno. Zatim nastavlja kašljucavo, ali uvijek jedno¬ 
stavno) : 

Zato sam promislio, da se obučem i da vam dođem rijet... 

Lučo (Sabu, na strani): 

Veramente * mogo je ostat doma! 

Sabo (polako Antunu posprdno): 

Više valja kabanica ... 

Antun (Sabu u smijehu): 

Nego Tinto o granica! ,.. Ha! ha! ha! .,. 

Orsat (koji se strese kao u groznici i jeda): 

Ma ti ne ćeš, kneže, tako — sad ... 

Knez (k. g. ne razumijevajući ga): 

Ma što ti dohodi na pamet! ,., Ja ću ga pričekat u Dvoru sa 
svijem Vama... in gran pompa 2 ... a Tomo i Karlo poć će na Pile, 

rijet mu: da mi protestavamo, — da smo neutrali-a u toliko, — 

neka prođu. 

Karlo: 

Tomo: 

Spravni smo! 

Knez (k. g.): Rekao sam, kad se uputite, neka isaju bandijeru s ) 
isprid Sv. Vlaha; — a okolo nje zduri i sodati... 

Nikša (porugljivo Matu): 

Oh, Che bella Fešta!... Oh! Che bella Fešta!*) 

Mato (Nikši): Ne manjkaju nego lumini 5 ) 

Knez (poklonivši se polako na lijevu i na desnu): 

A sad ... Eccellentissimi... dođite sa mnom! ,.. Valja da Lau- 
riston vidi, s kijem ima posla. (Prijašnjim smiješkom): A kad prođu... 
odgovorit ću Antunu (smiješeći se za sebe): Koji je ono špirit! He! 
he! »Živi smo i vrag nas još nije odnio!« (obrće se, da se uputi i opet 
pokloni, ali dublje svijem gosparima): Gospari moji!... (ide put 
vrata. Svi mu se klanjaju). 

Orsat (koga su sve do sad mirili njegovi najbliži prijatelji, zaleti 
se u jedan mah i zatvorivši velika bijela vrata, stavi se ispred njih, 
tvrd, velik kao Orlando, lice u lice knezu): Ne! 

Svi (s najrazličitijim čuvstvima u jednoj riječi): Orsate! 

Dživo (velikim glasom, regbi navalit će na Orsata): Pušti ga! ... 

Orsat (nepomičan, slavan kao sv. Mihajlo na pragu izgubljenoga 
raja, prezvučnim, strašnim glasom): 

Ne! Ovo je kuća moja! — Ovo su vrata moja! — Tu sam ja 
gospodar, ja! 

Knez (drhtav, skoro preplašen, ali ne bez neke veličine): 

Orsate! — Tvoj sam knez! - 

Orsat (u neizrecivoj tuzi): 

I zato, er si moj knez, eto me-na koljena pred tobom! 

(klekne). 

Svi: Ah! ... digni se! ... Sublime 5 ! ... To je čovjek! ... Što mu 
se to dogodilo? — Che Ciarlatano! 7 ) 

Orsat (k. g. njegova je riječ sad i plač, i oganj, i zadnji vapaj 
slobode): 

... i evo ljubim ti plast, kako sam ljubio mrtvu majku i govorim 
ti: Gosparu! ne slušaj nas i naše zloće, ne gledaj nam jadna, iscije¬ 
đena lica — promisli u sudnjem času, ko da ti nijesmo ravni, ne — 
nego robovi, sluge tvoje ... 

Dživo (ko izvan sebe trči između vlastele): 

Ma čujete li... huli vlastelu!... 

Orsat (sve to viši, sve to usudniji, kao da hoće s plamom riječi 
iastopiti onaj mraz, što je sledio sve duše): 

... i promisli, da smo zaboravili sve, što su naši stari učinili, otkad 
su dobjegli na ove hridi, — i da nam je duša utrnula, i da ne znamo 
vise, tko su bili oni naši mudraci, naši pjesnici, naši pomorci, naši 
mučenici, koji su iz ovoga gnijezda učinili otar, koji su spasili obraz 
ropskome našemu rodu! — (Sve to prodimije, obuhvatajuć ga kao 
. 2 s P asen i a > dokle sva lica, sve ruke, svi uzdasi drhću, plamte oko 
njega): I reci u dubini svoje duše, da smo zadnji ostanci prestarijeh, 
izabranijeh pokoljenja brez volje, brez krvi, brez moždana — i kad 
sve to raspoznaš, kneže, — reci jednu riječ ... jednu samu ... 

Knez (nehotice, vas zabunjen, nerazumijevajući ništa, a gledajući 
sve na okolo, kao da ište tumač tome strašilu): 

Koju? .., koju? ... 

Orsat (sveđ na koljenima, skrajnom molitvom u glasu i u cije¬ 
lome biću svome): 

Gospar sam ja!.., 

Svi (u velikoj zabuni, u najvećoj oprjeci izražaja): 

Strašno!... Imenso*) ... Orsate! - Muči. — Govori!... 
govori!... 

Orsat (ustajući polako kao preobražen): 

1 za Povijeđi, da se most pribije, — razglasi, da vlastele nema, da 
U P u 1 ti sam! Pak zatvori svijeh nas, zazvoni veliko 

o u ospi i sjedi, gospodaru, ispod Kelomana dvora s pukom 

tvojim — pa budi ako hoćeš i Marin Faliero... Samo spasi nam 
rebubliku — spasi je od tuđinca — spasi je — od nas! 

Dživo (kao ris): 

I mi puštamo ove grdobe!. ., 

Svi njegovi: Na dvor!... na dvor — Senat je gospodar!... Senat! 

Svi Orsatovi: (skupili ise oko njega kao zabrinuti, hoće da ga 
dozovu k svijesti, što i oni misle, da je potamnila): 

Orsate!.,, Orsate!.,, osvijesti se! Zaludu je! ., 

Orsat (gledajući preda se groznim ukočenim pogledom, trgajući 
se, da ih oslobodi od svijeh): 

Živ sam!... živ sam!... čujete li!.,. (Gledajući kneza, kao da 
ga prvi put vidio): Zašto je crljen? zašto? kad nema one lijepe vruće 
krvi, koja pere sve grijehe, kad nema suza, kad nema muka, — kad 
sve to pogiba u glibu, u sramu, u gadu... ah!... (vas se zgrozio, kao 
da s vrhunca gleda daleke prostore): Eno... eno! ... vrata se otva¬ 
raju pada most, ulaze .... ulaze! ,.. Ih! ,.. koliko ih! ... ko¬ 
liko!... Najprije Frančezi! Sve zlato, pene, barjaci!... Ljepota 
ljudi!... svi žedni slave, svi gladni žena!... Pa eto drugi, drugi oh!... 
sve gori, sve grđi! — Jadni, siromašni, divlji! I svi hoće, da prođu 
kroz ta vrata!... svi se smiju, svi pljuvaju u crne mire 9 ), svi grokću: 
»Gdje ti je kruna? Gdje ti je sloboda? I ti si kako i mi!« Oh!... (Dokle 
njega obmamila strast, Knez j e izašao praćen od Toma i Karla, a 
Dživo i njegovi dopratili ih, pak ostali na dnu gledajući u gnjevu i u 
blijedome posmijehu Orsatov jauk), 

Orsat (kao da se osvijestio; ali misao, koja ga je podigla na 
vrhunac zanosa, promijenila zvuk, i on gleda svijeh, ne bi li ipak 
našao drugi otvor u nijeme duše gospara): 

Još smo vlast!... ja ... ti... mi — Mi kraljevi! — Mi gospodari! 
Gdje se pnkažemo, tu su i carevi za nama!... I naše more i naše 
tvrđe — i naše crkve... i dvor, — sve je još tu živo — živo! Pa da 
sve to nestane! pa da nam djeca zaborave i zlamen slobode — i da 
pođu iskat po svijetu, da nam nađu ime, prava, vlast, — a zaboravili, 
da je ovo: Država, država !... a sve ostalo: raja, pusta raja!... (od 
jednog do drugog veselim entuzijazmom mladosti, ali ipalk s očima 
punijem pitanja, sumnje, straha, da je njegova riječ nemoćna, uza¬ 
ludna) : Pa ako ova tisuć-godišnja zemlja slobode valja da propadne, 
a mi homo!... braćo — djeco! Eno nam lađa našijeh u Portu. 
Ukrcajmo se, ponesimo barjak i sv. Vlaha, pa odjedrimo — kako naši 
davni oci! Oh! sretnoga plova! .. . Ho'mo! ho'mo! Galebi i oblaci će 

nas pitat: Tko ste? koga ištete? ... a jedra će odgovorit: Dubrovnik 
plovi! ... Dubrovnik opet ište pustu hrid, da sakrije slobodu. Kažite 
nam je, oblaci!. .. Kažite nam je, galebi!.., Dovedite nas do blage 
grčke zemlje, do zemlje bogova!... (Svi su se približili. Svi su uzru¬ 
jani — ganuti. Neki imadu suze u očima. Dživo nehotice se stresao) : 
Oh!... (Orsat u božanskoj slasti, da je riječ postala skoro čin). Oh!... 
blagoslovljene te suze! ... brzo, brzo ... trčite ... zadržite ključ ... 
Oh! spašeni... spašeni (čuje se jedan udarac topa). 

Svi (protmuli): 

Što je to? .,. Kanjuli 10 ) pucaju!... 

Dživo (skoro smeten) 

Orsat (u strahovitoj sumnji) 

Znak? ... znak? ... a knez? ... a Karlo? ... a Tomo? ... gdje 
su, gdje su... (ugledavši zlobni posmijeh Dživa, koji se naslonio na 
štap i nehajno se tijelom giba): Ah!.,, (razumio je). Izdajice... 
(Hoće da na njega navali, ali ga prijatelji drže). 

Ivo Vojnome 

1) doista; 2) svečano; S) izvjese zastavu; 4) lijepe li svečanosti; 5) svijeće; 

6) sjajno; 7) kakva li brbljavca; 8) neizmjerno; 9) zidovi; 10) topovi. 

5. Na Mihajlu 

Jedan po jedan dohodu vlastela 
u crnom lijesu nošeni od f a k i n a 
na zadnje sijelo, gdjeno znak propela 
grbove kruni posred ružmarina. 

Nakon svih borba naslijeđenih strasti 
i mržnje davne, što ti žile pali, 
i šetnja, i šala, i plandovanja, i lasti, 
harno je leći gdje su navijek spali 

djedovi mrtvi, kad je knez još vlado. 

Tu sami trunu dalje bar u miru, 

dok cvjetnom travom pase krotko stado, 

što san Gospara ne budi u svom gaju. 

— »Requiem aeternam!« — čuj eolsku liru 
čempresa grobnih!... možda šapću o raju. 

Ivo Vojnović 

6. Rosmersholm 

Ne! — Nigda, ni prije ni poslije nije niko bez kretnja, bez čina, 
bez sadržaja napisao zanimljiviju, strasniju i harmoniozniju tra¬ 
gediju, nego li je Ibsen u svojim Rosmersholmom. Ako 
možda preuzetna harnost malog jednog pisca može da koga uputi i 
da ohrabri, — neka se znade, da je u božanskoj vedrini sunčane mu 
mladosti, maglovita tišina Rosmersholm a bila privlačljivom i 
milom njegovom lektirom. — Tko će jednoć brškati po sanducima 
raspršene mu biblioteke, — (sretnih li miševa, što se njome hrane!) 
— naći će više egzemplara Rosmersholm a, nego li ma kojeg 
djela izuzevši Dantea, Manzonija i Dickensa. Gdjegod je pisac ovih 
redaka bio, nosio je sobom malu knjižicu »Reklama« sa čarobnim 
natpisom: Rosmersholm. I svaki put, kad bi se taj sveščić raz- 
metnuo ili izgubio, trči pa kupi, — i čitaj i slušaj tajanstvenu novu 
melodiju, koja se među slovima vijugala i među redcima zavijala »kao 
tihi plač š i 1 o k a kroz čemprese Lapada«. Ako je tko u Trilogiji 
čuo tu pratnju nevidljiva kvarteta čežnje, tuge, nade i spasenja — 
neka znade, da je Rosmersholm dao svoju šipku, a Dubro¬ 
vnik svoju dušu, da mu se baš tako ispjeva smrt bez nade. 

Ivo Vojnović 


III. ANTE TRESIĆ-PAVIČIĆ 




Život. Rodio se 10. VII. 1867. u Vrbanju na 
otoku Hvaru, gdje je svršio osnovnu školu, a 
gimnaziju je polazio u Splitu, Zadru i Kotoru. 
U Beču je slušao filozofiju i položio doktorat. 
Kao imućan čovjek nije stupio u službu. Putovao 
je po češkoj, Francuskoj, Njemačkoj, Danskoj, 
Italiji i Americi. Poslije je izabran za hvarskog 
nar. zastupnika u carevinskom vijeću. Iza rata 
je bio poslanik u Madridu i Washingtonu. Sad 
živi u Splitu, 

Pregled rada , Tresić se javio u književnosti 
pjesmama u osamdesetim godinama 19. vijeka pa ih je sakupio i izdao 
u zbirci »Glasovi s mora Jadranskoga« (1891.). Otad se ponajviše 
bavio lirikom pa je redom izdao zbirkei pjesama: » Nove pjesme« 
(1894), » Gjuli i sumbuli« (1900.), » Valovi misli i čuvstava« (1903.) & 
»Sutonski soneti« (1904.), » Plavo cvieće « (1928.). 

Usporedno s njegovim lirskim pjesmama, samo malo poslije, na¬ 
stale su i njegove drame: » Ljutovid Posavski « (1894.), »Simeon Ve¬ 
liki (1897.), »Katarina Zrinska« (1899.), »Finiš rei publicae« (1902.), 
»Ciceronovo progonstvo« (1909.), »Katon Utički« (1911.) i »Život 
kralja Hiruda« (1910.). 

Osim toga pisao je pripovijesti i romane: » Sudbina izdajice «, 
»Pobjeda kreposti« (1898.), »Moć ljepote«, zatim putopise: »Poleti 
oko Blokova «, »Preko Atlantika do Pacifika« (1907.) i filozofske stu¬ 
dije o machiavellizmu i filozofu Petriću. Pokrenuo je i uređivao knji¬ 
ževni časopis »Novi viek« (1897.—1899.1. 

Područje Tresićeva književnog rada je široko, ali najznatniji i 
najpoznatiji je njegov lirski i dramski rad. 

Karakteristika lirike. Prve Tresićeve pjesme predstavljaju na¬ 
stavak hrvatske lirike sedamdesetih i osamdesetih godina 19. vijeka. 
Poput Harambašića pjeva Tresić domovini i dragoj (Svojim pjesmama 
— Nove pjesme). Smatra se prorokom, kojemu je zadaća poticati 
omladinu u boj za slobodu (Mladosti hrvatskoj — Glasovi s mora 
Jadranskoga), a on sam u zanosu obećaje, da će se boriti za historijsko 
pravo hrvatskog naroda pa da jedva čeka čas, kad će žrtvovati svoj 
život za domovinu (Mora, Sloboda — Valovi misli i čuvstava). 

Gotovo cijelu zbirku Gjuli i sumbuli posvetio je Tresić ljubavnim 
osjećajima. U zbirci Plavo cvieće ta je ljubav prešla u obiteljsku 
liriku, gdje je većina pjesama posvećena njegovu sinu i ženi. 

Međutim Tresić je naskoro prešao uski okvir lirike svoga vre¬ 
mena. Filozof po struci, označio je u nizu pjesama i svoj odnos prema 
svijetu i životu uopće. Svijet je za njega neprestana mijena tvari u 
nove oblike. Uzalud hoće um spoznati vrijeme, prostor i izvor života. 
Utjeha je čovjeku, da će, kad se duša riješi tijela, spoznati Boga, koji 
je uzrok harmonije u svemiru i u kome su personificirane ideje lje¬ 
pote, dobrote i istine (Uranion — Valovi misli i čuvstava; Velji Otac, 
Život — Sutonski soneti). 

Nakon razočaranja u životu Tresić se rezignirano povukao u sebe 
(Ljudska pravda, Izmirenje — Sutonski soneti). Taj dojam sjete, 
razočaranja, žudnje za čistoćom ideja i utjehe u prirodi, zahvaćen 
a kad u općeljudskim koncepcijama, daje većina pjesama iz »Suton- 
s in soneta«, pa je zato ta zbirka pjesama najosobnija, najiskrenija i 
najbliža umjetnosti. 

Karakteristika drama, Drame iz narodne prošlosti napisao je 
resić pod utjecajem Franje Markovića, a »Ljutovida Posavskog« 

pače prema njegovoj osnovi. Romantičkim zanosom opisuje juna¬ 
štvo Hrvata, koji su se borili za historijsko pravo hrvatskoga naroda. 
I ljubavni su prizori povezani s rodoljubivim izljevima. Iznesena je, 
velika mržnja Hrvata na strance. 

U dramama iz rimske povijesti prikazao je onaj odsjek vremena, 
kad se republika pomalo pretvarala u apsolutističku monarhiju. U 
nizu situacija ocrtao je Tresić demagoške diktatore, potkupljivanje 
ljudi novcem, moralnu pokvarenost najodličnijih muževa i žena rim¬ 
skih, trovanja, ubojstva, težnju za raskalašenošću i užitkom, što je sve 
dovelo do slabljenja države i do stradanja najpoštenijih ljudi toga 
vremena (Cicerona, Katona). 

Dok su drame iz narodne prošlosti pisane s rodoljubnom tenden¬ 
cijom, dotle su drame iz rimske povijesti i »Život kralja Hiruda« pi¬ 
sane s težnjom, da pjesnički uobliče život starih Rimljana i Židova. 
Ali Tresić nije uspio stvoriti živa lica, premda se držao povijesne 
istine više nego Shakespeare. Uveo je previše lica i odviše epski raši- 
rivao građu na štetu dramske napetosti. U nekim samo časovima do¬ 
nekle daje Katarina Zrinski dojam života. Njezina lirska molitva, 
kad Petar i Krsto idu u Beč, najbolji je dio drame. 

Romani i opisi , Slično možemo reći i za njegove romane i za 
opise, koji imadu lirskih strana i misaonih slika, ali ne mogu zagrijati 
čitaoca. 

Značenje. Tresić je zanimljiva književna pojava, jer je nastojao 
unijeti klasičnu metriku u hrvatsku liriku. Nije uspio; stoga ju je po¬ 
malo i sam ostavio i našao u nekoliko pjesama svoj izražaj, pa je to 
s estetske strane najbolje, što je uopće dao. Utjecao je i na izgradnju 
nekih mladih pjesnika. Značajan je također u odnosu prema drugim 
suvremenicima, jer je u svojoj lirici nastojao obuhvatiti opće ljudske, 
filozofske probleme. Uopće se može za cjelokupni njegov književni 
rad reći, da je mislilac u Tresiću jači od pjesnika. 


1 . * * * 

»Tresić nije u svojem lirizmu ni idejno došao do neke konačne rezul¬ 
tante. On se i u tome koleba, kao i u konačnom izgrađivanju stihovne 
forme: sad je za čisto klasičnu formu, a sad je u stvari nacionaliziovani 
neoklasicist kao i Vojislav Uić, kojemu inače prigovara kao i Nazoru. I svoju 
pjesničku karijeru završava, a da nije jednom etapnom evolucijom konačno 
ustalio nazivanje na svijet. On je duh, u kojemu svaki veliki čovječanski 
pokret ostavlja svoj trag«. 


Ante Petravić 

2. Tišina 

Tišina driema nad obalom gluha: 
nit val cjeliva škrape, niti tmina 
lahorom grane, nit se s kakva ćuha 
nabire mora sametna modrina. 

U zboru šturci poju sa rudina, 
ko skriti dusi; brujem noćnih muha 
prozuje krilcem vještine sa brina; 
glodanje čuješ na česmini puha. 

Tim mir ko himnu sviesti kroz noć pjeva. 

Sve drugo spava: Kroz mora vedrinu 
tek ribe bliesak, ko trag zviezde, sieva; 

A Vega s Orlom bliešti kroz dubljinu 

ko utopljeni alemi i liju 

blagoslov zjenam’, koje im se smiju. 

A , Tresić-Pavičić 


3. Velji otac 

Modrinom noći na ikarskom krilu 
put zviezda hlepnjom duša se zalieće, 
da nađe klicu istine i Silu, 
iz koje klija neizmjerja cvieće. 

Po dvostrukoga okeana bilu, 
kroz vrieme i prostor prebijuć se, lieće; 
dok udre u vječnost, u beskraja hilu, 
pa zdvojnim krikom prestrašena slieće. 

Tad, ko što otac tješi plačno diete, 
što nešto shvatiti ne može, duh ćuti 
nad sobom brige veljeg oca svete, 

koj znade sve; i slatkom slutnjom sluti, 
da sve će otkrit, kad iz trošna tiela 
sazrela duša vine krila biela. 

Ujević: Čitanka za više razrede sr. Škola 26 


A, Tresić-Pavičić 

4« Klisure Tuljana 

Jednoga dana podasmo do Seal-Rocks 1 na zapadu grada, nad 
Okeanom. Već je vožnja do tog mjesta zabavna. Gdje prestaju kuće, 
tu počinju vile i prekrasni perivoji s južnom florom. Cvijeće cvate 
na sve strane kao usred proljeća, a nebrojene vrsti paoma šire svoje 
grane, koja više, koja niže. Datulje ne sazrijevaju; po tome sudim, da 
klima nije, ipak, vruća nego u južnoj Dalmaciji, jer na Hvaru datuljama 
malo manjka do zrelosti. 

U kratko vrijeme eto nas na najljepšem mjestu cijele okolice. 
Klisure se spuštaju okomito u Okean, a malo južnije je obala tako 
niska, da možeš poći kilometar daljine u more po sitnoj pržini, a voda 
ti ne će biti do koljena. Kilometar, dva sjevernije otvara se Golden 
Gate, sve među visokim pećinama. 

U moru su dva, tri visoka grebena oko kojih valovi Pacifika nikad 
posve ne miruju, ni kada ti se čine najmirniji kao što je sada. To su 
glasoviti Seal-Rocks ili Klisure Tuljana. Na rubu obale sa strane 
kopna sagrađen je velik hotel, koji po svojem položaju i po svoj bje¬ 
lini sjeća na Miramar. Do njega je maleni zoološki muzej, a iz muzeja 
vode stube do u kupalište, otvoreno i zimi i ljeti. Na hotelu je doksat 
nad samim morem, gdje se sakupljaju ljudi na čašu piva i da gledaju 
tuljane na klisurama, koje nisu nikada bez njih. Kazni se ogromnom 
globom svatko, tko bi ubio jednoga tuljana, pa ih i ribari štede, 
premda im kvare posao žderući svaki dan ogromnu količinu ribe. Na 
sve tri klisure moglo se vidjeti šezdesetak tuljana, svi povaljeni na 
razne načine kao crknuti. Rijetko se koji miče osim ako drzoviti 
galebovi, koji su mnogo veći nego naši, a nešto tamnije boje, stanu na 
kojega. Oni, koji su bili na paši, ter se naždriješe ribe, plove neko 
vrijeme oko grebenja, birajući mjesto, gdje će počinuti, pak se trudno 
uspnu upirući se o svoje veslaste prednje noge. Baš se ljuto muče, 
dok dođu do počivališta. Više puta su prisiljeni prešklocati preko 
drugih, što se izvališe kao mrtve panjine, pa se onda i ovi stanu 
micati, ne bez režanja i kukanja. Boje su žutocrvene, a nekima žuta 
dlaka zanosi na bijelo. Neki se tako izvališe i leže tako plosnato, pre¬ 
lomljeno, preko škrapa na grebenju, ne mičući se ma ni brkom za po 
sata, da bi se zakleo, e su pocrkali. Istom, kad im drzoviti galeb 
sjedne na nos ili ih koji drugi tuljan stane smetati, miču se i mašu 


*) Sil Rocks. 

nespretno debelim vratom kao tromi prethistorijski dinosauri. Veliki 
su, pa će potegnuti po pet, šest stotina kilograma, ako ne cijelu tisuću. 

Sunce se nagnulo nad Ocean, koji se lasti i bljeska u raskošju 
sunčanih zraka. Površina je glatka kao ulje; ako je tako uvijek, za¬ 
služuje ime Pacifika. Gubi se okrugom, koji sijeva kao obruč od usi¬ 
jana srebra, u beskraj. Unatoč toj tišini, malo južnije, dugi valovi se 
kotrljaju širokim razmakom po pržinastoj pličini i ostavljaju valovite 
tragove po pržini. Dolje, dalje na jugu, sijevaju primorske planine 
j£ a li — prelazeći još južnije u ljubičastu boju ametista pak u modrinu 
fornije u zlaćanoj magli, kroz koju probija gorska rumen, indiga i pla- 

Ante Tresić-Pavičić 

IV. FRAN MAŽURANIĆ 

U Život. Rođen je u Novomu 28. III. 1859. 
Naslijedivši od oca Matije nemirnu narav, mi¬ 
jenja studij tehnike i polazi kadetsku školu, pa 
postaje časnikom austro-ugarske vojske, ali kao 
kapetan napušta službu i odlazi u svijet. Poslije 
velikih putovanja javlja se u domovini na kratko 
vrijeme g. 1895., a onda opet odlazi i ne zna se 
za njega sve do g. 1926., kad se iz Berlina javio 
Matici Hrvatskoj i poslao rukopis svoje knjige 
»Od zore do mraka«. Kroz trideset godina lu¬ 
tanja obišao je sve kontinente osim Australije i 
uzdržavao se od književnoga rada na stranim jezicima. Umro je u 
Berlinu 21. VIII. 1928. u času, kad se spremao, da se vrati u domovinu. 

2, Književni rad „ Fran Mažuranić javljao se u »Vijencu« g. 1885. 
kratkim crticama, koje su odmah svojom oštrinom misli i književnim 
ukusom pobudili opću pažnju. Oblik za »Lišće« našao je kod Turge- 
njeva. Te su crtice izdane pod naslovom »Lišće, crtice Frana Mažu- 
ranića« (1887.), a poslije je napisao još nekoliko takvih crtica u 
časopisima. U tim crticama pokazuje se Mažuranić kao vrlo oštar 
promatrač života i ljudi, koji uspijeva u živim slikama iz života jedno¬ 
stavnim ali plastičnim stilom iznijeti uftmu mis r ao, životnu mudrost i 
duhovitu poentu. Rodoljubna misao prevladava, a česta je i opće 
ljudska etička ideja, ali se kod toga nikada ne ponavlja niti upada u 
banalnost fraze. Kad se već općenito držalo, da je mrtav, javio se 
četrdeset godina nakon »Lišća« knjigom »Od zore do mraka«. I ta je 


vetnilo safira. 

kniiga zbirka sličnih crtica kao i »Lišće«, samo je ovdje životno 
iskustvo piščevo mnogo bogatije, a polje opažanja daleko šire. Dok je 
u »Lišću« ograničen samo na domovinu, ovdje obuhvaća njegova misao 
čitav svijet. Bol njegova srca za sudbinom svoga potlačenoga naroda 
nije potisnuta novim i bogatim doživljajima u svijetu, te na mjestima 
još jače izbija nego u »Lišću«. Neprolazne su ljepote stranice u od¬ 
lomku »Mladost radost«, gdje se pjesnik s nešto staračke sentimen¬ 
talnosti sjeća svoga djetinjstva u Novomu. U svojoj posljednjoj zbirci 
Mažuranić je intimniji, donosi više zapisaka iz svoga vlastitoga života, 
a pripovijedanje mu je bujnije, govorljivije. Na mahove se javlja skepsa 
ili pesimistično gledanje u svijet, ali je ublaženo blagim i superiornim 
humorom. 

3„ Značenje* Svojim crticama zauzima Fran Mažuranić posebno 
mjesto u hrvatskoj knjizi, jer mu u toj vrsti književnoga rada nema 
premca ni dostojnoga nasljeđivača. Pojava Frane Mažuranića jedna 
je od najizvomijih u hrvatskoj književnosti, pa premda ne znamo 
mnogo o njegovu životu i dugotrajnim lutanjima, ipak je on jedna od 
najjasnijih ličnosti, jer je duša umjetnikova našla svoj najbolji izraz 
u umjetničkom djelu. Izabrane Mažuranićeve crtice idu u najljepše 
stranice hrvatske pjesničke proze pa nas mogu dostojno predstavljati 
i pred stranim svijetom. 

Literatura: Ogrizović, Hrvatski pripovjedači, Zagreb 1907.; Maraković, 
»Od zore do mraka«, Hrvatska Prosvjeta XV., Zagreb 1928 


1. Majka 

% Lik tvoj mili, majčice moja, 

nad prošlim mi pomalja se vijekom, 
ko pun mjesec nad noćnim vid jekom 
Svršena boja. 

Preradović. 

Više godina čekala je sina, moleći se za njega Bogu. Danas ga 
je dočekala. 

Majka ga grli, plačuć od radosti, a sin joj — smiješeći se 
suze tare. 

A1 je majčino oko bistro. Vidi ona — sve kroz suze — da joj je 
sin blijed i nesretan. 

Čil i zdrav odletio je nekoč iz majčina zagrljaja — a vraća se 
slomljenih krila. 

Niti ga pita uzroka, niti ga tješi. A čim da ga sirota starica tješi? 

Othranila ga je na vlastitim grudima, učila ga je hoditi i prve 
riječi izgovarati — i prvu molitvu ga je naučila-A1 sada? 

Godine su od onda prošle, sin je bio u školama i u tuđem svijetu, 
pak se majci vidi, da joj se otuđio. 

Prije bi mu dušu u licu vidjela, želje u oku čitala, — a danas? 

Danas — za prvi put — ne zna kako da se za sina Bogu moli, ni 
što da od Boga zaprosi! 

—-Noć je. Majka nema mira. Ide k sinu. 

Spava. S blijedog mu lica iščeznuo posmijeh — 

Starica kleči sinu kraj uzglavlja i gleda ga suznim okom, a uvele 
usne šapću: »Usreći ga, Bože!« 

Fran Mažuranić 

2. Svemir 

Za kratkih ljetnih večeri znao sam se izvesti na pučinu morsku. 
Povalio bi se u čamac, pustiv valu, da me po volji ljulja. 

Nada mnom milijuni zvjezdica, a oko mene otajstveno more. 

Gledam i slušam. 

Gledajuć nebo i trepet zvjezdica, ćutim kako narav diše. 

Slušajuć šum mora, čujem kako narav govori. Svaka riječ mi se 
odziva u duši: 

»Čovječe, čovječe, oholi preuzetni crve! Jedan jedini dah vjetra, 

jedan jedini val, — i nad tobom se zaklopio ponor smrti-a da niti 

jedna zvijezda s toga ne zatrepti! 

Strahopočitanjem virim u nebeske visine, pitajuć se: Šta sam ja? 

Što je čovjek samo prema ovomu svijetu? 

A što je naša zemlja prema svemiru?!- 

Mjesec se vrti oko zemlje, a zemlja s mjesecom oko sunca. 
Sunce pak, — kažu nekoji zvjezdoznanci, — kreće se, sa cijelim 
svojim sistemom, oko još većega sunca. A okolo čega se kreće drugo 

sunce s milijunima svojih planeta!-Tu prestaje zvjezdo- 

znanstvo, tu počinje vjera. 

U toj neizmjemosti čovjek iščezava. 

Što smo mi? Što je ovaj svijet?!- 


Fran Mažuranić 

V. MARIN SABIĆ 

Rodio se 10. ožujka 1860. u Starigradu na Hvaru, Tamo je svršio 
osnovnu školu i spremio se kod mjesnoga kapelana za prve razrede 
srednje škole. Gimnaziju je svršio u splitskom sjemeništu. Učio je 
zatim pravne nauke u Beču i Grazu. Živio je neko vrijeme kao novinar 
kod talijanskih i hrvatskih novina (»II diritto croato« u Poli, »Narodni 
list« u Zadru), zatim kao javni bilježnik u Budvi i Visu. Pod starost 
je teško obolio na očima, te je doživio vjerski preporod, postavši od 
ateista gorljiv katolik. Umro je u Visu 12. lipnja 1923. 

Sabić je bio književno vrlo obrazovan čovjek, poznavajući oso¬ 
bito zapadnoevropske književnosti. U hrvatskim književnim listovima 
napisao je velik broj prikaza i ocjena naših i stranih pisaca. Pripada 
među prve naše kritičare, koji su hrvatsku publiku i hrvatske pisce 
upoznavali sa zapadnoevropskim kritičarima. Osim toga pisao je 
pjesme., Zasebno je izdao zbirku Trenutci (1901.). Nakon unutrašnjeg 
preokreta napisao je putopis »Lourdes« (1908.), i niz pjesama, pro¬ 
žetih misticizmom. U njima je glavni osjećaj: traženje Boga, borba 
protiv prevlasti intelekta, utapanje i konačno radosno smirenje u vjeri. 
Po tim crtama Sabić je najbolji hrvatski lirik ove vrste. 

1 . * * * 

U Sabiću će moći svatko naći dobra, iskrena druga u životu: i onaj, 
koji bez životnog sidra, očajan i osamljen luta za nedostižnim ciljevima, 
kao i onaj, koji poslije tolikih brodoloma usidren stoji u luci vjere i blago¬ 
sti ja Boga, što ga je stvorio. 

Cvjetko škarpa 

2. Ja sit sam uma. Gospode 

I. 

Ja sit sam uma, Gospode — 

ja sit sam uma, što dvoumeć pita 

i pitajuć na tajne dveri lupa, 

i sve što jeste, hoće da ispita, 

ko cvijet za cvijetom da na stazi čupa — 

ja sit sam uma, što dvoumeć pita, 

ja sit sam uma, Gospode! 

Ja sit sam uma, Gospode — 
ja sit sam uma, što sva vrela suši, 


iz kojih srce htjelo bi da pije, 
i krila kida krilatici duši, 
kad laka svijetom širokim se vije — 
ja sit sam uma, što sva vrela suši, 
ja sit sam uma, Gospode! 

Ja sit sam uma, Gospode — 
ja sit sam uma, što svud život rani, 
ko svud da kljunom otrovnim ga kljuje 
i rana ljutih čemerom se hrani 
i rana ljutih čemerom se truje — 
ja sit sam uma, što svud život rani, 
ja sit sam uma, Gospode! 

TI 

0 podaj meni, Gospode 
o podaj oko, koje mirno gleda 
u šumnu vrevu, s koje svijet se ori, 
i s tavne noći nikada ne preda, 
i novoj svakoj raduje se zori — 
o podaj oko, koje mirno gleda 
o podaj meni, Gospode! 

0 podaj meni, Gospode — 
o podaj srce, koje lako bije 
ko da na grudi majčinoj se njiše, 
i ne zna suza, koje smrtnik lije, 
a smrt ih sama suhom rukom briše — 
o podaj srce, koje lako bije, 
o podaj meni, Gospode! 

0 podaj meni, Gospode — 
o podaj dušu, koja život ljubi 
i svud po šimom obzire se svijetu, 
ko sve da hoće svijetom da izljubi 
i svud ko metulj zastaje na cvijetu — 
o podaj dušu, koja život ljubi, 
o podaj meni, Gospode! 

VI. MILAN BEGOVIĆ 

Život. Rođen je u Vrlici, u Dalmaciji, 
19. I. 1876. Pučku školu polazio je u rodnome 
mjestu, realku u Splitu, a gimnazijsku je maturu 
položio u Zagrebu. Učio je na filozofskim fakul¬ 
tetima u Zagrebu i Beču (romanistiku i slavi¬ 
stiku), neko vrijeme u Firenci. Služio kao nasta¬ 
vnik na realci u Splitu do g. 1908., kad je pošao 
u Njemačku, da uči kazališnu umjetnost. 
G. 1909.—1912. bio je dramaturg u Hamburgu 
(Deutsches Schauspielhaus), zatim dramaturg i 
režiser u bečkom kazalištu Neue Wiener Buhne. 
Od 1915. do 1918. u vojsci. Od g. 1920. radio u Zagrebu u odjelu za 
prosvjetu, zatim kao profesor u Glumačkoj školi. G. 1927. postao 
ravnateljem drame, odakle je (zbog dramatizacije Šenoina »Diogene- 
sa«) premješten na gimnaziju, a 1932. umirovljen. 

Rad, Begović je počeo objavljivati svoje pjesme već u početku 
devedesetih godina prošloga vijeka, a poslije toga je neprekidno knji¬ 
ževno radio, pišući stihove, pripovijesti, drame, književne prikaze, 
prevodeći strana djela, i t. d. Glavne su mu pjesničke zbirke »Pjesme« 
(1896.), »Knjiga Boccadoro« (1900.), »Vrelo« (1912.), »Izabrane 
pjesme« (1925.). Važnije su mu drame: »Gospođa Walewska« (1906.), 
»Stana« (»Savremenik« 1906.), »Male komedije« (1920.), »Svadbeni 
let« (1923.), »Božji čovjek« (1924.), »Pustolov pred vratima (1926.), 
»Hrvatski Diogenes« (1928.), »Bez trećega« (1930.), i t. d. — Novele 
i romani: »Dunja u kovčegu« (roman, 1921.), »Kvartet« (pripovijesti, 
1936.), »Giga Barićeva i njezinih sedam prosaca« (1940.). — Osim 
toga Begović je pisao književne studije (na pr. o Vojislavu Ilijiću, 
1905., Vojnoviću) te kazališne ocjene. Uređivao je književne listove 
(»Kritika«, »Savremenik«), a preveo je s talijanskoga, njemačkoga 
i francuskoga jezika velik broj drama na hrvatski. 

Značenje, Begović je kao književnik došao na glas na razmeđu 
19. i 20. stoljeća, u vrijeme borbe starih i mladih. Svojim stihovima 
u »Knjizi Boccadoro« izazivao je s jedne strane silno oduševljenje, a 
£*' druge strane ogorčenje. U njima je, u skladu s težnjama hrvatskih 
modernista i ugledajući se u strane uzore, otvoreno i iskreno iznosio 
svoj unutrašnji život, neobuzdanu čežnju za ljepotom, ljubavlju i pri¬ 
rodom, bez ikakvih spona i ograda, a ritmovima, koji su tada u hrvat- 

skoj književnosti bili novi. U daljem svome razvitku bavio se više 
dramom, osobito poslije g. 1918. Sa sposobnošću, da opaža ljude, njiho¬ 
ve kretnje i potajne želje, s velikom književnom obrazovanošću, s po¬ 
znavanjem evropskih jezika i zemalja, on je pisao drame evropskoga 
tipa, koje su se mogle prikazivati i u nas, ali su mogle prijeći i na 
strane pozornice. Uvijek s novom tehnikom, u skladu sa strujanjima u 
evropskim književnostima. Begović je u svojim dramama iznosio i naš 
domaći svijet (dalmatinsko Zagorje, Split, Zagreb), i zamršeniji svijet 
evropskih zemalja, s njegovim težnjama, ljubavima, nastranostima. 
U pojedinim je svojim dramama obradio različita pitanja: žena između 
rodoljublja i dužnosti (Gospođa Walewska), intelektualac u odnošaju 
prema čovjeku čina (Svadbeni let), moral i sloboda (Božji čovjek), 
zbilja i san (Pustolov pred vratima), i t. d. U dramatizaciji Šenoina 
»Diogenesa« aludirao je na događaje u Hrvatskoj poslije g. 1918, 

Kao pripovjedač Begović je lak, elegantan, duhovit. U »Dunji u 
kovčegu« prikazao je svemoć ljubavi, a u svome najopsežnijem djelu 
»Gigi Barićevoj« iznio je u okviru zanimljive fabule sav zagrebački 
ratni i poratni život, s različitim nakaznim i moralno odvratnim tipo¬ 
vima, što ih je taj život od 1914, kroz daljih deset godina bio izbacio 
na površinu. — Njegova najefektnija drama »Bez trećega«, u kojoj 
sudjeluju samo dva lica, dramatizacija je završnih dijelova toga 
romana. 

Kao književni referent, urednik, esejist Begović je pisao živo, 
s poznavanjem evropskih umjetnosti i s ukusom. Kritičari su mu 
često zamjerali, što je u mnogim svojim djelima više vještak negoli 
pravi umjetnik. Ali je on upravo zato, što su njegove drame i tehnički 
vrlo dobro izrađene, uspio da se probije u strani svijet. Neke su se od 
njih prikazivale na mnogobrojnim pozornicama velikih i malih evrop¬ 
skih naroda, a neke su prodrle i u Ameriku. 


1. Dunja 


Pred starim domom mojij eh otaca 
ponosna dunja svoju krošnju širi, 
kroz njeno granje sunce zrake baca, 
a zlatni plod joj oštrim dahom miri. 

Iz dalji bleje čopori ovaca, 

1 plandujući pjevaju pastiri, 
i ječi zvečaj konjskih praporaca. 

Iz svog kućerka garov mudro viri 


i žmirka na me. Al f u meni gine 
od čežnje srce, trudna miso bludi 
kroz sjajne dane kojih nema vise - 

a onaj miris dunje, pun miline, 
u duši mojoj spominjanje budi, 
da i grud tvoja tim dahom miriše. 

Milan Begović 

2. Sonet 

Ko plašt poliven grimizom, crveni 
svod se nebeski. Razbojem svjetluca 
oružje pusto, kolajne i puca. 

Leševi posvud leže povaljeni, 

zgrčenih pesti, čela izranjenih. 

Nad njima mrka tičurina kljuca 
i mrtve srče oči. Vjetar duše, puca 
• trstika žuta, oblaci, gonjeni 

visoko zrakom, kidaju se. Gasne 
posljednja zvijezda u naručju zore, 
te zlatnim usnam vrške gora ljubi. 

Na to se lice Proroka sa Jasne 
Poljane kaza kroz oblak i zbore 
njegove časne usnice: »— Ne ubij! —«. 

Milan Begović 

3. Povratak 

(Ulomak) 

O moje malo, pitomo mjestašce 
u prisoju pod klisom i pod gorom, 
pod onom starom kulom razorenom, 
što strši k nebu ko mrki orijaš 
iz pradavnih, bajoslovnih vremena — 
oh, kako željno povraćam se k tebi! 

Ti drža valjda, da se iznevjerili, 
i da se drugom ja privikoh suncu 
i drugom nebu? Možda reče: — Pjesnik 
ko pčela luta od cvijeta do cvijeta, 
pa slađeg traži meda? 

Ali evo, 

ja opet slazim u naručje tvoje, 
uz obronke i lomne uz brežuljke, 
kroz gustu šumu, mimo svježe vrelo, 
i ono vito jablanje i vrbe 
i bučne biline. Nekud — ne da mi se 
da zauvijek se otrgam od tebe, 

jer duša moja ko da se savila 
kraj bijelih kuća tvojih, pa se sunča 
na nekoj žarkoj ljubavi i davnoj. 

Eh, tako ti je! Mi smo kao stado: 
povazdan luta brđem i pobrđem, 
kroz strme klance i pašnjake bujne, 
pa kad se sunce nagne, onda kasom 
u tor se vme. 

Šetajući danas 

kraj brze stanem vode i razmišljam 
i snatrim bogzna šta. A sunce peče, 
a cvrčak pjeva žarku himnu ljeta, 
a mlini buče, što se poredali 
niz potok, izmeđ' vrba i jablana. 

I jedan od njih — s lastavicom bijelom 
a sa dva žlijeba — budi mi u misli 
djetinjstvo moje, one sretne dane, 
što traju malo, ali žive dugo 
u srcu našem ... 

0 moje mjestašce 
u prisoju pod klisom i pod gorom 
pod onom starom kulom razorenom, 
što strši k nebu ko mrki orijaš 
iz pradavnih, bajoslovnih vremena — 
oh, kako željno povraćam se k tebi! 
Ne mogu od tvog odviknut se neba 
ni od tvog sunca. Milo mi je budit 
u srcu zlatne, prošle uspomene. 

Pa sretam sam ti u naručju tvome, 
uz obronke i lomne uz brežuljke, 
kroz gustu šumu, mimo svježe vrelo, 
i ono vito jablanje i vrbe 
i bučne mline. Nekud — ne da mi se 
da zauvijek se otrgnem od tebe, 
jer duša moja ko da se savila 
kraj bijelih kuća tvojih, pa se sunča 
na žarkoj ljubavi i davnoj. 


Milan Begović 

4. Pod starim platanama 

Sa stare platane ispred sveučilišta rasipao se u sumrak žagor 
tisuća i tisuća vrabaca, što su sjedjeli i na mahove skakutali na gra¬ 
nama i grančicama bezhsne široke krošnje. Nalikovalo je to više 
na čudan razgovor golema mnoštva djece, na monotonu molitvu 
duvna ili umorno silabiziranje staraca, na mirna nevažna pitanja i 
jednako mirne neuzbuđeme odgovore, nego na ptičje glasove. Bilo je 
nešto tako razumno, nešto logično naglašeno, da si u onom metežu, 
prevrtanju, koprcanju glasova tražio da razabereš riječ ili frazu, pa 
da uloviš nit razgovora, da shvatiš smisao onih natezanja, da vidiš, 
o kakve se to trice prepiru, o čemu se dogovaraju, koga ogovaraju, 
zašto brbonje, o stol se zadijevaju, čemu prigovaraju, što odobravaju, 
zbog čega zanovijetaju, što ih uzbuđuje, srdi, draži, uznemiruje i 
sekira. I što dulje ganjaš za smislom! svih tih čavrljavih debata, biva 
on sve jasniji i određeniji. Jest, pa naravno, da noga utrne na gran¬ 
čici, koju prstići ne mogu da obuhvate, jer je pretanka. Na onoj je 
drugoj nemoguće stajati: kvrgasta je. A ova predebela, pa se noge 
omiču. Onaj se nalazi udobno na onoj rašljatoj među dva drvca, kao 
na fotelju: — Ah, kako mi je dobro! — Jedan pak sjedi u rašlji od 
tri drvca, kao na nečijoj ruci: — Divota! Spavat ću kao paša! — 
Dvoje se stislo jedno uz drugo i zadovoljno šapuću: — Dođi bliže, 
bit će nam toplije. — A k njima doleti neki treći i počne se gurati: 

— Idi! Što se guraš! — Ima mjesta za svakoga!,— Ja stojim, gdje je 
mene volja i ne dam se tiranizirati! — Međutim na drugoj se grani 
poredalo deset, dvadeset, sve jedan uz drugoga, sjede kao siromasi 
na keju, kad se sunčaju. Gdjekojem je tijesno, stisnuii ga sa strane, 
pa zaleprša, opet se vrati, progura se i namjesti: — Aha! Sad je u 
redu! — A onaj najkrajnji reče svom susjedu: — Reci tome do tebe, 
da je glupan! I sve jedan za drugim govore isto slijedećemu, do po¬ 
sljednjega, koji vraća natrag predzadnjem: — Reci dalje: tko što ima, 
to i daje! — I tako to ide gore dolje uz vrištanje, smijanje i lepršanje. 

— A ti si, veliš, slabo ručao danas? — vikne jedan nekakvome na 

grančici nad sobom, što se pesimistično nakostrušio. — Ništa, kažem 
ti,-odgovara nakostrušeni, — dva mala odurna crva, što sam izvu¬ 

kao ispod jednog kamena. — Ne volim ti ja to, — umiješa set treći 
protežući desno krilo i desnu nogu u isti mah, — te crve, gliste, ličin¬ 
ke, gusjenice i gujne, sve je to da pljuneš prije no što progutaš.) — 
Na to se protrese preciozno jedna elegantna vrabica: — Uh, ja sam 
tako gadljiva! — A onaj mali do nje, starčić neki zgureni, valjda joj 

je tata, zabrbonji moralizirajući: — Pazi, da ne dočekaš, da griskaš 
koru od drveća kao miš! — Na drugoj strani, na kraju duge ispru¬ 
žene grane brblja nešto dvoje, šuška samo, da ih nikako ne razu¬ 
miješ. Napokon reče on nešto jasnije: — Ima nas nekoliko, što ide¬ 
mo oko podne na jednu terasu u gornjem gradu, gdje nam neka curica 
dobacuje masu krušnih mrvica. Čekaj me sutra ovdje, pa ću te tamo 
povesti. — A ona, uzbrinuta, zapita: — Ide li s vama još koja dama? 
— Ima ih, ima ih, naravno da ih ima! — zaćurlika on. Preko debele 
grane dolje dopuzaše dva krupna i pozdrave! se, kao da se odavna 
nisu vidjeli: — Ooh, otkad se nismo vidjeli! — veli prvi. — Mislio 
sam, da ste otišli nekamo u okolicu, u selo koje, gdje se može naći 
štogod dobro po kokošinjcima. — Pa i jesam, — odgovara drugi. — 
Tamo preko rijeke, najeo sam se žita, kakvo se ovdje ne vidi! — 
Zato ste i dobili velik trbuh! — usklikne prvi. — Ali ja vam ne volim 
te ekskurzije. Opasno je to. — Točno, — potvrdi drugi, — gotovo 
me zatukao neki seoski kokot, brutalna jedna seljačina. — Na 
ogranku, tamo pri kraju, malo jato, sasvim po strani, a jedan pred 
njim i pita sad ovoga, sad onoga. Zacijelo nekakva škola. Veli onaj 
sprijeda: Tko zna, kako postaje kiša? — U taj čas nasta krika: — 
Ja znam! Molim ja znam! I ja! — Učitelj, jer onaj sprijeda to je 
zacijelol učitelj, upre kljunom na nekoga malog golišavog: Reci ti! — 
A golišavac muca: — Kiša postaje... kiša, kiša, kiša postaje... 
A ostali udare u smijeh, pištanje i vrištanje, da se| dugo nisu mogli 
umiriti. Negdje u sredini drveta zaokružila je druga grupa jednog, 
koji pripovijeda: — Čudo smo doživjeli, velim vam. Kao svaki dan 
došli smo na veliki trg, da čekamo, dok se raziđu prodavači i dignu 
štandovi, pa da se bacimo na otpatke! i prosuto zmje. Ali ono danas 
ni štandova ni prodavača. Sav trg čist i ravan, sa svojim velikim 
jahačem u sredini, na kome obično sjedimo i čekamo. Najedamput 
počeli dolaziti ljudi u uniformama i s puškama, parada čitava. I sve¬ 
ćenik među njima, koji nešto čita u velikoj knjizi, pjeva i blagosivlje. 
Kad je svršio, dva reda onih uniformiranih skidoše puške i svi u 
jedan mah ispališe. Razbjegli smo se na sve strane, kud je koji prije 
mogao. No poslije smo se vratili. Samo na trgu opet sve prazno. 
Nisi moga naći ništa; koje puce, nekoliko čikova i milijun pljuvotina. 

Fuj! — usklikne neka ženka, kojoj se diže perje od gađenja. 
^ ii malo podalje druga grupa, u kojoj jedan priča pokazujući kljastu 
nožicu, kako je nastradao negdje tamo, gdje svršava grad, gdje je 
puno svakakve dječurlije. Samo ne tamo, tko volii svoju glavu. I ne 
staneš na zemlju, već leti kamen za tobom. I s njim bi tako, odapeo 

klipan praćku i odnio mu nogu do koljena/— Čuvajte se takvih! _ 

pedagogizira onaj poznavalac života-A tko ih zna! — klikne neki 

poletarac. — Ja odmah vidim tko je opasan, — reče kljasti. — Kako 

izgieda? — upitaše mnogi, — kako izgleda? _ Odgovori kljasti: — 

To je teško reći, to se mora osjetiti. — Sad jedan iskrivi glavu i 
pogleda na zemlju, prema nekom dječaku što je sjedio na sveučiliš¬ 
nim stepenicama: — Da nije to jedan onakav? — Sva se grupa 
naćuli preko grane. — Ne, ne, — reče kljasti, — taj svaki dan tamo 
sjedi, sluša što govorimo i gleda što radimo. Budite mirni, taj vam 
ne će ništa. 

To je bio Šlojme, koji je sve slušao i razumijevao, što brbljaju, 
žamore, šapću gore u krošnji pusti oni vrapci, dok ga ne trgne iz 
njegove fantazije dodir neke ruke. 

Šta radiš ovdje ? — upita ga Giga začuđeno. 

On se nekako ne snađe u prvi čas, zbuni se, i pokaza na platanu, 
koja je bila cigli jedan ogromni cvrkut. 

Slušam, — odgovori i pokaza glavom, 1 na drvo. 

Da samo znaš, što govore! — klikne još prije, nego je ona 
dospjela da što rekne. 

— Idimo, idimo, — prihvati ona. — Valja da kupimo cipele. 

On je primi ispod ruke i hvataše njezin užurbani korak svojim 
nešto krivim nogama, sav još zanesen od onih vrapčjih razgovora, 
što ih je u sebi i na svoj način odgonetao i iskonstruirao. 

— Ne volim da izostaješ tako dugo od kuće, — reče ona, kad su 
izašli iz sveučilišnog parka, — i da ideš tako daleko. Uopće da 
ostavljaš Gornji grad. Na promenadi ima mjesta dosta, a vrapci pje¬ 
vaju i na Griču. 

Šlojme je pogleda raširivši, što je više mogao, svoje uske, malko 
razroke oči: I 

— Ali nigdje tako ne razgovaraju. Na Griču samo pjevaju, ali 
ne razgovaraju. 

Pričinilo joj se neobično, što govori, pa pogleda i ona njega. 
Činilo se kao da se nalazi u transu: kao pravi mjesečar, mislila je, 
ili onaj bjesomučni dječak s Rafaelova »Preobraženja«, što visi 
dolje u očevoj sobi na velikoj Alinarijevoj fotografiji. I malo se 
prestrašila. Da nisu to predznaci kakve abnormalnosti, da nema u 
njemu klica kakva poremećenja ili defekti živaca, što ne bi bilo 
nikakvo čudo poslije svega, što je podnio i doživio. Opazila je, kako 
je mali neobično osjetljiv, više) puta šutljiv i melankoličan, zatvori se 
čvrsto u se kao najopreznija školjka, pa ne može izvući iz njega ni 

jedne riječi. Drugda je, zbog bilo kakve sitnice, fanatično uzbuđen, 
izobliči se od ekstaze kao sada, na momente pak suosjećajan, govor- 
ljiv, umiljat do neke čudnovate servilnosti, da, joj je neugodno. Kat¬ 
kad bi ga pitala, da li on nju voli; mjesto da odgovori, stisnuo bi je 
grčevito za ruku sa svih svojih deset malih prsta. A jedamput, lani, 
naslonio je usta na njezinu podlakticu, pritisnuo ih na meso čvrsto, 
s paroksizmom, onda zagrabio zubima, da se još i danas pozna znak. 
Ona se bila žestoko rasrdila, udarila ga i izgrdila. Kad je kasnije 
došao, da je zamoli za oproštenje, pitala ga je, zašto je to učinio, a 
on je samo rekao: 

— Jer te volim. 

Svega se toga sada sjetila, pa ga nije dalje pitala. Ali kad su 
poslije večere sjedjeli u njenoj sobi, upita ga, što je ono govorio 
o vrapcima, koji da ne pjevaju, nego da razgovaraju. On je za čas 
opet izgledao kao onaj dječak s »Preobraženja«, počeo je najprije 
mucati, a onda pripovijedao sve svoje fantazije, kako ih je ono prije 
u sebi komponirao, i još drukčije i raznoličije, i s mnogo više detalja 
i kombinacija. Čitav jedan roman života, prenesen na ono gusto jato 
ptica, viđen iz njihova nemira i čuveni iz njihova cvrkutanja. I da ga 
nije prekinula, on bi bogzna dokada pripovijedao, 

— Idi, idi, — reče mu smiješeći se, — to su samo tvoje izmi¬ 
šljotine. 

On je pogleda razočaran, pa prigne tužno glavu i zaklima njom: 

— Ne, ne, ja sam sve to čuo. 

— Ali Šlojme, — prihvati ona s blagim prijekorom, — pa to nije 
moguće! Valjda ne misliš, da ja mogu vjerovati u takvo što. 

— Pođi jedamput onamo, pa slušaj, — reče uvjereno dječak. — 
Izpočetka se ništa ne razumije, no poslije čuješ sve što govore. 

— Kao ljudi? — upita| ona, kao da mu se izruguje. 

— Jest, baš tako, — potvrdi on. 

Ona se malo zamisli tražeći možda neko pitanje, kojim bi ga 
razuvjerila ili natjerala u škripac, pa reče tiho: 

— A kojim jezikom govore? 

Iznenađen osta dječak otvorenih usta, nije znao što bi rekao. 
Smeo se potpuno i tražio, da se sjeti, kakvim je jezikom govorilo 
°no jato. 

No, dakle, kakav je to bio jezik? 

Ne znam, — odgovori dječak, izgubljen u realnosti, u koju 
Ža je dovuklo njeno pitanje. Milan Begović 

(Iz romana »Giga Barićeva«). 

Vli. DRAGUTIN DOMJANIC 

Život. Rodio se 12. IX. 1875. na dobru Kr- 
čima u kotaru Sv. Ivan Zelina. Mladost je pro¬ 
veo u Krčima i u Sv. Ivan Zelini. Srednju ško¬ 
lu i pravne nauke svršio je u Zagrebu, gdje je 
iza toga postao sudac. Sudsku službu završio 
je kao vijećnik banskoga stola. Bio je član Aka¬ 
demije i predsjednik Matice Hrvatske. Umro je 
7. VI, 1933, u Zagrebu, 

Djela. Prvu je pjesmu tiskao i potpisao pu¬ 
nim imenom u Vijencu 1895. (»Riđi pagliaccio«). 
Iza toga je svoje pjesme objelodanjivao po svim 
važnijim hrvatskim časopisima. Štokavska lirika izašla mu je u zbirci 
pod naslovom »Pjesme« (1909.). Od 1915, počeo je pisati i kajkav¬ 
ske stihove, pa je izdao zbirku kajkavskih pjesama »Kipci i popevke« 
(1917.), koje su izišle i u posebnom divot-izdanju, te vrlo ukusno 
opremljenu zbirku »V suncu i senoi« (1927.), Matica Hrvatska obje¬ 
lodanila mu je (1925.) »Izabrane pjesme«, a pjesnikova majka 
izdala je poslije njegove smrti kajkavsku zbirku »Po dragomu kraju« 
(1933.), koju je već ranije on sam složio i priredio za tisak. Domja- 
nić je pisao i pod različnim pseudonimima, pa je tako pod imenom 
Vujec Grga tiskao šaljivi dječji spjev »Petrica Kerempuh«. Osim pje¬ 
sama napisao je nekoliko crtica i pripovijedaka, dosta književnih 
prikaza te mnogo prijevoda iz njemačkoga, francuskoga i ruskog 
jezika. 

Značenje , Domjanića često zanose, osobito u ranijim stihovima, 
pjesnička razmatranja o životu, U sukobu između 
sanja i zbilje, ideala i stvarnosti, pjesnik dolazi do razočaranja, ali 
iznad svih životnih ponora i laži prolazi sarkastičnim smiješkom 
(»Riđi pagliaccio«). U oštrim potezima crta život, u kojemu uz po¬ 
bjedu tijela umire duša. On napušta takav život i u svojim pjesma¬ 
ma oživljava davnu prošlost. Gobleni, mramorni kipovi, 
markizice i princese, vodoskoci, rezede i glicinije sačinjavaju po* 
sebui svijet njegova pjesnikovanja. Od takva tkiva satkao je on 
dražesne sličice, prodahnute često melankolijom prolaznosti. Svi ti 
sadržaji s porculanskim figuricama, menuetima, udvornim razgovo¬ 
rima i zaboravljenim amoretima nose dah nečega mrtvog i bolećivog, 
ali su Domjaniću posebno mili f jer se pod patinom prošlosti gube 
sve mane i grubosti. Njegov rad u mnogim slučajevima nosi biljeg 

aristokratizma, ali pjesnik je u prvom redu ljubio »plemstvo 
čiste misli«, a mrzio laž, prikritu često najplemenitijim idealima. 

U velikom broju Domjanićevih pjesama posebno se ističe 1 j u- 
bav prema domu, jer je on upravo djetinjski privržen rodnome 
kraju i uspomenama na zavičaj. Ta je ljubav tako iskonska i du¬ 
boka kao i kod onoga hrvatskog radnika iz njegove pjesme »U rud¬ 
niku«, koji u dalekim prekomorskim krajevima umire s grudom hr¬ 
vatske zemlje na prsima. Pjesme njegova zavičaja zadahnjuje 
toplina starinskog doma, miris cvijeća, privlačivši čar uspomena, 
koje u pjesnika izazivaju sjetno raspoloženje (Mrtvi zavičaj, Sta¬ 
rinska pjesma, Bele rože, Krče, Glicinije, Lipa, Deca, Romantika, 
Na Krče). U pjesmama Ciklame, Prošecija i Jačmen spojio je opis 
naših krajeva i života sa širokim osjećajem narodne povezanosti 
zajedničkom sudbinom i bolovima. 

Gotovo svi sadržaji njegovih pjesama usko su povezani moti¬ 
vima iz prirode, kojoj je on i posebno posvetio mnogo svojih 
stihova. Mekim bojama crta različne krajolike, šume sa satirima i 
nimfama, poljane s cvijećem i pticama, more i jezera, predvečerje 
s plavim bregovima i posrebrenim vrbicima, a u gdjekojim pjesma¬ 
ma iznosi ritmiku poljskoga rada i ugođaj odmora. Kroz najveći 
dio Domjanićevih pjesama provlači se motiv ljubavi. Ta je 
ljubav spiritualna, gotovo danteovski čista i vanzemaljska. Ljubavne 
snove, čežnje, radosti i žalosti izražava nježnim slikama, duhovitim 
i originalnim poredbama, koje najčešće uzima iz bogatog života 
prirode. »Ko golupče«, »Galeb«, »Glogovi cvijetci«, »Miris akacija«, 
— takvi su naslovi njegovih ljubavnih pjesama. 

Poseban čar Domjanićevim stihovima daje njegov pjesnički 
jezik i ritam. U tom pogledu njemu pripada posebno mjesto, 
jer je on kajkavsko narječje uspješno uveo u suvremenu hrvatsku 
književnost. To je opći tip kajkavskog narječja, kojim su se nekad 
služili kajkavci u književnosti i kojim su govorili obrazovani ljudi. 
Pjesnički mu je izraz šarolik i živahan, jer Domjanić govori obično 
u prenesenom značenju, u dražesnim slikama, pa mu stihovi naliče 
igri sunca i sjene, snova i jave, riječi i zvuka. U svom ritmu isko¬ 
ristio je melodioznost kajkavskog narječja, pa su njegovi zvonki i 
prirodni stihovi prodrli i u šire građanske slojeve, a mnoge su mu 
pjesme i uglazbljene. 


Ujević: Čitanka za više razrede sr. škola 27 

1 . * * * 


»Tu diskretnu poeziju možete zamisliti kao stari salon u baroku, u 
drevnoj hrvatskoj kuriji, s vidikom na večernje naše planine, s jablanima i 
lipama pored tihog perivojskog jezera . žice starog clavecina odjekuju od 
paukove noge, a u sumraku se izvija nad uvelom kitom od glicinija, bagre¬ 
mova, ruža i ciklama krik ranjenog galeba «. 


2. Šutnja 

Snivaju breze, ušutio lahor, 

Spušteno granje još jedva se njiše. 
Zadnji put blijeda zašuštila trava 
Zlatnog od lišća, od zlatne kiše. 

Kako su srebrene poljane tihe! 
Rijeka ne šumi, pod vrbe se skriva, 
Zvijezda u njezinom zrcalu hladnom 
I ne treperi, već ko da sniva. 


A . G. Matoš 


Nije to mir, to daljine — šute. 
Kao da tajne prisluškuju koje. 
Ili bi znale što strašno reći. 

Pa ili ne smiju — ii se boje. 


Dragutin Domjanić 


3. Megle 


Breze su vre čisto žute, 
jele su tak črne, 
divja loza ih krvava 
hoće da zagrne. 

Vlečeju se z klanjcov megle, 
z njimi ide zima, 
žalost, koja ni za zreći, 
srca mi se prima. 

I gubi se breg za bregom, 
zginule su jele 
i zaslepile mi oči 
ruke mrzle, bele. 


Vse odhaja nekam dalko, 
zašli su i puti, 
reč potužit bi se štela, 
al nit glas ni čuti. 

A te misli, hitre misli 
težke su i trudne, 
kak da se bojiju noći 
ove sive, čudne. 

— I kak da je zginul, zaspal 
svet i vse živlenje — 

— Da i ja tak morem zaspat, 
ja i moje senje! 

Dragutin Domjanić 

4. Otmjena dosada 

I Vaše staze su bijele, diskretne, 
idu daleko od svačijeg puta 
pokraj rezede i slatke i sjetne 
tamo put parka i šutljivog kuta. 

Trava je gusta od baršuna meka, 
obični korov joj saga ne kvari, 
prijeko su seljačka polja daleka, 
tamo sred korova mak se žari. 

Gredice ruža i hladne fontane, 
krug oleandra pred stubištem pustim, 
strmogled spušta suhonjave grane 
za onim grmom jasminovim gustim 

Turobni ribnjak sa zelenom mrenom. 

Iglice jela se spuštaju tiho, 
padaju vodi po površju snenom, 
daleki brezik je lahor zanjiho. 

Dvorac je stari od šutnje zadrijemo, 
sunce se sigra po crnom kaminu, 
veliki prozori gledaju nijemo, 
na njim ciklame od dosade ginu. 

Dragutin Domjanić 


5. Bele rože 

Zmisliš se, mama, tih jutrah tak plavih? 
Rosa još s trave se svetila vani, 
stare su vure polahko odtukle, 
glas im je tenek i tih i pospani. 

V odprti oblok je dišalo jutro, 
a pod oblokom naš vrtek je mali 
budit se počel, i on si je dremal 
v mirnoj toj noći, dok vsi smo mi spali. 

Zmisliš se grma od rožicah belih? 

Tak se razrasel, navek je pun cveta, 
vnoge su zime prek njega vre prešle, 
vnoga su žarka ga grejala leta. 






Tesno je k staromu stiskal se zidu, 
da ga prijatel obrani od bure, 
k nizkom obloku se penjale grane, 
čule su, stare kaj šepćeju vure. 

Kad si Ti znala čez oblok pogledet, 
kak da su rože oživele bele, 
kak da su dobre Ti dragale ruke, 
kak da su k Tebi privinut se štele. 

Ni Ti sad rožah, poginul je vrtek, 
dom je razrušen, raznesli su vsega, 
zdalka se vidi ledina žalostna, 
dom gde se belel na slemenu brega. 

Mrtvo je vse, kaj smo imali radi, 
nadu za nadom živlenje nam ruši, 
gineju želje, al samo popevke 
još mi živiju, kak negda, v duši. 

Vu njih navek još ta jutra su plava, 
vu njih još rožice cveteju bele, 
k Tebi dišeće privijaju cvete, 
dobre Ti ruke bi dragati štele. 

Dragutin Domjanić 


6. Za zbogom 

Oslepele budu mi jenput te oči, 
kaj tak su mi gledele rade 
i leta ti v cvetju i jesenih žalost 
i sneg i protuleti mlade. 

Na zadnju molitvu mi sklopili budu 
te ruke, kaj dragat su štele 
i zlatni tvoj klas i črlene ciklame 
i sence i lilije bele. 

Već ne budu vusta mi šeptati mogla 
te reči ti sladke, bogate, 
već ne bu mi tuklo nesrećno to srce, 
kaj, dom moj, je živelo za te. 

Znam, skoro me ne bu i ja bum pozabljen, 
i samo popevke te male 
još dale se budu spominjale z vami, 
tak same si zvonele dale. 

I štel bi, da v vsakoj živi moje srce, 
i štel bi, da vsaka ti vraća 
vsu ljubav, vse lepo, kaj ti si mi dala, 
ti draga, ti reč mi domaća! 

Dragutin Domjanić 


7. Spomen na Split 


Pri morju, pri plavomu morju, 
kak senja je z kamena grad, 
tam želje navek mi letiju, 
tam pak bi se vmul rad. 

Tam sunce je žarko kak ogenj, 
i mehko zna dragati val, 
tam dan se oprašća tak teško, 
ostavit je morje mu žal. 

Tu car je zazidal si dvore, 
pred puno i puno sto let, 
tu naša je v mramoru slava, 
pod poljem, gde trn je i cvet. 

Nad gradom se breg zazelenil, 
vse pute zasenil je bor, 
v daljini su otoki, mesta 
1 morje i nebo odzgor. 


Na otoku grad je jen mali, 
vu morje je štel đ& beži, 
al nisu ga lepoga dali, 
za obalu zid ga drži. 

Vu luki se njišeju ladje, 
ii roj se metulov to sel, 
vsi šari, a dalko, tak dalko 
još jeden je mali i bel. 

Na hridi su črne ciprese 
i veter si z vali šumi, 
tu grobje muči i počiva, 
tu slatko i dugo se spi. 

Al v gradu je očih kak sunce 
i rečih kak mesečna noć, 
i komu vu srce su došle, 
ne da i ne da mu se proć. 


— Pri morju, pri plavomu morju 
kak živa popevka je kraj, 
tam lepo bi živeti bilo 
i lepo vumreti takaj. 


Dragutin Domjanić 

VIII. VLADIMIR VIDRIC 

Život . Rodio se u Zagrebu 20. IV. 1875. 
Njegov otac, podrijetlom Slovenac, bio je imu¬ 
ćan odvjetnik; majka, rođena Tomičić, potekla 
je od odlične i obrazovane građanske porodice. 
Pučku školu i gimnaziju svršio je u Zagrebu. 
Pravo je učio u Pragu, Zagrebu i Beču. Sudje¬ 
lovao je u đačkim gibanjima svoga vremena, 
među ostalim i kod spaljivanja madžarske za¬ 
stave u Zagrebu g. 1895. Zato je bio otpućen 
sa zagrebačkoga sveučilišta, te je nauke za¬ 
vršio u Beču, a doktorat je položio u Zagrebu. 

Vidrić se već u gimnaziji isticao svojim neobičnim duševnim i 
tjelesnim darovima. Bio je veoma snažan i lijep, a njegovo pamćenje 
i shvaćanje bili su takvi, da je s lakoćom ulazio u različita za¬ 
mršena pitanja. Kako su mu roditelji pružili sve potrebno, da se 
može duševno razviti, on se svojom nadmoćnošću svagdje isticao. 
Bila su mu namijenjena odlična mjesta. No ili on nije za njih poka¬ 
zivao mnogo volje, ili drugi opet premalo razumiievania za nj, pa je 
trajno ostao odvjetničkim perovođom. Umro je mlad, u Stenjevcu, 
29. ruma 1909. 

Književni rad . Vidrić je počeo štampati pjesme pod kraj 19. v. u 
»Vijencu«, a do svoje smrti objavljivao ih je dalje u »Hrv. salonu«, 
»Životu«, »Savremeniku«, i t. d. G. 1907. izdao je malenu zbirku 
»Pjesme«, koja sadržava u glavnom sve, što je napisano. Ali ono malo, 
što je ostavio, nije izradio kao književnik po zvanju, nego kao čovjek, 
koji stvara pjesme iz potreba vlastite unutrašnjosti, bez obzira na 
publiku. Svoje stihove ponajviše je deklamirao prijateljima, a oni 
su ih bilježili i davali u javnost. 

Karakteristika . Klasično obrazovan, s ljubavlju za hrvatsku i 
slavensku prošlost, sa sklonošću prema pejzažu i slikarstvu, Vidrić 
je u svojim pjesmama iznosio slike iz staroga rimskoga svijeta, opi¬ 
sivao zagrebačku okolicu, unosio se u slavensku mitologiju, i t. d. Ali 
nije išao za tim, da opisuje, nego je u slikama iznosio sebe: svoju 
ljubav prema životu, svoje ushite pred ljepotom, svoje ljubavi i svoja 
prijateljstva, svoje bolove i slutnje o ranoj smrti. 

Vidrićeve pjesme, stvorene da se deklamiraju, a ne da se čitaju, 
doimaju se neobičnom lakoćom: kao da to i nisu stihovi, već riječi 

običnoga govora. Svojom zbitošću, mnoštvom slika, zgusnutošću 
izraza nalazile su uvijek poklonika i nasljedovača. Zato se uvijek 
iznova pretiskavaju. Po njima je Vidrić nesamo jedan od najistak¬ 
nutijih lirskih pjesnika hrvatske Moderne, nego i jedan od najizra- 
zitijih hrvatskih stvaralaca s početka 20. v. 


1. Roblje 

0 kako je pusto, kako je tužno! 

Sunce pada za gole planine, 
daleko tamo na krvavo nebo 
vihor povija oblačine. 

A kipi more. — Nad talasom talas 
pjenav se diže i šumeć se sliva, 
vijore ptice lupajuć krilim — 
a stenjuć o boku lađa pliva. 

Ogromna crna. Na svijetloj provi 
vrzu se sapeti ljudi i žene 
i lamaju ruke i nijemo plaču, 
a kose im lete raspletene; 

stištu prsi i grče ruke, 
okovane pružaju k nebosklonu, 
sa tala se dižu i rukama kažu 
onamo, gdje jarko sunce utonu. 

Daleko tamo u onom kraju 
vihor gdje huči, vihor gdje huji, 
daleko u demonskoj onoj oluji 
ugledaše zadnjom domaju. 

Vladimir Vidrić 


2. Pejsaž 


U travi se žute cvjetovi 
i zuje zlaćane pčele, 
za sjenatim onim stablima 
krupni se oblaci bijele. 


i nebo se plavi visoko, 
kud nečujno laste plove; — 
pod brijegom iz crvenih krovova 
podnevno zvono zove. 


A dalje iza tih krovova 
zlatno se polje stere 
valovito, mimo i spokojno — 
i s huma se k humu vere . . . 

3. Drijemovni pejsaž 


Nebeski putnik mjesec 
lako je odskakivo 
nad svijetlim oblačnim rubom 
i opet u nebo plivo. 


»Gledaj« — glas mi se javi — 
iskrice noći lete . . . 
t vidjeh u rosnom grmlju, 
gdje blisnuv — ginu i — svijete. 


I kad sam otvorio prozor, 
blistav od kapi kiše, 
trznula se je grana, 
i još se lagano njiše. 


»Tko mi to kaza?« — viknuh, 
al f grmlje i bašta sniva, 
tek mjesec nad svijetlim rubom 
naglije hiti i pliva. 


»Zdravstvuj!« — i smijeh se pronije. 

II' prosu se šaka pijeska? 

Ja ne znam. — Na mokrih stazah 
tiha se voda ljeska . . . 

Vladimir Vidrić 


4. Jutro 

Svitaše. Još bi tama u lugu. 

Pan se ukaza s omašnim mijehom; 
on stupi na čistac pod jasiku tanku 
i tu se oglasi smijehom. 

Plahe su sjene došle iz tame 
i plesat stale na zelenoj travi. 

Bile su divlje plavojke nimfe 
s bijelimi vijenci na glavi. 

A svitaše jutro. Rosa je pala, 
pa se u krupnih kapljah blista. 

Sja jutarnja zvijezda. Drhće i trepti 
jasika širokog lista. 

Pod jasikom ljupko žamore dude 
i igra kolo naoko Pana. 

A šumi lug — to ide vjetar 
o prvom osvitu dana. 


Vladimir Vidrić 


425 


IX. MIHOVIL NIKOLIĆ 


Rođen je 29. srpnja 1878. uKričkama kod Drniša. 
Bio je dugo vremena ravnatelj »Croatie« u 
Zagrebu. Izdao je knjige pjesama: »Pjesme« 
(1898. i II. izd. 1901.), »Knjiga života« (1899. 
sa S. Tucićem), »Nove pjesme« (1905.), »Vje- 
ročka« (1914.) i »Knjiga pjesama« (1917.). Osim 
tih pjesničkih knjiga Nikolić je napisao dramu 
»Razbijeni sni«, aktovku »Kad zamre pjesma«, 
a u rukopisu mu je drama u 3 čina »Umiranje«. 
Nikolić se u književnosti pojavio kao jedan od 
kolovođa hrvatske modeme, te su tada njegove 
pjesme bile u velikoj cijeni. U svojim oblikovno veoma dotjeranima, 
skoro savršenim pjesmama donosi sjetne sadržaje, razboljeno i nježno 
čuvstvo, zbog čega su ga prigrlili i stari. Svoju popularnost je s pravom 
zaslužio, jer je najbolje od svih modernista izražavao duh svoga 
vremena. 



1. Dvije duše 


Ko dvoje umornih, starih 
jedno se uz drugo stisli, 
i sjede — tihi i sami 
u davne utonuvši misli. 

Odajom kroči vrijeme, 
teški mu prolaze čaši, 
sumrak sve jače pada 
i svijetlo se danje gasi... 


Na zidu vise portreti, 
slike čudne i stare: 

To mrtva gledaju lica 
na život i njegove čare. 

A samotnog, davnog iz kuta 
s prašnoga fortepiana 
vedra i vesela pjesma 
minulih javlja se dana ... 


I odajom zamnije šapat 
ko jesenji vjetar kad duše — 
to jezikom govore svojim 
dvije umorne, stare duše ... 


Mihovil Nikolić 









2. Ja dršćem kao sjena 

Ja dršćem kao sjena, što lijeta utaman, 
a pristaništa nigdje — tek pust i dalek kraj, 
pa snivam priču sreće — kroz topli ona san 
u dušu mi se šulja ko sunčev da je sjaj. 

I u crn gledam suton: daleko zvijezda sja, 
što nekoć sam je hvato ko da je biser čist, 
al ko da smrkla davno vedrina neba sva 
i mrkla pala jesen i umro zadnji list. 

1 ek — ćutim, da mi kaplje sa srca kap po kap, 
na ideale pada, što srušio ih svijet, 
a tuđa bol mi mami još s oka suza slap, 
dok drugi baš mi htjeli da svežu krila let — 

O dođ’te — ja vas zovem, o časovi vi svi, 
kad drhtalo je srce i tresla mi se grud .,. 
sad nujni suton pada i vedri blijede sni 
i gdje je cvalo cvijeće — tu inje pada svud. 

Tek toplo srce živi i trepet duše, gle, 
što dao mi je život, da lakši bude let; 
i letio sam — davno obletio sam sve, 
al pristaništa nigdje — tek širok, dalek svijet. 

I sad ko sjena dršćem, što lijeta utaman 
i ništa više nemam: — čeznuće mi je sve . .. 
tek ćutim, da me ljubi moj prvi, vedri san 
i šapće mi o sreći, što živi — da i mre- 


Mihovil Nikolić 

X. VLADIMIR NAZOR 

Život. Rođen je 30 V. 1876. u Postirama na 
otoku Braču. Srednju školu je polazio u Splitu, 
a sveučilište (prirodne nauke) svršio je u Grazu. 
Služio je kao nastavnik srednjih škola u Splitu, 
Zadru, Pazinu, u učiteljskim školama u Kopru l 
K astvu, gdje je do godine 1918. bio i ravnatelj 
Od god. 1918. do 1920. bio je profesor učitelj¬ 
ske škole u Zagrebu. Zatim je dodijeljen Dječjem 
domu u Crikvenici kao upravitelj. God. 1926. je 
umirovljen, ali je iste godine reaktiviran kao rav¬ 
natelj ženske realne gimnazije u Sušaku. Nakon 
kratkog službovanja na Sušaku dodijeljen je opet Dječjem domu u 
Crikvenici. Zatim je premješten za ravnatelja realne gimnazije u 
Zagrebu. God. 1932. je umirovljen. 

Književni rad . Književnošću se stao baviti već u đačkim godinama. 
Glavna su mu djela: »Slavenske legende« (1900.), »Živana« (1902.), 
»Knjiga o kraljevima hrvatskijem« (1903.), »Veli Jože« (1908.), »Li¬ 
rika« (1910.), »Hrvatski kraljevi« (1912.), »Nove pjesme« (1913.), 
»Istarske priče« (1913.), »Intima« (1915.) f »Pjesni Ijuvene« (1915.), 
»Medvjed Brundo« (1915.), »Utva Zlatokrila« (1916.), »Stoimena« 
(1916.), »Pabirci« (1917.), »Arkun« (1920.), »Tri priče za djecu« 
(1920.), »Niza od koralja« (1923.), »Priče iz djetinjstva« (1928.), »Pje¬ 
sme o četiri arhanđela« (1927.), »Priče s ostrva i grada i sa planine« 
(1927.), »Šarko« (1929.), »Pjesme o bratu gavanu i seki siromaštini« 
(1931.), »Pastir Loda« (1938. i 1939.), »Dedek Kajbumšćak (1939.). 
Sveukupna djela počeo mu je bio 1918. izdavati pok. Branko Vodnik. 
Gotovo sva njegova djela, od česti pod novim natpisima i u novom 
rasporedu, izašla su u Zagrebu (Knjižara Horvat). Neke njegove 
knjige izišle su u više izdanja. Antologiju njegove lirike izdala 
je godine 1922. Narodna knjižnica pod natpisom »Carmen vitae«. 
Pored originalnih radnja Nazor je izdao i neke prijevode (Shakes* 
peareov »Macbeth«. Heineove pjesme), pisao je članke o metrici, pa 
različita razmatranja o književnim pitanjima. U posljednjim godinama 
stao je realističkom tehnikom pisati pripovijetke iz zagrebačkog 
života. 

Značajka. Nazor je najplodniji hrvatski pjesnik u posljednja 
četiri desetljeća. S velikom stvaralačkom snagom, jedan je od 

rijetkih književnika, koji ne ostaju na istoj crti, već imadu sposobnost, 
da se trajno pomlađuju, iznenađujući mnoštvom i novošću svojih 
motiva, stvaranjem na različitim područjima, dubokom proživijenošću 
svojih djela i plodnošću nadahnuća. Pisao je i lirske i epske pjesme, 
tomane, priče, balade, drame; služio se i slobodnim i vezanim stihom, 
i heksametrom i dvanaestercem i desetercem, pjevao sonete i diti- 
rambe. Pisao je i autobiografske priče i udubljavao se u život starih 
Slavena; ulazio u poganski svijet, a u isto doba ima duboko religioznih 
motiva. Zato je o njemu — više nego o ijednom našem piscu — izre- 
čeno mnogo najoprečnijih sudova. 

Nazor je ušao u književnost s građom iz grčke i slavenske mito¬ 
logije u doba, kad je hrvatskom lirikom vladao neki pomodni 
pesimizam i kozmopolitizam. On je u hrvatsku književnost unio 
smisao za prirodu, kad su drugi pjevali o dvorcima i parkovima. 
Počeo je veličati zdravlje i fizičku snagu u doba, kad su drugi uzdisali 
i plakali. On je prema bolećivosti Domjanića i Nikolića unio u našu 
liriku osjećaj životnog veselja. Prema nacionalnoj romantici i kultu 
prošlosti u starijoj našoj lirici, on je tražio ošlon za nacionalno 
spasenje u nama samima. Sve je to, izrečeno bujnim i snažnim stiho¬ 
vima, pridonijelo, da je Nazor bio umjetnik, koji je prodrmao našim 
narodnim životom i ojačao narodnu želju za slobodom (»Hrvatski 
kraljevi«). No u isto doba je nacionalna crta u njegovoj poeziji samo 
uzgredna, jedna faza u njegovu ličnom razvoju — i Nazor, više 
od svih naših pjesnika, ide dosljedno svojim putovima, bez obzira na 
simpatije i antipatije vremena i ljudi. Nekad razglašeni pjesnik 
optimizma, dao je u »Intima« poeziju leda i sumornosti; obožavač 
životnog veselja, dao je u »Pjesnima ljuvenim« erotiku analitičku, 
neplodnu. 

U Nazorovu stvaranju ima djela, koja su veoma različita po 
svojoj pristupačnosti čitaocima. U svojim pričama (»Veli Jože«) 
i epovima (životinjski ep »Medvjed Brundo«) iznosio je u obliku 
alegorija naše narodne nedaće (međusobnu neslogu, robovanje tuđin- 
cu, opijanje radikalnim krilaticama) načinom, da ih mogu čitati i 
djeca. U drugim se pak djelima (»Živana«, »Intima«) toliko povukao 
sam u se, da treba gotovo komentare. Bez obzira na vrstu, kojoj 
pripadaju pojedina njegova djela, on je u prvom redu lirik. Njegove 
pripovijetke (»Priče iz djetinstva«, »Šarko«) upravo su odlomci 
vlastitog životopisa. U romanu »Pastir Loda« prikazao je — u licu 

grčkog satira, koji ne može umrijeti i koji živi na Braču kroz stoljeća 
zapravo svoja životna iskustva i svoj pogled na ljude. 

Traganje za smislom života . Od svih naših novijih pjesnika Nazor 
j e najmanje artist u onom tjesnogrudnom obliku, kao što se taj pojam 
često u nas shvaća. Svaka njegova i formalno loša pjesma nužna je za 
razumijevanje njegove umjetnosti kao cjeline. Jer je ta umjetnost u 
svojoj jezgri borba za prevladavanjem i prodiranjem u bivstvo svijeta 
i smisao života, i svako Nazorovo djelo, ma kakve značajke naoko 
imalo, u svojoj je bitnosti jedan odlomak iz te uporne i vječne borbe. 
Nazor se kao umjetnik najviše približava tipu pjesnika, kojima je 
umjetnost u isto doba i religija i filozofija i nauka: borba s pitanjem 
eksistencije, umjetničko konkretiziranje najviših doživljaja duševnih, 
i nastojanje, da se izreknu riječju, koja će imati stvaralačku snagu. 
Odatle i njegovo veliko uvažavanje umjetnosti, kao i njegova česta 
malodušnost prema vrijednosti vlastitih djela — kad mu se čini, da 
je sav njegov rad prema cilju, što bi ga htio postići, i prema onome, 
što su drugi veliki pjesnici stvorili, samo tepanje. U svome ličnom 
životu osamijenik, koji ne traži od društva ni sućuti ni odobra¬ 
vanja, Nazor s druge strane predočuje čovjeka, koji sa svom inten- 
zivnošću proživljava život, utapajući se sad u primarnosti poganstva, 
sad u mistici kršćanstva, promatrajući sad pozorno sadašnjost ljudi, 
a sad opet život sitnih kukaca i biljka. Kroz sve te faze stvaranja, 
naoko tako različite, ipak se u njega dade razabrati jedna osnovna 
crta, kao glavna misao u njegovu životnom djelu: borba između 
materije i duha, traženje Boga kao izvora i jezgre bitka. Zato u 
njegovoj umjetnosti ima strana raspojasanog veselja i najčišće 
mistike; zato se on jednom čini čovjekom s velikim smislom za 
potrebe vremena, a drugda mrzovoljastim samotnikom. Počinjući 
kao razvikani poganin, on se u svojoj umjetnosti sve više uzdizao, 
bacajući svojim posljednjim djelima (»Pjesme o četiri arhanđela«, 
»Pastir Loda«) kao nekim reflektorom jednoliko i jasno svijetlo na 
sve faze svoga stvaranja, koje su dale poticaja za toliko različitih 
sudova o njemu. To je ona religiozna i filozofijska crta u višem 
značenju riječi, bez koje uopće nema velike umjetnosti. 

1. Cvrčak 

1 cvrči, cvrči cvrčak na čvoru crne smrče 
svoj trohej zagušljivi, svoj zvučni, teški jamb... 
Podne je. — Kao voda tišinom razlijeva se 
sunčani ditiramb. 

I pjeva: »Ja sam danas ispio sunce plamno. 

I žilice su moje nabrekle ko potoci. 

U utrobi se mojoj ljuljuška more tamno. 

Na leđima mi šuma, što nagli trgnu srh. 

Dv'je stijene, dva obronka postaše moji boci, 
a glava — gorski vrh«. 

I cvrči, cvrči cvrčak na čvoru crne smrče, 
dok sunce s neba lije na zemlju žar i plam: 
»Zemniče, ja sam himna, što bruji za oltarom, 
dok šuti gordi hram. 

.. . Izađi! — što se kriješ pod krošnjom, u rupama? 
na kamu puž se sunča, na travi grije crv! 

Rominja s vedra neba ko kiša iskara 
sunčana sveta krv. 

.. . Izađi, ti, koj’ niknu iz zuba ljuta zmaja, 
da budeš grm, što gori, luk napet, plamen mač, 
al' raznježi ti dušu milinje cvjetnog maja, 
al' omekša ti srce jesenjih voda plač. 

. .. Zaprznio te mrak, 
po zemlji sipaš žuč, 
a tebe zemlja rodi, da budeš čil i jak, 
da nosiš u njedrima radosti zlatni l^ljuč. 

... Ja gutam žar sunčani. 

I osjećam u sebi, gdje struje šumne r'jeke, 
šumore zelen-luzi svjetlošću obasjani, 
klokoće vrelo, more pjeni se i krkoči, 
modri se grožđe, i zri bobulja sure smreke, 
niz bor se smola toči. 

. . . Zemniče, ja sam p’jan. 

Oh, sunca, sunca, sunca! 

Još led mi noge trni, 
pred očma još se crni 
odurni zimski san.« 

I cvrči bez prekida i šiba teškim ritmom 
goleti ugrijane, lug mrtvi, sparni zrak, 
trepeće oštra pjesma ko vjetru na krilima 
dugačak svilen trak. 

I pjeva: »Slava zemlji i suncu i talasu! 

Dajte mi kaplju rose na kori jasenovoj 
i kaplju žuta soka na bobi na smrekovoj, 

\Y velju snagu novu podajte mome glasu, 

. .. Sunčeve žice idu od neba pa do zemlje 
Napete kao strune. Golema harfa sja. 

Mnogo ju ruku dira. — Nebesa zabrujaše, 
i sluša zemlja sva. 

Mir je na vodi, muk je u docu i luzima, 
al* čujem velje srce, gdje kuca sred dubine: 
bojiš se, zemljo majko, da onim pod prstima 
ne zamre pjev sunčani, žica se ne prekine. 

.. . Zemniče, ču li poj? 

Šumi ko srebrn more, 
zuji ko pčela roj.« 

1 pjeva: »Sv'jet je lijep, a život dar je s neba, 
al, žeđa nek ti bude velika, ljuta glad. 

Pa gutaj vatru moju i siši ml’jeko moje — 
i bit ćeš sveđer mlad. 

. .. Oh, sunca, sunca, sunca! / 

I vonja sa doline, 
i vjetra sa vrhunca! 

. . . Zemniče, ja sam pjan. 

Gle, iza žbuna viri, 
pomamnu pjesmu sviri 
na fruli nagi Pan«. 

I cvrči, cvrči cvrčak na čvoru crne smrče 
svoj trohej zagušljivi, svoj zvučni, teški jamb. 

Prdne je. — Kao voda tišinom razlijeva se 
sunčani ditiramb. 


Vladimir Nazor 

2. Maslina 

Vinograd moga je oca ovjenčan zelenim v’jencem 
maslina. Pod njima ja sam u vrućijem danima ljetnim, 
dok je sazr’jevalo grožđe i cvrčci šibali vazduh, 
gledo u i zanosu sv’jetle vizije što ih je Podne 
pred očima stvaralo mojim. 

More je šumjelo negdje daleko. Po modrome nebu 
plovili b*jeli oblačci, a zemlja je ležala teška 
i tiha u snu sunčanu. 

... U takav ja sam trenutak 
veliku, strogu i mirnu, iz maslinika se dižuć 
k vedrome svodu, bez štita, bez koplja i kacige sjajne, 
vidio Palas Atenu. 

Ona je nosila žižak na dlanu. Plodova zrelih 
ubra pregršt pa saže sok njihov na suho stijenje 
i ruku do sunca dignu i užga tu malenu sv’jeću. 

- * • Gori na mojemu stolu, 
u tamne i burne noći, od zemlje niska svijeća. 

A^jetrina otvara vrata i prozore, kroz kuću duva, 
zidima trese i tamu sve crnju tjera mi u dom: 

Ja mirno sjedim uz sv’jeću, koju ograditi dlanom 
ne treba; ulje joj vonja po maslinama mog oca, 
a plamen njezin je iskra sa vatre sunčane. — I sveđer, 
kad mi je teško med ljudima, nastaje začaran krug, 
u kojemu okolo žiška, dok noću vihori bjesne, 
zazeleni se l’jepi vinograd mojega oca 
ovjenčan maslina v’jencem; — pod njime sanjari dječak, 
grožđe dok zre, i sve jače pjev cvrčka se glasa, i more 
krkoči negdje daleko, i nebeskom plovć vedrinom 
dva oblaka bijela, tanka . . . 


Vladimir Nazor 

3. Gusarska lađa 

Gle! — Crni se, skrita u lugu kraj spilja, 
sa trozubim pramcem i gvozdenim bokom. 

A gusar sve čeka da pusti je s dilja, 

pa na, val da bane ko zv’jer naglim skokom. 

Pantera to gladna u grmu se krije. 

Luk napet hrbat je njeni. 

Dok šutljiva pandže u hridinu rije, 
gled luta po srebrnoj pjeni. 

0 galebi budni, zakr'ještite, more! 

0 konji pjenorepi, uz brijeg se popnite! 

0 valovi burni, visoko se propnite 
pod kandžijom vjetra, ko brda, ko gore! 

Brod kobni je gotov, već čeka na škveru 
i sidro već u more baca, 

Dok očajno bruji noćnu neveru 
plač mrtvijeh naših otaca. 

Vladimir Nazor 


4. Stomanja 


Stomanju tebe san satkala 
Skoncen benečanske svili 
I va nju pet dunj zamotala 
Pet ruž, da ti lepo diši. 

Ma ti si ju zgazil. I čula 

San klet. I stomanju moju 
Tva mat, kad mi j’ nazad vrniila, 
Rekla je reč grdu, reč zlu. 


A sad š črnemi ću iglami 
Su našu jubav rakamat; 

Va njoj z mrzlemi ću rukami 
Zavit su tugu. — 0 ma mat, 

Va rakvu kad grobar me stavi, 
Stomanju mi tu obuci! — 

I spomenon tužne j ubavi 
Govore da slatko se spi 


Vladimir Nazor 


Stomanja — košulja; tebe — tebi; benečanske — mletačke; svili — svile; 
t va — tvoja; vrnula — vratila; črnemi — crnim; su — svu; rakamat — vesti 
(vezem); mrzlemi — hladnim; o ma mat — o moja majko; rakvu — raku. 


Ujević: Čitanka za više razrede sr. škola 28 

5. Anđeo u zvoniku 

I. 

Rodih se u gradiću na žalu širokog morskog kanala. 

Pred njime more s jedrenjačama i parobrodima, koji prolaze, a 
da ponajviše i ne ulaze u pristanište; s one strane uvijek 
modre vode, ljubičasto kopno s dugom gorskom kosom; za gradićem 
krševiti kraj ostrvski našaran zelenilom vinograda i maslinika. 

Ne vidjeh je od svoje pete ili šeste godine, al' je se i sada sjećam. 

Pamtim i koješta, što sam u njoj doživio. 

Nekoliko osamljenih, al' jasnih slika, nalik na svijetle trenutke 
nekog mutnog poluzaboravljenog sna, niču iz moga pamćenja i leže 
na sivome moru zaboravi kao malena ostrvca obasjana suncem. 

Vidim oleandre u malom dvorištu pokraj mora pred starinskom 
kućom, u kojoj sam se rodio, a dijete se igra u njemu. 

Kupam se, još sitan kao crvić, na igalui »Vrela«, dok me majka 
gleda s prozora obližnje kuće i viče, ne znam da li ozbiljno ili u 
šali: Roni, Vlado! Roni! 

b S i edim u nekoj ovećoj sobi, na klupici, uz drugu čeljad i zanosim 
se igrom »marionetta« na maloj pozornici. Arlekin je obukao odijelo 
sa šarenim kockama, Pantalon nosi na sebi bijeli plašt. Kolombina 
trna dugu plavu kosu i crvene obraščiće, a kad govori, uzdiše stavlja¬ 
jući ruku na srce. Al’ je meni najdraži Frakanapa. čovuljak s krivim 
nogama i s velikom glavurdom. On miče neprestano nogama lupajući 
njima o pod kao kozle papcima. Ruga se zaljubljenoj Kolombini i 
Pantalonu, zbija svakojake šale s plahovitim, no glupim Arlekinom. 
A kad Frakanapa pripovijeda, da mu je đon profrišen, al' da je on 
tome jadu doskočio napravivši na đonu i drugi otvor, pa mu sada 
voda kroz jednu rupu ulazi, al' kroz drugu odmah i odlazi, ja se tako 
glasno i od srca smijem, da svi oni ljudi okolo mene gledaju više u 
me no u samog Frakanapu. 

A sjećam se i dviju kasnih večeri, vedrih i punih zvijezda, al' 
ipak takovih, da sam bio sav prožet zebnjom. 

Jednog puta gledamo, kako tamo daleko, preko kanala, nešto 
plamsaj u tami. Vele. da gori u velikom gradu lijepi, još novi teatar, 
i da će onaj grdni crveni požar zahvatiti možda čitav grad, progutati 
sve kuće. Vjetar duše, a nama se čak| pričinja, da je topao od vatre 
i da nam nosi vonj po dimu i po paljevini. 

Druge smo pak večeri promatrali malenu, al' blistavu repaticu 
na vedrome noćnom nebu baš iznad planine s one strane kanala. 
Ja sam mislio na onu zvijezdu, što je vodila tri Kralja k malome 
Isusu. Htio sam se veseliti repatici, al’ su svi odrasli okolo mene 
govorili o njoj kao o nečemu, što nam navještava jad i nevolju. 
Brodovi će nam donijeti kugu s Levanta; skakavci će idućeg proljeća 
poharati sve usjeve i vinograde, pa će nastati glad; Rusija će dignuti 
silnu vojsku na Turčina, i sedam će se careva zaratiti, i sve će se 
majke oviti u crninu. Ja sve to slušam; zapravo sve i ne razumijem, 
a)' neki strah prodire u me. Držim se sve čvršće majčina skuta; 
molim je, da pođemo kući, i ako me ne spopada san. A kad legnem 
i zaspim, kao da se repatica prometnula pred mojim očima u sablju, 
s koje kapaju krupne krvave kapi. 

Takve me uspomene vežu i sada s gradićem, gdje sam se rodio. 
Sve su one nalik na bljeskove u sivoj noći. No ima i jedna, koja, pot¬ 
puna i jasna, sja i sada u mojem pamćenju. I njome hoću da otvorim 
ovo moje pričanje. 


II. 

Bilo je to kratko vrijeme prije, no smo se preselili odanle u 

očev zavičaj. 

Stanovali smo onda nedaleko crkve, što je stajala na poljanici 
iznad place u sredini mjesta. 

Ja sam često izlazio kradom iz kuće i šuljao se do samotnog 
putića iznad poljanice, da gledam zvonik, križ na njegovu vrhu i 
časovnik sa crnim kazaljkama na gornjem dijelu zida. Kroz široke 
otvore, baš ispod krova, viđala se zvona, koja su se katkad blije- 
štala u zrakama sunca na zapadu. 

Ništa nisam radije slušao do zvonjave tih zvona. 

Poznavao sam odmah glas velikoga, srednjega i maloga ili — 
kako smo ih mi zvali — »Djeda«, »Oca« i »Unuka«. Viđao sam i 
konope, što su micali zvonima, pa i vjerovao, da krupnim i teškim 
»Djedom« zvoni samo neki sijedi starac, »Ocem« čovjek crne brade, 
a »Unukom« koji dječak, možda mojih godina. 

Jer ih nisam nikada viđao, ja sam o njima mnogo maštao. Oni 
ne mogu stanovati ni u crkvi ni u onome tornju bez prozora i bez 
dimnjaka. Dolaze odnekuda, da obave svoj posao pa da ih opet 
nestane. »Unuk« zvoni svake večeri poslije »Oca«. Onaj mali dolazi 
dakle s bradatim čovjekom, da zvone Zdravomariju. Ne boji se on ni 

kiše ni vjetra. Možda otac nosi malog sina na leđima ili u naručju, 
pa sve tako ide svojim redom, od dana u dan. 

Sve me to zanimalo, a nije mi više bilo ni čudno, jer mi se barem 
činilo, da sam koješta već doznao. 

Al' nešto poče buditi u mene neku radoznalost; nešto, o čemu 
prije nisam nikada mislio, jer nisam na to ni pazio. 

Otkada dokada čuje se neko kucanje gore u zvoniku, a da se ni 
jedno od onih zvona ni najmanje ne miče. 

— Kuc! Kuc! Kuc! 

Kao da klatno udara jedan, ili dva, ili tri, pa čak i do dvanaest 
puta, po »Unuku«. Zvono baš onoliko puta zvonkoj zveči, a da se ni 
konop ni što drugo ni najmanje ne miče. 

Stojim i čekam. 

Vrijeme prolazi. Htio bih već otići, kad najednom: opet onaj 

glas. 

— Kuc! Kuc! 

Silazim pred zvonik, sjedam ispred zatvorenih vrata. 

Unutra je sve tiho. 

Ne čujem no žagor ljudi dolje na placi i zivkanje vrabaca na 
crkvenom krovu. 

Da se ne igram kamenčićima, ja bih tako čekajući i zaspao na 
onome pragu, kad najedamput iznad moje glave: 

— Kuc! Kuc! Kuc! 

Hitam natrag. Al' zvona opet sva nepomična. 

I po prvi put u životu osjećam, da ima i nešto, što nam je u isto 
vrijeme i čudno i nekako nas plaši. 

III. 

Pada prvi mrak, a otac je opazio, da sam istom stigao doma. 

— Gdje si ti to bio? Marinetta, pazi malo na tog skitalicu! 

— Tata, kako to, da su vrata zvonika zatvorena, i nikoga u 
njemu nema, i zvona se ne miču, a ipak zvoni? 

On me spočetka ne razumije. 

— Kako to? Zvoni? 

— Da. Kuc! Kuc! 

— A, da. To ne zvoni. Ure. Ure biju na zvoniku. 

— A što su te ure? 

I on mi nešto govori o onome crnome krugu na gornjem dijelu 
zvonikova zida. O kazaljkama ili crnim prstima, koji se polagano 
miču. O minu tima, o urama i četvrtima. 

Al’ ga ja ne razumijem. 

— A tko ono udara zvečkom o »Unuka?« 

— Nitko. Mehanizam. Batić. Kuc! kuc! po zvonu. Svakog idućeg 
sata po jedan udarac više. A onda 1, 2, 3, 4 udarca svakih 15 minuta. 
Jednog ćeš dana sve to bolje razumjeti. Ne misli sada na to. 

No ja ne mogu da ne mislim. I da ne mislim na svoj način. 

Ud očeva tumačenja ostade mi samo to, da neki čekić udara o 
malo zvono, o »Unuka«, a u to i vjerujem. 

A tko se to penje u onu visinu s čekićem u ruci? Tko bi to 
mogao ući kroz zatvorena vrata, penjati se po nekim stubama — 
ako ih zbilja i ima — u mračnom tijesnom zvoniku sve do gore, do 
samog zvona, koje visi ispod krova? Takovo što ne može uraditi ni 
onaj starac ni čovjek s crnom bradom, a još manje dječak. A ja bi ih 
kroz one otvore jednom ipak vidio. 

— Mama, tko bi to mogao biti? 

- Al’ reče ti sinoć tata. Čekić. Mehanizam. 

— Mehanizam. A tko je to? 

— Pitaj oca. Ne muči me više time. 

A ja idem na putić. Gledam. Čekam. 

Lijepo je proljetno jutro. Rijetke su voćke još u cvatu po 
vrtovima. Gradić je tih, jer su gotovo svi ljudi u vinogradima ili u 
pristaništu. Ne čujem drugo no cvrkut ptica sve naokolo i zvižduk 
parobroda tamo dolje na gatu. Okolo crkve sve mimo. Samo se 
lastavice užurbale okolo vrha zvonika, a preko poljanice lete dva 
bijela leptira tražeći kakav cvijetak. 

Ja gledam u nebo. 

Oblačić lebdi visoko iznad zvonika. Sunce ga obasjava samo s 
jedne strane, pa su mu rubovi kao od zlata. Mijenja se polagano. 
Postaje dulji; pruža se uvis; sve je više nalik na odrasla dječaka 
s dugim bijelim krilima. 

— Anđeo! 

Gledam u nj. A on se spušta naniže postajući manji i bjelji. 
Sunce mi udara u oči pa mi smeta gledanju. Ipak vidim, da se spustio 
!za vrha zvonika pa ga ondje i nestalo. 

— Kuc! Kuc! Kuc! — odjeknulo je zvonko i veselo u proljetnom 
lutru, i jato je vrabaca pobjeglo sa krova. 

Ovog puta ona tri glasa odjeknuše duboko i u meni. Zakucalo 

nešto u prsima. Poslije čuđenja spopada me zanos i radost. 

trčim kući; banem pred majku. 

— xMama! Sad znam. Vidio sam sve. 

— Što to, sinko? 

— Anđela! Silazi u zvonik, udara čekićem po »Unuku«. 

— Jesi li baš vidio, kako udara? 

— Nisam. AT sam ... 

— Šuti. Okani se anđela i zvonika. Ne skitaj se okolo. Da mi 
se nisi više ni makao odavle! 

Al’ je majka preveć zaposlena, da bi me mogla čuvati, a one 
njene riječi pobudiše u meni novu želju. 

E, da. Valjalo bi ga vidjeti... ali iz bliza. Gledati, kako udara 
po zvonu. 

A kakav je? Jesu li mu vlasi kao plamen? A kriia od pravog 
perja? A onaj njegov čekić je ii baš od zlata? 

IV. 

I ja izlazim kradom iz kuće. 

Neko vrijeme čekam mimo na putiću. 

Sve je tiho i pusto. 

Silazim na poljanicu; prilazim k vratima, zvonika, a ona — gle! 
— pritvorena. 

Stojim, neodlučan. 

Al čega bih se bojao? Ta to je anđeo, koga dobri Bog šalje s neba 
na zemlju. Zar se ne molim svake večeri svome anđelu čuvaru? 

I mene nije više ništa strah. 

Šuljam se u zvonik. 

U njemu je tako mračno, da bih htio odmah pobjeći. 

AV nešto svijetla pada odozgor i s nekog okna na strani, pa 
već vidim kamene stube, što se svijaju vodeći sve naviše. Penjem 
se hitro onoj svjetlosti ostavljajući za sobom tmicu. Sve je tiho; ne 
čujem no cvrkut lastavica, i to baš onda, kada prolijeću pred 
otvorima na vrhu tornja. 

Eto me već visoko, na podu od dasaka. 

Tri debela konopa vise odozgo. 

E, sad vidim;, 

Dovle se penju Starac, Sin i Dijete pa se laćaju onih konopa i 
potežu. 

A vidim i zvona. Imadu široka okrugla usta s klatnima, što su 
nalik na debele jezike. Ona se sjaju na suncu, dok sam ja još uvijek 
u polumraku. 


— Tik! Tak!... Tik! Tak! 

To je ura. Kuca kao i ona u našoj jedaćoj sobi na zidu, al’ mnogo 

jače i muklije. 

A što ću sada? 

Čekati mirno, dok On dođe. Cut ću šum njegovih krila, vidjeti 
kao neki plamen, ugledati ga iznad sebe. Sve će se u zvoniku zasjati. 

1 on će me vidjeti. Spustiti se do mene. »Znaš, ja sam onaj mali, koji 
ti se moli svake večeri«. — »Znam. Dobro si ti dijete. A što bi htio?« 

_»Da vidim, kako kucaš čekićem od zlata. Da i mama dozna, što je 

i kako je. A i tata...« Onda će me on uzeti za ruku, dignuti me, kao 
da sam kakvo pero ili slamčica. Naći ću se pred »Unukom«. »Drži!« 
reći će mi On i pružiti čekić. Ja ću ga zapitati: »Smijelim li?« On će 
kimnuti glavom. Dignut ću onda ruku, udariti... Oh, veselja! 

Gledao sam uvis, gotovo nestrpljivo, al sav sretan, kad se 
iznenada trgnuh prožet strahom. 

— Kuc! 

Kao da je zagrmjelo u onoj polutami. Odjeknuo je gvozden 
hrapav glas, od kojega se meni pričini, e zadrhta čitav toranj. 

— Kuc! Kuc! 

Htio bih zaplakati, al* je moj strah tako velik, da se i toga bojim. 
Strah me je sići dolje, niza mračne stube, u onu tamu na dnu zvonika. 

Ali lastavice opet cvrkuću. I sve se opet smiruje. Doskora je 
tiše no prije. I moje je srce prestalo da onako lupa. 

Počinjem iznova misliti. 

Niti sam vidio Njega, ni On mene. 

Morao bih se popeti još naviše. Gore! Gdje su zvona i gdje 
sunce šija! 

Tražim očima naokolo. Vidim u sjeni, baš uza zid, neke drvene 
ljestve. 

Razmaci su na njima nešto previsoki za moje noge, al’ se držim 
čvrsto rukama; mučim se i napinjem; dižem se polagano. 

Sad su mi zvona još bliža. U mraku sam, ali je preda mnom 
mnogo svjetlije. Bojim se gledati poda se u ponor, nad kojim kao da 
lebdim. Osjećam, da ne ću dugo izdržati na onim strmim ljestvicama 
pa dižem oči i šapćem: 

- Anđele! Anđele! 

Nešto crno i šutljivo proleti okolo mene; zapišti kao miš. 

Uznemirio sam neke crne, malene životinje, što se drže zida iza 
n mjih leđa. Opet su prhnule uz moju glavu; dotaknuše me nečim 
golim i hladnim. 

Spopada me strah. Pružam nogu da siđem, al’ kao da je razmak 
postao sada još veći, pa ne mogu naći prečku. 

— Mama! 

One gadne ptice lete okolo mene, a ja više ne mogu ni gore ni 
dolje. Plač me već guši. Ne. znajući više, što bih, hvatam se jednom 
rukom konopa, koji visi baš ispred mene, pa drmam i potežem. 

A zvono zazvoni- 

Glas mu bruji u zvoniku; pričinja mi se i prejak, al' je tako 
zvonak a meni i| poznat — da mi je odmah nešto lakše. 

Don, don, don, — glasa se »Unuk«, a meni je, kao da mi veli: 
»Samo ti tako vuci i poteži, pa ću ti ja već pomoći. Dok ja zvonim, 
ne može ti nitko ništa«. 

Al i to mnogo ne potraje. 

Konop mi se najedamput ote iz ruku, i zvonjava prestade. 

Neki je čovjek stajao poda mnom na podiću od dasaka, držao 
u ruci donji kraj konopa i gledao u me. 

Tko si ti? Što tu radiš? Odmah dolje! 

Ja udarih u plač. 

On se pope na ljestve, skinu me dolje. Stade me koriti i 
ispitivati. 

Al* ja sam samo grcao. 

Onda me on dignu u naručaj i ponese napolje. 

Uze me za ruku. Povede me preko poljanice u jednu od naj¬ 
bližih kuća. 


V. 

U prizemnoj sobi sjedio je za stolom stari župnik s naočarima 
na nosu i čitao iz neke debele knjižice sa crnim koricama i s pozla¬ 
ćenim rubovima. 

Što je to bilo, zvonaru? — upita on gledajući u me. 

Pa eto vidite! Dok sam radio u crkvi, ušuljao se u toranj, 
popeo se na ’ljestve i dočepao se konopa malog zvona. Da pade, 
ubi se. 

— A čije je to dijete? 

Ja ga pitam, al on samo plače. A i našao sam ga prestrašena. 
Možda od onih šišmiša. 

Župnik me uze k sebi; namjesti me između svojih koljena; 
pogladi po glavi. 

Umiri se, mali. Ne plači. Gle ove knjige. Sva je zlatna. A 
pogledaj malo i ove sličice. Tako! Evo još jedna. Bit će ona tvoja. 
Hoćeš li? 

— Hoću. 

Onda župnik dignu glas: 

— Katina, dođite amo! 

Uđe neka starija žena čisteći krpicom veliku žlicu. 

— Znate li vi ovo dijete? 

— Kako ga ne bih znala? Ta, krstili ste ga baš vi, Don Rocco, 
bit će možda pet godina. 

E, kad bih ja pamtio svu djecu, što je krstim! — nasmija 

se on. 

— To vam je šjor-Pijerov sin. 

— Vlado! 

I župnik me posadi na svoja koljena. 

— A što si ti, sinko, tražio u zvoniku? 

Ja sam baš promatrao sličicu nekog anđela s velikim krilima i s 
plamenim mačem u ruci. Oči su mi bile još pune suza i još sam 
pokatkad grcao, al’ mi je na srcu bilo već lakše. Osjećao sam se 
sasvim dobro na župnikovim koljenima. 

— Anđela, — rekoh ja. 

— Kakvog anđela? 

Onoga, koji silazi s neba sa zlatnim čekićem i kuca njime po 
* Unuku«. 

Zvonar i žena udariše u smijeh i navališe na me pitanjima. AV 
samo župniku uspije da dozna sve od mene. 

Pa kažite mu, od čega to kucanje. Imate novu budilicu sa 
zvoncetom i s čekićem. Mali će možda razumjeti. Da je donesem? — 
reče žena župniku. 

Ne! — odgovori on. 

Onda mi reče: 

A jesi li ga i vidio? 

a T ^ esam * Jedamput samo. Izdaleka. Kad je silazio u zvonik. 
A Zašto °n dolazi? I zašto kuca? 

Da javi ljudima, što im je raditi preko čitavog dana. 

— Kako to? 

sa d će doskora podne. A on će doći i udariti dvanaest 
d z atnim čekićem o zvonce. I ljudi će znati, da je objed gotov. 

Vratit će se s polja i s pristaništa u kuću. Otac, majka i djeca 
stajat će okolo stola. I pomoliti se Bogu. I objedovati. 

— Jest. Tako i mi molimo. Svaki dan. 

— A znaš li, kako je predveče? 

E, sad znam. Onda on opet kuca. Pa večeramo i idemo 

spavati. 

Vidiš, dijete, za to On dolazi. I kuca. I sve ide, kako dobri 
Bog hoće. 

A zašto zvone ona druga zvona: ujutro, u podne, predveče? 

Jer anđeo dolazi i kuca. A ovaj naš zvonar čuje pa trči 
i zvoni, da zvono javi nadaleko i naširoko, što nam je učiniti u 
onaj čas. 

Tako je! To ću ja reći i tati; i mami. Sad će vidjeti, da im am 
ja pravo. Nema ništa bez Božjih anđela! 

A stari se župnik sav raznježi. 

Dade mi sve sličice, što ih je mogao naći, a ona mi žena natrpa 
nečim džepiće. 

A sada, da ga povedem kući? — upita zvonar. 

— Ne! Idem ja sam! — odgovori župnik. 

I mi izidosmo. 

Sto je to, velečasni, opet uradio? — zapita moja majka, 
netom nas ugleda. 

A kad joj on reče, što je sv© bilo, ona se stade tužiti. 

Čudno vam je to dijete. Sve hoće da vidi i da dozna. I ne 
igra se bezbrižno kao druga djeca. Sve se bojim, da će jednom 
zastraniti. Vele, da baš takova djeca udare kasnije kojekakvim 
stramputicama. 

A župnik njoj: 

— Ne bojte se za nj, gospođo. Ma i što se s njime desilo, on će 
uvijek biti jedan od onih, koji vjeruju u Boga i u njegove anđele. 


Vladimir Nazor 

XI. ISIDOR POLJAK 

Život. Rodio se u Bednji u Hrvatskom Za¬ 
gorju 7. V. 1883. Umro je od upale pluća u bolnici 
u Brčkom 21. VIII. 1924. Učio neko vrijeme kla¬ 
sične nauke na zagrebačkom sveučilištu. Osjeća¬ 
jući poziv za svećeničko zvanje, pođe u Sarajevo, 
gdje je svršio bogosloviju. Bio je najprije ka- 
tehet, zatim vojni svećenik i poslije rata župnik. 
U kratko vrijeme ustrojio je dvije nove župe: 
naprije na Bijelom Brdu u blizini Dervente, a 
onda u Boču pokraj Brčkoga. 

Rad . Prvu zbirku pod naslovom »Pjesme« 
štampao je 1909. u Sarajevu, drugu pod naslovom »Sa Bijelog Brda« 
1924. u Zagrebu. Mnoge njegove pjesme nijesu ušle ni u prvu ni u drugu 
zbirku, nego se nalaze razasute u »Vrhbosni«, »Prosvjeti«, Hrvatskoj 
Prosvjeti«, »Luči« i drugdje. U »Vrhbosni« je tiskana i njegova ras¬ 
prava o Kranjčeviću. 

Značajka . Poljak je gotovo isključivo religiozni i rodoljubni pje¬ 
snik. Najprije je stajao pod utjecajem Kranjčevićeva načina pjevanja. 
Poslije je stvorio svoju samostalnu formu. Sav u zanosu crkvenih 
himna, prožet duhom mistike i askeze, klanjajući se sa strahopočita- 
njem pred veličanstvenošću svemira, donosi u najboljim svojim pje¬ 
smama goleme planine, nepregledne oceane, kretnje sunca i zvijezda. 
Sve mu to dočarava blijedu sliku vječnosti i Boga. U prvoj zbirci 
kušao je u ciklusu »Iz ostavštine moga prijatelja« zaodjenuti pje¬ 
sničkim ruhom filozofsku i etičku problematiku modernoga čovjeka, 
koji se iz sumnje i razvrata obraća na kršćanstvo. 

Uz ove religiozne pjesme vrlo su lijepe i njegove pjesme iz rodi¬ 
teljskog doma, a napose pjesme majci. 



1. U bijelom pluvijalu 


Božanski sam snivao san: 
u zemlju je našu došao maj, 
u zraku je veseo pjevao ptić, 
1 glazbom je zvonio gaj, 
a zemlja je mirila sva, 
ko veliki raskošni cvijet, 

1 vrtom je bio prekrasnim 
s av široki Božji svijet- 


Obuko sam bijeli pluvijal, 
u ruke uzeh ciborij zlat 
i pošo sam zemljom rascvalom. 

Kud išo sam, klanjaše pšenična vlat, 
i k zemlji se svijao cvijet, 
a sunce i zeleni bregovi 
pjevahu: Svet, svet, svet! 

A prašnim je cestama vrvio, 
ko da se otisnu pčelinji roj, 
trčeći, žureć se, hramajuć, 
beskrajnog mnoštva nepregledan broj, 

— Kud ćete, braćo i sestrice, kud? — 

— U Božji — rekoše — idemo grad, 
gdje Otac nam spremio stanove, 

a radost je vječna i neznan jad, — 

A mnogi je putnik zaostao 
uz jecanje teško i plač ljut. 

Vrućina ga suha izmori, 
noge mu izrani dalek put, 

I gledo je suznih očiju, 
gdje izmiče u dalj sretniji drug, 
ko ranjena ptica u jeseni, 
kad družice lete na sunčani jug. 

— O sestrice, brate, ne plači! — 
Otvorio ja sam ciborij zlat, 

pa klanjahu sunce i bregovi, 
i mirisni cvijetovi, pšenična vlat. 

I svakomu dadoh hostiju, 
ko pahulju snježnu, Gospodnji dar, 
i svaki u srcu oćuti 
novog života ognjeni žar. 

I pođoše opet na dalek put, 
uz kliktanje radosno, veseli poj, 
korakom čvrstim i sigurnim, 
k Ocu i sreći beskrajnoj. — 

O kako prelijep, Gospode, 
u svetištu Tvome ja snivam san! 
Dopusti, da sanjam ga, Gospode, 
još godinu mnogu i mnogi dan. 


lsidor Poljak 

2. Mati 

Preko devet gora, dolina i brda, 
usred sela b’jedna, 
koliba je stara, a u izbi ima 
stan sirota jedna. 

Nije dugo išla stazom žića, ipak 
b’jele nosi prame . . . 

Sveti, mili Bože, što joj mladost ote? 

Vječna miso na me. 

Svi se snovi njeni, sve se želje njene 
oko mene kreću. 

Nema sudbe svoje, sa mnom d*jeli moju 
nesreću i sreću. 

Ja sam duša njena. Pa da sve me progna, 
znam, da ona ne bi; 

da me sv’jet ko izmet baci, ona plačuć 
svila bi me k sebi, 

I da nebo na me rasrđeno pusti 
grom i munju b’jesnu, 
ustala bi ona i pod munju, slabu 
podmetnula desnu. 

Ah, ja n’jesam sam i lako život snosim, 
dokle sa mnom pati 
preko devet gora sirotica jedna: 
moja draga mati. 

lsidor Poljak 


3. Moja ptica 

Slavuju sitni, pjevaču dragi, 
njesi ti moja ljubljena ptica. 
Glazba je tvoja zabava slatka 
dragima, štono plamenih lica 
ruku o ruci svibanjskog jutra 
šapćući lugom rosnim se veru, 
pod nebom plavim s nebom u duši 
vječnu si zadaju vjeru. 















446 


Tebe ja volim, orle moj, orle, 
kraljevska ptico golemih krila, 
što se visoko nada mnom viješ. 

Mati je tebi kol'jevku vila, 
ljudske kud jedva dopiru oči, 
na brdu snježnom, silnom vrhuncu, 
zvjezdanom tebe pojila rosom, 
kliktat te nauči suncu. 

Tamo si osto. Ogrnjen plaštem 
zvjezdanim stupaš, cestama šećeš, 
sunca što vežu. Samac, s visina 
ponosnih svojih spustit se ne ćeš 
zemlji na krilo. Kralj si bez pratnje 
gordom na visu, gdjeno se čuje 
šuštanje zv'ježđa, što no se voze 
brže od brze oluje. 

Kraljevstvo tvoje svijetla i sunca 
oblaka nema. Magle, što kriju 
bregove zemske kal javim ruhom, 
mučno se teške do tebe viju; 
dignu I 1 se ipak u carstvo tvoje, 
na njih se survaš. Krilima biješ, 
kanda su gromi. Pandžama paraš, 
sm’jehom se pobjednim smiješ. 

Kada ti snaga klone, a krilo 
nehote k zemlji padati stane, 
napregneš snagu, umorna glava 
najvišu na lit snježanu pane, 
razgrneš plašt svoj zv'jezdama osut, 
zauv’jek usneš. Ničija noga 
buniti ne će b'jeloga sna ti 
snježnom na podnožju Boga. 


Isid^r 

Zli. MILAN PAVELIĆ 

Život. Rodio se u Mrzlom Dolu (općina Krivi 
Put) 30. XI. 1878. Umro u Zagrebu 14. VI. 1939. 
Obitelj mu je pripadala istoj zadruzi, iz koje je 
potekao Poglavnik Nezavisne Države Hrvatske 
dr. Ante Pavelić. Bio je prvenac između devet¬ 
naestero djece. Od 1890. do 1898. učio je gimna¬ 
ziju u Senju. Svršivši 1902. u Zagrebu bogosloviju 
služio je kao kapelan i upravitelj župe u više 
mjesta modruško-senjske biskupije. Na Rijeci je 
1913. i 1914. bio član uredništva »Riječkih No¬ 
vina« i urednik »Hrvatske Obitelji«. Poslije svjet¬ 
skog rata došao je u Zagreb, gdje je bio urednik izdanja »Narodne 
Prosvjete« i »Glasnika sv. Josipa«. G. 1924. stupio u isusovački red. 

Rad. Prvu zbirku pjesama izdao je 1902. u Zagrebu pod naslo¬ 
vom »Iz zakutka«. Druga mu je zbirka pod naslovom »Pjesme« izašla 
1913. na Rijeci. G. 1928. »Pjesme o Malom Isusu«, 1939. »Zvijezde 
Srca Isusova«, a poslije njegove smrti izašla je zbirka »Pod okom 
Gospodnjim« (1940.), koju je on sam uredio. Među njegovim prije¬ 
vodima izađoše u posebnim knjigama: Adolf Rette, »K svjetlosti 
vječnoj« (Rijeka 1916.); Aleksandar Manzoni, »Zaručnici« (Rijeka 
1918.); Marko Marulić, »Pedeset priča« (Zagreb 1924.); »Četrnaest 
pjesama sv. Terezije od Maloga Isusa« (Zagreb 1928.); »Crkveni 
himni u hrvatskom prijevodu« (Zagreb 1936.); »Iz duhovne lirike« 
(Zagreb 1937.). 

Pod utjecajem Milutina Cihlara Nehajeva bio se u senjskoj gi¬ 
mnaziji pridružio »mladima« oko časopisa »Nade«. Kasnije je pripa¬ 
dao skupini »Kola hrvatskih književnika«. Najplastičnije je opisao 
uspomene iz djetinjstva pjesmama »U zavjetarju«, »U dolini« i »Oluja«. 
Uz prvorazredne mističke pjesme i elegije stvorio je i više legenda i 
balada, kojima je dao u vrijeme propadanja te vrsti pjesništva nov 
cblik, pun života i umjetničke dotjeranosti (»Pod gorom«, »Planinska 
Jegenda«, »Sveti kruh«). 

Literatura: životopis mu je napisao u pogovoru, koji je dodan njegovoj 
posmrtnoj zbirci »Pod okom Gospodnjim «, Josip Badalić. Iscrpljivi prikazi 
i ocjene njegova rada izađoše u » životu « 19!f0., br. 5 — 6. 

1. Oluja 

Stado u docu, njemu po strani 
rutavoj, staroj bukvi na grani 
momčić ko malašni planinski duh; 
ogrliv hrek uz čvorugu šuplju, 
ljeskovu šipku tura u duplju, 
guslanjem iznutra javlja se puh. 

Sunce prigrijava. Sjaji se gvozd, 
Bliješnjakom slijepeć. Šuškorom leže 
ploče sunčane, zlaćane mreže, 
o zraci spušta se vatreni grozd. 
Vjetru ni daška. Sočna se kita 
bukviću vitome ljulja još trun, — 
kosovac mrkli sa nje othita, 
nenadno zamro mu rumenkast kljun. 

Ispuzlo sunce nad šumsko brdo 
s lipanjskim podne. S omare klone 
brujanje krošnjam’. U guštu krdo 
obadi gone. 

S drijemežem rve se priroda sva, 
s visa tek, dignuv k zapadu glave, 
na mjestu lebdeć, udilj se dave 
zlogukim graktanjem gavrana dva. 

Mršti se svod iz »babina kuta«, 
s mukom odonud krilati vranci 
vuku u pravac sunčeva puta 
čađav, neuredan, gromoran voz, 
gudi s daljine cesta nebeska. 
Zapadni vrsi, gudure, klanci 
u sjeni već su; s podaljeg bljeska, 
posvukud evo se smrkava skroz. 

Gruvanje življe drobi se, kara; 
krkor ga oštar počesto para, 
gušeć se mahom, 

grošnje pod jakim zastrepe dahom. 
Ožari sve se smračenim tlima, 


449 


u tren prodera se grom, — 
reko bi: svod je od lima, 
kovač gorostas ozgo ga zviznu 
gvozdenim kladivom, trže se lom. 
Cikćuči jasni se, užasni zvuk 
niz stijene sali, jetko ih liznu, 

ondje ko otupi časkom -- 

gnjevnim se razlomi praskom, 
topotom, rukom bikova ljutih 
svud se raštrka, nebom ko daskom 
stade koturati visoki kuk; 
kasajuć u dalj nekol'ko puti 
gromače zvonkim kopitom iupnu, 
šobotom krupnim u drage stupnu, 
surva se negdje uz grožljivi huk. 

Ispod zelena šumskoga plašta 
iz šupljeg zuba — brdskoga kama — 
viri dječarac s crvenom kapom 
ponaput crvka. On mašta: 
doma sad goruć »blagoslov« mama 
baca pred vrata, krsti se blijeda, 
djed se uz okno, poduprt štapom, 
čudesno moli, u oblak gleda. 

S nepskog rešeta vjetar ko gazda 
toči već jedre, orijetke kaplje 
na zemsko gumno. Planinu taknu 
oblak cmoglav, s čeonih brazda 
hrupi mu ko sa žljebova slaplje, 1 
s čeljusti svih mu urnebes graknu. 

Sva se planina plamenj em stvori, 
divski joj mlin 
zamlio između dublja; 
duboko bezdno šađa J je trublja, 1 ^ " 
podzemski džin ' - 

trubi je, k neku jeka isO'ori. 

Stablu, stabalcu, grmenu svakom \ 
zloduh kroz korijenje piri, 

Ujević: Čitanka za više razrede sr. škola 29 










kovna se glazba srčikom toči, 
kroz granje sviri. 

Izviru, šiču, lepeću zrakom 
aveti, što se grotlima gnijezde; 
s brda ko mijeh vukodlak se valja 
humove tište olovne more; 
prolijeću ružni, velji bukoči, 
vještice — koštane gore — 
na njima jezde, 
krezubim vilicam* brižde, 
s jezika kano s vatralja 
prosiplju žeravu — psost, 
s glava im žarke ljutice zvižde. 
Pohađa vješture neželjen gost, 
odnekud za njima mamno 
sulud vjedogonja klisi; 
oružje ocalno, plamno 
na njemu zvekće, 
najdublja uvala visi 
s prsa mu kano tambura zvučna, 
njemu pod stopama jekće 
gudnjava, tutanj, zvonjava tučna. 
Munje mu pogledi, govor mu trijes, 
s nozdara vihrom klisure žanje, 
stabalje čupa, oblama granje, 
savija, krši bukviće krte; 
strane obuhvata, zameće ples, 
pršte mu suze, zrakom se vrte, 
s brade mu tru se svrdlovi leda, 
po njoj što red ih nanizo se cijel — 
strehama tako krov ih poreda, 
kadno osedla ga oklopnik bijel. 

Planine još se do neba dime, 
pramenje dima biva im bljeđe; 
teškoj oblačini plasne 
zabreklo vime, 

Plamaju jošte svjetlice jasne, 
ali već slabije, rjeđe, 

grahorast svirac u silne diple 
gore nad svodovi jem duva. 

Kano iz jajeta piple 
mališ iz stijene prokljuva. 

Ognjeni zmaj se u dalj odziba, 
za goru trup mu se sruši, 
repinom tek još nemoćno šiba. 

Zemlja se puši, 
dižu se u vis magleni bijelci; 
sa neba potna, mrtvački sinja 
daždic rominja, 

nad šumom kan'da plaču anđelci. 

Na bilu dječak uzbija stado, 
od suza trag mu licem se suši, 
jaganjac drag mu u šumi strado 
— pričešća lik u Judinoj duši —, 
Livada kišni blagoslov pije, 
otkriva bezbrojnih cvjetova kras, 
njivama bubri zarudjeli klas — 
van šume srda bješnjela nije. 

Velebna vila svilene čipke 
zapadnog svoda na glavu skupi, 
na bilo sjede, niz pleći gipke 
do mora šinu joj od zlata pram; 
uzdiže liljan-rukama sunce, 
opasa dugu, ruhom joj hrupi 
rastopljen dukat; buknu potpunce 
zdravim, mirišljivim tijelom joj plam. 

Pregača njena livadna kosa, 
pregači pod vrh momčića bosa 
utkan med jaspide malašni lik; 
koraljnih, rosnih jagoda snopci 
njemu u rukam. Ćurliču popci, 
u srce ševin se saliva klik. 


Milan Pavelić 

Babin kut je ona strana obzorja, odakle dolaze ljeti tmasti oblaci i olu.i 
(obično sjeverozapad i zapad). — » Blagoslov c ovdje maslina, koga P Mage- 
slovljena na Cvjetnicu. — Bliješnjak, jaka svjetlost, od koje bliješte oči. 
BriSdati, kao šibati, sjeći. — Bukoč, ušara, jejina. — Džin, div. — Grahorast 
sličan šarenom zrnju graha. — Gromača, gomila. — Grotlo, ždrijelo. —Jaspid, 
jaspis, vrst poludragoga kamena rasličlte boje. — Klisiti, skakati kao kUs 
(komad drva u Igri klis). — Mora, zlo biće, koje proizvodi neugodan pritisak 
na ljude, osobito u snu. - Piple, pile. - Ponaput, poput. - Popac, cvrčak. — 
šuškor, Sušanj, suho otpalo lišće. — Vatralj, kuhinjska lopatica za prenošenje 
žeravice. — Vjedogonje, vjedi, zaštitni duhovi, koji odgone tuču i oluju od onih 
polja, koja štite, a pritom dolaze u borbu s drugim vjedima, koji štite svoja 
polja, čiji vjedi podlegnu u borbi, njegova polja stradaju. 

2. Victoru Hugou 

šaljući mu »Sagesse« 

Nitko od svih sad Vam poklonika nije 
Ko ja divio se Vašim odlikama. 

Vaš me glas opajo ko pobjeda sama. 

Čitah Vas sa žarom, što iz srca bije. 

Tad mi Višnji maknu veo, što svijet krije. 

Drag mi posta Bog i Crkva, i pun plama 
Ja vjerujem sve, što — vaj! — ludost je Vama 
I u Vašoj pjesmi zgražam se od zmije. 

Promijenili se. Ko Vi. Tek u drugom smjeru. 

Sve ovako malen imah i ja pravo 
Prigrlit načelo posljednje mi zdravo. 

Ipak, učitelju, znam, golemu mjeru 
Hvale sam Vam dužan: hvala Vam, o hvala. 

Vi mi bjeste blagi u dan gorkih zala. 

(Preveo Milan Pavelić) P - Verlaine 

XIII. JAGODA TRUHELKA 

U posljednjih pedeset godina u svim svjetskim književnostima jače 
surađuju žene. Imadu uspjeha u različitim književnim vrstama, a osobito 
u pripovijetki i romanu. Ne postoji posebna ženska književnost, ali se ipa 
unosi u književnost nešto novo: ženska težnja, da se život žene pridigne, 
da joj se dopusti smjelije obrazovanje duha i da se žena ekonomski os o- 
bodi i osamostali. Kod mnogih žena književnica i nema tih nastojanja, a i 
znadu istinitije i vjernije prikazati žensku dušu, jer zahvaćaju iz dublj 
svoga ličnoga preživljavanja, a ne crtaju ženska lica onako, kakvima 
ona čine muškim promatračima. 

X u hrvatskoj književnosti javlja se od kraja 19. vijeka veći broj žena. 

Život. Rođena je 1864. u Osijeku, a proživjela je svoj vijek u 
školskome radu u Osijeku, Gospiću, Banjoj Luci, Zagrebu i Sarajevu. 
Poslije živi u Zagrebu radeći književno i prateći hrvatski narodni 
i kulturni život. 

Djela. Truhelka je počela pisati krajem prošloga stoljeća i na¬ 
stavila je pisanjem sve do danas. Prvi su joj radovi tiskani u razli¬ 
čitim listovima. 

Radovi iz prošlosti Bosne i Hercegovine. U 
romanu »Vojača« radnja je smještena na bosansko i dubrovačko tlo 
u XV. vijeku. Tu se sudara bogumilstvo i katolicizam, u Bosnu pro¬ 
diru Osmanlije, velikaši se svađaju, a širi se tuđinski utjecaj. Sama 
Vojača priprosta je žena bosanskoga kralja Stjepana Tome Ostojića, 
a sudbina joj je teška, jer je Toma ostavlja, da se iz političkih razloga 
vjenča kneginjom Katarinom Vukčićevom iz roda Kosača. 

U tom romanu kao i u pripovijetki »Finiš Hercegovinae« brižno 
je crtana kulturna i povijesna pozadina. I premda ju je već J. E, To- 
mić pohvalio, da je svojom Vojačom pokazala, »da je dorasla pisati 
i historijske romane«, ona ipak traži za sebe drugi, sretniji oblik 
književnoga stvaranja i nalazi ga u pripovijetki o djeci. 

Dječji pisac. Najljepša i najpoznatija Truhelkina djela sva¬ 
kako su »Zlatni danci«, »U carstvu duše«, »Pipo i Pipa«, »Bogorodičine 
trešnje« i »Dusi domaćeg ognjišta«. Ta trilogija ima posebne čitače, 
a to su osobito djevojčice, ali i dječaci, koji iz bajka i fantastičnih 
priča ranijeg djetinjstva traže prvi blagi i vedri realizam. Osim tih 
mladih čitača, koji vole knjige radi obilja sadržaja i događaja, i odrasli 
cijene njezina djela radi plastičnih pojedinosti i umjetničke snage 
izražaja. 

U tim pripovijetkama redaju se sitne zgode i nezgode iz dječjeg 
života u obitelji jednog učitelja, sve se odvija slikovito i živo, jer se 
osniva na autobiografskoj podlozi. Lakim načinom, prirodno i ne- 
namješteno nižu se sličice iz svakidanjeg života, a u njima ima dubo¬ 
ka istina. Odgojna im je vrijednost u tome, što Truhelka svojim 
otmjenim duhom vodi mlade čitače kroz sukobe i napetosti, ljubo- 
rnoru i potištenost, radost i žalost, pa im pomaže da zagledaju u koji 
mračni kutić svoje duše i da ga osvijetle, otvara im oči za ljepote 
Prirode i budi u njih osjećanje za ljude i njihovu sudbinu. 

Svuda uz ljude susrećemo u pripovijetkama i životinje, a u zbirci 
alčićev kraljevski let« postaju one i glavna lica. Gusak, kanarinac, 
° a, svračak ili miš, svi oni imadu svoje lične odlike, gotovo svoj 

značaj. Te su pripovijetke plod duhovitog zapažanja i osobitog zani¬ 
manja za životinje. 

Značajka. Sav je njezin književni rad odraz kulturne i ozbiljne 
ličnosti s osobitim odgojiteljskim darom. Pričanje joj teče epski 
mirno, jezik je čist i bogat, a stil jasan, gibak i prirodan. Ona je 
prva u našoj književnosti prikazala, iz početka u nešto sumornim 
bojama, ženske sudbine iz naraštaja, koje je na prijelazu iz XIX. st. 
u XX. st. svijesno prihvaćalo svoje životne zadaće. 

1. Baka i bašča uoči smrti 

— Sjećam se osobito jednoga dana u kasnoj jeseni. Bila sam 
onda već poodrasla. A moglo je biti, da sam onda s bakom i bila 
posljednji put u bašči za njena života, pa mi je zato i ostao taj dan 
u pameti. Čitave nedjelje davila nas gusta magla, i ako baš nije bilo 
kiše, ali je sumaglica sve pokrila. 

Malo se prošetale amo tamo po srednjoj stazi, a onda sjele pod 
jabuku. Odavle se mogao pregledati čitav vrt i naš i susjedni i dalje 
polja i njive, jer je naše mjesto bilo ponešto uzvisito. Morala sam 
sada baki kazivati, kako izgleda bašča. Te ja njoj pričam, kako je 
sva izišla raščupana, operušana i gola kao prosjak, koji je nekad bio 
bogat, a sada u dronjcima pocrnio od siromaštine i tuge. Zelenilo 
utrnulo, učmalo lišće, gdje je zaostalo, visjelo kao krpe niz izlomljene 
stabljike. Požutjelo. Po'rđalo lišće graha grčilo se i savijalo na prvo¬ 
me mrazu i mrtvo se oborilo niz trklje, koje su se pružile nakrivljene 
kao kosturovi spram siva jesenskoga neba. Ruže obezlistale, grančice 
trnovite tresle se na studeni i vapile za suncem, što se pri zapadu 
časom promolilo kroz pukotinu u oblacima, da kao na rastanku jos 
jednom obasjava tužne ostatke odbjegla ljeta. Iz pustoši obranih i 
opljačkanih greda kupusa, repe i luka crvenjela se još tu i tamo po 
koja zaostala i zaboravljena đurđija kao krvave mrlje, a bijele lijepe 
kate kao samrtničke svijeće drhtale na jesenskom zraku. Najčudniji 
bili su mi suncokreti, koji su svoja pocrnjela lica tužno sunovrati i 
k zemlji pod bremenom bijede i propadanja, i činili mi se kao ljudi, 
koji su nekamo zalutali, pa sad stoje i ne znaju, na koju će stranu. 

— Nato meni baka stane pričati, kako ima ljudi, koji vjeruju, 
da su neki cvjetovi i biljke zaklete ljudske duše, koje poradi svoji 
grijeha moraju prebivati u drugim bićima, dok se ne očiste. Zato baka 
nije nikada dopustila, da se bez potrebe trati bilje, jos manje je 

trpjela, da se muče životinje, sve da i nije vjerovala u one bajke, 
nego je više od šale govorila, da i u biljci i u živini valja poštovati 
stvorove Božje, 

— Čuješ li, — pitala bi odjednom baka, — čuješ li, kako svira 
vjetar kroz ogoljelo granje voćaka, kako šušti po uvelom lišću kuku- 
a ruža i uzdiše kroz travu i biljke? I to je glasnik Božji, što nosi vijest 
od vlatka do vlatka i šapće u uši učmalome rašću i zakašnjelim cvje¬ 
tovima, da je blizu kraj, 

I doista šušne sad blizu, sad dalje, tamo nešto prsne, ondje za- 
praska, sitno zavrkne u travi, u suhim bokorima, a kukuruzova batva 
ljuljaju se amo tamo, suncokreti glavinjaju zamotani u svoje lišće kao 
žene narikače u samrtničkom plaštu. 

Ja sve tako slušam, i onda ona kaže upirući se podbratkom o 
svoj štap: 

— Tako je to, sinko moj. Sve to živi i izvija svoj vijek i radi 
kao i mi ljudi. A kad dođe vrijeme i presahne vrelo života, skloni se 
umorno k zemlji i vrati se majci svega života, zemljici crnoj. 

Te jeseni odvezla se teti Jetiki, a kad sam se na ljeto vratila, 
nije više bilo naše dobre bake na životu. I ona se sklonila u krilo 
majci, zemljici crnoj. 

Jagoda Truhelka 

XIV. IVANA BRLIĆ-MAŽURANIĆ 

Život. Kći Vladimira Mažuranića, unuka pje¬ 
snika Ivana Mažuranića, rođena je u Ogulinu 
1874., a umrla u Zagrebu 1938. S osamnaest go¬ 
dina udala se u Brod i ušla u staru obitelj Brlića. 
Imala je sedmero djece, pa kaže u svojoj auto¬ 
biografiji: »Kad je počela! doraštati četica moje 
djece, i kad se u njih pojavila želja za čitanjem, 
učinilo mi se ujedamput, da sam našla točku, 
gdje se moja želja za pisanjem izmiruje s mojim 
shvaćanjem dužnosti.« Ona je zato posve pri¬ 
rodno svoj epski pripovjedački dar stavila u 
ć rf ’U ^ eCe * om l a dme. I tako nastaju sad priče pune tajanstvenih i 
j' !*!. dječja romantika — sad zgode iz »pravoga« života — 

kčji realizam kako to već traži dječja duša u različitoj dobi. 

Djela. Tako su nastale njene knjige »Valjani i nevaljani«, »Škola 
i praznici«, kasnije izdano nešto promijenjeno pod naslovom »Srce 
od licitara«, »Čudnovate zgode šegrta Hlapića«, »Priče iz davnine«, 
»Knjiga omladini«, i »Jaša Dalmatin« (1938.). 

Živeći u Brodu proučavala je u svojoj kući stari obiteljski arhiv 
i knjižnicu, pa je izdala pisma »Iz arhiva Brlić« 1848.—1852.) i 
»Dnevnici Andrije Torkvata Brlića« (1840.—1856.). Radi svoga knji¬ 
ževnoga rada primljena je kao prva žena za člana dopisnika Akade¬ 
mije u Zagrebu. 

Analiza . Sve njene knjige nemaju jednaku umjetničku vrijed¬ 
nost, pa su među njima najbolje »Čudnovate zgode šegrta Hlapića« 
i »Priče iz davnine«. 

Mali Hlapić prolazi kroz niz pustolovnih zgoda upravo onako, 
kako to traže djeca od svoga junaka, da vedar i radin iz svake zgode 
izlazi kao pobjednik. Značajevi su sasvim jednostavni i prozirni, pa 
djeca primaju knjigu lako, ne treba im tumačenja, a ni jednostav- 
nijeg prepriča van ja, jer su i jezik i stil udešeni prema djeci. Matoš 
kaže, da u toj pripovijetki »genij hrvatske majke upućuje našu djecu 
na dva jedina načina našega spasa i održanja: na rad i poštenje«. 

U »Pričama iz davnine«, koje su tvorevine žive i samonikle mašte, 
stil je još ljepši, sažet, te rečenice postaju slične poslovicama. U sva¬ 
koj je priči sakrivena kakva duboka istina, pa u jednom engleskom 
prikazu kažu, da te priče »daju krasnu sliku hrvatskoga etičkoga 
genija«. Na primjer lik majke u Šumi Striborovoj zahvaća opću 
ljudsku tragediju majke, pozlijeđene u ljubavi prema djetetu. Majka 
kazuje Striboru, kad joj nudi sreću i zaborav: »Hvala ti, gospodaru, 
na svemu dobru, što mi ga daješ. Ali ja volim ostati u svojoj nesreći, 
a znati da imam sina, negoli da mi dadeš sve blago i sve dobro ovoga 
svijeta, a da moram zaboraviti sina«, U drugoj pripovijetki Potjeh 
spoznaje veliku istinu, da treba ostati na svojoj zemlji uz ideale svojih 
djedova, a otresti se ispraznih želja za bogatstvom i nasiljem. I tako 
redom u svakoj priči ima duboka misao, koja se zaodijeva dakako u 
vrlo šareno i živo ruho. Želja za bogatstvom javlja se kao mali 
bijes, sasvim malen, ružan, a siv kao miš. Pa kad je Potjeh ova du 
ševna muka najveća, onda ga bjesovi rastresaju: »Iz rakite i šaša 
dotrkaše, dođipaše sve mali bjesovi kao onaj prvi. Pa da vidiš, kada 
sjedoše na klipiće, te kad poletješe niz vododerinu! A bilo ih je 
svake ruke i svakoga plemena bjesovskoga. Crveni kao crvendaći, 

zeleni kao zelembaći, rutavi kao janje, goličavi kao žaba, rogati kao 
puž, a šušati kao miš«. Poslije Potjeh uhvati bjesove u bunaru i 
poklopi ih kamenom, »al ono u zdencu tolika galama, buka, piska i 
lupa, cvil i lavež, kucanje i zapomaganje, da Potjehu sve uši pucaju, 
pa gdje bi mogao o čemu da misli!« I tada shvati Potjeh duševni 
zakon, da su »poklopljeni bjesovi sto puta gori od puštenih«. 

»Jaša Dalmatin« ima dovoljno pustolovan i romantičan sadržaj 
s brzim prijelazima i obiljem radnje, kako se to češće nalazi u omla¬ 
dinskim historijskim pripovijetkama. Jaša, zarobljen kao dijete, pro¬ 
dan u Carigrad, nosi sa sobom u svijet uz sjećanje na primorski krš 
još samo junački duh i lijepe odlike značaja svoga naroda. Snađe se 
u Indiji, postaje podkralj Gudžerata. Najzanimljivije u tom djelu 
svakako je ono potanko ulaženje u razdoblje našega života s Tur¬ 
cima, Naučni rad Vladimira Mažuranića iskorišten je ovdje u knji¬ 
ževnom obliku. Dopiranje hrvatskog jezika do Carigrada, stari zapisi, 
nazivi, oblici života, sve je to živa i stvarna pozadina čudnoga doga¬ 
đanja. Time smo dobili omladinsku knjigu, koja je mnogim nitima 
povezana s našom kulturnom prošlosti. 

Književno stvaranje Ivane Brlić-Mažuranić odlikuje se snagom 
stvaralačke mašte i krepkim, sažetim stilom. 

Literatura: Točan popis njenih djela i njihovih prijevoda može se naći 
u 50. knjizi Ljetopisa Akademije iz g. 1938. i u Bibliografiji knjiga ženskih 
pisaca (1936.). Matoševa kritika »Klasična knjiga« u Savremeniku VII. 
(1913.) i u 17. knjizi Matoševih djela. 

1. Kako je Potjeh tražio istinu 

Božić Svarožić pokazuje braći Ljutiši, Marunu i Potjehu čitav 
sy ijet i zapovjedi im, da ostanu na krčevini uz djeda. Zli duh Bjeso- 
mar pošalje tri bijesa, da naude braći, a braća putem kući zaborave, 
sto im j e rekao Svarožić, 

Došav pred kolibu sjedoše na kamen i kazivahu djedu, što im 

se desilo. 

»A što si vidio leteći, i što ti je kazao Svarožić?« upita Vješt 
Jsidrijega unuka Maruna. Našao se Marun u neprilici, jer ne bijaše 
s ta upamtio niti se mogaše dosjetiti, što li mu je rekao Svarožić. 

0 * s P°d kamena, na kojem sjeđahu, iziđe mali bijes, sasvim malen, 
n ^kazan i rogat, a siv kao miš. 

Potegnu bijes Maruna odostrag za košulju i šapnu mu: »Reci: 
vidio sam silena bogatstva, stotinu pčelaca, kolibu od drva tesanoga 
i mnogo krzna najskupljega. I rekao mi Svarožić: bit ću najbogatiji 
među braćom«. 

Maran i ne promisli, je li istina, što mu bijes govori, nego se 
obradova i onda reče djedu, kako mu bijes šaptaše. Čim on reče, a 
bijes mu skoči u torbu, sakrije se u jedan kut torbe i ostane tamo. 

Upita Vješt dragoga unuka Ljutišu, što li je vidio leteći, i sto u 
kaza Svarožić? — I Ljutiša nije ništa vidio i ništa upamtio. No ispod 
kamena iziđe dragi bijes, sasvim malen, ružan, nakazan i rogat, a sur 
kao tvorić. Povuče bijes Ljutišu odostrag za košulju i šapnu mu: 
»Reci: vidio sam mnogo ljudi oboružanih, mnogo lukova i strelica i 
mnogo robova okovanih. I rekao mi Svarožić: bit ćeš najsilniji među 
braćom svojom«. 

Ljutiša kao i Maran ništa ne promisli, nego bijaše veoma rado¬ 
stan i slaže djedu, kako mu bijes šaptaše. A bijes mu odmah zaskoči 
za vrat, pužne mu u košulju, sakrije se u njedrima i ostane tamo.^ 
Sad upita djed najmlađega unuka Potjeha; no i on nije ništa 
upamtio. Al’ iziđe ispod kamena treći bijes, najmlađi, najružniji, 

rogat u velike rogove, a crn kao krtica. 

Povuče bijes Potjeha za košulju i šapnu: »Reci: sve nebo i sve 
zvijezde i sve oblake sam upoznao. I reče mi Svarožić: bit ces mudrac 
najveći i razumjet ćeš, što govore vjetrovi, i što kazuju zvijezde«. 

Ali Potjeh vrlo ljubljaše istinu, zato ne htjede poslušati bijesa 
niti lagati djedu, nego otepe bijesa nogom i reče djedu: 

»Ne znam, djede, ni što sam vidio, ni što sam čuo«. 

Zacviči bijes, ugrize Potjeha za nogu i pužnu kao gušter po 
kamen. — Potjeh pak odmah uze travu najljuću i poveže nogu, kako 

bi brže zacijelila. . , 

Kada Potjeh onako nogom otepe bijesa, uteče bijes najprije po 

kamen, a onda se odšulja u travu te kroz travu odskače u šumu, a iz 

šume u rakitu. , t>. _ 

Dođe bijes pred Bjesomara pa dršćući od straha reče: » J ' 

mare, ljuti care, evo nijesam mogao zaskočiti momka, kojega si mi 

odredio.« . , , 

Razljuti se strahovito Bjesomar, jer on poznavaše ono troje brace, 

pak se ponajviše i bojao Potjeha, da će se istini dosjetiti. osje . 
li se on istini, onda se Bjesomar lje ne će riješiti ni starca Vješta ni 
svetoga ognja. 

Uhvati dakle ljuti Bjesomar bijesa za rog, podigne ga u zrak i 
ispraši ga dobro brezovačom. 

»Idi tamo,« viknu on tada, »idi tamo do onoga momka i jao si ga 
tebi, dosjeti li se istini.« 

Pusti iza ovih riječi Bjesomar bijesa, a ovaj, uplašen kao sinja 
kukavica, čučao tri dana u rakiti te smišljao i razmišljao: kako li će 
obaviti tešku zapovijed? »Bit će meni taman ista muka s Potjehom 
kao Potjehu sa mnom,« mišljaše bijes. On pak bijaše pusti lakrdijaš 
pak mu se nikako nije račilo na teški posao. 

Dok je on tako čučao u rakiti, dotle ona druga dvojica bjesova, 
jedan u torbi Marunovoj, a drugi u njedrima Ljutišinim, bijahu već 
na poslu. Marun i Ljutiša počeše od onog dana lutati po gori i doli¬ 
nama i malo kada noćivahu u kolibi — i to sve radi bjesova. 

Šćućurio se bijes na dnu torbe Marunove, a taj je bijes volio 
bogatstvo nego li svoj desni rog. Bode on dakle po vas dan rogom 
u bokove i sve ga nagoni i sve mu cvili: »Hajde žurno, hajde! Treba 
tražiti, treba naći! Da tražimo pčelce, da sakupljamo meda, da dje¬ 
lamo rovaš od stotinu reda!« 

Ovo govorio bijes, jer se u ono doba urezivalo na rovaše, koliko 
bi tko obogatio. 

Ljutišu pak bocka rogom bijes u njedrima, a taj je bijes htio 
biti najjači među svima i gospodar svemu svijetu. Goni i nagoni dakle 
on Ljutišu, da ide šumom tražiti mlade grabiće i tanane javore, da 
od njih izradi junački pribor i oružje. »Hajde žurno, hajde! Treba 
tražiti, treba naći: koplje, luk i strijelu po junačkoj ćudi, da strepe 
pred nama i zvijeri i ljudi!« cvilio bijes. 

Slušali Ljutiša i Marun svoje bjesove i eto taKO lutahu za. svojim 
poslom, kako ih bjesovi putili. 

Potjeh pak onoga dana i još tri dana ostane uz djeda i podjed¬ 
nako misli i razmišlja: što li mu bješe Svarožić rekao? Jer Potjeh 
hoćaše djedu istinu kazati, ali eto, nikako da joj se dosjeti. 

Tako dan, tako dva, tako tri. Kad al* treći dan, reći će Potjeh 
djedu: 

»Zbogom, djede, odoh ja u goru i ne vraćam se, dok se ne dosje¬ 
tim istini, pa makar trajalo deset godina.« 


Ivana Brlić-Mažuranić 

XV. SAFVET BEG BAŠAGlC 

Život. Safvet-beg Bašagić (Mirza Safvet) 
rođen je u Nevesinju (Hercegovina) 6. V. 1870., 
umro u Sarajevu 9. IV. i934. Otac mu Ibrahim 
beg bio je poznat kao kulturni historik i pjesnik 
na turskom jeziku. Po majci je Safvet-beg unuk 
Smail-age Cengića. Ruždiju i gimnaziju je svršio 
u Sarajevu, a filozofski fakultet (grupu istočnih 
islamskih jezika) u Beču. Od 1900. do 1907. bio 
je nastavnik arapskog jezika u gimnaziji u Sara¬ 
jevu. 1903. osnovao je društvo za pomaganje 
siromašnih đaka »Gajret« i bio mu predsjedni¬ 
kom do 1907. I kasnije se isticao u radu u društvima, koja su imala 
cilj kulturno pridizanje b. h. muslimana: »El-Kamer«, »Muslimanski 

klub« i sL 

Življe se počeo baviti politikom 1907. i izdavao tjednik 
»Ogledalo« (13 brojeva). 1910. je izvan programa tadanjih musli- 
manskih stranaka biran za narodnog zastupnika u Banjoj Luci za b. h. 
sabor u Sarajevu. Kao kandidat ujedinjene Narodne organizacije i 
Samostalne stranke postao je prvim predsjednikom bosansko-herce- 
govačkog sabora u Sarajevu 1910. U dva zasjedanja bio je podpred- 
sjednik i ponovo 1914. predsjednik. Za svjetskog rata bio je sef sabor¬ 
ske kancelarije. Od 1918. do 1927. bio je čuvar istočnjačke zbirke u 
Balkanskom institutu pri Zemaljskom muzeju u Sarajevu. Tada je 
umirovljen. Umro je u Sarajevu i pokopan je na počasnom mjestu 
kod Gazi Husrevbegove džamije u Sarajevu. 

Književni rad. Bašagić je lirski i dramski pjesnik, učenjak ori¬ 
jentalist, društveni radnik i političar. Obilje lirskih pjesama štampao 
je u više časopisa i u zbirkama »Trofanda iz hercegovačke dubrave« 
(Zagreb, 1896., II. izdanje Sarajevo, 1928.), »Misli i čuvstva« (Nove 
pjesme), Sarajevo 1906., i »Izabrane pjesme«, Sarajevo, 1913. Reli¬ 
giozni ep mu je »Mevlud«, u slavu rođenja Muhamedova, Sarajevo I. 
i II izd 1924., a III. izd., s predgovorom Alije Nametka, VM- 
Ova epska pjesma je izvorna, ali se za točnost njezina sadržaja služio 
»muteber ćitabima«, t. j. odabranim teološkim knjigama Preveo je 
s perzijskog refleksivne pjesme Omera Hajjana Rubaije (dvije knjige, 
I. 1920., II. 1928.). Napisao je drame »Abdullah pasa«, dramski spjev 
iz 18. st„ u 4 čina, Sarajevo 1900., »Pod Ozijom ili Krvava nagra a«, 
dramski spjev iz 16. st., u 3 čina, Sarajevo 1905., i »Bosanski ponos« 

(u fragmentima). Mnogo su citirani njegovi stihovi, koji su bili moto 
pravaškog lista »Osvit« u Mostaru«: 

Jer hrvatskog jezika šum 
Može da goji, 

Može da spoji 

Istok i zapad, pjesmu i um. 

Pored obilja tiskanih naučnih radova u »Beharu«, »Glasniku 
Zemaljskog muzeja za B. i H.«, »Novom Beharu« i drugdje, izdao 
je i knjige »Kratka uputa u prošlost Bosne i Hercegovine« (od 1463. 
do 1850.), Sarajevo 1900*, »Gazi Husrev beg«, Sarajevo 1907., »Bo¬ 
šnjaci i Hercegovci u islamskoj književnosti«, Sarajevo 1912., »Zna¬ 
meniti Hrvati Bošnjaci i Hercegovci u Turskoj carevini«, Zagreb, Ma¬ 
tica Hrvatska, 1931., i »Popis orijentalnih rukopisa moje biblioteke«, 
Sarajevo 1916. S turskog je preveo djelo Hasana Ćafi Pruščaka »Ni- 
zamul alem« (Uredba svijeta). Bio je urednik I. god. »Behara« 
(1900.—1.). 

Značenje . Bašagićev utjecaj na mlađe muslimanske generacije bio 
je velik. Muslimanski dio hrvatskog naroda je naročito cijenio, a i 
danas cijeni njegovu poeziju, a najveća mu je vrijednost učenjaka 
kulturnog historičara i orijentalista, čiji su naučni rezultati dosta 
pouzdani, a često su prva i posljednja riječ na tom području. 

Literatura: »Novi Behar«, g. VII. br. 19—21, 1934., »Hrvatska revija«, 
g. VII., br. 6., 1934. 


1. Hasbihal 

Mi u Boga vjerujemo, na kom um naš gori 
od zanosa, kada Kur-an o Njemu govori. 

Njegova se svojstva iznad ljudskog znanja dižu, 
Do Njeg misli najvećega genija ne sižu. 

Kad gledamo plavo nebo i zvijezde sjajne, 

Zar u nama ne bude se misli veličajne? 

Kad gledamo našu Zvijezdu i na njoj što ima — 
Bez Božanstva skučeni smo u našim mislima, 

Jer riješit ne možemo prirodne pojave, 

Koje nama s dana na dan zagonetke prave. 










Mi u Boga vjerujemo ko Svemoćno Biće 
Koje caru i prosjaku daje smrt i žiće. 

Mi u Njega vjerujemo kao u Allaha 
Ne rad rajskog uživanja ni paklenog straha. 

Svrha naše nesebične i čiste ljubavi 
Jest da Bogu ugodimo ko muslimi pravi. 

On nas stvara i On nama kako kome daje: 

Moći, uma i razuma i više spoznaje. 

Neznabošci svu nauku stavljaju na glavu 
Da obore i ponize našu vjeru pravu. 

Svi dokazi njihovi su nagađanja pusta, 
koja idu od lukavih do naivnih usta. 

Melamije, boljševici, slobodni zidari 

To je družba, koja mučke pod Bogom rovari 

Da zadrugu ljudsku liši nadprirodne vlasti 
I besvijesno povede je moralnoj propasti. 

Gdje morala ne imade ne može bit sreće, 

Sto drugijeh ustanova naknadit ga ne će. 

Ko u Boga ne vjeruje, o čemu ti sniva? 

Zar Njegove moći nije svemir slika živa, 

Gdje se stvara i rastvara, podiže i pada, 

Gdje u svemu neka vječna harmonija vlada. 

Prema tome u nemoći čiji um ne klone, 

Kad u ždrijelu smrti počne da tone i tone 

U vječitu neizvjesnost. Šta li misli tada 
Ko bezbožnik i šta mu je najposljednja nada. 

Znak pitanja — konac znanja — pred očim mu stoji 
A roj misli bezbožnih se po mozgu mu roji. 

Šta li tada o suludoj pretpostavci sanja 
Drski smrtnik, koji nema u Boga uzdanja? 

Mi u Boga vjerujemo i buduće žiće 
Koje čeka na onome sv’jetu ljudsko biće. 

Sa spoznajom umiremo, po Objavi znamo, 

Da smo Božji i da natrag Njemu se vraćamo. 

Kad »Irdži’i... « poziv dođe idemo bez straha, 
Nadamo se u svemilost našega Allaha. 

Mirza Safvet (BašagićJ 

Hasbihal — intimna pjesma; melamije — raskolnici; Objava (Božja) — 
KCir’&n; Irđži’i — početak jednog odlomka iz KCir’ana: »Vrati se Svome Go¬ 
spodu . . .; Allah — Bog. 


2. Abdulah paša 

Dramatski spjev u 4 čina iz 18. stoljeća 

(Mletački poslanih isposluje za novac kod velikog vezira u Carigradu, 
da Turska preda Klis i Krku Veneciji. Veliki vezir vjeruje, da bosanski 
vezir Abdullah paša ne će pristati na nalog, da se predaju Klis i Krka Ve¬ 
neciji, pa mu šalje u ime sultana ferman — pismenu zapovijed — za predaju 
grada, a ako to ne će izvršiti, onda neka ispije pehar otrova kao dar od sul¬ 
tana. Po Sabit-čaušu pošalje mu i ferman i pehar u Travnik). 

Drugi čin 

Događa se u Travniku u divan-odaji 
Prizor drugi 

Bosanski vezir, Timar defterdar i Sabit-čauš 

Sabit-čauš 

f 

Ljubim skut i časnu ruku poglavici zemlje ove, 

Koji svi jesno izvršuje sve naredbe sultanove! 

S vama samim zborit želim. 

Bosanski vezir (Timar defterdaru) 

Hajde, sinko, sada gredi, 

Pa u svojoj sobi čekaj, dok ja čujem zapov'jedi. 

(Timar defterdar ode) 

Sabit-čaui 

Važan ferman za vas imam, da ga odmah pročitate, 

I bez duga promišljanja odgovor mi na njeg date. 

(Vezir primi ferman i čita za se; na jednom tresne fermanom 
o zemlju i skoči na noge] 

Bos. vezir 

Ko god misli, taj se vara, pred samrti da ja predam, 

S ramena ću dati glavu, a kamena jednog ne dam. 

Sabit-čauš 

Kad drukčije ne će biti, naredba je meni dana, 

Za zasluge da vam predam ovaj pehar od sultana. 

Bos. vezir 

Pokorit se Bogu treba i Božijem pejgamberu 
I vladaru ove zemlje, koji štiti našu vjeru. 

(Pružajući ruku) 

Pehar amo, pehar amo! da u zdravlje pijem caru, 

Koji danas raskućava djedovinu našu staru. 

(Držeći pehar u ruci okrene se prema Istoku) 

Zdravo, care! gospodaru vasionog muslimanstva — 

Klis i Krka — to je bedem slave t\oga veličanstva. 

Zdravo, care! prije smrti još ti ovaj pozdrav spremam; 

Sto bih glava za njih dao, ali šta ću, kad ih nemam. 

Primi barem jednu glavu pokrivenu sijedom vlasi, 

Neka kletom izdajici izdajničko djelo krasi. 

Hiljade su glava dali naši oci za te kraje, 

Koje danas za par groša kaurima kaur daje. 

Zdravo, care! gospodaru, u zdravlje ti sluga pije, 

Kom od časne smrti za dom ništa, ništa slađe nije! 

(Okrenuv se prema prozorima) 

Zbogom moja ponos-Bosno! — majko sjajne naše slave, 

Za koju smo od iskona žrtvovali svoje glave. 

Ugledav se u spomenu slavnih pređa i otaca 
I Abdullah evo sad ti na žrtvenik život baca. 

(Okrenuv se prema čaušu) 

Zdravo carski čauš-bašo! kad se vratiš caru kažv 
Kad za Bosnu Bošnjak pije na otrovu da se blaži. 

(Ispivši čašu tresne njome o tle, za tijem sjede na vezirsku sedžadu 
i skrušeno poče moliti. Sabit-čauš stoji kao ukopan). 

Bože, koji Ibrahima sa lomače spasi, 

U Nemrudu život s malom mušicom ugasi, 

Bože! koji Ismajila ispod noža trže, 

I mjesto njeg na žrtvenik crna ovna vrže,- 

Ja sam grješnik, ali grijeh roba, što te ljubi, 

U Tvom dobru neizmjernom ko atom se gubi. 

Bože! koji iz čatmje Jusufa izvadi, 

Pa na prj'esto faraonski ko roba posadi. 

Bože! koji na Sinaju Musa-a začara 

I dade mu čudnu »asu«, da čudesa stvara -- 

Ja sam grješnik, ali grijeh roba, što Te ljubi, 

U Tvom dobru neizmjernom ko atom se gubi... 

Daj da umrem ko musliman u vjeri i nadi: 

E će jednom Tvoja milost da mi sve zasladi. 

Bože, čuvaj moju Bosnu od cmijeh dana, 

Od zlotvora, izdajica i drugih duš-ma-n-a-ah! 

(Klone na uzglavlje i umre) 

Mir za Safvet (Bašagić) 

Divan-ođaja — soba za vijećanje; pejgamber — svetac, Božji poslanik; 
kaur(in) — nevjernik; čauš — narednik; sedžađa — vrsta čilima, na kojima 
se obično obavlja molitva; Ibrahim — patrijarh Abraham; Ismajil — Abraha- 
mov sin, po nekim verzijama Izak; čatrnja — cisterna; Jusuf — lijepi Josip; 
Musa — Mojsije; asa — čudotvorni štap; dušmanin — neprijatelj. 

XVI. DINKO SIMUNOVIĆ 

Život. Rodio se u Kninu 5. IX. 1873. kao 
učiteljski sin. Svršio je i sam učiteljsku školu 
u Arbanasima (kraj Zadra), te je postao učitelj. 
Službovao je u različitim dalmatinskim selima, 
a kasnije, kad je došao na glas, postavljen je za 
profesora na Obrtnoj školi u Splitu. Tu je 1927. 
umirovljen, a zatim se preselio u Zagreb, gdje 
je i umro 3. VIII. 1933. 

Ljubav prema selu „ Šimunović je bio osje¬ 
ćajan i osjetljiv čovjek. Kao učiteljsko dijete 
vidio je razliku između ljudi, koji trajno žive u 
svome domu i u svome kraju, i između činovnika, koji se vječno 
boraju seliti. Osjetio je razliku između života u bogatoj cetinskoj 

Ujević: Čitanka za više razrede sr. škola 30 

krajini, gdje se još živjelo herojskim životom, gdje su se čuvali 
narodni običaji i krasna narodna nošnja, i između prilika u siromašnim 
krajevima oko Drniša. Zavolio je selo, s njegovom prirodnošću, 
patrijarhalnošću, tradicijama, a nije volio grada ni gradskog načina 
življenja, gdje ljudi ostaju jedni drugima strani i žive bez dodira 
s prošlošću i zemljom. 

Djela, Šimunovića je uveo u književnost M. Nehajev u svome 
»Lovoru« (1905.) pripoviješću »Mrkodol«, u kojoj je opisano siro¬ 
mašno Dalmatinsko Zagorje i njegovi duševno i tjelesno slabo 
pokretni stanovnici. Na glas je pak došao svojim pripovijestima u 
»Savremniku« (1906. i d.), u kojima je prikazao drugi dio dalmatin¬ 
skoga Zagorja: bogat, junačan, lijep. Prva mu je knjiga pripovijesti 
bila »Mrkodol« (1909.), a za njom je izdao roman »Tuđinac« (1911.), 
pripovijesti »Đerđan« (1914.), zatim roman »Porodica Vinčić« (1923.), 
pripovijesti »Sa Krke i Cetine« (1930.), te autobiografska djela »Mladi 
dani« (1919.), »Mladost« (1920.). Veći broj pripovijesti, crtica, 
pjesama u prozi, feljtona, pokušaja drama i si. izišao mu je u razli¬ 
čitim časopisima i novinama. Poslije njegove smrti izišao je jedan dio 
toga rada u knjizi »Posmrtne novele« (1935.), 

Značajke književnog rada. Šimunovićeva se djela po svome 
psihološkom izvoru mogu podijeliti u dvije grupe: u pripovijesti, u 
kojima je slikao svijet oko sebe i u prvom redu Dalmatinsko Zagorje, 
i u djela, u kojima je prikazivao u glavnom samoga sebe. U najvećem 
dijelu svojih pripovijesti slikao je ljude i krajeve oko rijeke Cetine, 
Sinja i Knina, u kojima je još nalazio potpuno sačuvane ostatke 
staroga načina života, kad se cijenilo junaštvo i ljepota, kad se 
prezirao novac, a više od svega vrijedila sloboda i nezavisnost na 
rođenoj grudi. S ljubavlju je opisivao taj patrijarhalni svijet, koji još 
živi u svojim predajama, koji voli junačke igre, pjesmu i nošnju, a 
prezire sve površno i pomodno, što dolazi oz grada. Tu je još nalazio 
finih, osjetljivih, nježnih ženskih duša, tankoćutnijih od mnogih 
gradskih i obrazovanih žena, a tu je još vidio i muškaraca, koji su 
katkad i nepismeni, ali svejedno osjećaju svoje gospodstvo, koje 
dolazi od toga, što znadu, da žive na zemlji, gdje su kroz stoljeća 
živjeli njihovi pređi i gdje se oni sami osjećaju jačima od svakoga 
drugoga. — U svojoj najboljoj noveli, »Alkar«, slika on osjećanje 
junaštva i muškaračke snage u tome kraju, i ujedno tragiku čovjeka, 
koji je odviše osjećajan, da bi mogao podnijeti posljedice, koje ž a o 
takva shvaćanja mogu zadesiti: da djevojka, koju voli, polazi radije 

za njegova oca, snažna muškarca, negoli za njega, koji je beskrajno 
voli? ali je odviše mekan, da bi joj mogao imponirati. 

U drugom dijelu svojih pripovjedačkih radova, kao i u svojim 
autobiografskim knjigama, prikazivao je Šimunović u prvom redu sebe. 
S dušom, koja bi htjela da bude vezana uz toplinu domaćega ognjišta 
i zavičaja, morao je on kao siromašni učitelj osjećati samo čuvstva 
izagnanika svuda, kamo je god stigao. Vezan srcem uz kraj, koji ipak 
nije bio njegov, Šimunović se svagdje osjećao nekako tuđincem, a 
osobito u gradovima, u kojima je morao živjeti. U tu grupu njegovih 
radova ide roman »Tuđinac«, uz neke pripovijesti (na pr. Pojila). 

Značenje, Značenje Šimunovićeve umjetnosti shvatila je hrvatska 
kritika odmah nakon izlaska »Mrkodola«. Svi su u njemu vidjeli pisca, 
koji u svojim djelima donosi dušu najčistijega hrvatskog kraja, 
nenatrunjenu primjesama iz grada, a na način nov, umjetnički, bez 
nepotrebnoga opisivanja običaja i nošnje, već sa sposobnošću, da 
zapazi ljude, njihove značajke, psihološke prilike i t. d. U daljem svom 
stvaranju Šimunović je napisao djela različite vrijednosti, ali je 
svejedno ostao jedan od najboljih hrvatskih pripovijedača, koji su 
duboko narodni i po građi svojih djela, i po stilu, i po naziranju 
na svijet, 

1. Alkar 

(Ulomak) 

U sjaju kolovoskog sunca po užarenim putima šarenile su se 
oz prašinu na j različiti je nošnje, ali je triju boja bilo najviše: crvene, 

Mele i modre. Reklo bi se, da su to dugačke lijehe procvale čudnim 
cvijećem. 

To se narod kupi, da vidi sjajnu alkarsku trku. 

A sve se to slijegalo s obiju strana široka puta na južnoj strani 
varoša Sinja, gdje se trkala alka. 

^ eć prije tri sata poslije podne veliki i dugi trijemovi s obiju 
^ r ana trkališta bili su tako puni, pa je čudo bilo, da se ne ruše. 
£u n)ima> P oc ^ n jb n a i iza njih tiskalo se drugo još veće mnoštvo 

no ajU< ^ Se 1 potežući radi malo vidika. A međutim su stizale sve 
k r . e ] nove hrpe nastojeći da potisnu one, što su stigli prije. A i na 
a mim var <>škim kućama više trkališta sjedilo svijeta i na krovovima, 
mjesta na prozorima bila su izmoljena još davno prije toga dana. 

Kud se god pogleda oko trkališta, sve je zbijeno: glava do glave, 
rame do ramena — i malo je tko imao komadić zgodna mjesta, da ga 
ne gnječe i da ga ne prožiže sunce. 

Samo trijem alkarski, pa oni za suce, vlasti i svećenstvo bili su 
dosta prostrani i zaklonjeni od sunca pa krasno iskićeni barjacima, 
zelenilom i cvijećem. 

Ti su trijemovi bili još prazni, jer su oni, za koje su određeni, 
dolazili pred sam početak igre. Nu na drugima već je bila takova 
stiska, da su mnogi problijedili od guranja i sparine. I tako je trebalo 
izdržati cijelo ono popodne, nu nije se nikad čulo, da je tko otišao 
prije nego dovrši trka. 

I začudo, od toga mnoštva čuo se samo šum i mukao žamor, kao 
da vjetrić piri kroz šumu, ili da kruži silan roj pčela. Svi su očekivali 
nešto veliko i svečano pa su i nehotice tišali silnu uzbuđenost u 
prsima, a zato su im i glasovi zamirali u grlu. 

Tako su prolazili časovi u ljetnom žaru s jednakim šumom, samo 
što bi se kadikad začuli jači usklici onih, što su još dolazili. 

Rekao bi, da je silno sunce nastojalo uspavati i to mnoštvo puka, 
kao što je i pustu okolicu nadaleko. 

Kad najednom začuju se iz varoša veseli zvuci glazbe, sto je 
obilazila mjestom javljajući, da se alkari upućuju, i da je čas trice 

blizu. , v . .. 

Časkom zastade i dah u tisućama, da bolje čuju još daleke, ali 

radosne zvukove, nu onda sve oživi od veselih usklika. 

Već davno prije toga, na jedan sat poslije podne, trubljac je 
alkarski obišao mjesto okupljajući na sastanak. 

Kad su se pripravili i obukli u potpunu vitešku i bojnu odoru, 
jedan po jedan, jašući lagano uputili su se alkari k alaj-čausu, naj¬ 
starijem časniku iza vođe, a pred svakim gizdavi »momak« noseći mu 
koplje bojno. Tu ih je alaj-čauš jednog po jednog pregledao strogo, 
a tako konje i »momke« — pak su se u potpunome redu i s g az om 

uputili k vođi. *. 

Tu je već bio barjaktar sa svojim pobočnicima, pobočni vo 
štitonoša i buzdovanari sa starinskim štitom i buzdovanima srebrom 
okovanim, pa »momci« s Edekom, najboljim konjem od pričuve, 

iskićenim bogato. g . 

Tu ih je vođa opet pregledao, a alkari s kopljem i momm 
puškama iskazali su mu propisanu počast. Kad su se ko vo e a 

pogostili, uredila se četa i s glazbom na čelu uputila gizdavo k 
trkalištu. 

Zato su zvuci glazbe zaustavili dah u prsima onoga mnoštva, a 
zatim izazvali veselo klicanje navješćujući, da se približuje alkarska 

četa. 

Redari, žandari i vojnici stadoše žurno razmicati svjetinu, da 
očiste trkalište, i staviše se u redove, da očuvaju slobodan prostor, po 
kome će nesmetano prolijetati viloviti alkarski konji. 

Već dođoše i suci u crnim odjećama s plavom vrpcom na prsima 
u znak njihove časti — pak svećenstvo u mantijama također crnim 
te vojnički časnici i vlasti u sjajnim odorama. I zauzeše svoja mjesta 
u ložama praćeni tisućama očiju. 

Što su zvonki zvuci glazbe postajali bliži i glasniji, udarala su 
srca sve jače, a bezbrojne se glave pridizale prama ulazu na trkalište. 
I napokon, eto tako željenoga časa. 

Prva je išla glazba udarajući ratobornu koračnicu, a za njom 
krasni cetinski momci sa svojim arambašom u dvoredu, s puškama na 
ramenu, držeći cijev u desnoj ruci, a kundak iza leđa. 

Zemlja tutnji pod njihovim teškim korakom, a oštrim pogledom 
pozdravljaju desno i lijevo. 

Među njima je i Salko, sretna i vesela lica, a obućen divno, u 
očevu hajdučku odoru. 

Kamparan mu je od crvene čohe, gajtanima okićen i srebrenim 
pločama na prsima. Na ječermi goleme srebrene pak pozlaćene toke, 
a za žutim svilenim pašom krasne kubure, handžar i fišeci, sve 
zakovano srebrom. Držao je na ramenu veliku pušku kremenjaču, 
možda, još donesenu s Istoka. Na glavi mu je crvena kapa i svilen 

peš * r ’ a tagana obuća svitom i gajtanima okićena, pa se sav sjao na 
suncu. ' 

Prava slika narodnoga junaka! 

Samo hce njegovo bilo je jednako djetinje, i nije gledao onako 

™ r o ajducki, kao ostali momci, već mu je pogled blag i veseo kao 
i na livadama u polju. 

osi ^ momcima alkarskim išao je ponosno štitonoša, i štit mu 
Van . n en na P rsa sijevao čudno — a sa strane buzdovanari s buzdo- 
išli ^ na ramenu ' ^ odjeveni su kao i »momci«, što su pred njima 

staro ^ e k’ ž°l ein konj, sa svim onim, što je trebalo junaku u 
o a, kad bi polazio u boj, a noge mu jedva vire ispod svilena 


a 

pokrivala. Vode ga dva kršna momka za dizdume i susprezu, da se 

zlata sjaji kao sunce. , j e daa ljepši od drugoga, 

Zatim ostali alkan, dvojica i dvojica, sve J 1 n& 

poigravajući na konjima i propi~ ,. . d j ih u desnici držao 

zadnje noge, ali ipak u dobru redu. Svaki jeod 4 

bojno koplje, malko nas °^ en ° ^ konjima oštro zvečali, a 

. mu 

kL u tko za prvi put ugledao tu četu, prošli bi ga jezurci, pa mu 
Ka d b *o za p P 8 ^ sv .. etu n . kad nevlđcnu , x zabo- 

se sve crnilo, da je na neKo doista se sjajno 

ravio bi na sebe i na sve one sto su okolo MH«.- sMaa 

odjevena alkarska čela pruSm,a kao d.van san, 

svakidašnjoj zbilji. . . srebrom držeći 

Zadnji je išao alaj-čauš u crnu baršunu ^ staros t 

dugo koplje pred sobom u anak svoje vlast., ,er n,e 
i odgovornost za red i vladanje a ara. A ranu 

Odmah pred alatom jajio ~ faasau, 

Rašica gledajući oholo i mr o na n|e ™' , , hrvatskim vitezo- 

možda najljepši od sviju alkara . na,sto.,,^ po 

vima. Odijelo mu je_ s > a > n °' a , ? , knezova Nelipića, nu gotovo 
junačkoj nošnji još « doba «^ ^ bo ga«ie, jer Rasica nije 

"viciI nI, bude što je moguće ljepše, a na trošak ne mrsi.!. 

reka A md k rt!li e "rčmo na njemu svi su mu zavidjeli, nu na tom 
vranlu ne bi le »itko drugi ni usudio trka« osrm Ras.ee. 

Doista bio je s njime dva puta « 
liko dana prije, ali se vranac . sad plas.o . samo ga g 

Rašičina držala u redu. t -p 

Muklo je zažamorilo mnoštvo, kad je ugledalo Rase . 

_ Eno Rašice! - i upirali prstima. 

— Živio Rašica! — i mahali rupcima. 

— Koji je to Rašica? Gdje ? — pitali mnogi. 

— Rašica, arambaša hajdučki ! — odgovara i nji 
— Gdje? gdje? — Koji je to? — 

— Zadnji na lijevo! Zadnji do nas! Odmah pred alaj-čaušem! 
Onaj lijepi čovjek na vrancu s lijeve! — vikali sa svih strana. 

— Vranac mu se plaši! 

— Nu, ne boj se, njega ne će odbaciti! —.odgovarali drugi. 

I četa prođe gizdavo kroz svjetinu pozdravljajući vlasti i suce, 
i to alkari spuštapući vrh 1 koplja k zemlji, barjaktar s barjakom, po¬ 
bočnici sabljama, a vođa rukom. 

A narod maše bijelim i šarenim rupcima, a vika se orila kao 
grmljavina bojna. 

Cim je četa stigla na mjesto, odakle započinje trka, stade se 
vođa vraćati u pratnji svojih pobočnika i četiriju po izbor alkara, 
a među njima je bio i Rašica. Pa kad dođoše pred alkarsku ložu, 
vođa i pobočnici sjašiše, a momci im brzo prihvatiše konje, i četiri 
se alkara od pratnje odmah povrate oštrim kasom na mjesto trke. 
A sve to tako hitro i mrko, baš kao na početku boja, u kojem se 
ima proliti silna krv junačka, i kad je svakome samo čast i slava 
na paketi. 

Tad vođa, pobočnici mu I barjaktar uđoše u ložu alkarsku, 
odmah do sudaca, a prema građanskim i vojničkim vlastima. 

A štitonoša, buzdovanari i Edek, pa »momci« alkarski sa svojim 
arambašom povratiše se i poredaše odmah s desne strane mjesta, 
gdje je visjela »alka«, i to onim redom, kako će im trkati gospodari. 
1 onda, na zapovijed, spustiše složno i gromko puške k nozi. 

Salko je bio« baš blizu desnoga stupa i kad pogleda preko trka¬ 
lišta pred sobom, opazi među hrpom djevojaka Martu, gdje ga gleda. 
Odmah je primijetio, da je nemirna i nešto blijeda, nu ipak mu se 
nasmiješi, ali tako tužno, da mu je zazeblo srce. I za cijele trke, kad 
ne bi imao službe, gledao je samo nju, jer mu se činila strašno 
čudnovata. 

Uto od mjesta, odakle započinje trka, dođe oštrim korakom k 
«alci« alaj-čauš i postavi se, da pazi na red i vladanje podložnih alkara 
pripravan na zapovijed vođe i sudaca, koje ćei možda upraviti poje¬ 
dinim alkarima. 

Zamor je postajao sve manji, što je napetosti bila veća, i kad je 
alaj-čauš stao pred ložu vođinu javljajući mu, da je sve spravno za 
trku, zavlada takova tišina, kao da nikoga nije tu bilo . 

Vođa nešto reče sucima, pak se obrati k alaj-čaušu i zapovjedi, 
aa se počne trka. Ovaj doviknu trubljaču, i odmah se glas trublje 
sred opće tišine razlijegnu nadaleko, a koplja i čelenke alkara malo 

zadrhtaše. 

Oču se silan topot brza konja, pa sve brži i brži. Na njemu se 
ukaza mlad alkar, blijed i veći spuštenim kopljem, gledajući oštro u 
gvozdeni kolobar, komu se približavao u silnom trku. Taj se mladić 
natjecao prvi put, a vidjelo se i po tome, što je nekako nesigurno 
držao dugo koplje te koji put u trku pogledao među uši svome konju. 

Vršak njegova koplja projuri silnom brzinom kraj »alke«, ali je 
i ne dotakne. 

Njegov »momak« odmah otrči za njim i povrati se vodeći mu 
konja, a mladi alkar, još bljeđi nego prije, uspe se u alkarsku ložu. 

Kratak žamor i smijeh dječurlije tamo amo, pak opet tišma i 
muk. 

Trublja se oglasi i po drugi put — i opet se očuje topot konja i 
zveket srebra, sve jače i jače. To je trkao drugi alkar, velik i crn, 
na malenu riđu! konju, ali brzu kao strijela. 

Nu ovaj pogodi u broj dva i odleti silovito naprijed. 

Veseo žamor zabruji u mnoštvu i brzo prestade, a »momak« se 
toga alkara brzo postavi pred alkarsku ložu, da čeka gospodara. 
Sad eto i njega s alkom na koplju, ali jednako ozbiljna i mrka. Ži¬ 
vahno dojaši pred suce, spusti »alku« i pozdravi kopljem vlasti, suce 
i vođu. Predade »momku«' koplje, odjaši k mjestu za konje i povrati 
se pješice u alkarsku ložu. 

I tako jek trublje jedan za drugim. 

Treći alkar dobije opet broj dva, četvrti jedan, peti jedan, šesti 
opet dva, sedmi ništa, osmi ništa, deveti broji jedan, a deseti je imao 
trkati Rašica, 

I njegovo se ime stade opet pronositi iz stotinu grla. Stotine 
upita i stotine odgovora dovikivali jedni drugima. Prvo, što je bio na 
daleko čuven kao hajdučki arambaša i krasan čovjek; drugo, što je 
svima zapeo za oko svojim junačkim stasom i sjajnom odorom, i 
treće, što su opazili, da mu je vranac silno| plašljiv, pak su se bojali, 
da ne će dobiti alku, i što bi bilo još gore, da će ga baciti vatreni 
Arap. Pa napokon, što je bilo prvi put daj trče i što je sa sela, pa je 

narod najvolio, da baš on dobije. 

A kad je trublja po deset put jeknula, svi poustajaše sa svojih 
mjesta, stadoše se propinjati na prste od nogu i hvatati se jedno 
drugome za ramena, ali glasa nije se čulo. 

Rašica se približavao silnom brzinom. Vranac se ispružio, pa 
se činilo, da se i ne tiče zemlje, nu sad je bjelkast, jer je sav pokriven 
pjenom. 

To ga je Rašica izmučio, da ga umiri. 


473 


A sad je malko pognut k vratu konja i uzdignutim kopljem trkao 
neviđenom brzinom prema »alci«, pa mu se nije moglo ni ugledati 
lica. Nu kad je bio blizu, ispravi se, naperi koplje, a koplje projuri 
kroz sredinu »alke«. 

Gromovit pljesak, ponosna vika i pobjedni zvuci glazbe hučali 
kao oluja. I tisuće šarenih marama zalepršaše zrakom kao raznobojno 
cvijeće, kad ga zatalasa vjetar. 

Kad se Rašica povratio sa središtem »alke« na koplju, mahanje 
i vika postade još jača, a Salko, stojeći uspravan pred alkarskom 
ložom, pogleda i nehotice, gdje je stajala Marta. 

I opazi, kako je i ona mahala i vikala nešto, sva preobražena 
a licu, kao izvan sebe. Ali na nju u onoj silnoj buci nije ni pazio nitko 
osim Salka. I videci je onaku smuči mu se i jedva je prihvatio koplje 
i konja ocu, ali ga oštar pogled njihova arambaše opet odrveni — 
pače se i nasmijao, kad je pogledao oca. Ali je to bio neki čudnovat 
smijeh, grčevit i nategnut. 

Zatim se nastavila trka s različnom srećom, a kad je protrkalo 
tri dijela alkara, pristupi alaj-čauš k vođi, imenova mu svoga zamje¬ 
nika i ode da se pripravi za trku, jer alaj-čauš trče uvijek zadnji. 

Napokon dođe i na njega red da trče. 

Bio je to čovjek iz stare viteške porodice sinjske, u najboljoj 
snazi, kršan i lijep. 

Više je takovih davnih i bogatih porodica bilo, u kojima su se 
rađali sve sami junaci, što su se proslavili u različitim vjekovima: 
prije na bojnim poljanama, a kasnije na trkalištu alke. 

Pa i sadanji alaj-čauš bio je iz take porodice i pobjednik u mno - 

gim trkama, pa teško mu je bilo naći para među alkarima u junaštvu i 
vještini. 

Zato se opet podigoše glave, i nastade tiskanje i borba za bolji 
V1 ’ pa ®P e t mukla tišina kao u pustom polju za ljetna podneva. 

Trublja jeknu tišinom, pak opet silan topot i zuka oružja i nakita, 
v , lvan bijelac prostriže kao munja kroz silne redove, i koplje alaj- 
causa proleti strelovito kroz sredinu »alke«. 

kao 1 pri j e - kad je trčao Rašica, gromki usklici i pljesak, 
je ni zvuci glazbe i pozdravi šarenim rupcima. 

ada se ljubav svjetine podijeli između alaj-čauša i Rašice, a 
K °i -^ ar t u pak se nasmiješi zlorado. Želio je taj čas 

z -f* 1 da ne pobijedi otac mu, a da nije ni sam upravo znao 

M^rt‘ 6 a mU k°k na lutnja tištila dušu gledajući preobraženo lice 

Kad je svršila prva- trka, sva se alkarska četa sakupi i uredi 
kao i na početku pak svečano prođe trkalištem. 

A onda se nanovo razmjeste, i započe druga trka. 

I opet neki dobiše broj jedan, neki broj dva, a neki ništa. A 
kad je došao red na Rašicu, poleti kao munja, i kad se povratio, 
bila mu je i po drugi put »alka« sa svojim središtem nataknuta na 
koplju. A buka među narodom postade još veća nego prvi put. 

Zatim se vika stišala, pa neki stadoše mirno gledati trku drugih 
alkara, nu većina se veselo razgovarala o koječemu, nu na,vise o 

Rasici i alaj-čaušu. . , 

Pa istom kad je alaj-čauš imao da trče, nastane tišma, i ope 

življe zakucaše sva srca. • 

Nu i alaj-čauš pogodi opet u sredinu »alke«, i silan nemir 

obuze sve. . 

Nova vika, pljesak, glazba i mahanje rubaca. I dugo je vremena 

prošlo, dok se umirilo ljudstvo. . - ,. 

Sunce je sve slabije žeglo, i popuhnu lagan zapadnjak noseći 

prašinu s trkališta, a svjetina postade još veselija. 

Između druge i treće trke svečana povorka alkara prolazila je po 
treći put jednako ponosno, s glazbom, i od topota mnogih nogu 

dfht A. a Ječi^ velik, žut i kuštrav pas podvita repa stvori se odnekud 
cvilem tuzn^e ^ ^ pQ trkalištu mota jući se između konjskih 

nogu Htio se sakriti među svjetinu, nu kad bi god pristupio kojoj 
hrpi, gromko viknuše na njega, a on bi se još više nakos rušio stek- 
ćući tužno i pobjegao k drugoj hrpi. Nu tu ga i opet dočekaše silnom 
vikom a on preplašeno odskakuta na drugu stranu. . v 

Silan smijeh zaori u mnoštvu, nu Salka je taj smi,eh rastužiouos 
više. I sve same čudne misli i čudna čuvstva talasala mu dušu. Cmdo 
mu se, da je njemu kao i tom psu, a svi drugi da su zadovoljni 

“‘‘“»Pa što ga ona tako gleda., mislio je u sebi, kad bi pogledao 

u Martu, koja je neprestano tražila očima njegova oca. A te 

bile tako čudne i udivljene, kad bi god pale na Rasicu, , nešto b. 

' Salku je grozno zašumjelo u glavi, kad je prvi put d ® 

bi to mogla biti ljubav. I stade prevrtati u mislima sve događaje 
zadnje doba pa mu se sve više činilo, da pogađa. 

»I zašto u mene nikad ne gleda ili me pogle a a 

d a sam ja onaj pas, što su mu se toliko smijali«, mislio je opet. »A 
znade, da ću joj biti muž!« 

Kadgod bi se stao i tješiti misleći kako ono, što nagađa, nije 

moguće. 

»Kad on svuče onu odoru, opet će biti kaki i dosada, pak će 
ona ljubiti mene kao i prije, jer sam ja i ljepši i mlađi.« 

A na tu misao ustrepta opet radost u njemu, i zaplamsa ljubav 
u potpunom žaru i svoj sili mlade duše, što prvi put ljubi. 

Pa i lice Martino sijevalo osobitom srećom i milinom kao nikad 
prije, pa bi najvolio poletjeti, da je zagrli tu pred cijelim svijetom 
i odnese iz te gungule i ispred tih alkara, što mu se pričinjali kao 
mladi kraljevi. Pak da se stvore na onom okuču Cetine, gdje ih 
nije nitko gledao, kad su se ljubili. 

Ali mu se isti čas sreća i milina na njezinu licu činila nešto vrlo 
daleko i s čime on nema nikakva posla. 

I zbilja, kad bi god Marta pogledala Salka, promijenilo se i 
njezino lice te postalo tužno i oporo. Nije da bi mrko gledala, ali 
kao da ga žali — nu zašto? »Ta sad barem mogla bi biti radosna, 
jer joj ne ostaje više ništa da želi — kao i meni — a može biti, da se 
meni samo onako čini.« Začu se i opet glas trublje jače i gromkije, 
a zatim poče treća i zadnja trka, koja odlučuje o pobjedi. 

Nu i u ovoj trećoj trci malo je tko mario za ostale alkare, i 
samo su brojili, koliko ih još mora da protrče do Rašice i do alaj- 
čauša. Jer sad je bilo jasno, da nijedan osim njih dvojice ne može 
biti pobjednik u trci. 

Ali i treća trka prođe kao i prijašnje dvije: i Rašica i alaj-čauš 
pogodiše i po treći put u sredinu »alke«. 

Sve se zapanjilo od čuda, a svjetina je bila kao izvan sebe: ta 
nikad se što-slično nije dogodilo, ukoliko se spominju. 

Među sucima nastade živahno vijećanje, a ostali se alkari sklo- 
niše, već umorni, u svoj trijem. 

Silan nemir obuze i varošane i seljake cetinske, a ništa manje 
i one, što su došli iz daljih krajeva. 

I cigli je znao, da se sada imaju natjecati o pobjedu samo oni: 
Rašica i alaj-čauš. 

I zbilja, doleti pobočnik vođin i javi mu ponovnu trku, a parci 
odjahaše opet na mjesto, odakle se započinje. 

Kad se začuo u tišini silan glas mjedene trublje, mnogi su pro- 
blijedili, jedni zinuli silno raskolačenih očiju, a neki pače naperili 
r uku kao koplje i podiglni jednu nogu, kao da će i sami trkati. 



476 


Prekrasni vranac Rašičin, kao da je to prvi put, jedva se ticao 
zemlje u trku. Dolama na Crnošiji vijorila se kao krila grabežljive 
ptice, a on, stisnutim zubima i namrštenim obrvama, letio sve blize 

i bliže. .. i 

Nešto pred »alkom« podignu koplje i projuri s njime upravo kroz 

sredinu, kao da je se nije ni dotakao. 

Nu odmah zatim žestoko uzmahnu kopljem, a »alka« poleti u 

zrak i naprijed. . , ,, „ j 

Strašan, rekao bi životinjski krik, bijesan i sulud, začu se od 

mnoštva. Ali Rašica u isti mah, a sve u trku, podmetnu koplje i 
uhvati »alku« usred sredine pa iščeznu u varoskoj ulici. 

Nu sad nije bilo ni glasa čuti. Kao da je smrt svojim crnim krilom 
prešla preko svega mnoštva, začepila sva grla i odrvemla sve ruke 
Glazbari, koji su morali da zasviraju pobjednu koračnicu zaboravise 
svoju dužnost i svaki s glazbalom u pruženo, ruci gledali su to 
čudo i otišli sa svoga mjesta nasred trkališta. 

Tako je bilo nekoliko trenutaka, dok nijesu ugledali Rasicu da 
se vraća znojan i crven, a koplje mu malo drhtalo u ruci. Vidje o 
se, da je i on bio potresen. 

Ali tad, kad su ga ugledali, narod kao da je pomahmtao. Ne i 
stadoše i plakati, a neki lupali nogama pa bacali kape i pes ire u 

Zrak Svjetina nagrnu sa svojih mjesta, i nije bilo sile, koja bi je 
zaustavila. I nastade strašan nered i takvo bjesnilo, koje se smiri o 
istom onda, kad se začuo očajan plač žena i vriska prestrašene djece. 
— Sto se ovo dogodilo? — pitali su jedni druge. 

Pa svi kao pijani teturali se i gurali na svoja mjesta pred baju¬ 
netama oružnika. . 

Salko se kao skamenio i nije pritrkao k ocu, da mu P«hva 
konja i koplje, kao što mu je bila dužnost, nu Rasica iza kako ] 
predao »alku« vođi i sucima, sjaše sam i stade grliti Arapa i ljubi 

ga u znojni i sjajni vrat. 

I nije više bilo tišine. .. 

I ako je alaj-čauš trkao i pogodio u sredinu alke i po cetvr 
put, svjetina je urlikala kao bijesna sve jednako dobitniku Rasm , 
kome su računali broi šest za sami posl,ed„,t put U*k£» £ 
pomamno i onda, kad je voda vješao svtlene trakove na dobttoek 
Rašičino koplje, i onda, kad je na svršetku ^onoosU^nski 
junaštva. 

XVII. MILUTIN NEHAJEV 

Život. M. Nehajev književno je ime dr. Milu- 
lutina Cihlara, koji se rodio u Senju 25. X. 
1880. Pučku je školu svršio u mjestu rođenja, 
gimnaziju u istome mjestu i u Zagrebu, a kemiju 
je svršio u Beču. Služio je neko vrijeme kao asi¬ 
stent na Gospodarskom učilištu u Križevcima, 
ali je najveći dio života proveo kao novinar i 
književnik, radeći za različite listove i časopise 
u Zagrebu i drugim mjestima (»Balkan« u Tr¬ 
stu, »Obzor« i »Jutarnji list« u Zagrebu, i dr.). 
Umro je u Zagrebu 3. travnja 1931. 

Književni rad. Nehajev je bio jedan od najobrazovanijih i naj- 
svestranijih književnika svoga, modernističkoga pokoljenja. Već u 
gimnazijskim godinama istakao se kao kritičar, esejist i dramatik. 
U srednjoj školi pisao* je za »Nadu« i »Novu nadu« članke o knji¬ 
ževnosti, ispoređujući neke pojave u hrvatskoj književnosti s evrop¬ 
skim literarnim pojavama. U to vrijeme napisao je i dvije drame: 
»Prijelom« i »Svjećica«. Ni u kasnijem svom radu nije se ograničio 
samo na jednu književnu vrstu, nego je pisao ideološke članke, kri¬ 
tike, prikaze i eseje, zatim romane i novele, te drame. Bavio se i 
glazbenom i kazališnom kritikom. Zasebno područje čine u njegovu 
radu rasprave i monografije iz hrvatskoga političkoga života 19. vi¬ 
jeka. U Zadru je 1905. izdavao časopis »Lovor«. 

Kao književni kritik i ideolog bio je Nehajev jedan od teoretičara 
hrvatske Moderne. U svojim je člancima tražio od hrvatske knjiže¬ 
vnosti dvoje: da bude izraz svoga vremena i da ujedno ide usporedo 
s evropskim književnostima. Čovjeka svoga vremena držao je bićem 
slabim, bezvoljnim, s malo snage, a s velikom osjećajnošću. U njćmu 
su modernistički pravci (simbolizam, secesija, impresionizam) našli 
isprva svoga najuvjerenijega braniča u Hrvatskoj, a realizam svoga 
Protivnika. Veličinu hrvatskih književnika nalazio je u tome, što ih 
/ e mogao uspoređivati s evropskim piscima (na pr. Leskovara). — Pre- 
°ljevši utjecaje Moderne, Nehajev je shvatio, kako je potrebno, da 
1 ^atska književnost bude povezana s hrvatskom zemljom. Prestao se 
zanositi za različite književne pravce, a ispitivao je, koliko su hrvatski 
njiževnici doista hrvatski. S osobitom je simpatijom pisao o Šenoi, 
alskome, Šimunoviću i t. d. Najopširniji je njegov književni rad ove 

njegovih eseja izda a je a ^ godina svoga stvaranja 

Kao pripovjedaS napisao lej^ha^p^ u ^ 

niz novela, koje su asnije ^ njegov roman »Bijeg«, nai- 

»Veliki grad« ( 1919 .). G. 1 • širni j e je njegovo pripovje- 

uspjeliji roman hrvatske mo® ' ajzn ^ a jnije Nehajevljevo djelo. U 

dačko djelo roman »\uci«, u J edn f, 1 inte l e ktualca, suplenta gimna- 

»Bijegu« je ocrtao hrvatskoga mladoga^mtele^^^ ^ ^ * 

zije, čovjeka velike osjeća] liude koji su više osjećajni 

sv ’ oi ' im prvUn novelama kvota. U kasnliim 

negoli jaki, te se gu e ^ uspore do s promjenom, koja se opaža 
svojim pripovijestima iznosi * s{ __ poje dince, koji u životu 

i u njegovim pogledima na j dodiru sa svojom zemljom 

imadu doduše teškoća, ali ih svladavaju 

i s moralom, koji je ona stv . on a ' rgdu tip intelektualca, a ne 

Značajka. Nehajev ,e bio u ^ nje g ova romana i njegovih 

tip stvaraoca-beletnsta. " a rada na j Z načajniji esejistički, i 

pripovijesti, od c M cl ^ J . 0sim zna tnijeg broja književni 

onaj, koji je najbliži iorm ] eS *' ( še noa, Leskovar, Vraz, 

studija o pojedinim hrvatsk J ^ vri j e dnost i danas, Neha- 

Đalski, Simunović), koje zarz hrva t s ke političke povijesti. Najbolji 
jev je osobito njegovao esej c tarče viću, Mažuraniću, Deren- 

su njegovi sastavci te vrste o 1 ’ j. « rom an »Vuci« (1928.), 
činu, Ldiću i t. d. djelo o Krsti 

plod dvadesetgodišnjeg napora, nij ■ . bUi) ne go pla- 

Frankopanu, što je po prv ^ j. u ^ ima u vremenima, kad 

stična i živa studija o Hrvatskoj 1 dompljubn i Hrvati, osamljeni, 

su nas trgali sa svih strana i kad^do ^j ^ ^ Iz ist ih 

bili slični vukovima, koji reze u ž hrvatska prošlost u najodsu- 

su izvora — iz potrebe, da se J važniji radovi, na pr. 

dnijim našim časovima, mk i i jo' Eu g ena Kvaternika, s pn- 

»Rakovica« (1932.), USUtoo i-nrtno djelo, 

kazom rakovičke bune; kniiga 

!• . no mnogostranosti Kulture 

»Po lakoći pisanja, po stilsko) ^ najbol j e m0 Se usporediti s Ma- 
i elastičnosti inspiracije, Nehajev se plastičnije iskaču ra ^ ke 

tošem, ali kao kod svake poredbe, P^tommo^ V ^ _ { 

š? 

riir 

se priklanja slikarstvu, i njegov stil pun je impresionističkog titravog 
nemira; Nehajev, valjda poradi atavizma svojih čeških pređa, a vjerojatno 
i stoga, što je studirao u Beču, gradu Beethovenovu i Mozartovu (a u Ne¬ 
hajevljevo vrijeme i Mahlerovu), pripada među najpismenije ljude, koji su 
hod nas pisali o muzici, i taj mu elemenat bez sumnje daje izvjesnu pri¬ 
branost, intenzitet čitave ličnosti. I u Matoševu je oku umjela zasjati suza 
uza svu oštrinu njegova sarkazma; Nehajevljeva je osjećajnost bila možda 
nešto tvrđa, ali muževno intenzivna i, uza sve to, nježna«. 

Lj. Maraković 

2 . Gaj 

Ljudevit Gaj sin je krapinskog ljekarnika i matere, koja ga je u 
ranoj mladosti učila, da ljubi i pomaže siromahe. Porodica je imala 
austrijsko viteštvo, ali ni pleme ni imetak ne odrediše Ljudevita onim 
čudesnim vođom, za kojega nije bio biran, nego rođen. Još kao đak 
Gaj u Budimu štampa knjižicu od 27 strana i u njoj rješava prevažno 
pitanje pravopisa. »Dajte«, dovikuje Gaj domorodcima u tom spisu, 
»da sada u vremenu mira vitezi u duhu budemo«. Jer je sramota 
da se materinski jezik Hrvata, o kojem su najveći muževi naroda 
s ljubavlju govorili i krvcu za nj lijevali, tako slabo goji, te bi se i u 
tamni grob mogao zakopati. Novi pravopis treba, da se pridigne 
prosvjeta i književnost naroda, i da »Hrvate približi slavenskoj braći«. 
Dvije godine kasnije Gaj je po svršenim naukama u praksi kod od¬ 
vjetnika u Zagrebu i u tom neznatnom položaju on traži dopuštenje, 
da smije izdavati novine, i to nesamo književne, nego i političke. Sve, 
čega se je Gaj pothvaćao od svojih najmlađih dana, radio je bez naj¬ 
manje sumnje o uspjehu. Njegova je nadarenost bila svestrana, ali je 
kud i kamo jače prevagnula duboka vjera u sebe samoga, koja ga je 
učinila vođom. U mladosti je pisao njemačke pjesme i pripovijesti, 
sabirao kao đak narodno blago, opisao na latinskom jeziku svoje 
rodno mjesto, slagao građu za hrvatsku povijest i ostavio poslije 
smrti omašan rukopis »Dogodovština velike Ilirije«, koji nije ni 
štampan. Pjevao je u »Danici« davorije, pisao bezbrojna pisma, radio 
za svoje novine, sastavljao osnove za proglase. Ali nikad nije Gaj 
sanjao o slavi, koja bi bila samo književnička. Ante Mažuranić, koji 
je s Gajem sudjelovao kod priprava za izdanje novina, zapisao je 
duboko opažanje, da je Gaj sebe smatrao izabranikom Božjim, i da su 
°vu tajnu njegova poziva osjećali svi oko njega. Svi veliki pokretači 
povijesti imadu ovo nikad neizrečeno uvjerenje, kojim svladavaju 
događaje i hrle naprijed s djetinjim predanjem. Za genije ove vrste ne 
postoji nemogućnost; oni imaju vjeru, da se daleka budućnost može 

prikratiti, i ono, što se osrednjim ljudima čini nevjerojatnim, da se 
može ostvariti brzo i bez poteškoće. Gajevi uspjesi u preporodu zaista 
su čudo. Već godine 1835. pjeva Ivan Mažuranić Gaju odu, u kojoj 
ga uspoređuje s mitskim polubogom. Strašnom su bukom ozvanjali 
stožeri svijeta, ljuti su vjetrovi mutili zemlju vihorom, a more ne¬ 
verom (olujom). Ledeni je Velebit vrhove svoje u snijeg sakrio, iz 
mrzlih kotara isrnuo je sjever na hrvatsku zemlju, tamna je noć nad¬ 
visila svoje mrakove, da maglom sakrije slavjansku zvijezdu. 

»Al* tada Gaj bogovom svoju zavije pobožnost, Višnjim tad 
bogovom Gaj za tišinu moli.« 

Gaj, koga je pogledala pri porodu milim pogledom Melpomena, 
bije molbama nebo. »Eole, oče! pogledaj kako ljuti sjever muti 
Adriju, kako je crna noć mrkim odijelom ogmula Savu, ter hrvat¬ 
skom suncu granuti ne da! Što je tebi bogobojni skrivio narod, Eole! 
Ah, ako još u tvojem srcu što mogu molitve, veži sjever i tjeraj 

ove mrake. 

O kim da te zovem imenom, kim, Gaje? Prometheus 
Mi se vidiš isti, zvjezdami kad se boriš. 

O da zaisto! jer on božanskom duhove vatrom 
Jilu poda, a ti ledove srca tališ. 

On jednu višjem sustegnuše iskru Olimpu, 

Ti cijelim' sanene zvjezdami luči griješ. 

Al njega kavkaskom' izložiše tebi povoljni 
Jupiter orliću trim prikovana nadom. 

O triput boljše zadobiv ti od neba ždribe! 

O nikadar našim zabljivi Gaje njedram! 

Kasno bude tebi gradit oltare potomstvo, 

V srcu i na njih ti hvalu vužgat hotie. 

O kim da te zovem imenom, kim, Gaje? Prometheus 
Mi se vidiš isti, s zvjezdami kad se boriš! 

Mažuranić slavi Gaja kano Prometeja, koji je ljudima donio 
oganj, ali je Gaj veći, jer je svojim ognjem rastalio ledena srca. A koja 
je to vatra, kojom je sjao i toplio Gaj, koja je to sila, što je sve Iju e 
pokretala s njim i za njim? To nije bila jasnost, jednostavnost misli 
same, niti hladno razumno objašnjavanje narodnih potreba. Gaj nema 
u sebi ništa učenjačko, on nije tihi radnik za stolom i pri lojanici, on 
je pun života u sebi i oživljuje svaki krug, u koji dođe. Gaj očarav 
ljude snagom govora i svi, koji su ga poznavali, ističu ovu njegovu 

magičnu moć. Kurelac kaže, da su njemu i njegovim drugovima Gajeve 
riječi medom mirisale. Ante Mažuranić tvrdi, da je Gaj u par časaka 
znao razoružati najtvrdoglavijeg protivnika, a Šenoa opisuje svoj prvi 
susret s Gajem u njegovoj knjižnici ovako: »Sve je bilo tiho, tajan¬ 
stveno, i sam vazduh bijaše nekako čudan, kao što obično u knjiž- 
nicah biva. Pred mene izide čovjek nevelik, odebeo, odjeven u crno 
Valja mi reći, da sam onda prvi put vidio Gaja. Čovjek imao je kratak 
vrat, dugoljastu glavu, na kojoj bijaše prosijeda kosa, vrlo pomno po¬ 
češljana. Žućkasto lice bijaše pomno obrijano, samo se spuštali nad 
usta hrvatski brci. Usko, visoko čelo, znak žive fantazije, bijaše 
glatko, nos fm, a dolnji dio lica gotovo odebeo. Sav pojav Gajev bijaše 
fin, gotovo kavalirski. Nešto pako dimulo me osobito. Gajevo oko 
Bijaše neveliko, svijetlo-modro s velikom zjenicom. Al' ta modrina 
imala je u sebi demonički čar. Katkad, kad bi Gaj razmišljao, kad bi 
koga slusao, ukočilo bi se oko gotovo do mrtva, kao da je stakleno 

Ništa nisi mogao iz njega čitati, a 1’kad je g o v o r i o, s i p a o je 

mun,e Gaj je imao fine, pune, vazda žive ruke, a na donjoj strani 
ona, veliki briljantni prsten, što mu je poklonio car Ferdinand, i radi 
ko,a je madžarski šovinist Kubinji u ugarskom saboru digao toliku 
buku pitajuć palatina: »Zašto je Gaj od cara dobio prsten!?« . Ne 
pamtim toli čudna glasa, kao što je bio Gajev. Ne bijaše u običnom 
govoru zvonak i sladak, da ti medom umije pridobiti srce, al vazda 

t P amn a Ub °f' C * sto V* tetič * n - N <> kad je orio, kad bi mu uz to iz 
Og žutog lica bljesnulo blijedo oko, primio ti se je Gajev govor 
se čarobnom silom, da mu nisi mogao odoliti. Samo čovjek, S koji 

dobe IIT g T °T ntl ’-T Že Si protumačiti ° !na j silni preokret duša za 

pov edt ft' " T dan gkS m ° raU SU imati V ’’ erski P- 

Ijndi. k )1 SU Zna 1 Z1VOm Žarkom ri i eči obujmiti, prekrstiti tisuće 

GajevihrL^i T™'* ^ U mladoga Ga )' a! Sugestivna moć 

u Grazu na v" T 'o “ n * Št ° mistiČno ' Još d °k je boravio 

svi. Glas o Ga' 01 naUkama ’ Rakovac mu piše, da ga u Zagrebu čekaju 
u pismima ! U P romo s f ta ko, da ga svagdje susreću s udivljenjem; 
Prečestiti ^ ^ a na,la ® kavi ! im naslovima. On je rumeno sunce, 

gospod n f P ? d0ktOT ’ kraSni Luj °’ i edini gospodin »počitajemi 
Sveslavii’e k ° rVack °’ slavon sko, dalmatinske narodnosti duše i južne 
Na nutov krUna ;. nasl ° V u Franje Biljčevića sa tri uskličnika). 

kivan pon Tr 3 ? 6m >>IIirfje<< ° aj je ° ko četrdesa tih godina doče- 
P pu tnumfatora. Kolar je već za života tražio za Gaja Pan- 

ievie. Čitanka za više razrede sr. škola 31 

Iheon, a proglas bečkih Slavena od god. 1848. zove Gaja jedinim 
čovjekom, koji je sposoban davati narodu pravac. Gaj je sve niti 
držao u svojim rukama, a sva srca podlagao sebi govorima svoga 
apostolata. On je imao genijalna svojstva čovjeka čina ne krzmajući 
nikada u časovima, koji traže odluku. Gaj umije uvijek odabirati sred¬ 
stva, koja ga dovode do pobjede. Mogao je dobiti odmah dopuštenje, 
da izdaje književni list, ali se nije htio zadovoljiti s time znajući, da 
će mu jednom kao vođi naroda trebati novine, t. j. svagdašnji politički 
glasnik. »Novine horvatzke, techaj prvi broj 1.« izašle su 6. prosinca 
1835. Njihov »utemeljitelj, učrednik i izdavatelj dor. Ljudevit Gaj« 
ne štampa ih isprva niti svojim pravopisom. Njemu je do to Š a - da 
prije svega sabere čitatelja i da ne povrijedi onu ponajviše svećeničku 
književnost, koju je, u predilirsko doba, predstavljao naročito Toma 
Mikloušić sa svojim stoljetnim kolendarom. »Novine horvatzke« štam¬ 
pane su u četvrtini i u skromnom opsegu od dvije do četiri stranice. 
List donosi o vanjskoj politici isključivo službene vijesti, o domaćim 
stvarima rade samo rubrike imenovanja i nesreća. Vidi se, da i čita¬ 
telji traže od uredništva nove rubrike. Poslije nekoliko brojeva no¬ 
vine donose burzu i malu lutriju. Sva sredstva izvještavanja su 
skromna i preskromna. Za primjer se u 14. broju nalazi ova bilješka 
u rubrici »Turzka«: »Ako je istina, da je turski sultan ubit, kako tali 
janske novine poleg grčkih od 18. prosinca pisahu (gledaj naš broj 11.), 
tako se je to najdalje dana 15. ili 16. prosinca pripetiti moralo. Glasi 
iz Carigrada došavši 14. prosinca od toga ništa spominjaju; ako se 
dakle nije štogod zgodilo još dana 15. ili 16., tak bi moral ov glas vu 
grčkih novinah izmišljen biti. Metemtoga čekamo naskorom novese 
glase dobiti, ter što god bude, našim čitaocem brez štentanja oglasiti 
hoćemo.« Ovaj broj je od 21. siječnja, dakle mjesec dana iza toga 
ubistva sultanova! Vijesti prvih naših novina na hrvatskom jeziku u 
Zagrebu nisu ni brze ni obilne. Cijena je novinama zajedno s »Dani¬ 
com« tri forinta na pol godine, a pretplaćivalo se prema samom pro¬ 
glasu u »cz. kr. priv. novinarnici horvatzkoj« u Gospodskoj ulici 103. 
Idejne propovijedi o ilirizmu nosi »Danica«, koja je proračunana za 
zreliju inteligenciju; »Novinama« je svrha, da se uvuku u kuće i da 
zadovolje na hrvatskom jeziku radoznalost množine. Gaj u njima ni 
ne prati saborske zaključke; politička je kronika iz Austrije i Ugarske 
gotovo jedino dvorska. Ali već četrdesetih godina iste ove neznatne 
novine bit će borbeni politički organ, u kojem će veliki dio ispunjavati 
polemike s madžarskom publicistikom. Gaj je znao birati časove za 

svoje postupke; tajna njegovih uspjeha kod ljudi bila je u uzvišenoj 
snazi njegova govora, tajna uspjeha njegovih poduzeća bila je u nje¬ 
govoj neumornoj i praktičnoj brizi i u točnoj psihološkoj upotrebi 
sredstava. Porast »ilirskih narodnih novina« (kako su se u svojem 
nastavku zvale »Novine horvatzke«) u opsegu i ugledu ravan je po¬ 
rastu Gajeve agitacije. Novine, kano pisana riječ, koja se neprestano i 
dnevice obraća na ljude, bijahu najpodesnijim oružjem onda, kad je 
borbu o jezik trebalo prenijeti na sasvim političko polje. Sva Gajeva 
providnost očituje se u tom, što je uporno kroz tri godine tražio do¬ 
puštenje za političke novine, a kad ga je dobio, onda nije svojom po¬ 
litikom htio preplašiti nikoga, nego je najprije prodirao sa jedinstvom 
jezika i pravopisa. U političkom radu Gajevu prevažna je točka 
njegov odnos prema svećenstvu. Svećenstvo je prema težnjama nor 
voga vremena bilo dakako konzervativno, molitvenici i svećenička 
književnost bijahu pisani kajkavski i starim pravopisom. Gaj je pro¬ 
zreo, koliku će važnost imati po čitav ilirski pokret odluka zagre¬ 
bačkog Kaptola o jeziku i pravopisu. I premda je, osobito u Grazu, 
bio usisao liberalne ideje od profesora, koji su bili nadahnuti joze- 
finskim duhom, Gaj je u sporu o protestantima stao na stranu sve¬ 
ćenstva. U svom kolu umio je Gaj sjediniti i Draškovića i Nugenta 
i Jelačića, kano i bezjake Kurelca i Babukića. Gajeva je kuća bila 
stalno sastajalište svih, koji su hlepili, da ga vide i čuju; nije bilo 
Slavena ni tudinca iole uglednijega, koji ne bi posjetivši Zagreb po¬ 
tražio Gajev dom. Njegova putovanja neprestano su smotre narodnih 
ljudi. Umije da vodi deputacije u pravi čas u Beč, umije da miluje i 
da udari po potrebi. Njegovo je djelo pobjeda nad Turopoljcima, pa 
ako je i krvlju srpanjskih žrtava morao biti plaćen pad dušmanskoga 
bana Hallera i gonjenje Turopoljaca iz sabora, ta je žrtva doskora 
donijela imenovanje Jelačića, kojega je predložio i opet Gaj. 

Gaj je pjesnik ilirske budnice »Još Hrvatska ni propala«. Ta je 
Pjesma bojni poklik naroda, uvjerenog o svojem pravu na budućnost, 
oklik je prešao iz domoljubnih koncerata i kazališnih manifestacija 
« ulicu. Hrvatska ne će propasti, dok smo mi živi, zaklinje se Gaj i 
zaklinje tim sav eto već probuđeni narod za borbu, koja se ne će više 
lll 1 1 samo nječju. Vrijeme traži davoriju, pjesmu rata; pa ako je 
orseijeza, kako reče Carnot, donijela francuskoj revolucionarnoj 
vojsci Sto tisuća vojnika, pod lozinkom Gajevom »Još Hrvatska ni 
Propala dok mi živimo« izvojevane su sve pobjede Hrvata protiv ma- 
Propata dok mi živimo« izvojevane su sve pobjede Hrvata protiv 
" adzarskih presizanja od god. 1832. do god. 1848. M. Nehajev 

3. S Gabrićem u Bakru 

(Na obali u Rijeci pisca je sreo njegov drug iz gimnazije i na 
svaki način htio s njim razgovarati. Pričao mu je o svojoj mr vo 
ženi, o svome- životu. Nakon toga susreta nađoše se zajedno na pa 
robrodu, koji je plovio u Bakar.) 

S takovim sam ga osjećajima čekao na parobrodiću, koji nas je 
za čas imao odvesti u njegovo obitavalište. Novost lučkih poslova — 
vezanje konopa, pdskuti motornih čamaca, kotrljanje ugljena x sve 
ostalo, čim čovjeka suhe zemlje iznenadi primorski život — na cas 
je zatomilo misli o Gabriću. Možda je i to razlog, te ga nisam dočekao 
sasvim neprijazno. 

Ali ne, nije to bio razlog. On, Gabrić, postao je drugačiji. Pre¬ 
šavši dasku, što parobrod spaja s rivom, prometnuo se novim čo¬ 
vjekom. Vidio sam, svi ga poznaju i štuju. Žene iz puka pozdravljale 
su ga bez sustezanja, gotovo u zboru, s pjevucavim »dobro,utro, go¬ 
spodine!« kapetan mu stisnuo familijarno ruku; — u prvom razre u 
(tako se zove uzani prostor, nešto čišći od ostaloga broda) gotovo je 
svatko bio njegov znanac. Kao pravi stanovnik riječke okolice, koji 
u »grad« dolazi svaki čas na skok, bio je Gabrić vas zatrpan skatu- 
Ijama i zamotima dnevne luksuzne robe: voće i »paste« (slatkiši), 
pohvali mi se, glavna su sastojina njegova trha. 

— Ovo ti je za moju djecu. To jest, ja nemam djece — ali ima 
mnogo djece, što su moja po tom, jer me čekaju, kada ću i s cim cu 
iz Rijeke. 

Nasmijehnuo se, — i taj ga osmijeh nije više ostavljao. Spremno 
je meni, došljaku, tumačio sve moguće sitnice, od kojih se slaze 
ogroman dojam luke — a kasnije, na otvorenom moru, uz uobičajenu 
crnu kavu, koju mi je bez pitanja donio kamarijer, upozoravao me 
je na ljepotu okolice. 

_Vidiš ovdje (pokazao mi je hrid pod Kostrenom, u najjačem 

žaru) hoću da do godine sagradim kućicu. Jer ja sam ti velik ribar. A 
odavde je bliže do omišaljskih brakova. Brak, to su ti mjesta, gdje riba 
stanuje u množini. Jer more ti nije nikako napučeno, kano ni zemlja. 

Tako me je zabavljao sve do Bakra. U meni je sasvim nestalo 
srdžbe na nj — i kad smo u jedanaest sati stupili na kamen bakarske 
luke, ja sam sve manje mislio na nepriličnost našeg prvog susreta. 

Jest, — on je ovdje bio drugačiji. Na svakom uglu dočekala ga 
djeca, njima je bio pravi drug i prijatelj. Zanimao se je za najsitnije 

njihove doživljaje — i na dva tri zaokreta pokazao mi djevojčicu, koja 
mu je »najmilija«. 

* Samo ćeš vidjeti, kako me djeca vole. 

U svojoj kući, od kamena i dosta neudobnoj, kraj same tunere, 
pogotovo se razvedrio. Dan bijaše sunčan — vrućina mi je grizla kožu. 
Ja tražeći svaki komadić sjene, a on — već sasvim privikao na ovaj 
tropski žar (u crnom šeširu!) — išli smo, razgovarajući kao pravi 
rado dočekani gost s veselim gostoprimcem. Poput svakog čovjeka, 
koji nije rođen uz more, a zavolio je Primorje i primorske ljude, 
Gabrić mi je na dugo i široko tumačio, kako se lovi riba i kako je on 
sam vješt i vjetru i valu; svaki bi se čas i malo naivno pohvastao 
svojim doživljajima pomorca. Sa par starih pučaina ustavio bi se na 
casak razgovora, sileći se, da pogodi mekoću njihova izgovora. 

Svi su ga oni voljeli i jako voljeli. Kao da je i sam bio član one 
vehke momarsko-ribarske familije, koja mora da se pruža po svoj 
obali nasoj, susrećući se drugačije nego ostali ljudi, propitkivao se 
Gabrić o vremenu, o zvijezdama i povrazima. I kuća mu je takva bila 
sva puna ribarskih sprema, malih mreža, olovnatih nekih čunjića 
. konjske strune Vrata nisu zatvorena - sa ceste se ravno ulazi u 
popločam hodnik, koji sav miriše morem. Sobice, uske i potpuno 
tamne, ,ersu kapci sasvim tvoreni, da ne propuste sunca, Me "u 
dojam slučajnoj boravišta — tako je jednostavno pokućtvo bilo u 

njima, tako sve natrpano a nebrižno. 

noštrTma R U Tah SVim ’ Št ° je U n ’°’’ ku P io od pokojnog 

£%: L ritmr sianovaii pred pedesei ^ * * 

mirisa _ po ^ n ^‘ vrf iaa kuće, pun cvijeća zadušijivih, jakih 

dima psa i tri m 0 ^” ^ 0<< .|. kozu ’ ko i a da J e mlijeko, kokošku s mla- 
govor naš svrmm ^ ^ čuvarice primorskog ognjišta. Raz- 

udruge p a i na ^ pnmorska P lta nja, na parobrode i ribarske 

nuti više puta dolaT A ™ ^ 1 V ° lik ° dočekasmo objed, preki- 

Ijenog mrkača ili do ° m . 1 đ, ® Ce ' koja su došla Prodavati slučajno ulov- 
_ k | donosila kakvu kuhinjsku potreboću. 

kajića, kra^aVbafr Stalna M mornara - Da - ti još nisi vidio moga 

ćemo se LTesti nekud a r “ Ma ff \* k ”ter. Poslije podne 
j t 1 samo dok obavijestim moje ljude. 

je odnekuda^dTlebrdTt ^ * ?° kvariIa dobru voI >' u - Dječačić, što 
je pretekla Diipt ’ a macke ’ grubo odgurnuo curicu, koja ga 

P etekla. Dijete padne - a Gabrić se tako rasrdi, da sam u čudu 

promatrao »j«#>v najednom brzi hod i odlučno kretnje. Uzrujao so, 
kao da se radi o zločinu. 

— Lopov jedan! Zar je mora odmah tuci zato. ^ 

I sav bijesan htio je da ga kazni. Dječak se preplašio i samog 

glasali sakrio se.^ Mogao ju j e unesrećiti - kako ju je 

Sam pod U ragao je djevojčicu, dignuo na ruke i umirio. A kad je ona 

prestala plakati, vratila se vedrina i na njegovo lice. 

Od tada je u jednakom razgovoru prošao i objed, a poslije 

barke, bilo mi je sasvim čudno, sto mi je v 

nas susr ^J S1 ,' ? (Pro { esor me je povukao na stranu i stao 

S ovo7,Uit Otkud poznaš našega čudaka? *-*»-*- 

četiri godine, a razgovara samo s ribarima i kapetanima. Ja ga jo 
četiri godine, a g _ na5inio natu g es tu povrh ćela). 

" ^“di n°e 2L”u Gabriča - mislio sam. Mora da je dobar, kad 

* "r^eli u barku i od.ezli so put Bakaroa, 
dva pješke preko Dola u Kraljevicu. M. Neh / . 

XVIII. MILAN OGRIZOVIC 

Život. Rodio se u Senju 12. II. 1877. god. 
Prvo djetinjstvo proveo je kod ujaka, župnika u 
Zavalju. Gimnaziju je polazio u Gospiću, a na 
sveučilištu u Zagrebu slušao je klasičnu bio¬ 
logiju. Kao nastavnik klasičnih jezika boravi sve 
do smrti u Zagrebu, vezan uz kazalište, s kojim 
je stalno surađivao. Umro je 25. kolovoza 

1923. godine. . 

Književno je počeo raditi, kad su se u Hrvat¬ 
skoj vodile književne borbe između »starih« i 
»mladih«. On je pristao uz književna načela 
»mladih«, koji su išli za slobodom stvaranja, ali njegov životni sta\, 

njegovo naglašeno pravaško rodoljublje i ljubav prema prošlosti, ve¬ 
zali su ga uz »stare«. Zato je on nastojao dati spoj težnja »starih« i 
»mladih«. Zato u svojim dramama često odabire tradicionalnu građu 
iz povijesti ili narodnih pjesama, a iznosi je na moderan način. 

Književni rad. Prvi književni radovi bile su mu rodoljubne pjesme, 
koje je objavio u gospićkom listu »Hrvat« ( 1894 .). Pripovijesti su mu 
izašle u zbirkama »Tajna vrata« i »Humorističke pripovijesti«. Nje¬ 
gove kritike izlazile su u »Hrvatskoj smotri«, »Prosvjeti«, »Savreme- 
niku«, »Mladoj Hrvatskoj« i »Narodnim novinama«. Uređivao je »Dom 
i svijet, priredio »Hrvatske pripovjedače« i izdao povijest hrvatskog 
kazališta i povijest hrvatske opere. 

Svoju je ličnost najjače izrazio u dramskom radu. Prvu dramu 
»Dah« napisao je pod utjecajem Ibsenovim. S Marijom Kumičić dra¬ 
matizirao je Kumičićev roman »Kraljica Lepa«, pod naslovom »Pro¬ 
past kraljeva hrvatske krvi«. U zajednici s Andrijom Milčinovićem 
napisao je »Prokletstvo«, a sa Zvonimirom Vukelićem (Zyr Xapula) 
komediju »Gospođica od telefona ili Hrvati na Karpatima«. 

Iz narodnih pjesama uzeo je građu za drame »Hasanaginica« i 
»Banović Strahinja«, prema povijesnoj gradi napisao je dramu »Car 
Dukljanm«, prema Mažuranićevu epu napisao je dramatizaciju »Smrt 
Smailage Cengića«. Za drame »Objavljenje« i »Vučina« uzeo je 
sadržaj lz suvremena života. Osim ovih djela napisao je aktovke, 
sabrane u »Godini ljubavi«, te prigodnice »Slava njima«, »Nepoznat«, 
»Van s tuđincima«, »U Bečkom Novom Mjestu«, »Prve novine«. 

. Značajka. Ogrizovićev rad je raznolik. Neobična sposobnost 
uživi,avanja u najrazličitiju građu, bila ona iz povijesti ili iz narodnih 
pjesama ,h iz suvremenog života, zavodila ga je, da se u tome svemu 
okusa i da to sa svojim majstorskim poznavanjem kazališnih moguć- 
nos i iznese na pozornicu. Prve njegove drame tehnički su dobro 
Pisane dobro zamišljene i osebujne, ali su im lica većim dijelom 
nos rana. Tek »Hasanaginicom«, dramom, koja je doživjela bez- 
drJ 1Z + Ve 3 C6tm štam P ana izdanja, vinuo se Ogrizović do jakog 
Svo “ U t0i . dr£ T prema nar °dnoj pjesmi, koju je shvatio na 
Iz tri rt Cm ’ j a ° ’ e f 1Va llCa ’ đuboke os ! eća ie i uspjeli dramski oblik, 
čitavi™ -° g ^ PrdaZi U >>0b i avl i en i u « na analizu osjećaja 

Posveti COV,eCanSt : a 23 Vrij ? n ! e rata ' Drama kučina« - koju je 
T e , samom seb i — najjači je odraz osebujnosti i ličnosti piščeve. 

OgriJn . f ame su okosnica, na kojoj se mogu svrstati sva obilježja 

Snzoviceva dramskog rada. 

Ogrizović je u svojim djelima dao sebe i osjetio svoje vrijeme. 

U njimai je on iznio probleme svoga vremena, političke, vjerske, sta- 
leške, društvene; osjetio ratnu psihozu i poslijeratni moral i sve to 
prenio na simbolizirane likove u svojim dramama. On ide u red onih 
hrvatskih dramskih pisaca, koji su svojim djelima podigli hrvatsku 
dramu na razinu svjetske književnosti. 

1. Bog 

Moj je pokojni ujak bio župnik u selu Zadolju na Krajini blizu 
bosanske međe. U njega sam sproveo one prve godine djetinjstva. 
On me je prvi učio, da ima Bog i da se taj Bog ne vidi, ali da se 
katkad javlja ljudima i među ljudima. On je to govorio sa žrtvenika, 
a ja ga nisam pravo razumio. Uvijek sam mislio, da ću kad vidjeti 
Boga bilo ondje otraga iza žrtvenika, iza svetog Franje, bilo u našem 
vrtu između jabukovih i kruškovih stabala, bilo pak noću na mjese¬ 
čini, kad bijeli tamno-srebmi oblaci tihano zaplove nebeskom puči¬ 
nom nad mračnim gorama.| 

Jedne noći — sjećam se — nisam mogao spavati, pa sam došao 
k prozoru, klekao uza nj i dugo molio Boga, da mi se pokaže. Žmirio 
sam kroz sklopljene ruke u daleki veliki oblak sve očekujući, da ce 
se iza njeg pomoliti Bog i govoriti sa mnom kao ono s Moj šijem, 
Saulom i svetim Pavlom, kako sam to u bibliji učio. No nije ga bilo 
— i ja sam sjetan legao u krevet misleći, da će mi se bar u snu javiti. 
Ali nije mi došao ni na san. 

Već samj htio ujaka o tom pitati, ali — Bog mu prostio! _ on 
je bio neke čudne ćudi. Većinom otresit i mrk, malo je govorio sa 
mnom, a i tad je on prvi počimao, a ja se nisam ufao ništa priupitati, 
samo da se na me što ne otrese. Kad me mati izgrdi ili makar i 
istuče, to meni nije ništa, ali kad ujak samo jednu oštru reče, meni 
odmah suze na oči i sav se zagrcam. Odlučio sam dakle ne pitati 
ništa — osobito kod takve stvari, koja se tiče Boga — nego ću, 
mislio sam, čekati, dok on jednom sam o tom počne. 

Međutim desilo se nešto, ii čem sam i bez ujaka — ako ne vidio 
— a ono osjetio Boga među ljudima i tako razumio ono, što je on 
sa žrtvenika! propovijedao. Bar tako mi se činilo. _ 

Od toga doba prestao sam izgledavati Boga u oblacima i nad 
gorama. Tražio sam ga u očima ljudi i nalazio više puta, makar samo 
na čas, makar samo kao odbljesak daleke i svijetle zrake. 

No prvi put je bilo to tad u djetinjstvu — u jednoj trošnoj seljac- 
koj kućici, a na bolesničkom logu. * - 

Jedinog naime kišovitog jesenjeg dana pred »plovanijom« — tako 
tamo zovu župni stan — stala kola. Nekakvi slabi konjići jedva se 
uzverali uz brijeg, pa zastali kao ukopani pod onom našom malom 
kruškom. Prokisli su dobro i sve se iz njih pušilo. Seljak skočio 
s kola, izvukao ispod sijena otraga iz koša gunjeve, pokrio konje, 
dao im nešta sijena, da pregrizaju, a onda se stao otresati od kiše i 
od sijena sve i kapu i zobunac — zalupio nekoliko puta teškim 
opancima po mokroj tratini, pa pošao prema »plovaniji«. 

Ja sam odmah, čim je kiša malo prestala, izašao iz kuće i gledao, 
nije li koja kruška pala, da je ne bi tko prolazeći cestom prije mene 
uzeo. Mi smo osim one male dolje imali i veliku staru krušku tik 
pred vratima — mahovina joj je već bila po deblu — a svake su 
godine dobro rađale. Kako je bio jak pljusak, napadalo ih dosta. 
Ja sam ih sve onako mokre i od pada raspucane metao( u džepove i 
u njedra, a koja je osobito lijepa, otarem je o odijelo i zagrizem u nju. 
Uprav ja tako — kad eto onih kola! 

Bit će sigurno bolesnik, pa ujak mora k njemu! ovo nekoliko 
dana, otkad su učestale kiše, uvijek netko oboli ili u našem selu ili 
pod gorom. Ujak se redovito s početka i nasrdi — jer zna da ga više 
puta i za malu bolest zovu, ah onda ipak ide. Katkad i mene zovne 
sa sobom. Bože moj, hoće li me i danas! zovnuti? Ništa to meni, što 
je kišovito i oblačno — samo da se vozim! 

Dok ja tako pod kruškom čekam i premišljam, čujem naglo iz 
ujakove sobe njegov jaki, oštri glas, gdje me zove imenom. Od veselja 
•> očim ne marim, što mi kruške stale ispadati —i za čas se stvo¬ 
rim pred njegovom pisamom, na kojoj su bila otvorena vrata, a uz 
njih onaj seljak s .kapom u ruci. Ujak mi mahnu rukom, da čekam, 
a zatim je dalje gledao po izdrtom već i starom imeniku! župljana, a 
ja sam odmah prepoznao taj stari imenik, to je od seta Maljevca. 
u dusi sam se poveselio: hvala Bogu, ići ćemo u Maljevac. To je 

Krasni ^ 0r0m ’ V ° Zlt Ćem ° se P oc * ru £ sata tamo, a podrug natrag.. 

Koja je to Lulić? — okrene se moj ujak! seljaku. 

Kata ... Kata Lulić, gospodine! 

, , Kata! Koja Kata, magare? — izdere se. — Tu su tri Kate. 
^edna je Jandrioa, rođena godine 1878 . 

^ ^ t e CUir če, molim vas ... A ova,' što je bolesna, to je stara 
— Josina?! 

— Ne, molim vas! Joso sam ja. To je moja. Nego ova — ovo je 
moja strina. Pokojnog Marka — znate li — onoga, štono ga zvali 
»šaran« — proiznese taj Joso sve okrećući u rukama kapu 6d ne¬ 
prilike. — U mojoj je, znate kući — i eto sve ljeto groznica ,... pa 
groznica. .. ova dva dana jedva i govori i onda ja posudio konje .. . 

— Šuti, šta tu sad? ... Dakle Markova!, Tako si mogao odmah 
reći, smetenjače! Tu je Kata Markova, rođena 1828., prvi put udata 
Markovac u Donjoj Tuzli, dovedena iz Bosne 1863. 

— To je, to je, molim vas. 

— Hajde — okrene se ujak k meni i zaklopi knjigu — spremi se! 
A mogu li ti konji odmah? upita Josu. 

— Mogu, gospodine, odmah... mogu. Počinili su dosta u Zeč- 
jaku, dok se onaj veliki pljusak spustio. A nizbrdo je ... 

Moj ujak pogleda kroz prozor na nebo, koje se nešto vedrilo, 
i stane skidati kućnu haljinu, da se presvuče. Joso je izašao, a i ja 
sam našao moj ogrtač, pa se obukao, da mi ne bude putem studeno. 
A onda sam brzo našao i pripravio, što trebamo. Izvadio sam torbu 
za sveto ulje i zvonce, pripremio sam za ujaka gornju košuljicu, 
»štolu«, i »kvadrat« za glavu i »ciborij« za sveto tijelo. Kad je ujak 
došao u sakristiju, bilo je već sve pripravljeno. On se — bez i jedne 
riječi — obukao, a onda smo pošli do glavnog žrtvenika. 

Kleknuo sam dolje, a on se uspeo na žrtvenik, prignuo koljeno, 
izvadio kalež sa svetim hostijama i jednu uzeo, pa stavio u »ciborij«, 
koji je objesio oko vrata, a onda opet kalež spremio i opet prignuo 
koljeno. Ja sam pozvonio, a on se okrenuo i blagoslovio me. Onda 
sam ja išao naprijed, a on za mnom kroz sakristiju, gdje se je za¬ 
ogrnuo kaputom, a ja sam sveudilj zvonio uzevši sa sobom torbu 
sa svetim uljem. Kad smo izašli van iz crkve i pošli prema kolima, 
onda sam ja još jače stao zvoniti, veseleći se, kako taj nešto turobni 
zvuk odjekuje po našem voćaru i čuje se zacijelo dolje u selo, jer je 
zrak miran, pa ni lišće — od kiše modro — ne miče se. Svi će čuti 
i svi će znati: idemo bolesniku. Moje veselje, dok sam sam sa zvon¬ 
cem prolazio, teško je opisati. 

Na vrata »plovanije« izašla moja mati, pa kleknula na prag. Ujak 
blagoslovi i nju. Kad smo je minuli i primakli se kolima, vidim, da 
ona hoće k meni, kao da će mi nešto kazati — ali ja znam: ona će mi 
sigurno reći, da pazim na se, da se čuvam u kolima i takove stvari 
— pa sve odmičem od nje i okrećem glavu. Ne ću ništa da čujem. 
Ta ja sam u službi! 


491 


Ja sam sjeo zajedno s Josom na široku vreću sijena, ali se nisam 
okrenuo tamo s njim prema konjima, već onamo prema ujaku koji se 
smjestio u pleteni koš pun sijena, koji je Joso metnuo na kola, koja 
su drndala o kamenje . grabe stare one ceste podno naše kuće To 
£ moram jos zvonit, jer sn između onih oraha kuće, pa da ljudi ćuin 
Neki su vec ispred kuća ldekli između tmj, na cestu, a neki gore 
na visokim kućnim vratima poklećali uz prag. Najviše je žena, a ima 
, djece, pa se natiskala između starijih; po koje i padne 

.„ H „ S h r ° b |a S1 , m , U2e ° zvo " ce “ liićvu ruku, a desnom se pro¬ 
to'ai7mh„„ 0 P ret ' C6 ' ~ ^ Sm ° 1 onda" mi 

;e ujak mahnuo rukom , ja sam istom pravo pogledao ujaka On je 

jednako držao u rnc, sveto tijelo i molio. Oči sn mu bile sklopljeni 
pa se crnilo, kao da spava - tek usne su mu se micale. Na nfelo™ 
licu m,e bi'o msta mrko, ništa onako nemilo kao inače i ja se gfZ 
cas nisam bojao. Djetinjom vjerom i pobožnošću nisam više gledal 
ono na njegovim grudima kao »ciborij. nego kao Boga. Ipak _ W 
nisam osjećao blizinu toga Boga. S P 1 

Nad nama su se bili razagnali oblaci i razilazili tamo za mrku 

su korlkoT iliTl 7° ’t Neb ° ie bil ° svi i etl ° 1 ”>»!<«, 1 Konji 
. . “7 a J ° so lh J e morao po više puta oplesti bičem i đo- 

viknuti im »hijo«. Meni je bilo nekako nespretno sjediti ua vreTi 

* mjestao sam se polagano, ali badava; sve sam više upadao u sijeno 

poprfvi-i 6 Či y ale \ N r jV0H ° bih Josi reći - d a stane, pa da mi 
opet boiao JT ‘ °“ 7 ™ kako 1 sam u P ao - P* se navalio na me — ali 
molitve NoT S6 ’ V lm 116 nar f im mIra U naŠi “ k ° lima 1 u i akove 
*■ za io”? S^’tr’s P erezim.': S ‘ rPie ‘ “ >* 
vesehe aP l k ° n . Sm< ; iza d "Sotrajnog drndanja - da mi je već prošlo 
se već nogelrmrt i" t ?° P ™ h k “ Ća “ Mal ' evc “- Premda su mi 

stanem "”„^0^, S ". nCkak0 ' P<,lraŽil " ' 

Bog„rJ joso Iz U T- VeC '. e '!T “ kuće 'a ~ hvala 

* iz susjednih kuća^ k' ' nc ' zSUdne ' M i žene, a tako 
cali Š t0 PO remh, -f ekl S “, ” am POn ’° S ' i iziĆi ’ a ™ već pokle- 

kuće «f !m kamen,u ’ što P° nekakvim gredama kod 

ie bUa takZ s r d° T* t ^ “ 5li “ koja 

Llndi su nas k ' ' Ja “! ak ma o te ni ie uda rio glavom u dovratnik. 

Ptes„o zvo„j,r ” P “ " kUĆ “ 1 ” a,iskali SZ ° k ° nas ' a ia sam 

slamlllćtoll °?T'! e P ° dn ° zadimljenih naćava ležala na trošnoj 
' ' - kao da b, na goloj zemlji - stara ženska, sva izmučena 

i suha, da su joj se sve kosti vidjele. Veliko siromaštvo opažalo se 
odmah u tom uskom prostoru, koji je bio svojom desnom stranom 
namijenjen za ljude, a lijevom za životinje. Nekakva greda upopri- 
ječila se lijevo i branila onim dvjema kravama, da ne izađu. Krave su 
pregrizale iz jasala, a između njih trčkalo malo bijelo tele uplašeno 
od ljudi, što su stajali uz onu gredu. Od te se strane osjećao jak vonj 
gnoja. — Na ognjištu je umirala cjepanica dogarajući, a nad njom je 
visio mali kotlić. U uglu zdesna bile su nekakve vreće i hambar — 
šta li — a iza njih prislonjene ljestve na tavan. 

Starica se malo kao pridigla podbočivši se laktom, no onda opet 
polegla. Plahta, kojom je bila pokrita bila je čista i bijela — to je 
valjda zbog nas, pomislio sam ja — a s isto tako- bijelim i čistim stol- 
njakom bio je pokriven mali i okrugli stol na tri noge, a na taj je 
metnuo ujak »ciiboriij« sa svetim tijelom i sveto ulje, što sam ga ja 
iz torbe izvadio. 

Ujak je najprije izmolio neku kratku molitvu, a ja sam na kraju 
odlučno i odrešito istim glasom kao i on odrekao: »Amen!« tako 
da su neki od onih blizu mene s počitanjem pogledavali u me, a meni 
ie to godilo. 

Sad je imala doći na red ispovijed. Ujaku su rekli, da je starica 
gluha, pa da će morati nešto jače govoriti, kad je bude ispovijedao. 
Ujak nam dade znak, da odemo, i mi svi stanemo izlaziti iz kuće 
odmičući se dalje prema obližnjoj tratini, samo da ne trebamo ništa 
čuti. 

Ljudi su se razgovarali o onoj starici, kako je već prvu noć 
zamirala, a kako će ovu noć za sigurno umrijeti. Do mene je dopirao 
nejasan glas moga ujaka, koji je nešto vikao i slabi glas starice. 
Jedamput sam jasno razabrao, kako ujak pita: »Jesi li — krala?« 
a ona slabo i kao razbijeno odgovara: »A? Kako?« »Krala 
jesi li?« — »Nisam . .. nisam . . . « 

Dugo je trajala ta ispovijed. Kad smo se vratili, ležala je starica 
gotovo nepomično na krevetu, no ne kao prije, već nekud posve 
smirena. Na licu joj je. blagi, spokojni izražaj, a oči su bile zaklopljene 
kao u snu. Tiho je disala. Na ognjištu je bio od one cjepanice samo 
ugarak bez vatre, a ono malo, bijelo tele veselo trčkalo oko krava 
i smirilo se istom onda, kad se kuća napunila ljudi, žena i djece. 
Sad je bilo još više ljudi tako, da se vrata nisu mogla ni zatvoriti. 
Djeca su se proturala naprijed, a ja sam ih sustavljao. Onda smo svi 
kleknuli; ja pred svima, tik do ujaka. 

Do mene je klečala jaka ženska s malim djetetom u naručaju; 
to je dijete počelo plakati, a žena ga mirila. Ja sam priredio na stol 
posudice sa svetim uljem, a uzeo u ruke zvonce. 

Kradomice sam pogledavao staricu, koja kao da već nije osje¬ 
ćala nikakve boli, nego u vedrom miru nešto očekivala. 

— Pomoć naša u ime Gospodina — počeo je moj ujak mekim, 
mirnim i blagim glasom, kako ga dosad još nikad nisam čuo. Jedva 
sam ga i prepoznao ta kano da je i zadrhtao. 

, . ~ KO ’ 1 , StV °f 1 “*!?? 1 Zem,ju ~ odvraćam ja istim glasom u veli¬ 
ko) tišim oko sebe. Oko mi se n e miče sa starice, kojoj kao da su 
oči sve dublje upadale u očnice. Obuze me tjeskoba. Zaboravim na 
zvonjenje i na ono veselje, s kojim sam išao ovamo. »To je dakle 
smrt?!« pomislim i potresem se. Prvi put je tako blizu vidim. 

— Bože usliši molitvu moju! 

I vapaj moj k tebi da priđe! 

— Gospodin s vama. 

I s duhom tvojim. 

— Pomolimo se! 

Svi smo tiho, samo se čuje glas mojega ujaka, kako moli. Onda 
je uzeo »ciborij« i nakon što sam ja tri put zvoncem dao znak za 

udaranje u prsa, sagnuo se k starici i drhćućom je rukom pošao 
pncestiti. v 

Ne mogu razabrati lica staričina taj čas. Ono se rasjalo sve, a 
o u se javila suza. Ja sam poniknuo glavom i zažmirio kao ono 
onda one noći na mjesečini, kad sam htio vidjeti Boga. Nisam ga ni 

i * J- -°’ 3 1 Sam ima ° potpuni os ) e oaj, da je on sad tu, da je sašao 

djetešcu 1 men V. U,aku . \ ovim jj u dima i ženama oko nas, i onom 

teletu U U narUca) ^ ma i člnu < Pače i onim kravama i malom bijelom 
teletu, kao ono onda u Betlehemskoj štalici. 

je rJ 6 tra ' a ? ° Vaj ° SjeĆai ' LJudi su počeli »stajati, ujak 

ier ie hnl ho ’ a ° nda podi i elio sveto ulje, i to žureći se, 

skinuo r mC K 1 f. ,ak ° Slaba ‘ Ja sam mu pomagao — a on je zatim 
»kvadrat b u G U g0m ' U crkvenu k °šulju i »štolu«, sklopio 

na vrata i’t* ** 1ZVadl ° šeš v ir - doviknuo ženi »S Bogom« izišao 

u zapa no cigar ostavši malo s ljudima u razgovoru. 

u duT^Z * i 1 ?* 1 * 10 ° PCl ° bi& °- Ja S1 “ teškom "“ko” 

moga« kZI P °7 "“,T i n ' e4 ° V izrM ™am 

4 Kamo ,e of,sao? Kamo je otišao? Kamo je uopće nestao omtj 

od čas prije osjećaj o Bogu? — Ja sam se snuždio. Sto je to bilo 
malo prije? 

Ujak im je posve ravnodušno govorio, kako će starica sigurno 
još prije mraka izdahnuti; razgovarali su zatim o njezinom pogrebu, 
onda prešli na ove kiše, na ljetinu i druge stvari. Zatim se ujak opro¬ 
stio od ljudi. 

A gdje je onaj osjećaj o Bogu? — pitao sam se ja sveudilj 
pa mi se na čas pričini, da sam valjda samo ja to oćutio. A kako da 
njega pitam, da li je i on osjetio? 

Ne, ne! To sam valjda samo ja oćutio — ja i starica. 

I opet smo bili u kolima. No sad nijesam sjedio s Josom sprijeda, 
nego s ujakom otraga u košu. Tako mi je on već jednom razložio, 
da onda, kad nosi sveto Tijelo, nije u redu, da s njim zajedno sjedim. 
Natrag — to je šta drugo! 

Ja sam šutio i nisam se ufao, da ga išlo upitam bojeći se, da se 
na me ne otrese. I k tomu zabavljao sam se uvijek s mislima o onom 
času, kad se starica pričešćivala. — Nije mi baš ni trebalo razgovora 
s njim. 

Meni su se misli neprestano vraćale na onaj čas. Što je ono 
bilo? Je li uistinu Bog? Bio je, bio je. Ta ono lice staričino, to je 
nezaboravno. Kad smo ušli, bila je sva izmučena, mrka, a poslije 
kad se ispovjedila — tako spokojna i vedra. Ta se njoj javio Bog. 

Grijesi! 

I tad se sjetim, kako je gluha i kako je mučno odgovarala na 
ujakova pitanja. 

— Ja sam čuo, kad je starica rekla, da nije krala ... — javim 
se ja posve nehotice i odmah požalim, jer sam obično kod ujaka 
nastradao, kad sam sam započimao razgovor. 

— Št a ? — otrese se ujak na me i pogleda me, da sam ga se 
upravo uplašio. — Nisam li ti, nesretni sine, rekao već jedamput, da 
su to ispovijedne tajne, pa ti, ako si šta čuo, moraš se učiniti, kao 
da nisi čuo. On ipak još o tom govori.. . Bljezgan nekakav! 

U meni zamrla duša. Još se jače skutrim u svoj ogrtač i odma- 
knem se od njega. Na oku sam osjetio suzu, ali sam je brzo utr o. 
U grlu me je nešto peklo — a u prsima stezalo. Zar je ovo isti ujak 
od malo prije? I gdje, gdje je onaj Bog? Zar se samo na čas javlja?* 
I je ii se uopće javio? 

Je li se uopće javio? — ponavljao sam snuždeno. Na čas mi sc 
činilo, da nije bilo ničega, jer, koliko se god naprezao onoga časa i 

onoga osjećaja nisam više mogao nikako vratiti, kao što se za tmur¬ 
nih dana ne može jasno povratiti u duši osjećaj sunčeve zrake. — 
A starica negdje već i umire, dok se mi vozimo, i njezino je lice još 
vedrije, još ljepše ... 


Do kuće vise nismo progovorili ni jedne riječi. 


Milan Ogrizović 


2. Iz Hasanaginice 

Hasanaia (u rugu) Mi , ovania| 

Haha! Šta je rekla ti o meni? 

Sve mi kaži! 

Sultanija ~ t 

Dobro, kazat ću ti. 

Sad kad svati već su po nju prošli, 

Govoriti mogu. Rekla mi je, 

Samo k tebi da joj misli idu, 

K tebi — k nama! — Da je čekala te: 

Tebe, jali kog poruka tvoga! 

Tvoje riječi spominjala neke 

Od dženeta i od onog svijeta, 

Gdje ćete se opet naći, babo! 

Hasanaga 

I to zar je spominjala? 

Sultanija T 

Jeste! 

Da si, veli, samo knjigu pošlo, 

Da bi došla odmah — ii da ja sam 
S tvojom voljom onda k njojzi pošla, 
Da bi bila sa mnom išla . . . 


Hasa n a t a s tob(>m! 

To je rekla?! U istinu, šćeri! 

Sultanija (meće ruku na prsa) 
Tako Allah pomogo mi, babo! 

Hasanaga (zamislio se) 

A zašto je rekla, da mi tajiš 
Sve to? 





Sultanij a 

Ne znam. 


Ummihana 


Zato, da se prva 
Ne ponizi pred tobom! 


Da, zato! 


Sultanij a 

Pravo veli! 

Hasanaga Je y to onda sevdah? 

Nije, nije — pa da stoput veli! 

Ne, ne, to se izmotava ona! 

Sad je sretna — svatovi joj idu. 

To je šćela, to je dočekala. 

Pa nek ide, vesela joj majka! 

Bit ću i ja veseo, kad spoznam, 

Da mi nije ona, što sam o njoj 
Ja mislio do posljednjeg časa. 

Uvijek sam je nekud podizao 
U visine neba Allahova, 

A sad vidim: koga? — Jednu ženu, 
Ko sve što su, ko i — robinjica, 

Što od jednog do drugog se baca: 
Jednog pušta — a drugog uzima! 

Sultanij a 

Vjeruj, babo, da je zaplakala 
Sve od tuge i sudbine teške! 


Hasanaga 

To je ono još najgore, šćeri, 

Što bi šćela suzama pozlatit 
Sve, što čini, a zna, da je kriva! 
Zašto nije rekla tebi: »Jeste! 
Udajem se, jere tako *oću, 

Jer ne volim više tvoga babe.« — 
A ne: tobož da još mene voli, 

A onoga drugog da joj silom 
Nametnuli! — To je ono ružno! 
Crn joj obraz na obadva svijeta! 


497 


Sultanij a 

Nije taka maja. Ja znam dobro, 

Kako joj je onda teško bilo! 

Hasanaga 

Morda samo za čas, Sultanijo! 

Sjetila se, dašto, na čas djece, 

Pa i suze došle su joj same. 

Ali kada čas taj opet prođe, 

Više nema ničega! — Da ona 
U nutrini srca naške voli, 

Ne bi bila taka! Već bi došla 
Onu istu noć do naše kule! 

Hasanaga (uzeo za ruke Ahmeda i Mehu) 

Ajte amo, sokolovi moji, 

Kad se ne će smilovati na vas 
Majka vaša srca kamenoga. 

Hasanaginica (okrene se naglo i sva se strese) 

Kamenoga?! Aga! 

(Pograbi se za srce.) 

Jao meni! 

Hasanaga (ostao ovamo sprijeda, Hasanaginici) 

Zbogom pošla, mlada begovice! 

Zbogom pošla — srca kamenoga! 

hasanaginica (uzdrhta sva, okrenula se i vrisnula) 

Kamenoga? 

Hasanaga Tyr 

Kamenoga! 

Hasanaginica (strašnim, promuklim glasom, kao izvan sebe) 

Aga! 

(Otrgla se i zaletjela prema Hasanagi ispruživši ruke otraga — 
oštrim, reskim šaptom) 

Voliš li me, aga Hasanaga! 

Hasanaga (drhće sav) 

Volim, ljubo ,.. 

(Raširio ruke.) 

Ojević: Čitanka za više razrede sr. škola 32 

Hasanaginica (bacila mu se pustimice u naručaj) 

Aga! 

Sultanija (sva sretna) 

Fato! Bako! 

Ummihana 

Rabbum Allah, na svemu ti hvala! 

(Meho i Ahmed od veselja plješću rukama.) 

Svata starešina (ostao otraga stojeći na sredini, pa kako se zagledao 
i začudio, ispala mu buklija iz ruku) 

Gledaj, gledaj čuda neviđena! 

Čiji ovo danaske su sva ti? 

Čiji svati, čija li djevojka? 

Hasanaga (dugo je ostao u naručaju s Hasanaginicom sve je življe 
grleći) 

Ljubo moja, taku sam te htio! 

(Strgne joj duvak s lica). 

Daj mi amo oči, da ih vidim! 

Je 1* to sanak ii je zbilja sevdah? 

Oči daj mi! 

(Kako mu je klonula mrtvo na ruke, pridrži je.) 

Što je? ... Allah! ... Mrtva?! 

Puče li joj srce?! 

(Rikne strašno pogledavši naokolo). 
Umrla je! 

(Na ovo nastade plač i zapomaganje Ummihane, djece i jenđijica.) 

Ummihana (pograbi se za glavu) 

Rahmet duši Hasanaginice! 

Svi 

Rahmet! Rahmet! 

Hasanaga (sav se u licu promijenio, kao da sanja) 

Ss-t! Ss-t! Tiho! Tiho! 

Svata starešina (uzvrpoljio se i poletio otraga k pendžeru, pa viče) 

Zovte amo Imotskog kadiju! 

Nek odjaše konja! Neka dođe! 

(Sultanija i djeca još uvijek jecaju.) 

Hasanaga (kao prije) 

Tiho sada! Tiho! Ne plači te! 

Nemojte joj plačem smetat puta 
U lugove svete prorokove ... 

Od sevdaha umrla je ona. 

(Vikne). 

Ja sam ovo ubio je. Ja! Ja! 

Ja je nisam znao. Sad je znadem, 

Sad, kada nam sevdah progovori, 

Progovori na usnama mr tvim . . . 

Zar to sevdah gine, kad se javi?! 

Daj mi tog sevdaha, daj, o dušo! 

Daj mu trunak smrti sa usana, 

Da te mrtvu sad poljubi aga! 

(Ljubi je i dugo drži u naručaju.) 

Sultanija (prilazi k Hasanaginici i pada na koljena, pa joj ljubi ruke, 
što su mrtvo uz tijelo pale) 

Mati slatka! 

Fata (prišla k majci i ljubi je u mrtvu ruku) 

Mati! 


Meho 


Spava mati! 


(Vodi Ahmeda i pokazuje mu majku.) 

Hasanaga (zanio se sav gledajući mrtvo lice Hasanaginice, tiho i 
čeznutljivo) 

Čuj, čuj, ljubo, kako si mi došla. 

Ne ko žena. Ne! Ne! Kao druga! 

Kao onda u snu . . . pred šatorom .. . 

0 ponoći.. . kad su zvijezde sjale.. . 

Kad nam svečev dženet raskrio se . . . 

Svata starešina (turobno) 

Avaj Bože, razbijenih svata! 

Hasanaga (polagano spusti Hasanaginicu na ćilim, podmakao joj 
jastuk pod glavu, a onda se sam spustio do nje, tiho joj šapćući) 

Praštaš li mi, vjerna ljubo moja? 

Praštaš li mi, što ti isporučili: 

»Ne čekaj me u bijelu dvoru, 

Već u vrtu tamo prorokovu.. .« 

(Zuri joj nijemo u oči.) 

Jedan čas tišina — svi su slomljeni — a onda se iz avlije čuje 
cilik tamburice i glas Imotskog kadije: 

»Ako želiš milovanja, 

Dođi, dilber, u večer!.,,« 

Svata starešina (uhvatio se za glavu i pošao prema basamacima) 

Po što ideš, Imotski kadija?! 

Zavjesa padne 

Milan Ogrizović 

XIX. JOSIP KOSOR 

Život. Rodio se 27. I. 1879. u Trbounju kod Drniša, ali se s 
roditeljima još kao dijete preselio u Otok kraj Vinkovaca. Svršio 
je osnovnu školu. Zatim je bio pisar, tipograf, pjevač, tamburaš. Bio 
je u Njemačkoj u Munchenu i Beču, a putovao je po Francuskoj, 
Švicarskoj, Engleskoj, Skandinaviji i Rusiji. Poslije svjetskog rata 
bio neko vrijeme činovnik u ministarstvu prosvjete. 

Pregled rada „ Njegove prve pripovijesti izašle su u zbirkama 
»Optužba« i »Crni glasovi« (1905.). Poslije toga slijede romani 
»Rasap« (1906.), »Radnici« (»Obzor«, 1906.), »Čupalo« (»Savreme- 
nik«, 1907.), »Razvrat« (1923.) i dr. Za svoga boravka u Njemačkoj 
počeo je pisati drame na njemačkom jeziku, a onda ih je preveo na 
hrvatski: »Požar strasti« (1912.), »Pomirenje« (1914.), »Žena« (1920.), 
»Nepobjediva lađa« i t. d. G. 1916. izdala mu je Matica Hrvatska 
zbirku novela »Mirne«, Od lirskih pjesama izdao je zbirku »Beli 
plamenovi« (Beograd 1919.), a neke je pjesme iz zbirke Ekstaze 
objavio u »Savremeniku« i bečkoj reviji »Merkur«. 

Značajka . U prvim je svojim novelama opisao bos jake gotovo iz 
svih hrvatskih pokrajina pa je tim dobio nadimak hrvatskoga Gorkog. 
U »Rasapu« je zahvatio problem propadanja seoskih zadruga, ali bez 
svog osobitog gledanja na taj problem. U dramama je iznosio crte 
pračovjeka, zatomljene vjekovima u podsvijesti, koje se katkad 

nesvijesno javljaju u neodređenom obliku u pojedinim prilikama 
života i u pojedinim, specijalno Kosorovim tipovima. Traženje Boga, 
borba dobra i zla, njihovo pomirenje, žena kao majka glavni su 
akcenti tih drama, izraženi u simbolima i mističnim slikama. Suvre¬ 
menici su rado gledali drame toga samouka, osobito u Njemačkoj, 
gdje su doživjele veći uspjeh nego u Zagrebu. Međutim što se iz veće 
vremenske udaljenosti promatraju njegove drame, to se pokazuje više 
nedostataka. On je imao smisla da stvori vrlo uočljiva i individualna 
lica, ali im nije dao da se ižive u dramskoj radnji. A njegov stil 
prenatrpan najoprečnijim poredbama, čini se sve više neprirodan. 

Lit. Božo Lovrić, Značenje Kosorovih drama, »Savremenik« 1914. 
Milan Ogrizović, Kosorovo Pomirenje, »Savremenik« 1914. 

1 . * * * 

»Naročito ono drevno i pradavno u nama, ono što prkoseći vjekovima 
živi u tminama duha našeg kao refleks ili spomen na nekadanje ogromne 
dimenzije prasvijeta — to kao mukla noć pokreće Kosorovim stvaranjem 
bez obzira, da li će izbaciti svijetle ili mutne slike, jasne ili zagonetne misli, 
prirodne ili abnormalne dispozicije. Nek rijeka samo teče, jurila ili rušila, 
bučila ili romonila; on joj se sam divi i sam joj se veseli.« 

Milan Ogrizović 

2. Iz »Mirne« 

Sve do u kasnu jesen proboravi Mirne kod roditelja na ostrvu. 
fu se do mile volje najeo smokava, nazobao grožđa, nahvatao ribe 
i pozabavio s ribarima na ribolovima. Otac Mimin, stari Pile Ja- 
strebić, znao je, da će ove jeseni morati nekamo sina poslati na višu 
školu, no kakol je bio ukorjepita, do bezumnosti okrutna, sa rodnim 
rogačem kvrgavo u zemlju urasla skrčina, svaka mu je misao na to 
zadavala bolove kao bodež u srce... »A jo! a jo!« — jecao stari 
škrtac puteći se vinogradom, taracom ili uskom kamenom ulicom, 
i bacao pogled na pučinu, kao da traži pomoć. »A jo, a jo, izist će 
me njegova skula«. I majka Mimiina, jednako staromu srodna škrtica, 
flancaše, no ipak nešto popuštaše ij »Ta jedinac je, pa pusti«. I ujac 
Mimin, pop na susjednom ostrvu, koji je Mirnu jednako volio, uzdi- 
sase preko gora ovamo: »A jo!« No svi ti uzdisaji i jauci pomnože se 
stostruko, kad Mirne otkri roditeljima svoju čvrstu osnovu, da on 
n e će učiti ni za inženjera ni za arhitekta, nego za »pitura«. Otac 
mxi zajaukne i stukne u ugao sobe, majka suspregne dah razmi¬ 
šljajući o danu njegova rođenja, a popu ujcu saopći se telepatički 
bol na drugo ostrvo u sljepočicama, da je jurio u silnom uzbuđenju 

po sobi gore dolje kod otvorenog prozora i vrata i radi propuha 
zadobio ljutu zubobolju, da mu je čitava desna čeljust grdno natekla. 
Četrnaest dana trajala je borba između sina i roditelja, napokon 
padnu sve troje pobijeđeni kao od nevidljivog udarca sudbine i po¬ 
mire se. Mirne obeća, da će učiti i jedno i drugo i pustiti, neka se 
znanost i umjetnost u njemu pobiju, pa tko pobijedi, onoga je polje; 
a u sebi je odmah u prvi tren pomislio: »pobijedit će piturija!« 

— A kuda ćeš, dušo, kuda? — pitali ga ćako i majka, 

— U Monakov! 

— A joj u Monakov, a sto je to i gdi je to? — kukali stari, 

— Monakov je glavni grad Bavarske i grad znanosti i umjetnosti. 

— A joj, a joj, lipi moj diticu i ženice moja, da tako daleko 
ideš i da te tako dugo vidit ne ću! 

— Povratit ću se ja, moma, uvijek o praznicima. 

— Sine moj, bolje je da ostaneš ovdi na »ribaršćini«, — zakuka 
otac. j 

— Ćako! — vikne prijekorno Mirne. — Na što je bila onda 
realka? 

I otac i majka pokore se volji sinovoj. Mati stane spremati 
kovčeg za daleki put sinu; zakolje mu tri kokoši za pečenku i ispeče 
sijaset kolača. Otac se od bola spusti u pivnicu, napije se do grla 
starog mirisavog vina i prepusti jadovnim mislima i mislima starosti. 
Mirne zađe ostrvom, da se oprosti sa rodnim krajem. 

Duvao je smaragdni milosni maistral, i more je plesalo pjenušasti 
i ažurni ples beskrajem .. . 

O sure pećine udarahu silni valovi razlijevajući se preko obale 
i šapćući po pijesku ii piljcima, dok su podno njih podmuklo i zastra- 
šljivo grohotole spilje poput morskih nemani. Preko nemirnih burnih 
valova vidjele su se u nekom nimfskom letu barke, koje kao da je 
vabila slatko uzrujana morska daljina u beskraj, a ponad njih lebdjeli 
su visoko galebovi, oživijući se svojim kriještanjem. Pokatkada 
spustio bi se koji strelimice na vale, i uzletio opet u prosjani uzduh 
gutajući ribicu svojim oštrim kljunom. Iz modrih zapjenjenih valova 
nicale su fantastične prilike mora, bijela kudrava krda, vijomi hati, 
siktave zelene zmije, nimfe s pjesmom u grlu zamirućega čeznuća, i 
sve, što je stvaralo more u svojoj preživoj stvaralačkoj fantaziji. A 
nebo tanko, ažurno, zvučno rasipalo je kao u veseljenskoj žetvi 
snopove sunca na more, u kojima se je ljepota i gordost mora bogo 
liko odražavala ... A pri kraju mora na visokoj gori stremili su 

gusti kupovi tmasta borja mameći u hlad i svoj miris. . . Tanke 
iglaste grane ljuljahu se na vjetru i ozvanjahu čarobnim zvukovima 
nekih nevidljivih i nečuvenih violina. I činilo se: čas poju u borju 
zaljubljene sirene, čas kao da je zalutalo tamo neko ludo zaljubljeno 
mladenačko srce i razdaja ponad mora svijetom svoju ljubav i bol. .. 
Mirne obiđe sve ostrvo promatrajući zamišljeno ljude, kuće i živo¬ 
tinje i sve, što bi susretao sa osjećajem, kao da to motri po prvi 
put. . . Zatim se spusti u uvalu, sjedne na jednu uzvisitu pećinu, s 
koje se činio moguć vidik u cio svijet, i pozre morem poćutjevši, kako 
se u njemu duša diže i radi poput mora u maistralu . .. Njegov pogled 
spline se sa maglenom tajanstvenom linijom obzora, i on 
potone dušom u svoje rano djetinjstvo .. . Bilo je puno vedrih sun¬ 
čanih dana, puno mora, vinograda, lutanja po moru u barki, ribarenje, 
sabiranja školjki, oštriga, pužića, a onda tihog boravka i slatkog 
sna u borju, veranja po vrhuncima gora, što su vječno gledali u 
morske daljine — i čežnje za dalekim beskrajnim svijetom; puno 
zemljina i morskog mirisa, pustopašnosti, neukrotivosti i divlje 
sile . . . 

Koliko li krat proboravi sa drugovima u ovoj uvali sunčajući 
se nag i puštajući, da ga silni talasići miju. Nad njima se razlijegao 
kriješt galebova, a oni im; slali razdragani ciktaj i pozdrav iz svojih 
jasnih grla; ili bi se zagrlili i zurili nijemo i izgubljeno za parobrodima, 
što bi prokrstarilij kroz modre i purpurne hramove daljina, da izginu 
u strane nedogtedne svjetove . .. Koliko ih je već zarodilo čežnje i 
titra ja tuge ovo more, ovo nebo i ova daljina u njemu? . .. Okrene 
lice puno svjetlosti i modrog zraka prema gori, i pogled mu preleti 
kosama, borjem, zatim preko čitavog ribarskog gradića, dok se ne 
spusti na uzvisitom mjestu sred ostrva, gdje je stremila njegova 
roditeljska kuća, sva bijela sa zelenim oknima gledajući povjerljivo 
i budno na pučinu. . . Koliko li već odraste u njoj pokoljenja njegova 
plemena, od iskona prastarog plemićkog gusarskog plemena Jastre- 
bića, što se bacahu po dalekim morima na četiri strane svijeta u 
^ivot pun orkana, strasti, junaštva, otimanja, osvajanja, ubijanja, a 
onda tihe zarade i poštenog stjecanja, kako je već vrijeme svojom 
silom i prilikama stvaralo junake i robove . . Koliko li ih proguta 
more, ona krilata neman, jureći kroz prostor bezdana, ona bezi¬ 
mena slika strave, ledenog užasa i neumitne velike smrti; ova modra 
zipka, bijela vila, suncem prosjani vječno pjevajući anđeo, što grli, 
davi i miluje s milijun modrih nježnih i ubojitih ruku . . . Svesilni Bog 

dobrote, vječna sunčanost, vječna kolijevka života, preslatka srs, 
preslatka vasiona i crni lepršavi pakao, kojega je hrbat prepleten 
nemanskim oblacima ... U Mirni se tuskoleba i trže sav život duše i 
krvi, vrele suze potekoše mu niz lica, i on ispruži ruke u svu šir, 
da ogrli more bolno, slasno i luđački, kako nikad majke ni oca, ni 
Laste u sanji ogrlio nije ... Maistral je pirio sve svježije, slađe i 
tanje, modri valovi nabirahu sjene obalom šumeći i plešući u neizre¬ 
civu ritmu samoslasti i užitka ... a Mirne se je trzao na pećini u 
molitvi i ljubavi prema neizmjernomu, modrom, bogolikom moru . .. 

Josip Kosor 


XX. FRANJO HORVAT-KIŠ 

Život, Rođen 1876. u Loboru, u Hrv. Za¬ 
gorju kao seljačko dijete. »Ne dočekavši da ga 
zovu, odbježe sam sa svojih navršenih devet 
godina« u pučku školu; u četrnaestoj se godini 
upisuje u gimnaziju; školuje se u Varaždinu, 
Zagrebu i Osijeku. Izagnan iz trećeg tečaja uči¬ 
teljske škole »ama sasvim nekriv i nedužan« 
boravi po selima i vraća se u Osijek te 1900. 
svrši učiteljsku školu. Kao učitelj služi u Hrv. 
Zagorju, Dugom Selu, Brinju i Karlovcu. Puto¬ 
vao je u Carigrad, pa 1911. po Dalmaciji i 1912. 
i 1914. po Istri. Umro je 1924, kao tajnik medicinskog fakulteta u 
Zagrebu. 

Djela: Prvi put se javlja u Bršljanu 1894. pjesmom, a nastavlja 
pripovijestima. Zbirke novela: »Ženici« (1903.) i »Nasmijani udesi« 
(1918.); pripovijest »Zašto?« (1908.) i dva putopisa: »Vidjeno i nevi- 
djeno« (1911.) te »Istarski puti« (1919.). 

Značajka. U pripovijestima crta male ljude, kojih je stradanja i 
sam osjetio probijajući se s mukom kroz život. Svi su ti ljudi pritisnuti 
sudbinom i poniženi u svom ljudskom dostojanstvu. Cenek Zrelec 
(»Zašto?«) bježi pred ženom, nabada se na vile i pogiba! Štefa Za- 
platić (»Ženici«) razočaran je u ljubavi; Luka Šćapec (»Obijalo«) 
ponižen je »kao prokislo pseto, a kući se vukao noseći u sebi osjećaj 
crva, komu su pod nečijim potplatom prsnula crijeva, pa ih mora za 
sobom vući.« Opažanje mu je uvijek oštro, rado se zadržava na sitni 
čama; pričanje mu je zaliveno sjetom, a smijeh gorak. 

1. Stari Pazin 

Seoce Stari Pazin je zaista staro, pa ne mari da drži red. Kućice 
su male i sve se drže jedna druge. Tako nadesno, tako nalijevo. U 
prizemlju su staje i spremište svačega, što se treba i ne treba u ovim 
drobnim potrebicama, a više tih staja i ujedno konoba stanuju ljudi. 
Zavirujem ovdje, zagledam ondje, ali odmičem u trenu dalje bojeći 
se, da ne natrampam na budšta što bi mene povrijedilo, domaćina 
postidjelo... Kod kuće nema gotovo nikoga. Iz ove se kuće čuje, 
kako jedno dijete nuna drugo dijete, iz one se čuje razgovor majke 
sa nedoraslom kćerčicom, ali već tolikom, da se povjeravaju jedna 
drugoj. Eto: baš sad majka kćerci govori u po glasa . . . 

Ulica prljava, tamno je tlo. Da padne kiša, ja bih mislio, ulicom 
da je prosuta žuč. Pa kaljuža svaka naliči na žuč. A ovdje — o, 
gdje nema žuči, a pedalj naše zemlje! Povrh toga ljudi u Starom 
Pazinu polovinom nijlesu na svome, već su zakupnici t. zv. koloni* 
što davaju gospodaru od grožđa polovinu, a od ostalog zemljišta pla¬ 
ćaju zakupninu gotovom parom. Pa, kad čovjek nije ni u svome, 
ni na svome, njemu nije do pravoga reda, u njemu je nešto uzapćeno, 
nešta usmrćeno. Živeći ovako uvijek i od malih nogu na tuđem, ne 
znajući danas, kako će biti s njime sjutra, ćuti se »ni na nebu, ni na 
zemlji«; kako da ne bude plah, pokunjen, apatičan ... Eto za to je 
ulica prljava, tlo tamno poput žuči... I bogataši, ovakvi posjednici, 
što davaju zemlju pod zakup, tuže se, da je Talijan bolji kolon od 
Hrvata. A ja im vjerujem, jer drugi svijet kod svega ide za probit- 
cima, a Hrvat — taj kršćanin od iskona — ispituje se prije svake 
odluke: »Imam li ljubav?« Ili: »Kako ću, kad ljubavi nemam«. Imati 
za nešto ljubavi, to su mu najveći probitci.. . 

Dođeš do dna, zaviriš u malu crkvicu, ali jedva išta nazireš od 
puste prije na oknima . .. Nema druge, vraćati se treba, jer dalje 
nema puta. I ja se vraćam. 

Smilje se negdje među kamenjem od sunca ugrijalo i sad mu 
lahorac raznosi svijetom mirise. Razdragan osobitim mirisom ovim, 
zabodem nos poviše u uzduh, pa trčkam za njim kao opsjednut. Tako 
jureći malo te ne oborih neku babu. Na svoju sreću skloni se baba 
u jarak do druma. 

Skretoh s druma velikoga u grad strmom nizbrdicom niz ulicu 
s malim kućicama nad Fojbom. Razgonim kokoši, plašim kanarince 
1 češljugare, što su izvješeni, pa sad baš užinaju šalaticu sa šeće¬ 
rni ... I padnem na mali trg pred hrvatsku gimnaziju. Tu je neka- 

kav spomenik, a tamo crkva. Spomenik su u piramidu naslagana 
topovska ćulad. Po njiima se — a ima ih, vele, do tri stotine — penju 
neki dječaci — na trg je hladak pao — pa ih kredom označuju 
nagoneći jedan! drugoga. 

To je spomenik generalu Lazariću, za to, što otjera Francuze 
iz Istre. Tu je i djevojačka škola talijanska, a' ono tamo su franjevci 
sa svojom crkvom. U crkvi pred Marijom kleči jedna siromašna a 
blagoslovenai žena .... Podigla je ruke sklopljene visoko i šapće . . . 
O, ženo! Moliš se pred Ženom. Misliš: ona će me jedina razumjeti.. . 
Za rukama je i oči uzdigla .. . Ej, ej! Blagoslovenim ženama prosti- 
rite prostirače, kuda prolaze! Kleknite pred blagoslovenom ženom! 
O, kako je blagorodan narod, koji takove žene blagoslovenim na¬ 
ziva . . .! 

Franjo Horvat-Kiš 

XXI. DINKO POLITEO 

(1854.—1903.) 

Rodom je iz Stangrada na Hvaru, svršio 
gimnaziju u Splitu, a počeo učiti bogosloviju u 
Zadru. Ostavivši je, bio je neko vrijeme gimna¬ 
zijski suplent, a zatim se dao na novinarstvo, 
radeći na većem broju novina. Kasnije je svršio 
filozofiju, ali ni tad nije ostao u državnoj službi, 
nego se vratio novinarstvu. Radio je medu osta¬ 
lim u »Narodnom listu« u Zadru, »Obzoru« u 
Zagrebu, i t. d. Pokretao je i sam listove i časo¬ 
pise (»Mlada Hrvatska«, »Prava hrvatska mi¬ 
sao«). 

Politeo je bio vrlo obrazovan čovjek, sa simpatijama prema ro¬ 
mantičarima. Ujedno je bio veoma pokretljiv duh, dobar poznavalac 
evropske kulture i okretan stilist. Književnom se kritikom bavio uz 
ostale svoje poslove, kao novinar. Pisao je o hrvatskim i stranim 
piscima članke i prikaze (u listovima, u kojima je i inače radio, i u 
»Vijencu«). U svim su njegovim prikazima izbijale simpatije prema 
hrvatskim pristalicama starih pravaca (Marković), a s nepovjerenjem 
je primao sve, što je bilo novo- U vrijeme borbe starih i mladih bio 
je jedan od najžešćih protivnika mladih, oborivši se s nacionalnih 
i moralnih razloga naročito na ona izdanja, koja su mladi držali svo 
jim najizrazitijim očitovanjima (na pr. na Begovićevu Knjigu Bocca 

doro). Ali je sve to radio iz najdubljega uvjerenja, da radi čestit i na¬ 
rodu koristan posao. Njegovi spisi zadržavaju svoju potpunu knji¬ 
ževnu vrijednost i onda, kad misli nisu posve opravdane. Zasebno su 
mu izišli »Izabrani članci« i »Životopisne crtice«. 

1. Rački i Starčević 

Usporediti Starčevića i Račkoga u detaljima njihova života i 
njihove djelatnosti, to je apsolutno nemoguće. Narav te djelatnosti 
bila je apsolutno različita. Različiti su bili pravci njhova 
života. Starčević je stajao o sebi. Rački je živio u društvu. 
Starčević je mnogo čitao; ali bez sustava, i ne osvrćući se gotovo 
na knjige. On je bez njih stvarao svoje nazore; bez njih umovao, 
razglabao i zaključivao. Rački je čitao kud i kamo više od Staroga. 
Čitao je kud i kamo sustavnije. Prosuđivao je neodvisno sve ono, što 
je čitao, ali su knjige na njega utjecale i svoje je.nazore, toliko neod¬ 
visne, stvarao ipak njihovim sredstvom. Rački je bio čovjek biblio¬ 
teke i arhiva; bio je čovjek akademija i zborova. Starčević je bio 
čovjek svoje sobe i svoje glave. I Starčević i Rački, premda pod 
različitim, kadšto oprečnim oblikom, premda često u ratu jedan proti 
drugome, išli su za istim ciljem, obadva neporočna karaktera, obadva 
velikana, svaki u svom području i u svom pravcu. Još nije došao 
dan, ali će nadoći, u koji će se iz Račkijevih djela crpsti najmoćniji 
argumenti za obranu onoga, što je Starčević htio. 

Priznajući legitimitet Habzburgovaca htio je Hrvatsku slo¬ 
bodnu i jedinstvenu. Ta hrvatska morala je zauzimati sve ono, što je 
slavensko na Balkanu: drugim riječima Hrvatska je morala na Bal¬ 
kanu zamijeniti Tursku. Razmišljajući o ovom velebnom programu 
Staroga više puta stavio sam sebi pitanje: je li ovaj program velika 
koncepcija genija, ili potječe samo iz neke osebujnosti? Neka mi 
oproste oni, koji su bili u svagdanjem doticaju sa Starčevićem, te su 
naučili ne štovati nego obožavati ga. Ni ja se ne mogoh, ni ja se ne 
™ogu oteti nekim predrasudama, koje su se širile glede ćudi Staroga. 
Na svaki način Starčević je u svemu radio prema svojoj velikoj kon¬ 
cepciji. Ona pripada u takove osnove, koje se ne dadu u detaljnom 
razglabanju razdrobiti. Treba je shvatiti u njezinoj velikoj sintezi. 
Tako ju je shvaćao i sam Stari, ne upuštajući se mnogo u .detalje i 
ne misleći mnogo na njih. Tko shvaća i hoće shvatiti ovu veliku 
koncepciju Staroga, shvatit će u njegovoj politici mnogo toga, što je 
11 prvi mah nerazumljivo ili se pričinja ekscentrično. Shvatit će u 
prvom redu onu njegovu neumoljivu protivnost austrijanštini, kao 

glavnoj opreci provedenju njegova programa. Shvatit će i njegovu 
protivnost »Slavstvu«. Nije stari protivan ideji slavenstva radi 
slavenstva samoga, nego jer su neki shvaćali tako tu ideju, da je mu¬ 
tila onu čistoga hrvatstva; jer se ideja slavenstva razvijala tako, da 
je mogla biti na velik uštrb hrvatskoga Starčevićeva programa; jer 
se tako razvijala, da je pogodovala drugim formacijama na Balkanu, 
protivnim hrvatstvu. Tko shvaća veliku Starčevićevu koncepciju, 
taj će razumjeti i njegovo pisanje o Turskoj i o muslimanima. Danas 
svaki dobri Hrvat vidi u muslimanima svoga brata. Najdublje uvje¬ 
renje najboljega katolika nije mu pri tomu nikakvom zaprekom. Svi 
uviđamo, kako je to velika pogrješka, dirati u vjerski osjećaj musli¬ 
manske braće; ali razlikujemo dobro vjeru od narodnosti i pronik¬ 
nuti smo uvjerenjem, da se mora štovati vjerski osjećaj brata musli¬ 
mana, da je taj osjećaj za njega svetinja. To je i uvjet, ako hoćemo 
da musliman bude ono što jest, ako ćemo da se prizna Hrvatom, ako 
ćemo da se skupa s nama bori za zajedničke hrvatske ideale. U svi¬ 
jetu nije svršila borba među kršćanima i muslimanima i Bog zna, 
kako će se još razviti. Mi moramo sve moguće činiti, da se pod okri¬ 
ljem državne hrvatske misli u nas ta borba dovrši. A dovršit će se, 
kad jedna i druga strana između ostaloga dobro bude razlikovala 
pojam Turske od pojma muslimanstva. Hrvatski patriotizam danas 
sve ovo uviđa; ali uviđa tekar danas, pak ima nažalost još Hrvata i 
jedne i druge vjere, koji prema ovakovu shvaćanju zauzimlju otpor¬ 
no stanovište. Ovo, što se danas uviđa, pronicavo oko Starčevića 
uvidjelo je odmah na početku narodnoga pokreta. On je upravo pre¬ 
tekao događaje, te kad su drugi nastavljajući nekako tradicije starih 
borba, svu borbu u Bosni svodili na vjerske opreke, on ju je shvaćao 
sa drugoga stajališta i na muslimane već onda gledao bratskim okom. 
Ima ih, koji slaveći Staroga zaboravljaju i puštaju s vida duboku pa- 
triotičku promicavost, koju je on i u tom predmetu pokazao. A ipak, 
kad se o Starome govori, ne bi se smjelo na to zaboraviti. Ako u 
kojem pitanju, u tome je Starčević pokazao da vidi dalje od drugih 
i proniknuo je u budućnost — zašto ne reći istinu? — kao nitko 
drugi. Kad bismo po nesreći ostali na drugom stajalištu, morali bi¬ 
smo se odreći svake ideje narodnoga uskrsnuća. Naprotiv možemo 
i moramo misliti na narodno uskrsnuće, jer smo poprimili stanovište 
Staroga. 

Ako se dobro shvati veličajni program Starčevića, ako se dobro 
uoči njegova velebna misao, onda je lako zaključiti, kako je htio 

onakovu Hrvatsku, kakova bi ova bila postala, da su svi Hrvati bili 
složni s Petrom Svačićem. Htio je, da se operu grijesi otaca; htio 
je revindikaciju onoga, što bijasmo izgubili; htio je da se ispravi 
povijest. 

Dinko Politeo 


2. Tresićeve pjesme 

(Iz ocjene »Gjula i sumbula«) 

Tresić se može potpunim pravom smatrati kao jedan ne samo 
od najumnijih, nego kao jedan od najsjajnijih, najsretnijih predstav¬ 
nika škole, koju zovu starom, a koja uistinu nije možda nikad bila 
mlada kao što je danas. Bit će nešto i od reakcije proti tako zvanom 
secesionizmu; ali ona svugdje uskrisuje, da sa svojom svjetlošću 
rastjera tame samozvanih novih pojava, koje bi kao magla htjele da 
zastru vedro i krasno nebo umjetnosti. Do koje mjere cvate opeta 
ta tako zvana stara škola, najbolji dokaz vidimo u samoj Njemačkoj, 
gdje je u posljednje doba upravo uskrsnuo kult Novalisa, gdje je pro¬ 
šlih dana velik dio općinstva, baš u Berlinu izviždao jednu Haupt- 
manovu dramu pored njezinih dubokih misli, baš radi njezina sece- 
sionističkog značaja. Dozvoljavam, da i reakcija proti samozvanoj 
novoj školi katkada pretjerava, te dolazi do samih granica romanti¬ 
zma, pače u nj i zahvaća. To možda uopće ne bi bilo zdravo, jer uza 
svoja lijepa svojstva romantizam ima i svoje mane. Nu bilo o tome 
kako mu drago, Tresić ne upada u pretjeranosti. 

Najnovije Tresićeve pjesme ljubavne su. Tresić je i prije pjevao 
o ljubavi; ali mi smo bili naviknuti, da na njemu pretežno vidimo 
pjesnika filozofa; pjesnika, koji teži za tim, da nadahnutim stihom 
raspravlja o najapstraktnijim filozofskim problemima. U svojoj himni 
hrvatskoj vili pjesnik sam priznaje, da ga je katkada grčka vila za- 
mamila divnim čarom. Ali i ona je kao hrvatska krasna; i ona je 
cista tijelom i jasna mislima. Ona je sestra hrvatske vile, samo sta¬ 
rija, te zato pametnija. Nu ako je od hrvatske pametnija, hrvatska 
)e poletnija od nje. To nam pokazuje i ova nova Tresićeva zbirka, 
kojoj imamo razloga da se radujemo, jer se i pod ovim novim oblikom 
resić pokazuje kao pjesnik u najpovoljnijem svijetlu. Za to ipak ja 
bih htio da Tresić napusti svoje, zovimo ga, filozofsko pjesništvo, 
ubljina misli ne isključuje polet, kao što polet ne isključuje dubljinu. 
Ve je do toga, da se u sklad dovedu i da se drži između njih ono 
avnovjesje, koje je uvjet ljepote i uspjeha. A da je tako, dokazuju 

nam i starije i ove novije Tresićeve pjesme. U kojoj pojedinoj od 
starijih bio je doduše to ravnovjesje izgubio, što sam ja drugom pri¬ 
godom požalio, te popustio nešto odviše metafizici, na uštrb poezije. 
Nu izuzevši neke pojedine pjesme, on je uopće umio da uzdrži ravno¬ 
vjesje između misli i poleta. U ovim najnovijim pjesmama ljubavni 
polet nije ni najmanja zapreka misli. Forma je ponešto laganija, ili 
ako ćemo, mlađa i poletnija, ali nije zato prazna. I pod njom misao 
je također bujna i jedra. Poletna forma ne isključuje jezgrovitu 
misao, o čemu nam je najbolji svjedok naša narodna pjesma u svojo} 
jednostavnosti i u svojem djevičanstvu, puna filozofije. I tu se vidi 
posestrimstvo helenske i hrvatske vile. Nego Tresić u svojim »Đu- 
lima i sumbulima« nije pogodio narodnu formu jedino koliko se po¬ 
leta tiče, nego također koliko se tiče riječi narodne i fraze. Izraz 
mu je sasvim crpen iz narodnoga govora i iz narodne poezije. 

Ljubav Tresićeva ili, ako ćemo još točnije, Tresićevih najnovijih 
pjesama nije ni romantična, ni realistična, u smislu, u kojemu se u 
zadnje vrijeme ova riječ upotrebljava. Za Tresića žena nije nešto 
zračno; nešto što postoji u samoj ideji, nešto što bi on htio da i ma¬ 
terijalizira. Ne, njegova žena nije Petrarkina Laura. Ali, ako Tresi¬ 
ćeva žena nije zračna i nešto materijalno, nešto mistično i simbo¬ 
lično, opet nije ono, što bi veristi i secesionisti htjeli da bude. 
Za njega je žena ono, što mora biti, ono što jest; on slavi njezine 
fizične ljepote, ali ove nisu jedina njegova inspiracija i ne odriče se 
zato idealizma i idejnih poleta. Zato sam i rekao, da Tresić ne upada 
u pretjeranosti; a kako je pjesnik evropejski obrazovan, te kao što 
se ne može povesti za secesionizmom, tako ne može griješiti ni 
drugom skrajnošću, ne može naime negirati ono, što realno postoji, 
samo što realnost zaodijeva umjetničkom ljepotom. Radi toga Tresić 
je u pravom smislu riječi modemi pjesnik, te je dorastao, da razvitku 
opće evropske poezije prinese momenat hrvatskih etičkih vlastitosti. 


U zadnjoj pjesmi »S Bogom«, Tresić između ostaloga pjeva: 

»I uvidih ništa da ljepšega nije 
Od krieposti svete, sladkog duše mira; 

Niti slast cjelova; jerbo sama plije 
Kriepost stalna vrhu prolaznosti vira«. 

Tu je moral Tresićeve poezije; eto kako on shvaća zadatak 
umjetnosti uopće, a pjesme napose. Tako i jest, i za naš narodni pre¬ 
porod drukčije ne smije ni biti. 

O Pamasu Ovidij kaže: 

»mons. 

nomine Parnassus, superatque cacumine nubes.« 

Teško je dakle uspeti se do vrhunca Parnasa; ali Tresić i sadr¬ 
žajem i formom i svrhom svoje poezije smije kušati tu sreću, te se 
i po najnovijoj zbirci ljubavnih pjesama može uvrstiti u nabolje alpi¬ 
niste onoga svetoga brda. 

Dinko Politeo 

XXII. ISIDOR KRSNJAVI 

(1845.—1927.) 

Rodom je iz Našica, polazio gimnaziju u 
Požegi, Zagrebu i Vinkovcima, filozofski fakul¬ 
tet s doktoratom svršio je u Beču. Učio slikar¬ 
stvo u Beču i Miinchenu. Kasnije je svršio i 
pravne nauke, s doktoratom. Odrekavši se sli¬ 
karstva, postao je g. 1878, profesorom za po¬ 
vijest umjetnosti na zagrebačkom sveučilištu* 
gdje je ostao do g. 1918., uz prekid g. 1891.— 
1906., kad je bio odjelni predstojnik za bogo¬ 
štovlje i nastavu kod tadašnje Zemaljske vlade 
za Hrvatsku i Slavoniju. Umro u Zagrebu. 

Krsnjavi je bio vrlo obrazovan i duhovno vrlo pokretljiv čovjek, 
sa smislom za nove ideje i nova strujanja u životu i književnosti. 

apisac > je niz djela o umjetnosti, a napose su znatni njegovi sastavci 
Za pcm J est hrvatske umjetnosti, koju je kao odjelni predstojnik 
veoma pomagao. U vrijeme borbe između mladih i starih Kršnjavi 
no 1 ?° godillama stariji, pristao uz mlađe, nastojeći, da shvati 

y e ežnje. Kao odjelni predstojnik bio je veoma zaslužan jer je 

Velik broi n0vih školskih ograda i nastojao,’ da se 
, S ° S ° stvo v ^ še podigne. Ujedno jć stipendijama pomagao 
e talentirane ljude, koji su se bavili umjetnošću, i u Zagrebu 

im omogućio život, namještajući ih po srednjim školama i dižući 
im atelijere. Novija hrvatska umjetnost vezana je uz njegovo ime, 

Kršnjavi je uz to preveo u prozi Danteovu »Božanstvenu kome¬ 
diju«, a pod stare je dane napisao roman o Sv, Franji (Božji vitez, 
Božji sirotan), 

1. Franjo u Zagrebu 

(Iz romana »Božji sirotan«) 

Franjo je s Morikom sretno stigao u Ankonu. Putem su Franju 
i njegova suputnika svuda lijepo primali te ga darivali hranom, a 
seljaci su ih na svojim kolima vozili do obližnjega mjesta ili im 
posuđivali svoje konje za jahanje. 

Došavši potkraj svibnja g. 1212, u Ankonu pošao je sa svojim 
drugom do luke, gdje je već bila lađa spremljena za odlazak u 
Fgipat. Kapetan, koji je već čuo pripovijedati o glasovitom Franji 
iz Asiza, rado je njega i njegova druga primio na svoju lađu. Na 
obali se skupilo mnogo svijeta, da vidi Siromašnoga Pokornika iz 
Asiza, kojega su već onda mnogi smatrali svecem. Kad je Franjo 
vidio tolik svijet sakupljen na obali, sjetio se, kako je Isus propovi¬ 
jedao sa lađe, te je i on stao mnoštvu govoriti. Raziagao im je, kakva 
je nesreća, đa je Sveta Zemlja u rukama nekršćana, pa kako su se 
već tri križarske vojne vodile radi toga, te su narodi Istoka i Zapada 
upleteni u velike ratove. 

Kad je Franjo prestao govoriti, pristupi kapetan k njemu pa ga 
zamoli, neka sa svojim drugom ode u kapetansku kabinu, jer će 
sada morati razapeti jedra. Moriko zamoli, da smije mornarima 
pomoći, a to mu kapetan rado dopusti. 

Čim je Franjo ušao u kabinu, bacio se na koljena, da se moli 
Bogu, a mornari digoše jadra i izvadiš e sidro, te lađa izleti iz luke 
kao velika ptica. 

Premda je zapadni vjetar dosta oštro duvao, lađa se, vješto 
vođena, držala pravca prema jugu. Ali kad je vjetar okrenuo pa je 
jak južnjak počeo sve jače duvati, moradoše mornari gotovo sva 
jadra smotati. Vjetar je sve jače duvao pa je napokon neodoljivom 
jakošću zahvatio lađu tako, da mu nije bilo moguće odoljeti. Kapetan 
nije mogao drugo, nego je okrenuo lađu pa se dao nositi od vjetra 
prema sjeveru. Valjalo je samo ravnati lađu, da je silni južnjak ne 
baci na koji dalmatinski otok. Kad su dospjeli blizu rta Istre, 
skrenuo je kapetan lađu na desno nadajući se, da će veliki otoci, 
koji leže na jugu Kvarnera, ublažiti jakost bijesnoga južnjaka. 

I zbilja, kapetan je lađu sretno uveo u Bakarski zaljev. Franjo 
je našao u Bakru mnogo Hrvata, koji su znali talijanski govoriti. 
Svi su ga radosno primili, jer je glas njegove svetosti već bio do njih 
dopro. Radi teškog nevremena nije se moglo ni pomisliti na to, da 
bi koja jedrenjača mogla poći prema jugu. Znalo se, da će to 
nevrijeme potrajati, stoga je Franjo odlučio da govori narodu te je 
pošao i u okolicu. 

Zatim je pošao sve dalje prema sjeveru. Tako je za jedno dva¬ 
deset dana dospio u Zagreb. 

Inteligencija i plemstvo) u Zagrebu govorilo je latinski, a mnogi 
su plemići stajali u svezi s talijanskim Frangipanima pa su čuli, da 
je grofica Jakobea de Settesolis iz) kuće Frangipana velika štovate¬ 
lji ca Franjina. 

Hrvatski su plemići prebivali ljeti na svojim imanjima, pa su 
samo u zimsko doba živjeli u Zagrebu. Zato nisu mogli odmah do¬ 
znati, da Franjo dolazi u Zagreb. Tek je plemenita gospođa Katarina 
Galović, koja je kod Sv. Simuna kraj Zagreba imala svrje imanje, 
slučajno bila u gradu, kad se pročulo, da je Franjo stigao u Zagreb. 
Ona je doznala, da će Franjo doći u crkvu Sv. Margarete, koja je 
stajala preko puta njezine palače. Pošla je ususret milom gostu iz 
Asiza i pozvala ga, da sa svojim pratiocem Morikom odsjedne u 
njenoj kući. Rekla je Franji, da se dopisuje s groficom Frangipani 
de Settesolis u Rimu, pa je to Franju ugodno iznenadilo. Primio je 
poziv, ali pod pogodbom, da ne stanuje u odajama samoga dvorca, 
nego u vratarevoj sobi, a njegov pratilac Moriko da konači s 
družinom. 

Gospođa Galović vrlo je žalila, što od plemstva nikoga više 
nema u Zagrebu, ali je nakanila da će po mogućnosti razglasiti 
franjin dolazak. Franjo ju je molio, neka toga ne učini, jer on kani 
već sutradan otputovati. Samo bi želio narodu govoriti. Plemenita 
mu gospođa obeća, da će sutra u određeno doba biti sakupljeni svi, 
koji razumiju talijanski ili latinski. 

Drugoga dana sakupilo se pred crkvom Sv. Margarete mnogo 
svijeta iz cijeloga Zagreba. Franjo je tu govorio o svojoj nakani. da 
pođe sultanu. Njegov je govor pobudio veliko oduševljenje, pa se 
odmah nekoliko ljudi izjavilo, da bi htjeli pristupiti njegovoj družbi. 
' ran *o im je pročitao temeljno pravilo svoje bratovštine. Kad su 
ćuli, da se valja potpuno odreći svakoga imetka i posjeda, odustali 
su mnogi i udaljili se, samo su se trojica zavjetovala, da će živjeti 
po Franjinu životnom pravilu. Dvojica su od njih bili svećenici. 

Ujević. Čitanka za više razrede sr. škola 33 

Gospođa Galović ustupila je nekoliko soba u svojoj palači novom 
franjevačkom samostanu. Franjo je primio tu ponudu, uz pogodbu, 
da se njegovi udrugari moraju držati ravni družini Galovićevoj. 

Iso Kršnjavi 

XXIII. VLADIMIR LUNACEK 

Rodio se 1873. u Vinkovcima, gimnaziju polazio u Zagrebu i 
Vinkovcima, medicinu učio u Pragu i Beču, a pravo svršio u Za¬ 
grebu. Živio u glavnom kao novinar, radeći najvećim dijelom u 
»Obzoru«. Umro od sušice 1927. u Zagrebu. 

U novinama i časopisima (»Obzor«, »Savremenik«, »Kritika«, 
»Vijenac« i t. d.) napisao velik broj ocjena i prikaza. I ako po godi¬ 
nama pripada pokoljenju mladih, nije se toliko isticao za vrijeme 
njihovih književnih borba, nego kasnije, pišući u »Obzoru«, »Savre- 
meniku« i t. d. članke o gotovo svima, važnijim pojavima u književ¬ 
nosti. Isticao je aristokratizam umjetnosti; od svih je razdoblja 
povijesti najviše volio doba renesanse. Renesansni mu je čovjek bio 
ideal. Najveći dio njegova kritičarskog rada (u »Obzoru«) ima 
feljtonski značaj. Ali je Lunaček pokušao da napiše i sintetičnije 
studije (o Domjaniću, Vidriću, Mažuraniću), u kojima je njegovo 
mišljenje došlo jače do izražaja. Pisao je i beletrističke sastavke 
(drame »Četiri aktovke«, »Ilirci«). 

1. Poruka mladim književnicima 

Jeste vi, jeste zvončići! Šta pjevate o onom, čega u nas nemar 
a ne o onom, što ima kod nas i što je za poetu veliko, jer je naše, 
kad živite u najveće doba što se ikada doživjelo i kad znate, da 
ste sami vi oni, koji ćete imati da vodite narod, kad prestane ovo 
silno klanje? Što pjevate o lotosu, kad kruha nema, što se uvlačite 
u tobožnju finu gospodsku liriku, kad ste seljačine — u drugoj gene¬ 
raciji; što stiskate prozaične grudi vaših misli i osjećaja u staromodne 
steznike soneta, kad bi vam bilo dosta reći, što mislite i osjećate, 
što vas boli, a što raduje. Što se držite po strani? To ne može da 
potraje tako do konca vašega vijeka. Tražit će se od vas i drugo. 
Ne pristupajte s lozinkom Lamartinea ili Leconte de L'Islea, — to 
su bili i bardi slobode francuskog naroda. Ne nastupajte s onom 
odlikom liričara u književnosti, koji nemaju tobože posla s onom 
»bučnom poezijom« svakidašnjosti. Ako na vaše duše, toliko razvi* 
jene, toliko osjetljive i istančane i rascvjetana hvoja udara svojom 

ljepotom, da vam izvabi slike, dojmove, stihove, pjesme, zar mislite, 
da vam tko to vjeruje, kad se oglušite u isti čas onoj nikad neviđenoj 
golemoj ljepoti borbe, umiranja, žrtvovanja, pregora, preloma 
srdaca, kidanja duše, ugasnulih zvijezda čovječanstva i naroda, kad 
ne vidite suze majčine pred aprovizacijom za kukuruzno brašno, kad 
jadikujući zbog neuzvraćenog pogleda svoje ljube ne shvaćate boli 
majke i oca, što su s teškom mukom, a još s težiml novcem othranili 
jedinca svoga, a izgubili ga Bog bi ga znao gdje, — ni groba mu ne 
znadu. Kad prirodu čujete, kako govori, ne čujete li, kako tuče i 
udara bilo naroda našega, naroda Evrope, kao od strave, od išče¬ 
kivanja nečega velikog, što će nas potresti, i od straha i od sumnja 
i od nestalnosti i udariti nam tešku desetinu na naša leda, desetinu 
rada i djela?! Zar su vam plodni čokoti i gojni volovi, što teturajući 
vuku kola s punim brentama, zar su vam mrtvi zvonici seoske 
crkve i lelijanje klasja bliži od krvi, — od koje i vi patite, jer ste 
od nje potekli? Ta vi ste stariji od najstarijih naših, vi ste se prije 
ogrnuli debelim kaputom uvlačenja u sebe, nego što ste i nos pružili 
kroz sitan prozorčić, što gleda na granicama naše otadžbine u daleki 
svijet. Vi već sada pišete i mislite, kao da vam je život ukliještio 
mišice i bacio vas u mirovinu; kao da taksametrom brojite kucaje 
svojega srca. Umišljate sebi, da ste nesretni, jer ste listajući 
Schopenhauera prestali da se obrazujete filozofski; odvraćate se 
od modernog života industrije, jer tobože nivelira i ubija individua¬ 
litete. a ne znate, da je život lijep, gdje mu drago bio. 

Prema vama smo ispisali život kao devizu književnosti, život 
kao živo vrelo njezino, nepresahlo i neiscrpljivo, — a vi, koji ste 
iza nas došli, vi se povlačite, vi mu se ugibate. Stari niste. Možda 
ste ga se prestrašili? Ta većina ga od vas i ne poznaje. Zašto ga 
tajite u onome, što pišete? Vi, koji bi morali da budete sveza između 
onih pred vama, da prodrete svojim idejama u narod, — vi se držite 
po strani, na površini, na visini, kao vrhnje u teglama s mlijekom, 
kupajte, udarajte po svemu, do čega i do koga dođete, — ali ne zato, 
da steknete mir, već da se bijete, da se uhvatite u koštac sa svima! 
Pobijedit ćete, jer morate pobijediti, jer ste mladi! 

Loš ste uzor odabrali. A. G. Matoš nije bio ono, što vi mislite, 
a vi niste ono, što je on. Matoš je bio uistinu onakav, kako je živio. 
Živio je, a vi vegetirate. Vi ispoređujete Zagorje s Normandijom, a 
raste bili ni u Stojdragi, na krajnjoj granici Hrvatske, a Matoš je 
pješke prošao kroz Švicarsku, da stigne do srca svijeta. Vi prolazite 

kraj Iliracai na Mirogoju ne skidajući šešira, a Matoš je u villi 
Diodati zaplakao nad velikim uzorom svojim — Byronom. Vi 
kultivirate stil, a ne znate, da se to ne uči u sintaksi, već u životu, 
iz kojega se vi povlačite. Vi držite, da je kultura u balkonima, u 
uvelom Ušću, što leprši nad golim kamenim Venerama, kojih nema 
u Hrvatskoj ni u muzejima; osuđujete industriju, — a ne znate, da 
je Krupp i Creuzot isto, što i atelier Michelangelov. Vi bi najvoljeli 
voziti se s postiljonima, stati na seoskim stanicama kao u doba 
Dragojle Jamevićeve, zapisati nekoliko stihova u »Memoires«, što 
ih sabiru kućne gospođice, i onda iščeznuti s jekom poštanske 
trublje, domahujući svojim bijelim rupcem dalekim rumenim obra¬ 
zima, pozlaćenim od sunca i uvojaka, 

V. Lunaček 


XXIV. BRANIMIR LIVADIĆ 

Rodio se 1871. u Samoboru, svršio gimna¬ 
ziju u Zagrebu, filozofiju u Beču. Bio je 
srednjoškolski profesor (Senj, Karlovac, Zagreb), 
pa ravnatelj glumačke škole u Zagrebu, ravna- 
natelj drame u Zagrebu, ravnatelj gimnazije u 
Varaždinu. 

U pokretu »Mladih« Livadić je najviše 
isticao pojam slobode stvaranja, tražeći, da 
umjetnik iznosi svoja čuvstva i svoje umjetničke 
doživljaje bez obzira na ikakve ograde. Tvrdio 
je uvijek, kako svi obziri — politički, vjerski, 
narodni, društveni — sputavaju umjetnika. Književnik može biti 
tendenciozan, ali mora u prvom redu biti umjetnik. U tom smislu 
napisao je niz članaka (u »Životu« i »Savremeniku«), a s toga 
stajališta pisao je kazališne i književne ocjene. Bio je više godina 
urednik »Savremenika« vršeći taj posao u prvom redu s obzirom 
na svoje shvatanje slobode i stvaranja. Napisao je studije o Kranjče- 
viću i Novaku. 

Livadić je pisao i beletrističke sastavke. Njegove pripovijesti 
(»Novele«, u dva izdanja) malobrojne su, ali su izrađene savjesno, 
staloženo, s težnjom, da se u njima na umjetnički način, tako reći za 
vječnost, uhvati jedan dio života, i to običnog života, koji se na 
prvi pogled čine jednoličnim, ali pravome motriocu može pružiti 
beskrajno šarenilo pojava. 

1. Granice individualizma u književnosti 

Individualizam, kako ga propagira moderna, otvara široko polje 
pjesničkom stvaranju. Kako god to držim njegovom vrlinom, ipak se 
ne ustručavam pokazati i pogibelji tog individualizma. Opažam naime, 
da pisci, kojima je najnovija kritika, koja je opet individualistička, 
priznala neki talenat, neku interesantnu osebitost, na račun toga 
talenta, te individualističke osebitosti griješe i škode književnosti, 
koja bi im morala biti na srcu. Od tolikih individualističkih kritika, 
što ih od nedavna imamo, naći će se malne uvijek jedan, koji će u 
novom piscu otkriti nešto veliko ili nešto interesantno. A to je piscu 

— tko ne pozna njihovih slaboća? — dosta. Na račun svoga kritičara 

— on će pisati do bezumnosti. Eto, zašto se toliko producira. Ali ne 
samo to. Takav priznati pisac misli, da je sve, što izlazi ispod njegova 
pera, a čemu je on po svojem i po mnijenju svoga kritičara osobitom 
načinu znao utisnuti biljeg svoje interesantne osobnosti i zbilja 
literarno vrijedno. 

Naši mladi kritičari sigurno se odlikuju lijepom literarnom 
naobrazbom, ali jedno čini mi se da im nedostaje: oni nemaju (ili ne 
će da imadu) razumijevanja literature nekoga naroda kao cjeline. 
Možda će mi tkogod doviknuti: Hej, tradicija! Ali ja na taj prigovor 
u svoj svojoj naivnosti odvraćam: Nemojte misliti da su se svi veliki 
pjesnici rodili u devetnaestom vijeku, ja držim velikim pjesnicima i 
Shakespearea i Goethea, a da ne spominjem drugih. Pak koja se 
nauka može odatle crpsti? Proučavanjem tuđih velikih literatura 
naučio sam, da je bilo i u drugim vi jekovima znamenitih individua, 
ali da ta znamenita individualnost nije bila dostatna, da od njih 
učini i znamenite pjesnike, velikane, kojima bi se svi vjekovi divili. 
Tomu je trebalo još nešto. Upravo ovo nešto, čini mi se, da se kod 
nas meće s uma. 

Da budem jasniji, obrazložit ću svoje mišljenje primjerom. 
Uzmimo njemačku literaturu. Nekoji kažu, da je ona rodila dva 
Pjesnika: Goethea i Heinea. Drugi, da je rodila tri ili četiri ili pet. 
Tko se je samo prigodice bavio njemačkom literaturom, naišao je 
sigurno na kojih pedeset imena pjesnika, koji se svi visoko cijene u 
njihovoj domovini. Među njima imade doista tako snažnih indivi¬ 
dualiteta, tako osobitih umjetničkih naravi, da bi se teško našlo 
danas sličnih u tomu među savremenim piscima. Glas jednoga 
Hoffmanna prešao je daleko granice Njemačke. Pa ipak njegova djela 
danas su gotovo nepoznata i zbilja im ne dostaje onaj čar mladenaštva 

i svježine, kojemu se moramo vazda iz nova diviti kod velikih pje¬ 
snika. Unatoč tome morat će i moderni kritičari priznati, da sva 
Hoffmannova djela nose pečat neobičnog individua, možda više nego 
djela samoga Goethea. 

Prema toj nauci iz povijesti književnosti trebat će da tražimo 
još u nečem drugom, a ne jedino u krepkom izražaju individua 
snagu pjesničkog djela. Istina, individualizam jest bez sumnje zna¬ 
čajka svake velike pjesničke pojave, ali nije o sebi već nešto veliko. 
Nije nešto, što bi samo sačinjavalo veličinu pjesničkog djela. 
Individuum dojmit će se tek onda svoga i budućih vjekova, kad budu 
njegova djela nosila ne samo biljeg njegove osebitosti, nego kad i 
njegove umjetnine budu zahvaćale čuvstva i misli svega čovječanstva 
u nekoj intenzivnosti i plastičnosti, koja se dade jedino silnom 
individualnošću postignuti. Nije dosta, da su čuvstva, što ih prikazuje 
veliki pjesnik velikom plastikom u tančine prikazana, ona mora da 
nose još izim toga obilježje istinitosti i iskrenosti. To im obilježje 
može dati samo silan individuum, ali ta čuvstva zato ipak moraju 
biti opće ljudska. Isto je tako kod misli. Osebit individuum mislit će 
osobito. Ali kod velikih misli, koje nas zanose u znamenitim pjesni¬ 
čkim djelima, nije osebitost ono, što nas se doima, nego naprotiv 
općenitost. To će reći: pjesnik je izrekao najkrasniju misao, koja bi 
se u stanovitom času mogla najlakše poroditi u hiljadu motrilaca. 
Ne stoji veličina dojma u osobitosti, da ta misao od mnogih ćućena 
i naslućivana u jednome nikne. 

Mi smo tako daleko došli, da se nekome u hvalu ubraja, što su 
sva lica u njegovim djelima po jednom kalupu građena t. j. vazda 
dio pjesnikove duše. I gdje nalazimo više pjesnikove duše, ono nam 
se djelo više mili. Protiv toga mnijenja ja evo ustajem. Velik pjesnik 
— za to imade dosta primjera — može stvoriti stotinu najrazličitijih 
lica sa hiljadu najrazličitijih čuvstava. On je raznolik i tvoran poput 
prirode, te najsilnije umjetnice. I čim su njegova lica i njihova čuvstva 
bliže prirodi, a ne samo njemu, tim je njegovo djelo veće. Tko 
se od nas nije divio Shakespeareu, koji nam je znao prikazati stotine 
i stotine ljudi u svim mogućim prilikama života? Tko se nije divio 
Preradoviću, kako on opisujući ili grad ili junaka ili slavu narodnu 
vazda pogađa najznačajnije, misao jednoga čitavoga naroda, kako 
je živjela u srcima možda tek naslućivana u jednom znamenitom 
času. Da je on prigodice upravo onako mislio i ćutio, u tomu stoji 
osobitost njegove individualnosti, a lako ju je i otkriti u svakom 

pojedinom sastavku, ali veličina pjesničkog djela stoji u dotičnoj 
misli, u dotičnom osjećanju, u uzvišenoj i savršenoj formi, kojom se 
je pjesnik poslužio. 

Nedajmo se zaslijepiti i opčarati jednostranim promatranjem 
stvari. Ne tražimo samo individuum u pjesničkom djelu, nego i 
ozbiljan, dostojan — kako bi rekao Aristotel — sadržaj. Nije svako 
djelo veliko, koje je ma i najvjerniji odraz neke ličnosti. Vrijednost 
je njegova u njemu i po njemu, osobitost ličnosti samo je sredstvo, 
nije svrha ni konačni cilj. Vjerovati u protivno značilo bi poniziti 
umjetnost do puke psihologije, nametnuti joj ciljeve i svrhu jedne 
znanosti, a ne umjetnosti. Bila bi prava dekadenca umjetnosti. 

Tko traži jedino individuum u umjetnini, taj ne može čisto 
uživati umjetninu. Komu se ruža sviđa jedino u finoj vazi ili na 
grudima ljepotice, taj ne pozna ljepote ružine. Jer je ruža doista 
lijepa i bez vaze i bez ljepotice, a najljepša na svojem grmu. Tako 
nas se doima i sudbina čovjekova najtragičnije, kad je motrimo 
osamljenu u strahovitoj osami svijeta i života. Pjesnik je posrednik 
između svijeta i čovjeka; neka raskida bez milosrđa sve niti, koje bi 
to posredovanje mogle odati. Ono, što nam prikazuje, za nas je više 
nego njegovo posredovanje. A i dojam je silniji. Nije li dramska 
umjetnost najveća umjetnost? Ne stoji li možda i veličanstvenost 
prirode baš u tom, da je ostao ljudskom umu i oku zauvijek i beznadno 
nevidljiv veliki posrednik između prirode i čovjeka? 

Ljepota se je rodila na pjeni! 

Toliko sam imao reći našim mladim piscima i kritičarima. 
Osobito i ovim posljednim. Navest ću evo samo jedan primjer, iz 
kojega sam među ostalim upoznao njihovu jednostranost. Nedavno je 
izašlo veliko Tolstojevo djelo »Uskrsnuće«. Naši kritičari, kolikogod 
se znadu razglagoljati o mnogim i neznatnim publikacijama, o ovom 
su djelu mudro šutjeli, premda bi bilo dosta zanimljivo čuti originalno 
hrvatsko mišljenje. A zašto su šutjeli? Jer nije bilo za to djelo dosta 
razumijevanja. Individualnost Tolstojeva, koju su ondje u prvom 
redu tražili, nešto je tako veliko i osobito, zašto treba mnogo i duboko 
shvaćanje. Svako djelo Tolstojevo tek je mrvica s bogatog stola. Tko 
oče njega pravo razumijevati, treba nesamo, da ga je mnogo prouča- 
vao ’ ne Šo da ima i sam duboko shvaćanje ljudskoga života. Komu to 
nedostaje, taj će naravski ili čedno šutjeti ili ako imade na pretek 
drskosti, zaviknuti čitavome svijetu: evo »bezidejni realizam«. 

Jest, i ja sam za individualizam. On čuva i brani iskrenost i 
slobodu duše. Ali u umjetnosti on je tek sredstvo. Ne učinimo ga 
svrhom. I u ljepoti mora da bude i duša i tijelo. Ni -jedno ne smije 
da bude na uštrb drugoga, jer jednoga bez drugoga ni nema. Naše 
biće )jednako je u tomu svoj prirodi, ni ovdje nema jednoga bez 
drugoga. A samo slično našemu biću može imati za nj interesa. 
Umjetnina, koja zanemari jedno, bit će vazda jednostrana. Toga 
prigovora ne će se moći nikad riješiti. 

Branimir Livadić 


XXV. MILIVOJ DEŽMAN 

(1873.—1940.) 

Bio je sin književnika Ivana Dežmana, te je prema očevu imenu 
izabrao i pseudonim, Ivanov. Rodom je iz Zagreba, gdje je svršio 
gimnaziju, dok je medicinu učio u Beču. Bio je neko vrijeme praktični 
liječnik i jedan od pionira borbe protiv tuberkuloze u Hrvatskoj, a 
kasnije se sasvim dao na novinarstvo, kojim se bavio od mladih dana. 
Utjecao je, kao urednik »Obzora«, i na politički život Hrvatske. 

Književnošću se stao baviti potkraj 19. vijeka, pišući, crtice, 
drame, književne prikaze i t. d. Najznatniji je književni organizator 
među mladima, pokretač i urednik različitih časopisa (»Hrvatski 
salon« u Zagrebu, »Mladost« u Beču, »Život« u Zagrebu). Od knji¬ 
ževnosti je — u skladu s modernističkim načelima — tražio, da bude 
izraz suvremenog života i stvaraočeve ličnosti. Bio je protivnik 
literarnih škola, držeći, da one smetaju individualnom razvitku 
pisca; tvrdio je, da svaka struja može biti dobra, ako pomaže piscu, 
da izrazi sebe. Od književnosti svoga vremena tražio je, da iznosi 
ljude svoga doba: umorne, bezvoljne ličnosti, kojima su živci vrlo 
osjetljivi, i koji su izgubili snagu volje. U skladu s time pisao je i sam 
crtice (»Protiv struje«), — U svojim je književnim prikazima išao 
za tim, da iznese umjetničke vrijednosti pojedinih djela, bez obzira 
na grupu, kojoj pisac pripada. Pisao je na pr. povoljno o Eugenu 
Kumičiću, Velimiru Deželiću, Janku Leskovaru, a manje povoljno o 
nekim predstavnicima mladih. U drugoj polovici života, kad su 
borbe između starih i mladih prestale, nije se više aktivno bavio 
književnošću. 

1. Moderna književnost 

Između svih napadaja, što sam ih čuo protiv mladih hrvatskih 
književnika, čini mi se najvažniji ovaj: Čitalac zapravo ne zna, kuda 
smjera pisac; sva ta mlada književnost samo je zbirka slika, silhoueta, 
više modnih nego modernih »Stimmunga«, a ništa sigurno i cjelovito. 
Da se izrazim tehnički: Sve je impresionistička lirika, bila sad u 
vezanom ili u nevezanom slogu pisana. — Taj prigovor stoji. Mlađi 
hrvatski književnici davali su nam dosad najviše lirskih pjesama i 
kratkih crtica, u kojima većinom pišu o sebi i o svojim osjećajima, 
nadama i bolima. Ja ne ubrajam med ove Đalskog, Leskovara, 
Borothu i pjesnika Kranjčevića, koji ako i jesu uz mlađu generaciju, 
ipak su nekako izvan polemike, nego se obazirem na najmlađe, kako 
bi se u kavani kazalo — pisce od dva retka. Ovi mladi bi se mogli 
prosto statistikom obraniti i pitati, koliko su godina imali priznati 
pisci, kad su napisali svoje prvotno djelo. 

Za mene je onaj gore izrečeni prigovor vrlina. Ja sam siguran, 
da su svi naši mladi autori uvjereni u svojoj duši, da njihova djela 
ne znače ni novu epohu u kulturi čovječanstva, ni preokret u 
internacionalnom položaju Evrope. Uvjereni su, da su njihova djela 
tek prvi pokušaji, a za njih same, da su redovno preokret u shvaćanju 
književnosti. Svaki od njih, kad je počeo pisati, proživio je krizu. 
Kod nekih se upravo te unutarnje krize ističu. Evo isporedimo samo 
Nikolićevu poznatu zbirku pjesama i crtice ove zbirke! 

Redovno smo naučeni da smatramo pjesništvo u našoj književ¬ 
nosti za nekakav estetski seminar, u kojem se mogu naučiti pravila, 
granice i obziri, a sad smo razabrali, da se sve to može ticati jedva 
vanjske forme, te da to sa bivstvom pjesnika nema ništa zajedničko; 
razabrali smo, da je sve oko nas i u nama poezija; svemir i duša 
ljudska. Stihotvorac je toliko pjesnik, koliko ga se doimaju pojave, 
i koliko može svoje osjećaje tako izraziti, da se doimaju čitalaca. 

Spoznavši to, naravno je, da su prestali pisati po priznatim 
uzorima. Uvidjevši, da samo poznavanje klasičkih autora i estetičara 
inclusive Roberta Zimmermanna — ne čini pjesnika pjesnikom, 
počeli su kod sebe, promatrali su i iznosili osjećaje; bili su subjek¬ 
tivni lirici sa manje ili više talenta, koji napokon ne odlučuje. Jer 
talenat stvara formu, daje izražaje čuvstvu i misli. 

Veličina pjesnika leži u jakosti i uzvišenosti njegovih čuvstava. 
Uzmimo kojega god velikog pisca: Tolstoja ili Dostojevskog; ono ve- 

liko čuvstvo, koje je diktiralo »Vojnu i mir«, »Moć tmine«, ono ih čini 
velikima. Talenat, kojim se to izražavalo, jest nešto drugotno. To 
vidimo još bolje kod Maupassanta. Za to je njegov roman »Une vie« 
najjači radi čuvstva, koje izvire iz svakog retka, a njegove neke 
druge stvari, koje su isto tako sjajnim talentom obrađene, daleko 
zaostaju baš radi nedostatka čuvstvenoga. Tko nije natrunjen 
raznim tezama, taj će i sam doći na to, a i priznat će konsekvencije. 
Prva jest, da se iz tog raspoloženja ponajprije javlja lirika. Mladi 
autori pišu o sebi. Tako se razvila sva sila književnih proizvoda, koji 
su većinom manje ili više iskrene ispovijedi. 

Slušao sam gdje osuđuju take romane i novele. — Ovi su 
kritičari zaboravili na Goethea, na »Werthera«, na »Fausta«, da ne 
nabrajam ostale ponajljepše bisere svjetske književnosti, koji su baš 
tim psihološkim procesima nastali. Ta subjektivna lirika čini se na 
prvi mah nekako preuzetna, a kad tamo, svakako je čednije pisati 
o onom, što se donekle znade, nego o onom, što se nikako ne poznaje. 
Napokon, što nas zanima u književnosti? Ta valjda u prvom redu 
autor, njegove misli i osjećaji, kako on shvaća svijet i ljude. Sasma 
je naravno, da se mladi autor najprije zapita: koji su njegovi ciljevi, 
njegove želje; što misli o ljubavi, o tajnama života; što mu je bol, a 
što radost. Taka i stotina drugih pitanja moraju se najprije nametati 
pjesniku. Pita se, da li će zagušiti sva ta pitanja i sjesti k pisaćem 
stolu i napisati epsku pjesmu, jer se tako nekome hoće. Kad tko traži 
epsku pjesmu iz XV. stoljeća, donosi mu ovaj baladu o dnevničaru 
kod poreznog ureda. I ima pravo, da čuva svoju slobodu stvaranja. 
Neki od autora ne će nikad prestati pisati o sebi, ta na sva pitanja 
ne će nikad naći odgovora. Neki obraćaju više pažnje pojavama oko 
sebe. I ovi postaju subjektivni. Ova faza je svakako dalji korak u 
razvitku umjetnika. U onu drugu fazu još nisu došli naši mladi 
književnici. Sasma zaokupljeni sami sobom, imajući pred sobom toliko 
zagonetaka, nisu još zahvatili u život oko sebe promatrajući ga i 
iznoseći svoja opažanja. Kod nekih — tako kod Tucića — opaža 
se, da je odmah u početku zašao u to polje, u svijet, iznoseći pojave 
iz života. U svojim dramama: »Povratak«, »Truli dom« i »Svršetak« 
zašao je odmah u realni svijet: potpun naturalist. Taj naturalizam 
ne smije se shvatiti kao cilj umjetnosti, nego kao njen temelj i 
ishodište. Naturalizam je književnosti ne samo proširio horizonte i 
tehniku usavršio, nego svojim uskim savezom s prirodom dao moć 
književnosti. U hrvatskoj književnosti nažalost te nužne faze u 

evoluciji književnosti nije bilo kao što je bilo kod drugih naroda. 
Ne ću sad da diram u pitanje, koji su razlozi, da naturalizam nije 
mogao da prodre, tek izražavam želju, da na tom temelju — ne s 
tim ciljem — gradi mlađa generacija. U ovoj lirskoj fazi ne može se 
zapravo reći, kuda ćemo, no budu li mlađi književnici isto tako iskreni 
i skloni, kad obrate pažnju na svoju okolinu i stanu opisivati ljude 
i prilike, kao što su sad, kad pišu o svojim čuvstvima, dočekat ćemo 
možda koje djelo, koje će biti velike i trajne vrijednosti. Treba 
im dati slobodu razvitka; ispravljati ih, ali dati im da govore. Ja 
volim samostalni iskreni pokušaj, nego neiskrenu školsku zadaću. 

M. Dezman 

XXVI. MILAN MARJANOVIĆ 

Rodio se u 1879. u Kastvu. Gimnaziju polazio 
u Rijeci, Karlovcu i Zagrebu. U Pragu je svršio 
viši trgovački tečaj. Živio u glavnom kao novi¬ 
nar, radeći kod različitih listova u Zagrebu i po¬ 
krajini. Pokretao je i uređivao brojne časopise 
i novine (»Zvono«, »Narodno jedinstvo«, »Jug«, 
»Književne novosti« i t. d.). Bavio se i politikom, 
te je u vrijeme Austro-ugarske bio jedan od 
najistaknutijih članova svoga pokoljenja. 

Marjanović se književnošću stao baviti u 
gimnaziji, pišući za karlovački tjednik »Svijetlo« 
književne prikaze. Potkraj 19. st. i na početku 20. st. postao je vrlo 
plodan, radeći na mnogim listovima i utječući na hrvatski književni 
život. Bio je među onim kritičarima, koji su na hrvatsku književnost 
htjeli primijeniti poglede zapadnoevropskih kritičara (Taine, Sainte- 
Beuve, Brandes). Od svih misli najviše je u svojim kritikama isticao 
misao o povezanosti narodne književnosti s narodnim životom. Na¬ 
pisao je vrlo velik broj studija i prikaza. Osobito je rado pisao o 
Kranjčeviću i Nazoru, u kojima je gledao ostvarenje svojih pogleda 
na književnost. Ali je usto gledao iznijeti pozitivne crte i drugih 
starijih i novijih hrvatskih pisaca (Kovačić, Kozarac, Turić, i t. d.). U 
knjizi »Iza Šenoe« htio je iznijeti idejni razvitak hrvatske književ¬ 
nosti u 25 godina iza Šenoine smrti, i ujedno analizu vlastitoga po¬ 
koljenja. Prigovarali su mu među ostalim, da nema dosta osjećaja za 
umjetničke vrijednosti, i da ostaje više ideolog negoli što osjeća 
umjetnički. Poslije g. 1918. gotovo se sasvim prestao baviti kritikom. 





524 


Marjanović je napisao i veći broj beletrističkih sastavaka (ro¬ 
man »Karijera«, drame, pjesme), ali oni imadu u glavnom historijsko 
značenje, 

1. O artizmu i realizmu 

Kad je govor o artizmu i realizmu, treba prije svega da budemo 
na čistu sa značenjem tih riječi, U povijesti sveukupne umjetnosti, 
a naročito u povijesti literature, od vajkada se bore dva zahtjeva: 
jedan, koji ide za tim, da umjetnost bude sama sebi svrhom, a drugi, 
koji traži od umjetnosti da služi životu. Borbe, koje se razvijaju 
između pristaša jedne i druge grupe, bile su mnogo puta umjesne, jer 
su bile dobar korektiv nastranostima i pretjeranostima. Val razvoja 
umjetnosti odvajkada je postojao tako, da se je protiv jednostrano¬ 
sti pravca »l’art pour l’art« dizala reakcija, koja je tražila, da se 
umjetnost približi životu i s njim poveže, a iza ekscesa realizma digla 
bi se reakcija, koja je tražila, da se umjetnost digne na viši niveau, 
da se pročisti od surovosti i oslobodi ovisnosti od realnoga života. 
Historijski i evolutivno su oba zahtjeva jednako vrijedna i jednako 
opravdana. Ali kada se pitanje raspravlja teoretski, onda se — bez 
obzira na evolucione momente — stvar ima drugačije da rješava. 

Kod teoretizovanja o umjetnosti ne dovedoše polemike između 
pristaša onih dvaju smjerova nikada do pozitivnih rezultata. Do 
takvih rezultata ne mogu dovesti naprosto zato, što su to dva 
zahtjeva, postavljena umjetnosti, a nisu to dvije teorije o umjet¬ 
nosti, To su dva zahtjeva praktične naravi, a ne teoretske. Kad je 
govor o teoriji umjetnosti, onda obje škole griješe u tome, što krivo 
postavljaju pitanja. Ne radi se kod pitanja o teoriji umjetnosti o tom, 
čemu iH komu ima umjetnost da služi, da li sebi samoj ili životu oko 
nje, nego se radi o tome, u čemu se sastoji bit umjetnosti. Ne pita se, 
koji je njezin cilj ili njezina svrha, nego koje su njene oznake, koii 
je njezin izvor i njezin uzrok. Za to ne smijemo miješati područje 
finaliteta s područjem kauzaliteta. Pitanje o svrsi 
umjetnosti može da podijeli teoretike i praktike u zagovarače »l’art 
pour l’artizma« i pristaše načela »umjetnost za život«, u pristaše 
artizma i utilitarizma, ali pitanje o biti, o sadržini, o formi ne može 
učiniti umjesnom ovakovu divergenciju principa. 

Kod teorije o umjetnosti ne može se dakle postaviti pitanje 
ovako: da li umjetnost za umjetnost ili umjetnost za život, nego bi 
se moglo postaviti jedino ovako: da li je umjetnost umjetnost ili je 
umjetnost život. Ovakova pak formulacija bila bi prava besmislica, 

vodila bi nas do apsurda. Umjetnost, ako je umjetnost, ne može da 
bude drugo nego umjetnost. S toga stajališta može biti umjetnost 
istodobno i realističkom i artističkom, U tom se pogledu ovi pojmovi 
nipošto ne isključuju, pače se ni ne alteriraju. Najbolji dokaz da 
je tako, pokazuju nam baš najveći umjetnici svijeta, koji su često 
puta, kao Turgenjev i Tolstoj, pravi realisti i pravi artisti, kao 
Flaubert naturalisti i uz to čisti artisti, kao Shakespeare realisti i 
naturalisti i romantici i mistici, a da im to ni najmanje ne smeta, da 
budu vanredni umjetnici. Bilo bi banalno tu istinu dalje dokazivati, 
pak je dosta ustanoviti, da se pristalice svih mogućih struja mogu 
složiti u aksiomu, da su svi pravci i svi sadržaji sami po sebi jednako 
podesni da postanu umjetničkim, da to postaju jedino kroz »ono 
nešto«, čime iz njih pravi umjetnik stvara pravu umjetninu. A »ono 
nešto«, to je baš umjetnost. Milan Marjanović 

XXVII. ANTUN RADIĆ 

Život. Rodio se 11. lipnja 1868., od siromašnih roditelja u Tre- 
barjevu Desnom kod Siska. Pučku školu polazio je u Martinskoj Vesi, 
gimnaziju u Zagrebu, sveučilišne nauke u Zagrebu i Beču. Kao pro¬ 
fesor služio je u Osijeku, Požegi, Varaždinu i Zagrebu. Više je vre¬ 
mena bio bez službe ne hoteći se pokoriti Khuenu. Umro je 10. 
veljače 1919. u Zagrebu. 

Književni i politički rad . Antun Radić je bio čovjek neobično 
jake inteligencije i vrlo široke kulture. Osobito je dobro poznavao 
nauku o narodu (etnologiju) te je sastavio originalnu »Osnovu za sabi¬ 
ranje i proučavanje građe o narodnom životu«. Ta je osnova poslužila 
u nauci za sva kasnija ispitivanja narodnoga života. Kao urednik 
Akademijina Zbornika za narodni život i običaje napisao je dosta 
stručnih referata i prikaza. Bavio se i jezičnim pitanjima te je u svoje 
vrijeme jedini stručno, a s mnogo opravdanih razloga ustao protiv 
Maretićeve »Gramatike i stilistike hrvatskoga ili srpskoga jezika«. Za¬ 
stupao je mišljenje, da hrvatski književni jezik ima biti sinteza živoga 
narodnoga govora i književne prošlosti, U tome je stajao uz Ivana 
Mažuranića, a što se tiče pravopisa zapravo i uz Antu Starčevića. 

U politički život ušao je na početku ovoga stoljeća, kad je 1900. 
pokrenuo »Dom, list hrvatskomu seljaku za razgovor i nauk«. Kroz 
pet godina izdavao je i uređivao »Dom« gotovo sam. God. 1904, osno¬ 
vao je zajedno s tri godine mlađim bratom Stjepanom Hrvatsku se¬ 
ljačku stranku, za koju je sastavio program i tumač programu, a 

kasnije napisao mnoge političke raspravice te nebrojene članke u 
»Domu«. Bio je kraće vrijeme zastupnik seljačke stranke u hrvatskom 
saboru. 

Od posebnih izdanja treba spomenuti ova: Ruska škola (1891.), 
Osnova za sabiranje i proučavanje građe o narodnom životu (1897.1, 
»Život« t. j. Smrt hrvatskoga preporoda (1899.), Dom (1900.—1905.), 
Božićnica (1902.) i Što je i što hoće Hrvatska pučka seljačka stranka 
(1904., 1908.). Poslije smrti (1936.) izišla su mu Sabrana djela u 
devetnaest knjiga. 

Značenje* I ako je Antun Radić ostavio znatnih tragova na 
području etnografskoga i filološkoga raspravljanja, njegovo značenje 
je najviše u tome, što je prvi na enciklopedijski način i nedostiživo 
jasnim stilom, širio opću prosvjetu među seljački svijet. Tako je dopro 
do narodnog srca. Kao naučitelj ili ideolog političkih pogleda se¬ 
ljačkoga pokreta ostaje zajedno s bratom Stjepanom trajna duševna 
svojina hrvatskoga naroda. 

Hrvatski književni jezik 

(Iz ocjene Maretićeve gramatike) 

Samo se po sebi razumije, da književni jezik nije i ne može 
biti drugo, nego onaj jezik, kojim se pišu knjige, kojim je napisana 
književnost, kojim pišu književnici. Kako je jasno ovo, tako je jasno 
i to: da pisac gramatike književnoga kojega jezika nema druge za¬ 
daće, nego da proučava taj književni jezik i da po njem gradi pravila. 
Ovako se misli i radi po čitavom svijetu. 

Ovako nije radio u svojoj gramatici g. dr. Maretić. I ako g. dr. 
M. znade — kao što to znadu i ostali obrazovani Hrvati — da je bilo 
i prije i poslije Vuka S. Karadžića hrvatskih knjiga i hrvatskih knji¬ 
ževnika, ipak je napisao svoju gramatiku hrvatskoga ili srpskoga 
književnoga jezika bez i najmanjega obzira na te knjige i književnike, 
kao da svega toga nema. 

Ovo je doista čudo, tako čudno, da meni nije poznat primjer 
ovakva pisanja gramatike ni u jednoj kulturnoj književnosti. Ova je 
gramatika g. dra M-a po principu, po kojem je napisana, pravi um- 
cum među gramatikama kulturnih jezika. Ja se samo pitam: Kako je 
došlo do toga, da je hrvatski književni jezik sa svojom gramatikom 
postao među kulturnim jezicima unicum? Kako se je eto preko noći 
— od vremena Ivana Mažuranića, recimo — mišljenje obrazovanoga 
hrvatskog svijeta o svojem književnom jeziku promijenilo? Kako 
se je to dogodilo i što to znači? 

Ja sam već spomenuo u 1. člančiću, da hrvatski pisci i čitaoci 
odavno već teško podnose filološki jaram, što im se nameće. Bilo je 
vike u novinama, pače je njekoliko sjednica u zagrebačkom hrvat¬ 
skom saboru bučno proteklo poradi — pravopisa. Nije dakle posve 
istina, da je obrazovani hrvatski svijet preko noći promijenio mišlje¬ 
nje o književnom svom jeziku: da je »javno mnijenje« filološka ta 
stvar dosta uzbunila, dokazuju oni prizori u zagrebačkom hrvatskom 
saboru. Ne valja misliti, da je ona buka bila samo radi pravopisa: 
ovako misliti značilo bi isto, kao kad bi tko rekao, da se je istočna 
i zapadna crkva razdvojila i zavadila poradi nekvasna kruha. Pra¬ 
vopis je bio exponent onoga jada, što se je u hrvatskom obrazova¬ 
nom svijetu nakupio protiv nove kulturne struje. No kako su bra¬ 
nioci nove ove struje — bi li pamet, ili sreća? da kažemo s Gundu- 
lićem — bili na takovim mjestima, protiv kojih se uzalud viče i na¬ 
bacuje, jer su čvrsta i ugledna — mrmljalo se i vikalo, a kako je u 
nas malo zgode za mirno razmišljanje, rijetko je pala koja mirna i 
razložna. Tako smo se na ovu novu struju počeli priučavati. Vidjeli 
smo, kako je g. Vladimir Mažuranić »s bojazni« iznio mišljenje slav¬ 
noga svoga oca o hrvatskom književnom jeziku. Sad, kad se je stvar 
malo smirila, kad smo malo već zaplovili ovom strujom, možemo se 
mirno upitati s narodnom pjesmom: Gdi li bismo, gdi li ostadosmo? 
Raspravimo mirno s braniocima nove struje: što ta nova struja znači 
u kulturnom pogledu. Gledat ću, da to bude kratko. 

Što to znači, kad g. dr. M. piše u predgovoru svoje gramatike: da 
je Vuk Stefanović Karadžić do danas prvi naš pisac, što se tiče 
pravilna i dobra jezika, da je on za književni naš jezik ono, što je 
Ciceron bio i jest za književni latinski jezik? 

To znači: ili da Hrvati do Vuka nijesu imali književnog jezika,, 
ili da su se odrekli književne svoje prošlosti i književni svoj jezik 
promijenili, t. j. što se barem književnosti tiče, jučerašnji — da tako 
kažem — narod. U kulturnom pogledu ovo je jedno gore od drugoga. 
Kulture nema bez djedova, bez starine, jer nijedna i nikakva kul¬ 
tura nije djelo jednoga dana. Zato se posve lako razumije, da je 
hrvatski obrazovani svijet teško podnosio ovu nauku. 

Ja ne ću nikomu pa ni g. dru M-u podvaljivati nikakove svijesne 
nakane u ovom naučanju, no ovo naučanje svakako pokazuje u onih 
Hrvata, koji to naučanje šire, oskudicu onoga ljudskoga osjećaja, 
koji čini narode kulturnima, a to je: poštovanje starine narodne i 
oduševljenje za nju. Ja razumijem Srbina Karadžića, Srbina Daničića* 

što vode rat protiv slavenoserbske književnosti. To su bili ljudi 
zdrave pameti, pa nijesu vidjeli smisla u jeziku, kojim nikada 
nije govorio nijedan narod, koji nije imao nikakvih 
pravila, a što je glavno, ni nikakve gotovo književnosti, — 
u jeziku, koji nije bio plod nikakve kulture, nego plod kul¬ 
turnoga lutanja i nemoći. Ali ne razumijem Hrvata, koji 
lice svoje okreće od jednoga Gundulića i legije njemu sličnih pjesnika 
i pisaca; koji zatvara oči pred čistim njegovim i pravilnim jezikom, 
pred jezikom, koji i danas, poslije stotina godina, razumije — do 
neznatnih izuzetaka — gotovo čitav narod; ne razumijem Hrvata, koji 
zaboravi, žrtvuje stoljetne spomenike kulture svoga naroda. 

Ovoga ne razumije ni ostali hrvatski obrazovani svijet, pa otuda 
zlovolja protiv novoga naučanja. 

No branioci bi Vukova prvenstva u jeziku mogli odgovoriti, da 
i oni poštuju starinu, da i oni cijene književnu prošlost hrvatsku i 
književni jezik hrvatski, — ali to nema posla s gramatikom, taj jezik 
ne ide u gramatiku. 

A zašto? Zato, što taj jezik ima starih riječi i starih oblika, što 
nije jedinstven, što imade i tuđica. 

Ovaj izgovor ne bi vrijedio ništa. Ante Radić 

* * * 

JOSIP KUNDEK, PJESNIK ILIRSKI 

Razbuđenim osjećajem nacionalnosti i važnošću svojih prigodnih 
hrvatskih pjesama zauzima Josip Kundek u posljednjim godinama 
dopreporodne naše zagrebačke književnosti jedno od najvažnijih mje¬ 
sta uz Pavla Štoosa. Godina 1832. znatna je za hrvatsku literaturu 
nesamo radi Derkosova latinskog »Genija« i Draškovićeve kultumo- 
historijske »Disertacije«, nego i radi Kundekove »Riječi jezika narod¬ 
noga «. I mi smo duboko uvjereni, da će zvijezda Kundekova poskočiti 
u isti mah, kad se budu o pjesnikovoj osobi i o njegovu književnu 
radu skupila sva data, koja su danas razasuta, a — da iskreno pri¬ 
znamo — za koja se do sada nije naša literarna historija pravo ni 
pobrinula. Po onom, što nam je danas poznato, ne znamo pravo ni 
gdje je umro ni kada je umro. Šafarik znade samo, da se je rodio u 
Ivanić-gradu dne 24. kolovoza 1810. Bio bi dakle tri godine mlađi od 
Štoosa. Kukuljević dodaje, da je umro u Americi kao misionar, ali 
ne zna kada. Međutim ni to nije pouzdano. Istina je samo to, da je 
nekih dvadeset godina (od g. 1839.—1858.) provodio u sjevernoj Ame¬ 
rici, šireći med nekrštenim narodima vjeru Isusovu. 

U 30. broju Gajevih »Narodnih Novina« od god. 1839. ima oso¬ 
bito zanimljiv Kundekov dopis iz Vincennesa u Americi (od 28. rujna 
1838.), u kojem opisuje svoj dolazak u Indianu i život misionarski. 
Od gladi, veli, poginuti ne ću; voda je dobra, a drva za tri Beča, 
ta — u šumi sam. Misija mu je bila oko naseobine Jaspera (naseobina 
je ova brojila pedeset njemačkih kuća), te je imao po svom zemljištu 
jahati preko 500 milja unaokolo. Krasnoj prirodi, koja ga je okru- 
žavala, veli, divio se je i veselio, a bilo mu je žao, što to nisu mogli 
vidjeti i njegovi — prijatelji hrvatski. Ponudili su mu, veli, da ostane 
u Newyorku, ili da pođe u Filadelfiju, Cincinati, lijepe gradove, gdje 
se »dobro živi«, ali, to njemu, veli, nije bila svrha ni nakana, jer bi 
to »bilo sve jedno kano ostati u Evropi, u kakvom gradu živjeti dobro 
i svega imati«, a on je tražio, gdje »nema ništa nego sirotinje«, i to 
je našao u Indiani. A kad i u Indiani toga više ne bude, on će i nju 
ostaviti i otići dalje, gdje nema ništa. On bi rado da opiše za hrvatske 
prijatelje svoje putovanje u čitavoj knjizi, ali za taj posao nije imao 
ni vremena, a drugo, kako bi je poslao. U listu bi me, veli, stajalo 
više nego što imam novaca, a da i imam, ne bih bio siguran, da će mi 
listovi dolaziti do Hrvatske, jer »nije šala 7000 milja, koje su med 
nama!« — Srce mu je pucalo samo radi toga, što veličajnu američku 
prirodu i razne napredne uredbe američkih glavnih gradova nije mo¬ 
gao gledati sa svojim hrvatskim prijateljima, koje po svoj prilici, veli, 
nikada više ne će vidjeti. 

Umro je u početku godine 1858. (ili potkraj godine 1857.), pošto 
se je jedamput povratio u Hrvatsku i obišao svoje poznate, tražeći 
svećenika, koji bi bili spremni poći s njim da započeto djelo nastave. 
Jedne vijesti (»Wiener Zeitung« 1858. u broju od 25. veljače) javljaju, 
da je u Hrvatskoj tom prilikom i umro, a druge (»Agramer Zeitung« 
od 19. veljače 1858.), da je »nedavno umro« u gradu Jasperu provin¬ 
cije Indiane. 

Kundek je svršio teologiju u Zagrebu, gdje je u isto doba sa 
Štoosom propjevao narodnim idiomom, pozdravljajući prigodnim pje¬ 
smama svoje duhovne starješine i predstavnike hrvatske vlasti. 
Kasnije je bio kapelan u Gorama i u Petrinji, dok ga nije obuzela 
^ e lja, da pođe propovijedati kršćansku vjeru narodima sjeverne 
Amerike. Tamo je osnovao nekoliko kolonija kao St. Ferdinand i 
t. Joseph. God. 1852. imenovan je generalnim vikarom biskupije 
mcenneske u provinciji Indiani. Kao vikar zaputio se je kasnije 

Uj ,vić. Čitanka za više razrede sr. škola 34 

natrag u Evropu, da nađe svećenika, kojih je zatrebao, a malo kasnije 
je i umro. 

Od g. 1832.—1836. poznato nam je šest Kundekovih pjesama, i 
to četiri hrvatske, a dvije latinske. Ove posljednje su i svojim opse¬ 
gom i svojom važnošću neznatne vrijednosti; obje su ode, od kojih 
nijedna ne iznosi više od dva tiskana listića. Prva je prikazana kano¬ 
niku Josipu Mihaliću, kad je bio dne 5, svibnja 1832. instaliran za 
prodirektora sjemenišnog, a druga profesoru i vicerektoru Josipu 
Schottu. Od hrvatskih, najneznatnija mu je »Klio, božica prepošto- 
vanoga gosp. Antuna Stoegera«, kad je ovaj bio imenovan g. 1833, 
zagrebačkim kanonikom. U svemu iznosi 40 stihova. 

Najznačajnija mu je pjesma »Riječ jezika narodnoga«, što ju je 
prikazao Stjepanu Ožegoviću od Barlabaševca, »banske časti meštru 
prvobilježniku«, na dan porodni »iliti 20. velikomešnjaka« u godini 
1832. — Na pet stranica tiskan je tu stihovani govor naroda, koji 
jadikuje nad svojim žalosnim usudom. Tri četvrtine pjesme posvećene 
su zagrijavanju narodnom za maternji jezik, a samo posljednja četvrt 
apostrofirana je »ufanju narodnom«, spomenutom Ožegoviću. Pjesma 
je znatne kulturno-historijske vrijednosti, te se svojom važnošću 
približuje Štoosovu »Kipu domovine« i »Noći hrvatske zemlje«, koje 
su bile spjevane godinu dana prije »Riječi« Kundekove. Štoos je opje¬ 
vao plač narodni nad smrću bana Gjulaja, a Kundekr veselje narodno 
prigodom instalacije Gjulajeva nasljednika, baruna Vlašića. Oba su 
mladića propjevala gotovo u isto doba kao klerici zagrebačkog sje¬ 
meništa. 

U prvim stihovima »Riječi jezika narodnoga« jadikuje hrvatski 
pjesnik, što je dan narodu, koji ga ne umije cijeniti. On u sramu, 
veli, vene i uzdiše, a od svojih sinova zalud iščekuje pomoć. Drugi se 
narodi svojim jezikom diče i usavršavaju ga, žrtvujući blago i kamenje 
drago na oltar jezika narodnog, a »Sin moj nevemi sa mnom se sra- 
muje, — Staru slavu moju strašno pogrđuje«. — »Ja v špotu živem 
jezikov lepota, — Je li nije, sinki, vama to sramota?« Ne čudim se, 
veli, ni Albanezima ni Bošnjacima, niti vlaške zemlje đeđemim juna¬ 
cima; ni Bugarskoj ni Rumeliji, jer ih je turska sila nadvladala, — 
»Već se čudim da vu Dalmacije slavne — Ginem, vu Horvatske i Sla¬ 
vonce srećne — Gde pod jednom krunom složnost je poznata, — Gde 
Mađari sinom daju peldu lepu — Ki sreću v jeziku svem imaju šlepu; 
— Moje osvojuju, nove smišljavaju — Reči, i sebe, kak šojka pona¬ 
šaju — A ti, sine, s tvojim ne ćeš se skinčiti, — Nit mene pred svetom 

pristojno zdičiti, — Nego tvoje ovem ti dopuštaš kinče, — Gizdavo 
prevzetno da si ime diče? — (refrain): Ah, al sem nesrećna vu porodu 
bila — Kad me majka v takveh narodeh plodila!« — Morat ću, veli, 
bježati iz svijeta u tamnicu ili u koje drugo mjesto tužno, da pove- 
nem, jer mi med Hrvatima nema mjesta; oni me zaliitavaju. — »Nit 
se sjeća otkud, kakvo mu je ime; — Je l f dohađa s Turske, je T mu 
Mađar ime. — Nit se osjećava, kaj mu Nemec piše. — I kad ga za 
pisca slovenskoga zdaje — Ter mu, kaj ga nejde, da ga zbudi daje. — 
Al mi nije vendar tugovat toliko — Imat ću, kad mislim i od moga 
ploda — Pristojno čašćenje ne samo od roda: Ar se zdižu mladi, 
posluju marljivo, Ter podžižu v stareh, kaj bilo vgaslivo.« I tako se 
nadam, da ne ću povenuti, pošto je zagorkinja vila rodila i odgojila 
tebe, Stefo! Ti ćeš obnoviti i povećati moju diku; ti ćeš »nazad kinče 
i iz šojke perje pobrat,« te mi novo veselje pribaviti. 

Kako vidimo, ova se starija zagrebačka prigodna poezija ne smije 
omalovažati. Najveći dio najljepših i najpoznatijih kajkavskih pje¬ 
sama spjevan je gotovo redovno prigodom kojekakvih svečanih prilika 
zagrebačkog društvenog i političkog života. Te prilike nisu bile 
bogzna kakvog svjetskog zamašaja, ali za nas bile su često vrlo za¬ 
mašne. Ni pjesnici nisu bili svjetski, ali su bili naši, te su nosili u sebi 
i duha i patriotizma, kakav se je u ono doba i u onim prilikama uopće 
mogao nositi. Pjesnici su pod naslovom posvećenim kakvomu banu, 
biskupu ili kanoniku iznosili jedrih i zaobljenih misli, koje i bez služ¬ 
benog naslova imaju za nas svoju neospornu poetičku i kulturnu 
važnost. Dok se otresemo »prigodničkih« predrasuda, tražit ćemo mi 
i nalaziti u našim starim kajkavcima oveliku poeziju, koja je potekla 
neposredno iz kulturnih, političkih i socijalnih naših prilika, a ove 
prilike — kakve su, takve su, naše su — moraju za nas biti važnije 
od najvažnijih stranih. 

Godine 1832. spjevao je Kundek kao bogoslovac u drugom tečaju 
1 na )°psežnije svoje djelo pod natpisom »Zelja starinske horvatske 
kraljice« prigodom instalacije bana Vlašića. Pjesma iznosi skupa 
s komentarom 21 štampanu stranu, te je tehnički razdijeljena u ne¬ 
koliko odlomaka. Prva dva odlomka spjevana su u šestercima, a osta¬ 
lih pet u devetercima. U pjesmi se vila (»kraljica«) hrvatskog naroda 
anja novom banu i pozdravlja ga, pripovijedajući njegovu prošlost. 
a daju se zagonetke i rješavaju, uvehčavajući prošlost i sadašnjost 
narodnu. 

Posljednje djelo svoje »Slavoglasje petrinjske vile« spjevao je 
Kundek kao kapelan petrinjski g. 1836., dakle godinu dana prije nego 
što je pošao u Ameriku. I ovo je djelo prigodna pjesma, te je posve¬ 
ćena Josipu Schrottu, kad je bio posvećen za biskupa biogradskog. 
Pjesma je razdijeljena u dvanaest kratkih odlomaka. Kundek se je u 
njoj već preobrazio iz Hrvata u Ilira, te Schrotta slavi kao »Ilira iz 
naroda horvatskoga«. On je njemu »stoput više neg Petrarki Laura 
biše«, te mu pjeva u klasičkim stihovima, u kakvima nije pjevao nikad 
prije ni ikada kasnije. To je ujedno i jedina pjesma Kundekova, ko¬ 
jom se je usmjelio da pjeva radi same pjesme. Stihovi su mu umjet¬ 
nički zaokruženi, a figure irealne. U neku ruku: stari kajkavski l’art 
pour l’art. 

Nikola Andrić 


L. DANAŠNJA KNJIŽEVNOST 

a) PREGLEDI 

I. OD MODERNE DO NAŠIH DANA 

1. Moderna — svijet na zalazu. Modema je bila završna riječ 
jedne ustaljene kulture. Ni po svojim ideološkim osnovkama ni po 
svojim težnjama ona nije tražila nove putove kulturnoga iživljavanja, 
nego je tražila samo najpodesniju formu za izražavanje jednog usta¬ 
jalog i istrošenoga svijeta. Svi njeni bojni pokliči bili su više manje 
papirnati. Njen glavni zahtjev za slobodom stvaranja s jedne strane, 
a s druge strane zahtjev, da umjetnost bude sama sebi svrhom, niti 
su novi niti su mogli održati na okupu same moderniste. Odmah na 
početku moderne javljaju se kod nas dvostruka tumačenja larpurlar¬ 
tizma: jedni drže, da umjetnost ne smije imati nikakve svrhe osim 
samo sebe, dok drugi smatraju, da umjetnost mora služiti životu, a 
što se udaljujemo od prvih početaka, moderna ideološki sve to više 
blijedi. Ostalo je samo živo zanimanje za umjetničko dotjerivanje 
djela, težnja za savršenijom i skladnijom formom, što se katkada pre¬ 
tvorilo u estetsku igrariju. I kod boljih pisaca postojala je opasnost, 
da se ne pretvore u majstore riječi, iza kojih nema umjetnosti. U 
skladnu, duhovitu i dotjeranu frazu modeme oko 1910. počela je pro¬ 
dirati oštra, buntovna i često psovačka riječ novih pisaca. Zadnji pjev 
modernizma javio se tik pred svjetski rat u antologiji mladih pjesnika 
(»Hrvatska mlada lirika«). Kasnije su nastavili za neko vrijeme mo¬ 

dernističku tradiciju Matoševi »učenici«, gričevci (po časopisu »Grič«), 
na čelu s Ljubom Wiesnerom. 

2, Ekspresionizam . Već početkom stoljeća javio se u likovnim 
umjetnostima ekspresionizam. Prvi je upotrijebio tu riječ francuski 
slikar Herve, g. 1901. cijela četa njemačkih slikara prihvaća umjet¬ 
nost ekspresionizma, ali idejne je osnovke ekspresionizam dobio tek 
onda, kad je prešao u književnost. Svijet ne postoiji kao ustaljena 
stvarnost, nego je ono, što mi gledamo u njemu, ili još bolje, svijet je 
u nama. Umjetnik ne vidi, nego gleda; on ne prikazuje, nego oživljava, 
ne predstavlja svijet, nego ga stvara. Individuuma nestaje. Zakoni lo¬ 
gike ne ravnaju čovjekom, nego zakoni svemira. U etičkom i društve¬ 
nom pogledu ekspresionizam je protivugrađanski, antitradicionalan, 
te želi dati pokrete masa i biti tumač bezimenih gomila. Lirika po¬ 
prima najčudnovatije oblike; stih je postao potpuno slobodan, ispre¬ 
kidan, srok je povijesna slabost, običan govor i prosvjedni manifest 
miješaju se u uzvitlanom vrtlogu; u drami napeta i žestoka fraza 
zamjenjuje radnju, lirika se pretapa u dramu, a drama u liriku. Uzbu¬ 
đenja, neuravnotežena stanja postaju obična, a sve što je obično, osu¬ 
đuje se kao slabost. Ekspresionizam namjerice traga za stravičnim i 
jezovitim scenama. Groteska se ukrštava s poezijom, a idealni zanosi 
i vizije su u neprestanoj opreci sa zbiljom, a odatle duboko neza¬ 
dovoljstvo i razdraženost. Ukratko, ekspresionistička književnost je 
revolucionarna književnost, koja često promiče određenu društvenu 
nauku (marksizam). U širokom crtanju života ova težnja dolazi po¬ 
sebno do izražaja u romanu, koji je rastrgan, fragmentaran, ali su 
opažanja nerijetko vrlo oštra i točna. 

3 • Ekspresionizam kao ratna pojava. Teške patnje, kroz koje je 
čovječanstvo prošlo od 1914. do 1918.; klanje milijuna ljudi, koje su 
mnogi smatrali besciljnim, težnja za ostvarenjem novog društvenog 
poretka i nesređenost poslijeratnih prilika — sve je to priredilo po¬ 
desno tlo za uzburkano i kaotično književno stvaranje. Čim su se 
poslijeratne prilike počele sređivati, i književnost se počela stišavati. 
kspresionizam kao književni pokret i smjer prestaje oko 1925., a 
asnije se javlja tek pojedinačno. U isto vrijeme ili nešto kasnije 
Javlja se više književno-umjetničkih struja, koje nisu ostavile trajnijih 
tragova u našoj književnosti (dadaizam, unanimizam i t. d.). Nova 
njiževnost ne može se označiti jednim tehničkim izrazom; suvre- 
m eni književno-umjetnički pokreti u svijetu (modemi objektivizam, 
nadrealizam i t. d.) imadu doduše i kod nas svojih pristaša, ali opće- 

nito uzevši naši »oijiževnici nisu uzeli ni jedan smjer za svoj program, 
i kad bismo analizirali djela suvremenih, osobito mlađih pisaca, s for¬ 
malne i sadržajne strane, opazili bismo, da je današnje književno 
stvaranje kod Hrvata organički povezano s našom književnom tradi¬ 
cijom posljednjih pedeset godina. Današnja književnost sačuvala je 
od realizma smisao za detalj, za stvarnost; od moderne preuzela je 
smisao za formu i potrebu za iznošenjem osobnih, intimnih osjećaja, 
a od ekspresionizma smisao za život zajednice i za velike i uzbi¬ 
bane pokrete. 

4. Književni listovi. Kao i moderna, tako je i ekspresionizam pro¬ 
valio u književnost preko kratkotrajnih listova. Ulderiko Donadini 
pokreće 1916. prvi književni list, koji je kod nas unosio ekspresio¬ 
nizam u književnost (»Kokot«). Iza »Kokota« slijede drugi listovi: 
1917, pokreće Antun Branko Šimić »Vijavicu«, a 1919. »Juriš«; Miro¬ 
slav Krleža javlja se »Plamenom« i »Književnom republikom«, a uz 
ove časopise i za vrijeme ekspresionizma i poslije ekspresionizma jav¬ 
ljaju se mnogi povremeni časopisi, i ta »anarhija« vlada sve do 1929., 
do početka diktature. Od te godine dalje ostaju u glavnom dva starija 
književna časopisa (»Hrvatska prosvjeta« i »Savremenik«), a javlja se 
i novi središnji umjetničko-književni časopis »Hrvatska revija«, koju 
je pokrenula Matica Hrvatska. »Hrvatska revija« okupila je u gla¬ 
vnom sve hrvatske književnike bez obzira na njihovu idejnu orijenta¬ 
ciju, dok posljednjih pet, šest godina poprima izrazito nacionalistički 
i opozicionalni karakter. 

5. Književnost i publika. Posljednjih 25 godina hrvatska javnost 
sve to više čita i domaću i stranu književnost, što se najbolje vidi po 
neobično živoj nakladnoj djelatnosti. Dok su prije svjetskog rata po¬ 
stojali samo Matica Hrvatska i Društvo hrvatskih književnika kao dje¬ 
latni nakladnici književnih djela, u vrijeme svjetskoga rata i poslije 
rata javlja se cijeli niz nakladnih poduzeća: Zabavna biblioteka, Mo¬ 
derna knjižnica, Binoza, Savremena biblioteka, a Matica Hrvatska 
zadnjih petnaest godina uvelike povećava svoju nakladnu djelatnost. 
Isto tako i Društvo sv. Jeronima, koje je prije svjetskoga rata izda¬ 
valo samo poučne i zabavne knjige za puk, poslije rata izdaje posebnu 
knjižnicu romana i ostalih književnih djela. 

6. Književnici ekspresionizma . Kao kod svakog nastupa nove ge¬ 
neracije u književnosti, tako se i za ekspresionizma pojavio vrlo velik 
broj mladih pisaca, ali je od tog velikog broja ostalo je tek nekoliko 
imena, koja će imati trajnije značenje u našoj književnosti. Kao liri- 

čari ističu se Miroslav Krleža, Antun Branko Šimić, Gustav Krklec; 
novelu i roman predstavljaju Ulderiko Donadini i Miroslav Krleža; 
najveći broj imena dao je ekspresionizam u dramskoj književnosti: 
Donadini, Josip Kulundžić, Krleža, Ka(lman) Mesarć, Tito Strozzi 
i Ahmed Muradbegović. 

7. Današnja književnost je bogata i po tematici i po velikom broju 
književnika. U našim »Ogledima suvremenog književnog stvaranja«, 
u kojima smo, uz neke pisce iz moderne, donijeli primjere predstav¬ 
nika suvremene književnosti, možemo naslutiti svu bogatu i šaroliku 
sliku suvremenog stvaranja hrvatskih književnika: svi su preduvjeti 
stvoreni, da iza dugotrajnih poteškoća i neprilika doživimo renesansu 
hrvatskoga duha i hrvatske književnosti, 

II. POLITIČKI PISCI 

S pojavom političkih stranaka u Hrvatskoj za vrijeme ilirizma 
počela se javljati i politička književnost, ali uz rijetke izuzetke, poli¬ 
tički članci, širenje programa i osvrti na političke prilike izlazili su 
ponajčešće u dnevnim i tjednim novinama, i to redovito bezimeno; 
mnogo rjeđe su se javljale brošure i knjige o političkim pitanjima. 
Sav taj političko-književni rad nije ni opsegom velik, niti se po jasnoći 
opažanja i dubljim pogleda izdiže iznad prosječnosti, a što im posebno 
oduzima vrijednost, to je pomanjkanje teoretskih pogleda — u gla¬ 
vnom se naša politička književnost sastoji od niza polemičkih rasprava 
i brošura, koje su u vrijeme nastajanja mogle imati posebnu draž i 
vrijednost, ali za kasnija pokoljenja imadu više manje samo povijesnu 
vrijednost. 

Ocem novije hrvatske političke književnosti možemo smatrati 
grofa J. Draškovića , koji je svojim »Razgovorom« sretno započeo 
političku književnost kod Hrvata na početku narodnog preporoda, 
k d os talih Iliraca uz Draškovića ističu se Bogoslov Šulek i Vukotinović , 
°ji su s dosta vještine i volje izlagali i branili program ilirske na- 
i°~, ne s * ran k e ' Početkom ustavne ere javljaju se novi publicisti i poli- 
} P* sc * : s jedne strane Eugen Kvaternik i Starčević iznose i brane 
sv oje političke pravaške ideje: prvi s mnogo oduševljenja, katkada 
Ponešto razvučeno, ali uvijek sa srcem, drugi s nestašicom fantazije, 
** 1 S čvrstom logikom, a nerijetko i sa sarkazmom iznosi i brani 
emelje hrvatskog državnog prava i hrvatske državnosti. S druge 
M*n^ e jDer ^ ovac i Miškatović brane političke ideje narodne stranke; 
iš atović kasnije prelazi madžaronima. Rački također, ozbiljnošću 

f' 

učenjaka, sudjeluje u političkoj borbi ne samo radom u saboru, nego 
i pisanjem novinskih članaka. Dostojni su drugovi ovih sposobnih i 
okretnih pisaca Miho Pavlinović i Natko Nodilo u Dalmaciji, koji 
su s mnogo vještine branili narodnu stvar. I Pavlinović i Nodilo su 
u glavnom izbjegavali osobne momente; bilo im je do stvari, a ne do 
ličnog obračunavanja, premda su u skrajnoj nuždi posizali i za ličnim 
obračunavanjima. Inače su u svemu nastojali sačuvati mjeru. Njiho¬ 
vim putem je pošao i treći dalmatinski novinar većeg formata, Dinko 
Politeo, koji je posebno njegovao političku biografiju, te je njom 
prikazivao nesamo ličnosti nego i vrijeme i ideje, koje su tada vladale. 

Potkraj 19. st. javljaju se nove političke težnje, a u početku 
20. st. dolazi do novih političkih i stranačkih promjena. Poklonici 
bana Khuena-Hedervarya nastoje prikazati »uspjehe« bana diplomata 
(Martin Polić, Ban Dragutin grof Khuen Hedervary), a nove političke 
skup ne traže i svoje učitelje i propovjednike. Braća Radići, Ante i 
Stjepan, sa svojim »Domom« započinju seljačku političku književnost 
u kojoj su slikovito iznosili misli i težnje seljačke stranke. Srpsko- 
hrvatska koalicija našla je odlična novinara i braniča u Frani Supilu 
(1870.—1917.), koji je velikom lakoćom i predanošću davao smjer 
spomenutoj skupini preko svoga »Novog lista«, koji je uređivao na 
Rijeci. Analizu političkih prilika u Hrvatskoj prije svjetskog rata dao 
je u odličnom djelu »Hrvatska politika«, u kojoj je posebno istaknuo 
ulogu Sv. Pribićevića u hrvatskoj politici. 

Poslije svjetskog rata počeo je pisati rasprave o političkim pita¬ 
njima Vinko Krišković (rođen 1860. u Senju). Široka kultura, gibak 
duh i političko iskustvo učinili su od Kriškovića našeg najboljeg poli¬ 
tičkog pisca. Njegovi su članci ili teoretske naravi ili raspravljaju o 
starijim političkim ličnostima ili novim političkim sustavima, ali 
uvijek i na svakom mjestu nezavisnost njegova duha dolazi do izra¬ 
žaja. (»Anglia docet«, »Širom svijeta«, »Ratni ciljevi antante«, »U 
svijetu paradoksa«, »Svjetska kolonijalna politika« i t. d.) Političke 
eseje pisao je povjesničar Milan Šufflay, koji je na tragičan način 
završio svoj život u vrijeme diktature. Šufflayevi eseji prodorno i 
snažno osvjetljuju važna razdoblja hrvatske povijesti te po svojoj vri¬ 
jednosti idu u red najboljih hrvatskih eseja. 

III. NOVIJA HRVATSKA FILOZOFIJA 

Kada je g. 1874. obnovljeno i prošireno hrvatsko sveučilište u 
Zagrebu, procvali su brzo. svi ogranci općega i specijalnoga znanja 
u hrvatskim zemljama. Razvile su se ne samo pojedinačne znanosti 
(na pr. povijest, zemljopis, fizika, jezikoslovlje . . .), nego i filozofija, 
koja istražuje dublje uzroke svim pojavama života i zbivanja. 

Starija je hrvatska filozofija, na pr. kod Boškovića, Jurja Dra- 
gišića i drugih, bila pisana latinskim ili kojim modernim tuđim 
jezikom. Nova hrvatska filozofija morala se ne samo služiti novim 
metodama istraživanja, nego je ujedno stajala pred teškom zadaćom, 
da stvori i hrvatski filozofski jezik. Među ostalim morala je pronaći 
za filozofske pojmove hrvatsko nazivlje, a djelomice prilagoditi među¬ 
narodne naučne izričaje duhu hrvatske slovnice i sintakse. 

Prvi profesor, koji je na obnovljenom i proširenom sveučilištu 
izradio i napisao cijeli sustav filozofije, bio je Josip Stadler. Taj se 
veliki hrvatski učenjak i organizator rodio u Brodu na Savi 24. L 
1843., a umro je kao vrhbosanski nadbiskup u Sarajevu 8. XII. 1918, 
G. 1904. tiskao je u Sarajevu I. dio Logike ili tako zvanu Dijalektiku; 
nastavio je sistem naredne godine s II. dijelom Logike, t. j. Kritikom 
ili Noetikom; a završio ga je g. 1910. s petim sveskom filozofije, u 
kojem je obradio Psihologiju. Ali sva ta Stadlerova djela nastala su 
po vlastitu njegovu priznanju između g. 1874. i 1881., kada je on 
bio profesor na bogoslovskom fakultetu zagrebačkoga sveučilišta. 
Stadler je obradio filozofiju u duhu skolastike. Neki njegovi nazivi 
nijesu prihvaćeni u filozofskoj nauci, jer je on u pohrvaćivanju išao 
predaleko. Za atom na pr. on predlaže riječ bezdjelak, za analizu 
razgloba, za sintezu zgloba, za individuum osebac ili osobac, za mer- 
ciju trajavost, za supstanciju samostojnik, za akcidenat prigodnjak 
i t. d. 

Cijeli je sustav filozofije obradio i Franjo Marković (1845.— 
1914.). Međutim od svih njegovih djela tiskan je g. 1903. samo njegov 
»Razvoj i sustav općenite estetike«. F. Marković je kao i Stadler 
kušao da stvori za filozofijske pojmove mnoge nove hrvatske nazive. 
Negdje je bio sretne ruke. Duh narodnoga jezika nije povrijeđen, 
kada se silogizam zove doumak, kada se onomu, što se može zami¬ 
sliti, kaže, da je pomišljivo ili mišljevina, kada se realizirati prevodi 
riječju uzbiljiti, kada se elipsa zove pakrugom ili individuum poje- 
mkom i t. d. Ali kada čujemo, da je materijalizam nauka samotvar- 
stva ili spiritualizam nauka samoduštva ili racionalizam samoumstvo 
1 1 supstancijski da je bićni ili da se mjesto terca kaže trećak, mjesto 

kvinta petak, a mjesto oktava osmak, onda ostajemo nepovjerljivi 
prema tim hrvatskim kovanicama te se radije služimo međunarod¬ 
nim nazivljem. Svakako je Marković osobito svojom knjigom o este¬ 
tici načinio djelo, koje nije izveo nijedan Hrvat ni prije ni poslije 
njega. 

Markovićev mlađi drug Đuro Arnold (1853.—1914.) istaknuo se 
kao prvi pisac metodički dobro izrađenih školskih knjiga o filozo¬ 
fijskoj propedeutici. Svojom »Logikom« i »Psihologijom« uveo je on 
najveći dio novije hrvatske inteligencije u prve filozofske spoznaje 
duševnog života. 

Stadlerov učenik i nasljednik na bogoslovnom fakultetu hrvat¬ 
skoga sveučilišta Ante Bauer rodio se u Breznici kod Bisaga 11. II. 

1856., a umro je kao nadbiskup zagrebački u Zagrebu 7. XII. 1937. 
On ima vrlo čist jezik i jezgrovit stil u raspravljanju. U posebnim 
je knjigama izdao »Naravno bogoslovlje« (1892.) i »Opću metafiziku« 
(1894.). Osim toga je u »Radu« zagrebačke Akademije napisao tri 
vrlo kritične rasprave o filozofiji najvećega novijega njemačkog 
filozofa Wundta. 

Albert Bazala, nećak Đure Arnolda, rodio se u Brnu u Morav¬ 
skoj 13. VII. 1877. Produbljujući literarnu kritiku i teoriju napisao 
je među ostalim brojnim djelima i rasprave: »Psihologija u hrvatskom 
umjetnom pjesništvu« (1901.) i »Moderna i narodna književnost« 
(1904.). Glavno mu je djelo »Povijest filozofije«, od kojeg je izašao 
g. 1906. prvi, 1909. drugi, a 1912. treći svezak. Povijest filozofije 
nije Bazala obradio na taj način, da bi uzeo kao temelj pojedine 
filozofijske probleme i discipline, kako su se razvijali u različitim 
vremenskim odsjecima, nego u glavnom izradio niz životnih por¬ 
treta najvećih filozofa vežući uz njihovo individualno djelovanje 
opće napredovanje ili nazadovanje ljudske misli u starom, srednjem 
i novom vijeku. 

Najplodniji je filozofski pisac novijega vremena Stjepan Zimmer- 
mann (rođen u Virovitici 24. XII. 1884.). Glavna su njegova djela: 
»Kant i neoskolastika« (I. dio 1920., II. 1921.), »Opća noetika« (L 
izd. 1918., II. izd. 1926.), »Uvod u filozofiju« 1922., »Psihologija za 
srednja učilišta« (više izdanja, među kojima je prvo 1927.), »Duševni 
život« 1932., »Temelji filozofije« 1934., »Filozofija i religija« (I. sv. 

1936., II. sv. 1937.), »Religija i život« 1938., »Filozofija života« 1941. 
Zimmermann promatra kritički ne samo različite filozofske teze, 
sisteme i nazore nego i kulturne, socijalne, političke i druge praktične 
ideje. Nastoji da načini neporječnu sintezu čitave filozofije i utvrđu¬ 

jući na temelju kritičkog realizma i objektivizma, teizma i metafi¬ 
zičke orijentacije putokaze za postizavanje prirodnih i natprirodnih 
svrha života, obnavlja integralnu skolastiku, ali se ujedno služi i 
novootkrivenim istinama i novim oblicima metodike cjelokupne su¬ 
vremene filozofije. 

. ?'• " 4 . . 

IV. HRVATSKA GLAZBENA UMJETNOST 

Narodni preporod u početku 19. stoljeća nije našao hrvatski 
narod nepripravljen ni u području glazbene umjetnosti; tada su 
formulirani jjasno ciljevi umjetničkih nastojanja u vidu stvaranja 
samostalne glazbene umjetnosti, kojom će se hrvatski narod u 
utakmici s drugim evropskim narodima moći istaknuti i pokazati 
svoje lijepe glazbene sposobnosti u umjetničkoj produkciji i 
reprodukciji. 

Već su potkraj 18. stoljeća u Varaždinu i Zagrebu (pa i u 
manjim gradovima) nastupale njemačke i talijanske kazališne 
družine, pa dok su prve donosile najvećma drame njemačkih dram¬ 
skih pisaca, u prvim desetljećima 19. stoljeća čak i Shakespearea, 
dotle su talijanske kazališne družine bile većinom operne. U trećem 
desetljeću 19. stoljeća već su talijanske operne stagione u Zagrebu 
redovno, izvode se opere Rossinija, Bellinija, Aubera, Boieldieua, 
Donizettija, pa i Mozarta. Zagrebačko je općinstvo otada zavoljelo 
operu i to mahom talijansku, pa su djela iz talijanske operne lite¬ 
rature i poslije, kad je već osnovana stalna hrvatska opera, u 
njezinu repertoaru vazda zapremala velik dio. 

Nekako iz tog doba (konca 18. stoljeća) počinju i prvi koncertni 
nastupi u Zagrebu. U početku 19. stoljeća izvode uglednici u svojim 
palačama koncertna djela, u kojima nastupaju i ugledni diletanti 
uz priznate strane reproduktivne umjetnike, među ovima i Franjo 
Liszt. 

Skromni su bili pokušaji samostalnog rada hrvatskih skladatelja. 
Kao i u književnosti tako i prve budnice hrvatskih preporoditelja 
stvaraju oduševljeni glazbenici-amateri; svaki je prinos, svaku 
novu popijevku pozdravila i prihvatila zanosna mladež. Poletnom 
prigodnom budnicom »Iz Zagorja od prastara Čeha. Leha, 
Meha grada«, prvom skladbom Vatroslava Lisinskoga, (koja je 
Kasnije dobila ljepši definitivni tekst »Prosto zrakom ptica leti«, 
št o ga je ispjevao Dim. Demeter) pozdravili su zagrebački građani 
povratak dra. Ljudevita Gaja iz Dalmacije. Prvo hrvatsko pjevačko 

društvo »Skladnoglasje« osnovali su bogoslovi zagrebačkog sjeme¬ 
ništa, a građansku je mladež sakupio u pjevački zbor pravnik Ognjen 
Štriga, rodom Križevčanin, koji jel slabunjavog Vatroslava Lisinskoga 
(1819.—1854.), svog školskog druga, postavio zborovođom i nago¬ 
vorio ga na skladanje prve hrvatske opere. U svom smionom, 
mladenačkom poletu Štriga je svoju zamisao prve hrvatske opere i 
ostvario. Libreto je| nanovo sastavio Demeter, skladbu je Lisinskoga 
udesio za orkestar zagrebački koralist i vrstan glazbenik, učitelj u 
glazbenoj školi Georg Wiesner-Morgenstem; Štriga je sabrao zbor i 
soliste, sastavio orkestar, nabavio kostime i dekoracije, vodio režiju 
i sam nastupio kao pjevač vanredno zvonkog baritonskog grla. 
Prva izvedba te opere »Ljubavi i zlobe«, bilo je pravo narodno 
slavlje (28. ožujka 1848. i slijedećih dana). Vatroslav Lisinski pošao 
je iza toga u Prag, da se u tamošnjem konzervatoriju izobrazi 
potpuno za glazbenika. On je to uz velik napor (zbog skučenih 
sredstava i slaba zdravlja) i učinio, ma da nije mogao biti redoviti 
učenik konzervatorija, jer je bio prestar. Iz Praga je donio partituru 
druge svoje opere »Porina« i dovršio je u Zagrebu. No tragika nje¬ 
gova udesa bila je upravo u tom, što se njegovu djelovanju u malom 
središtu, kakvo je onda bio još Zagreb, ispriječila i njegova plaha 
narav i hroma noga i s tim skopčana nespretnost u praktičnom 
muziciranju, pa je Lisinski zaposlen tek kao besplatni nadzornik 
glazbene škole, a sredstva za život morao je privrijediti kao učitelj 
klavira i niži upravni činovnik. I umro je mlad, ne ostvarivši ili tek 
djelomično ostvarivši svoje umjetničke namisli. Ipak »Porin« jasno 
pokazuje na mnogo mjesta, da je Lisinski svijesno stvarao novu 
hrvatsku glazbu, koja je u srži narodna; takav je ženski zbor na 
početku drugog čina i drugi prizori ovoga najznatnijeg i najdotjera- 
nijeg djela »ilirskog« razdoblja. Od suvremenika Lisinskoga malo ih 
se može istaknuti, koji su se znali i mogli uzdići nad razinu dobrih 
amatera. 0. Fortunat Pintarić (1798.—1867.) napisao je niz lijepih 
skladba za klavir i orgulje. Franjo Livadić Samoborski (1798.—1878.) 
dao je dobrih solo-popjevaka. Ivan Padovec (1800.—1873.) stekao 
i slavu kao kitaraški virtuoz. Franjo Pokorni (1825.—1859.), učenik 
zagrebačke glazbene škole, poslije dirigent u zagrebačkom kazalištu, 
napisao je dobru pozorišnu glazbu za Freudenreichovu glumu »Gra¬ 
ničari«. Među mnogim amaterima valja posebno istaknuti Josipa 
Runjanina (1821.—1878.), krajiškog časnika, koji je skladao napjev 
hrvatske državne himne »Lijepa naša domovino«. 

I ako je u ovom prvom razdoblju razvitka hrvatske glazbe bilo 
više zanosa nego znanja, pa najveći broj glazbenih djela možemo 
da'nas slušati tek kao povjesne spomenike (održao se u repertoaru 
hrvatske opere samo »Porin«« Lisinskoga i nekoliko njegovih 
orkestralnih uvertira), to su ipak utvrđena načela, ostala je težnja 
za samostalnim stvaranjem, koja se onda u drugom razdoblju, za 
vrijemel najživljeg djelovanja Ivana pl. Zajca očitovala već u znatnoj 
mjeri. Sam Zajc (1831.—1914.) dolazi u Zagreb kao izgrađena 
umjetnička ličnost, kao proslavljeni skladatelj izvrsnih klasičnih 
opereta. On odmah postaje prvakom hrvatske glazbe ne samo po 
tom, što je dvadesetak godina vodio prvu stalnu hrvatsku operu kao 
ravnatelj i dirigent i što je u isti mah bio profesor i ravnatelj 
glazbene škole, već i opsežnim skladateljskim radom. Napisao je 
preko 1200 djela, stvorilo je tako reći) čitavu glazbenu literaturu 
svom narodu: opere (od ovih je trajni uspjeh postigao »Nikola 
Šubić Zrinski«,* pa je^ od svog postanka 1876. do danas prikazan već 
više od 250 puta), kantate, operete, glume s pjevanjem, solo popi¬ 
jevke, skladbe za a-cappella-zborove, za brojna pjevačka društva 
himne i davorije, koncertne skladbe za orkestar, za pojedine 
instrumente i razne ensemble, mise, dječjel popijevke, napokon kon¬ 
certne obradbe hrvatskih popjevaka, U svako je djelo unio duboko 
znanje i bogodanu lakoću melodijske invencije, pa je velik broj 
njegovih melodija postao svojinom širokih narodnih slojeva. A ipak 
se u suvremenom razdoblju hrvatske glazbe skladatelji trijesu 
priklonili Zajčevoj koncepciji, već su nadovezali na koncepciju 
Lisinskoga: htjeli su svoju melodiku ostvariti na temelju hrvatske 
narodne metodike. 

Uz Zajca bilo je već mnogo hrvatskih skladatelja, koji su 
znatno unaprijedili razvitak hrvatske glazbe osobito u području 
zborne a-cappella-glazbe, koja se bujno razvila u brojnim hrvatskim 
pjevačkim društvima po svim mjestima, u kojima žive Hrvati, čak 
1 u Americi među hrvatskim iseljenicima. Stil tih skladbi u mnogom 
je još ovisan o Zajcu, o njegovu načinu tretiranja zbornog • stavka 
i samo su se daroviti pojedinci znali osloboditi te ovisnosti naročito u 
svijesnom traganju za svojim melodijskim izrazom. Najznatniji su 
među njima Franjo Vilhar (1852.—1928.) i Vilko Novak (1865.—1918.), 
dok je Đuro Eisenhuth (1841—1891.) već pao ponešto u zaborav. 
Vilhar se okušao i u drugim područjima glazbe; pisao je opere, 
operete, skladbe za orkestar, klavir, vrijedne solo-popijevke na 

hrvatske i slovenske tekstove, pa i jednostavne crkvene popijevke. 

I Novak se okušao u području opere, pa i manje kantate, napisao 
je i misu, a vrijedni su i njegovi pokušaji obradbe hrvatskih narodnih 
popjevaka u nizu (u obliku karišika). 

Vatroslav Kolander (1848.—1912.), ugledni orguljaš u zagre¬ 
bačkoj prvostolnici, skladao je zapažene skladbe za orgulje. Rano 
preminuli, vanredni violinski virtouz, Franjo Krežma (1860.—1881.), 
napisao je nekoliko skladba za violinu i orkestar. Nikola pl. Faller 
(1862.—1938.) bio je ugledni ravnatelj druge stalne hrvatske opere, 
koja je pod njegovim ravnanjem ostvarila napredne težnje zaslužnog 
intendanta Stjepana Miletića uvodeći u repertoar hrvatske opere 
djela Wagnera, Smetane, Čajkovskoga, Masseneta, Puccinija, Bizeta 
i drugih skladatelja svjetske operne literature i djela novih hrvatskih 
skladatelja (Vilhara, Vladoja Berse, Albinija), ne zaboravljajući pri 
tom i staroga miljenika zagrebačkog općinstva, Verdija. Vladoje Bersa 
(1864.—1927.) napisao je osim nekoliko opera i drugih skladba 
(popijevke, klavirska djela, crkvene popijevke, simfonijsku sliku 
»Marjan«), Srećko Albini istakao se kao skladatelj bečkih opereta, 
(najveći uspjeh postigao je »Barun Trenk«) i bio ravnatelj treće 
stalne hrvatske opere. Ivan Muhvić pisao je opere, operete, zborove, 
a posebnu je zaslugu stekao organiziranjem hrvatske vojničke 
glazbe, za koju je napisao velik broj koračnica i udesio mnoge 
skladbe poznatih hrvatskih skladatelja. 

Treće se razdoblje hrvatske glazbe javlja na početku dvadesetog 
stoleća u vezi sa nekoliko vrlo značajnih događaja. Najprije se po 
treći put otvara stalna hrvatska opera god. 1909. Odmah zatim 
utemeljuje se hrvatsko pjevačko društvo »Lisinski«, koje postavlja 
nove smjernice rada dotjerivanjem reproduktivnog umijeća. »Cecili- 
jansko društvo«, utemeljeno god. 1906., počinje pokret za podizanje 
hrvatske crkvene glazbe, te u tu svrhu pokreće časopis »Sv. Ceciliju«, 
ali se u njem prati — zaslugom dugogodišnjeg marnog urednika, 
kanonika Janka Barlea — razvitak svih glazbenih pojava hrvatskog 
naroda. Preuzimanjem privatne glazbene škole Hrvatskoga glazbenog 
zavoda po Hrvatskoj zemaljskoj vladi god. 1920., oslobodilo se ovo 
najstarije glazbeno društvo u Hrvatskoj najvećeg tereta, pa je moglo 
svoj rad reorganizirati: pokrenulo je vrlo potrebna »Izdanja Hrvat¬ 
skoga glazbenog zavoda« objelodanjujući skladbe starijeg i suvreme¬ 
nog pokoljenja hrvatskih skladatelja i počelo u svojim koncertima 
izvoditi djela modernih skladatelja pazeći pri tome, da se izvode u 

prvom redu komorno-glazbena djela hrvatskih skladatelja, a da ih 
izvode domaći reproduktivni umjetnici. U tim su koncertima nastupali 
mnogi koncertni pjevači i pjevačice, instrumentalni solisti te razni 
instrumentalni ensembli; tako je omogućen redovan rad gudačkim 
kvartetima (»Zagrebački kvartet«, »Sklad«), te »Zagrebačkom 
komornom triju«. Simfonijske koncerte isprva je priređivala uprava 
kazališta, pa se tako na »Koncertu mladih hrvatskih skladatelja« 
godine 1916. pod upravljanjem Fridrika Rukavine pokazalo, da su 
hrvatski skladatelji i na području orhestralne glazbe već stvorili 
vrijednih djela. Poslije se orkestar hrvatske opere sam organizirao 
u »Zagrebačku filharmoniju«, koja je izvela velik broj klasičnih 
romantičnih i modernih skladatelja. Kao njezini istaknuti dirigenti 
nastupali su Hrvati Krešimir Baranović (poslije ravnatelj hrvatske 
opere), Lovro Matačić i drugi, a nastupali su i ugledni strani 
dirigenti ( Rene Baton, 0. Nedbal i dr.). U koncertima zagrebačke 
filharmonije sudjelovali su mnogi hrvatski i strani instrumentalni 
virtuozi (pijanisti, violinisti, pjevači). Započeo je neobično bujan 
glazbeni život i općinstvo je voljko slijedilo napredni rad u operi i 
na koncertnom podiju. Već za vrijeme svjetskog rata, a naročito iza 
njega, u operi se zapaža nov duh nesamo u težnji za što višim 
stupnjem reproduktivnog umijeća, već i za obnavljanjem reperto¬ 
ara: javljaju se nova imena hrvatskih skladatelja, izvode se 
najmodernija djela svjetske operne literature, pa se posebna pažnja 
posvećuje operama Wagnera, Puccinija, Musorgskoga, Borodina, 
Rimskog-Korsakova, te najmodernijega Igora Stravinskoga. Nastupi 
stranih umjetnika bivaju sve češći i mnogi od njih postaju pravi 
miljenici zagrebačkog općinstva. Za te se nastupe brine najprije 
koncertni ured Hrvatskoga glazbenog zavoda i »Zagrebačka filharmo¬ 
nija«, poslije pak posebni »Koncertno-kazališni ured«. Glazbenici se 
organiziraju u posebni »Savez profesionalnih glazbenika«, a skladatelji 
u društvo za zaštitu autorskih prava »Hrvatsko autorsko društvo«. 

Ove nove prilike reproduktivnih ustanova omogućile su, dale 
su poticaja za stvaranje novih djela. Ona doista nastaju, a stvara 
ih velik broj hrvatskih skladatelja, koji su se obrazovali isprva većinom 
n stranim visokim glazbenim školama (u Pragu, Beču, Parizu, Berlinu 
1 dr.), a poslije u glazbenoj Akademiji u Zagrebu, gdje su kao pro¬ 
fesori kompozicije zaposleni Blagoje Bersa, Franjo Dugan i Krsto 
Odak. Rad toga suvremenog pokoljenja hrvatskih skladatelja toliko je 
raznovrstan i obilan brojem i vrijednošću novih djela, da je mnogima 

od njih uspjelo postići izvođenje tih djela na stranim opernim 
kazalištima i u koncertnim dvoranama. Značajna je činjenica, da u 
tom pokoljenju hrvatskih skladatelja nema jedne istaknute ličnosti, 
kako je to bio Vatroslav Lisinski u preporodnom razdoblju ili Ivan 
Zajc potkraj prošloga stoljeća. Javljaju se mnogi, pojedinci se 
ograničuju na rad na jednom području umjetnosti, koji im je posebno 
na srcu. Nijedan se nije istaknuo svestranošću svoga rada ni snagom 
stila, da bi mogao nametnuti značajke svoga izražaja cijelom raz¬ 
doblju, kako je to učinio Zajc. A ipak je jedna temeljna misao, koja 
promiče nova tvorna nastojanja: suvremeni skladatelji ozbiljno nastoje 
stvoriti hrvatsku umjetničku glazbu, koja će biti narodna u srži, a 
nesamo zgodnom upotrebom zanimljivih motiva hrvatske narodne 

melodike. 

Među hrvatskim skladateljima opera u tom se razdoblju ističu 
Blago je Bersa (»Oganj«, »Postolar od Delfta«), Antun Dobronić 
(»Dubrovački diptihon«, »Udovica Rošlinka«, »Rkač«), Lujo Šctfranek- 
Kavić (»Hasanaginica«, »Medvedgradska kraljica«), Josip Hatze 
(»Povratak«, »Adel i Mara«), Krsto Odak (»Dorica pleše«), Božidar 
Širola (»Stanac«, »Citara i bubanj«, »Grabancijaš«), Krešimir Bara - 
nović (»Striženo-košeno«), Jakov Gotovac (»Morana«, »Ero s onoga 
svijeta«), Boris Papandopulo (»Alkmene«). Ovi su skladatelji bili 
djelatni i u drugim područjima glazbene umjetnosti; tako je Blagoje 
Bersa pisao i orkestralna djela i popijevke, Antun Dobronić orkestral¬ 
na djela, komornoglazbene skladbe, popijevke za soliste, i za zbor 
i dr., Josip Hatze vrlo omiljele solo-popijevke, Krsto Odak uz brojne 
zborove i solo-popijevke vrlo zapažene gudalačke kvartete te veliku 
simfoniju »Jadran«, Božidar Širola crkvena prikazanja, oratorije, 
kantate, solo-popijevke, zborove, komornu glazbu i duhovne skladbe. 
Krešimir Baranović uz orkestralne skladbe i popijevke osobito uspjele 
balete (»Licitarsko srce«, »Imbrek z nosom«), Jakov Gotovac orke¬ 
stralna djela, zborove i solo-popijevke, Boris Papandopulo orkestralna, 
klavirska, komorno-glazbena djela, zborove i popijevke. Kao skladatelj 
baleta radio je Fran Lhotka, rodom Čeh, kojega su baleti (»Đavo u 
selu«, »Sredovječna ljubav«, »Luk«) izvođeni u inozemstvu. Franjo 
Dugan, istaknuti skladatelj vrijednih orguljaških skladba, pisao je 
i zborove i orkestralna i komorno-glazbena djela. Juro Tkalčić, 
vrsni virtuoz na violoncellu, napisao je više skladba za svoj instru¬ 
ment. Ivan Matetić, marljivi sabirač hrvatskih narodnih popje- 

vaka iz čakavštine, napisao je nekoliko značajnih zborova i solo- 
popjevaka. Franjo Lučić piše orguljaške skladbe, mise, crkvenu 
glazbu, orkestralna djela, zborove i solo-popijevke. Josip Štolcer 
istakao se kao modernistički skladatelj orkestralnih djela, zborova 
i djela komorne-glazbe. Zlatko Grgošević, pisac glazbenih priručnika, 
skladao je solo-popijevke, zborove i kantate posebna ugođaja, koji 
izvire iz kajkavskog glazbenog folklora. Rudolf Matz djelatan je i 
kao organizator mnogih hrvatskih glazbenih ustanova i kao violoncel- 
list i dirigent, skladao je mnogo popularnih zborova, solo-popjevaka, 
te djela za orkestar, glumu s pjevanjem i dr. Od najmlađe generacije 
hrvatskih skladatelja valja istaknuti Božidara Kunca (veće i manje 
skladbe za klavir, solo-popijevke), Mladena Pozajića (zborovi, 
popijevke, orkestralna djela), Mila Cipru (komorna i orkestralna 
glazba), Josipa Vrbovskoga (crkvena glazba, gudalački kvartet, zbo¬ 
rovi, popijevke), Petra Dumićića (klavirska djela) te Ivana Brkanovića. 

Nijesu tu izbrojena sva imena hrvatskih skladatelja. Mnogi se od 
njih u glavnom ograničili na obrađivanje hrvatskih narodnih popje- 
vaka; među ovima se i kao melografi posebno ističu Vinko Žganec i 
Zlatko Špoljar; drugi su pisali manja djela. 

Razvitak hrvatske glazbe na svim područjima svjedoči o živom 
nastojanju današnjih tvomih i reproduktivnih hrvatskih umjetnika, 
da pokažu i dokažu svojim radom ne samo svoje sposobnosti, već i 
posebne vrednote hrvatskoga glazbenog stvaranja na temelju hrvatske 
narodne melodike. To je osobito vrijedan prinos hrvatskog naroda 
suvremenoj evropskoj glazbenoj umjetnosti. 


•Ujevićr čitanka za više razrede sr. škola 35 

V, HRVATSKO VISOKO ŠKOLSTVO I ZNANSTVENE USTANOVE 

Već su Rimljani u carsko doba imali neku vrst visokih škola, ali 
prave visoke škole, od kojih vuku lozu današnja sveučilišta, javljaju 
se u 12. stoljeću, i to najprije u Bologni i Parizu. Hrvati su tokom svoje 
povijesti živjeli u teškim prilikama, pa nijesu mogli osnovati vlasti¬ 
toga sveučilišta, kad i drugi narodi, ali su ipak omogućili svojim iza¬ 
branim sinovima školovanje na stranim sveučilištima osnivanjem 
hrvatskih kolegija uz sveučilišta u Bologni, Beču, Rimu i Loretu. Bo- 
lonjski kolegij osnovan je još g. 1624., a rimski Zavod sv. Jeronima 
postoji i danas. Prvo hrvatsko sveučilište osnovali su pavlini u Lepo- 
glavi. To sveučilište moglo je od g. 1671. do ukinuća reda g. 1786. 
podjeljivati najveću akademsku čast, doktorat teologije i filozofije, 
što je i činilo. Drugo hrvatsko sveučilište osnovali su isusovci u 
Zagrebu. I to je sveučilište dobilo g. 1669. pravo podjeljivanja doktor¬ 
ske časti iz filozofije i teologije. Kasnije je tim fakultetima pridodan 
još i pravnički fakultet, a poslije ukinuća isusovačkoga reda postali 
su ti fakulteti državnom akademijom znanosti. S nekim promjenama 
ostala je ta akademija s tri fakulteta najviši učevni zavod u zemlji sve 
do g. 1874., kada je i po imenu pretvorena u sveučilište s tri fakulteta. 
Sveučilište se od tog vremena stalno proširuje. Tako je g. 1882. filo¬ 
zofski fakultet dobiva farmaceutski odsjek, koji g. 1941. postaje 
samostalnim fakultetom, g. 1917., osniva se medicinski fakultet, god. 
1919. gospodarsko-šumarski fakultet, koji je nastao iz prijašnjega 
gospodarskog učilišta u Križevcima i šumarske akademije u Zagrebu. 
Isto tako su kasnije Visoka tehnička škola i Potkivačka škola prošire¬ 
ne i dignute na stepen fakulteta i pripojene sveučilištu, pa hrvatsko 
sveučilište u Zagrebu ima sada osam fakulteta. Osim ovih fakulteta 
u Zagrebu, imamo još jedan gospodarsko-šumarski fakultet u Zemunu, 
a drugi u Sarajevu, koji je tek u početcima svoga razvoja. Hrvatsko 
sveučilište sa svojim fakultetima dovoljno je za spremanje sve visoke 
inteligencije, koja je potrebna hrvatskom narodu na vodećim 
mjestima. 

Osim sveučilišta ima i drugih visokih škola. U Zagrebu se još na¬ 
lazi Konzervatorij, koji postoji kao privatna škola već od g. 1829., a 
kao državna od g. 1923., zatim Umjetnička akademija, koja se razvila 
iz obrtne škole od g. 1907. Visoka pedagoška škola u Zagrebu usavršuje 
daroviti je učitelje u struci i sprema nastavnike za građanske škole. 
Ekonomsko-komerci jalna visoka škola također u Zagrebu sprema 
stručnjake u trgovačkoj, novčarskoj i općeprivrednoj struci. Naši 

muslimani imadu u Sarajevu svoju šerijatsku akademiju, na kojoj se 
uči šerijatsko pravo. 

Hrvatsko sveučilište i visoke škole uživaju i u inozemstvu vrlo 
dobar glas, pa svake godine dolazi u Hrvatsku mnogo mladića iz 
različnih zemalja, da uče na našim visokim školama. U stranom svijetu 
su najviše poznati uspjesi naših obiju umjetničkih akademija po dje¬ 
lima hrvatskih skladatelja i virtuoza, slikara i kipara. 

Osim u visokim školama znanost se gaji i u akademijama. Aka¬ 
demije su društva ili javne ustanove, u kojima najučeniji ljudi jednoga 
naroda svojim djelima, raspravama i priredbama organiziraju znan¬ 
stveni rad i daju nauci nove poticaje. Osobita im je briga njega naro¬ 
dnoga jezika i unapređivanje književnosti. Ovakve akademije nastaju 
u Italiji od konca petnaestoga stoljeća, a kod nas se javljaju u Dubro¬ 
vniku već u 16. stoljeću. Te renesansne akademije se nijesu do danas 
održale. Naši preporoditelji zaključili su na saboru g. 1836. osnutak 
»učenog društva«, ali su bili dugi i mučni putovi do osnutka akade¬ 
mije, koja je osnovana kraljevim otpisom g. 1866., pod imenom »Jugo¬ 
slavenska akademija znanosti i umjetnosti«. Počela je raditi slijedeće 
godine. Za osnutak Jugoslavenske akademije položio je biskup Stross- 
mayer svotu od 50.000 forinti, a i kasnije je bio njezin najveći dobro¬ 
tvor. Zavod je osnovan pod jugoslavenskim imenom, premda je protiv 
toga ustao Ante Starčević, jer su osnivači bili uvjereni, da će s pomoću 
toga imena moći utjecati na ostale susjedne narode. Prvih godina se 
nešto u tom stnislu i radilo, ali je akademija gotovo po čitavom 
svom izdavačkom radu bila hrvatska. Poglavnik je zakonskom od¬ 
redbom g. 1941. ukinuo Jugoslavensku akademiju i mjesto nje osno¬ 
vao »Hrvatsku akademiju znanosti i umjetnosti«. Hrvatska akademija 
razvija svoj naučni i izdavački rad preko četiri razreda: povijesno- 
jezikoslovnog, mudroslovno-pravoslovnog, matematično-prirodoslo- 
vnog i umjetničkog. Najviše je rasprava akademija izdala u svom 
»Radu«, od kojega je do sada izašlo gotovo 300 svezaka. Osim toga 
a ademija izdaje različite zbornike, rječnike i posebna djela. Tako 
se u »Starinama« izdaju manji povijesni, jezični i književni spomenici 
1 stariji rukopisi, u »Građi za povijest književnosti hrvatske« spome¬ 
nici, koji su potrebni za proučavanje hrvatske književnosti, u »Zbor¬ 
ni u za narodni život i običaje hrvatskoga naroda« zapisi i rasprave 
pučkom životu i radu, u »Prirodoslovnim istraživanjima« opisi i 
r aspr av e o geološkim, geografskim i prirodoslovnim odnosima hrvat- 
1 zemalja. »Acta Adriatica« donose plodove rada Oceanografskog 

instituta u Splitu. Najvažnije listine, ugovori, izvještaji, zakonici i 
pisma iz hrvatske povijesti izdani su u zbirkama: »Monumenta 
spectantia historiam Slavorum meridionalium«, »Monumenta histo- 
rico-juridica Slavorum meridionalium« i »Codex diplomaticus regni 
Croatiae, Dalmatiae et Slavoniae«. Od rječnika je akademija izdala 
11 svezaka velikog hrvatskog rječnika do riječi »prikladanje«, zatim 
Mažuranićeve »Prinose za hrvatski pravno-povjestni rječnik« i jednu 
knjigu »Rječnika zoologičkih narodnih naziva« od Miroslava Hirtza* 
Osim toga akademija izdaje svake godine i svoj »Ljetopis«, u kojem 
donosi izvještaje o svojem radu i manje rasprave. Akademija imade i 
svoje zavode, a to su knjižnica, arhiv, ui kojem se osobito ističu 
hrvatske glagoljske listine i zbirka orijentalnih rukopisa, koja je jedna 
od najvećih i najvažnijih na svijetu, zatim Strossmayerova galerija 
slika i Oceanografski zavod u Splitu. Djela naše akademije su ne¬ 
ophodno potrebna svakomu, tko se želi uputiti u povijest, jezik, knji¬ 
ževnost, narodni život i kulturu hrvatskoga naroda te zemljopis 
Hrvatske. 

Da sveučilišta i akademije mogu razvijati svoj znanstveni rad, 
potrebne su im u prvom redu velike knjižnice i arhivi. Najveća hrvat¬ 
ska knjižnica je sveučilišna knjižnica u Zagrebu, koja ima preko 
350.000 svezaka, pa se prema tome broji u veće svjetske knjižnice. 
Tu su pohranjena najvažnija djela stare hrvatske književnosti, mnogi 
rukopisi kao Vinodolski zakon, zatim prve hrvatske tiskane knjige i 
druge rijetkosti. S tom knjižnicom je združena i metropolitanska knjiž¬ 
nica, t. j. knjižnica zagrebačkog prvostolnog kaptola. I sveučilišna 
knjižnica kao i samo sveučilište potječu iz 17. stoljeća. Osnova joj se 
nalazi u knjižnici zagrebačkog isusovačkog kolegija g. 1606. Druge 
važnije knjižice jesu u Zagrebu akademijina, gradska i pravnička 
knjižnica, a u Dubrovniku knjižnica Male braće, koja posjeduje gotovo 
sva rukopisna i tiskana djela dubrovačke književnosti. 

U arhivima se čuvaju isprave o upravnim, sudbenim i političkim 
poslovima, pa su stoga arhivi vrlo važni za proučavanje prošlosti. 
Najvažniji arhiv u Hrvatskoj je Hrvatski državni arhiv u Zagrebu, a 
za njim odmah arhiv republike dubrovačke u Dubrovniku. Oba arhiva 
čuvaju najvažnije državne isprave jedne i druge države hrvatske. Osim 
ovih arhiva vrlo su važni za hrvatsku povijest i arhivi naših kaptola, 
pa županija, slobodnih gradova i nekih plemenitih rodova. Dubrovački 
arhiv ima i veliko međunarodno značenje, jer sadrži isprave, koje su 
važne za proučavanje povijesti i drugih država na Balkanskom polu¬ 

otoku i na obalama Jadranskoga i Jonskoga mora. U arhivima se 
građa ne samo čuva, nego se i proučava. Plodove svoga rada izdaju 
hrvatski arhivski stručnjaci u znanstvenom časopisu »Vjesnik zemalj¬ 
skog arhiva«. 

Za modemo-znanstveno istraživanje ni jesu dovoljne samo knjižnice 
i arhivi. Treba imati i drugih spomenika ljudskoga duha i nje¬ 
gove djelatnosti. Stoga se od početka 19. stoljeća stvaraju zbirke pod 
imenom muzeja, u kojima se skupljaju već prema strukama najrazli- 
čitiji predmeti, koji mogu poslužiti u znanstvene svrhe kao za studij 
povijesti, umjetnosti, etnografije ili različitih prirodnih nauka. Za 
ovakve zbirke treba mnogo sredstava i stoga mi nijesmo mogli stvoriti 
velikih zbirki, kao što su pariške ili londonske, ali ipak možemo< biti 
ponosni, da smo odmah u trećem deceniju prošloga stoljeća počeli sa 
skupljanjem i da smo ono, što je najvažnije u našim krajevima bilo, 
skupili, sredili i tako spasili za znanost. Gaj je već g. 1829. unio u svoj 
kulturni program i osnutak muzeja, a hrvatski sabor je stvorio za¬ 
ključak o osnutku muzeja g. 1836., no tek g. 1866. bio je zaključak 
službeno proglašen zakonom i muzej osnovan kao zemaljski zavod 
te pridan akademiji na upravljanje. Međutim se daleko prije toga sa¬ 
kupljali vrijedni predmeti, tako da su se g. 1846. morale urediti prve 
prostorije za muzej u Narodnom domu (Dvorani). Prvi je upravitelj 
muzeja bio Dragutin Rakovac, a g. 1862. ga je naslijedio Mijat Sabljar. 
Iz početka je muzej bio jedinstven, ali se pomalo razdijelio u dva 
odjela: arheološki i prirodoslovni. S vremenom su se zbirke poveća¬ 
vale, područje rada se proširivalo, mijenjale su se i zakonske odredbe, 
pa napokon po zakonu od g. 1920. imamo 7 odjela Hrvatskog naro- 


muzeja u /.agreDu: 


a _ x i talilo lui ij brvi, u Kujem su najvažnije_ 

pine iz prehistorijskih naselja u Vučedoiu. 2, Arheološko-historijski 
s najvećom numizmatičkom zbirkom u državi i na daleko poznatom 
mumijom s etruščanskim natpisom na povoju. 3. Etnografski muzej 
s odsjekom za pučku muziku djeluje od g. 1919., premda su na osni- 
y anje takva muzeja pomišljali već Petar Matković g. 1867. poslije 
velike moskovske etnografske izložbe i Izidor Kršnjavi g. 1879. I ako 
V ^|° m ^ a d f taj muzej je već vrlo poznat u svijetu po svojim vrijednim 
Z * r k ama hrvatskih narodnih nošnja. 4. Muzej za umjetnost i umjetni 
o rt razvio se najprije uz obrtnu školu, koju je^g. 1882. osnovao 
rsnjavi. 5. Zoološki muzej posjeduje vrlo zanimljive primjerke faune 
rvatskih zemalja. 6. Geološko-paleontološki muzej ima veliko svjet- 
° zna čenje po nalazima iz Hušnjakove spilje kod Krapine, koji se 

u njemu čuvaju. 7. Mineraloško-petrografski muzej pruža poučnu 
sliku rudnoga blaga u Hrvatskoj. 

Drugi muzej po veličini je onaj u Sarajevu, osnovan g. 1885. I 
taj je muzej poznat daleko preko granica Hrvatske, a u njemu su pro¬ 
učavali bogate prehistorijske i etnografske zbirke mnogi svjetski 
učenjaci, a od domaćih Ćiro Truhelka, Vejsil Ćurčić i Hamdija Kre- 
ševljaković. Taj muzej ima i najprikladnije zgrade od svih hrvatskih 
muzeja. No jedan od najvažnijih hrvatskih muzeja jest Muzej hrvatskih 
starina u Kninu, koji krije neprocjenjivo blago spomenika iz doba 
hrvatskih narodnih vladara. Taj muzej je nastao marljivim radom 
hrvatskih učenjaka, u prvom redu fra Luje Maruna, i to iz privatnih 
sredstava. Isto tako je važan za hrvatsku povijest Arheološki muzej 
u Splitu, a po svojim zbirkama iz klasične starine i starokršćanskog 
doba ide ovaj muzej među najvrednije svjetske muzeje te struke. Uz 
splitski arheološki muzej je vječno vezano ime don Frane Bulića. 

Osim ovih glavnih muzeja ima i nekoliko manjih gradskih. Tako 
Gradske muzeje imadu Zagreb, Varaždin, Dubrovnik, Brod, Požega i 
Osijek. Važne su muzejske zbirke mnogih naših samostana, tako 
fojničkog, sinjskog i travničkog. 

I u muzejima se predmeti znanstveno proučavaju, zato su tamo 
stručnjaci ravnatelji i kustosi, a mogu dolaziti i drugi učenjaci raditi. 
Svoje uspjehe onda objelodanjuju u muzejskim časopisima, od kojih 
su najpoznatiji »Vjesnik Arheološkog Društva«, »Starohrvatska Pro¬ 
svjeta«, »Vjesnik za arheologiju i povijest dalmatinsku« i u novije 
vrijeme »Narodna Starina«. 

Umjetničke slike i kipovi čuvaju se u galerijama. Mi imamo tri 
takve galerije. Najveća i najstarija je Strossmayerova galerija slika, 
koju je utemeljio svojim poklonom akademiji biskup Strossmayer. 
Strossmayerova galerija ima vrlo vrijednih slika starijih talijanskih 
umjetnika, zatim priličnu flamsku zbirku. Od domaćih umjetnika ima 
u glavnom one do konca 19. stoljeća. Djela isključivo mlađih hrvatskih 
umjetnika ima Galerija Nezavisne Države Hrvatske u Zagrebu. 
Osim ovih galerija postoji još u krilu sveučilišne knjižnice Grafička 
zbirka, gdje se čuvaju bakrorezi i drvorezi najznatnijih umjetnika, 
tako među ostalim Albrechta Diirera. Ova zbirka je utemeljena 
kupnjom glasovite Valvasorove zbirke. 

S čuvanjem predmeta u muzejima usko je spojen i rad oko ču¬ 
vanja važnih povijesnih i umjetničkih spomenika, koji se nalaze izvan 

muzeja, u privatnu posjedu ili na otvorenom prostoru. Zato postoje 
posebna povjerenstva za čuvanje takvih spomenika. U Hrvatskoj je duša 
ovog povjerenstva, koje djeluje od g. 1910., prof. Gjuro Szabo, koji ne¬ 
umorno obilazi cijelom zemljom i popisuje sve vrednije spomenike, pa 
onda velikim zanosom za prošlost uči ljude, kako treba čuvati i cijeniti 
starine. U Dalmaciji je takav povjerenik ili konservator bio Don Frane 
Bulić. Danas je Ljubo Karaman povjerenik za čitavu Nezavisnu Drža¬ 
vu Hrvatsku. 

Na kraju ovih izlaganja treba spomenuti, da u najviše kulturno i 
znanstveno stvaranje nekoga naroda ide i izdavanje enciklopedije, 
t. j. djela, u kojemu se alfabetskim redom u nizu članaka prikazuje 
čitavo ljudsko znanje i umijeće s osobitim obzirom na vlastite prilike. 
Takva djela obično nastaju, kad neki narod dođe do većega kulturnog 
stupnja, jer se za ovakva djela traže nesamo velike novčane žrtve, 
nego i mnogo spremnih stručnih pisaca iz svih područja znanosti i 
umjetnosti. »Hrvatska Enciklopedija« pokrenuta je pred kratko vri¬ 
jeme; u osvitak Nezavisne Države Hrvatske izišao je već jedan 
svezak, a ostali se tiskaju i pripremaju. No već je po tom jednom sve¬ 
sku stekla opće priznanje domaćega i stranoga svijeta. »Hrvatsku 
Enciklopediju« izdaje »Hrvatski izdavalački (bibliografski) zavod«, 
koji će osim toga izdavati još i »Hrvatsku bibliografiju« i druga djela, 
potrebna za znanstveni rad. 

b) PISCI 

L LJUBO WIESNER 

Život. Rodio se u Zagrebu 2. II. 1885. »Pravo 
zagrebačko dijete« (Autobiografija). Nikada nije 
o svom životu napisao nijedne tužnjave. A kada 
u Autobiografiji govori o sebi, izražava se veoma 
kratko, humoristički i s nekom jedva primjetlji- 
vom gorkom ponositošću. Pa ipak iza toga muka 
otkriva težak život stvaraoca-bohema, koji se 
mora baviti novinarstvom i ’ orekturama tuđih 
sastavaka. Kasnije pokreće knjižnicu »1000 naj¬ 
ljepših novela« i kućari sa svojim izdanjima po 
cijeloj Hrvatskoj, vršeći tako, prvi kod nas, pio- 
iursKi posao oko modernoga širenja knjige. Bio je dva puta u Parizu 
blkr s k u plj an ja podataka o Matošu, i jednom u Rimu. Uređivao je 
loteke prijevodmh djela, nekoliko književnih mjesečnika (Savre- 

menik, Kritika, Grič) i književne zbornike. Sada je član uredništva. 
Hrvatske Enciklopedije. 

Rad. Godine 1914. uredio je zbirku Hrvatska mlada lirika, u kojoj 
— kao najpozvaniji — ocrtava smjernice u poeziji svoje generacije, 
pokoljenja t. zv. gričanske škole. T-a knjiga bila je i ostaje najznačaj¬ 
nijim izborom pjesnika i pjesama u modernoj našoj književnosti. Ona 
imade značenje međaša u razvoju hrvatske poezije. Wiesner je u toj 
knjizi uz predgovor napisao i nekoliko izvrsnih kratkih književničkih 
portreta (Čerine, Vrbamića, Janka Polića i Nikole Polića), među ko¬ 
jima se ističe već spomenuti njegov sažeti, a bogati autoportret. Go¬ 
dine 1926. sabire svoju liriku u knjigu pod natpisom Pjesme, koje 
dobivaju najveća priznanja cijele hrvatske kritike, što se u nas rijetko 
zbiva. Napisao je nekoliko eseja o hrvatskim književnicima i stavio sebi 
u životnu zadaću, da napiše knjigu o Matošu. Ulomci te knjige po- 
razbacani su po revijama. Veoma je značajan Wiesnerov urednički rad, 
a napose prevodilački. Njegov prijevod romana nad romanima »Jadnici« 
od Victora Hugoa bez sumnje je najbolje prevedeno djelo na hrvatski 
jezik, osobito ako uzmemo u obzir sve goleme poteškoće, koje orno* 
postavlja prevodiocu. 

Značenje. Wiesner je u prvom redu lirik. Sam često skromno 1 
naziva Matoša svojim Učiteljem, a u mnogo slučajeva je taj prijateljski 
topli odnos bez razloga shvaćen kao nasljedovanje u pjesničkom radu, 
i ako se lirika Ljube Wiesnera svojom tematikom, napose svojim iz¬ 
razom, posve razlikuje od Matoševe, a dubljinom je nadmašuje. Zaje¬ 
dničko im je — kao i čitavoj t. zv. Matoševoj školi — samo teoretsko* 
gledanje na oblik i ukus, sadržaj i misao, što je zapravo preuzet 
nazor velikih francuskih kritičara i liričara: Gautiera, Baudelairea, 
Verlainea, Barresa i t. d. Ali to se možda može reći samo s obzirom 
na prvu fazu Wiesnerova pjesničkog stvaranja, s obzirom na njegovu 
poeziju pejzaža, interieura, mrtvih priroda, intimnih raspoloženja, 
punih svijetla, sjaja i tišine. Sonetni njegovi oblici smatrani su 
zabludom i grijehom protiv našeg izraza, a zanimljivo je, da su neki 
kritičari Wiesnerovih soneta, inače njegovi najveći štovaoci, kasnije 
stali i sami pisati u sonetnoj formi, nalazeći nove njene izražajne 
mogućnosti. Kad bismo se i složili s time, da naš izraz ne trpi sonetni 
oblik, morali bismo priznati, da Wiesnerov sonetni rad ipak pripada 
najsavršenijim našim lirskim ostvarenjima. U njegovim sonetima imade 
i »hrapavosti« i cezumih »griješaka«, u doslovnom smislu tih poj¬ 
mova, ali plemeniti sjaj, koji izbija iz svakog stiha, označava bijeg od 

»glatkoće« i od »pravilnosti« kao bijeg od banalnosti. Imade u tim 
slatkim ritničkim zamuckivanjima kajkavske akcentualne mane, koja 
kao i kod Vidrića daje izrazu poseban čar, a sjeća nas dražesne ne¬ 
spretnosti Vrazovih soneta i gazela, pa čak muzikalnosti dubrovačkih 
i starodalmatinskih začinjavaca, čitane današnjim naglaskom. To su 
pjesme iz vremena, kada je njihov autor pun vjere u umjetnost kao 
jedinu spasiteljicu. Drugu fazu čine: Kupac Čarobnih krijesnica^ 
Avantire, Moja Majka, Kip Domovine (Crkve), Zraka u dubinu i 
Ikarov odgovor. Tragizam stvaraoca u uskoći domaćeg zbivanja, 
slomljeni zanosi, vlastita bol, stradanje naroda, ali bez jadanja, bez 
prezira prema »donkihoterijama«, glavne su karakteristike te poezije. 
U tom i jest veličina i snaga Ljube Wiesnera: pali smo u dubinu i mrak, 
da iz njih ugledamo ljepše nebo; ismijali su naše sanje, ali mi smo 
uvijek s njima, dahom ih dosežemo. To su časovi gorke ponosi tosti i 
samosvijesti. U tim pjesmama Wiesner ulazi u drugi krug hrvatske 
poezije, gdje stoluju najveći pjesnici. To nije kula bjelokosna, to je 
Čistilište, u koje se ulazi kroz Pakao. Međutim, ono u čemu je on možda 
cjelovitiji od Vidrića, s kojim se takmiči u solidnu poslu i kratkoći kao 
njegovoj posljedici, po čemu je on značajan gotovo kao Kranjčević — 
nije nitko istakao u dovoljnoj mjeri. To je zaokružena arhitektonika 
čitave njegove knjižice pjesama. To je zaobljenost čitavog njegova, 
posla, puna dorecenost svega onoga, što je on imao da kaže. 
Rijetko je tko u našoj lirici svoj poziv i svoje životno djelo razvijao 
tako organski skladno. Kasnije Wiesner prebacuje svoj talenat u 
druge djelokruge, gdje se kreće talentom nadahnuta čarobnjaka. 
Njegove eseje ubrajamo u najbolju hrvatsku prozu. Odlikuju se 
kristalnošću i znanjem, što ne zagušuje neposrednost. Ulomci njegove 
knjige o Matošu, pisani elegantnim stilom, doživljeni su s potresnom 
jubavlju. Ta je proza osim toga zanimljiva svojom građom, jer se 
u n )oj prepleću fina kulturnopovijesna i književnopovijesna, memoar- 
^ a i kritička opažanja, povezana u originalnu cjelinu žarom pjesnika, 
a ° da se čita lako kao roman, a s užitkom kao stihovi. Wiesner je 
Jedan od najduhovitijih hrvatskih književnika, popularan zbog bez- 
r ojnih anegdota, punih neočekivana humora, i najviše možda baš zato 
k * r &n da napiše biograisko djelo o A. G. Matošu, genijalnom Gra- 
. nc ijašu hrvatske literature, čiji bijaše najvredniji »dijak« i najvjer- 
ni Ji prijatelj. 





1. Moja majka 


Iznemogla i stara, pošla je moja mati 
U sumornome redu sinjih kukavica, 

Životom što se vrti ispred sunca zlatih 
U oblak žarkog pijeska, crn od mrtvih ptica. 

Po njenom blijedom čelu krvav znoj je pao, 

I slomila joj tijelo bijeda gorka i oštra: 
Pogrbljena, sa štapom, dolazi mi kao 
Prosjakinja pred crkvom ii* na porti kloštra. 

I plaču njene stare materinske oči, 

Od posla ugasle i pune blijedog straha: 

Po crkvama je pošla ljubit svete moći, 

U nijeme ozbiljnosti crkvenoga praha. 

Za sreću ona ne zna ... Pa što moli tako? 

O, uvijek boji se za nesrećnog svog sina, 

Da ne dođe med' one proklete, u pako, 

Gdje ne vidi se svijetlo s nebeskih visina. 

I odmah poslije toga njene suhe ruke 
Na brojanici broje brige ubogara, 

A stisnute joj usne, žedne od gorke muke, 

Za sebe vape samo smrt od tih oltara. 

I pružit će se — sve se bojim — jednog dana 
Na krevetu to malo, sirotinjsko tijelo, 
Izubijano, puno udara i rana, 

A njeno čelo bit će bijelo, tako bijelo. 

O Bože, spremi za nju u raju toplo mjesto, 
Jer mnogo je, mnogo zebla i lomila se jako, 
Jer nitko na svijetu nije tako često 
Od jada zaplakao, patio se tako! 

Njen život bješe jedno samo grko more 
U kraju pustinjskom — oh, mrtvo more plača! 
Za njenim čudnim djetetom joj noge gore 
Posrtajući preko trnjaka i drača. 

0 izgubljeni sine! Ide tvoja mati 
I prti se u redu zamišljenih lica, 

Na vjetru što se vrti ispred sunca zlatih 
U oblak žarkog pijeska, crn od mrtvih ptica. 

Ljubo Wiesner 


2. Kupac čarobnih krijesnica 

Stignuvši u mraku iza noćnog ugla, 

Stane — i uđe u radnju od božićnih kugla 
Dotle je piljarac sred lutaka vitih 
Mahom redo zlatne i srebrene niti. 

»Najbolje će biti krijesnice!« pomisli 
I osjeti jednu viziju polujasnu: 

Na hiljade lampa prođe mimo misli, 

Dođe mu u podsvijest i tu naglo zgasnu. 

»Znate, rodila mi se kći.. . 

Prava, malena kći... 

Pošto je ne mogu slati u Španiju ili Aziju, . 
Dajte mi krijesnica tih, 

Da razvijeni maloj fantaziju ...« 

Gledale su oči šarenih bajaca 
Čovjeka što tako slomljeno koraca. 

(»Gleda kao mi, pa zašto nije s nama? 

Baš bi divno spavo u našim kutijama«). 

»Bogami! — reče. — Danas je bolje to, 

No kakovo stvarnije, veće zlo ... 

Ako se i kupaš suza potokom, 

Čezneš bar daleko, daleko, 

O daleko, za kakovim plavim otokom . . .« 

Neugodna šutnja. Dućan se okrenu. 

Val svijetla poteče bujicom u sjenu. 

Lica se rasplinu. Svako svojim mrakom, 
Tako i čovjek ode slomljenim korakom. 

Za njim je pošlo tisuć lampiona, 

Krijesnica, iskra, zvijezda, sijalica, 

Polumračne rupe Pariza, Londona, 

Brindisi, Napulj, Marsilja, Nizza. 

i u ghirlandi šarenih balona 
Čudo laguna, čežnja, san soneta — 

Nije I’ to Ona, u sjaju lampiona — 

Kraljica! O Venezia benedetta! 

Ona se na veslu svoga gondolij era 
Ljulja, blista i trepti čudnom moći 
Ko neka prikaza iz neznanih sfera, 

11* kao đerdan o grlu Noći!) 

0 gondolijeri! Kolko puta tako 

Nosio se slutnjom večernjih New-Yorka! 

O kolko puta čeznuo je tako 
Plamene rijeke Place de la Concordea! 

Napokon se negdje, u svome kotaru, 

Namjeri na lakat čestog prolaznika. 

Taj ga teškom šakom pričepi k duvaru — 

Majku li mu staru! — 

I zdrobi mu omot tih srebrenih slika: — 

Ove još jednom kresnuše 
U svijetlom potoku, 

A onda krenuše 
Čarobnom otoku. 

Ljubo Wiesrier 

3. Odrazi 

Staklo prozora se maknu hitrim bljeskom. 

Pa se mlako sunce u lijepoj prilici 
Javi na stolnjaku i na vazi ljeskom, 

Na bijelom krevetu i na jednoj slici. 

O svijetlo! 0 prugo sunčana! O kako 
Čistom rubeninom mirišu ormari! 

Iz vrta se slute trešnje. Trešnje! O kako 
Mislimo na pčele, med i bijele stvari! 

Sve je tako milo! Šetalica ura 
Sneno priča i priča — ko bakica neka. 

Sve je tako drago: micanje tanjura 
Miris lanjskih jabuka i miris mlijeka! 

I dok kose zrake smireno se maze 
Kutovima gdje se svijetlo u sjenu spaja, 

Veselo nas glede iz pupčaste vaze 
Naša čudna lica i komad našeg kraja, 

Pa se dobro vidi iz obline njene, 

Kako ptice lijetaju nad malim selom 
I kako se kućni krovovi crvene, 

A sunce je stalo na zvoniku bijelom. 

Ljubo Wiesner 


II. TIN (AUGUSTIN) UJEVIĆ 

Život. Rodio se 5. VII. 1891. u Vrgorcu u 
Dalmaciji. U knjizi »Hrvatske mlade lirike« piše 
Ujević sam o sebi: »U Zagrebu, Beogradu i Pa¬ 
rizu upisivah književnost i filozofiju; u stvari 
je moja struka enciklopedija« (Autobiografija). 
Godinama bijaše život Tina Ujevića novinska 
senzacija, ponajviše bez ukusa i štovanja. Ko¬ 
liko tragike je bilo u životu Tina Ujevića i kako 
su »senzacije« te »Presvete Boheme« (Wiesner) 
imale gorak i krvav odjek u njegovog nutrini, 
najbolje svjedoči on sam svojom dubokom, 
iskrenom, blistavom i potresnom ispovijesti: Ispit savjesti, kao i 
mnogim esejima i pjesmama. To je doba kada Ujević nosi aureolu 
patnika. Živio je godinama u Zagrebu, Beogradu, Splitu, Sarajevu, 
a sada se nalazi u Zagrebu kao novinar. 

Djelo i značenje. Poetsko djelo Tina Ujevića obuhvaća nekoliko 
knjiga lirike: »Lelek sebra«, »Kolajna«, »Auto na korzu«, »Sabrane 
Pjesme«, »Ojađeno zvono«, te dvije knjige eseja: »Pred vratima 
gostionice« i »Skalpel kaosa«. Velik događaj u razvoju hrvatske 
mike bijaše pojava njegovih prvih dviju knjiga »Leleka sebra« i 
°mjne«. Tu se javlja dubljina doživljaja, neobična snaga i blistavost 

izraza, dana gorljivošću mističnih zanosa iz talijanskog trecenta, 
prodahnuta narikačkim ritmom osmerca naših narodnih pjesama 
(Svakidašnja jadikovka), i plemenitom patetikom Danteovih soneta 
(Molitva Bogomajci). Ima u tim zbirkama pjesama, koje do danas 
nijesu pravo ocijenjene, a koje svojom pregnantnošću i elementarnom 
dubljinom premašuju pjesme, što su mu poznatije i razglašene kao 
reprezentativne, i ako u njima dolazi do izražaja ponajviše izvan¬ 
redna moć Ujevićeve pjesničke fraze, najbogatije u hrvatskoj poeziji. 
Osim raskošna patosa i grozničava zanosa za ljepotom, koji gori u 
mraku, pobjeđujući samu smrt (Notturno), Ujević imade u svojoj 
skali finih, mekih i čudesno jednostavnih muzičkih tonova (Blaženo 
jutro). Te dvije zbirke znače vrhunac hrvatske pjesničke riječi. Već 
tada se javlja kod Ujevića sklonost, da hvata podsvijesna stanja naj- 
skrovitijih nutrina. Sve je to kod njega posljedica vječite težnje za 
novošću, preobraženjima i tako reći suvremenošću. Njegove preo¬ 
brazbe su dokaz jačine, životnosti, izvedene darom čudesna saživlja- 
vanja, a dane prije svega lakoćom izražavanja, kakva je dotad u 
hrvatskoj književnosti nepoznata. U Ujevićevu lirskom djelu imade 
najuzvišenijih i najdubljih hrvatskih stvaralačkih mogućnosti, koje 
podržava uvijek krepčina, što se često nazire i u njegovu rječniku. 
U raskoši, razmetnosti njegova jezika, preobražajnoj okretnosti i 
lakoći stvaranja nastale su u posljednje doba neke zanimljive pjesme, 
pune virtuoznosti, novosti, pa i dubljine. Glavne odlike Ujevića 
lirika glavne su i ujedno bitne značajke Ujevića esejista i prozaika. 
Samo tu još više dolazi do izražaja njegova filozofska sprema, bo¬ 
gata učenost enciklopedijske širine (»u stvari je moja struka enci¬ 
klopedija«) i prodornost misli. Svi ti darovi i te sposobnosti omo¬ 
gućuju mu kretanje u velikom krugu disciplina i njihovih problema. 
Znatan dio njegova esejističkog i proznog rada prožet je autobio¬ 
grafskim i autoanalitičkim momentima, koji su izneseni iskrenošću i 
ingenioznom snagom, pa čine najbolje tumačenje njegovim stihovima 
i piesničkim i filozofijskim težnjama. Neki njegovi eseji nijesu samo 
antologijski, već i vrlo originalni i vrlo krepki, možda i najblistaviji 
u čitavoj hrvatskoj književnosti, a zahtijevaju od čitaoca veliko znanje 
i rijetku sladokusnu sposobnost prihvaćanja. Ujević piše razmjerno 
mnogo, ali on se ne ponavlja nego obnavlja — i još ni izdaleka nije 
kazao svoju posljednju riječ. 


1. Molitva iz tamnice 

Beskrajni Bože, što na plavom svodu 
zlato i srebro noćnih zvijezda pališ, 
čuješ li gdje ti na prljavu podu 
leleče ljutu molbu shrvan mališ? 

U noći kad sam očajnički bdio 
s pogledom rujnim povrh vlažna stropa, 
kad sam u ognju bolnih mašta snio 
zvuk pjesme bune ili gromor topa, 

koliko puta iz te crne jame 
podigoh nebu ruke pune gnjeva, 
koliko puta povrh oštre slame 
provrištah mržnjom svetih hvalospjeva? 

Ako li žrtva mesa ili kosti 
spasenje može robova da kupi, 
gavranu dat ću da se njome gosti 
i gladnom crvu četvrt srca skupi. 

Ako te grudi, ii* te oči bistre, 
treba da kljunom svirep jastreb kljuje,, 
ii* da me memla, ili bitka istre, 
neka! o neka! samo Bog da čuje! 

Za pir i raskoš ljubavi budućih, 
za zelen trave i za zlato žita, 
za slavnu vatru poljubaca vrućih, 
za vino pjesme, za zvuk što mahnita — 

— i za sve žetve ponosne i lijepe, 
i za sve berbe blažene i čiste, 
evo ti nuđam poklon volje slijepe 
i svijetlih želja gorde ametiste. 

I moja pluća, bubrege i jetra 
i moje kosti, živce ili kožu, 
pružam za iskru plamenoga vjetra, 
stavljam na oltar žrtvenomu nožu. 

Neka od tijela ne ostane praha, 
neka od duše ne preteče plama; 
neka u požar nestane mog daha, 
a povrh lijesa bude vječna tama; 

i neka čemer potone u dimu, 
a plavi sanci u zelenoj travi, 
no samo, Višnji živom pobratimu 
kandilo tvoje milosti objavi. 

Razgali svijetu bagremi slobodu, 
i čudo stvari što se sebi dive, 
ozari plavet i obasjaj vodu, 
razderi zorom horizonte sive; 

i kada bljesne mlada želja ljudi, 
napon tetive u poletu luka, 
pod trudnu šiju uzglavlje posudi, 
nad muško tjeme gizdu slavoluka. 

Pokaži i što je vasiono pravo 
i nemir znati, ili ljubav moći, 
i volja ići, ići tvrdoglavo 
pod žegom sunca i svježinom noći. 

Pokoj mermera, žubor vodoskoka 
otkrij za blijede, sanjarske mjesece! 
a Eden uha i muziku oka 
spasi za novi osmijeh naše djece. 

A kada spane ova crna ljaga 
i radost zblaži svelo lice Krista, 
blažena bit će otkupljena vlaga 
i kužna pljesan zasjati će čista. 

Znam da ću dotle ostati bez glasa 
i da će grobom biti mračna jama, 
no zbog tog svetog, zbog tog slavnog časa 
blagosiljem te s ovim verigama. 

Jer će u vrtu da pobjedni lovor 
i nježna mirta da upored cvjeta, 
jer će da slavi oslobođen govor 
vječitu mladost i nevinost svijeta, 

Tin Ujević 

2. Svakidašnja jadikovka 


Kako je teško biti slab, 
kako je teško biti sam, 
i biti star, a biti mlad! 

I biti slab, i nemoćan, 
i sam bez igdje ikoga, 
i nemiran, i očajan. 

T gaziti po cestama, 
i biti gažen u blatu, 
bez sjaja zvijezde na nebu. 

Bez sjaja zvijezde udesa, 
što sijaše nad kolijevkom, 
sa dugama i varkama. 

— 0 Bože, Bože, sjeti se 
svih obećanja blistavih 
što si ih meni zadao. 

— O Bože, Bože, sjeti se 
i ljubavi, i pobjede 
i lovora, i darova. 

I znaj da Sin tvoj putuje 
dolinom svijeta turobnom 
po trnju i po kamenju, 

od nemila do nedraga, 
i noge su mu krvave, 
i srce mu je ranjeno. 

Ujević: Čitanka 


I kosti su mu umorne, 
i duša mu je žalosna, 
i on je sam i zapušten. 

I nema sestre ni brata, 
i nema oca ni majke, 
i nema drage ni druga. 

I nema nigdje nikoga 
do igle drača u srcu 
i plamena na rukama. 

I sam i sameat putuje 
pod zatvorenom plaveti, 
pred zamračenom pučinom, 

I komu da se potuži? 

Ta njega nitko ne sluša, 
ni braća koja lutaju. 

0 Bože, žeže tvoja riječ 
i tijesno joj je u grlu, 
i željna je da zavapi. 

Ta besjeda je lomača 
i dužan sam je viknuti, 
ili ću glavnjom planuti. 

Pa nek sam kriješ na brdima, 
pa nek sam dah u plamenu, 
kad nisam krik sa krovova! 


za više razrede sr. škola 36 

O Bože, tek da dovrši 
pečalno ovo lutanje 
pod svodom koji ne čuje. 


Gorak je vijenac pelina, 
mračan je kalež otrova, 
ja vapim žarki ilinštak. 


Jer meni treba moćna riječ, Jer mi je mučno biti slab. 

jer meni treba odgovor* ier mi je mučno biti sam, 

i ljubav, ili sveta smrt. (kada bih mogo biti jak, 

kada bih mogo biti drag) — 
no mučno je, najmučnije 
biti već star, a tako mlad! — 

Tin Ujević 

3. Sat kasnih spoznaja 

Tko ima hrabrosti još danas, da kaže: morat ćete se kajati, kada 
doznate, da ste se varali i druge varali, jer ste bili prevareni i radili 
krivo; morat ćete žaliti svoje riječi i djela kao zazor i sramotu? 
Danas više nema Savonarole ni Jana Husa. Svejedno, Ka jat ćete se 
i bit će vam žao onda, kada doznate i spoznate, dvadeset ili trideset 
godina kasnije. Pobjede spoznaje polagane su i kasne; za njih je 
kratak i čitav ljudski život, a u njima je grozno, što obično ne dolaze 
na vrijeme. 

Jer ima pozne mudrosti, krvave osvete vremena, kada čovjek 
providi svoju šupljinu i svoje bivše neznanje. Treba čekati deset i 
dvadeset i daleko više godina, da se uzmogne kazati: Bili smo u 
zabludi. Nas su prevarili. Ta će daleka mudrost stići jednoga dana, 
da nas kazni prije same smrti za čitav jedan život zabluda i propusta. 

Ima kasnih spoznaja, kada su gole riječi moćne bez nakita, i 
kada se sni preziru, ili će se prozrijeti. Koji poživimo, doći ćemo 
k njima. One će doći k nama. Ja ih ne pozivam, jer su kasne, i zato 
žalosne. Ja bih želio ranijih, boljih spoznaja, otkrića o podlozi stvari, 
dok još sat nije minuo, dok je na vrijeme. Ja vas opominjem. 

Ne pozivam se ni na kakvo pokajanje, ali ura ispaštan ja putem 
istine će doći, mora doći. Kao pjesnik, koji je upozorio svoju đra 
ganu: »Jedne večeri, kada ostarite, uz svijeću.. .« Ura istine i kazne 
će doći. Sve će biti golo, sve će biti jasno, ali kasno. 

Bit će kasno. I za mnoge utjehe i revanše, koje ćemo dobiti (mi 
rijetki, jedini, izabrani), ja se ne veselim, jer će doći kasno. Stariji 

naraštaj i potomstvo moći će opet da beskorisno i sasvim u tutanj 
kažu: Bio je jedan glas, jedan čovjek, koji je na vrijeme govorio 
istinu, ali ga nisu slušali. 

Za bivše načinjene nepravde, za ispade iz vremena nezrelosti 
mnoge će vikače i istupnike prikoriti, kao glas savjesti, razboritije 
sjećanje na naša prošla vremena i sat kasnih spoznaja, kada večernje 
sunce neumitnih jeseni na izmaku obasja zlatni vinograd i bakrene 
lugove. Tin Ujević 


4. Osjećaj proljeća 

Riječ znaocima voda. To bi moglo biti jedno sjedalo na paro¬ 
brodu, na sunašcu (ovo je umjestan deminutiv). Mogao bi biti prozor 
u kakvoj staroj kamenoj kući, četverouglastoj kao kutije ili sanduci, 
s pogledom dalje, ili kakva zdušna terasa, ili pak ljuljka među sta¬ 
blima. Nisu sezone samo kalendar; ima jedan osjećaj proljeća, pored 
osjećaja drugih zbivanja u prirodi, osjećaj upisan u duši, dan za obe¬ 
ćanje svim živonosnim klicama. 

Proljeće. Manimo emfazu uskrsa, rast trave i žubor vrela, ja¬ 
vljanje ptičica, kolanje krvi i otapanje snijega. Manimo proljeće 
organizma. Nego ovaj mlaz u srcu. Ima duševnih proljeća, unutra¬ 
šnjih osvita, kresova nade. Proljeće. Okupat ćemo se u zelenkastom 
kristalu rijeke, protrljat ćemo mišice, i naše rite svući; zrak ćemo 
dublje udisati. Razvigor, razvigorac. Jedan ćuh ili lahor, koji se tako 
zove. Nosilac peluda. Pravda moćima bića. 

Radit ćemo. Jest ćemo jedan pošten kruh mrko ispečen, piti 
zdravu vodu s česme krepkih umova drevnoga svijeta. Zrak i nebo 
će biti puni simpatije, i nešto će mahati, visoko. Pahalice, pahuljice. 
Ne englesko ladanje, ni alpinski krajolik, pa ni uobičajeni motiv 
Arkadije. Ali ona treperenja i blaženstva atmosfere, koja su na do¬ 
hvatu ruke (isto kao sjena, kao sunčev trag, kao zvijezde u jezeru), 
elektricitet u našim živcima i duhu. Struja od prirode čovjeku. Ma¬ 
nastir, zvona? Ovdje samo naša samoća, naša mala sobica, kovčeg 
nmnje ambiciozan nego štivo pred maturu, kakav vrt, koji diše duboko 
ao momak na spavanju. Praštanja u dubljim perspektive. Misli kao 
vedro nebo, nadahnuće s crvenim i plavim munje. Skice u eksploziji. 
° i o nam je godina? Obmane registra. Mladi smo, proljeće je, krv 
0 a, pluća slobodno dišu, nadanje pupi. Prostor liječi oči, šarena sjena 
se igra s dušom, puna izazovnih ljubičica. Proljeće. Vječiti ne stare, 
živi ne umiru, mladi se bude u kasnim godinama i traju kao stabla, 





564 




kao iskreni sokovi zemlje. Sokovi teku, limfa škaklje, žar pa- 

luca i žeže. ... i ,. . , . 

Neka me ne mine dobri osjećaj proljeća ni u kojoj epohi ni godim 

života, ni u kojoj sezoni godine. On je cvjetanje organizma, rezonan¬ 
cija zaspalih žica, palingenezije mogućnosti dara i umnih sila. kvo 
povratnika, mahuna, klasova, šišarica, bobica. Proljeće će »ponijeti«, 
biti plodno. Nije proljeće samo fikcija ili istina kalendara. Proljeće je 
data žive duše, vječito i moćno, s nama, s nama. Do moje smrti neka 
ne mine spasonosni osjećaj proljeća, jer je od snaga koje periodički 
jačaju, a poslije moje smrti neka živi kao moj vlastiti i lični nadgrobni 
spomenik, moj marcijalni znak, za dobročinstvo drugima, čovječan¬ 
stvu, svima. , . 

Pozdrav njemu. I koji me ne budete umjeli izreći ni opisati, na¬ 
slikajte me kao mladu živu proljetnu granu s dvije hiljade cvjetića, 
koje prva ptica osjeti kao neodoljivo i gizdavo pijanstvo, da bih tako 
listao i granao u junačka i teška vremena, u teške plodove, u grane 
blagoslova, u breme smrtonosnog uživanja, u eksplozije zelenila - i 
bujao, brektao, pucao u prostor. in jevlc 

5. Zelenu granu 

Zelenu granu s tugom žuta voća 
u kakvom starom spljetskom perivoju 
sanjarim s mirom dok se duša noća 
i vlaga snova hvata dušu moju; 

al čežnja dršće kao ptice golo, 
ko plava pjesma naglo prekinuta, 
ko neko blijedo i beznadno kolo, 
ko bosi prosjak na po pusta puta. 

Sva ljubav moja usred ceste kišne, 
moje je srce od sedam komada; 
pod svakim mačem jedan plam da vrisne; 
nad mojim dahom mramorna gromada. 

Tmurne se misli reska svijetla boje; 
krv u moždane, mozak van da skoči; 
nad mojim mrakom sijevaju tek tvoje, 
tuđinska ženo, samilosne oči. 

Tin Ujević 

6. Pobratimstvo lica u svemiru 

Ne boj se! nisi sam! ima i drugih nego ti 
koji nepoznati od tebe žive tvojim životom. 

I ono sve što ti bje, ču i što sni 

gori u njima istim žarom, ljepotom i čistotom. 

Ne gordi se! tvoje misli nisu samo tvoje! one u drugima žive. 
Mi smo svi prešli iste putove u mraku. 

Mi smo svi jednako lutali u znaku 
traženja, i svima jednako se dive. 

Sa svakim nešto dijeliš, i više vas ste isti. 

I pamti da je tako od prastarih vremena. 

I svi se ponavljamo, i veliki i čisti, 

Kao djeca što ne znaju još ni svojih imena. 

I snagu nam, i grijehe drugi s nama dijele. 

I sni su naši sami iz zajedničkog vrela. 

I hrana nam je duše iz naše opće zdjele, 
i sebični je pečat jedan nasred čela. 

Stojimo čovjek protiv čovjeka, u znanju 
da svi smo bolji, međusobni, svi skupa tmuša, 
a naša krv, i poraz svih, u klanju, 
opet je samo jedna historija duša. 

Strašno je ovo reći u uho oholosti, 
no vrlo srećno za očajničku sreću, 
da svi smo isti u zloći i radosti, 
i da nam breme kobi počiva na pleću. 

đa sam u nekom tamo neznancu, i na zvijezdi 
dalekoj, raspreden, a ovdje u jednoj niti, 
u cvijetu ugaslom, razbit u svijetu što jezdi, 
pa kad ću ipak biti tamo u mojoj biti? 

Jer sam ipak ja, svojeglav i onda kad me nema, 
ja sam šiljak s vrha žrtvovan u masi; 
o vasiono! ja živim i umirem u svjema! 
ja bezimeno us trajem u braći. 


Tin Ujević 

7. Slaboća 


Po ovoj magli, ovoj kiši — 
o pjano srce, ne uzđiši. 

Ti ljubilo si uzaludu, 
a sada išteš rodnu grudu, 

i tvoja čežnja, vapaj roba, 
traži odnekud pokoj groba. 

— Tu ću skoro da izdahnem, 
tu ću skoro da usahnem, 

na našem plavom, plavom valu, 
na našem bijelom, bijelom žalu; 

i sve ću naći, što sam trebo 
pod tvojim svodom, Sveto Nebo, 

plaveti sunca i vedrine 
nad zemljom stare domovine. 

Tin Ujević 


III. ANTUN BRANKO ŠIMlC 

Rođen 18. XI. 1898. u Drinovcima u Herce¬ 
govini, umro 2. V. 1925. u Zagrebu. Zbirke pje¬ 
sama: Preobraženja, Izabrane pjesme; pokretač 
i urednik revija Juriš, Vijavica i Književnik, 
koje većim dijelom sam ispunjava pjesmama, 

esejima, književnoteoretskim i jezičnim raspra¬ 
vama, polemikama, prikazima i prijevodima o 
tada kod nas gotovo nepoznatih evropskih pi- 
^ saća. Ekspresionistički se oblik njegovih Preo- 
braženja kasnije sve više smiruje, ali ■ 
Šimić ostaje vjeran slobodnom stilu i s uz | se 
njime s izvanrednom solidnošću, znanjem i velikim JjJ® 

i l za Hm, da »e napiše siab stih, i za.o S u m„ rt«.-f* “£ 
građevine. Preciznost bijaše njegov glavni cilj: <strofe < 
kavi, padovi, prelomi, kontrasti, čak i osjećaji gcdovo 
tički točni u njegovoj lirici, tako da ponekad ta o i , 

posrednosti, postaje manom. Tu se nalazi i bit A. B. Šimića kao kriti¬ 
čara i teoretičara, koji na vlastitom lirskom djelu dolazi do novih 
gledanja, iskustva i spoznaje, pa ih okušava. Glavna tema njegove 
lirike je tijelo u svim njegovim radostima, žudnjama, bolovima 
strastima i stanjima: pjevao je truplu, krvi, puti, mesu, šumoru u žila¬ 
ma, vatrama u venama; pjevao je tijelu, koje nosi živoit i daje posve¬ 
mašnju smrt. Napisao je možda kod nas najljepše himne ženi: majka¬ 
ma, djevojkama, nesretnicama, djevojčicama. Bijaše jedan od prvih 
naših socijalnih poeta, i tada njegov izraz biva sve sažetiji, sve dublji, 
savršeniji, ali i neposredniji, sve muzikalniji i veoma istančanih 
psiholoških opažanja. Mogli bismo kazati da je najbolji naš psiholog 
u lirici. Opjevao je fizičku, gotovo fiziološku smrt kao nitko dotle 
u našoj poeziji. Slabosti njegove lirike grijeh su njegove prerane 
umne snage. Pogreške njegovih pjesama su nastale zbog njegove 
prevelike točnosti. Njegova nesavršenost — kako je danas otkrivamo 
— jest posljedica njegova nastojanja da bude što savršeniji. Nje¬ 
gova suhoća je plod njegova preobilja, koje se htjede zgusnuti u 
jednom stihu. Bio je strahovito strog prema sebi (odricao se većega 
dijela svojih pjesama) i zato nije čudo, što bijaše oštar sudeći dru¬ 
gima. Imao je vrlo oštrouman kritički dar, gotovo odviše logičan 
i razuman, tako da je često nepravedan u osudi, tražeći uvijek 
potpunu jasnoću i sažetost u izrazu, a napose jezičnu korektnost. 
Zato bijaše katkad i pretvrd u priznanju, ali je bez sumnje najveći 
moderni propovijednik — poslije Matoša — solidnosti, ozbiljnosti 
i autokriticizma u umjetničkom poslu. Umro je vrlo mlad, u 27. 
godini života, a stekao je čudesnu kulturu, veliko znanje i bogato 
iskustvo, pokazujući mlađoj hrvatskoj generaciji pravi put i otva¬ 
rajući joj vidike u Evropu. 

1. Pjesnici 

Pjesnici su čuđenje u svijetu 

Oni idu zemljom i njihove oči 
velike i nijeme rastu pored stvari 

Naslonivši uho 

na ćutanje, što ih okružuje i muči 
pjesnici su vječno treptanje u svijetu. 

Antun Branko Šimić 

2. Smrt i ja 

Smrt nije izvan mene. Ona je u meni 
od najprvog početka: sa mnom raste 
n svakom času 

Jednog dana 

ja zastanem 

a ona raste dalje 
u meni dok me cijelog ne preraste 
i stigne na rub mene. Moj svršetak 
njen pravi je početak: 
kad kraljuje dalje sama. 

Antun Branko Šimić 


IV. ĐURO SUDETA 

Život 0 Rodio se 10. IV. 1903. u Staroj Pio- 
ščici kraj Bjelovara. Donjogradsku gimnaziju i 
učiteljsku školu svršio je u Zagrebu, a zatim 
je postao učitelj na građanskoj školi u Virju. 
Već od četvrtog razreda gimnazije podgrizala 
je sušica njegov mladi život, te je kasnije tra¬ 
žio lijeka toj bolesti u lječilištu Topolščici kraj 
Celja, zatim u zagrebačkoj zakladnoj bolnici i 
najposlije u koprivničkoj bolnici, gdje je i 
umro 30. IV. 1927. 

Rad. Đ. Sudeta ide zacijelo među najplo¬ 
dnije hrvatske pisce, jer je već s dvadeset i četiri godine ostavio 
iza sebe obilan književni rad. Za života je izdao dvije zbirke lirskih 
pjesama »Osamljenim stazama« (1924.) i »Kućice u dolu« (1926.), 
a poslije smrti izdana mu je i treća zbirka lirike pod naslovom 
»Sutoni« (1929.). Od proznih radova izdana je posmrtno u posebnoj 
knjizi fantastična priča »Mor« (1930.). Osim toga mnogo mu je pje* 
sama i proznih radova razasuto po različnim đačkim listovima, novi¬ 
nama i književnim časopisima, a ostavio je veliku književnu baštinu 
i u rukopisima. 

Značenje . Sva Sudetina književna djela nose jasno obilježje 
jednog mladog života, kojega nestaje. Značajno je, da mu već prva 
pjesma, koju je štampao u »Luči« kao učiteljski pripravnik I. tečaja, 
ima naslov Suton, a pjesma, što je upravo na dan njegove smrti 

štampana u koprivničkom »Domaćem ognjištu«, nosi naslov »U 
crnim«. Gotovo svim njegovim pjesmama provlači se motiv bola. 
Njegove su životne radosti, koje kao mlad i neobično osjetljiv pje- 
smk oštro zamjećuje, uvijek prigušene mišlju na umiranje. U dra¬ 
matskoj životno, borbi između bolesti i zdravlja njegovu dušu pre- 
kaljuje i smiruje pouzdanje u Boga i misao na vječnost. Zato je lje- 
potu prirode i sve darove života promatrao kao osjećajan pjesnik 
i dubok krscamn. Svaka mu je pjesma iskren doživljaj, i kad obra¬ 
đuje ljubavne ili religiozne motive, i kad pjeva polju, žitu, pticama, 
majci i djeci, i kad rascmja svoju tužnu sudbinu. Te njegove iskrene 
i neposredne ispovijesti pune su slika i pokreta, lirizma i glazbe¬ 
nih tonova. U nekim je pjesmama dao najbolje lirske izražaje hrvat- 
skoga pjesništva. 

Bogatstvo Sudetme mašte i snaga izražaja osobito se ističu u 
njegovo, fantastičnoj priči Mor, gdje obrađuje temu nesretne lju- 
Po s y°i°j originalnosti ovo je jedinstveno djelo u hrvatskoj 
njizevnosti, u kojem se vješto prepleću momenti zbilje i fantazije. 

Premda je u svojoj osnovi Sudeta lirik i krajnji subjektivist, 
ipak je on dao i nekoliko realističkih pripovijedaka, od kojih se 
ističe »Narodni mučenik«, gdje se opisuju progoni hrvatskih učitelja 
za vrijeme »Obznane«. 


1. Sunce 

Sunce! 

Sunce! 

Kako te dugo nisam vidio, 
već cijelu godinu, 
samo četiri bijela hladna zida, 
sjever, što pod prozorima vječno rida 
i težak gvozden strop. 

Danju te slušam, kako hodaš oko kuće, 
tapkaš s djecom po lišću i plašću, 
trčite po livadama, ptice tražite po hrašću. 

kada dan svoj plašt za gorom svuče, 
mračne se sjene u sobu uvuku, 

tek san mi ostaje o tebi 
i suza koja u vječnome muku. 

Onda mi se čini, 

da je negdje daleko, jako daleko 

kućica sunčana u šumi na čistini 

i u njoj mali mekani krevet. 

I sve je tiho u njoj. Tako tiho i suncem obasjano, 
da se ni boli osjetit ne mogu, 
da čovjek zaboravlja, tko je, 
da ne zna već za patnje svoje 
i spokojan zatvara oči... 

Sunce! 

Sunce! Đuro Suđeta 


2. Ruke 


Umorne ruke moje, 
kako ste suhe i žute — 
umorne! 

Stavljam vas tiho kraj sebe 
na tople jastuke svoje, 
da se odmorite. 

A tko će vas da odmori? 
Vi ste umorne vječno. 

Ko vodeno cvijeće hlapite 
kad ga iz vode iščupaju 
mlada 

uz tihu obalu riječnu. 

Zalud vas jastuci mole, 
zalud vas tako vole, 
vaša je ljubav mrtva, 
a ju su pokopali davno. 


Pa ipak, uboge moje, 
nikoga do vas nemam — 
do boli: 

Topim vas dahom svojim, 
na mlado sunce vas nosim, 
al vi ste jednake uvijek — 
uvijek ste tužni je, tanje, 
malene, male moje! 

I jesen kad već dođe, 
i proljeće kada požuti 
rano, 

ja sveđ vas ludo molim 
i suzama vas pitam: 
za kim ste žalosne tako, 
uboge ruke moje? 
za kim venete tako, 


Ali vi ne ćete reći! .. . 

Šutite, uvijek šutite 
nujne; 

pa i ja onda zašutim 
i stisnem se bliže k vama, 
a za kućom netko prođe 
i lišće padati stane — 

i svuda, svuda je tama... Đmo Sudeta 

3. Jutro 

Budi se mala, vlažna šuma, 
nabrekli potoci gore — 
osu se sitnim biserom trava, 
nebo mirisom zore. 

Kraj starog panja satiri su mladi 
u divne zaigrali frule — 
u bujnoj krošnji — negdje na rubu 
ptice su kosce čule- 

4. Suton 

Za gorom toplo utonu sunce, 
Žalosne male su boje — 

Žalosne boje i trudne ruke: 
one su sestrice moje! 

U kuću, dolje, na kraju sela 
nosim ih izdaleka — 
tamo nas čeka poljubac majke 
i miris svježeg mlijeka!... 

5. Kosci 

Umrla mala prepelica — 
srce joj probila kosa. 

Plaču sestrice tratinčice, 
sitna, srebrna rosa. 

Za onom vrbom žamor se stišo 
tuga se prosu po čelu: 
mladi se kosac sjetio drage, 
što bolna leži u selu... 

6. Daleko — tamo 

Daleko, daleko... tamo su polja, 
snoplje i žito zrelo. 

Daleko, daleko. .. tamo su kuće 
i moje maleno selo. 

Daleko, daleko .. , tamo u dolu, 
gdje dobri su ljudi i boje. . . 

Daleko, daleko... tamo ću poći, 
tamo je srce moje! 






Đuro Sudeta 

V. MILE BUDAK 



Život. Rođen je u malom ličkom selu Sv. 
Rok 30. VIII. 1889. kao deveto dijete roditelja 
seljaka; otac mu je umro prije njegova rođenja, 
ali silna ljubav njegove majke nadomjestila je 
oca. Odrastao je na selu te je kao i druga selja¬ 
čka djeca čuvao ovce po Velebitu. Srednju 
školu završio je u Sarajevu, gdje je maturirao 
1910. Na sveučilištu u Zagrebu počeo je učiti 
zemljopis i povijest, ali je kasnije prešao na 
pravo. Na sveučilištu je drugovao s Antom 
Pavelićem, današnjim Poglavnikom, te su njih 
dvojica ostali najbolji drugovi kroz život. Na sveučilištu je bio ista¬ 
knut član sveučilišne pravaške omladine. U svjetskom ratu je bio na 
srpskoj fronti, sveučilišne nauke je završio nakon rata (1920.). U 
Zagrebu je otvorio odvjetničku pisamu, te je cijelo vrijeme bio u 
prvim redovima pravaškog pokreta. Kao dosljedna i kremenita hrvat¬ 
skog nacionalista jugoslavenske su ga vlasti češće zatvarale, a 7. VI. 
1932. izvršen je usred Zagreba na nj atentat. Preboljevši rane otišao 
je u emigraciju. G. 1938. vraća se u Zagreb kao ustaški Doglavnik, 
te razvija veliku djelatnost u svim pravcima: širi ustašku misao i 
ustaški pokret, osniva tjednik »Hrvatski narod«, drži cio niz preda¬ 
vanja od Subotice do Dubrovnika. Od travnja do konca listopada 
1941. bio je ministar nastave, zatim poslanik Nezavisne Države 
Hrvatske u Berlinu. 


Duhovni profil. Mile Budak je sin svoje kremenite i otporne 
Like: bistar, s razvijenim duhovnim životom, prodoran, neobično 
oštar opažač, srastao uz život svoga kraja i svojih »Ijudeskara« Li- 
čana. Kao najljepšu baštinu primio je iz Like vjeru u Boga, silnu, 
upravo nadljudsku volju za život i rad, srdačnu priprostost i jedno¬ 
stavnost, kojom osvaja svakoga, tko s njim dođe u dodir (mladež 
ga i ne zove drukčije nego »stric Mile«), Ali nada sve on je iz Like 
ponio silnu vjeru u čovjeka, vedri i nepresušni optimizam, koji mu 
ne da klonuti ni u časovima najtežih ličnih tragedija. 


Književni rad. Sve te lijepe odlike svoga duha i svoga kraja 
Budak je unio u književnost. Književno je počeo raditi vrlo mlad: 
kad je bio u četvrtom razredu gimnazije, objavio je svoju pjesmu u 
đačkom listu »Pobratimu« te je kasnije rastavio suradnjom u đačkim 

i književnim listovima pišući pjesme i prikaze. Uređivao je đački 
pravaški list »Mlada Hrvatska«, a zatim se prestao javljati, da pro¬ 
vali u književnost oko 1930. upravo orkanskom snagom. Slijedi knjiga 
za knjigom: Budak osvaja hrvatsku javnost i postaje najčitaniji i 
najomiljeliji pisac. G. 1930. izlazi njegova zbirka ličkih pripovijesti 
»Pod gorom«; g. 1931. izlazi roman »Raspeće«, 1932. roman »Na po¬ 
norima«, 1933. zbirka pripovijesti »Opanci dida Vidurine«. Slijedi 
stanka zbog emigracije. G. 1938. izlazi njegov veličanstveni roman 
»Ognjište«; iste godine izlazi roman »Direktor Križanić«, 1939. knjiga 
pripovijesti »Na veliki petak«, 1939. roman »Rascvjetana trešnja«, 
1940. roman »San o sreći« i »Ratno roblje«, 1941. roman »Na vulka¬ 
nima«. Sve su ove knjige izašle u nakladi »Matice Hrvatske« s 
nakladom, kakvu nije postigao nijedan naš romanopisac prije Budaka. 
»Ognjište« je izašlo u tri izdanja, a »San o sreći« u dva izdanja. 

Značenje književnih djela. Nesamo po opsegu, stilskim i stvar, 
uim vrlinama, nego i po osnovnoj ideji najreprezentativnije je Buda¬ 
ka 0 djelo »Ognjište«. U njemu je dao najviše Sebe, a u isti mah u 
njemu je najdublje i najoštrije obuhvatio život našega sela. Sve njegove 
pripovijesti iz ličkog života, uza sve to što su i stilski i sadržajno 
zaokružena djela puna životnoga daha, nisu ništa drugo prema 
gnjistu« nego opeke, koje je Budak naslagao, da izgradi velebnu 
zgradu svoga životnog djela. To su studije pojedinih tipova, pojedi¬ 
nih likova, koje je u »Ognjištu« sažeo i slio u snažnu i prodornu sliku 
cijeloga svoga kraja, svih Ličana seljaka, a preko njih i sliku hrvat- 
s og seljaka uopće. Najedamput, naglo i gotovo neočekivano, Budak 
je više od svih naših književnika upravo isklesao u mramoru ličko 
se o i hekoga seljaka sa svom širinom njegova života, koji je i onda, 
ou S m PriČinja > ednostavan » bez dubljih unutrašnjih poriva, 

ćonclr ? and e * P ra iskonske snage. Ta se snaga posebno ističe u na- 
za o' 0) g ° tOV ° teŽnji za čuvanjem zemlje i kućišta, u upornoj borbi 
bilo CUVa ” le ono Š a ’ št o su djedovi namrli — bilo zemlje, bilo kuće, 
ovom rin™ ,i V . r ^ na * nar °dnih predaja. Premda je pisac, posebno u 
zemljom aIek ° ođbiI ° k ° le tendencije, ipak ta silna ljubav za 
što su T/l! fbnbolički Pokazuje mnogo širi krug nego 

za očmJ ^ * j Sd ’ aci — ona Pokazuje vjekovne težnje Hrvata 
p n,em domaće grude i njihovu volju za životom. 

usuvreme^ ^ j U > re d u slikar sela, Budak je ušao i 

rektor K^' sk i ^* v °t (romani »Rascvjetana trešnja«, »Di- 
nzanić«, »San o sreći«) stvorivši tako cijelu galeriju 

TZŠSZL*- fu.» 

* —" 

Sm ' S S/Wr osmine. Posebna je draž Budakova književno* rada 
njegov icrihUrih Njegov ZŠfiZ 

* Bedak raskolno rasipjje 

jezično i stilsko bogatstvo, upijeno iz stare i nepresušne 

narodne duše. ... * • 

Knjiže*™ značenje. Mile Budak je još u grozni« branja , 
sudeći po plodnosti, koju pokazuje posljednjih pet godina, njeg 

dSevn'o stvaranje će još dugo trajati, pa ““"i “ 
sud o njemu dati tek budućnost. Po ovome, sto je dosada stvo , 

Budak je osvojio prvo mjesto u našoj suvremenoj n j lz ®™° S '' 
je stvaralačka vrednota, koju možemo -ujeh ^ 

kao dokaz naše tvoračke snage. Tu su činjenicu opazili i stranci, 
koji u najnovije vrijeme prevode Budakova djela (njemački, slova i, 
talijanski, francuski i t. d.). 


1. Vuk Seponja 

Prvi đa je vidio Jošića Šulentić. Bila je nedjelja, jesen večeri- 
Ušla i rominjala hladna, oštra kišica, pa Jošića odlučio, da on ™ 
s blagom, da no izgoni djecu, kad nije nužda, D|eca su i tako . 
željna sna, pa neka se bar nedjeljom ispavaju a osim ^ ^ 

obuća slaba i odjeća ^ Vojake Sovarafa, što se on peUja u po- 
tumačio svojoj zem Manji, koja ]e pngo 

slove, koji nijesu za nijega. # ^ 

- Dica moraju biti bosa, kad kiša pada - govorila le ona. - 
Ne ćeš im sada, izvan sve selske diče, kupovat, gospocke 
Ružno te jviditi, da ti izbijaš ovce. 

Jošića je nije slušao, jer njegovo mekoj*« kad 
jeti, da i toga dana goni zorom svoje d,ecae.ce Jakova . Uan, 

nije potreba. Uzeo je haljinu na ramena, nadžak u ruku i pojavio 
stado. 

Čim je izišao iz sela, pustio je ovce, da se pasući hvate strane, 
i tako lagano, s noge na nogu, udario prema Pipinoj Jami. Jošića je 
metnuo haljinu na glavu, da štiti lice od oštrih kapljica, i polako ko¬ 
račao za ovcama. One su se provlačile između grmeča, obilazile ka¬ 
menje i odmicale sve dalje i dalje. Zvono je s ovna prethodnika na 
mahove udaralo, a jače bi zazvonilo samo, kada bi ovan zapeo za 
lijesku, grabić ili crni jasen. 

U blizini nije bilo ničijega blaga. Ostali su čobani skrenuli na 
Budačke njivetine, jer je tamo blago sigurnije, budući da je Velebit 
dalje, pa se vukovi rjeđe pojavljuju, a i trava je bolja. 

Jošića je nastojao, da mu sve ovce budu na oku, no to nije bilo 
moguće zbog šikara i ogredaka, pa je neprestano obilazio, da vidi 
sad na jednu, sad na drugu stranu. Bio je zadovoljan, što lijepo i mirno 
pasu, pa se prekrsti i počne se moliti Bogu. Kad je već odlučio, da 
ne ide k crkvi, onda će se tu sit namoliti Boga, pomisli on i htjede 
sjesti na neki ovisok kamen, ali se sjeti, da bi mu bila zima, pa 
nastavi hodanjem. Sjetio se je u molitvi svih živih i mrtvih, usjeva, 
blaga, putnika i beskućnika, molio je i za one, za koje nema tko^ 
moliti, pa se onda prekrstio, izvadio britvu iz čemera i počeo rezati 
ljeskovo pruće. 

— Oprosti ti meni, sveta Nediljice — prošapće, obrezujući tanku 
i dugačku granu. — Nasi’ću pruća pa ću oplesti košić, a Bog će opro¬ 
stiti. Čovik težak mora vaik misliti na kuću. 


On je pomišljao, kako nije pametno, što radi, ali se ujedno 
uvjeravao, da oplesti koš ni ne znači raditi. To je tako, igrarija za 
djecu, samo što djeca ne znadu tako dobro i čvrsto plesti, kako će 
to on učiniti. 


Najprije je nasjekao dvadeset i pet debljih mladica i zaoštrio ih, 
a zatim je tražio tanje. Kad je mislio, da ima dosta građe, pođe pod 
°veći brijest, pod kojim je bilo nešto ledine, pa zahode uokrug ono 
deblje pruće u zemlju, a pri vrhu ga obujmi rukom i sveže trtom, te 
) e izgledalo kao gospodska ljepotica u krinolini. Uprave se prignuo 
a počne plesti donji plotić, kad stado za tabana, zvono bjesomučna 
° lekne, kao da će pući u stotinu komada, i sve ovce gurnu u hrpu 
prema Jošići, 


^. n Se ^ r ^ nu 1 poleti na onu stranu, s koje su ovce najviše bje- 
e, i odmah počne vikati: 

— Aha! Pustija! 

Vikao je, što ga je grlo nosilo, jer je odmah pomislio, da ih je 
vuk poplašio. U isti mu čas doprije do ušiju bolno, isprekidano ble- 

_ Pustija! — vikao je Jošića, podigao nadžak u desnici i trčao 

k onoj strani, otkuda je dopiralo blejanje, no i blejanje je odmicalo. 

Na pedeset koraka pred sobom, nije više, opazi vuka, kako nosi 
šilježe. Ne pozna baš koje je, al' vidi, da nije ovca, već šilježe. Jošića 
razglavi vilice vičući, no vuk za to haje i ne haje. Uhvatio skokom 
i u skoku nosi onako, kako to samo vuk zna nositi: zubima ga drži 
za vrat, a preko leđa ga prebacio kao što graničar gdjekada prebaci 

kožun preko jednoga ramena. . . ., 

Jošića se sagne u trku, ukupi nekoliko kamena i baci ih za 

vukom. I gle čuda: vuk zastade, okrene se i pogleda, tko ga to uzne¬ 
miruje, a Jošiću proletješe ledeni trnci i kose mu se najezise, pa i 
sam zastade. U trku nije primijetio, da vuk šepesa, no sada opazi i 
posve dobro razabra, da ima samo tri noge. Prve desne nije imao. 
Vuk je jedan tren stajao, okrenuo se i nestao u grmecima. 


Jošića se u čudu prekrstio i dugo stajao na istom mjestu kao 
ukopan. Još nikad nije čuo za tog vuka na tri noge, i ako ih djeca 
često viđaju i pričaju nadugo i naširoko, što su vidjela i sto mjesu 

' O tome još nije nitko pripovijedao, no neka bi to i bilo, moguće 
je, da je baš danas prvi put sašao u Grabar; no kako je moguće, da na 
tri noge onako trči i nosi onoliko šilježe, skoro već odraslu ovcu?! 
To je čudo, koje Josi nije nikako išlo u glavu. 

Kad se je malko razabrao, pošao je krvavim tragom i slijedio ga 
dosta daleko, no najzad je napustio potjeru i vratio se k stadu. 
Ovce su opet pasle, ali su bile veoma usplahirene, te se trzale 
skakale u hrpu na svaki i najmanji šum ili štropot. 

— Ne bojte se, ne bojte se — mirio ih je Jošića i nepres anoj 
obilazio oko njih. - Što je bilo, bilo je. Za danas je gotovo. Da vidimo, 

koje nema! , , 

Istom se oko podne sjetio koša, no prije nego se ponovno^da 
na posao, odluči da užina. Sjede na kamen, izvadi iz džep 1 
komad ražovnice, prekrsti se i zagrize. Raženi je kruh dosta 
gutati, no Josičin je ovlažio u džepu pa se je samo skliza , 

Kad je bio gotov, opet se prekrsti i pristupi skeletu svoga koša. 
Zaticao je šibu po šibu, preplitao je između kolčića, a kad je opleo 
plotić od pola noge, završi i prijeđe, da plete gornji plot. Ovaj je 
ispleo našire, jer će on biti kod dna, i na njemu će biti veći teret, 
pa mora biti jači. Dovrši i to, odveže vrhove pruća, svaki pojedini 
usuče pa ih zatim ispreplete u četvorine preko cijeloga otvora, a 
krajeve zatisne u plotić. 

Ko bi mu reka , da onako cotav gad more odvući uniku ovcu 

— govorio je Jošića u pola glasa, čupajući kolčiće iz zemlje i pazeći, 
da mu se koš ne izjeroglavi. Aeee, — čudio se on i počeo sukati 
vrhove štapova i zabadati krajeve u plotić tako, da je cijeli vrh, 
otvor koša, okružen ručkicama kao vijencem. Kad je tako previo i 
zadnji štapić, izmakao se je i sa svih strana ogledao svoje djelo. 

Uprav sputan koš! — reče zadovoljno, pristupi, podigne ga 
i vagne u rukama. — Nije pretežak — reče i obađe ovce sa svih 
strana. Trzale su se i plahovito zvirkale za svakim zvukom. 

— Ne bojte se vi, male moje — tješio ih Jošića, mljackao jezi¬ 
kom i pružao ruku prema ovcama, kao da im nudi soli. Sve su pole¬ 
tjele i skupile se oko njega. — Sad će vas vaš ćakan odvesti odolen. 

— Koš je gotov, pa moremo ići. 

Uzeo je koš, zabacio ga na leđa i poveo ovce prema Briščićima, 
gdje su bili ostali selski čobani. 

Čim su se sastali, ispričao im je Jošića, kakvo je čudo doživio. 
Čobani su u čudu zinuli i propitkivali ga o svim mogućim i nemo¬ 
gućim doživljajima s vukovima, a napose im je morao po nekoliko 
puta opisivati Šeponju. Mali su slušali kao začarani, jer su sve te 
priče za njih vazda nove, i ako su već sve nebrojeno puta i čuli i 
sami prepričavali. Među njima je bio jedini Jošića odrastao čovjek, 
a drugo sve su bili dječaci i djevojčice između desetak i petnaest, 
šesnaest godina. 

Malo poslije su se sastali i s čobanima iz ostalih sela — sa onima 
ispod Peršinca — pa je Jošića morao i njima pričati, što je doživio 
1 što je znao o vukovima. 

— Al ovako čudo i gadalinu nisam nikad vidije nit od koga čuje 
^ponavljao Je Jošića, i što je dulje i češće pripovijedao i ponavljao, 

+^ e mU I e čudnije i nevjerojatnije. — Vrag je upamtije vuka na 

noge?! 

kj pi eca su ga požudno slušala, puhala u šake, da ih zgriju i poska- 
11 a bosim nožicama, da ubrzaju kolanje krvi. Svi su bili bosi osim 

] v * ć ’ Čitanka za više razrede sr. škola 37 

Jošiće, jer po kiši ne može biti obuveno dijete iz prave kuće. Šteta 
je opanaka. Raskvase se i rašire, pa ih je poslije teško urediti. No¬ 
sići su se modrili, obrazi žarili, a oči suzile. Među njima je bio naj¬ 
manji Mile Kikin, dječačić do desetak godina, sav modar kao čivit, a s 
opancima pod pazuhom. Jošića mu je bio blizi rod po materi, pa ga 
je zvao tetkom, a kako ga je Jošića vrlo volio, to ga je mali neumorno 
ispitivao, a tetak odgovarao. 

— Ja uprav mislim, tetak — reče Mile, skoči s noge na nogu i 
puhne u šake — da to i nije bije vuk, neg vrag, potari ga sveti Krizu! 

_ Daaa, moje zlato! Ne nosi vrag ovaca. Un ide, tako, po go¬ 
spodu i lopove, a nije mu do janjaca. 

— Ja mislim, da bi on i ovcu poije! — primijeti Rujo Rasparanov 
i mudro se zagleda u Jošiću« 

_ A, nu, ne bi mu kosti smetale — dopusti Jošića — ai unaj 

šeponja je naš domaći vrag, i biće š njim još posla. Kako j’un mene 
samo pogleda', kun da mi se ruga! E, braćo moja! 

Još su isti dan znala sva okolna sela za tog novog i neobičnog 

gosta. 

❖ 


Dotada nije nitko ništa o njemu čuo niti ga je itko vidio, a od 
toga dana se pojavljivao svakih desetak dana sad u Grabaru, sad 
u Pilama pa onda u Pilaru i Pilani Balenskoj, a jednog je dana udario 
pod Babića Glavicu, skoro među same kuće. 

Ni jednom se nije desilo, da su čobani opazili, otkud dolazi, pa 
da bi ga uplašili i otjerali. Nikada. Svi su ga viđali samo s ovcom ili 
janjetom na leđima i u bijegu« 

Druge su vukove viđali, kako se prikradaju, kako se zaskaču na 
ovcu a češće i kako ih u trku hvataju, pa onda čobani dignu viku i 
graju; ako imadu pušku, pucaju, a imadu U slučajno dobru vatru, 
bacaju ugarke, pa tako gdjekada i obrane stado. 

Kod Šeponje tog nema. Nitko ne vidje ni kako dolazi ni kako 
hvata svoje žrtve. Kao da pane iz oblaka! Ovce se plaše i potrče, 
kad već i on bježi, pa čobani ne mogu ništa drugo nego da vicu i 
time samo ubrzavaju njegov bijeg. Pa i taj je njegov bi,eg neobičan 
i tajanstven. Iza drugih vukova ostane uvijek lokva krvi i P on ^ 
vune, a gdjekada se nađe i po koja jača kost na onom mjestu * 
su jeli. Iza Šeponje još nije nitko našao ni čuperka vune. one 

vazda dade pratiti krvav trag, a onda nestane iza toga, kao da je 
sve propalo u zemlju. 

Isto se tako još nije nikada pojavio u društvu sa drugim vuko¬ 
vima, a takova su društva, pogotovo zimi, veoma česta pojava. Ide 
naprijed izvidnica, onda koji vuk, u sredini vučica,, a otraga opet 
vukovi. Postava se stalno i sigurno mijenja tako, da je vazda drugi 
na čelu, ali vučica i mladež ostaju stalno u zaštićenoj sredini. Kada 
nastanu kucaljke, onda je drugi red stupanja. 

Nikada nije nitko Šeponju vidio osim posve sama i — sa plijenom 
na plećima. 

Kako je bilo lako ustanoviti svaki slučaj njegove otimačine, jer 
su ga redovno vidjeli na bijegu, utvrdilo se, da je u godini dana po¬ 
činio više štete on sam nego prošle godine vukovi uopće svi skupa, 
a i te je godine većina lupeština išla na njegov račun. S toga su 
ljudi molili i zaklinjali lovce, da ga traže i gone, a oni im obećavali 
i svaki se unaprijed hvalio, kako će uprav on donijeti njegovu kožu, 
no ostade sve na obećanjima. Zimi su češće išle cijele hajke i bilo je 
vučijih koža na pazaru, ali Šeponjina ostade zdrava i čitava. Češće 
mu nailazili na trag. Jasno se vidi, da je snijegom prošla zvijer na 
tri noge, i sve ideš i pratiš, dok najednom ne nastane zbrka i u 
tome tragu, jer čim je poletio, skakao je stupačke kao sapet konj, 
miješao zadnje i prednje tragove, pa si ubrzo dospio u dvoumicu, da 
li se tu doista radi o Šeponji ili o kome posve zdravom vuku, a možda 
i o lovnome psu. 

Kadgod se koji lovac vratio bez Šeponje — a po njega je bio 
pošao! — nalazio je stotinu isprika. 

Da se un miša s drugim vukovima, lako bi ja za njega! Nigdi 
bi se izda ili bi zaboravije, al’ ovako mu ne može ni vrag ući u trag. 

Tako je prošla prva zima, prošlo ljeto, vagnula i jesen, a Šeponja 
pasovao mudro, obzirno, oprezno i prepredeno, da su mu se ljudi di- 

i a k° su ga proklinjali. 

To je pravi vuk. Taj zna, kako se živi — govorili su iza svake 

štete. 

i... T. ^ kako, da se mi š njim pogodimo! — predlagao je ša- 

j V ^ as P ara n Babić. — Da mi njemu po redu svake nedilje da- 
em ° P° OVcu i pa neka nam živi, kad je taki! 

ka ■ T ! i °} k ra * C) a l un unda više ne bi bije Šeponja, man sinja ku- 

VlC a, koju rane ka’ prase — odgovori Makan. 

Nije se, naravno, doznalo, kako je ostao bez noge, ali su ljudi 
to pod sigurno tumačili tako, da se je bio negdje uhvatio u gvožđa 
— u stupicu — pa kako je vuk od srca i ponosa, nije mogao tu če¬ 
kati, dok ga tko premlati, već je jednostavno odgrizao sam svoju 
rođenu nogu, da spasi glavu. Tako je to rastumačeno i tako je to 
bilo utvrđeno. Da li nije imao cijele noge do bedra ili samo do iznad 
koljena, nijesu se ljudi mogli složiti, jer su Šeponju redovno viđali 
dječaci i djevojčice, pa je u teškom strahu svako vidjelo drugačiju 
ncgu ili nije vidjelo ništa osim da skače samo na tri. 

Pitali su najčešće Josipu Šulentića, što on misli, kako izgleda 
ona četvrta noga, no ni on nije mogao dati nikakova razjašnjenja, 
već je vazda svršavao svoje mnijenje: 

— Pametnu vuku dosta i tri noge, a budalastu ne bi koristilo, 
da i' ima i deset! 

* 

Snijeg se otopio toliko, da je sve grmlje već bilo posve slobod¬ 
no, a sitna travica sramežljivo provirivala tu i tamo na pašnjacima. 
Prošarica! Na proplancima je već snijega potpuno nestalo, pa su 
ljudi izgonili blago, da se prohoda i prozrači, a da usput i otkine po 
koju travku. 

Kako se je blago držalo trave i čistine, čobani nijesu imali 
mnogo posla pa su naložili ogromnu vatru i grijali se. Neki su po¬ 
kušali, da se piljaju, ali su im piljci ispadali iz ozeblih prstiju, pa su 
se počeli titrati, jer su ipak titre dugački štapići, koji ne mogu lako 
ispadati kao okrugli kamenčići, pa prsti bili i promrzli. 

Kad su se najljepše zabavljali, i zvona lagano i jednolično odje¬ 
kivala s ovnovskih vratova, nenadano stade trka ovaca, a jezičci 
udariše, kao da će raznijeti zvona i odletjeti s ovnova. 

Svi čobani klisnuše na noge i odmah počeše u sav glas vikati: 

— Pustija! Pustija! 

Razletješe se na sve strane oko stada. 

— Eno ga, eno ga! — zavika Šipleta Markezanov. — Eno Še- 
ponje! 

Šeponja je, doista, odmjereno i pažljivo skakao s teretom na 
leđima. Vjerojatno je ovcu zaklao prvim ugrizom, dok se nije javljala, 
a i nogama je samo slabo i nesigurno omahivala. 

Za čas se izgubio i nestao, kao da ga je đavo pokupio. 

— E, otkud dođe? — čudio se Mateša Šimunov i brže bolje počeo 
lučiti svoje ovce, da vidi, nije li se baš na njegovu namjerio. 

Iza kratke pregledbe ustanoviše, da je Šeponja odnio jalovicu 
Markića Vidurinova. 

— Pa, kako je izabra uprav jalovicu?! 

E, Šeponja je to! Ne će un što bilo — šalili su se momčići, 
a Mići se Markićevu svrnule suze u očima. 

— Sve mu poganac zatra i deveto kolino! — proklinjao je Mića 
i jedva sustezao suze. 

Ta je rana navala ljude iznenadila i uplašila, pa odlučiše, da še 
opet pođe u hajku, dok još ima snijega. U dogovoranju i pregova¬ 
ranju prođe nekoliko dana, no najzad se složiše, da mole i finance i 
žandare, da i oni pođu s njima. 

S kim se najčešće druži? — upita žandarski veljbaba. 

S vragom! — odgovori neki. — S vragom bi se vuk družije?! 

— A, da! ispravi se veljbaba, — 0 vuku se radi. 

E, e. O vuku, gospodine. I ne bi mu ni’ko sta’ na kraj. 

Da se on s kime druži, lako bi za njega — rastumači veljbaba 
— al' ovako. — Ja ne znam. 

— A, nu, gospodine — odgovoriše seljaci. —- Nema ga ’ko iz¬ 
dati, nema. Un se ne druži s vukovima. Vaik je sam. Nego da nas 
rišite toga zla. 

Nismo mi za to tu, — ljute se veljbaba. — Ne plaća nas car, 
da vukove gonimo. 

Al vas mi plaćamo, gospodine, da nas branite od svakoga 
zla. 

Ne mudruj, molim te — odgovori veljbaba i obeća, da će 
poslati dva oružnika, kad se digne hajka. 

., l ^ nanc * su se s Početka nećkali dokazujući, da vuk ne čini 

f v dohodarstveni prekršaj, pa da nemaju razloga da ureduju, 
.r 3 S ? S . e P resta E šaliti i obećali, da će i njih nekoliko sudje- 
a 1 u potjeri, a to tim prije, što i sami drže nekoliko ovaca. 

Župa ’ ^° ve ovce idu s Rukavinskim stadima tu po glavicama prema 
ipak _^ na ’ f a nema velike opasnosti, jer je Velebit podaleko, no 
odlika 1 VUk 116 Spa y a> ^ e P° n i a se J e već i tu omrsio. Njegova je 
m eta f S U J e lovište dugačko skoro dvadeset kilo- 

°n nen \ se nikađ _ nije pojavio dvaput zaredom na istom mjestu. 

P e no rstari i vazda je tamo, gdje mu se najmanje nadaju. 

1 vazda sam, vazda miran, promišljen i odlučan. Kuda smjeri, 
tuda i pogađa, a uvijek je ondje, gdje nema obrane. 

Iduće se nedjelje, u ranu zoru, sastalo društvo na cesti u Efdfcj. 
na Krušničkom mostu. S Velebita je pirio prol,etm povjetarac, gora 
mirisala nabubrelim pupoljcima, a Krusmca zuborila vese 
tom, kao da se ruga društvu, koje se kupi tu na njezinu hrptu. 

čekali su nadšumara, koji je određen za vođu i za P ov ^ nl a & 
Seljaci su se šalili i komedijali, a Rasparan je svakako nasto ) ao ° 
prodre sa svojim prijedlogom, da se sporazume sa Seponjom, dok je 
žandarski veljbaba nudio okladu, da je Seponja njegov 

_ ’Est vrag vaš i na njemu bronza! - dobaci Nikolica Vrban. 

— Nema taj, gospodine, ni ortaka ni ostava! 

Nadšumar odredi, da će hajka udariti iz Ergeljca preko Locma 
pa se ’vatiti Poljane, onda Planom Balenskom, obroncima Pilara, 

pa nazad na Grabar i onda, dokle dospije. _ 

— Kako bi bilo, da probazamo i o de ispod Visuca. P 

neki Žuoan. — I o'de je un već gospodarije. 

Jedan se financ usprotivi, jer da tu sigurno nije a nadšumar se 
pridruži »jegovu mnijenju, pa tako krenuše odredemm pravcem. 

Cijeli dan su se lomili, po grmečima i ogredeima, a da mg 1 
ni traga ni glasa. Pod noć nije više nitko pazio već su ae sv, dogo¬ 
varali, kako hajku moraju završiti u Dačkovoj birtiji kod brk je, p 
su se žurili, da što prije tamo stignu. 

Veljbaba je bio neraspoložen, a finanoi su tvrdih, da bi ga 
svakako našli, da nosi duhan, sol ili vino, ali — kad nosi ovce, nije 

to posao za financa, , . u 

Rasparan je predložio, dal svi složno izjave, kad stignu u birfaj 
praznih šaka, da su šeponji »dali pardou«, jer je pravi vuk od ota- 
_ Bolje tako, neg da nam se svit ruga — potkrepljivao J 
svoj prijedlog. - Jer bi nam se svit ruga, kad moremo slagati.. 

Kod Đačka se je orio smijeh i praskale doskočice na racim 
svega I svakoga, a najviše na glavu gospodina nadšumara kao vučjeg 

poglavara i gospodina veljbabe, koji je izgu io o a u. _ ^ 

— Da sam ja upravljao hajkom, Seponja bi sada bio tu 

jedan financ posve ozbiljno. 

Drugi skočiše na njega prigovorima i ukorima, a i se 
dao smesti. Bio bi odredio, da se temeljito pretrazi Pilar, 
bi krenuo prema Ričicama. 

— Aja! — usprotivi se Župan. — Trebali smo pognati na ovu 
siranu k Lipa ču. Tu je un. 

— To ti zato) govoriš, što tvoje ovce iđu na ovu stranu-odgo¬ 

vori financ. 

— I vaše, gospodine! Al’ nije zato, nego un je niki dan poi/je 
Balensku ovcu, pa je sada nigdi na protivnim stranama. 

Dok su se oni još najžešće prepirali, doleti netko iz finanske 
vojarne i saopći, da je Seponja večeras odnio — ovcu. 

— I baš vinancima! —* klikne Župan i udari dlanom o dlan. — 
E, Bog ga poživije! 

Svi se počeše smijati, a financi se zgledaše u neprilici pa pri- 
hvatiše i oni. Odnio, odnio — sad nema pomoći. 

— Braćo i gospodo! — reč^ Rasparan Babić povišenim glasom, 
uze čašu u ruku i ustade. ■— Ja bi napije zdravicu tome našem 

junačini! 

Svi ušutješe, da čuju, što će to isplesti stari šalivdžija i obješenjak. 

— Pljujem ti ja na vuka — govorio je on — koga žene gone 
preslicama, i kojemu svaki balavander zna za noćište. Ovo je vuk 
ka' ovaj naši Seponja! Goni ga deset sela, goni ga i šumarija i žanda- 
rija i vinancija, a on se smije i ne će sirotinjske ovce neg* baš pade 
na vinancsku, da se zna i da se pripovida. Bog ga poživije i neka 
nam ga i neka se 'rani, kad zna i umi. 

Svi prihvatišei zdravicu sa smijehom i povicima, dobro se napiše 
i odlučiše, da više ne idu na Šeponju u hajci, već da će ga pojedinci 
vrebati. 

Međutim, on je još neko pola godne gospodski i mimo živio, a 
onda nestao, da nitko ne zna, kuda je otišao, kao što nije znao, ni 
otkuda je bio došao. 

Mile Budak 


2* Barušina smrt 

Desetog dana zovnu plovana, da Barušu ispovjedi i Lukicu krsti, 
<■ a ne moraju po toj Božjoj ciči vući dijete u crkvu. Smrzlo bi se. 
u an je kano sjena dolazio u sobu, pogledavao Barušu, kradom 
risao suze i uticao vam. Bio je više mrtav nego živ. 
t t T Bože moj — šaptao je kao izvan sebe — pogledaj na me. 

Zm } mene > a. nju mi spasi. Spasi mi kuću i ognjište, kad je u Tvojim 
svetim rukami. J 

0 nije osjećao opasnosti. Bio je potpuno miran. Većinom 

zamišljen. Sjede u koji kut i ostaje tamo, dok ga tko ne makne. 

Kad je dolazio plovan, reče mu Anera, da jel to samo radi krštenja, 
no njega nije mnogo ni zanimalo, zbog čega je dolazio, tim se je u 
njemu stišao prvi val radosti pod udarcem novog događaja, u nje¬ 
govoj je duši nastala opet ubitačna tišina kao kad ljetna žega pritisne 
polja, pa ne vidiš na njima ni traga bilo kakva života ni ćuha vjetra 
— ništa osim treperenja zraka kao bezbojnih plamečaka po prilici 
jedan metar iznad zemlje. Vidio je, da su se oko Baruše nešto 
ustrčali, no to $ej —računao je — radi onoga, što je neki dan bilo. 
Bolesna je još, pa paze na nju. Najradije bi se zadržavao u kući, pa 
kad bi primijetio, da su u sobi same Baruša i Anera, odmah bi ulazio, 
sjeo na stolčić blizu Barušine glave, milovao je po licu i tepao joj 
kao malom djetetu: 

— Paji ti, paji, maljukno moje. Šuštala sli mi... Samo paji i 
ništa se ne boj... 

Njoj su godile njegove riječi, te joj se činilo, da joj bolovi doista 
jenjavaju pod dodirom njegove ruke. Očito nije opažala velikih 
promjena, koje se u njemu odigravaju, jer kad je to još prije primje¬ 
ćivala, Aneri je vazda uspjelo, da joj razbije bojazni, a sada niti nije 
bilo ništa neobično. Njoj je slabo, već se ispovjedila, pa je onda 
posve naravno, da je tužan i zamišljen, a tako joj toplo šapće x tako 
je nježno miluje: 

— Paji ti, paji, maljukno moje i ništa se ne boj... 

Ne boji se ona, ali vidi, da će njezin mali Lukica ostati sirota, 
a još nije potrošio ni majčina mlijeka. Ona će ga ponijeti pune grudi 
u crnu zemlju, da njime nadoji druge male crviće, a njezin će Lukica 
uzalud plakati ... Ne će ni znati, da on to plače za svojom majčicom 

i njezinim prepunim mladim grudima-Onda će mu dati drugoga 

mlijeka. Bog zna, čijega-Sigurno će ga dojiti Kajana kao i svoga 

malog Miću, samo što će Lukici vazda pomiješati s mlijekom i 
mnogo suza. Plakat će nad njim. Bit će joj žao, što je njegova majčica 
otišla punih grudiju, pa on sada mora otimati mlijeko malome Miči 

Ui plakati, dok Miči što ostane-Same su joj suze potekle, a 

Ducina ih je svojom rukom razmahivao po njezinu licu, a da nije 
ni primijetio, da ona plače. Spustila je vjeđe, a suze su same tekle. 

Anera dade Ducini glavom znak, da iziđe u kuću, i rastumači 

mu znakovima, da Baruša spava. 

— Spava, veselje moje, spava. Neka samo spava — šaptao 1« 

on i na) prstima se udaljio. 

* * 


Baruše je ležala nauznak, stisnutih vjeđa i teško, ubrzano 
disala. ■ i j ■ • j j | |jj 

— Svemogući moj Bože, spasi mi je ognjištu i ovom ditetu — 
uzdisao je Lukan. — Uzmi mene, dobri moj Bože. 

Bog je ipak volio uzeti Barušu. 

— Ajme meni, do moga groba i do moga Boga — jaukao je 
Lukan u sav glas. 

— A što bi stricu, Ane? — šane Ducina. — Bog bije š njim! 
‘E T poblunije? 

Ona mu polako, oprezno, iz daleka rastumači, što se dogodilo i 
stane ga tješiti. 

— Samo se ti šali! — odgovori joj on i nasmije se. — Jer se 
ne bi i ti ’ednom našalila?! Bluno, kun da ja ne znam, da una spava! 
Vidije sam je i malo prvo. Spava. I rad toga stric reve?! ... Što j* 
blunast! Reci mu ti, nek muči. Tebe će poslušati. 

Iza toga je opet sjeo u jedan kut, podbočio laktove na koljena, 
glavu metnuo u dlanove i buljio tupo u neodređenu točku. Koji su 
dolazili i vidjeli ga, razumjeli su: umrla onako mlada, zdrava žena, 
ostalo nejačko dijete, voljeli se, pa — kako ne će biti kao izvan 
sebe?! Nije čudo, što ne plače, jer se od prevelike boli teško pro- 
plače, a kad se proplače, onda se lahko ne ustavlja. 

* * 

Kad su je uredili i metnuli na mrtvački odar, šane Anera majki 
Mandici, da rekne svima, da iziđu osim njih dviju, pa onda dovede 
Ducinu. On je neprestano sjedio u kući, i čim mu Anera šane, da 
ide s njom, odmah ustane i pođe bez riječi. Kad je opazio Barušu, 

šane: 

*Esam li ja reka\ da spava?! A šta ti tu, majko, cmoliš, da 
je još probudiš? — šane on ljutito punici, kad je primijetio, da plače. 

. t Kleknimo, Dujkane, pa se pomolimo dragome Bogu za 
njezinu dušicu — rekne mu Anera i klekne. Klekne i Manda, pa i on, 
govoreći: 

Pomolimo se, kako ne bi?! Ja ću moliti za njezino zdravlje, 
vas dvi — kako vam drago. 

• i^ n * e . ra ^ e Paušala da moli glasno, no jecaji su joj previše presi- 
cali riječi, p a je molila sve tiše i tiše. 

Npty, -a ^.k° * a k°» obje ću vas potirati van! — reče on. — 

oi e je tu buniti svojim šmrcanjem. 

10 1 ° n ’ a kad su svršili i ustali, Anera mu pruži grančicu, 

natopljenu u blagoslovljenoj vodi, da je poškropi. I to je učinio bez 
prigovora, ističući: 

— Blagoslovljena j' voda dobra stvar. 

Zatim se nagne nad Barušu i počne joj šaptati: 

— Paji ti, paji, maljukno moje i ne slušaj, što ove bene oko tebe 
cmole ... Maljukno moje ... 

Zatim metnu ruku na njezino lice i pomiluje ju, no naglo povuče 
ruku, kao da se je prepao, govoreći: 

— Mili moj Bože, velko ti je ledena! Triba dobro natrpati peć. 

Priđe k peći i popipa je. 

— 'Ladna! —vikne ljutito. — Vatru ste zatrli, a una tu ka’ led! 

Anera mu je tumačila, kako se ne smije ložiti, kad je mrtvac 
u sobi, no tu se nije s njom nikako složio. Tvrdio je, da Baruša samo 
spava, pa se onda i mora ložiti. Žurno je izišao u kuću, zagrabio s 
ognjišta gvozdenom lopatom žeravice, metnuo je u peć i natrpao 
drva. Svi su — a bilo ih je mnogo u kući! — skočili, da ga spriječe u 
tom poslu, no Anera ih umiri i pusti ga, da naloži, a dok je on to radio, 
dogovori se s Josom, da ga odvede k sebi i tamo što dulje zadrži, a 
ako bude moguće i preko noći. 

Joso se nije dao nagovoriti, da ide s njime. 

— Probudi’će mi malu, ako odem — reče mu. — Vidiš kolki 
su se skupili ka' na larmu. Misle benaći, da j' umrla, a una spava 
slatko ka' malo dite. Sad sam bije kod nje. 

Morala je 1 pomoći Anera, te ga nagovorila, da ide, obećavši mu, 
da će ona paziti, da Barušu nitko ne smeta. Kad je čuo Blazić, o 
čemu se radi, sam se ponudi, da će biti kod kuće sa Ducinom. 

— Pametnije j’, jadan zete, da nisi sad tamo — govorio je 
Ducini, idući s njim i Josom prtinom preko Doca. — Puna i’ je kuća, 
pa što 'š tamo?! 

— Da nije Anere, sve bi' ja nji' istira', odgovara on uvjerljivo. 
— Uni njoj ne bi dali mira. 

— Kome ne bi dali mira? 

— Mojoj Baruši. 

— Bog s tobom, moj zete! 

— I s tobom, moj taste, ako Mu je i do tog! — reče Ducina 
svečano i veselo. — Vidim ja, da si i ti ka i uni, pa misliš, da 

j’ moja Baruša umrla, a una samo spava. 

— E, da, da — poče Blažić uzmicati. — Uprav sam se i ja 

privarije ,.. 

Cas zašuti, a onda reče tiše Josi: 

— Gotov je, jadan mu Lukan i ovo dočeka'! 

# * 

Istom sutradan, odmah iza podne, išla su njih dvojica Lukanovoj 
kući radi sprovoda. Baruša je već ležala u otkrivenom sanduku. 

— Još spava — šane Aneri, priđe i pomiluje ju po licu. — 
Velko ti je vaik ledena, 

— Sad će, moj Dujkane, odniti našu Barušu — odgovori mu 
ona isto šaptom. 

— A kud bi je nosili? — iznenadi se on. 

— K majci, k tvojoj jedinici. 

On se malko zamisli, pa će onda odlučno: 

— To mogu } a ja ću ništo učiniti! Znaš što? Vidi’ ćeš sada! — 
reče i otide do škrinje, na kojoj je bilo Barušino staro! odijelo, uzme 
ga, smota i metne pod pazuho: — Ovo ne dam. To ću ja sakriti, pa 
će se una onda jope’ vratiti. 

— A ’di ’š sakriti?! 

— Tebi ću pokazati. Moreš ići sa mnom — odgovori joj i pođe, 
a ona za njim. Sve je odnio u a jat, na svoj ležaj, metnuo pod plahtu 
na sijeno: — Tako. Vidi’ ćeš ti sada . . . 

Putem do groblja je bio miran kao janje. Nije prolio ni jedne 
suze. Lukana su Joso i Makić među sobom više nosili nego vodili 
kao mrtva. Više nije mogao plakati, već je samo jecao, stenjao i 

uzdisao: ' | 

— Bože moj, Bože moj.., 

Kad su lijes spustili u raku, odjeknulo je mirno, tiho zimsko 
predvečerje samrtnim vriskom majke Mande, koji su Anera i Kajana 
pratile svojim jecajima i žaljkama, a mrtvački ga glasovi zvona 
svetoga Roka hvatali u zraku i nosili sve do Svetoga brda i nebesa. 

~ p a)i ti, paji, maljukno moje! — reče Ducina nježno i toliko 
^ ctsno, da su oko njega svi čuli i zamuknuli. — Pozdravi mi moju 
jedinicu i brzo mi se vrati. 

(IZ ^Snma«) MUe Budak 


3= Lukan i blago 

Došla je i subota, Lukan obavlja redovno svoje poslove, no/ dan 
bez kraja, kao da se ukočio u grču, pa ne može ni naprijed ni 
1ia Lr ag« Ni posao mu ne ide od ruke kao inače. Sve nekako zapinje, 




588 


koš mu je sa sijenom pretežak, rozge u rukama kao da su od olova, 
a blago ga čudno i tajanstveno prati svojun krupnim očima. Očito i 
blago vidi, da on nije više onaj, koji j^ prije bio Osjeća blago njegov 
pogled i njegovu ruku i vidi, da ga više ne miluje, da ga ne gleda, 
da^mu ne tepa i ne smijulji se, kao što je to prije činio Osjeća blago 
i žao mu je, pa ga stoga i gleda tako tugaljivo svojim velikim^vkzmm 
pogledima. Lukan to vidi i razumije, pa mu je jos teze ht o| , 
sve popravi, da sve bude, kao što je bilo i prije, i kusa, da pom lu e 
svako pojedino: i volove i krave i junad i ovce - sve bi ih zebo 
tetošiti i maziti i reče im, da je on uvijek isti, uvijd, njihov stan 
Lukan, koji ih toliko voli, no - ne uspijeva. I sam os,eca, da m , 
ruka ukočena, tvrda i teška, a usta suha, pa kad sane: 

- Maljo moje, sljatko moje! - učini mu se, da samo brsli - 
mhacka nerazumljive i nesuvisle riječi, pa to onda mora osjetiti i 
blago, koje je naučeno na njegov zvonki, topli glas, kojim ga je sva o 
jutro pozdravljao i nukao, da ustane, a blago mu se s tankim mu¬ 
canjem ili kratkim blejanjem javljalo, kao da mu srdačno uzvraća 

n,eg °Bkgo° osjeća, da je njegov jezik danas težak i natečen kao^u 

teškom pijanstvu, a ne vidje ga nikada pijana s ° ,e 
danas? Učini mu se, da ga napose volovi promatraju s na, 
tugom i zabrinutošću, pa stane najprije među Zekonju i Vmotu, a 
zatim među Vilaša i Peronju, stane ih gladiti i šaptati im kao djeci. 

_ Malji moji, lipi moji, ne bojte se vi za svog strica Ne ** 
njemu, ako Bog da, ništa biti ... Braćo moja, dobri moji . Et < 
mora biti, mora, al nel bojte se vi ... Vrati će se vami vas stric .. • 
•Oće, ako Bog da ... I pro ce ta nesrića. Da' će Bog pa ce se 
zaboraviti ... A Bog će oprostiti, jer Un sve vidi i sve zna - Und 
će se vami vaš stric jope nasmijati i milovati vas i tepati vam. Oc , 

’oće, ako Bog da . -. - , 

Volovi su zadovoljno pružali vratove, kao da mu ih Pameću, 
kako bi ih što zgodnije i lakše češkao i milovao, a glavu su podizali, 
kao da žele dokučiti njegovo lice i uzvratiti mu milovanjem 
vanje. Razumije blago, razumije. Vidio je to i osjećao Lu an, p 
je bilo tim žalije, što ne može biti veseo i raspoložen s njime, kao 

što je negda bio. 

(Iz »Ognjišta«, IV. dio) - - 


Mile Budak 


TRAŽENJE BOGA 

L 

Za ljetnih praznika iza mature (g. 1903.) svakog sam se jutra 
pred izlazak sunca uspeo navrh brijega (u očevu vinogradu) s oma- 
šnom knjigom: P e s c h, Die grossen Weltratsel. Ne sjećam se f 
zašto sam u sjemenišnoj biblioteci uzeo baš ovu knjigu. Odnekud 
mi dopalo ruku i nekoliko propagandističkih spisa pokreta (onda 
vrlo aktualnog) za »moral bez religije«. Po svome školskom drugu 
(veoma nadarenom Židovu) upoznao sam Haeckelove »Weltratsel« 
i socijalističku literaturu. Sjećam se, da je taj moj drug vrlo uvjer¬ 
ljivo poricao svaku religioznu potrebu, pa sam se stao zanimati za 
osnovanost toga poricanja. Od njega sam prvoga doznao za Mar- 
ksovu krilaticu (koju je, znamo, Lenjin obnovio), da je religija 
opium. Pitao sam se: zar mene doista religija omamljuje i koliko? 
Ako je religija zaista opća obmana, koji su joj razlozi ili izvori? 
Čitajući Pescha, uvidio sam, da religijski problem izvire u proma¬ 
tranju svijeta i života, pa sam se pitao: Nije li možda baš u bez¬ 
razložnom zabacivanju religije izvjesni opium? Dok ne doznam, da 
li se u religiji ili u njezinoj negaciji nalazi opium, ne mogu odbaciti 
religiju kao problem, kao zadatak filozofijskog ispitivanja. Kod po¬ 
ricanja religije nijesam vidio, da ono rezultira iz mučnog rada, dok 
već sama skepsa, za razliku od komodnog poricanja iziskuje goleme 
napore u nemiru istraživanja. Praktički s obzirom na zadovoljenje 
života činilo mi se najmanje vjerojatnim, da bi religija, priznavanje 
Boga, značilo opium: ta religija nameće obvezu moralnog života, 
a to znači, da religija postavlja i svrhu života, koja se ne podudara 
s nekim osjetilnim ili »materijalističkim« teženjem i djelovanjem (jer 
inače ne bi ni bilo obveze). Praktički i dosljedno, kad bi religija 
bila opium, značilo bi ne samo, da nema apsulutne obveze, nego 
da nema nikojeg temelja teženje za nematerijalnim ciljem života. U 
religiji motivirano nastojanje, kojim čovjek disciplinira osjetilnu 
svoju narav, bilo bi također samo opium. Zar uistinu religija kao 
moralni regulator u instinktima života nije drugo nego opium? 

zmemo li, da je religija nekim ljudima životna potreba, to bi zar 
značilo, da o njoj ne možemo doznati istinu? 

Čitajući Haeckela, sjećam se da me je revoltirao njegov dogmat- 
® ^nekritički način »filozofije«; odbijala me neka smiona površnost, 
Vr nje bez dokaza, pretenciozni ton izlaganja. Mojem školskom 
ru gu simpatično je bilo Haeckelovo cinično zabacivanje religioznih 
»Priča«. Uviđao sam, da popularnu aureolu Haeckelu ne stvara filo- 




590 


... , n etičk i i religijski negativizam. Kasnije sam čitao u tezama 
ia ’- ^Ikofsaveza« da je svaki dualizam protukulturan, i da ga 

;:: n ;^tnZ ^ »*..«- *- 

stao san, se ponaio orijentirati “f"V^etada Z 
napadaj na Haeckela (u »Philosophia militans«); a odnekuda sam 

doznao, da Reinke zove Haeckela fanatikom i poz,va 
prirodoznanstvenu (biologijsku) naobrazbu. !Znao sam^ da 
Chwolson kaže: »Poru ž a i *£££,$£ 

, Z a Haeckela :nm,esna ,e opet st Le „poznao 

: a am HlsertJ Donnert. Wasma„na, Sedam iodina iza »Weltratsel<. 
11007 1 osnovan ie bio »Keplerov savez« za sirenje prirodnih naima 
rodno”zoiiiom, a proti ri.mističkom savezu« Ne S d,e sam 
tamo čitao, da prirodna znanost prelazi emp.nm u času, kad tvrd 
atoam - Ovakve primjedbe nalazim u svojim zab,l,eskama iz 

onog vremena. 

Znao sam ostajati navrh brijega po čitav dan d ° 

^.taL^č^od ničta k jer sam htio 
da sam doznam, gdje ću Ga naći? Preda mnom ,e puki.^ravniea^ 

Njega nema. Gledam na sunce, i to nije n, ar 1 

• ji" • a i" -ama? Ta Ga nigdje ne vidim. Moram li Ga vidj 
vidljivim daljinama? Ja oa mg j p uistinu 

ćuiem Ga- u savjesti mi kaže, da ne smijem zlo činiti Zar Ga uistinu 

čujem, i zar je to uistinu On, Bog? Zapravo ga ne vidim i ne ću , 

to ja sam od sebe držim, da je»zlo« zabranjeno, a sam o s - 

' Kod tih sam riječi zastao, pribilježio ih, i kad evo to*** rek^- 

struiram tadašnje svoje duševno stanje, držim, a je 

... i _• sam otkrio. Bilješka naime glasi ovako. 1 

fhTJsaTtaj ja? Ja se razgledavam, dotičem svoje tijelo i znam, 

da razmišljam o Bogu. Razmišljam. A što je moje^ razm “ J “^g 
Svakako je razlika između mojeg razmišljanja i sveg 1 ^ 

svijeta. Razmišljanje je u meni. Sto je jos u men . Pj g? 

meni to, da je 2 + 3 - 5. A zašto nije 11 , gm raditi 

Tko to tako određuje? Niti smijem misli i po J , ^ ^ nji h 

po volji. Neke sile postoje, kojih ne vidim. Ipak 
biti i Bog. Makar odmah umro, samo da mi je to dozna i.« 

Iz ovih riječi danas razbirem, da je morao biti vehementan do 

življa) traženja Boga. 


II. 



Puno me je u životu izmučila skepsa o Bogu. Godinama sam 
radio i nebrojene sam noći probdio kod lektire i u razmišljanju — 
padajući iznovice u skepsu. Mnogoput sam sklopljenih ruku pomolio 
sc Bogu, kad sam slomljen od živčanog napora doživio tjeskobni 
osjećaj, da se primičem duševnom poremećenju. »Ako te ima, Bože 
(ovu sam molitvu pribilježio), ti znaš, da tebe tražim, pa ne daj, 
da na tom putu klonem i prije, nego sam te našao. Neizrecivom i 
neodoljivom snagom sapinje me čežnja, da doznam istinu o tebi. Ja 
dobro znadem, tko si ti — i sada, kad sumnjam, da li postojiš. I 
oni ljudi, koji tebe ne priznaju, jednako kao i tvoji poklonici znadu, 
tko si ti: imadu pojam o tebi. Ti ne možeš da budeš drugi — ako 
jesi, ili ako te ima — nego onaj, od koga je sav svijet zavisan, koji 
je uzročnik svega u svijetu, pa i moga života. Ti onda i znaš sve, 
ti si i postavio svrhu našim životima. Taj i takav, kako te znademo*, 
jesi li ili nisi? Istinu u odgovoru na ovo pitanje žudim doznati — 
jer mi je u toj istini najveća vrijednost za život. Ako naime uistinu 
postojiš, onda znadem, da je razlika između dobra i zla tvojom 
voljom postavljena. Jer taj zakon života moram priznati, i ako tebe 
ne priznajem; ali bez tebe ne znam, zašto da ga priznajem. Ako ti 
jesi, znam, da si dao svrhu zakonu; znam, da po njoj dobiva moralna 
dobrota mojih čina najvišu vrijednost; znam, da onda moram postati 
moralna ličnost, znam, da se moram svojom voljom kloniti svih čina, 
kojima bih mogao postići toliko meni ugodna, ali po mojoj savjesti 
ili moralno zabranjena dobra; znam, da onda smisao moga života 
ne leži u vezi s njima, nego s tobom i svrhom, koju si mi postavio. 
Ako ti jesi, onda imadem sigurni nazor o svome životu i čitavom 
svijetu, a taj mi nazor upravo određuje smisao života ili njegov od- 
nošaj s onom vrijednošću, koja je u tebi. U znanju o tebi izvire 
dakle sva moja lična dobrota i potom društveni život. Radi se dakle 
o našem ljudskom dobru, a ti ako jesi, sve to znadeš — pa zato 
nas vodi k tom dobru; ako smo tvoji, privedi nas k sebi — to te 
molim. Odvrnuti me od tebe ne mogu ateisti koji tebe niječu, umjesto 
da mi dokažu, da tebe nema. Priznavanje tvoje eksistencije napa¬ 
daju kao kobnu zabludu, a da me nikojim dokazima nijesu o toj 
zabludi osvjedočili. Njima je ime, kojim te zovemo, »diskreditirano« 
1 znači »suvišnu hipotezu«, — ali to samo propagandistički tvrde, 
umjesto da filozofijski problem tvoje eksistencije naučno rješavaju. 

mojim su očima bijedni ignoranti oni ateisti, koji nepriznavanjem 
1 i nepoznavanjem toga filozofijskog problema i na onom. (obično 

prirodoznanstvenom) području, gdje tog problema i nema, svoje¬ 
voljno zauzimaju ateistički stav. Baveći se predmetom, koji nema 
baš nikoje naučne kompetencije da odlučuje o tom problemu, om 
borbeno istupaju protiv religijskog, filozofijskim putem stečenog 
osvjedočenja — gazeći time ne samo ličnu slobodu nego i naučnu 
objektivnost. Nikad me dakle ljudi bez naučnog etosa nijesu odvr- 
nuli od traženja istine o tebi. A ipak - ja nisam siguran o tebi, 
ja sam skeptik. Zašto? Zar zato, što te svojim osjetilima ne upo¬ 
znajem? Ta ja njima ne shvaćam ni svoga znanja, kojim tebe bilo 
da priznajem bilo da poričem: ja osjetilima ne znam ništa o istim, 
koja nesumnjivo i bezuvjetno vrijedi. Dakle moje znanje eksistira, 
i ako nije osjetilima pristupačno. Pa ni moja volja nije pristupačna, 
premda znadem, da sam voljno aktivan, t. j. da u svom djelovanju 
ostvarujem sebi postavljene svrhe. A što si ti drugo nego znanje i 
volja, — pa zašto da tebe svojim osjetilima tražim? Zašto ipak 
nemam sigurnosti o tebi? Nijesam li već od Platona i Aristotela 
naučio dokaze za tvoju eksistenciju? Da, ali Kant i toliki filozofi 
kažu, da mi ne možemo ništa o tebi spoznati: — nije li to izvor 
moje skepse? I bez obzira da li ti postojiš, ja znam protivno 
njima — da mi možemo tražiti i zaista tražimo uzroke u realnom 
svijetu, pa da ih sa sigurnošću priznajemo i tamo, dokud nam ne 
dopiru osjetila, tamo izvan iskustvenih granica, t. j. da priznajemo 
»metafizičke« uzroke. Zašto dakle sumnjam — kad mi nitko nije 
dokazao, da te nema, i kad znam, da te mogu upoznati, samo ako 
su valjani dokazi, t. j. ako u njih ne sumnjam? Zar je sumnjiva 
činjenica, da sam rođen, i da me čeka smrt, da sam dakle prolazan, 
promjenljiv, nenuždan i tako čitavim svojim bitkom zavisan ili re¬ 
lativan? Znam: mene ne bi ni bilo, da nema drugoga, o kome sam 
zavisan. A mogu li, nadalje, zamisliti bez protuslovlja, da sve, štogod 
eksistira, ne eksistira drukčije nego relativno? Ta to znači, da sve 
štogod eksistira tako, da ne bi eksistiralo bez nečeg drugoga ( 
relativno), ipak eksistira bez drugoga — jer ga uopće nema: a no 
može ga biti uz pretpostavku, da ne eksistira ništa, što ne bi bilo 
od drugoga. Tek uz protivnu pretpostavku dakle, t. j. da eksistira 
biće, koje nije od drugoga, moguće je shvatiti eksistenciju zavisnih 
bića, koja eksistiraju upravo po ovom nerelativnom (apsolutnom) 
uzročniku. — Evo u tom dokazivanju nastupaš Ti kao prvi uzročni 
svega, što je promjenljivo u svijetu. A o tome i ne sumnjam, a 
Ti nijesi istovetan s ovim svijetom; za Tvoju različnost od svijeta 
imam nesumnjivih razloga. Ipak dakle na koncu uviđam, da Ti jesi» 
Bože. Mnogo mi još ostaje nerazumljivo baš zato, što eksistiraš, 

a li zar bi sve tajne svijeta i života iščezle Tvojim nepostojanjem? 
Zaista je nerazuman, tko sa sigurnošću tvrdi, da Te nema. A sumnjač 
(skeptik) neka ne zaboravi, da ima mnogo nesumnjivog znanja, koje 
njemu nije poznato, — pa zato treba sebi priznati, da je u neznanju, 
a ne u sumnji. Pravo na sumnju dobiva samo onaj, tko traži istinu, 
i samo tako dugo imade na to pravo, dok ima valjane razloge. Ja 
ih u čitavoj filozofiji nijesam našao. Nemam dakle prava, da Tebe 
ignoriram u svom životu: zato te na kraju molim, da mi pomogneš 
oživotvoriti pravi smisao života.« 

Iz takova je duševnog izvora nastajalo moje nastojanje za isti- 
nom, — bila ona gdjegod i kojagod. Posvuda sam je tražio, više 
tamo, gdje je nema, nego gdje sam je konačno našao. 

Stjepan Zimmermann 

POLITIČKI PISCI I ESEJISTI 

STJEPAN RADIĆ 

(1871.—1928.) 

Smrt posvećuje; već i stara latinska na¬ 
laže blagost suda ljudskoga o pokojnicima. Ali 
smrt mučenika, koji je pao na poprištu, žrtvu¬ 
jući i sam život svojoj misli — ona uzvisuje 
toliko, te se opći obzir, koji bi vrijedio za ljude 
prosjeka, pretvara u opće udivljenje. 

U poznatoj svojoj autobiografiji, Stjepan 
Radić spomenuo je kao jedan od najjačih doj¬ 
mova svoga štiva iz mladosti Tolstojeve »Pučke 
priče«. U »Uzničkim uspomenama« na više 
mjesta navodi knjige, koje su ga pratile po za- 
»Đulabije« i Preradovića ima stalno uza se, 
kao i Smičiklasovu »Hrvatsku povijest«, U izjavama stranim no¬ 
vinarima rado je naglašavao, da mu je Micheletova knjiga »Le 
peuple« dala dubokih poticaja. Očito dakle i njegova sinteza 
ne će biti osnovana na suhom stručnjačkom ili pače statističkom 
radu • Radić je vazda više učitelj nego li istraživalac. Pa i onda, kad 
na »Visokoj školi političkih znanosti« u Parizu dobiva prvu nagradu 
1 s njom prekrasnu biblioteku historijsko-sociološku, sve ono, što iz 
te bogate biblioteke recipira za hrvatsku javnost, bit će izneseno 
eklektički. Kao što u uzama uvijek nastoji, da izmirenjem, harmonijom, 
ublaži opreke, olakša čamu duša i posreduje između zaslijepljenih 

dušmana, tako i u djelima, koja su izravno plod njegovih pariških 
studija, nastoji da prihvati shvaćanje i oprečnim stajalištima, sređujući 
ih u neku srednju pedagošku liniju. U četiri sveska, izdana od »Ma¬ 
tice Hrvatske«, Radić je vještinom spretnog graditelja izvrsno laspo- 
redao sva znania, što ih je crpio naročito od velikih francuskih socio¬ 
loga, a popunio autopsijom u Češkoj 1 u Rusiji i po našim krajevima. 
Poput Krapotkina, Radić nigdje ne traži čiste materijalističke motive 
velikim pojavama modernog političkog života. Ne struggle for life, 
ne borba svih protiv sviju, nego pomirenje i pomaganje njegovi su 
ideali. Ne će možda izdržati strogu analizu mnogi dijelovi ovih nje¬ 
govih prikaza o pitanjima, u kojima se kasnije i sam odvojio od fran¬ 
cuskih učitelja. Nazor o kolonizaciji, mišljenje o engleskom političkom 
tipu, u mnogom pogledu odaju isključivi francuski izvor. Ali je za 
čitavo političko nazirarje Radićevo važno i prevažno, da je ovaj 
solidni studij u Parizu ustalio neke njegove nazore, po kojima od 
reformatora nikad nije mogao postati anarhist. Kad na pr. u oprav 
danju koloniziranja ističe civilizatornu misiju i ide tragom Anatola 
Leroy-Beauliea, kad u pitanju ustava uvažava dvodomni sustav, kad 
se u agrarnom problemu nipošto ne opredjeljuje za anarhističko »dije¬ 
ljenje zemlje« — sve su to plodovi znamenitih utjecaja izrađene fran¬ 
cuske demokracije, koja je već prije sto godina preboljela revoluciju. 
Zanimljivo je za čitavo shvaćanje Radićevo u to doba, njegovo tuma¬ 
čenje opreke između zapadnjaštva i slavenofilstva u Rusiji. Premda su 
mu slavenofili bliži po nazorima, Radić ne predviđa jednostranosti, 
koja hoće da Rusiju odijeli od Evrope. 

Kao što je vjerovao u pobjedu ideje, tako je u borbi ideja na 
stojao povezati i sve, naoko provalijama rastavljene, putove. U toj 
težnji za skladom, Radić je — prikazujući suvremenu Evropu* — 
gdjekad i sa prelakim prijelazima rješavao preteška pitanja kapitala i 
rada, agrarizma i industrijalizma. Napredak je ljudski za nj značio 
uvijek napredak duha — pa i kasnije, kad se dao na organiziranje 
stranke, vazda je odgojno-politička i prosvjetna strana u njegovu 
pokretu bila jača nego ekonomska. Pače — dok su slični seljac i 
pokreti u svijetu u prvom redu vodili računa o klasnoj ili točnije re¬ 
čeno ekonomskoj borbi, Radić je u svojoj ideologiji — preko Prou - 
hommea — išao, da kažemo, ravno do Rousseaua. Prva njegova for¬ 
mulacija »seljačkoga prava« zapravo je formulacija o >> P r ^ v “ c ° 
vjeka«. I to čovjeka, koji nije beskućnik, koji ima svoj dom. »SeljacK 
pravo na dom jest takva zakonska ovlast i jakost, po koio) s 

nijednom seljaku njegov dom i sve ono, što k domu spada, ne može 
prodati baš ni za kakav dug. To pravo dakle čuva seljaka, da ne po¬ 
stane proletarac ili beskućnik«. U ovom zahtjevu stalnosti i 
nepovredljivosti doma, Radić je povukao konzekvencije i za sebe 
samoga: onda, kad postaje Zagrepčanin i gradski čovjek, smaže sebi 
makar kućicu, jer hoće biti »sam svoj gospodar«. Razlika, koja dijeli 
njegov socijalni nazor od Marksova, jasna je na prvi pogled: na mjesto 
liberalističkog, i kasnije socijalističkog shvaćanja u pokretnosti svega 
imetka i o nemogućnosti izmirenja između rada i kapitala, Radićev 
»dom« predstavlja izmirenje, predstavlja jedinicu, koja se ne će nikad 
izgubiti, ali ne će nikad trebati ni da utone u svemoćnu poplavu nove 
države, koja bi imala na ograničenju vlasnosti osnovati novi red 
društveni. 

Najednom od prvih sastanaka pokretač kasnije »seljačke stranke« 
dr. Ante Radić označio je program stranke riječima: »stranku treba 
osnovati na hrvatskom državnom pravu i na pučkom seljačkom te¬ 
melju«. U kasnijim formulacijama, pod uplivom vremena, ova je oznaka 
doživjela svoje korekture, naročito u posljednjem dijelu; ali je izvor 
očit. Ideja »doma« bila je od prvog početka povezana o pradavnu 
tradiciju hrvatske narodne samostojnosti; usuđujemo se pače ustvr¬ 
diti, da je ovaj mesijanizam »doma hrvatskog«, kroz tmurna i po 
raznim udesima sudbonosna stoljeća, povezan s naijautohtonijim 
uredbama, kakove su Hrvati imali već za doba svoga dolaska na jug, 
pod vodstvom ono petero braće i dvih sestara. Rački je bjelodano 
dokazao, da je najstarija hrvatska društvena uredba plemenska i, po 
tom, zadrugarska. Naprama državi franačkoj ili bizantinskoj stoji 
društveno-državni nazor hrvatski već u doba naših »župana« i »de- 
dova«. Pod kraj života Stjepan Radić naročito se mnogo zanimao 
istraživanjem u prastarom doba hrvatskih knezova i kraljeva i po¬ 
dupirao, kolikogod je mogao, iskapanja u Dalmaciji. Ovaj njegov 
interes nije slučajan — vezan je čvrsto o one iste dojmove, koje je 
kao seljačko dijete — iz seoske kuće ponio u svijet. »Dom« nije 
Sam ° kuća, nego je i obitelj — bez obitelji nema hijerarhije iskustva, 
nema razumijevanja za zajednicu, nema čovještva. Jednom je u hrvat- 
s om saboru Radić podnio interpelaciju o tom, da ban Skerlecz kao 
neženja ne može biti na čelu uprave. Interpelacija se mnogima činila 
miješna i nesuvremena, ali je u Radićevu zahtjevu bila sakrita bez 
sumnje jedna duboka istina: onaj, koji ljudima vlada i upravlja, mora 
znati, kako ljudi osjećaju i žive, što ih veže za dom i rod. »Dok 

pojedinac nema svoga doma, nije potpun čovjek; tako i narod, dok 
nema svoje države, nema svoga gospodarstva.« Iz ideje doma izvire 
dakle čitav sociološki pogled Radićev — zato će i sam, u svojoj kući, 
a poslije u svojoj stranci, biti djed zadruge. Od svojih pristaša zahti¬ 
jevao je uvijek, da se slažu nesamo u političkim nego i ćudorednim 
načelima; propovijedajući na skupštinama otpor, propovijedao je i 
moralne zahtjeve; od svoje obitelji stvorio je zadrugu, a svoju stranku 
nije ni htio zvati strankom, nego narodom. Skupštine s konjanicima, 
cvijećem i bogato okićenim snašama; tamburica u tamnici; zanos za 
davnu pjesmu i pučku priču; užitak u glazbi i vezu narodnjem — sve 
je to, u stvari, bio jedan izražaj patrijarhalnosti, koja je od pradavnog 
plemenskog uređenja vodila do modernog pokreta, osnovanog na vjeri 
u Boga i na seljačkoj slozi. Nikakav ekonomski, pače i nikakav čisto 
politički rezon nije rodio ili, pravije, probudio ovaj suvremeni hrvatski 
mesijanizam; za budućeg historičara ideja doma bit će nastavak pra¬ 
davnih naših osobitosti, i u hrvatskom seljačkom pokretu, pogotovu 
poslije posljednjih događaja, treba u prvom redu vidjeti probuđenje 
one duboke narodne svijesti, koja je — pod utjecajem vjekova — 
možda i drijemala, ali ju jednako zasvjedočuju prastari »stanci« 
hrvatski kao i pučke skupštine u stoljeću općeg prava glasa. 

U to probuđenje valjalo je uložiti čitavu ličnost. Ono je prije 
svega bilo moguće samo tako, da se, sasvim na način apostolski, 
traže ljudi. Stjepan Radić nalazio ih je polako, isprva u našoj javnosti 
gotovo nečujno — zato, jer je najprije stvarao pokret, a istom zatim 
stranku. Prvi njegovi suradnici seljaci nisu nikakvi političari; to su 
njegovi prijatelji, kojima Radić piše vjerne životopise i prikazuje ih 
u svoj njihovoj ljudskoj iskrenosti. Tražeći ljude, nalazio je i feno¬ 
mene; dosta je spomenuti filozofa i »seljačkog Tolstoja« Korena. Au 
je taj posao okupljanja trajao godinama i, da ga izvršiš, trebalo je 
riješiti se svih ugodnosti naglo stečene pozicije ili udobnog života. 
Radić je sav svoj život ostao čovjek gotovo sasvim bez običnih Iju 
skih potreba — i onda, kad je bio ministar, najviše je uživao u naj¬ 
jednostavnijem jelu, koje ga je podsjećalo na oskudjivanje nekadanjih 
dana. Na sat se nije obazirao nikad, nije imao nikad ni novčarke n 
lisnice — oblačili su ga i vodili svijetom uvijek drugi. U svom 
vanjskom životu ostao je do smrti optimističkim djetetom. U du 
ljini njegove duše krila se i dobra doza misticizma, — svojoj unutraš¬ 
njoj slutnji često je više vjerovao negoli samim događajima, koji ■ 
predskazivali drugačije vjerodostojnosti. Za cijeloga života nije ni 

imao ni prave radne sobe, a još manje se osamljivao, da bude ne¬ 
smetan i pače da uzdrži distancu ispred sebe. Na stotinu mjesta nje¬ 
govih zapisaka i uspomena vidno je, kako je malo cijenio novac — 
vjera u vlastitu snagu i u vrijednost vlastitog rada bila je tolika, da 
se nije plašio nikakovih prijegora. Od svakog zatvora odmah je na¬ 
pravio skupštinski lokal i propovijedao — barem onima, koji su ga 
tražili. Lice njegovo, radi surih poluslijepih očiju, nije ni moglo imati 
jačeg izražaja — ali su um i riječ radili tako impulzivno i intenzivno, 
da je i bez snage pogleda mogao magnetizirati mnoštvo. 

U vrtlogu dnevnih političkih borba nikoja ideja ne zadrži svoju 
apsolutnu neoskvmjenost. Danas, poslije tragedije od 20. lipnja, ne 
bi bilo na mjestu kritički proučavati sve faktične faze, kojima je 
Stjepan Radić, stupivši na poprište svagdašnjih natega politike, pro¬ 
vodio misao »doma«. Jednodušni osjećaj, kojim je narod spoznao, što 
gubi u njem, neka svjedoči, da je kraj svih peripetija hrvatske poli¬ 
tike u posljednjem deceniju, Stjepan Radić svojim radom i životom 
obilježio opet jednu epohu historijskih otpora hrvatskih. Stranci su, 
komentirajući njegovu smrt, dobro opazili ovu stalnu i trajnu crtu 
u svoj njegovoj borbi. Mesijanizam doma i opet je jedan mesijanizam 
samosvojnosti naše. Pa kad uočimo, kako je Stjepan Radić imao i 
duboku vjeru u moralnu zajednicu čovječanstva, ne ćemo — u po¬ 
sljednjem razvoju, što će ga donijeti budućnost — moći vidjeti jedino 
zaoštrenje socijalne borbe. Problem inteligencije prema narodu u 
stvari mora značiti inteligencija i narod ili, još točnije, inteligentan 
narod. Opreka civilizacije i kulture izglađuje se tako, da kultura po¬ 
staje civilizacijom, a mesijanistička ideja hrvatskog seljačkog doma 
u biti nije drugo negoli naš put k ovoj konačnoj harmoniji. 

M 0 Nehajev 




Kada sam bio prvi put u Zagrebu, nisu me osobito zanimale ni 
kuće ni ulice ni gospoda ni gospođe pače ni male gospodične, za koje 
sam na prvi pogled primijetio, kao da su naslikane. Neprestance sam 
napastovao majku pitajući je: 

A gdi je taj Jelačić ban? ... A ona me sve umirivala veleći, da 
ću ga opaziti, čim minemo još jedan ugao. 

Minusmo i posljednji ugao, ali ja ne vidjeh ništa ili bar ne vidjeh 
0 r °» onda se mati dosjeti, da sam kratkoga vida, umiljato me pogladi 
Po glavi, uzme me za ruku i dovede me ravno baš pred Jelačićev 

spomenik. 

_ Zn aš čitati, pak sad čitaj! Ja sam sirota slijepa, makar imam 

bolje oči od tebe. . v 

Sad je pak meni bilo žao moje dobre matere, pa se n,ezno pn- 

vinem k njoj i glasno, ali nimalo ponosno, kao da ne cu povrijediti 

matere, pročitam ovaj natpis. 

BAN 
JELAČIĆ 
1848. 

Činilo mi se, kao da stojim, hvala mu budi i dika, pred samim 
Bogom. Takav sveti trepet i u isti čas jako pouzdanje prostruji čitavom 
mojom djetinjom dušom i ja se nehotice prekrižim. 

— To nije svetac, drago dijete, da se križaš, nasmije se mati. 

— Ne križam se ja, mame, Jelačiću, nego dragom Bogu, kten 

(koji) nam ga je dal. . ,. 

— Ti moj mali mudrijaš ... — i majka me zadovoljno opet pogladi. 

— A zašto ništa više ne piše, nego samo »Ban Jelacic 1848.« i 

zašto je tu baš taj broj 1848.? ** vj*- * 

_ To je godina, kad nas je Jelačić vodio na Madžare. Vidiš, i 

sada na nje sabljom pokazuje, 

— A gdje su Madžari? — upitam živo. 

Majka se nasmije. , „ ... ,. 

Oni su daleko, tamo na onu stranu, od kud sjever puse. Ali to b 

ti morao bolje znati, koji ideš u školu. 

Sav se zastidim za sebe i za školu i osjetim, da sam pocrvenio. 
Nas su u školi učili samo o banu Nikoli Subiću, a oni u »gornjoj 
školi« (u 3. i u 4. razredu) učili su već i o nekakvom banu Pejacevicu, 

a gdje su Madžari, to ne uče ni oni. , 

(Bijaše to naime godina 1881., kad je na banskoj stolici sjedio po¬ 
kojni grof Ladislav Pejačević.) 

— Ali Jelačić nije više živ? — upitam plaho. 

_ Već je dvadeset godina, šta je umro. 

— A je li narod jako plakao? 

— Ne znam, je li i bilo naroda na njegovu sprovodu, jer veliKU 

gospodu sprovode samo velika gospoda. 

— A jesu li bar ta gospoda jako plakala? 

— Ni to ne znam. Samo sam čula kod ujne, kojoj sada idemo, 
i drugdje po Zagrebu, da toga Jelačića bana ovdje ne treba, a a 
već ostane, da ga treba drukčije postaviti. 

— Ta su gospoda onda sigurno Madžari. 

— Nisu, nego baš veliki Hrvati, koji kažu, da je Jelačić kriv 
svemu današnjemu zlu u Hrvatskoj. 

— E, onda takovu gospodu treba potući, — odsudim ja bez raz¬ 
mišljanja. 

— Ne treba ih slušati, — odgovori mimo mati, — ja sam poznala 
Jelačića i on je bio jako dobar gospodin i pravi narodnjak. 

— I vi ste baš vidjeli Jelačića, dok je bio živ? 

— Vidjela, drago dijete, vidjela i to baš, kad su ga tu postavili 
za bana. Ja sam onda bila stara kao i ti sada, ali sam dobro zapam¬ 
tila, jer je o banu Jelačiću govorio onda čitav Zagreb i cijela Hrvat¬ 
ska. Ali mi tu već predugo stojimo, a meni se žuri. — I majka me 
povuče za ruku. 

— Još samo malo, da ga vidim s druge strane, — rečem, obtrčim 
spomenik, zaustavim se opet pred njim, ponovno pročitam natpis i 
onaj broj pod njim. 

— To je dakle godina, kad nas je Jelačić vodio na Mađare, pa 
to nije tako davno. Baš trideset i tri godine — izračunam ja odmah 
— to bi moglo biti u Trebarjevu dosta ljudi, kojima je Jelačić bio voj¬ 
skovođa, koji su ga živoga gledali i slušali, a možda mu je koji i 
barjaktarom bio. Baš ću ja za to popitati i to najprije kod strica Ma- 
teka, koji je bio u sedam ratova. Stjepan Radić 

* * * 


Politički karakter 

Politički karakter! To zvuči nekako čudno. U nas se uobičajilo, 
da se govori o političkoj prevrtljivosti, o političkoj spretnosti i t. d., 
u nas je dapače već sam nazivi »politikaš« postao u narodu uvredom, 
tako smo odijelili ta dva pojma. Došlo je to i ostalo iz dobe, kad nije 
bilo narodne politike, kad je politika u istinu značila ponajprije na- 
s đje i laž, zatim laž i nasilje i tako redom. . . To je t. zv. politika 
viših interesa«, politika kamarile, birokracije i policije. 

Ali toj je politici danas narodna politika i u Turskoj tako narasla 
Preko glave, da je već i ona počela slagati žice — dakako na svoj 
nacm političke iskrenosti. Jer to je politički karakter, da političar 
^no, što govori u istinu i misli, da za onim, što radi, u istinu i teži. 

e mora političar i ne treba sve da kaže, što misli, i da sve za čim 
ieži, započne najednom i provoditi. 

Ali se političar ima suzdržavati u svom govoru zato, jer nijesu 
ideje u isti čas zrele za druge, kad su jasne za njega, ima se obzirati 
u svom radu, jer se radi o interesima narodnim, koji se lako mogu 
kompromitirati, no teško podići. Rezerva dakle i opreznost nemaju 
biti udicom i mrežom protivniku, nego štitom i oklopom narodu. 

Politička je iskrenost takvo svojstvo političkoga karaktera, koje 
se najprije opaža, koje jedino rađa povjerenjem ili barem približe- 
njem. Ipak to nije bitnost političkoga karaktera. To je istom politička 
stalnost. 

Ali političke stalnosti ne valja zamijeniti s nepolitičkom ukoče¬ 
nošću, s dogmatskom zasukanošću, s pedantskom dosljednošću. Gdje 
je razlika i u čem je razlika, može raspoznati samo politički obrazovan 
um ili zdrav, nepokvaren, narodni razum ili — kako bi zvučnije rekli 
— instinkt. 

Politički je stalan, tko ostaje vjeran svojim političkim idealima i 
sredstvima za političku borbu. Biti vjeran programima nije moguće, 
ako pod programom razumijevamo, a to mi razumijevamo nacrt 
rada, da se zadovolji najprečim narodnim potrebama. Prešnost se 
potreba, da je tako nazovemo, s vremenom mijenja, a mijenja se i 
narodna snaga, te je danas moguće, što jučer nije bilo, i obratno. U 
tom baš jest — kako ćemo kasnije vidjeti — politička sposobnost, 
načiniti taj nacrt za rad, taj »plan«, t. j. izabrati u istinu najpreče 
potrebe, i to takve najpreče, kojima narod može u istinu sam svojom 

Stjepan Radić 

Mane demokracije 

Neumitan je prirodni zakon, što valja u 
svima prilikama čovječjega života, da se zdrav 
sud i sposobnost nalazi tek u nekolicine, a 
nema ih u svakoga čovjeka, pa da se bez toga 
suda i sposobnosti ne da nijedan posao čo¬ 
vječji valjano obaviti. Vladati velikom zemljom 
s njezinim nedoglednim raznolikim i zamršenim 
karakterima, odnosima, prilikama i potrebama 
jedna je od najtežih i najvažnijih dužnosti, što 
čovjeku može da zapadne. 

Svojstva duha i karaktera, što se zato hoće» 
tako su mnogostruka, prilike za pogrješke tako velike, posljedci 
krivoga političkoga računa tako užasni i teški, te se i najsnažniji um 


snagom zadovoljiti. 

ima zašto žacati od takova zadatka. Ni u jednom drugom području ne 
čine se take neke tek površne pojave kao da su prave pravcate činje¬ 
nice, ni u jednom ne osjeća se tako često ni tako snažno porazni 
utjecaj strasti kao baš u tome. Može li čovjek vjerovati pa i poimati, 
da je najbolji i savršen oblik državne vladavine onaj, gdje je vlast 
izbora i nadzora konačno i potpuno predana najmanje upućenoj, naj¬ 
manje pametnoj i najviše odvisnoj česti državne zajednice? Pa i sam 
duhovni otac francuske revolucije i modernih demokracija, Rousseau, 
pored sve svoje zasade o jednoj nedjeljivoj, neograničenoj i jedino spa¬ 
sonosnoj suverenosti naroda, da na brzu ruku iznesemo tek nekoliko 
rečenica iz velika obilja takih njegovih misli, prinuđen je priznati »kad 
bi bilo naroda bogova, da bi među njima vladala demokracija, a da 
tako savršen oblik vladavine nije podesan za ljude,« jer »u demo¬ 
kratskoj ili narodnoj vladavini ima više nego u ikojoj drugoj prilike 
građanskim ratovima i unutrašnjim pokretima, budući da nema druge 
vladavine, koja bi tako snažno i neprekidno za tim išla, da promijeni 
svoj oblik, i za koju se hoće toliko pažnje i srčanosti, da bi se sa¬ 
čuvala«; da se »kosi s prirodnim redom, kad bi mnoštvo vladalo, a 
nekolicina bila vladana«; da je »najbolji i najprirodniji javni poredak 
onaj, gdje mudri vladaju mnoštvom, samo ako ima neko jamstvo, da 
će vladati u korist mnoštva, a ne korist svoju«, pa da »nema slobode, 
gdje je svak izvan zakona« i da je »neki narod slobodan, kad u vladaru 
ne priznaje čovjeka, već organa zakona, pa bio oblik njegove 
vladavine kakav mu drag o«. 

Baš odatle, od te vlade neupućena i nespremna mnoštva, što nije 
ni monarhijskom ni aristokratskom ni drugom kojom vlasti zauzdana, 
polegli su svi ti poroci modernih demokracija, što im toliko oduzimlju 
cijenu. Čovjek bi na prvi pogled rekao, da će upravo demokratsko 
doba, u kojega se državna vlast poglavito osniva na volji širokih 
živalja narodnih, biti doba zamjernih moralnih svojstava i da će biti 
čisto od mnogih zala, što redovno preotimaju mah u vladavini aristo¬ 
kratskoj. Pa odista onoga aristokratskoga otvoreno priznatog cinizma, 
°noga puštanja s vida prava drugih naroda u vanjskoj politici, očita 
podređivanja političkih interesa ličnim i porodičnim probitcima, 
mnogih načina sitnoga onoga šićarenja nestalo je netragom ili ih ima 
znatno manje — barem u nekim kulturnim državama. Ali druga i ni¬ 
calo manje opasna svojta poroka kao da svaki dan biva sve veća. 
Licemjerstvo i pretvaranje, rđava rabota pod krinkom čestitih i naj¬ 
moralnijih izjava, uobičajeni način izvještačena govora, što nimalo ne 

kaže pravih osjećaja i razloga govornika, ono tako pusto razmetanje, 
što stranačke ili lične svrhe zaodijeva uzvišenim i zvučnim frazama, 
žrtvovanje najdražih probitaka naroda, samo da bi se ugodilo pro¬ 
laznom hiru gomile ili onaj čas od nje iznudilo odobravanje, sustavno 
podređivanje poštenoga svoga rođenoga mišljenja mušicama i strastima 
gomile, rušenje svakoga autoriteta, a sve jače isticanje puke fizičke 
sile — to su neki značajniji poroci demokratskoga doba. Govordžija 
demagog zauzeo je mjesto staroga aristokrata nametljivca. Možda 
nema više potkupljivanja pojedinaca, ali se zato mažu krila čitavim 
klasama. Spretno dodvoravanje neznanju, strastima i predrasudama 
»milih svijesnih birača« postaje najsavršeniji način stranačkoga vod¬ 
stva. I stranke se danas kreću, kao zmije, ne glavom, već repom. 
Pitanja, do kojih stoji sva budućnost i bitak naroda, bezdušno se iz¬ 
nose samo zato, da bi se stranka održala na okupu ili vlada maknula 
sa svoga mjesta. Od one sveđeme želje, da bi okrenuli kabanicu 
prema svakomu dašku biračke volje, nastaju odmetništva, preobrazbe, 
nevjere, koalicije i udruge narodnih poslanika, što gaze svaki stid i 
čovječje dostojanstvo. Davno su minula vremena, kad je Macaulay 
odbrusio svojim biračima, što su od njega tražili, da glasa protiv 
svoga uvjerenja, a on se nije odazvao tome zahtjevu: »Meni je bila 
čast, što ste me birali, a sada mi je čast, što me nijeste radi toga opet 
birali«. Velebna načela, svetinje narodne i velika imena u povijesti 
dozivaju se kud i kamo više nego ikad u tim modernim parlamentima, 
gdje u političkoj igri jedna stranka dobacuje drugoj kao kakvu loptu 
pitanja, što zasijecaju u samu životnu srž države; gdje se načela jedne 
godine kadšto već u drugoj mijenjaju, poreknu, izdavaju i opet nanovo 
prigrle, pa gdje govordžije političari, samo da poluče neki taktički 
uspjeh, podstiču siromaha na bogataša, jedan vjerozakon na drugi i u 
narodu siju smrtonosno sjeme krvna dušmanstva i prijekih pohota. 

(Iz knjige »Širom svijeta«) Vinko KriškouiĆ 

*» * * 

Starohrvatska baština iz pradomovine 

Iz zakarpatske pradomovine otkinuti su Hrvati silom. Spopao ih 
je val seobe naroda, prouzročen vagilnom, organiziranom nomadskom 
krvlju, kako se je ova izradila na slanim stepama Centralne Azije. 
Već prije njih taj je val, probiv limes rimskoga carstva, bacao na 
Balkan velike mase Slavena, od kojih je najstariji zapadni sloj, naši 
čakavci, jezično i antropološki vrlo srodan s Velikorusima. Hrvati 

su došli u novu postojbinu pod vodstvom turanskih Avara. Došli su 
dijelovi jedne velike slovjenske mase, koja još dugo nije pomišljala 
na osnivanje države. Poput bujice prelijevali se različiti nomadski 
narodi na Balkan. Svi su brzo iščezavali. Ostala je jedino slavenska 
rasa, i u 10. stoljeću bizantinski carevi, kao da su ugledali fenomen 
>pacifičke penetracije«, u čudu konstatiraju, da se je »poslavenila 
čitava zemlja.« 

U južnu postojbinu nisu došle sve skupine, koje su na sjeveru 
nosile ime Hrvat. Plemena tog imena bilo je još u 10. vijeku kod Čeha 
i Poljaka na zapadu, pa kod Rusa na istoku. Ime Hrvat bilo je tada 
na daleko poznato. Spominju ga pisci Srednjeg Istoka, kao Židov 
Ibrahim-ibn- Jakub i Arapin Masudi. Perzijski pisac Gardizi (oko 1050.) 
znade za »narod među kršćanima Marwat« (grješka umjesto: Harwat) 
uz »narod imenom Nandor« (ovo ime je ključ za zagonetno poznije 
madžarsko ime Beograda: Nandor-Fehervar). Znade se za njih i 
daleko od irskog otoka Lough Derg, gdje je evropski Zapad u 14. 
vijeku gledao kraj svijeta: in finalibus partibus mundi. Engleski kralj 
Alfred (oko 900.) spominje naime u svom zemljopisnom djelu ime 
»H orati«. 

Kao i ostali Slaveni, donijeli su i Hrvati, spustiv se s dalekih hlad¬ 
nih poljana na topli Jadran, u svojim žilama posudu praslavenske 
baštinske mase, kako se je ona kroz duge vjekove, daleko od gora i 
mora, izradila na golemom i ravnom pragu Azije. U socijalnom po¬ 
gledu ta se prabaština na čitavom području od Sudeta i Praga do 
Budve i Šar-planine očituje poglavito u tri jaka fenomena: u insti¬ 
tuciji mladih kraljeva, u sudskom pečatu i u pristavu. 

U 9. i 10. vijeku od Blatnog jezera do Skadarskog blata prostirala 
slavenska patrijarhalna zona, jednolično područje bezbrojnih župa, 
tih državnih ameba, na čelu kojih je stajao župan, najstariji i naj¬ 
ugledniji muž zemljanim oklopom utvrđenog grada«. Sama riječ 
* župan« bez sumnje je predslavenska, a znači »gospodin u okrugu«. 
Ustrojstvo župe i župana dalo je svoje obilježje kraljevskoj instituciji. 
Dalo ga je u udjelnim kneževinama, provedenim do ekstrema kod 
^usa, a u principu seniorata, vidljivom jasno kod Pšemislovića, Arpa- 
dovića i Nemanjića, a mutno i kod hrvatskih kraljeva. Da izigra taj 
princip, da proti stričevima osigura nasljedstvo svom sinu (primo- 
£enitura), otac-kralj još za života daje sinu udjelnu kneževinu, pa ga 
čak i kruni. Nesamo u Madžarskoj i Hrvatskoj, već i kod Čeha spo¬ 
minje se »dux iunior« (1092.), »rex iunior« (1228.). U Srbiji »mladi 

kralj« ili »rex iuvenis« — kako se latinski nazivaju Dubrovčani (1331.) 
u opreci prema »starom kralju« (rex veteranus) — vlada Dukljom i 
Primorjem. 

Snažna institucija slavenskog podrijetla vidljiva je na čitavom 
spomenutom patrijarhalnom području u tako zvanom »sigillum cita- 
tionis«, u sudačkom pečatu, kojim se je vršio »pogon« ili pozivanje 
pred sud. Citiranje s pomoću otiska sudačkog pečatnika (Venceslaus 
citat ad iudicium) opaža se kod Čeha uli. vijeku. U Ugarskoj pod 
Arpadovićima (12. vijek) kraljevski se sudac pučki naziva »bilocus« 
od pečata što se upotrebljava za pogon. Ova riječ identična je sa sla¬ 
venskom riječju beleg, biljeg, koja je u velikoj davnini posuđena od 
turskih pastirskih plemena, a prvotno je označivala užežene ili ure¬ 
zane znakove. U Dalmaciji takav pozivni pečat upotrebljava proti 
hrvatskim Kukarima i bizantinski namjesnik u Splitu (1349.) »vlastelin 
velij« poziva se pred sud pismom, običan čovjek pečatom. Iz tog 
zakonika prešao je ovaj način citiranja i u statut grada Budve. Po¬ 
svuda tu stupio je rimsko-bizantinski pečat ponajprije na mjesto 
osobnoga znaka ili sudačkog štapa plemenskog suda (iudex genera- 
tionis). Jednako i sveslavenski pristav, kao pomoćnik sučev, kao uvo- 
dilac u posjed, ne ulazi samo u statute dalmatinskih gradova, već i u 
kraljevsku listinu Arpadovića i u madžarski jezik. 

Kao prabaštinu donijeli su Slaveni na Balkan i dualističku reli¬ 
giju, osnovanu na principu svijetla i tame, bijelog boga i mračnog 
zloduha, kako ju je u Iranu naučavao Zaratustra. Trak ove prvotne 
vjere još je danas sačuvan u golemom nimbusu sv. Vida, koji je za¬ 
mijenio poganstvo Sventovida, i sv. Đurđa, koji je grčki pobjednik 
zmaja, zloduha, đavla zoroasterskoga »deve«. Ime Crnih Gora na 
Balkanu, neki slavni manastiri, pa i sijelo patrijaršije u Peći nadove¬ 
zali su na starija poganska dualistička svetišta, kakovih je njih 32 
otkrio prof. Jan Peisker od Rujane do Jadrana. 

Nakon Peiskerove studije posve je sigurno, da su bosanski Bogur 
mili preko Porfirogenetove Paganije izravno sačuvali izvorne dije w 
love stare dualističke vjere. Po slavenskom mediju Balkana ta je 
drevna religiozna struja ispod naslage kršćanstva našla dodir s malo¬ 
azijskim manihejcima, koji su također izravno potekli iz Zaratusrina 
izvora. Unatoč križarskim vojnama, što su u 13. i 14. vijeku pokretane 
protiv bogumila, oni su uoči turske najezde sebi stvorili državni 
položaj u Bosni. Tek tada došli su u konačni žrvanj između Zapada i 

Istoka i bili samljeveni, jer su se morali odlučiti za islam ili katoli¬ 
čanstvo. U Bugarskoj održali su se oni do 18. stoljeća. 

Praslavensku baštinu u pogledu građevne umjetnosti pokušao je 
apstrahirati učenjak svjetskoga glasa, austrijski prof. Jonip Strzy- 
gowski. Prije par mjeseci izašla je njegova knjiga: Die altslawische 
Kunst. Ein Versuch ihres Nachweises (Augsburg 1929., XV. i 293 str., 
263 slike). 

Strzygowski je revolucionar na polju povijesti umjetnosti, napose 
u pogledu starokršćanske umjetnosti, kojoj izvore on s golemom sna¬ 
gom otkriva na Orijentu. U ovoj knjizi posvetio je pažnju utjen 
jima sjevera na plastičnu umjetnost Evrope. 

Budući da nisu sačuvani nikakovi praslavenski građevni spo¬ 
menici, on tu radi poglavito komparativnom metodom. Upotrebljava 
materijal golemoga vremenskog i prostornog područja počev od staro- 
iranskih hramova obožavatelja vatre, pa do modernih finskih građe¬ 
vina i ornamenata u hrvatskim narodnim vezovima. 

Ali u središtu njegova zrenja stoje crkvene građevine iz doba 
hrvatskih narodnih kraljeva. Za te građevine tvrdio je već pokojni 
arheolog don Luka Jelić, da imadu vezu s Perzijom i postavio teoriju, 
da su taj tip prenijeli odanle Alani. Strzygowski smatra ove staro¬ 
hrvatske crkve najčišćom sjevernom staroslavenskom, iz drva u 
kamen prenesenom arhitekturom, koja svoje podrijeklo vuče iz Irana. 
Tako se taj učenjak, putujući po linijama razvoja arhitekture u davnu 
prošlost, sastaje s Janom Peiskerom, koji je na genijalan način, po 
jezičnim znakovima, po imenima mjesta uronio u staroslavensko vri¬ 
jeme i otkrio Zaratustrinu vjeru posred Evrope. 

Pa iako dokazni materijal Strzygowskoga nema one zorne snage, 
koju je razvio Peisker, iako će mnogi detalji njegova zrenja od kritike 
biti rastepeni, njegova je radnja bez sumnje jak prilog za ustrajnost 
sjeverne prabaštine kod Hrvata na jugu. 

Ovakovi momenti ustrajnosti upućuju i na to, da je praslavenski 
»vis a tergo« surađivao i u žilavim nastojanjima za slavenskom slu¬ 
žbom Božjom, kondenziranih oko osobe Grgura Ninskoga, a preko 
rovaša, pa osobnih i graničnih znakova služio kao aperceptivni faktor, 
a i formant za glagolsko pismo. 


* 


Milan Šufflay 

Značenje hrvatske nacije 

Imajući iza leđa geopolitičku silu Podunavlja legli su Hrvati na 
Jadran, koji je bio miniatura Sredozemlja, kulturna jedinica, svezana 
obručem rimsko-dalmatinskih i italskih varoši. Sredozemlje pako 
bilo je još mnogo vijekova iza njihova dolaska optimum bijele civili¬ 
zacije. Hrvati su došli u Ilirik, na pogranično zemljište par ex- 
cellence, gdje su i prije i poslije graničile vlasti, kulture i religije. Već 
prije njihova dolaska baš posred Ilirika puklo je bilo, politički i kul¬ 
turno, na dvoje rimsko carstvo. Unifikacija Sredozemlja bila je u 
naponu rimske snage tek prividna. Istok i Zapad bujno su živjeli pod 
tankom koricom i konačno od jednoga stvorili dva carstva. Hrvati 
naišli su na goleme ruševine zapadnog carstva, ali i na svježe ža¬ 
renje papinskog Rima, koje podlijega čitav istočni Jadran od Istre 
do Drača. Politička povijest sredovječne hrvatske kraljevine zapravo 
nije drugo već odsjev velike borbe izmedju sredozemnog Istoka i 
Zapada, Bizanta i Rima. Zapad je na hrvatskom tlu apsolutno nadmo¬ 
ćan, i ova zapadnjačka dominanta ostaje karakteristikom hrvatske na¬ 
cije kroz sva poznija vremena. Hrvati ostaju na zapadnom rubu ponora, 
koji dijeli dva svijeta na Balkanu i koji se ni na koji način ne dade 
prikriti travom i mahovinom. Nakon gubitka svoje dinastije oni po¬ 
staju predziđem kršćanstva prema turskoj najezdi. »Bogonosec < 
slavenske baštimske mase stvara uoči ove najezde vanredno snažnu 
sektu bosanskih Bogomila. Slavenska sesilnost pretvara se u vjernost 
prema domovinskoj grudi, slavenska mukotrpnost u čuvstvo lojal¬ 
nosti. Na pograničnom teritoriju niču »graničari«, i to ime zadugo 
postaje sinonim za Hrvate. K dominanti zapadne kulture u prvoj pe¬ 
riodi Hrvata na Jadranu, k vjernosti prema grudi u drugoj periodi 
pridružuje se u trećoj periodi (kad prestaje turski tlak) silna i žilava 
svijest za »stare pravice«, vidljiva već u prvoj periodi u znamenitom 
Savezu 12 plemena (sklopljenom na otpor protiv ugarskoga feudalnog 
sistema), u drugoj periodi u Gupčevoj buni. Biološka pozadina ove 
svijesti pietet je prema mrtvima i dužnost prema još nerođenim ge¬ 
neracijama. Uz suradnju komponente »bogonosca« ta se svijest u 
današnjim danima kristalizira u martirsku borbu za načelo čovje¬ 
čnosti. 

Milan Šufflav 

Uloga velikih ljudi 

U povijesnom razvoju svakoga naroda, kao i u životnom procesu 
svakog pojedinca, utkano je mnoštvo oprečnih dogođaja, veselih i 
tužnih. Žalost i veselje, uspon i klonulost izmjenjuju se u ritmu na¬ 
rodnog života poput talasa na morskoj pučini, a iz načina, kako će 
narodi znati taj neuklonjivi udes snositi, očituje se sva njihova veli¬ 
čina, životni elan i otporna snaga. Ne klonuti u nesreći i ne izgubiti 
stvarnost i mjeru u sreći, najbolji su dokazi narodne veličine i unu¬ 
tarnjega duševnoga ravnovjesja. I u danima klonulosti, kao i danima 
sreće, narodi imadu pred sobom velike ljude kao vode i lučonoše. 
Bilo u borbi za narodna prava, bilo za socijalnu pravdu, bilo za kul¬ 
turne ideale, veliki ljudi su srž i mozak svakog naroda, pa uopće bez 
njih i nema povijesti. Oni su u jednu ruku kao oračevo ralo, koje 
razmeće i razorava zemlju, da iz nje izbaci na svijetlo i donese na 
javu sakrite zemljine energije; oni svojom veličinom dižu mjerilo 
ljudskih djela, a u danima klonulosti i poniženja oni narod bodre, 
služeći im kao primjer. 

Lijepo je vjerovanje, da je u svakom čovjeku usađena božanska 
iskra i da u njem trajno živi, pa iako se u mnogima gubi u egoizmu i 
materiji, u mnogim samo tinja, u nekima ipak gori, ali u heroja duha 
i srca plamsa živim plamenom. Baš ovaj živi plamen stoji uvijek na 
horizontu narodnog razvoja, da narodi ne zabasa ju na putu i da se ne 
izgube u tmini. Proučavanje velikih ljudi, njihova života i rada, nji¬ 
hovih napora i muka, svima je korisno: velikima da budu veći, a 
malima, da vide, da veličina nije vezana uz posebno rođenje i bogat¬ 
stvo, već da ovisi o snazi volje, ličnim naporima i prijegoru svakoga 
pojedinca. Filip Lukas 

Strani utjecaji u književnosti i umjetnosti 

S pravom se može i mora našim piscima i umjetnicima prigo¬ 
voriti, što u njima prevladavaju strani utjecaji i neki internacionalni 
duh, bez obzira na naš narodni karakter, našu psihu i naše potrebe. 
Previše je tu apstraktnoga i tuđega u njima; previše nasljedovanja 
luđih uzora, stvorenih u drugim sredinama za druge ljude i za drugu 
Psihu, pa nije bez opravdanosti nabačena misao, da mi odavna ne¬ 
mamo naših hrvatskih pisaca. To je razlog, da njihova djela ne nalaze 
pravog odziva u narodu, za koji su pisana. Pisci, ako hoće da nji¬ 
hova djela budu trajne vrijednosti, moraju raditi za sredinu, iz koje 

su nikli i za koju su namijenjena, jer ako ne nađu refleksa u narodu, 
postaju štura, pa mogu imati neumrlost, ako hoće, ali samo jednoga 
dana. Goetheu nitko ne može poreći najšire veze sa kulturom antike, 
humanizmom i renesansom, te sa svim poznijim tvorevinama zapada, 
pa je bez dvojbe bio univerzalan duh, ali je njegov Faust sazdan na 
nordijskim, germanskim osebinama, jer Goethe nije mogao iz sebe 
Germana stvoriti Negermana. I sami pisci nasljedovanjem stranoga, 
bez obzira na svoju hrvatsku sredinu, dokazuju, da oni sami ne pro- 
življuju pravo ta svoja stvaranja, već prosto nasljeduju tuđa, jer 
proživjeti pravo mogu samo ono, što je prošlo kroz tkivo njihove 
vlastite duše i što stoji u vezi s narodnom kolektivnošću, kojoj su 
oni samo jedan atom. U drugom redu u nasljedovanju stranoga njihova 
vrijednost ne može biti prvorazredna, jer onako velikih djela kakva 
daju strane, velike literature, oni i onako dati ne mogu, pa onda je 
lakše i bolje posegnuti za originalima u tuđim jezicima i lakše se 
duševno obogatiti sa prvih izvora, nego iz djela nasljedovatelja. Stva¬ 
ranjem pak u okviru narodnome naši pisci očituju svoju samoniklost 
i postaju put i proces samih sebe, te konkretna trenutna težnja vla¬ 
stitoga naroda, a samo s tim stvaranjem oni obogaćuju univerzalnu 
literaturu, jer joj daju svoje i naše posebne crte. 

Filip Lukas 

Prošlost pamtimo — budućnost gradimo 

Mladosti naša, radosti naša i nado naroda svoga, tvoje je srce 
čisto i pamet vedra, pa zato se i možeš zanositi za sve, što je dobro 
i lijepo. I nemoj se stidjeti svojih zanosa i svojih oduševljenja. Oni, 
koji se ne mogu ni za što oduševiti, duhovno su umrli; ti si puna 
života, puna lijepih snova. Budi ponosna radi toga i spremna, da sve 
svoje dobre i lijepe snove i zanose ostvariš; ostvari i snove svoje i 
snove pokoljenja, što su živjela ispred tebe: povijest će te naučiti, 
za čim su težili. Pređi su nam dali svoje nasljedstvo u baštinu. 
Mladost treba tu baštinu upoznati, prošlost treba pamtiti, a buduć¬ 
nost graditi. A ti si, mladosti naša, pozvana, da gradiš budućnost, ne 
netko nepoznati od te mladeži, nego baš ti, moj dragi, mladi prijatelju, 
nego baš ti, draga hrvatska djevojčice. Budite ponosni, da ste gradi¬ 
telji: graditelji svoje sudbine i svoga naroda. Najslavnija djela pro¬ 
šlosti gube na vrijednosti, kad ih nema tko pronijeti kroz sadašnjost 
u budućnost, baš kao što moraju opustjeti i najbogatija ognjišta, ako 
se oko njih kupe samo starci i starice. 

Vaša je dakle zadaća, dragi prijatelji, divna: vi ste temelj i 
zdravlje svakoga naroda, spona prošlosti i budućnosti, vedri dio 
naroda i najrječitiji tumač njegovih želja. Vi ste naša sutrašnjica, 
gospodar, koji se ne brine za sutrašnjicu, nije gospodar, nego raspi¬ 
kuća. Zato svaki narod mora posebnu brigu posvetiti mladeži; mora se 
starati, da ona duhovno i tjelesno bude jaka, da bude brojčano velika 
i sposobna preuzeti poslove narodne u svoje ruke, kad za to dođe 
vrijeme. Tu dužnost preuzimaju na se roditelji i država. Njihova 
suradnja u stvaranju brojne, zdrave i jake mladeži mora biti usko 
povezana: ni jedna ni druga strana ne smije ništa činiti, što bi reme¬ 
tilo skladan odgoj narodne uzdanice. 

Hvala Bogu, imamo nakon toliko patnja i boli, poniženja i stra¬ 
danja svoju slobodnu Nezavisnu Državu Hrvatsku, koja će preko 
svoje vlade uložiti najveće napore, da učini sve, kako biste se vi, 
dragi, mladi prijatelji, što bolje spremili za vašu buduću dužnost, 
^na će učiniti sve, da roditelji mogu bez većih poteškoća predati 
budućnosti što brojniju i što zdraviju djecu; starat će se, da mladež 
dobije dobre škole i dobre učitelje, koji će je odgajati za dobre, 
Poštene, vrijedne i sposobne stvaraoce. 

Ali i vi, prijatelji, morate biti svijesni svoje goleme važnosti i 
svoje dužnosti prema samima sebi i prema narodu. I mi stariji i vi 
mladi i najmlađi odgovaramo pred Svemogućim za rad oko vašega 
odgoja i vaše budućnosti. Da od sebe istešemo prave ljude, prave 
narodne radnike, prave muževe i prave žene, treba mnogo dobre 
volje, mnogo samozataje, mnogo stege, rada i poslušnosti. Ne plaši 
se samozataje: to je trnovit put za slabiće; za jake to je jedini put, 
da postanu još jači. Tko ne zna svladati sebe, ne može vladati dru¬ 
gima, što ne mora biti velika šteta, ali bez svladavanja samoga sebe 
čovjek ostaje divlji, nesposoban za bilo kakav društveni rad. Tko se 
ne zna svladati, ne cijeni sebe, a druge ne poštuje. Osobito ne zna 
poštivati starije, a prijatelji, poštivanje starijih osnov je svakog reda. 
Tko je drzak prema starijima, a surov? prema mlađima, taj nije spo¬ 
soban, da razumije život i ljude, te je prema tome nekoristan. I prema 
svojim vršnjacima moramo biti pažljivi i pristojni; ako nismo takvi, 
ne vrijeđamo druga, nego sebe. Moramo u srcu i u vladanju biti pri¬ 
stojni, plemeniti, uglađeni; moramo biti na svakom koraku svijesni 
odgovornosti i svojih čina: nigdje drzak, nigdje rob. Ne budi ulizica 
ni podlac; ne trebamo ženskastih muškaraca ni muškaračkih žena. 
Tko tako ne radi, nije dostojan da bude član ustaške mladeži, a u 
Hrvatskoj ne može biti mladeži do ustaške! 

Ustaška mladež mora biti u svakom pogledu spremna. 

Naš pozdrav nije prazna uzrečica! Svaki mora biti vazda spre¬ 
man — za posao, koji je odabrao ili koji mu je odredila domovina. 
Naravno je, da svatko prema poslu, za koji se sprema, mora prire¬ 
đivati i potrebni alat — oruđe ili oružje. Tko se zaputi u planinu po 
drva, mora imati dobre sjekire i pile, a tko ide orati, moraju mu biti 
u redu plug i brana, jer inače mu je sav trud uzaludan. Budući da 
se ne može u djetinjstvu prosuđivati, za što je koje dijete rođeno, 
sva djeca uče u pučkim učionicama jednako gradivo. Kad prijeđu 
temeljne nauke, odlučuju roditelji prema sklonosti djeteta ili prema 
svom izboru, u kakvu će ga srednju školu poslati, pa se tu pomalo 
počne spremanje u određenom pravcu; no i po svršetku srednjih 
nauka je još veoma velik izbor putova, kojima mladić može krenuti, 
a kad se tu jednom odluči, prilično je zapečatio smjernice svoje 
budućnosti. Tko i poslije toga vrluda, sigurno je zalutao! 

Najsigurnije stupa onaj, koji svaku zadaću, koja mu se postavi, 
izvrši — savršeno, ustaški, bez štednje i oklijevanja. Za svaki se 
posao treba dati sav, dušom i tijelom. Pravi ljudi ne trpe i ne po¬ 

znaju polutanstva ni u kom pogledu; kad rade, rade neumorno, kad 
s e zabavljaju, zabavljaju se od svega srca, a kada se odmaraju, onda 
potpuno iskopčaju svaku žilicu i miruju kao poljski cvijet. Isto je 
tako i u duhovnom pogledu. Kad nekom dadu riječ, i glavu su zalo¬ 
žili bez sustezanja i bojazni; kad imadu s nekim neuređenih računa, 
otvoreno ih i neštedimice bacaju na stol, ne griješeći se nikada o te¬ 
meljne zasade ćudoređa: plemeniti i jaki mnogo opraštaju; koliko tko 
više zna, toliko više razumije i onda više i prašta. 

Pametan čovjek ne radi u svojoj kući nikad posla, kojemu nije 
dorastao, nego ga povjeri vještijem članu porodice ili uzme težaka, 
koji je vješt tome poslu. Isto načelo mora vrijediti i u svojoj državi: 
nitko se ne smije primiti posla, kojemu nije učen, a da ipak svatko 
u svojoj državi bude uposlen — jer se inače ne može prehranjivati 
— vrhovno je odgojno načelo, da svaki naš državljanin mora biti 
potpuno vješt poslu, koji je odabrao kao svoje životno zvanje. Samo 
takav smije prihvatiti ustaški pozdrav i reći, da je — spreman, a 
samo na taj način ćemo načiniti našu lijepu domovinu najdivnijim 
obiteljskim ognjištem na svijetu. 

Što smo god rekli, vrijedi u cijelosti i za mušku i za žensku 
mladež s time, da se sva naša ženska mladež mora spremati za jedno 
jedino zvanje — za porodični život. Svaka se mora već iz malena 
pripremati svom svojom raspjevanom dušom za taj božanski poziv i 
uložiti sve svoje sposobnosti, da se što bolje pripremi napose du¬ 
hovno i da svojim i primjerom i poukom posluži sestrama, koje su 
s bilo kog razloga zaostale u tom nauku. 

Među našom muškom mladeži mora vladati bratstvo u najsavr- 
šenijem značenju te riječi i tko se o njega ogriješi — mora znati, da 
je grješnik baš kao i onaj, koji je u bilo kom drugom pitanju pre¬ 
kršio ustašku zakletvu. Ovakvo je shvaćan je) potrebno, jer samo ćudo¬ 
redno zdravo društvo može biti sigurno za svoju budućnost i jer su 
nas baš na tom polju tukli svi narodni neprijatelji do oslobođenja. 
Uništavali su našu žensku mladež i odvodili je u' ropstvo, da — rađa 
zaklete neprijatelje svoje domovine i svog naroda! 

Budimo svijesni velikog poziva, koji nas svakog čeka u slobod- 
n°j domovini, pa ćemo onda veoma lako svladati sve poteškoće ve- 
1 °ž rada, da vazda budemo za dom spremni! 


Doglavnik Mile Budak 

Društveni odgoj mladeži 

Čovjek je društveno biće, t. j. njegov je život vezan za život 
ljudske zajednice. Da život pojedinca i zajednice bude podnošljiv i 
koristan, pojedinac mora biti u skladu sa zajednicom. Stoga odgaja¬ 
nje čovjeka pojedinca mora ići za tim, da njegove općene težnje, kad 
počne djelovati u zajednici, ne budu u neskladu s težnjama zaje¬ 
dnice, pače, njegovo djelovanje mora ići za tim, da bude na korist 
ljudskoga društva. 

U životu susrećemo mnogo ljudi, koji na nas u svakom smjeru 
povoljno djeluju, premda ih pravo i ne poznajemo. Mi osjećamo, da ti 
ljudi imaju u sebi nešto osobito, nešto, što će se svakom svidjeti, što 
će svatko pohvaliti, ali i nešto, što toliki drugi ljudi nemaju, da oni 
dakle imaju i nešto svoje, zasebno. U njima je neka snaga, kojom 
osvajaju, potpuno osvajaju u dobrome smislu. Razmišljamo li o 
takvim ljudima, vidjet ćemo, da su ljudski dobri, da su razumni, 
da lijepo sa svakim saobraćaju, da su okretni, vješti u svome poseb¬ 
nome poslu, da rado pomognu svakome i svima, koliko uopće mogu 
pomoći, a da sva ta njihova svojstva povezuje nešto, što je općeno 
ljudsko i nešto što je zasebno njihovo. To, čime nas takvi ljudi sasvim 
osvajaju kao ljude, to je snaga njihove ličnosti, snaga, koja proistječe 
iz njihove skladne izgrađenosti, iz usklađenosti u njihovu biću 
glavnih ljudskih pojedinačnih, društvenih i njihovih osobnih vrlina. 

Škola daje mladeži izvjesno općeno znanje i oblikuje njenu mi¬ 
saonu sposobnost; time joj stvara podlogu za kasniju zasebnu nao¬ 
brazbu u vezi s proučavanjem bilo koje grane znanosti. Ali sve to 
sabiranje znanja u školama, od najnižih do najviših, sva ta specijali- 
ziranja u svim mogućim strukama još uvijek ne stvaraju od čovjeka 
cjelovitu ličnost, kakvu traži zdravo i napredno ljudsko društvo, 
s prostoga razloga, što samo sabiranje znanja kao nekoga broja činje¬ 
nica nije potpuno razvijanje i oplemenjivanje, povezivanje i uskla¬ 
đivanje ljudskih pojedinačnih, društvenih i osobnih pozitivnih spo¬ 
sobnosti, nije stvaranje čovjeka prema nekom višem individualnom 
i socijalnom ćudorednom cilju. 

Tu leži i odgovor, zašto nas potpuno ne osvajaju, ne smiruju, 
ne krijepe, ne potiču, ne podižu, ne zanose i zašto nas trajno ne mogu 
uza se privezati i voditi i općeno priznati ljudi, koji su poznati i kao 
najbolji specijalisti i kao najsnažniji umjetnici, ako ne osjećamo, da 
su u isti čas i skladne, etičke ličnosti. 

Prema tome, sva naša težnja treba da bude usmjerena k jednom 
idealu usklađene ličnosti. Čovjek mora biti usklađen u prvome redu 
sam u sebi, kao pojedinac, individuum. Njegove osjećajne, misaone i 
moralne sposobnosti i snage moraju biti oplemenjene i razvijene, 
opseg njegova osjećajnoga, misaonoga i moralnoga svijeta što veći, 
sadržaj što bogatiji, a sve to skupa uravnoteženo, složeno i povezano 
u jednu cjelinu. Naporedo s time ima se usklađivati i čovjekovo 
tijelo i njegov tjelesni život u zdrav, skladan i snažan oblik. 

Samo onaj individuum, kod kojega je usklađen duševni život 
s tjelesnim životom, kod kojega se upotpunjuju u viši individualni 
sklad potpuno* usklađeni unutarnji život s isto tako usklađenom vanj¬ 
štinom, koji je dakle usklađen kao jednovito duhovno-tjelesno biće, 
može se smatrati kao istinski potpuno usklađena ličnost. 

Ali, potpuno usklađena ličnost u višem socijalnom smislu, a taj 
se ovdje drži na umu, nije onaj pojedinac, ma kako on bio sam po 
sebi i u sebi izgrađen, koji je u neskladu s općenitim osjećanjem, 
mišljenjem, htijenjem i naziranjem zdravoga, normalnoga, iskusnoga 
i istinski prosvijetljenoga dijela svoje ljudske sredine ili zajednice. 
Kao što razvijanje i usklađivanje duševnoga života pojedinca mora 
ići naporedo s razvijanjem i usklađivanjem njegova tjelesnoga živo¬ 
ta, tako i razvijanje i usklađivanje pojedinca mora ići naporedo 
s razvijanjem i usklađivanjem društvene cjeline, koja je sama po 
sebi viši, složeni, socijalni organizam. 

Svakodnevne, redovne potrebe traže, da svaki čovjek kao član 
društva dobije na korist etičkoga, estetskoga i ekonomskoga na¬ 
pretka i pojedinca i društva takvo društveno obrazovanje, da 
njegov vanjski život kao i njegov unutarnji život, koji mora biti na 
višem stupnju t. j. bogat i usklađen, uzmogne doći do potpuna izra¬ 
žaja i u njegovu saobraćaju s njegovom bližom i daljom okolinom. 

Pojedinac, naročito snažniji, djeluje na svoju okolinu, a okolina 
na svakoga pojedinca. Kako pojedinac može pokretati u pozitivnome 
smislu društvo, tako može i društvo pojedinca. Ali, pojedinac može 
ubijati društvo, a društvo može lako ubijati pojedinca, naročito sla¬ 
bijega. 0 međusobnom utjecaju pojedinca i društva oko njega zavisi 
1 unutrašnji i vanjski mir, volja za život, sposobnost za rad, uspjeh 
1 neu spjeh, sreća i nesreća pojedinca i društvene zajednice. 

Zato ljudska socijalna zajednica treba i traži tjelesno i duševno 
zdravu, snažnu, misaonu, ćudorednu, voljnu i usklađenu omladinu. 
a ša, hrvatska, društvena zajednica treba i traži, zbog naših posebnih 

prilika, što usklađeniju mladež, jer je mladež to jača, što je 
usklađenija. Mi smo malen narod, nama mora biti svaki pojedinac 
dragocjen. Njegovu vrijednost treba da uveća njegovo istinsko sklad¬ 
no obrazovanje. Zato nije važan samo lijepi vanjski saobraćajni 
oblik sam o sebi, t. j. ako nije izražaj unutrašnjih etičkih i estetskih 
vrednota i sveukupnoga sklada pojedinca, jer se on pretvara u sao¬ 
braćajnu laž i gubi svu snagu, čim izbije prikrivena surovost neuskla¬ 
đene ljudske unutrašnjosti. Isto tako nas odbija nelijep saobraćajni 
oblik kod onih pojedinaca, koji mogu imati ili imaju i golemo stručno 
znanje i prirodne darove, jer ih ni znanje ni darovi ne čine potpunim 
ličnostima, budući da tek one unose u život ljudskoga društva čar 
skladnosti. 

Čitav naš život treba da prožima nastojanje, da se razvijemo 
skladno i kao pojedinci i kao članovi društva t. j. da budemo skladni 
u. duševnom i tjelesnom pogledu i da nam život bude usklađen 
s etičkim i estetskim težnjama našega društva. To je proširenje, soci¬ 
jaliziranje i moderniziranje onoga ideala usavršavanja i usklađi¬ 
vanja, koji su stari Grci izrazili u pojmu kalokagathije (sklada lje¬ 
pote i dobrote), a to je bio i ideal skladnosti i naših starih primorskih 
pisaca počevši od kršćanskoga humanista Marka Marulića. Taj ideal 
treba da postane i idealom naše mladeži, a svoj prvi vidljivi izražaj 
naći će u težnji za izgrađivanjem svoje ličnosti i u poštivanju tuđe 
ličnosti, što će se najprije očitovati u lijepoj saobraćajnoj formi 
prema mlađima, prema sebi ravnima i prema starijima. Lijepo drža¬ 
nje i lijepa riječ neka budu izražaj i potvrda naše želje i volje, da 
život učinimo sebi i drugima što ljepšim, a po tome što lakšim 
i boljim. 

Mlad čovjek može biti — a i lijepa je to odlika —od važan i smion, 
ali ne smije biti silovit i naprasit i time smetati i ogorčavati svoju 
okolinu. Njegova smionost i hrabrost treba biti usmjerena prema 
jednom višem životnom principu obrane pojedinca i naroda. Može on 
biti i dobar športaš, ali ne smije biti profesionalizmom tjelesno izo¬ 
bličen, a duševno surov i grub; vedrina njegova bića, želja za prirod¬ 
nim, zdravim životom, pobjedama, vodstvom.i zasluženim priznanjem 
treba da budu temelji za razvijanje viteškoga osjećanja i djelovanja, 
koje će u društveni život unositi lijepe saobraćajne oblike, volju za 
požrtvovnost, pomoć i obranu, želju za pristojnom i potrebnom 
borbom. Što vrijedi za mušku omladinu, vrijedi, dakako, i za žensku- 
Možda još i više, budući da je žena prvi, najnaravniji, najneposre- 

dniji učitelj i odgojitelj čovjeka i stvarna osovina porodice. U našem 
je narodu duboko usađeno u srce poštivanje matere kao nositeljice 
Života i svaki pravi mladi čovjek griješi o taj primami etički princip, 
ako poštivanje te svetosti ženstva ne unosi u društveni život. Svaka 
prava mlada djevojka morala bi biti svi jesna dostojanstva svoga 
poziva i svojim ispravnim željama unositi sklad u grube instinkte, 
Koje su izazvale i ojačale prolazne neetičke ideologije današnjega 
vremena. 

Omladina, i muška i ženska, prožeta ovakvim etičkim shvaća¬ 
njem života, mora naći istinski saobraćajni oblik, osnovan na među¬ 
sobnom poštivanju. Samo takva se omladina ne će ogriješiti svojim 
držanjem i vladanjem o starije ljude, kojima breme proživljenoga ži¬ 
vota ne može biti sramota nego častan završetak jedne izvršene 
zadaće prema Bogu, prema sebi, prema svome narodu i ljudskoj 
zajednici. I dok je mladost svi jesna svoga životnoga poleta, starost 
je svijesna svoje životne mudrosti, stečene i prekaljene iskustvom. 
Proistekao iz ovakova duboko etičkoga shvaćanja lijep saobraćajni 
oblik ne će biti ni laž ni licemjerstvo, nego naša istinska potreba za 
višim, usklađenim životom. 

Budimo smioni i jaki, spremni na velika djela i velike žrtve, ali 
uvijek skladni u osjećajima, mislima, težnjama, riječima i djelima. 
Skladnom, osjećajnom, misaonom, voljnom i moralnom životu odgo¬ 
varat će onda i naša djela i naš vanjski skladni saobraćajni život, 
što će i pojedincu i društvu donositi mnogo dobara,-a među njima i 
mnogo životne svjetlosti, vedrine, radosti, veselja i ljepote. 


O/ga Ostermart 

NAČELA HRVATSKOG USTAŠKOG POKRETA 

1. Hrvatski narod jest samosvojna narodna (etnička) jedinica, 
on je narod sam po sebi, te u narodnosnom smislu nije istovjetan s ni 
jednim drugim narodom, niti je dio ili pleme bilo kojega drugoga 
naroda. 

2. Hrvatski narod ima svoje izvorno povijestno ime Hrvat, pod 
kojim se je pojavio u davno povijestno doba, pod kojim je prije 1400 
godina došao u današnju svoju postojbinu, te pod kojim živi sve do 
danas. Toga imena ne može i ne smije zamijeniti nikakvo drugo ime. 

3. Svoju današnju postojbinu učinio je hrvatski narod več u pra¬ 
davna vremena svojom domovinom, u njoj se trajno nastanio, s njome 
srastao i dao joj izvorno i naravno ime Hrvatska. To ime ne može se 
i ne smije zamijeniti s ni jednim drugim imenom. 

4. Zemlja, koju je u pradavno doba hrvatski narod zaposjeo, te 
koja je postala njegovom domovinom, prostire se na više pokrajina, 
koje su posebna pokrajinska imena imale dijelom još prije dolaska 
Hrvata, a druga su pokrajinska imena nastala poslije, nu sve te po¬ 
krajine sačinjavaju jednu jedinstvenu domovinu Hrvatsku, te nitko 
nema prava da bilo koju od tih pokrajina svojata za sebe. 

5. Hrvatski je narod u svoju domovinu Hrvatsku došao kao pot¬ 
puno slobodan narod, i to u vrijeme seobe naroda vlastitom pobudom, 
te je tu zemlju osvojio i svojom za uvijek učinio. 

6. Hrvatski je narod u svoju domovinu Hrvatsku došao potpuno 
izgrađen (organiziran) ne samo obiteljski, nego i vojnički, te je odmah 
po dolasku osnovao svoju vlastitu državu sa svima obilježjima drža¬ 
vnosti. 

7. Svoju vlastitu državu Hrvatsku, osnovanu već onda, kada su 
mnogi drugi narodi živjeli još potpuno nesređeni (neorganizirani), 
hrvatski je narod održao kroz sve vjekove pa do konca svjetskoga 
rata, a nije se nje kao ni prava na nju, nikada, pa ni koncem svjetskog 
rata bilo kojim činom ili bilo kojom zakonitom odlukom odrekao kao 
ni to svoje pravo na koga drugoga prenio. Tek mu je koncem svjetskog 
rata tuđinska sila spriječila, da dalje vrši svoja vrhovnička (suve¬ 
rena) prava u vlastitoj svojoj državi Hrvatskoj. 

8. Hrvatski narod imade pravo svoju vrhovničku (suverenu) 
vlast u svojoj vlastitoj Državi Hrvatskoj na cijelom svome narodnom 
i povijestnome području oživotvoriti, t. j. svoju potpuno samostalnu 
i Nezavisnu Hrvatsku Državu opet uspostaviti . Tu uspostavu imade 
pravo izvršiti svim sredstvima, pa i silom oružja. 

Hrvatski narod ne vežu nikakve međunarodne niti državopravne 
obveze iz sadašnjosti, niti iz prošlosti, koje nisu u potpunoj suglasno¬ 
sti sa ovim načelima, niti će se na takove u svojoj Nezavisnoj Državi 
Hrvatskoj obazirati. 

9. Hrvatski narod ima pravo na sreću i blagostanje kao cjelina, 
a isto tako pravo ima i svaki pojedini Hrvat, kao član te cjeline. 
Ta sreća i blagostanje mogu se oživotvoriti i ostvariti za narod kao 
cjelinu i za pojedince kao članove cjeline, jedino u posve samostalnoj 
i Nezavisnoj Državi Hrvatskoj, koja ne smije i ne može biti sastavnim 
dijelom u ni jednom obliku ni jedne druge države ili bilo kakove 
ine državne tvorevine. 

10. Hrvatski narod ima svoje vrhovnička pravo (suverenitet), po 
kome on jedini ima vladati u svojoj državi i upravljati sa svim svojim 
državnim i narodnim poslovima. 

11. U hrvatskim narodnim i državnim poslovima u samostalnoj 
i Nezavisnoj Državi Hrvatskoj ne smije odlučivati nitko, tko nije po 
koljenima i po krvi član hrvatskoga naroda, te isto tako ne smije o 
sudbini hrvatskoga naroda i Hrvatske Države odlučivati ni jedan 
strani narod , ni država. 

12. Seljaštvo nije samo temelj i izvor svakoga života, nego ono 
1 samo po sebi sačinjava hrvatski narod, te je kao takovo nosilac i 
vršilac svake državne vlasti u Hrvatskoj Državi. 

1 kraj toga svi staleži hrvatskoga naroda sačinjavaju jednu na¬ 
rodnu cjelinu, budući da i ostali staleži u hrvatskom narodu, kojih su 
članovi pripadnici hrvatske krvi, imaju ne samo svoj korijen i porije- 
°, nego i trajnu obiteljsku vezu sa selom. 

1 ko u Hrvatskoj ne potječe iz seljačke obitelji, taj u 90 slučajeva 
°d stotine nije hrvatskoga porijekla, ni krvi, već je doseljeni stranac. 

^3. Sva tvarna (materijalna) i duhovna dobra u Hrvatskoj Državi 
vlasništvo su naroda, te je on jedini vlastan njima raspolagati i njima 
koristiti. 

Prirodna bogatstva hrvatske Domovine, napose njezine šume i 
*ude, ne mogu biti predmetom privatne trgovine. 

Zemlja može biti vlasništvo samo onoga, koji je obrađuje sam sa 
svojom obitelju, t, j. seljaka. 

14. Temelj svake vrijednosti jest samo rad, a temelj svakog prava 
jest dužnost. Stoga u Hrvatskoj Državi rad označuje stupanj vrije¬ 
dnosti svakoga pojedinca i ima predpostavljati temelj cjelokupnoga 
narodnog blagostanja. 

Nitko ne može imati nikakvih posebnih prava, nego samo dužnosti 
prema narodu i državi, koje jedino daju svakome pravo na obezbije- 
đeni život. 

15. Vršenje svih javnih dužnosti (funkcija) vezano je na odgo¬ 
vornost. Svatko, tko u ime naroda ili Države vrši javne poslove bilo 
kakove vrsti, odgovara svojim dobrom i svojim životom za sva djela 

i propuste. .... ,. 

Nu dužnost i odgovornost prema cjelini imadu biti temeljem 

svake djelatnosti u posebničkom (privatnome) životu svakog poje- 
dinca, člana hrvatskoga naroda. 

16. Težište ćudoredne (moralne) snage hrvatskoga naroda lezi u 
urednom i vjerskom obiteljskom životu, njegove gospodarske snage u 
seljačkom gospodarstvu, zadružnom životu i prirodnom bogatstvu 
hrvatske zemlje, obrambena snaga u sređbotvornim (orga¬ 
ni z a t o r n i m) i prokušanim v o j n im vi linam a. 

Prosvjetni i kulturni napredak hrvatskog naroda temelji 
se na prirodnoj narodnoj darovitosti i prokušanoj sposobnosti na 

polju nauke, znanosti i prosvjete. 

V ele obrt, obrt, kućno rukotvorstvo i trgovina imaju but 
ruka pomoćnica u sveukupnom seljačkom i općem narodnom gospo¬ 
darstvu. Te grane života imaju biti polje časnoga rada te vrelo do¬ 
stojnoga života radnika, a ne sredstvo gomilanja narodne imovine u 
rukama glavničara (kapitalista). 

17. Skladno gajenje, promicanje i usavršivanje svih narodnih 
vrlina i grana narodnog života zadaća je svih pregnuća javnoga rada 
i državne vlasti kao takove, jer one daju potpuno jamstvo opstanka, 
vjekovnog bivstvovanja i blagostanja sadanjih i budućih poko jenja 
cjelokupnog hrvatskog naroda te opstojnosti i sigurnosti Nezavtsn 

Države Hrvatske. , . 

Na ovim načelima temelji Hrvatski ustaški pokret svoj ra 
borbu, te kroči otvoreno i odvažno naprijed k cilju, t. j. k po/pono 
oslobođenju hrvatskoga naroda i uspostavi samostalne i ezavis 
Države Hrvatske. 


PREGLED SUVREMENOG STVARANJA 

HRVATSKA ZEMLJA 

Nijema se prostire pred nama, a kako je puna značenja i mislit 
Sve iz nje niče, sve se u njoj rađa, njezina je plodna utroba rodila 
narod, koji je još pred hiljadu godina okrunio Tomislava svojim 
prvim kraljem. Gle, hiljadu godina vladaju kraljevi ovim narodom, 
kojemu smo ja i ti djeca; kroz hiljadu su godina naši djedovi orali 
ovu plodnu brazdu, natapali je svojim znojem i krvlju, patili se uz 
nju i kliktali od radosti, kad je vjetar zaljuljao žutim klasjem, koje 
je sazrelo, da padne pod oštrim srpom. Hiljadu su godina timarili naši 
djedovi blago, volove s velikim zamišljenim očima, ovce s toplim 
runom i vitke konje s tankim brzim nogama i s dugačkom grivom, 
koja im leprši na vratu. Hiljadu su godina vezali i okopavali vino¬ 
rodne »gorice«, da im njihov sunčani plod ogrije zamrzie žile, kad 
pritisnu studen i zima. Hiljadu je godina neustrašivi Primorac uzdi¬ 
zao jedro na lađu, pripetu uz strmu liticu, da se uz povoljan vjetar 
otisne na debelu pučinu. Ljut je bio Neretljanin, a ljut i senjski 
Uskok, i Mlečić se morao poslužiti ognjem i mačem, da mu stiša bijes. 
A dolje, sasvim na kraju, sjelo gnijezdo golubovo, bijeli Dubrovnik, 
gdje je slatkoća hrvatske riječi budila zavist kulturnoga susjeda 
preko mora. 

Salve magna parens frugum, magna virorum! Zdravo velika 
Majko plodova i muževa! 

Sve si rodila, zemljo, sve što treba, da tvoj narod bude poštovan 
1 pošten na tvojoj grudi, tek nam riječi nisi dala, da iskažemo pravu 
radost i slavlje, što ga srcei osjeća, kad te vidimo prostranu i lijepu, 
a o nas griješ i kako nas grliš. Nijemo si raskrila svoje nabrekle 
S r udi i braniš njima svoju djecu, nijemo ih grliš i privijaš uza se. Ja 

° s Jecam f ti živiš, i tvoj nijemi glas razborito govori svakom srcu, koje 
Sa umije čuti. 

s ^ ozbiljan poput usuda, i gle, kad tražim sebe, ti mi se 

p . K * Pružaš svoju žuljevitu ruku, da mi pogladiš rijetku kosu. 
__ !! nula s * u svoje krilo onu drugu, koja me je rodila i — sirotica 
živa se napatila, dok je od onog pileta stvorila momčića. 

djeci 6 lf Zem ^ 0 ’ ma jko, ova pjesma radosti i boli! Tebi i Tvojoj 
svim Hrvatima, kojima srce kuca za tebe, majko! 

Ivan Krnic 

NOĆNI MORNAR 

Kada kiša padne i noć kad je teška, 
pa se vuče, sama, na valima jeze, — 
nad prozorom tad se sivi pauk smješka 
prebirući tankim nogama i — veze. 

On tišinu veze. Spušta se i penje 
ko sablasni mornar, kad je noć sve dulja. 

Slijevaju s© kiše u vjetru, što stenje: 
na užetu tankom siv se noćnik ljulja. 

I on tako brodi, A okolo njega 
ko jadro bez snova paučina raste. 

Taj ponoćni pokrov sve na prsa lijega 
i pomiče slike olovne i tmaste. 

Sve su širi kruzi paukova tkiva, 
zakriliše nebo s vjetrom i sa kišom 
neumorni mornar, samotan i krišom, 
plete tužno jadro. Sve mračnije biva, 

Nikola Polić 


PODNE 


Svijetlo je nebo i prozirno 
i slegla se prašina vruća; 
sjene okomito padaju 
sa zidanih bijelih kuća. 

More je mimo i uljeno 
i sjajno sunce se žari; 
sa brodova dižu se jarboli -— 
stari, mrtvi stražari. 

Baš sada su zvona prestala. 
Podne. Tišina bruji. 

Na zlatnom sunčanom plamenu 
roj muha nesnosno zuji. 


I žal je uz more osamljen, 
po cestama nema ni stvora; 
daleko blijedi se dugačka 
sjetna i šutljiva gora. 

Zar nitko ne će da smuti mir» 
dosadni mir i tišinu? 

Tako je teško gledati 
očima u daljinu. 

Tako je teško gledati 
jarbole mrtve, što strše; 

Tako je teško slušati 
tonovei sjete, što prše. 

Barem da pseta zala ju 
u dosadnom ovom selu! 
Podne je. Zvona su prestala 
na tornju visoku, bijelu. 


Podne je. Mrtvo i spokojno 
sumorni pogled se reda 
vrh sjena oštrih i pravilnih 
seoskog drvoreda. 

Nikola Polić 


SPOMENICI PROŠLOSTI 

Spomenici prošlosti, bili oni svjetovni ili crkveni, bili oni u 
javnoj upotrebi ili u privatnom vlasništvu, ostaju svetinja narodna, 
pa ako se koji tren i svijet sadašnjosti revolucionarno obrne protiv 
njih, to ne umanjuje njihovu vrijednost, jer i oni stoje nad vremenom 
i izvan sadašnjega vremena. Oni pripadaju svima slijedećim gene¬ 
racijama,^ koje će iza nas doći, oni su dokumenti prošlosti, koji imaju 
osvijetliti budućnost, koji imaju biti luč u tami sadašnjega meteža 
Mi živimo u vremenima, kad sve pada, pada donekle naoko i vri- 
jednost spomenika; nasrtaj prostote uništava i njih često bezuvjetno. 
Mi, koji imamo pred sobom) danas daleko širi teritorij, moramo osje¬ 
ćati, da su na pr. djela hrvatskih kraljeva narodne krvi, koja u mše- 
vinama do nas dopiru, iste vrijednosti, kao kasnije tvorevine naše 
feudalne gospode, njihovi gradovi i njihovi dvorovi. U društvu sa 
svećenstvom podigli su divot-crkve prošlosti, kojih je ljepota vječna, 
u kojima se do danas sačuvalo okamenjeno duboko i istinsko reli- 
giozno osjećanje. Mi smo zadnji, koji bismo na kmeta, na kasnijega 
’Og seljaka i prstom maknuli. Ta nije to sve samo rad go¬ 
spode, već i rad seljaka: bez njihova znoja ne bi tih spomenika bilo! 

u o je prikazivati nekrive spomenike kao nekakav simbol podjar- 
m jenja seljačkih masa. Ne! oni su samo izvodili ono, što je njihovo 
vrijeme najbolje moglo stvoriti, oni nisu bili roblje, već sredstvo za 
zvo enje toga svega. A da nije bilo tih poticala, feudalne gospode, 
e oi nikada tih tvorevina bilo: o tom smo na čistu. 

iz Ne^varajmo se: sve te crkve, svi ti gradovi i dvorovi niknuli su 
selia^ nar °^’ jednako su djela života i umjetnosti kao i lijepa 
dužu 3 UCa ’. k °’ a ’ e ta kođer nastala iz naroda za narod. Zato smo 
rn °žem(> 2 ^ rs P omen ^ ce i kako god ih dugo svojim umijećem 

Đuro Szabo 


Ojević : Čitanka 


za više razrede sr. Škola 40 

GJUKA I KONJI 

Kad Gjuka u mislima sve to prošao, bio dan u punom jeku. 
Sunce palilo i žeglo, miris trava jenjao, po nebu se pojavili sitni 
pahuljasti oblačići snježna veziva. Iz šume, iz Hajke, u stostrukoj se 
jeki ozivali udari sjekire, tamo na kraju prosike ukazala se velika, 
pomična i dugoljasta crna pjega. To su kola i konji. Na onoj bari, 
ritini trske i site do stana, bilo mrtvo, a oko ovisoka jasenja i na 
masnoj ravnoj zemlji nije bilo vidjeti niti jedne vrane. Samo tamo 
s lijeva čuo se dug, jednoličan huk, koji je oštro rezao zrak. To je 
bio vlak. Pastiri gonili blago svi u jednom pravcu — potoku. Micali 
se lijeno i šutke, čisto bez misli na hod i smjer, nesvijesno podani 
uplivu ovakova sjajna sunca i ovakove vedrine. A i bio je to dan! 
Bio je dan, u koji srce lako dršće, dah se žudan ojačava, oko širom 
otvoreno i bistro žedno pije i neumorno roni u sve: u svaku travku, 
grudicu, busen, brazdu, batvo. 

Gjuka toga dakako nije ćutio. Njega su sveudilj oblijetale misli, 
nadavala se pitanja: 

— Što li ću ja? Kako ću ja to? Kako da živim? A kako uopće 
treba živiti? Za koga to treba živiti? Zaj samog sebe? Za druge? 
i tako dalje. Samo se pitao i pitao. Odgovoriti nije znao. 

— A znat se mora, nešto se mora znati! Eto — to, kako je dosada 
bilo! — Oćutio je, da bi bila ludost vratiti se na ono i onakovo, kako¬ 
vim je u svojoj prošlosti živio. To je znao. I ništa više. A on je htio 
više, mnogo više. Zato se upirao, da sabere sebe, svoju nutrinu, svoj 
razum, krv, srce, pa da si stvori, misaono izgradi put budućnosti, — 
sliku života. Ali što je više nastojao, to je bivao sve nesabraniji i 
razđražljiviji. 

— Eto. Ne mož' sebe jednoga skupiti, a otkud onda složiti 
čovjeka s čovjekom, desetoricu s desetoricom? Ili stotine njih, hiljade. 
A to se hoće, to se traži. Potom je segnuo rukom pod uzglavlje, da 
izvuče torbu. Nije išlo. Zato se ispravi, dosegne torbu, otvori i uzme 
da pregrize. U trenu bio oćutio glad. Ali čim je prinesao ustima ko¬ 
madić nažute presušene slanine i kruha i zažvakao, već ;e i ispljunuo. 

— Puj! — bljutavo gadno ... 

Nije mogao jesti. Pospremi torbu, ovjesi je prekoramice i za 
gleda se nekako tupo niz onu dugu prosiku šume, Hajke, što s ® 


627 


pružala pred njih tiha i mirna, ispunjena pokojem i sjenama, sa sjaj¬ 
nim plavilom u pozadini, sa blistavim šarama po rubovima. 

— Prosika? ... — zamisli se. 


— Ej, kako sam kroz nju nekad! — ushiti se. — Šta, a sad? 
Zašto ne i sad? Tko mi šta može, tko? — priupita. 

Digne se. Bez ikakova razmišljaja pobrza konjima, otputa ih, 
povuče kolima i zapregne. Zatim skoči u kola, i potjera konje preko 
šljivika, žita, ječma. Nije mario, što tim gazi tuđe plodine, žuljeve 
tuđih ruku. Mislio je samo, gdje je osetljivije mjesto na konjima, da 
ih tamo ošine kandžijom. Isto tako natjera ih na baru punu mulja, 
trske i šaša, zatim preko šamca. Zapravo on nije ni vidio onaj mulj 
i onaj samac. On je vidio samo ravnu dugu prosiku i tuda je najkraći 
put do nje. 

Kad je ušao u nju i njene guste prekrile ga sjene i oči mu utonule 
medju dostojanstveno izbočene hrastove, kroz čije lišće na bezbroj 
mjesta trepće bljeskav svjetlucaj i kad je još onaj spokojan melodičan 
suštanj takao njegov sluh — malko se trgao i kao predao se tome. 
Uspavljivalo ga ... I konji se samo korak po korak micali. Ali 
zakratko se u njega probudilo ono njegovo staro čuvstvo. 

Šta ja to! — začudi se, pritegne uzde, i vikne na konje. 
Konji polete . ., Šuma) se ispuni jakim šumom, drndom kola i naglim, 
nejednakim toptanjem konjskim, a on se uspravi u kolima, raskreči 
i> nekuda u zrak odmahnuo rukom, cikne, što je igda mogao. Cik 
sune među hrašće i otisne se kroza nj kao poplašeno zvijere. Tamo 
' u dubokoj šumi istom susta muklo grakćući i kao da umire, 
i već se za trenut ču, vraća se stostruko ciktaviji snagom vjetra 
se obi i a hrasta do hrasta. Konji splašeni cikom, jurili su 
svom svojom moći, kola su se samo zanosila, sad lijevo, sad desno, 
j * va | a 0< ^ tvrdih gruda, a on, Gjuka, tresao se onako raskrenut 
^ lla 1 bce se izobličilo nekud u pijano i opojeno, oči se 
mu , e a usne blijedile. I prije nego se prvi cik i njegova jeka izgubili 

. 2amr 1 ras trojeni, već je Gjuka iznovice ciknuo na jednu i drugu 
stranu šume. 


od : * • ■ ha ) ■ • • Molitvu vam konjsku, haj... ! — otkinulo se 

^ vih S ru di silovito i neobuzdano, tako, da mu i lice podsjela 
p Q ’ se zasuz il e < Cik i opet pojurio među visoko ponosno hrašće 
ne s avonske šume, pojurio krikom i zanosom prekipjele krvi, 

i bumom provalom uzapćene i sputane duše, koja kao da je taj tren 
raskinula puto, pa cikće u slavu svoje slobode, ohola s umišljene 
moći, gorda s precijenjene snage, pijana s obmame ove. 

Gjuka je ciktao i dalje, kojni su jurili bješnje, šuma ječala i 
grmjela silnije i vraćala ciktaj u stostruko ciktavijim tonovima. Po 
njegovu mrkom licu uzamance se ispoljivao i pretrzavao smiješak 
kraljevskog gotovo ponosa i vlažilo mu se usvjetljano oko suzom 
užitka. 

Ipak pojavila se i jedna sjena na njemu. . . 

— Ej, uvik — vikom da je tako — šaputao. To se u njemu pro¬ 
budila misao, koja je predviđala brzi konac tomu letu. A on bi htio 
letjeti, letjeti tako u ludo i dan i dva i deset i godinu dana i sto i 
više ... Konji su u to sve manje grabili, soptaj im bio sve jači i muč- 
niji, pjena po njima sve gušća i bjelja. I para već iz njihovih se dizala 
tjelesa. Gjuka je međutim legao u kola i uzeo trzati uzdama, da 
razjari i razbjesni konje. Ali konji uza sve to — posve smalaksali — 
jedva domakoše do kraja, prosiki. Tamo su stali. U njemu uskuhala 
žuč ... 

— Sto ne ćete dalje, a? Molitvu vam, a? — vikao on na njih, 
pognivao ih iznova, trzao uzdama, šibao bičem. Uzalud. Zato siđe 
s kola, otkopča lijevču sa njih i uzme njome udarati po konjima. 
Konji vrištali, cvilili malone ljudskim cvilom, propinjali se, nakretali 
lijevo i desno, ali naprijed ne htjedoše. A on nije prestajao. Udarao 
je dalje. Konačno konji posve smalaksali, stadoše poklecavati i ste¬ 
njati, i lijevak se ispruži po tlu, zacvilio, upravo zaplakao. Iščvoru- 
gano tijelo isteglo se kao u mrtvo, vrat se iskrenuo, jezik oplazio. 
Gjuka se strese, odbaci lijevču i klone u tren do konja. Volio je on 
njih, te svoje konje, možda više nego ikoga na svijetu. Koliko li je 
puta samo njegova Marijica dobila batina za njih. On dođe otkudagod 
iz sela ili iz birtije u noći! i prvo mu Marijicu razbuditi. 

— Jes’ bila kod konja? Jesi 1’ metila prid njih u jasle, a? 

— Jesam. . 4 da ... nego ... 

— Lažeš .. . vidio sam ... 

— Zaboravila sam ... 

— Zaboravila, šta? Zaboravila na njih, a jesi V ti jela? Jesi* 
Viš! — i bez ijedne druge riječi udari je šakom u rebra, pljusne po 
obrazima. I jaukne li — onda je tek izgnjavi i istuče. Zato sad, ka 

mu se skobio pogled sa onim njegova lijevaka, zavezla se suza u 
njegovu oku. Ono krupno konjsko oko gledao ga prijekorno i bolno 
i njegove se ruke/ i nehotice ispružile i ovile oko grivastog konjskog 
vrata. I uspričao konju.,. 

— Doro moj . .. dorate, novi sersam kupit ću ti, imena mi — 
a dorat se skupljao, postenjavao i gledao svojim krupnim okom sve 
blaže i vedrije. A kad je rznuo, Gjuka se odmakao i konj se podigao. 

— Šta sam imo otuda? — šaptao on sebi i penjao se u kola. 
Lud li sam ti ja. Tjeraj konje do crkanja, a zašto? 

I snuždi se zatim, obrne konje i pusti ih da korakom uprave 
natrag . .. Konačno sklopi vjeđe. Uzdišući na mahove, zaveze se i 
opet u misli o prošlosti, životu, seljanima i t. d. Na trenut koju 
svratila mu misao i na let kroz prosiku. Drag mu je bio taj let, 
strašću je u, njemu gorjelo za njim i sad, ali odmah se u pomisli na 
patnju konja odbio od toga i uronio u drugo. 

Trgao se tekar, kad konji stadoše. Iznenadilo ga. Bio pred 
kućom, pred kapijom. Svijet, naročito ženska čeljad, provirivala do 
po tijela iz prozora i motrila njega. I dovikivala si štošta o njemu. 
Cim je to promatranje opazio, trgao se, promrmljao nekakovu kletvu, 
skočio s kola, otvorio kapiju, uveo konje, ispregao ih, nahranio i 
napojio i onda se spustio vas u trudu i umoru nekom, u štagalj na 
slamu. I zaspao. 

Iz romana »Gjuka Begović«. 

Ivan Kozarac 

VERGILIJEVA LIČNOST 

Vergilijeva ličnost bila je obasuta velikim pohvalama. Horacije ga 
je nazvao: anima candida, čista, nevina duša. Dante ga zove pri na¬ 
stupu onog simboličnog putovanja po carstvu mrtvih: anima cortese 
mantovana. Naš prevodilac Uccellini prevodi sa: uljudna manto- 
vanska sjeno. No uljudan i cortesia se odnosi na unutrašnjost, na 
stvar. Ni susretljivost ne bi točno odgovarala talijanskoj cortesia, 
premda bi bila bliže. Ali to neka ne bude uzeto za zamjerku. Svaki 
jezik imade svoje jezične osebine, koje se ne dadu nikako u drugim 
jezicima tako izraziti, da prijevod bude posve adekvatan izvorniku. 

Vergilije je bio visoka uzrasta, crnoputan, suhonjav i slaba zdrav¬ 
lja, vjerojatno tuberkulozan. Većina velikih pjesnika bili su slabašna 
zdravlja, pa nisu doživjeli duga vijeka. Osim Dantea, Tassa, Foscola, 
Pellica, Giustija i Leopardija u Italiji, i kod nas su toliki pjesnici pre¬ 
mladi umrli: Botić, Andrija Palmović, Harambašić, Kranjčević. 

U suglasju sa slabim organizmom, i njegov je karakter bio mek: 
vjeran prijatelj, a roditeljima odan, dobra srca, a ćudoredno čist. U 
onoj poratnoj općenitoj socijalnoj razvratnosti znao je očuvati či 
stoću duše, te ga je posve točno prozvao njegov suvremenik i prijatelj 
Horacije: Anima candida! Taj candor animae se očituje u prijaznosti 
prema svakomu, u ljubaznom saobraćaju u visokim krugovima car¬ 
skoga Rima, Pače i u onoj plašljivosti i gotovo nespretnosti, koju 
mu spočitavaju u društvenom životu, i tu se očituje čistoća njegove 
duše. Bez zlobe, bez frivolnosti, kojom se isticahu mnogi njegovi dru¬ 
govi i kolege, bez one lakoumnosti, koja je strovalila u nesreću 
Ovidija Nazona, činio se naivan. U njegovim djelima, čistim od 
svake lascivnosti, očituje se candor animae. Njegove pjesme se ne 
mogu u tom pogledu usporediti nesamo s frivolnim Ovidijem, nego m 
s Horacijem, a ni s kasnijim Tibulom i Juvenalom. I u »Bukoli- 
kama« i u »Georgikama« i u »Eneidi« zrcali se čista duša, koja je po 
svojem srcu plazmirala Eneju i njegovu veliku ljubav prema ocu 
Ankizu. Za to ga pjesnik i naziva: pius Aeneas. 

Dok se manje više opravdano spočitava Horaciju, što je postao 
dvorjaninom, što je napustio stvar rimske slobode i pokieknuo 
dobitnikom Oktavijanom, to isto se ne može spočitnuti Vergiliju. 
čije je bio čovjek upleten u stranačke borbe, pnstasa Bruta i a 
pristaša zavjerenika, koji umoriše »Cezara tiranina«, a spasu 
bliku. Horacije se i tukao u bitki kod Filipa n a strani zavjere« 

Naprotiv Vergilije nije nikada ušao u vrtlog političkog života. Da ne 
dođe u takovu napast, nije se htio posvetiti naukama, koje su vodile 
u javni život. Nije učio pravo ni govomištvo. On se bješe posvetio 
filozofiji i poeziji. Kod kuće se bavio gospodarstvom. U tom poslu 
pokazao se pravi stručnjak. Svjedoče »Georgika«. Za političke borbe 
nije imao smisla, nije bio stvoren. 

S druge strane August je i zaslužio, da ga podupru svi pošteni i 
valjani Rimljani. Nije Oktavijan bio baš onakav, kakvim nam ga pri¬ 
kazuju u školskim knjigama: čovjek lukav, koji je, čuvajući republi¬ 
kanske forme, htio uništiti republiku. Guglielmo Ferrero kritički nam 
prikazuje Augusta u posve drugoj slici. On je bio najsretniji i najumniji 
državnik, što ga pamti povijest. Bio je vanredno uman, što je po¬ 
kazao time, što je znao birati ljude svoje pomagače u državničkim 
ciljevima. Nijedan tako zvani »veliki« vladar nije u tom pogledu po¬ 
kazao toliku državničku mudrost: ni Karlo Veliki, ni Louis XIV., ni 
Aleksandar Veliki, a pogotovu ni Petar Veliki. Ako su imali dobre 
vojskovođe, nisu imali velike državnike, nisu imali prilike, da razviju 
svoju djelatnost. August je u tom pogledu bio sretan i uman. 

Krivo mu se čini, kad se tvrdi, da je on očuvao republikanske 
forme samo da baci prašinu u oči Rimljana. On je uistinu htio spasiti 
republiku, očistivši je od korupcije i onoga balasta uličarskoga, koji 
se bješe nametnuo u javnom životu. Prihvatio je naslov i čast impe¬ 
ratora, zapovjednika vojske, da uzmogne provesti svoje namjere. 
Ali on nije htio stvoriti monarhiju. No jer Rim nije više imao smisla 
za republiku i za stranačke borbe, koje su neminovna posljedica 
slobodnog političkog života, nije htio više vršiti one funkcije, koje 
niu je ustav davao. Senat je veći dio svojih funkcija prenio na 
Augusta. Dodijelio mu je životno imperatorstvo, pontifikat i t. d. 
A pučke skupštine, comitia, birale su njega za sve one časti, koje 
je skupština po ustavu birala. Tako je postao faktični samodržac. 
A jer su ga okruživali najbolji ljudi Rima: osim Poliona, Mecenata, 
Žripe, Germanika, okupljahu se svi kulturni radnici, osobito pjesnici, 
°ji su onda imali veću važnost i utjecaj negoli danas novinari, 

r niski je puk s uživanjem gledao na svoga imperatora i pokoravao 

mu se. 

Kakovo onda čudo, da je Vergilije pristao uz Augusta, da se 
zvao pozivu Mecenata? Nije li bila i njegova dužnost surađivati 
^ onom kolu za slavu i veličinu Rima, kojemu Oktavijan August ne 
>aše tiranin, ne bijaše despot, nego spasitelj mira i promicatelj 

napretka? Nije Vergilije pristao uz Augusta zato, što je ovaj njemu 
najprije povratio posjed, otet nasiljem od razularene soldateske 
poslije bitke od Filipa, a kasnije zato, što mu je mjesto otete očevine 
u okolici Mantove darovao posjed mnogo bolji u južnoj Italiji, u 
Kalabriji, koji mu je omogućio književni rad bez brige za opstanak. 
On je pristao uz Oktavijana zato, što je ovaj u očima svih dobrih 
bio spasitelj Rima. 

Budi mimogred rečeno: kada narod počinje ići nizbrdice, kad 
se slobodarske ustanove otaca izrode u bratoubilačko ratovanje, kad 
je stare rimske kreposti zamijenila istočna azijatska frivolnost i 
razvratnost, onda tu nema mjesta slobodi; onda ni državnički genij, 
kao što je bio August, ne može spasiti slobodu. On je očuvao do 
smrti i forme i velik dio stvarnosti republikanske. On nije bio, niti 
je htio postati monarh; to su učinili njegovi pokvareni i razuzdani 
nasljednici: Tiberije, Kaligula, Nero. 

Da je Oktavijan bio prikriveni despot, onda ne bi Vergilije pjevao 
onako oduševljeno o slavnoj prošlosti Rima, o njegovoj republikanskoj 
veličini. Nikada nije vladala tolika sloboda riječi, kolika pod 
Augustom. 

Po tome možemo vidjeti, da je Horacijev epiteton na adresu 
Vergilija: anima candida potpuno odgovarao stvarnosti. Čista duša, 
da je zemlja čišće nije rodila, to je karakteristika Vergilija Marona. 

K. Šegvić 

LASTAVICE 

Došle so denes. Videl sem dve. 

Iščo si gnezdo onkraj hiže, 
lete polako. 

I pitam sako: 

»Kaj ste nam donesle male, drage ftice? 

Vi z vetrom letite 

čez široko morje, gde me nigdar ne bo, 
gde je navek sonca i leta pono nebo. 

Kaj ništ ne velite?« 

Onkraj kleti lećo mlade lastavice 
i gnezda glede. 

Kaj so nam donesle? Sonce, srečo, mladost, 
žito, vino, cvetje, pesme i staro radost! 

Dok išle so čez tođi nekod svet, 
tu čakala je na nje stara klet. 

I zato čkome 
samo lete, 
pone sreče, 

i sonce i nebo i brege glede! 

Fran Galovič 


KLET 

Bila je doga, niska i stara 
morti vre više stotino let, 
ne se na dalko našlo ji para — 
prava negdašnja gorična klet. 

Najprvo preša, kmična i pona 
pavočin, brenki, sočja, drevja, 
onda se došlo v hižo, al ona 
baš po gospodski bila je sa. 

Postele dve, kraj zida ormari, 
veliki stol i stolci s kožom, 
sveci na steklu, dobri čuvari, 
kupleni zdavnja skupa s kletjom. 

Pone so bile police bele 
sakvačih kantic i pijarov, 
saki je oblok svoje bil fele, 
sako stekelce na šest voglov. 

Došla je starost malo po malo, 
rastrgla telo, žile, kostje, 
i od mrtveca nam je ostalo 
pletera kup i vrpa zemle. 


Fran Galovič 

PROLJETNA PJESMA 


Bijeli, sanjarski cvjetovi 
u šumoru zlatnijeh pčela, 
sunce i raskošni svjetovi 
i kristalni glasovi vrela! 

I vrtovi, mirisa puni, 
u drhtavom, toplome zraku . . . 
Gle! Cvijeće bašču nam kruni 
u dugačkom, crvenom traku! 

Starijim stazama sađosmo 
do ribnjaka našega tamo! 
Klupu i jasike nađosmo, 
gdje sanjat i snatriti znamo . .. 
I opet se vraćaju dani, 
što dugo već bilo ih nije ... 
i sunce je veselo vani, — 
ah, tako je bilo i prije! 


Ribnjak je miran, i gledamo 
u zrcalu likove naše, 

skupa kraj obale sjedamo-* 

i ruke mi čela se maše .., 

— Zar nije to proljeće došlo 
i raskošne mladosti čaši? — 

Zar nije to prebrzo prošlo?! — 
Gle, srebrni moji su vlasi! ... 

* 

Bijeli, sanjarski cvjetovi.. . 
Tišina je krajem već sjela, 
grimizni, čudesni cvjetovi 
i umorni glasovi vrela ... 
i cvjetovi padaju, venu, 
i sunce na zapadu tone, 
i vrtovi navlače sjenu ... 

Čuj! Večernji zvonovi zvone! 

Fran Galović 


MRTVA PRIRODA 

Nakon ručka. Ljeniv se miris jela 
gubi sivom sobom . .. Kraj ubrusa bijela, 
bačenog na stolu, gdje sve pusto šuti, 
nekoliko lijepih jabuka se žuti. 

Vedre ove boje, kao jantar jasne, 
kriju slast i radosti jeseni kasne; 
kao klicaji su u mrtvilu sobe, 
dokle siti sati sitni sumor drobe. 

San i mir, i nešto jednostavno sveto 
zalazi u oči. Kako je drago sve to: 

I sjaj voća i plave sjene, koje ima 
ubrus bijeli u jednostavnim naborana. 


Zvonko Milković 

NEDJELJA 

Rano već zvonjahu zvona jasnim jutarnjim mirom, 
ustasmo sretni i vedri, i vrata raskrilismo širom. 

Gledamo povorke duge — seljaci slaze kroz polje, 
u bijelom, čistom odijelu humom se spuštaju dolje. 

I idu kroz zrelo klasje, i put se njihov vijuga, 
a preko zlatnoga polja leži tišina duga. 

I idu sa sviju strana, i povorke njihove bijele 
sastaju se kod tornja, gdje lipe straže i jele. 

Uz grozdove sjednimo amo, ušutimo smjerno, čas je: 

Jer misa poče u crkvi, što se bijeli kroz klasje... 

Kad bude minula služba, pođimo blage duše 
k cesti uz jablane stare, gdje lagodno lahor puše. 

Tamo će mnogi proći, koji u cikvi bješe, 
pa će nam mimo reći: daj Bog del svete meše. 

Zvonko Milković 

PRIČE MOJIH DOMOVA 

2 . 

Red jablana — mrtve zublje — 
u noć tone dublje, dublje. 

Med granama ciknu muklo, 
sitnoj ptici srce puklo . ., 

Mrtve zublje nebu prijete, 
mrtve ruke nebom lete ... 

Moja Kinta, ja se bojim, 
s čežnjama ću plakat tvojim! 

4. 

Ti si strah, a ja sam sjena krhka, 
što priču ljubi, kad pod zvijezdam mre; 
na starim stazama puklo bi mi srce, 
na stare staze vraćat nemoj me. 

A1 daj da Te kunem i ljubim i molim, 
u bijele dlane plačem Ti i zrem — 
jer Ti si strah, pa tko zna, ne ću V sjutra 
pod zvijezdama ko priča ja da mrem? 

Milan Vrbanić 

NACIONALNI ELEMENTI U KNJIŽEVNOSTI 

Danas je svakomu jasno, da se književnost mora razvijati na 
narodnim jezicima. No to je zasluga jedne pobjede, koja 
je izvojštena vrlo velikim naporom. 

Na početku povijesti svake evropske literature nalazimo jedno 
razdoblje ukočenosti, traženja, povođenja. Pjesnici i pisci, koji su 
upotrebljavali još i u kasnom srednjem vijeku latinski jezik, držali 
su se nekom aristokracijom, koja je dobacivala narodnim pjesnicima 
riječ: »Odi profanim vulgus et arceo«. Pa i sami narodni ili, kako 
su ih nazivali, vulgarni pisci nisu uvijek znali, da su zapravo oni 
temelj nove kulture i književnosti, a epigoni Vergilija, Ovidija i 
Horacija da su propala čeljad, o kojoj će povijest novoga vijeka 
trošiti malo riječi. Mladi su evropski jezici morali osim dobrih 
klasičnih utjecaja proći i torturu starinske frazeologije, sintakse, 
metaforike i metrike. Neki su se brzo oslobodili nametnutih okova, 
ali kod Hrvata je sve do 19. stoljeća latinska elizija nagrđivala veći 
dio stihova. 

Usporedno s oslobađanjem narodnog jezika javila se u lijepoj 
knjizi i borba za narodni sadržaj. Ljudi nisu mogli uvijek 
prepričavati prizore iz vojevanja Aleksandra Velikoga i Trojans og 
rata ili iz romana o Barlaamu i Joasafu ili iz satire o mukama 
blaženoga Grozdija. Narodi su dobili Dantea, Calderona, Shakes- 
pearea, Cervantesa, koji su u književnosti osigurali prvenstvo svojim 
ljudima i krajevima. 

Afirmacija je narodnoga sadržaja u beletristici bila nužna poslje¬ 
dica nove utakmice, koja je nastala između različitih naroda. Tko 
nije imao snažne individualnosti, postao je neminovno plijen razvi¬ 
jenijih susjeda. Na lijepoj su se knjizi i u formi i u sadržaju također 
obistinile riječi Emersona: »Čini se na prvi mah, da među ljudima 
postoji prevelika sklonost saopćivanju i primanju, tako te go ovo 
svatko dolazi u opasnost, da će se izgubiti drugome; ali zakon indivi¬ 
dualnosti ostaje neumoljivo kod svojega tajnoga i krutoga pravi a- 
„Ti si ti, a ja sam ja, i tako neka ostane”. Jer priroda želi sačuvat 
svakom predmetu njegovu osebujnost, pa dok svaki individuum 
za tim da isključi druge te da sam raste u neizmjernost i da name 
svakomu drugomu obilježje svojega bića, voli priroda da svaki in 
viduum zaštiti od drugoga. Svako je biće opremljeno oružjem 
samoobranu, i upravo ta zaštitna sredstva jesu na, znameniti) 
naičudnovatija pojava na svakom stvoru ovoga svijeta.« 

Svaki je narod nastao drugim povijesnim razvojem. Iz svoje pro¬ 
šlosti i tradicije zapamtio je on ponajprije manje ili veće mnoštvo 
reprezentativnih likova, koji daju plastiku i simboliku 
njegovim uspjesima i katastrofama, njegovu ponosu i stidu, njegovim 
težnjama i osudama. Pretjerano bi bilo prosuđivati te osobe u svakoj 
zgodi okom povijesnoga kritičara. Ban Derenčin, ban Berislavić, 
Nikola i Petar Zrinski, Gazi Husrevbeg, Lički Mustajbeg nisu u 
narodnoj svijesti potpuno isti junaci, koji su povezali svoja imena 
s Krbavskim poljem, Vražjim vrtlom, Sigetom, Bečkim Novim 
Mjestom, Sarajevom i Udbinom. To su simboli, to su ciljevi, što ih 
je narod postavio preda se, da do njih i preko njih napinje svoju 
snagu. Matija Gubec narodne tradicije ne podudara se potpuno 
s vođom seljačke vojske kod Stubice, niti je Ivan Senjanin potpuno 
identičan s uskočkim kapetanom Ivanom Vlatko vičem, komu je 
vojnički sud u Karlovcu god. 1612. nepravedno odrubio glavu. Neki 
narodni junaci i nejunaci nisu nikada živjeli, a ipak ne djeluju manje 
na narodnu svijest od pravih historijskih osoba. Ne čudimo se, što je 
kipar Kerdić načinio spomenik Dori Krupićevoj, i što gradovi nazivaju 
svoje ulice i po izmišljenim osobama u romanima. Kovačićev Jožica 
Kičmanović, Nazorov Veli Jože, Barakovićeva majka Margarita, koja 
cvili »Zadru gradu na pridvorju«, Ogrizovićeva Hasanaginica i Voj- 
novićevi dubrovački gospari imadu svoju posebnu realnost kao borci 
za učvršćivanje hrvatske narodne individualnosti. 

Pored reprezentativnih likova stvara narodni duh i svoju posebnu 
gnomsko- simboličku instrumentaciju. U mnogim su 
poslovicama, poredbama i poštapalicama kondenzirani poput ekstrakta 
ili esencije čitavi povijesni događaji, koji su postali sinonimi za poj- 
n ^ ) ^e, tipove ili za iskustvena pravila. Kada čujemo bosansku uzrečicu: 

rošao je pokraj mene kao Tatarin niz Busovaču«, — potpun će 
!* am s ™ sao biti jasan istom onda, ako nam je poznato, da su nekada 
ru i.ički veziri slali svoje poruke i pisma prema Sarajevu i Cari- 
n P° t a l ars kim brzim konjanicima, koji se nisu putem ni osvrtali 
^neznatno selo Busovaču. Porugljiva rečenica »Martin u Zagreb, 

im*!! 1 * 1 12 Zagreba<< ozna čuje čovjeka, koji je došao u mjesto, gdje 
s ! svakojakih škola, a ipak je ostao i dalje neuk i lud. Dakako, 
Va ° n ° ^ * °! rca no tražiti od pisaca, da neprestano upotreblja- 

od 3 * -ulr i mUdre 1 simbolc ' Može čovjek bježati kao od kuge 

ževn^ Vuk °.T ih ’ D ^ ičiće vih i Skarpinih poslovica. Ali nijedan knji- 
ne smije odbijati zahtjev, da svoju originalnu gnomsko-simbo- 

ličku instrumentaciju izgrađuje u glavnom na osnovu posebnog 
narodnog iskustva. 

Borba za opstanak, umna i duhovna kultura, preživljavanje 
različitih razvojnih razdoblja i veće ili manje naredno bogatstvo 
stvara u svakom narodu donekle posebne psihologijske, socijalne i 
etičke tipove. Odnos između narodnosti, zvanja i pojedinaca označuje 
Wundt na jednom mjestu svojega opsežnoga djela »V6lkerpsycho- 
logie« ovim riječima: »Tako je narodna duša proizvod pojedinih 
duša, od kojih se sastoji; ali one su isto tako proizvodi narodne duše, 
kojoj pripadaju«. Premda zabacujemo Taineovu teoriju, po kojoj bi 
ljudi imali biti proizvod prirode kao galica i šećer, ipak ne možemo 
nijekati činjenicu, da izgrađena narodnost daje svim. svojim pripa¬ 
dnicima posebnu patinu i priliku za razvijanje posebnih tipičnih 
oznaka. Englezi, koje su nazivali sitim narodom, morali su i radi 
osjećanja sigurnosti imperija i radi sigurnosti svih svojih eksistencija 
i radi duge historijske selekcije imati drugačije tipove nego Talijani, 
Talijani drugačije nego Nijemci; Nijemci drugačije nego Francuzi 
i t. d. Oštroumni će promatrači ustanoviti kod različitih naroda pored 
općih čovječanskih shema i posebne značajke u psihičkom asocija¬ 
tivnom centru, u ljubavi, srdžbi, bontonu, miroljubivosti, grabezlji- 
vosti, osjećanju časti i drugih društvenih dobara, a ne smijemo se 
smijati ni Kuhaču, koji je istraživao najkarakterističnije geste 
hrvatskih seljaka. Teško bi se ogriješio o pjesničku istinu svatko, 
tko bi tuđe tipove i tuđa mjerila bez ikakve akomodacije upotre¬ 
bljavao za svoj narod. Škrtci, rasipnici, dobrotvorci, krvnici, pobo- 
žnjaci, bogohulci, mirotvorci, svadljivci imadu u svakom narodu 
ponešto drugačija obilježja. Skitnice Berta Harta nisu skitnice 
Maksima Gorkoga. Engleska žena imade drugačiji društveni položai 
nego žena u Hrvata. Djeca Amerikanca Johna Habbertona nisu djeca 
»Zlatnih danaka« Jagode Truhelke. Naš seljak nije američki farmer, 
pače ni njemački »paor«, a isto tako ni naši kapitalisti i pro 
ne odgovaraju potpuno svojim srodnicima u velikih naroda. Cak i 
naš svetac mora imati donekle drugačije kreposti nego svetac u Tali¬ 
jana, Francuza i Engleza. Umjetnost mora staviti svaki tip u pri¬ 
mjeren milieu, zato se beletristima nameće kao primarna dužnost, 
da poznađu u tančine značajke svojega naroda. 

No kao što se sve stvari mogu zloupotrebljavati, tako i obrađi¬ 
vanje nacionalnog elementa u beletristici može dovesti i ® j 
parstva. Najčešće pogrješke kod toga mogu biti: prvo, f ol o 

r istička prenatrpanost i drugo, zamjena folklore 
s umjetnošću. 

Beletristika je dio narodnoga života, zato se ne može oteti 
dužnosti, da služi opravdanim nacionalnim težnjama. 
Drugim riječima, i beletristika mora biti prožeta patriotizmom. 
Dakako, spontanim patriotizmom djela, a ne patriotizmom vike. Ne 
može ona tražiti za sebe, da bude »corpus separatum« ili nekakav 
čardak ni na nebu ni na zemlji, već mora ostati povezana s domo¬ 
vinskim tlom i vlastitim narodom. Samo su se kukavice zatvarale u 
kule »artizma«, dok im je narod patio. Ipak patriotizam nema prava 
zahtijevati od pisaca, da gledaju domaći pejzaž uvijek s udivljenjem 
blagdanjih izletnika ili površnih turista. Više ćemo nacionalnih 
oznaka naći u onih beletrista, koji prikazuju, kako njihovi zemljaci 
znojem, žuljevima i stvaranjem kulture svaki dan nanovo osvajaju 
svoju domovinu. Lažan je onaj nacionalizam, koji traži za svoj narod 
samo hvale, samo davorije, budnice i tirade. Vergilijeva je Eneida 
predstavljala dio rimskog bića, a i Horacije je isto tako služio svojem 
narodu šibajući satirama rimske mane. Dantea drže uzorom talijan¬ 
skoga patriotizma, premda je on velik dio zemljaka stavio u pakao. 
Multatuli nije postao renegatom svojega naroda time, što je u »Maksu 
Havelaaru« pribio na sramotni stup nizozemsku kolonijalnu politiku. 
Tolstoj je ostao Rus i u »Hadži Muratu«, u kojem se zauzeo za pod¬ 
jarmljene Kavkasce protiv imperijalista svoga naroda. 

Ne postoji izgrađeno internacionalno društvo, u kojem 
hi ljudi mogli živjeti kao kozmopolitski građani. Ne postoji ni jedin¬ 
stveno izražajno sredstvo ni potpuno jedinstvena građa za beletri¬ 
stiku na cijeloj zemlji. Ali zato postoji i u beletristici mogućnost, 
da ono, što je nacionalno, postane vlasništvom svih naroda. U nacio¬ 
nalnim zajednicama razvila se međunarodna beletristička država, u 
koju su ušla najznamenitija svjetska djela. Doduše, neka su se od 
lih djela uvukla u tu državu protekcijom, jer su ih zagovarali narodi 
s velikim političkim ugledom. Druga opet djela, koja su napisali 
sinovi malenih naroda, nisu mogla prijeći svojih nacionalnih granica 
ni onda, ako im je forma bila gotovo savršena. Ali unatoč literarnomu 
protekcionizmu i nepravednim zaštitnim carinama mnogih kritika 
Ve ći je dio svjetski priznatih romana, novela i drama doista zaslužio 
svoje mjesto. 

Međutim, krivo bi zaključio onaj, koji bi na temelju svjetski pri¬ 
znatih djela ili »svjetske literature«, htio dokazivati, da se svaki 

bolji književnik mora u stvaranju držati nečega internacionalnoga. 
Veliki beletristi nisu se za to starali. I onda, kada su stvorili nešto 
internacionalno, imali su pred očima nacionalne, regionalne ili čak 
lokalne prilike. »Ilijada« i »Odiseja« stvorene su za Helene i ne 
mogoše nigdje drugdje nastati, nego samo među Helenima. »Robin- 
zona« je mogao izmaštati samo Englez, koji je imao pred očima svoje 
zemljake, i to u doba, kad je njegov narod otkrivao nova kopna i 
stvarao osnove za svoj svjetski imperij. Don Kihot je opći čovječanski 
tip, a ipak se mogao razviti samo u španjolskomu društvu. Čičikov, 
Nehljudov, Raskoljnikov i Karamazovi žive na čitavom svijetu, a 
ipak su potpunu svoju vanjštinu i unutrašnjost mogli zadobiti jedino 
u Rusiji. Baj Ganja, koliko je god sakupio u sebi opće značajke pra¬ 
voga Balkanca, ipak je gledan kroz prizmu književnika Bugarina. 

Književni povjesnici ustanovljuju, da idejni i artistički smjerovi 
poprimaju u književnosti svakoga naroda poseban oblik. Iste vrste 
loze donose u svakom tlu različito vino. Pesimizam je Kranjčevića 
drukčiji od pesimizma Leopardija i Byrona. Realizam Turgenjeva 
razlikuje se dosta od realizma Flauberta. Rijetko ćemo naći dvije 
tako slične drame, kao što je Hauptmannova »Pred zapadom sunca« 
i Tolstojeva »Moć tmine«, pa ipak je između Tolstojeva i Hauptman¬ 
nova naturalizma tako velika razlika kao između Rusije i Njemačke. 
Bertrand i Papini obradili su istu građu u svojim djelima o sv. Augu- 
stinu, ali i tu se vidi, da je prvi pisac Francuz, a drugi Talijan. 

Narodna psiha ne lišava pojedinih ljudi njihove individualnosti 
i slobode. Ona tek u skladu s našom individualnošću i slobodom 
snabdijeva svakoga pojedinca mnoštvom osobina, koje su zajedničke 
■čitavom narodu. Još širi opseg imadu internacionalni elementi, koji 
pripadaju ili svim ili mnogim narodima. Napokon dolazimo do sve- 
ljudskih oznaka, koje nalazimo prije svega u religiji i u zakonima 
filozofije i pojedinačnih nauka. I individualni i nacionalni i inter¬ 
nacionalni elementi života mijenjaju polagano svoj opseg i sadržaji 
što je individualno, postaje lako nacionalno, što je nacionalno, može 
se uzdići do internacionalnoga. Težnje se i interesi pojedinaca, naroda 
i čovječanstva neprestano slijevaju, sukobljuju, moderiraju ili poisto- 
vjetuju, i tako se golem organizam ljudskoga života pomiče neprestano 
naprijed. 

Nacionalizam je trajna životna snaga. Zato i beletristi, od kojih 
se dakako traži, da budu jake individualnosti, moraju ovjekovječavati 

opće ljudsko u svojem narodu i preko svojega naroda. Tko se oglušuje 
opravdanim zahtjevima nacionalizma, taj robuje neosviještenosti, 
nasljedovanju tuđega i literarnome parasitizmu. 

(Iz knjige »Na izvorima pjesništva «, Petar Grgeč 

PASTIRICA 

Oblačan je dan, ja mislin na naš kraj, 
pak njeje dvore vidim i mali grabrov gaj. 

A ispod dvora dragu, na drugen boku put, 
na kraju puta mulj, u more pritisnut. 

Iz dvora gredu ovce, na prazu zvono zvoni, 
sve skaču po kamenju, da škalj i šprlj se roni. 

Sad sva široka draga sve jenu pismu piva, 
a gora priko mora na pismu se odziva. 

Pastirica na vas glas to svoju sriću sanja 
i dane od ljubavi i vrime udavanja. 

Za svog mladića piva, ča srce njoj ubeća, 
kad malo ponaraste, kad mlada bude veća. 

Sva di aga se odziva, potiho šumi more, 
bršuda pusta šušti nad morem u po gore, 
i sunce već se diglo, splet kose njoj bukiva, 
pak daje ubećanje, na sve ča mlada sniva. 

Mate Balota 

za nr N l eje ’ nJeZine; drUgen> drUg0m; mulj '> mol °’ umjetno produžena obala 
sitnf aja “ 3e ’ H ' 0d0Va; gredu - idu ; P raz - ovan; škalj, krupni šljunak; šprlj, 
cjehva da ’ j6dna VrSta sredozemn °S drv eća niska rasta; bukiva, 

KOZA 

Četiri ure je mati hodila, 
pedeset miljari koraki je učinila 
na tašte. 

Tako je došla priko brigi i drag 
h meni u grad 
i đonila glas 
da je koza krepala. 

vić. Čitanka za više razrede sr. škola 41 

Doma leži starica baba 
i mala sestra je bona. 

Hiža prez žita, prez muke, prez šolda, 
i krepana koza. 

Jopet miljari koraki. 

Svaki je korak pun skrbi. 

Ma kako se moru tolike duše prihraniti 
od plaće jenega ditćta u gradu? 

Tri dana nis hrane pokusija 
tri noći za kozon san plaka 
i dčla u ognju 
četrnajst ur na dan. 

Ma daleki cesar austrijski 

i veliki car od Jermanije 

nisu ni slutiti mogli 

ča misli jedan mali čovik, 

ki čilu božju noć proplače za kozSn. 

Mate Balota 

Miljari, tisuća; brigi i drag, bregova i dolina; h, k; muke, brašna; šolda, 
novčića; dela, radio; u ognju, u vrućici; ur, sati; ki, koji. 


POD UČKUN 


Pod Učkun kućice 
be!e, 

miće, kot suzice 
vele. 

Beli zidići, črjeni krovići, 
na keh vrapčići 
kantaju. 

Mići dolčići, još manje lešice 

na keh ženice 

kopaju. 


Cestice bele, tanki putići, 
po keh se vozići 
pejaju, 

i jedna mića, uska rečica, 
pul ke se dečica 
igraju. 

Na sunce se kućice 
griju, 

na tume urice biju 
biju. 


Drago Gervais 

NONICI 

Svaku nedeju pred crekvun su stali 
nonići stari. 

Pipi fumali, 
šerjo bradi češali 
i povedali 

štorje od mora i sveta: 

»Tega i tega leta 

va Biskaje, 

moj dragi, 

sto je tancalo vragi. 

Prvi je jarbol razbilo 
i odneslo timun, 
prokjeto grdo je bilo, 
a brod već vodi pun ... 

Tamo je Tinkin Viče nestal, 
a ni ja ne znan 
kako san živ ustal.« 

»Pokojni kapitan Frane, 
to je bilo va Havane .,, « 

Svaku nedeju pred crekvun su stali 
nonići stari, 
i povedali. 

Ma ku tu nedeju ki nonić bi falil 
pred crekvun, 

zač su ga čera fakini nosili 
i judi za njin hodili. 

Molili, 
milili 
i pozabili. 

I ni već nonići stareh. 


Drago Gervais 

MI SMO ZA PRAVICU 

Dr. Mirko Kotarski borio se pred izbore 1935. sam so¬ 
bom: želio je glasovati protiv vlade; odlučio je ne glasovati, 
a napokon pod pritiskom vlasti glasovao za vladina kandi¬ 
data dra. Juricu Hitreca. Sav je slomljen i duhovno uništen. 

Onda je otišao na općinu i glasovao. 

Sad eto tu leži i još boluje. Boluje on tako već pet dana, rastre¬ 
sen je kod pacijenata, sa ženom se svađa, to jest izbjegava dugačke 
razgovore. Sve ga nervira, sve mu je dosadno i glupavo. Sin mu je 
još uvijek u zatvoru, a g. Jurica Hitrec, koji je s divnom manjinom 
dobio mandat, ostentativno čeka, da ga doktor, i ako je od njega puno 
stariji, prvi pozdravi. Jer Hitrec je sada narodni poslanik, a doktor 
Kotarski je činovničić. 

Ovaj stari kožnati otoman s izlomljenim perima, na kome sada 
leži pušeći cigaretu za cigaretom, sad mu je najmilije utočište. I a, 
otoman i ta ordinacija, skromna, ponešto otrcana i primitivna ordi¬ 
nacija prosječnog, starijeg seoskog liječnika. 

Ljuti se, zovu li ga kakvom pacijentu, a još se većma ljuti, kad 
mu bolesnik dolazi ovako, odmah poslije ručka, pa još »s razbitim 
gubcem«, kako to izvolijeva izraziti njihova ljepotica Jalza. Ne treba 
ni da gleda ni da pita, već unaprijed zna, da i taj dolazi po hjecmc u 
svjedodžbu. Zacijelo, tek što je pušten iz zatvora, evo ga vec k njemu, 

doktoru. 

Koji im je đavo došao, kakva je to luda moda zavladala bas u 
tom njegovu srezu, te svi navališe po svjedodžbe?! Kakva im oris 
od toga? Njemu su ta »uverenja« donijela svu ovu bruku i muku, sva 
poniženja i moralnu katastrofu. 

Leži on tako na svom otomanu i ljuti se. Čuje jasno, kako taj 
pacijent tamo u predsoblju kašlje i pijucka. Vrlo vjerojatno, na po , 
i ako je na zidu obješena opomena: Zabranjeno pljuvati na pocL .y 

Napokon se doktor naročitim naporom volje istrgne iz svog <K.aj 
i klonulosti (jer ipak ne može da ostavi toga jadnika, da ce * a C1 . 
vječnost! . . .), ustane, obuče bijeli ogrtač i sasvim službeno, hiec 

otvori vrata. • 

— Izvolite, uđite! — , • 

U sobu uđe povisok, tanak čovjek, obučen, kako su vec rva 
seljaci u novije vrijeme obučeni, tanko i zakrpano. 

— Dakle, da vidimo šta je? — upita doktor. 

Seljak skinu maramu ispod nosa, i ukažu se iznakažena, otečena 
usta, iznad kojih su smiješno stršili u zrak tanki, raščupani i plavi 
brkovi. Sa svojim hrapavim i ne baš čistim prstom odvrnu gornju 
usnicu, i tu se ukaza prazna, krvava čeljust. 

— To sem dobil z kundakom! 

Doktor se zagleda u blijedo, izmučeno lice, iz kojega ga gledahu 
dva plava, ponešto upala, ali bistra i oštra oka. 

— Čuješ, mi se već poznamo! — 

Nasmija se čovjek, koliko mu ranjena usta dopuštahu. 

— To se zna! — smrsi on mučno. — Ja sem Janko Klasnić iz 
općine Bikovski Vrh! . . . 

— Dobro su te uredili! . . . Nisam li ti ja govorio još lani: budi 
miran, pusti politiku k vragu. 

Mučno je bilo Janku govoriti, ali opet, sve lomeći jezik, oprezno 
i polako pokušao da se brani. 

—- Pak se ja i ne bavim politikom. Lanjske zime sem nosil i dobil 
ove letake. To mi je bilo se. Negdo i to mora ... A sad, sad bi bil 
čisto miren, samo da vrag ni donesel k nami onoga fiškala Hitreca. 

— Šta ti je on skrivio? 

— E1 on? Ja njega imam na zubu još od onda, kad sam se prvi 
put sastal sa Slobodom. I sad ga je vrag donesel k nami, na naše 
brege. I onda su ga tam pričekali i pucali su, samo nije bilo dobrog 
strelca ... To je velika škoda! Pak su onda mene zgrabili, da sem ja 
kriv, a ja, to se zna, zaprl sam zube i nis štel priznati. Tak su mi 
onda s kundakom zube otpirali, ali od mene nisu nikaj zvlekli. Šaka 
čast i momu društvu, ni jedan jedini da bi priznal. Bogme je trebalo 
1 trpeti! . . . Ali kaj je istina, vama bum priznal: ja sam pucal. 

Ništa me ne zanima! — naljutio se doktor Kotarski sasvim 
ozbiljno i još se preplašio. — Ništa ti ne trebaš priznati. Misliš, da 
sam željan, da se i ja natežem sa žandarima i sa sudom. Imam ja 
dosta svojih briga i jada! 

To ja znam. Svi mi to znamo. Makar ste i gospon, vi ste naš. 
Zato vam morem priznati. 

k Slatko je to bilo čuti doktoru Mirku Kotarskom. To mu je doista 
10 me lem na ranu, utjeha za dušu, spasonosna injekcija umirućem 
Ponosu. On se ipak namrgodio i nastavio strogo. 

" Sad ti meni reci, šta ti hoćeš od mene. Zube ti ja ne mogu 
n ° Ve staviti, prvo, jer je rana odveć svježa, drugo, jer ja nisam zubar. 

Ja ti mogu jedino prepisati nešto, da ti oteklina brže prođe, i da ne 

bude komplikacija. . , . . , 

_ To ja znam, gospon doktor. Vračtva meni sad ni ne treba, to 

bu prošlo i samo, nego vi meni dajte svjedodžbu! 

— Slutio sam to! — naljuti se opet doktor. Koga će ti đavola 
svjedodžba?! S tom se svjedodžbom ne smiješ nigdje ni pokazati! 

— Eh, sad još ne, to je istina! — promrsio je opet Janko, sve 
zaplećući jezikom, pa opet odlučno i živo - Ali bude došlo sunce i 
pred naša vrata, i onda mi bude onaj, ki mi je zube stukel, dal i 

nove delati. 

— He, he, moj Janko, ne ćeš ti toga tako skoro dočekati! 

— Možda i bum! — nastavio Janko uporno. — Znate, kak je, 
mi smo za pravicu. Mi u pravicu verujemo i mi se 
n e da m o ! ... 

Doktor slegnuo ramenima, sjeo za stol i počeo pisati svjedodžbu. 
Nije mu bio drag taj posao. Smatrao ga je sasvim beskorisnim za toga 
bijednika, a za sebe opasnim. Tko zna, kuda može dospjetiJaj o u- 
menat, pa će se na nj opet dići kuka i motika! Ali šta može. Barem 

tu dužnost treba da izvrši pošteno. 

Napisa svjedodžbu i još recept za otečena usta, pa to dade Janku. 

— Kaj sem dužen? 

— Ništa! — odgovori doktor kratko. 

— Ja doduše nemam niti penez — nasmija se Janko krljavo i 
mučno — ali pitati se mora ... E onda, gospon doktor, fala i zbo- 

Stao doktor Mirko Kotarski uz prozor. Zamisli se. Janko Kla- 
snić već prelazi preko puta na drugu stranu. Opanci stari, traljavi, 
sivi. Ali hod je bio miran, čvrst. Pa još kad se ogledao na doKtcrov 
prozor, nasmijala mu se dva oka, vedro, skoro obješenjački. _ 

— Taj eto vjeruje i zato je kadar i da izdrži! Tko mu sta mozc. 
Opet je oblak žalosti poklopio doktorovu dušu. Nešto ga ugriz o 
za srce. Nešto nalik na stid i zavist. 


Slavko Kolar 

SREBRNA CESTA 

1 . 

Ja ne znam tko si? Čuj me dobri druže, 
kad padne veče ponad tvoga krova 
kroz mrak se javi ćuk i hukne sova 
a oblaci ko jata ptica kruže 
nad tomjevima sela i gradova 

izađi u noć ... idi... Divlje ruže 
opijat će te putem. Trn će cvasti 
otvorit oči lopoči na vodi. 

Izađi... idi. .. srebrn plašt će pasti 
dalekom cestom kud te srce vodi. 


2 . 

Ti znadeš i sam, da svjetove nosiš 
u samom sebi i da na dnu duše 
sja jato zvijezda, ponori se ruše 
i ako hoćeš oluji prkosiš 
olujom, koja u tvom bilu huji. 

Izađi u noć. Pjevat će slavuji 
u crnom grmlju. 2uborit će vrutak. 

Nad glavom će ti bijela zvijezda sjati. 

I ako hoćeš, ti ćeš za trenutak 
vidjeli Boga, što te cestom prati. 

3. 

Ne vjeruj noći, čovjeku, ni buri, 
što kida greben tvoje volje. Gazi 
na putu zmiju, guštera na stazi, 
i budi kao putnik, što se žuri 
dalekom stepom zelenoj oazi. 

Izađi u noć ... idi... Divlje ruže 
opijat će te putem. Trn će cvasti, 
otvorit oči lopoči na vodi. 

Izađi druže .., Srebrn plašt će pasti 
dalekom cestom kud te srce vodi. 


Gustav Krklec 







NESUVREMENOST ZVIJEZDA 

(Ulomak) 


Zvrndaju tvrdnje o nepotrebi, neaktuelnosti, smiješnosti lirike. 
Makar za valjanost takvog mišljenja nema nikakvih dokaza, jer je 
nemoguće i besmisleno smišljati ih i pribavljati o nesuvremenosti, 
suvišnosti, neaktuelnosti zvijezda, ljeta ili zime uopće prirodnih 
pojava, pojavljivale se one u čovjeku ili u prirodi , ipak nije teško 
razabrati zbog kakvih je razloga ono moglo nastati. Unutrašnji 
duševni i duhovni život individuuma, u čemu je uglavnom lirika 
netom minule epohe, a i najnovijeg doba, današnji radikalno reali¬ 
stički nastrojeni čovjek mrzi. Lirizam kao pojava u pojedinaca ne 
može se ticati socijalno političkih duhova, kojima je ideal: rad, i to 
kao ekonomski napor; drugačiji oni ne uvažuju. Većina prosječnih 
ljudi, pa i mnogi, koji književno rade, smatraju, da život, shvaćen 
ekonomistički, ima smisla. Kada bi se raspravljalo o opravdanosti 
toga apsolutnog ekonomizma, zaključilo bi se, da je neopravdan. 

Govori se: »Ako još netko postoji koga zanima poezija, toga bi 
mogli naći među naivnim mladićima i djevojčicama ljudima, koji 
ništa ne misle, tek sentimentalno sami u sebi šapuću o svojim ličnim 
nezgodicama, željicama i tako dalje — a .svijet o tom ne zavisi!« 
Ni lirika! Lirika nije privatna stvar, ali ni tako javna, da o njoj može 
suditi svatko tko god hoće, dotično tko o njoj ne zna ništa. Ima naime 
jedna drskost, koja nastaje od gluposti, a ta je, da svatko smatra, 
da je sposoban i da ima pravo govoriti, šta više, pisati o poeziji već 
zato, što misli, da razumijeva riječi kojima se poezija izražava, budući 
da su to riječi iz rječnika, kojim se on služi. Služi! Ali na kakav 
način? Kao što se neznalica uopće može nečim služiti: — neznalički, 
na nedopušten način, bezobzirno, nemoralno i upravo zlotvorski 
prema jeziku. Ponaša se s riječima nepromišljeno, upotrebljava ih 
kao mrtve stvari, bez osjećaja za njihovu živu snagu i značenje. 
Mrcvari ih i ubija u njima sve čime žive i mogu odavati život. 

Jezik nije gramofonska ploča, koja, kad se izliže, ne može repro¬ 
ducirati zvukove i glasove kakvi su u njoj urezani. Navika razumi¬ 
jevati jezik kao obično sredstvo sporazumijevanja (sredstvo se lako 
istroši, pokvari, otrča!), najveća je zapreka da se shvaćaju, osjećaju 
pravi smisao i snagu jezika. Istiniti, prvobitni smisao, duh, svo> c - 
točno značenje ima u sebi poetska riječ. Prije bi se moglo reći, da 
pjesnik istražuje život u jeziku, dotično osjećanje, događaj, koji oce 
da predstavi, nego da ga iz sebe daje u nj. Pronašavši svoj doživljaj 

u jeziku — ponašao se pjesnički. Samo se tako ne će dogoditi, da 
je jedno mislio, a drugo rekao; samo na taj način kaže što je htio, 
to jest što jezik veli. 

Kad se zna, kako je nevjeran i lažan jezik u svojoj posredničkoj 
ulozi, i kako mu neznalice, čitač, kritik, lirik takvom vjeruje, onda 
nije ni čudo, što se govori o nejasnoći, slaboći i ostalim vrstama mana 
baš kod onih pjesnika, koji s jezikom postupaju kako treba, pomno 
i osjećajno, to jest umjetnički. Leon Paul Fargue veli: »Stil, za koji 
se općenito veli, da je jasan, stil je koji ima samo jedan zaštitni jarak 
u najprednjoj liniji. Iza toga nije ništa. Taj ne izdrži. Jasna rečenica 
zadovoljava vas kod prve lektire kao kakva vjetrenjasta žena. Kod 
druge se isprazni.« I još: »Jadna jasna rečenica! koja teče, koja se 
razriješi, koja se raspane kao nešto, što je šivano mašinom. Nikad 
ne platite mnogo za ono, što je šivano rukom. Jeftino je uvijek 
skupo.« 

Analizira li se koja pjesma, može se pokazati, kako ni naj¬ 
jednostavnija jednostavnost nije tako jednostavna; kako se ni 
najjasnija jasnoća ne razumijeva tako lako. Čitač često nc misli, je li 
spreman, dotično toliko sabran, da se može uživjeti u lirsko djelo; 
ima li ćutila, koja su uvijek u stanju također na području, na kojem 
on nije specijalist, uspješno pokazati svoju sposobnost. Današnji je 
čovjek, više nego i u jedno prošlo doba, naročite navike i nauke, 
poseban je — specijalist je u ovom ili onom (Orsega y Gasset u knjizi 
»Ustanak masa« ima o tom čitavo poglavlje, opširno i vrlo mudro). 
Zato i suvremena lirska poezija »pati od nejasnoće«, bar često, 
premda ne uvijek; u koliko ne zbog autora »specijalista«, a ono 
zbog raznih osobitosti publike: svaki se pojedinac bavi poglavito 
nekom svojom strujom, pa su mu sposobnosti više razvijene za 
stvari drugačije nego što je poezija. Pogotovo je tome kriva lijenost 
čovjeka: ne trudi se, da shvati izvjesni tekst. Trud oko sazdanja 
zahtijeva uvijek i trud oko njegova saznanja. 

Kada laik sluša muziku, ne stidi se priznati, da se u muziku ne 
razumije, i da ne može o njoj izricati sud, jer nije muzički odgojen. 
Isto je tako nestidljiv radi neznanja o likovnim umjetnostima. Ali 
govoriti o poeziji odmah će svaka šuša. Dok se zna. da treba raditi 
1 učiti vrlo mnogo da čovjek bude muzičar ili slikar, misli se, da 
pjesnik mora imati samo praznu glavu. Pisat će liriku također i onaj, 
koji nije nikad pročitao kakvu dobru lirsku pjesmu, a da se i ne 
govori inače o njegovoj estetskoj kulturi i talentu. Kako netko može 
uešto načiniti, a ne zna šta hoće da načini? Imati ideal, cilj, a ni ne 

slutiti: koji je i kakav je! Takvi se valjda uzdaju u slučaj. Ali slučaj 
može slučajno i ne biti. Zato na nj Židov ne da ništa. 

O lirici, toj umjetnosti mladosti (kako bi neki htjeli, a s čim se ne 
bi složio, recimo Rilke, pa i drugi veliki lirici su protivan dokaz), 
govori se prezirno: zaziru od nje, jer ne naziru u njoj svoje duhovno 
siromaštvo. Lirsko djelo najsrodnije je muzičkom. Koliko ima 
iskrenih, pravih slavitelja i uživača muzike? Nije li snobizam najjači 
faktor, koji je populariziran? Svakako snobizam je najveći činilac 
za rasprostranjenje kulture uopće. 

Bez ikakve opasnosti može se reći, da je popularnost mnogih 
pjesnika nastala također zbog njihova etičkog, političkog i kojeg 
drugog izvanumjetničkog nazora. Takvi cu pisci to na višoj visini, 
što je veći zanos za temama, o kojima oni zavise. Čim spane dotični 
zanos, pane vrijednost pisca. Wolker i Bezruč pa Matoš također su 
prikazivači aktualnoga, ali umjetnički. Njih ne će poreći epoha, koja 
se bude svojom stvarnošću razlikovala od današnje: ostat će im 
umjetnička, nadstvarna vrijednost. 

Prokleti sadržaj — danas je nevjerojatno zavrtio mozgom 
»socijalnih« literata na svim kontinentima! Nelična anegdota, 
vidljiva zbilja, ekonomski goli život, socijalne činjenice — samo to 
oni zahtijevaju. Kao da činjenica nije lični osjećaj pojedinca; kao 
da goli život izvan pojedinca pisca, umjetnički predstavljan, nije lična 
predstava u njegovoj mašti, predodžba, koju nadgleda svijest njegova. 
Nađeno i viđeno dobiva vrijednost i važnost samo od spobnosti 
onoga, koji vidi i nađe. »Socijalni« literat, nemajući u sebi, traži izvan 
sebe. Omalovažavanje intelekta, ofenziva na kulturnu sposobnost 
pojedinca može se razumijeti samo kao zavidničko raspoloženje 
intelektualno zaostalog, kao bijes tupoglavca. 

Sve se to uplelo u raspredanje o lirici, jer su takve i slične 
stvari dovele do toga, da je pitanje o opstanku lirske poezije postalo 
aktualno. I na jednoj i na drugoj strani mišljenja su većinom netočna. 
Aktivisti — ne »socijalni«, nego socijalni pisci —, suprotstavivši se 
lirici »ličnoga sentimenta«, imaju pravo samo ukoliko pisac takve 
lirike nije kadar svoju temu, intimni sadržaj objektivirati tako, da 
djeluje općenito važno. 

Pjesnik mora izražajnom snagom i uvjerljivošću uspostaviti vezu 
između svoga vlastitoga doživljaja i čitača, pa da bude kolektivno 
doživljavan. Ovisi sve o jakosti pjesnika. I lični i kolektivni osjećaj* 
ako nisu umjetnički izraženi, jednako su banalni. 

Stanislav Šimić 

PATETIČNO PISMO OTOKU POKOJA 

Jesi li još uvijek tih i zasanjan sa svojim modrim šumama 
i vrtovima prozračnim, Ti, kome sam poklonio pustolovnu žudnju 
bolećive mladosti i spjevao svoje najturobnije poeme s rimama od 
zlata i brokata? 

Da li me još uvijek čekaš, blag i svečano zamišljen, kako sam 
Te nekad u snovima gledao s kamenim zmajevima u ružičastom 
pejsažu i onim svjetlucavim klisurama na žutim vodama velikoga 
mora, koje Te dijeli od Carstva Sredine i Nippona? 

Prolaze u povorkama ulicom godine jalove i ja se vječno 
spremam da krenem, da otputujem na Istok, a ostajem nemoćno u 
našim maglama. Kunjam i bdijem za nahukanim oknom, gledam u 
prazne ruke, prisluškujem kukanje ćuka i suludo noćno dahtanje 
vlakova, koji bez smisla odlaze i dolaze, i pokušavam sanjati... 

Tvoje su breskve sigurno već procvale, pod granama spavaju 
mlade djevojke poprskane suncem i zasute svilom strušenih latica 
i okružene lepršavim leptirima boje četrunaste, koji liče na čaške 
letećih tulipana, prastara božanstva neprestano mole u hladu Svetih 
Lugova i smiješe se istim nadmoćnim podsmijehom blaženstva i 
Nirvane. 

Pokušam sanjati. 

Kada sam bio dječak, imao sam, kažu, oči neobično krupne i 
neobično plave, pomalo odsutne, čudnovate oči, i u njima je potajno 
tinjao plamen bunila. I onda sam bio mnogo sam i mnogo tužan. 
Kalkada sam, od sviju zaboravljen, zaspao na crvenom sagu iza 
starinskog paravana, u kojem su bile utkane krizanteme i mudre 
rečenice Lao-Tsea. 

Uz njih sam Tebi pisao prve stihove. Neki su bili krhki — tih 
se više ne sjećam. Oni drugi se po koji put još nenadano javljaju u 
duši i zazvone tako strano, kao da nikad nisu bili moji: 

Tu lopoči snivaju legendu o Budhi 
Na jastuku lišća u zaspalim vodama, 

Tu umorna duša u sanjama bludi 
Porculanskim tornjem i drevnim pagodama . .. 

I onda bruj gonga, plavetni kimono i kakemono, šareni papiri i 
harakiri... 

Kako se moglo biti tako mlad, tako nevjerojatno mlad! 

Da li me još uvijek čekaš, blag i svečano zamišljen, kako sam 
1 e nekad u snovima gledao, s kamenim zmajevima u ružičastom 

pejsažu i onim svjetlucavim klisurama na žutim vodama velikoga 

mora, koje Te dijeli od Carstva Sredine i Nippona? 

Čekaj me, još me malo čekaj, možda ću ipak stići. Ja nisam 

jedini, koji Te traži i koji Te je tražio. . 

U Carstvu Sredine živio je moj veliki drug Li-Tai-Pe i nespo¬ 
kojan je lutao prašnim cestama od Yiimanga do Tsia, od Tsia o ua, 
i još mnogo dalje; neumorno je tražio onaj most Yade, koji iznad 
snenih voda vodi u paviljon od bijelog i zelenog porculana lu se, 
daleko od ispraznih laži i okrutnih briga života, može u mlako) tišim 
sunčanog dana, obučen u divne svijetle haljine sjediti s dragim pri¬ 
jateljima. Smiju se spokojno okupljeni drugovi, pijuckaju polako caj, 
rišu kistom na blijedoplavu svilu zamršena slova svojih kratkih 
stihova i zanose se ljepotom. 

Pod noć se razilaze, veseli, Li-Tai-Pe ostaje sam sa starim 
turobnim mjesecom, koji se nad ogledalom jezera tajanstveno smješka 
i među razderanim barjacima oblaka lagano njiše kao mutno- 

narančasti zavjetni fenjer u hramu. 

Ispija pjesnik pehar od nefrita napunjen gustim vinom iz 
Langlinga; zaronit će doskora u mračne dubine slasti, ali prije nego 
što ga sasvim obuzme mameni san, najednom zahihoce, jer ne može 
pogoditi, da li je on onaj šaljivi pelivan, što ispod paviljona naglavce, 
u jezeru stoji, ili onaj gore, što rukom pijano maše mjesecu. 

I u Carstvu Sredine dolaze pjesnicima zore neočekivano, silno 

okrutne i blijede. 

Budi se Li-Tai-Pe orošen hladnoćom svitanja, teško mamuran, 
ispružen na cesti pred bijednom gostionicom, s praznim zemljanim 
vrčem u ruci, a neki šugavi pas s podvijenim repom obilazi ga ne¬ 
povjerljivo i njuši njegovo tijelo. Haljina, koju mu je jednom poklonio 
car Hoang-Ti iz dinastije Ming, razderana je, prljava i polivena 
vinom. Još mu u očima kruže slike sna, i on ne prepoznaje okolicu, 
ali vidi da nigdje nema prijatelja, ni mosta od Yade, ni porculanskog 

tornja ni pokoja ... , 

Posrtao je trijezan i opojen od Yiimanga do Tsia, od lsia do 
Lua i još mnogo dalje, i nije Te mogao naći. Nosio je sa sobom svoju 
veliku umjetnost, kao skriveni skupocjeni dragulj, živio vise u vrelim 
vinskim snovima, nego na javi, bratio se sa skitnicama u zabitnim 
krčmama, pjevao divne pjesme, koje slave život i veliku samoću, 
prezirao sve počasti i taštine i spavao do smrti na pustim cestama . ■ • 

Čekaj me, još me malo čekaj, možda ću ipak stići. Ja nisam je 
dini koji Te traži i koji Te je tražio. 

Davno je u Nipponu umro moj veliki prijatelj Hokusai iz Yedda, 
^oj siromašni, jadni prijatelj, koji je cijelog svog života, s kistovima 
i bojama, ponizno kao prosjak hodočastio od samostana do samo¬ 
stana i bezglavo bježao od bijede i vjerovnika tražeći put do Tvojih 
obala. Davno je u Nipponu umro moj veliki prijatelj. 

Osamdeset godina je klipsao drumovima, gledao svilene prelive, 
neba, tužne i vesele krajine, divio se bezazleno prirodi, kistom bi¬ 
lježio njene ljepote i molio bogove, da mu udijele stotinu godina tog 
mučnog života, jer će tek tada moći prozreti tajnu boje i linije i na 
kraju možda postati veliki slikar. 

Tumarao je tako i risao neumorno. Ako je smio malo proživjeti 
u svojoj jadnoj kolibi, radio je još neumornije i za okrepu je prire¬ 
đivao svoje tihe, skromne svečanosti, za koje je znala samo priroda 
i njegova jedinica, nesretna Ohe. 

Tada bi čučao nepomično u vrtu podbočivši se rukom o mali 
stolić od lakiranog drveta i promatrao ljubavnu igru leptira na žbu- 
novima jasmima i let divljih gusaka u daljini. Ili je skuhao maljušnu 
zdjelicu trpkog zelenog čaja, s užitkom pojeo nekoliko krupnih 
oraha, zapušio lulu, pa se ispružio na toplu tratinu i zagledao u svoje 
drago brdo Fudži. 

A ono je pred njim izvodilo svoje čarolije i preobražavalo se. 
Rudi sedefasto u ranom ruju zore, blijedi, rasplinjuje se u opalnoj 
maglici jutra, a zatim na bistrom azuru neba jasno sine okupano 
zlatnom tatinom sunca, 

U podnevnoj žegi drijema ukleti div u raščupanom, lakom oblaku 
pare i mlakih hlapova. 

U sumrak se po njegovim obroncima prelijevaju upaljene boje 
krvavog i sumporno žutog zalaza i gora postaje čudo: procvjeta 
poput golemog bolesnog cvijeta, bukne, zažari se, zamuti i onda 
nemoćno izdiše u grimiznoj ognjici samrtničkog trzaja . .. 

Ali za koji dan ne će u kući biti ni jednog jedinog jena, ni za 
zdjelicu trpkog zelenog čaja, ni za nekoliko krupnih oraha, ni za 
mrvicu duhana, a vjerovnici će ulaziti, izlaziti i prijetiti. 

Sve to već dobro pozna Hokusai. Zato će ponovne oprati ki- 
s tove, pokupiti boje, ogrnuti trošni ogrtač i rukom u ruku sa svojom 
vjernom Ohe spustiti se niz drum na nova lutanja. Takva je evo 
bila njihova sudbina. Takve će biti njihove sudbine na sve vijeke 
vjekova. 

Zato me čekaj, još me malo čekaj, možda ću ipak stići. Ja nisam 
,g dini, koji Te traži i koji Te je tražio . . . Vladislav Kušan 

KAMPANELI 

Kad sididu za večeron Zafaliju živi martvin 

okol’ ognja uz komin, za sve ono ča imaju: 

martvi se sa »martvin zvonom« kuće, barke, poja, barda, 


tad javidu svin svojin. 

Molidu se živi Bogu 
za sve martve iz fameje, 
i pomalo miču usta 
i skrušeno dvižu veje. 


Komin, ognjište; fameje, obitelji; 
lađe; bore, borove. 


ča su dali, ča davaju. 

Martvi kroz zvon to uvečer 
sa svojima progovore, 
kad već noć pokrije more, 
poja, mista, pute, bdre. 

Pere Ljubić 

veje, vjeđe; zafaliju, zahvaljuju; barke. 


KAD JE ČOVIK PRESTAR 

Sedmero diče je othranila, A jako teško. 

Nje muž je bil gospodski biruš. Sluga i siromah, ki nij imal nit 
šakice vlašće zemlje izvan konvencionalnoga lapta, na kom su si 
posadili vsako leto malo krumpirov, malo kukorice i malo vsega. 

Njegove su bile samo dvi čvrste delovne ruke. Nek ča su i ove 
ruke vred klonule. U svojem 47. letu je muž umri, a ona je ostala 
sama šesterom živom dicom; sedmo je nosila pod srcem. 

Vindar nij popustila mesta na marofu. Nego se zapregla ona, 
slaba ženska, na mesto pokojnoga muža i odvršavala svojim starjimi, 
još nedoraslimi dičaki biruški red na potpuno zadovoljnost gospošćine. 

Rovala, mučila i trudila se, kako se zna truditi nek majka za 
svoju dicu. 

I postavila je je, jedno za drugim, na noge. Med dičakih nij bilo 
nit jednoga, ki se ne bi bil izučil kakovu meštriju, i kad su se kašnje 
poženili, delal je jur vsaki u vlašćoj delačnici. A divičice rascvale su 
se uz nje osobitu skrb vsje do snažnih, vrlih divojak, ke su još ranije, 
nego bi bila ona htila, pozmikali selski detići i otpeljali je u svoje 
lipe stane za gospodarice. 

Za dvajset i pet let po muževljevoj smrti ostala je ona sama u 
tesnoj marofskoj sobici, sa starim propelom u nugljacu i s težinom 
svojih sedamdeset let potrenom i umornom joj telu. 

Ali duša u tom prignutom telu bila je zizma zdrava, vesela i 
moćna. Ćutila je, da ako bi moralo biti, počela bi opet — s tako teškimi 
rukami, trudnimi nogami — od kraja vse delo, vsu skrb za dicu na- 
novič. 

Samo, da joj na marofu već nije bilo ostanka. Pak i zbog čega? 
Kad ima toliko dobro uskerbljenc diče! 

Ter je jednoga dana pobrala po ubogoj kući vse svoje imanje: 
staro propelo, Marijin kip, nešto malo kuhinjskog posuđa, nekoliko 
šantavih stolac, jedan stol, dvi stelje s pratežum — no, sve je stalo 
na jedna biruška kola — i dala se odvesti k najbližoj kćeri. 

I rado su je prijeli, kad se je zavezla u dvor sideći zgora na 
dunjah. Ali Bog bi znal, da li nek ravno zbog tih par dunjov i van- 
kušev ... Ar za letodan ćutila se je u stanu svoje kćere i med vla- 
šćum družinom nekako kot da je na cestu postavna. A nek toliko 
se j* stalo, da su joj katkada na nedilju zabili mesa vreć u zelje ... 
Da, samo toliko. 


Onda se je nek najednoč otpravila, nek tako piše i prez vsega 
k drugoj kćeri. Ali nij došla dalje, nego do praga. Ar kad ju je ta 
kćer zaobličila, zaletila se na nju kot pozoj: 

— Pojte nek tamo, koj ste jerbinstvo dali! 

»Kakvo jerbinstvo? — drhtal joj je odgovor na usnici. — Tih par 
stolac pak ... A ča sam ju othranila od svojih ust, to nij jerbin¬ 
stvo?« -No ipak ništ nij rekla; samo se obrnula i prošla mečem 

u srcu na lesu van. 

Ovako je bludila od kćer do sinov i opet od sinov do kćer da i 
deset-dvanajst let. Išlo joj je medtim koč i dobro, vrlo dobro. Kako 
ne? Nasla je u svojoj dići i mnogo srca i ljubavi. Još i ona, ka ju je 
ila prije odbila od svojih vrat, došla je kašnje po nju, da prebavi 
P r i njoj ki svetak. A ona starica, spunila je vsakom volju, koliko je 
ne Ž mogla. No, na zadnje, kad je jur brojila prik osamdeset, nije već 
m °žla, da se gane iz stana i nastala je jur sama sebi na teret.- 

kj Nezdavno sam ju opet vidil, kad je sidila vani pred stanom na 

upčici ter si grijala u protulićnom suncu svoje premrle kotrige, i 
Pual ju: 

-No, teta Ana, kako vam uvik ide? 

— Pohvaljen budi Jezuš Kristuš! — odgovori nek ona, ali s oči¬ 
ma me prosi, da dojdem bliže, 

— Nekate mi zamirit, gospodine, znarn da se pašćite počne 
pak prekidano i teškoga uzdaha — ali nisam vam htila glasno povi- 
dat, da me ti moji ovo nutri ne čuju . . . Ar ne morem vam tako odgo¬ 
vorit, da je mrvu ne ogovorim... A nisu krivi, bogme ne . . . Ali i ja 
nisam kriva . . . nigdor nij kriv . . . 

— Va čem, teta Ana? 

— A da meni ’vako ide. ’Vako tužno i žalosno ... Jist bih mer 
imala dost, a i š čim se opravit. . . 0, jako se skrbu za to takovo . .. 
Ali znate, da se jur da i leto dan nigdor ne će pominat s manom, 
ni riči? Jur već od leta dan ... Niti sin, nit snaha, a dica se ne znadu, 
ar ja sam Hrvatica, a ona su jur nimška kot i vsi susedi... A ne ću 
reć, da se srdu na me. Ne, to ne. Nigdor va stani. . . Nek prestara i 
preteška sam im jur, gospodine! Da! . . , Ar ča štimate, kuliko let 
imam na sebi? Osamdeset četira . . . Ter sam im se jur pteveć i pre- 
već zamirila. To je samo krivo , . . A kamo ću pojt! Recite! . . . Dalje 
već ne morem od stana, da bi prošla komu drugomu sinu na vrat; 
a živa ne morem pod zemlju ... O, da bi me nek ta dragi Bog jednoć 
k sebi uzel! . . . Kuliko puti ga va dani prosim za to . . . Ali on ne će, 
ne će . . , No, jednoć će me vindar nek morat. To mi je jedino batrenje. 
Ter nek vsenek molim, dan i noć. Ča ću drugo? ... Š njim se razgo¬ 
varam, kad se već nigdor ne će s manom ... Ja nek ne znam ča bih, 
kad Njega ne b’ bilo? . . . Jur sam si tako čudaktar premišljavala, 
kad čujem, da denas jedni velu, da nij Boga, mislila sam si, da ča bi 
mi, ’vako starci na svitu, ki već nismo za ništ, ter nas i dica vsakim 
pogledom nek va grob rivaju, ča bi nek mi ’nako na svitu, kad ne b 
bilo Boga; i kad se ne bi mogli bar va molitvi s Njim razgovorit. .. 
onda bit morali našu dicu prosit, neka si zamu sikiru ali uže, ter neka 
nas ubiju ali ubisu . . . No ne? . . . Povite mi vi, gospodine, je li nimam 
pravo? . . . 

Ignac Horvath 

Riječi: lapat, komad; vred, već; vindar, ipak; marof, salaš; meštrija, 
obrt; nuglac, ugao; potren, satrven; zisma, sasvim; pratež, rubenina; pozoj, 
zmaj; jerbinstvo, baština; prebaviti, proboraviti; neg, samo; protulićni, pro¬ 
ljetni; katriga, sila; pašćiti, žuriti, mer, ta; štimati, misliti, cijeniti; osenek, 
uvijek. 

LJETNA TIŠINA 

■ *- '• •. i * . .. .. v , 

Za sreću dosta je to blistanje maslinika, 
gdje vječnost opaja nečujnim spletom grana. 

Slazim u podne po razasutim sjenama 
niz dolove koje rubi pučina obasjana. 

Ko drevni pastir sa vidljivim se stapam. 

U žarkoj šutnji bjelasaju se staze. 

Dajem se času zaborava snenog 

kraj guštera što svijetlim kamom plaze. 

Mirišu trave. Sa zemljom, koja rađa 
vedrinu ploda pod grčem mrkih ruku, 
spajam se prisno, sa odmaranjem njenim, 
što miris vječne mladosti širi u muku. 

U jednom zdencu, koji u osami čuva 
krug neba jasan, gledam mimo lice. 

Sa nebom, s neizrecivom tišinom 
jedno sam, bezimen ko oblaci i ptice. 

Tu sam, a nema me; dignut sam iznad misli, 
nad sobom sam, i u svim vremenima, 
izgubljen drhtaj i dio silnog mira, 
čovjek i stvar sa bezbrojnim imenima. 

Frcmo Alfirević 


JAJCE 

Slap 

Iz šuma voda visokih tajanstven grad se diže, 
zbijen i mračan, nad sjajem bijelog slapa; 
svježina mlaza bije sve to bliže, 
vječita mladost vode, što nam oči sklapa. 

Tu vrije snaga zemlje neobuzdana. 

Jedna se rijeka čudno u drugu ruši. 

Bjelina vode kraj gustih, crnih grana 
samoćom snježnom odsijeva u duši. 

v ić. Čitanka za više razrede sr. škola 42 

Sve predjele ljepote i djevičanske svježine 
osjećam u vrtlogu toga bučnog pada, 
sve zore i sutone šumovite daljine 
duboke Bosne, zemlje voda i hlada. 

Kraj raspuklih pećina s tišinom gorskog bilja, 
u huku pjena bisernih sve ko da nekud plovi; 
krajina puna izrovanih spilja 
i stabala, pod kojim odmaraju se snovi. 

Beskrajan život diše iz vodene lepeze, 
i divno je, što glas zašutiti nam mora 
u nemoći i zanosu, ko od neke jeze, 
dok vječno novi šum pronosi dušu gora. 


Frano Alfirević 


GLAS SAVJESTI 

Oh, da se otrgne od sebe i zvizne nekuda... vremenu ususret! 

Peče, do samoga srca ... ah, te krvave rezotine paraju mrak, 
mora da mu je jedna iskra pala na grudi... I koliko ih ima, krvavih 
krijesnica?... Ništa to, goni! Uperi svijetlo, cesta je ravna... goni, 
već je zasjao kameni stup, prvi kilometar... misliš li? Godina je to, 
Franjo moj ... Mene hvata omaglica, ti si vješt, ja se pouzdavam u 
tebe, oči mi se sklapaju... Što? I drugi kilometar, veliš?! A drveće 
na mjesečini zaigralo kolo, šuma se okreće ... Franjo! Vidjet ću sina, 
ne Mladena! Svoga ću sina rođenoga vidjeti, samo ti požuri, ne oba' 
žiri se ništa na me ... Kako prolijeću jablanovi! ... Ti si vazda bio 
dobar, pouzdan sluga ... moje žene. I previše si šutio, Franjo moj . * - 
možda bi bilo bolje da si govorio. .. Istina, ja ni pitao ništa nisam .*' 
Oh te krvave krijesnice... i jurio sam čitav život, i stizao i presti' 
zao... a sreće nijesam stignuo! Ti zaustavljaš? ... što, jesmo li P rl ' 
spjeli? A ja nemam snage da ustanem. Eto ljudi... već ih davno 
nisam vidio... što li se žure? I oni! Kuda ćete, ljudi, stanite i čujte, 
što govorim, što otac govori: Jeste li vidjeli moga sina, ne Mla 
dena! .., moga rođenoga sina! ... a ja mu ne znam imena i nika 
ga vidio nisam. 

Gura se među ljude, stisnut sa svih strana, ko u oklopu, ne može 
nikako do puna daha. Pred njim sami zbiti redovi, sve glave upe¬ 
rene ... kuda? 

Strepi od nepoznatog užasa, koji mu naviješta glas odjekujući 

kroz tišinu: 

— ... jer ne smijemo ni časa smetnuti s uma prilike, u kojima 
se dijete našlo ... 

— Bože moj — misli Desinić: i opet taj glas. 

— ... dijete zavedene i napuštene matere, koja je njegov porod 
otkupila smrću. A otac? 

Ledeni se znoj cijedi Desiniću iz natopljenih obrva u same oči. 

— ... jer nije čuo plača ni jauka njezina, jer joj suza nije vidio, 
zaboravio je, da i njih ima! Opajao se častima, zlato je zgrtao, dok 
mu je sin iz nahodišta kretao u svijet rasplamsale opačine, a gašene 

krvlju ... 

Kucaj Desinićeva srca zamire, dok onaj glas raste: 

— ... je li čudo, gospodo sudci, da je posegao za tuđim? Sin oca, 
koji je izmakao ljudskoj pravdi, ali ga avetinja njegova duha natje¬ 
rala, da traži u smrti žuđeni mir... 

Desinićeva se usta otvaraju za zrakom, razmahnuo je rukama, a 
srce mu se divlje trza i prevraća, baca ga i kida mu grudi. Oči nato¬ 
pljene znojem bulje u Paštrića, koji upire u njega prstom i viče: 

— Njemu sudite! 

Sve se glave okrenule, zatalasale se, gomila se uskolebala i ra¬ 
zlijeva se u tešku maglu, iz koje se još svjetluca plavi foslorasti 

pogled. 

Gdje je?! 

Uhvatio se rukama za glavu, sunuo je u vis i raširio oči. Ta to 
je ogledalo! I tamo, i ondje jedno! A njegove raskolačene oči ra- 
splamtjele bukte sa svih strana u njega, odasvud iscerena lica i ne- 
rojene ruke, utopijenički lomataju zrakom! I sva su ova bića jedan 
0n » jedna glava i jedne ruke! 

Skače na pod. 

Ista izobličena lica trzaju se prestravljeno ispod njega! Raz- 
^cuje očima iznad sebe, nogama u zraku trči strmoglav po stropu, 

1 ako god bježi od sebe, odasvud vrebaju njegove glave! ... 

Ubiti jednoga od ove stotine, i nestat će svih! Koji je pravi? 
^ v aj? Golim će ga šakama zadaviti! Svi nasrću, gdje je pravi? Onaj, 
°ji sad riga zloduhe iz sebe te se vraćaju ... na njega. 

Što je dohvatio? Svijećnjak! .. . težak je, jedva ga diže... Neka, 
objema će rukama.,. Na prvoga! I taj ima svijećnjak, da se brani. 
Udara među divlje oci, prsnule su i zveče po podu... a iza njih? 
Stijena! Eto i ovih sa svijećnjacima! Što se cere? ... ne usuđuju se, 
dobro! Eto im! ... pa kroz njih ... gdje sijeva-otvor! Otvor! 

I kako se bacio kroz prozor, ispaćeno mu srce klikne od sreće i 
zanosa: osjetio je, da juri kroz svijetlu široku plavet, prožetu opoj¬ 
nim dahom zemlje. Uz poznatu se cestu crveni i uspinje vršak zvo¬ 
nika nad zelenim granatim hrastom, žuto polje zatiralo i razlijeva se 
sve do šljivika. Pod teškim krovom blistaju ko suze dva prozorčića 
njegove kuće, a na pragu mati i otac ... domahuju mu i zovu ga... 

Na poljani se zanjihali crveni makovi, otrgli se, kresnuli zrakom, 
i razlijevaju mu se po očima, a on tone u rosnu du¬ 
boku travu - 

I mir se, sveti i žuđeni, zaklopi nad njim. 

(Iz pripovijesti »Mrtve ševe«) 

Stjepko Trontl 


HVAR 

1 . 


Čarobni i modri otok usred mora 
ko lađa od vjekova na pučini stoji; 
sred njegovih lučica, uvala i gora, 
nikle su sve čežnje i zanosi moji. 

Od kamenja sivog sav sazdan ko titan 
nepomičan silan, stoji tu i bdije; 
svud je oko njega beskraj nedohitan 
pučine i neba, što se nad njim vije. 

Grebeni oko njeg čas ko dusi neki 
po obalam noću blude i prkose 
svim strahotam mora, oluja i mraka; 

a čas zagledani u beskraj daleki 
ko divovi strše ispod gorske kose 
čuvajući spilje morskih vilenjaka. 

2 . 

Ti divovi jaki, nepomični, sivi 
ne znaju za stravu pred grozom oluja; 
u njihovoj krvi od iskona živi 
snaga, što će vječno da u njima buja. 

O, tko zna koliko već dugih vjekova 
valovi se trude„ da ih od tud šore, 
al’ sve im je uzalud ... Poput sokolova 
vječito se s njima ganjaju i bore. 

Pa kada se vali s otvorena mora 
jedan iza drugog sve veći i veći 
o njihove prsi odbijaju, ruše, 

ja osjećam tada, da nema tog stvora, 
koji bi tad mogo riječima izreći 
beskrajnu i silnu radost moje duše. 

3. 

Jer kad gledam sve te gole, sive krši, 
ćutim se u svakoj kaplji svoje krvi 
bratom svake hridi, što nad morem strši; 
divom, kog već ništa ne može da smrvi. 

Vidim: tu je otok. Zapušten. Sve drage 
kršovite, puste. Bez staza. Bez cesta. 

Al’ on ipak stoji... I nema te snage, 
koja bi ga mogla pomaknuti s mjesta! ... 

O, zato u jeseni, punoj tuge, kada 
b’jes oluja zalud o njegove drage 
bije, da im sruši čar proljetnih snova, 

nad plavom pučinom iznad njega tada 
ko ditiramb vječnog prkosa i snage 
dižu se krikovi bijelih galebova. 


Cvite Škarpa 

DJED 

Bile su u djeda Vuje dvije krave. Treba odmah reći: nisu to 
bile samo krave, jer su osim vimenom služile gospodaru i jarmom. 
Njihov rog nije bio oštar da ubode, kad mu priđeš, već blag i mek, 
da i glavu nasloniš na nj, ako ti je umorna. Njihova noga nije bila 
opaka da udari, kad s loncem pod vime dođeš, već pitoma i poslušna, 
da ti i zadnju kap dopusti izmusti. A kad su u jarmu bile, eh zažmiri 
tada, da ti milota suzu ne izmami: Njihov hod nije bio ohol da se 
svidi, niti nagao da zaplaši, već ustrajan i jednakomjeran, da ti usta 
sama od sebe šapću: stanite malo, krave, da vas poljubim u to vaše 

čelo pametno. _ 

Na njima je Vujo drva dovozio, žito vršio i gnoj odvozio. No bilo 
je i drugoga posla, za Vuju još važnijega, a za njih još težega. Rađala 
je Vujina žena svake godine, kao da bi je tko opčarao, i lako se u 
zrelijim godinama našlo djece preko desetero. Misli on često na njih 
i pita sam sebe: kako da prehranim tolika usta? kako da se pobnnem 
za budućnost tolikoga broja? Zja iz njihovih usta glad, ružan da ga ne 
odagnam, a dubok da ga zatrpam. Kad se kod jela svi skupe oko stola, 
posiže njihovih četrnaest žlica, i sam bi zdenac iscrple, da se jelom 
napuni. Poreda ih tada Vujo, da manjem i slabijem ne bude krivo: u 
prvi krug one manje, a u drugi iza njega one starije i rastom vise, 
jer će oni moći i preko tuđeg ramena dosegnuti u zdjelu. Kad uvečer 
polijegaju — više od polovice po podu, jer nema za toliki broj kre¬ 
veta — nemaš gdje da staneš, pa ćeš i pored sve pažnje stati kojemu 
na ruku ili nogu. 

Govorio je Vujo, tiho i bojeći se nekako sam svojih riječi, ali je 
ipak govorio, kad bi ga malodušnost nadjačala: O gdje je bolest — ne 

zvala se bolest — da mi ih prorijedi! . < 

Čula ga žena, pa ga je korila, dirnuta u meko materinje srce: JNe 
reci to dvaput, jer će čuti Bog pa će te kazniti. Ta nijedno nije 
protiv tvoje volje na svijet došlo. Nego eno ti Kapele, pune rva ’ P a 
ga sijeci, a eno ti Senja, golog ko kamen, pa drvo unovči. 

Sluša Vujo do kraja, a onda misli u sebi da ne bi glasnim 
priznanjem probudio u ženi taštine: zaista, dobro kaže, premda ima 
ženski mozak. Ni dan čitav ne će minuti, i eto mene u Kapeli. Ma > 
zatim izašao je na gumno, stao i zagledao se na sjever, kamo je r 
balo skoro da pođe. Gleda, gleda. Tamna je Kapela, ni u.snu 
tamnija ne može usniti: sve sama šuma. Duga li je, Boze mi i. 
sli na more ili na nju, svejedno je. A koliko istom treba koračaja, 

dok joj se bila dohvatiš. Lako je južnjaku s mora! On se i prebacuje 
i nadbacuje i preskače i juri, a kola jadna mogu samo okret po okret. 
Lako je to reći: hajde u Senj. S Kapele u Senj mišlju možeš za čas 
stići, no tovaru drva dan čitav treba: podrani na Kapeli, dovest ćeš 
na kolima večer u Senj. 

I drugoga je dana, onoga koji evo ovdje hoće da dobije svoju 
povijest, zorom krenuo. Zvijezde su još krasile nebo. Vujo je u kolima 
sjedio naprijed, a sin jedan, momčić od nekih sedamnaest godina, 
otraga. Rosa je ohladila zrak, pa se disanje razaznavalo po gustoj 
pari iz nozdrva i nosova. Korak je Milkin i Dragin (tako su se zvale 
krave) zabacivao malo u stranu, pa se od toga stvarala cestom pra¬ 
šina, no nije se dizala uvis, jer je vlaga još vezala čestice uza zemlju. 
Vujo je krstario očima po nebu tražeći, ne skriva li se u kutu kojem 
oblak: često i kakav mali, ne veći od šljivine krošnje, zna tolik nara¬ 
sti, da svojim trbuhom zapne o kakav visoki vrh, tu se raskomada 
u mnogo manjih, koji se onda isprse punim grudima prema zemlji, 
da joj napune prazne bunare i zajaze pukotine od sunca. Ako te 
zateknu putnika na putu, ni pod pazuhom suh ne ćeš doći kući. 

Prosjajivalo je kroz jutarnju maglicu svijetlom, za koje ne znaš, 
odakle dolazi: vidiš samo, kako se nebo sve više produbljuje i kako 
se rubovi zemlje pročišćuju, opasivajući se sjajnim pojasom neba, o 
_ °> e m °žeš tu prisloniti ljestve, ako želiš skinuti koju zaostalu zvi- 
jezdu. Razvedruju se šume, ispuštajući iz svoga mira pod nebo ptice 
s raširenim krilima. Izlijetao je zec sa svoga ugrijanog ležišta, da mir i, 
se nedirnutu rosu i da brsti glavicu kupusa. Osjeća se: zori, zori jutro 
ao jabuka. Okreni se prema istoku i gledaj: vidjet ćeš, kako će se 
o je. nom. zablistati na krošnji neba zlatna jabuka, najprije samo 
jednim dijelom obline ispod lišća onih tamnih grana na obzorju, onda 
po ovicom, pa napokon cijela, da ćeš uskliknuti: jabuko moja, da si 
Mepša, ne bi lijepa bila! 

o ‘ 0 J utro Vujo upravo na vrh Kapele, a ono sunce provirilo. Dok 
On zaokrenuo k°^ U s i eći ' P a isklenuo krave, uzeo sjekiru 

,, e ao P ar Puta više da se samo razmaše nego da pravo počne 
k ^ C !' dotle ^nce već odskočilo upravo toliko, koliko treba uzletjeti 
sn U]avu pi) e tlu, da sjedne na plot i zakukuriječe. Zdravo Vujo — 

^ ( | ,e mu se ono punim obrazom. Evo mene ovdje, a eto tebe tamo. 

Pol ^ * re< ^ ne ’ e *° mene kopljomet visoko; dok ti jelu preko 

° °vice, ja sam već na nebu puškomet visoko; dok ti jelu na štro- 

potom o zemlju, ja sam već kruna nebu. No dotle srećno, da ne 
dangubimo! 

I Vujo počne. Svaki mu se udarac sjekire pretvara u zvuk, koji 
bježi hitriji od zeca i niz uvale jekom preskakuje kao pobješnjeli 
konj. Grane se od sječenja tresu jedva vidljivo, tek toliko, da se ne 
može reći: pošao Vujo sjeći jelu, pa pod njom zaspao. Pada, pada 
udarac na udarac i čini vrijeme, a vrijeme sve nadudara. I tako tri 
ure udaraca jeli dosta: zijevnu tada njeno tijelo u dnu dubokom, 
ružnom ranom, i ona sva protrnu, a divan joj stas pozva oko na 
samilost. Drhti, poskakuje i nemir širi granama po zraku, sve je 
tanji kraj, koji je uza život veže. Njena kruna opisuje pomalo nebom 
luk prema rubu zemlje, a u žilama joj puca život i zastaju sokovi. 
Polako, polako, zajedno sa svojom sjenom, ona se nadnosi nad zemlju 
svom težinom, ne stoji više već visi, zanjiha se, još zadnji puta slo¬ 
bodna u zraku, i pljusnu po zemlji svom težinom, ošinuvši u padu, 
kao ogromna riba repom, mladi bor i smrvivši ga pod sobom. Mnoge 
joj se grane kao ruke zariše grčevito u zemlju svoje šume. Odjednom 
njeno mjesto zijevnu na nebu prazno, i neka ptica poleti kroz tu slo¬ 
bodu pod oblake. 

Ona tako na zemlju, a Vujo se uspravi iz pognuta držanja i pre¬ 
mjeri je pogledom zadovoljno od dna do vrha. Srkne u prazna pluća 
zraka i isturi odmah zatim dahom teško klupko umora iz njih. Obliven 
debelim znojem pođe pod gust bor, koji ga osuši sjenom kao mekom 
blagom tkaninom. Dohvati vreću s jelom, razveza je i razastre, što je 
bilo, preda se i sina i stanu obadva jesti. Šire se mirisi u nevidljivim 
strujama oko njih, razlijeva se zelenilo i visoke trave njihane vjetrom 
kao kose vila, a sunce se probija kroz granje i bode zemlju zlatnim 
svrdlovima: sve se to pretvara u slatki zalogaj, što se zove sir i ječmen 
kruh, i u zadovoljnu uru, kojoj je ime podne, pošto si se od izlaska 
sunca rvao s gorostasnom jelom. 

Vujo osluškuje: šuma šumi duboko i tajno, zna ona svoje zakone 
i svoje moći. Troma je kao medvjed, koji drijema naslonivši glavu 
na šape, a od jakoga disanja giba se trava pred njegovom njuškom. 
A i pitoma je opet kao golubica, koja smotavši krila na tvojoj ruci 
čeka, da joj zaviriš u oko. Šuma, kad je sestrom nazoveš, premalo 
je umiljato. 

I gle, odjednom zvecnu negdje. Ha, ha, to je tvoj glas, srebrna 
škudo, takovu će te zveckastu izbra jati u Senju trgovac za dovezene 
dužice. I zazvoni negdje. Oh, to si ti, niklasta zavodnička cvanciko, 

već sad imaš glas, kakav ćeš imati onda, kad te bude ruka po vreći 
pretresala. Zvoni, zvoni šuma sve srebrnom škudom i cvancikom sku¬ 
pocjenom glasu tom raduje se Vujo u duši i klanja mu se, zavodi ga 
njegov zveket pogani. 

He * kf/ DoĆ1 Će Či ' a n ’ iva na buban i- Tko da više, tko koga na- 
broja. A Vujino će srebro nadbaciti sve druge takmace. Hoće hoće 
srebrno je u njega srce, kako samo lijepo kucka, ne čula ga ruka 

kradljiva! 

Predaje se tako Vujo mislima i gleda pred sobom dvanaestero 
djece, koju treba za život spremiti i iz bijede izvući. Kraj njega leži 
oborena jela, i sad mu se čini ona kao težak san, kad se zorom pre¬ 
sječen pruži kroza svijest. - Hiljadu će mi dužica dati ona sama - 
misli Vujo i zirne okom kroz prazninu prema nebu, pa se tako srete 
sa suncem i otrese se brzo misli i briga. Gle, dan se već nagnuo svojim 
vrhom prema zapadu, sjena se krave po travi prostrla i raste, a zapara 
popusta. Ustani zato, Vujo, još te velik posao čeka. 

S pilom, napravljenom za dvoje ruke, priđe k jeli. Izrezat će drvo 
u trupce, iscijepat će njih u brvna, ispiliti u daske i izrezati u letve, 
iz kojih će po mjeri dobivati dužice. Njih će strugom ostrugati i ugla- 
diti da se ni najfinija gospodska noga ne ogrebe o njih u podu. 

o to ce sve kod kuće dovršavati, gdje su sprave i naprave za to, 
zasad je prvo da trupce dobije i da ih na kola- utovari. 

p ilio, i s naporom prepilio, jer je u sirovu drvu pila spora i zupci 
P, se tupe. Tovario, i jedva natovario, jer su pukle dvije poluge, a 

me e kL Je T 111 nekak i° izdfŽala ' UklenU ° 1 krenu °< na iP ri P šumskim 
kamena PUt£m * °“ da tVrd ° m cestom < građenom u kamenu i od 

ostaje liv 6 ! a n°i r brd0 brŽ6 ’ UZbrd ° Sp0riie ‘ Krave su site 1 *e 

tala i , 1 A D1 YV m ,G P ° legIa P ° k ° Ži ’ Sve je kosti obl ° orno- 
crv „ eđa P ° trbuhu oblošću svojom dopada se oku. Prijelaz iz 

bijeloćfi U f ^ reb f ma ° graniČan oštrom crtom slijevanje 

opseglm t^f " ^ ^ trbuhu dielu > e smiren0 - zasjenjeno 

na kotače^od ° Stadiaiu dvi > e brazda - koje se kao namotane 

zavoja i nn' Y 8 n,lb ' £ ubeć * se zajedno s cestom iza kojega 

kojih drugih ir UC1 S : ° Pet na U2brdeIjku - A kad ih presijeku brazde 

gibanja koiJh ’ T-T j PraŠmi zbrka f nestane sa zemI i e ljepote 

Vrijem^ u kota • " UŽll ° Zapisano U Samim zvijezdama, 

me u kotačima pjevucka umorno popodne, sjene su se oduljile i 

ušiljilc, na nebu je sve više zagasitozlatne boje. Vujo gleda, kako se 
nebom žuri velik oblak i vodi za sobom dva mala. 

Pred nekim strmcem krave odjednom zastaše same od sebe. On 
idući par koraka iza kola pomisli da su umorne stale, pa u sebi reče: 
neka su, i umorile su se. No sin mu vikne preplašeno: 

— Milki je zlo, žurite se! 

— Zlo dolazi i nezvano — pomisli on i skokom skokne, kamo je 
trebalo. 

Kravi je dešnjakinji uistinu bilo pozlilo. Htjela je da klekne na 
prednje noge. On je odmah isklene i izvede na tratinu kraj ceste, a 
sin isklene drugu. Strah u Vuji poče rasti kao oblak na nebu: da se 
nije napasla zle trave? da je nije zmija ujela? da se nije pod tere¬ 
tom pretegla? — sve se to slijevalo u strah i gomilalo oko srca 
tiskajući ga. Krava je legla u travu, vrat ispružila, a glavom se privila 
uza zemlju. Njena se utroba sva uskomešala: u prednjem se dijelu 
utanjila, a u stražnjem narasla i teško se utiskivala među bokove, 
kamo su joj priječile jake i velike kosti. Ona je u muci lupala glavom 
i svoje napore istiskivala u vrućoj sapi kroz usta i nozdrve. 

Vujo je bio nadnesen na nju, okamenivši se u nepomičan lik. 
U njenim se ispupčenim zjenicama vidjelo presvođeno nebo, izobli¬ 
čeno u mrtvo razapeto platno kroz njeno stenjanje. Bolovi su u njoj 
bili živi, gibali su se, savijali i plazili tijelom ispod kože kao sakri¬ 
vene zmije. Oh, oh, i za živu bi zmiju uhvatio, da je ona u njoj — mi¬ 
sli u sebi Vujo, a onda se odjednom kao iza sna oglasi srećom: 

— Mila moja, pa ti se to teliš, sretno ti bilo! Da si bar do kuće 
izdržala, da ti meko prostrem i da žene dovedem, koje se razumiju u 
tvoje kao i u svoje bolove. Ja ti ni truna ne mogu pomoći, neka ti 
napomoć budu sveti Mikula i sveti Anton. 

I gleda Vujo pa se divi: otraga, gdje su se svi bolovi nagomilali 
i zaoštrili u grčevito sapinjanje i prodiranje, odjednom propupalo 
slatkom nozdrvicom i milim ustašcima, pa onda procvalo cijelom 
glavom i pokazalo se vratom, trupom, nogama. Oh, bolovi, neka vas, 
o slatki plode, amo te! I još onako vlažno, sluzavo i sklisko tele podi¬ 
gao Vujo na ruke, zagledao mu se u oči i od radosti nosa ga tratinom 
zibajući ga, da se prije osuši. Ovo ni u priči nisam čuo, a sad na 
svoje vlastite oči gledam i rukama pipam — pjevucka Vujo, a krava 
se mukanjem oglašuje, diže i traži, da joj preda tele. Ljubomorna 
je kao svaka mati, pa joj ga i evo — nastavlja on i meće pred nju 
mezimče na kaput, koji je sin morao sa sebe skinuti. I dok krava jezi 

kom skida s njega sluz, Vujo ne miče oka zaboravivši na sve oko sebe. 
Malo sunce, malo vjetar, a najviše jezik materin očistili i skinuli 
s mezimčeta porođajne biljege, dlaka mu se pokazala suha i zalizana, 
ono se počelo micati i pridizati. No život mu ne siđe odjednom u 
noge, već postepeno: dignu se ono prvi put, ali slabašne nožice izdaše 
volju i smotaše se pod tijelom; dignuo se ono i po drugi put, ali težina 
trupa prevagnu na jednu stranu, i ono se opet nade na zemlji; dignu 
se ono i po treći put, i tada se napokon srčanost volje uskladi s izdr- 
žljivošću nogu u pomicanje i koračanje, ali gle samo, kamo? Stoji 
mati već na svojim nogama i njuhom ga svojim miriše, a ono malo 
lijevo, malo desno, malo naprijed, malo natrag, pa bez ičije pomoći 
s rastvorenim ustima o nabubrelo vime — dus! Na, izvore, evo ti 
odvira! 

Vedrinu Vujina lica presiječe suza, kći radosti. — Eto, i bez 
čovječjeg razuma i bez ičije pomoći, pa nađe svoje — čudi se Vujo 
i nekako ne razumije sve to: kao da je iz zemlje izmiljelo, tako se 
zbilo naglo i preko nadanja. On je znao, da je Milkino vrijeme na 
domaku (ta ima negdje datum zapisan na unutrašnjoj strani pokrova 
od škrinje), no tko bi mislio, da će se to zbiti na putu i pod jarmom? 
A kako će sada kući s teretom i kolima? Treba poslati sina u Jezero 
do kuma Marka, da posudi svoje volove. Treba mu kazati, što se 
desilo, pa će ih rado dati. 

Nježno i brižno stoji Milka nad svojim plodom, milo raste oko 
nje trava i listaju grane, a ona kao da oholo šapće: rasti mi travo 
i narasti, evo sam ti otelila, tko će te pasti. Malen je sad, no bit će 
jednom velik vol, ni do koljena mu ne ćeš biti. 

Sumom protiče vrijeme u ušima. Na zapadu se drobi sunce u 
zlatni prah i pozlaćuje Vujine ruke, zadovoljno položene na kolje¬ 
nima. Što dulje tako miruju, sve su silnije, sve su ljepše i, nadarene 
tim nebeskim poklonom, sve više sjaju i govore, da mogu pretvoriti u 
zlato sve, čega se dohvate. 

Prosuše se zrakom zvonca. Vujo se trgnu: eto mu zamjene za 
njegov jaram. Dolaze dva vola troma, ozbiljna i vrijedna štovanja. 
Prilaze do jarma i već prema navici zastaju tu, čekajući da im gonić 
Priđe s korbačem i da ih uklene. Debeo im je vrat, a dugačak trup: 
ne će kola u jarku ostati. 

Vujo napravi najprije teletu mjesta na kolima, ogradi ga prućem, 
da ne bi ispalo za vožnje, sinu naloži, da za njim prigoni krave i da 
pazi na tele kao na svoje oko, a zatim uklene i lagano krene. 

— Polako ću, da već noću budem prolazio Jezerom, kako ne bi 
svijet gledao na me i na moja kola kao na čudo kakvo. Kuci cu i 
onako po ponoći stići. Žena će od brige svisnuti i poslati koga da ide 
prema meni, jer »mogu dovesti mrtva njega mjesto trupca«. 

Iza njega, iz tamnih ždrijela Kapele, stao pomalo izmiljati mrak 
i dahtati rosom kroz uzduh. Na jednoj se jeli zanjihala prva zvijezda, 
a nad travom krijesnica na krilima. Bijela cesta putuje već tamnim 
krajem: ona je sama sebi početak i kraj. Njom se giblju kola, nato¬ 
varena drvom i još jednim teretom, koji ne raste u gori niti ga kući 
dovoze s drvima. 

Luka Perković 

NAŠA PJESMA 


Noću me pohode sumnje i kletve 
I čaša vina u ruci sja: 

U ovoj tužnoj Hrvatskoj zemlji 
To je utjeha sva. 

Djeca nam tvrdi krušac jedu 
Konjići nad samom slamom stoje 
U mraku se čuje sablasno zveckanje 
To naši Jude srebrnjake broje. 


Ceste su nam blatne, strmenite, 
Goniči viču, volići stenju, 

Kako se jedni teško, a drugi lako 
Do svoga cilja penju! 

Za objed dođu žganci bez soli 
pred villom gavana vodoskok pjeva 
zašto bje Gubec? zašto Radić? 
na žandarskom ramenu bajoneta 
sijeva. 


0 zemljo moja, moja ljubavi stara! 
na te pljuju, meni u lice pada 
pravdi se žalimo, al stan joj 
nepoznat 

zar vječno bit će hulja, koji za nju 
strada? 

Ja čujem: u mraku brus se vrti ( 
to se naše sjekire bruse, 
ej drveni stolče poda mnom, oživi! 
kad drugi zajašu konje, da ne budeš 
kljuse! 

Luka Perković 

JUTRA 

Zasjalo se u borovom granju 
zablistalo u visokoj travi 
zašumilo u visokom lugu. 

— Sviće, sviće — prenuše se ptice. 

— Sunce, sunce — zaredaše kukci, 

— Jutro, jutro — poustaše ljudi. 

Razviše se krila bubi zlatnoj 
i dignu se zec iz legla svoga 
i zabrenča krava na čistini zvoncem, 

Oživješe brda na visoko 
zatutnjiše ceste na daleko 
zaječaše polja na široko: 

Oteščaj, vime nabreklo, 
zaori, pluže, duboko 
izrasti, plode, visoko! 

Luka Perković 

ODA DJEDU 

Zemlja te je primila kao svoga. 

Tvoje su ruke tako dugo zgrtale crljenicu i gomile kamenja, 
da si neprimjetno ušao u njih. 

Stogodišnja smokva, koju si zasadio, usahla je od zime. 
Sunčanog dana Uskrsa pošao si uz more prema vječnosti. 

Ti nijesi nego u zemlji koju si vječito težio, 
samo sad već ne izmičeš, nego ulaziš u šuštaj 
trava, kojima znadeš imena. 

Rahla, crvena zemlja naših loza, 

u kojoj nalaziš debele čokote divljaka, maslina i lovorika. 


















Ništa nije za tebe novo, 
ni himna bure, ni plač juga u masliniku, 
ni razlijeganje zvonova na sunčanom danu: 
sve je to bilo predviđeno. 

Po drevnom, glagolskom dnevniku ušao si u život, 
uz mekani vjeruju i jauk z glbina, 
zato si se otkinuo kao zreli lovorov list, 
i mirno ležiš sred pješčanih udubina. 

More se je za to povuklo sa svoga ležaja, 
a bezbroj pužića i priljepki ostalo je utisnuto kao tvoji prsti 

po kamenju 

Sada svakoga dana po ritmu mjesečine 
more se povlači od Mutruzana do Dunata, 
i dolazi nabreknuto kao jedra bragoca 
sa pjesmom vjetra i mirisima cvjetanja. 

Najobilnije suze su kanule za tobom iz obrezanih loza. 

U danima najmučnije zimske osame 
zvonovi klikću našu starinsku riječ vjere u vječnost, 
a posječeni maslinici bacaju izdanke iz kvrgavih debla. 
Struje u luci se izmjenjuju, cvjetovi se vraćaju, 
a vi svi sa novoga groblja hodočastite starome, 
po pustošima i drmunima, sa svijećama i duplijerima, 
po međašima i mekotama, uz miris magriža i kuša. 

1 dok se dupci svijaju tresući žirove, a žestila lama, 
iz svake se stvari osjeća vaša duša. 

Antun Bonifačić 


BURA U MASLINIKU 

Masline imaju vječno zelene grane, 
ulje je njihova krv. 

Zimi su okruglo, zeleno grmlje, 
u plavilu neba i jutra smije se njihov plod. 

Uzalud strše stare grane, 
čim sunce u more pane, 
kidat će im mrtvi rod. 

Po ljestvama mjesečine 
u maslinik gaze mrtvi. 

Dok na svakom listu šušte 
tajni, noćni poslenici, 
i tresu se svi zvonici 

ljudi vele, da je noću bura prošla. 

Antun Bonifačić 


MEĐIMURSKA 


Da je z čistog vina morje 
pa da je kak Međimurje 
lcfko bi ga špil, 
al bi za njom jošče plakal, 
suzami bi brk namakal, 
žalosten bi bil. 

Da z orsagih celog sveta 
zbereju se dekle cvetja 
najlepše na kup, 
itak bu mi ona lepša 
neg med njimi i najlepša, 
neg se lepe skup. 


Gda bi imel čme konje, 
vozil bi se ovčas do nje, 
pred hižom joj stal, 
hintov bi zastavil z mukom, 
brk potegnul gori z rukom, 
jabuku joj dal. 

Je, al toga šega nema. 

Gleč, birtaš mi stola sprema, 
vu noć moram it: 
zlemal bum joj gavalera 
spoleg kog me otec tera — 
pak pem drugam pit. 

Nikola Pavić 


JODEN BRLL STRAAT 

(Ulomak) 

Centrum tog spektala zove se Niuwe Uilenburger Straat. 

Na pločnicima lijevo i desno podignuti su improvizirani sajamski 
šatori (ništa drukčiji no oni po našim selima na Svetu Barbaru ili 
. Veto Š Filipa i Jakoba) i daščare, ili su samo postavljeni neki pultovi 
1 s ^°l° v i, a usred ovog dugog dvoreda tih trgovačkih etablismana 
Prolaze, struje, kreću se, guraju, viču i gestikuliraju hiljade ljudi, 
roj’ka nije nipošto uzeta kao fraza, već doslovno: hiljade. 

Ne, to je doista neopisivo. 

T o bi se možda moglo reproducirati samo kakvim preciznim 
^ umentarnim tonfilmom, koji bi uhvatio i vizuelre prizore i aku¬ 
tne fenomene, vezane uz te prizore. Ali i taj tonfilm uza sav svoj 

vonj, vonjeve, odnosno onaj konglomerat vonjeva, koji se nižu duga¬ 
čkom i rafinirano složenom kromatičnom skalom počevši od natrulih 
tovara sluzavih haringa pa do plijesni starih hlača i kiseljkastog 
smrada razgaženih i proznojenih cipela. 

U Nieuwe Uilenburger Straatu se u nedjeljno dopodne nudi na 
prodaju sve. To sve znači ovdje doista sve, jer se ni najnapregnuti- 
jim i najpomnijim razmišljanjem ne može zamisliti ili izmisliti još 
jedan jedini predmet, dakako rabljen, a često i izrabljen do grotesknih 
granica, koji tu ne bi bio izložen kao objekt, ponuđen na prodaju. 

A roba je sortirana i selekcionirana doista specijalistički. Lju¬ 
bomorno je očuvan princip struke kao kod sveučilišnih katedra. 

U daščari, koja bi se mogla nazvati prodavaonicom limene robe, 
ne manjka baš ni jedan jedini limeni! objekt, počevši od goleme 
crvene cijevi prastaroga gramofona pa do rđom izjedene noćne po¬ 
sude, emajlirane i posute grohotno smiješnim šarenim cvjetićima. 
Slijede na drugim štandovima specijalistički razlučeni čitavi tovari 
nekakvih knjiga, bezobličnog željeza, starih vaza, petrolejskih lampa, 
izgaženih cipela, zakrpanih košulja, masnih kravata, pa čak i igraćih 
karata. Vidio sam uz kameni kej grahta čak i jedan golemi šlep, na 
kojemu je bilo natovareno nekoliko vagona otrcanih i posve izderanih 
(tko zna na kakvim sve cestama evropskim) automobilskih pneuma- 
tika. A vidio sam i jedan tovar, ogroman i fantastičan, od hiljada 
starih šešira, koji mora da su pokupljeni kao talog bijede čitave 
Evrope. Tko bi i mislio, da one mutne figure u kaftanima sabiru te 
odbačene šešire za ovu amsterdamsku veleburzu. Tu su te šešire 
upravo sada preda mnom sortirali tako, da su iz njih kidali i derali 
ostatke zamaštenih podstava i bacali ih u stranu, a onda šešire po¬ 
dizali uvis prema svijetlu neba i gledali, da li se vidi skroz, to jest, 
da li na onim kicoškim pregibima ima kakva rupa ili ih je pregrizao 
nabor, za koji su se hvatali prsti onih, koji su hiljadama puta grčevito 
dizali te stare otrcane šešire i spuštali ih nisko, vitlajući njima u 
krivuljama poštovanja, kao što psi vitlaju svojim dlakavim repovima. 
Pa su onda te šerire, promatrane na rentgenu svijetla nebeskog, ba¬ 
cali na gomile čitavih i prošupljenih, na gomile dobrih i loših, lijevo 
i desno, kao grješnike i pravednike na nekom neumoljivom i bes- 
prizivnom sudnjem danu. I tako su lijevo i desno samo pljuštali ti 
šeširi, proznojeni znojevima davnih strasti, skitanja, hazarda, lopov 
ština i lirskih erotičnih zanosa. Da, kao na sudnjem danu naših 
savjesti. 

A samo kupovanje i s tim u vezi čitav onaj proces — ovoj sre¬ 
dini neophodan, bitno važan — razgledanja i prevrtanja robe, pa 
cjenkanja i pogađanja u nedogled, sve je to vezano uz neopisivo 
uzbuđenu, iskonski nervoznu i sasvim histeričnu gestikulaciju, pre¬ 
govore, svađe i razgovore, koji se uslijed strašne brzine prosipanih 
riječi i intenzivnosti izražavanja i pretvaraju u hripanje i hroptanje. 

Svi tu govore nepopustljivo u jedan glas, kao da bi onaj, koji bi 
slučajno prvi prestao, tim samim smjesta izgubio partiju i proces. 
Trgovac i kupac, to jest onaj eventualni reflektant za kupnju te 
otrcane kravate iil raskrebečenog naliv-pera ili pocrnjelog ovratnika 
od celuloida, uhvatili su taj objekt cjenkanja i drže ga grčevito obim 
rukama, prepiru se, a zacijelo psuju i kunu i bacaju jedan drugome 
u lice najteže pogrde, — no tko bi to razumio i tko bi mogao znati, 
da li se ta tako strastvena diskusija vodi na nizozemskom, jidiš ili 
hebrejskom. 

Već u samom onom trenutku, kad se netko izdvoji iz gomile pro¬ 
laznika usred ulice i pristupi nekoj daščari, pokazujući mu i nehotice 
i najmanji interes za neki predmet, pa kad trgovac izusti prvu re¬ 
pliku, svečano započinje ta commedia dell* arte. U taj čas neopozivo 
ulazi u scensko zbivanje pola ulice, sve, što je momentano u blizini. 
Jer ovako javno trgovanje nije samo intimna stvar one dvojice, već 
stvar apsolutno opća, kolektivna — događaj, što podražuje strast 
cjenkanja i trgovanja ne samo kod te dvojice neposredno zaintere¬ 
siranih, već kod svih, koji imaju sreću da budu tome prisutni, a i 
pravo, da u tome izdvoje svoju duboku strast, strast poput klepto- 
manske ili kartaške. Pa zato i jest ovaj čitav sajam javan i na ulici, 
kamo je izašao iz svojih mračnih dućančića, da se u ovoj nedjelji ka- 
toličko-protestantskoj rashohoće i zadovolji. Nema tu u tom ghetu 
m teatra ni koncerta ni sporta ni Vojske spasa ni ostalih cirkusa. 
Ovo im je jedina zabava, u kojoj smiju sudjelovati svi bez razlike, 
predati joj se svakim nervom i uživati u onome, što tako strastveno 
podražuje sve njihove pa i najskrivenije ganglije. Tko bi dakle u 
0V0| J gomili propustio ma i najmanju, najsićušniju priliku? 

Iskusio sam to i sam. 

Pod jednim šatorom bila je na drvenoj tezgi između koječega 
j-otalog na prodaju i prilična gomila igraćih karata. Običnih igraćih 
^rata u snopićima, utaknutim u one kartonske kutijice, otvorene s 
jedne strane. Te su karte zacijelo vodile gospodsko porijeklo iz 
a ve bogataške kavane ili u Kalverstraatu, gdje se jednim snopom 

odigra samo jedno miješanje bridgea ili pokera, a onda se te karte 
odbace, i otvore se nove, svježe. Stare su dobile prezirnu oznaku 
rabljenih, i tko zna, kakvim kanalima, dolaze one onda na ovu tezgu 
i pod ovaj šatorčić u Nieuwe Uilenburger Straatu; ali čini se, da ta 
roba nema osobitu prođu u ovoj sredini. 

Bile su te karte u stvari sasvim nove, nezaprljane manikiranim 
prstima otmjenih igrača, što ih prevrtaju možda uz svote nerazu¬ 
mljive onima, koji monetu stiču trošenjem svojih života u znojnom i 
tegobnom radu. Cijena tih odbačenih karata, napisana na nekom 
velikom komadu papira, izvješenom iznad njih, bijaše doista smiješno 
niska, moglo bi se reći, da su badava (snopić 7 centa nizozemskih, a 

to nisu ni 2 kune). , 

Pogledao sam tu robu i nakon malog oklijevanja odlučio da 

kupim jednu od tih igara, premda sam ovamo došao sa ma kojom 
bilo drugom namjerom, nego da trgujem starim stvarima. 

Dakle dobro, kupit ću te karte, pa sad kako bilo da bilo, kad 

se već desio taj nepredviđeni slučaj. 

Pristupio sam naprosto tezgi ispod šatora i pokušao da stupim 
u kontakt s prodavačem na najjednostavniji način. 

No već pri ovom mom prvom koraku k poslu izdvojila su se iz 
ulične gomile dvojica ili trojica, stali su do mene i radoznalo 

izbe čili oči. . - 

Ja sam čovječuljku iza tezge samo pokazao prstom na jedan 
snop karata u kutijici ne rekavši ni riječi, uz pretpostavku, da me 
on razumije i da pogađa, što hoću. 

Ali trgovčić je progovorio. Rekao je nešto dubokim guturalnim 
glasom, što ja dakako nisam razumio. Pogledao sam još jednom na 
cijenu napisanu na papir, ovješen iznad gomile te njegove ro e j 
izvadio novčarku, odbrojio 7 bakrenih centa i pružio mu uz uljudni 
smiješak i kretnju, kao da hoću kulantno platiti ovaj snopić karata 
na koji sam ukazao prstom. 

— Ohoho! Senzacija! Tu se trguje, — pa tako brzo, gotovo n ^ 
miče, bez diskusije, bez cjetikanja, bez pogađanja! — Tako su zaci- 
jelo stali mrmoriti svi oni, neki čudni ljudi mladi i stari, koji su s 
za tren oka nagurali oko mene. Stali su odjednom govoriti, nacije 
tako, uz nekoliko naglih gesta rukama i s grimasama, što su ih cmi 
poput harmonika raztezljive kože njihovih obraza. 

Ja međutim sasvim mimo i kao da se to razumije samo po se 
pružim svom trgovcu tih 7 centi, prebrojio sam ih još jednom 

svaki slučaj, pretpostavljajući, da sam se mogao zabuniti s tim stra¬ 
nim novcem — i hoću da uzmem karte. Ali na moje začuđenje on 
ih ne da. Drži ih čvrsto u svojoj ruci, grglja neke riječi silnom brzi¬ 
nom u svom grlu, te mi istodobno pokazuje neki drugi snopić karata, 
što stoji malo po strani. Ja sam bio odabrao neke čiste, gotovo po¬ 
sve nove, i te sam htio da uzmem, kad sam se već odlučio na kupo¬ 
vanje. A on mi gura u ruku sasvim druge, prilično prljave i mnogo 
više rabljene; ne, te ne bih uzeo. 

I sada nastaje između mene i toga kemičara iza tezge vrlo živa 
pantomimska diskusija, u kojoj sam ja uporno pokazivao prstom na 
onaj ovješeni papir, na kojem jasno piše brojka 7 i uz nju mali c, a 
on mi nikako ne će da dade baš ove čiste i gotovo sasvim nove 
karte, što sam ih izabrao i pokazivao. 


Uz tih nekoliko trenutaka pantomime bili smo odjednom okruženi 
gomilom — ne može se baš reći odrpanaca, a ono gentlemana vrlo 
sumnjivih elegancija, koji su ušli u strastvenu diskusiju. Primijetio 
sam smjesta i na prvi pogled, da jedni drže sa mnom, a drugi s mojim 
partnerom trgovcem, i te su dvije grupe odjednom kao kod boksa 
ili nogometa postale dva neprijateljska tabora. Rekao bih, da su oni 
»moji« bili agresivniji i da su navaljivali, dok su se protivnikovi 
hrabro branili ne uzmičući. Ton čitave diskusije naglo se penjao u 
sve više i više i vrištavije skale, a geste raširenih dlanova odjednom 
su postale geste stisnutih šaka, što su prijetile. 


Ja sam zapravo prilično brzo shvatio, u čemu je čitav taj spor 
između mene i prodavača. 


Na papiru je sasvim jasno pisala brojka 7, ali ta se mogla ticati 
onih prljavih i više rabljenih karata. U času, kad je trgovac primijetio 
m °j interes za one čistije i novije, podigao im je cijenu na 10 centa. 
To mi je jasno pokazao raširenim prstima obih ruku, i ja sam smjesta 
shvatio. Ali se ipak nisam htio brzo predati, premda čitava diferen- 
C1 )a od 3 centa iznosi svega nekih 75 para. Ali treba se kadšto zbog 
v astite važnosti držati principa, pogotovu u tom inozemstvu, koje 
lako besramno iskorišćuje, gdje može i gdje stigne, siromašnog stranca 
^ a l e kih krajeva. Oh, ja sam uvrijeđen i ogorčen, ne dam se varati, 
sia ovaj misli, s kim to on ima posla! Skandal!! 


Glumeći indignaciju s malo srdžbe (ne, ne dam se pljačkati) 
acio sam karte na tezgu, spremio novac i okrenuo se ostentativno, 
kao da ću otići. 

Dakako. Otići. Sa naglašenom gestom. 

a i; — otići nisam mogao. _ . 

Gomila me tako zaokružila, da sam bio gotovo pismen 
tezgu šatora. Pa kad su ovi nepoznati l]udi vidieti mo|u kretnju indi¬ 
gnacije i namjeru da odem, naglo su pojačali ton i zabru,aj,, z vucn^ 
kao da ie netko odjednom pritisnuo na pedal U taj sam cas dio 
neke klipane pa i postarije prosijede ljude, »svoju« stranku, kako su 
se stali derati na prodavača; dovikivali su mu u sav g as a^o r 
misbm - da e obična varalica, gulikoša, lupež ko,i ,e tu ,avno na- 
oisao za svoju smrdljivu i bezvrijednu robu jednu ci,enu. a drsko 
fraž, drugu! A tako se sa čovjekom strancem možda pače ugle- 
d„?m strancem iz dalekih zemalja, ipak ne br smjelo postupati! Pa ovo 
ie Amsterdam! Tu vrijede davni zakoni trgovačkog pošten,a Sto ee 
Tant otai čovjek misliti o svemu tome, Možda te . u nov,nama. 
pisati, a ljudi danas jedva čekaju, da netko udar, po zucOuM™,- 
skom! To, Salamone Ben Levi, nije trgovina! To je pljačka, io , 

sramota, fu^luja- također vikala, manje bučno, ali rekao 

bih uvjerljivije, na ovu, moju, - oh, što bih dao, da 

mjeti! — Ali nije mogla vikati nego to, da se cijena đinac 

samo onih starih i posve otrcanih karata, a ova, bi IJ 

htio za tu smiješnu bagatelu ove sasvim nove - taj bogz 

doi koji je možda i preprodavač i koji tu hoće bezočno P 

da bih mogao priseći, da se vodila upravo doslovno taka r p 

Onda sam odlučio da kapituliram. riješena. 

Ali za one preostale ljude tamo ni,e bila time afera r J ^ 
Oni su i dalje strastveno vikali jedni na druge, ca ^ ye . 

prijetili, a možda su se kasnije i potukli. Uzbuaenje je 
Z a diskusija sc opasno razvila u burnu svađu o tcmel,n,m P» 

pima trgovanja, poštenja, čega li. ,, ćaia, i kad sam 

Odmaknuo sam za pedeset, pa onda i za sto koracam, 
zaokrečuči za ugao bacio pogled onamo, ,os sam uv„ek 
se pred onim šatorom cmi uzrujana gomila. 

(Iz knjige »Od Siene do Haarlema«) 


Slavko Batusić 

LOV 

Iz romana »Sofiju odabra« 

Ali, neka djeca ne osjete svih očevih patnja; neka ne vide svih 
rugoba službe carskih službenika, neka ne saznadu svih gadosti ži¬ 
vota! — To je poželio gospodin solunski drungarios Lav i zato je 
rekao i odredio: — Sinovi j kćeri solunskih odličnika kreću danas 
u lov sa sokolovima, neka pođu i naši! 

Dobivši dopuštenje od oca sinovi i kćeri gospodina drungariosa 
Lava nijesu časili časa. Za tren su se preodjenuli u lovačka odijela, 
uzjašili konje i odjahali do Galerijeva slavoluka, gdje se kupila 
omladina, da u povorci projaši glavnom ulicom, pa kroz zapadna 
gradska vrata na polje k rijeci Vardaru, u lov na ptice močvarnice. 

Solunjani su već odavna prenapunili svu ulicu, radoznali, da do¬ 
čekaju i vide najodličnije djevojke i momke svojega grada; da se 
nagledaju jahačica i jahača i mladenačke radosti. 

Dokoni su se zabavljali sa sokolarima i psarima. Motrili su 
ptice i pse. Pitali su i slušali pričanje o vještini, kako se uče psi, 
da nađu lovinu i da je u dobar čas dignu, a kako li se cpet uvje¬ 
žbavaju sokolovi, da love lov. 

— Sokoliće su veće i pametnije od sokola — tumačio je jedan 
sokolar pišteći, kao da je i on grabilica. 

Gva je sokolića moja dika i radost — reče drug] i pokaže 
nogom jednu od četiri ptice, koje je nosao na velikom drvenom okvi- 
ru " Ova će sokolića uhvatiti svaku grmušu, ako hoćeš, prepelicu, 
patku, zeca; ona će se oboriti na srnče, gazelu i n a najveću čaplju 
oštrokl j unku. 

— Kako si je uvježbao? zapita netko od gledalaca, a soko- 
ar omjeri najprije okom, kao da se skanjuje, bi li ne bi li odgovorio, 
Pa odluči i počne sa samohvalom: 

Nije ova sokolića izvaljena u kući pod patkom, niti je goli¬ 
cava ukradena iz gnijezda. Uhvatili je divlju i odraslu, pa je doni- 
Jeh meni. 

Kako? Tko ju je uhvatio? 

ie se na ljuti, jer nije kanio pričati o vještini onoga, tko 

za 1 ° 0 ° ^ ž* VU lI ^ va ^°' već ° se bii koji ju je odraslu i divlju izučio 

rr Ako vječno upadate u riječ, tko će vam pričati? 

y ,. .„ nšatelji se umirili. Sokolar povuče sokoliću malo za rep, i ona 
Za Pish i pruži hvat duga kriJa 

— Jeste li je vidjeli, kakva su joj krila? A udarala je krilima, 
da te išamara, izmlati, oćoravi, unesreći. Pa kako ćeš je priučiti, 
da mimo sjedi na ruci i da se dade nositi u lov? Ali ja uzmi dugu 
štapinu, pa sokoliću na kraj štapa i tako je učio da sjedi mirno i 
da se privikne da je nose. 

— A kako nije odletjela sa štapa? 

— Ti baš ne znaš ništa! Valjda sam je vezao remenom o štap, 
a na glavu joj nasadio kožnu kapu, da ne vidi. Tako se radi i sa 
sokolovim piletom u krletci izvaljenim, tako se nose i pitomi soko¬ 
lovi, kako vidiš. 

Onaj, koji je upitao, zastidje se, jer su svi gledali na nj, kao 

da znadu, a on jedini da je neznalica. 

— Nosam ja tako sokoliću na dugačkom štapu, nosam je sate 
i sate, dane i dane, ali ona jednako lomata krilima, da svisneš od 
bijesa. 

— Ali što je nisi zviznuo štapinom, da upamti? 

— Koja opet to mudračina zinu? — šinu pogledom sokolar po 
narodu. — Da udariš jednom ponosna sokola, nigda ga više ne nauči 
nitko ničemu. Već ja pustio sokoliću da gladuje, pa velim ženi: 
»Eto, nosi je ti obdan, a ja ću je noću. Neka gladuje i neka ne zaspi, 
dok ne popusti. Moja glava tvrđa je od ptičje!« 

— I uspjelo ti? 

— Evo, kako lijepo sjedi! 

_ Onda sam učio sokoliću loviti lov — produži sokolar, pa 

pokaže kratki štap, na koji su učvršćena dva raširena gavranova 
krila. — Učio sam je najprije ovim mamcem. Ne će soko strvine, 
već ja vežem živoga miša na mamac među gavranova krila. Bacam 
mamac, neka leti kao neka ptičurina, a sokolića za njim. Proslijedila 
je pouka sa živim patkama, i sokolića ih pedesetak podavila.^ 

Svijet se uskomešao, jer je ka Galerijevu slavoluku dojaši o 
sedam jahača, braća i sestre najodličnije solunske porodice drun- 
gariosa Lava. Sedmi, bez para, a krhak kao djevojčica, jašio je tri- 

naestgodišnji Konstantin. kn*« 

— Tko da vam sve ispripovjedi! — odmahnu sokolar rukom 
i požuri se mladom gospodaru, da mu doda glavnu sokoliću, jer j 
mladić već navukao debelu kožnatu rukavicu, na kojoj ce nosi 

pticu u lov. . . i i - 'vo- 

Mladi se jahači i jahačice brzo poredali. Svi jednaki u si 

zelenoj lovačkoj odjeći, na sivim konjima, sa sokolovima na W®. 
voj ruci, a sivkasti su i lovački psi, što su poskakivali oko gospoda 

Gradom je povorka jahala korakom« Gospođice se i mlada go¬ 
spoda smješkali lijevo i desno, ponosni, mladi i radosni. I narod 
im se veselio. 

Kada su izašli iz grada i prošli još komad puta Egnantijskom 
cestom, jurnu mladi jahači niz široko solunsko polje; niz polje fućka- 
stosivo, pokriveno rijetkom travom, ispremiješano bijelim kamenjem, 
posuto džbunovima tamnozelena ružmarina, žarko žute žuke i bu¬ 
senjem mirisne blijede kadulje. Jurnuli konji, pred kopitima im uz- 
miču brze male gušterice, iz grmića pršu grmuše. Konji ržu, soko¬ 
lovi piste. 

Grad Solun ostaje za leđima sav umotan u morsku maglicu, 
jednobojan, kao izrezan iz jednoga kamena. 

I brda su na istoku zastrta tankim velom morske pjene, zato 
su to jasniji bregovi na zapadu i jugu, a nad svima visoka gora 
Olimp sa srebrnom kacigom vječnoga leda. 

Miriše zemlja, ružmarin, kadulja, smilje; miriše more — mimo, 
modro Egejsko more, na kojem male lađice režu po dvije brazde; 
jednu zagasito modru i jednu srebrenu. 

Djevojački glas zapjeva: 

Sunce, širina, miris, svježina! 

I ja bih htjela pod nebo letjet, 
vinut se gore, gore visoko, 

ko soko ptica. 

Djevojci dometnuo momak: 

Kamo li sreće, kad bi se ptica 
vratiti htjela s nebeskih visa, 
kada bi htjela sići i doći 

na moju ruku. 

A djevojka uzvratila momku: 

Plaha je ptica ta sokolića 
treba je mitit, čuvat i pazit. 

Od straha samog mogla bi udrit 
krilom po licu. 


V. Deželić , sin 

SLAVONIJA 


Stara se Slavonija opet 
otkriva ganutome srcu. 

Slušam ... U klasju pjeva cvrčak 
da dani žetve dohode, 
i da će skoro smeđi hrčak 
žitu doć u pohode. 


Po stazi, koja poljem vodi, 
dalekoj đermi žena hodi 
i pjeva za sebe, na putu, 
pjesmu široku, otegnutu 
ko ova zemlja, što je rodi. 

Dobriša Cesarie 


VOĆKA POSLIJE KIŠE 


Gle malu voćku poslije kiše. 
Puna je kapi, pa ih njiše. 

I blješti, suncem obasjana, 
čudesna raskoš njenih grana. 


A1 nek se sunce malko skrije, 
nestane sve te čarolije. 

Ona je opet kao prvo, 
obično, malo, jadno drvo. 

Dobrisa Cesarić 


TRUBAČ SA SEINE 
(Matoš u Parizu) 


Moja je soba tako jadno mala, 
da ne bih u njoj izdržati mogo, 
da mi oči ne sanjaju budne. 

Al ne ropćem. Sudbini velim: Hvala, 
jer mojoj bijedi čudan sjaj je dala, 
i moje patnje nisu uzaludne. 


Danas sam opet ručo samo čaj, 
al vlažna blagost sja u mome oku: 
Ja opet mislim na svoj rodni kraj. 
I čežnja preobražava mi javu: 
sa Quaia mjesto Seine čujem Savu, 
i Tuškanac mi šumi iz aleja. 

Na domovini dvostruka je sjena: 
Baca je Pešta i baca je Beč, 

Ona je sva u crno zavijena — 
ne čuje, Majko, nitko tvoju riječ! 
Mrmori, diše more, teče Drava, 
a između njih jedna zemlja spava. 


Pod vedrim nebom slobodnog Pariza 
koliko puta tuga me je srela 
u vrevi Etoila, Saint-Michela! 

O Bože moj, tu treba biti jak! 

U tome svijetlu još me više boli 
rođene moje grude gluhi mrak. 

Udišem Pariz. Smjelim bijegom spasih 
slobodnu dušu, ali ja sam sin, 
a mojoj majci sve su sjede vlasi 
Ja žene nemam, a ni druga nemam. 
Šio još imadem? Samo jezik svoj, 
u koji život svoga srca spremam. 

Zanosi, misli, ritmovi i rime! 

Ja bezimen u bezimenu mnoštvu 
daleko negdje stičem sebi ime. 

I muku mučim tužnog dezertera, 
što zabranjenu domovinu sanja 
na hartiji, u potezima pera. 

Pero ... ta mala, ta obična stvar, 
a kako živa, kako puna snage! 

Kad iz njeg teče novih riječi čar/ 
omamljuju me kao govor drage. 

Sva utjeha je u tom malom peru, 
što pod njim niče, smije se i plače, 
i sja i grije, i vraća mi vjeru. 

O Hrvatska, o moja domovino, 
ti moja bajko, ti moja davnino! 

Ti porobljeni, oteti mi kraju! 

Gle jadni dezerter ti daje dar 
bogatiji no kraljevi ga daju, 
i sav je ljubav, pobuna i žar. 

Ja skoro prosjak, duh slobode širim, 
pa ma i nemo na svom grobu svijeću, 
ja ne ću, ne ću, ne ću da se smirim. 

Ko svježi vjetar u sparinu pirim, 
a kada umor svlada duše lijene, 
na otpor trubim, ja trubač sa Seine! 

Što mi je plaća? Mržnja gmizavaca, 
što svoje blato lijepe o moj glas. 

A! ja pred licem roda stojim vedar. 

Za hljeb slobode prilažem svoj klas: 

Zar nije zlatan i bogat i jedar? 

Dobriša Cesarić 

SKOKA IZ ĆUSTEKA 

Bacaju se kamena s ramena . . . 

Kamen uze Šambeg Dizdaraga; 

Jednom baci, pa im dobacio, 

Drugom baci, pa im prebacio, 

Više im se ni bacati ne će . . . 

Pa se skaču skoka iz ćusteka: 

Jednom baci, pa im dobacio, 

Drugom skoči, pa im preskočio, 

Više im se ni skakati ne će. 

Na derneku u Barama toga ljeta bilo više svijeta nego obično. 
Ostade im u pameti lanjsko bacanje kamena s ramena, gdje Hajdar 
dobaci i prebaci najboljega bacača, pa suj svi mislili, da će se i ove 
godine samo umetati. I Hajdar je došao sa svojim seljanima, a i 
Jeftić i svi Trijebljani i Kozičani, pa se onako na ravni skupljaju 
grupe i grupice, bockaju se bacači, buče ukoljice i paraju noktima 
zemlju kao mlad junac, kad hoće da se pobode. 

Pod jasenima posjedali starci i gledaju mlađariju i puna su im 
prsa neke snage, koju očima piju s mišica i čvrstih kostiju svojih 
potomaka. 

Započe se umetanje, ali i brzo prestade, jer Trijebljani započeše 
nasred srijede podine skakati se skoka iz ćusteka. 1 ) 

Stariji se počeše meškoljiti i izdizati vratove, da vide, tko 
doskače, a tko li preskače. Bit će začudo, tko poteže tu vitešku 
igru, koja se odavna zabaci, da ustupi mjesto umetanju, i, kad 
kakvo veselje, trci. 

Skače se i preskače: svi Dubravci na jednu stranu, a Kozičani 
i Trijebljani na drugu. Preskaču, pa eto ti. Ko lahkićani nekakvi, 
izuli opanke, pa samo onako u čarapama, zanjiši se i kao na krilima 
iz ćusteka skoči po jedanaest tabana, netko zalogu manje, netko 
dvije više, a Jeftić, vesela mu majka, dvanaest tabana i zalogu i dva 
prsta. 

i 

— Haj, haj . . . nema toga, tko će danas Jeftića preskočiti. Nije 
ga još majka rodila! 

Svi Dubravci kao pokisli. Eto ih Hajdaru. Mole ga i preklinju, 
da skoči i on, makar jednom. Znaju oni, da će on sve srce dati i 
skočiti jednom, skočiti i preskočiti, pa makar onoga časa duša iz 

njega izašla. 

— Ama ne mogu, ljudi Božji, — brani se Hajdar. — Gdje sam 
ja, a gdje je on! Na svakakav sam kantar petnaest oka teži! 

— Daj Hajdare, osvjetlaj nam obraz, ako Boga znaš! 

— Ama, urazumite se, ljudi, nije to više za me. Kad sam bio 
mlađi, druga je onda bila, a sad ovaki, opretljao. 

— Hajde, čojče — veli mu Meha Šafro — ako si teži, ima tu i 
srca, a srce skače. 

Nije druge, diže se Hajdar i priđe, da vidi, kako skaču momci. 
Skoči Šakota, pa vrisnu, da sve okolo kršem razliježe. Skoči Šotra 
i preskoči ga podlanicu. Od Dubravca najbolji ostao za njima taban. 
Priđe Jeftić piku. Kao da je vila poda! nj krila metnula, poletje kao 
klupko, pade i dočeka se pravo. 

Cika i vriska, da se nebo prolama, a zavratke") lete. Fesovi se 
pokunjili i šute. Gledaju u Hajdara, i nadaju se i vjeruju, da će im 
on obraz osvjetlati. 

Priđe Hajdar piku, uzbuđen je, i brk mu dršće. Sve se oči 
pretvorile u jedno oko, sva srca u jedno srce, koje strepi od uzbu¬ 
đenja. Zavratke se boje, da ih ne preskoči, fesovi se boje, da im ne 
doskoči. 

Skoči Hajdar. Odlahnu svima. Skoči i doskoči Jeftića i potvrdi 
mu biljegu, a tlo se lijepo pod njim ulegnu. 

Sad sve vrišti i ciči. 

— Još ćemo se skakati! . .. 

— Može Jeftić još primaknuti . . . 

— Vesela mu majka, od prve . . . 

Priđe Jeftić piku. Srca kucaju i tresu se košulje i džemadanf) 
na prsima. Ako još koji put skoči i odmakne, Hajdar će se brzo 
umoriti, kako je težak, i ne će moći ni doskočiti, a kamoli preskočiti. 

Skoči Jeftić i preskoči, ali samo dva prsta. Svi gledaju, gdje će 
skočiti, a ne gledaju odakle skače, samo Meha Šafro, budan, otkako 
se opasao snagom, — vazda gleda, da mu vuk ne ugrabi koje bravče, 
razdrije se kao ubodenik: 

_ He, junače, koliko si tamo preskočio, vamo si tri put toliko 

preskočio preko pika, 

— Pa, teško, — veli Hajdar i priđe, ali ne do pika, nego zakopa 
nožne prste u ledinu, zalogu 4 ) prije pika, skupi se i poletje , . . 

Jednom skoči, pa im doskočio, 

Drugom skoči, pa ih preskočio . . . 

— Nije šala, čitav taban ... 

— I još kakav taban! K'o u Tale Beširića! 

Svijet se uzgibao! Kao more kad u nj grom ognjem udari. Kao 
kad vihor digne požnjeveno žito, ustalasao se narod, J- 

— Sad nastaje pravo skakanje, — viču zavratke. 

— Ne može pravije od ovoga, — ponosno se koče fesovi. — 

Ovo je kao sunce na nebu. 

— Nije to pravo. Valja skočiti i ostati na mjestu, pa onda 
skočiti nazad, ko može više. 

— Dajte, ljudi, da vidimo, — veli Hajdar, a graja se stiša. 

Sad se drugi i ne skaču. Ostali su »najstariji«, ispred Kozičana 
i Trijebljana Jeftić, a ispred Dubravaca Hajdar. 

Skoči Jeftić, gdje i prije nadalje skočio, zadrža se na mjestu, 
čučnu i skoči nazad, natraške, mal ne na isto mjesto, na pik, odakle 
je i prvi put skočio. 

Snebi se Hajdar, zagledaše se Dubravci. To još nijesu vidjevali. 

— Da sad vidimo, tko će kao Jeftić . .. 

— Ja zaista ne ću, — kaže Hajdar. — Ja kad skačem, za 
obrazom skačem, a ne skačem na stražnjičinu stranu. 

Nasta tajac, a onda sve prasnu u smijeh. 

— O, neka te, Hajdare, Bog te pomogao. Ta ti valjade! — 
Počeše se razilaziti, jer sunce prihma zapadu, a sela je mnogo i 
daleko su, pa je ljepše za vidjela stići kući i ne potucati nokte o 
kamenje po mraku. 

U Hajdarovoj grupi šapće Salkan Hubanić Mehi Šafri: 

— Ja bih volio, nego ne znam šta, da ga je on i natrag 
preskočio. 

A Hajdar, koji čuje i kako trava raste dočeka: 

— A ja lje ne bih! Ja ti opet velim, ako ćemo skakati, skakat 

ćemo, kud nam obraz kaže ... 

Alija Nametak 

i) skok iz ćusteka, skakanje s mjesta za razliku od skakanja iza trka> J 
2) kapa grko-istočnjaka u Hercegovini, a) prsluk, <) stopa u prijeko. 

MOJA SOBA 

Moja je soba s dvorišne strane, 
iz nje nema krasnih, dalekih vidika, 
ali ipak mogu promatrati nebo, 
ptice, stabla, stoku i dio šljivika. 

Ranim jutrom sunce kucne mi o prozor, 
kao da mi kaže: Zdravo, moja dika! 

I dok njegov smijeh po staklima zvoni, 
u dvorištu tuka glasno pućpurika. 

Ćirlikanje ptica i živadi pijuk, 
glas dalekih zvona — pjesme su mi rane. 
K meni ni otkuda ne dopire psovka, 
jer moja je soba sa dvorišne strane. 

Iz nje gledam, kako s pognjurena trsja 
vjetar vija lišće. Bože, mislim tada, 
ima li to veze i s mojim životom; 
da li mene boli, kada lišće pada? 

I možda samo idem pokraj toga svega 
zatvorene duše i bez bola mnoga. 

Možda plačem samo nad nesretnim bratom 
radi sebe sama i rad jada svoga! 

Još ni sada ne znam, zašto! tako biva, 
ali kad poleti koji listak žuti, 
protrne mi dah, i čudim sam se sebi, 
što mi srce tako s mrtvom stvari ćuti. 

Dugo zatim gledam, gdje se njišu krošnje, 
a krovovi se blješte, ko naslikani kistom. 
Bilo snažno tuče. Na zidu bije ura. 

Vihore vjetrovi — list pada za listom. 


Ivo Horvat 

DRVENA NOGA 

(Iz novele »Čolo«) 

A Markan se je primicao kući oprezno stajući svojom drvenom 
nogom između kamenja po putu. Tek izašao iz bolnice, nenaučen 
hodati s drvenom nogom, odmicao je sporo, svakog časa sustajući i 
sjedajući na kamen, da se odmori, a pri odmaranju u svijesti su mu 
se redale slike proživjele patnje. Sve do onog časa, kad je izašao iz 
bolnice, želio je što prije ozdravljenje, da nakon četirigodišnjeg pri¬ 
silnog ratovanja, ušljivog gladovanja, klanja i krvavog životarenja 
što prije dođe kući, da umjesto umirujućih jecaja čuje glas, majkin, 
ćaćin, ženin i glasiće svoje petero djece kao pet lijepih i dragih 
pjesama. Da ih izgrli i osjeti dodir i toplinu njihovih tjelesa, da mu 
otjeraju i rastope hladnu samoću, koja ga je uništavala iznad sveg 
proživljenog jada. Pri toj želji prsa bi mu se nadimala, a krv vrela u 
žilama. Činilo mu se: raspuknut će se. Pa još dok je bio u bolnici 
među onim iskidanim tjelesima i pomućenim dušama, želja mu nije 
bila umrla. Svako veče, kad bi ranjenici polijegali i umotali se u 
svoje mrke gunjeve, a časna sestra prolazila da vidi, treba li još što¬ 
god kojemu, uvijek ga je podsjećala sa svojom bijelo umotanom gla¬ 
vom na bijele janjce, koje je čuvao u djetinjstvu, a zgurena, iskidana 
tjelesa, umotana u mrke gunjeve, izgledala su mu kao mrke stijene, 
između kojih su janjci čupali travu. Zatim bi se sjećao lijepo pre¬ 
živjelih časova kod kuće s majkom, ženom i djecom, koji su mu do 
bola izazivali želju za što skorijim povratkom kući. U takvim časo¬ 
vima ponavljao je uvijek jednu te istu rečenicu: 

— Mir je! Mir!!! Treba samo da ozdravim, i po vratit ću se kući. 

A ujutro, kad bi nasmijano sunce nečujno ulazilo kroz bolnički 
prozor, tad je najjače osjećao kao milo dijete, koje grli i ljubi, čas 
kao dragu ženu, koju steže na prsima mladenačkom snagom i grize 
je do krvi, a čas kao divnu raznobojnu svjetlost, koja dolazi s vrho¬ 
va planina i razlijeva se po brežuljcima i dragama milujući mladice 
drveća, uljepšavajući njegovo zelenilo i igrajući se s rosnom travom 
po ledinama. Ali onog jutra, kad je izlazio iz bolnice, sva ona trogo¬ 
dišnja patnja, čeznuće za kućom i porodicom, ono lupanje oživjelog 
gvožđa i mahnitanja ljudi, i kao za sve nagrada — sakatost njegove 
noge, sve se je to izmiješalo, zgnjeckalo, skupilo u klupko bola, jada 
i tuge i sjelo mu na srce, pa ga muči. A časna sestra, kad ga je otpre¬ 

mala iz bolnice, razmazila se oko njega kao majka i brine se. Sje¬ 
deći na kamenu sjećao se Markan razgovora, koji mu poslije sva¬ 
kog sjećanja razgolićuje njegovu sakatost, a u srcu uzmuti jad: 

— Markane! 

—- Oj, časna! 

— Jutros ćete kući, ako Bog da. 

— E. 

— Vrijeme je, dijete Božije. . . Osim toga naučili ste već hodati. 

Markan se je na njezine riječi bolno nasmijao. 

— E. Prohodao sam. 

Sjetio se je, kako djetetu govore: — probadalo je. To sjećanje 
namamilo mu je na oči suze poniženja, koje je postepeno prelazilo u 
bijes. 

Prohodao sam, — šaptao je u sebi. — U četrdesetoj godini učim 
hodati. Tko mi je otkinuo komad tijela? S kakvim pravom?! 

Onda je rekao, gotovo vičući na časnu sestru; 

— E. Prohodao sam. 

Časna se je sestra malko zacrvenila, ali ubrzo se je pribrala i 
rekla mirno: 

— No! Markane! Bog s vama. Pa sad idete kući. Prošlo je sve. .. 

Videći uzaludno uzrujavan je, Markan se umirio. 

— Jest, časna, sve je prošlo. Vi tako kažete. A ovo? Moja sa¬ 
katost?. . . . Ona ne će nikad proći. 

—• Sinko Božji, svak svoj križ nosi. 

— Ja sam jedan križ ostavio kod kuće: siromaštvo. Jedva sam 
ga nosio s dvije noge, a kako ću držati na jednoj nozi? 

Tog časa oglasilo se je zvono u bolničkoj kapeli pozivajući na 
jutarnju molitvu. Časna se je prekrstila i polazeći na molitvu dala je 
Markanu jedan zamotak, koji je cijelo vrijeme držala u ruci. 

— Evo, Markane. 

— Šta je to? 

— Hlače. 

— ,Pa imam svoje. 

Te soldačke s uskim nogavicama nezgodno izgledaju na štuli. 

— A ove? 

— Te su sa širokim nogavicama. Civilne. Zgodnije će vam sta¬ 
jati, dok se priučite. 

Tad ga je upozorila na zvono i rekla: 

budilac naše savjesti. „ r,iWUivala. Po- 

Ali Markan je tek upola čuo, što mu je casn P P 

, ~~ Kak ° ća a 

Wšijam e a? "“'A tek djeci? ... Bit ću im na ruglo. Upirat će u me 

prstom i dovikivati: Čolo! Čolo! ... 

T * 1 nrlmoliiva riječ »Čolo« uništila mu je sve radosti po 

sss s;>- 

r m r isz. “r^ 

vani a u jedan teški i mutno gn,eckavi os l“ a l , k 1 Ho 

cijela budućnost ćinila blatna «<««££■ 1 **** ka- 

bliže kući, sve mu se manje zurilo. Sjed J karpatski 

-r 1 sažniila ' a 

snijeg, gdje joj j » rasC vjetala u milini proljetnoj. 

SS -nae je silom dacu^ne 

procure. 

VELIKOSELIRNI HODOCRSTE U MRMIU BISTBICD 

i Zeci, i Cveki, i Krušnjaki, najbliži i najdalj , 

zajednički krenu na put redovima . Uvijek pripravan 

Zvonar je s raspelom išao u prvim . a U vidjevši 

, • c „i cad nekim pobožnim napjevom, ali 

da zapjeva, oglasio se sa V , ■ gledaše pr e “ 

* ” pjevati. Svi su 

"a^t' je^pred «-****-£ ^ STSt 
ili šutjeli, uzdisali i šaputab pobožne “'' w ,Hre mlijeka na dal 

ođ mladenačke ljubavi, a nema nade, da će se izliječiti; nekoga boli 
duša od nepravedna i okrutna postupka roditelja; nekome su još 
sad isprutana leđa od teških udaraca bratove ruke; nekome oči 
neprestano suze zbog krive prisege i osude; netko s bolom misli na 
umiranje dječice bez krsta, na svakojake kletve. O Majčice Božja 
Bistrička! Koliko toga nose ti ljudi, svatko uvjeren, da ćeš mu stišati 
bok U to su ime spremni da podnesu i najveće žrtve. Niti tko izgo¬ 
vara nepristojnu riječ. Šloviše, nitko se ii ne smije. Svi su jedno srce, 
jedna želja, jedna molitva: Majčica Božja nek usliši skrušene molbe 
svoje djece. Istina je, svi su grješni. Ali je velečasni rekao, da je od 
svih grijeha veće milosrđe Božje. 

I zvonar sad ponovno započe; a za; njim ostali svijet: 

Iz hrvatskog kraja 
Ljudstvo odhaja 
K Majčici Božjoj Bistričkoj. 

Kao talas, kao val proširi se krajem, nad kojim je ležala noć. 
Srca su zadrhtala od sklada, od snage grla. Činilo se, da su se uzbi¬ 
bale šume, da je zemlja otvorila sve svoje mirise, da su ptice poska- 
kale iz svojih gnijezda, zvijezde na svodu jače otvorile svoje zlatne 
oči i cesta postala bjelja. 

Augustin sveti 
Daj nam posvetli, 

Luč nebeska nek nam gori. 

Izvijalo se iz grla otegnuto, snažno, djevojke se uhvatile pod 
ruke, žene i starice brže koračale, mladići se ogrlili oko ramena, 
muževi ih stizavali pomlađeni, pjevajući svi iz puna srca i iz sve 
snage. Stigmivši preko granice Velikog Sela, naišli su na hodoča¬ 
snike iz drugih mjesta, i tako što dalje, sve više je povorka rasla. 
Novi su priljevi seljačkog svijeta dolazili neprestance, jedni se žurili 
drugima, cesta je bila puna, a sve je mirisalo na ruho i na jutro 
Pred svitanje. Jedva bi završili jednu pjesmu, već se razlijegala druga 
Pozdravljajući izdaleka Bogorodično svetište: 

Vesela budi Marija 
Veseli mi k tebi idemo 
Vesel ti darek nosimo, 

Smiljenomu Jezušu. 


Ujevi ć: čitanka 


za više razrede sr. škola 44 

A pun je tužne čežnje bio napjev, pun sjete i ponornih 
A puu J . u pr0 pi a kati kao kiša, a potom se 

čanstvenom snagom najživljih boja, a zemlja, draga n„hova zeml,a, 
Z aleli” bogate hraniteljice i dobroSiniteljice; kad noc .acezava, 
i svaki listić, svaku grudicu zemlje polije jutarnje svijetlo, z grmova 
e provirila crna kupina, plod ruže divljake bubrio, kao da ce a 
raspucati. Rosa se ljeskala na živicama, čekala cas, da le sunce 
sphe iz Suma se di ao miris mahovine i truloga šća, odl«pl,emh 
S s umirudih stabala i krasnih bršljanovih povr.usa, okrun.emh 
crnim bobicama; po brežuljcima i bregovima otkrivali se podI svi 
tanjem redovi vinove loze, oplijevljeni, čisti, pravim, puni nab.tih 
grozdova a po valovitim dolinama ležali sagovi ukočenog kukuruza, 
osUtmve zoH i nepomičnih paSnjaka, na kojima se več po,avlpvah 
pastuzgoneči blago na ranu pažu. Udaleka.su domahivah roma- 
rima znancima i prijateljima, dovikivali popratni pozdrav sa zel;om, 
da se kod Majke Božje Bistričke sjete i njih i donesu svatko svoiem 

Bistričku. . 

S čistim ga mlekom odojiia 

I bez greha odgojila. 

Daj, prosi Marija Bistrička 

Nebesa za nas! 

Od ganuća su mnogima navirale suze, svatko je osjećao u 
neizmjernu dobrotu, dao bi sve. oprostio bi sve. N,*o™ Pjf* 
ie - njihova, kao i ta zemlja, gdje su se rod.1. . proziv,eli : ”> ^ 

stotinu jada i nevolja, stotinu radosti iushita. Taje p,esm^ ^ 
djetinjoj odanosti Ocu nebeskome, is a je vn J ač t com prozoru, 

ćU usavršavala se kraj cvatnje karanfda na dvojac ^pro^ 
obogaćivala se iz sklopljenih ruku je ova i u - , s e 

njivama, kad cvate proljeće i blista se ^ ^^^ će 
pripravljali mjesecima, neki godinama, sam sV i 

je pustili iz srca daleko pod nebo, širom 
kao jedan. Osjećali su se svi kao braća, kao sestre. Starice 


691 


ronile suze, sretne, što ih Bog još nije uzeo s ovoga svijeta, pa su 
mogle doživjeti ovaj lijepi dan zajedničkog putovanja u daleki kraj, 
daleki... Preko gore, preko stotinu livada, preko željezničke zla¬ 
tarske postaje, gdje se — Bože moj — može vidjeti vlak, duga crna 
zmija sastavljena od samih kućica na kotače! O lijep je taj svijet, 
lijep! Svega ima na njemu. i 

Kad bi svršila pjesma, započinjao bi razgovor. Zapravo pobožno 
šaputanje o svakidašnjem životu: o djeci, kravicama, svinjama, 
konjima, susjedima. Išli su u skupinama, selo za selom, polako, da se 
previše ne ugriju. 

Najposlije je svanuo i dan, vedar i sunčan. Još sat hoda, i stići 
će do cilja. 

Na samoj cesti pred Marijom Bistricom zaštropotala bi svakim 
časom kola. Imućni se gazde vozili sa svojtom i rodbinom, svi u blag¬ 
danskom ruhu: muškarci u crnom ili smeđem odijelu, iz kojega je 
provirivala nova košulja od domaćega platna, žene u bjelini s crnim 
surkama, stisnutima u prsa. Sjedjeli su na daskama, pod nogama 
smjestili košare, pokrite bijelim vezenim platnom, a otraga je iz 
ljestvenih pregača provirivalo sijeno, hrana konjima, pa zato pokrito 
vrećama, kod nekih i gunjem, na kojemu se smjestila djeca. Konji su 
trkom jurili; milina ih je bila gledati, kako ponosito svinuše vrat, na 
kojemu se svjetlucao svjetli gumb hama i blistale se zlatne, okrugle 
pločice, od kojih se čuo veseli zveket. 

Dolazeći k mjestu Mariji Bistrici Velikoseljani su se složili u red, 
muškarci naprijed kao dug crn pas, a za njima žene u bjelini, noseći 
košarice i male zavežljaje. Na čelu povorke stupao je zvonar Petar 
Lisjak, dugih žutih brkova i otkrivene glave, dižući objema rukama 
Raspelo, da ga svatko vidi. Kad je započeo molitvu, otkrili se i ostali 
muškarci i odgovorili mu na Zdrave Marije, stariji prebirajući čislo, 
a tko ga nije imao, molio je na pamet. Žene su redom sve molile, 
toplo i čeznutljivo, kao da će ili proplakati ili propjevati. Ah, već ih 
Ž r ije bistričko nebo i čuju bistričke livade! Već su zadrhtale bistričke 
šume i proletjele ptice! Već bistrička cesta tutnji od silna naroda, 
koji po njoj kreše potkovicama. A cipele i njihove čizme su čiste, 
na laštene, sjaju, kako se već pristoji za pohod k Majčici Božjoj. 

»Zdravo Marijo, milosti puna...« 

Zdravo sveti kraju! Ususret im dolazi troglasna zvonjava, p‘ 
r °z uši ravno u srce. 
















/ 

Velikoseljani ulaze u mjesto, skrušeni i ganuti, ponosni i hrabri, 
prolaze kroz gomile svijeta, nepoznatog, ali seljačkog i hrvatskog, S 
obje strane glavne ulice stajale su pod šatrama gomile mlađarije, da 
se nagledaju čuda, svega onoga šarenila, kojim se dičili trgovci i 
nadvikivanjem ga nudili na prodaju. Prostor pred gostionicama bio 
je pun svijeta, sve je vrvjelo, natiskivalo se, guralo, a svagda su još 
prilazile nove povorke, u skupinama se razilazile, da prije pohoda u 
crkvu osiguraju kod gostioničara stol i ostave svoje košare, na koje 
je netko od njih ostao da pazi. 

Povorka na čelu s Lisjakovim Petrom ulazila je taj čas u crkvu. 
Kao rijeka razlije se pjesma. Kao val uronio je puk u crkvu, podi¬ 
žući oči prema glavnom oltaru, gdje ih čeka njihova draga Majčica 
s Djetetom na rukama. 

Sva je ista kao lani, kao pred dvije, pred pet i deset godina. Koji 
su je vidjeli, odmah je raspoznaju. U tom im se trenutku Čini, da se jc 
otvorilo samo nebo, i sad licem u lice gledaju Nju, opravdavaju uzrok, 
zašto su došli, i otvoreno zbacuju sa svog srca jedan teret za drugim. 
Pa nažižu svijeće, padaju na koljena, zure u crni kip, a svakim ča¬ 
som skida se iz prsi ju sad ovdje, sad ondje, glasni odah, I pjevaju opet 
pjesme svoga zavičaja stoljetne i davne, koje u svačiji život ulaze s 
danom kolijevke. Kao da se zidovi tresu i razmiču, crkveni svod po¬ 
diže, a glava do glave kao perivoj rascvalih bijelih cvjetova. Sad više 
nema građevnih međa, nema zidova ni stropa. Pjesma je porušila 
sve, nad njima je otvoreno nebo. A kip Bogorodičin raste, raste, raste. 
Postaje živa Bogorodica, sljedbenica golgotskog puta, napijena bo¬ 
lom, pa stoga i razumije bol, olakšava im ga, liječi bolesno tijelo, po¬ 
diže klonulu dušu. 

(»S naših njiva«) Sida Kosutić 

MRTVA DJEVOJKA 

Umrla je tiho zaklopiv oči 
kako već ljudi čista srca ginu; 
plaho je ušla u mrak posljednje noći, 
da za čas izađe na svijetlu rajsku čistinu, 

gdje joj na ruke bijele ptice lijeću, 
a modro lišće na zlatne staze pada, 
dok mali anđeli sjede na ogromnom cvijeću: 
svaki na blistavoj lutnji pjesmu joj sklada. 

A njena je soba ostala još ista 
kakova je bila prije smrti: 
u zrcalu sutonje sunce mirno blista, 
na vrpci lampe zlatna se torbica vrti. 

Tek katkad sušne sobom sjena laka. 

Zar je to vani preletjela ptica? 

II je ona došla i lakša od oblaka 
sluša gdje zvoni njena budilica? 

To ona katkad s drugog svijeta dolazi, 
da svoje male, bijele stvari podraga, 
da promijeni vodu za cvijeće u vazi, 
a onda ode ne ostaviv traga. 

I za čas već je na stazama raja: 
anđeli joj mašu iz ogromna cvijeća, 
a ona zaklopi oči rad prejaka sjaja 
i više se ničega ne sjeća. 

Vjekoslav Majer 

ISELJENIKOVO PISMO 

Svilene zavjese na prozorima kućice 
I stišano jezero ljubinog oka, 

Dvije bijele laste, oko vrata ručice, 

O kako je zbog vas žalba duboka. 

Podne u šumi kraj sitih volova, 

Kola puna bjelogrudnih jela, 

Sunčana pijanka povrh sela, 

0, i svatovi mojih drugova. 

A tek konji, konji vrani, 

Konji vrani, dva mlada hajduka. 

Hoće 1; još kada ko što je do lani 
Moja na pojilo voditi vas ruka? 

Sv e je u sjećanju. Sad sam daleko. 

Miri li, miri livada široka? 

U odgovoru mi cvijetak pošalji, seko. 

0, karto je zbog vas žalba duboka. 

Vlado Vlaisavljeuić 

JUTARNJA ZVIJEZDA POZLAĆEN ORAH 

Jutarnja zvijezda o nebo pribodena; 
pozlaćen orah viseć na božičnom drvcu. 

Uzduž potoka jabuke u cvjetanju mirišu; 
na govedima klepke sve su glasnije. 

Iz bliske niske šikare 
dopire pjesma ptičija 
do uha mome ocu —, 
al on je ne sluša. 

Otac moj oruć viče na konje za plugom, 
pa nije ni primijetio 

kako se sjena konja prostrla do nakraj oranice 
i konjska se leđa snažno isparuju 
i kako se k nebu iz brazda para uzdiže 
kao tamjan iz dragocjenih kadionica. 

Dragutin Tadijanović 

BALADA O ZAKLANIM OVCAMA 

Pastirica blijedog lika niz obronak, u svitanje, 

Goni dvadeset ovaca mekih runa, 

U grad sneni na prodaju sitom mesaru 
(Na čelu im ovan vitorog). 

Eno ih, gle! bez bojazni uđoše 
Bezazleno, u povorci, jedna za drugom 
U dvorište gradske klaonice: 

Tu stadoše u ugao, u hrpi, stisnute. 

Mesarski ih pomoćnici šutljivo 
Odvukoše kao kurjaci: 

Nijedna se više natrag ne vrati. 

Danas je svetkovina: stoka se kolje za gozbu. 

Okrutne ruke snažno svaku obore: 

Bez opiranja, pritisnuta koljenom, 

Dočeka ona smrt od noža, u krvi. 

Dvanaest ovaca visi o stupu gvozdenom. 






695 


Ugasle oči; runo krvlju polito; noge slomljene. 

Javlja se sunce za obronkom. — Na povratku 
Pastirici se čini, da čuje u daljini muklo blejanje. 
Pašnjak blista rosnatom travom, u suncu. 

Dragutin Tadijanović 


TEŽAKOVA VEČER 

Bjesni bura. Zazvonilo je večernje zvono. 

Vjetar je odnio naglo nekuda njegove zvuke. 

Mrak se spustio rani. Težaci se vratiše s polja 
i u dvorištu peru zemljane mrlje s ruke. 

U zognju 1 ) ih večera čeka. Na trpezi 2 ) crnoj tanjuri. 
Uljanica svijetli u tami skromno i tiho. 

Skinut je veliki crni bronzin 3 ) s komoštara 4 ); 
oganj je plamen svoj veselo zanjiho. 

Sjedaju k trpezi: majka, pa sinovi težaci. 

Večera škrta i skromna ne draška njihova njuha. 
Sestra je vadi šutke šupljačom iz bronzina 
i nosi na plitici kupus sa zadnjim komadom kruha. 

Prekrstiše se. Jedu. Vani jače zapuhala bura. 

Crni se zoganj; ne visi više pršut pod gredom. 

I kad se na koncu napiše vina, onda majka 
popravi ubrusac crni sebi nad kosom sijedom, 

»No, majko, je li se danas desilo što novo?« 
upita stariji sin. Majka se nato digla 
pa pošla do police, gdje se nalazi suđe, 
da sinu donese pisma, koja su danas stigla. 

Tri su. Otvara smrknuto sin pisma žuljavom rukom. 
U prvom, porezni ured zbog poreza ovrhom prijeti. 

U drugom odvjetnik piše, da plate parnički trošak. 
Inače ovrha! Toliko da ih sjeti. 

A treće? Iz Amerike! Brat se javio opet. 

Dršćući otvara sin omot. Pismo i drugo ništa! 

Sruši se nada kod braće, majka čitanje čeka. 

Zatitra u tišini oganj sa ognjišta. 

»Majko, vjeruj mi« — piše — »pobolijevam. Teško mi je* 
Brat se u pismu tuži, da nema odavna posla. 

Sve je pod pritiskom privrednoga sloma. 

Tako bih se rado vratio doma.« 

Mati plače. Braća šute. Sestra pere suđe 
i zbori: »Nestalo je brašna, a trgovac Dino 
ne da više na dug, premda sam mu rekla: 

Pa platit ćemo, kad prodamo vino!« 

Dugi tajac. Zatim sjedoše do vatre. 

Sestra suhih cjepanica doprinosi ognju. 

Braća šute. Majka misli na bolesna sina. 

Bura bjesni. Tužno je u zognju. 

Ivo Lendić 

i) Zoganj, ognjište, kuhinja i ujedno mjesto, gdje se odvija čitav život; 

2) trpeza, stol; 3 ) bronzin, mjedeni lonac; 4 ) komoštar, lanac nad ognjištem, 
o kojem visi lonac iznad vatre. 

GRŠIN LOV 

(Iz novele »Lojko«) 

Gršo nasluti jutro. Digne se u tami i odvali prozorčić. 

Na tmastom nebu hladno su iskrile zvijezde, udaljene i sitne, kao 
u strašno studenoj šupljini, a iznad brda na istoku jedva pnmjetljivo 

izbila zora i približila nebo toplije duši. 

Gršu kroz rupu umije oštra studen, oledi mu nos i uši i oci, ali 
on poprkosi i žmireći procijeni vrijeme: tiha ciča. 

Tada se vrati postelji pa se u tami obuče; onda napipa žigice i 

napali ulienicu. 

Slabašna crvena svjetlost jedva dopre do nekih predmeta u 
potleušici i digne ih iz mraka kao i Gršino široko koščato lice, blijedo 
i nabrano kao limunova kora; a sitne sive očice nestale su pod gustim 
obrvama. Podrhtava uljenica i razmahuje Gršinom sjenom po zidu 
ziblje sve oko njega i oteščava snsjaženje. Ali njemu nije ni potre na 
svjetlost. Sve je tu nepomično i poznato! Sve uživa svoje mjesto o 
starine: hambar, kovčeg, naćve, bačva, ognjište, puška. Stvari, 
su dodirivale njegove ruke. 

A Gršo u ovoj mekoj rasvjeti oćuti svoju kuću. Obuhvati je P° 
gledom kao neku malu dragu rezbariju i prekrsti se. 

Mnogo toga je u ovim nemirnim sjenama predmeta oživjelo, ali 
pobožno tiho, dovelo u svijest prošlost i budućnost i povezalo se u 
sliku sa cijelim malim imetkom. 

Češće je tako okupljao svoje stanje i porodicu: ženu, koja je 
davno u grobu, i sinove vani u svijetu bez traga. — Tu je eto hladno 
ognjište, pusta kuća. 

Gršo po staroj navici potisne osjećaje, prenese ih: dohvati pa¬ 
žljivo sa zida staru pušku nabijaču, prinese je k svijeći i počne pre¬ 
gledavati; dodirivao je paljak tvrdim prstima, na kojima je nestalo 
opipa, potprašio ga, šipkom procijenio naboj — uživao je u vlasnosti 
nad tajanstvenim alatom! — pa kad je sve našao u redu, nježno je 
prisloni uza zid. 

Zatim otvori hambar. Udahne stari obiteljski miris smokava, koji 
draži na kihanje* 

Iz želuca; mu se digne otužan osjećaj, skupi mu se u ustima i — 
mlja, mlja — ukoči ih odvratnošću. Ali on ipak turi jednu smokvu u 
usta i počne je kao lijek žvakati, mučeći se da izazove slinu. 

Izvana na vratima zagrebe i začuje se cvilenje. 

— Na, Lojko, na! 

Gršo zagrabi smokava, pa odlomi od glave komad kruha i na¬ 
puni torbu. 

Lojko zagrebe i zacvili neustrpljivije, razabirući da se radi o 
hrani. 

— Čekaj, Lojko, čekaj! 

Kad je Gršo otvorio vrata, bijelo-žuta mrlja uskomeša mu se oko 
nogu, pocvilkujući oduševljeno. 

— Na, pasmino vražja, na! — (On je tepao psu — pasmino, mi¬ 
sleći, da ta riječ dolazi od riječi pas). Dobaci! mu nekoliko smokava. 
Lojko ih ponjuši, ali ne dodirne. 

— An, mesa bi! Pogospodija si se, pasmino vražja! — Onda od¬ 
lomi, preko koljena, radi kratkoće, komad kruha i dobaci mu. Lojko 
kruh najprije gume njuškom, zatim uzme oprezno, kao da je prevruć, 
Pa odnese u kut. Tu legne na trbuh i počne ga hrskati, osvajati na 
dijelove, kao kost. 

Lojko nije kod kuće mnogo jeo, gotovo ništa, a nije ga Gršo ni 
nudio. Nalazio je on zalogaje u noćnim skitnjama: strvinu, jaja iz ko¬ 
košjih gnijezda, grožđe po vinogradima, mlade zečeve, a u lovu je 
cesto ubijenu divljač, zeca ili pticu, uzeo ispred Grše, pa u pogodnoj 
udaljenosti pojeo za svoj račun. Odatle Grši ruglo u selu, da pas izjeda 

lovinu pred njim. Katkada je Lojko našao divljač na mjestu pada i 
pojeo komad, dok bi Gršo do njega došepesao. — Ali Gršo se nije za 
to srdio: — I beštija se trudi, pa zaslužuje zalogaj! 

On je stvar uzimao kao i kišu: uzmi kabanicu, ako imaš, ali ljutiti 
se nije pametno. 

Kad je Gršo u vrijeme odmora u snenim mislima pomiješao sebe 
sa svojim imanjem, šetkao oko kućice, zalazio u vrt, milujući svaki 
putić i puštajući, da ga u tom ograđenom tihom dijelu svijeta miluje, 
omamljuje gotovo, sunce, osjećao je potrebu da rekne: 

— Ahahaha, Lojko maji, pasmino maja! — i Lojku, koji mu skače 
uz noge, prošvrlja rukom oko ušiju. Srce bi mu tada ustrepilo od osje¬ 
ćaja i suze se pojavile. Isto tako i kad je dovabio prpastu kokicu 
Galijanu, kojoj je podrijetlo uvelike hvalio, uživio se u tepanju: 

— Koka maja, koka .. . kokokoko ... rastezao je gagoćući, kao 
da se s njom razgovara. — Pa mačak, velik i snažan pristupa ?imi 
junačkim umiljavanjem, a on: 

— Mačorina stara, mačorina... Di si ti, stari gade ... i opet 
osjeća slast nekog milja prema smiješnom i osobitom biću, koje ima 
svoje mušice, zanimljivu ćud. 

Gršo se tako opkolio nekim sitnicama i pretvorio u domaćicu; 
radio je danju i noću, da se održi u dostojanstvu težaka. 

Ima mnogo stvari, koje čovjeka vesele i drže ga na zemlji. 

Ako je noć kao sada i lelujavo svijetlo miješa te s predmetima, 
a sva živa bića daleko su u snu, i hladno je oko tebe, onda sve ove 
drage stvari proviruju iza tamnih hladnih predmeta, proviruju i smi¬ 
ješe ti se milo, pa ti izlaziš u ledenu noć ogrijan... 

Pijevac zalepeta krilima i zapjeva kratko, neuvjereno. 

Gršo izađe. 

Tišina u noći, jedva malo razbijenoj zorom. — Sve stoji nepo¬ 
mično: kuće, stabla, brda, nebo. A zrak je bistar: pogled kroz osvit 
prodire daleko u sjene. Gršino kašljanje kao da se smrzava u ledenom 
zraku, suho praska, kao da izlazi iz drvene sprave, zaleđuje se. 

Studen umiva lice. 

Tražit će zec mater. # ! 

Ali Gršo se ne brine. Njega je obuzeo ugodan . osjećaj topline u 
novoj nedjeljnoj suknenoj odjeći: debelom haljku i gaćama, koje nC 
propuštaju buru, a noge su ugniježđene u nazuvcima; zaštićeno 
u stakleniku. Iz takve odjeće viri čovjek u svijet začuđen: kako s 
može jednostavno živjeti na zemlji. Ali odjeća je samo nedjeljna. 

On ide lagano, bez žurbe i ne obazire se na Lojkovo uznemireno 
traganje na njivi ni štektanje na svježem tragu od noćašnje zečje 
šetnje. Zna Gršo svoj put i ispunja ga strpljivo, opipava sve, da 
osjeti mekoću zemlje: bajame, koje otvaraju pupove, mlado žito niče 
između kamenja bojažljivo kao staračke vlasi, zgurene smokve, upla¬ 
šene zimom. Osjeća on u tome spremljenu snagu, što čeka proljeće. 
-— Popostane, izvadi zemljanu lulu; prokopa je mašicama i pripali. — 
A za uhom mu je zadjeveno, da je zec legao na istočnu stranu glavice 
i da će sa suncem i Gršo stići k njemu. 

Pod Gavranjak-stijenama prekorači nizak zid i ukrca se u smre- 
kovu ogradu. 

Sivo kamenje, smilj, klupka kupine, niske oble smreke s brcima 
trave uz bok, posute su slanom kao velom, i stisnute u se. I kao da 
zahtijevaju mir. Osjeća se, da su u njima skrivena gnijezda i meki 
brlozi; neki mali svijet viri na tajanstvenog čovjeka, koji je došao sa 
zlim namjerama; kreće se čudno uspravan, velik. 

A Gršo je došao s kakvom namjerom? — On ne bi ni sam znao 
točno reći. Čini mu se, da je njegov posjet više prijateljske naravi, jer 
je pun zanimanja za mali život: kad bi zečevi izišli iz svojih ležaja i 
dozibali se do Grše, mrdajući svojim brcima i rascijepljenom gubicom, 
kad bi jarebice onako u jatu dokotrljale se, po svojem običaju ukočene 
kao nekakve male spra viče, nevidljivih nogu, čudesno pokretane, i 
pokazale i najmanju povjerljivost... Eto, zanimanje za njih! — Ali 
one izlete iz grma tako neprijateljski i udaljuju se naglo, naglo, i onda 
je želja, čežnja neobjašnjiva, da ih prikuješ. A iza svega puši se mi¬ 
risan ručak. 

Lojko je izveo trag iz njiva i prebirao staloženo šiljastom njuškom 
oko kamenja; živo vrti repom zbog svježine traga i neustrpljivo, jer 
je zamršen, pa se mora često vraćati na staro. Zec je dakle blizu. 
Možda tu u prvom grmu, pritajio se. — I eto goni na posao. 

Gršo skine lagano pušku i nategne je s užitkom, donekle sve¬ 
čano: ozbiljan čin, dalekih posljedica; čudna moć. — Zatim se dade 
na posao; ali uz neki napor se odlučio, da kvari tišinu. Počne laganim 
kretnjama pretraživati grmlje: udara nogama, tresne po kojim ka¬ 
znenom na gomilu, frska usnama; pravi buku, da digne zeca, koji 
izabere ležaj i nasred gole zidine ili gomile, ili odmah uz stazu u 
malenom smilju ili ježincu. 

Napeta puška, svježi trag i tajanstvena prisutnost divljači obasja 
Grši čudnim svijetlom ovo grmlje, otravke, blago svedene brežuljke 

s mirnim pojavama jasenova i odvojenih vitih smreka: učini mu se ovo 
tlo nadahnuto životom, svaki grm, svaka travka, i on se pri¬ 
družio njemu. ... 

Tada pogleda ovako s visoka naokolo, na drage i meke pn- 
stranke, na selo, koje se dolje među bajamima, maslinama i smokvama 

odmata u svanuću. . 

A sve miruje kao zaleđeno, kao da je života nestalo, i sve je uto¬ 
nuto u neko stakleno, lomno carstvo, u kojemu od glasa kao da ce se 
krhati grančice s drveća. 

Gršo se uspregne od rada. Učini mu se, kao da čim svetogrđe. — 
On stane na ovisi kamen i smiri se kao viti lik grma crnog šmrca 
i uživa u svojoj slici. 

Tako se on dakle smirio; spustio je pušku iz pazuha preko pod¬ 
laktice, ruke turio u džepove i gleda napregnuto u jednu točku na 
drugoj strani drage: vitku mrlju jasena, sličnu ljudskom liku, kao ne¬ 
čemu, s čim izmjenjuje misli, što se postavilo napram njemu sveće¬ 
nički, da mu zaželi tihu dobrodošlicu. — Nije ništa opažao, nego se 
uvukao u ovo carstvo mira, grmlja, životinja,, koje. vire kroz prozore, 
povukao se iz ljudskoga i ne može se maknuti sputan društvenim 

obzirima. 

Pod stijenama jave se jarebice grivne. četr četr 
čudan škrgutavi glas prodire kroz tišinu daleko, Gršo misli, kako se 
sivo jato prelijeva preko sivog kamenja; stari mužjak se penje na 
šiljke i stražari grgoćući vazda upute za kretanje, a star a z 
traži zemljovito travnato mjesto, pod grmom crnike, s gnjilim lišćem 
za čeprkanje i sunčanje: poslije nekoliko uzleta smještaju se za J 

tarnju pašu. >v< , 

U grmu pred Gršom počnu zvonkati neke sitne pticice, ma ove 

oj bumbara, cuncuke ih zovu, jer jlasno cincikaju: cm, crn 

s „. oble kao čepić pamuka, sivozelenkasfh leđa sivosmedej trbuha, 

šiljasta kljunića. Ovdje zimuju bez snijega, jeca i a -o ove _ zna i u 
ih šakom pijeska i uhvate; ali one ugmu Drzo od gla i. jer i 
nabaviti hranu, sitne neke kukce. - Prelijeću s grančice na gran« 
po pedalj daljine i cinkaju sitno, sitno kao na,sitnile zvonce, 
pružiš ruku k njima, one je ne opažaju, dok im se sasvim ne 
ali ne shvaćaju opasnost i prelete na drugu ««ncicu pedal, da 
One su tako sitne, da golemog čovjeka ne mogu obuhvat* kaoc, 
linu, a njihov grm im je velik svijet; čovjek ,e izvan n,eg^ 

ruka prodire unutra kao maglovita prirodna pojava. — Gledaj 

stanovnike, žive sami za sebe, vrzu se — cink, cink, cink, a preletjeti 
u drugi grm poduzeće je s mnogo pripremanja. 

Eto tako naokolo život skriven, tih, čudan, bez opasnosti za ljude. 

Lojko radi marljivo i šutke; sitna žuta mrlja maše kitom repa i 
vrze se oko predmeta kao Gršina misao. — Vidiš, životinja ima svoje 
zadovoljstvo, tiho uživa. 

Pa onda sunce širi svoju vatrenu vlasulju iznad svedenog Jasena- 
vika i donosi toplinu za ovaj svijet. 

Grši ustrepti srce, zadovoljstvo se razlije po njemu i on zabo¬ 
ravi, da je u lovu. 

Sve je on zamijenio ovim časovima, koje je pomalo otkrivao još 
od djetinjstva u svojoj kući, vrtu i polju, pomalo slagao oko srca kao 
cvijeće oko oltara . . . 

Najednom vrlo blizu za okukom prasnu dva hica. Zatutnji draga 
i odgovore bregovi grmljavinom, nastavljaju, nastavljaju sve dalje, kao 
da se bude pospane gromade, rastvaraju obli trbusi i svaki izvali 
uzdah kao grom. 

Lojko bez riječi otrči u onom pravcu, hitro kao po zapovijedi. 

I Gršo lagano okrene glavu pa počeka gledajući sve kroz svoje 
prozore. 

Tišina se produži. Tamo u grmlju na hrptu nešto se zbiva. 

Začuje se Lojkov glas, sitno štektanje na svježem tragu. 

Tridesetak metara od Grše prebaci se zec preko ograde i u 
umjerenom skoku, s mnogo suzdržane snage, usmjeri kraj njega. 

Lovac Gršo podigne pušku, poprati ga i — pras! — ištrkne lijeno 
starica olovo, a zec se na uobičajen način prebaci preko glave. 

Sve se stvari brzo raskriju, stresu se zatečene i dobiju sasvim 
običan izgled, svakidašnji i zabrinut. V jekoslav Kaleb 


SMRT MOJE BAKE 


Već se krila u dvorištu bude. 

I navrh lipe sja vlažno list. 
Negdje škrinuše mala vrata. 

I uzduh je tako modar i čist. 

Već je iz štale Biserka sama 
x zišla i čeka, zabrinuta, 
na korake dobre muzilje svoje 
I bujnost rosnu poljskih puta. 


I kvočka je izišla s pilićima, 
ali u dvorištu nema zrnja. 

I pas, kao zaboravljen gost, 

pod prozorom kuhinje čeka na kost. 

I kočijaš je već usto stari. 

Tražeći uzde on još drijema. 

Čuje se, kako konje timari 
i gunđa, što još doručka nema. 

Najzad je pijevac pod prozor prišo 
i kukurikn o iz snažnih grudi. 

Triput krikn’o. Triput zavikn’o. 

Ali se baka moja ne budi. 

Nikola Šop 

VEČER U POLJU 

Pognuta vrba ko stara majka 
mršavom rukom na molitvu dade znak. 

I svud umuknu šum trave i brbljava šaš. 

Tada se najstariji popac iz grma javi 
i pred svima moli Očenaš. 

A šume i trave pobožno odgovaraju. 

I braća njegova što kleče u travi. 

A ja, prognanik iz grada osamljeni, 
slušam te ponizne zvuke. 

Pa glave prignute i pun svete večeri 
ni ne znam da sam i ja sklopio ruke. 

Nikola Šop 


PRED KIŠU 

Čuj žalostivi govor kiše u lišću javora u mraku. 
Ti, koji si sve izgubio, koga čekaš pod 
prozorom, za kojim nikoga nema? Kišne 
šešir zaboravljen na grani. Džbun smilja 
tužno mlati vjetar. Ti, koji misliš, da sve znaš, 
zar zbilja ne znaš, da vrijeme već davno 
stoji na istom mjestu? Voda šumi. 

Vlažnim tabanima kiša ide preko svega, 
što je bilo. Za uglom, u noći, samo, 
čeka te tvoje djetinjstvo. Možda jedino 
pregršt trešanja da ubereš u voćnjaku 
tuđem? Ili da se zakitiš ivančicama? 

Ostavi ruku na stolu, svu večer kiša pada. 

Tko ti je to obećao, da ćeš biti sretan? 



■ 







Ivo Komrčanin 

POMIRENJE 

--?*• 

(U ovom ulomku iz pripovijetke »Zalog«, koja se zbiva u Primorju, 
prikazano je pomirenje stare Feme, majke Tončićeve, i njezine snahe. Naime 
Femin sin Tončić, vrativši se iz Amerike, oženi se mladom Anom, i kako nije 
imao s njom poroda, ode natrag u Ameriku. Majka prigovori snahi, da je 
kriva radi njegova odlaska — i one se posvade. Ana ode k svojim rodite¬ 
ljima, gdje osjeti pod srcem dijete i doskora ga rodi uz životnu opasnost. 
Taj dramski zapletaj prikazan je u ovom odlomku.) 

Fema se uspinje po stubama. 

U sobu je već prije nje došla mjesečina, pa čarobno osvjetljuje 
zipku, krcatu bjelinom i praznu. 

Nad zipkom je Bogorodica probodena srca, sa sjenom žalosti u 
očima i licu. 

Fema klekne pred zipku. Gleda Bogorodicu, a Bogorodica nju. 
Čini se, da se već prije nešto s] njom dogovarala, jer sad ona vidi na 
varavoj mjesečini suzne oči jako pažljive. 

Fema se usuđuje sada više nego prije: 

Na golih kolinih po škalah do Trsatske crikve. 

— Nek mi se usta ne omrse do mojega smrtnoga časa. 

— Dvi ovce ću prodat i lipu svilenu haljinicu ću kupit za dite 
Isusa va crikvi. Ona mu se stara sa raspala. Niki ne panti, ki mu ju 
je kupil. 

— Ča bi još tila? Ča još? Ča?! 

Fema ustaje i ponovno kleca. Rukom drži srce, nešto bi se još 
htjela sjetiti, a ne može. Lovi je neizmjerna rastresenost, kao da je u 
silnoj hitnji, kao da dolje u prizemljili gori, a ona je još gore. Nešto 
mora uzeti, a ne može se sjetiti što. 

— Ne morem se više niš sitit. Stara san, a glava slaba, pa mi 
se samo vrti. Morebit da još nešto triba, da ostane dite, al ne morem 
se sitit. 

Ne daj, Isusova majko, da zipka prazna ostane. Ne daj! 

Ništa više nije znala, a nad njom visi zagonetni smijeh Bogo¬ 
rodice; odozdola osluškuje topot bosih dječjih nogu. 

' ’ Finjeno je. Ni ih više. Ni diteta više. Ni Anice. 

Umorna glava padne na zavodljivo mekan ležaj u zipci. Tijelo, 
zinoreno uzbuđenjem i besanicom, klone. Oči se sklopiše, ali se pjene 
prije nego što izgubi svijest. 

Ustane i izvuče iz ladice škare, zatim ponovno klekne. 

Stenjući, kao da valja teško kamenje, odreže najprije tanke ple¬ 
tenice, a onda dalje, žureći se, poreže kosu, bez reda, do gole kože. 

Kad je glava ostala gola i izbrazdana kao polje s nejednakim 
usjevima, zagleda se u Bogorodicu. 

— A ne ću glave pokriti. Gologlava ću hodit. Nek dica gledu 
za manun, pa nek me kamikom. gađaju va glavu. Samo dite i ona 
nek ostanu. 

Gleda u Mater Božju. Da li ju je zaskočila ovim?! 

Mjesečina se odmiče od slike. Oči i usta utonuše u mraku. Ne 
može se znati, što je sad odlučila. Da li ju je zateklo ovo bolno ste¬ 
njanje čovjeka. 

Onog dječaka nema. 

Da nije gdje zaspao? Prošlu noć ga je mitila bijelom kavom i že- 
mičkom. Budila ga je i bodrila, da se odrva snu, a sad je možda zaspao 
pod smokvom. 

Nema dječaka. Mjesečina se išuljala iz sobe i sjela je na cvijeće 
u dvoru. 

Fema prolazi vrtovima. Pod nogama joj ginu u snu ukočene bube. 
Propada sitno cvijeće. 

Pred Aničinim prozorom je smokva. Stara smokva. Kad se Anica 
udavala, svati oko nje kolo povedoše. 'i 

Iz kuhinje se čuje na mahove koji ženski glas. 

Glasovi umornih žena dolaze nekako iz daljine, saneno i ra 
štrkano kao škripa točkova, odozgora s brda, u noćnoj tišini. 

Postelja je slabo osvijetljena. Anica leži. Visoko joj uzglavlje 
podigoše, ali živa je. Miče joj se ruka. Žena mimo leži u postelji. 
Odmara se. Prevelika slabost ne da, da se sreća pretvori u radost. 
Na rubu trepavica suze. 

U nekoj presušenoj lokvi žabe su pomamno regetale za vodom. 
Na mostiću je nečiji mladi glas pjevajući tužio za mladošću. 

Proljetna, mjesečinom obasjana noć. 

Stara Fema uzdahne kraj prozora. 

Mjesec joj šaljivo obasjava glavu. Pod ošišanom kosom sitno 1 e 
lice s prčastim nosićem postalo starodječačko, žalosno i jako sinij®® 11 

Anica se zablenuto zagleda, a onda se ozva plašljiv stanem g a • 

— Ane moja. Kako je? Ane moja. . .. , \ 

— Mame. Ca ste to vi? A ča ste to napravili od sebe, jadni li s 

Ote k meni malo. 

Kad je Fema ušla u sobu, posrćući krenula je prema postelji. 

Stara žena nije na sreću naučena. Zato se ona sada stidi i ne zna, 
kako da je primi za sebe, na dar. Da joj lakše bude, prenavlja se, da se 
šali, pa zavrće očima ko u igri. Tiho se smije, pipa po jastucima i po¬ 
krivaču. Zbunjuje se, drhće kao jablanov list, a staro slabo srce javlja 
se tjeskobnim udaranjem, 

— A kadi je? Kadi je? Kud je pobiglo? Kud se sakrilo pred sta¬ 
rom materom? 

— Dite. 

Ležalo je povijeno crvenim povojem. 

Poharana stara usta upila se u ono toplo živo biće. 

— Dite. Lipo belo, debelo i veliko dite. 

Sva smušena, zaboravi na šalu, i zagrezne duboko u sreću. 

— Mame, mame! 

Anica je htjela reći nešto. Suze joj izviru već u očima. 

Kazati će joj nešto lijepo za pomirbu, a ne može, tako je smiješno 
ono lice pod golim tjemenom. 

Golica nešto, strašno golica, već je pod grlom i sad će prasnuti 
kroz usta smijeh nenadan i koban, u času pomirbe, kao buknuli 
plamen u tihoj noći. Zadrža ga slabost u tijelu i smeteni pogled 
stare žene. 

— Prosim vas lipo, pokrite glavu, mame. 

— Kad ne morem, Ane. Gologlava moran hodit. 

— To je za dite, Ane. — Smeteno šapće starica. 

— Znam da je za dite. Znam. A ča će van svit? i će van 
se špotat. 

— Špotat će se, Ane, al to je za dite. 

— Za dite. Za dite. 

Anica bi joj nešto lijepo rekla, a ne može. Jako je umorna 
i sretna. 

Iz kuhinje je zamirisala crna kava. Nad njenom parom otopliše se 
i oživješe ženski glasovi. Čuje se sada, kako prestižu jedan drugoga, u 
nekoj ugodnoj zbrci, kao škripa točkova blizu kuće, ubrzana i vesela. 

Anica sklapa oči. 

Stara Fema se već sabrala i govori: 

— Dite ćemo va Tončićevu zipku. 

Mila Miholjević 

Ojević: Čitanka za više razrede sr. škola 45 

KIŠA 

Cipele promočene, otvoreni kišobrani, 
zlovolja na licu, grad u prvom mraku. 

Oni koji kuće nemaju, sada su vani 
i njihovi su koraci tužni i polagani, 
slični pogrebnom koraku. 

Kavane pune svjetine i dima; 
čuje se cik-cak kugala s biljara. 

Putuje vrijeme glavoboljnim snima; 
dvorane su pune laži i igara. 

Konjske su oči mamurne i tužne, 
fijakeri za njima kao prikovani. 

Kako su noći maglene i ružne, 
kad kroz njih kruže crni kišobrani. 

Kavanska okna zaparena dimom 
za sobom život beznačajan pokreću. 

Koraci. Kiša. Koraci i kiša. 

Kavanska se vrata neprekidno okreću. 

Olinko Delorho 


ZASTAVA 

(lz novele »Probuđeni djedovi«) 

Visoko su lebdjeti ponad gora magleni pramovi, kao vela nevi¬ 
dljivih vila, što prije sunčana granuća uzlijeću k nebu, među oblake, 
lz tisuća gnijezda, ptičjih pjevališta, po drveću i grmovima odzvanjao 
je, žuborio, brujao, titrao nebrojen cvrkut. Proljetni lahori: bogati 
mirisari, poklanjahu svijetu jabučne, kruškove, šljivine i najrazličmje 
cvjetne mirise s polja, iz vrtova, iz voćnika, iz šuma. Bujne zelene 
trave s nizom rosnih bisera na sebi sanjale su slatko, tek mjestimice 
probuđene bosom nogom djevojke, koja je istrčala, da ubere sv |f^_ 
cvijeće; ili trkom ranoranilaca pastira, koji već ojču za blagom, ° 
mjedenice, klepke, zvoncad i praporci prosipaju po stazama i pute )- 
cima sitne zveketljive glasove, zatim krupno duboko brujanje t 
lepršavo veselo cičanje. Upadaju ptice i klepke i vrela i šume * 

pastiri jedno drugome u pjesmu. Grle se najrazličitiji glasovi i tako 
zagrljeni prše u visine. A vlažna prašina na putovima, mokro bli¬ 
stavo lišće u krošnjama, teške rosne vlati i kukci prokislih krila 
iščekuju sunce, da ih ozari, da ih obaspe toplim cjelovima, vrelim 
poljupcima, koji će ih osloboditi vodenih utega, pa da se dignu, po¬ 
jure, zaplove, polete s vjetrom, s oblacima, pticama, mirisima, zvu¬ 
kovima. 

I ogranulo sunce! 

Pjesme, cvrkuti, šumori i grgori proljetni zazvučaše, zabrenčaše, 
zazvoniše iz punih sila, kao da ih odjednom netko prosuo. Potekoše 
krilatajući žustro k niskim, mješinastim oblacima, ogrnutima dosad 
sjajnobijelom svilom s tamnim prelivima; a u taj čas obrubiše im se 
plaštevi jarkim skerletom, od kojega porumene svijetlomodri nebeski 
prozori između njih, zaruje lokve po lugovima, rijeke u koritima i 
šumski potoci. Jarko se zažare stotine seoskih okana na niskim 
kućicama. 

Malom pastirskom izvidniku ukaza se sunce na blistavim baju¬ 
netama iza grma, liznuvši po njima crvenim, krvavim plamenom. 

— Došli su žandari, došli su ! dojavi, zasopljen, drugovima i 

ljudima. 

Sve je sjalo i treptalo u oštrom danjem svijetlu. Kroz bijele pro¬ 
ljetne oblačine probile sunčane zrake i rasprsnule se po selu, kao 
da sam Gospod stoji iza oblaka, pa svijetlo udara od njega ili kao da 
su te zrake žice anđeoske harfe, te će začas zabrujiti tihi, svečani zvu¬ 
kovi nad zemljom. Ali čulo se samo, kako guske gaču i krilima mašu, 
da sve odlijeće od njih paperje; kako se kokot raskukurikao na 
plotu, pa preplašen odskočio, kada se susjedova mačka uzverala 
k njemu, gonjena; bijesnim lavežom Mršaljeva jazavčara. 

— Počnimo! Skoro će podne! odreže brat Jurice Vekine, momak 
čvrst i ratoboran. 1 

— Evo! poskoče momci, te su u obližnjoj mlaci preplašene race 
požurile do obale. 

Sve se više svijeta iskupljalo na maloj ravničici između kuća, 
posred sela, gdje ležaše dugačka povaljena jela, oslobođena kore 
do vrška, što se šarenio iskićen, kao svat, vrpcama, mašnama i osta¬ 
lim papirnatim nakitima. 

— Horuk! poviču oni kod užeta jednoglasno i povuku. Jela se 
Podigne pedalj od tala i padne natrag. 

— Pomozite! vikne podvikivač muževe, koji pristupe konopu i 
krepko povuku. Jela se digne za dva pedlja, pa ostali momci pritrče, 
kleknu i podmetnu ramena, odižući se polako u čučanj, iž čučnja se 
potpuno opruže i stanu ispravljati ruke, dok su dizači kod užeta 
podvikivali istoglasno i izravnavali vršak. 

— Drž, drž! podbode ljude Vilko Beljan i udari kovačkim maljem 
o dno jele, koja padne u grabu, da se vrh duboko zaljuljao, a diza¬ 
čima zatitraše nabrekle miške na silno napetom konopu. 

— Vuci! Vuci! vikne podbadač Jure Vrbanac i potezao se u svoj 
duljini, uprijevši dlanove o tešku jelu, dok su ostali primicali šake 
k dnu, a drvo se sve više ispravljalo. 

— Dobro je! Stoj! i djeca stanu bacati uz bokove jele debelo 
kamenje u grabu, tući ga batima željeznim i zasipati prhlicom ze¬ 
mljom. 

U šutnji čulo se općenito oduškivanje i šmrcanje, popraćeno 
otiranjem cpoćenih čela rukavima i zaznojenih vratova mokrim rup¬ 
čićima. Stajali su ljudi zagledani u vršak visoke jele, i čitav narod 
pričinjao se poput ukopnika na groblju, gdje je pop svoje otpjevao i 
samo još rakari udaraju pljoštimice lopatama o masnu zemlju humka. 
A zapravo su muškarci stajali spremni kao zvijeri, koje spuštaju 
oči niče i čine se zabavljene sobom, iščekujući napadaj. 

Iz prikrajka dopre lak šumor. 

— Hej, kakav je to cirkus! upadne među narod oštar glas nare¬ 
dnika, koji se grubo probijao kroz gomilu. 

Nitko se ne oglasi. Samo Vita Panijan odbaci škomje, zatakne 
za pojas hrvatsku zastavicu, otare stopala o suhu zemlju i zagrli 
deblo. Brzim kretnjama stade se penjati na jelu. Popeo se već za 
dvije čovječje visine, ali kliska površina izmakne mu se i popođe 
natraške. 

— Stoj, gade! Čuješ li! pritrči žandar do jele i udari kundakom 
penjača među pleća. 

Zastavica sleprša na zemlju, a Vita se skrušeno spusti i pruži 
po tlima. 

— Jao, mogli su pripeti odmah trobojku na jelu! Nek bi se žan¬ 
dari penjali. Lud narod! zašapta lajavica. 

— Ni naši stari nisu tako radili! odbrusi joj glasno djed Grgurić* 

Odjednom zazvoni zvono na stranu. 

— Vatra! Vatra! odjeknu povici, a sa dna sela podigne se gust 
dim, pa golem plamen. 

— Joža Crni gori! Joža! zavrišti gomila i jurne niz put. 

— Oh, kad bi imali pamet, pa da ga bace u oganj! dobaci Grgu- 
rić mimo. 

Žandari se ozru, prebace puške na ramena i žure se za ljudima. 

Mladići podignu Vitu. Jedan zgrabi zastavicu i počne se penjati. 
Popeo se do pola jele. Dalje nije mogao. Spusti se dolje. 

— Žurno momci! Žurno, dječice! govoraše drhtavo baka Ravnova, 
dok je odjekivalo iz daljine vriskanje i trka, a putem su treskala 
kolica vatrogasne štrcaljke.! 

— Isuse slatki! što gori! poviče netko, i sve oči upru se u pla¬ 
men, koji je lizao k nebu visoko, razmahan vjetrom kao ogromna 
zastava. 

Ni slijedeći penjač nije uspio. 

— Ne klonite, dječice, neka još netko pokuša! junačila je bakica 
momke. 

— Vlado, popni se ti ! gurne, ustreptala srca, Nikica Čičkov svog 
prvaka. 

Ovaj skoči, uzme trobojku i baci se na jelu. Kao mačka uspinjao 
se do polovice, iskorišćujući svaki smogor, svaku zasjeklinu. Brisao 
je žustro dlanove o hlačnice, prislanjao uz deblo sad koljena, sada 
tabane, sad gornji dio stopala; 

— Žuri, Vlado! 

— Pričvrsti, janje moje! 

Buka s garišta slijegala se, plamen jenjavaše. 

Vlado Ravan izvuče iz pojasa barjačić, pridržavajući se za jednu 
granu, da ne pođe natraške, i progura se kroz krošnju do vrha. 
Prisloni držak zastavice k tankom izdanku i prstima vješto smota 
žicu oko obadvoga. 

— Silazi dole! Skidaj to! režao je izdaleka narednik u trci, pod 
teškom opremom. Za njim skakaše žandar s puškom u ruci. 

— Ne skidaj, sinko! Ostavi! vikne baka. 

Za žandarima valjalo se čitavo selo. 

Pucam! Skidaj, silazi — pucam! uperi žandar pušku i škrokne 
zatvaračem. 

Vlado je stajao mimo na vršku, priljubivši se grčevito uza stablo. 

Iz krupnih oblaka, koji su se valjuškali nisko nad ljudima, žaro- 
moni prsak. Čulo se kako sitne kapljice odskaču u bari, 

— Silazi! rikne narednik i poleti k jeli. 

— Nemoj, janje. Ostani gore! viknu baka, a žandar se okrene 
i udari je po glavi. Starica se sroza. 

Mališ stajaše na mjestu, prirašten uz deblo kao guba. 

Karabinka grune ljutito i zastavica na vršku zadršće. 

— Seci jelu! Ruši je! izmahne narednik kundakom na momke, 
kraj kojih je ležala sjekira. — Seci! 

— Sijeci ti, ako smiješ! oprse se momci odvažno i blisnu očima. 

Narednik pograbi sjekiru i zasiječe, dok je žandar stajao sa 
zapetom puškom, okrenut k mnoštvu. Zastavica na vršku zatreperi. 

U narednikova pleća udari kamen. 

Prasne puška na gomilu. 

— Dole! razviče se žandar i opali na vršak. 

Jezovit vrisak probode srca. 

Mališu vrh jele klonu ruka na grani i poteče krv. Žene zajauknu 
pokriju oči. Djeca zaciče. 

Odjeknu mukli pad ... 

Duboko zasječena jela, uzremećena sunovratom dječakovim, 
nagne se na bok, i uz krsak, lomljavu i šumor složi se duž ravnice, 
preko puta, zaronivši krošnjom u mlaku, iz koje pljusne visoko voda. 

Osviještena baka skoči u luđačkom zapomaganju, urliku i bje- 
žanju do unuka, koji ležaše krvav, izlomljen, bez duše... Potkolje¬ 
nica se prebila. Kroz kožu provirila prepukla kost, niz koju je kapala 
gusta, crna krv ... 

Na nebu isprsiše se oblaci i istakoše na grudi dugu kao trobojku: 

— Skinite je, skinite je, đavoli! Skinite je, ubojice! jecala je 
bakica mahnito, van sebe, upirući prstom u nebo. 

Mrka seljačka svjetina okružavala je žandare, slična stoglavoj 
zmijurini. Ogradila ih poput šume, poput zida, nalik na visok taman 
talas. Opkoljavala ih kao crna, munjevna oblačina ... 

Kresnu dugački plameni. 

Dvocijevke zagrme. 


Ivan Goran KovaČić 

MAJKE, OBLACI, JELENI... 

Krotko, kad ostare, 
vraćaju se same 
u dječje zavičaje 
s ključevima tajna. 

Iza njih su pustoš 
i lilije tamne. 

Velike u bolu, 
prilaze prozoru. 

(Ko da netko zove). 

I sjećanja slatka 
truju srca starica: 
s prozora jelenove 
gledala su djeca, 
i dvorac, i ribnjak 
u kome isti mjesec 
kvasi roščić . .. 

Prolaze oblaci nebom. 

I podine plinu kao para. 

U blistavim vodama vječnosti 
njihov dan se gasi. 


Viktor Vida 


PODNE 


Pjaca je prazna- 
Sunce nad njom. 
Na kampanelu 
zazvoni zvon. 


Prazne ponistre. 
Martav je grad. 
Pjaca je prazna 
i na njoj je hlad. 


Pere Ljubić 






GORAK JE ZEMLJE KRUV 

Na spomin mome ćaći 

Moga ćaću vaik zoron, oko tri bota, žverin mali je budi ja 
(žverin šta nad postejom visi ili na kredenci stoji); 
jednom je jošter proteza umorne ruke i noge, 
protra drimjive oči, 
i ustaja. 

Bičerin rakije vodne, zalogaj tvrdoga kruva 

i suve smokve, 

njemu je za poje tribalo. 

I jedan španjulet, ma u njen i slama bila. 

U ruke je uzima teška bukova vesla 
i dvi ure u težačkoj brodi je vozija, 

1 čile dane u potpuvu oštre bure, šta je kroz drveća kantala, 
lašunon je krči ja tvrdu i prokletu zemju. 

On poznavaše svaku gribju i škrapu. 

A kad je u podne bura đonila zvuke sa kampanjela iz grada, 
ćaća je ostavlja lašun i skida crjenu kapu; 
ponda Gospu pozdrav ja. 

Pregulu suvoga kruva i crvjive smokve je ruča, 
ili je korice supa i zaliva bevandon juton. 

Jopet je krčija krševe tvrde: 

pod lašunon zemja se cipala, crjena zemja dalmatinskog krša, 
mrtva i gola, al — naša, draga i lipa. 

A uvečer, kad se smrkavalo, 
iša je u štalu ciko pojskoga stana, 
puni ja sigjić vodon, konistru suvon travon 
za Mrkonju starog. 

Jonda sve do Zdravo-Marije kući u grad je vozija. 

Kući ga je čeka pijat prostoga ića: 
pura na toču, 

ol maništra sirova i blida, oli brudet gavuna; 
i žena šta je luštila, ii na makini košuje šila 
za konšije i svoju dicu, 
di trudna kraj bakre ili bronzina kunja. 

I on se je križa, i večeru bez divaniti, bokun po bokun, je i ja. 

I ka za dešpet nije ti ja leći, neg sin mu je pisme Kačića štija, 
a on je kraj basetna komina ćakula i noge grija. 

* 

A jednog je jutra žverin ka uvik zvoni ja, 
a moj ćaća os ta je spati. 

Stariji brat je uzeja njegovu torbu i bardak 
i u poje iša. 

A drugi, marangun, u konobi tarabe planja, 

treći, šta je štufajica bija, u Ameriku za srićon je osa, 

a četvrti: iđen u velike skule i libre čitan. 

Vinko Nikolić 

SKLOPI OČI I NE TRAŽI NIŠTA 

Sklopi oči i ne traži ništa. 

U duši su mnogo ljepši vidici. 

U duši su istine. 

koje smo zaboravili od djetinjstva: 
igračke, ozbiljne igračke, 
koje su jedine kadre 
da izmame smiješak 
na patničkoj usni. 

Sklopi oči i ne traži ništa. U duši tvojoj spavaju zvonici, 

U duši tvojoj spavaju nade, koji su nad rodnim gradom 

zaboravljene, pjevali pjesmu 

u Boga i u život. o neizmjernim prostorima. 

Sklopi oči i ne traži ništa — 
i naći ćes ljubav 
i mir. # 


Jeronim Korner 

BAŠĆANSKA PLOČA 

Tko se jedamput za vedra vremena vozio od Novoga prema 
Senju, tome će zauvijek ostati usječena u pameti veličanstvena slika: 
gorostasni kameniti Velebit, koji tu, što se dalje od NovQga odmi¬ 
čemo, raste pred nama iz mora u sve impozantnijem veličanstvu, sve 
dok ne stignemo u Senjska vrata, gdje se nađemo sa svih strana kao 
blokirani divovskim kamenim gromadama: s istoka rastrganim krše¬ 
vitim velebitskim brdima, s juga golim otokom Prvićem, a sa zapada 
brdima krčkim. I gle! Baš među tim brdima silnoga kamenja našao 
se i jedan dragi kamen, a to je naša »Bašćanska ploča«. Spomenuti 
naš dragi kamen nađen je oko polovine prošloga vijeka nedaleko od 
današnje Baške, i to u pločniku poda crkvice sv. Lucije u zaseoku 
Jurandvoru. Stotine i stotine godina gazili su pobožni otočani po 
tome kamenu i ne znajući, da svojim nogama otiru njegovu najdrago¬ 
cjeniju površinu. 

Kao mnoge druge spomenike naše kulturne i političke prošlosti, 
tako je i ovaj otkrio Hrvatima prvi Ivan Kukuljević, uz Račkoga 
najzaslužniji istraživač prošlosti hrvatskoga naroda. 

Jedan od učenjaka, što ih Kukuljević spominje, da su po nje¬ 
govoj molbi prepisivali spomenuti napis, bio je glagoljaški pop Ivan 
Crnčić iz Dobrinja, učenik Frana Kurelca. 

Vrijedno je čuti, kako je Crnčić u svojim »Krčkim starinama« 
(u »Književniku« II, 1865.) opisao taj posao. Evo, što on pripovijeda: 

»Meni jošte žaknu dođe do ušiju, da je nešto napisano na ka¬ 
menu u nekoj crkvi bašćanskoj i da su to dolazili čitati učenjaci iz 
velike daljine, ali da nisu mogli nikako pročitati, a da je najbrže 
glagoljica od davna. Ja na to zasjednem konja, te odletim tamo za 
tri do četiri ure ... I tako doskakah do Bašćanske Drage, te do crkve 
sv. Lucije, zatvorene. Nemiran dozvah njezina čuvara, da mi je brzo 
otvori, da vidim i pročitam, što je tu unutri napisano. On mi je . «• 
otvori, a ja preželjno stupim unutra, i nađoh na tlih veliku ploču, 
dugu i široku te svu napisanu izvana, pak joj se naradovah. Ali čemu. 
Htijah to pročitati, ali zaman: ne mogoh ni jedne, besjede zdvignuti, 
a ni slova ni jednoga, ni s desne ni s lijeve, ni s glave ni s boka, niti 
stojeć, niti sjedeć, niti klečeć. Pak mučan i tužan domislih se to 
vodom oprati, da mi bude to čistije, to očitije. Ali ni tako, nesreće 
ništa ne raspoznah, ništa ne dvignuh! ni tako ne mogah tomu pismu 
najti ni konca ni kraja, ter ni poznati pravo, je li glagoljica... A i 
slova na ploči ne bijahu već sva cijela ni čitovata, niti na nare nu 

mjestu na tlih, te sam se morao grbiti nad njimi i okolo njih. 1 kada 
mi taj kamen nije hotio nikako progovoriti, kako nije bio ni drugim 
većim gostom, ja ga ostavih, neka muči, dokle ga tkogod ne razgo¬ 
vori . . . Sada mi je pisati, kako mi je i on mučeći kamen progovorio, 
nakon šest, sedam godin. 

Ja se vrnuh iz Beča doma godine 1861., nekoliko učeniji nego 
sam bio, pak pomislih, da bih takov voljašto poznao na onoj ploči, a 
malo da bi mi i ona sama pomogla, jer već ne ležaše na tlih, nego 
lijepo stojaše. Presv. g. biskup krčki Ivan Vitezić dao ju je uzdignuti 
te nastaviti, da se njezina pisma željni ljudi načitaju i nagledaju 
lakše stojeć. I pođoh do nje po drugi put... Kada tamo, nađoh ju 
premješćenu na visoku i narednu mjestu. Pak gledajuć je, krijesećim 
se očima i željnim srcem i drage volje, ter poznah jedno za drugim 
malo ne sva slova, hrvatska. A i besjed iz njih zdvignuh preko dva¬ 
deset ... Prepisah ove očite i neočite, pak jih poslah g. Kukuljeviću 
u Zagreb. A on meni: da kada sam toga toliko pročitao, neka svakako 
gledam i ostalo pročitati, te mi vrati prepis i posla, kako su onaj napis 
prepisali on sam, g. dr. Rački, g. major Sabljar: da mi ti njihovi pre- 
pisi koliko toliko pomognu. Ali tada bijaše zima 1862., te oštra bura 
brijaše; a onoga proljeća malo lažno; onoga proljeća dođe u Krk 
g. profesor Mesić, pak mu ja lijepo izručih te prepiše, a on s njimi 
put Baške... A ja uzmem pretraživati, od kada je ondje crkva sv. 
Lucije, i kakovi koludri su bivali oko nje i do kada; i našao sam 
pišam za to .. . 

Kada sam bio to sve doznao, pozvah iz Dobrinja u Krk popa 
Antuna Kirinčića, pak drči mi ozgor i ozdol Hlamom u Bašku . . . 
Ondje se k nama pridruži pop Petar Dorčić ... pak svi tri skupa 
željno skočismo do sv. Lucije . .. čitat ono, što ja nisam pročitao ni 
prvi, ni drugi put... Pak mudri pristupismo k onom napisu, za koj 
bijasmo i došli. Neko slovo mu je brez glavice, neko brez nožice, neko 
brez ručice; ovomu nije vrha, onomu dna; nekomu nije međe, nekomu 
nije plota; ovo se raskračilo, ono skrčilo. Pak što bi koristilo mokru 
hartu na nj pritisnuti? Pravo ništa... Zato... šestilo u ruke: da 
pismena očita i neočita izmjerimo i primjerimo . .. Nagledali smo 
toga, namjerili i načitali, ali i pročitali, hvala dragomu Bogu, dobar 
dijel, i to besjed zlata vrijednih ... « 

I navedavši Crnčić ono, što je pročitao, a među pročitanim rije¬ 
čima istakavši riječi »ZT>VT>nimin> krali* Hr'bvat'fcsk'b«, nastavlja ra¬ 
dostan: »Pak, Hrvate moj, kako se mi tomu radovasmo i veseljasmo! 

t. uskliknusmo: Zvonimir, kralj hrvatski! napis jedanaestoja vijeka! 
Da je za nj znao tvrdi Dobrovsky! da 4a je prootao zeljrn Safartk. 
da ga je vidio neki hrvatski neprijatelj i njegovi poslušnici.« 

Iz tih Crnčićevih riječi najbolje vidimo, koliko je trebalo muke 
i oduševljenja za spomenike naše prošlosti, da se bar donekle pro¬ 
čita naš svetolucijski natpis. Njime se Crnčić poslije 23 godine i če¬ 
tvrti put zabavio. Oko njega se promučiše još i mnogi drugi, medu 
njima Rački, Geitler, Jagić i dr. 

Kolikim naporima nije mogla odoljeti ni mutna sveto ucijs a 
ploča, i mi danas znamo njezin sadržaj: na njoj su pod godinom . 
sadržana dva zapisa. U jednom opat Držiha spominje, kako je hrvat¬ 
ski kralj Zvonimir (1076.-1089.) darovao sv. Luciji neku ledinu, a u 
drugom opat Dobrovit kazuje, kako je sa devetero braće sagradio 

crkvu sv. Lucije. , . 

No prije nego što drugo kažemo o tome natpisu, vratit ćemo se 

samome kamenu, koji je, kako smo čuli, biskup Vitezić izvadio ,z 
poda i stavio u pobočnu kapelicu Gospe Ružarice, gdje je ostao do 
godine 1934. I ne stojeći u podu ploča je i tu, stavljena i u s a en 
ormar, sve više propadala, gubeći od sebe sitne komadiće i postajući 
tako sve nečitljivija. To su vidjeli i naši arheolozi S. Ljubic (1884.), 
o Marun (1897.), Brunšmid (1907.) i dr. Zato je godine 1902. novo¬ 
osnovana Staroslavenska akademija u Krku stavila među svoje naj¬ 
preče dužnosti spašavanje svetolucijske ploče. Ozbiljno se misli o, 
da se ploča prenese u koji muzej, ali ipak nije micana sa svoga mjesta 
i to od straha, da se ne bi pri prenošenju raspala. Biskup Mahn 
bojao se i toga, da je austrijski konservatorski ured ne bi tražio za 
koji austrijski muzej, jer je otok Krk potpadao pod Austriju. Kad je 
iza g. 1931. Krk bio upravno povezan sa Zagrebom, nije bilo zapreR, 
da se ploča ne prenese u Zagreb, kako je to htio i sam rc i is 1 
dr. Josip Srebrenić... Ploča je sretno stigla u Akademiju 31. kolo 
voza 1934., ali teško bolesna. Trebalo ju je konservirati. Ovdje se 
njoj, kako je bila neprestano na očima, vidjelo još jasnije, kako 1® 
kristalizirajući se na njezinoj površini, razara. Da bi se os 
toga svog najvećeg neprijatelja, bila je u posebnoj a i zar 
u vodu, i u vodi je, koja se mijenjala, ostala preko 200 d ■ 
bodena tog neprijatelja čeka svoj mirni svetačni dan, da m P 
oči, koje su je željne vidjeti. Da se nekad pre ova v0 ®' 0 g u ći 
sada, okupana, našao mladi Crnčić, ne bi se onoliko mučio ne m 

nijednoga slova dići. . . 

»Bašćanska ploča« hrvatski je narodni spomenik, koji mora biti 
drag svakomu Hrvatu, koji zna, što mu taj kamen, dug gotovo 2 me¬ 
tra, a širok 3 A metra, u svojih 13 ispisanih redaka, govori. A on nam 
govori mnogo. 

To je najstariji spomenik hrvatskoga jezika, nastao u doba oko 
o. 1100., dakle u doba, kada drugi narodi u našoj blizini jedva da 
imadu uopće kakav pismeni trag o sebi. Uopće imade vrlo malo 
današnjih živih jezika, koji imadu spomenika iz dvanaestog stoljeća, 
a ako ima kakvih ostataka, radi se obično o nekoliko riječi ili imena. 
Zato bašćanska ploča imade pored svoje važnosti za hrvatski jezik 
i svoje veliko evropsko značenje. Njezinu važnost povećava i to, što 
se tu radi o tekstu kraljevske darovnice i jedne pravničke formule, 
iz čega izlazi potvrda, da je hrvatski jezik i prije toga vremena bio 
razvijen i sposoban za izricanje ovakvih pravničkih tekstova, jer 
bašćanska ploča predstavlja već gotov i razvijen jezik. 

Pored hrvatskoga jezika javlja se na ovom spomeniku i hrvatsko 
pismo glagoljica. Bašćanska ploča je ujedno najstariji hrvatski gla¬ 
goljski natpis. Pismo bašćanske ploče je poseban tip glagoljice, koja 
se u ovom obliku po nekim slovima javlja samo na ovom spomeniku, 
ali u cjelini predstavlja tip hrvatske glagoljice. 

Imamo dakle najstariji spomenik hrvatskoga jezika, pisan hrvat¬ 
skim pismom, koji spominje kralja Zvonimira riječima: Zvonimir kralj 
hrvatski. Donosi dakle njegovo pravo hrvatsko ime, onako, kako ga 
je narod hrvatski zvao i kako se sam zvao. Na svim drugim spome¬ 
nicima imamo ime kralja Zvonimira obično latinski, udešeno prema 
glasovnim zakonima latinskoga jezika, pa ga latinski spomenici pišu 
kao Svinimerus i si. Isto je tako i s imenima drugih hrvatskih kra¬ 
ljeva, pa treba osobitog proučavanja, da se imena hrvatskih vladara 
svedu iz latinskih oblika na hrvatske narodne oblike. Zvonimir je 
prvo hrvatsko kraljevsko ime sačuvano u izvornom obliku. 

Dalje uz ime čitamo i Zvonimirov kraljevski naslov: kralj hrvat¬ 
ski. To je nepobitan dokaz, da je Zvonimir bio uistinu kralj u potpu¬ 
nom značenju te riječi, koja kroz čitavu povijest i hrvatskoga jezika 
1 hrvatske države znači okrunjena vladara. 

I sada dolazi ono, što nam je možda najdraže na toj ploči, a to 
je spomen imena hrvatskoga u hrvatskom jeziku. Zvonimir se tu 
spominje kao vladar hrvatski. To je najstariji spomen imena hrvat¬ 
skog u tom obliku na hrvatskom jeziku. Latinski i grčki spomenici 

do toga i kasnijega vremena zovu Hrvate svakojako, a kad upotre¬ 
bljavaju ime Hrvati, preudešavaju tu riječ prema svojim glasovnim 
zakonima, pa tako Grci zovu Hrvate Hrovatoi, a latinski pisci Croa- 
tae. No bašćanska ploča čuva eto najstariji spomen hrvatskog imena 
u materinskom jeziku u istom onom obliku, u kojem se i danas 
govori, gdje god ima Hrvata. 

Sve ovo je samo po sebi vrlo vrijedno, ali pravu znanstvenu 
vrijednost dobiva čitav spomenik time, što je točno datiran. Nađe 
se više puta u povijesti važnih spomenika, kojih se vrijeme postanka 
mora nagađati ili naslućivati, pa onda i svi navodi sa spomenika 
ne mogu uvijek u punoj mjeri poslužiti povijesnoj istim. Na žalost 
je zub vremena natpis toliko pokvario, da se čitava godina ne može 
točno pročitati, ali svakako stoji, da je pisana nešto iza g. 

I na koncu još jedna okolnost mora nas napunjati ponosom, kad 
gledamo bašćansku ploču. Ploča je pisana hrvatskim jezikom i hrvat¬ 
skim pismom, a ukrašena je i ornamentikom, kakva je tada vladala u 
najkulturnijem dijelu Evrope. Hrvati dakle toga vremena znadu za 
umjetničke tekovine kulturnoga svijeta, primaju ih i donekle prema 
svojim shvaćanjima preinačuju, ali kod toga čuvaju svoj jezik i svoju 
narodnu individualnost. Pokazuje se ona možda najznačajnija er a 
hrvatskog narodnog bića: sposobnost za svaki kulturni napreda , 
ali i upornost u čuvanju svega hrvatskoga. 

Po svemu ovomu, što smo do sada izložili, bašćanska je ploča 
jedinstven kamen u hrvatskoj povijesti, ona je takav spomenik, ka va 
nema ni jedan drugi narod u Evropi. Nema naime na svijetu naroda 
koji bi imao takvu historijsku dragocjenost, da bi se u jednom tekst 
našlo sve ono, što mi Hrvati nalazimo na bašćanskoj ploči A sve 
se to splelo oko dragocjenog imena Zvonimira, kralja hrvatskoga. 

Stjepan Ivšić i Pavao Tijan. 

ŽITO ZOVE I 

Mene je zvalo dozrelo žito, i ja sam osjetio njegov zov još tamo 
u sokaku, kada sam razgovarao sa snaš Barom. Osjetio sam i cuo zov 
žita, još na tuđoj njivi. Zov dozrela žita na našoj njivi bio ,e neodo¬ 
ljiv U meni je pjevalo nešto, premda sam osjećao umor u svaK j 
žilici, premda sam osjećao, da ću do kraja potrošiti i rasuti i po¬ 
sljednji atomić nabujale i suvišne snage. Osjećao sam neku cu n 
snažnu radost, radost prvoga čovjeka u času, kada je svojim ra 

pobijedio prirodu i kada je u znoju lica svoga zagrizao zdravim i 
snažnim zubima prvi zalogaj kruha, koji nije bio naš današnji kruh, 
ali je bio kruh, plod zemlje. U meni je pjevala razdragana duša, jer 
sam radio, jer sam osjećao, da ovo curenje znoja po mojem licu i po 
cijelom tijelu stvara i od mene sliku prvoga čovjeka, kojemu govori 
Bog, da će u znoju lica jesti kruh. 

Ruke, moje ruke, išarane žuljevima, pocrvenjele i krvave, sasvim 
su posustale. Razmahivao sam kosom sve slabije. Disao sam sve teže. 
U krstima me je tako trgalo nešto, kao da sam prepolovljen. Oči su 
postale umorne i zamagljene, a koljena su podrhtavala. Bojao sam 
se, tako sam se bojao, da ruke više ne će zadržati kosu, da će mi ona 
ispasti, da ću i sam klonuti, a bio sam već tako blizu cilja (još svega 
par koraka). Onda je zadrhtalo nešto u zraku, ustalasalo se i zabru- 
jalo. Na katedrali je zazvonilo podne. Još jedamput sam ugrizao usne 
do krvi, zaklopio časak oči, a onda razmahnuo kosom jedan put, 
dva puta, tri puta i deset puta, snažno i oštro kao na početku, i bilo 
je sve gotovo. Dozrelo žito bilo je pokošeno. 

Polako, sasvim polako sam podizao glavu, kao da se bojim ne¬ 
čega. Moji, Baćo i Nana, stajali su nepomično. Baćo je držao šešir 
u ruci. Oni su molili. Ja sam se uspravio i stao. Moje usne nisu šaptale 
nikakve riječi posvećenih molitava, ali moja duša je bila tako radosna 
i čista, tako puna ovih ravnica, ove zreline srpanjskoga dana, sunca i 
žita, da je i sama bila molitva zahvalnog i razdraganog čovjeka bo¬ 
žanskoj Vječnosti. 

Mali Pajo je još jednako spavao. Kada smo svršili posao, ja sam 
ga probudio. Uhvatio sam ga za ruku, pa smo nas dvojica išli zajedno 
i malo naprijed, a iza nas su bili Baćo i Nana. U drugoj sam ruci 
nosio mali snopić žita. Nana je rekla, da će kod kuće napraviti vije¬ 
nac, koji će sačuvati duže nego dosadašnje vijence zato, što sam i ja 
kosio. Pajo je iz početka šutio, a kada se sasvim razbudio, onda je po 
sto puta počeo razgovarati. Trčao je naprijed, poskakivao, zvao me 
da trčimo, pa da vidim njegovu brzinu, ali sam ja bio tako umoran, 
da mi nije bilo do trčanja, pa ni s Pajom nisam htio, a valjda nisam 
ni mogao trčati. 

' Brato, Brato, hajde, hajde sa mnom, ko će prije? Ti ne smiš 
sa mnom trčati, a ha, ne smiš, je V se bojiš, da ću ja uteći, pa me 
*dkad, nikad ne ćeš uvatiti. A ja bi tako tio trčati s tobom, al znaš, 
r ato, što sam klapio na njivi? Da si mi ti dono iz Zagreba lipu, lipu 
Cr venu šepicu, znaš onu hrvatsku. Al taka je lipa, da je ne mož dosta 





720 


ni nagledat! A je 1\ Brato, a jesi ti to meni baš dono, el sam ja tako 
samo klapio . , . ? 

Ostavili smo njive za sobom. U daljini sam vidio, kako se žalosno 
vrbe pred igralištem sakrivaju od sunca, ali se danas ne mogu sakriti. 
I njih je sunce poljubilo, pa su sada tako umorne i same, ostavljene 
i zaboravljene, kao napuštene, prevarene i zaboravljene djevojke. 
Ja sam odgovorio Paji: 

— Dono sam ti, dono, i još danas ćeš dobiti šepicu, kad si tako 
vridan bio, pa si čak i spavo na njivi, a mi drugi nismo imali kada 
ni sisti. Mlađi si od nas, mlađi, p^ ti dobro ide. A da znaš ... 

Nisam mogao završiti misao. Pajo me je gledao svojim velikim, 
plavim očima (takve oči ima njegova majka), kao da još uvijek ne vje¬ 
ruje, da ja to govorim istinu i da će on još danas dobiti hrvatsku 
šepicu. A kad je povjerovao mojim riječima, onda je brzo, hitro i 
naglo skočio na mene, da sam se jedva zadržao na nogama. Žito mi je 
ispalo iz ruke. Mali Pajo mi je ljubio usta, obraze, oči. Njemu nije 
smetao ni znoj, ni prašina, koja se skupila na licu. On je bio radostan. 

— Brato, Brato, volim te, volim te, volim te i uvik ću te voliti. 
I kad narastem, i onda ću te voliti, i onda ću biti veliki, veliki Hrvat, 
veći, neg ti, i veći neg Tomica ... 

Onda je uzeo snopić žita i potrčao što su ga noge nosile. Mali 
Pajo je trčao, a ja sam gledao za njim, sve dok ga nisam izgubio iz 
vida, jer je skrenuo u sokak. Pod pazuhom je držao žito, i ja sam 
još jedamput požalio, što nisam slikar. 

Nana, Baćo i ja išli smo polako i bez riječi. Svi smo bili umorni 
i svi smo mislili svoje misli. Bili smo tako tihi i zamišljeni, a ja sam 
znao, da smo svi radosni i radi nas samih i radi dovršene žetve i radi 
lijepog žita. Ja sam poslušao zov žita. Moja duša je bila radosna, 
a moje tijelo slomljeno i umorno. Ja sam radio, pa sam se umorio, 
ja sam radostan, jer me je zvalo žito mojih ravnica, 

(Ulomak iz knjige »žito zove«) Marko Čović 

LOKRUM 

U kasnoj olujnoj noći vidjeh prvi put Lokrum. Uzdigao se kao 
tamna pepeljasta planina iz uzburkane površine morske: uzvit izraz 
njezine orkanske moći, ukrućena tajna njezine snage. Tada. te noći, 
prvi put prođoh puteljcima i stazama njegove mračne šume žalobno 
povijenih borova nad morem. 

Proživjeh na njemu čudne dane modrih nebesa, ljubičastih su¬ 
mraka, u hladu njegovih zelenih pinija, vitih čempresa i maslina, 
opijen mirisima njegovih velikih stranih cvjetova kraj palma i olean- 
dera njegovih šarenih vrtova. Lutah neumorno njegovom šumom: 
Znam tajnu uklete lokrumske noći, ko što mi je znana raskošna ljepota 
njegova nezaboravna dana.Katkad sam sjedio satima na lokrumskoj 
stjenovitoj obali, litičastim pocrnjelim hridima, zagledan u neizmjernu 
pučinu. Nada mnom nadvita bila je grana i sunce, lokrumsko sunce. 
Sjedio sam na grebenu otoka, što je začaran plivao morem ko lađa, 
ko golem raskošan vijenac. 

Ovdje nad najbistrijim, najmodrijim morem Jadrana živjeli su 
od osmog stoljeća dobri benediktinci, sve dok slavna republika ne 
proda (1808.) otočić. Živjeli su krotki fratri u molitvi i ljepoti Božjoj, 
a njihove kosti i danas su djelić ovog najljepšeg grumena zemlje i 
kamena, što pliva Jadranom. U svijetloj lipanjskoj noći tisućuosam- 
stošeste godine Lokrum je čuo posljednji put gruvanje mužara: mor¬ 
narica najslavnijeg slavjanskog cara pucala je na malu lokrumsku 
tvrđavu, koju podigoše Francuzi, Zatim, kad je zavladao mir nad 
Evropom, smirio se i otočić, i odlukom bečkog kongresa pripao Austri¬ 
ji. Po njegovim šumskim, granjem zasvođenim puteljcima, prolazili 
su u davnim mutnim predvečerjima nesuđeni car meksički Maksi- 
milijan, a poslije i kraljević Rudolf. I priča se: ovaj je otočić proklet 
od davnih prognanih redovnika: sve, što na njem živi, bit će nesretno, 
prokleto. Čini se, u to povjerova i car Franjo Josip, pa ga poslije 
sinovlje tragedije (1889.) darova smjernim dominikancima, od kojih 
ga u svoje vrijeme htjede i Strossmayer otkupiti. Povijest priča, da 
su na Lokrumu bili Rikard Lavljeg Srca, ugarsko-hrvatski kralj Sigi- 
smund i bosansko-hrvatski kralj Tvrtko. 

I, eto, sve prođe, a otočić stoji, pliva: 

Gusara karte stare za nj znadu, bilježe ga 
»Ostrvo Da-se-nade?«, »Ostrvo koje luta?« 

A začarani otok po moru klizi; katkad 
Moreplovci ga vide, blizu, kraj svoga puta. 

Dodiruju se krmom blagoslovenih žala. 

Cvjetova takvih nigdje; palme su vite i hole; 

Miriše divna šuma gusta i živa; kaplje 
Kardamom, a kroz kore drveta dišu smole. 


Ujević: Čitanka za više razrede sr. škola 46 

Prije nego mornar stiže do žala tijeh 
Bojadiše modrinom zrenika najdaljnjijeh.*) 

* * 

Već prvoga dana boravka na Lokrtimu uspeh se na tvrđavu, 
njegov najveći vrh, koji se uzdiže na sjevernoj strani, a nije niti 
stotinu metara nad morskom površinom: s njega najljepše se vidi 
cijeli otok, ko sa Srđa Dubrovnik ili s Fiesola Firenca, Vidik nezabo¬ 
ravan i pogled divan onome, koji se popne na lokrumsku francusku 
tvrđavicu. Na južnoj strani vidjet će otok poput krupne zelene duge 
isprepletene šumom, kako se vijuga kao golem luk na moru, zelena, 
gusta, ispresijecana puteljcima i drvoredima, a na dnu joj ruševine 
starih samostana, dvorac nesuđenog cara, bakrenorumeni krovovi, 
masline, pinije i mnogo zelenila — sve obrubljeno morem. Obala je 
stjenovita, puna litičastih hridi, strmih grebena. Ali pogled seže i 
dalje, i ono, što je najljepše s vidika male tvrđave, radi čega se svako 
jutro i svake večeri uspinjah na lokrumski vrh, to je beskrajna ona 
pučina, što se silna i nesputana predaje daljini, sve do one tanke, 
jedva vidljive pruge, gdje se sastaju nebo i more, cjelivaju Dan i Noć. 
Lijepo je pogledu u tom neizmjernom prostranstvu, a duši milo uta¬ 
pati se u beskrajniim prostorima . . . 

Ako se okrenem put sjeverne strane, vidjet ću Dubrovnik, naj¬ 
ljepši među gradovima, gledat ću ga :z bliza, ko što ga gleda sv. Vlaho 
na svom dlanu. Njegove zidine, rumeni crveno-bakreni krovovi, tornje¬ 
vi starih crkava, kupole obasjane suncem, njegove stare kuće obajane 
bršljanom sa stubištem i vrtovima oleandera, cvijeća i borova, a nad 
njima visoko u zraku ko moj ushit, čiope i bijeli golubi u modrint 
neba, i tanak, drag zvuk zvona, dubrovačkih zvona! Kad sam u 
kasnom sumraku silazio s tvrđavice, prolažah umoran lokrumskom 
šumom, sjetno zagledan u prve tamnozelene mrakove, gdje je krije- 
štala noćna ptica. Gusta šuma, ispresijecana krivudavim stazama, 
drvoredom mrko uzvitih čempresa, gdje su u muku prošli carevi i 
davno pomrli redovnici. Beskrajna tišina, kad se i umorno more smiri, 
odluta vjetar skitnica i zamre ptica: nad glavom u vijugavoj crti ve 
černje nebo osuto zvijezdama, kojima je odraz blijed u noćnome 
moru. 

*) Guiđo Gozzano, La piu bella (Najljepši otok), u prijevodu Vladimira 
Nazora. 

U klaustru vitih stupova, kapitela, među zidovima starih razru¬ 
šenih građevina, zelene se lokrumski vrtovi, zasađeni neviđenim 
cvijećem i neobičnim, čudnim biljkama. Iza palma, datulja, agava, 
oleandera, naranča, limuna, kaktusa, čudnih, oniskih mirišljivih 
grmova, bršljana i lovora; ima cvijeća nikad neviđena, donesena 
iz dalekih nepoznatih zemalja, u kojima je podneblje blago ko lokrum- 
sko, cvijeća stranog, strasnog mirisa, kao što su čudne i strane meke 
krošnje onih nepoznatih drveta bakrenoljubičastih boja, rumenih 
sjajnih listova, drveta glatkih, vitkih i kvrgavih, uzvitih i bolno sape¬ 
tih ko neki bolno ukleti likovi današnjih skulptura. Lokrumski vrtovi 
spuštaju Se od klaustra sve do mora, modre, gole pučine, i onaj, koji 
umoran sjedne na onaj kameni sto, još topal od sunca danjeg, slušat 
će satima valove, što udaraju o litičaste hridi, stjenovite lokrumske 
obale, promatrati od mjesečine svijetlu uzburkanu pjenušavost pučine. 
Opijena beskrajnom uspavankom valova i šumom daleka mlada 
vjetra, omamljivali su me mirisi lokrumskih vrtova. Mirisi, koji su 
lebdjeli poput tankih, nevidljivih mlazova u laganim dašcima put 
mora, opijali zrak lokrunske noći prije nego će se rasplinuti, iščeznuti 
u pjeni valova, u šumi vjetrova. Mirisi dalekih nepoznatih cvjetova 
drveta i biljka, što su tek noću otvarale svoje čaške. velika krvava 
srca, mjesecu i moru, istima i vječnim poput pučina i mjesečina njiho¬ 
vih dalekih neviđenih zavičaja. 

U sumraku pohodih stari samostan i Maksimiljanov dvorac: 
vidjeh carevu spavaonicu, pogledah globus, koji su prevrtale i njegove 
ruke. Onda u društvu dominikanaca pođoh u lokrumsku kapelu, gdje 
se nalazila careva klupa. Kad izađoh iz crkve, sjećam se, sunce je 
zapadalo; nebo je bilo plavo, još raskošno od svjetlosti, žara sunca ; 
što je umiralo, tonulo u otvorenu pučinu, u daljini. I kad ga sasvim 
nesta, ostade za njim nebo sjajno, svjetlosno modro, osvijetljeno divno 
sjajem, blijeskom onog istog sunca, za kojim je sad uzalud lutalo 
umorno oko. Zatim nije bilo više sunčeva sjaja, ali ostade svjetlina, 
čudna i neviđena, puna boja, šara i providne bistrine. More, nedaleko 
od crkvice, postade zeleno, zeleno kao šiljasti listovi oleandera ili 
smokve iz lokrumskog vinograda: tad prvi put spazih kraj mora malen 
rijedak maslinik, a za njim svijetlozelene visoke pinije. Zagledah se 
u taj poganski gajić od jedno desetak drveta, čvorastih, iskrivljenih, 
pogrbljenih, koje zimi mlatijaše bura. Nad njima visoko bilo je osvi¬ 
jetljeno lokrumsko nebo, a pod njima paslo mršavo magare sivope- 
peljaste boje. Svemu pozadina: daleko nebo nad Lopudom sa tri 

sitna bijela oblaka i u daljini jedno raspeto jedro, velika zastava nad 
morem. Šuma, s desne strane, sve je više tamnjela, a u onim pinijama 
zakriještale prve grabilice- Odjednom, s prijeka, iz grada, ču se tanak, 
jedva čujan zvuk zvona, i čudom sve se smiri. Sjedoh umoran ispod 
jedne masline, ali tako te mogoh vidjeti i more. Netremice sam gledao 
put lokrumske šume i čekao. Znah: ovdje u ovom masliniku, bijaše, 
u sumraku, sastajalište posljednjih poganskih bića. 

Na jugozapadnoj strani Lokruma nalazi se Mrtvo more, bistro, 
modro, ljubičasto poput mala jezera, u kom se zrcali nebo sa dva 
bijela oblačka putnika put grada sv. Vlaha ili dva svinuta topla 
krila galeba, koji kriješti od slanoće svog vlažnog kljuna. Tužno nad- 
vita i blago povijena borova grana nad tihom morskom površinom 
štiti dio mora od sparine sunca. Na tom mjestu more je prodrlo kroz 
lokrumske hridi, bezdane grebene poslije stoljetne borbe. Nad hridi, 
gdje je ušlo more, stvorio se most i, čini se, kao da se dvije hridi drže 
ruku o ruku. A dolje duboko, unutar tih grebena, gdje se more spaja, 
zimi, za olujnih dneva, more strahovito buči, tutnji od strašne sile i 
divljine, koja se najzad sputana krši, ukroćena lomi: kad uđe u 
Mrtvo more, uznemirit će ga laganim valima, koje će blago primiti, 
smiriti njegovo žalo. Ljeti, gotovo uvijek, Mrtvo more je mimo, bistro 
i čisto kao suza. Nad njegovom površinom putuju oblaci, čiope i 
galebi, a noću mjesec: samo grana borova stoji vječno nadvita, zami¬ 
šljena. Ljepota njegova nadahnjuje jednu opaticu, slikarku: satima 
ona sjedi s paletom u ruci, gleda zanosno i neumorno slika. Bjelina 
njezine kolaste koprene podsjeća me na galeba. Tu je inače more 
plitko, te dobro vidim ježince, kako se miču; gledam vlasulje, alge 
i morske trave. U njima duboko sakrivene, dolutale iz dalekih mor¬ 
skih dubina spavaju ribe. I pomaknu li se, sklizne im se gipko meko 
tijelo kroz tamnu morsku travu, zasjat će im ljuske, srebrne, plati- 
naste, a more će ostati mimo, tiho, mrtvo. Nad njim ona grana i 
nebo, lokrumske nebo. 

Idem dalje, dublje u šumu, da dođem do krajne južne strane 
Šuma je sad gusta, još tamnije zelena, gotovo netaknuta: opet borovi, 
smreke, pinije i poneko vitko stablo, čije tanahne i dugačke grane 
malne lepršaju u šumu vjetra; fino i zeleno drvo mekane krošnje: ne 
znah mu imena; ali od njegove neznane ljepote i mekosti ko da je 
šuma ljepotom sjala. A u dnu drveća i u visokoj nekošenoj travi neki 
divlji šareni poljski cvjetovi. Neko vrijeme šumska tišina — jedva da 
fazan krikne, a onda, što se više primičem južnoj strani, zaglušan, 

mukao šum, koji postaje sve jasniji, bliži, znaniji: udaranje mora. 
Otvoreni, uzburkani Jadran udara bijesno, neumorno o lokrumske 
litičaste, gole hridi, koje se ispriječiše pučini: prvi branik dubrova¬ 
čkom gradu. I odjednom prestaje šuma, a pred očima strše grebeni, 
rtaste, oštre stijene i gola otvorena pučina, S najgolijeg, najstjenovi¬ 
ti jeg dijela lokrumske obale vidik je naj veličanstveni j i, nezaboravan 
u svojoj suroj, divljoj ljepoti. Nezaboravni su i ti grebeni, hridi, 
stijene, koje već stoljećima neumorno glođe i plače bjesnilo i orkan 
pučine, one škrape, pokvašene, izdubene morem, odakle podnevno 
žedno sunce pije. S tog samotnog mjesta, divnog zbog vidika i pusto- 
šne ljepote, najvolio sam, pred suton, promatrati Jadran, otvoren i 
beskrajan, ko ocean, ko nebo, ko misao. Sumračni drugovi bijahu mi 
čiope i galebi, bijeli galebi, svinutih, u letu smirenih krila, što leti- 
jahu u predvečernjem modrilu neba put beskrajnosti pučine. Na dnu 
vidika, pred njima, ostajala je duga, nedostižna plava pruga poput 
tanahne vrpce, koja rastavljaše more od neba. Uzalud su k njoj uzli- 
jetale smione ptice: padahu umorne pred ciljem, uz žalostan kreštaj, 
močeći svoja teška krila u tamnom predvečernjem moru. Padale su 
drage ptice, teško, udesno, iz visine u more, ko moj zanos zbog skorog 
odlaska s pronađenog začaranog otoka... Na obzorju, daleko na 
sartima trabakula, crvenio se prvi noćni fenjer, a iz daljine ču se tiha 
pjesma, a zatim pomamni hihot: u pratnji Sirena, ljepojki morskih, 
silazila je Noć. Hridi su crnjele, a pučina pred mjesečinom stišavala. 
Iz lokrumske šume javljao se prvi cvrčak, a nad mojom glavom rojili 
se šišmiši i kriještale noćne ptice, razvitih teških krila, poput velikih 
strašnih leptira . .. 

Anton Niziteo 


NAŠ STARI 

»Koje crno opet dođe doba? 
Zemlju čujem; jauče u noći«. — 
Pitao se Stari u samoći 
i u tami šestinskoga groba. 

»Ne ljulja me više šapat trava, 
i ne miri više balzam mira; 

Krv i nemir moju raku dira, 
budi srce, koje mirno spava. 



»Zemlja jauče, rodna gruda plače. 
Ostavit ću zato raku ovu. 

Znam, da stare ceste opet zovu, 
i da mržnja opet plamti jače! 

»I sa starom tezom starog prava 
ja u Gornji grad ću odmah poći, 
da još jednom vide mrtve oči, 
da li narod možda opet spava?!«... 

Kao negda, po sredini ceste, 

Kupale su zvijezde bijelu bradu 
starcu, što se primicao gradu. 
»Sabornice naša vrata gdje ste?« 

Pelerinu vjetar bi zanjiho, 
prozori su bili svi u tami; 
koraci su bili pusti, sami, 
štap o pločnik kucao je tiho. 

Začulo je srce, koje strada, 
hropac sata s tornja svetog Marka; 
ko kandilo žarila je žarka 
ljubav Starog ceste mrtvog grada. 

Nosio je Stari brige svoje. 
»Zatvorena Sabornica stara?!« 

Na asfaltu koraci stražara. 

Surov, oštri, nagli upit: »Tko je?!« 

»Što, zar ovdje više nikog nema, 
samo noć u redu praznih klupa?«. 
Slušao je Stari: srce lupa, 
mrtvo srce opet smrt mu sprema. 

»Nigdje nikog! Sve je prošlo davno. 
Živi nijesu pomrli od stida. 

Zalud zemlja svake noći rida. 

Sve je mrtvo, što je bilo slavno 

»Da li teza državnoga prava 
znači samo pregršt od papira? 

Ili tuđin naše pravo dira? 

Ili naše zar ne boli glava?! 

>:Zar još uvijek narod hoda mrakom 
kao slijepi pravednik bez ruku; 
zar još uvijek staru muči muku 
i još uvijek robuje on svakom?! — 

»Zar još uvijek?!!!«- 


Glasovi su zamirali sami. 
Sijedila po drugi put mu kosa. 
Kapale su suze kao rosa. 
Zaplakao Stari je u tami. 

Pelerinom on je zato skrio 
na svom licu ruže stidnog žara, 
kad je čuo korake stražara.. . 
D Saboru zadnji put je bio. 


Vladimir Kovačić 

BILJEŠKE O PISCIMA 


Alfirević Frano. Rođen 11. IX. 1903. u Zadru. Zbirke lirike: Pjesme, More 
i daleki gradovi. Mnoge su mu pjesme razbacane po različitim književnim 
mjesečnicima Piše studije i prikaze o našim i stranim književnicima i knji¬ 
ževnim pojavama, i druge članke. Prevodi s talijanskog i francuskog jezika. 
Objavio je u prijevodu izbor Piranđellovih novela. Njegovi stihovi su široki, 
pjesme prostrane, duge, zamah jak; i premda često djeluje opširno, gotovo 
narativno, u njegovoj lirici imade katkad u cjelini, ali mnogo više u pojedi¬ 
nostima, sažetosti, koja obuhvaća snažne slike i bogata iskustva. 

Balota Mate (pseudonim dra Mije Mirkovića, rođen 28. IX. 1898. u Rakiju, 
Istra). Piše socijalno-ekonomske rasprave i književno-povijesne studije. Ob¬ 
javio zbirku čakavske lirike: Dragi kamen. To je najjači i po motivima najširi 
suvremeni pjesnik čakavskog dijalekta, u koji već prodire štokavština. Snažni 
socijalni osjećaji prepleću se s dubokom ljubavi prema domaćem ognjištu i 
starinskom životu primorskog sela. Lični doživljaji i uspomene na djetinjstvo 
daju čitavoj knjizi, koja mjestimice grmi od pobune (Dinamit), blagi i topli 
ton. Zato široki i čvrsti stihovi u Dragom kamenu ozvanjaju teškom, a ipak 
svijetlom muzikom. 

Batušić Slavko. Rođen 2. VI. 1902. u Novskoj, u Slavoniji. Pripovijetke: 
»čuda i čarolije«. Romani: »Na dragom tragu«, »Argonauti«. Putopisi: »Kroz 
zapadne zemlje i gradove«, »Od Kandije do Hammerfesta«, »Od Siene do 
Haarlema«. Drama: »Komorni trio«. Lirika: »23 pjesme«. Prevodio je za kaza¬ 
lište brojna francuska i njemačka dramska djela, a kao redatelj postavio na 
pozornicu niz domaćih drama. Uređivao Suvremenu biblioteku i kazališni list. 
čitavo djelo Slavka Batušića vezano je uz putovanje. Najprije u snima, u 
fantazijama, a onda, doista, realnim zemljama na zapadu, sjeverozapadu, sje¬ 
veru i istoku Evrope. Te svoje pjesničke sanje ostvaruje u putopisima, koji 
u početku imadu u sebi reporterske jurnjave i deskriptivnosti, da se kasnije 
zaustave i smire, osobito u knjizi Od Siene do Haarlema. Stil se stišao, sažeo, 
zanosi obojili tihom tugom, gorčine produbile iskustvima zrela čovjeka i umjet¬ 
nika. Topli doživljaji i fina zapažanja daju njegovim djelima pjesnički sjaj. 

Bonifačić Antun (rođen 8. X. 1901. u Puntu, Krk). Tri zbirke pjesama, 
sve pod naslovom »Pjesme«. Romani: »Krv majke zemlje« i »Mladice«. Eseji 
i studije: »Ljudi zapada« i »Paul Valery«. Brojni književni i politički članci. 
Prevodilac s francuskog. Kao lirik izražava život na svom rodnom otoku, na 
našemu moru i na našemu kršu, jezikom evropskog modernista, koji ipak i 
eksotične motive prenosi na domaće tlo (na pr. Pelikan). Odlikuje se svježi¬ 
nom. U romanima pokazuje smionost da zahvati naša suvremena pitanja poli¬ 
tičkog i gospodarskog značaja u sklopu čitavog evropskog zbivanja. 

Cesarić Dobriša. Rođen 10 I. 1902. u Slav. Požegi. Knjige pjesama: »Li¬ 
rika« i »Spašena svijetla«. Napisao nekoliko kraćih književnih prikaza i eseja, 
stilistički sjajnih i misaonih. Najbolje kod nas prevodi Sergija Jesenjina i 
Rilkea. Lirika Dobriše Cesarića nastavlja izražajnu i doživljajnu pjesničku tra¬ 
diciju prije Matoša i Moderne. Ona čvrsto spaja dvije njezine linije: Kranjče- 
vićevu i Viđrićevu, stvarajući svojom snažnom, dubokom i muzikalnom oso- 
bitošću novu formu i nove pjesničke svjetove. Zato se njegova lirika odlikuje 
kristalnom jasnoćom i punom muzikalnošću, gotovo najpunijom u cijeloj našoj 
poeziji. Odatle u njega mnoštvo novih strofa, novih srokova i novih stihova. 
Pobune i pomirenja, svijetla i tame, mala Hrvatska sa svim jadima i ljuba¬ 
vima umjetnika, oblikuje njegovo lirsko djelo, koje je nagradila zagrebačka 
Akademija. 

Delorko Olinko (rođen 30. I. 1910. u Splitu). Tri zbirke pjesama: »Pjesme«, 
»Rastužena Euterpa« i »Razigrani vodoskoci«. Objavljuje književne prikaze, 
razmatranja i pjesničku prozu. Prevodi talijanske pjesme. Objavio zajedno 
s Tadijanovićem antologiju »Hrvatska moderna lirika« i s Nizeteom »Talijanska 
liriku«. U svojoj poeziji teži za formalnim savršenstvom talijanskih majstora. 
Odatle u njega i ljubav prema sonetnim oblicima i mitološkim motivima. 

Deželić Velimir ml. rođen u Zagrebu 1888. Sin Velimira Deželića st., 
književnika. Napisao četiri romana (»Sofiju odabra«, »Sedam puta udarani«, 
»Feminist«, »Tiha sreća«) i više libreta za skladbe Božidara širole. 

Galović Fran. Rođen 25. III. 1887. u Peterancu blizu Koprivnice. Pao je 
na bojištu 26. X. 1914. kod Radenkovića u Mačvi. Galovićeva lirika, pisana 
književnim jezikom, prožeta je utjecajima Vidrića, iako i u njoj dolazi do 
izražaja sugestivni osnovni ton čitavoga Galovićeva stvaranja: slutnja nestanka, 
smrti, u kojoj nema pobune, već nekog bolnog pomirenja pred zakonom vječ¬ 
nosti. Taj osjećaj osobito nosi njegove snažne kajkavske stihove, pisane po¬ 
dravskim narječjem. Do pjesnika ciklusa »Z mojih bregov« nitko nije u hr¬ 
vatskoj lirici tako svježe i silno zahvatio seljački život, seljačke sudbine i 
radosti zemlje, podvrgnute tužnoj prolaznosti. Julije Benešić uredio je sabrana 
Galovićeva djela i napisao o njima iscrpnu raspravu. 

Gervais Drago (rođen 18. IV. 1904. u Opatiji, Istra). Zbirke pjesama: 
»čakavski stihovi« i »Lirika«. U obnovi književne čakavštine (koju vrsi uz 
Ujevića. Nazora, Balotu i Ljubića) najčistiji čakavac. Gervaisovi stihovi, praćeni 
sitnom muzikom, grafički veoma zanimljivi, puni su humora, prpošnosti, smi¬ 
ješka, pod kojim se krije tuga malene i nesretne naše crvene primorske zemlje. 
Tu je čitav svijet dan u minijaturama, zajedno s ljudima, koji su marione s 
šaljivi i tužni, koji koračaju u stihovima kratkim kao vrapčićev skok, koj 
žive u svijetu smanjenom do slike, što se zrcali u ljudskom oku, za iven 

suzama. 

Goran Kovačić Ivan, rođen 21. III. 1913. u Lukovdolu. Piše pripovijesti ro¬ 
mane i književne prikaze. Knjiga »Dani gnjeva« (Matica Hrvatska 
Štampao svoje radove u časopisima i novinama. 

Grgeč Petar . Rodio se 15. II. 1890. u Kalinovcu. Gimnaziju svršio u Tra¬ 
vniku, a sveučilište u Zagrebu. U vrijeme svjetskoga rata proveo dvije godine 
na sočanskoj fronti, a 19 mjeseci u talijanskom zarobljeništvu. Poslije rata 
živio je najprije kao novinar i književnik, a 1925. prešao je u nastavničko 
zvanje Glavna su mu djela: »Gospodin Rafo«, pripovijest iz podravske grani¬ 
čarske tradicije (g. 1927.); »Kod namjesnika Kristova«, rimski putopis (1925.); 
»Ban Ivan Karlović«, prvi dio povijesne pentalogije »Hrvatski Job šesnaestoga 
stoljeća« (1932.); »Sveta Hrvatska«, galerija glavnih predstavnika hrvatskoga 
duhovnoga života (1938.); »Topovi su grmjeli«, »Krvava, služba« i »U pakle¬ 
nom trokutu«, ratne uspomene (1940. i 1941.); »Na izvorima pjesništva«, 
zbirka eseja o književnosti (1940.). 

Horvat Ignac (rođen 1895. u Gradišću, Njemačka). Najjači kulturni 
predstavnik gradišćanskih Hrvata. Autor pripovijesti »Veliki i mali«, »Građiš- 
ćanke«. Pisac brojnih književnih prikaza i jezikoslovnih članaka. Dugogodišnji 
suradnik bečkih »Hrvatskih novina« i urednik kalendara »Naša domovina«. 

Horvat Ivo . Rođen 3. VI. 1903. u Ivanić-gradu. Zbirke pjesama: »Zvuci 
osame«, s predgovorom Đure Sudete, i »Riječi srca«. Napisao monografiju o 
Pavlu štoosu i studiju o Hermanu Bahru. Piše u različitim časopisima kul- 
turnohistorijske studije. Sudeta kaže za nj: »Pjesnik tišine i pogašenih boja, 
dijete bolećivih pejzaža, nijansa, svijetla i sjena, čežnja za malim, čistim 
životima«. 

Kaleb Vjekoslav (rođen 27. IX. 1905. u Tijesnu, Dalmacija). Knjiga no¬ 
vela: »Na kamenju«. Piše književne i likovne prikaze. Jedan od najjačih mladih 
novelista, originalne tematike, jezika, stila i promatranja. Svojim izrazom 
dokazuje Kaleb, da je ušao u dušu seljaka možda najdublje od svih naših 
pisaca. On je doista prodro pod njihovu kožu toliko, da se katkada čitaoca 
doima neugodno. Ne slika velika platna. On urezuje. Najčešće nas uvlači u 
neki neodređeni osjećaj, na granici smiješka i sažaljenja. Kaleb gradi na hu¬ 
moru, ali čudnu humoru, tužnu kao veselje pajaca. Vrlo zanimljiv pisac, i ako 
težak, više za proučavanje no za užitak, više za pisce no za publiku. 

Kolar Slavko (rođen 1. XII. 1891. u Palešniku). Odjelni predstojnik. Knjige 
novela: »Nasmijane pripovijetke«, «Ili jesmo — ili nismo«, »Mi smo za pra¬ 
vicu«, »Perom i drljačom«. Hrvati su dugo osjećali veliko pomanjkanje sna¬ 
žnog satirika i humorista. Slavko Kolar dostojno nasljeđuje satirički i humo- 
ristički dar Ante Kovačića. Grta Kolarova razvoja i poprišta njegovih za¬ 
hvata teku usporedo s Kovačićevim: On od malograđanina prilazi k seljaku, 
i umjetnička vrijednost s dubljinom zadiranja raste u istom pravcu. Njegov 
način iznošenja smiješnoga i tragičnoga je samorodan hrvatski. Novele Ko¬ 
larove djeluju komikom od riječi i stvari preko situacije i običaja do kara¬ 
ktera. Dok mu je komika riječi počesto vanjska, smiješnost situacije katkada 
nategnuta, — tipologija je u Kolara neobično bogata, uvjerljiva i originalna. 
Naša. Zahvat u stvarnost izravan je i lapidarno iznesen. Njegovi su junaci 
malograđani i seljaci. Prve ismjehuje, pecka i mlati. Drugima se smije u toplu 
suosjećanja, bolje reći: smije se zajedno s njima, često nalazeći u smiješnosti 
njihovih nesreća, pobuna, doživljaja, tuga i radosti vječne hrvatske boli — 
i vječnu hrvatsku snagu. 

Korner Jeronim. Rođen 3. I. 1909. u Hercegnovom. Zbirke pjesama: »Bli¬ 
stavi rub«, »Ljubav neba«, »Ljeto i vječnost«, »U hramu cistercita« i »Oba¬ 
sjane staze«. Napisao nekoliko zbornih recitacija i feljtona. Izrazit religiozni 
lirik. Tiha svijetla, blage sjene, meki zvukovi oblikuju ovu poeziju starih samo¬ 
stana, života svetaca, mirisnih hramova i čežnje za Bogom. 

Košutić Sida, rođena 1902. u Radoboju. Piše lirske pjesme, prikaze, pri¬ 
povijesti, romane i biografije. Knjige »Sluga vječne mudrosti«, »Svitanje«, 
»Portreti«, »Jaslice«, »S naših njiva«, »Osmijesi«. Uredila s Vinkom Nikoličem 
antologiju »Hrvatska majka u pjesmi«. 

Kovačić Vladimir (rođen 28. III. 1907. u Vinkovcima, Slavonija). Izdao 
knjigu pjesama »Otrovano proljeće«. Piše književne prikaze i kazališne kritike. 
Jedan od najboljih kazališnih kritičara. 

Ivan Kozarac. Rođen je 8. veljače 1885. u Vinkovcima. Umro je u Vin¬ 
kovcima 16. studenog 1910. Godine 1906. izdao je zbirku pripovijedaka Slavon¬ 
ska krv. Najznatnije mu je i najopsežnije djelo roman Gjuka Begović. Pjesme 
su mu izašle poslije smrti u posebnoj knjizi. 

Kozarčanin Ivo (rođen 14. X. 1911. u Bosanskoj Dubici, umro 4. III. 1941. 
u Zagrebu). Knjige novela: »Mati čeka«, »Tihi putovi«. Romani: »Tuđa žena«, 
»Sam čovjek«. Zbirke pjesama: »Sviram u sviralu«, »Mrtve oči«. Brojni knji¬ 
ževni članci. Pisao mnogo za omladinu. Jedan od najplodnijih pisaca u hrvat¬ 
skoj književnosti. Osnivao je veliki ciklus romana i novela »Ljudi«, kojemu pri¬ 
padaju spomenuti romani i novele, čitavu njegovu književnu ličnost u svim gla¬ 
vnim osobinama obilježuje najbolje njegova lirika. Prepuštao se svima utje¬ 
cajima, volio zanosno riječi, kojima se upravo opajao. Težio je za velikim 
zahvatima, a bijaše svom svojom prirodom sklon lirici, gotovo »liriziranju«. 
Nitko nije u hrvatskoj književnosti govorio toliko o krvi, o mraku, kišama, pro¬ 
vincijskoj tuzi, ljudskoj mržnji, maglama i mrtvacima kao Kozarčanin, te čovjek 
dobiva dojam, da je naslućivao svoju strašnu, tragičnu smrt. Tim slutnjama 
može se protumačiti njegov grčeviti rad: kao da se žurio izreći što prije 
i potpunije sve doživljaje i osjećaje. Bio je od onih pisaca, koji se izgra¬ 
đuju velikom produkcijom i koji kroza sve književne utjecaje, kroza svu svoju 
lektiru traže sebe. Poginu mlad, u času, kada bijaše na putu da izgradi svoju 
književnu fizionomiju. 

Krklec Gustav (* 7. VII. 1899. u Udbini, Lika, odrastao u Hrv. Zagorju). 
Autor knjiga pjesama: Lirika, Srebrna cesta, Nove pjesme, Ljubav ptica, 
Izlet u nebo, San pod brezom i ulomci neizdane zbirke Tamnica vremena. Ro¬ 
man: Beskućnici. Objavio mnogo književnih prikaza o domaćim i stranim 
književnim djelima i pojavama. Prevodio s ruskoga, osobito Jesenjina, kojega 
prvi kod nas popularizira. Lirika Gustava Krkleca bijaše u poratno doba lju¬ 
bimica mladog naraštaja. Iz njegovih prvih nesputanih stihova — koje prati 
laka, svijetla, gotovo srebrna, muzika — izbija nešto proljetno, vedro, sjajno, 
i onda kada izražavaju sjetu i razočaranje. Zato on bijaše i ostaje pjesnikom 
proljeća: proljetnih pejzaža, jutara, podneva, sutona, proljetnih ljubavi. Ka¬ 
snije dolaze tmurnija raspoloženja, (zagorski motivi!), koja djeluju i na ve n 
sjaj njegova stiha, iako ga nikad ne prevladavaju. 

Krnic Ivan, rođen 1878., umro 1937., pjesnik i pripovjedač (»Ljubavna 
priča«, »Od proljeća cio jeseni«). Pisao prikaze i kritike. U vrijeme borbe starih 
i mladih zastupao umjeren pravac sa simpatijama za mlade. U ovaj pregled 
vremenski ne ide, ali smo ga stavili ovamo iz formalnih razloga. 

Kušan Vladislav (rođen 3. V. 1904. u Hrv. Mitrovici). Knjige pjesama 
»Lišće na vjetru« i »Ponoćne ispovijesti«. Pisac pjesničke proze i mnogih pri¬ 
kaza iz likovne umjetnosti (djelo »Ars et Artifex«). U pjesmama iznosi deka¬ 
dentne ranjave osjećaje, koji ipak imadu prizvuk radosti u stvaralačkom bolu. 
Prevodi mnoge hrvatske lirike na njemački i njemačke na hrvatski. U liko¬ 
vnim kritikama pokazuje široku kulturu i profinjen ukus. 

Lendić Ivo (rođen u Janjini 4. VI. 1908.). Lirika: »Pjesme«, »Angelusi«. 
Piše književne prikaze i druge članke. Prevodi s talijanskog, španjolskog 
i engleskog jezika. Prikazuje talijanske pisce i njihova djela. U prvoj knjizi 
lirike toplo prikazuje dalmatinske motive i život svoje seljačke obitelji, u drugoj 
bolničke časove iz lječilišta u Kraljevici, gdje bijaše dugo na liječenju. To je 
lirika blagih jutarnjih i večernjih sutona, rođena s tihim ličnim bolovima, tu- 
gama, radostima i smirenjima, praćena pouzdanjem u Boga. 

Lukas Filip (rođen 29. IV. 1871. u Kaštel-Starom, Dalmacija). Predsjednik 
Matice Hrvatske. Geograf, pisac političkih rasprava, govornik. Objavio knjigu 
o Velikoj Britaniji i Irskoj, napisao mnogo političkih eseja o hrvatskom 
narodnom individualitetu i geopolitičkom položaju Hrvata. Vodio niz političkih 
polemika. Kao esejist najradije obrađuje pitanja geopolitičkog položaja Hrvata 
u vezi s hrvatskom kulturom. Za cijelo vrijeme jugoslavenske diktature bio 
najistaknutiji ideolog hrvatskog nacionalizma u domovini. 

Ljubić Pere (rođen 1. VII. 1901. u Vrbanji, otok Hvar). Pjesme: »Bodul¬ 
ske pisme«, »Po naših poljih i putih«. čakavska lirika, pisana hvarskim dija¬ 
lektom. Slika hvarske ulice, trgove, tornjiće, ljude i dnevne poslove zvučnim, 
većinom kratkim, stihovima. 

Majer Vjekoslav (rođen 27. III. 1900. u Zagrebu). Tri knjige pjesama: 
»Lirika«, »Pjesme zabrinutog Evropejca«, »Svirač i svijet«. Romani: »Pepić 
u vremenu i prostoru«, »život puža«, »Dnevnik Očenašeka«. Nekoliko novela. 
Brojni feljtoni i članci. Piše i na njemačkom jeziku. Vrlo plodan stvaralac, koji 
u lirici nakon prve faze, pune fine naivnosti i nježnosti, u drugoj (Pjesme 
zabrinutog Evropejca, Svirač i svijet) stvara nekoliko jakih socijalnih pje¬ 
sama, pronalazi novih motiva u modernom gradskom životu, napose zagre¬ 
bačkom. Stari Grič i novi Zagreb — grad buffeta, tvornica, kinematografa, 
kavana, automobila, modernog svijeta — stavlja u sjetne stihove, protkane 
lakim, dobroćudnim humorom. Starinskim stihovima nastoji vratiti svježinu. 
Preobilan rad izaziva jednoličnost, osobito u prozi s originalnim zamislima, 
redovno iz dnevnog života zagrebačkih malograđana: skitnica, nosača, podvor- 
nika, kuharica, maloprodavača, činovničića, stražara, besposlenih radnika, 
i t. d. Blagi humor, naivnost, dobroćudnost u gledanju na velika pitanja glavne 
su osobine tih proznih djela. 

Maraković Ljubomir , rođen 1887. u Topuskom, profesor, kritičar. Naj¬ 
ustrajniji hrvatski književni i kazališni kritičar. Piše i o glazbi i baletu i filmu. 

široka književna kultura i svijesno traganje za pozitivnim u književnosti. 

!(štampao u posebnim knjigama neznatan dio svog rada: »Pučka pozormca« 
»Novi pripovjedači«, »Hrvatska književnost 1860.-1935.«, stUskorazvojm 

pregled). 

Miholjević Mila. Rođena 1898. Pripovijetka »Na njivama« (Matica Hrvat¬ 
ska 1938.) i knjiga novela »Za svijetlom« (Matica Hrvatska, 1941.). o je u 
prvoj knjizi kušala naturalistički obraditi probleme diobe na slavonskom selu, 
pa težačenje, nadničarenje i veleposjedništvo, u ostalim novelama odbacuje 
»velike prizore«, »dramatske zamahe«, »razularene strasti« i zaustavlja se nad 
našom seljačkom ženom, Primorkom i Slavonkom, patnicom i čuvaricom ognji¬ 
šta. U novelama »Mati« i »Zalog«, daje likove seljačkih majka, jedinstvenih u 
hrvatskoj književnosti. 

Milković Zvonko. Rođen 1. X. 1888. u Varaždinu. Zbirka pjesama: »Pje¬ 
sme«. Milković pripada t. zv. Gričanima, Matoševoj školi, i prvi put se po¬ 
javio u Wiesnerovoj »Mladoj hrvatskoj lirici« 1914. g. To je pjesnik, koje s a 
s nepravom dosta zapostavljaju, i ako su njegovi zagorski pejzazi veoma fini 
puni impresionističkih slikarskih zapažanja, puni jedva zapažljivih zvukovnih 

prijelaza. 

Nametak Alija. Rođen u Mostaru 1906. Knjige pripovijedaka: »Bajram 
žrtava« i »Dobri Bošnjani«. Uređivao Novi Behar. Napisao nekoliko brošuia i 
niz članaka. Uz Ahmeda Murađbegovića, Hasana Kikića i nekolicinu mlađih 
pisaca čini u hrvatskoj modernoj književnosti posebnu struju, koja obrađuje 
muslimanski dio Bosne. U tom smjeru možemo Aliju Nametka nazvati najci- 
stijim predstavnikom. 

Nikolić Vinko (rođen 1912. u Šibeniku). Piše lirske pjesme. Zbirke »Pro¬ 
ljetna svitanja« (1935.) i »Svijetli putovi« (1939.). Sa Sidom Košutickom 
uredio antologiju »Hrvatska majka u pjesmi«. Piše u glavnom Šibenski 
narječjem. 

Nizeteo Anton (rođen 5. II. 1913. u Zadru). Kulturni attachč Nezavisne 
Države Hrvatske u Rimu. Pjesme: »Uspavanka vremenu«. Novele: »Nevjesta 
na otoku«. Prevodilac s talijanskoga i francuskog. Uredio Antologiju talijan¬ 
skog humora i prvi kod nas prevodio Itala Sveva. S Delorkom je uredio anto¬ 
logiju talijanske poezije: »Talijanska lirika«, gdje se nalazi mnogo njegovih 
prijevoda. Brojni članci o domaćoj i romanskoj književnosti. Piše so 
stihom osebujna ritma. Novele mu opisuju dalmatinsku zemlju i njene i 

Perković Luka. (rođen 21. I. 1900. u Križpolju, Lika). Zbirka 
đaka »Novele« i pjesme »Drugovanje s tišinom«. Pisac književnih prikaza ^ 
različitih književnih i kulturnohistorijskih članaka. Nježan , 

prozi, koja se odlikuje jezičnom ljepotom, filigranskom izrađenosti i top 
prelivenom tihom tugom. Kao prozaik čini vezu s najboljim hrvatskimjeali 
stima, donoseći uz to moderna zapažanja, osjećanja i slike. PJ na 

prve faze je mekan i vedar, dok u drugoj fazi prelazi u ironiju i sarkazam 

suvremena zbivanja. 

Polio Nikola (rođen 26. XI. 1890. u Pećinama kraj Sušaka)...^^na 
sama »Jučerašnji grad«, s predgovorom Ljube Wiesnera, i nj g 

»Marginalije«. Pisao novinske podlistke pod pseudonimom Grga Čokolin. Topli 
memoarski zapisi o Matošu: Susretaji. Novela: Fortunatov utorak. Pripadnik 
hrvatske moderne, uz Ljubu Wiesnera jedan od rijetkih »Gričana«, koji se 
ponosi učiteljem Matošem. Tišine, zlatne, teške, muzički doživljene, najljepše 
su Polićeve senzacije. Njegovo je uho fino i voli tišinu, samoću, šutnju, san, 
usnulost; drugi, blaži, mekši, nevidljiviji dio ovoga svijeta: odraze, odjeke, 
pazvuk, sjene, polusvijest. Stvorio je poseban oblik »feljtona - pjesme«, od kojih 
neki idu u naše najjače i najljepše socijalne pjesme, a neki su tek stihovana 
reportaža izvrsna stihotvorca. Iznad svega je pjesnik groznica, vrućica, 
tlapnja, bulažnjenja, koje je izrazio najljepše od svih hrvatskih pjesnika (Bo¬ 
lesnikovo jutro, U vrućici, Sunce bolesnika). U feljtonu i ostaloj prozi stvorio 
je vlastiti izraz i našao vlastite osjećaje. r 

Softa Ivan. Rođen 1906. u Hercegovini. Manualni radnik, samouk pisac. 
Opisuje svoja lutanja u traženju posla, zatim prilike za svjetskoga rata u 
Hercegovini i poslijeratno nesretno doba s jakom socijalnom i nacionalnom 
notom u ovim romanima: »Na cesti, »Dani jada i glada«, »Nemirni mir«. 

Szabo Đuro, rođen 1875., kulturni povjesničar, istražuje hrvatske srednjo¬ 
vjekovne gradove, osobito oduševljen povjesničar zagrebačke kulturne prošlo¬ 
sti (»Sredovječni gradovi Hrvatske i Slavonije«, »Umjetnost u našim ladanj¬ 
skim crkvama«, »Hrvatsko Zagorje«, »Stari Zagreb«). 

Šegvić Kerubin, rođen u Splitu 1807., svećenik, pisac. Pisac romana: »Po- 
sljidnji Kotromanići«, »Na solinskim ruševinama«, »Jača od smrti«; kritike, 
prikaze i životopise: »Ante Siarčević«, »Evgenij Kumičić«, »Luka Botić«, »Toma 
arciđakon« i t. d. U vrijeme borbe starih i mladih, pisao protiv mladih u Tre- 
sićevu »Novom vieku«. 

Šimič Stanko (* 18. travnja 1904. u Drinovcima, Hercegovina.) Kritički 
spisi: Krleža kao kritik. Eseji: Dalekozor duha. Knjiga pjesama: Čitanka za 
sve društvene razrede. Uređivao reviju Slobodni spisi. Prevodi s njemačkog. 
Kao kritičar zapaža oštro, ali stavlja težište na pojedinosti, koje u polemičkom 
razlaganju često uvećava promatrajući kroz njih čitavo djelo. Nekim djelima, 
inače necijenjenim, novim gledanjima otkrio vrijednost. Teži za lapidarnim 
stilom. U pjesmama satirik: »Lirika ne mora plakati — može se smijati; ne 
mora se diviti — može se rugati«. Taj rugalački i smijalački ton upleće u'sva 
svoja djela. 

škarpa Ovite, rođen u Starom gradu 1898., srednjoškolski profesor. Pje¬ 
va lirske pjesme (»Novi stihovi«), piše književne studije (o Marinu Sabiću, 
Dinku Politeu). 

šop Nikola (rođen 19. VIII. 1904. u Jajcu, Bosna). Zbirke: »Pjesma siro¬ 
mašnog sina«, »Notturno«, »Isus i moja sjena«, »Od ranih do kasnih pijetlo¬ 
va«. Fin lirik, duboko katolički, možda ponajviše pod utjecajem Jammesa, 
kojega je prevodio. Uza sav vanjski Jammesov utjecaj on je naš i originalan, 
pogotovu kada se nadahnjuje Bosnom i njezinim životom. Profinjena zapa¬ 
žanja glavna su odlika njegove nježne lirike. Piše vanredne zapise o svom 

rodnom kraljevskom Jajcu. Prevodi s latinskoga (Svetonije: »životi dvanaest 
careva«). Napisao je »Knjigu o Horaciju«. 

Tadijanović Dragutin. Rođen 4. XI. 1905. u Rastušju kod Slavonskog Broda. 
Zbirke pjesama: »Lirika«, »Sunce nad oranicama«, »Pepeo srca«, »Dani dje¬ 
tinjstva. Preveo s češkog poem Vitčzslava Nezvala: »Akrobat«. Uredio 
s Olinkom Delorkom »Hrvatsku modernu liriku«. Sada je izvjestitelj za knji¬ 
ževnost kod ministarstva nastave. Dragutin Tadijanović javlja se pred deset 
godina svojim prvim pjesmama, i u vrijeme pisanja nadrisocijalnih pjesmica, 
lirskoga kaćiperstva, doživljajne i jezične slabokrvnosti unosi u mladu hrvat¬ 
sku poeziju svježe motive i nove poglede na gradsko zbivanje. Njegov slobodni 
stih, ritmiran prirodno, jednostavno, a opet bogato, orošen elementarnošću na¬ 
rodne pjesme i krasotom jezika, bijaše događaj u knjiškom iživljavanju mlade 
generacije. Za njim su se kasnije povele čitave skupine pjevajući sentimental¬ 
na raspoloženja »iskorijenjenog« seljaka, otrgnutog od svog sela i bačenog u 
grad, tuđi svijet, gdje nemoćno tuži za oranicama i djedovskim domom. Ali 
Tadijanović nije samo pjesnik seljačke patrijarhalnosti. Tadijanovićev izraz i 
oblik nisu tako jednostavni, kako se čine na prvi pogled. Plastičnost, muzikal¬ 
nost i zaobljenost postizava rafiniranim, modernim sredstvima, a da nikad 
ne gubi originalnost, jednostavnost i mnoge elemente narodne naše poezije, 
okupane u svježini svojih doživljaja. 

Trontl Stjepko. Rođen 28. VII. 1887. u Karlovcu. Zbirke pripovijedaka: 
»Nevidljivi Tone« i »Pet cigareta«. Objavio niz pjesama u književnim časopisima 
i mjesečnicima. Najznačajnija mu je knjiga »Pet cigareta«, u kojoj se pre¬ 
pleću topli, žalostivi prikazi usuda s realističkim zahvatom u stvarnost, kat¬ 
kada na satirički način. Najuspjelije su mu novele: Mrtve ševe (gdje daje ne¬ 
savjesnog poratnog političara, inače seosko dijete, koje u pohlepi za častima 
i udobnostima ugušuje u sebi plemenite nagone, pa se na mrtvim krilima ševa 
ne može uzdići) i Zvišak u bolnici (gdje prikazuje psihopata, koji se zapleo u 
vlastitoj duševnoj solipsističkoj pređi). 

Vida Viktor (rođen 2. X. 1913. u Kotoru). Autor dvadesetak pjesama i 
nekoliko feljtona. Jedini u mladoj generaciji slijedi »gričansku školu« imajući 
svoja naročita zapažanja i stilske osebine. Preveo izvrsno pjesme nekih tali¬ 
janskih pjesnika. Prikazuje u talijanskim književnim revijama suvremene 
hrvatske pisce. 

. 

Vrbanić Milan. Rođen 15. VIII. 1884. u Karlovcu, umro 1913. I ako je 
umro mlad, Vrbanić ostavlja u ciklusu »Priče mojih domova« i u još nekim 
pjesmama svoju pjesničku ličnost. Neki taman strah u priviđenjima, punima 
blijedih mrtvačkih blijesaka. koji kidaju cjelovit smisao ovih čudnih stihova, 
obilježuje sve Vrbanićeve pjesme. Iz njih izbijaju slutnje rane smrti, predsmrt- 
ne groznice i boli pred rastankom s mladošću i ljubavi. (Njegovo je djel^ 
sabrao i objavio u knjizi Stanko Dvoržak.) 

POGOVOR 

1. Ministarstvo nastave Nezavisne Države Hrvatske naredilo mi 
je u mjesecu lipnju o. g., da sastavim privremenu čitanku za VII. i 
VIII. razred srednjih škola uz izričitu napomenu, da u njoj bude pri¬ 
kazan što je moguće iscrpnije sav duhovni i politički život Hrvata u 
19. i 20. stoljeću. Prema tome trebalo je stvoriti novu čitanku, jer su 
sve dosadašnje čitanke bile prikazi književnog razvoja s primjercima 
štiva. Kako sam imao gotov nacrt za ovakvu čitanku, a s druge 
strane pred nekoliko godina izrađen okvir za književnost u 19. i 20. 
St., prihvatih se ovoga posla, ali sam bio svijestan, da ga ne mogu 
izvesti sam, nego da je potrebna suradnja većeg broja stručnjaka i 
nastavnika. Zamolih za suradnju sveučilišnog prof. g. dra, Antuna 
Barca, profesora više pedagoške škole g. dra Mihovila Kombola 
i više nastavnika srednjih škola i književnika; svi su se rado oda¬ 
zvali, pa je ova knjiga plod suradnje. Popis suradnika nalazi se u 
Sadržaju ove knjige. Moram napomenuti, da su neka gg. nastavnici 
predložili i štiva uz životopise pisaca. Inače, velik dio štiva izabrao 
sam sam. G. Goran Kovačić je napisao veći dio bilježaka o suvreme¬ 
nim piscima. Uz suradnike, koji su predlagali štiva, pomagali su mi 
još kod pregledavanja prijepisa gg. Stjepko Trontl, Luka Kurbanović, 
Franjo Sentinella i Josip Vrana. 

2. Kako je u ovu čitanku ušlo mnogo gradiva, koje se ne nalazi u 
pregledima književnosti, a s druge strane, kako sam želio omogućiti 
đacima i nastavnicima i u onim mjestima, u kojima nema zgodne pri¬ 
ručne knjižice s djelima suvremenih pisaca, da mogu dobiti naj¬ 
općenitiji pregled današnjega književnog stanja, to je ova knjiga 
izašla povelika. To međutim ne smije preplašiti ni đake ni gg. na¬ 
stavnike. Neka gg. nastavnici ovu knjigu doista uzmu kao čitanku, 
t. j. kao knjigu, koju treba čitati, a ne »učiti«. Okvir književnosti, 
pregledi rada u pojedinim znanstvenim i umjetničkim strukama ne 
smiju se nikako zadavati đacima, da ih »nauče«: bit će dovoljno, ako 
nastavnici s đacima to gradivo pročitaju ili ih đaci kod kuće pročitaju; 
ali ni životopise pisaca ne treba »učiti«. Životopisi pisaca služe u 

Uj'ević: Čitanka za više razrede sr. škola 47 

prvom redu kao pomagala za lakše i bolje shvaćanje književnikovih 
djela. Osnovno je načelo, da književnost treba učiti na djelima, a ne 
na životopisima. Samo u izuzetnim slučajevima i kod najboljih pisaca 
đak treba poznati glavne činjenice iz života pisca i njegova djela. 
U ostalim slučajevima dovoljno je, da učenik pozna pojedinoga pisca 
u najglavnijim crtama. — Štiva starijih pisaca donesena su dijelom 
u ondašnjem pravopisu. — Izbor pisaca, koji su prikazani u ovoj 
čitanci, načinio sam zajedno s g. prof. Kombolom, a taj naš izbor 
ponešto su izmijenile prosvjetne vlasti, ali ni ovako izmijenjen izbor 
nije konačan. Tek u novoj nastavnoj osnovi bit će određeno, koje 
pisce treba učiti kao nastavne jedinice, a koje treba samo u najglav¬ 
nijim crtama poznavati. 

Na kraju, ugodna mi je dužnost zahvaliti gg. dru. Antunu 
Barcu, Ljubomiru Maraikoviću i Stjepku Trontlu, ocjenjivačima ove 
knjige. Oni su me upozorili na neke nedostatke knjige, a ja sam 
njihove primjedbe gotovo u cjelini mogao prihvatiti. 


U Zagrebu, 14. kolovoza 1941. 


Dr. Mate Ujević, 
profesor 

Iz »Zumberačkih elegija«. 355 —6 

2. Noviji hrvatski pjesnici. 356—8 

J. MATOŠEVO DOBA. 358—532 

Moderna 

I. Politička pozadina (Mate Ujević). 358—9 

II. Nove ideje u Hrvatskoj (Mate Ujević). 359—62 

III. Književni pogledi (Mate Ujević). 362—64 

IV. Borba starih i mladih (Mate Ujević). 364—65 

V. Otpor pokretu mladeži (Mate Ujević). 365—66 

VI. Književni uspjesi moderne (Mate Ujević). 366—68 

VII. Likovna umjetnost kod Hrvata (Cvite Fisković) .... 368—73 

VIII. Proučavanje hrvatskog jezika i književnosti u XIX. i XX. 

stoljeću (Pavao Tijan). 373—76 

K. PISCI. 377—532 

I. Antun Gustav Matoš (Ljubo Wiesner). 377—30 

1. * * * (Lj. Wiesner) . .381 

2. * * * (M. Ogrizović).381 

3. * * * (T. Ujević) ..381 

4. Stara pjesma.381 

5. Gnijezdo bez sokola.382 

6. 19. svibnja 1907. 382 

7. Epitaf bez trofeja ..383 

8. Lijepa naša ;.383 

9. Salve, Dea Roma!. 383—89 

10. Brod..♦. 389—90 

11. Jesenje veče ..390 

II. Ivo Vojnović (Antun Barac).391—3 

1. * * * (I. Meštrović).393 

2. * * * (N. Andrić).. 393 

3. * * * (M. Begović).393 

4. Iz »Dubrovačke trilogije«. 393—97 

5. Na Mihajlu.397 

6. Rosmersholm.398 

III. Ante Tresić-Pavičić (Emil Štampar). 398—400 

1. * * * (Ante Petravić).400 

2. Tišina.401 

3. Velji otac.401 

4. Klisure Tuljana .... 402—3 

IV. Fran Mažuranić (Pavao Tijan) . 403—4 

1. Majka. 404—5 

2. Svemir.405 

V. Marin Sabić (Antun Barac).406 

1. * * * (Cvjetko Škarpa).406 

2. Ja sit sam uma, Gospode .. 406—7 

VI. Milan Begović (Antun Barac). 408—9 

1. Dunja.409 

2. Sonet.410 

3. Povratak.410—11 

4. Pod starim platanama.412—415 

VII. Dragutin Domjanić (Ivo Horvat).416—41? 

1. * * * (A. G. Matoš).418 

2. Šutnja. 418 

3. Megle. 418 

4. Otmjena dosada. 419 

5. Bele rože.. 419 —20 

6. Za zbogom .. 420—21 

7. Spomen na Split.421 

VIII. Vladimir Vidrić (Antun Barac). 422—23 

1. Roblje.. 423 

2. Pejsaž.423 

3. Drijemovni pejsaž.424 

4. Jutro.424 

IX. Mihovil Nikolić (Vinko Nikolić).425 

1. Dvije duše.425 

2 Ja dršćem kao sjena.426 

X. Vladimir Nazor (Antun Barac). 427—429 

1. Cvrčak.. 430—31 

2. Maslina ..432 

3. Gusarska lađa.433 

4. St omanja.433 

5. Anđeo u zvoniku. 434—42 

XI. Isidor Poljak (Petar Grgeč).443 

1. U bijelom pluvijalu. 443—44 

2. Mati.445 

3. Moja ptica. 445—46 

XII. Milan Pavelić (Petar Grgeč).447 

1. Oluja .. 448--52 

2. Victoru Hugou.452 

XIII. Jagoda Truhelka (Marijana Kralj).. 452—454 

1. Baka i bašča uoči smrti. 454—455 

XIV. Ivana Brlić-Mažuranić (Marijana Kralj). 455—457 

1. Kako je Potjeh tražio istinu. 457—459 

XV. Safvet Beg Bašagić (Alija Nametak). 460—61 

1. Hasbihal. 461—463 

2. Abdulah paša . 463—465 

XVI. Dinko Simunović (Antun Barac). 465—467 

1. Alkar. 467—476 

XVII. Milutin Nehajev (Antun Barac). 477—478 

1 * * * (Lj. Maraković). 478—479 

2. Gaj . 479—483 

3. S Gabrićem u Bakru. 484—486 

XVIII. Milan Ogrizović (Drago Rubin). 486—488 

1. Bog. 488—495 

2. Iz Hasanaginice. 495—500 

XIX. Josip Kosor (Emil Štampar) . 500—501 

1. * * * (Milan Ogrizović).501 

2. Iz »Mirne«.* 501—504 

XX. Franjo Horvat-Kiš (Stjepko Trontl).504 

1. Stari Pazin. 505—506 

XXI. Dinko Politeo (Antun Barac). 506—507 

1. Rački i Starčević.. 507—509 

2. Tresićeve pjesme. 509—511 

XXII. Isidor Kršnjavi (Antun Barac).511—512 

1. Franjo u Zagrebu.512—514 

XXIII. Vladimir Lunaček (Antun Barac).514 

1. Poruka mladim književnicima.514—516 

XXIV. Branimir Livadić (Antun Barac).516 

1. Granice individualizma u književnosti.517—520 

XXV. Milivoj Dežman (Antun Barac).520 

1. Moderna književnost.. 521—523 

XXVI. Milan Marjanović (Antun Barac). 523—524 

1. O artizmu i realizmu. 524—525 

XXVII. Antun Radić . . . ' . 525—526 

Hrvatski književni jezik. 526—528 

* * * 

Josip Kundek, pjesnik Ilirski (Nikola Andrić) .... 528—532 

L. DANAŠNJA KNJIŽEVNOST .... 532—608 

a) Pregledi 

I. Od moderne do naših dana (Mate Ujević). 532—535 

II. Politički pisci (Mate Ujević).535—536 

III. Novija hrvatska filozofija (Petar Grgeč). 537—539 

IV. Hrvatska glazbena umjetnost (Božidar Širola) .... 539—545 

V. Hrvatsko visoko školstvo i znanstvene ustanove (PavaoTijan) 546—551 

b) Pisci 

I. Ljubo Wiesner (Ivan Goran Kovačić). 551—553 

1. Moja majka. 5 ^4 555 

2. Kupac čarobnih krijesnica.? 555 556 

3. Odrazi. 556 ^57 

II. Tin (Augustin) Ujević (Ivan Goran Kovačić). 557—558 

1. Molitva iz tamnice . .559 561 

2. Svakidašnja jadikovka. 561 562 

3. Sat kasnih spoznaja. 562 563 

4. Osjećaj proljeća.563 564 

5. Zelenu granu.564 

6. Pobratimstvo lica u svemiru.565 

7. Slaboća.. 566 

III. Antun Branko Šimić (Ivan Goran Kovačić). 566—567 

1. Pjesnici.567 

2. Smrt i ja ..568 

IV. Đuro Sudeta (Ivo Horvat). 568—569 

1. Sunce . 569-570 

2. Ruke. 570 

3. Jutro . . ...571 

4. Suton.. 571 

5. Kosci. • . . . ..571 

6. Daleko — tamo.571 

V. Mile Budak (Marko Čović). 572 574 

1. Vuk šeponja.574-583 

2. Barušina smrt. 583—587 

3. Lukan i blago.587 58 

* * * 

Stjepan Zimmermann, Traženje Boga. 589 593 

Politički pisci i esejisti 

Stjepan Radić (M. Nehajev) . . 593—597 

1. Prvi put u Zagrebu. 597—599 

Politički karakter. 599—600 

Mane demokracije (Vinko Krišković).. . 600—602 

Starohrvatska baština iz pradomovine (Milan Šufflay) .... 602—605 

Značenje hrvatske nacije (Milan Šufflay).606 

Uloga velikih ljudi (Filip Lukas).607 

Strani utjecaji u književnosti i umjetnosti (Filip Lukas) .... 607—608 

ZA ŽIVOT 

Prošlost pamtimo — budućnost gradimo (Doglavnik Mile Budak) . 611—613 

Društveni odgoj mladeži (Olga Osterman).614—617 

Načela hrvatskog ustaškog pokreta.618—620 

PREGLED SUVREMENOG STVARANJA 

Hrvatska zemlja (Ivan Kmic).623 

Noćni mornar (Nikola Polić).624 

Podne (Nikola Polić) . *. 624—625 

Spomenici prošlosti (Đuro Szabo).625 

Gjuka i konji (Ivan Kozarac). 626—629 

Vergilijeva ličnost (Kerubin Šegvić). 630—632 

Lastavice (Fran Galović). 632—633 

Klet (Fran Galović).. 633 

Proljetna pjesma (Fran Galović).634 

Mrtva priroda (Zvonko Milković).634 

Nedjelja (Zvonko Milković).635 

Priče mojih domova (Milan Vrbanić).635 

Nacionalni elementi u književnosti (Petar Grgeč). 636—641 

Pastirica (Mate Balota).641 

Koza (Mate Balota). 641—642 

Pod Učkun (Drago Gervais).642 

Nonići (Drago Gervais).643 

Mi smo za pravicu (Slavko Kolar). 644—646 

Srebrna cesta (Gustav Krklec).647 

Nesuvremenost zvijezda (Stanislav Šimić). 648—650 

Patetično pismo otoku pokoja (Vladislav Kušan). 651—653 

Kampaneli (Pere Ljubić).654 

Kad je čovik prestar (Ignac Horvath). 654—656 

Ljetna tišina (Frano Alfirević).657 

Jajce (Frano Alfirević). 657—658 

Glas savjesti (Stjepko Trontl). 658—660 

Hvar (Cvite Škarpa).. 660—661 

Djed (Luka Perković). 662—668 

Naša pjesma (Luka Perković). 668—669 

Jutra (Luka Perković).669 





















































































